               EUROPSKA KOMISIJA
            Bruxelles, 26.12.2020.
            COM(2020) 856 final/2
            2020/0382(NLE)
            COM(2020) 856 final of 25.12.2020 downgraded on 26.12.2020.
            Prijedlog
            ODLUKE VIJEĆA
            o sklapanju, u ime Unije, Sporazuma o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane, te Sporazuma između Europske unije i Ujedinjene Kraljevine Velike Britanije i Sjeverne Irske o sigurnosnim postupcima za razmjenu i zaštitu klasificiranih podataka

               OBRAZLOŽENJE

               1.KONTEKST PRIJEDLOGA

               ·Razlozi i ciljevi prijedloga

               Ujedinjena Kraljevina obavijestila je Europsko vijeće 29. ožujka 2017. o svojoj namjeri povlačenja iz Europske unije i Europske zajednice za atomsku energiju u skladu s člankom 50. Ugovora o Europskoj uniji (UEU).

               Vijeće je 30. siječnja 2020., nakon dobivanja suglasnosti Europskog parlamenta, donijelo Odluku (EU) 2020/135 o sklapanju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju („Sporazum o povlačenju”)
                  1
               . Sporazum o povlačenju stupio je na snagu 1. veljače 2020. i njime je predviđeno prijelazno razdoblje tijekom kojeg se pravo Unije primjenjuje na Ujedinjenu Kraljevinu i u Ujedinjenoj Kraljevini u skladu s tim sporazumom. To razdoblje završava 31. prosinca 2020..

               U smjernicama od 23. ožujka 2018. Europsko vijeće ponovno je iskazalo odlučnost Unije da ubuduće bude u što bližem partnerstvu s Ujedinjenom Kraljevinom. U skladu s tim smjernicama, takvo bi partnerstvo trebalo uključivati trgovinsku i gospodarsku suradnju i druga područja, posebno borbu protiv terorizma i međunarodnog kriminala te sigurnost, obranu i vanjsku politiku. Europsko vijeće utvrdilo je te smjernice u cilju općeg dogovora o okviru za buduće odnose, koji je trebalo razraditi u Političkoj izjavi priloženoj Sporazumu o povlačenju i na koju se u njemu upućuje.

               Političkom izjavom koja je priložena Sporazumu o povlačenju uspostavlja se okvir za buduće odnose Europske unije i Ujedinjene Kraljevine
                  2
                („Politička izjava”). U njoj se utvrđuju parametri ambicioznog, širokog, dubokog i fleksibilnog partnerstva u trgovinskoj i gospodarskoj suradnji, u čijem je središtu sveobuhvatan i uravnotežen sporazum o slobodnoj trgovini, te u izvršavanju zakonodavstva i kaznenom pravosuđu, vanjskoj politici, sigurnosti i obrani te širim područjima suradnje.

               U članku 184. Sporazuma o povlačenju predviđeno je da Unija i Ujedinjena Kraljevina ulažu sve moguće napore, u dobroj vjeri i u cijelosti poštujući svoje pravne poretke, da bi poduzele korake potrebne za promptne pregovore o sporazumima kojima će biti uređen njihov budući odnos iz Političke izjave i za provedbu odgovarajućih postupaka ratifikacije ili sklapanja tih sporazuma, kako bi zajamčile da se ti sporazumi u najvećoj mjeri počnu primjenjivati od isteka prijelaznog razdoblja.

               Vijeće je 25. veljače 2020. donijelo Odluku (EU, Euratom) 2020/266
                  3
                o odobravanju otvaranja pregovora s Ujedinjenom Kraljevinom Velike Britanije i Sjeverne Irske o novom sporazumu o partnerstvu. Komisija je imenovana pregovaračem Unije. Odluka Vijeća sadržavala je i dopunu sa smjernicama za pregovore o novom partnerstvu s Ujedinjenom Kraljevinom Velike Britanije i Sjeverne Irske („pregovaračke smjernice”).

               Pregovori su završeni 24. prosinca 2020. i stranke su se na razini glavnih pregovarača sporazumjele o Sporazumu o trgovini i suradnji i o Sporazumu o sigurnosnim postupcima za razmjenu i zaštitu klasificiranih podataka („Sporazum o sigurnosti podataka”).

               Sporazum o sigurnosti podataka je dopunski sporazum Sporazuma o trgovini i suradnji te, u skladu s člankom COMPROV.2. Sporazuma o trgovini i suradnji, čini sastavni dio ukupnih bilateralnih odnosa između Unije i Ujedinjene Kraljevine kako su uređeni Sporazumom o trgovini i suradnji i dio je općeg okvira. Sporazum o sigurnosti podataka povezan je sa Sporazumom o trgovini i suradnji istim datumom primjene i istom odredbom o prestanku.

               Usporedno sa Sporazumom o trgovini i suradnji i Sporazumom o sigurnosti podataka Komisija je pregovarala o Sporazumu između Vlade Ujedinjene Kraljevine Velike Britanije i Sjeverne Irske i Europske zajednice za atomsku energiju o suradnji u području sigurne i miroljubive uporabe nuklearne energije. Preporuka za Odluku Vijeća o odobrenju tog sporazuma podnosi se zajedno s ovim prijedlogom u zasebnom postupku. Uz sklapanje Sporazuma o suradnji u području sigurne i miroljubive uporabe nuklearne energije taj postupak obuhvaća i sklapanje Sporazuma o trgovini i suradnji u pogledu pitanja koja su u nadležnosti Europske zajednice za atomsku energiju (konkretno, sudjelovanje Ujedinjene Kraljevine kao treće zemlje u programu Euratoma za istraživanje i europskim aktivnostima u području fuzije, uključujući aktivnosti ITER-a, putem članstva, kao treća zemlja, u Europskom zajedničkom poduzeću za ITER i razvoj energije fuzije – Fuzija za energiju).

               ·Dosljednost s postojećim odredbama politike u tom području

               I smjernice Europskog vijeća od 23. ožujka 2018. i Politička izjava pozvali su na blisko partnerstvo Unije i Ujedinjene Kraljevine.

               Pregovorima o Sporazumu o trgovini i suradnji i Sporazumu o sigurnosti podataka prethodilo je sklapanje Sporazuma o povlačenju koji je stupio na snagu 1. veljače 2020. Sporazumom o povlačenju predviđeno je prijelazno razdoblje tijekom kojeg se pravo Unije primjenjuje na Ujedinjenu Kraljevinu i u Ujedinjenoj Kraljevini u skladu s tim sporazumom. To prijelazno razdoblje završava 31. prosinca 2020. Cilj je Sporazuma o trgovini i suradnji i Sporazuma o sigurnosti podataka regulirati nove odnose između Unije i Ujedinjene Kraljevine i tako spriječiti znatne poremećaje tih odnosa koji bi inače mogli nastati nakon isteka prijelaznog razdoblja.

               Sporazumom o trgovini i suradnji utvrđuje se čvrsta osnova za uzajamno korisno uravnoteženo partnerstvo između Unije i Ujedinjenje Kraljevine. Uzima se u obzir i činjenica da Ujedinjena Kraljevina kao zemlja nečlanica Unije nema ista prava niti uživa iste pogodnosti kao države članice.

               ·Dosljednost u odnosu na druge politike Unije

               Sporazumom o trgovini i suradnji i Sporazumom o sigurnosti podataka u potpunosti se poštuju Ugovori te se čuvaju cjelovitost i autonomija pravnog poretka Unije. U tim se sporazumima od Unije neće zahtijevati izmjena njezinih propisa, odredbi i standarda u bilo kojem reguliranom području. Njima se promiču vrijednosti, ciljevi i interesi Unije te se osigurava usklađenost, učinkovitost i kontinuitet njezinih politika i djelovanja.

               Sva roba uvezena iz Ujedinjene Kraljevine morat će zadovoljiti pravila i propise Unije (npr. tehnička pravila i norme za proizvode, sanitarna ili fitosanitarna pravila, propise o hrani i sigurnosti, zdravstvene i sigurnosne norme, zaštiti okoliša, zaštiti potrošača).

               Sporazum o trgovini i suradnji sadržava posebne glave o standardima trgovine i jednakih uvjeta u područjima rada, okoliša, borbe protiv klimatskih promjena, održivog razvoja, koji povezuju gospodarski dio Sporazuma o trgovini i suradnji s Unijinim općim ciljevima u području održivog razvoja i posebnim ciljevima u području rada, okoliša i klimatskih promjena.

               Pri sudjelovanju Ujedinjene Kraljevine u programima Unije u potpunosti će se poštovati osnovni akti koji definiraju programe i postojeći Unijini propisi koji se odnose na financijsko upravljanje, kao npr. Financijska uredba.

               2.PRAVNA OSNOVA

               Materijalnopravna osnova za predloženu odluku Vijeća o sklapanju sporazuma jest članak 217. UFEU-a. Ta je pravna osnova najprikladnija s obzirom na široko područje primjene predviđenog partnerstva.

               Postupovna pravna osnova je članak 218. stavak 6. UFEU-a, članak 218. stavak 7. UFEU-a i članak 218. stavak 8. drugi podstavak UFEU-a. Člankom 218. stavkom 6. UFEU-a predviđa se sklapanje sporazuma na temelju odluke Vijeća, uz prethodnu suglasnost Europskog parlamenta. Člankom 218. stavkom 8. drugim podstavkom UFEU-a predviđa se jednoglasno odlučivanje u Vijeću. Osim toga, članak 218. stavak 7. UFEU-a dodan je kao pravna osnova jer je primjereno da Vijeće ovlasti Komisiju da u ime Unije odobri određene izmjene Sporazuma o trgovini i suradnji koje se usvajaju pojednostavnjenim postupkom ili koje usvaja tijelo osnovano Sporazumom o trgovini i suradnji.

               Stoga je pravna osnova predložene Odluke Vijeća članak 217. UFEU-a, u vezi s člankom 218. stavkom 6. UFEU-a, člankom 218. stavkom 7. UFUE-a i člankom 218. stavkom 8. drugim podstavkom UFEU-a.

               3.DRUGI ELEMENTI

               ·Provedba od strane tijela osnovanih na temelju Sporazuma o trgovini i suradnji

               U dijelu prvom glavi III. Sporazuma o trgovini i suradnji osniva se Vijeće za partnerstvo koje će nadzirati postizanje ciljeva tog sporazuma i bilo kojeg dopunskog sporazuma. Vijeće za partnerstvo sastoji se od predstavnika Unije i Ujedinjene Kraljevine na ministarskoj razini koji će se sastajati najmanje jednom godišnje i nadzirati i olakšavati provedbu i primjenu Sporazuma o trgovini i suradnji i bilo kojeg dopunskog sporazuma, kao što je Sporazum o sigurnosti podataka.

               Vijeće za partnerstvo može donositi odluke u vezi sa svim pitanjima za koja je tako predviđeno Sporazumom o trgovini i suradnji ili bilo kojim dopunskim sporazumom. Vijeće za partnerstvo može donositi odluke i davati preporuke samo zajedničkim dogovorom između Unije i Ujedinjene Kraljevine. Njime se ni na koji način ne može ograničiti donošenje odluka na razini Unije. Unija i Ujedinjena Kraljevina mogu putem Vijeća za partnerstvo ili posebnih odbora odlučiti izmijeniti određene aspekte Sporazuma o trgovini i suradnji ili bilo kojeg dopunskog sporazuma samo u slučajevima koji su u njemu izričito predviđeni. Pri odobravanju takve odluke stranke moraju poštovati svoje važeće interne zahtjeve i postupke.

               Vijeću za partnerstvo u obavljanju dužnosti pomagat će Odbor za trgovinsko partnerstvo, a njemu će pomagati posebni trgovinski odbori i drugi posebni odbori.

               Sporazumom o trgovini i suradnji uspostavljaju se sljedeći posebni trgovinski odbori:

               (a)Posebni trgovinski odbor za robnu razmjenu;

               (b)Posebni trgovinski odbor za carinsku suradnju i pravila o podrijetlu;

               (c)Posebni trgovinski odbor za sanitarne i fitosanitarne mjere;

               (d)Posebni trgovinski odbor za tehničke prepreke u trgovini;

               (e)Posebni trgovinski odbor za usluge, ulaganja i digitalnu trgovinu;

               (f)Posebni trgovinski odbor za intelektualno vlasništvo;

               (g)Posebni trgovinski odbor za javnu nabavu;

               (h)Posebni trgovinski odbor za regulatornu suradnju;

               (i)Posebni trgovinski odbor za jednake uvjete za otvoreno i pošteno tržišno natjecanje i održivi razvoj;

               (j)Posebni trgovinski odbor za administrativnu suradnju u području PDV-a i naplate poreza i carina.

               Sporazumom o trgovini i suradnji uspostavljaju se sljedeći posebni odbori:

               (a)Posebni odbor za energetiku;

               (b)Posebni odbor za zračni prijevoz;

               (c)Posebni odbor za sigurnost zračnog prometa;

               (d)Posebni odbor za cestovni prijevoz;

               (e)Posebni odbor za koordinaciju socijalne sigurnosti;

               (f)Posebni odbor za ribarstvo;

               (g)Posebni odbor za izvršenje zakonodavstva i pravosudnu suradnju;

               (h)Posebni odbor za sudjelovanje u programima Unije.

               Vijeće za partnerstvo može osnivati ili raspuštati posebne trgovinske odbore ili posebne odbore, a Odbor za trgovinsko partnerstvo može osnivati ili raspuštati posebne trgovinske odbore.

               U Sporazumu o trgovini i suradnji predviđena je i uloga Vijeća za partnerstvo i posebnih odbora u rješavanju sporova, što je navedeno u šestom dijelu glavi I. Sporazuma o trgovini i suradnji.

               ·Provedba i primjena Sporazuma o trgovini i suradnji u Uniji

               U skladu s člankom 216. stavkom 2. UFEU-a, sporazumi koje sklapa Unija obvezujući su za institucije Unije i za njezine države članice.

               Primjereno je na temelju članka 218. stavka 7. UFEU-a ovlastiti Komisiju da u ime Unije odobri određene izmjene Sporazuma o trgovini i suradnji koje se usvajaju pojednostavnjenim postupkom ili koje usvaja tijelo osnovano Sporazumom o trgovini i suradnji. Te se izmjene posebno odnose na sljedeće odredbe Sporazuma o trgovini i suradnji:

               –člankom TBT.9. [Suradnja u području nadzora tržišta te sukladnosti i sigurnosti neprehrambenih proizvoda] stavcima 4., 5. i 8., u pogledu uspostave ili izmjena aranžmana za redovitu razmjenu informacija između stranaka utvrđenu u prilozima [TBT-XX] i [TBT-ZZ];

               –člankom 2. [Definicije proizvoda, enološki postupci i procesi] stavkom 3. i člankom 3. [Zahtjevi certificiranja uvoza u odgovarajućim područjima stranaka] stavkom 3. Priloga TBT-5 [trgovina vinom], u pogledu izmjena dodataka tom prilogu;

               –člankom 1. [Ciljevi i područje primjene] stavkom 2. Priloga TBT-4 [organski proizvodi], u pogledu izmjena dodataka tom prilogu;

               –člankom 11. [izmjene dodataka] Priloga TBT-2 [lijekovi], u pogledu izmjena dodataka tom prilogu;

               –člankom PPROC.18. [Izmjena odjeljka B PRILOGA PPROC-1.], u pogledu izmjena odjeljka B Priloga PPROC-1. o obvezama u pogledu pristupa tržištu;

               –člankom AVSAF.12. [Donošenje i izmjena priloga ovom poglavlju] u pogledu izmjena Priloga AVSAF-1 ili priloga kako je utvrđeno u članku AVSAF.3. stavku 2. [Područje primjene i provedba];

               –člankom LAW.EUROPOL.48. [Vrste kaznenih djela] stavkom 3., u pogledu izmjena Priloga LAW-3., ako se izmijeni popis vrsta kaznenih dijela za koja je u skladu s pravom Unije nadležan Europol;

               –člankom LAW.EUROJUST.63. [Vrste kaznenih djela] stavkom 3., u pogledu izmjena Priloga LAW-4., ako se izmijeni popis vrsta kaznenih dijela za koja je u skladu s pravom Unije nadležan Eurojust;

               –člankom SSC.68. [Izmjene] Protokola o koordinaciji socijalne sigurnosti, u pogledu izmjena bilo kojeg priloga ili dodatka Protokola o koordinaciji socijalne sigurnosti.

               Komisija bi trebala unaprijed obavijestiti Vijeće o prethodno navedenim predloženim izmjenama. Vijeće se može usprotiviti prethodno navedenim predloženim izmjenama blokirajućom manjinom Vijeća u skladu s člankom 16. stavkom 4. UEU-a. U tom slučaju Komisija mora odbiti predložene izmjene u ime Unije, ne dovodeći u pitanje mogućnost naknadnog podnošenja prijedloga Vijeću u skladu s člankom 218. stavkom 9. UFEU-a.

               Komisiju bi trebalo na temelju članka 218. stavka 7. UFEU-a ovlastiti i da u ime Unije odobri stajalište koje treba zauzeti o sljedećim izmjenama Sporazuma o trgovini i suradnji, pod uvjetom da Vijeće unaprijed obavijesti o tim izmjenama:

               –izmjenu praga ispod kojeg se ne primjenjuje treće poglavlje o kontroli subvencija iz prvog dijela naslova jedan glave XI. Sporazuma o trgovini i suradnji, kako je utvrđeno u članku LPFOFCSD.3.2. [Područje primjene i iznimke] stavku 4. i članku LPFOFCSD.3.3. [Usluge od javnog gospodarskog interesa] stavku 3. i u pogledu praga ispod kojeg se ne primjenjuje obveza transparentnosti, kako je utvrđeno u članku LPFOFCSD.3.3. [Usluge od javnog gospodarskog interesa] stavku 2.;

               Osim toga, kako bi se Uniji omogućilo da pravovremeno reagira ako relevantni uvjeti više nisu ispunjeni, Komisiju bi trebalo ovlastiti da donese određene odluke o suspendiranju pogodnosti danih Ujedinjenoj Kraljevini na temelju Priloga o organskim proizvodima i Priloga o lijekovima. Prije toga, Komisija bi trebala obavijestiti predstavnike država članica koji se mogu blokirajućom manjinom usprotiviti stajalištu koje iznese Komisija. Komisija bi trebala biti ovlaštena i za donošenje, u skladu s istim postupkom, svih drugih potrebnih provedbenih aranžmana za učinkovito funkcioniranje tih priloga.

               Osim toga, kako bi se zajamčila usklađenost s obvezama u okviru Sporazuma o trgovini i suradnji, postoje čvrsti mehanizmi izvršenja. Sporazumom o trgovini i suradnji predviđa se mogućnost da stranke poduzmu brze, autonomne i operativne mjere za zaštitu svojih interesa, među ostalim posebno u područjima jednakih uvjeta (tj. mjere za uravnoteženje, korektivne mjere) i ribarstva (tj. kompenzacijske mjere, korektivne mjere), te općenitije, u slučajevima ozbiljnih gospodarskih, društvenih ili okolišnih poteškoća sektorske ili regionalne prirode.

               Važno je da Unija bude u potpunosti sposobna brzo i učinkovito provesti te mjere izvršenja. Zbog toga bi Komisiju trebalo ovlastiti da suspendira obveze na temelju Sporazuma o trgovini i suradnji u skladu s člankom GOODS.19. o mjerama u slučaju povrede ili izbjegavanja carinskog zakonodavstva, člankom LPFOFCSD.3.12. o korektivnim mjerama u području jednakih uvjeta, člankom ROAD.11. o korektivnim mjerama u cestovnom prijevozu, člankom AIRTRN.8. o odbijanju, opozivu, suspenziji ili ograničenju odobrenja za rad u zračnom prijevozu, člankom FISH.14. o korektivnim mjerama u području ribarstva, člankom FISH.9. o kompenzacijskim mjerama u slučaju povlačenja ili smanjenja pristupa, člancima UNPRO.3.1. i UNPRO.3.20. o suspenziji i prestanku sudjelovanja Ujedinjene Kraljevine u programu Unije i člankom INST.24. o privremenim pravnim sredstvima ili da poduzme odgovarajuće zaštitne mjere u skladu s člankom INST.36.

               U skladu s Ugovorima, Komisija će u ime Unije djelovati u svim fazama postupka u vezi s rješavanjima sporova na temelju šestog dijela glave I. Sporazuma o trgovini i suradnji.

               ·Detaljno obrazloženje posebnih odredbi nacrta sporazuma

               Široka i ambiciozna suradnja između Unije i Ujedinjene Kraljevine predviđena Sporazumom o trgovini i suradnji uzima u obzir zaključke i smjernice Europskog vijeća od 23. ožujka 2018. i temelji se na Političkoj izjavi.

               Sporazum o trgovini i suradnji je jedinstveni paket koji se sastoji od četiri glavne sastavnice:

               –opći i institucionalni aranžmani;

               –gospodarski aranžmani (uključujući odredbe o trgovini i jamstvima u pogledu jednakih uvjeta);

               –aranžmani o izvršavanju zakonodavstva i pravosudnoj suradnji u kaznenim stvarima; i

               –odredbe o rješavanju sporova, osnovnim vrijednostima i zaštitnim mjerama.

               Predviđeno partnerstvo temelji se na priznavanju demokracije, vladavine prava i ljudskih prava, kao i borbi protiv klimatskih promjena i suzbijanju širenja oružja za masovno uništenje. Kršenje bilo kojeg od ovih ključnih dijelova omogućuje strankama da okončaju ili suspendiraju Sporazum o trgovini i suradnji ili bilo koji dopunski sporazum u cijelosti ili djelomično. Stranke potvrđuju i svoju predanost osiguravanju visoke razine zaštite osobnih podataka.

               Područje primjene Sporazuma o trgovini i suradnji je sveobuhvatno. Uključuje područja interesa navedena u Političkoj izjavi: trgovinsku i gospodarsku suradnju, policijsku i pravosudnu suradnju u kaznenim stvarima, sudjelovanje u programima Unije i tematska područja suradnje. Sporazum o trgovini i suradnji ne obuhvaća aranžmane za suradnju u području vanjske politike, vanjske sigurnosti i obrane, s obzirom na stajalište Ujedinjene Kraljevine da neće pregovarati o takvim aranžmanima niti ih uključiti u Sporazum o trgovini i suradnji. Sporazumom o trgovini i suradnji poštuje se autonomija Unijina donošenja odluka i njezin pravni poredak, cjelovitost njezina jedinstvenog tržišta i carinske unije te nedjeljivost četiriju sloboda kretanja (ljudi, robe, usluga i kapitala). Sporazum obuhvaća ne samo slobodnu trgovinu robom i uslugama nego i načine sprečavanja narušavanja trgovine i nepoštene konkurentske prednosti. U Sporazumu o trgovini i suradnji uzima se u obzir činjenica da Ujedinjena Kraljevina napušta Unijin sustav zajedničkih pravila, mehanizama nadzora i izvršenja i da stoga više ne može uživati pogodnosti članstva ili jedinstvenog tržišta.

               U Sporazumu o trgovini i suradnji uspostavlja se opći okvir upravljanja kojim su obuhvaćena sva područja suradnje u okviru Sporazuma o trgovini i suradnji i u okviru bilo kojeg dopunskog sporazuma, kao što je Sporazum o sigurnosti podataka, a određene prilagodbe uvrštene su kako bi se odgovorilo na opravdane sektorske potrebe.

               Kako bi se zajamčila usklađenost s obvezama u okviru Sporazuma o trgovini i suradnji, postoje čvrsti mehanizmi izvršenja. Sporazumom o trgovini i suradnji predviđa se mogućnost da stranke poduzmu brze, autonomne i operativne mjere za zaštitu svojih interesa, među ostalim posebno u područjima jednakih uvjeta (tj. mjere za uravnoteženje, korektivne mjere) i ribarstva (tj. kompenzacijske mjere, korektivne mjere), te općenitije, u slučajevima ozbiljnih gospodarskih, društvenih ili okolišnih poteškoća sektorske ili regionalne prirode.

               Kad je riječ o teritorijalnom području primjene, Sporazum o trgovini i suradnji obuhvaća, u odnosu na Uniju, državna područja na koja se primjenjuju Ugovori, a u odnosu na Ujedinjenu Kraljevinu, državno područje Ujedinjene Kraljevine. Sporazumom o trgovini i suradnji predviđa se i ograničena pokrivenost za Kanalske otoke i otok Man u pogledu trgovine robom i pristupa vodama. U skladu s izjavama uvrštenima u zapisnik sastanka Europskog vijeća od 25. studenoga 2018. i u skladu s pregovaračkim smjernicama Vijeća, Sporazum o trgovini i suradnji ne primjenjuje se na Gibraltar.

               Sporazum o trgovini i suradnji sastoji se od sedam dijelova (koji su dalje podijeljeni na naslove, glave, poglavlja i odjeljke), tri protokola i određenog broja priloga, kako slijedi:

               Prvi dio (Opće i institucijske odredbe) sadržava općenite odredbe, načela za tumačenje Sporazuma o trgovini i suradnji i definicije te institucijski okvir.

               U prvom dijelu utvrđuju se odredbe o upravljanju i provedbi Sporazuma o trgovini i suradnji i uspostavljaju zajednička upravljačka tijela (Vijeće za partnerstvo, Odbor za trgovinsko partnerstvo, posebni trgovinski odbori i drugi posebni odbori).

               Odredbama o upravljanju pojašnjava se kako će se Sporazum o trgovini i suradnji primjenjivati i nadzirati. Zamišljeno je da odredbe budu fleksibilne i prilagodljive posebnim potrebama koje se mogu pojaviti u različitim područjima. S obzirom na područje primjene i složenost Sporazuma o trgovini i suradnji, Unija je inzistirala na jedinstvenom okviru upravljanja koji obuhvaća Sporazum u cijelosti. Time se poduzećima, potrošačima i građanima pruža pravna sigurnost, te se pritom izbjegavaju višestruke paralelne strukture i stvaranje dodatne birokracije.

               Vijeće za partnerstvo nadzirat će provedbu Sporazuma. Vijeće za partnerstvo, sastavljeno od predstavnika Unije i Ujedinjene Kraljevine na ministarskoj razini, sastajat će se u različitim sastavima, ovisno o pitanju o kojem je riječ. To će biti forum na kojem će stranke raspravljati o svim pitanjima koja bi se mogla pojaviti, s ovlastima za donošenje obvezujućih odluka uz zajedničku suglasnost. U radu će mu pomagati Odbor za trgovinsko partnerstvo, posebni odbori za trgovinu i drugi posebni odbori.

               Drugi dio (Trgovina, prijevoz, ribarstvo i drugi aranžmani) obuhvaća šest naslova:

               –prvi naslov: Trgovina, koji obuhvaća dvanaest glava: glavu I. (Robna razmjena), glavu II. (Usluge i ulaganja), glavu III. (Digitalna trgovina), glavu IV. (Kretanje kapitala, plaćanja, prijenosi i privremene zaštitne mjere), glavu V. (Intelektualno vlasništvo), glavu VI. (Javna nabava), glavu VII. (Mala i srednja poduzeća), glavu VIII. (Energetika), glavu IX. (Transparentnost), glavu X. (Dobra regulatorna praksa i regulatorna suradnja), glavu XI. (Jednaki uvjeti za otvoreno i pošteno tržišno natjecanje i održivi razvoj), glavu XII, (Iznimke),

               –drugi naslov: Zrakoplovstvo, koji obuhvaća dvije glave: glavu I. (Zračni prijevoz) i glavu II. (Sigurnost zračnog prometa),

               –treći naslov: Cestovni prijevoz, koji obuhvaća dvije glave: glavu I. (Cestovni prijevoz robe) i glavu II. (Cestovni prijevoz putnika),

               –četvrti naslov: Koordinacija socijalne sigurnosti i vize za kratkotrajna putovanja;

               –peti naslov: Ribarstvo,

               –šesti naslov: Ostale odredbe.

               Kako proizlazi iz njegovih naslova i glava, drugi dio obuhvaća trgovinu robom i uslugama, kao i brojna druga područja gospodarske i šire suradnje kao što su ulaganja, tržišno natjecanje, porezna transparentnost, energetika, zračni i cestovni prijevoz, nediskriminacija u pogledu određenih pravila za mobilnost i koordinaciju socijalne sigurnosti i ribarstvo.

               U drugom dijelu utvrđuje se moderna i održiva trgovinska politika. Obje stranke obvezuju se na zajedničke visoke standarde u područjima kao što su radni i socijalni standardi, zaštita okoliša, borba protiv klimatskih promjena, uključujući određivanje cijena ugljika, te relevantni standardi o izbjegavanju plaćanja poreza i poreznoj transparentnosti
                  4
               . Sadržava i načela o subvencijama kojima bi se svaku stranku spriječilo da dodijeli subvencije koje značajno utječu na trgovinu ili ulaganja između stranaka. Ti dogovoreni standardi i načela povezani su s nacionalnim mehanizmima izvršenja i mehanizmima rješavanja sporova kako bi se osiguralo da poduzeća iz EU-a i Ujedinjene Kraljevine natječu pod jednakim uvjetima. U drugom se dijelu predviđa da svaka stranka može prema potrebi poduzeti jednostrane mjere kako bi se zaštitila od nepoštenog utjecaja na trgovinu i ulaganja koji proizlaze iz subvencija ili znatnih razlika u odgovarajućim sustavima kontrole subvencija ili odgovarajućim razinama zaštite rada, okoliša ili klime.

               Kad je riječ o trgovini robom, odredbe iz drugog dijela nadilaze nedavne EU-ove sporazume o slobodnoj trgovini s partnerima kao što su Kanada i Japan jer se predviđa trgovina bez carina i kvota za svu robu. Kako bi iskoristili te iznimne povlastice, poduzeća moraju osigurati da su njihovi proizvodi podrijetlom iz Unije ili Ujedinjene Kraljevine. Pravila o podrijetlu ključna su za osiguravanje cjelovitosti tržišta Unije. Sporazumom o trgovini i suradnji olakšat će se i, u mjeri u kojoj je to dopušteno Carinskim zakonikom Unije, carinske formalnosti koje se primjenjuju na bilo koju treću zemlju izvan carinske unije. Uklonit će se i nepotrebne tehničke prepreke trgovini, ali će se i dalje osigurati da sva roba Ujedinjene Kraljevine koja ulazi u Uniju u potpunosti ispunjava visoke regulatorne standarde, među ostalim u pogledu kvalitete hrane (npr. sanitarni i fitosanitarni standardi) i sigurnosti proizvoda.

               Dogovorena je i znatna razina otvorenosti u pogledu trgovine uslugama, koja nadilazi osnovne odredbe iz Općeg sporazuma WTO-a o trgovini uslugama (GATS), uzimajući u obzir činjenicu da Ujedinjena Kraljevina više nema pogodnosti od slobodnog kretanja osoba te, stoga i od slobode pružanja usluga. Pružatelji usluga iz Ujedinjene Kraljevine koji žele ponuditi usluge u Uniji morat će ispuniti sve odgovarajuće regulatorne zahtjeve u Uniji, ali se prema njima neće postupati nepovoljnije nego prema operatorima iz Unije u tim područjima obuhvaćenima Sporazumom o trgovini i suradnji i obratno
                  5
               . Ulagatelji iz Ujedinjene Kraljevine mogu i osnovati pravne subjekte u Uniji kako bi nudili usluge na cijelom jedinstvenom tržištu i obratno. Sporazum o trgovini i suradnji uključuje okvir za buduće pregovore o sporazumima o priznavanju u pogledu stručnih kvalifikacija.

               Sporazum o trgovini i suradnji sadržava odredbe usmjerene na olakšavanje digitalne trgovine, uklanjanjem neopravdanih prepreka te osiguravanjem otvorenog, sigurnog i pouzdanog internetskog okruženja za poduzeća i potrošače, zajedno s visokim standardima zaštite osobnih podataka. Sporazum o trgovini i suradnji sadržava i odredbe kojima se jamči zaštita prava intelektualnog vlasništva. Osim toga, uključuje odredbe o uzajamnim mogućnostima na tržištima javne nabave stranaka i standardima javne nabave koji nadilaze njihove obveze na temelju Sporazuma Svjetske trgovinske organizacije o javnoj nabavi („GPA”).

               Kad je riječ o energetici, budući da Ujedinjena Kraljevina više neće sudjelovati u jedinstvenom tržištu električne energije i trgovinskim platformama EU-a, Sporazum o trgovini i suradnji stvara novi okvir za bilateralnu suradnju u području energetike, čiji je cilj osigurati troškovno učinkovitu, čistu i sigurnu opskrbu energijom koja je ključna za funkcioniranje obaju gospodarstava, uspostaviti nove mehanizme za suradnju u području energije iz obnovljivih izvora, posebno u Sjevernom moru, te boriti se protiv klimatskih promjena. I materijalne odredbe o jednakim uvjetima i liberalizaciji dio su Sporazuma, uključujući u pogledu uvjeta za subvencije u energetskom sektoru. Kao i u drugim područjima, odredbe o energetici ne znače potpune pogodnosti jedinstvenog tržišta za Ujedinjenu Kraljevinu, uzima se u obzir njezin status treće zemlje.

               Kad je riječ o prijevozu, Sporazumom o trgovini i suradnji predviđa se trajna i održiva zračna i cestovna povezanost, uz istodobno poštovanje cjelovitosti jedinstvenog tržišta. Uključuje odredbe kojima se osigurava da se tržišno natjecanje između prijevoznika iz Unije i prijevoznika iz Ujedinjene Kraljevine odvija pod jednakim uvjetima kako se ne bi ugrozila prava putnika i sigurnost prometa.

               Drugi dio sadržava i okvir za zajedničko i održivo upravljanje ribljim stokovima u vodama Unije i vodama Ujedinjene Kraljevine. Ujedinjena Kraljevina, kao neovisna obalna država, imat će potpunu kontrolu nad svojim vodama i moći dalje razvijati britansko ribarstvo, no europski će ribari i dalje imati pristup vodama Ujedinjene Kraljevine za obavljanje ribolovnih aktivnosti.

               U trećem dijelu (Izvršavanje zakonodavstva i pravosudna suradnja u kaznenim stvarima) utvrđuje se okvir za izvršavanje zakonodavstva i pravosudnu suradnju u kaznenim stvarima. Prepoznaje se potreba za snažnom suradnjom između nacionalnih policijskih i sudskih tijela te agencija i tijela Unije, posebno u borbi protiv prekograničnog kriminala i terorizma te kaznenom progonu.

               Treći dio obuhvaća sljedeća glavna područja:

               –razmjenu podataka: aranžmane za pravovremenu, djelotvornu i učinkovitu razmjenu podataka o putnicima u zračnom prijevozu (poznati kao evidencija podataka o putnicima ili PNR), o DNK-u, otiscima prstiju i podataka iz registra vozila (takozvani „podaci Prüm”, koji nikad ranije nisu bili razmijenjeni između Unije i treće zemlje izvan schengenskog područja), informacija o kaznenoj evidenciji i operativnih informacija – kojima se dopunjuju međunarodni kanali, kao što je Interpol;

               –Europol i Eurojust: učinkovitu suradnju između Ujedinjene Kraljevine i Europola i Eurojusta, u skladu s pravilima o suradnji s trećim zemljama utvrđenima u zakonodavstvu Unije;

               –predaju: omogućavanje brze predaje kriminalaca između država članica Unije i Ujedinjene Kraljevine s pomoću pojednostavnjenih postupaka, strogih rokova, pouzdanih zaštitnih mjera (uključujući odgovarajuće osnove za odbijanje predaje), postupovnih prava i sudskih kontrola;

               –uzajamnu pomoć: aranžmani za olakšavanje i dopunu konvencija Vijeća Europe u kaznenim stvarima, npr. pojednostavnjenim postupcima, rokovima i tehnološkom infrastrukturom, u velikom broju mjera, uključujući zamrzavanje i oduzimanje imovine;

               –suzbijanje pranja novca: odredbe za suradnju u suzbijanju pranja novca i financiranja terorizma.

               U trećem dijelu poštuje se status Ujedinjene Kraljevine kao države koja nije članica Unije i izvan je schengenskog područja. Na primjer, Ujedinjena Kraljevina više neće imati izravan pristup osjetljivim Unijinim bazama podataka u stvarnom vremenu kojima se podupire Unijino područje slobode, sigurnosti i pravde jer se pristup pruža samo državama članicama i vrlo blisko pridruženim zemljama koje prihvaćaju sve popratne obveze.

               Bliska i sveobuhvatna policijska i pravosudna suradnja temelji se na jamstvima poštovanja demokracije i vladavine prava, učinkovite zaštite temeljnih prava i sloboda pojedinaca, uključujući onih sadržanih u Europskoj konvenciji o ljudskim pravima te provedbom tih prava i sloboda u strankama i državama članicama, kao i predanosti obaju stranaka održavanju standarda visoke razine zaštite podataka. To je bio osobito važan zahtjev Unije u cilju osiguranja zaštite sigurnosti i temeljnih prava njezinih građana. Treći dio sadržava i posebne odredbe o suspenziji suradnje u slučaju ozbiljnih i sustavnih nedostataka u osiguravanju bilo koje od tih zaštitnih mjera, kao i poseban mehanizam za rješavanje sporova.

               Četvrti dio (Tematska suradnja) obuhvaća dvije glave: glavu I.: Zdravstvena sigurnost i glavu II.: kibersigurnost. U četvrtom dijelu utvrđuju se odredbe o suradnji stranaka u području zdravstvene sigurnosti i kibersigurnosti, uključujući putem privremenog i ograničenog sudjelovanja Ujedinjene Kraljevine u nizu struktura Unije, samo na poziv Unije i pod uvjetom da se pojave određene zajedničke prijetnje.

               U petom dijelu (Sudjelovanje u programima Unije, dobro financijsko upravljanje i financijske odredbe) utvrđuju se odredbe o kontinuiranom sudjelovanju Ujedinjene Kraljevine kao treće zemlje u više vodećih programa Unije, podložno financijskom doprinosu Ujedinjene Kraljevine proračunu Unije. Precizan popis takvih programa donijet će kasnije Posebni odbor za sudjelovanje u programima Unije. Osim toga, Posebni odbor za sudjelovanje u programima Unije može sastaviti i popis usluga koje se pružaju u okviru provedbe programa Unije kojima Ujedinjena Kraljevina može imati pristup.

               Pravne osnove (osnovni akti) Unijinih programa i aktivnosti u kojima Ujedinjena Kraljevina može sudjelovati još nisu donesene. Međutim, postoji zajedničko razumijevanje između Ujedinjene Kraljevine i Unije o programima u kojima Ujedinjena Kraljevina može sudjelovati i pod kojim posebnim uvjetima, podložno uvjetima propisanima u konačnim pravnim osnovama. Stoga Zajednička deklaracija priložena Sporazumu o trgovini i suradnji pruža okvir za protokole koje će Posebni odbor za sudjelovanje u programima Unije dodati tom sporazumu kad se donesu pravne osnove tih programa.

               Šesti dio (Rješavanje sporova i horizontalne odredbe) obuhvaća tri glave: glavu I. (Rješavanje sporova), glavu II. (Osnova za suradnju) i glavu III. (Ispunjavanje obveza i zaštitne mjere).

               Kad je riječ o rješavanju sporova, ako dođe do neslaganja i stranke ne mogu pronaći rješenje, Sporazum o trgovini i suradnji predviđa osnivanje neovisnog arbitražnog suda za rješavanje pitanja putem obvezujućeg pravorijeka. Taj mehanizam rješavanja sporova primjenjuje se na većinu područja Sporazuma o trgovini i suradnji, uključujući jednake uvjete i ribarstvo. Popraćen je vjerodostojnim i čvrstim mehanizmima izvršenja i usklađivanja, uključujući mogućnost suspendiranja obveza stranke koja podnosi pritužbu na temelju Sporazuma o trgovini i suradnji, npr. ponovnog uvođenja carina i/ili kvota. Osim toga svaka će stranka pod određenim uvjetima moći poduzeti unakrsne protumjere kad god druga stranka ne postupi u skladu s pravorijekom arbitražnog tijela. Primjerice, ustrajno kršenje obveza jedne stranke koje se odnosi na određeni gospodarski sektor omogućit će drugoj stranci da poduzme mjere u drugim gospodarskim sektorima. Svaka stranka može jednostrano poduzeti odgovarajuće zaštitne mjere u slučajevima ozbiljnih gospodarskih, društvenih ili okolišnih poteškoća sektorske ili regionalne prirode.

               Sedmi dio (Završne odredbe) sadržava završne odredbe, uključujući odredbe o stupanju na snagu, preispitivanju i prestanku Sporazuma o trgovini i suradnji.

               Dva Protokola predviđaju administrativnu suradnju i suzbijanje prijevara u području poreza na dodanu vrijednost, uzajamnu pomoć pri naplati poreza i carina te uzajamnu administrativnu pomoć u carinskim pitanjima.

               Protokolom o koordinaciji socijalne sigurnosti utvrđuju se određene mjere za koordinaciju socijalne sigurnosti namijenjene zaštiti prava socijalne sigurnosti građana Unije i građana Ujedinjene Kraljevine u prekograničnoj situaciji koja uključuje Ujedinjenu Kraljevinu i Uniju od 1. siječnja 2021. Zaštita se odnosi i na državljane trećih zemalja, osobe bez državljanstva i izbjeglice. Obuhvaćen je velik broj naknada, uključujući starosne i obiteljske mirovine, posmrtnu pripomoć, naknade za bolest, majčinstvo/očinstvo povezano s rođenjem djeteta, naknade povezane s ozljedama na radu ili predmirovinske naknade. Protokolom se osigurava da se mehanizmi koordinacije socijalne sigurnosti uspostavljeni u njemu temelje na načelu nediskriminacije među državama članicama Unije.

               U Sporazumu o sigurnosnim postupcima za razmjenu i zaštitu klasificiranih podataka utvrđuju se pravila i načini za razmjenu klasificiranih i neklasificiranih osjetljivih podataka. U skladu s drugim sporazumima o sigurnosti podataka koje je Unija sklopila s drugim trećim zemljama, Sporazumom o sigurnosti podataka osigurava se sigurno postupanje s osjetljivim podacima, na temelju načela suglasnosti izvora podataka prije objave razmijenjenih podataka. Sporazum o sigurnosti podataka primjenjuje se od datuma primjene Sporazuma o trgovini i suradnji, ili od datuma na koji su se stranke međusobno obavijestile da su ispunile svoje interne zahtjeve i postupke za objavljivanje klasificiranih podataka u okviru tog sporazuma, ovisno o tome koji je datum kasniji.

               2020/0382 (NLE)

               Prijedlog

               ODLUKE VIJEĆA

               o sklapanju, u ime Unije, Sporazuma o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane, te Sporazuma između Europske unije i Ujedinjene Kraljevine Velike Britanije i Sjeverne Irske o sigurnosnim postupcima za razmjenu i zaštitu klasificiranih podataka

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije („TFEU”), a posebno njegov članak 217., u vezi s člankom 218. stavkom 6., člankom 218. stavkom 7. i člankom 218. stavkom 8. drugim podstavkom,

               uzimajući u obzir prijedlog Europske komisije,

               uzimajući u obzir suglasnost Europskog parlamenta
                  6
               ,

               budući da:

               (1)Vijeće je [DATE] donijelo Odluku Vijeća br. (EU) …, o potpisivanju u ime Unije Sporazuma o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane, („Sporazum o trgovini i suradnji”) i Sporazuma između Europske unije i Ujedinjene Kraljevine Velike Britanije i Sjeverne Irske o sigurnosnim postupcima za razmjenu i zaštitu klasificiranih podataka („Sporazum o sigurnosti podataka”).

               (2)Sporazumom o trgovini i suradnji uspostavlja se osnova za široki odnos između Unije i Ujedinjene Kraljevine koji uključuje uzajamna prava i obveze, zajednička djelovanja i posebne postupke. Sporazum o sigurnosti podataka je dopunski sporazum Sporazuma o trgovini i suradnji te je neodvojivo povezan s njim, posebno u pogledu datuma primjene i prestanka. Odluka o potpisivanju Sporazuma trgovini i suradnji i Sporazuma o sigurnosti podataka („sporazumi”) stoga bi se trebala temeljiti na pravnoj osnovi kojom se predviđa pridruživanje što će Uniji omogućiti preuzimanje obveza u svim područjima obuhvaćenima Ugovorima.

               (3)Primjereno je utvrditi načine predstavljanja Unije u Vijeću za partnerstvo i odborima osnovanima na temelju Sporazuma o trgovini i suradnji. Kako je predviđeno člankom 17. stavkom 1. Ugovora o Europskoj uniji („UEU”), Komisija predstavlja Uniju i izražava stajališta Unije koja utvrdi Vijeće u skladu s Ugovorima. Vijeće izvršava svoje funkcije utvrđivanja politika i koordinacije kako je predviđeno člankom 16. stavkom 1. UEU-a tako što utvrđuje stajališta koja treba zauzeti u ime Unije u okviru Vijeća za partnerstvo i odbora osnovanih Sporazumom o trgovini i suradnji. Osim toga, kada su Vijeće za partnerstvo ili odbori osnovani Sporazumom o trgovini i suradnji pozvani donositi akte koji proizvode pravne učinke, stajališta koja treba zauzeti u ime Unije u okviru tih tijela utvrđuju se u skladu s postupkom iz članka 218. stavka 9. UFEU-a.

               (4)Država članica ili više njih mogu zatražiti da na sastanku Vijeća za partnerstvo ili drugog zajedničkog tijela osnovanog Sporazumom u pratnji predstavnika Komisije, kao dio delegacije Unije, bude predstavnik te države članice ili tih država članica.

               (5)Primjereno je na temelju članka 218. stavka 7. UFEU-a ovlastiti Komisiju da u ime Unije odobri određene izmjene Sporazuma o trgovini i suradnji koje se usvajaju pojednostavnjenim postupkom ili koje usvaja tijelo osnovano Sporazumom o trgovini i suradnji u skladu s odredbama tog sporazuma. Trebalo bi utvrditi postupak savjetovanja s Vijećem u vezi s takvim izmjenama.

               (6)Osim toga, kako bi se Uniji omogućilo da pravovremeno reagira ako relevantni uvjeti više nisu ispunjeni, Komisiju bi trebalo ovlastiti da donese određene odluke o suspendiranju pogodnosti danih Ujedinjenoj Kraljevini na temelju Priloga TBT-4 [o organskim proizvodima] i Priloga TBT-2 [o lijekovima]. Prije toga, Komisija bi trebala obavijestiti predstavnike država članica koji se mogu blokirajućom manjinom usprotiviti stajalištu koje iznese Komisija. Komisija bi trebala biti ovlaštena i za donošenje, u skladu s istim postupkom, svih drugih potrebnih provedbenih aranžmana za učinkovito funkcioniranje tih priloga.

               (7)Kako bi se Uniji omogućilo da brzo i učinkovito djeluje radi zaštite svojih interesa u skladu sa Sporazumom o trgovini i suradnji, i do donošenja i stupanja na snagu u Uniji posebnog zakonodavnog akta kojim se uređuje donošenje korektivnih mjera u okviru Sporazuma o trgovini i suradnji, trebalo bi ovlastiti Komisiju za poduzimanje korektivnih mjera, kao što su suspenzija obveza u okviru Sporazuma o trgovini i suradnji ili bilo kojeg dopunskog sporazuma, u slučaju kršenja određenih odredbi Sporazuma o trgovini i suradnji ili neispunjenja određenih uvjeta, prvenstveno u području trgovine robom, jednakih uvjeta, cestovnog prijevoza, zračnog prijevoza, ribarstva i programa Unije, kako je navedeno u Sporazumu o trgovini i suradnji, kao i za poduzimanje odgovarajućih zaštitnih mjera, mjera za uravnoteženje i protumjera.

               (8)Kad god se od Unije zahtijeva da postupi u skladu s odredbama sporazumâ, takvo postupanje treba biti u skladu s odredbama Ugovorâ, poštujući pritom ograničenja ovlasti dodijeljenih svakoj instituciji. Stoga je u nadležnosti Komisije da Ujedinjenoj Kraljevini dostavlja informacije ili obavijesti koje se zahtijevaju sporazumima, osim ako se u sporazumima upućuje na druge određene institucije, tijela, urede i agencije Unije, da se savjetuje s Ujedinjenom Kraljevinom o određenim pitanjima. U nadležnosti Komisije je i da predstavlja Uniju pred arbitražnim sudom ako se neki spor podnese na arbitražu u skladu sa Sporazumom o trgovini i suradnji.

               (9)Podsjeća se da, u skladu s pregovaračkim smjernicama od 25. veljače 2020., teritorijalno područje primjene Sporazuma o trgovini i suradnji sklopljenog između Unije i Ujedinjene Kraljevine ne uključuje Gibraltar. To ne isključuje mogućnost postojanja zasebnih sporazuma između Unije i Ujedinjene Kraljevine u pogledu Gibraltara u skladu s izjavom Europskog vijeća i Europske komisije koja je uvrštena u zapisnik sastanka Europskog vijeća od 25. studenoga 2018.

               (10)Sklapanje Sporazuma o trgovini i suradnji u pogledu pitanja iz nadležnosti Europske zajednice za atomsku energiju podliježe posebnom postupku.

               (11)Sporazume bi trebalo odobriti u ime Unije,

               DONIJELO JE OVU ODLUKU:

               Članak 1.

               Sporazum o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane, odobrava se u ime Unije u pogledu pitanja koja nisu u nadležnosti Europske zajednice za atomsku energiju.

               Sporazum između Europske unije i Ujedinjene Kraljevine Velike Britanije i Sjeverne Irske o sigurnosnim postupcima za razmjenu i zaštitu klasificiranih podataka odobrava se u ime Unije.

               Tekstovi tih sporazuma priloženi su ovoj Odluci.

               Članak 2.

               Predsjednika Vijeća ovlašćuje se da odredi jednu ili više osoba ovlaštenih da u ime Unije dostave obavijesti predviđene u sljedećim odredbama:

               (a)u pogledu Sporazuma o trgovini i suradnji:

               –članku LAW.OTHER.134. [Dostava obavijesti];

               –članku FINPROV.11. [Stupanje na snagu].

               –članku SSC.11. Protokola o koordinaciji socijalne sigurnosti;

               (b)u pogledu Sporazuma o sigurnosnim postupcima za razmjenu i zaštitu klasificiranih podataka:

               –članku 19., stavcima 1. i 2.

               Članak 3.

               1.Ako Komisija predstavlja Uniju u tijelima osnovanima na temelju Sporazuma o trgovini i suradnji, Komisija pravovremeno obavješćuje Vijeće o raspravama i ishodu sastanaka i o aktima donesenima pisanim postupkom te, na zahtjev, dostavlja zapisnike i druge dokumente koji se odnose na takve sastanke ili postupak. Komisija prema potrebi obavješćuje i Europski parlament.

               2.Tijekom prvih pet godina nakon stupanja na snagu Sporazuma o trgovini i suradnji Komisija jedanput godišnje izvješćuje Europski parlament i Vijeće o provedbi i primjeni Sporazuma o trgovini i suradnji.

               Članak 4.

               1.Komisiju se ovlašćuje za odobravanje u ime Unije izmjena Sporazuma o trgovini i suradnji koje usvaja Vijeće za partnerstvo ili posebni odbori, ovisno o slučaju, u skladu sa sljedećim odredbama tog sporazuma:

               (a)člankom TBT.9. [Suradnja u području nadzora tržišta te sukladnosti i sigurnosti neprehrambenih proizvoda] stavcima 4., 5. i 8., u pogledu uspostave ili izmjena aranžmana za redovitu razmjenu informacija između stranaka utvrđenu u prilozima [TBT-XX] i [TBT-ZZ];

               (b)člankom 2. [Definicije proizvoda, enološki postupci i procesi] stavkom 3. i člankom 3. [Zahtjevi certificiranja uvoza u odgovarajućim područjima stranaka] stavkom 3. Priloga TBT-5 [trgovina vinom], u pogledu izmjena dodataka tom prilogu;

               (c)člankom 1. [Ciljevi i područje primjene] stavkom 2. Priloga TBT-4 [organski proizvodi], u pogledu izmjena dodataka tom prilogu;

               (d)člankom 11. [izmjene dodataka] Priloga TBT-2 [lijekovi], u pogledu izmjena dodataka tom prilogu;

               (e)člankom PPROC.18. [Izmjena odjeljka B PRILOGA PPROC-1.], u pogledu izmjena odjeljka B Priloga PPROC-1. o obvezama u pogledu pristupa tržištu;

               (f)člankom AVSAF.12. [Donošenje i izmjena priloga ovom poglavlju], u pogledu izmjena Priloga AVSAF-1. ili drugih priloga kako je utvrđeno u tom članku;

               (g)člankom LAW.EUROPOL.48. [Vrste kaznenih djela] stavkom 3., u pogledu izmjena PRILOGA LAW-3., ako se izmijeni popis vrsta kaznenih dijela za koja je u skladu s pravom Unije nadležan Europol;

               (h)člankom LAW.EUROJUST.63. [Vrste kaznenih djela] stavkom 3., u pogledu izmjena PRILOGA LAW-4., ako se izmijeni popis vrsta kaznenih dijela za koja je u skladu s pravom Unije nadležan Eurojust;

               (i)člankom SSC.68. [Izmjene] Protokola o koordinaciji socijalne sigurnosti, u pogledu izmjena bilo kojeg priloga ili dodatka Protokola o koordinaciji socijalne sigurnosti.

               2.Komisija predložene izmjene navedene u stavku 1. prije odobrenja podnosi Vijeću.

               Komisija odobrava te predložene izmjene u ime Unije osim ako se, u roku od mjesec dana nakon što ih Komisija podnese Vijeću, određeni broj država članica koje čine blokirajuću manjinu u Vijeću u skladu s člankom 16. stavkom 4. Ugovora o Europskoj uniji usprotivi predloženim izmjenama. Ako dođe do takvog prigovora, Komisija odbija predložene izmjene u ime Unije.

               3.Komisija u ime Unije odobrava izmjene Sporazuma o trgovini i suradnji koje usvaja Vijeće za partnerstvo ili posebni odbori, ovisno o slučaju, u skladu sa sljedećim odredbama tog sporazuma:

               (a)člankom LPFOFCSD.3.2. [Područje primjene i iznimke] stavkom 4., u pogledu praga ispod kojeg se ne primjenjuje poglavlje o kontroli subvencija;

               (b)člankom LPFOFCSD.3.3. [Usluge od javnog gospodarskog interesa] stavkom 2., u pogledu praga ispod kojeg se ne primjenjuje obveza transparentnosti;

               (c)člankom LPFOFCSD.3.3. [Usluge od javnog gospodarskog interesa] stavkom 3., u pogledu praga ispod kojeg se poglavlje ne primjenjuje;

               (d)člankom LPFOCDSD.3.5 [Zabranjene subvencije i subvencije koje podliježu uvjetima], u pogledu ažuriranja uvjeta koji se primjenjuju na subvencije na temelju ovog članka;

               (e)člankom LPFOCDSD.3.11 [Povrat], u pogledu različitih aranžmana za povrat subvencija.

               Komisija obavješćuje Vijeće o predloženim izmjenama prije njihova odobrenja.

               4.U pogledu odobrenja predloženih izmjena navedenih u ovom članku u ime Unije, Komisija osigurava sljedeće:

               (a)da je u interesu Unije;

               (b)da služi ciljevima koje Unija nastoji ostvariti u okviru svoje trgovinske politike, sigurnosti zračnog prometa, socijalne sigurnosti te izvršenja zakonodavstva i pravosudne suradnje;

               (c)da nije u suprotnosti s pravom Unije ili međunarodnim pravom;

               (d)ne stvara prepreke inovacijama.

               Članak 5.

               1.Komisija se ovlašćuje za donošenje, u ime Unije, odluka radi:

               (a)potvrde ili suspenzije priznavanja jednakovrijednosti nakon ponovne procjene jednakovrijednosti koja će se izvršiti do 31. prosinca 2023. u skladu s člankom 3. [Priznavanje jednakovrijednosti] stavkom 3. Priloga TBT-4 [Organski proizvodi];

               (b)suspenzije priznavanja jednakovrijednosti u skladu s člankom 3. [Priznavanje jednakovrijednosti] stavcima 5. i 6. Priloga TBT-4 [Organski proizvodi];

               (c)prihvaćanja službenih dokumenata dobre proizvođačke prakse koje je izdalo tijelo Ujedinjene Kraljevine za proizvodne objekte koji se nalaze izvan područja tijela koje ih je izdalo i određivanja uvjeta pod kojima Unija prihvaća te službene dokumente dobre proizvođačke prakse u skladu s člankom 5. [Priznavanje inspekcija] stavcima 3. i 4.] [Priloga TBT-2 [Lijekovi ];

               (d)donošenja potrebnih provedbenih aranžmana za razmjenu službenih dokumenata dobre proizvođačke prakse s tijelom Ujedinjene Kraljevine na temelju članka 6. [Razmjena službenih dokumenata dobre proizvođačke prakse] [Priloga TBT-2 [Lijekovi] i za razmjenu informacija s tijelom Ujedinjene Kraljevine u pogledu inspekcija proizvodnih objekata na temelju članka 7. [Zaštitne mjere] [Priloga TBT-2 [Lijekovi];

               (e)suspendiranja priznavanja inspekcija ili prihvaćanja službenih dokumenata dobre proizvođačke prakse koje je izdala Ujedinjena Kraljevina i obavješćivanja Ujedinjene Kraljevine o namjeri primjene članka 9. [Suspenzija] [Priloga TBT-2 [Lijekovi] i početka savjetovanja s Ujedinjenom Kraljevinom u skladu s člankom 8. [Izmjene primjenjivog zakonodavstva] stavkom 3.] [Priloga TBT-2 [Lijekovi];

               (f)potpunog ili djelomičnog suspendiranja svih ili nekih proizvoda navedenih u Dodatku C Priloga TBT-2 [Lijekovi], priznavanja inspekcija i prihvaćanja službenih dokumenata dobre proizvođačke prakse druge stranke u skladu s člankom 9. [Suspenzija] stavkom 1. [Priloga TBT-2 [Lijekovi].

               2.Komisija te predložene odluke donosi u skladu s postupkom iz članka 4. stavka 2. ove Odluke.

               Članak 6.

               1.Dok se ne donese poseban zakonodavni akt kojim se uređuje donošenje takvih mjera i dok ne stupi na snagu u Uniji, odluku Unije o poduzimanju sljedećih mjera u okviru Sporazuma o trgovini i suradnji donosi Komisija u skladu s uvjetima utvrđenima u odgovarajućim odredbama Sporazuma o trgovini i suradnji:

               (a)suspenziji relevantnog povlaštenog tretmana za proizvode o kojima je riječ kako je utvrđeno u članku GOODS.19. [Mjere u slučaju povrede ili izbjegavanja carinskog zakonodavstva];

               (b)primjeni korektivnih mjera i suspenziji obveza kako je utvrđeno u članku LPFOFCSD.3.12.[Korektivne mjere];

               (c)primjeni mjera uravnoteženja i protumjera kako je utvrđeno u članku LPFOFCSD.9.4.[Uravnoteženje];

               (d)primjeni korektivnih mjera kako je utvrđeno u članku ROAD.11.[Korektivne mjere];

               (e)odbijanju, opozivu, suspenziji ili ograničenju odobrenja za rad zračnog prijevoznika, članak AIRTRN.8. [Odbijanje, opoziv, suspenzija ili ograničenje odobrenja za rad];

               (f)primjeni korektivnih mjera kako je utvrđeno u članku FISH.14. [Korektivne mjere i rješavanje sporova];

               (g)primjeni kompenzacijskih mjera kako je utvrđeno u članku FISH.9. [Kompenzacijske mjere u slučaju povlačenja ili smanjenja pristupa];

               (h)suspenziji ili prestanku sudjelovanja Ujedinjene Kraljevine u programima Unije kako je utvrđeno u članku UNPRO.3.1. [Suspenzija sudjelovanja Ujedinjene Kraljevine u programu Unije od strane Europske unije] i članku UNPRO.3.20. [Prestanak sudjelovanja Ujedinjene Kraljevine u programu Unije od strane Europske unije];

               (i)ponudi ili prihvaćanju privremene naknade ili suspenziji obveza u kontekstu usklađivanja nakon arbitražnog postupka ili postupka vijeća stručnjaka u skladu s člankom INST.24. [Privremena pravna sredstva], osim kako je predviđeno Uredbom (EU) br. 654/2014;

               (j)primjeni zaštitnih mjera i mjera uravnoteženja kako je utvrđeno u članku INST.36.[Zaštitne mjere].

               2.Komisija u potpunosti i pravovremeno obavješćuje Vijeće o svojoj namjeri usvajanja predloženih mjera navedenih u stavku 1. i uzima u obzir moguća stajališta. Komisija prema potrebi obavješćuje i Europski parlament.

               3.
                     Komisija može donijeti i mjere kojima se ponovno uspostavljaju prava i obveze iz Sporazuma o trgovini i suradnji kako su postojali prije donošenja mjera predviđenih u stavku 1.

               Članak 7.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        Odluka Vijeća (EU) 2020/135 od 30. siječnja 2020. o sklapanju Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju (SL L 29, 31.1.2020., str. 1.).

                     (2)

                        Politička izjava kojom se uspostavlja okvir za buduće odnose Europske unije i Ujedinjene Kraljevine (SL C 34, 31.1.2020., str. 1.).

                     (3)

                        Odluka Vijeća (EU, Euratom) 2020/266 o odobravanju otvaranja pregovora s Ujedinjenom Kraljevinom Velike Britanije i Sjeverne Irske o novom sporazumu o partnerstvu (SL L 58, 27.2.2020., str. 53.).

                     (4)

                        Unija i Ujedinjena Kraljevina namjeravaju potvrditi i Zajedničku izjavu o suzbijanju štetnih poreznih režima u trenutku sklapanja sporazumâ.

                     (5)

                        U skladu s trgovinskom politikom EU-a ograničeni broj sektora je isključen (javne usluge, neke usluge prijevoza te audiovizualne usluge radi očuvanja kulturne raznolikosti).

                     (6)

                        SL C , , str. .

    ---documentbreak---

               EUROPSKA KOMISIJA
            Bruxelles, 27.12.2020.
            COM(2020) 856 final
            COM(2020) 856 final of 25.12.2020 downgraded on 26.12.2020.
            PRILOG

            Prijedlogu odluke Vijeća
            o sklapanju, u ime Unije, Sporazuma o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane, te Sporazuma između Europske unije i Ujedinjene Kraljevine Velike Britanije i Sjeverne Irske o sigurnosnim postupcima za razmjenu i zaštitu klasificiranih podataka

               SPORAZUM O TRGOVINI I SURADNJI IZMEĐU EUROPSKE UNIJE I EUROPSKE ZAJEDNICE ZA ATOMSKU ENERGIJU, S JEDNE STRANE, I UJEDINJENE KRALJEVINE VELIKE BRITANIJE I SJEVERNE IRSKE, S DRUGE STRANE

               PREAMBULA

               PRVI DIO: ZAJEDNIČKE I INSITUCIJSKE ODREDBE

               Glava I.: Opće odredbe

               Glava II.: Načela tumačenja i definicije

               Glava III. Institucionalni okvir

               DRUGI DIO: TRGOVINA, PRIJEVOZ, RIBARSTVO I DRUGI ARANŽMANI

               PRVI NASLOV: TRGOVINA

               Glava I.: Robna razmjena

               Glava II.: Usluge i ulaganja

               Glava III. Digitalna trgovina

               Glava IV.: Kretanje kapitala, plaćanja, prijenosi i privremene zaštitne mjere

               Glava V.: Intelektualno vlasništvo

               Glava VI.: Javna nabava

               Glava VII.: Mala i srednja poduzeća

               Glava VIII.: Energetika

               Glava IX.: Transparentnost

               Glava X.: Dobra regulatorna praksa i regulatorna suradnja

               Glava XI.: Jednaki uvjeti za otvoreno i pošteno tržišno natjecanje i održivi razvoj

               Glava XII.: Iznimke

               DRUGI NASLOV: ZRAČNI PROMET

               Glava I.: Zračni prijevoz

               Glava II.: Sigurnost zračnog prometa

               TREĆI NASLOV: CESTOVNI PRIJEVOZ

               Glava I.: Cestovni prijevoz robe

               Glava II.: Cestovni prijevoz putnika

               ČETVRTI NASLOV: KOORDINACIJA SUSTAVA SOCIJALNE SIGURNOSTI I VIZE ZA KRATKOROČNE POSJETE

               Glava I.: Koordinacija sustavâ socijalne sigurnosti

               Glava II.: Vize za kratke posjete

               PETI NASLOV: RIBARSTVO

               ŠESTI NASLOV: OSTALE ODREDBE

               TREĆI DIO: IZVRŠAVANJE ZAKONODAVSTVA I PRAVOSUDNA SURADNJA U KAZNENIM STVARIMA

               Glava I.: Opće odredbe

               Glava II.: Razmjena podataka o DNK-u, otiscima prstiju i podataka iz registra vozila

               Glava III. Prijenos i obrada evidencije podataka o putnicima

               Glava IV.: Suradnja u vezi s operativnim informacijama

               Glava V.: Suradnja s Europolom

               Glava VI.: Suradnja s Eurojustom

               Glava VII.: Predaja

               Glava VIII.: Uzajamna pomoć

               Glava IX.: Razmjena podataka iz kaznene evidencije

               Glava X.: Suzbijanje pranja novca i financiranja terorizma

               Glava XI.: Zamrzavanje i oduzimanje

               Glava XII.: Ostale odredbe

               Glava XIII.: Rješavanje sporova

               ČETVRTI DIO: TEMATSKA SURADNJA

               Glava I.: Zdravstvena sigurnost

               Glava II.: Kibersigurnost

               PETI DIO: SUDJELOVANJE U PROGRAMIMA UNIJE, DOBRO FINANCIJSKO UPRAVLJANJE I FINANCIJSKE ODREDBE

               ŠESTI DIO: RJEŠAVANJE SPOROVA I HORIZONTALNE ODREDBE

               Glava I.: Rješavanje sporova

               Glava II.: Osnova za suradnju

               Glava III. Ispunjenje obveza i zaštitne mjere

               SEDMI DIO: ZAVRŠNE ODREDBE

               PRILOZI

               PRILOG INST:  POSLOVNIK VIJEĆA ZA PARTNERSTVO I ODBORA

               PRILOG ORIG-1.: UVODNE NAPOMENE UZ PRAVILA O PODRIJETLU ZA ODREĐENE PROIZVODE

               PRILOG ORIG-2.: PRAVILA O PODRIJETLU ZA ODREĐENE PROIZVODE

               PRILOG ORIG-2.A: KVOTE ZA PROIZVODE S PODRIJETLOM I ALTERNATIVNA POSEBNA PRAVILA O PODRIJETLU ZA ODREĐENE PROIZVODE IZ PRILOGA ORIG-2. [POSEBNA PRAVILA O PODRIJETLU ZA ODREĐENE PROIZVODE].

               PRILOG ORIG-2.B.: PRIJELAZNA PRAVILA ZA ODREĐENE PROIZVODE ZA ELEKTRIČNE AKUMULATORE I ELEKTRIFICIRANA VOZILA

               PRILOG ORIG-3.:IZJAVA DOBAVLJAČA

               PRILOG ORIG-4.:TEKST TVRDNJE O PODRIJETLU

               PRILOG ORIG-5.: ZAJEDNIČKA IZJAVA O KNEŽEVINI ANDORI

               PRILOG ORIG-6.: ZAJEDNIČKA IZJAVA O REPUBLICI SAN MARINU

               PRILOG SPS-1.: KRITERIJI IZ ČLANKA SPS.19. TOČKE (d)

               PRILOG TBT-1.: ELEKTRIČNI STROJEVI I OPREMA TE NJIHOVI DIJELOVI;

               PRILOG TBT-2.: Lijekovi

               PRILOG TBT-3.: KEMIKALIJE

               PRILOG TBT-4.: EKOLOŠKI PROIZVODI

               PRILOG TBT-5.: TRGOVINA VINOM

               PRILOG TBT-XX – ARANŽMAN IZ ČLANKA TBT.9. STAVKA 4. O REDOVITOJ RAZMJENI INFORMACIJA POVEZANIH SA SIGURNOŠĆU NEPREHRAMBENIH PROIZVODA I POVEZANIM PREVENTIVNIM, RESTRIKTIVNIM I KOREKTIVNIM MJERAMA

               PRILOG TBT-ZZ – ARANŽMAN IZ ČLANKA TBT.9. STAVKA 5. O REDOVITOJ RAZMJENI INFORMACIJA O MJERAMA PODUZETIMA ZA NESUKLADNE NEPREHRAMBENE PROIZVODE, OSIM ONIH OBUHVAĆENIH ČLANKOM TBT.9. STAVKOM 4.

               PRILOG CUSTMS-1.: OVLAŠTENI GOSPODARSKI SUBJEKTI

               PRILOG SERVIN-1.: POSTOJEĆE MJERE

               PRILOG SERVIN-2.: BUDUĆE MJERE

               PRILOG SERVIN-3.: POSLOVNI POSJETITELJI U SVRHU OSNIVANJA POSLOVNE JEDINICE, OSOBE PREMJEŠTENE UNUTAR DRUŠTVA I POSLOVNI POSJETITELJI U KRATKOROČNOM POSJETU

               PRILOG SERVIN-4.: UGOVORNI PRUŽATELJI USLUGA I SAMOSTALNI STRUČNJACI

               PRILOG SERVIN-5.:KRETANJE FIZIČKIH OSOBA

               PRILOG SERVIN-6.: SMJERNICE ZA ARANŽMANE O PRIZNAVANJU STRUČNIH KVALIFIKACIJA

               PRILOG PPROC-1.: JAVNA NABAVA

               PRILOG ENER-1.: POPISI ENERGENATA, UGLJIKOVODIKA I SIROVINA

               PRILOG ENER-2.: ENERGETSKE I OKOLIŠNE SUBVENCIJE

               PRILOG ENER-3.: NEPRIMJENJIVANJE PRISTUPA TREĆE STRANE I RAZDVAJANJA VLASNIŠTVA NA NOVU INFRASTRUKTURU

               PRILOG ENER-4.:  DODJELA KAPACITETA INTERKONEKCIJSKIH ELEKTROENERGETSKIH VODOVA U RAZDOBLJU TRŽIŠTA DAN UNAPRIJED

               PRILOG AVSAF-1.: CERTIFIKACIJA PLOVIDBENOSTI I EKOLOŠKA CERTIFIKACIJA

               PRILOG ROAD-1.: CESTOVNI PRIJEVOZ ROBE

               PRILOG ROAD-2.: Obrazac dopusnice za međunarodni linijski i posebni linijski prijevoz

               PRILOG ROAD-3.: OBRAZAC ZAHTJEVA ZA IZDAVANJE DOPUSNICE ZA MEĐUNARODNI LINIJSKI I POSEBNI LINIJSKI PRIJEVOZ

               PRILOG ROAD-4.: OBRAZAC PUTNOG LISTA ZA USLUGE POVREMENOG PRIJEVOZA

               PRILOG FISH.1.:

               PRILOG FISH.2.

               PRILOG FISH.3.

               PRILOG FISH.4.: PROTOKOL O PRISTUPU VODAMA

               PRILOG LAW-1.: RAZMJENA PODATAKA O DNK-U, OTISCIMA PRSTIJU I PODATAKA IZ REGISTRA VOZILA

               PRILOG LAW-2.:  PODACI IZ EVIDENCIJE PODATAKA O PUTNICIMA

               PRILOG LAW-3.: OBLICI KAZNENIH DJELA U NADLEŽNOSTI EUROPOLA

               PRILOG LAW-4.: Oblici teških kaznenih djela u nadležnosti Eurojusta

               PRILOG LAW-5.: UHIDBENI NALOG

               PRILOG LAW-6.: Razmjena podataka iz kaznene evidencije – tehničke i postupovne specifikacije

               PRILOG LAW-7.: Definicija terorizma

               PRILOG LAW-8.: Zamrzavanje i oduzimanje

               PRILOG UNPRO-1.:PROVEDBA FINANCIJSKIH UVJETA

               PRILOG INST: POSLOVNIK O RJEŠAVANJU SPOROVA

               PRILOG INST: KODEKS PONAŠANJA ARBITARA

               PROTOKOL O ADMINISTRATIVNOJ SURADNJI I SUZBIJANJU PRIJEVARA U PODRUČJU POREZA NA DODANU VRIJEDNOS I O UZAJAMNOJ POMOĆI PRI NAPLATI POREZNIH I CARINSKIH POTRAŽIVANJA

               GLAVA I.: OPĆE ODREDBE

               GLAVA II.: ADMINISTRATIVNA SURADNJA I SUZBIJANJE PRIJEVARA U PODRUČJU PDV-A

               GLAVA III.: POMOĆ PRI NAPLATI

               GLAVA IV.: PROVEDBA I PRIMJENA

               GLAVA V.: ZAVRŠNE ODREDBE

               PRILOG PROTOKOLU O ADMINISTRATIVNOJ SURADNJI I SUZBIJANJU PRIJEVARA U PODRUČJU POREZA NA DODANU VRIJEDNOS I O UZAJAMNOJ POMOĆI PRI NAPLATI POREZNIH I CARINSKIH POTRAŽIVANJA

               PROTOKOL O UZAJAMNOJ ADMINISTRATIVNOJ POMOĆI U CARINSKIM PITANJIMA

               PROTOKOL O KOORDINACIJI SOCIJALNE SIGURNOSTI

               GLAVA I.: OPĆE ODREDBE

               GLAVA II.: PRIMJENJIVO ZAKONODAVSTVO

               GLAVA III.: POSEBNE ODREDBE O RAZLIČITIM KATEGORIJAMA NAKNADA

               GLAVA IV.: OSTALE ODREDBE

               GLAVA V.: ZAVRŠNE ODREDBE

               PRILOG SSC-1.: ODREĐENE NOVČANE NAKNADE NA KOJE SE PROTOKOL NE PRIMJENJUJE

               PRILOG SSC-2.: OGRANIČENJA PRAVA NA NAKNADE U NARAVI ZA ČLANOVE OBITELJI POGRANIČNIH RADNIKA

               PRILOG SSC-3.: VIŠE PRAVA ZA UMIROVLJENIKE KOJI SE VRAĆAJU U NADLEŽNU DRŽAVU

               PRILOG SSC-4.: SLUČAJEVI U KOJIMA SE RAZMJERNI IZRAČUN ZANEMARUJE ILI NE PRIMJENJUJE

               PRILOG SSC-5.: NAKNADE I SPORAZUMI KOJI DOPUŠTAJU PRIMJENU ČLANKA SSC.49. [Preklapanje istovrsnih naknada]

               PRILOG SSC-6.: POSEBNE ODREDBE ZA PRIMJENU ZAKONODAVSTVA DRŽAVA ČLANICA I UJEDINJENE KRALJEVINE

               PRILOG SSC-7.: PROVEDBENI DIO

               PRILOG SSC-8.: PRIJELAZNE ODREDBE POVEZANE S PRIMJENOM ČLANKA SSC.11. [Upućeni radnici]

               SPORAZUM O TRGOVINI I SURADNJI IZMEĐU EUROPSKE UNIJE I EUROPSKE ZAJEDNICE ZA ATOMSKU ENERGIJU, S JEDNE STRANE, I UJEDINJENE KRALJEVINE VELIKE BRITANIJE I SJEVERNE IRSKE, S DRUGE STRANE

               PREAMBULA

               EUROPSKA UNIJA I EUROPSKA ZAJEDNICA ZA ATOMSKU ENERGIJU

               I

               UJEDINJENA KRALJEVINA VELIKE BRITANIJE I SJEVERNE IRSKE,

               PONOVNO POTVRĐUJUĆI svoju predanost demokratskim načelima, vladavini prava, ljudskim pravima, borbi protiv širenja oružja za masovno uništenje i borbi protiv klimatskih promjena, koji čine ključne elemente ovog Sporazuma i dopunskih sporazuma,

               UVAŽAVAJUĆI važnost globalne suradnje u rješavanju pitanja od zajedničkog interesa,

               UVAŽAVAJUĆI važnost transparentnosti u međunarodnoj trgovini i ulaganjima na korist svih dionika,

               NASTOJEĆI uspostaviti jasna i uzajamno korisna pravila kojima se uređuju trgovina i ulaganja između stranaka,

               UZIMAJUĆI U OBZIR da je, da bi se zajamčili učinkovito upravljanje i pravilno tumačenje i primjena ovog Sporazuma i bilo kojeg dopunskog sporazuma te usklađenost s obvezama koje iz tih sporazuma proizlaze, nužno utvrditi odredbe kojima se osigurava općenito upravljanje, a osobito pravila o rješavanju sporova i izvršenju kojima se u cijelosti poštuje autonomija pravnih poredaka Unije i Ujedinjene Kraljevine te status Ujedinjene Kraljevine kao zemlje izvan Europske unije,

               GRADEĆI svoja prava i obveze iz Sporazuma iz Marakeša o osnivanju Svjetske trgovinske organizacije, sastavljenog 15.travnja 1994., i drugih multilateralnih i bilateralnih instrumenata suradnje,

               UVAŽAVAJUĆI autonomiju obiju stranaka i njihova prava na regulaciju na svojem području radi ostvarivanja legitimnih ciljeva politike, kao što su zaštita i promicanje javnog zdravlja, socijalne usluge, javno obrazovanje, sigurnost, okoliš i klimatske promjene, javni moral, socijalna zaštita i zaštita potrošača, dobrobit životinja, zaštita privatnosti i podataka te promicanje i zaštita kulturne različitosti, uz nastojanje poboljšanja njihovih visokih razina zaštite,

               VJERUJUĆI u prednosti predvidljivog komercijalnog okruženja koje potiče trgovinu i ulaganja među strankama i sprečava narušavanje trgovine i nepoštene konkurentske prednosti i to na način koji vodi prema održivom razvoju u njegovoj gospodarskoj, socijalnoj i okolišnoj dimenziji,

               PREPOZNAJUĆI potrebu za ambicioznim, sveobuhvatnim i uravnoteženim gospodarskim partnerstvom koje će se temeljiti na jednakim uvjetima za otvoreno i pošteno tržišno natjecanje i održivi razvoj, djelotvornih i čvrstih okvira za subvencije i tržišno natjecanje i obvezu zadržavanja njihovih odnosnih visokih razina zaštite u područjima radnih i socijalnih standarda, okoliša, borbe protiv klimatskih promjena i oporezivanja,

               PREPOZNAJUĆI potrebu da se osigura otvoreno i sigurno tržište za poduzeća, uključujući srednja poduzeća, te za njihovu robu i usluge uklanjanjem neopravdanih prepreka trgovini i ulaganjima,

               PRIMJEĆUJUĆI važnost poticanja novih mogućnosti za poduzeća i potrošače u okviru digitalne trgovine i uklanjanja neopravdanih prepreka protoku podataka i trgovini elektroničkim putem, poštujući pri tome pravila stranaka o zaštiti osobnih podataka,

               ŽELEĆI da se ovim Sporazumom doprinese dobrobiti potrošača s pomoću politika kojima se osigurava visok stupanj zaštite potrošača i gospodarskoga blagostanja te potiče suradnja među relevantnim tijelima,

               UZIMAJUĆI U OBZIR važnost prekogranične povezanosti zračnim, cestovnim i morskim putem, za putnike i robu, te potrebu da se osiguraju visoki standardi u pružanju usluga prijevoza između stranaka,

               PREPOZNAJUĆI prednosti trgovine energijom i sirovinama i ulaganja u njih te važnost podupiranja isporuke troškovno učinkovite, čiste i sigurne opskrbe Unije i Ujedinjene Kraljevine energijom,

               IMAJUĆI NA UMU interes stranaka za uspostavom okvira za olakšavanje tehničke suradnje i razvoj novih trgovinskih aranžmana za interkonekcijske vodove za postizanje snažnih i učinkovitih ishoda za sve vremenske okvire,

               IMAJUĆI NA UMU da bi se suradnja i trgovina između stranaka u tim područjima trebale temeljiti na poštenom tržišnom natjecanju na energetskim tržištima i nediskriminirajućem pristupu mrežama,

               PREPOZNAJUĆI prednosti održive energije, energije iz obnovljivih izvora, posebno proizvodnju na moru u Sjevernome moru, i energetske učinkovitosti,

               ŽELEĆI promicati miroljubivo korištenje voda uz njihove obale i optimalno i pravedno iskorištavanje živih morskih resursa koji se u tim vodama nalaze, uključujući trajno održivo upravljanje dijeljenim stokovima,

               PRIMJEĆUJUĆI da se Ujedinjena Kraljevina povukla iz Europske unije i da je od 1. siječnja 2021. Ujedinjena Kraljevina neovisna obalna država s odgovarajućim pravima i obvezama na temelju međunarodnog prava,

               POTVRĐUJUĆI da bi se suverena prava obalnih država koja stranke ostvaruju u svrhu istraživanja, iskorištavanja, očuvanja i upravljanja živim resursima u svojim vodama trebala provoditi u skladu s načelima i na temelju načela međunarodnog prava, uključujući Konvenciju Ujedinjenih naroda o pravu mora od 10. prosinca 1982.,

               PREPOZNAJUĆI važnost koordinacije prava socijalne sigurnosti koja uživaju osobe koje se kreću između stranaka kako bi radile ili privremeno ili trajno boravile, kao i prava koja uživaju članovi njihovih obitelji i nadživjele osobe,

               UZIMAJUĆI U OBZIR da će od suradnje u područjima od zajedničkog interesa, kao što su znanost, istraživanja i inovacije, nuklearna istraživanja ili svemir, u obliku sudjelovanja Ujedinjene Kraljevine u odgovarajućim programima Unije pod poštenim i odgovarajućim uvjetima, imati koristi obje stranke,

               UZIMAJUĆI U OBZIR da će se suradnjom između Ujedinjene Kraljevine i Unije u području sprečavanja, istrage, otkrivanja ili progona kaznenih djela i izvršavanja kaznenih sankcija, uključujući zaštitu od prijetnji javnoj sigurnosti i njihovo sprečavanje, omogućiti jačanje sigurnosti Ujedinjene Kraljevine i Unije,

               ŽELEĆI da se između Ujedinjene Kraljevine i Unije sklopi sporazum koji bi pružio pravnu osnovu za takvu suradnju,

               POTVRĐUJUĆI da stranke mogu dopuniti ovaj Sporazum drugim sporazumima koji čine sastavni dio njihovih sveobuhvatnih bilateralnih odnosa kako su uređeni ovim Sporazumom te da je Sporazum o sigurnosnim postupcima za razmjenu i zaštitu klasificiranih podataka sklopljen kao takav dopunski sporazum i omogućuje razmjenu klasificiranih podataka između stranaka na temelju ovog Sporazuma ili bilo kojeg drugog komplementarnog sporazuma,

               SPORAZUMJELE SU SE KAKO SLIJEDI:

               PRVI DIO: ZAJEDNIČKE I INSITUCIJSKE ODREDBE

               Glava I.: Opće odredbe

                  Članak COMPROV.1.: Svrha

               Ovim se Sporazumom uspostavlja temelj za širok odnos između stranaka u području blagostanja i dobrosusjedskih odnosa obilježenih bliskim i miroljubivim odnosima koji se temelje na suradnji, uz poštovanje autonomije i suvereniteta stranaka.

                  Članak COMPROV.2.: Dopunski sporazumi

               1.
                     Ako Unija i Ujedinjena Kraljevina međusobno sklope druge bilateralne sporazume, takvi sporazumi čine dopunske sporazume ovom Sporazumu osim ako je u tim sporazumima predviđeno drukčije. Takvi dopunski sporazumi sastavni su dio ukupnih bilateralnih odnosa uređenih ovim Sporazumom i dio su ukupnog okvira.

               2.
                     Stavak 1. primjenjuje se i na:

               (a)sporazume između Unije i njezinih država članica, s jedne strane, i Ujedinjene Kraljevine, s druge strane; i

               (b)sporazume između Euratoma, s jedne strane, i Ujedinjene Kraljevine, s druge strane.

                  Članak COMPROV.3.: Dobra vjera

               1.
                     Stranke jedna drugoj, uz puno uzajamno poštovanje i u dobroj vjeri, pomažu pri obavljanju zadaća koje proizlaze iz ovog Sporazuma i svih dopunskih sporazuma.

               2.
                     Poduzimaju sve odgovarajuće mjere, općenite ili posebne, kako bi se osiguralo ispunjenje obveza koje proizlaze iz ovog Sporazuma i svih dopunskih sporazuma te se suzdržavaju od svih mjera koje bi mogle ugroziti ostvarenje ciljeva ovog Sporazuma ili dopunskih sporazuma.

               Glava II.: Načela tumačenja i definicije

                  Članak COMPROV.13.: Međunarodno javno pravo

               1.
                     Odredbe ovog Sporazuma i svih dopunskih sporazuma tumače se u dobroj vjeri u skladu s njihovim uobičajenim značenjem u kontekstu u kojem se nalaze te s obzirom na predmet i svrhu Sporazuma u skladu s uobičajenim pravilima tumačenja međunarodnog javnog prava, uključujući ona kodificirana u Bečkoj konvenciji o pravu međunarodnih ugovora iz 1969., sklopljenoj u Beču 23. svibnja 1969.

               2.
                     Podrazumijeva se da se ni ovim Sporazumom ni bilo kojim dopunskim sporazumom ne uspostavlja se obveza tumačenja njihovih odredaba u skladu s domaćim pravom bilo koje stranke.

               3.
                     Podrazumijeva se da tumačenje ovog Sporazuma ili bilo kojeg dopunskog sporazuma koje daju sudovi bilo koje stranke ne obvezuje sudove druge stranke.

                  Članak COMPROV.16. Privatna prava

               1.
                     Ne dovodeći u pitanje članak MOBI.SSC.67. [Zaštita prava pojedinaca] i uz iznimku, u pogledu Unije, trećeg dijela [Izvršavanje zakonodavstva i pravosudna suradnja], ništa u ovom Sporazumu ni u bilo kojem dopunskom sporazumu ne tumači se kao dodjeljivanje prava ili nametanje obveza osobama osim onih nastalih između stranaka na temelju međunarodnog javnog prava, niti kao dopuštanje izravnog pozivanja na ovaj Sporazum ili bilo koji dopunski sporazum u domaćim pravnim sustavima stranaka.

               2.
                     Stranka u svojem pravu ne predviđa pravo na tužbu protiv druge stranke zbog njezina nepostupanja u skladu s ovim Sporazumom ili bilo kojim dopunskim sporazumom.

                  Članak COMPROV.17.: Definicije

               1.
                     Za potrebe ovog Sporazuma i svih dopunskih sporazuma te ako nije drukčije određeno primjenjuju se sljedeće definicije:

               (a)„osoba” znači fizička osoba čiji je identitet utvrđen ili se može utvrditi; osoba čiji se identitet može utvrditi jest osoba koja se može identificirati izravno ili neizravno, osobito uz pomoć identifikatora kao što su ime i prezime, identifikacijski broj, podaci o lokaciji, mrežni identifikator ili uz pomoć jednog ili više čimbenika svojstvenih za fizički, fiziološki, genetski, mentalni, ekonomski, kulturni ili socijalni identitet te fizičke osobe;

               (b)„dan“ znači kalendarski dan;

               (c)„država članica” znači država članica Europske unije;

               (d)„osobni podaci” znači sve informacije koje se odnose na osobu;

               (e)„država” znači država članica ili Ujedinjena Kraljevina, ovisno o kontekstu;

               (f)„područje” stranke znači, u pogledu svake stranke, područja na koja se primjenjuje Sporazum u skladu s člankom FINPROV.1. [Teritorijalno područje primjene];

               (g)„prijelazno razdoblje” znači prijelazno razdoblje predviđeno člankom 126. Sporazuma o povlačenju; i

               (h)„Sporazum o povlačenju” znači sporazum o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju, uključujući njegove protokole;

               2.
                     Sva upućivanja na „Uniju”, „stranku” ili „stranke” u ovom Sporazumu ili bilo kojem dopunskom sporazumu smatraju se upućivanjima na Europsku zajednicu za atomsku energiju, osim ako je drukčije navedeno ili ako kontekst zahtijeva drukčije.

               Glava III. Institucionalni okvir

                  Članak INST.1.: Vijeće za partnerstvo

               1.
                     Osniva se Vijeće za partnerstvo. Vijeće za partnerstvo sastoji se od predstavnikâ Unije i Ujedinjene Kraljevine. Vijeće za partnerstvo može se sastajati u različitim sastavima, ovisno o pitanjima o kojima se raspravlja.

               2.
                     Vijećem za partnerstvo supredsjedaju član Europske komisije i predstavnik Vlade Ujedinjene Kraljevine na ministarskoj razini. Sastaje se na zahtjev Unije ili Ujedinjene Kraljevine, a u svakom slučaju najmanje jednom godišnje, te zajedničkom suglasnošću utvrđuje raspored sastanaka i dnevni red.

               3.
                     Vijeće za partnerstvo nadzire postizanje ciljeva ovog Sporazuma i svih dopunskih sporazuma. Ono nadzire i olakšava provedbu i primjenu ovog Sporazuma i svih dopunskih sporazuma. Svaka stranka može Vijeću za partnerstvo uputiti bilo koje pitanje koje se odnosi na provedbu, primjenu i tumačenje ovog Sporazuma ili bilo kojeg dopunskog sporazuma.

               4.
                     Vijeće za partnerstvo ima ovlasti:

               (a)donositi odluke u vezi sa svim pitanjima gdje je tako predviđeno ovim Sporazumom ili bilo kojim dopunskim sporazumom;

               (b)izdavati preporuke strankama o provedbi i primjeni ovog Sporazuma ili bilo kojeg dopunskog sporazuma;

               (c)donositi izmjene ovog Sporazuma ili bilo kojeg dopunskog sporazuma u slučajevima koji su predviđeni ovim Sporazumom ili bilo kojim dopunskim sporazumom;

               (d)osim u vezi s prvim dijelom [Zajedničke i institucijske odredbe] glavom III. [Institucionalni okvir], do kraja četvrte godine nakon stupanja na snagu ovog Sporazuma, donosi odluke o izmjeni ovog Sporazuma ili bilo kojeg dopunskog sporazuma, pod uvjetom da su takve izmjene potrebne za ispravljanje pogrešaka ili za uklanjanje propusta ili drugih nedostataka;

               (e)raspravljati o svim pitanjima koja se odnose na područja obuhvaćena ovim Sporazumom ili bilo kojim dopunskim sporazumom;

               (f)delegirati neke od svojih ovlasti Odboru za trgovinsko partnerstvo ili posebnom odboru, osim ovlasti i odgovornosti iz članka INST.1. [Vijeće za partnerstvo] stavka 4. točke (g);

               (g)donositi odluke o osnivanju posebnih trgovinskih odbora i posebnih odbora, osim onih iz članka INST.2. [Odbori] stavka 1., raspuštanju bilo kojeg posebnog trgovinskog odbora ili posebnog odbora ili izmjeni zadaća koje su im dodijeljene; i

               (h)davati preporuke strankama u pogledu prijenosa osobnih podataka u posebnim područjima obuhvaćenima ovim Sporazumom ili bilo kojim dopunskim sporazumom.

               5.
                     Rad Vijeća za partnerstvo uređen je poslovnikom utvrđenim u PRILOGU INST-1. [Poslovnici Vijeća za partnerstvo i odborâ]. Vijeće za partnerstvo može izmijeniti taj prilog.

                  Članak INST.2.: Odbori

               1.
                     Osnivaju se sljedeći posebni odbori:

               (a)Odbor za trgovinsko partnerstvo, koji se bavi pitanjima obuhvaćenima drugim dijelom prvim naslovom [Trgovina] glavama od I. do VII., glavom VIII. poglavljem 4. [Energenti i sirovine], glavama od IX. do XII., drugim dijelom šestim naslovom [Ostale odredbe], i Prilogom ENER-2. [ENERGETSKE I OKOLIŠNE SUBVENCIJE];

               (b)Posebni trgovinski odbor za robnu razmjenu, koji se bavi pitanjima obuhvaćenima drugim dijelom prvim naslovom glavom I. prvim poglavljem te drugim dijelom prvim naslovom glavom VIII. četvrtim poglavljem [Energenti i sirovine];

               (c)Posebni trgovinski odbor za carinsku suradnju i pravila o podrijetlu, koji se bavi pitanjima obuhvaćenima drugim dijelom prvim naslovom glavom I. drugim i petim poglavljem, Protokolom o uzajamnoj administrativnoj pomoći u carinskim stvarima i odredbama o carinskom izvršenju prava intelektualnog vlasništva, pristojbama i naknadama, određivanju carinske vrijednosti i popravljenoj robi;

               (d)Posebni trgovinski odbor za sanitarne i fitosanitarne mjere, koji se bavi pitanjima obuhvaćenima drugim dijelom prvim naslovom glavom I. trećim poglavljem,

               (e)Posebni trgovinski odbor za tehničke prepreke trgovini, koji se bavi pitanjima obuhvaćenima drugim dijelom prvim naslovom glavom I. četvrtim poglavljem i drugim dijelom prvim naslovom glavom VIII. [Energetika] člankom ENER.25. [Suradnja u području normi];

               (f)Posebni trgovinski odbor za usluge, ulaganja i digitalnu trgovinu, koji se bavi pitanjima obuhvaćenima drugim dijelom prvim naslovom glavama od II. do IV. te drugim dijelom prvim naslovom glavom VIII. četvrtim poglavljem [Energenti i sirovine];

               (g)Posebni trgovinski odbor za intelektualno vlasništvo, koji se bavi pitanjima obuhvaćenima drugim dijelom prvim naslovom glavom V.,

               (h)Posebni trgovinski odbor za javnu nabavu, koji se bavi pitanjima obuhvaćenima drugim dijelom prvim naslovom glavom VI.,

               (i)Posebni trgovinski odbor za regulatornu suradnju, koji se bavi pitanjima obuhvaćenima drugim dijelom prvim naslovom glavom X.,

               (j)Posebni trgovinski odbor za jednake uvjete za otvoreno i pošteno tržišno natjecanje i održivi razvoj, koji se bavi pitanjima obuhvaćenima drugim dijelom prvim naslovom glavom XI. i Prilogom ENER-2. [ENERGETSKE I OKOLIŠNE SUBVENCIJE];

               (k)Posebni trgovinski odbor za administrativnu suradnju u području PDV-a, naplate poreza i carina, koji se bavi pitanjima obuhvaćenima Protokolom o administrativnoj suradnji i suzbijanju prijevara u području poreza na dodanu vrijednost i o uzajamnoj pomoći pri naplati poreznih i carinskih potraživanja;

               (l)Posebni odbor za energetiku,

                  (I)koji se bavi pitanjima obuhvaćenima drugim dijelom prvim naslovom glavom VIII., uz iznimku četvrtog poglavlja [Energenti i sirovine], člankom ENER-2. [Suradnja u području normi] i Prilogom ENER-2. [ENERGETSKE I OKOLIŠNE SUBVENCIJE], I

                  (II)koji može raspravljati i pružati znanje relevantnim Posebnom trgovinskom odboru o pitanjima koja se odnose na drugi dio prvi naslov glavu VIII. četvrto poglavlje [Energenti i sirovine] i članak ENER.25. [Suradnja u području normi];

               (m)Posebni odbor za zračni prijevoz, koji se bavi pitanjima obuhvaćenima drugim dijelom glavom drugim naslovom glavom I.;

               (n)Posebni odbor za sigurnost zračnog prometa, koji se bavi pitanjima obuhvaćenima drugim dijelom drugim naslovom glavom II.,

               (o)Posebni odbor za cestovni prijevoz, koji se bavi pitanjima obuhvaćenima drugim dijelom trećim naslovom [Cestovni prijevoz];

               (p)Posebni odbor za koordinaciju socijalne sigurnosti, koji se bavi pitanjima obuhvaćenima drugim dijelom četvrtim naslovom i Protokolom o koordinaciji socijalne sigurnosti;

               (q)Posebni odbor za ribarstvo, koji se bavi pitanjima obuhvaćenima drugim dijelom petim naslovom [Ribarstvo];

               (r)Posebni odbor za izvršenje zakonodavstva i pravosudnu suradnju, koji se bavi pitanjima obuhvaćenima trećim dijelom [Izvršavanje zakonodavstva i pravosudna suradnja u kaznenim stvarima]; i

               (s)Posebni odbor za sudjelovanje u programima Unije, koji se bavi pitanjima obuhvaćenima petim dijelom [Programi Unije].

               2.
                     U pogledu pitanja povezanih s drugim dijelom prvim naslovom [Trgovina] glavama od I. do VII., glavom VIII. poglavljem 4. [Energenti i sirovine], drugim dijelom prvim naslovom [Trgovina] glavama od IX. do XII., drugim dijelom šestim naslovom [Ostale odredbe] i Prilogom ENER-2. [ENERGETSKE I OKOLIŠNE SUBVENCIJE], Odbor za trgovinsko partnerstvo iz stavka 1. ovog članka ovlašten je:

               (a)pomagati Vijeću za partnerstvo u izvršavanju njegovih zadaća, a posebno izvješćivati Vijeće za partnerstvo i izvršavati sve zadaće koje mu ono dodijeli,

               (b)nadzirati provedbu ovog Sporazuma ili bilo kojeg dopunskog sporazuma;

               (c)donositi odluke ili preporuke, kako je predviđeno ovim Sporazumom ili bilo kojim dopunskim sporazumom, ili ako mu takve ovlasti delegira Vijeće za partnerstvo;

               (d)nadzirati rad posebnih trgovinskih odbora iz stavka 1. ovog članka;

               (e)istraživati najprikladnije načine za sprečavanje ili rješavanje poteškoća koje mogu nastati u vezi s tumačenjem i primjenom ovog Sporazuma ili bilo kojeg dopunskog sporazuma, ne dovodeći u pitanje šesti dio glavu I. [Rješavanje sporova];

               (f)izvršavati ovlasti koje mu je delegiralo Vijeće za partnerstvo na temelju članka INST.1. [Vijeće za partnerstvo] stavka 4. točke (f);

               (g)donositi odluke o osnivanju posebnih trgovinskih odbora, osim onih iz stavka 1. ovog članka, raspuštanju bilo kojeg takvog posebnog trgovinskog odbora ili izmjeni zadaća koje su mu dodijeljene; i

               (h)osnivati, nadzirati, koordinirati raspuštati radne skupine ili delegirati njihov nadzor posebnom trgovinskom odboru.

               3.
                     U pogledu pitanja u njihovoj nadležnosti posebni trgovinski odbori imaju ovlasti:

               (a)pratiti i preispitivati provedbu Sporazuma te osigurati pravilno funkcioniranje ovog Sporazuma i svih dopunskih sporazuma;

               (b)pomagati Odboru za trgovinsko partnerstvo u izvršavanju njegovih zadaća, a posebno izvješćivati Odbor za trgovinsko partnerstvo i izvršavati sve zadaće koje mu on dodijeli,

               (c)provoditi tehničke pripremne radnje koje su potrebne za potporu funkcijama Vijeća za partnerstvo i Odbora za trgovinsko partnerstvo, među ostalim i kada ta tijela moraju donositi odluke ili preporuke,

               (d)donositi odluke u vezi sa svim pitanjima gdje je tako predviđeno ovim Sporazumom ili bilo kojim dopunskim sporazumom;

               (e)raspravljati o tehničkim pitanjima koja proizlaze iz provedbe ovog Sporazuma ili bilo kojeg dopunskog sporazuma, ne dovodeći u pitanje šesti dio glavu I. [Rješavanje sporova]; i

               (f)strankama pružiti forum za razmjenu informacija, raspravu o primjerima dobre prakse i razmjenu iskustava u provedbi.

               4.
                     U pogledu pitanja u njihovoj nadležnosti posebni odbori imaju ovlasti:

               (a)pratiti i preispitivati provedbu Sporazuma te osigurati pravilno funkcioniranje ovog Sporazuma i svih dopunskih sporazuma;

               (b)pomagati Vijeću za partnerstvo u izvršavanju njegovih zadaća, a posebno izvješćivati Vijeće za partnerstvo i izvršavati sve zadaće koje im ono dodijeli,

               (c)donositi odluke, uključujući izmjene, i preporuke u vezi sa svim pitanjima za koja je tako predviđeno ovim Sporazumom ili bilo kojim dopunskim sporazumom ili za koja je Vijeće za partnerstvo delegiralo svoje ovlasti posebnom odboru u skladu s člankom INST.1. [Vijeće za partnerstvo] stavkom 4. točkom (f);

               (d)raspravljati o tehničkim pitanjima koja proizlaze iz provedbe Sporazuma ili bilo kojeg dopunskog sporazuma,

               (e)strankama pružiti forum za razmjenu informacija, raspravu o primjerima dobre prakse i razmjenu iskustava u provedbi,

               (f)osnivati, nadzirati, koordinirati i raspuštati radne skupine; i

               (g)osiguravati forum za savjetovanje u skladu sa šestim dijelom glavom I. [Rješavanje sporova] člankom INST.13. [Savjetovanja] stavkom 7.

               5.
                     Odbori se sastoje od predstavnikâ svake stranke. Svaka stranka dužne je pobrinuti se da njihovi predstavnici u odborima imaju odgovarajuće stručno znanje o pitanjima o kojima se raspravlja.

               6.
                     Odborom za trgovinsko partnerstvo supredsjedaju visoki predstavnik Unije i predstavnik Ujedinjene Kraljevine nadležni za trgovinska pitanja ili njihovi imenovani predstavnici. Sastaje se na zahtjev Unije ili Ujedinjene Kraljevine, a u svakom slučaju najmanje jednom godišnje, te zajedničkom suglasnošću utvrđuje raspored sastanaka i dnevni red.

               7.
                     Posebnim trgovinskim odborima i posebnim odborima supredsjedaju predstavnik Unije i predstavnik Ujedinjene Kraljevine. Osim ako je ovim Sporazumom predviđeno drukčije ili ako supredsjedatelji odluče drukčije, sastaju se najmanje jednom godišnje.

               8.
                     Odbori raspored sastanaka i dnevni red utvrđuju zajedničkom suglasnošću.

               9.
                     Rad odborâ uređen je poslovnikom utvrđenim u PRILOGU INST-X [Poslovnici Vijeća za partnerstvo i odborâ].

               10.
                     Odstupajući od stavka 9., odbor može donijeti i naknadno izmijeniti vlastita pravila kojima se uređuje njegov rad.

                  Članak INST.3.: Radne skupine

               1.
                     Osnivaju se sljedeće radne skupine:

               (a) radna skupina za ekološke proizvode, pod nadzorom Posebnog trgovinskog odbora za tehničke prepreke trgovini;

               (b) radna skupina za motorna vozila i njihove dijelove, pod nadzorom Posebnog trgovinskog odbora za tehničke prepreke trgovini;

               (c) radna skupina za lijekove, pod nadzorom Posebnog trgovinskog odbora za tehničke prepreke trgovini;

               (d) radna skupina za koordinaciju socijalne sigurnosti, pod nadzorom Posebnog odbora za koordinaciju socijalne sigurnosti;

               2.
                     Radne skupine odborima pomažu, pod njihovim nadzorom, u izvršavanju njihovih zadaća, a posebno pripremaju rad odborâ i izvršavaju sve zadaće koje im oni dodijele.

               3.
                     Radne skupine sastoje se od predstavnikâ Unije i Ujedinjene Kraljevine, a supredsjedaju im predstavnik Unije i predstavnik Ujedinjene Kraljevine.

               4.
                     Radne skupine zajedničkom suglasnošću donose svoj poslovnik, raspored sastanaka i dnevni red.

                  Članak INST.4.: Odluke i preporuke

               1.
                     Odluke koje donese Vijeće za partnerstvo ili, ovisno o slučaju, odbor, obvezujuće su za stranke i sva tijela osnovana na temelju ovog Sporazuma i svih dopunskih sporazuma, uključujući arbitražno tijelo iz šestog dijela glave II. [Rješavanje sporova]. Preporuke nisu obvezujuće.

               2.
                     Vijeće za partnerstvo ili, ovisno o slučaju, odbor odluke i preporuke donosi zajedničkom suglasnošću.

                  Članak INST.5.: Parlamentarna suradnja

               1.
                     Europski parlament i Parlament Ujedinjene Kraljevine mogu, kao forum za razmjenu mišljenja o partnerstvu, osnovati Parlamentarni odbor za partnerstvo, koji se sastoji od zastupnikâ u Europskom parlamentu i zastupnikâ u parlamentu Ujedinjene Kraljevine.

               2.
                     Nakon osnivanja Parlamentarni odbor za partnerstvo:

               (a)može od Vijeća za partnerstvo zatražiti relevantne informacije u vezi s provedbom ovog Sporazuma i svih dopunskih sporazuma, a Vijeće za partnerstvo dužno mu je dostaviti tražene informacije;

               (b)obavješćuje se o odlukama i preporukama Vijeća za partnerstvo; i

               (c)može davati preporuke Vijeću za partnerstvo.

                  Članak INST.6.: Sudjelovanje civilnog društva

               Stranke se savjetuju s civilnim društvom o provedbi ovog Sporazuma i svih dopunskih sporazuma, posebno interakcijom s domaćim savjetodavnim skupinama i Forumom civilnog društva iz članaka INST.7. [Domaće savjetodavne skupine] i INST.8. [Forum civilnog društva].

                  Članak INST.7.: Domaće savjetodavne skupine

               1.
                     Svaka stranka savjetuje se o pitanjima obuhvaćenima ovim Sporazumom i svim dopunskim sporazumima sa svojim novim ili postojećim domaćim savjetodavnim skupinama koje se sastoje od predstavnika neovisnih organizacija civilnog društva, uključujući nevladine organizacije, poslovne organizacije i organizacije poslodavaca i sindikate, i koje se bave gospodarskim i socijalnim pitanjima, pitanjima održivog razvoja,  ljudskih prava, zaštite okoliša i drugim pitanjima. Svaka stranka može sazvati svoju domaću savjetodavnu skupinu ili skupine u različitim sastavima za raspravu o provedbi različitih odredaba ovog Sporazuma ili bilo kojeg dopunskog sporazuma.

               2.
                     Svaka stranka razmatra stajališta ili preporuke svoju domaću savjetodavnu skupinu ili više njih. Predstavnici svake stranke nastoje se savjetovati sa svojim domaćim savjetodavnim skupinama najmanje jednom godišnje. Sastanci se mogu održavati virtualnim sredstvima.

               3.
                     Radi promicanja javne svijesti o domaćim savjetodavnim skupinama, svaka stranka nastoji objaviti popis organizacija koje sudjeluju u njezinoj domaćoj savjetodavnoj skupini ili skupinama kao i kontaktne točke za tu skupinu ili te skupine.

               4.
                     Stranke potiču interakciju između svojih domaćih savjetodavnih skupina, među ostalim, ako je to moguće, razmjenom podataka za kontakt članova svojih domaćih savjetodavnih skupina.

                  Članak INST.8.: Forum civilnog društva

               1.
                     Stranke olakšavaju organizaciju Foruma civilnog društva radi održavanja dijaloga o provedbi drugog dijela ovog Sporazuma. Vijeće za partnerstvo donosi operativne smjernice za vođenje Foruma.

               2.
                     Forum civilnog društva sastaje se najmanje jednom godišnje, osim ako se stranke dogovore drukčije. Forum civilnog društva može se sastajati virtualnim putem.

               3.
                     Forum civilnog društva otvoren je za sudjelovanje neovisnih organizacija civilnog društva osnovanih na područjima stranaka, uključujući članove nacionalnih savjetodavnih skupina iz članka INST.7. [Domaće savjetodavne skupine]. Svaka stranka promiče uravnoteženu zastupljenost, uključujući nevladine organizacije, poslovne organizacije i organizacije poslodavaca te sindikate koji djeluju u područjima gospodarstva, održivog razvoja, socijalnih pitanja, ljudskih prava, okoliša i drugima.

               DRUGI DIO: TRGOVINA, PRIJEVOZ, RIBARSTVO I DRUGI ARANŽMANI

               PRVI NASLOV: TRGOVINA

               Glava I.: Robna razmjena

               Poglavlje 1.: Nacionalni tretman i pristup tržištu za robu (uključujući instrumente za zaštitu trgovine)

               Članak GOODS.1.: Cilj

               Cilj je ovog poglavlja olakšati robnu razmjenu između stranaka i zadržati liberaliziranu robnu razmjenu u skladu s odredbama ovog Sporazuma.

               Članak GOODS.2.: Područje primjene

               Osim ako je drukčije predviđeno, ovo se poglavlje primjenjuje na robnu razmjenu stranke.

               Članak GOODS.3.: Definicije

               Za potrebe ovog poglavlja primjenjuju se sljedeće definicije:

               (a)„konzularne transakcije” znači postupak dobivanja od konzula stranke uvoznice na području stranke izvoznice ili na području treće strane, konzularnog računa ili konzularne vize za trgovački račun, potvrde o podrijetlu, manifesta, izvozne deklaracije pošiljatelja ili druge carinske dokumentacije povezane s uvozom robe;

               (b)„Sporazum o određivanju carinske vrijednosti” znači Sporazum o provedbi članka VII. GATT-a iz 1994.;

               (c)„postupak izdavanja izvozne dozvole” znači administrativni postupak, neovisno o tome naziva li se izdavanjem dozvole ili ne, koji stranka primjenjuje za provedbu sustava izvoznih dozvola koji zahtijevaju da se relevantnom upravnom tijelu, kao preduvjet za izvoz iz te stranke, podnese zahtjev ili druga dokumentacija osim onih koji se obično traže za potrebe carinjenja;

               (d)„postupak izdavanja uvozne dozvole” znači administrativni postupak, neovisno o tome naziva li se izdavanjem dozvole ili ne, koji stranka primjenjuje za provedbu sustava uvoznih dozvola koji zahtijevaju da se relevantnom upravnom tijelu, kao preduvjet za uvoz na područje stranke uvoznice, podnese zahtjev ili druga dokumentacija osim onih koji se obično traže za carinske postupke;

               (e)„roba s podrijetlom” znači roba koja ispunjuje uvjete na temelju pravila o podrijetlu utvrđenih u drugom poglavlju [Pravila o podrijetlu] ove glave, osim ako je predviđeno drukčije;

               (f)„zahtjev u pogledu rezultata” znači zahtjev:

               (I)da se izveze određena količina, vrijednost ili postotak robe;

               (II)da se roba stranke koja odobrava uvoznu dozvolu zamijeni uvezenom robom;

               (III)da osoba kojoj je odobrena uvozna dozvola kupi drugu robu na području stranke koja odobrava uvoznu dozvolu ili dodijeli povlasticu domaće proizvedenoj robi;

               (IV)da osoba kojoj je odobrena uvozna dozvola proizvodi robu na državnom području stranke koja odobrava uvoznu dozvolu uz određenu količinu, vrijednost ili postotak domaćeg sadržaja; ili

               (V)koji se u bilo kojem obliku odnosi na obujam ili vrijednost uvoza, obujam ili vrijednost izvoza ili iznos deviznih priljeva.

               (g)„obnovljeni proizvod” znači proizvod razvrstan u poglavlja HS-a 32., 40., od 84. do 90., 94. ili 95. koji:

               (I)se u cijelosti ili djelomično sastoji od dijelova dobivenih iz rabljene robe;

               (II)ima očekivani vijek trajanja i performanse slične onima koje takva roba ima kad je nova; i

               (III)dobije jamstvo jednakovrijedno onom koje se daje za takvu robu kad je nova; i

               (h)„popravak” znači svaki postupak obrade robe radi otklanjanja kvarova u radu ili materijalne štete i koji podrazumijeva ponovnu uspostavu izvorne funkcije robe ili sukladnosti s tehničkim zahtjevima za njezinu upotrebu. Popravak robe obuhvaća obnovu i održavanje, s mogućim povećanjem vrijednosti robe zbog ponovne uspostave njezine izvorne funkcionalnosti, ali ne obuhvaća radnju ili postupak kojim se:

               (I)uništavaju osnovne značajke robe ili stvara nova ili tržišno različita roba;

               (II)nedovršena roba pretvara u gotovu robu; ili

               (III)poboljšavaju ili nadograđuju tehnička svojstva robe.

               Članak GOODS.3A.: Razvrstavanje robe

               Razvrstavanje robe u trgovinskoj razmjeni između stranaka u skladu s ovim Sporazumom utvrđeno je u carinskoj nomenklaturi svake stranke u skladu s Harmoniziranim sustavom.

               Članak GOODS.4.: Nacionalni tretman unutarnjeg oporezivanja i regulacija

               Svaka stranka odobrava nacionalni tretman robi druge stranke u skladu s člankom III. GATT-a iz 1994., uključujući njegove napomene i dodatne odredbe. U tu se svrhu članak III. GATT-a iz 1994. te njegove napomene i dodatne odredbe mutatis mutandis ugrađuju u ovaj Sporazum i postaju njegov sastavni dio.

               Članak GOODS.4.A: Sloboda provoza

               Svaka stranka odobrava slobodu provoza preko svojeg područja, rutama koje su najprikladnije za međunarodni provoz, za promet u provozu na područje druge stranke ili državno područje bilo koje druge treće zemlje ili iz njih. U tu se svrhu članak V. GATT-a iz 1994. te njegove napomene i dodatne odredbe mutatis mutandis ugrađuju u ovaj Sporazum i postaju njegov sastavni dio. Stranke razumiju da članak V. GATT-a iz 1994. obuhvaća kretanje energenata, među ostalim, cjevovodima ili elektroenergetskim mrežama.

               Članak GOODS.5.: Zabrana carina

               Osim ako je ovim Sporazumom predviđeno drukčije, zabranjuju se sve carine na svu robu podrijetlom iz druge stranke.

               Članak GOODS.6.: Izvozne carine, porezi ili druga davanja

               1.Stranka ne može uvesti ni zadržati carinu, porez ili druga davanja bilo koje vrste na izvoz ili u vezi s izvozom robe u drugu stranku, ili nacionalni porez ili druga davanja na robu izvezenu u drugu stranku, koji su veći od poreza ili davanja koji bi bili uvedeni na sličnu robu da je namijenjena domaćoj potrošnji.

               2.Za potrebe ovog članka izraz „druga davanja bilo koje vrste” ne uključuje pristojbe ni druga davanja dopuštena u skladu s člankom GOODS.7. [Pristojbe i formalnosti].

               Članak GOODS.7.: Naknade i formalnosti

               1.Naknade i druga davanja koje stranka naplaćuje na uvoz ili izvoz ili u vezi s uvozom ili izvozom robe druge stranke ograničavaju se na približni trošak pruženih usluga i ne čine neizravnu zaštitu domaće robe ili oporezivanje uvoza ili izvoza u fiskalne svrhe. Stranka ne naplaćuje naknade ili druga davanja na uvoz ili izvoz ili u vezi s uvozom ili izvozom na ad valorem osnovi.

               2.Svaka stranka može uvesti davanja ili zahtijevati povrat troškova samo ako su pružene posebne usluge, uključujući osobito sljedeće:

               (a)na zahtjev, prisutnost carinskog osoblja izvan službenog radnog vremena ili u prostorima izvan prostora carine;

               (b)analize ili stručna izvješća o robi i poštanske pristojbe za povrat robe podnositelju zahtjeva, posebno u vezi s odlukama o obvezujućim informacijama ili dostavom informacija o primjeni carinskih zakona i propisa;

               (c)pregled ili uzorkovanje roba s ciljem provjere ili uništenja robe, koje uključuje troškove osim onih za korištenje carinskog osoblja; i

               (d)iznimne mjere kontrole, kad su potrebne zbog prirode robe ili potencijalnog rizika.

               3.Svaka stranka odmah objavljuje na službenim internetskim stranicama sve naknade i davanja koja naplaćuje u vezi s uvozom ili izvozom u obliku koji državnim tijelima, trgovcima i drugim zainteresiranim stranama omogućuje da se o njima informiraju. Te informacije uključuju razlog za naknadu ili davanje za pruženu uslugu, odgovorno tijelo, naknade i davanja koje će se primijeniti te kad i kako se obavlja plaćanje. Nove ili izmijenjene naknade i davanja ne smiju se naplaćivati dok ne budu objavljene i dostupne informacije u skladu s ovim stavkom.

               4.Nijedna stranka ne zahtijeva konzularne transakcije, uključujući s time povezane naknade i davanja, za uvoz bilo koje robe druge stranke.

               Članak GOODS.8.: Popravljeni proizvodi

               1.Stranka ne primjenjuje carinu na robu, neovisno o njezinu podrijetlu, koja ponovno uđe na područje stranke nakon što je bila privremeno izvezena iz njezina područja u područje druge stranke radi popravka.

               2.Stavak 1. ne primjenjuje se na robu uvezenu na carinsko skladište, u zone slobodne trgovine, ili robu sličnog statusa, koja se potom izvozi radi popravka i ne uvozi se ponovno na carinsko skladište, u zone slobodne trgovine ili pod sličnim statusom.

               3.Stranka ne primjenjuje carinu na robu, neovisno o njezinu podrijetlu, koja se privremeno uvozi s područja druge stranke radi popravka.

               Članak GOODS.9.: Obnovljeni proizvodi

               1.Stranka za obnovljene proizvode druge stranke ne odobrava tretman koji je manje povoljan od tretmana koji odobrava za istovjetne nove proizvode.

               2.Članak GOODS.10. [Ograničenja uvoza i izvoza] primjenjuje se na uvozne ili izvozne zabrane ili ograničenja za obnovljene proizvode. Ako stranka donese ili zadrži zabrane ili ograničenja za rabljene proizvode, te mjere ne primjenjuje na obnovljene proizvode.

               3.Stranka može zahtijevati da obnovljeni proizvodi budu označeni kao takvi za distribuciju ili prodaju na njezinu području te da ispunjuju sve primjenjive tehničke zahtjeve koji se primjenjuju na istovjetne nove proizvode.

               Članak GOODS.10.: Uvozna i izvozna ograničenja

               1.Stranka ne donosi niti provodi zabrane ili ograničenja osim carina na uvoz bilo koje robe druge stranke ili na izvoz ili prodaju za izvoz bilo koje robe na carinsko područje druge stranke, osim u skladu s člankom XI. GATT-a iz 1994., uključujući njegove napomene i dodatne odredbe. U tu se svrhu članak XI. GATT-a iz 1994. te njegove napomene i dodatne odredbe mutatis mutandis ugrađuju u ovaj Sporazum i postaju njegov sastavni dio.

               2.Stranka ne donosi niti zadržava:

               (a)zahtjeve u pogledu uvoznih i izvoznih cijena, osim kako je dopušteno pri izvršenju naloga za plaćanje kompenzacijske i antidampinške pristojbe te preuzetih obveza; ili

               (b)izdavanje uvoznih dozvola koje je uvjetovano ispunjenjem zahtjeva u pogledu rezultata.

               Članak GOODS.11.: Uvozni i izvozni monopoli

               Stranka ne smije odrediti niti zadržati uvozni ili izvozni monopol. Za potrebe ovog članka uvozni ili izvozni monopol znači isključivo pravo ili ovlasti koje stranka dodijeli subjektu za uvoz robe iz druge stranke ili izvoz robe u drugu stranku.

               Članak GOODS. 13.: Postupci izdavanja uvoznih dozvola

               1.Svaka stranka osigurava da se svi postupci izdavanja uvoznih dozvola za robnu razmjenu između stranaka primjenjuju na neutralnoj osnovi i da se provode na pošten, pravedan, nediskriminirajući i transparentan način.

               2.Stranke donose ili zadržavaju postupke izdavanja dozvola samo kao uvjet za uvoz na njihovo područje s područja druge stranke kad nisu razumno dostupni drugi odgovarajući postupci za ostvarivanje administrativne svrhe.

               3.Stranka ne donosi niti zadržava neautomatske postupke izdavanja uvoznih dozvola, osim ako je to nužno za provedbu mjere koja je u skladu s ovim Sporazumom. Stranka koja donese takav neautomatski postupak izdavanja uvoznih dozvola jasno navodi mjeru koja se provodi tim postupkom.

               4.Stranke uvode i vode svaki postupak izdavanja uvozne dozvole u skladu s člancima od 1. do 3. Sporazuma WTO-a o postupcima izdavanja uvoznih dozvola („Sporazum o izdavanju uvoznih dozvola”). U tu svrhu članci od 1. do 3. Sporazuma o izdavanju ulaznih dozvola ugrađuju se, mutatis mutandis, u ovaj Sporazum i postaju njegov sastavni dio.

               5.Stranka koja uvodi ili mijenja postupak izdavanja uvoznih dozvola sve relevantne informacije stavlja na raspolaganje na službenim internetskim stranicama. Te se informacije stavljaju na raspolaganje, kad god je to izvedivo, najmanje 21 dan prije datuma početka primjene novog ili izmijenjenog postupka izdavanja dozvola, a ni u kojem slučaju kasnije od datuma početka primjene. Te Informacije sadržavaju podatke propisane člankom 5. Sporazuma o izdavanju uvoznih dozvola.

               6.Stranka na zahtjev druge stranke odmah dostavlja sve relevantne informacije o svim postupcima izdavanja uvoznih dozvola koje zadržava ili planira donijeti, uključujući informacije iz članaka od 1. do 3. Sporazuma o izdavanju uvoznih dozvola.

               7.Podrazumijeva se da se ničime u ovom članku od stranke ne zahtijeva da odobri uvoznu dozvolu niti sprečava stranku da ispunjuje svoje obveze na temelju rezolucija Vijeća sigurnosti Ujedinjenih naroda ili multilateralnih režima neširenja oružja i mehanizama za kontrolu uvoza.

               Članak GOODS. 14.: Postupci izdavanja izvoznih dozvola

               1.Svaka stranka objavljuje sve nove postupke izdavanja izvozne dozvole, ili izmjene postojećeg postupka izdavanja izvozne dozvole, u obliku koji državnim tijelima, trgovcima i drugim zainteresiranim stranama omogućuje da se o njima informiraju. Objavljuje ih, kad god je to izvedivo, 45 dana prije stupanja postupka ili izmjene na snagu, a u svakom slučaju najkasnije do datuma stupanja na snagu takvog postupka ili izmjene te, prema potrebi, na svim relevantnim državnim internetskim stranicama.

               2.Objave postupaka izdavanja izvoznih dozvola sadržavaju sljedeće:

               (a)tekstove postupaka izdavanja izvoznih dozvola ili svih izmjena tih postupaka;

               (b)informacije o robi koja podliježe svakom postupku izdavanja;

               (c)opis svakog postupka podnošenja zahtjeva za dozvolu i sve kriterije koje podnositelj zahtjeva mora ispuniti kako bi imao pravo podnijeti zahtjev za dozvolu, primjerice posjedovanje dozvole za obavljanje djelatnosti, početak ili nastavak ulaganja ili poslovanje preko određenog oblika poslovne jedinice na području stranke;

               (d)kontaktnu točku ili kontaktne točke od kojih zainteresirane osobe mogu dobiti dodatne informacije o uvjetima za dobivanje izvozne dozvole;

               (e)upravno tijelo ili upravna tijela kojima se treba podnijeti zahtjev ili druga relevantna dokumentacija;

               (f)opis svake mjere koja se provodi postupkom izdavanja izvoznih dozvola;

               (g)razdoblje tijekom kojeg će svaki postupak izdavanja izvoznih dozvola biti na snazi, osim ako postupak ostaje na snazi do povlačenja ili revizije u novoj publikaciji;

               (h)namjerava li stranka primjenjivati postupak izdavanja izvoznih dozvola za upravljanje izvoznom kvotom, ukupnu količinu i, ako je moguće, vrijednost kvote te datum otvaranja i zatvaranja kvote; i

               (i)sva izuzeća ili iznimke što zamjenjuju zahtjev za dobivanje izvozne dozvole, na koji način zatražiti ili iskoristiti ta izuzeća ili iznimke i kriterije za njihovo odobravanje.

               3.U roku od 45 dana od datuma stupanja na snagu ovog Sporazuma svaka stranka obavješćuje drugu stranku o svojim postojećim postupcima izdavanja izvoznih dozvola. Svaka stranka obavješćuje drugu stranku o svim novim postupcima izdavanja izvoznih dozvola i svim izmjenama postojećih postupaka izdavanja izvoznih dozvola u roku od 60 dana od objave. Obavijest sadržava upućivanje na izvore u kojima su objavljene informacije propisane stavkom 2. te, prema potrebi, adresu relevantnih državnih internetskih stranica.

               4.Podrazumijeva se da se ničime u ovom članku od stranke ne zahtijeva da odobri izvoznu dozvolu niti sprečava stranku da ispunjuje svoje obveze na temelju rezolucija Vijeća sigurnosti Ujedinjenih naroda i multilateralnih režima neširenja oružja i mehanizama za kontrolu izvoza, uključujući Sporazum iz Wassenaara o kontroli izvoza konvencionalnog oružja te robe i tehnologije s dvojnom namjenom, Australsku skupinu, Skupinu dobavljača nuklearnog oružja i Režim kontrole raketne tehnologije, ili da donosi, zadržava ili provodi neovisne režime sankcija.

               Članak GOODS.15.: Određivanje carinske vrijednosti

               Svaka stranka određuje carinsku vrijednost robe druge stranke uvezene na njezino područje u skladu s člankom VII. GATT-a iz 1994. i Sporazumom o određivanju carinske vrijednosti. U tu se svrhu članak VII. GATT-a iz 1994., uključujući njegove napomene i dodatne odredbe, i članci od 1. do 17. Sporazuma o određivanju carinske vrijednosti, uključujući njegove napomene za tumačenje, mutatis mutandis ugrađuju u ovaj Sporazum i postaju njegov sastavni dio.

               Članak GOODS.16.: Korištenje povlastica

               1.Za potrebe praćenja funkcioniranja ovog Sporazuma i izračunavanja stope iskorištenosti povlastica, stranke jedanput na godinu razmjenjuju statističke podatke o uvozu za razdoblje od 10 godina koje počinje godinu dana nakon stupanja na snagu ovog Sporazuma. Osim ako Odbor za trgovinsko partnerstvo odluči drukčije, to se razdoblje automatski produljuje za pet godina i nakon toga ga Odbor za trgovinsko partnerstvo može odlučiti dodatno produljiti.

               2.Razmjena statističkih podataka o uvozu obuhvaća podatke koji se odnose na zadnju dostupnu godinu, uključujući vrijednost i, ako je primjenjivo, obujam na razini tarifne stavke za uvoz robe druge stranke na koju se primjenjuje povlašteno carinsko postupanje na temelju ovog Sporazuma i za robu na koju se primjenjuje nepovlašteno postupanje.

               Članak GOODS.17.: Mjere za zaštitu trgovine

               1.Stranke potvrđuju svoja prava i obveze na temelju članka VI. GATT-a iz 1994., Sporazuma o antidampingu, Sporazuma o SCM-u, članka XIX. GATT-a iz 1994., Sporazuma o zaštitnim mjerama te članka 5. Sporazuma o poljoprivredi.

               2.Drugo poglavlje [Pravila o podrijetlu] ove glave ne primjenjuje se na antidampinške, kompenzacijske ili zaštitne istrage i mjere.

               3.Svaka stranka primjenjuje antidampinške i kompenzacijske mjere u skladu sa zahtjevima iz Sporazuma o antidampingu i Sporazuma o SCM-u te poštenim i transparentnim postupkom.

               4.Pod uvjetom da se time nepotrebno ne odgađa provođenje ispitnog postupka, svaka zainteresirana strana u ispitnom postupku u vezi s antidampinškim ili kompenzacijskim mjerama
                  1
                dobiva priliku u potpunosti braniti svoje interese.

               5.Tijelo svake stranke koje provodi ispitni postupak može, u skladu s propisima stranke, razmotriti je li iznos antidampinške pristojbe koji se uvodi puna marža dampinga ili manji iznos.

               6.Tijelo svake stranke koje provodi ispitni postupak razmatra, u skladu s propisima stranke, informacije dostavljene o tome bi li uvođenje antidampinške ili kompenzacijske pristojbe bilo protivno javnom interesu.

               7.Stranke ne smiju istovremeno u odnosu na istu robu primjenjivati ni zadržavati:

               (a)mjeru u skladu s člankom 5. Sporazuma o poljoprivredi; i

               (b)mjeru u skladu s člankom XIX. GATT-a iz 1994. i Sporazumom o zaštitnim mjerama.

               8.Šesti dio glava I. [Rješavanje sporova] ne primjenjuje se na stavke od 1. do 6. ovog članka.

               Članak GOODS.18.: Korištenje postojećih carinskih kvota WTO-a

               1.Proizvodi podrijetlom iz jedne stranke ne ispunjuju uvjete za uvoz u drugu stranku na temelju postojećih carinskih kvota WTO-a kako su definirane u stavku 2. Među njima su i postojeće carinske kvote kako su raspodijeljene između stranaka prema pregovorima na temelju članka XXVIII. GATT-a koje je Europska unija pokrenula u dokumentu WTO-a G/SECRET/42/Add.2, a UK u dokumentu WTO-a G/SECRET/44 te kako je utvrđeno u domaćem zakonodavstvu svake stranke. Za potrebe ovog članka, status proizvoda s podrijetlom utvrđuje se na temelju pravila o nepovlaštenom podrijetlu koja se primjenjuju u stranki uvoznici.

               2.Za potrebe stavka 1., „postojeće carinske kvote WTO-a” znači carinske kvote koje su koncesije WTO-a za Europsku uniju uvrštene u nacrt rasporeda koncesija i obveza za EU-28 na temelju GATT-a iz 1994. podnesen WTO-u u dokumentu G/MA/TAR/RS/506 kako je izmijenjen dokumentima G/MA/TAR/RS/506/Add.1 i G/MA/TAR/RS/506/Add.2.

               Članak GOODS.19.: Mjere u slučaju povrede ili izbjegavanja carinskog zakonodavstva

               1.Stranke surađuju u sprečavanju, otkrivanju i suzbijanju povreda ili izbjegavanja carinskog zakonodavstva u skladu sa svojim obvezama iz drugog poglavlja [Pravila o podrijetlu] ove glave i Protokolom o uzajamnoj administrativnoj pomoći u carinskim stvarima. Svaka stranka poduzima primjerene i usporedive mjere kako bi zaštitila svoje financijske interese i financijske interese druge stranke kad je riječ o naplati carina na robu koja ulazi na carinsko područje Ujedinjene Kraljevine ili Unije.

               2.Podložno mogućnosti izuzeća za trgovce koji ispunjuju uvjete iz stavka 7., stranka može, u skladu s postupkom utvrđenim u stavcima 3. i 4., privremeno suspendirati relevantno povlašteno postupanje za proizvode u pitanju ako:

               (a) ta stranka na temelju objektivnih, uvjerljivih i provjerljivih informacija utvrdi sustavne povrede ili sustavno izbjegavanje velikog opsega carinskog zakonodavstva; i

               (b) druga stranka opetovano i neopravdano odbija poštovati ili drukčije ne poštuje obveze iz stavka 1.

               3.Stranka koja utvrdi činjenice iz stavka 2. obavješćuje Odbor za trgovinsku partnerstvo i započinje savjetovanje s drugom strankom u okviru Odbora za trgovinsko partnerstvo s ciljem postizanja obostrano prihvatljivog rješenja.

               4.Ako stranke ne uspiju dogovoriti obostrano prihvatljivo rješenje u roku od tri mjeseca od datuma obavijesti, stranka koja je utvrdila činjenice može odlučiti privremeno suspendirati relevantno povlašteno postupanje za proizvode u pitanju. U tom slučaju stranka koja je utvrdila činjenice o privremenoj suspenziji i planiranom razdoblju njezine primjene odmah obavješćuje Odbor za trgovinsko partnerstvo.

               5.Privremena suspenzija primjenjuje se samo onoliko dugo koliko je potrebno za uklanjanje povreda ili izbjegavanja mjera i zaštitu financijskih interesa dotične stranke, ali ne dulje od šest mjeseci. Dotična stranka preispituje situaciju i ako odluči da privremena suspenzija više nije potrebna, završava je prije isteka razdoblja o kojem je obaviješten Odbor za trgovinsko partnerstvo. Ako nakon isteka razdoblja o kojem je obavijestila Odbor za trgovinsko partnerstvo još postoje uvjeti koji su doveli do suspenzije, dotična stranka može odlučiti produljiti suspenziju. Svaka suspenzija predmet je periodičnog savjetovanja u okviru Odbora za trgovinsko partnerstvo.

               6.Svaka stranka u skladu sa svojim internim postupcima objavljuje informacije uvoznicima o svim odlukama o privremenoj suspenziji iz stavaka 4. i 5.

               7.Neovisno o stavku 4., ako uvoznik carinskom tijelu stranke uvoznice može dokazati da su takvi proizvodi potpuno u skladu s carinskim zakonodavstvom stranke uvoznice, zahtjevima iz ovog Sporazuma i svim drugim primjerenim uvjetima povezanima s privremenom suspenzijom koje je utvrdila stranka uvoznica u skladu sa svojim zakonima i propisima, stranka uvoznica dopušta uvozniku da zatraži povlašteno postupanje i dobije povrat viška carine plaćene povrh povlaštenih carinskih stopa pri uvozu proizvoda.

               Članak GOODS.20.: Upravljanje administrativnim pogreškama

               U slučaju sustavnih pogrešaka nadležnih tijela ili problema s pravilnim upravljanjem povlaštenim sustavom izvoza, osobito kad je riječ o primjeni odredaba drugog dijela drugog poglavlja ove glave ili primjeni Protokola o uzajamnoj administrativnoj pomoći u carinskim stvarima, i ako te pogreške ili problemi imaju posljedice na uvozne carine, stranka koja je izložena takvim posljedicama može od Odbora za trgovinsko partnerstvo zatražiti da ispita mogućnosti za donošenje odgovarajućih odluka za rješenje te situacije.

               Članak GOODS.21.: Kulturna dobra

               1.Stranke surađuju u olakšavanju povrata kulturnih dobara nezakonito iznesenih s područja stranke i pritom uzimaju u obzir načela sadržana u Konvenciji o mjerama zabrane i sprječavanja nezakonitog uvoza, izvoza i prijenosa vlasništva kulturnih dobara potpisanoj u Parizu 17. studenoga 1970.

               2.Za potrebe ovog članka:

               (a)„kulturno dobro” znači dobro kategorizirano ili definirano kao dio nacionalnog blaga koje ima umjetničku, povijesnu ili arheološku vrijednost u skladu s odgovarajućim pravilima i postupcima svake stranke; i

               (b)„nezakonito izneseno s područja stranke” znači:

               i. izneseno s područja stranke 1. siječnja 1993. ili nakon tog datuma povredom propisa te stranke o zaštiti nacionalnog blaga ili njezinih propisa o izvozu kulturnih dobara; ili

               ii. nije vraćeno po isteku roka zakonitog privremenog iznošenja ili svako kršenje nekog drugog uvjeta kojim se uređuje takvo privremeno iznošenje na dan 1. siječnja 1993. ili nakon tog datuma.

               3.Nadležna tijela stranaka međusobno surađuju, i to:

               (a) obavješćivanjem druge stranke o pronalasku kulturnog dobra na njihovu području ako se opravdano sumnja da je nezakonito izneseno s područja druge stranke;

               (b) rješavanjem zahtjeva druge stranke za povrat kulturnog dobra koja je nezakonito izneseno s područja te stranke;

               (c) sprečavanjem svih radnji za izbjegavanje povrata takvog kulturnog dobra poduzimanjem svih potrebnih privremenih mjera; i

               (d) poduzimanjem svih potrebnih mjera za fizičko očuvanje kulturnog dobra koja je nezakonito izneseno s područja druge stranke.

               4.Svaka stranka određuje kontaktnu točku odgovornu za komunikaciju s kontaktnom točkom druge stranke o svim pitanjima koja proizlaze iz ovog članka, osobito o obavijestima i zahtjevima iz stavka 3. točaka (a) i (b).

               5.Predviđena suradnja stranaka uključuje, prema potrebi, carinska tijela stranaka koja su nadležna za upravljanje postupcima izvoza kulturnih dobara.

               6. Šesti dio glava I. [Rješavanje sporova] ne primjenjuje se na ovaj članak.

               Poglavlje 2.: Pravila o podrijetlu

               Odjeljak 1.: Pravila opodrijetlu

               Članak ORIG.1.: Cilj

               Cilj je ovog poglavlja utvrditi odredbe kojima se određuje podrijetlo robe za potrebe primjene povlaštenog tarifnog postupanja na temelju ovog Sporazuma i utvrđuju povezani postupci u vezi s podrijetlom.

               Članak ORIG.2.: Definicije

               Za potrebe ovog poglavlja primjenjuju se sljedeće definicije:

               (a)„razvrstavanje” znači razvrstavanje proizvoda ili materijala u pojedino poglavlje, tarifni broj ili podbroj Harmoniziranog sustava;

               (b)„pošiljka” znači proizvodi koje jedan izvoznik istodobno šalje jednom primatelju ili proizvodi obuhvaćeni jedinstvenom prijevoznom ispravom koja se odnosi na njihovu otpremu od izvoznika do primatelja ili, ako takva isprava ne postoji, proizvodi obuhvaćeni jednim računom;

               (c)„izvoznik” znači osoba, sa sjedištem u stranki, koja u skladu sa zahtjevima utvrđenima u zakonima i propisima te stranke izvozi ili proizvodi proizvod s podrijetlom te izdaje tvrdnju o podrijetlu;

               (d)„uvoznik” znači osoba koja uvozi proizvod s podrijetlom i za njega traži povlašteno tarifno postupanje;

               (e)„materijal” znači svaka tvar koja se upotrebljava u proizvodnji proizvoda, uključujući sve sastavne dijelove, sastojke, sirovine ili dijelove;

               (f)„materijal bez podrijetla” znači materijal koji ne ispunjuje uvjete za materijal s podrijetlom u skladu s ovim poglavljem, uključujući materijal za koji nije moguće utvrditi status materijala s podrijetlom;

               (g)„proizvod” znači proizvod koji je rezultat proizvodnje čak i ako je namijenjen za upotrebu kao materijal u proizvodnji drugog proizvoda;

               (h)„proizvodnja” znači svaka vrsta obrade ili prerade, uključujući sastavljanje;

               Članak ORIG.3.: Opći zahtjevi

               1.
                     Za potrebe primjene povlaštenog tarifnog postupanja stranke na robu s podrijetlom iz druge stranke u skladu s ovim Sporazumom, pod uvjetom da proizvodi ispunjuju sve druge primjenjive zahtjeve iz ovog poglavlja, sljedeći se proizvodi smatraju proizvodima s podrijetlom iz druge stranke:

               (a)proizvodi u cijelosti dobiveni u toj stranki u smislu članka ORIG.5. [Proizvodi dobiveni u cijelosti];

               (b)proizvodi proizvedeni u toj stranki isključivo od materijala s podrijetlom iz te stranke; i

               (c)proizvodi proizvedeni u toj stranki koji sadržavaju materijale bez podrijetla, pod uvjetom da ispunjuju zahtjeve utvrđene u PRILOGU ORIG-2. [Pravila o podrijetlu za određene proizvode].

               2.
                     Ako je proizvod stekao status proizvoda s podrijetlom, materijali bez podrijetla upotrijebljeni u njegovoj proizvodnji ne smatraju se materijalima bez podrijetla ako se proizvod ugrađuje kao materijal u drugi proizvod.

               3.
                     Uvjeti za stjecanje statusa proizvoda s podrijetlom neprekidno su ispunjeni u Ujedinjenoj Kraljevini ili Uniji.

               Članak ORIG.4.: Kumulacija podrijetla

               1.Proizvod podrijetlom iz stranke smatra se proizvodom s podrijetlom iz druge stranke ako se taj proizvod upotrebljava kao materijal u proizvodnji drugog proizvoda u toj drugoj stranki.

               2.Proizvodnja provedena na materijalu bez podrijetla u stranci može se uzeti u obzir za potrebe utvrđivanja je li proizvod podrijetlom iz druge stranke.

               3.Stavci 1. i 2. ne primjenjuje se ako proizvodnja u drugoj stranki ne izlazi iz okvira postupaka iz članka ORIG.7. [Nedostatna proizvodnja].

               4.Kako bi ispunio Tvrdnju o podrijetlu iz članka ORIG.18. [Zahtjev za povlašteno tarifno postupanje] stavka 2. točke (a) za proizvod iz stavka 2. ovog članka, izvoznik od svojeg dobavljača dobiva izjavu dobavljača utvrđenu u Prilogu ORIG-3. [Izjava dobavljača] ili jednakovrijednu ispravu koja sadržava iste podatke kojima se dotični materijali bez podrijetla opisuju dovoljno detaljno da bi se mogli identificirati.

               Članak ORIG.5.: Proizvodi dobiveni u cijelosti

               1.
                     Sljedeći proizvodi smatraju se dobivenima u cijelosti u stranki:

               (a)mineralni proizvodi koji su izvađeni iz njezina tla ili s njezina morskog dna;

               (b)ondje uzgajane ili ubrane biljke ili biljni proizvodi;

               (c)žive životinje koje su tamo okoćene i uzgojene;

               (d)proizvodi proizvedeni od ondje uzgojenih živih životinja;

               (e)proizvodi od zaklanih životinja koje su ondje okoćene i uzgojene;

               (f)proizvodi dobiveni tamo obavljenim lovom ili ribolovom;

               (g)proizvodi dobiveni ondje akvakulturom ako su vodeni organizmi, uključujući ribe, mekušce, rakove i ostale vodene beskralježnjake i vodene biljke, dobiveni ili uzgojeni iz reproduktivnog materijala kao što su jajašca, ikra, mlađ, male ribe, ličinke, mladi losos (parr i smolt) ili druga nezrela riba nakon stadija ličinke intervencijom u proces uzgoja ili rasta radi povećanja proizvodnje, kao što je redovito poribljavanje, hranjenje ili zaštita od grabežljivaca;

               (h)proizvodi morskog ribolova i drugi proizvodi koje su plovila stranke izvadila iz mora izvan teritorijalnih voda;

               (i)proizvodi izrađeni na brodu tvornici stranke isključivo od proizvoda iz točke (h);

               (j)proizvodi izvađeni iz morskog dna ili sloja ispod njega, pod uvjetom da ima pravo iskorištavanja takvog morskog dna ili sloja ispod njega;

               (k)otpad i otpadni materijal nastali od tamo provedenih proizvodnih postupaka;

               (l)otpad ili otpadni materijal dobiven od tamo prikupljenih rabljenih proizvoda, pod uvjetom da su ti proizvodi prikladni samo za oporabu sirovina;

               (m)proizvodi ondje proizvedeni isključivo od proizvoda navedenih u točkama od (a) do (l).

               2.
                     Izrazi „plovilo stranke” i „brod tvornica stranke” u stavku 1. točkama (h) i (i) znači plovilo i brod tvornica koji:

               (a)
                     registrirani su u državi članici ili u Ujedinjenoj Kraljevini;

               (b)
                     plove pod zastavom države članice ili Ujedinjene Kraljevine; i

               (c)
                     ispunjuju jedan od sljedećih uvjeta:

                  i.
                     barem su u 50-postotnom vlasništvu državljana države članice ili Ujedinjene Kraljevine; ili

                  ii.
                     u vlasništvu su pravih osoba od kojih svaka:

                     (A) ima sjedište i glavno mjesto poslovanja u Uniji ili u Ujedinjenoj Kraljevini; i

                     (B) barem je u 50-postotnom vlasništvu javnih subjekata, državljana ili pravnih osoba države članice ili Ujedinjene Kraljevine.

                Članak ORIG.6.: Odstupanja

               1.Ako proizvod ne ispunjuje zahtjeve utvrđene u PRILOGU ORIG-2. [Pravila o podrijetlu za određene proizvode] zbog upotrebe materijala bez podrijetla u njegovoj proizvodnji, taj se proizvod ipak smatra proizvodom s podrijetlom iz stranke, pod uvjetom da:

               (a)
                     ukupna masa materijala bez podrijetla upotrijebljenih u proizvodnji proizvoda razvrstanih u poglavlje 2. i poglavlja od 4. do 24. Harmoniziranog sustava, osim prerađenih proizvoda ribarstva iz poglavlja 16., ne prelazi 15 % mase proizvoda;

                (b)
                     ukupna vrijednost materijala bez podrijetla za sve ostale proizvode, osim proizvoda razvrstanih u poglavlja od 50. do 63. Harmoniziranog sustava, ne prelazi 10 % cijene proizvoda franko tvornica; ili

               (c)
                     za proizvod razvrstan u poglavlja od 50. do 63. Harmoniziranog sustava primjenjuju se odstupanja utvrđena u napomenama 7. i 8. PRILOGA ORIG-1 [Uvodne napomene uz pravila o podrijetlu za određene proizvode].

               2.
                     Stavak 1. ne primjenjuje se ako vrijednost ili masa materijala bez podrijetla upotrijebljenih u proizvodnji proizvoda premašuje bilo koji postotak maksimalne vrijednosti ili mase materijala bez podrijetla kako je navedeno u zahtjevima iz PRILOGA ORIG-2. [Pravila o podrijetlu za određene proizvode].

               3.
                     Stavak 1. ovog članka ne primjenjuje se na proizvode u cijelosti dobivene u stranki u smislu članka ORIG.5. [Proizvodi dobiveni u cijelosti]. Ako se u PRILOGU ORIG-2. [Pravila o podrijetlu za određene proizvode] zahtijeva da su materijali upotrijebljeni u proizvodnji proizvoda dobiveni u cijelosti, primjenjuju se stavci 1. i 2. ovog članka.

               Članak ORIG.7.: Nedostatna proizvodnja

               1.
                     Neovisno o članku ORIG.3. [Opći zahtjevi] stavku 1. točki (c), proizvod se ne smatra proizvodom s podrijetlom iz stranke ako se proizvodnja proizvoda u stranki sastoji samo od jednog ili više sljedećih postupaka obavljenih na materijalima bez podrijetla:

               (a)
                     postupci konzerviranja kao što su sušenje, zamrzavanje, čuvanje u salamuri i drugi slični postupci čija je jedina svrha osigurati da proizvod ostane u dobrom stanju tijekom prijevoza i skladištenja
                  2
               ;

               (b)
                     rastavljanje ili sastavljanje pošiljki;

               (c)
                     pranje, čišćenje; uklanjanje prašine, hrđe, ulja, boje ili drugih tvari za prekrivanje;

               (d)
                     glačanje ili prešanje tekstila i predmeta od tekstila;

               (e)
                     jednostavni postupci bojenja i laštenja;

               (f)
                     ljuštenje i djelomično ili potpuno mljevenje riže; poliranje i glaziranje žitarica i riže; izbjeljivanje riže;

               (g)
                     postupci bojenja ili aromatiziranja šećera ili izrade kocki šećera; djelomično ili potpuno mljevenje šećera u krutom obliku;

               (h)
                     guljenje, uklanjanje koštica i ljuštenje voća, orašastih plodova i povrća;

               (i)
                     oštrenje, jednostavno meljenje ili jednostavno rezanje;

               (j)
                     prosijavanje kroz sito i rešetku, sortiranje, razvrstavanje, graduiranje, uparivanje, uključujući sastavljanje setova proizvoda;

               (k)
                     jednostavno pakiranje u boce, konzerve, staklene bočice, vreće, sanduke, kutije, pričvršćivanje na kartone ili daske i svi drugi jednostavni postupci pakiranja;

               (l)
                     stavljanje ili tiskanje oznaka, etiketa, logotipa i drugih sličnih razlikovnih obilježja na proizvode ili njihova pakiranja;

               (m)
                     jednostavno miješanje proizvoda, bez obzira na to jesu li različitih vrsta; miješanje šećera s bilo kojim drugim materijalom;

               (n)
                     jednostavno dodavanje vode ili razrjeđivanje vodom ili drugom tvari koja bitno ne mijenja svojstva proizvoda ili dehidracija ili denaturacija proizvoda;

               (o)
                     jednostavno sklapanje dijelova proizvoda kako bi se izradilo cjelovit proizvod ili rastavljanje proizvoda na sastavne dijelove;

               (p)
                     klanje životinja.

               2.
                     Za potrebe stavka 1. postupci se smatraju jednostavnima ako za njihovo izvođenje nisu potrebne posebne vještine ni strojevi, aparati ili oprema posebno proizvedena ili ugrađena za te postupke.

                Članak ORIG.8.: Kvalifikacijska jedinica

               1.
                     Za potrebe ovog poglavlja, kvalifikacijska jedinica konkretni je proizvod koji se smatra osnovnom jedinicom pri razvrstavanju proizvoda prema Harmoniziranom sustavu.

               2. Ako se pošiljka sastoji od više istovjetnih proizvoda razvrstanih u isti tarifni broj Harmoniziranog sustava, pri primjeni odredaba ovog poglavlja u obzir se uzimaju svi pojedinačni proizvodi.

               Članak ORIG.9.: Materijali za pakiranje i spremnici za otpremu

               Materijali za pakiranje i spremnici za otpremu koji se upotrebljavaju za zaštitu proizvoda tijekom prijevoza ne uzimaju se u obzir pri utvrđivanju podrijetla proizvoda.

               Članak ORIG.10.: Materijali za pakiranje i spremnici za maloprodaju

               Materijali za pakiranje i spremnici u koje je proizvod zapakiran za maloprodaju, ako su razvrstani zajedno s proizvodom, ne uzimaju se u obzir pri utvrđivanju podrijetla proizvoda, osim za potrebe izračuna vrijednosti materijala bez podrijetla ako proizvod podliježe zahtjevu u pogledu maksimalne vrijednosti materijala bez podrijetla u skladu s PRILOGOM ORIG-2. [Pravila o podrijetlu za određene proizvode].

               Članak ORIG.11.: Pribor, zamjenski dijelovi i alat

               1.
                     Smatra se da pribor, zamjenski dijelovi, alat i materijali s uputama ili drugi informativni materijali čine jedan proizvod zajedno s opremom, strojem, uređajem ili vozilom u pitanju ako su:

               (a)razvrstani i isporučuju se zajedno s proizvodom, ali nisu fakturirani odvojeno od proizvoda; i

               (b)vrste, količine i vrijednosti koje su uobičajene za taj proizvod.

               2.
                     Pribor, zamjenski dijelovi, alat i materijali s uputama ili drugi informativni materijali iz stavka 1. ne uzimaju se u obzir pri utvrđivanju podrijetla proizvoda, osim za potrebe izračuna vrijednosti materijala bez podrijetla ako proizvod podliježe zahtjevu u pogledu maksimalne vrijednosti materijala bez podrijetla iz PRILOGA ORIG-2. [Pravila o podrijetlu za određene proizvode].

               Članak ORIG.12.: Setovi

               Setovi, kako je utvrđeno Općim pravilom 3. za tumačenje Harmoniziranog sustava, smatraju se proizvodom s podrijetlom iz stranke ako su sve njihove komponente s podrijetlom. Kad se set sastoji od sastavnih dijelova s podrijetlom i sastavnih dijelova bez podrijetla, set u cjelini smatra se proizvodom s podrijetlom iz stranke ako vrijednost sastavnih dijelova bez podrijetla ne prelazi 15 % cijene seta franko tvornica.

               Članak ORIG.13.: Neutralni elementi

               Kako bi se utvrdilo je li određeni proizvod s podrijetlom iz stranke, nije potrebno odrediti podrijetlo sljedećih elemenata, koji su eventualno upotrijebljeni u njegovoj izradi:

               (a)
                     gorivo, energija, katalizatori i otapala;

               (b)
                     postrojenja, oprema, zamjenski dijelovi i materijali koji se upotrebljavaju za održavanje opreme i zgrada;

               (c)
                     strojevi, alat, matrice i kalupi;

               (d)
                     maziva, masti, punila i drugi materijali koji se upotrebljavaju u proizvodnji ili za upravljanje opremom i zgradama;

               (e)
                     rukavice, naočale, obuća, odjeća, sigurnosna oprema i pribor;

               (f)
                     oprema, uređaji i pribor koji se koriste za ispitivanje ili inspekciju proizvoda; i

               (g)
                     drugi materijali korišteni u proizvodnji koji nisu uključeni u proizvod ni namijenjeni za uključivanje u konačni sastav proizvoda.

               Članak ORIG.14.: Računovodstveno razdvajanje

               1.
                     Kako bi zadržali status materijala s podrijetlom ili „zamjenjivih proizvoda”, zamjenjivi materijali s podrijetlom i materijali bez podrijetla fizički se razdvajaju tijekom skladištenja.

               2.
                     Za potrebe stavka 1. „zamjenjivi materijali” ili „zamjenjivi proizvodi” znači materijali ili proizvodi koji su iste vrste i tržišne kvalitete i imaju ista tehnička i fizička svojstva i koje nije moguće razlikovati za potrebe podrijetla.

               3.
                     Neovisno o stavku 1., zamjenjivi materijali s podrijetlom i bez podrijetla mogu se upotrebljavati u proizvodnji proizvoda bez fizičkog razdvajanja tijekom skladištenja ako se primjenjuje metoda računovodstvenog razdvajanja.

               4.
                     Neovisno o stavku 1. zamjenjivi materijali s podrijetlom i bez podrijetla razvrstani u poglavlja 10., 15., 27., 28., 29., tarifne brojeve od 32.01 do 32.07 ili tarifne brojeve od 39.01 do 39.14 Harmoniziranog sustava mogu se skladištiti u stranci prije izvoza u drugu stranku bez fizičkog odvajanja pod uvjetom da se primjenjuje metoda računovodstvenog razdvajanja.

               5.
                     Metoda računovodstvenog razdvajanja iz stavaka 3. i 4. primjenjuje se u skladu s metodom upravljanja zalihama na temelju općeprihvaćenih računovodstvenih načela u stranki.

               6.
                     Metoda računovodstvenog razdvajanja jest svaka metoda kojom se osigurava da u bilo kojem trenutku status materijala ili proizvoda s podrijetlom ne dobije više materijala no što bi to bio slučaj da su materijali ili proizvodi fizički razdvojeni.

               7.
                     Stranka može pod uvjetima iz svojih zakona i propisa zahtijevati da je za primjenu metode računovodstvenog razdvajanja potrebno prethodno odobrenje njezinih carinskih tijela. Carinsko tijelo stranke nadzire korištenje takvih odobrenja i može oduzeti odobrenje ako nositelj nepropisno primjenjuje metodu računovodstvenog razdvajanja ili ne ispunjuje druge uvjete iz ovog poglavlja.

               Članak ORIG.15.: Vraćeni proizvodi

               Proizvod s podrijetlom iz stranke koji je iz te stranke izvezen u treću zemlju pa vraćen u tu stranku smatra se proizvodom bez podrijetla, osim ako se carinskim tijelima te stranke može dokazati da je proizvod koji se vraća:

               (a)isti kao izvezeni proizvod; i

               (b)da nije bio podvrgnut nikakvim postupcima osim onima koji su bili potrebni za očuvanje proizvoda u dobrom stanju dok se nalazi u toj trećoj zemlji ili za vrijeme izvoza.

               Članak ORIG.16.: Neizmijenjenost

               1.
                     Proizvod s podrijetlom deklariran za domaću upotrebu u stranci uvoznici nakon izvoza i prije deklariranja za domaću upotrebu ne smije biti izmijenjen ili na bilo koji način preoblikovan ili podvrgnut postupcima osim onima potrebnima za očuvanje u dobrom stanju ili postupcima dodavanja ili stavljanja oznaka, etiketa, plombi ili bilo koje druge dokumentacije radi sukladnosti s posebnim domaćim zahtjevima stranke uvoznice.

               2.
                     Proizvod se može uskladištiti ili izložiti u trećoj zemlji pod uvjetom da u toj trećoj zemlji ostane pod carinskim nadzorom.

               3.
                     Pošiljke se u trećoj zemlji mogu razdvojiti ako razdvajanje provodi izvoznik ili ako se ono provodi na njegovu odgovornost, pod uvjetom da pošiljke u toj trećoj zemlji ostanu pod carinskim nadzorom.

               4.
                     U slučaju dvojbe u ispunjenje zahtjeva iz stavaka od 1. do 3. carinsko tijelo stranke uvoznice može od uvoznika zahtijevati da dostavi dokaz o sukladnosti s tim zahtjevima, bilo kojim sredstvom, uključujući ugovorne prijevozne isprave kao što su teretnice ili činjenične ili konkretne dokaze na temelju označivanja ili numeriranja paketa ili bilo koji dokaz povezan sa samim proizvodom.

               Članak ORIG.17.: Zabrana povrata ili izuzeća od uvozne carine

               Najranije dvije godine od stupanja na snagu ovog Sporazuma, na zahtjev bilo koje stranke, Posebni trgovinski odbor za carinsku suradnju i pravila o podrijetlu preispituje sustave povrata carine i unutarnje proizvodnje stranaka. U tu svrhu, na zahtjev stranke, a najkasnije 60 dana od tog zahtjeva, druga stranka dostavlja stranci koja je podnijela zahtjev dostupne informacije i detaljne statističke podatke o djelovanju njezina sustava povrata carine i unutarnje proizvodnje u razdoblju od stupanja na snagu ovog Sporazuma ili, ako je to kraće, u prethodnih pet godina. Uzimajući u obzir to preispitivanje, Posebni trgovinski odbor za carinsku suradnju i pravila o podrijetlu može Vijeću za partnerstvo preporučiti izmjenu odredbi ovog poglavlja i njegovih priloga radi uvođenja ograničenja u pogledu povrata carina ili izuzeća od carine.

               Odjeljak 2.: Postupci u vezi s podrijetlom

               Članak ORIG.18.: Zahtjev za povlašteno tarifno postupanje

               1.Stranka uvoznica pri uvozu odobrava povlašteno tarifno postupanje za proizvod s podrijetlom iz druge stranke u smislu ovog poglavlja na temelju uvoznikova zahtjeva za povlašteno tarifno postupanje. Uvoznik je odgovoran za točnost zahtjeva za povlašteno tarifno postupanje te usklađenost sa zahtjevima iz ovog poglavlja.

               2.Zahtjev za povlašteno tarifno postupanje podnosi se na temelju:

               (a)tvrdnji o podrijetlu za proizvod s podrijetlom koju izdaje izvoznik; ili

               (b)znanja uvoznika da proizvod ima status proizvoda s podrijetlom.

               3.Uvoznik koji podnosi zahtjev za povlašteno tarifno postupanje na temelju tvrdnje o podrijetlu iz stavka 2. točke (a) zadržava tvrdnju o podrijetlu te njezin primjerak dostavlja carinskom tijelu stranke uvoznice na njegov zahtjev.

               Članak ORIG.18.a: Rok za zahtjev za povlašteno tarifno postupanje

               1.Zahtjev za povlašteno tarifno postupanje i osnova za taj zahtjev iz članka ORIG.18. [Zahtjev za povlašteno tarifno postupanje] stavka 2. uključuje se u uvoznu carinsku deklaraciju u skladu sa zakonima i propisima stranke uvoznice.

               2.Odstupajući od stavka 1. ovog članka, ako uvoznik nije podnio zahtjev za povlašteno tarifno postupanje u trenutku uvoza, stranka uvoznica odobrava povlašteno tarifno postupanje i vraća ili otpušta svaki višak plaćene carine pod uvjetom:

               (a)da se zahtjev za povlašteno tarifno postupanje podnese u roku od tri godine nakon datuma uvoza ili takvog duljeg razdoblja određenog u zakonima i propisima stranke uvoznice;

               (b)da uvoznik dostavi osnovu za zahtjev iz članka ORIG.18. [Zahtjev za povlašteno tarifno postupanje] stavka 2.; i

               (c)proizvod bi se smatrao proizvodom s podrijetlom i ispunjivao bi sve ostale primjenjive zahtjeve u smislu odjeljka 1. [Pravila o podrijetlu] ovog poglavlja da je uvoznik podnio zahtjev u trenutku uvoza.

               Ostale uvoznikove obveze na temelju članka ORIG.18. [Zahtjev za povlašteno tarifno postupanje] ostaju nepromijenjene.

               Članak ORIG.19.: Tvrdnja o podrijetlu

               1.Izvoznik proizvoda može izdati tvrdnju o podrijetlu na temelju informacija kojima se dokazuje da je riječ o proizvodu s podrijetlom, uključujući informacije o statusu proizvoda s podrijetlom za materijale koji se upotrebljavaju u proizvodnji proizvoda. Izvoznik je odgovoran za točnost tvrdnje o podrijetlu i navedenih informacija.

               2.Tvrdnja o podrijetlu sastavlja se na temelju jedne od jezičnih inačica teksta iz PRILOGA ORIG-4. [Tekst tvrdnje o podrijetlu] na računu ili kojoj drugoj ispravi u kojoj je proizvod s podrijetlom opisan dovoljno detaljno da ga se može identificirati. Za dostavljanje opisa koji je dovoljno detaljan za identificiranje proizvoda s podrijetlom odgovoran je izvoznik. Stranka uvoznica od uvoznika ne smije tražiti da dostavi prijevod tvrdnje o podrijetlu.

               3.Tvrdnja o podrijetlu vrijedi 12 mjeseci od datuma sastavljanja ili dulje razdoblje koje je predvidjela stranka uvoznica, ali ne dulje od 24 mjeseca.

               4.Tvrdnja o podrijetlu može se primjenjivati na:

               (a)jednu pošiljku jednog ili više proizvoda uvezenih u stranku; ili

               (b)višestruke pošiljke istovjetnih proizvoda uvezenih u stranku tijekom razdoblja navedenog u tvrdnji o podrijetlu, koje ne smije biti dulje od 12 mjeseci.

               5.Ako se na zahtjev uvoznika u više pošiljki uvoze nesastavljeni ili rastavljeni proizvodi u smislu pravila 2.(a) Općih pravila za tumačenje Harmoniziranog sustava koji su obuhvaćeni odsjecima od XV. do XXI. Harmoniziranog sustava, za te se proizvode može upotrijebiti jedna tvrdnja o podrijetlu u skladu sa zahtjevima koje utvrđuje carinsko tijelo stranke uvoznice.

               Članak ORIG.20.: Odstupanja

               Carinsko tijelo stranke uvoznice ne odbija zahtjev za povlašteno tarifno postupanje zbog manjih pogrešaka ili odstupanja u tvrdnji o podrijetlu ili samo zato što je račun izdan u trećoj zemlji.

                Članak ORIG.21.: Uvoznikovo znanje

               1.Za potrebe zahtjeva za povlašteno tarifno postupanje na temelju članka ORIG.18. [Zahtjev za povlašteno tarifno postupanje] stavka 2. točke (b), uvoznikovo znanje da je proizvod podrijetlom iz stranke izvoznice temelji se na informacijama kojima se dokazuje da proizvod ima status proizvoda s podrijetlom te zadovoljava zahtjeve iz ovog poglavlja.

               2.Prije nego što zatraži povlašteno postupanje, u slučaju da uvoznik ne može dobiti informacije iz stavka 1. ovog članka jer ih izvoznik smatra povjerljivima ili iz bilo kojeg drugog razloga, izvoznik može dostaviti tvrdnju o podrijetlu kako bi uvoznik mogao zatražiti povlašteno tarifno postupanje na temelju članka ORIG.18. [Zahtjev za povlašteno tarifno postupanje] stavka 2. točke (a).

               Članak ORIG.22.: Zahtjevi za čuvanje evidencije

               1.Uvoznik koji podnosi zahtjev za povlašteno tarifno postupanje za proizvod uvezen u stranku uvoznicu najmanje tri godine od datuma uvoza proizvoda čuva:

               (a)tvrdnju o podrijetlu koju je izdao izvoznik, ako je zahtjev podnesen na temelju tvrdnje o podrijetlu; ili

               (b)svu evidenciju kojom se dokazuje da proizvod zadovoljava zahtjeve za dobivanje statusa proizvoda s podrijetlom, ako je zahtjev podnesen na temelju uvoznikova znanja.

               2.Izvoznik koji je izdao tvrdnju o podrijetlu dužan je najmanje četiri godine od njezina izdavanja čuvati primjerak tvrdnje o podrijetlu ili svu drugu evidenciju kojom se dokazuje da proizvod ispunjuje zahtjeve za dobivanje statusa proizvoda s podrijetlom.

               3.Evidencija koju je potrebno čuvati u skladu s ovim člankom može se čuvati u elektroničkom obliku.

               Članak ORIG.23.: Male pošiljke

               1.Odstupajući od članaka od ORIG.18. [Zahtjev za povlašteno tarifno postupanje] do ORIG.21. [Uvoznikovo znanje], pod uvjetom da je za takav proizvod izjavljeno da ispunjuje zahtjeve iz ovog poglavlja i da carinsko tijelo stranke uvoznice ne sumnja u istinitost takve izjave, stranka uvoznica odobrava povlašteno tarifno postupanje za:

               (a)proizvode koje fizičke osobe šalju u malim paketima fizičkim osobama;

               (b)proizvode koji su dio osobne prtljage putnika; i

               (c)za Ujedinjenu Kraljevinu, uz točke (a) i (b), druge pošiljke male vrijednosti.

               2.Sljedeći se proizvodi isključuju iz primjene stavka 1. ovog članka:

               (a)proizvodi čiji je uvoz dio niza uvoznih poslova za koje se razumno može smatrati da su izvršeni odvojeno radi izbjegavanja zahtjeva iz članka ORIG.18. [Zahtjev za povlašteno tarifno postupanje];

               (b)za Uniju:

               (I)proizvodi čiji je uvoz trgovinske naravi; uvoz proizvoda koji je povremene naravi i obuhvaća isključivo proizvode za osobnu upotrebu primateljâ ili putnikâ ili njihovih obitelji ne smatra se uvozom trgovačke naravi ako je iz naravi i količine proizvoda očito da se ne uvoze iz komercijalnih razloga; i

               (II)proizvodi čija je ukupna vrijednost veća od 500 EUR u slučaju proizvoda koji se šalju u malim paketima ili 1 200 EUR u slučaju proizvoda koji su dio osobne prtljage putnika. Iznosi koje treba koristiti u nacionalnoj valuti predstavljaju protuvrijednost u toj valuti iznosa iskazanih u eurima prvog radnog dana u listopadu. Primjenjuje se devizni tečaj koji za taj dan objavi Europska središnja banka, osim ako Europskoj komisiji do 15. listopada svake godine bude priopćen drukčiji iznos, a primjenjuju se od 1. siječnja sljedeće godine. Europska komisija obavješćuje Ujedinjenu Kraljevinu o odgovarajućim iznosima. Unija može utvrditi druga ograničenja koja će priopćiti Ujedinjenoj Kraljevini; i

               (c)za Ujedinjenu Kraljevinu, proizvodi čija ukupna vrijednost premašuje ograničenja utvrđena domaćim pravom Ujedinjene Kraljevine. Ujedinjena Kraljevina priopćuje Uniji ta ograničenja.

               3.Uvoznik je odgovoran za točnost izjave i usklađenost sa zahtjevima iz ovog poglavlja. Zahtjevi za čuvanje evidencije utvrđeni u članku ORIG.22. [Zahtjevi za čuvanje evidencije] ne primjenjuju se na uvoznika na temelju ovog članka.

               Članak ORIG.24.: Provjera

               1.Carinsko tijelo stranke uvoznice može provjeriti je li riječ o proizvodu s podrijetlom i jesu li ispunjeni drugi zahtjevi iz ovog poglavlja metodama procjene rizika, koje mogu uključivati nasumični odabir. Takve se provjere mogu obaviti pomoću zahtjeva za informacije od uvoznika koji je izdao tvrdnju iz članka ORIG.18. [Zahtjev za povlašteno tarifno postupanje] u trenutku podnošenja uvozne deklaracije, prije ili nakon puštanja proizvoda.

               2.Informacije koje se traže u skladu sa stavkom 1. ne obuhvaćaju više od sljedećih elemenata:

               (a)tvrdnju o podrijetlu, ako je zahtjev podnesen na temelju tvrdnje o podrijetlu; i

               (b)informacije o ispunjenju kriterija podrijetla, i to:

               (I)ako je kriterij podrijetla bio da je proizvod dobiven u cijelosti, primjenjiva kategorija (npr. berba, rudarstvo, ribolov i mjesto proizvodnje);

               (II)ako se kriterij podrijetla temeljio na promjeni razvrstavanja u carinsku tarifu, popis svih materijala bez podrijetla, uključujući njihov tarifni broj (u formatu od dvije, četiri ili šest znamenki, ovisno o kriteriju podrijetla);

               (III)ako se kriterij podrijetla temeljio na metodi vrijednosti, vrijednost gotovog proizvoda i vrijednost svih materijala bez podrijetla upotrijebljenih u proizvodnji tog proizvoda;

               (IV)ako se kriterij podrijetla temeljio na masi, masa gotovog proizvoda i masa odgovarajućih materijala bez podrijetla upotrijebljenih u gotovom proizvodu;

               (V)ako se kriterij podrijetla temeljio na određenom proizvodnom postupku, opis tog konkretnog postupka.

               3.Pri dostavi traženih informacija uvoznik može dodati sve druge informacije koje smatra relevantnima za potrebe provjere.

               4.Ako se zahtjev za povlašteno tarifno postupanje temelji na tvrdnji o podrijetlu, uvoznik dostavlja tu tvrdnju o podrijetlu, ali može odgovoriti carinskom tijelu stranke uvoznice da ne može dostaviti informacije iz stavka 2. točke (b).

               5.Ako se zahtjev za povlašteno tarifno postupanje temelji na uvoznikovu znanju, carinsko tijelo stranke uvoznice koje obavlja provjeru može, nakon što je najprije zatražilo informacije u skladu sa stavkom 1., od uvoznika zatražiti dodatne informacije ako smatra da su one potrebne za provjeru statusa proizvoda s podrijetlom i jesu li ispunjeni drugi zahtjevi iz ovog poglavlja. Carinsko tijelo stranke uvoznice može od uvoznika prema potrebi zatražiti konkretnu dokumentaciju i informacije.

               6.Ako carinsko tijelo stranke uvoznice odluči suspendirati odobravanje povlaštenog tarifnog postupanja za dotični proizvod dok se čekaju rezultati provjere, uvozniku se nudi puštanje proizvoda podložno odgovarajućim mjerama predostrožnosti, uključujući jamstva. Svaka suspenzija povlaštenog tarifnog postupanja prestaje što je moguće prije nakon što carinsko tijelo stranke uvoznice utvrdi da dotični proizvod ima status proizvoda s podrijetlom ili da su ispunjeni ostali zahtjevi iz ovog poglavlja.

               Članak ORIG.25.: Administrativna suradnja

               1.Kako bi se osigurala uredna primjena ovog poglavlja, stranke surađuju putem carinskog tijela svake stranke pri provjeri ima li proizvod status proizvoda s podrijetlom i zadovoljava li druge zahtjeve iz ovog poglavlja.

               2.Ako se zahtjev za povlašteno tarifno postupanje temeljio na tvrdnji o podrijetlu, carinsko tijelo stranke uvoznice koje obavlja provjeru može, kako je prikladno nakon što je najprije zatražilo informacije u skladu s člankom ORIG.24. [Provjera] stavkom 1. i na temelju odgovora uvoznika, zatražiti i informacije od carinskog tijela stranke izvoznice u roku od dvije godine nakon uvoza proizvoda [ili od trenutka podnošenja zahtjeva u skladu s člankom ORIG.18.a [Rok za zahtjev za povlašteno tarifno postupanje] stavkom 2. točkom (a) ako smatra da su potrebne dodatne informacije za provjeru statusa proizvoda s podrijetlom i jesu li ispunjeni drugi zahtjevi iz ovog poglavlja. Zahtjev za informacije sadržava sljedeće elemente:

               (a)tvrdnju o podrijetlu;

               (b)informacije o identitetu carinskog tijela koje je podnijelo zahtjev;

               (c)naziv izvoznika;

               (d)predmet i opseg provjere; i

               (e)svu relevantnu dokumentaciju.

               Osim navedenih informacija carinsko tijelo stranke uvoznice od carinskog tijela stranke izvoznice prema potrebi može zatražiti da dostavi određenu dokumentaciju i informacije.

               3.Carinsko tijelo stranke izvoznice može u skladu sa svojim zakonima i propisima zahtijevati dokumentaciju ili provjeru na način da zatraži bilo kakav dokaz ili posjeti prostore izvoznika radi pregleda evidencija i provjere opreme koja se upotrebljava u proizvodnji proizvoda.

               4.Ne dovodeći u pitanje stavak 5., carinsko tijelo stranke izvoznice koje je primilo zahtjev iz stavka 2. carinskom tijelu stranke uvoznice dostavlja sljedeće informacije:

               (a)zatraženu dokumentaciju, ako je dostupna;

               (b)mišljenje o statusu proizvoda s podrijetlom za dotični proizvod;

               (c)opis proizvoda koji se provjerava i razvrstavanje u carinsku tarifu relevantno za primjenu ovog poglavlja;

               (d)opis i objašnjenje proizvodnog postupka koji su dostatni za dokazivanje statusa proizvoda s podrijetlom;

               (e)informacije o načinu na koji je provedena provjera proizvoda; i

               (f)prema potrebi, popratni dokumenti.

               5.Carinsko tijelo stranke izvoznice carinskom tijelu stranke uvoznice ne dostavlja informacije iz stavka 4. točaka (a), (d) i (f) ako izvoznik te informacije smatra povjerljivima.

               6.Svaka stranka obavješćuje drugu stranku o podacima za kontakt carinskih tijela i o svakoj izmjeni tih podataka u roku od 30 dana od datuma izmjene.

               Članak ORIG.26.: Odbijanje povlaštenog tarifnog postupanja

               1.Ne dovodeći u pitanje stavak 3., carinsko tijelo stranke uvoznice može odbiti povlašteno tarifno postupanje ako:

               (a)u roku od tri mjeseca od datuma zahtjeva za informacije u skladu s člankom ORIG.24. [Provjera] stavkom 1.:

               (I)uvoznik nije dostavio odgovor;

               (II)nije dostavljena tvrdnju o podrijetlu, ako se zahtjev za povlašteno tarifno postupanje temeljio na tvrdnji o podrijetlu; ili

               (III)informacije koje je dostavio uvoznik nisu dostatne za potvrdu da je riječ o proizvodu s podrijetlom, ako se zahtjev za povlašteno tarifno postupanje temeljio na uvoznikovu znanju;

               (b)u roku od tri mjeseca od zahtjeva za informacije u skladu s člankom ORIG.24. [Provjera] stavkom 5.:

                i. uvoznik nije dostavio odgovor; ili

                ii. informacije koje je dostavio uvoznik nisu dostatne za potvrdu da je riječ o proizvodu s podrijetlom;

                (c) u roku od 10 mjeseci
                  3
                od datuma zahtjeva za informacije na temelju članka ORIG.25. [Administrativna suradnja] stavka 2.:

                i. carinsko tijelo stranke izvoznice nije dostavilo odgovor; ili

                ii. informacije koje je dostavilo carinsko tijelo stranke izvoznice nisu dostatne za potvrdu da je riječ o proizvodu s podrijetlom.

               2.Carinsko tijelo stranke uvoznice može odbiti povlašteno tarifno postupanje za proizvod za koji uvoznik traži povlašteno tarifno postupanje ako uvoznik ne ispuni druge zahtjeve iz ovog poglavlja koji se ne odnose na status proizvoda s podrijetlom.

               3.Ako carinsko tijelo stranke uvoznice ima dovoljan razlog za odbijanje odobrenja povlaštenog tarifnog postupanja na temelju stavka 1. ovog članka, u slučajevima kad je carinsko tijelo stranke izvoznice dostavilo mišljenje u skladu s člankom ORIG.25 [Administrativna suradnja] stavkom 4. točkom (b) kojim se potvrđuje status proizvoda s podrijetlom, carinsko tijelo stranke uvoznice mora obavijestiti carinsko tijelo stranke izvoznice o svojoj namjeri da odbije povlašteno tarifno postupanje u roku od dva mjeseca od primitka tog mišljenja.

               U slučaju dostave takve obavijesti održava se savjetovanje na zahtjev bilo koje stranke u roku od tri mjeseca od datuma obavijesti. Rok za savjetovanje može se produljiti za svaki slučaj posebno na temelju dogovora carinskih tijela stranaka. Savjetovanje se može održati u skladu s postupkom koji utvrdi Posebni trgovinski odbor za carinsku suradnju i pravila o podrijetlu.

               Ako nakon isteka roka za savjetovanje carinsko tijelo stranke uvoznice ne može potvrditi da je riječ o proizvodu s podrijetlom, ono može odbiti povlašteno tarifno postupanje ako za to ima dovoljno razloga te nakon što je uvozniku odobreno pravo na očitovanje. Ako carinsko tijelo stranke izvoznice potvrdi status proizvoda s podrijetlom i opravda takav zaključak, carinsko tijelo stranke uvoznice ne smije odbiti povlašteno tarifno postupanje za proizvod samo na temelju toga što je primijenjen članak ORIG.25. [Administrativna suradnja] stavak 5.

               4.U svim slučajevima razlike između uvoznika i carinskog tijela stranke uvoznice rješavaju se u skladu sa zakonodavstvom stranke uvoznice.

               Članak ORIG.27.: Povjerljivost

               1.Svaka stranka u skladu sa svojim zakonima i propisima čuva povjerljivost svih podataka koje joj dostavi druga stranka u skladu s ovim poglavljem i štiti ih od objavljivanja.

               2.Ako, neovisno o članku ORIG.25. [Administrativna suradnja] stavku 5., carinsko tijelo stranke izvoznice ili stranke uvoznice od izvoznika dobije povjerljive informacije primjenom članaka ORIG.24. [Provjera] i ORIG.25. [Administrativna suradnja], te se informacije ne smiju objavljivati.

               3.Svaka stranka osigurava da se povjerljive informacije prikupljene na temelju ovog poglavlja ne upotrebljavaju u druge svrhe osim za primjenu i izvršavanje odluka i utvrđenja u vezi s carinskim pitanjima i pitanjima podrijetla, osim uz dopuštenje osobe ili stranke koja je dostavila te povjerljive informacije.

               4.Neovisno o stavku 3., stranka može dopustiti da se informacije prikupljene u skladu s ovim poglavljem upotrebljavaju u upravnim, sudskim ili kvazisudskim postupcima pokrenutima zbog povrede zakonodavstva povezanog s carinama kojim se provodi ovo poglavlje. Stranka unaprijed obavješćuje osobu ili stranku koja je dostavila informacije o takvoj upotrebi.

               Članak ORIG.28.: Administrativne mjere i sankcije

               Stranke su dužne pobrinuti se za djelotvorno izvršenje ovog poglavlja. Svaka stranka osigurava da nadležna tijela mogu uvoditi administrativne mjere i, prema potrebi, sankcije u skladu sa svojim zakonima i propisima protiv svake osobe koja sastavi dokument ili zatraži sastavljanje dokumenta s netočnim informacijama za potrebe dobivanja povlaštenog tarifnog postupanja za proizvod, koja ne ispunjuje zahtjeve iz članka ORIG.22. [Zahtjevi za čuvanje evidencije] ili koja ne dostavi dokaze ili odbije posjet iz članka ORIG.25. [Administrativna suradnja] stavka 3.

                Odjeljak 3. Ostale odredbe

                Članak ORIG.29.: Ceuta i Melilla

               1.Za potrebe ovog poglavlja, u slučaju Unije, pojam „stranka” ne uključuje Ceutu i Melillu.

               2.Pri uvozu proizvoda podrijetlom iz Ujedinjene Kraljevine u Ceutu ili Melillu carinsko postupanje u skladu s ovim Sporazumom u svakom je pogledu isto kao s proizvodima podrijetlom iz carinskog područja Unije u skladu s Protokolom 2. uz Akt o pristupanju Kraljevine Španjolske i Portugalske Republike Europskoj uniji. Carinsko postupanje Ujedinjene Kraljevine pri uvozu proizvoda obuhvaćenih ovim Sporazumom koji su podrijetlom iz Ceute i Melille jednako je postupanju s proizvodima koji se uvoze i podrijetlom su iz Unije.

               3.Pravila o podrijetlu i postupci u vezi s podrijetlom u okviru ovog poglavlja primjenjuju se mutatis mutandis na proizvode izvezene iz Ujedinjene Kraljevine u Ceutu i Melillu i na proizvode izvezene iz Ceute i Melille u Ujedinjenu Kraljevinu.

               4.Ceuta i Melilla smatraju se jedinstvenim područjem.

               5.Članak ORIG.4. [Kumulacija podrijetla] primjenjuje se na uvoz i izvoz proizvoda između Unije, Ujedinjene Kraljevine i Ceute i Melille.

               6.U polje 3. teksta tvrdnje o podrijetlu izvoznici unose „Ujedinjena Kraljevina” ili „Ceuta i Melilla” ovisno o podrijetlu proizvoda.

               7.Za primjenu i provedbu ovog poglavlja u Ceuti i Melilli nadležno je carinsko tijelo Kraljevine Španjolske.

               Članak ORIG.30.: Prijelazne odredbe za proizvode u provozu ili na skladištenju

               Odredbe ovog Sporazum mogu se primjenjivati na proizvode koji su u skladu s odredbama ovog poglavlja i koji su na dan stupanja na snagu ovog Sporazuma u provozu iz stranke izvoznice u stranku uvoznicu ili su pod carinskom kontrolom u stranki uvoznici bez plaćanja uvoznih carina i poreza, pod uvjetom da se carinskom tijelu stranke uvoznice u roku od 12 mjeseci od tog datuma podnese zahtjev za povlašteno tarifno postupanje iz članka ORIG.18. [Zahtjev za povlašteno tarifno postupanje].

               Članak ORIG.31.: Izmjena ovog poglavlja i njegovih priloga

               Vijeće za partnerstvo može izmijeniti ovo poglavlje i njegove priloge.

               Poglavlje 3.: Sanitarne i fitosanitarne mjere

               Članak SPS.1.: Cilj

               Ciljevi ovog poglavlja su:

               (a) zaštititi ljudski, životinjski ili biljni život ili zdravlje na područjima stranaka uz istodobno olakšavanje trgovine između stranaka;

               (b) poticati provedbu Sporazuma o sanitarnim i fitosanitarnim mjerama;

               (c) osigurati da se sanitarnim i fitosanitarnim mjerama stranaka ne stvaraju neopravdane prepreke trgovini;

               (d) promicati veću transparentnost i razumijevanje primjene sanitarnih i fitosanitarnih mjera svake stranke;

               (e) unaprijediti suradnju stranaka u borbi protiv antimikrobne otpornosti, promicanju održivih prehrambenih sustava, zaštiti dobrobiti životinja i elektroničkom certificiranju;

               (f) unaprijediti suradnju u relevantnim međunarodnim organizacijama radi izrade međunarodnih standarda, smjernica i preporuka o zdravlju životinja, sigurnosti hrane i zdravlju bilja; i

               (g) promicati provedbu međunarodnih standarda, smjernica i preporuka u strankama.

               Članak SPS.2.: Područje primjene

               1.Ovo se poglavlje primjenjuje na sve sanitarne i fitosanitarne mjere stranke koje mogu izravno ili neizravno utjecati na trgovinu između stranaka.

               2.U ovom se poglavlju utvrđuju i odredbe o suradnji u području dobrobiti životinja, antimikrobne otpornosti i održivih prehrambenih sustava.

               Članak SPS.3.: Definicije

               1.Za potrebe ovog poglavlja primjenjuju se sljedeće definicije:

               (a)definicije iz Priloga A Sporazumu o SPS-u;

               (b)definicije donesene pod okriljem Komisije za Codex Alimentarius („Codex”);

               (c)definicije donesene pod okriljem Svjetske organizacije za zdravlje životinja („OIE”); i

               (d)definicije donesene pod okriljem Međunarodne konvencije o zaštiti bilja („IPPC”);

               2.Za potrebe ovog poglavlja:

               (a) „uvozni uvjeti” znači sve sanitarne i fitosanitarne mjere koje moraju biti ispunjene za uvoz proizvoda; i

               (b)„zaštićeno područje” za određeni regulirani organizam štetan za bilje znači službeno definirano zemljopisno područje na kojem taj štetni organizam nije prisutan unatoč povoljnim uvjetima i njegovoj prisutnosti u drugim dijelovima područja te stranke i na koje se ne dopušta njegovo unošenje.

               3.Posebni trgovinski odbor za sanitarne i fitosanitarne mjere može donijeti druge definicije za potrebe ovog poglavlja uzimajući u obzir pojmovnike i definicije relevantnih međunarodnih organizacija kao što su Codex, OIE i IPPC;

               4.U slučaju neusklađenosti definicija koje donese Posebni trgovinski odbor za sanitarne i fitosanitarne mjere ili koje su donesene pod okriljem Codexa, OIE-a, IPPC-a, prednost imaju definicije iz Sporazuma o SPS-u. U slučaju neusklađenosti definicija koje donose Posebni trgovinski odbor za sanitarne i fitosanitarne mjere i definicija iz  Codexa, OIE-a ili IPPC-a, prednost imaju definicije iz Codexa, OIE-a ili IPPC-a.

               Članak SPS.4.: Prava i obveze

               Stranke ponovno potvrđuju svoja prava i obveze u skladu sa Sporazumom o SPS-u. To obuhvaća pravo na donošenje mjera u skladu s člankom 7. stavkom 5. Sporazuma o SCM-u.

               Članak SPS.5.: Opća načela

               1.Stranke primjenjuju sanitarne i fitosanitarne mjere za postizanje odgovarajuće razine zaštite koje se temelje na procjeni rizika u skladu s relevantnim odredbama, uključujući članak 5. Sporazuma o SPS-u.

               2.Stranke ne primjenjuju sanitarne i fitosanitarne mjere radi stvaranja neopravdanih prepreka trgovini.

               3.Kad je riječ o sanitarnim i fitosanitarnim postupcima i odobrenjima povezanima s trgovinom koji su uspostavljeni na temelju ovog poglavlja, svaka stranka osigurava da ti postupci i povezane sanitarne i fitosanitarne mjere:

               (a)pokrenu se i završe bez nepotrebne odgode;

               (b)ne obuhvaćaju nepotrebne, znanstveno i tehnički neopravdane ili nepotrebno opterećujuće zahtjeve za informacije koji bi mogli odgoditi međusobni pristup tržištima;

               (c)ne primjenjuju se na način koji bi bio proizvoljna ili neopravdana diskriminacija cijelog područja druge stranke ili dijelova područja druge stranke gdje postoje istovjetni ili slični sanitarni i fitosanitarni uvjeti; i

               (d)proporcionalni su utvrđenim rizicima te da se njima trgovina ne ograničava više nego što je potrebno za postizanje odgovarajuće razine zaštite stranke uvoznice.

               4.Stranke se ne koriste postupcima iz stavka 3. ni bilo kakvim zahtjevima za dodatne informacije za odgađanje pristupa svojim tržištima bez znanstvenog i tehničkog opravdanja.

               5.Svaka stranka osigurava da administrativni postupci koje zahtijeva u okviru uvoznih uvjeta za sigurnost hrane, zdravlje životinja ili zdravlje bilje nisu veće opterećenje ili ne ograničavaju trgovinu više nego što je nužno da se stranka uvoznica dostatno uvjeri da su ti uvjeti ispunjeni. Svaka stranka osigurava da su nepovoljni učinci svih administrativnih postupaka na trgovinu svedeni na minimum te da postupci carinjenja ostanu jednostavni i brzi uz ispunjenje uvjeta stranke uvoznice.

               6.Stranka uvoznica ne uvodi dodatne administrativne sustave ili postupke koji nepotrebno ometaju trgovinu.

               Članak SPS.6.: Službeno certificiranje

               1.Ako stranka uvoznica zahtijeva službene certifikate, predlošci certifikata:

               (a)utvrđuju se u skladu s načelima utvrđenima u međunarodnim standardima Codexa, IPPC-a i OIE-a; i

               (b)primjenjuju se za uvoz iz svih dijelova područja stranke izvoznice.

               2.Posebni trgovinski odbor za sanitarne i fitosanitarne mjere može dogovoriti posebne slučajeve u kojima bi predlošci certifikata iz stavka 1. bili sastavljeni samo za dio ili dijelove područja stranke izvoznice. Stranke promiču primjenu elektroničke potvrde i druge tehnologije za olakšavanje trgovine.

               Članak SPS.7.: Uvozni uvjeti i postupci

               1.Ne dovodeći u pitanje prava i obveze stranaka na temelju Sporazuma o SPS-u i ovog poglavlja, uvozni uvjeti stranke uvoznice dosljedno se primjenjuju na cijelo područje stranke izvoznice.

               2.Stranka izvoznica osigurava da proizvodi koji se izvoze u drugu stranku, primjerice životinje i proizvodi životinjskog podrijetla, bilje i biljni proizvodi ili drugi povezani predmeti, ispunjuju sanitarne i fitosanitarne zahtjeve stranke uvoznice.

               3.Stranka uvoznica može zahtijevati da uvoz određenih proizvoda podliježe odobrenju. Takvo se odobrenje izdaje ako zahtjev podnese relevantno nadležno tijelo stranke izvoznice koje objektivno dokaže, prihvatljivo stranci uvoznici, da su ispunjeni zahtjevi za odobrenje stranke uvoznice. Relevantno nadležno tijelo stranke izvoznice može podnijeti zahtjev za odobrenje za cijelo područje stranke izvoznice. Stranka uvoznica takve zahtjeve odobrava na toj osnovi ako ispunjuju zahtjeve za odobrenje stranke uvoznice navedene u ovom stavku.

               4.Stranka uvoznica ne uvodi dodatne zahtjeve za odobrenje povrh onih koji se primjenjuju na kraju prijelaznog razdoblja, osim ako je primjena takvih zahtjeva na dodatne proizvode opravdana radi ublažavanja znatnog rizika za zdravlje ljudi, životinja ili bilja.

               5.Stranka uvoznica utvrđuje i priopćuje drugoj stranki uvozne uvjete za sve proizvode. Stranka uvoznica osigurava da se njezini uvozni uvjeti primjenjuju proporcionalno i na nediskriminirajući način.

               6.Ne dovodeći u pitanje privremene mjere iz članka 5. stavka 7. Sporazuma o SPS-u, za proizvode, ili druge povezane predmete, s fitosanitarnim rizikom uvozni uvjeti ograničavaju se na mjere za zaštitu od reguliranih štetnih organizama stranke uvoznice i primjenjuju se na cijelo područje stranke izvoznice.

               7.Neovisno o stavcima 1. i 3., u slučaju zahtjevâ za odobrenje uvoza određenog proizvoda, ako je stranka izvoznica zatražila pregled samo za dio ili određene dijelove svojeg područja (u slučaju Unije, pojedinačne države članice), stranka uvoznica odmah radi na pregledu tog zahtjeva. Ako stranka uvoznica primi zahtjeve za određeni proizvod iz više dijelova stranke izvoznice ili dodatne zahtjeve za već odobreni proizvod, stranka uvoznica ubrzava dovršavanje postupka odobravanja, uzimajući u obzir identičan ili sličan sanitarni i fitosanitarni sustav koji se primjenjuje u različitim dijelovima stranke izvoznice.

               8.Svaka stranka osigurava da se svi postupci sanitarne i fitosanitarne kontrole, inspekcije i odobravanja pokrenu i dovrše bez nepotrebne odgode. Zahtjevi u pogledu informacija ograničavaju se na ono što je nužno da se u postupku odobravanja u obzir uzmu već dostupne informacije u stranki uvoznici, kao što su informacije o zakonodavnom okviru i revizijskim izvješćima stranke izvoznice.

               9.Osim u propisno opravdanim okolnostima u vezi s njezinom razinom zaštite, svaka stranka ima prijelazno razdoblje između objave bilo kakvih izmjena svojih postupaka odobravanja i njihove primjene kako bi drugoj stranki omogućila da se upozna s takvim promjenama i prilagodi im se. Nijedna stranka ne smije neopravdano produljiti postupak odobravanja zahtjeva podnesenih prije objave izmjena.

               10.U vezi s postupcima utvrđenima u stavcima od 3. do 8. poduzimaju se sljedeće radnje:

               (a)čim stranka uvoznica pozitivno zaključi svoju procjenu, odmah poduzima sve potrebne zakonodavne i administrativne mjere kako bi omogućila odvijanje trgovine bez nepotrebne odgode;

               (b)stranka izvoznica:

               (I)dostavlja sve relevantne informacije koje zahtjeva stranka uvoznica; i

               (II)omogućuje stranki uvoznici razuman pristup radi revizije i drugih relevantnih postupaka;

               (c)Stranka uvoznica sastavlja popis reguliranih štetnih organizama za proizvode ili druge povezane predmete za koje postoji fitosanitarni rizik. Taj popis mora sadržavati:

               (I)štetne organizme za koje nije poznato da postoje u bilo kojem dijelu njezina područja;

               (II)štetne organizme za koje je poznato da postoje u nekom dijelu njezina područja i da su pod službenom kontrolom;

               (III)štetne organizme za koje je poznato da postoje na dijelovima njezina područja i za koje su uspostavljena zaštićena područja ili područja bez štetnih organizama; i

               (IV)nekarantenske štetne organizme za koje je poznato da postoje na njezinu području i koji su pod službenom kontrolom za konkretni sadni materijal.

               11.Stranka uvoznica prihvaća pošiljke bez zahtjeva da stranka uvoznica provjeri sukladnost tih pošiljki zemlje izvoznice prije njihova odlaska s područja stranke izvoznice.

               12.Stranka može naplaćivati naknade za troškove sanitarnih i fitosanitarnih mjera pri graničnim kontrolama, koje ne smiju biti više od iznosa povrata troškova.

               13.Stranka uvoznica ima pravo provoditi provjere pri uvozu proizvoda iz stranke izvoznice radi osiguravanja usklađenosti sa svojim sanitarnim i fitosanitarnim uvoznim zahtjevima.

               14.Provjere proizvoda koji se uvoze iz stranke izvoznice temelje se na sanitarnim i fitosanitarnim rizicima povezanima s takvim uvozom. Uvozne provjere obavljaju se samo u mjeri potrebnoj za zaštitu života i zdravlja ljudi, životinja ili biljaka, bez nepotrebne odgode i s minimalnim učinkom na trgovinu između stranaka.

               15.Stranka uvoznica na zahtjev stranke izvoznice stavlja na raspolaganje informacije o udjelu proizvoda provjerenih pri uvozu.

               16.Ako se uvoznim provjerama utvrdi nesukladnost s relevantnim uvoznim uvjetima, mjere koje stranka uvoznica poduzme moraju se temeljiti na procjeni rizika i ne smiju ograničavati trgovinu više nego što je potrebno da se postigne odgovarajući stupanj sanitarne ili fitosanitarne zaštite stranke.

               Članak SPS.8. Popisi odobrenih objekata

               1.Kad god je to opravdano, stranka uvoznica može voditi popis odobrenih objekata koji ispunjuju njezine uvozne zahtjeve kao uvjet za dopuštenje uvoza proizvoda životinjskog podrijetla iz tih objekata.

               2.Osim ako je to opravdano radi smanjenja znatnog rizika za zdravlje ljudi ili životinja, popisi odobrenih objekata obvezni su samo za kategorije proizvoda za koje su bili obvezni na kraju prijelaznog razdoblja.

               3.Stranka izvoznica obavješćuje stranku uvoznicu o svojem popisu objekata koji ispunjuju uvjete stranke uvoznice, koji se temelji na jamstvima stranke izvoznice.

               4.Stranka uvoznica na zahtjev stranke izvoznice odobrava objekte koji se nalaze na području stranke izvoznice na temelju jamstava stranke izvoznice, bez prethodne inspekcije pojedinačnih objekata.

               5.Osim ako stranka uvoznica zatraži dodatne informacije i pod uvjetom da stranka izvoznica pruži jamstva, stranka uvoznica poduzima potrebne zakonodavne ili administrativne mjere, u skladu sa svojim primjenjivim pravnim postupcima, kojima omogućuje uvoz iz tih objekata bez nepotrebne odgode.

               6.Stranka uvoznica javno objavljuje popis odobrenih objekata.

               7.Ako stranka uvoznica odluči odbiti zahtjev stranke izvoznice za uvrštavanje objekta na popis odobrenih objekata, o tome odmah obavješćuje stranku izvoznicu i dostavlja odgovor s informacijama o nesukladnostima zbog kojih je objekt odbijen.

               Članak SPS.9.: Transparentnost i razmjena informacija

               1.Svaka stranka nastoji biti transparentna u pogledu sanitarnih i fitosanitarnih mjera koje se primjenjuju na trgovinu i u tu svrhu poduzima sljedeće:

               (a) odmah obavješćuje drugu stranku o svim promjenama svojih sanitarnih i fitosanitarnih mjera i postupaka odobravanja, uključujući promjene koje bi mogle utjecati na njezinu sposobnost ispunjenja sanitarnih i fitosanitarnih uvoznih zahtjeva druge stranke za određene proizvode;

               (b) radi na poboljšanju međusobnog razumijevanja sanitarnih i fitosanitarnih mjera i njihove primjene;

               (c) razmjenjuje informacije o pitanjima razvoja i primjene sanitarnih i fitosanitarnih mjera, među ostalim o napretku u novim dostupnim znanstvenim dokazima, koje utječu ili mogu utjecati na trgovinu između stranaka, da bi negativni trgovinski učinci bili što manji;

               (d) na zahtjev druge stranke u roku od 20 radnih dana javlja koji uvjeti vrijede za uvoz određenih proizvoda;

               (e) na zahtjev druge stranke u roku od 20 radnih dana javlja u kojoj je fazi postupak za odobrenje.

               (f) obavješćuje drugu stranku o znatnim promjenama u strukturi ili organizaciji nadležnog tijela stranke;

               (g) na zahtjev, priopćuje rezultate službene kontrole stranke i izvješće o rezultatima provedene kontrole;

               (h) na zahtjev, priopćuje rezultate uvozne provjere predviđene u slučaju odbijene ili nesukladne pošiljke; i

               (i) na zahtjev, bez nepotrebne odgode priopćuje procjenu rizika ili znanstveno mišljenje stranke koje je relevantno za ovo poglavlje.

               2.Ako je stranka informacije iz stavka 1. stavila na raspolaganje u obavijesti u Središnjem registru obavijesti WTO-a ili relevantnom međunarodnom normizacijskom tijelu, u skladu sa svojim relevantnim pravilima, smatra se da su ispunjeni zahtjevi iz stavka 1., kako se primjenjuju na te informacije.

               Članak SPS.10.: Prilagodba regionalnim uvjetima

               1.Stranke uvažavaju koncept podjele na područja, uključujući područja bez štetnih organizama ili bolesti, zaštićenih područja i područja s niskom stopom pojavnosti štetnih organizama ili bolesti, i primjenjuju ga u trgovini između stranaka u skladu sa Sporazumom o SPS-u, uključujući Smjernice za bolju praktičnu provedbu članka 6. Sporazuma o SPS-u (WTO/SPS Committee Decision G/SPS/48), i relevantnim preporukama, normama i smjernicama OIE-a i IPPC-a. Posebni trgovinski odbor za sanitarne i fitosanitarne mjere može podrobnije razraditi te postupke uzimajući u obzir sve relevantne sporazume o SPS-u i norme, smjernice ili preporuke OIE-a i IPPC-a.

               2.Stranke se mogu dogovoriti i o suradnji u pogledu koncepta kompartmentalizacije iz poglavlja 4.4. i 4.5. Kodeksa OIE-a o zdravlju kopnenih životinja te poglavlja 4.1. i 4.2. Kodeksa OIE-a o zdravlju akvatičnih životinja.

               3.Pri utvrđivanju ili nastavku primjene područja iz stavka 1. stranke u obzir uzimaju čimbenike kao što su zemljopisni položaj, ekosustavi, epidemiološki nadzor i djelotvornost sanitarnih i fitosanitarnih kontrola.

               4.Ne dovodeći u pitanje stavke 8. i 9., kad je riječ o životinjama i proizvodima životinjskog podrijetla, pri utvrđivanju ili primjeni uvoznih uvjeta na zahtjev stranke izvoznice, stranka uvoznica priznaje područja bez bolesti koja je odredila stranka izvoznica kao temelj za razmatranje mogućnosti da se uvoz dopusti ili nastavi.

               5.Stranka izvoznica navodi dijelove svojeg područja iz stavka 4. i, na zahtjev, dostavlja cjelovito objašnjenje i popratne podatke na temelju normi OIE-a, ili na neki drugi način koji odredi Posebni trgovinski odbor za sanitarne i fitosanitarne mjere na temelju spoznaja stečenih radom nadležnih tijela stranke izvoznice.

               6.Ne dovodeći u pitanje stavke 8. i 9., kad je riječ o bilju, biljnim proizvodima i drugim povezanim proizvodima, pri utvrđivanju ili primjeni fitosanitarnih uvoznih uvjeta na zahtjev stranke izvoznice, stranka uvoznica priznaje područja bez štetnih organizama, mjesta proizvodnje bez štetnih organizama, proizvodne lokacije bez štetnih organizama, područja s niskom stopom pojavnosti štetnih organizama i zaštićena područja koje je utvrdila stranka izvoznica kao temelj za razmatranje mogućnosti da se uvoz dopusti ili nastavi.

               7.Stranka izvoznica navodi svoja područja bez štetnih organizama, mjesta proizvodnje bez štetnih organizama ili proizvodne lokacije bez štetnih organizama i područja s niskom stopom pojavnosti štetnih organizama ili zaštićena područja. Na zahtjev stranke uvoznice stranka izvoznica dostavlja cjelovito objašnjenje i popratne podatke na temelju relevantnih međunarodnih normi za fitosanitarne mjere razvijenih u okviru IPPC-a, ili na neki drugi način koji utvrdi Posebni odbor za sanitarne i fitosanitarne mjere, na temelju spoznaja stečenih radom nadležnih fitosanitarnih tijela stranke izvoznice.

               8.Osim ako je to opravdano, popisi odobrenih objekata obvezni su samo za kategorije proizvoda za koje su bili obvezni na kraju prijelaznog razdoblja.

               9.Stavak 8. primjenjuje se i na naknadne prilagodbe područja bez bolesti i zaštićenih zona (u slučaju područja bez štetnih organizama u Ujedinjenoj Kraljevini), osim u slučajevima znatnih promjena situacije s obzirom na bolesti ili štetne organizme.

               10.Stranke mogu provoditi revizije i provjere u skladu s člankom 11. radi provedbe stavaka od 4. do 9. ovog članka.

               11.Stranke uspostavljaju blisku suradnju s ciljem očuvanja povjerenja u postupke u vezi s određivanjem područja bez bolesti ili štetnih organizama, mjesta proizvodnje bez štetnih organizama, proizvodnih lokacija bez štetnih organizama i područja s niskom pojavnosti štetnih organizama te zaštićenih područja radi što manjih poremećaja trgovine.

               12.Stranka uvoznica utvrđuje status zdravlja životinja ili bilja stranke izvoznice ili njezinih dijelova na temelju informacija koje je dostavila stranka izvoznica u skladu sa Sporazumom o SPS-u te normama OIE-a i IPPC-a i uzima u obzir sve što je utvrdila stranka izvoznica.

               13.Ako stranka uvoznica ne prihvati ono što je stranka izvoznica utvrdila iz stavka 12. ovog članka, stranka uvoznica objektivno obrazlaže i objašnjava stranki izvoznici to odbijanje te, na zahtjev, održava savjetovanje u skladu s člankom SPS.12. stavkom 2.

               14.Svaka stranka osigurava da se obveze utvrđene u stavcima od 4. do 9., 12. i 13. izvršavaju bez nepotrebne odgode. Stranka uvoznica ubrzat će priznavanje statusa bolesti ili štetnog organizma ako je taj status ponovno priznat nakon izbijanja bolesti.

               15.Ako stranka smatra da određena regija ima poseban status s obzirom na određenu bolest i ispunjuje kriterije utvrđene u poglavlju 1.2. Kodeksa OIE-a o zdravlju kopnenih životinja ili poglavlju 1.2. Kodeksa OIE-a o zdravlju akvatičnih životinja, može zatražiti priznavanje tog statusa. Stranka uvoznica može zatražiti dodatna jamstva u pogledu uvoza živih životinja i proizvoda životinjskog podrijetla koja odgovaraju dogovorenom statusu.

               Članak SPS.11.: Revizije i provjere

               1.Stranka uvoznica može provoditi revizije i provjere sljedećih sustava:

               (a)cijelog ili dijela sustava inspekcije i certifikacije tijela druge stranke;

               (b)rezultata kontrola provedenih u sustavu inspekcije i certifikacije stranke izvoznice.

               2.Stranke te revizije i provjere provode u skladu s odredbama Sporazuma o SPS-u i pritom uzimaju u obzir relevantne međunarodne norme, smjernice i preporuke Codexa Alimentariusa, OIE-a i IPPC-a.

               3.Za potrebe takvih revizija i provjera, stranka uvoznica revizije i provjere može provoditi slanjem zahtjeva za informacije stranki izvoznici ili posjetima stranki izvoznici radi revizije ili provjere, koji mogu obuhvaćati:

               (a)provjeru programa kontrole, u cijelosti ili djelomično, koji provode nadležna tijela, uključujući prema potrebi pregled aktivnosti revizije i inspekcije;

               (b)kontrole na terenu; i

               (c)prikupljanje informacija i podataka za procjenu uzroka ponavljanja ili pojave novih problema povezanih s izvozom proizvoda.

               4.Stranka uvoznica razmjenjuje sa strankom izvoznicom rezultate i zaključke revizija i provjera provedenih u skladu sa stavkom 1. Stranka uvoznica te rezultate može javno objaviti.

               5.Stranke prije početka revizije ili provjere raspravljaju o njezinim ciljevima i opsegu, kriterijima ili zahtjevima prema kojima će se ocjenjivati stranka izvoznica te rasporedu i postupcima za tu reviziju ili provjeru koji se utvrđuju u planu revizije ili provjere. Osim ako se stranke drukčije dogovore, stranka uvoznica dostavlja stranci izvoznici plan revizije ili provjere najmanje 30 dana prije početka te revizije ili provjere.

               6.Stranka uvoznica omogućuje stranci izvoznici da se u pisanom obliku očituje o nacrtu izvješća o reviziji ili provjeri. Stranka uvoznica dostavlja stranci izvoznici završno izvješće u pisanom obliku u pravilu u roku od dva mjeseca od datuma primitka tog očitovanja.

               7.Svaka stranka snosi vlastite troškove takve revizije ili provjere

               Članak SPS.12.: Obavješćivanje i savjetovanje

               1.Stranka bez nepotrebne odgode obavješćuje drugu stranku o:

               (a) znatnoj promjeni statusa u pogledu štetnih organizama ili bolesti;

               (b) pojavi nove bolesti životinja;

               (c) nalazu od epidemiološke važnosti u pogledu bolesti životinja;

               (d) znatnom problemu sigurnosti hrane koji je utvrdila stranka;

               (e) svim dodatnim mjerama koje prelaze okvire osnovnih zahtjeva njihovih sanitarnih i fotosanitarnih mjera koje se poduzimaju u svrhu suzbijanja ili iskorjenjivanja bolesti životinja ili zaštite zdravlja ljudi, kao i o svim promjenama u politici prevencije, uključujući politiku cijepljenja;

               (f) na zahtjev, rezultatima službene kontrole stranke i izvješću o rezultatima provedene kontrole; i

               (g) svim bitnim promjenama funkcija sustava ili baze podataka.

               2.U slučaju ozbiljne dvojbe u sigurnost hrane, zdravlja bilja ili životinja ili sanitarne ili fitosanitarne mjere koju je predložila ili provela druga stranka, stranka može zatražiti tehničko savjetovanje s drugom strankom. Stranka koja prima zahtjev trebala bi na njega odgovoriti bez nepotrebne odgode. Svaka stranka nastoji dostaviti potrebne informacije kako bi se izbjeglo narušavanje trgovinske razmjene i, ovisno o slučaju, pronašlo uzajamno prihvatljivo rješenje.

               3.Savjetovanja iz stavka 2. mogu se održavati putem telefonske konferencije, videokonferencije ili bilo kojeg drugog komunikacijskog sredstva o kojem se stranke dogovore.

               Članak SPS.13.: Hitne mjere

               1.Ako smatra da postoji ozbiljan rizik za život i zdravlje ljudi, životinja ili bilja, stranka uvoznica može bez prethodne obavijesti poduzeti mjere potrebne za zaštitu života i zdravlja ljudi, životinja ili bilja. Za pošiljke u tranzitu između stranaka, stranka uvoznica razmatra najprikladnije proporcionalno rješenje kako bi se izbjeglo nepotrebno narušavanje trgovinske razmjene.

               2.Stranka koja poduzima mjere obavješćuje drugu stranku o hitnoj sanitarnoj i fitosanitarnoj mjeri što prije nakon odluke o provedbi mjere, a najkasnije 24 sata nakon donošenja odluke. Ako stranka zatraži tehničko savjetovanje o hitnoj sanitarnoj ili fitosanitarnoj mjeri, ono se mora održati u roku od 10 dana od obavijesti o hitnoj sanitarnoj ili fitosanitarnoj mjeri. Stranke razmatraju sve informacije dostavljene u okviru tehničkog savjetovanja. Ta se savjetovanja održavaju kako bi se izbjeglo nepotrebno narušavanje trgovinske razmjene. Stranke mogu razmotriti mogućnosti za olakšavanje provedbe ili zamjene mjera.

               3.Kad donosi odluku o pošiljci koja se u trenutku donošenja hitne sanitarne ili fitosanitarne mjere prevozi između stranaka radi izbjegavanja nepotrebnog narušavanja trgovinske razmjene, stranka uvoznica pravodobno uzima u obzir informacije koje je dostavila stranka izvoznica.

               4.Stranka uvoznica osigurava da se hitna mjera poduzeta na temelju razloga iz stavka 1. ovog članka ne provodi bez znanstvenih dokaza ili, ako su znanstveni dokazi nedostatni, da se donese u skladu s člankom 5. stavkom 7. Sporazuma o SPS-u.

               Članak: SPS.14.: Multilateralni međunarodni forumi

               Stranke pristaju surađivati u multilateralnim međunarodnim forumima na izradi međunarodnih norma, smjernica i preporuka u području primjene ovog poglavlja.

               Članak SPS.15.: Provedba i nadležna tijela

               1.Za potrebe provedbe ovog poglavlja svaka stranka uzima u obzir sljedeće:

               (a)odluke Odbora WTO-a za sanitarne i fitosanitarne mjere;

               (b)rad relevantnih međunarodnih normizacijskih tijela;

               (c)znanje i iskustvo u trgovanju sa strankom izvoznicom; i

               (d)informacije koje dostavi druga stranka.

               2.Stranke jedna drugoj odmah dostavljaju opis svojih tijela nadležnih za provedbu ovog poglavlja. Stranke jedna drugu obavješćuju o svim bitnim izmjenama tih nadležnih tijela.

               3.Svaka stranka osigurava da njezina nadležna tijela imaju resurse potrebne za djelotvornu provedbu ovog poglavlja.

               Članak SPS.16.: Suradnja u području dobrobiti životinja

               1.Stranke priznaju da su životinje čuvstvena bića. Također priznaju vezu između veće dobrobiti životinja i održivih sustava proizvodnje hrane.

               2.Stranke se obvezuju surađivati u međunarodnim forumima radi promicanja razvoja najboljih mogućih načina za povećanje dobrobiti životinja i njihove provedbe. Stranke osobito surađuju kako bi učvrstile i proširile područje primjene normi OIE-a u području dobrobiti životinja te njihovu primjenu, osobito u pogledu domaćih životinja.

               3.Stranke razmjenjuju informacije, stručno znanje i iskustva u području dobrobiti životinja, osobito o uzgoju, držanju, postupanju, prijevozu i klanju životinja koje se koriste za proizvodnju hrane.

               4.Stranke jačaju suradnju u istraživanjima u području dobrobiti životinja koja se bave uzgojem životinja i postupanjem sa životinjama na gospodarstvima, tijekom prijevoza i pri klanju.

               Članak SPS.17.: Suradnja u području antimikrobne otpornosti

               1.Stranke uspostavljaju okvir za dijalog i suradnju s ciljem jačanja borbe protiv razvoja antimikrobne otpornosti.

               2.Stranke priznaju da je antimikrobna otpornost ozbiljna prijetnja zdravlju ljudi i životinja. Zlouporaba antimikrobnih sredstava u uzgoju životinja, uključujući neterapijsku upotrebu, može doprinijeti antimikrobnoj otpornosti koja može biti rizična za život ljudi. Stranke priznaju da priroda prijetnje zahtijeva transnacionalni pristup i pristup „Jedno zdravlje”.

               3.Stranke nastoje surađivati na međunarodnoj razini u okviru regionalnih ili multilateralnih programa rada za smanjenje nepotrebne upotrebe antibiotika u uzgoju životinja i međunarodni prestanak njihove upotrebe kao promotora rasta u svrhu borbe protiv antimikrobne otpornosti u skladu s pristupom „Jedno zdravlje” i u skladu s Globalnim akcijskim planom.

               4.Stranke surađuju na izradi međunarodnih smjernica, normi, preporuka i mjera u relevantnim međunarodnim organizacijama s ciljem promicanja razborite i odgovorne upotrebe antibiotika u uzgoju životinja i veterinarskoj praksi.

               5.Dijalog iz stavka 1., među ostalim, obuhvaća:

               (a)suradnju radi unapređenja postojećih i budućih smjernica, normi, preporuka i mjera koje su u okviru relevantnih međunarodnih organizacija, postojećih i budućih inicijativa i nacionalnih planova izrađene u svrhu promicanja razborite i odgovorne upotrebe antibiotika te se odnose na uzgoj životinja i veterinarsku praksu;

               (b)suradnju u provedbi preporuka OIE-a, WHO-a i Codexa, osobito kodeksa CAC-RCP61/2005;

               (c)razmjenu informacija o primjerima dobre regulatorne prakse;

               (d)promicanje istraživanja, inovacija i razvoja;

               (e)promicanje multidisciplinarnih pristupa borbi protiv antimikrobne otpornosti, uključujući pristup „Jedno zdravlje” WHO-a, OIE-a i Codexa Alimentariusa.

               Članak SPS.18.: Održivi prehrambeni sustavi

               Svaka stranka potiče svoje službe za sigurnost hrane te zdravlje životinja i bilja na suradnju s kolegama u drugoj stranki s ciljem promicanja održivih metoda proizvodnje hrane i prehrambenih sustava.

               Članak SPS.19.: Posebni trgovinski odbor za sanitarne i fitosanitarne mjere

               Posebni trgovinski odbor za sanitarne i fitosanitarne mjere nadzire provedbu i funkcioniranje ovog poglavlja te ima sljedeće funkcije:

               (a) žurno pojašnjavanje i rješavanje, ako je to moguće, svih pitanja koja stranka postavi u vezi s izradom, donošenjem ili primjenom sanitarnih i fitosanitarnih zahtjeva, normi i preporuka u okviru ovog poglavlja ili Sporazuma o SPS-u;

               (b) raspravljanje o tekućim postupcima izrade novih propisa;

               (c) raspravljanje, što je brže moguće, o bojaznima koje stranka izrazi u pogledu uvoznih sanitarnih i fitosanitarnih uvjeta i postupaka koje primjenjuje druga stranka;

               (d) redovito preispitivanje sanitarnih i fitosanitarnih mjera stranaka, uključujući certifikacijske zahtjeve i postupke granične kontrole te njihovu primjenu, kako bi se olakšala trgovina između stranaka, u skladu s načelima, ciljevima i postupcima utvrđenima u članku 5. Sporazuma o SPS-u. Svaka stranka utvrđuje sve odgovarajuće mjere koje će poduzeti, među ostalim u vezi s učestalošću provjera identiteta i fizičkih provjera, uzimajući u obzir rezultate tog preispitivanja i na temelju kriterija utvrđenih u PRILOGU SPS-1:  Kriteriji iz članka SPS.19. točke (d).

               (e)
                     razmjena stajališta, informacija i iskustava o aktivnostima suradnje u području zaštite dobrobiti životinja i borbe protiv antimikrobne otpornosti koje se provode u okviru SPS-a. 16. i 17.;

               (f) razmatranje, na zahtjev stranke, što čini znatnu promjenu situacije s obzirom na bolest iz članka SPS.10. stavka 9.;

               (g) donošenje odluka o:

               (I)dodavanju definicija iz članka SPS.3. stavka 3.;

               (II)definiranju posebnih slučajeva iz članka SPS.6. stavka 2.

               (III)definiranju pojedinosti postupaka iz članka SPS.10. stavka 1.

               (IV)drugim načinima potkrepljivanja objašnjenja iz članka SPS.10. stavaka 5. i 7.

               Poglavlje 4.: Tehničke prepreke trgovini

               Članak TBT.1.: Cilj

               Cilj je ovog poglavlja olakšati robnu razmjenu između stranaka sprečavanjem, utvrđivanjem i uklanjanjem nepotrebnih tehničkih prepreka trgovini.

               Članak TBT.2.: Područje primjene

               1.Ovo se poglavlje primjenjuje na pripremu, donošenje i primjenu svih normi, tehničkih propisa i postupaka ocjenjivanja sukladnosti koji bi mogli utjecati na robnu razmjenu između stranaka.

               2.Ovo se poglavlje ne primjenjuje na:

               (a)specifikacije nabave koje su pripremila državna tijela za potrebe vlastite proizvodnje ili potrošnje; ili

               (b)sanitarne i fitosanitarne mjere koje su obuhvaćene područjem primjene poglavlja 3. [Sanitarne i fitosanitarne mjere].

               3.Prilozi ovom poglavlju primjenjuju se, u pogledu proizvoda iz njihova područja primjene, kao nadopuna ovom poglavlju. Nijedna odredba iz priloga ovom poglavlju u skladu s kojom se međunarodna norma ili tijelo ili organizacija treba smatrati relevantnim ili priznati kao relevantno ne sprečava da se norma koju je izradilo bilo koje drugo tijelo ili organizacija smatra relevantnom međunarodnom normom u skladu s člankom TBT.4. stavcima 4. i 5.

               Članak TBT.3.: Odnos prema Sporazumu o TBT-u

               1.Članci od 2. do 9. i prilozi od 1. do 3. Sporazuma Sporazum o TBT-u ugrađuju se mutatis mutandis u ovaj Sporazum i postaju njegov sastavni dio.

               2.Pojmovi iz ovog poglavlja i iz priloga ovom poglavlju imaju isto značenje kao u Sporazumu o TBT-u.

               Članak TBT.4.: Tehnički propisi

               1.Svaka stranka provodi procjene učinka planiranih tehničkih propisa u skladu sa svojim pravilima i postupcima. U pravilima i postupcima iz ovog stavka i stavka 8. mogu se predvidjeti iznimke.

               2.Svaka stranka procjenjuje raspoložive regulatorne i neregulatorne alternative predloženom tehničkom propisu kojima se mogu ostvariti legitimni ciljevi stranke u skladu s člankom 2.2. Sporazuma o TBT-u.

               3.Svaka stranka koristi odgovarajuće međunarodne norme kao osnovu za svoje tehničke propise osim ako može dokazati da bi takve međunarodne norme bile nedjelotvorna ili neprikladna sredstva za ostvarenje postavljenih legitimnih ciljeva.

               4.Međunarodne norme koje su izradili Međunarodna organizacija za normizaciju (ISO), Međunarodna elektrotehnička komisija (IEC), Međunarodna telekomunikacijska unija (ITU) i Komisija za Codex Alimentarius Komisije (Codex) relevantne su međunarodne norme u smislu članka 2., članka 5. i Priloga 3. Sporazumu o TBT-u.

               5.Norma koju su izradile druge međunarodne organizacije mogla bi se također smatrati relevantnom međunarodnom normom u smislu članka 2., članka 5. i Priloga 3. Sporazumu o TBT-u, pod sljedećim uvjetima:

               (a)
                     izradilo ju je tijelo za standardizaciju koje nastoji postići konsenzus:

               (I)među nacionalnim izaslanstvima uključenih članica WTO-a koja predstavljaju sva nacionalna normizacijska tijela na njihovu državnom području koja su donijela ili se očekuje da će donijeti norme za pitanje na koji se odnosi međunarodna normizacijska aktivnost ili

               (II)među vladinim tijelima uključenih članica WTO-a i

               (b)
                     izrađena je u skladu s Odlukom Odbora WTO-a o tehničkim ograničenjima u trgovini o načelima razvoja međunarodnih norma, smjernica i preporuka u vezi s člancima 2. i 5. te Prilogom 3. Sporazumu o TBT-u
                  4
               .

               6.Ako stranka ne koristi međunarodne norme kao osnovu za tehnički propis, na zahtjev druge stranke navodi sva znatna odstupanja od relevantne međunarodne norme, obrazlaže zašto su takve norme ocijenjene neprimjerenima ili nedjelotvornima za postavljeni cilj i daje znanstvene ili tehničke dokaze koji su bili temelj takve ocjene.

               7.Svaka stranka preispituje svoje tehničke propise kako bi ih što bolje uskladila s relevantnim međunarodnim normama uzimajući u obzir, među ostalim, sve novine u relevantnim međunarodnim normama ili svaku promjenu okolnosti koje su dovele do odstupanja od bilo koje relevantne međunarodne norme.

               8.U skladu sa svojim pravilima i postupcima te ne dovodeći u pitanje glavu X. [Dobra regulatorna praksa i regulatorna suradnja], pri izradi glavnog tehničkog propisa koji može znatno utjecati na trgovinu svaka stranka ima postupke koji osobama omogućuju da izraze svoje mišljenje u javnom savjetovanju, osim u slučaju pojave ili opasnosti od pojave izvanrednih problema sigurnosti, zdravlja, okoliša ili nacionalne sigurnosti. Svaka stranka omogućuje osobama druge stranke sudjelovanje u takvom savjetovanju pod uvjetima koji nisu manje povoljni od onih koje primjenjuje na vlastite državljane te objavljuje rezultate tog postupka savjetovanja.

               Članak TBT.5.: Norme

               1.Svaka stranka potiče normizacijska tijela osnovana na njezinu području te regionalna normizacijska tijela kojih su stranka ili normizacijska tijela osnovana na njezinu području članovi na:

               (a)sudjelovanje, u okviru svojih resursa, u radu relevantnih međunarodnih normizacijskih tijela na pripremi međunarodnih normi;

               (b)primjenu relevantnih međunarodnih normi kao temelja za norme koje razvijaju, osim kad bi te međunarodne norme bile neučinkovite ili neprikladne, na primjer zbog nedovoljnog stupnja zaštite, temeljnih klimatskih ili geografskih čimbenika ili temeljnih tehnoloških problema;

               (c)izbjegavanje udvostručavanja ili preklapanja s radom međunarodnih normizacijskih tijela;

               (d)redovito preispitivanje nacionalnih i regionalnih normi čija osnova nisu relevantne međunarodne norme radi njihove veće usklađenosti s odgovarajućim međunarodnim normama;

               (e)suradnju s relevantnim normizacijskim tijelima druge stranke u međunarodnim normizacijskim aktivnostima, među ostalim i suradnjom u međunarodnim normizacijskim tijelima ili na regionalnoj razini;

               (f)olakšavanje bilateralne suradnje s normizacijskim tijelima druge stranke; i

               (g) razmjena informacija među normizacijskim tijelima.

               2.
                     Stranke razmjenjuju informacije o:

               (a)svojoj primjeni normi kao potpore tehničkim propisima; i

               (b)svojim normizacijskim postupcima i opsegu u kojem koriste međunarodne, regionalne ili podregionalne norme kao osnovu za svoje nacionalne norme.

               3.
                     Ako su u nacrtu tehničkog propisa ili postupku ocjenjivanja sukladnosti norme propisane, ugrađivanjem ili upućivanjem, kao obvezne, ispunjuju se obveze u pogledu transparentnosti utvrđene u članku TBT.7. [Transparentnost] i člancima od 2. do 5. Sporazuma o TBT-u.

               Članak TBT.6.: Ocjenjivanje sukladnosti

               1.Članak TBT.4. [Tehnički propisi] o pripremi, donošenju i primjeni tehničkih propisa primjenjuje se, mutatis mutandis, i na postupke ocjenjivanja sukladnosti.

               2.Ako zahtijeva ocjenu sukladnosti kao pozitivno jamstvo da je proizvod u skladu s tehničkim propisom, stranka:

               (a)odabire postupke ocjenjivanja sukladnosti koji su proporcionalni uključenim rizicima, utvrđenima procjenom rizika;

               (b)dokazom usklađenosti s tehničkim propisima smatra korištenje dobavljačeve izjave o sukladnosti, tj. izjave o sukladnosti koju je izdao proizvođač na vlastitu odgovornost bez obvezne ocjene od treće strane, kao jamstva sukladnosti među opcijama dokazivanja sukladnosti s tehničkim propisima;

               (c)na zahtjev druge stranke dostavlja informacije o kriterijima odabira postupaka ocjenjivanja sukladnosti za pojedine proizvode.

               3.Ako zahtijeva ocjenu sukladnosti od treće strane kao pozitivno jamstvo da je proizvod u skladu s tehničkim propisom, a za tu zadaću nije predvidjela državno tijelo kako je navedeno u stavku 4., stranka:

               (a)koristi akreditaciju, ovisno o slučaju, kao sredstvo za dokazivanje tehničke osposobljenosti pri odobravanju tijela za ocjenjivanje sukladnosti. Ne dovodeći u pitanje svoje pravo na utvrđivanje zahtjeva za tijela za ocjenjivanje sukladnosti, svaka stranka priznaje vrijednu ulogu koju akreditacija koja se provodi na temelju ovlaštenja dobivenog od države i na nekomercijalnoj osnovi može imati u kvalifikaciji tijela za ocjenjivanje sukladnosti;

               (b)koristi relevantne međunarodne norme za akreditaciju i ocjenjivanje sukladnosti;

               (c)potiče akreditacijska tijela i tijela za ocjenjivanje sukladnosti na svojem području da se pridruže relevantnim aktivnim međunarodnim sporazumima ili dogovorima za usklađivanje ili olakšavanje prihvaćanja rezultata ocjenjivanja sukladnosti;

               (d)ako je za provedbu postupaka ocjenjivanja sukladnosti potrebnih za stavljanje proizvoda na tržište ovlastila dva ili više tijela za ocjenjivanje, gospodarskim subjektima omogućuje odabir među tijelima za ocjenjivanje sukladnosti koje su tijela stranke ovlastila za određeni proizvod ili set proizvoda;

               (e)osigurava da su tijela za ocjenjivanje sukladnosti neovisna o proizvođačima, uvoznicima i gospodarskim subjektima općenito te da među akreditacijskim tijelima i tijelima za ocjenjivanje sukladnosti ne postoji sukob interesa;

               (f)dopušta tijelima za ocjenjivanje sukladnosti da angažiraju podizvođače za obavljanje ispitivanja ili inspekcija u vezi s ocjenjivanjem sukladnosti, uključujući podizvođače koji se nalaze na području druge stranke, i od podizvođača može zahtijevati da ispunjuju iste zahtjeve koje za obavljanje takvih ispitivanja ili inspekcija mora ispunjivati samo tijelo za ocjenjivanje sukladnosti; i

               (g)na jednoj internetskoj stranici objavljuje popis tijela koje je imenovala za obavljanje takvog ocjenjivanja sukladnosti i bitne informacije o tome što je obuhvaćeno imenovanjem svakog takvog tijela.

               4.
                     Ništa u ovom članku ne sprečava stranku da zahtijeva da ocjenjivanje sukladnosti za određene proizvode obavljaju njezina određena državna tijela. Ako stranka zahtijeva da ocjenjivanje sukladnosti provode njezina određena državna tijela, ta stranka:

               (a)ograničava naknade za ocjenjivanje sukladnosti na približan trošak pruženih usluga i, na zahtjev podnositelja zahtjeva za ocjenjivanje sukladnosti, objašnjava na koji su način naknade koje naplaćuje za to ocjenjivanje sukladnosti ograničene na približan trošak pruženih usluga; i

               (b)javno objavljuje naknade za ocjenjivanje sukladnosti.

               5.Neovisno o stavcima od 2. do 4., svaka stranka prihvaća dobavljačevu izjavu o sukladnosti kao dokaz usklađenosti sa svojim tehničkim propisima za one vrste proizvoda za koje to čini na datum stupanja na snagu ovog Sporazuma.

               6.Svaka stranka objavljuje i vodi, u informativne svrhe, popis vrsta proizvoda iz stavka 5. s upućivanjima na primjenjive tehničke propise.

               7.Neovisno o stavku 5., svaka stranka može uvesti zahtjeve za obvezno ispitivanje ili certificiranje vrsta proizvoda iz tog stavka koje provodi treća strana, pod uvjetom da su ti zahtjevi opravdani zbog legitimnih ciljeva i proporcionalni svrsi da se stranku uvoznicu dostatno uvjeri u sukladnost proizvoda s primjenjivim tehničkim propisima ili normama, uzimajući u obzir rizike koje bi stvorila nesukladnost.

               8.Stranka koja predlaže uvođenje postupaka ocjenjivanja sukladnosti iz stavka 7. o tome u ranoj fazi obavješćuje drugu stranku i uzima u obzir primjedbe druge stranke pri pripremi takvih postupaka ocjenjivanja sukladnosti.

               Članak TBT.7.: Transparentnost

               1.Osim u slučaju pojave ili opasnosti od pojave izvanrednih problema sigurnosti, zdravlja, okoliša ili nacionalne sigurnosti, svaka stranka omogućuje drugoj stranki da dostavi pisane primjedbe na prijavljene predložene tehničke propise i postupke ocjenjivanja sukladnosti u roku od najmanje 60 dana od datuma slanja obavijesti o takvim propisima ili postupcima Središnjem registru obavijesti WTO-a. Stranka u dobroj namjeri razmatra sve razumne zahtjeve za produljenje roka za očitovanje.

               2.Svaka stranka uz obavijest dostavlja i elektroničku verziju cijelog dostavljenog teksta. Ako tekst obavijesti nije na jednom od službenih jezika WTO-a, Stranka koja dostavlja obavijest dostavlja i detaljan i sveobuhvatan opis sadržaja mjere u formatu obavijesti WTO-a.

               3.Ako stranka primi pisane primjedbe od druge stranke o svojem predloženom tehničkom propisu ili postupku ocjenjivanja sukladnosti; ona:

               (a)na zahtjev druge stranke, raspravlja o pisanim primjedbama uz sudjelovanje svojeg nadležnog regulatornog tijela u vrijeme kad ih je moguće uzeti u obzir; i

               (b)napismeno odgovara na primjedbe najkasnije na dan objave tog tehničkog propisa ili postupka ocjenjivanja sukladnosti.

               4.Svaka stranka nastoji objaviti na internetskoj stranici svoje odgovore na primjedbe koje primi nakon obavijesti iz stavka 1. najkasnije na dan objave donesenog tehničkog propisa ili postupka ocjenjivanja sukladnosti.

               5.Svaka stranka na zahtjev druge stranke dostavlja informacije o ciljevima, pravnoj osnovi i obrazloženju tehničkog propisa ili postupka ocjenjivanja sukladnosti koji je donijela ili čije je donošenje predložila.

               6.Svaka stranka osigurava da se tehnički propisi i postupci ocjenjivanja sukladnosti koje je donijela objave na besplatnim internetskim stranicama.

               7.Svaka stranka u obliku dopune izvorne obavijesti WTO-u dostavlja informacije o donošenju i stupanju na snagu tehničkih propisa ili postupaka ocjenjivanja sukladnosti i donesenih konačnih tekstova.

               8.Svaka stranka utvrđuje razuman rok od objave tehničkih propisa do njihova stupanja na snagu kako bi se gospodarski subjekti druge stranke imali vremena prilagoditi. „Razuman rok” znači razdoblje od najmanje šest mjeseci, osim ako bi to bilo nedjelotvorno za ispunjenje postavljenih legitimnih ciljeva.

               9.Stranka u dobroj namjeri razmatra razuman zahtjev druge stranke, primljen prije isteka razdoblja za davanje primjedbi iz stavka 1., za produljenje razdoblja između donošenja tehničkog propisa i njegova stupanja na snagu, osim ako bi odgoda bila nedjelotvorna za ispunjenje postavljenih legitimnih ciljeva.

               10.Svaka stranka osigurava da informacijska točka uspostavljena u skladu s člankom 10. Sporazuma o TBT-u pruža informacije i odgovore na jednom od službenih jezika WTO-a na razumne upite druge stranke ili zainteresiranih osoba druge stranke o donesenim tehničkim propisima i postupcima ocjenjivanja sukladnosti.

               Članak TBT.8.: Označavanje i obilježavanje

               1.Tehničkim propisima stranke moguće je obuhvatiti ili isključivo urediti obvezne zahtjeve za označivanje ili etiketiranje. U takvim se slučajevima na te tehničke propise primjenjuju načela iz članka 2.2. Sporazuma o TBT-u.

               2.Ako stranka zahtijeva obvezno označivanje ili etiketiranje proizvoda, primjenjuju se svi sljedeći uvjeti:

               (a)zahtijeva samo informacije koje su relevantne za potrošače ili korisnike proizvoda ili u kojima se navodi da je proizvod sukladan s obveznim tehničkim zahtjevima;

               (b)ne zahtijeva prethodno odobrenje, registraciju ili certifikaciju etiketa ili oznaka proizvoda niti naknadu kao preduvjet za stavljanje na tržište proizvoda koji su inače usklađeni s njezinim obveznim tehničkim zahtjevima, osim ako je to potrebno s obzirom na legitimne ciljeve;

               (c)kad stranka zahtijeva da gospodarski subjekti koriste jedinstveni identifikacijski broj, stranka izdaje takav broj gospodarskim subjektima druge stranke bez nepotrebne odgode i na nediskriminirajućoj osnovi;

               (d)osim ako su informacije navedene u točkama od i. do iii. obmanjujuće, proturječne ili zbunjujuće u odnosu na informacije koje stranka uvoznica zahtijeva o robi, stranka uvoznica dopušta:

               (I)informacije na drugim jezicima uz onaj koji se zahtijeva u stranki uvoznici robe;

               (II)međunarodno prihvaćeni nomenklature, piktogrami, simboli ili grafički prikazi; i

               (III)dodatne informacije uz one koje se zahtijevaju u stranki uvoznici robe;

               (e)prihvaća da se etiketiranje, uključujući dodatno etiketiranje ili ispravljanje etiketa, obavlja u carinskim skladištima ili drugim za to određenim prostorima u zemlji uvoza kao alternativa označivanju u zemlji podrijetla, osim ako takvo označivanje zbog sigurnosti ili javnog zdravlja moraju obaviti ovlaštene osobe; i

               (f)nastoji, osim ako smatra da se time ugrožavaju legitimni ciljevi, prihvaćati privremene ili odstranjive etikete ili označivanje ili etiketiranje u pratećoj dokumentaciji, a ne zahtijevati da su oznake ili etikete fizički pričvršćene na proizvod.

               Članak TBT.9.: Suradnja u području nadzora tržišta te sukladnosti i sigurnosti neprehrambenih proizvoda

               1.Stranke prepoznaju važnost suradnje u području nadzora tržišta te sukladnosti i sigurnosti neprehrambenih proizvoda za olakšavanje trgovine i zaštitu potrošača i drugih korisnika te važnost izgradnje uzajamnog povjerenja na temelju razmjene informacija.

               2.Kako bi se zajamčilo neovisno i nepristrano funkcioniranje nadzora tržišta, stranke osiguravaju:

               (a)odvojenost funkcija nadzora tržišta od funkcija ocjenjivanja sukladnosti; i

               (b)nepostojanje bilo kakvih interesa koji bi utjecali na nepristranost tijela za nadzor tržišta pri kontroli ili nadzoru gospodarskih subjekata.

               3.Stranke surađuju i razmjenjuju informacije u području sigurnosti i sukladnosti neprehrambenih proizvoda, što konkretno može obuhvaćati sljedeće:

               (a)nadzor tržišta i aktivnosti i mjere izvršenja;

               (b)metode procjene rizika i ispitivanja proizvoda;

               (c)koordinirane opozive proizvoda ili druge slične mjere;

               (d)znanstvena, tehnička i regulatorna pitanja, u cilju poboljšanja sukladnost ii sigurnosti neprehrambenih proizvoda;

               (e)novonastala pitanja važna za zdravlje i sigurnost;

               (f)aktivnosti povezane s normizacijom;

               (g)razmjene službenika.

               4.Vijeće za partnerstvo ulaže sve moguće napore da što prije, a poželjno unutar šest mjeseci od stupanja na snagu ovog Sporazuma, u Prilogu TBT-XX. dogovori aranžman za redovitu razmjenu informacija o sigurnosti neprehrambenih proizvoda i povezanih preventivnih, restriktivnih i korektivnih mjera između Sustava brzog uzbunjivanja za opasne neprehrambene proizvode (RAPEX), ili njegova nasljednika, i baze podataka o nadzoru tržišta i sigurnosti proizvoda uspostavljene Uredbom o općoj sigurnosti proizvoda iz 2005., ili njezina nasljednika.

               Aranžmanom se utvrđuju načini na koje:

               (a) (a) Unija treba dostavljati Ujedinjenoj Kraljevini odabrane informacije iz svojeg sustava za uzbunjivanje RAPEX, ili njegova nasljednika, iz Direktive 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda, ili njezine nasljednice;

               (b) Ujedinjena Kraljevina treba dostavljati Uniji odabrane informacije iz svoje baze podataka o nadzoru tržišta i sigurnosti proizvoda uspostavljene Uredbom o općoj sigurnosti proizvoda iz 2005., ili njezina nasljednika; i

               (c) stranke obavješćuju jedna drugu o svim daljnjim radnjama i mjerama poduzetima kao odgovor na razmijenjene informacije.

               5.Vijeće za partnerstvo može u Prilogu TBT-ZZ. uspostaviti aranžman za redovitu razmjenu informacija, uključujući razmjenu elektroničkim sredstvima, o mjerama poduzetima za nesukladne neprehrambene proizvode koji nisu obuhvaćeni stavkom 4.

               6.Svaka stranka koristi informacije dobivene na temelju stavaka 3., 4. i 5. isključivo u svrhu zaštite potrošača, zdravlja, sigurnosti ili okoliša.

               7.Svaka stranka s informacijama dobivenima na temelju stavaka 3., 4. i 5. postupa kao s povjerljivim informacijama.

               8.U aranžmanima iz stavaka 4. i 5. navodi se vrsta informacija koje će se razmjenjivati, načini razmjene i primjena pravila o povjerljivosti i zaštiti osobnih podataka.  Vijeće za partnerstvo ovlašteno je donositi odluke kako bi utvrdilo ili izmijenilo aranžmane utvrđene u prilozima TBT-XX i TBT-ZZ.

               9.Za potrebe ovog članka, „nadzor tržišta” znači aktivnosti koje provode i mjere koje poduzimaju tijela za nadzor tržišta i tijela za izvršenje, uključujući one poduzete u suradnji s gospodarskim subjektima, na temelju postupaka stranke kako bi se toj stranki omogućilo da prati ili rješava pitanja sigurnosti proizvoda i njihove sukladnosti sa zahtjevima utvrđenima u njezinim zakonima i propisima.

               10.Svaka stranka osigurava da je svaka mjera koju njezina tijela za nadzor tržišta ili tijela za izvršenje poduzimaju da, zbog nesukladnosti s primjenjivim propisima, povuku ili opozovu sa svojeg tržišta ili zabrane ili ograniče stavljanje na raspolaganje na svojem tržištu proizvoda uvezenog s područja druge stranke proporcionalna, da se navedu točni razlozi na kojima se mjera temelji i da je se bez odgode priopći relevantnom gospodarskom subjektu.

               Članak TBT.10.: Rasprave o tehničkim pitanjima

               1.
                     Ako stranka smatra da bi nacrt ili prijedlog tehničkog propisa ili postupka ocjenjivanja sukladnosti druge stranke mogao znatno utjecati na trgovinu između stranaka, može zahtijevati raspravu o tehničkim pitanjima. Taj zahtjev podnosi se u pisanom obliku drugoj stranki i u njemu se navode:

               (a)mjera o kojoj je riječ;

               (b)odredbe ovog poglavlja ili nekog priloga ovom poglavlju na koje se odnose sporna pitanja; i

               (c)razlozi za zahtjev, uključujući opis spornih pitanja stranke koja podnosi zahtjev u vezi s mjerom.

               2.Stranka zahtjev dostavlja putem kontaktne točke druge stranke određene na temelju članka TBT.12. [Kontaktne točke].

               3.Stranke se na zahtjev bilo koje stranke sastaju, osobno ili putem videokonferencije ili telekonferencije, radi rasprave o spornim pitanjima iz zahtjeva, u roku od 60 dana od dana podnošenja zahtjeva i nastoje što brže postići rješenje. Ako stranka koja podnosi zahtjev smatra da je riječ o hitnom pitanju, može zatražiti da se sastanak održi u kraćem roku. Stranka koja prima zahtjev razmatra ga u dobroj namjeri.

               Članak TBT.11.: Suradnja

               1.Stranke surađuju u području tehničkih propisa, normi i postupaka ocjenjivanja sukladnosti ako je to u njihovu obostranom interesu i ne dovodeći u pitanje autonomiju vlastitog odlučivanja i pravnog poretka. Posebni trgovinski odbor za tehničke prepreke trgovini može razmjenjivati stajališta o aktivnostima suradnje koje se provode na temelju ovog članka ili priloga ovom poglavlju.

               2.Za potrebe stavka 1. stranke nastoje utvrditi, razviti i promicati aktivnosti suradnje od zajedničkog interesa. Te se aktivnosti mogu osobito odnositi na:

               (a)razmjenu informacija, iskustava i podataka povezanih s tehničkim propisima, normama i postupcima ocjenjivanja sukladnosti;

               (b)osiguranje učinkovite interakcije i suradnje regulatornih tijela stranaka na međunarodnoj, regionalnoj ili nacionalnoj razini;

               (c)razmjenu informacija, u mjeri u kojoj je to moguće, o međunarodnim sporazumima i dogovorima o tehničkim preprekama u trgovini čije su stranke jedna ili obje stranke ovog Sporazuma; i

               (d)pokretanje inicijativa za olakšavanje trgovine ili sudjelovanje u njima.

               3.  Za potrebe ovog članka i odredbi o suradnji u skladu s prilozima ovom poglavlju Europska komisija djeluje u ime Europske unije.

               Članak TBT.12.: Kontaktne točke

               1.
                     Nakon stupanja na snagu ovog Sporazuma svaka stranka određuje kontaktnu točku za provedbu ovog poglavlja i drugu stranku obavješćuje o podacima za kontakt te kontaktne točke, uključujući informacije o relevantnim službenicima. Stranke jedna drugu odmah obavješćuju o svim izmjenama tih podataka za kontakt.

               2.
                     Kontaktna točka dostavlja sve informacije ili objašnjenja o provedbi ovog poglavlja koje zatraži kontaktna točka druge stranke u razumnom roku i, ako je moguće, u roku od 60 dana od datuma primitka zahtjeva.

               Članak TBT.13.: Posebni trgovinski odbor za tehničke prepreke trgovini

               Posebni trgovinski odbor za tehničke prepreke trgovini nadzire provedbu i funkcioniranje ovog poglavlja i priloga ovom poglavlju i odmah razjašnjava i rješava, ako je moguće, sva pitanja koja stranka postavi o izradi, donošenju ili primjeni tehničkih propisa, normi i postupaka ocjenjivanja sukladnosti na temelju ovog poglavlja ili Sporazuma o TBT-u.

               Poglavlje 5.: Carina i olakšavanje trgovine

               Članak CUSTMS.1.: Cilj

               Ciljevi ovog poglavlja su:

               (a) jačati suradnju između stranaka u području carina, olakšati trgovinu i podupirati ili održavati, prema potrebi, odgovarajuću razinu usklađenosti njihova carinskog zakonodavstva i prakse kako bi se osiguralo da relevantno zakonodavstvo i postupci, a i administrativni kapaciteti relevantnih uprava, ispunjuju ciljeve promicanja olakšavanja trgovine, uz djelotvorne carinske kontrole i djelotvorno izvršenje carinskog zakonodavstva te zakona i propisa o trgovini, odgovarajuću zaštitu sigurnosti i zaštitu građana te poštovanje zabrana i ograničenja te financijskih interesa stranaka;

                (b) jačati administrativnu suradnju između stranaka u području PDV-a i uzajamnu pomoć u poreznim i carinskim potraživanjima;

               (c) zajamčiti da je zakonodavstvo svake stranke nediskriminirajuće i da se carinski postupci moraju temeljiti na primjeni suvremenih metoda i djelotvornih kontrola radi suzbijanja prijevare i promicanje zakonite trgovine; i

               (d) osigurati da legitimni ciljevi javne politike, među ostalim oni koji se odnose na sigurnost i zaštitu te sprečavanje prijevara, ne budu ni na koji način ugroženi.

               Članak CUSTMS.1a.: Definicije

               Za potrebe ovog poglavlja i PRILOGA CUSTMS-1 [Ovlašteni gospodarski subjekti] i Protokola o uzajamnoj administrativnoj pomoći u carinskim pitanjima i Protokola o administrativnoj suradnji i suzbijanju prijevare u području poreza na dodanu vrijednost i o uzajamnoj pomoći pri naplati poreznih i carinskih potraživanja primjenjuju se sljedeće definicije:

               (a)„Sporazum o pregledu robe prije isporuke” znači Sporazum o pregledu robe prije isporuke iz Priloga 1.A Sporazumu o WTO-u;

               (b)„Konvencija ATA i Istanbulska konvencija” znači Carinska konvenciji o karnetu ATA za privremeni uvoz robe, sastavljena u Bruxellesu 6. prosinca 1961. i Konvencija o privremenom uvozu, sastavljena u Istanbulu 26. lipnja 1990.;

               (c)„Konvencija o zajedničkom provoznom postupku” znači Konvencija od 20. svibnja 1987. o zajedničkom provoznom postupku;

               (d)„model carinskih podataka WCO-a” znači baza podatkovnih komponenata i elektroničkih predložaka za razmjenu poslovnih podataka i sastavljanje zbirke međunarodnih standarda o podacima i informacijama koji se upotrebljavaju u primjeni regulatorne suradnje i kontrola u globalnoj trgovini, kako ih povremeno objavljuje projektni tim za model podataka WCO-a;

               (e)„carinsko zakonodavstvo” znači sve zakonske ili regulatorne odredbe primjenjive na područjima stranaka kojima se uređuju ulazak ili uvoz, izlazak ili izvoz i provoz robe te stavljanje robe u drugo carinsko postupanje ili postupak, uključujući mjere zabrane, ograničavanja i kontrole;

               (f)„informacije” znači svi podaci, dokumenti, slike, izvješća, priopćenja ili ovjerene preslike, u bilo kojem formatu, uključujući elektronički, neovisno o tome jesu li obrađene ili analizirane ili nisu;

               (g)„osoba” znači svaka osoba kako je definirano u glavi XVII. [OSTALE ODREDBE] članku OTH.1. [Definicije] točki (m)
                  5
               ;

               (h) „Okvir SAFE” znači Okvir normi za osiguravanje i olakšavanje globalne trgovine donesen na sjednici Svjetske carinske organizacije u lipnju 2005. u Bruxellesu, kako je povremeno ažuriran; i

               (i)„Sporazum WTO-a o olakšavanju trgovine” znači Sporazum o olakšavanju trgovine priložen Protokolu o izmjeni Sporazuma o WTO-u (odluka od 27. studenoga 2014.).

               Članak CUSTMS.2.: Carinska suradnja

               1.Relevantna tijela stranaka surađuju u carinskim pitanjima radi potpore ostvarenju ciljeva utvrđenih u članku CUSTMS.1. [Ciljevi], uzimajući u obzir resurse svojih odgovarajućih tijela. Za potrebe ove glave [Robna razmjena] primjenjuje se Konvencija od 20. svibnja 1987. o pojednostavnjenju formalnosti u robnoj razmjeni.

               2.Stranke surađuju i u sljedećim područjima:

               (a)razmjenjuju informacije o carinskom zakonodavstvu, provedbi carinskog zakonodavstva i carinskih postupaka, posebno u sljedećim područjima:

               i. pojednostavnjenje i modernizacija carinskih postupaka;

               ii. olakšanje kretanja u tranzitu i pretovara;

               iii. odnosi s poslovnom zajednicom; i

               iv. sigurnost opskrbnog lanca i upravljanje rizicima.

               (b)suradnja na carinskim aspektima osiguravanja i olakšavanja međunarodnog trgovinskog opskrbnog lanca u skladu s Okvirom SAFE;

               (c)razmatraju razvoj zajedničkih inicijativa za uvoz, izvoz i druge carinske postupke, uključujući tehničku pomoć, kako bi se osiguralo pružanje djelotvornih usluga poslovnoj zajednici;

               (d)jačanje međusobne suradnje u području carina u okviru međunarodnih organizacija kao što su WTO i WCO te razmjena informacija ili održavanje rasprava u cilju postizanja zajedničkih stajališta u tim međunarodnim organizacijama i UNCTAD-u i UNECE-u;

               (e)rade na usklađivanju zahtjeva u pogledu podataka za uvoz, izvoz i druge carinske postupke primjenom zajedničkih standarda i podatkovnih elemenata u skladu s modelom carinskih podataka WCO-a;

               (f)jačanje suradnje na poboljšanju tehnika upravljanja rizicima, uključujući razmjenu najboljih primjera iz prakse i, prema potrebi, informacija o rizicima i rezultata nadzora. Ako je relevantno i primjereno, stranke mogu razmotriti i uzajamno priznavanje tehnika upravljanja rizicima, standarda i kontrola povezanih s rizicima te carinskih sigurnosnih mjera kao i izradu kompatibilnih kriterija i standarda rizika, kontrolnih mjera i prioritetnih područja kontrole;

               (g)uvođenje uzajamnog priznavanja programa za ovlaštene gospodarske subjekte radi sigurne i lakše trgovinske razmjene;

               (h)poticanje suradnje između carinskih i drugih državnih tijela ili agencija u vezi s programima za ovlaštene gospodarske subjekte, primjerice dogovaranjem najviših standarda, olakšavanjem pristupa koristima i smanjenjem nepotrebnog udvostručavanja;

               (i)izvršenje prava intelektualnog vlasništva od carinskih tijela, uključujući razmjenu informacija i primjera dobre prakse u carinskim postupcima, s posebnim naglaskom na izvršenju prava intelektualnog vlasništva;

               (j)održavanje, ako je potrebno i izvedivo, kompatibilnih carinskih postupaka, uključujući primjenu jedinstvene carinske deklaracije; i

               (k)ako je relevantno i primjereno prema aranžmanima koji će se dogovoriti, razmjena određenih kategorija carinskih informacija, strukturiranom i redovitom komunikacijom između carinskih tijela stranaka, za potrebe unapređenja upravljanja rizicima i djelotvornosti carinskih provjera, osobito o robi koja je podložna riziku u smislu naplate prihoda ili sigurnosti i zaštite, te kojima se olakšava zakonita trgovina; takve razmjene mogu obuhvaćati podatke o izvoznim i uvoznim deklaracijama u trgovini između stranaka, uz mogućnost razmatranja, putem pilot-inicijativa, razvoja interoperabilnih mehanizama kako bi se izbjeglo udvostručavanje pri podnošenju takvih informacija. razmjenom u okviru ove točke ne dovode se u pitanje moguće razmjene informacija između stranaka na temelju Protokola o uzajamnoj administrativnoj pomoći u carinskim pitanjima.

               3.Ne dovodeći u pitanje druge oblike suradnje predviđene u ovom Sporazumu, carinska tijela stranaka jedno drugome pružaju uzajamnu administrativnu pomoć u carinskim pitanjima obuhvaćenima ovim poglavljem u skladu s Protokolom o uzajamnoj administrativnoj pomoći u carinskim pitanjima.

               4.Svaka razmjena informacija između stranaka na temelju ovog poglavlja podliježe povjerljivosti i zaštiti informacija utvrđenima u članku 12. Protokola o uzajamnoj administrativnoj pomoći u carinskim pitanjima [Razmjena informacija i povjerljivost], mutatis mutandis, kao i svim zahtjevima u pogledu povjerljivosti utvrđenima u zakonodavstvu stranaka.

               Članak CUSTMS.3.: Carinski i drugi propisi i postupci povezani s trgovinom

               1.Svaka stranka osigurava da njezine carinske odredbe i postupci:

               (a)budu u skladu s međunarodnim instrumentima i standardima koji se primjenjuju u području carina i trgovine, uključujući Sporazum WTO-a o olakšavanju trgovine, materijalne elemente Revidirane Konvencije iz Kyota o pojednostavljivanju i usklađivanju carinskih postupaka, Međunarodnu konvenciju o usklađenom opisu robe i sustavu kodiranja te Okvir SAFE i model carinskih podataka WCO-a;

               (b)štite i olakšavaju zakonitu trgovinu uzimajući u obzir razvoj trgovinske prakse učinkovitim izvršenjem, među ostalim u slučaju kršenja njezinih zakona i propisa, izbjegavanja plaćanja carina i krijumčarenja te osiguravanjem usklađenosti sa zakonodavnim zahtjevima;

               (c)temelje se na zakonodavstvu koje je proporcionalno i nediskriminirajuće, kojim se izbjegavaju nepotrebna opterećenja za gospodarske subjekte, omogućuje dodatne pogodnosti za subjekte visokog stupnja usklađenosti, uključujući povoljan tretman u pogledu carinskih provjera prije puštanja robe, osiguravaju mjere zaštite od prijevare i nezakonitih ili štetnih aktivnosti, istodobno osiguravajući visoku razinu sigurnosti i zaštite građana, kao i poštovanje zabrana i ograničenja te financijskih interesa stranaka; i

               (d)sadržavaju pravila kojima se osigurava proporcionalna i nediskriminirajuća sankcija za povrede carinskih propisa ili postupovnih zahtjeva te da nema neopravdanih kašnjenja zbog nametanja takvih sankcija.

               Svaka stranka trebala bi periodično preispitati svoje zakonodavstvo i carinske postupke. Carinski postupci trebali bi se primjenjivati na predvidljiv, dosljedan i transparentan način.

               2.Radi unapređenja načina rada te nediskriminacije, transparentnosti, učinkovitosti, integriteta i odgovornosti za rad, stranke:

               (a)kad god je to moguće, pojednostavnjuju i preispituju zahtjeve i formalnosti za brzo puštanje i carinjenje robe;

               (b)nastoje dodatno pojednostavniti i standardizirati podatke i dokumentaciju koje zahtijevaju carinska tijela ili druge službe; i

               (c)promiču koordinaciju među graničnim službama, kako na unutarnjoj tako i na prekograničnoj razini, radi olakšavanja prekograničnih postupaka i jačanja nadzora, uzimajući u obzir zajednički nadzor granica kad je to moguće i primjereno;

               Članak CUSTMS.4.: Puštanje robe

               1.Svaka stranka donosi ili provodi carinske postupke koji:

               (a)
                     osiguravaju brzo puštanje robe u roku koji nije dulji od vremena potrebnog za potvrdu sukladnosti s njezinim zakonima i propisima;

               (b)
                     omogućuju prethodnu elektroničku dostavu i obradu dokumentacije i svih drugih potrebnih informacija prije dolaska robe radi puštanja robe odmah po dolasku ako analizom rizika nije utvrđen nikakav rizik ili ako nisu planirane nasumične ili druge provjere;

               (c)
                     omogućavaju, prema potrebi i ako su ispunjeni potrebni uvjeti, puštanje robe u slobodni promet na prvoj točki dolaska; i

               (d)
                     omogućuju puštanje robe prije konačnog utvrđivanja carina, poreza, naknada i pristojbi, ako se takvo utvrđivanje ne provodi prije ili po dolasku, ili što je prije moguće nakon dolaska, pod uvjetom da su svi ostali regulatorni zahtjevi ispunjeni.

               2.Kao uvjet za takvo puštanje svaka stranka može zahtijevati jamstvo za bilo koji iznos koji još nije utvrđen u obliku preuzete obveze jamca, pologa ili drugog odgovarajućeg instrumenta predviđenog njezinim zakonima i propisima. Takvo jamstvo nije veće od iznosa koji stranka traži za osiguranje plaćanja iznosa dugovanja carina, poreza, pristojbi i naknada za robu pokrivenu jamstvom. Jamstvo se oslobađa kad više nije potrebno.

               3.Stranke osiguravaju da carinska i druga tijela nadležna za granične kontrole i postupke koji se odnose na uvoz, izvoz i provoz robe međusobno surađuju i koordiniraju svoje aktivnosti kako bi se olakšala trgovina i ubrzalo puštanje robe.

               Članak CUSTMS.5.: Pojednostavnjeni carinski postupak

               1.Svaka stranka nastoji pojednostavniti svoje zahtjeve i formalnosti za carinske postupke kako bi se skratilo vrijeme i smanjili troškovi tih postupaka za trgovce i gospodarske subjekte, uključujući mala i srednja poduzeća.

               2.Svaka stranka donosi ili provodi mjere kojima se trgovcima ili gospodarskim subjektima koji ispunjuju kriterije utvrđene u njihovim zakonima i propisima omogućuju pogodnosti daljnjeg pojednostavnjenja carinskih postupaka. Takve mjere mogu, među ostalim, obuhvaćati:

               (a)carinske deklaracije s manje podataka ili popratnih dokumenata;

               (b)periodične carinske deklaracije radi utvrđivanja i naplate carina i poreza za više postupaka uvoza u određenom razdoblju, nakon puštanja te uvezene robe.

               (c)samoprocjenu i odgođeno plaćanje carina i poreza nakon puštanja te uvezene robe; i

               (d)upotrebu osiguranja sa smanjenim iznosom ili odricanja od osiguranja.

               3.Ako stranka odluči donijeti jednu od tih mjera, ta će pojednostavnjenja ponuditi, ako to smatra primjerenim i izvedivim te u skladu sa svojim zakonima i propisima, svim trgovcima koji ispunjuju relevantne kriterije.

               Članak CUSTMS.6.: Provoz i pretovar

               1.Za potrebe članka GOODS.4.a [Sloboda provoza] primjenjuje se Konvencija o zajedničkom provoznom postupku.

               2.Stranke osiguravaju jednostavniju i djelotvornu kontrolu pretovara i kretanja u tranzitu kroz njihova područja.

               3.Svaka stranka promiče i provodi regionalne aranžmane o provozu s ciljem olakšavanja trgovine u skladu s Konvencijom o zajedničkom provoznom postupku.

               4.Stranke osiguravaju suradnju i koordinaciju svih uključenih nadležnih tijela i agencija na svojem području kako bi olakšale promet u provozu.

               5.Svaka stranka dopušta da se roba namijenjena uvozu kreće unutar njezina područja pod carinskim nadzorom od ulaznog carinskog ureda do drugog carinskog ureda na njezinu području iz kojeg bi roba trebala biti puštena ili carinjena.

               Članak CUSTMS.7.: Upravljanje rizicima

               1.Svaka stranka donosi ili zadržava sustav upravljanja rizicima za carinske provjere s ciljem smanjenja vjerojatnosti i učinka događaja koji bi spriječio pravilnu primjenu carinskog zakonodavstva, ugrozio financijske interese stranaka ili sigurnost i zaštitu stranaka i njihovih građana, zdravlje ljudi, životinja ili biljaka, okoliš ili potrošače.

               2.Carinske provjere, osim nasumičnih provjera, ponajprije se temelje na analizi rizika primjenom tehnika elektroničke obrade podataka.

               3.Svaka stranka osmišljava i primjenjuje upravljanje rizicima tako da se izbjegne arbitrarna ili neopravdana diskriminacija ili prikriveno ograničavanje međunarodne trgovine.

               4.Svaka stranka usmjerava carinske provjere i druge relevantne granične kontrole na visokorizične pošiljke i ubrzava puštanje niskorizičnih pošiljaka. Svaka stranka može i nasumično birati pošiljke za takve kontrole kao dio svojeg upravljanja rizicima.

               5.Svaka stranka upravljanje rizicima temelji na procjeni rizika na temelju odgovarajućih kriterija odabira.

               Članak CUSTMS.8.: Revizija nakon carinjenja

               1.U cilju ubrzanja puštanja robe u promet, svaka stranka donosi ili obavlja reviziju nakon carinjenja kako bi osigurala usklađenost s carinskim i drugim povezanim zakonima i propisima.

               2.Svaka stranka odabire osobe ili pošiljke za revizije nakon carinjenja na temelju rizika, što može uključivati primjenu odgovarajućih kriterija odabira. Svaka stranka revizije nakon carinjenja provodi na transparentan način. Ako je osoba predmet postupka revizije i ako se dobiju uvjerljivi rezultati, stranka osobu čija je evidencija predmet revizije bez odgode obavješćuje o rezultatima, njezinim pravima i obvezama te obrazloženju rezultata.

               3.Informacije dobivene revizijama nakon carinjenja mogu upotrebljavati u daljnjim upravnim ili sudskim postupcima.

               4.Stranke, kad god je to izvedivo, koriste rezultate revizije nakon carinjenja za potrebe upravljanja rizicima.

               Članak CUSTMS.9.: Ovlašteni gospodarski subjekti

               1.Svaka stranka održava program partnerstva za subjekte koji ispunjuju određene kriterije u Prilogu CUSTMS-1. [Ovlašteni gospodarski subjekti].

               2.Stranke priznaju svoje programe za ovlaštene gospodarske subjekte u skladu s Prilogom CUSTMS-1. [Ovlašteni gospodarski subjekti].

               Članak CUSTMS.10.: Objava i dostupnost informacija

               1.Svaka stranka osigurava da njezino carinsko zakonodavstvo i drugi trgovinski zakoni i propisi te opći administrativni postupci i relevantne opće informacije o trgovinskoj razmjeni budu objavljeni i lako dostupni svakoj zainteresiranoj osobi, prema potrebi i na internetu.

               2.Svaka stranka odmah objavljuje novi propis i opće postupke u vezi s carinskim pitanjima i pitanjima olakšavanja trgovine, čim to bude moguće prije stupanja na snagu takvog propisa ili postupaka, te odmah objavljuje sve izmjene i tumačenja takvog propisa i postupaka. Takve objave obuhvaćaju:

               (a)relevantne obavijesti administrativne prirode;

               (b)postupke uvoza, izvoza i provoza (uključujući postupke u lukama, zračnim lukama i drugim ulaznim točkama) te potrebne obrasce i dokumente;

               (c)primijenjene carinske i porezne stope bilo koje vrste koje se primjenjuju na uvoz ili izvoz ili u vezi s njima;

               (d)pristojbe i naknade koje određuju državne agencije ili se određuju za njih na uvoz, izvoz ili provoz ili u vezi s njima;

               (e)pravila za klasifikaciju ili vrednovanje proizvoda u carinske svrhe;

               (f)zakone, propise i administrativne odluke o općoj primjeni pravila podrijetla;

               (g)ograničenja ili zabrane uvoza, izvoza ili provoza;

               (h)kaznene odredbe za povrede formalnosti za uvoz, izvoz ili provoz;

               (i)žalbeni postupak;

               (j)sporazume s državom ili državama koji se odnose na uvoz, izvoz ili provoz, ili njihove dijelove;

               (k)postupke upravljanja tarifnim kvotama;

               (l)radno vrijeme i operativne postupke carinskih ureda u lukama i na graničnim prijelazima; i

               (m)kontaktne točke za upite za informacije.

               3.Svaka stranka osigurava razuman rok od objave novog ili izmijenjenog zakonodavstva, postupaka te naknada i pristojba i njihovog stupanja na snagu.

               4.Svaka stranka putem interneta stavlja na raspolaganje:

               (a)opis svojih postupaka uvoza, izvoza i provoza, uključujući žalbene postupke, s informacijama o praktičnim koracima potrebnima za uvoz, izvoz i provoz;

               (b)obrasce i dokumente koji su potrebni za uvoz, izvoz ili provoz kroz područje te stranke; i

               (c)podatke za kontakt informacijskih točaka.

               Svaka stranka osigurava da se opisi, obrasci, dokumenti i informacije iz prvog podstavka točaka (a), (b) i (c) ažuriraju.

               5.Svaka stranka uspostavlja ili održava jednu ili više informacijskih točaka kako bi u razumnom roku odgovorila na upite državnih tijela, trgovaca i drugih zainteresiranih strana o carinskim i drugim pitanjima povezanima s trgovinom. Stranke ne propisuju pristojbu za odgovaranje na upite.

               Članak CUSTMS.11.: Prethodne odluke

               1.Svaka stranka preko svojeg carinskog tijela na zahtjev gospodarskih subjekata izdaje prethodnu odluku kojom se utvrđuje tretman koji će se primijeniti na dotičnu robu. Takve se odluke izdaju u pisanom ili elektroničkom obliku za određeni rok i sadržavaju sve potrebne informacije u skladu sa zakonodavstvom stranke koja ih izdaje.

               2.Prethodna odluka valjana je najmanje tri godine od datuma početka njezine valjanosti, osim ako više nije u skladu sa zakonom ili su se promijenile činjenice ili okolnosti na kojima se prethodna odluka temeljila.

               3.Stranka može odbiti izdati prethodnu odluku ako je pitanje postavljeno u zahtjevu predmet upravnog ili sudskog preispitivanja ili ako se zahtjev ne odnosi ni na koju predviđenu primjenu prethodne odluke ili carinskog postupka. Ako odbije donijeti preliminarnu odluku, stranka bez odlaganja pisanim putem obavješćuje podnositelja i navodi relevantne činjenice te osnovu za donošenje odluke.

               4.Svaka stranka objavljuje barem:

               (a)uvjete za podnošenje zahtjeva za prethodnu odluku, uključujući informacije koje treba dostaviti i njihov oblik;

               (b)rok u kojem će objaviti preliminarnu odluku; i

               (c)rok valjanosti preliminarne odluke.

               5.Ako ukine, izmijeni ili poništi preliminarnu odluku, stranka podnositelju dostavlja pisanu obavijest navodeći relevantne činjenice i osnovu za odluku. Stranka može ukinuti, izmijeniti ili poništiti prethodnu odluku s retroaktivnim učinkom samo ako je odluka donesena na temelju nepotpunih, netočnih, lažnih ili zavaravajućih informacija.

               6.Preliminarna odluka stranke obvezujuća je za tu stranku u odnosu na podnositelja koji je zatražio donošenje odluke. Stranka može predvidjeti da je preliminarna odluka obvezujuća za podnositelja.

               7. Svaka stranka na pisani zahtjev nositelja omogućuje preispitivanje prethodne odluke ili odluke o njezinoj opozivu, izmjeni ili poništenju.

               8. Svaka stranka objavljuje informacije o prethodnim odlukama, uzimajući u obzir potrebu za zaštitom osobnih i poslovno povjerljivih informacija.

               9. Prethodne odluke izdaju se u vezi s:

               (a) razvrstavanjem robe u carinsku tarifu;

               (b) podrijetlom robe; i

               (c) svim drugim pitanjima o kojima se stranke dogovore.

               Članak CUSTMS.12.: Carinski posrednici

               Carinskim odredbama i postupcima stranke ne smije se zahtijevati obvezno korištenje carinskih posrednika ili drugih predstavnika. Svaka stranka objavljuje svoje mjere o korištenju carinskih posrednika. Pri izdavanju dozvola carinskim posrednicima svaka stranka primjenjuju transparentna, nediskriminirajuća i proporcionalna pravila.

               Članak CUSTMS.13.: Pregledi robe prije isporuke

               Stranka ne zahtijeva obvezni pregled prije otpreme kako je definirano u Sporazumu WTO-a o pregledu robe prije isporuke ni druge aktivnosti pregleda koje prije carinjenja na odredištu obavljaju privatna trgovačka društva.

               Članak CUSTMS.14.: Preispitivanje i žalba

               1.Svaka stranka osigurava učinkovite, djelotvorne, nediskriminacijske i dostupne postupke kojima se jamči pravo na žalbu protiv administrativnih postupaka, presuda ili odluka carinskih ili drugih nadležnih tijela koje utječu na uvoz ili izvor robe ili na robu u provozu.

               2.Postupci iz stavka 1. obuhvaćaju:

               (a)upravnu žalbu ili preispitivanje pred upravnim tijelom koje je više od službenika ili ureda koji je izdao odluku ili neovisno o njima; i

               (b)žalbu ili preispitivanje odluke pred sudom.

               3.Svaka stranka osigurava da, u slučaju da se odluka o žalbi ili preispitivanju iz stavka 2. točke (a) ne donese u roku utvrđenom u njezinim zakonima i propisima ili se ne donese bez nepotrebne odgode, podnositelj predstavke ima pravo na daljnje traženje pravnog lijeka pred pravosudnim tijelima u skladu sa zakonodavstvom te stranke.

               4.Svaka stranka osigurava da se podnositelju predstavke dostavi obrazloženje upravnog rješenja kako bi, prema potrebi, mogao iskoristiti žalbene postupke ili postupke preispitivanja.

               Članak CUSTMS.15.: Odnosi s poslovnom zajednicom

               1.Svaka stranka održava pravodobna i redovita savjetovanja s trgovinskim predstavnicima o zakonodavnim prijedlozima i postupcima povezanima s carinskim i trgovinskim pitanjima. U tu svrhu, svaka stranka održava odgovarajuće savjetovanje između upravnih tijela i poslovne zajednice.

               2.Svaka stranka osigurava da njezini carinski i povezani zahtjevi i postupci i dalje odgovaraju potrebama trgovinske zajednice, slijede najbolju praksu te što je moguće manje ograničavaju trgovinsku razmjenu.

               Članak CUSTMS.16.: Privremeni uvoz

               1.Za potrebe ovog članka „privremeni uvoz” znači carinski postupak u okviru kojeg se određena roba, uključujući prijevozna sredstva, može unijeti na carinsko područje uz uvjetno oslobođenje od plaćanja uvoznih carina i poreza te bez primjene uvoznih zabrana ili ograničenja gospodarske naravi, pod uvjetom da je roba uvezena u posebne svrhe, namijenjena za ponovni izvoz u određenom roku i da je bez promjena, osim uobičajene amortizacije zbog njezine upotrebe.

               2.Svaka stranka odobrava privremeni uvoz, uz potpuno uvjetno oslobođenje od plaćanja uvoznih carina i poreza i bez primjene uvoznih ograničenja ili zabrana gospodarske naravi, kako je predviđeno njezinim zakonima i propisima, za sljedeće vrste robe:

               (a)roba namijenjena izlaganju ili upotrebi na izložbama, sajmovima, sastancima ili sličnim događanjima (roba namijenjena izlaganju ili predstavljanju na događanju; roba namijenjena za upotrebu u vezi s izlaganjem stranih proizvoda na događaju; oprema, uključujući opremu za usmeno prevođenje, aparati za snimanje zvuka i slike te filmovi obrazovnog, znanstvenog ili kulturnog karaktera namijenjeni za upotrebu na međunarodnim sastancima, konferencijama ili kongresima); proizvodi dobiveni uzgredno tijekom događanja od privremeno uvezene robe, kao rezultat predstavljanja izloženih strojeva ili uređaja;

               (b)profesionalna oprema (oprema za tisak, za emitiranje zvuka ili televizijsko emitiranje koja je potrebna predstavnicima tiska, organizacija za radiodifuziju ili televizijsko emitiranje koje posjećuju državno područje druge zemlje radi izvješćivanja, prijenosa ili bilježenja materijala za određene programe; kinematografska oprema potrebna osobi koja posjećuje državno područje druge zemlje radi izrade određenog filma ili filmova; sva ostala oprema potrebna za obavljanje poziva, trgovine ili profesije osobe koja posjećuje državno područje druge zemlje radi obavljanja određenog zadatka ako se ne upotrebljava za industrijsku proizvodnju ili pakiranje robe ili (osim za ručni alat) za iskorištavanje prirodnih resursa, izgradnju, popravak ili održavanje zgrada ili zemljane radove i slične projekte; pomoćni uređaji za prethodno navedenu opremu i s njom povezani pribor); sastavni dijelovi uvezeni radi popravka profesionalne opreme za privremeni uvoz;

               (c)roba uvezena u vezi s nekom komercijalnom djelatnošću, čiji uvoz sam po sebi ne čini komercijalnu djelatnost (pakiranje koje se uvozi puno, a ponovno izvozi prazno ili puno, ili se uvozi prazno, a ponovno izvozi puno; kontejneri, neovisno o tome jesu li napunjeni robom ili nisu, te pribor i oprema za privremeno uvezene kontejnere, koji se uvoze s kontejnerom, ponovno izvoze odvojeno ili s drugim kontejnerom ili se uvoze odvojeno, a ponovno izvoze s kontejnerom i sastavnim dijelovima namijenjenima za popravak kontejnera za koje je odobren privremeni uvoz; palete; uzorci; reklamni filmovi; druga roba uvezena u vezi s nekom komercijalnom djelatnošću);

               (d)roba uvezena u vezi s proizvodnim postupkom (matrice, blokovi, pločice, kalupi, crteži, nacrti, modeli i ostali slični proizvodi; predmeti za mjerenje, kontrolu i provjeru te drugi slični predmeti; posebni alati i instrumenti koji se uvoze radi upotrebe u proizvodnom postupku); zamjenska sredstva proizvodnje (instrumenti, uređaji i strojevi koje dobavljač ili serviser stavlja na raspolaganje kupcu do isporuke ili popravka slične robe);

               (e)roba koja se uvozi isključivo u obrazovne, znanstvene ili kulturne svrhe (znanstvena oprema, pedagoški materijali, materijali za razonodu pomoraca i sva druga dobra uvezena u vezi s obrazovnim, znanstvenim ili kulturnim aktivnostima); rezervni dijelovi za znanstvenu opremu i pedagoške materijale za koje je odobren privremeni uvoz; alati posebno konstruirani za održavanje, provjeru, profiliranje ili popravak takve opreme;

               (f)osobni predmeti (svi predmeti, novi ili rabljeni, koje putnik može s razlogom trebati za svoju osobnu upotrebu za vrijeme putovanja, uzimajući u obzir sve okolnosti putovanja, ali isključujući svu robu koja se uvozi u komercijalne svrhe); roba uvezena u sportske svrhe (sportska oprema i drugi predmeti koje putnik koristi u sportskim natjecanjima ili prikazivanjima ili za trening koji se odvija na carinskom području privremenog uvoza);

               (g)turistički reklamni materijal (roba uvezena radi poticanja javnosti za posjet drugoj državi, osobito za sudjelovanje na kulturnim, vjerskim, turističkim, sportskim i stručnim skupovima ili predstavljanje u drugoj državi);

               (h)roba uvezena u humanitarne svrhe (medicinska, kirurška i laboratorijska oprema i pošiljke pomoći, kao što su vozila i druga prijevozna sredstva, pokrivači, šatori, montažne kuće ili druga roba koja je prijeko potrebna, proslijeđena kao pomoć ljudima koji su pogođeni prirodnim i sličnim katastrofama); i

               (i)životinje uvezene za posebne namjene (dresura, trening, uzgoj, potkivanje ili vaganje, veterinarsko liječenje, testiranje (na primjer radi kupnje), sudjelovanje na priredbama, izložbama, natjecanjima ili demonstracijama, zabavu (cirkuske životinje itd.), putovanje (uključujući kućne ljubimce putnika), obavljanje funkcija (policijski psi ili konji; psi tragači, psi vodiči slijepih itd.), operacije spašavanja, sezonsko premještanje ili ispaša, obavljanje rada ili prijevoza, medicinske svrhe (dostava zmijskog otrova itd.).

               3.Svaka stranka, za privremeni uvoz robe iz stavka 2., bez obzira na njezino podrijetlo, prihvaća karnet, kako je propisan za potrebe Konvencije ATA ili Istanbulske konvencije, izdan i ovjeren u drugoj stranci, za koje jamči udruženje koje je dio međunarodnog jamstvenog lanca i koji su ovjereni od nadležnih tijela i valjani na carinskom području stranke uvoznice.

               Članak CUSTMS 17. Jedinstveno sučelje

               Svaka stranka nastoji uspostaviti sustave s jedinstvenim sučeljem koji trgovcima omogućuju da dokumentaciju ili podatke potrebne za uvoz, izvoz ili provoz robe tijelima ili agencijama dostavljaju preko jedinstvene ulazne točke.

               Članak CUSTMS 18. Olakšavanje prometa ro-ro

               1.
                     Priznajući veliku količinu prelazaka mora i, osobito, veliku količinu prometa ro-ro između svojih carinskih područja, stranke pristaju surađivati kako bi olakšale takav promet te druge alternativne vrste prijevoza.

               2.
                     Stranke potvrđuju:

               (a)pravo svake stranke da u skladu sa svojim pravnim okvirom određuje carinske formalnosti i postupke za promet između stranaka kojima se olakšava trgovina; i

               (b)pravo luka, lučkih uprava i operatora da djeluju, u okviru pravnog poretka svojih stranaka, u skladu sa svojim pravilima te operativnim i poslovnim modelima.

               3.
                     U tu svrhu stranke:

               (a)
                     donose ili zadržavaju postupke kojima se omogućuje dostava uvozne dokumentacije i ostalih potrebnih podataka, uključujući manifeste, kako bi počele s obradom prije dolaska robe u cilju ubrzanja puštanja robe u promet nakon dolaska; i

               (b)
                     obvezuju se operatorima olakšati korištenje provoznog postupka, uključujući pojednostavnjenja provoznog postupka kako je predviđeno Konvencijom o zajedničkom provoznom postupku.

               4.
                     Stranke su suglasne poticati suradnju među svojim carinskim tijelima na bilateralnim morskim rutama i razmjenjivati informacije o funkcioniranju luka namijenjenih za promet između njih te o primjenjivim pravilima i postupcima. Informacije o mjerama koje su uspostavile i postupcima koje su luke uvele radi olakšanja takvog prometa objavljivat će javno i promicati će upoznavanje operatora s njima.

               Članak CUSTMS.19.: Administrativna suradnja u području PDV-a i uzajamna pomoć pri naplati poreza i carina

               Nadležna tijela stranaka surađuju kako bi osigurala usklađenje s propisima o PDV-u i naplatu poreznih i carinskih potraživanja u skladu s Protokolom o administrativnoj suradnji i suzbijanju prijevara u području poreza na dodanu vrijednost i o uzajamnoj pomoći pri naplati poreznih i carinskih potraživanja.

               Članak CUSTMS. 20.: Posebni trgovinski odbor za carinsku suradnju i pravila o podrijetlu

               1.
                     Posebni trgovinski odbor za carinsku suradnju i pravila o podrijetlu:

               (a)
                     održava redovita savjetovanja; i

               (b)
                     u vezi s preispitivanjem odredaba Priloga CUSTMS-1. [Ovlašteni gospodarski subjekti]:

               (I)zajednički potvrđuje članove programa kako bi se utvrdile prednosti i nedostaci u provedbi Priloga CUSTMS-1. [Ovlašteni gospodarski subjekti]; i

               (II)razmjenjuje stajališta o podacima koje treba dijeliti i postupanju s gospodarskim subjektima.

               2.Posebni trgovinski odbor za carinsku suradnju i pravila o podrijetlu može donositi odluke ili preporuke o:

               (a)
                     razmjeni informacija povezanih s carinom, uzajamnom priznavanju tehnika upravljanja rizikom, standardima i kontrolama rizika, carinskim sigurnosnim mjerama, prethodnim odlukama, zajedničkim pristupima određivanju carinske vrijednosti te o drugim pitanjima povezanima s provedbom ovog poglavlja;

               (b)
                     aranžmanima koji se odnose na automatsku razmjenu informacija iz članka 10. [Automatska razmjena informacija] Protokola o uzajamnoj administrativnoj pomoći u carinskim pitanjima i o drugim pitanjima koja se odnose na provedbu tog protokola;

               (c)
                     svim pitanjima u vezi s provedbom Priloga CUSTMS-1. [Ovlašteni gospodarski subjekti]; i

               (d)
                     o postupcima savjetovanja iz članka ORIG.26. [Odbijanje povlaštenog tarifnog postupanja] o svim tehničkim ili administrativnim pitanjima koja se odnose na provedbu poglavlja 2. [Pravila o podrijetlu] ove glave, uključujući napomene za tumačenje čiji je cilj osigurati ujednačeno upravljanje pravilima o podrijetlu.

               Članak CUSTMS.21.: Izmjene

               1.
                     Vijeće za partnerstvo može izmijeniti:

               (a) Prilog CUSTMS-1. [Ovlašteni gospodarski subjekti], Protokol o uzajamnoj administrativnoj pomoći u carinskim pitanjima i popis robe utvrđen u članku 16. [Privremeni uvoz] stavku 2.; i

               (b) Protokol o administrativnoj suradnji i suzbijanju prijevara u području poreza na dodanu vrijednost i o uzajamnoj pomoći pri naplati poreznih i carinskih potraživanja.

               2.
                     Posebni trgovinski odbor za administrativnu suradnju u području PDV-a, naplatu poreza i carina može izmijeniti vrijednost iz članka 33. stavka 4. Protokola o administrativnoj suradnji i suzbijanju prijevara u području poreza na dodanu vrijednost i o uzajamnoj pomoći pri naplati poreznih i carinskih potraživanja.

               Glava II.: Usluge i ulaganja

               Poglavlje 1.: Opće odredbe

               Članak SERVIN.1.1.: Cilj i područje primjene

               1.Stranke potvrđuju svoju predanost stvaranju povoljne klime za razvoj trgovine i ulaganja među strankama.

               2.Stranke ponovno potvrđuju pravo na regulaciju na svojem području radi ostvarivanja legitimnih ciljeva politike, kao što su zaštita javnog zdravlja, socijalne usluge, javno obrazovanje, sigurnost, okoliš, uključujući klimatske promjene, javni moral, socijalna zaštita i zaštita potrošača, zaštita privatnosti i podataka te promicanje i zaštita kulturne različitosti.

               3.Ova se glava ne primjenjuje na mjere koje se odnose na fizičke osobe iz stranke koje traže pristup tržištu rada druge stranke niti na mjere koje se odnose na nacionalnu pripadnost ili državljanstvo, rezidentnost ili trajno zapošljavanje.

               4.Ova glava ne sprečava stranku da primjenjuje mjere kojima se regulira ulazak fizičkih osoba na njezino područje ili njihov privremeni boravak na njezinu području, uključujući mjere potrebne za zaštitu integriteta njezinih granica i uredno kretanje fizičkih osoba preko tih granica, pod uvjetom da se te mjere ne primjenjuju na način kojim bi se poništile ili umanjile povlastice na koje druga stranka ima pravo u skladu s uvjetima ove glave. Sama činjenica da se za fizičke osobe određenih zemalja zahtijeva viza, a za druge ne, ne smatra se poništenjem ili umanjenjem povlastica u skladu s ovom glavom.

               5.Ova se glava ne primjenjuje na:

               (a)usluge zračnog prijevoza i povezane usluge potpore uslugama zračnog prijevoza
                  6
               , osim:

               (I)usluge popravka i održavanja zrakoplova;

               (II)usluge računalnog sustava rezervacija;

               (III)zemaljske usluge;

               (IV)sljedeće usluge koje se pružaju uz upotrebu zrakoplova s posadom, ako su usklađene sa zakonima i propisima stranaka kojima se uređuje ulazak zrakoplova na njihovo područje, odlazak iz njega i let unutar njega: gašenje požara iz zraka, letačko osposobljavanje, zaprašivanje, izmjera, kartiranje, fotografiranje, i druge poljoprivredne, industrijske i inspekcijske usluge iz zraka, i

               (V)usluge prodaje i stavljanja na tržište usluga zračnog prijevoza;

               (b)audiovizualne usluge;

               (c)nacionalnu pomorsku kabotažu
                  7
               ; i

               (d)prijevoz unutarnjim plovnim putovima.

               6.Ova se glava ne primjenjuje na mjere stranke u vezi s javnom nabavom robe ili usluga za državne potrebe, a ne radi preprodaje na tržištu ili za isporuku robe ili usluge za komercijalnu prodaju, bez obzira na to je li ta nabava „obuhvaćena nabava” u smislu članka PPROC.2. [Uključivanje određenih odredaba GPA-a i obuhvaćene javne nabave].

               7.Osim članka SERVIN.2.6. [Zahtjevi u pogledu rezultata], ova se glava ne primjenjuje na subvencije ili bespovratna sredstva koje pružaju stranke, uključujući kredite, jamstva i osiguranje s državnim jamstvom.

               Članak SERVIN.1.2.: Definicije

               Za potrebe ove glave:

               (a)„aktivnosti koje se obavljaju u okviru izvršavanja javnih ovlasti” znači aktivnosti, uključujući usluge, koje se ne obavljaju na komercijalnoj osnovi niti u tržišnom natjecanju s jednim ili više gospodarskih subjekata
                  8
               ;

               (b)„usluge popravka i održavanja zrakoplova” znači aktivnosti na zrakoplovu ili njegovu dijelu za vrijeme kojih je zrakoplov povučen iz prometa i ne uključuju takozvano linijsko održavanje;

               (c)„usluge računalnog sustava rezervacija” znači usluge računalnih sustava koji sadržavaju informacije o redovima letenja zračnih prijevoznika, slobodnim mjestima, cijenama karata i pravilima za izdavanje karata i koji omogućuju rezervaciju ili izdavanje karata;

               (d)„obuhvaćeno poduzeće” znači poduzeće na području stranke koje je u skladu s točkom i. osnovao ulagač iz druge stranke u skladu s primjenjivim pravom, koje postoji na datum stupanja ovog Sporazuma na snagu ili je osnovano nakon tog datuma;

               (e)„prekogranična trgovina uslugama” znači pružanje usluga:

               (I)iz područja jedne stranke na područje druge stranke; ili

               (II)na području jedne stranke korisniku usluge druge stranke;

               (f)„gospodarska djelatnost” znači aktivnosti industrijske, komercijalne i profesionalne naravi ili obrtničke djelatnosti, uključujući pružanje usluga, osim aktivnosti koje se obavljaju u okviru izvršavanja javnih ovlasti;

               (g)„poduzeće” znači pravna osoba, podružnica ili predstavništvo pravne osobe;

               (h)„osnivanje poslovne jedinice” znači utemeljenje ili stjecanje pravne osobe, među ostalim i stjecanjem udjela u kapitalu, ili otvaranje podružnice ili predstavništva na području stranke, s ciljem stvaranja i održanja trajnih gospodarskih veza;

               (i)„zemaljske usluge” znači pružanje, uz naknadu ili na temelju ugovora, sljedećih usluga u zračnoj luci: zastupanje zračnog prijevoznika, upravljanje i nadzor; prihvat i otprema putnika; prihvat i otprema prtljage; usluge na stajanci; ugostiteljske usluge; prihvat i otprema tereta i pošte; opskrba zrakoplova gorivom; čišćenje i opsluživanje zrakoplova; zemaljski prijevoz; letačke operacije, upravljanje letačkim osobljem i planiranje leta; zemaljske usluge ne uključuju: samostalno obavljanje usluga; poslove zaštite; popravak i održavanje zrakoplova; ili upravljanje bitnom centraliziranom infrastrukturom zračne luke ili njezin rad, kao što su oprema za odleđivanje, sustavi za distribuciju goriva, sustavi rukovanja prtljagom i fiksni sustavi za prijevoz unutar zračne luke;usluge popravka i održavanja zrakoplova;

               (j)„ulagač stranke” znači fizička ili pravna osoba iz jedne od stranaka koja želi osnovati, osniva ili je osnovala poduzeće u skladu s točkom (h) na području druge stranke;

               (k)„pravna osoba stranke”
                  9
                znači:

               (I)za Uniju:

               (A)
                     pravna osoba koja je osnovana ili ustrojena u skladu s pravom Unije ili njezine države članice i koja na području Unije obavlja znatne poslovne djelatnosti, koje Unija u skladu sa svojom obavijesti WTO-u o Ugovoru o osnivanju Europske zajednice (WT/REG39/1) tumači kao istovjetne pojmu „učinkovite i trajne veze” s gospodarstvom države članice na temelju članka 54. Ugovora o funkcioniranju Europske unije (UFEU); i

               (B)
                     brodarska društva osnovana izvan Unije koja su pod kontrolom fizičkih osoba iz države članice i čija su plovila registrirana u državi članici i plove pod zastavom države članice;

               (II)za Ujedinjenu Kraljevinu:

               (A)
                     pravna osoba koja je osnovana ili organizirana u skladu s pravom Ujedinjene Kraljevine i koja obavlja bitne poslovne aktivnosti na državnom području Ujedinjene Kraljevine; i

               (B)
                     brodarska društva osnovana izvan Ujedinjen Kraljevine koja su pod kontrolom fizičkih osoba iz Ujedinjene Kraljevine i čija su plovila registrirana u Ujedinjenoj Kraljevini i plove pod zastavom Ujedinjene Kraljevine;

               (l)„poslovanje” znači vođenje, upravljanje, održavanje, korištenje, uživanje, prodaja ili drugi način raspolaganja poduzećem;

               (m)„stručne kvalifikacije” znači kvalifikacije potvrđene dokazom o formalnoj osposobljenosti, profesionalnom iskustvu ili drugom potvrdom kompetencije;

               (n)„prodaja i marketing usluga zračnog prijevoza” znači mogućnost da dotični zračni prijevoznik slobodno prodaje i stavlja na tržište svoje usluge zračnog prijevoza, uključujući sve aspekte marketinga kao što su istraživanje tržišta, oglašavanje i distribucija, ali ne uključuje određivanje cijena usluga zračnog prijevoza ili primjenjive uvjete;

               (o)„usluga” znači bilo koja usluga u bilo kojem sektoru, osim usluga koje se pružaju u okviru izvršavanja javnih ovlasti;

               (p)„usluge koja se pružaju u okviru izvršavanja javnih ovlasti” znači svaka usluga koja se ne pruža na komercijalnoj osnovi niti u tržišnom natjecanju s jednim ili više pružatelja usluga;

               (q)„pružatelj usluge” znači fizička ili pravna osoba koja želi pružati ili pruža uslugu;

               (r)„pružatelj usluge stranke” znači fizička ili pravna osoba stranke koja namjerava pružati ili pruža uslugu;

               Članak SERVIN.1.3.: Uskraćivanje povlastica

               1.Stranka može uskratiti povlastice iz ove glave i iz glave IV. [Kretanje kapitala, plaćanja, prijenosi i privremene zaštitne mjere] ovog naslova ulagaču ili pružatelju usluge druge stranke ili obuhvaćenom poduzeću ako stranka koja uskraćuje povlastice donese ili održava mjere povezane s održavanjem međunarodnog mira i sigurnosti, uključujući zaštitu ljudskih prava:

               (a)kojima se zabranjuju transakcije s tim ulagačem, pružateljem usluge ili obuhvaćenim poduzećem; ili

               (b)koje bi se prekršilo ili zaobišlo ako bi se tom ulagaču, pružatelju usluge ili obuhvaćenom poduzeću dodijelile povlastice iz ove glave i iz glave IV. [Kretanje kapitala, plaćanja, prijenosi i privremene zaštitne mjere] ovog naslova, uključujući slučajeve u kojima mjere zabranjuju transakcije s fizičkom ili pravnom osobom koja je vlasnik ili kontrolira bilo koju od njih.

               2.Podrazumijeva se da se stavak 1. primjenjuje na glavu IV. [Kretanje kapitala, plaćanja, prijenosi i privremene zaštitne mjere] ovog naslova ako se odnosi na usluge ili ulaganja u pogledu kojih su stranci uskraćene povlastice iz ove glave.

               Članak SERVIN.1.4.: Preispitivanje

               1.S ciljem mogućeg poboljšanja odredaba ove glave, a u skladu sa svojim obvezama u okviru međunarodnih sporazuma, stranke preispituju svoj pravni okvir koji se odnosi na trgovinu uslugama i ulaganja, uključujući ovaj Sporazum, u skladu s člankom FINPROV.3.[Preispitivanje].

               2.Stranke nastoje, prema potrebi, preispitati nesukladne mjere i rezerve utvrđene u Prilogu SERVIN-1. [Postojeće mjere], Prilog SERVIN-2. [Buduće mjere], Prilogu SERVIN-3. [Poslovni posjetitelji u svrhu osnivanja poslovne jedinice, osobe premještene unutar društva i poslovni posjetitelji u kratkoročnom posjetu] i Prilogu SERVIN-4. [Ugovorni pružatelji usluga i samostalni stručnjaci] i djelatnosti poslovnih posjetitelja u kratkoročnom posjetu utvrđene u Prilogu SERVIN-3. [Poslovni posjetitelji u svrhu osnivanja poslovne jedinice, osobe premještene unutar društva i poslovni posjetitelji u kratkoročnom posjetu], radi postizanja dogovora oko mogućih poboljšanja u obostranom interesu.

               3.
                     Ovaj se članak ne primjenjuje na financijske usluge.

               Poglavlje 2.: Liberalizacija ulaganja

               Članak SERVIN.2.1.: Područje primjene

               Ovo se poglavlje primjenjuje na mjere stranke koje utječu na osnivanje poduzeća radi obavljanja gospodarskih djelatnosti i na poslovanje takvog poduzeća od strane:

               (a)ulagača druge stranke;

               (b)obuhvaćenih poduzeća; i

               (c)za potrebe članka SERVIN.2.6. [Zahtjevi u pogledu rezultata], svakog poduzeća na području stranke koja donosi ili održava mjeru.

               Članak SERVIN.2.2.: Pristup tržištu

               U vezi s osnivanjem poduzeća od strane ulagača druge stranke ili obuhvaćenog poduzeća, ili poslovanjem obuhvaćenog poduzeća, stranka ne donosi ni ne zadržava, ni na razini cijelog svojeg područja ni na razini teritorijalnih jedinica, mjere kojima se:

               (a)određuju ograničenja:

               i.
                     broja poduzeća koja mogu obavljati određenu gospodarsku djelatnost, u obliku brojčanih kvota, monopola, isključivih dobavljača ili zahtjeva za ispitivanje gospodarskih potreba;

               ii.
                     ukupne vrijednosti transakcija ili imovine u obliku brojčanih kvota ili zahtjeva za ispitivanje gospodarskih potreba;

               iii.
                     ukupnog broja operacija ili ukupne količine proizvodnje, izraženih u određenim brojčanim jedinicama u obliku kvota ili zahtjeva za ispitivanje gospodarskih potreba
                  10
               ;
                  11

               iv.
                     sudjelovanja stranog kapitala, u obliku najvećeg dopuštenog postotka stranog udjela, ili ukupne vrijednosti pojedinačnog ili skupnog stranog ulaganja; ili

               v.
                     ukupnog broja fizičkih osoba koje se mogu zaposliti u pojedinom sektoru ili koje poduzeće može zaposliti i koje su potrebne za obavljanje gospodarske djelatnosti i s njome su izravno povezane, u obliku brojčanih kvota ili zahtjeva za ispitivanje gospodarskih potreba; ili

               (b)ograničavaju ili zahtijevaju posebne vrste pravnog subjekta ili zajedničkog pothvata putem kojih poduzetnik iz druge stranke može obavljati gospodarsku djelatnost.

               Članak SERVIN.2.3.: Nacionalni tretman

               1.Svaka stranka ulagačima druge stranke i obuhvaćenim poduzećima odobrava tretman koji nije manje povoljan od tretmana koji u sličnim situacijama odobrava vlastitim ulagačima i njihovim poduzećima, u odnosu na poslovanje na svojem području.

               2.Tretman koji je stranka odobrila u skladu sa stavkom 1. znači:

               (a)u odnosu na regionalnu ili lokalnu razinu vlasti Ujedinjene Kraljevine, tretman koji nije manje povoljan od najpovoljnijeg tretmana koji u sličnim situacijama ta razina vlasti odobrava ulagačima Ujedinjene Kraljevine i njihovim poduzećima na svojem području; i i

               (b)u odnosu na državna tijela države članice ili u državi članici, tretman koji nije manje povoljan od najpovoljnijeg tretmana koji ta državna tijela u sličnim situacijama odobravaju ulagačima te države članice i njihovim poduzećima na svojem području.

               Članak SERVIN.2.4.: Tretman najpovlaštenije nacije

               1.Svaka stranka ulagačima druge stranke i obuhvaćenim poduzećima odobrava tretman koji nije manje povoljan od tretmana koji u sličnim situacijama odobrava ulagačima treće zemlje i njihovim poduzećima, u odnosu na osnivanje na svojem području.

               2.Svaka stranka ulagačima druge stranke i obuhvaćenim poduzećima odobrava tretman koji nije manje povoljan od tretmana koji u sličnim situacijama odobrava ulagačima treće zemlje i njihovim poduzećima, u odnosu na poslovanje na svojem području.

               3.Stavci 1. i 2. ne smiju se tumačiti kao obvezivanje stranke da na poduzetnike druge stranke i obuhvaćena poduzeća primijeni tretman koji proizlazi iz:

               (a)međunarodnog sporazuma o izbjegavanju dvostrukog oporezivanja ili drugih međunarodnih sporazuma ili režima potpuno ili djelomično povezanih s oporezivanjem; ili

               (b)mjera kojima se predviđa priznavanje, uključujući priznavanje standarda ili kriterija za odobrenje, licenciranje ili certificiranje fizičke osobe ili poduzeća za obavljanje gospodarske djelatnosti, ili priznavanje bonitetnih mjera iz stavka 3. Priloga GATS-u o financijskim uslugama.

               4.Podrazumijeva se da se „tretman” iz stavaka 1. i 2. ne odnosi na postupke rješavanja sporova između poduzetnika i države predviđenih u drugim međunarodnim sporazumima.

               5.Podrazumijeva se da postojanje materijalnih odredaba u drugim međunarodnim sporazumima koje je stranka sklopila s trećom zemljom ili samo formalno prenošenje tih odredaba u domaće pravo u mjeri u kojoj je to potrebno za njihovo uključivanje u domaći pravni poredak sami po sebi ne čine „tretman” iz stavaka 1. i 2. Mjere stranke u skladu s tim odredbama mogu činiti takav tretman i stoga dovesti do kršenja ovog članka.

               Članak SERVIN.2.5.: Viša uprava i upravni odbori

               Stranka od obuhvaćenog poduzeća ne zahtijeva da izvršnim direktorima, direktorima ili članovima upravnog odbora imenuje osobe određenog državljanstva.

               Članak SERVIN.2.6.: Zahtjevi u pogledu rezultata

               1.Stranka ne uvodi niti izvršava zahtjeve, obveze ili preuzetu odgovornost u pogledu osnivanja ili poslovanja poduzeća na svojem području za sljedeće:

               (a)izvoz određene količine ili postotka robe ili usluga;

               (b)postizanje određene razine ili postotka domaćeg sadržaja;

               (c)kupnju, upotrebu ili dodjelu povlastica robi proizvedenoj ili uslugama pruženima na njezinu području ili kupnju robe ili usluga od fizičkih ili pravnih osoba ili drugih subjekata na njezinu području;

               (d)bilo kakvo povezivanje obujma ili vrijednosti uvoza s obujmom ili vrijednošću izvoza ili iznosom deviznih priljeva tog poduzeća;

               (e)ograničenje na svojem području prodaje robe ili usluga koje to poduzeće proizvodi ili pruža na način da se ta prodaja na bilo koji način povezuje s obujmom ili vrijednošću njezina izvoza ili deviznih priljeva;

               (f)prijenos tehnologije, proizvodnog postupka ili drugog zaštićenog znanja na fizičku ili pravnu osobu ili bilo koji drugi subjekt na njezinu području
                  12
               ;

               (g)isporuku robe ili usluge koju proizvodi ili pruža poduzeće na određeno regionalno ili svjetsko tržište isključivo s područja stranke;

               (h)lociranje sjedišta za određenu regiju svijeta koja je šira od područja stranke ili svjetskog tržišta na njezinu području;

               (i)zapošljavanje određenog broja ili postotka fizičkih osoba te stranke;

               (j)postizanje određene razine ili vrijednosti istraživanja i razvoja na njezinu području;

               (k)ograničenje izvoza ili prodaje za izvoz;

               (l)s obzirom na ugovore o licenciji koji su na snazi u trenutku uvođenja ili izvršenja zahtjeva, obveze ili preuzete odgovornosti, ili buduće ugovore o licenciji koji su dobrovoljno sklopljeni između poduzeća i fizičke ili pravne osobe ili drugog subjekta na njezinu području, ako je zahtjev određen ili izvršen, ili su obveza ili preuzeta odgovornost izvršene tako da se na taj ugovor o licenciji izravno utječe izvršenjem ovlasti nepravosudnih javnih tijela stranke za donošenje:

               i. stope ili iznosa naknade za licenciju ispod određene razine; ili

               ii. zadanog trajanja ugovora o licenciji.

               Ova točka ne primjenjuje na ugovore o licenciji sklopljene između poduzeća i stranke. Za potrebe ove točke „ugovor o licenciji” znači svaki ugovor koji se odnosi na licenciranje tehnologije, proizvodnog postupka ili drugog zaštićenog znanja.

               2.Stranka ne uvjetuje prednosti ili nastavak prednosti u vezi s osnivanjem ili poslovanjem poduzeća na svojem području ispunjenjem bilo kojeg od sljedećih zahtjeva:

               (a)postizanje određene razine ili postotka domaćeg sadržaja;

               (b)kupnju, upotrebu ili dodjelu povlastica robi proizvedenoj ili uslugama pruženima na njezinu području ili kupnju robe ili usluga od fizičkih ili pravnih osoba ili drugog subjekta na njezinu području;

               (c)bilo kakvo povezivanje obujma ili vrijednosti uvoza s obujmom ili vrijednošću izvoza ili iznosom deviznih priljeva tog poduzeća;

               (d)ograničenje na svojem području prodaje robe ili usluga koje to poduzeće proizvodi ili pruža na način da se ta prodaja na bilo koji način povezuje s obujmom ili vrijednošću njezina izvoza ili deviznih priljeva; ili

               (e)ograničenje izvoza ili prodaje za izvoz.

               3.Ništa u stavku 2. ne tumači se tako da stranku sprečava da uvjetuje prednosti ili nastavak prednosti, u vezi s osnivanjem ili poslovanjem poduzeća na svojem području, ispunjenjem zahtjeva za smještanje proizvodnje, pružanje usluge, osposobljavanje ili zapošljavanje radnika, izgradnju ili proširenje određenih objekata ili istraživanje i razvoj na svojem području.

               4.Stavak 1. točke (f) i (l) ne primjenjuju se ako:

               (a)zahtjev se uvodi ili izvršava, ili se preuzeta obveza ili odgovornost izvršava po nalogu suda, upravnog tijela ili tijela za tržišno natjecanje, na temelju prava tržišnog natjecanja stranke, radi sprečavanja ili ispravljanja ograničavanja ili narušavanja tržišnog natjecanja; ili

               (b)stranka odobri upotrebu prava intelektualnog vlasništva u skladu s člankom 31. ili 31.a Sporazuma o TRIPS-u ili donese ili zadrži mjere kojima se zahtijeva otkrivanje podataka ili zaštićenih informacija koje su obuhvaćene područjem primjene ili su u skladu s člankom 39. stavkom 3. Sporazuma o TRIPS-u.

               5.Stavak 1. točke od (a) do (c) i stavak 2. točke (a) i (b) ne primjenjuju se na kvalifikacijske zahtjeve za robu ili usluge koji se odnose na sudjelovanje u programima promicanja izvoza i strane pomoći.

               6.
                     Podrazumijeva se da ovaj članak ne sprečava izvršenje od strane nadležnih tijela stranke bilo koje obveze koja se preuzima između osoba koje nisu stranka, a koju ta stranka nije izravno ili neizravno uvela ili zahtijevala.

               7.
                     Podrazumijeva se da se stavak 2. točke (a) i (b) ne primjenjuju na zahtjeve koje stranka uvoznica uvede u pogledu sadržaja robe koji je potreban da bi roba mogla zadovoljiti uvjete za primjenu povlaštenih tarifa ili povlaštenih kvota.

               8.
                     Stavak 1. točka (l) ne primjenjuje se ako sud uvodi ili izvršava zahtjev ili izvršava obvezu ili preuzetu odgovornost kao primjerenu naknadu u skladu sa zakonom o zaštiti autorskog prava stranke.

               9.
                     Stranka ne uvodi ni ne izvršava mjere koje nisu u skladu s njezinim obvezama iz Sporazuma o mjerama ulaganja povezanima s trgovinom (TRIM), čak i ako je te mjere ta stranka uvrstila u PRILOG SERVIN-1. [Postojeće mjere] ili PRILOG SERVIN-2. [Buduće mjere].

               10.
                     Podrazumijeva se da se ovim člankom od stranke ne zahtijeva da dopusti pružanje određene usluge na prekograničnoj osnovi ako ta stranka donese ili održava ograničenja ili zabrane takvog pružanja usluga koja su u skladu s rezervama, uvjetima ili kvalifikacijama utvrđenima za određeni sektor, podsektor ili djelatnost navedene u PRILOGU SERVIN-1. [Postojeće mjere] ili PRILOGU SERVIN-2. [Buduće mjere].

               11.
                     Uvjet za prednosti ili nastavak prednosti iz stavka 2. nije zahtjev, obveza ni preuzeta odgovornost za potrebe stavka 1.

               Članak SERVIN.2.7.: Nesukladne mjere i iznimke

               1.Članci SERVIN.2.2. [Pristup tržištu], SERVIN.2.3. [Nacionalni tretman], SERVIN.2.4. [Tretman najpovlaštenije nacije], SERVIN.2.5. [Viša uprava i upravni odbori] i SERVIN.2.6. [Zahtjevi u pogledu rezultata] ne primjenjuju se na:

               (a)postojeće nesukladne mjere stranke na razini:

               i.
                     za Uniju:

               (A)
                     Unije, kako je utvrđeno u Rasporedu Unije u Prilogu SERVIN.1. [Postojeće mjere];

               (B)
                     središnje uprave države članice, kako je utvrđeno u Rasporedu Unije u Prilogu SERVIN.1. [Postojeće mjere];

               (C)
                     regionalne uprave države članice, kako je utvrđeno u Rasporedu Unije u Prilogu SERVIN.1. [Postojeće mjere]; ili

               (D)
                     lokalne uprave, osim one iz točke (C); i

               ii.
                     za Ujedinjenu Kraljevinu:

               (A)
                     središnje uprave, kako je utvrđeno u Rasporedu Ujedinjene Kraljevine u Prilogu SERVIN.1. [Postojeće mjere];

               (B)
                     regionalne uprave, kako je utvrđeno u Rasporedu Ujedinjene Kraljevine u Prilogu SERVIN.1. [Postojeće mjere];

               ili

               (C)
                     lokalne vlasti;

               (b)nastavak primjene ili žurnu obnovu nesukladnih mjera iz točke (a); ili

               (c)izmjenu nesukladnih mjera iz ovog stavka točaka (a) i (b), pod uvjetom da se njome ne smanjuje usklađenost mjere, kakva je bila neposredno prije izmjene, s člancima SERVIN.2.2. [Pristup tržištu], SERVIN.2.3. [Nacionalni tretman], SERVIN.2.4. [Tretman najpovlaštenije nacije], SERVIN.2.5. [Viša uprava i upravni odbori] ili SERVIN.2.6. [Zahtjevi u pogledu rezultata].

               2.Članci SERVIN 2.2. [Pristup tržištu], SERVIN 2.3. [Nacionalni tretman], SERVIN 2.4. [Tretman najpovlaštenije nacije], SERVIN 2.5. [Viša uprava i upravni odbori] i SERVIN 2.6. [Zahtjevi u pogledu rezultata] ne primjenjuju se na mjeru stranke koja je sukladna s rezervama, uvjetima ili kvalifikacijama utvrđenima za određeni sektor, podsektor ili djelatnost navedene u Prilogu SERVIN.2. [Buduće mjere].

               3.Članci SERVIN.2.3. [Nacionalni tretman] i SERVIN.2.4. [Tretman najpovlaštenije nacije] ne primjenjuju se ni na jednu mjeru koja čini iznimku ili odstupanje od članaka 3. ili 4. Sporazuma o TRIPS-u, kako je izričito predviđeno u člancima od 3. do 5. tog Sporazuma.

               4.Podrazumijeva se da se člancima SERVIN.2.3 [Nacionalni tretman] i SERVIN.2.4. [Tretman najpovlaštenije nacije] stranku ne sprečava da propiše zahtjeve u pogledu informacija, među ostalim u statističke svrhe, u vezi s osnivanjem poduzeća ili poslovanjem ulagača druge stranke ili obuhvaćenih poduzeća, pod uvjetom da se time ne izbjegavaju obveze te stranke na temelju tih članaka.

               Poglavlje 3.: Prekogranična trgovina uslugama

               Članak SERVIN.3.1.: Područje primjene

               Ovaj se odjeljak primjenjuje na mjere stranke koje utječu na prekograničnu trgovinu uslugama pružatelja usluga druge stranke.

               Članak SERVIN.3.2.: Pristup tržištu

               Stranka ni na razini cijelog područja ni na razini teritorijalnih jedinica ne smije donositi ni održavati mjere kojima se:

               (a)određuju ograničenja:

               i.
                     broja pružatelja usluga koji mogu pružati određenu uslugu, u obliku brojčanih kvota, monopola, isključivih pružatelja usluga ili zahtjeva za ispitivanjem gospodarskih potreba;

               ii.
                     ukupne  vrijednosti uslužnih transakcija ili imovine u obliku brojčanih kvota ili zahtjeva za ispitivanje gospodarskih potreba; ili

               iii. ukupnog broja usluga ili ukupne količine pruženih usluga utvrđivanjem određenih brojčanih jedinica u obliku kvota ili zahtjeva za ispitivanje gospodarskih potreba
                  13
               ; ili

               (b)
                     ograničavaju ili zahtijevaju određene vrste pravnih subjekata ili zajedničkog pothvata putem kojih pružatelj usluga može pružati usluge.

               Članak SERVIN.3.3.: Lokalna prisutnost

               Stranka ne smije zahtijevati od pružatelja usluge druge stranke da, kao uvjet za prekogranično pružanje usluge, zadrži poduzeće ili da ima boravište na njezinu području.

               Članak SERVIN.3.4.: Nacionalni tretman

               1.Svaka stranka odobrava uslugama i pružateljima usluga iz druge stranke tretman koji nije manje povoljan od tretmana koji u sličnim situacijama odobrava vlastitim uslugama i pružateljima usluga.

               2.Stranka može ispuniti zahtjev iz stavka 1. tako da uslugama i pružateljima usluga druge stranke odobri formalno jednak tretman ili formalno različit tretman od onoga koji odobrava vlastitim istovrsnim uslugama i pružateljima usluga.

               3.Formalno jednak tretman i formalno različit tretman smatraju se manje povoljnim ako mijenjaju uvjete tržišnog natjecanja u korist usluga ili pružatelja usluga stranke u usporedbi s istovrsnim uslugama ili pružateljima usluga druge stranke.

               4.Ništa u ovom članku ne tumači se tako da od bilo koje stranke zahtijeva nadoknadu za bilo koji konkurentski nepovoljan položaj koji je posljedica stranog podrijetla relevantnih usluga ili pružatelja usluga.

               Članak SERVIN.3.5.: Tretman najpovlaštenije nacije

               1.Svaka stranka uslugama i pružateljima usluga druge stranke odobrava tretman koji nije manje povoljan od tretmana koji, u sličnim situacijama, odobrava sličnim uslugama i pružateljima usluga treće zemlje.

               2.2. Stavak 1. ne tumači se tako da stranku obvezuje da na usluge i pružatelje usluga druge stranke proširi povlasticu bilo kojeg tretmana koji proizlazi iz:

               (a)međunarodnog sporazuma o izbjegavanju dvostrukog oporezivanja ili drugih međunarodnih sporazuma ili režima potpuno ili djelomično povezanih s oporezivanjem; ili

               (b)mjera kojima se predviđa priznavanje, uključujući standarde ili kriterije za odobrenje, licenciranje ili certificiranje fizičke osobe ili poduzeća za obavljanje gospodarske djelatnosti, ili bonitetnih mjera iz stavka 3. Priloga GATS-u o financijskim uslugama.

               3.Podrazumijeva se da postojanje materijalnih odredaba u drugim međunarodnim sporazumima koje je stranka sklopila s trećom zemljom ili samo formalno prenošenje tih odredaba u domaće pravo u mjeri u kojoj je to potrebno za njihovo uključivanje u domaći pravni poredak sami po sebi ne čine „tretman” iz stavka 1.. Mjere stranke u skladu s tim odredbama mogu činiti takav tretman i stoga dovesti do kršenja ovog članka.

               Članak SERVIN.3.6.: Nesukladne mjere

               1.Članci SERVIN.3.2. [Pristup tržištu], SERVIN.3.3. [Lokalna prisutnost], SERVIN.3.4. [Nacionalni tretman] i SERVIN.3.5. [Tretman najpovlaštenije nacije] ne primjenjuju se na:

               (a)postojeće nesukladne mjere stranke na razini:

               i.
                     za Uniju:

               (A)
                     Unije, kako je utvrđeno u Rasporedu Unije u Prilogu SERVIN-1. [Postojeće mjere];

               (B)
                     središnje uprave države članice, kako je utvrđeno u Rasporedu Unije u Prilogu SERVIN-1. [Postojeće mjere];

               (C)
                     regionalne uprave države članice, kako je utvrđeno u Rasporedu Unije u Prilogu SERVIN-1. [Postojeće mjere]; ili

               (D)
                     lokalne uprave, osim one iz točke (C); i

               ii.
                     za Ujedinjenu Kraljevinu:

               (A)
                     središnje uprave, kako je utvrđeno u Rasporedu Ujedinjene Kraljevine u Prilogu SERVIN-1. [Postojeće mjere];

               (B)
                     regionalne uprave, kako je utvrđeno u Rasporedu Ujedinjene Kraljevine u Prilogu SERVIN-1. [Postojeće mjere]; ili

               (C)
                     lokalne vlasti;

               (b)nastavak primjene ili žurnu obnovu nesukladnih mjera iz točke (a); ili

               (c)izmjenu bilo koje nesukladne mjere iz točaka (a) i (b) ovog stavka u mjeri u kojoj se njome ne smanjuje sukladnost mjere, kakva je postojala neposredno prije izmjene, s člancima SERVIN.3.2. [Pristup tržištu], SERVIN.3.3. [Lokalna prisutnost]], SERVIN.3.4. [Nacionalni tretman] i SERVIN.3.5. [Tretman najpovlaštenije nacije].

               2.Članci 3.2. [Pristup tržištu], SERVIN.3.3. [Lokalna prisutnost], SERVIN.3.4. [Nacionalni tretman] i SERVIN.3.5. [Tretman najpovlaštenije nacije] ne primjenjuju se ni na jednu mjeru stranke koja je u skladu s rezervama, uvjetima ili kvalifikacijama utvrđenima u pogledu sektora, podsektora ili djelatnosti navedenih u Prilogu SERVIN-2. [Buduće mjere].

               Poglavlje 4.: Ulazak i privremeni boravak fizičkih osoba iz poslovnih razloga

               Članak SERVIN.4.1.: Područje primjene i definicije

               1.Ovo poglavlje primjenjuje se na mjere stranke koje utječu na obavljanje gospodarskih djelatnosti na temelju ulaska i privremenog boravka na njezinu području fizičkih osoba druge stranke koje su poslovni posjetitelji u svrhu osnivanja poslovne jedinice, ugovorni pružatelji usluga, samostalni stručnjaci, osobe premještene unutar društva i poslovni posjetitelji u kratkoročnom posjetu.

               2.U mjeri u kojoj u ovom poglavlju nisu preuzete obveze, i dalje se primjenjuju svi zahtjevi propisani zakonima i propisima stranaka u vezi s ulaskom i privremenim boravkom, uključujući propise o trajanju boravka.

               3.Neovisno o odredbama ovog poglavlja, i dalje se primjenjuju svi zahtjevi propisani zakonima i propisima stranaka u vezi s radom i mjerama socijalne sigurnosti, uključujući propise o najnižoj plaći i kolektivnim ugovorima o plaćama.

               4.Obveze u pogledu ulaska i privremenog boravka fizičkih osoba u poslovne svrhe ne primjenjuju se ako je namjera ili učinak ulaska ili privremenog boravka umiješati se ili na drugi način utjecati na ishod radnog spora, pregovora s poslodavcem ili na zapošljavanje fizičkih osoba koje sudjeluju u takvom sporu.

               5.Za potrebe ovog poglavlja:

               (a)„poslovni posjetitelji u svrhu osnivanja poslovne jedinice” znači fizičke osobe zaposlene na rukovodećem položaju u pravnoj osobi iz stranke i:

               i.
                     koje su odgovorne za osnivanje poduzeća te pravne osobe na području druge stranke;

               ii.
                     koje ne nude, ne pružaju usluge niti se bave gospodarskom djelatnošću osim one koja je potrebna radi osnivanja tog poduzeća; i

               iii.
                     ne primaju naknadu iz izvora u stranci domaćinu;

               (b)„ugovorni pružatelji usluga” znači fizičke osobe zaposlene u pravnoj osobi iz stranke (na drugi način osim posredovanjem agencije za privremeno zapošljavanje i usluge ustupanja radnika), koja nije osnovana na području druge stranke i u dobroj je vjeri sklopila ugovor, na najviše 12 mjeseci, o pružanju usluga s krajnjim potrošačem u drugoj stranci kojim se zahtijeva privremena prisutnost njezinih zaposlenika koji:

               i.
                     u razdoblju od najmanje godinu dana neposredno prije dana podnošenja zahtjeva za ulazak i privremeni boravak nudili su istu vrstu usluga kao i zaposlenici pravne osobe;

               ii.
                     na taj dan imaju najmanje tri godine stručnog iskustva stečenog nakon punoljetnosti u sektoru djelatnosti koja je predmet ugovora, sveučilišnu diplomu ili dokaz o kvalifikaciji kojim se dokazuje jednakovrijedno znanje i stručne kvalifikacije koje su zakonski propisane za obavljanje te djelatnosti u drugoj stranci
                  14
               ; i

               iii.
                     ne primaju naknadu iz izvora u stranci domaćinu;

               (c)„samostalni stručnjaci” znači fizičke osobe koje se bave pružanjem usluge i imaju poslovni nastan kao samozaposlene osobe na području stranke i:

               i.
                     koje nemaju poslovni nastan na području druge stranke;

               ii.
                     koje su sklopile ugovor u dobroj vjeri (osim preko agencije za usluge posredovanja u zapošljavanju i angažiranju osoblja) o pružanju usluga krajnjem potrošaču u drugoj stranci na razdoblje od najviše 12 mjeseci, a tim se ugovorom zahtijeva njihova privremena prisutnost; i

               iii.
                     koje na dan podnošenja zahtjeva za ulazak i privremeni boravak imaju najmanje šest godina stručnog iskustva stečenog u relevantnoj djelatnosti, sveučilišnu diplomu ili dokaz o kvalifikaciji kojim se dokazuju jednakovrijedno znanje i stručne kvalifikacije koje su zakonski propisane za obavljanje te djelatnosti u drugoj stranci
                  15
               ;

               (d)„osobe premještene unutar društva” znali fizičke osobe:

               i.
                     koje su u razdoblju koje neposredno prethodi danu premještaja unutar društva bile zaposlene u pravnoj osobi stranke ili su u njoj bile partneri najmanje godinu dana u slučaju direktora i stručnjaka te najmanje šest mjeseci u slučaju pripravnika;

               ii.
                     koje u trenutku podnošenja zahtjeva borave izvan područja druge stranke;

               iii.
                     koje se privremeno premještaju u poduzeće pravne osobe na području druge stranke koje je član iste grupacije kao i pravna osoba iz koje dolaze, uključujući njezino predstavništvo, društvo kći, podružnicu ili glavno društvo
                  16
               ; i

               iv.
                     koje pripadaju u jednu od sljedećih kategorija:

               (A)
                     direktori
                  17
               :

               (B)
                     stručnjaci; ili

               (C)
                     pripravnici;

               (e)„direktor” znači fizička osoba na rukovodećem položaju koja prvenstveno vodi upravljanje poduzećem u drugoj stranci, pod općim nadzorom ili smjernicama u prvom redu upravnog odbora ili dioničara poduzeća ili drugog jednakovrijednog tijela i čije odgovornosti uključuju:

               i.
                     vođenje poduzeća, njegova odjela ili službe;

               ii.
                     nadziranje i kontrolu rada drugog nadzornog, stručnog ili rukovodećeg osoblja; i

               iii.
                     ovlast za preporučivanje zapošljavanja, otpuštanja ili sličnog u vezi s osobljem;

               (f)„stručnjak” znači fizička osoba koja posjeduje specijalizirano znanje ključno za područja djelatnosti i tehnike poduzeća ili upravljanje poduzećem, što se ocjenjuje uzimajući u obzir ne samo znanje specifično za poduzeće nego i ima li ta osoba visoki stupanj stručnih kvalifikacija, među ostalim odgovarajuće stručno iskustvo na vrsti posla ili u djelatnosti koja zahtijeva posebno tehničko znanje, uključujući moguće članstvo u ovlaštenoj strukovnoj udruzi; i

               (g)„pripravnik” znači fizička osoba sa sveučilišnom diplomom koja je privremeno premještena radi razvoja karijere ili osposobljavanja u području poslovnih tehnika ili metoda i koja tijekom razdoblja premještaja prima plaću
                  18
               .

               6.Ugovor o uslugama iz stavka 5. točaka (b) i (c) mora biti u skladu s pravnim propisima stranke u kojoj se ugovor izvršava.

               Članak SERVIN.4.2.: Osobe premještene unutar društva i poslovni posjetitelji u svrhu osnivanja poslovne jedinice

               1.U skladu s relevantnim uvjetima i kvalifikacijama navedenima u Prilogu SERVIN-3. [Poslovni posjetitelji u svrhu osnivanja poslovne jedinice, osobe premještene unutar društva i poslovni posjetitelji u kratkoročnom posjetu]:

               (a)svaka stranka dopušta:

               i.
                     ulazak i privremeni boravak osoba premještenih unutar društva;

               ii.
                     ulazak i privremeni boravak poslovnih posjetitelja u svrhu osnivanja poslovne jedinice bez traženja radne dozvole ili drugog prethodnog postupka odobravanja slične namjere; i

               iii.
                     zapošljavanje na svojem području osoba premještenih unutar društva iz druge stranke;

               (b)stranka ne zadržava niti donosi ograničenja, u obliku brojčanih kvota ili ispitivanja gospodarskih potreba, u pogledu ukupnog broja fizičkih osoba kojima je u određenom sektoru dopušten ulazak kao poslovnim posjetiteljima u svrhu osnivanja poslovne jedinice odnosno koje ulagač druge stranke može zaposliti kao osobe premještene unutar društva, bilo prema teritorijalnoj potpodjeli ili za cijelo svoje područje; i

               (c)svaka stranka osobama premještenima unutar društva i poslovnim posjetiteljima u svrhu osnivanja poslovne jedinice druge stranke odobrava tijekom njihova privremenog boravka na njezinu području, tretman koji nije manje povoljan od tretmana koji u sličnim situacijama odobrava vlastitim fizičkim osobama.

               2.Dopušteno trajanje privremenog boravka iznosi najviše tri godine za direktore i stručnjake, najviše godinu dana za pripravnike i najviše 90 dana u bilo kojem šestomjesečnom razdoblju za poslovne posjetitelje u svrhu osnivanja poslovne jedinice.

               Članak SERVIN.4.3.: Poslovni posjetitelji u kratkoročnom posjetu

               1.U skladu s relevantnim uvjetima i kvalifikacijama navedenima u Prilogu SERVIN-3. [Poslovni posjetitelji u svrhu osnivanja poslovne jedinice, osobe premještene unutar društva i poslovni posjetitelji u kratkoročnom posjetu], stranka dopušta ulazak i privremeni boravak poslovnih posjetitelja u kratkoročnom posjetu iz druge stranke u svrhu obavljanja djelatnosti navedenih u Prilogu SERVIN-3. [Poslovni posjetitelji u svrhu osnivanja poslovne jedinice, osobe premještene unutar društva i poslovni posjetitelji u kratkoročnom posjetu], pod sljedećim uvjetima:

               (a)poslovni posjetitelji u kratkoročnom posjetu ne prodaju svoju robu niti pružaju usluge široj javnosti;

               (b)poslovni posjetitelji u kratkoročnom posjetu ne primaju u svoje ime naknadu iz stranke u kojoj privremeno borave; i

               (c)poslovni posjetitelji u kratkoročnom posjetu ne pružaju uslugu u okviru ugovora sklopljenog između pravne osobe koja nema poslovnu jedinicu na području stranke u kojoj privremeno borave i tamošnjeg potrošača, osim kako je predviđeno u Prilogu SERVIN-3. [Poslovni posjetitelji u svrhu osnivanja poslovne jedinice, osobe premještene unutar društva i poslovni posjetitelji u kratkoročnom posjetu].

               2.Osim ako je drukčije navedeno u Prilogu SERVIN-3. [Poslovni posjetitelji u svrhu osnivanja poslovne jedinice, osobe premještene unutar društva i poslovni posjetitelji u kratkoročnom posjetu], stranka dopušta ulazak poslovnim posjetiteljima u kratkoročnom posjetu bez zahtijevanja radne dozvole, ispitivanja gospodarskih potreba ili drugog prethodnog postupka odobrenja slične namjene.

               3.Ako su poslovni posjetitelji u kratkoročnom posjetu jedne stranke bave pružanjem usluge potrošaču na području stranke na kojem privremeno borave u skladu s Prilogom SERVIN-3. [Poslovni posjetitelji u svrhu osnivanja poslovne jedinice, osobe premještene unutar društva i poslovni posjetitelji u kratkoročnom posjetu] ove glave, ta stranka im u pogledu pružanja te usluge odobrava tretman koji nije manje povoljan od tretmana koji u sličnim situacijama odobrava vlastitim pružateljima usluga.

               4.Dopušteno trajanje privremenog boravka iznosi najviše 90 dana u bilo kojem razdoblju od šest mjeseci.

               Članak SERVIN.4.4.: Ugovorni pružatelji usluga i samostalni stručnjaci

               1.U sektorima, podsektorima i djelatnostima navedenima u Prilogu SERVIN-4. [Ugovorni pružatelji usluga i samostalni stručnjaci] i podložno u njemu navedenim relevantnim uvjetima i kvalifikacijama:

               (a)stranka dopušta ulazak i privremeni boravak na svojem području ugovornih pružatelja usluga i samostalnih stručnjaka;

               (b)stranka ne donosi niti zadržava ograničenja, u obliku brojčanih kvota ili ispitivanja gospodarskih potreba, u pogledu ukupnog broja ugovornih pružatelja usluga i samostalnih stručnjaka iz druge stranke kojima je dopušten ulazak i privremeni boravak; i

               (c)svaka stranka ugovornim pružateljima usluga i samostalnim stručnjacima iz druge stranke u vezi s pružanjem njihovih usluga na svojem području odobrava tretman koji nije manje povoljan od tretmana koji u sličnim situacijama odobrava vlastitim pružateljima usluga.

               2.Pristup odobren u skladu s ovim člankom odnosi se samo na uslugu koja je predmet ugovora i na temelju njega ne ostvaruje pravo na upotrebu zvanja iz stranke u kojoj se usluga pruža;

               3.Broj osoba obuhvaćenih ugovorom o uslugama ne smije biti veći nego što je potrebno za izvršenje ugovora, u skladu s pravnim propisima stranke u kojoj se usluga pruža.

               4.Dopušteno trajanje privremenog boravka iznosi ukupno 12 mjeseci ili razdoblje trajanja ugovora, ovisno o tome što je kraće.

               Članak SERVIN.4.5.: Nesukladne mjere

               U mjeri u kojoj relevantna mjera utječe na privremeni boravak fizičkih osoba u poslovne svrhe, članak SERVIN.4.2. [Osobe premještene unutar društva i poslovni posjetitelji u svrhu osnivanja poslovne jedinice] stavak 1. točke (b) i (c), članak SERVIN.4.3. [Poslovni posjetitelj u kratkoročnom posjetu] stavak 3. i članak SERVIN.4.4. [Ugovorni pružatelji usluga i samostalni stručnjaci] stavak 1. točke (b) i (c) ne primjenjuju se na:

               (a)postojeće nesukladne mjere stranke na razini:

               i.
                     za Uniju:

               (A)
                     Unije, kako je utvrđeno u Rasporedu Unije u Prilogu SERVIN-1. [Postojeće mjere];

               (B)
                     središnje uprave države članice, kako je utvrđeno u Rasporedu Unije u Prilogu SERVIN-1. [Postojeće mjere];

               (C)
                     regionalne uprave države članice, kako je utvrđeno u Rasporedu Unije u Prilogu SERVIN-1. [Postojeće mjere]; ili

               (D)
                     lokalne uprave, osim one iz točke (C); i

               ii.
                     za Ujedinjenu Kraljevinu:

               (A)
                     središnje uprave, kako je utvrđeno u Rasporedu Ujedinjene Kraljevine u Prilogu SERVIN-1. [Postojeće mjere];

               (B)
                     regionalne uprave, kako je utvrđeno u Rasporedu Ujedinjene Kraljevine u Prilogu SERVIN-1. [Postojeće mjere]; ili

               (C)
                     lokalne vlasti;

               (b)nastavak primjene ili žurnu obnovu nesukladnih mjera iz točke (a);

               (c)izmjenu bilo koje nesukladne mjere iz točaka (a) i (b) ovog članka u mjeri u kojoj se njome ne smanjuje sukladnost mjere, kakva je postojala neposredno prije izmjene, s člankom SERVIN.4.2. [Osobe premještene unutar društva i poslovni posjetitelji u svrhu osnivanja poslovne jedinice] stavkom 1. točkama (b) i (c), člankom SERVIN.4.3. [Poslovni posjetitelj u kratkoročnom posjetu] stavkom 3. i člankom SERVIN.4.4. [Ugovorni pružatelji usluga i samostalni stručnjaci] stavkom 1. točkama (b) i (c); ili

               (d)svaku mjeru stranke u skladu s uvjetom ili kvalifikacijom koji su utvrđeni u Prilogu SERVIN-2. [Buduće mjere].

               Članak SERVIN.4.6.: Transparentnost

               1.Svaka stranka objavljuje informacije o relevantnim mjerama koje se odnose na ulazak i privremeni boravak fizičkih osoba iz druge stranke navedenih u članku SERVIN.4.1. [Područje primjene i definicije] stavku 1.

               2.Informacije iz stavka 1. uključuju, u mjeri u kojoj je to moguće, sljedeće informacije relevantne za ulazak i privremeni boravak fizičkih osoba:

               (a)kategorije vize, dozvola ili bilo koje slične vrste odobrenja ulaska ili privremenog boravka;

               (b)obveznu dokumentaciju i uvjete koje je potrebno ispuniti;

               (c)način i mogućnosti podnošenja zahtjeva, npr. preko konzularnog ureda ili putem interneta;

               (d)troškove podnošenja zahtjeva i okvirno trajanje obrade zahtjeva;

               (e)maksimalnu duljinu privremenog boravka na temelju svake vrste odobrenja navedenog u točki (a);

               (f)uvjete dostupnog produljenja ili obnove;

               (g)pravila o uzdržavanim osobama u pratnji;

               (h)dostupne postupke preispitivanja ili žalbe; i

               (i)relevantne propise opće primjene koji se odnose na ulazak i privremeni boravak fizičkih osoba u poslovne svrhe.

               3.U pogledu informacija iz stavaka 1. i 2., svaka stranka nastoji odmah obavijestiti drugu stranku o uvođenju bilo kojih novih zahtjeva i postupaka ili o izmjenama bilo kojih zahtjeva i postupaka koji utječu na učinkovito podnošenje zahtjeva za ulazak, privremeni boravak i, ako je primjenjivo, dozvolu za rad u prvoj stranci.

               Poglavlje 5.: Regulatorni okvir

               Odjeljak 1.: Domaći propisi

               Članak SERVIN.5.1.: Područje primjene i definicije

               1.Ovaj se odjeljak primjenjuje na mjere stranaka koje se odnose na zahtjeve i postupke za izdavanje dozvola i za kvalifikacije te na formalnosti i tehničke standarde koji utječu na:

               (a)prekograničnu trgovinu uslugama;

               (b) osnivanje ili poslovanje; ili

               (c)pružanje usluge na temelju prisutnosti fizičke osobe iz stranke na području druge stranke kako je utvrđeno u članku SERVIN.4.1. [Područje primjene i definicije].

               U pogledu mjera koje se odnose na tehničke standarde, ovaj se odjeljak primjenjuje samo na mjere koje utječu na trgovinu uslugama. Za potrebe ovog odjeljka pojam „tehnički standardi” ne obuhvaća regulatorne ili provedbene tehničke standarde za financijske usluge.

               2.Ovaj se odjeljak ne primjenjuje na zahtjeve i postupke za izdavanje dozvola, zahtjeve i postupke za kvalifikacije te na formalnosti i tehničke standarde na temelju mjere:

               (a)koja nije u skladu s člankom SERVIN.2.2. [Pristup tržištu] ili 2.3. [Nacionalni tretman], i na koju se upućuje u članku SERVIN.2.7. [Nesukladne mjere i iznimke] stavku 1. točkama od (a) do (c) , ili s člankom SERVIN.3.2. [Pristup tržištu], člankom SERVIN.3.3. [Lokalna prisutnost] ili člankom SERVIN.3.4. [Nacionalni tretman] i na koju se upućuje u članku SERVIN.3.6. [Nesukladne mjere] stavku 1. točkama od (a) do (c) ili s člankom SERVIN 4.2. [Osobe premještene unutar društva i poslovni posjetitelji u svrhu osnivanja poslovne jedinice] stavkom 1. ili člankom SERVIN 4.3. [Poslovni posjetitelj u kratkoročnom posjetu] stavkom 3. ili s člankom SERVIN 4.4. [Ugovorni pružatelji usluga i samostalni stručnjaci] stavkom 1. i na koju se upućuje u članku SERVIN 4.5. [Nesukladne mjere] stavku 1.; ili

               (b)u članku SERVIN.2.7. [Nesukladne mjere i iznimke] stavku 2. ili članku SERVIN.3.6. [Nesukladne mjere] stavku 2..

               3.Za potrebe ovog odjeljka:

               (a)„odobrenje za rad” znači dozvola za obavljanje djelatnosti iz stavka 1. točaka od (a) do (c), koja je rezultat postupka koji fizička ili pravna osoba mora poštovati i time dokazati da ispunjuje zahtjeve postupka izdavanja dozvola, zahtjeve u pogledu kvalifikacija, tehničke standarde ili formalnosti za potrebe dobivanja, zadržavanja ili obnove te dozvole; i

               (b)„nadležno tijelo” znači tijelo središnje, regionalne ili lokalne uprave ili nevladino tijelo koje izvršava ovlasti koje mu je delegirala središnja, regionalna ili lokalna uprava ili tijelo i koje ima pravo odlučivati o odobrenju iz točke (a);

               Članak SERVIN.5.2.: Podnošenje zahtjeva

               Svaka stranka, u mjeri u kojoj je to izvedivo, izbjegava od podnositelja zahtjeva zahtijevati da se obrati više od jednom nadležnom tijelu za svaki zahtjev za odobrenje. Ako je djelatnost za koju se traži odobrenje u nadležnosti više nadležnih tijela, može se zahtijevati više zahtjeva za odobrenje.

               Članak SERVIN.5.3.: Vremenski okviri za podnošenje zahtjeva

               Ako stranka zahtijeva odobrenje, ona osigurava da njezina nadležna tijela, u mjeri u kojoj je to izvedivo, dopuste podnošenje zahtjeva u bilo kojem trenutku tijekom godine. Ako postoji određeni vremenski okvir za podnošenje zahtjeva za odobrenje, stranka osigurava da nadležna tijela dopuste razuman rok za podnošenje zahtjeva.

               Članak SERVIN.5.4.: Elektronički zahtjevi i prihvaćanje preslika

               Ako stranka zahtijeva odobrenje, ona osigurava da njezina nadležna tijela:

               (a)u mjeri u kojoj je to moguće osiguraju da se zahtjevi ispune elektroničkim putem, uključujući zahtjeve s područja druge stranke; i

               (b)umjesto izvornih dokumenata prihvaćaju preslike dokumenata ovjerene u skladu s domaćim pravom stranke, osim ako nadležna tijela zahtijevaju izvorne dokumente radi zaštite cjelovitosti postupka izdavanja odobrenja.

               Članak SERVIN.5.5.: Obrada zahtjeva

               1.Ako stranka zahtijeva odobrenje, ona osigurava da njezina nadležna tijela:

               (a)obrađuju zahtjeve tijekom cijele godine. Ako to nije moguće, tu informaciju treba objaviti unaprijed, u mjeri u kojoj je to izvedivo;

               (b)u mjeri u kojoj je to izvedivo, navedu okvirne rokove za obradu zahtjeva. Taj okvir mora biti razuman, u mjeri u kojoj je to izvedivo;

               (c)podnositelju zahtjeva bez nepotrebne odgode dostave informacije o statusu zahtjeva ako on to zatraži;

               (d)u mjeri u kojoj je to izvedivo i bez nepotrebne odgode utvrđuju cjelovitost zahtjeva za obradu u skladu s domaćim zakonima i propisima stranke;

               (e)ako zahtjev smatraju potpunim za potrebe obrade u skladu s domaćim zakonima i propisima stranke,
                  19
                u razumnom roku nakon podnošenja zahtjeva osiguravaju da:

               i.
                     obrada zahtjeva bude dovršena; i

               ii.
                     podnositelj zahtjeva bude obaviješten o odluci o njegovu zahtjevu, u mjeri u kojoj je to moguće pisanim putem
                  20
               ;

               (f)ako zahtjev smatraju nepotpunim za potrebe obrade u skladu s domaćim zakonima i propisima stranke, u razumnom roku i u mjeri u kojoj je to izvedivo:

               i.
                     obavijeste podnositelja zahtjeva da je zahtjev nepotpun;

               ii.
                     ako podnositelj zahtjeva to zatraži, navedu dodatne informacije koje su potrebne za dopunu zahtjeva ili na drugi način ukažu na razloge zbog kojih se zahtjev smatra nepotpunim; i

               iii.
                     podnositelju zahtjeva omoguće da dostavi dodatne informacije potrebne za dopunu zahtjeva
                  21
               ;

               međutim, ako ništa od navedenog nije izvedivo i ako je zahtjev odbijen zbog nepotpunosti, nadležna tijela podnositelja zahtjeva o tome obavješćuju u razumnom roku; i

               (g)ako je zahtjev odbijen, obavješćuju podnositelja zahtjeva, bilo na vlastitu inicijativu ili ako to zatraži podnositelj zahtjeva, o razlozima odbijanja i roku za podnošenje žalbe na tu odluku i, ako je primjenjivo, o postupcima za ponovno podnošenje zahtjeva; podnositelju zahtjeva ne smije se onemogućiti podnošenje drugog zahtjeva samo na temelju prethodno odbijenog zahtjeva.

               2.Stranke osiguravaju da njihova nadležna tijela izdaju odobrenje čim se na temelju odgovarajućeg razmatranja utvrdi da podnositelj zahtjeva ispunjuje uvjete za njegovo dobivanje.

               3.Stranke osiguravaju da odobrenje nakon izdavanja stupi na snagu bez nepotrebne odgode, podložno primjenjivim uvjetima
                  22
               .

               Članak SERVIN.5.6.: Pristojbe

               1.Svaka stranka dužna je za sve gospodarske djelatnosti, osim financijskih usluga, osigurati da pristojbe za odobrenje koje naplaćuju njezina nadležna tijela budu razumne i transparentne te da same po sebi ne ograničavaju pružanje relevantne usluge ili obavljanje bilo koje druge gospodarske djelatnosti. Uzimajući u obzir troškove i administrativno opterećenje, svaka se stranka potiče da prihvati plaćanje pristojbi za odobrenje elektroničkim putem.

               2.U pogledu pristojbi koje naplaćuju za odobrenje u području financijskih usluga, svaka stranka osigurava da njezina nadležna tijela podnositeljima zahtjeva dostave popis pristojbi ili informacije o tome kako se utvrđuju iznosi pristojbi te da pristojbe ne koriste kao sredstvo izbjegavanja preuzetih obveza stranke.

               3.Pristojbe za izdavanje odobrenja ne uključuju pristojbe za iskorištavanje prirodnih resursa, plaćanja za dražbe, natječaje ili druga nediskriminirajuća sredstva za dodjelu koncesija ili obvezne doprinose za pružanje univerzalne usluge.

               Članak SERVIN.5.7.: Ocjena kvalifikacija

               Ako stranka zahtijeva pristupanje ispitu kako bi ocijenila kvalifikacije podnositelja zahtjeva za odobrenje, dužna je osigurati da njezina nadležna tijela takve ispite zakazuju razumno često i da podnositeljima zahtjeva daju razuman rok da zatraže takav ispit. Svaka stranka u mjeri u kojoj je to izvedivo prihvaća zahtjeve u elektroničkom obliku za takve ispite i razmatra upotrebu elektroničkih sredstava u drugim aspektima ispitnih postupaka.

               Članak SERVIN.5.8.: Objavljivanje i dostupne informacije

               1.Ako stranka zahtijeva odobrenje, dužna je odmah objaviti informacije koje su potrebne osobama koje obavljaju ili žele obavljati djelatnosti iz članka SERVIN.5.1. [Područje primjene i definicije] stavka 1. za koje je potrebno odobrenje za rad kako bi se zadovoljili zahtjevi, formalnosti, tehnički standardi i postupci za dobivanje, zadržavanje, izmjenu i produljenje takvog odobrenja. Te informacije uključuju sljedeće, ako postoji:

               (a)zahtjeve i postupke za izdavanje dozvola i u pogledu kvalifikacija i formalnosti;

               (b)podatke za kontakt relevantnih nadležnih tijela;

               (c)naknade za odobrenja;

               (d)primjenjive tehničke standarde;

               (e)žalbene postupke ili postupke preispitivanja odluka o zahtjevima;

               (f)postupke za praćenje ili izvršavanje sukladnosti s uvjetima dozvola ili kvalifikacija;

               (g)mogućnosti za uključivanje javnosti, primjerice putem saslušanja ili iznošenja primjedbi; i

               (h)okvirne rokove za obradu zahtjeva.

               Za potrebe ovog odjeljka, „objaviti” znači uvrstiti u službenu publikaciju, kao što je službeni list, ili na službene internetske stranice. Stranke objedinjuju elektroničke publikacije na jedinstvenom internetskom portalu ili na drugi način osiguravaju da ih nadležna tijela učine lako dostupnima alternativnim elektroničkim sredstvima.

               2.Svaka stranka od svojih nadležnih tijela zahtijeva da, u mjeri u kojoj je to izvedivo, odgovore na svaki zahtjev za informacije ili pomoć.

               Članak SERVIN.5.9.: Tehnički standardi

               Svaka stranka potiče svoja nadležna tijela da donose tehničke standarde koji su razvijeni primjenom otvorenih i transparentnih postupaka te potiče svako tijelo imenovano za izradu tehničkih standarda, uključujući relevantne međunarodne organizacije, da pritom primjenjuje otvorene i transparentne postupke.

               Članak SERVIN.5.10.: Uvjeti za odobrenje

               1.Svaka stranka osigurava da se mjere koje se odnose na odobrenje temelje na kriterijima koji sprečavaju nadležna tijela u izvršavanju njihovih ovlasti procjene na proizvoljan način i mogu uključivati, među ostalim, nadležnost i mogućnost pružanja usluge ili bilo koje druge gospodarske djelatnosti, uključujući u skladu s regulatornim zahtjevima stranke, kao što su zahtjevi u pogledu zdravlja i okoliša. Kako bi se izbjegla sumnja, stranke razumiju da pri donošenju odluka nadležno tijelo može uravnotežiti kriterije.

               2.Kriteriji iz stavka 1. moraju biti:

               (a)jasni i nedvosmisleni;

               (b)objektivni i transparentni;

               (c)prethodno utvrđeni;

               (d)unaprijed objavljeni;

               (e)nepristrani; i

               (f)lako dostupni.

               3.Ako stranka donosi ili zadržava mjeru koja se odnosi na odobrenje, dužna je osigurati da:

               (a)nadležno tijelo obrađuje zahtjeve te donosi i primjenjuje svoje odluke objektivno i nepristrano, neovisno o nezakonitom utjecaju bilo koje osobe koja obavlja gospodarsku djelatnost za koju je potrebno odobrenje; i

               (b)sami postupci ne sprečavaju ispunjenje zahtjeva.

               Članak SERVIN.5.11.: Ograničen broj dozvola

               Ako je broj dozvola dostupnih za određenu djelatnost ograničen zbog nestašice dostupnih prirodnih resursa ili tehničkog kapaciteta, svaka stranka primjenjuje postupak odabira potencijalnih kandidata kojim se u potpunosti jamče nepristranost i transparentnost, osobito uključujući primjereno obavješćivanje javnosti o pokretanju, provedbi i ishodu postupka. Stranka pri utvrđivanju pravila za postupak odabira može uzeti u obzir legitimne ciljeve politike, uključujući pitanja zdravlja, sigurnosti, zaštite okoliša i očuvanja kulturne baštine.

               Odjeljak 2.: Odredbe opće primjene

               Članak SERVIN.5.12.: Postupci preispitivanja upravnih odluka

               Stranka je dužna imati pravosudna, arbitražna ili upravna tijela ili postupke kojima se, na zahtjev pogođenog ulagača ili pružatelja usluga iz druge stranke, osigurava brzo preispitivanje upravnih odluka koje utječu na osnivanje ili poslovanje, prekograničnu trgovinu uslugama ili pružanje usluge na temelju prisutnosti fizičke osobe iz stranke na području druge stranke te, ako je to opravdano, pružaju odgovarajuća pravna sredstva protiv tih odluka. Za potrebe ovog odjeljka „upravna odluka” znači odluka ili mjera s pravnim učinkom koja se u pojedinačnom slučaju primjenjuje na određenu osobu, robu ili uslugu, a obuhvaća upravnu odluku koja nije donesena ili takvu mjeru koja nije provedena ako je tako propisano pravom stranke. Ako takvi postupci nisu neovisni o tijelu nadležnom za donošenje upravne odluke, stranka osigurava da se postupcima stvarno osigura objektivno i nepristrano preispitivanje.

               Članak SERVIN.5.13.: Stručne kvalifikacije

               1.Ništa u ovom poglavlju ne sprečava stranku da od fizičkih osoba zahtijeva posjedovanje potrebnih stručnih kvalifikacija koje su za dotični sektor djelatnosti utvrđene na području na kojem se djelatnost obavlja
                  23
               .

               2.Stručna tijela koja su relevantna za dotični sektor djelatnosti na njihovim područjima mogu izraditi i Vijeću za partnerstvo dostaviti zajedničke preporuke o priznavanju stručnih kvalifikacija. Takve zajedničke preporuke potkrepljuju se dokazima o:

               (a)gospodarskoj vrijednosti predviđenog aranžmana o priznavanju stručnih kvalifikacija; i

               (b)usklađenosti režima, kao što je stupanj usklađenosti zahtjeva koje svaka stranka primjenjuje na odobravanje, izdavanje dozvola, poslovanje i potvrđivanje.

               3.Nakon primitka zajedničke preporuke Vijeće za partnerstvo u razumnom roku preispituje njezinu usklađenost s ovom glavom. Vijeće za partnerstvo nakon takvog preispitivanja može izraditi i donijeti dogovor o uvjetima za priznavanje stručnih kvalifikacija u obliku odluke priložene ovom Sporazumu, koja se smatra sastavnim dijelom ove glave
                  24
               .

               4.Dogovorom iz stavka 3. utvrđuju se uvjeti za priznavanje stručnih kvalifikacija stečenih u Uniji i stručnih kvalifikacija stečenih u Ujedinjenoj Kraljevini u vezi s djelatnošću obuhvaćenom ovom glavom i prvim naslovom glavom III. [Digitalna trgovina].

               5.Smjernice za aranžmane o priznavanju stručnih kvalifikacija utvrđene u Prilogu SERVIN-6. [Smjernice za aranžmane o priznavanju stručnih kvalifikacija] uzimaju se u obzir pri izradi zajedničkih preporuka iz stavka 2. ovog članka, a Vijeće za partnerstvo ih uzima u obzir pri procjeni da li da donese takav dogovor, kako je navedeno u stavku 3. ovog članka.

               Odjeljak 3. Usluge dostave

               Članak SERVIN.5.14.: Područje primjene i definicije

               1.Ovaj se odjeljak primjenjuje na mjere stranke koje utječu na pružanje usluga dostave, uz poglavlja 1., 2., 3. i 4. ove glave, te na odjeljke 1. i 2. ovog poglavlja.

               2.Za potrebe ovog odjeljka:

               (a)„usluge dostave” znači poštanske usluge, kurirske usluge, usluge ekspresne dostave ili usluge ubrzane pošte koje uključuju sljedeće djelatnosti:   prikupljanje, razvrstavanje, prijevoz i dostava poštanskih pošiljaka;

               (b)„usluge ekspresne dostave” znači prikupljanje, razvrstavanje, prijevoz i dostava poštanskih pošiljaka, uz veću brzinu i pouzdanost, te mogu uključivati elemente dodane vrijednosti kao što su preuzimanje na adresi pošiljatelja, osobna dostava primatelju, praćenje, mogućnost mijenjanja odredišta i primatelja tijekom prijevoza ili potvrda primitka;

               (c)„usluge ubrzane pošte” znači usluge međunarodne ubrzane dostave koje se pružaju preko Kooperative EMS-a, dobrovoljnog udruženja imenovanih poštanskih operatera u okviru Svjetske poštanske unije (UPU);

               (d)„dozvola” znači odobrenje koje regulatorno tijelo stranke može zahtijevati od pojedinačnog pružatelja kako bi on mogao nuditi poštanske ili kurirske usluge;

               (e)„poštanska pošiljka” znači pošiljka mase do 31,5 kg adresirana u konačnom obliku u kojem će je uručiti bilo koja vrsta javnog ili privatnog pružatelja usluga dostave, a može uključivati pismo, paket, novine ili katalog;

               (f)„poštanski monopol” znači isključivo pravo pružanja određenih usluga dostave na području stranke ili nekom njezinu dijelu u skladu s pravom te stranke; i

               (g)„univerzalna usluga” znači trajno pružanje usluga dostave određene kvalitete na cjelokupnom području stranke ili u nekoj teritorijalnoj jedinici tog područja, po pristupačnim cijenama za sve korisnike.

               Članak SERVIN.5.15.: Univerzalna usluga

               1.Svaka stranka ima pravo definirati vrstu obveze univerzalne usluge koju želi zadržati te odlučiti o njezinu području primjene i provedbi. Sve obveze univerzalne usluge provode se na transparentan, nediskriminirajući i neutralan način za sve pružatelje usluga koji podliježu toj obvezi.

               2.Ako stranka zahtijeva da se usluge dolazne ubrzane pošte pružaju na temelju univerzalnih usluga, ona tim uslugama ne smije odobriti povlašteni tretman u odnosu na druge usluge međunarodne ubrzane dostave.

               Članak SERVIN.5.16.: Financiranje univerzalne usluge

               Stranka ne smije uvesti naknade ili druge pristojbe na pružanje usluge dostave koja nije univerzalna usluga kako bi se financiralo pružanje univerzalne usluge. Ovaj se članak ne primjenjuje na opće primjenjive porezne mjere ili upravne pristojbe.

               Članak SERVIN.5.17.: Sprečavanje narušavanja tržišnog natjecanja

               Svaka stranka osigurava da pružatelji usluga dostave koji podliježu obvezi univerzalne usluge ili poštanski monopoli svojim postupanjem ne narušavaju tržišno natjecanje, npr.:

               (a)korištenjem prihoda od pružanja usluge koja podliježe obvezi pružanja univerzalne usluge ili iz poštanskog monopola za unakrsno subvencioniranje pružanja usluge ubrzane dostave ili bilo koje usluge dostave koja ne podliježe obvezi univerzalne usluge; ili

               (b)neopravdanim različitim tretmanom potrošača u pogledu tarifa ili drugih uvjeta za pružanje usluge koja podliježe obvezi univerzalne usluge ili za koju postoji poštanski monopol.

               Članak SERVIN.5.18.: Dozvole

               1.Ako stranka zahtijeva dozvolu za pružanje usluga dostave, ona objavljuje:

               (a)sve zahtjeve za izdavanja dozvola i uobičajeni rok potreban za donošenje odluke o zahtjevu za izdavanje dozvole; i

               (b)uvjete dozvola.

               2.Postupci, obveze i zahtjevi za dozvolu transparentni su, nediskriminirajući i utemeljeni na objektivnim kriterijima.

               3.Ako nadležno tijelo odbije zahtjev za dozvolu, ono pisanim putem obavješćuje podnositelja zahtjeva o razlozima odbijanja. Svaka stranka utvrđuje žalbeni postupak pred neovisnim tijelom koji je dostupan podnositeljima zahtjeva čiji je zahtjev odbijen. To tijelo može biti sud.

               Članak SERVIN.5.19.: Neovisnost regulatornog tijela

               1.Svaka stranka osniva ili zadržava regulatorno tijelo koje je pravno odvojeno i funkcionalno nezavisno od bilo kojeg pružatelja usluga dostave. Ako stranka posjeduje ili kontrolira pružatelja usluga dostave, ona osigurava djelotvorno strukturno razdvajanje regulatorne funkcije od djelatnosti povezanih s vlasništvom ili kontrolom.

               2.Regulatorna tijela svoje zadaće obavljaju transparentno i pravodobno te raspolažu odgovarajućim financijskim i ljudskim resursima za izvršavanje zadaće koja im je dodijeljena. Njihove odluke nepristrane su u odnosu na sve sudionike na tržištu.

               Odjeljak 4.: Telekomunikacijske usluge

               Članak SERVIN.5.20.: Područje primjene

               Ovaj se odjeljak primjenjuje na mjere stranke koje utječu na pružanje telekomunikacijskih usluga, uz poglavlja 1., 2., 3. i 4. ove glave, te na odjeljke 1 i 2 ovog poglavlja.

               Članak SERVIN.5.21.: Definicije

               Za potrebe ovog odjeljka:

               (a)„povezana infrastruktura” znači povezane usluge, fizička infrastruktura i drugi objekti ili elementi povezani s telekomunikacijskom mrežom ili telekomunikacijskom uslugom koja omogućuje ili olakšava pružanje usluga putem te mreže ili usluge ili za to ima potencijala;

               (b)„krajnji korisnik” znači krajnji potrošač ili pretplatnik javne telekomunikacijske usluge, uključujući pružatelja usluga koji nije pružatelj javnih telekomunikacijskih usluga;

               (c)„osnovna infrastruktura” znači infrastruktura javne telekomunikacijske mreže ili javne telekomunikacijske usluge koja:

               i.
                     isključivo ili pretežno osigurava jedan pružatelj ili ograničen broj pružatelja; i

               ii.
                     za pružanje usluge nije ih moguće ekonomski ili tehnički nadomjestiti;

               (d)„međupovezanost” znači povezivanje javnih telekomunikacijskih mreža koje koriste isti ili različiti pružatelji telekomunikacijskih mreža ili telekomunikacijskih usluga kako bi se korisnicima jednog pružatelja omogućilo da komuniciraju s korisnicima istog ili nekog drugog pružatelja, bez obzira na to pružaju li te usluge dotični pružatelji usluga ili bilo koji drugi pružatelj usluga koji ima pristup mreži;

               (e)„usluga međunarodnog mobilnog roaminga” znači komercijalna usluga mobilne telefonije koja se pruža na temelju trgovačkog ugovora između pružatelja javnih telekomunikacijskih usluga koja krajnjem korisniku omogućuje da se koristi svojim domaćim mobilnim telefonom ili drugim uređajem za usluge poziva, podatkovnog prometa ili slanja poruka dok je izvan područja na kojem je smještena njegova domaća javna telekomunikacijska mreža.

               (f)„usluga pristupa internetu” znači javno dostupna elektronička komunikacijska usluga kojom se omogućuje pristup internetu te time povezivanje s gotovo svim krajnjim točkama interneta, bez obzira na mrežnu tehnologiju i terminalnu opremu koja se upotrebljava;

               (g)„zakupljeni vodovi” znači telekomunikacijske usluge ili infrastruktura, uključujući virtualne, kojima se izdvaja kapacitet za namjensku upotrebu ili dostupnost korisniku između dviju ili više određenih točaka;

               (h)„glavni pružatelj” znači pružatelj telekomunikacijskih mreža ili telekomunikacijskih usluga koji može bitno utjecati na uvjete sudjelovanja, s obzirom na cijenu i ponudu, na relevantnom tržištu za javne telekomunikacijske mreže ili telekomunikacijske usluge zbog kontrole nad osnovnom infrastrukturom ili korištenja svojeg položaja na tom tržištu;

               (i)„element mreže” znači uređaj ili oprema koja se koristi za pružanje telekomunikacijske usluge, uključujući značajke, funkcije i kapacitete koje taj uređaj ili oprema omogućuju;

               (j)„prenosivost broja” znači mogućnost da pretplatnici na zahtjev prilikom prelaska na istu kategoriju pružatelja javnih telekomunikacijskih usluga na istoj lokaciji fiksne mreže zadrže iste telefonske brojeve, bez narušavanja kvalitete, pouzdanosti ili pristupačnosti;

               (k)„javna telekomunikacijska mreža” znači svaka telekomunikacijska mreža koja u potpunosti ili uglavnom služi za pružanje javnih telekomunikacijskih usluga i koja omogućuje prijenos informacija između priključnih točaka mreže;

               (l)„javna telekomunikacijska usluga” znači svaka telekomunikacijska usluga koja se nudi javnosti;

               (m)„pretplatnik” znači svaka fizička ili pravna osoba koja je stranka ugovora s pružateljem javnih telekomunikacijskih usluga o pružanju takvih usluga;

               (n)„telekomunikacije” znače prijenos i prijam signala bilo kojim elektromagnetskim sredstvom;

               (o)„telekomunikacijska mreža” znači sustavi prijenosa i, ako je primjenjivo, oprema za komutiranje ili usmjeravanje te druga sredstva, uključujući elemente mreže koji nisu aktivni, koji omogućuju prijenos signala žičanim, radijskim, optičkim ili drugim elektromagnetskim sredstvima;

               (p)„telekomunikacijsko regulatorno tijelo” znači tijelo ili tijela koja je stranka zadužila za regulaciju telekomunikacijskih mreža i telekomunikacijskih usluga obuhvaćenih ovim odjeljkom;

               (q)„telekomunikacijska usluga” znači usluga koja se u potpunosti ili uglavnom sastoji od prijenosa i primanja signala, uključujući radiodifuzijske signale, telekomunikacijskim mrežama, uključujući mreže za radiodifuziju, ali ne uključuje uslugu pružanja sadržaja ili izvršavanja uredničke kontrole nad sadržajem prenesenim putem telekomunikacijskih mreža i telekomunikacijskih usluga;

               (r)„univerzalna usluga” znači minimalan skup usluga određene kvalitete koji mora biti dostupan svim korisnicima ili skupu korisnika na području stranke ili nekom njezinu dijelu, bez obzira na njihov geografski položaj i po pristupačnoj cijeni; i

               (s)„korisnik” znači svaka fizička ili pravna osoba koja koristi javnu telekomunikacijsku uslugu.

               Članak SERVIN.5.22.: Telekomunikacijsko regulatorno tijelo

               1.Svaka stranka osniva ili zadržava telekomunikacijsko regulatorno tijelo:

               (a)koje je pravno odvojeno i funkcionalno nezavisno od bilo kojeg pružatelja telekomunikacijskih mreža, telekomunikacijskih usluga ili telekomunikacijske opreme;

               (b)koje primjenjuje postupke i donosi odluke nepristrane u odnosu na sve sudionike na tržištu;

               (c)koje djeluje neovisno i ne traži ni ne prima upute od bilo kojeg drugog tijela u vezi s obavljanjem zadaća koje su zakonski dodijeljene radi izvršenja obveza utvrđenih u člancima SERVIN.5.24. [Međupovezanost], SERVIN.5.25. [Pristup i korištenje], SERVIN.5.26. [Rješavanje sporova u području telekomunikacija], SERVIN.5.28. [Međupovezanost s glavnim pružateljima] i SERVIN.5.29. [Pristup osnovnoj infrastrukturi glavnih pružatelja];

               (d)koje ima regulatorne ovlasti kao i odgovarajuće financijske i ljudske resurse za obavljanje zadaća iz točke (c);

               (e)koje ima ovlasti osigurati da mu, na njegov zahtjev, pružatelji telekomunikacijskih mreža ili telekomunikacijskih usluga odmah dostave sve informacije
                  25
               , uključujući financijske, koje su mu potrebne za izvršavanje zadaća iz točke (c); i

               (f)koje izvršava svoje ovlasti transparentno i pravodobno.

               2.Svaka stranka osigurava da se zadaće dodijeljene telekomunikacijskom regulatornom tijelu objavljuju u lako dostupnom i jasnom obliku, posebno ako te zadaće nisu dodijeljene samo jednom tijelu.

               3.Stranka koja zadrži vlasništvo ili kontrolu nad pružateljima elektroničkih komunikacijskih mreža ili usluga osigurava djelotvorno strukturno razdvajanje regulatorne funkcije od djelatnosti povezanih s vlasništvom ili kontrolom.

               4.Svaka stranka osigurava da korisnik ili pružatelj telekomunikacijskih mreža ili telekomunikacijskih usluga na kojeg se odnosi odluka telekomunikacijskog regulatornog tijela ima pravo žalbe pred žalbenim tijelom, koje je nezavisno od regulatornog tijela i drugih uključenih strana. Odluka ostaje na snazi do ishoda žalbe, osim ako su odobrene privremene mjere u skladu s pravom stranke.

               Članak SERVIN.5.23.: Odobrenje za pružanje telekomunikacijskih mreža i usluga

               1.Svaka stranka dopušta pružanje telekomunikacijskih mreža ili telekomunikacijskih usluga bez prethodnog službenog odobrenja.

               2.Svaka stranka objavljuje sve kriterije, primjenjive postupke i uvjete pod kojima je pružateljima usluga dopušteno pružanje telekomunikacijskih mreža ili telekomunikacijskih usluga.

               3.Svi kriteriji za odobrenje i primjenjivi postupci moraju biti što jednostavniji, objektivni, transparentni, nediskriminirajući i proporcionalni. Sve obveze i uvjeti propisani ili povezani s odobrenjem moraju biti nediskriminirajući, transparentni i proporcionalni te se odnositi na usluge ili mreže koje se pružaju.

               4.Svaka stranka osigurava da podnositelj zahtjeva za odobrenje primi pisanim putem razloge za odbijanje ili opoziv odobrenja odnosno za nametanje posebnih uvjeta za pružatelja. U takvim slučajevima podnositelj zahtjeva ima pravo žalbe pred žalbenim tijelom.

               5.Administrativne naknade koje se naplaćuju pružateljima objektivne su, transparentne, nediskriminirajuće i proporcionalne administrativnim troškovima koji su opravdano nastali pri upravljanju, nadzoru i izvršenju obveza utvrđenih u ovom odjeljku
                  26
               .

               Članak SERVIN.5.24.: Međupovezanost

               Svaka stranka osigurava da pružatelj javnih telekomunikacijskih mreža ili javnih telekomunikacijskih usluga ima pravo i obvezu, ako to zatraži drugi pružatelj javnih telekomunikacijskih mreža ili javnih telekomunikacijskih usluga, pregovarati o međupovezanosti u svrhu pružanja javnih telekomunikacijskih mreža ili javnih telekomunikacijskih usluga.

               Članak SERVIN.5.25.: Pristup i korištenje

               1.Svaka stranka osigurava da se svakom obuhvaćenom poduzeću ili pružatelju usluga iz druge stranke odobri pristup javnim telekomunikacijskim mrežama ili javnim telekomunikacijskim uslugama i njihovo korištenje pod razumnim i nediskriminirajućim
                  27
                uvjetima. Ta se obveza među ostalim primjenjuje na stavke od 2. do 5.

               2.Svaka stranka osigurava da obuhvaćena poduzeća ili pružatelji usluga iz druge stranke imaju pristup bilo kojoj javnoj telekomunikacijskoj mreži ili javnoj telekomunikacijskoj usluzi koja se nudi unutar ili preko njezinih granica odnosno da je mogu koristiti, uključujući privatne zakupljene vodove, i u tu svrhu osiguravaju, podložno stavku 5., da se takvim poduzećima i pružateljima dopušta:

               (a)kupnja ili zakup te spajanje terminalne ili druge opreme koja ima sučelje s mrežom i koja je nužna za pružanje njihovih usluga;

               (b)međupovezivanje privatnih zakupljenih ili vlasničkih vodova s javnim telekomunikacijskim mrežama ili s vodovima koji su u zakupu ili vlasništvu drugog obuhvaćenog poduzeća ili pružatelja usluga; i

               (c)primjena operativnih protokola po vlastitom izboru u njihovu poslovanju, uz one koji su nužni za osiguranje dostupnosti telekomunikacijskih usluga široj javnosti.

               3.Svaka stranka obuhvaćenim poduzećima ili pružateljima usluga iz druge stranke osigurava mogućnost korištenja javnih telekomunikacijskih mreža i javnih telekomunikacijskih usluga za prijenos informacija unutar i preko njezinih granica, uključujući za komunikacije unutar njihovih korporacija, te za pristup informacijama u bazama podataka ili na drugi način pohranjenima u strojno čitljivom obliku na području bilo koje od stranaka.

               4.Neovisno o stavku 3., stranka može poduzeti potrebne mjere kako bi zajamčila sigurnost i povjerljivost komunikacija, uz uvjet da se takve mjere ne primjenjuju na način koji bi činio prikriveno ograničavanje trgovine uslugama ili sredstvo proizvoljne ili neopravdane diskriminacije odnosno poništenja ili narušavanja povlastica na temelju ove glave.

               5.Stranke osiguravaju da se ne nameću uvjeti za pristup i korištenje javne telekomunikacijske mreže ili usluga osim onih koji su nužni kako bi se:

               (a)zaštitila nadležnost pružatelja javnih telekomunikacijskih mreža ili javnih telekomunikacijskih usluga za pružanje javne usluge, posebno njihova sposobnost da svoje usluge općenito učine dostupnima javnosti; ili

               (b)zaštitila tehnička cjelovitost javnih telekomunikacijskih mreža ili usluga.

               Članak SERVIN.5.26.: Rješavanje sporova u području telekomunikacija

               1.Svaka stranka osigurava da, u slučaju spora između pružatelja telekomunikacijskih mreža ili telekomunikacijskih usluga u vezi s pravima i obvezama koji proizlaze iz ovog odjeljka, a na zahtjev jedne od strana u sporu, telekomunikacijsko regulatorno tijelo donese obvezujuću odluku u razumnom roku za rješavanje spora.

               2.Odluka regulatornog tijela objavljuje se uzimajući u obzir zahtjeve za povjerljivost poslovanja. Dotičnim stranama dostavlja se cjelovito obrazloženje o razlozima na kojima se odluka temelji i one imaju pravo na žalbu iz članka SERVIN.5.22. [Telekomunikacijsko regulatorno tijelo] stavka 4.

               3.Postupak iz stavaka 1. i 2. ne sprečava bilo koju dotičnu stranku da pokrene postupak pred pravosudnim tijelima.

               Članak SERVIN.5.27.: Mjere zaštite tržišnog natjecanja kod glavnih pružatelja

               Svaka stranka uvodi ili zadržava odgovarajuće mjere kako bi se spriječilo protutržišno ponašanje pružatelja javnih telekomunikacijskih mreža ili telekomunikacijskih usluga koji su, samostalno ili zajedno, glavni pružatelj poštanskih usluga na svojem području. Takvo protutržišno ponašanje uključuje posebno:

               (a)unakrsno subvencioniranje s protutržišnim učinkom;

               (b)korištenje informacija, dobivenih od konkurenata, što ima za posljedicu povredu tržišnog natjecanja; i

               (c)uskraćivanje drugim pružateljima usluga pravodobnih tehničkih informacija o osnovnoj infrastrukturi i komercijalno relevantnih informacija koje su im potrebne za pružanje usluga.

               Članak SERVIN.5.28.: Međupovezanost s glavnim pružateljima

               1.Svaka stranka osigurava da glavni pružatelji javnih telekomunikacijskih mreža ili javnih telekomunikacijskih usluga omogućuju međupovezanost u bilo kojoj tehnički izvedivoj točki u mreži. Takva se međupovezanost ostvaruje:

               (a)pod nediskriminirajućim uvjetima (uključujući u pogledu tehničkih standarda, specifikacija, kvalitete i održavanja) i cijenama te kvalitetom koja nije lošija od kvalitete vlastitih sličnih usluga tog glavnog pružatelja usluga ili sličnih usluga koje pruža nepovezanim pružateljima, ili svojim društvima kćerima ili drugim povezanim društvima;

               (b)pravovremeno, pod uvjetima (uključujući u pogledu tehničkih standarda, specifikacija, kvalitete i održavanja) koji su transparentni, razumni i kojima se uzima u obzir ekonomska izvedivost te koji su dovoljno nevezani da pružatelj usluge ne mora plaćati za dijelove mreže ili infrastrukturu koja mu nije potrebna za pružanje usluge; i

               (c)na zahtjev, u drugim točkama pored priključnih točki mreže koje nude većini korisnika, po cijenama koje odražavaju trošak izgradnje potrebne dodatne infrastrukture.

               2.Postupci koji se primjenjuju na glavnog pružatelja usluge u vezi s međupovezivanjem javno su dostupni.

               3.Glavni pružatelji usluga prema potrebi objavljuju svoje sporazume o međupovezanosti ili svoje referentne ponude za pružanje međupovezanosti.

               Članak SERVIN.5.29.: Pristup osnovnoj infrastrukturi glavnih pružatelja

               Svaka stranka osigurava da glavni pružatelji na njezinu području svoju osnovnu infrastrukturu stave na raspolaganje pružateljima telekomunikacijskih mreža ili telekomunikacijskih usluga pod razumnim, transparentnim i nediskriminirajućim uvjetima u svrhu pružanja javnih telekomunikacijskih usluga, osim ako to nije nužno za postizanje učinkovitog tržišnog natjecanja na temelju prikupljenih činjenica i ocjenjivanja tržišta koje je provelo telekomunikacijsko regulatorno tijelo. Osnovna infrastruktura glavnog pružatelja može uključivati elemente mreže, usluge zakupljenih vodova i pripadajuću infrastrukturu.

               Članak SERVIN.5.30.: Ograničeni resursi

               1.Svaka stranka osigurava da se dodjela i odobrenje prava na upotrebu ograničenih resursa, uključujući radiofrekvencijski spektar, brojeve i pravo puta, provode na otvoren, objektivan, pravodoban, transparentan, nediskriminirajući i proporcionalan način, uzimajući u obzir ciljeve od općeg interesa. Postupci, uvjeti i obveze povezani s pravima upotrebe temelje se na objektivnim, transparentnim, nediskriminirajućim i proporcionalnim kriterijima.

               2.Trenutačna upotreba dodijeljenih frekvencijskih pojaseva objavljuje se, no nije potrebno dati detaljan opis radiofrekvencijskog spektra dodijeljenog za određene državne potrebe.

               3.Stranke se pri dodjeli spektra za komercijalnu upotrebu mogu osloniti na pristupe temeljene na tržištu, kao što su postupci nadmetanja.

               4.Stranke razumiju da mjere stranke kojima se dodjeljuje i raspodjeljuje spektar i upravlja frekvencijom nisu same po sebi neusklađene s člancima SERVIN.2.2. [Pristup tržištu] i SERVIN.3.2. [Pristup tržištu]. Svaka stranka zadržava pravo na uspostavu i primjenu mjera upravljanja spektrom i frekvencijama koje mogu dovesti do ograničenja broja pružatelja telekomunikacijskih usluga, pod uvjetom da to čini na način koji je u skladu s ovim Sporazumom. To uključuje mogućnost dodjele frekvencijskih pojaseva uzimajući u obzir postojeće i buduće potrebe i dostupnost spektra.

               Članak SERVIN.5.31.: Univerzalna usluga

               1.Svaka stranka ima pravo definirati vrstu obveza univerzalne usluge koju želi zadržati te odlučiti o njezinu području primjene i provedbi.

               2.Svaka stranka upravlja obvezama univerzalne usluge na proporcionalan, transparentan, objektivan i nediskriminirajući način koji je neutralan u odnosu na tržišno natjecanje i ne opterećuje više nego što je nužno za tu vrstu univerzalne usluge kako ju je definirala stranka.

               3.Svaka stranka osigurava da su postupci za određivanje pružatelja univerzalne usluge otvoreni svim pružateljima javnih telekomunikacijskih mreža ili javnih telekomunikacijskih usluga. Pružatelji se određuju učinkovitim, transparentnim i nediskriminirajućim mehanizmom.

               4.Ako stranka odluči isplatiti naknadu pružateljima univerzalne usluge, ona osigurava da takva naknada ne premašuje neto trošak koji proizlazi iz obveze pružanja univerzalne usluge.

               Članak SERVIN.5.32.: Prenosivost broja

               Svaka stranka osigurava da pružatelji javnih telekomunikacijskih usluga osiguravaju prenosivost broja pod razumnim uvjetima.

               Članak SERVIN.5.33.: Otvoreni pristup internetu

               1.Svaka stranka osigurava da, u skladu s njezinim zakonima i propisima, pružatelji usluga pristupa internetu korisnicima tih usluga omogućuju:

               (a)pristup informacijama i sadržajima, njihovu distribuciju te korištenje i pružanje aplikacija i usluga po vlastitom izboru, podložno nediskriminirajućem, razumnom, transparentnom i proporcionalnom upravljanju mrežom; i

               (b)korištenje uređaja po vlastitom izboru, pod uvjetom da takvi uređaji ne ugrožavaju sigurnost drugih uređaja, mreže ili usluga koje se pružaju na mreži.

               2.Podrazumijeva se da ništa u ovom članku ne sprečava stranke da donesu mjere s ciljem zaštite javne sigurnosti s obzirom na korisnike na internetu.

               Članak SERVIN.5.34.: Povjerljivost informacija

               1.Svaka stranka osigurava da pružatelji koji dobiju informacije od drugog pružatelja u postupku pregovaranja o aranžmanima na temelju članaka SERVIN.5.24. [Međupovezanost], SERVIN.5.25. [Pristup i korištenje], SERVIN.5.28. [Međupovezanost s glavnim pružateljima] i SERVIN.5.29. [Pristup osnovnoj infrastrukturi glavnih pružatelja] te informacije koriste isključivo u svrhu za koju su dostavljene i u svakom trenutku poštuju povjerljivost prenesenih ili pohranjenih informacija.

               2.Svaka stranka osigurava povjerljivost komunikacija i povezanih podataka o prometu koji se prenose tijekom korištenja javnih telekomunikacijskih mreža ili javnih telekomunikacijskih usluga, uz zahtjev da mjere koje se primjenjuju u tu svrhu nisu sredstvo proizvoljne ili neopravdane diskriminacije ili prikriveno ograničavanje trgovine uslugama.

               Članak SERVIN.5.35.: Strani udjeli

               U pogledu pružanja telekomunikacijskih mreža ili telekomunikacijskih usluga preko poslovne jedinice i neovisno o članku SERVIN.2.7. [Nesukladne mjere i iznimke], stranka ne smije uvesti zahtjeve u pogledu zajedničkog pothvata niti ograničiti sudjelovanje stranog kapitala u smislu ograničenja najvećeg postotka stranog udjela ili ukupne vrijednosti pojedinačnog ili skupnog stranog ulaganja.

               Članak SERVIN.5.36.: Međunarodni mobilni roaming
                  28

               1.Stanke nastoje surađivati na promicanju transparentnih i razumnih cijena usluga međunarodnog mobilnog roaminga radi poticanja rasa trgovine između stranaka i povećanja dobrobiti potrošača.

               2.Stranke mogu odlučiti poduzeti korake za poboljšanje transparentnosti i tržišnog natjecanja s obzirom na cijene međunarodnog mobilnog roaminga i tehnološke alternative uslugama roaminga, kao što su:

               (a)osiguravanje da informacije o maloprodajnim cijenama budu lako dostupne krajnjim korisnicima; i

               (b)smanjenje na najmanju moguću mjeru prepreka za upotrebu tehnoloških alternativa roamingu, pri čemu korisnici, kad dolaze na područje stranke s područja druge stranke, mogu pristupiti telekomunikacijskim uslugama koristeći se uređajem po vlastitu izboru.

               3.Svaka stranka potiče pružatelje javnih telekomunikacijskih usluga na svojem području da objave informacije o maloprodajnim cijenama usluga međunarodnog mobilnog roaminga za pozive, podatkovni promet i tekstovne poruke ponuđene njihovim krajnjim korisnicima kad putuju na područje druge stranke.

               4.Ničime u ovom članku ne zahtijeva se od stranke da regulira cijene ili uvjete usluga međunarodnog mobilnog roaminga.

               Odjeljak 5.: Financijske usluge

               Članak SERVIN.5.37. Područje primjene

               1.Ovaj se odjeljak primjenjuje na mjere stranke koje utječu na pružanje financijskih usluga, uz poglavlja 1., 2., 3. i 4. ove glave, te na odjeljke 1 i 2 ovog poglavlja.

               2.Za potrebe ovog odjeljka pojam „aktivnosti koje se obavljaju u okviru izvršavanja javnih ovlasti” iz članka SERVIN.1.2. [Definicije] točke (g) znači sljedeće
                  29
               :

               (a)poslovi koje obavlja središnja banka ili monetarno tijelo ili drugi javni subjekt u provođenju monetarne ili tečajne politike;

               (b)djelatnosti koji čine dio zakonskog sustava socijalne sigurnosti ili javnih mirovinskih fondova; i

               (c)drugi poslovi koje obavlja javni subjekt za račun stranke ili uz njezino jamstvo ili koristeći se financijskim sredstvima stranke ili njezinih javnih subjekata.

               3.Za potrebe primjene članka SERVIN.1.2. [Definicije] točke (g) na ovaj odjeljak, ako stranka dopušta da bilo koji od poslova iz stavka 2. točaka (b) ili (c) ovog članka njezini pružatelji financijskih usluga obavljaju u konkurentskom odnosu s javnim subjektom ili pružateljem financijskih usluga, „aktivnosti koje se obavljaju u okviru izvršavanja javnih ovlasti” ne uključuju te djelatnosti.

               4.Članak SERVIN.1.2. [Definicije] točka (a) ne primjenjuje se na usluge obuhvaćene ovim odjeljkom.

               Članak SERVIN.5.38.: Definicije

               Za potrebe ove glave:

               (a)„financijska usluga” znači svaka usluga financijske prirode koje nudi pružatelj financijskih usluga stranke i obuhvaća sljedeće aktivnosti:

               i.
                     osiguranje i usluge povezane s osiguranjem:

               (A)
                     izravno osiguranje (uključujući suosiguranje):

               (aa)
                     životno osiguranje;

               (bb)
                     neživotno osiguranje;

               (B)
                     reosiguranje i retrocesija;

               (C)
                     posredovanje u osiguranju, kao što su posredništvo i zastupanje; i

               (D)
                     pomoćne usluge povezane s osiguranjem, kao što su usluge savjetovanja, aktuarske usluge, usluge procjene rizika i usluge obrade odštetnih zahtjeva;

               ii.
                     bankarske i druge financijske usluge (osim osiguranja):

               (A)
                     primanje depozita i drugih povratnih sredstava od građanstva;

               (B)
                     sve vrste zajmova, uključujući potrošačke kredite, hipotekarne kredite, faktoring i financiranje komercijalnih transakcija;

               (C)
                     financijski leasing;

               (D)
                     sve usluge plaćanja i prijenosa novca, uključujući kreditne, platne i debitne kartice, putničke čekove i bankovne mjenice;

               (E)
                     jamstva i obveze;

               (F)
                     trgovanje za vlastiti račun ili za račun klijenta, na burzi, vanburzovnom tržištu ili na neki drugi način:

               (aa)instrumentima tržišta novca (uključujući čekove, mjenice, certifikate o depozitu);

               (bb)devizama;

               (cc)izvedenicama, uključujući, ali ne ograničavajući se na budućnosnice i opcije;

               (dd)tečajnim i kamatnim instrumentima, uključujući proizvode kao što su ugovori o razmjeni i terminski ugovori o kamatnoj stopi;

               (ee)prenosivim vrijednosnim papirima; i

               (ff)drugim prenosivim instrumentima i financijskim sredstvima, uključujući plemenite metale;

               (G)
                     udio u izdanju svih vrsta vrijednosnih papira, uključujući jamstvo otkupa i plasman u svojstvu agenta (bilo javna ili privatna izdanja) i pružanje usluga povezanih s takvim izdanjima;

               (H)
                     brokerski novčani poslovi;

               (I)
                     upravljanje imovinom, kao što je upravljanje gotovinom ili portfeljem, svi oblici upravljanja zajedničkim ulaganjima, upravljanje mirovinskim fondovima, usluge skrbništva, usluge pohrane i fiducijarne usluge;

               (J)
                     usluge namire i klirinške usluge za financijsku imovinu, uključujući vrijednosne papire, financijske izvedenice i druge prenosive instrumente;

               (K)
                     pružanje i prijenos financijskih informacija te obrada financijskih podataka i s njima povezane programske opreme; i

               (L)
                     savjetodavne, posredničke i druge pomoćne financijske usluge za sve djelatnosti navedene u točkama od (A) do (K), uključujući procjenu boniteta i analizu, istraživanja i savjetovanje u vezi s ulaganjem i portfeljima, savjetovanje o stjecanju i restrukturiranju te strategiji trgovačkih društava;

               (b)„pružatelj financijskih usluga” znači fizička ili pravna osoba stranke koja želi pružati ili pruža financijske usluge, ali ne uključuje javni subjekt;

               (c)„nova financijska usluga” znači usluga financijske prirode, uključujući usluge u vezi s postojećim i novim proizvodima ili načinom pružanja tih proizvoda, koju ne pruža niti jedan pružatelj financijskih usluga na području jedne stranke, ali se ona pruža na području druge stranke;

               (d)„javni subjekt” znači:

               i.
                     vlada, središnja banka ili monetarno tijelo stranke ili subjekt u vlasništvu ili pod nadzorom stranke, koji se pretežno bavi obavljanjem javnih funkcija ili djelatnosti u javne svrhe, što ne obuhvaća subjekte koji se pretežno bave pružanjem financijskih usluga uz tržišne uvjete; ili

               ii.
                     privatni subjekt, koji obavlja funkcije koje inače obavlja središnja banka ili monetarno tijelo kad obavlja te funkcije;

               (e)„samoregulatorna organizacija” znači nevladino tijelo, burza ili tržište vrijednosnih papira ili budućnosnica, klirinška agencija, druga organizacija ili udruženje, koje izvršava regulatorne ili nadzorne ovlasti nad pružateljima financijskih usluga na temelju propisa ili delegiranja središnje, regionalne ili lokalne uprave ili tijela, ovisno o slučaju.

               Članak SERVIN.5.39.: Bonitetno izuzeće

               1.Ništa u ovom Sporazumu ne sprečava stranku da donese ili provodi mjere iz bonitetnih razloga
                  30
               , kao što su:

               (a)zaštita ulagača, deponenata, osiguranika ili osoba prema kojima pružatelj financijskih usluga ima fiducijarnu obvezu; ili

               (b)osiguravanje integriteta i stabilnosti financijskog sustava stranke.

               2.Ako takve mjere nisu u skladu s odredbama ovog Sporazuma, ne koriste se kao sredstvo za izbjegavanje opredjeljenja ili obveza stranke na temelju Sporazuma.

               Članak SERVIN.5.40.: Povjerljive informacije

               Ne dovodeći u pitanje treći dio [Izvršavanje zakonodavstva i pravosudna suradnja u kaznenim stvarima], ništa u ovom Sporazumu ne tumači se kao zahtjev stranci da objavi informacije o poslovima i računima pojedinačnih klijenata ili povjerljive ili zaštićene informacije u posjedu javnih subjekata.

               Članak SERVIN.5.41.: Međunarodni standardi

               Stranke čine sve što je u njihovoj moći kako bi osigurale da se međunarodno dogovoreni standardi u sektoru financijskih usluga za uređenje i nadzor, za borbu protiv pranja novca i financiranja terorizma te za borbu protiv utaje i izbjegavanja poreza provode i primjenjuju na njihovu području. Takvi međunarodno dogovoreni standardi su, među ostalim, oni koje su donijeli: skupina G-20, Odbor za financijsku stabilnost, Bazelski odbor za nadzor banaka, a posebno njegovo „temeljno načelo učinkovitog nadzora banaka”, Međunarodno udruženje osiguravateljnih nadzornih tijela, posebno njegova „temeljna načela osiguranja”, Međunarodna organizacija nadzornih tijela za vrijednosne papire, a posebno njezini „ciljevi i načela regulacije vrijednosnih papira”, Radna skupine za financijske mjere i Globalni forum o transparentnosti i razmjeni informacija u porezne svrhe Organizacije za gospodarsku suradnju i razvoj.

               Članak SERVIN.5.42.: Financijske usluge koje su nove na području stranke

               1.Svaka stranka pružatelju financijskih usluga druge stranke osnovanom na njezinom području dopušta pružanje novih financijskih usluga koje bi stranka, na temelju domaćeg prava i u sličnim okolnostima, dopustila da ih pružaju njezini pružatelji financijskih usluga, pod uvjetom da uvođenje nove financijske usluge ne zahtijeva novi propis ili mijenjanje postojećeg propisa. To se ne primjenjuje na podružnice druge stranke osnovane na području jedne od stranaka.

               2.Stranka može odrediti institucionalni i pravni oblik pružanja usluge te zahtijevati odobrenje za njezino pružanje. Ako je takvo odobrenje propisano, odluka se donosi u razumnom vremenskom roku, a odobrenje može biti odbijeno samo zbog bonitetnih razloga.

               Članak SERVIN.5.43.: Samoregulatorne organizacije

               Ako stranka zahtijeva članstvo ili sudjelovanje u nekoj samoregulatornoj organizaciji, ili pristup toj organizaciji, kako bi pružatelji financijskih usluga iz druge stranke mogli pružati financijske usluge na njezinu području, stranka osigurava da ta samoregulatorna organizacija poštuje obveze iz članaka SERVIN.2.3. [Nacionalni tretman], SERVIN.2.4. [Tretman najpovlaštenije nacije] i SERVIN.3.4. [Nacionalni tretman] i SERVIN.3.5. [Tretman najpovlaštenije nacije].

               Članak SERVIN.5.44.: Klirinški i platni sustavi

               U skladu s uvjetima nacionalnog tretmana, svaka stranka pružateljima financijskih usluga druge stranke s poslovnim nastanom na njezinu području odobrava pristup platnim i klirinškim sustavima kojima upravljaju javni subjekti te službenim instrumentima financiranja i refinanciranja koji su dostupni u okviru redovitog poslovanja. Ovim se člankom ne omogućuje pristup sredstvima zajmodavca stranke u krajnjoj nuždi.

               Odjeljak 6.: Usluge međunarodnog pomorskog prijevoza

               Članak SERVIN.5.45.: Područje primjene i definicije

               1.Ovaj se odjeljak primjenjuje na mjere stranke koje utječu na pružanje usluga međunarodnog pomorskog prijevoza, uz poglavlja 1., 2., 3. i 4. te odjeljak 1. ovog poglavlja.

               2.Za potrebe ovog odjeljka i poglavlja 1., 2., 3. i 4. ove glave:

               (a)„usluge međunarodnog pomorskog prometa” znači prijevoz putnika ili tereta pomorskim plovilima između luke jedne stranke i luke druge stranke ili treće zemlje, ili između luka država članica, uključujući izravno ugovaranje s pružateljima drugih usluga prijevoza, radi prijevoza od vrata do vrata ili multimodalnog prijevoza na temelju jedne prijevozne isprave, ali ne uključuje pravo pružanja takvih drugih usluga prijevoza;

               (b)„prijevoz od vrata do vrata ili multimodalni prijevoz” znači međunarodni prijevoz tereta na temelju jedne prijevozne isprave pri kojemu se upotrebljava više prijevoznih sredstava i koji uključuje međunarodnu dionicu na moru;

               (c)„međunarodni teret” znači teret koji se prevozi između luke jedne stranke i luke druge stranke ili treće zemlje, ili između luka država članica;

               (d)„pomoćne pomorske usluge” znači usluge utovara i istovara pomorskog tereta, usluge carinjenja, usluge kontejnerske stanice i terminala, usluge pomorskih agencija i usluge otpreme tereta i usluge pohrane i skladištenja;

               (e)„usluge utovara i istovara pomorskog tereta” znači djelatnosti koje obavljaju trgovačka društva za utovar i istovar plovila, uključujući trgovačka društva za upravljanje terminalima, ali isključujući neposredne djelatnosti lučkih radnika ako je ta radna snaga organizirana neovisno o trgovačkim društvima za utovar i istovar plovila ili trgovačkim društvima za upravljanje terminalima; obuhvaćene djelatnosti uključuju organizaciju i nadzor:

               i.
                     utovara tereta na brod ili istovara tereta s broda;

               ii.
                     privezivanja ili odvezivanja tereta; i

               iii.
                     prihvata ili isporuke i čuvanja tereta prije otpreme ili nakon istovara;

               (f)„usluge carinjenja” znači poslovi obavljanja carinskih formalnosti za drugu stranku povezanih s uvozom, izvozom ili provozom tereta, bez obzira na to pruža li te usluge pružatelj usluga u okviru svoje osnovne ili sporedne djelatnosti;

               (g)„usluge kontejnerske stanice i terminala” znači poslovi skladištenja kontejnera, punjenja, pražnjenja ili popravka i pripreme za prijevoz, u luci ili na kopnu;

               (h)„usluge pomorskih agencija” znači poslovi zastupanja u svojstvu agenta, na određenom geografskom području, poslovnih interesa jednog ili više brodara ili brodarskih društava za sljedeće potrebe:

               i.
                     marketing i prodaju usluga pomorskog prijevoza i srodnih usluga, od izrade ponude do izdavanja računa i teretnica u ime brodara ili društava, dobavu i preprodaju potrebnih srodnih usluga, pripremu dokumentacije i pružanje poslovnih informacija; i

               ii.
                     organiziranje, u ime brodara ili društava, pristajanja brodova ili preuzimanja tereta kad je to potrebno;

               (i)„usluge razvoza” znači, ne dovodeći u pitanje opseg djelatnosti koje se mogu smatrati kabotažom prema relevantnom nacionalnom zakonodavstvu, prethodni i daljnji prijevoz međunarodnog tereta morem, uključujući tereta u kontejnerima, općeg tereta i suhog ili tekućeg rasutog tereta, između luka koje se nalaze na području stranke, pod uvjetom da je takav međunarodni teret na putu prema odredištu, ili da dolazi iz otpremne luke, izvan područja te stranke;

               (j)„pomorske usluge otpreme tereta” znači poslovi organiziranja i praćenja otpreme u ime otpremnika dobavljanjem usluga prijevoza i povezanih usluga, pripremom dokumentacije i dostavom poslovnih informacija;

               (k)„lučke usluge” znači usluge koje unutar područja morske luke ili plovnog puta do takvog područja pruža upravljačko tijelo luke, njegovi podizvođači ili drugi pružatelji usluga da bi se olakšao prijevoz tereta ili putnika; i

               (l)„usluge pohrane i skladištenja” znači usluge skladištenja smrznute ili rashlađene robe, usluge skladištenja tekućina ili plinova u rasutom stanju i druge usluge skladištenja.

               Članak SERVIN.5.46.: Obveze

               1.Ne dovodeći u pitanje nesukladne mjere ili druge mjere iz članaka SERVIN.2.7. [Nesukladne mjere i iznimke] i SERVIN.3.6. [Nesukladne mjere], svaka stranka poštuje načelo neograničenog pristupa međunarodnim pomorskim tržištima i trgovini na komercijalnoj i nediskriminirajućoj osnovi:

               (a)brodovima koji plove pod zastavom druge stranke ili kojima upravljaju pružatelji usluga druge stranke odobrava tretman koji nije manje povoljan od onoga koji odobrava svojim brodovima s obzirom na, među ostalim:

               i.
                     pristup lukama;

               ii.
                     korištenje lučke infrastrukture;

               iii.
                     korištenje pomoćnih pomorskih usluga; i

               iv.
                     carinske objekte i dodjelu vezova i uređaja za utovar i istovar; uključujući povezane naknade i pristojbe;

               (b)stavlja na raspolaganje pružateljima usluga međunarodnog pomorskog prijevoza iz druge stranke, pod razumnim i ne manje povoljnim uvjetima od onih koji se primjenjuju na njezine pružatelje usluga ili plovila odnosno na plovila ili pružatelje usluga treće zemlje (uključujući naknade i pristojbe, specifikacije i kvalitetu usluge koja se pruža), sljedeće lučke usluge: peljarenje, tegljenje i pomoć pri tegljenju, opskrbu hranom, gorivom i vodom, prikupljanje otpada i zbrinjavanje balastnih voda, usluge lučke kapetanije, pomoć pri navigaciji, usluge hitnih popravaka, sidrenje, usluge privezivanja i odvezivanja, operativne obalne usluge nužne za operativnost broda, uključujući komunikacije, opskrbu vodom i električnom energijom;

               (c)dopušta pružateljima usluga međunarodnog pomorskog prijevoza iz druge stranke, prema potrebi uz odobrenje nadležnog tijela, da premještaju vlastite ili zakupljene prazne kontejnere koji se ne prevoze kao teret uz plaćanje između luka Ujedinjene Kraljevine ili između luka države članice; i

               (d)dopušta pružateljima usluga međunarodnog pomorskog prijevoza iz druge stranke da pružaju usluge razvoza između luka Ujedinjene Kraljevine ili između luka države članice, prema potrebi podložno odobrenju nadležnog tijela.

               2.Pri primjeni načela iz stavka 1., stranka:

               (a)ne smije uključiti dogovore o raspodjeli tereta u buduće sporazume s trećim zemljama o uslugama međunarodnog pomorskog prometa, uključujući prijevoz suhog i tekućeg rasutog tereta i linijski promet, a ako takvi dogovori o raspodjeli tereta postoje u ranijim sporazumima, otkazuje ih u razumnom roku;

               (b)ne smije donijeti ili zadržati mjere kojima se zahtijeva da se sav međunarodni teret ili njegov dio prevozi isključivo plovilima registriranima u toj stranci ili plovilima u vlasništvu ili pod kontrolom državljana te stranke;

               (c)ukida i suzdržava se od uvođenja jednostranih mjera ili administrativnih, tehničkih i drugih prepreka koje bi mogle činiti prikriveno ograničavanje ili imati diskriminirajuće učinke na slobodno pružanje usluga međunarodnog pomorskog prometa; i

               (d)ne smije spriječiti pružatelje usluga međunarodnog pomorskog prijevoza druge stranke da s drugim pružateljima usluga prijevoza izravno ugovaraju usluge prijevoza od vrata do vrata ili multimodalnog prijevoza.

               Odjeljak 7.: Pravne usluge

               Članak SERVIN.5.47.: Područje primjene

               1.Ovaj se odjeljak primjenjuje na mjere stranke koje utječu na pružanje određenih pravnih usluga, uz poglavlja 1., 2., 3. i 4. ove glave, te na odjeljke 1. i 2. ovog poglavlja.

               2.Ništa u ovom odjeljku ne utječe na pravo stranke da na nediskriminirajući način regulira i nadzire pružanje određenih pravnih usluga na svojem državnom području.

               Članak SERVIN.5.48.: Definicije

               Za potrebe ovog odjeljka:

               (a)„određene pravne usluge” znači pravne usluge u vezi s pravom matične jurisdikcije i međunarodnim pravom, isključujući pravo Unije;

               (b)„matična jurisdikcija” znači jurisdikcija (ili dio jurisdikcije) države članice ili Ujedinjene Kraljevine u kojoj je odvjetnik stekao stručni naziv matične jurisdikcije ili, u slučaju odvjetnika koji je stekao stručni naziv matične jurisdikcije u više od jedne jurisdikcije, bilo koja od tih jurisdikcija;

               (c)„pravo matične jurisdikcije” znači pravo matične jurisdikcije odvjetnika
                  31
               ;

               (d)„stručni naziv matične jurisdikcije” znači:

               i.za odvjetnika iz Unije, stručni naziv stečen u državi članici kojim se ovlašćuje za pružanje pravnih usluga u toj državi članici; ili

               ii.za odvjetnika iz Ujedinjene Kraljevine, naziv odvjetnika („advocate”, „barrister” ili „solicitor”) kojim se ovlašćuje za pružanje pravnih usluga u bilo kojem dijelu jurisdikcije Ujedinjene Kraljevine;

               (e)„odvjetnik” znači:

               i.fizička osoba iz Unije koji je u državi članici ovlaštena za pružanje pravnih usluga pod stručnim nazivom matične jurisdikcije; ili

               ii.fizička osoba iz Ujedinjene Kraljevine koja je u bilo kojem dijelu jurisdikcije Ujedinjene Kraljevine ovlaštena za pružanje pravnih usluga pod stručnim nazivom matične jurisdikcije;

               (f)
                     „odvjetnik druge stranke” znači:

               i.ako je „druga stranka” Unija, odvjetnik iz točke (e) podtočke i.; ili

               ii.ako je „druga stranka” Ujedinjena Kraljevina, odvjetnik iz točke (e) podtočke ii.; i

               (g)„pravne usluge” znači sljedeće usluge:

               i. usluge pravnog savjetovanja; i

               ii. usluge pravne arbitraže, mirenja i posredovanja (ali isključujući takve usluge kada ih pružaju fizičke osobe kako su utvrđene u članku 4.1. [Područje primjene i definicije]
                  32
               .

               „Pravne usluge” ne obuhvaćaju pravno zastupanje pred upravnim agencijama, sudovima i drugim pravno osnovanim službenim sudovima stranke, usluge pravnog savjetovanja i izdavanja pravnih potvrda, dokumentacije i ovjeravanja koje pružaju pravnici kojima su povjerene javne funkcije, primjerice bilježnici, „huissiers de justice” ili drugi „officiers publics et ministériels”, te usluge koje pružaju sudski izvršitelji koje imenuje vlada službenim aktom.

               Članak SERVIN.5.49.: Obveze

               1. Stranka dopušta odvjetniku druge stranke da na njezinu državnom području pruža određene pravne usluge pod stručnim nazivom stečenim u matičnoj jurisdikciji tog odvjetnika u skladu s člancima SERVIN 2.2. [Pristup tržištu], SERVIN 2.3. [Nacionalni tretman], SERVIN 3.2. [Pristup tržištu], SERVIN 3.4. [Nacionalni tretman] i SERVIN 4.4. [Ugovorni pružatelji usluga i samostalni stručnjaci].

               2.
                     Ako stranka (jurisdikcija domaćin) zahtijeva registraciju na svojem državnom području da bi odvjetnik druge stranke mogao pružati određene pravne usluge u skladu sa stavkom 1., zahtjevi i postupak za takvu registraciju ne smiju:

               (a)biti manje povoljni od onih koji se primjenjuju na fizičku osobu iz treće zemlje koja pruža pravne usluge u vezi s pravom treće zemlje ili međunarodnim javnim pravom u skladu s profesionalnim nazivom te osobe iz treće zemlje na državnom području jurisdikcije države domaćina; i

               (b)biti jednaki ili jednakovrijedni bilo kojem zahtjevu za rekvalifikaciju ili prihvaćanje u pravnu struku jurisdikcije države domaćina.

               3.
                     Stavak 4. primjenjuje se na pružanje određenih pravnih usluga na temelju stavka 1. preko poslovne jedinice.

               4.
                     Stranka dopušta pravnoj osobi druge stranke osnivanje podružnice na njezinu državnom području preko koje se pružaju određene pravne usluge
                  33
                na temelju stavka 1., u skladu s uvjetima iz poglavlja 2. [Liberalizacija trgovine] ove glave i podložno uvjetima utvrđenima u tom poglavlju. Time se ne dovodi u pitanje zahtjev da određeni postotak dioničara, vlasnika, partnera ili direktora pravne osobe mora biti kvalificiran ili se baviti određenim zanimanjem kao što su odvjetnici ili računovođe.

               Članak SERVIN.5.50.: Nesukladne mjere

               1.Članak 5.49. [Obveze] ne primjenjuje se na:

               (a)postojeće nesukladne mjere stranke na razini:

               i.za Uniju:

               (A) Unije, kako je utvrđeno u Rasporedu Unije u Prilogu SERVIN-1. [Postojeće mjere];

               (B) središnje uprave države članice, kako je utvrđeno u Rasporedu Unije u Prilogu SERVIN-1. [Postojeće mjere];

               (C) regionalne uprave države članice, kako je utvrđeno u Rasporedu Unije u Prilogu SERVIN-1. [Postojeće mjere]; ili

               (D) lokalne uprave, osim one iz točke (C); i

               ii.za Ujedinjenu Kraljevinu:

               (A) središnje uprave, kako je utvrđeno u Rasporedu Ujedinjene Kraljevine u Prilogu SERVIN-1. [Postojeće mjere];

               (B)regionalne uprave, kako je utvrđeno u Rasporedu Ujedinjene Kraljevine u Prilogu SERVIN-1. [Postojeće mjere]; ili

               (C)lokalne vlasti;

               (b)nastavak primjene ili žurnu obnovu nesukladnih mjera iz točke (a); ili

               (c)izmjenu bilo koje nesukladne mjere iz točaka (a) i (b) u mjeri u kojoj se njome ne smanjuje sukladnost mjere, kakva je postojala neposredno prije izmjene, s člankom SERVIN 5.49. [Obveze].

               2. Članci SERIVN.5.49. [Obveze] ne primjenjuje se ni na jednu mjeru stranke koja je u skladu s rezervama, uvjetima ili kvalifikacijama utvrđenima u pogledu sektora, podsektora ili djelatnosti navedenih u Prilogu SERVIN-2. [Buduće mjere].

               3.
                     Ovaj se odjeljak primjenjuje ne dovodeći u pitanje Prilog SERVIN-4 [Ugovorni pružatelji usluga i samostalni stručnjaci].

               Glava III. Digitalna trgovina

               Poglavlje 1.: Opće odredbe

               Članak DIGIT.1. Cilj

               Cilj je ove glave olakšati digitalnu trgovinu, ukloniti neopravdane prepreke trgovini elektroničkim putem i osigurati otvoreno, sigurno i pouzdano internetsko okruženje za poduzeća i potrošače.

               Članak DIGIT.2. Područje primjene

               1.
                     Ova glava primjenjuje se na mjere stranke koje utječu na trgovinu elektroničkim putem.

               2.
                     Ova se glava ne primjenjuje na audiovizualne usluge.

               Članak DIGIT.3. Pravo na regulaciju

               Stranke ponovno potvrđuju pravo na regulaciju na svojem području radi ostvarivanja legitimnih ciljeva politike, kao što su zaštita javnog zdravlja, socijalne usluge, javno obrazovanje, sigurnost, okoliš i klimatske promjene, javni moral, socijalna zaštita i zaštita potrošača, zaštita privatnosti i podataka te promicanje i zaštita kulturne različitosti.

               Članak DIGIT.4. Iznimke

               Podrazumijeva se da ništa u ovoj glavi ne sprečava stranke da donesu ili zadrže mjere u skladu s člankom EXC.1. [Opće iznimke], člankom EXC.4. [Sigurnosne iznimke] i člankom SERVIN.5.39. [Bonitetno izuzeće] iz razloga javnog interesa koji su u njima navedeni.

               Članak DIGIT.5. Definicije

               1.Na ovu glavu primjenjuju se definicije iz glave II. [Usluge i ulaganja] članka SERVIN.1.2. [Definicije] ovog naslova.

               2.Za potrebe ove glave:

               (a)„potrošač” znači svaka fizička osoba koja javnu telekomunikacijsku uslugu ne koristi u profesionalne svrhe;

               (b)„izravna marketinška komunikacija” znači svaki oblik komercijalnog oglašavanja kojim fizička ili pravna osoba marketinške poruke šalje izravno korisniku putem javne telekomunikacijske usluge i obuhvaća barem elektroničku poštu i tekstovne i multimedijske poruke (SMS i MMS);

               (c)„elektronička autentikacija” znači elektronički postupak kojim se omogućuje potvrda:

               (I)elektroničke identifikacije fizičke ili pravne osobe ili

               (II)podrijetla i cjelovitosti podataka u elektroničkom obliku;

               (d)„usluga elektroničke preporučene dostave” znači usluga koja omogućava prijenos podataka među trećim stranama pomoću elektroničkih sredstava i pruža dokaz o postupanju s prenesenim podacima, uključujući dokaz o slanju i primanju podataka, čime se preneseni podaci štite od rizika gubitka, krađe, oštećenja ili bilo kakvih neovlaštenih preinaka;

               (e)„elektronički pečat” znači podaci u elektroničkom obliku koje koristi pravna osoba i koji su pridruženi ili logički povezani s drugim podacima u elektroničkom obliku radi osiguravanja izvornosti i cjelovitosti tih podataka;

               (f)„elektronički potpis” znači podaci u elektroničkom obliku koji su pridruženi ili logički povezani s drugim podacima u elektroničkom obliku i:

               (I)koje fizička osoba koristi za izražavanje svoje suglasnosti s podacima u elektroničkom obliku na koje se odnosi; i

               (II)koji su povezani s podacima u elektroničkom obliku na koje se odnose tako da to omogućuje otkrivanje svih naknadnih izmjena podataka;

               (g)„elektronički vremenski žig” znači podaci u elektroničkom obliku koji povezuju druge podatke u elektroničkom obliku s određenim vremenom i na taj način dokazuju da su ti podaci postojali u to vrijeme;

               (h)„elektronička usluga povjerenja” znači elektronička usluga koja se sastoji od:

               (I)izrade, verifikacije i validacije elektroničkih potpisa, elektroničkih pečata ili elektroničkih vremenskih žigova, usluge elektroničke preporučene dostave i certifikata koji se odnose na te usluge;

               (II)izrade, verifikacije i validacije certifikata za autentikaciju mrežnih stranica; ili

               (III)čuvanja elektroničkih potpisa, pečata ili certifikata koji se odnose na te usluge;

               (i)„vladini podaci” znači podaci koji su u vlasništvu ili koje posjeduje bilo koja razina vlasti i nevladina tijela pri izvršenju ovlasti koje im je dodijelila bilo koja razina vlasti;

               (j)„javna telekomunikacijska usluga” znači svaka telekomunikacijska usluga koja se nudi javnosti;

               (k)„korisnik” znači svaka fizička ili pravna osoba koja koristi javnu telekomunikacijsku uslugu.

               Poglavlje 2.: Prijenos podataka i zaštita osobnih podataka

               Članak DIGIT.6. Prekogranični prijenos podataka

               1.Stranke su predane osiguravanju prekograničnog prijenosa podataka kako bi se olakšala trgovina u digitalnom gospodarstvu. U tu svrhu stranka ne ograničava prekogranični prijenos podataka među strankama tako što:

               (a)zahtijeva upotrebu računalne opreme ili elemenata mreže na području stranke za obradu, među ostalim nametanjem upotrebe računalne opreme ili elemenata mreže koji su certificirani ili odobreni na području stranke;

               (b)zahtijeva lokalizaciju podataka na području stranke radi pohrane ili obrade;

               (c)zabranjuje pohranu ili obradu na području druge stranke; ili

               (d)uvjetuje prekogranični prijenos podataka upotrebom računalne opreme ili elemenata mreže na području stranaka ili lokalizacijom na području stranaka.

               2.Stranke preispituju provedbu ove odredbe i ocjenjuju njezino funkcioniranje u roku od tri godine od datuma stupanja na snagu ovog Sporazuma. Stranka može u bilo kojem trenutku drugoj stranci predložiti da preispita popis ograničenja navedenih u stavku 1. Takav se zahtjev razmatra s razumijevanjem.

               Članak DIGIT.7. Zaštita osobnih podataka i privatnosti

               1.Svaka stranka priznaje da pojedinci imaju pravo na zaštitu osobnih podataka i privatnosti i da visoki standardi u tom pogledu doprinose povjerenju u digitalno gospodarstvo i u razvoj trgovine.

               2.Ništa u ovom Sporazumu ne sprečava stranku da donese ili zadrži mjere o zaštiti osobnih podataka i privatnosti, uključujući u pogledu prekograničnih prijenosa podataka, pod uvjetom da su pravom stranke predviđene mjere za omogućivanje prijenosa u skladu s uvjetima koji se općenito primjenjuju
                  34
                na zaštitu prenesenih podataka.

               3.Svaka stranka obavješćuje drugu stranku o svakoj mjeri iz stavka 2. koju donese ili zadrži.

               Poglavlje 3.: Posebne odredbe

               Članak DIGIT.8. Carine na elektroničke prijenose

               1.Elektronički prijenos smatra se pružanjem usluge u smislu glave II. [Usluge i ulaganja] ovog naslova.

               2.Stranke ne uvode carine na elektroničke prijenose.

               Članak DIGIT.9. Zabrana prethodnog odobrenja

               1.Stranka za pružanje usluge elektroničkim putem ne smije zahtijevati prethodno odobrenje isključivo na temelju toga što se usluga pruža na internetu niti donijeti ili zadržati bilo koji drugi zahtjev s istovrijednim učinkom.

               Usluga se pruža na internetu ako se pruža elektroničkim putem i bez istovremene prisutnosti stranaka.

               2.Stavak 1. ne primjenjuje se na telekomunikacijske usluge, usluge radiodifuzije, usluge igara na sreću, usluge pravnog zastupanja ili usluge javnih bilježnika odnosno istovrsnih struka u mjeri u kojoj one uključuju izravnu i konkretnu povezanost s izvršavanjem javnih ovlasti.

               Članak DIGIT.10.: Sklapanje ugovora elektroničkim putem

               1.Svaka stranka osigurava da se ugovori mogu sklapati elektroničkim putem i da se njezinim pravom ne stvaraju prepreke korištenju elektroničkih ugovora niti dovodi do lišavanja ugovora pravnog učinka i valjanosti isključivo na temelju toga što je ugovor sklopljen elektroničkim putem.

               2.Stavak 1. ne primjenjuje se na sljedeće:

               (a)usluge radiodifuzije;

               (b)usluge igara na sreću;

               (c)usluge pravnog zastupanja;

               (d)usluge javnih bilježnika ili jednakovrijednih profesija u kojima postoji izravna i konkretna povezanost s izvršavanjem javnih ovlasti;

               (e)ugovore koji zahtijevaju osobnu prisutnost;

               (f)ugovore kojima se uspostavljaju ili prenose prava na nekretnine;

               (g)ugovore za koje je propisano sudjelovanje sudova, tijela javne vlasti ili struka koja izvršavaju javne ovlasti;

               (h)ugovore o jamstvu i ugovore o vrijednosnim papirima koji se koriste kao kolateral od osoba koje djeluju izvan okvira svojeg zanimanja, posla ili struke; ili

               (i)ugovore koji su uređeni obiteljskim pravom ili pravom nasljeđivanja.

               Članak DIGIT.11. Elektronička autentikacija i elektroničke usluge povjerenja

               1.Stranka ne smije osporavati pravni učinak ni dopuštenost kao dokaza u sudskim postupcima elektroničkog dokumenta, elektroničkog potpisa, elektroničkog pečata, elektroničkog vremenskog žiga ili podataka poslanih i primljenih putem usluge elektroničke preporučene dostave, samo na temelju toga što su u elektroničkom obliku.

               2.Stranka ne smije donijeti niti zadržati mjere kojima bi se:

               (a)sudionicima u elektroničkoj transakciji zabranilo međusobno utvrđivanje odgovarajućih metoda elektroničke autentifikacije za njihovu transakciju; ili

               (b)sudionicima u elektroničkoj transakciji uskratila mogućnost da pred sudskim ili upravnim tijelima dokažu da je korištenje elektroničke autentikacije ili elektroničke usluge povjerenja u toj transakciji u skladu sa svim mjerodavnim pravnim zahtjevima.

               3.Neovisno o stavku 2., stranka za određenu kategoriju transakcija može zahtijevati da je metodu elektroničke autentikacije ili usluge povjerenja certificiralo tijelo akreditirano u skladu s njezinim propisima ili da ona ispunjuje određene standarde učinkovitosti koji su objektivni, transparentni i nediskriminirajući te se odnose samo na posebne značajke te kategorije transakcija.

               Članak DIGIT.12.: Prijenos izvornog koda ili pristup izvornom kodu

               1.Stranka ne smije zahtijevati prijenos izvornog koda softvera u vlasništvu fizičke ili pravne osobe iz druge stranke ili pristup tom kodu.

               2.Podrazumijeva se:

               (a)da se opće iznimke, sigurnosne iznimke i bonitetno izuzeće iz članka DIGIT.4. [Iznimke] primjenjuju na mjere koje stranka donese ili zadrži u kontekstu postupka certificiranja; i

               (b)da se stavak 1. ovog članka ne primjenjuje na dobrovoljni prijenos izvornog koda odnosno odobravanje pristupa izvornom kodu na komercijalnoj osnovi koji izvodi odnosno daje fizička ili pravna osoba iz druge stranke, primjerice u kontekstu transakcije javne nabave ili ugovora o kojem se slobodno pregovara.

               3.Ništa u ovom članku ne utječe na:

               (a)zahtjev po nalogu suda, upravnog tijela ili tijela za tržišno natjecanje, na temelju prava tržišnog natjecanja stranke, da se spriječi ili ispravi ograničenje ili narušavanje tržišnog natjecanja;

               (b)zahtjev regulatornog tijela na temelju zakona ili propisa stranke povezan sa zaštitom javne sigurnosti u pogledu korisnika na internetu, podložno zaštitnim mjerama protiv neovlaštenog otkrivanja;

               (c)zaštitu i izvršavanje prava intelektualnog vlasništva; i

               (d)pravo stranke da poduzme mjere u skladu s člankom III. GPA-a, kako je ugrađen u glavu VI. [Javna nabava] članak PPROC.2. [Uključivanje određenih odredaba GPA-a i obuhvaćene javne nabave] ovog naslova.

               Članak DIGIT.13. Povjerenje potrošača na internetu

               1.Priznajući važnost jačanja povjerenja potrošača u digitalnu trgovinu, svaka stranka donosi ili zadržava mjere za učinkovitu zaštitu potrošača koji sudjeluju u transakcijama elektroničke trgovine, uključujući, ali ne ograničavajući se na mjere kojima se:

               (a)zabranjuju prijevarne i obmanjujuće poslovne prakse;

               (b)zahtijeva da dobavljači robe i pružatelji usluga postupaju u dobroj vjeri i u skladu s poštenom poslovnom praksom, među ostalim zabranom naplaćivanja potrošačima robe i usluga koje nisu zatražili;

               (c)zahtijeva da dobavljači robe i pružatelji usluga, čak i kad posluju preko posrednih pružatelja usluga, potrošačima pružaju jasne i detaljne informacije o svojem identitetu i podacima za kontakt, transakciji o kojoj je riječ, uključujući glavne značajke robe ili usluga i punu cijenu sa svim primjenjivim pristojbama, i o relevantnim pravima potrošača (u slučaju posrednih pružatelja usluga to uključuje da dobavljačima robe i pružateljima usluga omoguće pružanje takvih informacija); i

               (d)potrošačima omogućuje pristup pravnoj zaštiti u slučaju povrede njihovih prava, uključujući pravo na pravni lijek ako su roba ili usluge plaćeni, ali nisu isporučeni ili pruženi kako je dogovoreno.

               2.Stranke priznaju važnost dodjele odgovarajućih izvršnih ovlasti svojim agencijama za zaštitu potrošača ili drugim relevantnim tijelima te važnost suradnje među tim agencijama kako bi se zaštitili potrošači i povećalo povjerenje potrošača na internetu.

               Članak DIGIT.14. Neželjena izravna marketinška komunikacija

               1.
                     Svaka stranka osigurava učinkovitu zaštitu potrošača od neželjene izravne marketinške komunikacije.

               2.
                     Svaka stranka osigurava da se izravna marketinška komunikacija ne koristi za korisnike koji su fizičke osobe, osim ako su dali svoj pristanak za takvu komunikaciju u skladu s propisima svake stranke.

               3.
                     Neovisno o stavku 2., stranka dopušta da fizičke ili pravne osobe koje su, u skladu s uvjetima utvrđenima u pravu te stranke, prikupile korisnikove podatke za kontakt u kontekstu isporuke robe ili usluga tom korisniku izravnom marketinškom komunikacijom oglašavaju svoju sličnu robu ili usluge.

               4.
                     Svaka stranka osigurava da je izravna marketinška komunikacija jasno prepoznatljiva kao takva, da jasno otkriva u čije se ime odvija i da sadržava potrebne informacije koje primateljima omogućuju da besplatno i u bilo kojem trenutku zatraže njezin prestanak.

               5.
                     Svaka stranka korisnicima osigurava pristup pravnom lijeku protiv pružatelja izravne marketinške komunikacije koji ne poštuju mjere donesene ili zadržane u skladu sa stavcima od 1. do 4.

               Članak DIGIT.15. Otvoreni vladini podaci

               1.Stranke prepoznaju da olakšavanje javnog pristupa vladinim podacima i upotrebe vladinih podataka doprinosi poticanju gospodarskog i socijalnog razvoja, konkurentnosti, produktivnosti i inovacija.

               2.Ako stranka odluči staviti vladine podatke na raspolaganje javnosti, ona nastoji osigurati, u mjeri u kojoj je to izvedivo, da podaci:

               (a)budu u formatu koji omogućuje jednostavno pretraživanje, dohvaćanje, upotrebu, ponovnu upotrebu i preraspodjelu;

               (b)budu u strojno čitljivom i prostorno osposobljenom formatu;

               (c)sadržavaju opisne, što standardnije, metapodatke;

               (d)budu dostupni putem pouzdanih, korisnicima prilagođenih i slobodno dostupnih sučelja za programiranje aplikacija;

               (e)redovito se ažuriraju;

               (f)ne podliježu uvjetima upotrebe koji su diskriminacijski ili kojima se nepotrebno ograničava ponovna upotreba; i

               (g)budu stavljeni na raspolaganje za ponovnu upotrebu uz potpuno poštovanje pravila stranaka o zaštiti osobnih podataka.

               3.Stranke nastoje surađivati kako bi utvrdile načine na koje svaka stranka može proširiti pristup vladinim podacima koje je stranka objavila i upotrebu takvih podataka, s ciljem poboljšanja i stvaranja poslovnih prilika izvan njihove upotrebe u javnom sektoru.

               Članak DIGIT.16. Suradnja u regulatornim pitanjima povezanima s digitalnom trgovinom

               1.Stranke razmjenjuju informacije o regulatornim pitanjima u kontekstu digitalne trgovine, koje obuhvaćaju sljedeće:

               (a)priznavanje i olakšavanje interoperabilnih elektroničkih usluga povjerenja i autentikacije;

               (b)obradu izravnih marketinških komunikacija;

               (c)zaštitu potrošača; i

               (d)sva druga pitanja važna za razvoj digitalne trgovine, uključujući tehnologije u nastajanju.

               2.Stavak 1. ne primjenjuje se na pravila i zaštitne mjere stranke u pogledu zaštite osobnih podataka i privatnosti, uključujući prekogranični prijenos osobnih podataka.

               Članak DIGIT.17. – Dogovor o računalnim uslugama

               1.Stranke su suglasne da se za potrebe liberalizacije trgovine uslugama i ulaganja u skladu s glavom II. [Usluge i ulaganja] ovog naslova sljedeće usluge smatraju računalnim i povezanim uslugama, bez obzira na to pružaju li se putem mreže ili ne, uključujući internet:

               (a)savjetovanje, prilagodba, izrada strategija, analiza, planiranje, izrada specifikacija, dizajn, razvoj, instalacija, provedba, integracija, ispitivanje, uklanjanje grešaka, ažuriranje, podrška, tehnička pomoć ili upravljanje računalima ili računalnim sustavima ili za računala ili računalne sustave;

               (b)računalni programi definirani kao nizovi naredbi koji su potrebni za rad i komuniciranje samih računala ili unutar računala, kao i savjetovanje, izrada strategija, analiza, planiranje, izrada specifikacija, dizajn, razvoj, instalacija, provedba, integracija, ispitivanje, uklanjanje grešaka, ažuriranje, prilagodba, održavanje, podrška, tehnička pomoć, upravljanje računalnim programima ili upotreba i upravljanje računalnih programa ili za računalne programe;

               (c)obrada podataka, pohrana podataka, iznajmljivanje diskovnog prostora na poslužitelju ili usluge baze podataka;

               (d)usluge održavanja i popravka uredskih strojeva i opreme, uključujući računala; i

               (e)usluge osposobljavanja osoblja klijenata povezane s računalnim programima, računalima ili računalnim sustavima koje nisu razvrstane u drugu skupinu usluga.

               Podrazumijeva se da se usluge koje su omogućene računalnim i povezanim uslugama, osim onih navedenih u stavku 1., po sebi ne smatraju računalnim i povezanim uslugama.

               Glava IV.: Kretanje kapitala, plaćanja, prijenosi i privremene zaštitne mjere

               Članak CAP.1.: Ciljevi

               Cilj je ove glave omogućiti slobodno kretanje kapitala i plaćanja povezanih s transakcijama koje će se liberalizirati na temelju ovog Sporazuma.

               Članak CAP.2.: Tekući račun

               Svaka stranka omogućuje, u slobodnoj konvertibilnoj valuti i u skladu sa Statutom Međunarodnog monetarnog fonda, ako je primjenjivo, sva plaćanja i prijenose u pogledu transakcija na tekući račun bilance plaćanja obuhvaćenih područjem primjene ovog Sporazuma.

               Članak CAP.3.: Kretanje kapitala

               1.
                     Svaka stranka u pogledu transakcija na kapitalnom računu i financijskom računu bilance plaćanja omogućuje slobodno kretanje kapitala u svrhu liberalizacije ulaganjâ i drugih transakcija kako je utvrđeno u glavi II. [Usluge i ulaganja] ovog naslova.

               2.
                     Stranke se međusobno savjetuju u okviru Posebnog trgovinskog odbora za usluge, ulaganja i digitalnu trgovinu kako bi olakšale međusobno kretanje kapitala radi promicanja trgovine i ulaganja.

               Članak CAP.4.: Mjere koje utječu na kretanje kapitala, plaćanja ili prijenose

               1.Članci CAP.2. [Tekući račun] i CAP.3. [Kretanje kapitala] ne smiju se tumačiti kao da sprečavaju stranku da primjenjuje svoje zakone i propise koji se odnose na:

               (a)stečaj, nesolventnost ili zaštitu prava vjerovnika;

               (b)izdavanje vrijednosnih papira, budućnosnica, opcija ili drugih izvedenih financijskih instrumenata te trgovanje njima;

               (c)financijsko izvještavanje ili vođenje evidencije o kretanju kapitala, plaćanjima ili prijenosima ako su potrebni za pomoć tijelima za izvršavanje zakonodavstva ili financijskim regulatornim tijelima;

               (d)kaznena ili kažnjiva djela, prijevarnu ili zavaravajuću praksu;

               (e)osiguravanje usklađenosti s rješenjima ili presudama donesenima u sudskim ili upravnim postupcima; ili

               (f)socijalnu sigurnost, državne mirovinske programe ili obvezne programe štednje.

               2.Zakoni i propisi iz stavka 1. ne primjenjuju se na nepravičan, proizvoljan ili diskriminirajući način niti na neki drugi način čine prikriveno ograničavanje kretanja kapitala, plaćanja ili prijenosa.

               Članak CAP.5.: Privremene zaštitne mjere

               1.U iznimnim okolnostima ozbiljnih poteškoća u funkcioniranju Unijine ekonomske i monetarne unije ili rizika od takvih poteškoća, Unija može donijeti ili zadržati, u trajanju od najdulje šest mjeseci, zaštitne mjere u pogledu kretanja kapitala, plaćanja ili prijenosa.

               2.Mjere iz stavka 1. ograničavaju se na ono što je nužno potrebno.

               Članak CAP.6.: Ograničenja u slučaju poteškoća s platnom bilancom i poteškoća s vanjskim financiranjem

               1.Ako ima ozbiljnih poteškoća s bilancom plaćanja ili vanjskim financijskim položajem ili postoji prijetnja od takvih poteškoća, stranka može donijeti ili zadržati zaštitne mjere u pogledu kretanja kapitala, plaćanja ili prijenosa
                  35
               .

               2.Mjere iz stavka 1.:

               (a)koje su u skladu sa Statutom Međunarodnog monetarnog fonda;

               (b)ne prelaze ograničenja potrebna za svladavanje okolnosti opisanih u stavku 1.;

               (c)privremene su te se, kad se situacija navedena u stavku 1. poboljša, postupno ukidaju;

               (d)takve su da se njima izbjegava nanošenje nepotrebne štete komercijalnim, gospodarskim i financijskim interesima druge stranke; i

               (e)nediskriminirajuće su u usporedbi s trećim zemljama u sličnim situacijama.

               3.U slučaju trgovine robom svaka stranka može donijeti ili zadržati ograničavajuće mjere radi zaštite svojeg vanjskog financijskog položaja ili svoje bilance plaćanja. Te su mjere u skladu s GATT-om iz 1994. te Dogovorom o odredbama o bilanci plaćanja Općeg sporazuma o carinama i trgovini iz 1994.

               4.U slučaju trgovine uslugama, svaka stranka može donijeti ili zadržati ograničavajuće mjere radi zaštite svojeg vanjskog financijskog položaja ili svoje bilance plaćanja. Te su mjere u skladu s člankom XII. GATS-a.

               5.Stranka koja zadržava ili je donijela mjere iz stavaka 1. i 2. o njima odmah obavješćuje drugu stranku.

               6.Ako stranka donese ili zadrži ograničenja u skladu s ovim člankom, stranke odmah održavaju savjetovanja u okviru Posebnog trgovinskog odbora za usluge, ulaganja i digitalnu trgovinu, osim ako se savjetovanja održavaju u drugim forumima. U okviru savjetovanja ocjenjuju se poteškoće s bilancom plaćanja ili vanjskim financijskim položajem koje su dovele do dotičnih mjera, uzimajući u obzir čimbenike kao što su:

               (a)vrsta i opseg poteškoća;

               (b)vanjsko gospodarsko i trgovinsko okruženje; i

               (c)alternativne korektivne mjere koje su eventualno dostupne.

               7.Tijekom savjetovanja u skladu sa stavkom 6. ocjenjuje se usklađenost ograničavajućih mjera sa stavcima 1. i 2. Prihvaćaju se svi relevantni nalazi Međunarodnog monetarnog fonda statističke ili činjenične prirode, a u zaključcima se uzima u obzir ocjena bilance plaćanja koju je izradio Međunarodni monetarni fond i vanjski financijski položaj dotične stranke.

               Glava V.: Intelektualno vlasništvo

               Poglavlje 1.: Opće odredbe

               Članak IP.1.: Ciljevi

               Ciljevi ove glave su:

               (a)
                     olakšati proizvodnju, pružanje i komercijalizaciju inovativnih i kreativnih proizvoda i usluga među strankama smanjenjem poremećaja i prepreka takvoj trgovini te time doprinijeti održivijem i uključivijem gospodarstvu; i

               (b)
                     postići odgovarajuću i djelotvornu razinu zaštite i izvršavanja prava intelektualnog vlasništva.

               Članak IP.2.: Područje primjene

               1.
                     Ovom glavom dopunjuju se i dodatno preciziraju prava i obveze svake stranke na temelju Sporazuma o TRIPS-u i drugih međunarodnih ugovora u području intelektualnog vlasništva kojih su stranke.

               2.
                     Ova glava ne sprečava ni jednu stranku da uvede širu zaštitu i izvršavanje prava intelektualnog vlasništva od onih koja se zahtijevaju ovom glavom, pod uvjetom da takva zaštita i izvršavanje nisu u suprotnosti s ovom glavom.

               Članak IP.3.: Definicije

               Za potrebe ove glave, primjenjuju se sljedeće definicije:

               (a)
                     „Pariška konvencija” znači Pariška konvencija za zaštitu industrijskog vlasništva od 20. ožujka 1883., kako je zadnje revidirana u Stockholmu 14. srpnja 1967.;

               (b)
                     „Bernska konvencija” znači Bernska konvencija za zaštitu književnih i umjetničkih djela od 9. rujna 1886., kako je zadnje revidirana u Parizu 24. srpnja 1971. i izmijenjena 28. rujna 1979.;

               (c)
                     „Rimska konvencija” znači Međunarodna konvencije za zaštitu umjetnika izvođača, proizvođača fonograma i organizacija za radiodifuziju koja je sastavljena u Rimu 26. listopada 1961.;

               (d)
                     „WIPO” znači Svjetska organizacija za intelektualno vlasništvo;

               (e)
                     „prava intelektualnog vlasništva” znači sve kategorije intelektualnog vlasništva iz članaka od IP.7. [Autori] do IP.37. [Zaštita oplemenjivačkih prava na biljnu sortu] ove glave ili dijela II. odjeljaka od 1. do 7. Sporazuma o TRIPS-u. Zaštita intelektualnog vlasništva uključuje zaštitu od nepoštenog tržišnog natjecanja iz članka 10.b Pariške konvencije;

               (f)
                     „državljanin” znači, u odnosu na relevantno pravo intelektualnog vlasništva, osoba iz stranke ispunjuje kriterije prihvatljivosti za zaštitu predviđenu Sporazumom o TRIPS-u i multilateralnim sporazumima koji su zaključeni i provode se pod okriljem WIPO-a, kojih je stranka ugovorna stranka.

               Članak IP.4.: Međunarodni sporazumi

               1.Stranke potvrđuju svoju predanost poštovanju međunarodnih sporazuma čije su potpisnice:

               (a)
                     Sporazum o TRIPS-u;

               (b)
                     Rimska konvencija;

               (c)
                     Bernska konvencija;

               (d)
                     Ugovor o autorskom pravu Svjetske organizacije za intelektualno vlasništvo (WIPO), donesen u Ženevi 20. prosinca 1996.;

               (e)
                     Ugovor o izvedbama i fonogramima Svjetske organizacije za intelektualno vlasništvo (WIPO), donesen u Ženevi 20. prosinca 1996.;

               (f)
                     Protokol koji se odnosi na Madridski sporazum o međunarodnoj registraciji žigova, donesen u Madridu 27. lipnja 1989., kako je zadnje izmijenjen 12. studenoga 2007.;

               (g)
                     Ugovor o pravu žiga, donesen u Ženevi 27. listopada 1994.;

               (h)
                     Ugovor iz Marakeša za olakšavanje pristupa objavljenim djelima slijepim i slabovidnim te osobama koje imaju druge smetnje pri čitanju otisnutog teksta, donesen u Marakešu 27. lipnja 2013.;

               (i)
                     Ženevski akt Haškog sporazuma o međunarodnoj registraciji industrijskog dizajna, donesen u Ženevi 2. srpnja 1999.

               2.Svaka stranka ulaže sve razumne napore kako bi ratificirala sljedeće međunarodne sporazume ili im pristupila:

               (a)
                     Pekinški ugovor o audiovizualnim izvedbama, donesen u Pekingu 24. lipnja 2012.;

               (b)
                     Singapurski ugovor o pravu žiga, donesen u Singapuru 27. ožujka 2006.

               Članak IP.5.: Iscrpljenje

               Ova glava ne utječe na slobodu stranaka da utvrde primjenjuje li se iscrpljenje prava intelektualnog vlasništva i pod kojim uvjetima.

               Članak IP.6.: Nacionalni tretman

               1.Kad je riječ o svim kategorijama intelektualnog vlasništva obuhvaćenima ovim poglavljem, svaka stranka državljanima druge stranke odobrava tretman koji nije manje povoljan od onog koji odobrava svojim državljanima u pogledu zaštite intelektualnog vlasništva koja podliježe iznimkama koje su već predviđene u Pariškoj konvenciji, Bernskoj konvenciji, Rimskoj konvenciji i Ugovoru o intelektualnom vlasništvu s obzirom na integrirane sklopove, donesenom u Washingtonu 26. svibnja 1989. Kad je riječ o izvođačima, proizvođačima fonograma i organizacijama za radiodifuziju, ta se obveza primjenjuje samo u pogledu pravâ predviđenih u okviru ovog Sporazuma.

               2.Za potrebe stavka 1. ovog članka „zaštita” uključuje pitanja koja utječu na raspoloživost, stjecanje, područje primjene, održavanje i izvršavanje prava intelektualnog vlasništva kao i pitanja koja utječu na korištenje prava intelektualnog vlasništva posebno navedena u ovoj glavi, uključujući mjere za sprečavanje izbjegavanja djelotvornih tehnoloških mjera iz članka IP.16. [Zaštita tehnoloških mjera] i mjere koje se odnose na informacije o upravljanju pravima iz članka IP.17. [Obveze u vezi s informacijama o upravljanju pravima].

               3.Stranka može iskoristiti iznimke dopuštene u skladu sa stavkom 1. u vezi sa svojim sudskim i upravnim postupcima, uključujući to da od državljanina druge stranke zahtijeva da odredi adresu za dostavu na njezinu području ili da imenuje zastupnika na njezinu području ako takve iznimke:

               (a)
                     potrebne su za osiguravanje sukladnosti sa zakonima ili propisima stranke koji nisu u suprotnosti s ovom glavom; ili

               (b)
                     ne primjenjuju se na način koji bi činio prikriveno ograničavanje trgovine.

               4.Stavak 1. ne primjenjuje se na postupke utvrđene u multilateralnim sporazumima sklopljenima pod okriljem WIPO-a koji se odnose na stjecanje ili održavanje prava intelektualnog vlasništva.

               Poglavlje 2.: Norme u području prava intelektualnog vlasništva

               Odjeljak 1.: Autorsko pravo i srodna prava

               Članak IP.7.: Autori

               Svaka stranka autorima osigurava isključivo pravo da odobre ili zabrane:

               (a)
                     izravno ili neizravno, privremeno ili trajno reproduciranje njihovih djela bilo kojim sredstvom i u bilo kojem obliku, u cijelosti ili djelomično;

               (b)
                     svaki oblik javne distribucije izvornika njihovih djela ili njegovih umnoženih primjeraka prodajom ili na drugi način;

               (c)
                     svako priopćivanje njihovih djela javnosti, žično ili bežično, uključujući stavljanje njihovih djela na raspolaganje javnosti na takav način da im svatko može pristupiti s mjesta i u vrijeme koje sam odabere;

               (d)
                     komercijalno iznajmljivanje izvornika ili umnoženih primjeraka njihovih djela javnosti; svaka stranka može predvidjeti da se ova točka ne primjenjuje na zgrade ili djela primijenjene umjetnosti.

               Članak IP.8.: Izvođači

               Svaka stranka izvođačima osigurava isključivo pravo da odobre ili zabrane:

               (a)
                     snimke vlastitih izvedbi;

               (b)
                     izravno ili neizravno, privremeno ili trajno, reproduciranje njihovih izvedbi bilo kojim sredstvom i u bilo kojem obliku, u cijelosti ili djelomično;

               (c)
                     stavljanje snimki njihovih izvedbi na raspolaganje javnosti, prodajom ili na drugi način;

               (d)
                     stavljanje na raspolaganje javnosti snimki njihovih izvedbi, žično ili bežično, tako da im svatko može pristupiti s mjesta i u vrijeme koje sam odabere;

               (e)
                     bežično radiodifuzijsko emitiranje i priopćavanje javnosti njihovih izvedbi, osim ako već sama izvedba predstavlja radiodifuzijsko emitiranje ili se izvedba reproducira sa snimke;

               (f)
                     komercijalno iznajmljivanje snimki njihovih izvedbi javnosti.

               Članak IP.9.: Proizvođači fonograma

               Svaka stranka proizvođačima fonograma osigurava isključivo pravo da odobre ili zabrane:

               (a)
                     izravno ili neizravno, privremeno ili trajno, reproduciranje njihovih fonograma bilo kojim sredstvom i u bilo kojem obliku, u cijelosti ili djelomično;

               (b)
                     distribuciju njihovih fonograma javnosti, prodajom ili na drugi način, uključujući umnožene primjerke;

               (c)
                     stavljanje njihovih fonograma na raspolaganje javnosti, žično ili bežično, tako da im svatko može pristupiti s mjesta i u vrijeme koje sam odabere;

               (d)
                     komercijalno iznajmljivanje njihovih fonograma javnosti.

               Članak IP.10.: Organizacije za radiodifuziju

               Svaka stranka organizacijama za radiodifuziju osigurava isključivo pravo da odobre ili zabrane:

               (a)
                     snimanje njihovih programa, neovisno o tome je li riječ o žičnom ili bežičnom radiodifuzijskom emitiranju, uključujući kabelom ili satelitom;

               (b)
                     izravno ili neizravno, privremeno ili trajno reproduciranje snimki njihovih programa bilo kojim sredstvom i u bilo kojem obliku, u cijelosti ili djelomično, neovisno o tome emitiraju li se ti programi žično ili bežično, uključujući kabelom ili satelitom;

               (c)
                     stavljanje na raspolaganje javnosti snimki njihovih programa, neovisno o tome je li riječ o žičnom ili bežičnom radiodifuzijskom emitiranju, uključujući kabelom ili satelitom, tako da im svatko može pristupiti s mjesta i u vrijeme koje sam odabere;

               (d)
                     stavljanje na raspolaganje javnosti, prodajom ili na drugi način, snimki njihovih programa uključujući njihove umnožene primjerke, neovisno o tome je li riječ o žičnom ili bežičnom radiodifuzijskom emitiranju, uključujući kabelom ili satelitom;

               (e)
                     ponovno bežično radiodifuzijsko emitiranje njihovih programa i priopćavanja njihovih programa javnosti ako se to priopćavanje odvija na javno dostupnim mjestima uz plaćanje ulaznice.

               Članak IP.11.: Radiodifuzijsko emitiranje i priopćavanje javnosti fonograma objavljenih u komercijalne svrhe

               1.Svaka stranka propisuje pravo kako bi se osiguralo da korisnik plaća jedinstvenu primjerenu naknadu izvođačima i proizvođačima fonograma ako se fonogram objavljen u komercijalne svrhe ili umnoženi primjerak takva fonograma upotrebljava za bežično radiodifuzijsko emitiranje ili priopćavanje javnosti.

               2.Svaka stranka osigurava da relevantni izvođači i proizvođači fonograma dijele jedinstvenu primjerenu naknadu. Stranke mogu donijeti zakonodavni akt koji, u nedostatku sporazuma između izvođača i proizvođača fonograma, utvrđuje uvjete pod kojima izvođači i proizvođači fonograma dijele jedinstvenu primjerenu naknadu.

               3.Svaka stranka može izvođačima i proizvođačima fonograma dodijeliti opsežnija prava u pogledu radiodifuzijskog emitiranja i priopćavanja javnosti fonograma objavljenih u komercijalne svrhe.

               Članak IP.12.: Rok trajanja zaštite

               1.Prava autora djela traju doživotno i 70 godina nakon njegove smrti, bez obzira na dan na koji je djelo zakonito stavljeno na raspolaganje javnosti.

               2.Za potrebe provedbe stavka 1. svaka stranka može predvidjeti posebna pravila za izračun trajanja zaštite glazbene kompozicije s riječima, djela zajedničkog autorstva te kinematografskih ili audiovizualnih djela. Svaka stranka može predvidjeti posebna pravila za izračun trajanja zaštite anonimnih ili pseudonimnih djela.

               3.Prava radiodifuzijskih organizacija prestaju istekom 50 godina od prvog radiodifuzijskog emitiranja, bez obzira je li to radiodifuzijsko emitiranje preneseno žično ili bežično, uključujući putem kabela ili satelita.

               4.Prava izvođača za njihove izvedbe osim na fonogramima prestaju važiti 50 godina nakon datuma snimke izvedbe ili, ako su zakonito objavljeni ili zakonito priopćeni javnosti tijekom tog vremena, 50 godina od prve takve objave ili priopćavanja javnosti, ovisno o tome što nastupi ranije.

               5.Prava izvođača za njihove izvedbe na fonogramima prestaju važiti 50 godina nakon datuma snimke izvedbe ili, ako su zakonito objavljeni ili zakonito priopćeni javnosti tijekom tog vremena, 70 godina od takve objave ili priopćenja, ovisno o tome što nastupi ranije.

               6.Prava proizvođača fonograma prestaju važiti 50 godina nakon snimke ili, ako je tijekom tog vremena zakonito objavljen javnosti, 70 godina od takve objave. Ako nema zakonite objave, a fonogram je zakonito priopćen javnosti tijekom tog razdoblja, trajanje zaštite je 70 godina od takvog priopćenja. Svaka stranka može predvidjeti djelotvorne mjere kako bi osigurala da izvođači i proizvođači fonograma pravedno dijele dobit ostvarenu tijekom 20 godina zaštite nakon isteka 50 godina.

               7.Rokovi utvrđeni u ovom članku računaju se od prvog dana siječnja godine koja slijedi nakon godine događaja koji je doveo do njihova nastanka.

               8.Svaka stranka može predvidjeti dulje trajanje zaštite od onih predviđenih ovim člankom.

               Članak IP.13.: Pravo slijeđenja

               1.Svaka stranka u korist autora izvornog umjetničkog djela određuje pravo slijeđenja, koje se definira kao neotuđivo pravo, kojeg se nije moguće odreći, čak ni unaprijed, na udio u prodajnoj cijeni ostvarenoj svakom preprodajom tog djela koja uslijedi nakon što ga autor proda prvi put.

               2.Pravo iz stavka 1. primjenjuje se na sve radnje preprodaje u koje su kao prodavatelji, kupci ili posrednici uključene osobe koje se profesionalno bave trgovinom umjetninama, na primjer javne dražbe, umjetničke galerije i, općenito, svi trgovci umjetninama.

               3.Svaka stranka može odrediti da se pravo iz stavka 1. ne primjenjuje na radnje preprodaje ako je prodavatelj stekao djelo izravno od autora u razdoblju kraćem od tri godine prije te preprodaje i ako prodajna cijena nije veća od određenog minimalnog iznosa.

               4.Postupak naplate naknade i njihovih iznosa utvrđuje se zakonodavstvom svake stranke.

               Članak IP.14.: Kolektivno upravljanje pravima

               1.Stranke promiču suradnju između svojih organizacija za kolektivno ostvarivanje prava u svrhu promicanja raspoloživosti djela i drugih zaštićenih sadržaja na svojim područjima i prijenosa prihoda od prava za korištenje takvih djela ili drugih zaštićenih sadržaja između odgovarajućih organizacija za kolektivno ostvarivanje prava.

               2.Stranke promiču transparentnost organizacija za kolektivno ostvarivanje prava, posebno u pogledu prihoda od prava koje prikupljaju, odbitaka koje primjenjuju na prihode od prava koje prikupljaju, korištenja prikupljenih prihoda od prava, politike raspodjele i njihova repertoara.

               3.Stranke nastoje olakšati dogovore između svojih organizacija za kolektivno ostvarivanje prava o nediskriminirajućem postupanju prema nositeljima prava kojima te organizacije upravljaju na temelju sporazuma o zastupanju.

               4.Stranke surađuju kako bi poduprle organizacije za kolektivno ostvarivanje prava sa sjedištem na njihovu području, koje na temelju sporazuma o zastupanju zastupaju drugu organizaciju za kolektivno ostvarivanje prava sa sjedištem na području druge stranke kako bi osigurale da točno, redovito i savjesno isplaćuju iznose koje duguju organizacijama za kolektivno ostvarivanje prava koje zastupaju te da ih informiraju o iznosu prihoda od prava prikupljenih u njihovo ime i svim odbicima od tog prihoda.

               Članak IP.15. Iznimke i ograničenja

               Svaka stranka ograničenja ili iznimke od prava utvrđenih u člancima od IP.7. [Autori] do IP.11. [Radiodifuzijsko emitiranje i priopćivanje javnosti fonograma objavljenih u komercijalne svrhe] primjenjuje samo na određene posebne slučajeve koji nisu u suprotnosti s uobičajenim iskorištavanjem djela ili drugog sadržaja i koji neopravdano ne dovode u pitanje zakonite interese nositelja prava.

               Članak IP.16.: Zaštita tehnoloških mjera

               1.Svaka stranka osigurava odgovarajuću pravnu zaštitu protiv izbjegavanja djelotvornih tehnoloških mjera od strane osobe koja je svjesna ili ima opravdane razloge biti svjesna da provodi izbjegavanje mjera kako bi ostvarila taj cilj. Svaka stranka može predvidjeti poseban režim pravne zaštite tehnoloških mjera koje se upotrebljavaju za zaštitu računalnih programa.

               2.Svaka stranka osigurava odgovarajuću pravnu zaštitu protiv proizvodnje, uvoza, distribucije, prodaje, iznajmljivanja, oglašavanja u svrhu prodaje ili iznajmljivanja, ili posjedovanja uređaja, proizvoda ili komponenata u komercijalne svrhe ili pružanja usluga koji:

               (a)
                     se promiču, oglašavaju ili stavljaju na tržište za potrebe izbjegavanja;

               (b)
                     imaju samo ograničenu komercijalnu svrhu ili ograničenu uporabu koja nije izbjegavanje; ili

               (c)
                     su ponajprije osmišljeni, proizvedeni, prilagođeni ili se izvode s ciljem omogućivanja ili olakšavanja izbjegavanja djelotvornih tehnoloških mjera.

               3.Za potrebe ovog odjeljka pojam „tehničke mjere” znači svaka tehnologija, uređaj ili komponenta koja je, pri uobičajenom radu, namijenjena sprečavanju ili ograničavanju radnji, u pogledu djela ili drugih predmeta zaštite, koje nije odobrio nositelj autorskog prava ili srodnog prava kako je predviđeno ovim odjeljkom. Tehnološke mjere smatraju se „djelotvornima” ako nositelji prava kontroliraju upotrebu zaštićenog djela ili drugog sadržaja primjenom postupka nadzora pristupa ili postupka zaštite, poput kodiranja, premetanja ili druge transformacije djela ili drugog sadržaja ili primjernom mehanizma nadzora umnožavanja kojima se postiže cilj zaštite.

               4.Neovisno o pravnoj zaštiti predviđenoj u stavku 1. ovog članka, svaka stranka može prema potrebi poduzeti odgovarajuće mjere kako bi osigurala da odgovarajuća pravna zaštita od izbjegavanja djelotvornih tehnoloških mjera utvrđenih u skladu s ovim člankom ne sprečava korisnike iznimaka ili ograničenja utvrđenih u skladu s člankom IP.15. [Iznimke i ograničenja] da uživaju takve iznimke ili ograničenja.

               Članak IP.17.: Obveze u vezi s informacijama o upravljanju pravima

               1.Svaka stranka osigurava odgovarajuću pravnu zaštitu protiv svake osobe koja svjesno i neovlašteno obavlja jednu od sljedećih radnji:

               (a)
                     uklanjanje ili izmjena bilo kakvih elektroničkih informacija o upravljanju pravima;

               (b)
                     distribuciju, uvoz za distribuciju, radiodifuzijsko emitiranje, priopćivanje javnosti i stavljanje na raspolaganje javnosti djela i drugog sadržaja zaštićenog prema ovom odjeljku s kojeg su neovlašteno uklonjene ili izmijenjene elektroničke informacije o upravljanju pravima;

               ako je ta osoba svjesna ili ima opravdane razloge biti svjesna da takvim djelovanjem potiče, omogućuje, olakšava ili prikriva povredu autorskog prava ili srodnog prava predviđenog pravom stranke.

               2.Za potrebe ovog članka, „informacije o upravljanju pravima” znači sve informacije od nositelja prava koje identificiraju djelo ili drugi sadržaj iz ovog članka, autora ili bilo kojeg drugog nositelja prava ili informacije o uvjetima korištenja djela ili drugog sadržaja te svi brojevi ili kodovi koji predstavljaju takve informacije.

               3.Stavak 2. primjenjuje se ako je bilo koja od navedenih informacija povezana s umnoženim primjerkom djela ili drugog sadržaja iz ovog članka ili ako se pojavljuje u vezi s priopćavanjem javnosti tog djela ili drugog sadržaja.

               Odjeljak 2.: Žigovi

               Članak IP.18.: Klasifikacija žigova

               Svaka stranka održava sustav klasifikacije žigova koji je u skladu s Nicanskim sporazumom o međunarodnoj klasifikaciji proizvoda i usluga radi registracije žigova od 15. lipnja 1957., kako je revidiran i izmijenjen.

               Članak IP.19.: Znakovi od kojih se žig može sastojati

               Žig se može sastojati od bilo kakvih znakova, osobito riječi, uključujući osobna imena, ili od crteža, slova, brojki, boja, oblika proizvoda ili pakiranja proizvoda, ili zvukova, pod uvjetom da su takvi znakovi prikladni za:

               (a)
                     razlikovanje proizvoda ili usluga jednoga poduzeća od proizvoda ili usluga drugih poduzeća; i i

               (b)
                     prikazivanje u registru žigova svake stranke tako da nadležnim tijelima i javnosti omogućuje određivanje točnog i jasnog predmeta zaštite koja je pružena njegovu nositelju.

               Članak IP.20.: Prava koja proizlaze iz žiga

               1.Svaka stranka osigurava da registracija žiga nositelju daje isključiva prava u tom žigu. Nositelj žiga ima pravo spriječiti sve treće strane da bez njegova pristanka u tijeku trgovine upotrebljavaju:

               (a)
                     svaki znak koji je istovjetan njegovu žigu u odnosu na proizvode ili usluge koji su istovjetni onima za koje je žig registriran;

               (b)
                     svaki znak kod kojeg, zbog istovjetnosti s registriranim žigom odnosno sličnosti njemu i istovjetnosti s robom ili uslugama obuhvaćenima tim žigom i tim znakom odnosno sličnosti toj robi ili uslugama, postoji vjerojatnost dovođenja javnosti u zabludu, što uključuje vjerojatnost dovođenja u vezu tog znaka i registriranog žiga.

               2.Nositelj registriranog žiga usto ima pravo na sprečavanje svih trećih strana da, u kontekstu trgovačke djelatnosti, u stranku u kojoj je žig registriran unesu robu koja na tom području nije puštena u slobodan promet, ako ta roba, uključujući pakiranje, dolazi iz drugih zemalja ili druge stranke i bez odobrenja nosi žig koji je jednak žigu registriranom za tu robu ili koji se u svojim ključnim aspektima ne može razlikovati od tog žiga.

               3.Pravo nositelja žiga u skladu sa stavkom 2. prestaje važiti ako deklarant ili držatelj proizvodâ tijekom postupka za utvrđivanje počinjenja povrede registriranog žiga dokaže da nositelj registriranog žiga nije ovlašten zabraniti stavljanje proizvoda na tržište u zemlji krajnjeg odredišta.

               Članak IP.21.: Postupak registracije

               1.Svaka stranka osigurava sustav za registraciju žigova u kojem se svaka pravomoćna negativna odluka koju donese nadležno tijelo za žigove, uključujući djelomično odbijanje registracije, dostavlja pisanim putem relevantnoj stranci, propisno obrazložena i uz mogućnost ulaganja žalbe.

               2.Svaka stranka trećim stranama pruža mogućnost da ulože prigovor na prijavu žiga ili, prema potrebi, registraciju žiga. Takvi postupci prigovora su kontradiktorni.

               3.Svaka stranka osigurava javno dostupnu elektroničku bazu podataka o prijavama žigova i registracijama žigova.

               4.Svaka stranka ulaže sve napore kako bi osigurala sustav za elektroničko podnošenje zahtjeva, te za obradu, registraciju i održavanje, žigova.

               Članak IP.22.: Dobro poznati žigovi

               U svrhu provedbe zaštite dobro poznatih žigova u skladu s člankom 6.a Pariške konvencije i člankom 16. stavcima 2. i 3. Sporazuma o TRIPS-u svaka stranka primjenjuje Zajedničku preporuku o zaštiti dobro poznatih žigova koju su donijele Skupština Pariške unije za zaštitu industrijskog vlasništva i Opća skupština WIPO-a na 34. seriji zasjedanja skupština država članica WIPO-a od 20. do 29. rujna 1999.

               Članak IP.23.: Iznimke od prava koja proizlaze iz žiga

               1.Svaka stranka određuje ograničene iznimke od prava koja proizlaze iz žiga, kao što je prikladna upotreba opisnih izraza, uključujući oznake zemljopisnog podrijetla, i može odrediti druge ograničene iznimke, pod uvjetom da se u takvim iznimkama uzimaju u obzir legitimni interesi nositelja žiga i trećih strana.

               2.Žig ne daje nositelju pravo da trećoj strani u trgovačkom prometu zabrani uporabu:

               (a)
                     imena ili adrese treće strane ako je ta treća strana fizička osoba;

               (b)
                     podataka koji se odnose na vrstu, kakvoću, količinu, namjenu, vrijednost, zemljopisno podrijetlo, vrijeme proizvodnje proizvoda ili pružanja usluge ili karakteristike proizvoda ili usluga; ili

               (c)
                     žiga u svrhu prepoznavanja ili upućivanja na proizvode ili usluge kao one koji pripadaju nositelju tog žiga, osobito ako je upotreba žiga nužna za označivanje predviđene namjene proizvoda ili usluge, osobito ako je riječ o dodatnim ili rezervnim dijelovima,

               pod uvjetom da ih treća strana upotrebljava u skladu s poštenom praksom u industrijskoj ili trgovačkoj djelatnosti.

               3.Žig ne daje nositelju žiga pravo da trećoj strani u trgovačkom prometu zabrani upotrebu ranijeg prava koje se odnosi samo na određeni lokalitet ako je to pravo priznato u skladu s pravom stranke i koristi se u granicama područja na kojem je priznato.

               Članak IP.24.: Razlozi za opoziv

               1.Stranke propisuju da žig može biti opozvan ako ga u neprekinutom razdoblju od pet godina nositelj žiga ili druga osoba uz njegovu suglasnost nije stvarno upotrebljavala na odgovarajućem području stranke u odnosu na robu ili usluge za koje je žig registriran, a ne postoje opravdani razlozi za tu neupotrebu.

               2.Stranke propisuju i da žig može biti opozvan ako ga nositelj žiga ili druga osoba uz njegovu suglasnost u razdoblju od pet godina od datuma dovršetka postupka registracije nije stvarno upotrebljavala na odgovarajućem području u odnosu na robu ili usluge za koje je registriran, a ne postoje opravdani razlozi za tu neupotrebu.

               3.Nitko ne može zahtijevati da se prava nositelja žiga opozovu ako je u razdoblju između isteka petogodišnjeg razdoblja i podnošenja zahtjeva za opoziv započela ili se nastavila stvarna upotreba žiga. Početak ili nastavak upotrebe u razdoblju od tri mjeseca koje prethodi podnošenju zahtjeva za opoziv, a koje je započelo najranije nakon isteka neprekinutoga petogodišnjeg razdoblja neupotrebe, ne uzima se u obzir ako su pripreme za početak ili nastavak upotrebe počele tek nakon što je nositelj saznao da zahtjev za opoziv može biti podnesen.

               4.Žig se može opozvati ako nakon dana registracije:

               (a)
                     zbog činjenja ili nečinjenja nositelja postane uobičajeni naziv u trgovini za proizvod ili uslugu za koje je registriran;

               (b)
                     zbog upotrebe od strane nositelja ili uz njegovu suglasnost, a u odnosu na proizvode ili usluge za koje je registriran, može javnost dovesti u zabludu, posebno u pogledu vrste, kakvoće ili zemljopisnog podrijetla tih proizvoda ili usluga.

               Članak IP.25.: Pravo zabrane pripremnih radnji povezanih s upotrebom pakiranja ili drugih sredstava

               Ako postoji rizik da bi se pakiranje, naljepnice, etikete, sigurnosna obilježja ili oznake ili obilježja ili oznake autentičnosti, ili bilo koja druga sredstva na kojima je žig istaknut moglo upotrebljavati u vezi s proizvodima ili uslugama te da bi se takvom upotrebom počinila povreda prava nositelja žiga, nositelj tog žiga ima pravo zabraniti sljedeće radnje poduzete tijekom poslovanja u trgovačkom prometu:

               (a)
                     isticanje znaka istovjetnog ili sličnog žigu na pakiranju, naljepnicama, etiketama, sigurnosnim obilježjima ili oznakama ili obilježjima ili oznakama autentičnosti ili na bilo kojim drugim sredstvima na kojima žig može biti istaknut; ili

               (b)
                     nuđenje ili stavljanje na tržište, ili skladištenje u te svrhe, ili uvoz ili izvoz, pakiranja, naljepnica, etiketa, sigurnosnih obilježja ili oznaka ili obilježja ili oznaka autentičnosti ili bilo kojih drugih sredstava na kojima je žig istaknut.

               Članak IP.26.: Prijave u zloj vjeri

               Žig se može proglasiti ništavim ako je podnositelj podnio prijavu za registraciju žiga u zloj vjeri. Svaka stranka može odrediti da se takav žig ne registrira.

               Odjeljak 3. Dizajn

               Članak IP.27.: Zaštita registriranih dizajna

               1.Svaka stranka osigurava zaštitu neovisno stvorenih dizajna koji su novi i originalni. Ta se zaštita osigurava registracijom te njihovim nositeljima dodjeljuje isključiva prava u skladu s odredbama ovog pododjeljka.

               Za potrebe ovog članka stranka može smatrati da je dizajn koji ima individualni karakter originalan.

               2.Nositelj registriranog dizajna ima pravo barem spriječiti treće strane koje nemaju njegovu suglasnost da proizvode, ponude na prodaju, prodaju, uvoze, izvoze ili skladište proizvod koji nosi i u koji je ugrađen zaštićeni dizajn ili upotrebljavaju proizvode koji nose ili u koje je ugrađen zaštićeni dizajn ako se takve radnje poduzimaju u komercijalne svrhe.

               3.Dizajn koji je primijenjen na proizvod ili ugrađen u proizvod koji je sastavni dio složenog proizvoda smatra se da je nov i originalan samo:

               (a)
                     ako sastavni dio, nakon što je ugrađen u složeni proizvod, ostaje vidljiv pri uobičajenoj uporabi tog proizvoda; i

               (b)
                     u mjeri u kojoj ta vidljiva obilježja sastavnog dijela sama po sebi ispunjavaju uvjete novosti i izvornosti.

               4.Za potrebe stavka 3. točke (a) „uobičajena upotreba” znači upotreba krajnjeg korisnika, osim održavanja, servisiranja ili popravaka.

               Članak IP.28.: Trajanje zaštite

               Dostupna zaštita registriranih dizajna, uključujući produljenja registriranih dizajna, traje ukupno 25 godina od dana podnošenja prijave za dizajn
                  36
               .

               Članak IP.29.: Zaštita neregistriranih dizajna

               1.Svaka stranka nositelju neregistriranog dizajna daje pravo svaku treću stranu koja nema njegovu suglasnost spriječiti da upotrebljava neregistrirani dizajn samo ako sporna upotreba proizlazi iz neovlaštenog umnožavanja neregistriranog dizajna na njezinu području
                  37
               . Takva upotreba uključuje barem ponudu na prodaju, stavljanje na tržište, uvoz ili izvoz proizvoda.

               2.Dostupna zaštita za neregistrirani dizajn traje najmanje tri godine od dana prvog stavljanja dizajna na raspolaganje javnosti na području dotične stranke.

               Članak IP.30.: Iznimke i isključenja

               1.Svaka stranka može propisati ograničene iznimke od zaštite dizajna, pod uvjetom da takve iznimke nisu neopravdano u suprotnosti s uobičajenim iskorištavanjem zaštićenih dizajna i da se njima ne dovode neopravdano u pitanje legitimni interesi nositelja zaštićenog dizajna, uzimajući u obzir legitimne interese trećih strana.

               2.Zaštita ne obuhvaća dizajne na koje utječu isključivo tehničke ili funkcionalne potrebe. Pravo dizajna ne proizlazi iz obilježja izgleda proizvoda koja je nužno reproducirati u istom obliku i dimenzijama da bi se proizvod u koji je dizajn ugrađen ili na koji se primjenjuje mogao mehanički spojiti s drugim proizvodom odnosno smjestiti u ili uz drugi proizvod ili oko njega, kako bi svaki od tih proizvoda mogao ispunjivati svoju funkciju.

               3.Odstupajući od stavka 2., u skladu s uvjetima utvrđenima u članku IP.27. [Zaštita registriranih dizajna] stavku 1. pravo dizajna postoji na dizajnu čija je svrha omogućiti višestruko sklapanje ili povezivanje međusobno zamjenjivih proizvoda unutar modularnog sustava.

               Članak IP.31.: Odnos prema autorskom pravu

               Svaka stranka osigurava da dizajni, uključujući neregistrirane dizajne, budu prihvatljivi i za zaštitu u okviru autorskog prava te stranke od dana na koji je dizajn stvoren ili utvrđen u bilo kojem obliku. Svaka stranka određuje opseg takve zaštite i uvjete pod kojima se ona pruža, uključujući stupanj zahtijevane originalnosti.

               Odjeljak 4.: Patenti

               Članak IP.32.: Patenti i javno zdravlje

               1.Stranke priznaju važnost Deklaracije iz Dohe o Sporazumu o TRIPS-u i javnom zdravlju, koja je donesena na ministarskoj konferenciji WTO-a 14. studenoga 2001. („Deklaracija iz Dohe”). Stranke pri tumačenju i provedbi prava i obveza iz ovog odjeljka osiguravaju usklađenost s Deklaracijom iz Dohe.

               2.Stranke provode članak 31.a Sporazuma o TRIPS-u, kao i Prilog Sporazumu o TRIPS-u i Dodatak Prilogu Sporazumu o TRIPS-u.

               Članak IP.33.: Produljenje trajanja patentne zaštite lijekova i sredstava za zaštitu bilja

               1.Stranke priznaju da lijekovi i sredstva za zaštitu bilja
                  38
                koji su na njihovim područjima zaštićeni patentom mogu podlijegati upravnom postupku odobravanja prije stavljanja istih na njihova tržišta. Stranke priznaju da razdoblje koje protekne između podnošenja prijave za patent i prvog odobrenja za stavljanje proizvoda na tržište, kako je u tu svrhu propisano mjerodavnim zakonodavstvom, može skratiti razdoblje djelotvorne patentne zaštite.

               2.Svaka stranka osigurava daljnju zaštitu, u skladu sa svojim zakonima i propisima, za proizvod koji je zaštićen patentom i koji je bio predmet upravnog postupka odobravanja iz stavka 1. kako bi se nositelju patenta nadoknadilo smanjenje učinkovite patentne zaštite. Uvjeti za pružanje takve daljnje zaštite, uključujući njezinu duljinu, utvrđuju se u skladu sa zakonima i propisima stranaka.

               3.Za potrebe ove glave, „lijek” znači:

               (a)
                     svaka tvar ili kombinacija tvari prikazana sa svojstvima liječenja ili sprečavanja bolesti kod ljudi ili životinja; ili

               (b)
                     svaka tvar ili kombinacija tvari koja se može upotrijebiti ili primijeniti na ljudima ili životinjama u svrhu obnavljanja, ispravljanja ili prilagodbe fizioloških funkcija farmakološkim, imunološkim ili metaboličkim djelovanjem ili za postavljanje medicinske dijagnoze.

               Odjeljak 5.: Zaštita neobjavljenih informacija

               Članak IP.34.: Zaštita poslovne tajne

               1.Svaka stranka propisuje odgovarajuće građanske sudske postupke i pravna sredstva na temelju kojih svaki nositelj poslovne tajne može spriječiti pribavljanje, upotrebu ili otkrivanje poslovne tajne, i ostvariti pravnu zaštitu u tom pogledu, kad je ono u suprotnosti s poštenim poslovnim praksama.

               2.Za potrebe ovog odjeljka:

               (a)
                     „poslovna tajna” znači informacije koje ispunjuju sve sljedeće zahtjeve:

               i.
                     tajne su u smislu da nisu, u svojoj ukupnosti ili u točnoj strukturi i sklopu svojih sastavnih dijelova, općenito poznate ni lako dostupne osobama iz krugova koji se obično bave dotičnom vrstom informacija;

               ii.
                     imaju komercijalnu vrijednost zbog toga što su tajne; i

               iii.
                     u odnosu na njih je osoba koja te informacije zakonito kontrolira poduzela u tim okolnostima razumne korake kako bi sačuvala njihovu tajnost;

               (b)
                     „nositelj poslovne tajne” znači svaka fizička ili pravna osoba koja zakonito kontrolira poslovnu tajnu.

               3.Za potrebe ovog odjeljka smatra se da su barem sljedeći oblici postupanja u suprotnosti s poštenim poslovnim praksama:

               (a)
                     pribavljanje poslovne tajne bez suglasnosti nositelja poslovne tajne kada je poslovna tajna pribavljena s pomoću neovlaštenog pristupa, prisvajanja ili umnožavanja bilo kojih dokumenata, predmeta, materijala, tvari ili elektroničkih spisa koje zakonito kontrolira nositelj poslovne tajne i koji sadržavaju poslovnu tajnu ili iz kojih se poslovna tajna može izvesti;

               (b)
                     upotreba ili otkrivanje poslovne tajne ako to bez suglasnosti nositelja poslovne tajne učini osoba za koju je utvrđeno da ispunjuje bilo koji od sljedećih uvjeta:

               i.
                     da je pribavila poslovnu tajnu na način iz točke (a);

               ii.
                     da čini povredu sporazuma o povjerljivosti ili bilo koje druge obveze o čuvanju poslovne tajne; ili

               iii.
                     krši ugovornu ili bilo koju drugu obvezu kojom se ograničava korištenje poslovne tajne;

               (c)
                     pribavljanje, upotreba ili otkrivanje poslovne tajne smatra se nezakonitim i kad je osoba u trenutku pribavljanja, upotrebe ili otkrivanja znala, ili je u tim okolnostima trebala znati, da je poslovna tajna pribavljena izravno ili neizravno od druge osobe koja je nezakonito upotrebljavala ili otkrila poslovnu tajnu u smislu točke (b).

               4.Ništa u ovom odjeljku ne tumači se na način da se od stranke zahtijeva da bilo koji od sljedećih oblika postupanja smatra protivnim poštenim poslovnim praksama:

               (a)
                     neovisno otkriće ili stvaranje;

               (b)
                     obrnuti inženjering proizvoda koji je stavljen na raspolaganje javnosti ili koji je zakonski u posjedu stjecatelja informacija, ako stjecatelj informacija nije zakonski obvezan ograničiti pribavljanje poslovne tajne;

               (c)
                     pribavljanje, upotreba ili otkrivanje poslovne tajne koje se zahtijeva ili dopušta pravom svake stranke;

               (d)
                     ostvarivanje prava radnikâ ili predstavnikâ radnikâ na informiranje i savjetovanje u skladu s pravom i propisima te stranke.

               5.Ništa u ovom odjeljku ne tumači se tako da utječe na ostvarivanje slobode izražavanja i informiranja, uključujući slobodu i pluralizam medija, kako su zaštićeni u svakoj stranci, ograničava mobilnost zaposlenika ili utječe na autonomiju socijalnih partnera i njihovo pravo sklapanja kolektivnih ugovora, u skladu sa zakonima i propisima stranaka.

               Članak IP.35.: Zaštita podataka dostavljenih radi pribavljanja odobrenja za stavljanje lijeka na tržište

               1.Svaka stranka povjerljive poslovne informacije dostavljene radi dobivanja odobrenja za stavljanje na tržište lijekova („odobrenje za stavljanje na tržište”) štiti od otkrivanja trećim stranama, osim ako se poduzimaju koraci za zaštitu podataka od nepoštene komercijalne upotrebe ili ako je otkrivanje potrebno zbog prevladavajućeg javnog interesa.

               2.Svaka stranka osigurava da, tijekom ograničenog razdoblja koje se treba odrediti njezinim domaćim pravom i u skladu sa svim uvjetima utvrđenima u njezinu domaćem pravu, tijelo odgovorno za izdavanje odobrenja za stavljanje u promet ne prihvaća naknadne zahtjeve za odobrenje za stavljanje u promet koji se oslanjaju na rezultate pretkliničkih ili kliničkih ispitivanja podnesenih tom tijelu u zahtjevu za prvo odobrenje za stavljanje u promet, bez izričite suglasnosti nositelja prvog odobrenja za stavljanje u promet, osim ako je predviđeno drukčije međunarodnim sporazumima u kojima su obje stranke stranke.

               3.Svaka stranka osigurava i da se, u ograničenom razdoblju određenom u skladu s njezinim domaćim pravom i u skladu sa svim uvjetima utvrđenima u njezinu domaćem pravu, lijek koji je to tijelo naknadno odobrilo na temelju rezultata pretkliničkih i kliničkih ispitivanja iz stavka 2. ne stavlja na tržište bez izričite suglasnosti nositelja prvog odobrenja za stavljanje na tržište, osim ako je drukčije predviđeno međunarodnim sporazumima u kojima su obje stranke stranke.

               4.Ovim se člankom ne dovode u pitanje dodatna razdoblja zaštite koja svaka stranka može utvrditi u svojem pravu.

               Članak IP.36.: Zaštita podataka dostavljenih radi dobivanja odobrenja za stavljanje na tržište sredstava za zaštitu bilja ili biocidnih proizvoda

               1.Svaka stranka priznaje privremeno pravo nositelja izvješća o ispitivanju ili studiji koje je prvi put podneseno radi dobivanja odobrenja za stavljanje na tržište i koje se odnosi na sigurnost i djelotvornost aktivne tvari, sredstva za zaštitu bilja ili biocidnog proizvoda. Tijekom tog razdoblja izvješće o ispitivanju ili studiji ne smije se upotrebljavati u korist bilo koje druge osobe koja želi dobiti odobrenje za stavljanje na tržište aktivne tvari, sredstva za zaštitu bilja ili biocidnog proizvoda, osim ako se dokaže izričita suglasnost prvog nositelja. Za potrebe ovog članka to se pravo naziva zaštitom podataka.

               2.Izvješće o ispitivanju ili studiji podneseno radi dobivanja odobrenja za stavljanje na tržište aktivne tvari ili sredstva za zaštitu bilja trebalo bi ispunjivati sljedeće uvjete:

               (a)
                     biti potrebno za odobrenje ili izmjenu odobrenja kako bi se dopustila upotreba na drugim usjevima; i

               (b)
                     biti potvrđeno kao sukladno s načelima dobre laboratorijske prakse ili dobre eksperimentalne prakse.

               3.Razdoblje zaštite podataka traje najmanje 10 godina otkad relevantno tijelo na području stranke izda prvo odobrenje.

               4.Svaka stranka osigurava da javna tijela nadležna za izdavanje odobrenja za stavljanje na tržište informacije iz stavaka 1. i 2. neće upotrebljavati u korist nekog naknadnog podnositelja zahtjeva za naknadno odobrenje za stavljanje na tržište, bez obzira na to jesu li te informacije stavljene na raspolaganje javnosti.

               5.Svaka stranka utvrđuje pravila za izbjegavanje dupliciranja ispitivanja na kralježnjacima.

               Odjeljak 6.: Biljne sorte

               Članak IP.37.: Zaštita oplemenjivačkih prava na biljnu sortu

               Svaka stranka štiti oplemenjivačka prava na biljne sorte u skladu s Međunarodnom konvencijom za zaštitu novih biljnih sorti (UPOV) kako je zadnje revidirana u Ženevi 19. ožujka 1991. Stranke surađuju na promicanju i izvršavanju tih prava.

               Poglavlje 3.: Izvršavanje prava intelektualnog vlasništva

               Odjeljak 1.: Opće odredbe

               Članak IP.38.: Opće obveze

               1.Svaka stranka osigurava sljedeće dopunske mjere, postupke i pravna sredstva koji su potrebni da se osigura izvršavanje prava intelektualnog vlasništva.

               Za potrebe odjeljaka 1., 2. i 4. ovog poglavlja, pojam „prava intelektualnog vlasništva” ne uključuje prava obuhvaćena poglavljem 2. [Zaštita neobjavljenih informacija] odjeljkom 5.

               2.Mjere, postupci i pravna sredstva iz stavka 1.:

               (a)
                     pravedni su i ravnopravni;

               (b)
                     nisu nepotrebno složeni ili skupi te ne uključuju nerazumne rokove ili neopravdana kašnjenja;

               (c)
                     učinkoviti su, proporcionalni i odvraćajući;

               (d)
                     moraju se primjenjivati na način kojim se izbjegava stvaranje prepreka legitimnoj trgovini i osiguravaju zaštitne mjere protiv njihove zlouporabe.

               Članak IP.39.: Osobe ovlaštene za podnošenje zahtjeva za primjenu mjera, postupaka i pravnih sredstava

               Svaka stranka prepoznaje da sljedeće osobe imaju pravo zatražiti primjenu mjera, postupaka i pravnih sredstava iz ovog poglavlja odjeljaka 2. i 4.:

               (a)
                     nositelji prava intelektualnog vlasništva u skladu s primjenjivim pravom stranke;

               (b)
                     sve ostale osobe koje su ovlaštene koristiti ta prava, a posebno nositelje licencije, u mjeri u kojoj je to dopušteno i u skladu s odredbama zakonodavstva stranke; i

               (c)
                     savezi i udruženja
                  39
               , u mjeri u kojoj je to dopušteno i u skladu s pravom stranke.

               Odjeljak 2.: Izvršenje u građanskim i upravnim stvarima

               Članak IP.40.: Mjere očuvanja dokaza

               1.Svaka stranka osigurava da, čak i prije početka postupka o meritumu, nadležna pravosudna tijela mogu, na zahtjev stranke koja je predočila razumno dostupne dokaze dostatne za potporu svojih tvrdnji da je njezino pravo intelektualnog vlasništva povrijeđeno ili će biti povrijeđeno, naložiti hitne i djelotvorne privremene mjere radi očuvanja relevantnih dokaza u vezi s navodnom povredom, podložno odgovarajućim zaštitnim mjerama i zaštiti povjerljivih informacija.

               2.Te mjere mogu uključivati detaljan opis, uz moguće uzimanje uzoraka, ili fizičku zapljenu robe kojom je navodno počinjena povreda te, u odgovarajućim slučajevima, materijala i sredstava upotrijebljenih za proizvodnju i/ili distribuciju te robe i pripadajuće dokumentacije.

               Članak IP.41.: Dokazi

               1.Svaka stranka poduzima potrebne mjere kako bi nadležna pravosudna tijela mogla, na zahtjev stranke koja je predočila razumno dostupne dokaze dostatne za potporu svojih tvrdnji i koja je, kako bi potkrijepila te tvrdnje, navela dokaze koji su pod kontrolom protivne stranke, naložiti protivnoj stranci da predoči te dokaze, podložno zaštiti povjerljivih informacija.

               2.Svaka stranka usto poduzima potrebne mjere kako bi nadležna pravosudna tijela prema potrebi mogla u slučajevima povrede prava intelektualnog vlasništva počinjene na komercijalnoj osnovi, pod istim uvjetima kao u stavku 1., naložiti dostavu bankovnih, financijskih ili poslovnih dokumenata pod kontrolom protivne stranke, podložno zaštiti povjerljivih informacija.

               Članak IP.42.: Pravo na informacije

               1.Svaka stranka osigurava da, u građanskom postupku koji se odnosi na povredu prava intelektualnog vlasništva te kao odgovor na opravdani i proporcionalni zahtjev podnositelja zahtjeva, nadležna pravosudna tijela mogu počinitelju povrede ili bilo kojoj drugoj osobi naložiti da dostavi informacije o podrijetlu i distribucijskim mrežama proizvoda ili usluga kojima se čini povreda prava intelektualnoga vlasništva.

               2.Za potrebe stavka 1. „bilo koja druga osoba” znači osoba:

               (a)
                     za koju se utvrdi da u komercijalno relevantnom opsegu posjeduje robu kojom se čini povreda;

               (b)
                     za koju se utvrdi da se u komercijalno relevantnom opsegu koristi uslugama kojima se čini povreda;

               (c)
                     za koju se utvrdi da u komercijalno relevantnom opsegu pruža usluge koje se koriste u djelatnostima kojima se čini povreda; ili

               (d)
                     koju je osoba iz točaka (a), (b) ili (c) ovog stavka navela kao osobu koja je sudjelovala u proizvodnji, izradi ili distribuciji robe ili pružanju usluga.

               3.Informacije iz stavka 1., prema potrebi, sadržavaju:

               (a)
                     imena ili nazive te adrese proizvođača, izrađivača, distributera, dobavljača i drugih prethodnih posjednika robe ili usluga, kao i trgovaca na veliko i malo kojima su bile namijenjene;

               (b)
                     informacije o proizvedenim, izrađenim, dostavljenim, primljenim ili naručenim količinama, kao i o cijeni koja je postignuta za predmetnu robu ili usluge.

               4.Stavci 1. i 2. primjenjuju se ne dovodeći u pitanje druge zakone stranke kojima se:

               (a)
                     nositelju prava dodjeljuju prava na detaljnije informacije;

               (b)
                     uređuje korištenje u građanskom ili kaznenom postupku informacija dostavljenih na temelju ovog članka;

               (c)
                     uređuje odgovornost za zloupotrebu prava na informacije;

               (d)
                     daje mogućnost odbijanja pružanja informacija koje bi osobu iz stavka 1. prisililo da prizna svoje sudjelovanje ili sudjelovanje njezinih bliskih srodnika u povredi prava intelektualnoga vlasništva;

               (e)
                     kojima se uređuje zaštita povjerljivosti izvorâ informacija ili obrade osobnih podataka.

               Članak IP.43.: Privremene mjere i mjere opreza

               1.Svaka stranka osigurava da njezina pravosudna tijela mogu, na zahtjev podnositelja, protiv navodnog počinitelja povrede odrediti prethodnu zabranu radi sprečavanja predstojeće povrede prava intelektualnog vlasništva ili privremeno i prema potrebi zabraniti nastavak navodne povrede tog prava, uz plaćanje novčane kazne ako je to predviđeno domaćim pravom, ili taj nastavak uvjetovati pružanjem jamstava namijenjenog osiguranju naknade štete nositelju prava. Prethodna se zabrana može pod istim uvjetima odrediti i protiv posrednika čije usluge koristi treća osoba s ciljem povrede prava intelektualnog vlasništva.

               2.Svaka stranka osigurava da njezina pravosudna tijela mogu, na zahtjev podnositelja, naložiti privremeno oduzimanje ili predaju robe za koju postoji sumnja da se njome čini povreda prava intelektualnog vlasništva kako bi se spriječio ulazak te robe u trgovinske kanale ili kretanje njima.

               3.U slučaju navodne povrede koja je počinjena u komercijalno relevantnom opsegu, stranke osiguravaju da, ako podnositelj zahtjeva dokaže postojanje okolnosti koje bi mogle ugroziti naknadu štete, pravosudna tijela mogu naložiti preventivno privremeno oduzimanje pokretne i nepokretne imovine navodnog počinitelja povrede, uključujući blokadu bankovnih računa i druge imovine te osobe. Nadležna tijela mogu u tu svrhu naložiti dostavu bankovnih, financijskih ili poslovnih dokumenata ili odgovarajući pristup relevantnim informacijama.

               4.U pogledu mjera iz stavaka 1., 2. i 3., svaka stranka osigurava da su sudska tijela ovlaštena od podnositelja zahtjeva zahtijevati predočenje razumno dostupnih dokaza kako bi se s dovoljnom sigurnošću mogla uvjeriti da je podnositelj zahtjeva nositelj prava i da je pravo podnositelja zahtjeva povrijeđeno ili da je takva povreda predstoji.

               Članak IP.44.: Korektivne mjere

               1.Svaka stranka osigurava da nadležna pravosudna tijela mogu, na zahtjev podnositelja, ne dovodeći u pitanje naknadu štete nositelju prava zbog povrede i bez ikakve naknade, naložiti uništenje robe za koju su utvrdila da se njome čini povreda prava intelektualnog vlasništva ili barem konačno uklanjanje te robe iz trgovinskih kanala. Prema potrebi, pravosudna tijela mogu naložiti i uništenje materijala i sredstava koji se uglavnom upotrebljavaju pri izradi ili proizvodnji te robe.

               2.Pravosudna tijela svake stranke imaju ovlasti naložiti provedbu tih mjera o trošku počinitelja povrede, osim u slučaju pozivanja na posebne razloge da se to ne učini.

               Članak IP.45.: Nalozi

               Svaka stranka osigurava da, u slučaju donošenja sudske odluke u kojoj je utvrđena povreda prava intelektualnog vlasništva, pravosudna tijela mogu protiv počinitelja povrede izdati nalog kojim se zabranjuje nastavak povrede. Svaka stranka usto osigurava da pravosudna tijela mogu izdati sudski nalog protiv posrednikâ čije usluge koristi treća strana za povredu prava intelektualnog vlasništva.

               Članak IP.46.: Alternativne mjere

               Svaka stranka može propisati da, u odgovarajućim slučajevima i na zahtjev osobe protiv koje se mogu odrediti mjere utvrđene u člancima IP.44. [Korektivne mjere] ili IP.45. [Nalozi], pravosudna tijela mogu umjesto primjene mjera utvrđenih u ta dva članka naložiti plaćanje novčane naknade oštećenoj stranci, ako dotična osoba nije postupala s namjerom ili nehajem, ako bi izvršenje dotičnih mjera toj osobi prouzročilo nerazmjernu štetu i ako se novčana naknada oštećenoj stranci čini, prema razumnoj procjeni, zadovoljavajućom.

               Članak IP.47.: Naknada štete

               1.Svaka stranka osigurava da pravosudna tijela, na zahtjev oštećene stranke, počinitelju povrede koji je bio svjestan ili je imao osnovanih razloga biti svjestan da sudjeluje u počinjenju povrede nalože da nositelju prava isplati naknadu koja odgovara stvarnoj šteti koju je pretrpio kao posljedicu povrede.

               2.Svaka stranka osigurava da pri određivanju naknade štete pravosudna tijela:

               (a)
                     uzimaju u obzir sve primjerene aspekte, kao što su negativne gospodarske posljedice, uključujući i izgubljenu dobit, koje je pretrpjela oštećena stranka, svaku nepoštenu dobit koju je ostvario počinitelj povrede i, u relevantnim slučajevima, elemente koji nisu gospodarski čimbenici, kao što je moralna šteta koju je povreda nanijela nositelju prava; ili

               (b)
                     kao alternativu točki (a), mogu, u odgovarajućim slučajevima, odrediti naknadu štete kao paušalni iznos na temelju elemenata kao što je najmanji iznos tantijema ili naknada koje bi počinitelj povrede morao platiti da je zatražio odobrenje za korištenje dotičnog prava intelektualnog vlasništva.

               3.Ako počinitelj nije bio svjestan, ili nije imao osnovanih razloga biti svjestan da sudjeluje u počinjenju povrede, stranke mogu propisati da sudska tijela mogu naložiti povrat dobiti ili isplatu naknade štete, koja može biti unaprijed utvrđena.

               Članak IP.48.: Sudski troškovi

               Svaka stranka osigurava da opravdane i proporcionalne sudske troškove i druge izdatke stranke koja je dobila spor, u načelu, snosi stranka koja je izgubila spor, osim ako bi to bilo protivno načelu pravičnosti.

               Članak IP.49.: Objava odluka pravosudnih tijela

               U postupcima koji su pokrenuti zbog povrede prava intelektualnog vlasništva, svaka stranka osigurava da pravosudna tijela mogu naložiti, na zahtjev podnositelja i o trošku počinitelja povrede, primjerene mjere za širenje informacija o odluci, uključujući izlaganje odluke i njezinu objavu u cijelosti ili djelomično.

               Članak IP.50.: Pretpostavka autorstva ili vlasništva

               U svrhu primjene mjera, postupaka i pravnih sredstava utvrđenih u poglavlju 3. [Izvršavanje prava intelektualnog vlasništva]:

               (a)
                     kako bi se autor književnog ili umjetničkog djela, u nedostatku suprotnih dokaza, takvim smatrao i kako bi, slijedom toga, bio ovlašten pokrenuti postupak zbog povrede, dostatno je da je njegovo ime navedeno na djelu na uobičajeni način; i

               (b)
                     točka (a) primjenjuje se mutatis mutandis na nositelje autorskom pravu srodnih prava u odnosu na njihove predmete zaštite.

               Članak IP.51.: Upravni postupci

               U mjeri u kojoj je moguće naložiti građanskopravno sredstvo o meritumu predmeta kao rezultat upravnih postupaka, takvi su postupci u skladu s načelima koja su materijalno istovrijedna načelima iz ovog odjeljka.

               Odjeljak 3.: Građanski sudski postupci i pravna sredstva za poslovne tajne

               Članak IP.52.: Građanski sudski postupci i pravna sredstva za poslovne tajne

               1.Svaka stranka osigurava da nijednoj osobi koja sudjeluje u građanskim sudskim postupcima iz članka IP.34. [Opseg zaštite poslovne tajne] stavka 1. ili ima pristup dokumentima uključenima u te pravne postupke nije dopuštena upotreba ili otkrivanje nijedne poslovne tajne ili navodne poslovne tajne koju su nadležna pravosudna tijela utvrdila kao povjerljivu, a na propisno obrazložen zahtjev zainteresirane strane, i za koju je osoba saznala na temelju takvog sudjelovanja ili pristupa.

               2.Svaka stranka osigurava da obveza iz stavka 1. ostane na snazi nakon završetka građanskog sudskog postupka, u trajanju koje je primjereno.

               3.U građanskim sudskim postupcima iz članka IP.34. [Opseg zaštite poslovne tajne] stavka 1. svaka stranka osigurava da njezina pravosudna tijela imaju barem sljedeće ovlasti:

               (a)
                     odrediti privremene mjere, u skladu sa zakonima i propisima stranke, kako bi se prekinula i zabranila upotreba ili otkrivanje poslovne tajne na način koji je u suprotnosti s poštenim poslovnim praksama;

               (b)
                     odrediti mjere, u skladu sa zakonima i propisima stranke, kojima se nalaže prestanak ili, ovisno o slučaju, zabrana upotrebe ili otkrivanja poslovne tajne na način koji je u suprotnosti s poštenim poslovnim praksama;

               (c)
                     odrediti, u skladu sa zakonima i propisima stranke, da svaka osoba koja je pribavila, upotrebljavala ili otkrila poslovnu tajnu na način koji je u suprotnosti s poštenim poslovnim praksama i koja je bila ili je trebala biti svjesna da pribavlja, upotrebljava ili otkriva poslovnu tajnu na način koji je suprotan poštenim poslovnim praksama, mora nositelju poslovne tajne isplatiti naknadu štete koja odgovara stvarnoj šteti pretrpljenoj zbog takvog pribavljanja, upotrebe ili otkrivanja poslovne tajne;

               (d)
                     poduzeti posebne mjere potrebne za očuvanje povjerljivosti bilo koje poslovne tajne ili navodne poslovne tajne koja se upotrebljava ili na koju se upućuje u postupcima iz članka IP.34. [Opseg zaštite poslovne tajne] stavka 1. Takve posebne mjere u skladu sa zakonima i propisima svake stranke, među ostalim i pravom na obranu, mogu obuhvaćati mogućnost ograničavanja pristupa određenim dokumentima u cijelosti ili djelomično; ograničavanja pristupa raspravama i zapisniku ili transkriptu s tih rasprava; stavljanja na raspolaganje verzije sudske odluke koja nije povjerljiva i u kojoj su odlomci koji sadržavaju poslovne tajne uklonjeni ili redigirani.

               (e)
                     nametnuti sankcije svakoj osobi koja sudjeluje u sudskom postupku i koja ne poštuje ili odbija poštovati sudske naloge o zaštiti poslovne tajne ili navodne poslovne tajne.

               4.Svaka stranka osigurava da se zahtjev za mjeru, postupke ili pravna sredstva predviđena ovim člankom odbaci ako je navodno pribavljanje, korištenje ili otkrivanje poslovne tajne u suprotnosti s poštenim poslovnim praksama provedeno u skladu s njezinim zakonima i propisima:

               (a)
                     radi otkrivanja povrede, prijestupa ili nezakonite aktivnosti u svrhu zaštite općeg javnog interesa;

               (b)
                     u slučaju kad poslovnu tajnu zaposlenici otkriju svojim predstavnicima u okviru i nužno u svrhu zakonitog izvršavanja dužnosti tih predstavnika;

               (c)
                     radi zaštita legitimnog interesa priznatog zakonima i propisima te stranke.

               Odjeljak 4.: Izvršavanje na granicama

               Članak IP.53.: Mjere na granicama

               1.U pogledu robe pod carinskim nadzorom, svaka stranka donosi ili održava postupke u skladu s kojima nositelj prava može podnijeti zahtjev nadležnom tijelu
                  40
                da suspendira puštanje sumnjive robe ili istu zadrži. Za potrebe ovog odjeljka, „sumnjiva roba” znači roba za koju postoji sumnja da povređuje žigove, autorsko pravo i srodna prava, oznake zemljopisnog podrijetla, patente, korisne modele, industrijski dizajn, topografije integriranih krugova i oplemenjivačka prava na biljnu sortu.

               2.Svaka stranka uspostavlja elektroničke sustave carinskih tijela za upravljanje odobrenim ili evidentiranim zahtjevima.

               3.Svaka stranka osigurava da njezina nadležna tijela ne naplaćuju naknadu za pokrivanje administrativnih troškova koji proizlaze iz obrade zahtjeva ili evidencije.

               4.Svaka stranka osigurava da njezina nadležna tijela u razumnom roku donose odluke o odobravanju ili evidentiranju zahtjeva.

               5.Svaka stranka omogućuje da se zahtjevi iz stavka 1. primjenjuju na višestruke pošiljke.

               6.S obzirom na robu pod carinskim nadzorom, svaka stranka osigurava da njezina carinska tijela mogu na vlastitu inicijativu suspendirati puštanje sumnjive robe ili istu zadržati.

               7.Svaka stranka osigurava da njezina carinska tijela upotrebljavaju analizu rizika za utvrđivanje sumnjive robe.

               8.Svaka stranka može svoje carinsko tijelo ovlastiti da nositelju prava na zahtjev pruži informacije o robi, uključujući njezin opis i njezinu stvarnu ili procijenjenu količinu, i, ako je poznato, ime i adresu pošiljatelja, uvoznika, izvoznika ili primatelja te zemlju podrijetla ili izvora robe čije je puštanje u promet suspendirano ili koja je zadržana.

               9.Svaka stranka uspostavlja postupke koji omogućuju uništenje sumnjive robe, bez potrebe za prethodnim upravnim ili sudskim postupkom za formalno utvrđivanje povrede, ako se dotične osobe slažu s uništenjem ili mu se ne protive. Ako sumnjiva roba nije uništena, svaka stranka osigurava, osim u iznimnim okolnostima, da se tom robom raspolaže izvan trgovinskih kanala na način kojim će se izbjeći nanošenje štete nositelju prava.

               10.Svaka stranka uspostavlja postupke koji omogućuju brzo uništenje krivotvorenih žigova i piratske robe poslane u poštanskim ili brzim kurirskim pošiljkama.

               11.Svaka stranka osigurava da, ako to zatraže carinska tijela, nositelj odobrenog ili evidentiranog zahtjeva bude obvezan nadoknaditi troškove carinskih tijela ili drugih stranaka koje djeluju u ime carinskih tijela od trenutka zadržavanja ili suspenzije puštanja robe, uključujući skladištenje, rukovanje i sve troškove povezane s uništenjem ili odlaganjem robe.

               12.Stranke nemaju obvezu primjenjivati ovaj članak na uvoz robe koju je na tržište u drugoj zemlji stavio nositelj prava ili koja je na to tržište stavljena uz njegovu suglasnost. Stranka može isključiti iz primjene ovog članka nekomercijalnu robu koja se nalazi u osobnoj prtljazi putnika.

               13.Svaka stranka svojim carinskim tijelima omogućuje održavanje redovitog dijaloga i promicanje suradnje s relevantnim dionicima i drugim tijelima uključenima u izvršavanje prava intelektualnog vlasništva.

               14.Stranke surađuju u vezi s međunarodnom trgovinom sumnjivom robom. Stranke osobito, što je više moguće, razmjenjuju relevantne informacije o trgovini sumnjivom robom koja utječe na drugu stranku.

               15.Ne dovodeći u pitanje druge oblike suradnje, Protokol o uzajamnoj administrativnoj pomoći u carinskim pitanjima primjenjuje se u pogledu povreda zakonodavstva o pravima intelektualnog vlasništva za čije su izvršavanje carinska tijela stranke nadležna u skladu s ovim člankom.

               Članak IP.54.: Usklađenost s odredbama GATT-a iz 1994. i Sporazuma o TRIPS-u

               Pri izvršenju carinskih mjera na granici radi izvršavanja prava intelektualnog vlasništva, bez obzira je li obuhvaćeno ovim odjeljkom, stranke osiguravaju usklađenost s njihovim obvezama u okviru GATT-a iz 1994. i Sporazuma o TRIPS-u, a posebno s člankom V. GATT-a iz 1994. te člankom 41. i dijelom III. odjeljkom 4. Sporazuma o TRIPS-u.

               Poglavlje 4.: Ostale odredbe

               Članak IP.55.: Suradnja

               1.Stranke su suglasne surađivati radi pružanja potpore provedbi obveza preuzetih na temelju ove glave.

               2.Područja suradnje uključuju, ali nisu ograničena na sljedeće aktivnosti:

               (a)
                     razmjenu informacija o pravnom okviru u vezi s pravima intelektualnoga vlasništva i odgovarajućim pravilima o zaštiti i provedbi;

               (b)
                     razmjenu iskustava o napretku zakonodavstva, izvršenju prava intelektualnog vlasništva i izvršavanju carinskih, policijskih, upravnih i pravosudnih tijela na središnjoj i lokalnoj razini;

               (c)
                     koordinaciju, uključujući koordinaciju s drugim zemljama, radi sprečavanja izvoza krivotvorene robe;

               (d)
                     tehničku pomoć, izgradnju kapaciteta, razmjenu i osposobljavanje osoblja;

               (e)
                     zaštitu i obranu prava intelektualnog vlasništva i širenje informacija o tome, među ostalim, u poslovnim krugovima i civilnom društvu;

               (f)
                     jačanje javne svijesti potrošača i nositelja prava;

               (g)
                     jačanje institucionalne suradnje, posebno između ureda za intelektualno vlasništvo stranaka;

               (h)
                     edukaciju i promicanje svijesti šire javnosti o politikama koje se odnose na zaštitu i izvršavanje prava intelektualnog vlasništva;

               (i)
                     promicanje zaštite i izvršavanja prava intelektualnog vlasništva javno-privatnom suradnjom koja uključuje mala i srednja poduzeća;

               (j)
                     formuliranje djelotvornih strategija za utvrđivanje ključnih ciljnih skupina i osmišljavanje komunikacijskih programa za jačanje svijesti potrošača i medija o učincima povreda intelektualnog vlasništva, uključujući zdravstvene i sigurnosne rizike te vezu s organiziranim kriminalom.

               3.Stranke izravno ili preko Posebnog trgovinskog odbora za intelektualno vlasništvo održavaju kontakt o svim pitanjima povezanima s provedbom i funkcioniranjem ove glave.

               Članak IP.56.: Dobrovoljne inicijative dionika

               Svaka stranka nastoji olakšati provedbu dobrovoljnih inicijativa dionika za smanjenje povreda prava intelektualnog vlasništva, uključujući na internetu i na drugim tržištima, usmjerene na konkretne probleme i pronalazak praktičnih rješenja koja su realistična, uravnotežena proporcionalna i pravična za sve zainteresirane strane, među ostalim na sljedeće načine:

               (a)
                     svaka stranka nastoji okupiti zainteresirane strane na svojem području radi lakše provedbe dobrovoljnih inicijativa za pronalazak rješenja i pomirenja razlika u pogledu zaštite i izvršenja prava intelektualnog vlasništva i smanjenja povreda;

               (b)
                     stranke nastoje razmjenjivati informacije o mjerama za olakšavanje dobrovoljnih inicijativa dionika na svojim područjima; i

               (c)
                     stranke nastoje promicati otvoreni dijalog i suradnju među dionicima stranaka te poticati dionike stranaka da zajednički pronađu rješenja i pomire razlike u pogledu zaštite i izvršavanja prava intelektualnog vlasništva i smanjenja povreda.

               Članak IP.57.: Preispitivanje oznaka zemljopisnog podrijetla

               Uzimajući u obzir odgovarajuće odredbe bilo kojeg prethodnog bilateralnog sporazuma između Ujedinjene Kraljevine, s jedne strane, i Europske unije i Europske zajednice za atomsku energiju, s druge strane, stranke mogu zajednički uložiti razumne napore kako bi dogovorile pravila za zaštitu i učinkovitu provedbu svojih oznaka zemljopisnog podrijetla na nacionalnoj razini.

               Glava VI.: Javna nabava

               Poglavlje 1.: Područje primjene

               Članak PPROC.1.: Cilj

               Cilj je ove glave zajamčiti ponuditeljima svake stranke pristup većim mogućnostima sudjelovanja u postupcima javne nabave i povećati transparentnost postupaka javne nabave.

               Članak PPROC.2.: Uključivanje određenih odredaba GPA-a i obuhvaćene javne nabave

               1.
                     U ovu se glavu ugrađuju odredbe GPA-a koje su navedene u Prilogu PPROC-1. odjeljku A, uključujući priloge svake stranke Dodatku I. GPA-u.

               2.
                     Za potrebe ove glave „obuhvaćena javna nabava” znači javna nabava na koju se primjenjuje članak II. GPA-a i javna nabava navedena u Prilogu PPROC-1. odjeljku B.

               3.
                     U pogledu obuhvaćene javne nabave, svaka stranka primjenjuje mutatis mutandis odredbe GPA-a navedene u Prilogu PPROC-1. odjeljku A na ponuditelje, robu ili usluge druge stranke.

               Poglavlje 2.: Dodatna pravila za obuhvaćenu javnu nabavu

               Članak PPROC.3.: Upotreba elektroničkih sredstava u javnoj nabavi

               1.
                     Svaka stranka osigurava da njezini naručitelji provode obuhvaćenu javnu nabavu u najvećoj mogućoj mjeri elektroničkim sredstvima.

               2.
                     Smatra se da naručitelj provodi obuhvaćenu javnu nabavu elektroničkim sredstvima ako koristi elektronička sredstva informiranja i komunikacije za:

               (a)
                     objavu obavijesti i natječajne dokumentacije u postupcima javne nabave; i

               (b)
                     podnošenje zahtjeva za sudjelovanje i ponude.

               3.
                     Osim u posebnim situacijama, takva elektronička sredstva informiranja i komunikacije moraju biti nediskriminirajuća, opće dostupna i interoperabilna s proizvodima informacijske i komunikacijske tehnologije u općoj upotrebi i ne smiju ograničavati pristup postupku javne nabave.

               4.
                     Svaka stranka osigurava da njezini naručitelji primaju i obrađuju elektroničke račune u skladu s njezinim zakonodavstvom.

               Članak PPROC.4.: Elektroničke publikacije

               Kad je riječ o obuhvaćenoj javnoj nabavi, sve obavijesti o javnoj nabavi, uključujući obavijesti o planiranoj javnoj nabavi, sažete obavijesti, obavijesti o planiranoj javnoj nabavi i obavijesti o dodjeli ugovora, moraju biti izravno dostupne elektroničkim putem, bez naknade, putem jedinstvene pristupne točke na internetu.

               Članak PPROC.5.: Popratni dokazi

               Svaka stranka osigurava da u trenutku podnošenja zahtjeva za sudjelovanje ili u trenutku podnošenja ponuda naručitelji ne zahtijevaju od ponuditelja da dostave sve ili dio popratnih dokaza kojima dokazuju da nisu u nekoj od situacija u kojima se ponuditelj može isključiti i da ispunjuju uvjete za sudjelovanje, osim ako je to potrebno kako bi se osiguralo pravilno provođenje javne nabave.

               Članak PPROC.6.: Uvjeti sudjelovanja

               Svaka stranka osigurava da, ako njezini naručitelji kao uvjet za sudjelovanje u obuhvaćenoj javnoj nabavi zahtijevaju od ponuditelja da dokaže prethodno iskustvo, oni ne zahtijevaju da je ponuditelj takvo iskustvo stekao na području te stranke.

               Članak PPROC.7.: Sustavi za registraciju i kvalifikacijski postupci

               Stranka koja održava sustav registracije ponuditelja osigurava da zainteresirani dobavljači mogu zatražiti registraciju u svakom trenutku. Svakog zainteresiranog ponuditelja koji je podnio zahtjev u razumnom se roku obavješćuje o odluci o prihvaćanju ili odbijanju tog zahtjeva.

               Članak PPROC.8.: Nadmetanje po pozivu

               Svaka stranka osigurava da, ako naručitelj koristi postupak nadmetanja po pozivu, naručitelj upućuje pozive za dostavu ponuda nizu ponuditelja koji je dostatan za osiguravanje istinskog tržišnog natjecanja bez utjecaja na operativnu učinkovitost sustava javne nabave.

               Članak PPROC.9.: Neuobičajeno niske cijene

               U skladu s člankom XV. stavkom 6. GPA-a, ako naručitelj primi ponudu s cijenom koja je neuobičajeno niža od cijena u ostalim dostavljenim ponudama, on može s ponuditeljem provjeriti jesu li u cijenu uključene dodijeljene subvencije.

               Članak PPROC.10.: Ekološka, socijalna i radna razmatranja

               Svaka stranka osigurava da naručitelji mogu tijekom cijelog postupka javne nabave uzimati u obzir okolišna, radna i socijalna razmatranja, pod uvjetom da su ta razmatranja u skladu s pravilima utvrđenima u poglavljima 1. i 2. i da su navedena u obavijesti o predviđenom postupku javne nabave ili u drugoj obavijesti koja se upotrebljava kao obavijest o predviđenom postupku javne nabave ili u natječajnoj dokumentaciji.

               Članak PPROC.11.: Domaći postupci preispitivanja

               1.
                     Ako stranka imenuje nepristrano upravno tijelo na temelju članka XVIII. stavka 4. GPA-a, ta stranka osigurava sljedeće:

               (a)da su članovi imenovanog tijela neovisni, nepristrani i da tijekom obnašanja dužnosti ne podliježu vanjskom utjecaju.

               (b)da članovi imenovanog tijela ne mogu biti razriješeni protiv svoje volje tijekom razdoblja obnašanja dužnosti, osim ako se njihovo razrješenje zahtijeva odredbama o imenovanom tijelu; i

               (c)da predsjednik ili još barem jedan član imenovanog tijela ima pravne i stručne kvalifikacije jednakovrijedne onima koje se traže za suce, odvjetnike ili druge pravne stručnjake koji su kvalificirani u skladu sa zakonima i propisima stranke.

               2.
                     Svaka stranka donosi ili zadržava postupke kojima se predviđaju hitne privremene mjere koje osiguravaju da dobavljač može nastaviti sudjelovati u postupku javne nabave. Posljedica takvih privremenih mjera predviđenih u članku XVIII. stavku 7. točki (a) GPA-a može biti suspenzija postupka javne nabave ili, ako je ugovor sklopio naručitelj i ako je stranka tako predvidjela, suspenzija izvršavanja ugovora. Postupcima se može predvidjeti da se pri donošenju odluke o tome treba li primijeniti takve mjere mogu uzeti u obzir prevladavajuće negativne posljedice za dotične interese, uključujući javni interes. Opravdani razlog za nedjelovanje dostavlja se u pisanom obliku.

               3.
                     Ako je zainteresirani ili uključeni dobavljač podnio prigovor imenovanom tijelu iz stavka 1., svaka stranka u načelu osigurava da naručitelj ne sklapa ugovor dok to tijelo ne donese odluku ili da preporuku o prigovoru u pogledu privremenih mjera, korektivnih mjera ili nadoknade nastaloga gubitka ili štete, kako je navedeno u stavcima 2., 5. i 6. i u skladu sa svojim pravilima, propisima i postupcima. Svaka stranka može predvidjeti da se u neizbježnim i valjano opravdanim okolnostima ugovor ipak može sklopiti.

               4.
                     Svaka stranka može predvidjeti:

               (a)razdoblje mirovanja od donošenja odluke o dodjeli ugovora do sklapanja ugovora kako bi dobavljači čija ponuda nije prihvaćena imali dovoljno vremena ocijeniti je li prikladno pokrenuti postupak preispitivanja; ili

               (b)dovoljno dugo razdoblje kako bi zainteresirani dobavljač mogao podnijeti prigovor, što bi moglo činiti osnovu za suspenziju izvršenja ugovora.

               5.
                     Korektivne mjere na temelju članka XVIII. stavka 7. točke (b) GPA-a mogu uključivati jedno ili više od sljedećeg:

               (a)uklanjanje diskriminirajućih tehničkih, ekonomskih ili financijskih specifikacija u pozivu na podnošenje ponuda, ugovornoj dokumentaciji ili drugim dokumentima koji se odnose na natječajni postupak i obavljanje novih postupaka javne nabave;

               (b)ponavljanje postupka javne nabave bez izmjene uvjeta;

               (c)ukidanje odluke o dodjeli ugovora i donošenje nove odluke o dodjeli ugovora;

               (d)otkazivanje ugovora ili proglašenje ugovora nevažećim; ili

               (e)donošenje drugih mjera radi ispravljanja kršenja poglavlja 1. i 2., na primjer naloga za plaćanje određenog iznosa dok se kršenje učinkovito ne ispravi.

               6.
                     U skladu s člankom XVIII. stavkom 7. točkom (b) GPA-a svaka stranka može predvidjeti dodjelu nadoknade nastaloga gubitka ili štete. U tom smislu, ako tijelo stranke zaduženo za preispitivanje nije sud, a dobavljač smatra da je došlo do kršenja domaćih zakona i drugih propisa kojima se provode obveze na temelju poglavlja 1. i 2., dobavljač može uputiti predmet sudu, među ostalim radi traženja nadoknade, u skladu sa sudskim postupcima stranke.

               7.
                     Svaka stranka donosi ili zadržava potrebne postupke kojima se djelotvorno provode odluke ili preporuke tijela za preispitivanje ili kojima se djelotvorno izvršavaju odluke tijela za sudsko preispitivanje.

               Poglavlje 3.: Nacionalni tretman izvan obuhvaćene javne nabave

               Članak PPROC.12.: Definicije

               1.
                     Za potrebe ovog poglavlja tretman koji je odobrila stranka u skladu s ovim poglavljem znači:

               (a)
                     u odnosu na Ujedinjenu Kraljevinu, tretman koji nije nepovoljniji od najpovoljnijeg tretmana koji se u sličnim situacijama odobrava ponuditeljima iz Ujedinjene Kraljevine; i

               (b)
                     u odnosu na državu članicu, tretman koji nije nepovoljniji od najpovoljnijeg tretmana koji se u sličnim situacijama u toj državi članici odobrava ponuditeljima iz te države članice.

               2.
                     Za potrebe ovog poglavlja ponuditelj iz stranke, koji je pravna osoba, znači:

               (a)
                     za Uniju, pravna osoba koja je osnovana ili ustrojena na temelju prava Unije ili njezine države članice i koja na području Unije obavlja znatne poslovne djelatnosti, koje Unija u skladu sa svojom obavijesti WTO-u o Ugovoru o osnivanju Europske zajednice (WT/REG39/1) tumači kao istovjetne pojmu „učinkovite i trajne veze” s gospodarstvom države članice iz članka 54. Ugovora o funkcioniranju Europske unije; i

               (b)
                     za Ujedinjenu Kraljevinu, pravna osoba koja je osnovana ili organizirana u skladu s pravom Ujedinjene Kraljevine i koja obavlja bitne poslovne aktivnosti na državnom području Ujedinjene Kraljevine.

               Članak PPROC.13.: Nacionalni tretman lokalnih ponuditelja

               1.
                     U pogledu javne nabave, mjera stranke ne smije dovesti do toga da ponuditelji iz druge stranke koji na njezinu području imaju poslovnu jedinicu na temelju osnivanja, stjecanja ili održavanja pravne osobe imaju tretman koji je manje povoljan od tretmana koji ta stranka odobrava vlastitim sličnim ponuditeljima
                  41
               .

               2.
                     Primjena obveze nacionalnog tretmana iz ovog članka i dalje podliježe sigurnosnim i općim iznimkama kako su definirane u članku III. GPA-a, čak i ako javna nabava nije obuhvaćena javna nabava u skladu s ovom glavom.

               Poglavlje 4.: Ostale odredbe

               Članak PPROC.14.: Izmjene i ispravci obveza u pogledu pristupa tržištu

               Svaka stranka može izmijeniti ili ispraviti svoje obveze u vezi s pristupom tržištu u svojem pododjeljku odjeljka B Priloga PPROC-1., u skladu s postupcima utvrđenima u člancima od PPROC.15. [Izmjene] do PPROC.18. [Izmjena odjeljka Priloga PROC-1.].

               Članak PPROC.15.: Izmjene

               1.
                     Stranka koja namjerava izmijeniti neki pododjeljak odjeljka B Priloga PPROC-1. dužna je:

               (a)obavijestiti o tome drugu stranku pisanim putem; i

               (b)u obavijest uključiti prijedlog primjerenih kompenzacijskih prilagodbi za drugu stranku kako bi se razina obveza u pogledu pristupa tržištu zadržala na razini usporedivoj s onom prije izmjene.

               2.
                     Neovisno o stavku 1. točki (b), stranka nije dužna drugoj stranci osigurati kompenzacijske prilagodbe ako je predloženom izmjenom obuhvaćen naručitelj nad kojim je stranka stvarno uklonila svoju kontrolu ili utjecaj u odnosu na obuhvaćenu javnu nabavu.

               Pretpostavlja se da je kontrola ili utjecaj stranke nad obuhvaćenom javnom nabavom naručitelja stvarno uklonjena ako je naručitelj izložen tržišnom natjecanju na tržištima kojima pristup nije ograničen.

               3. Druga stranka može uložiti prigovor na izmjenu iz stavka 1. točke (a) ako osporava:

               (a)da je kompenzacijska prilagodba predložena u skladu sa stavkom 1. točkom (b) primjerena za održavanje usporedive razine uzajamno dogovorenih obveza u pogledu pristupa tržištu; ili

               (b)da izmjena obuhvaća naručitelja nad kojim je stranka stvarno uklonila svoju kontrolu ili utjecaj kako je utvrđeno u stavku 2.

               Druga stranka podnosi prigovor pisanim putem u roku od 45 dana od primitka obavijesti iz stavka 1. točke (a) ili se smatra da je prihvatila kompenzacijsku prilagodbu ili izmjenu, uključujući za potrebe šestog dijela [Rješavanje sporova i horizontalne odredbe] glave I. [Rješavanje sporova].

               Članak PPROC.16.: Ispravci

               1.
                     Stranka koja namjerava unijeti ispravak u neki pododjeljak odjeljka B Priloga PPROC-1. o tome pisanim putem obavješćuje drugu stranku.

               Sljedeće izmjene nekog pododjeljka odjeljka B Priloga PPROC-1. smatraju se ispravkom, pod uvjetom da ne utječu na uzajamno dogovorene obveze u pogledu pristupa tržištu utvrđene u ovoj glavi:

               (a)promjena imena naručitelja;

               (b)spajanje dvaju ili više naručitelja navedenih u tom pododjeljku; i

               (c)razdvajanje naručitelja navedenog u tom pododjeljku na dva ili više naručitelja, koji se dodaju na popis naručitelja u istom pododjeljku.

               2.
                     Stranka može obavijestiti drugu stranku o prigovoru na predloženu izmjenu u roku od 45 dana od primitka obavijesti. Stranka koja podnosi prigovor navodi razloge zbog kojih predloženi ispravak ne smatra izmjenom utvrđenom u stavku 1. te opisuje učinak predloženog ispravka na uzajamno dogovorene obveze u pogledu pristupa tržištu utvrđene u ovoj glavi. Ako se takav prigovor ne podnese pisanim putem u roku od 45 dana od primitka obavijesti, smatra se da je stranka pristala na predloženi ispravak.

               Članak PPROC.17.: Savjetovanje i rješavanje sporova

               Ako stranka uloži prigovor na predloženu izmjenu ili predložene kompenzacijske prilagodbe iz članka PPROC.15. [Izmjene] ili na predloženi ispravak iz članka PPROC.16. [Ispravci], stranke taj problem nastoje riješiti savjetovanjem. Ako se u roku od 60 dana od primitka prigovora ne postigne dogovor, stranka koja želi izmijeniti ili ispraviti svoj pododjeljak odjeljka B Priloga PPROC-1. može zatražiti rješavanje tog spora u skladu sa šestim dijelom [Rješavanje sporova i horizontalne odredbe] glavom I. [Rješavanje sporova] ovog Sporazuma kako bi se utvrdilo je li taj prigovor opravdan.

               Članak PPROC.18.: Izmjena odjeljka B Priloga PPROC-1.

               Ako se stranka ne protivi izmjeni u skladu s člankom PPROC.15. [Izmjene] stavkom 3. odnosno ispravku u skladu s člankom PPROC.16. [Ispravci] stavkom 2. ili ako su stranke izmjene odnosno ispravke dogovorile na savjetovanju iz članka PPROC.17. [Savjetovanje i rješavanje sporova] ili ako je spor pravomoćno riješen u skladu sa šestim dijelom [Rješavanje sporova i horizontalne odredbe] glavom I. [Rješavanje sporova] ovog Sporazuma, Vijeće za partnerstvo izmjenjuje relevantni pododjeljak odjeljka B Priloga PPROC-1. kako bi se u obzir uzele odgovarajuće izmjene odnosno ispravci ili kompenzacijske prilagodbe.

               Članak PPROC.19.: Suradnja

               1.
                     Stranke prepoznaju koristi koje mogu proizaći iz suradnje na međunarodnom promicanju uzajamne liberalizacije tržišta javne nabave.

               2.
                     Stranke jedna drugoj stavljaju na raspolaganje godišnje statističke podatke o obuhvaćenoj javnoj nabavi, podložno tehničkoj dostupnosti.

               Glava VII.: Mala i srednja poduzeća

               Članak SME.1.: Cilj

               Cilj je ove glave omogućiti malim i srednjim poduzećima da što bolje iskoriste prednosti prvog naslova [Trgovina].

               Članak SME.2.: Razmjena informacija

               1.
                     Svaka stranka uspostavlja ili zadržava javno dostupne internetske stranice za mala i srednja poduzeća s informacijama o prvom naslovu [Trgovina], uključujući:

               (a)
                     sažetak prvog naslova [Trgovina];

               (b)
                     opis odredaba iz prvog naslova [Trgovina] koje svaka stranka smatra relevantnima za mala i srednja poduzeća obiju stranaka; i

               (c)
                     sve dodatne informacije koje svaka stranka smatra potencijalno korisnima za mala i srednja poduzeća zainteresirana za prednosti iz prvog naslova [Trgovina].

               2.
                     Svaka stranka na internetske stranice iz stavka 1. uključuje poveznicu na:

               (a)
                     tekst prvog naslova [Trgovina];

               (b)
                     odgovarajuće internetske stranice druge stranke; i

               (c)
                     internetske stranice svojih tijela koje stranka smatra izvorom korisnih informacija za osobe zainteresirane za trgovanje i poslovanje na njezinu području.

               3.
                     Svaka stranka na internetske stranice iz stavka 1. uključuje poveznicu na internetske stranice svojih tijela s informacijama o:

               (a)
                     carinskim zakonima i propisima, postupcima uvoza, izvoza i provoza te relevantnim obrascima, dokumentima i drugim potrebnim informacijama;

               (b)
                     zakonima, propisima i postupcima o pravu intelektualnog vlasništva, uključujući oznake zemljopisnog podrijetla;

               (c)
                     tehničkim zakonima i propisima, uključujući, prema potrebi, obvezne postupke ocjenjivanja sukladnosti te poveznice na popise tijela za ocjenjivanje sukladnosti ako je propisana obveza ocjenjivanja sukladnosti treće strane, kako je predviđeno u ovom naslovu glavi I. [Trgovina robom] poglavlju 4. [Tehničke prepreke trgovini];

               (d)
                     zakonima i propisima o sanitarnim i fitosanitarnim mjerama koje se odnose na uvoz i izvoz, kako je predviđeno u ovom naslovu glavi I. [Trgovina robom] poglavlju 3. [Sanitarna i fitosanitarna pitanja];

               (e)
                     zakonima i propisima o javnoj nabavi, jedinstvenoj internetskoj pristupnoj točki za obavijesti o javnoj nabavi, kako je predviđeno u ovom naslovu glavi VI. [Javna nabava] i drugim relevantnim odredbama iz te glave;

               (f)
                     postupcima registracije trgovačkog društva; i

               (g)
                     drugim informacijama koje stranka smatra potencijalno korisnima za mala i srednja poduzeća.

               4.
                     Svaka stranka na internetske stranice iz stavka 1. uključuje poveznicu na bazu podataka koju je moguće elektronički pretraživati po oznaci carinske nomenklature i koja uključuje sljedeće informacije o pristupu njezinu tržištu:

               (a)
                     u vezi s carinskim mjerama i informacijama:

               i.
                     carinske stope i kvote, uključujući najpovlašteniju naciju, stope za zemlje koje nisu najpovlaštenija nacija te povlaštene stope i carinske kvote;

               ii.
                     trošarine;

               iii.
                     poreze (porez na dodanu vrijednost/porez na promet);

               iv.
                     carinske i druge naknade, uključujući druge naknade specifične za proizvode;

               v.
                     pravila o podrijetlu, kako je utvrđeno u ovom naslovu glavi I. [Trgovina robom] poglavlju 2. [Pravila o podrijetlu];

               vi.
                     povrat, odgoda plaćanja i drugi oblici olakšica kojima se smanjuju ili vraćaju carine ili izuzima od plaćanja carina;

               vii.
                     kriteriji na temelju kojih se određuje carinska vrijednost robe; i

               viii.
                     druge carinske mjere;

               (b)
                     u vezi s necarinskim mjerama koje se odnose na carinsku nomenklaturu:

               i.
                     informacije potrebne za postupak uvoza; i

               ii.
                     informacije o necarinskim mjerama.

               5.
                     Svaka stranka redovito ili na zahtjev druge stranke ažurira informacije i poveznice iz stavaka od 1. do 4. koje održava na svojim internetskim stranicama kako bi zajamčila ažurnost i točnost tih informacija i poveznica.

               6.
                     Svaka stranka informacije i poveznice iz stavaka od 1. do 4. prikazuje na odgovarajući način kako bi bile korisne malim i srednjim poduzećima.  Svaka stranka nastoji objaviti informacije na engleskom jeziku.

               7.
                     Osobama iz obiju stranaka ne naplaćuje se naknada za pristup informacijama koje se objavljuju na temelju članaka od 1. do 4.

               Članak SME.3.: Kontaktne točke za mala i srednja poduzeća

               1.
                     Nakon stupanja ovog Sporazuma na snagu, svaka stranka imenuje kontaktnu točku koja će obavljati funkcije navedene u ovom članku i drugu stranku obavješćuje o njezinim podacima za kontakt. Stranke jedna drugu odmah obavješćuju o svim izmjenama tih podataka za kontakt.

               2.
                     Kontaktne točke stranaka za mala i srednja poduzeća:

               (a)
                     nastoje osigurati da se pri provedbi prvog naslova [Trgovina] vodi računa o potrebama malih i srednjih poduzeća te da mala i srednja poduzeća obiju stranaka mogu iskoristiti prednosti prvog naslova [Trgovina];

               (b)
                     razmatraju načine za jačanje suradnje između stranaka na pitanjima koja su važna za mala i srednja poduzeća kako bi se povećale mogućnosti trgovine i ulaganja za ta poduzeća;

               (c)
                     osiguravaju da informacije iz članka SME.2. [Razmjena informacija] budu ažurne, točne i relevantne za mala i srednja poduzeća. Stranke preko kontaktne točke za mala i srednja poduzeća mogu predložiti da se dodatne informacije koje druga stranka može uvrstiti na svoje internetske stranice održavaju u skladu s člankom SME.2. [Razmjena informacija];

               (d)
                     ispituju sva pitanja relevantna za mala i srednja poduzeća u vezi s provedbom prvog naslova [Trgovina], uključujući:

               i.
                     razmjenu informacija kako bi se Vijeću za partnerstvo olakšalo izvršenje njegove zadaće praćenja i provedbe aspekata prvog naslova [Trgovina] koji se odnose na mala i srednja poduzeća;

               ii.
                     pružanje pomoći posebnim odborima, zajedničkim radnim skupinama i kontaktnim točkama koji se osnivaju ovim Sporazumom pri razmatranju tema važnih za mala i srednja poduzeća;

               (e)
                     Vijeću za partnerstvo zajednički ili samostalno podnose periodična izvješća o svojim aktivnostima; i

               (f)
                     razmatraju druge teme koje se na temelju ovog Sporazuma odnose na mala i srednja poduzeća o kojima se stranke dogovore.

               3.
                     Kontaktne točke stranaka za mala i srednja poduzeća u svojem radu koriste komunikacijska sredstva o kojima se stranke dogovore, a koja mogu uključivati elektroničku poštu, videokonferencije i drugo. Prema potrebi se mogu i sastajati.

               4.
                     Kontaktne točke za mala i srednja poduzeća mogu u svojem radu surađivati sa stručnjacima i vanjskim organizacijama, ovisno o slučaju.

               Članak SME.4.: Odnos prema šestom dijelu

               Šesti dio [Rješavanje sporova i horizontalne odredbe] glava I. [Rješavanje sporova] ne primjenjuje se na ovu glavu.

               Glava VIII.: Energetika

               Poglavlje 1.: Opće odredbe

               Članak ENER.1. Ciljevi

               Cilj je ove glave olakšati trgovinu i ulaganja među strankama u područjima energenata i sirovina te poduprijeti sigurnosti opskrbe i okolišnu održivost, posebno doprinosom borbi protiv klimatskih promjena u tim područjima.

               Članak ENER.2. Definicije

               1.
                     Za potrebe ove glave, primjenjuju se sljedeće definicije:

               (a)„Agencija za suradnju energetskih regulatora” znači agencija koja je osnovana u skladu s Uredbom (EU) 2019/942 Europskog parlamenta i Vijeća od 5. lipnja 2019. o osnivanju Agencije Europske unije za suradnju energetskih regulatora
                  42
               .

               (b)„odobrenje” znači dopuštenje, dozvola, koncesija ili sličan administrativni ili ugovorni instrument kojim nadležno tijelo stranke subjektu daje pravo obavljanja određene gospodarske djelatnosti na državnom te stranke;

               (c)„uravnoteženje” znači:

               (I)kad je riječ o sustavima za električnu energiju, sve aktivnosti i postupci, u svim vremenskim planovima, kojima operatori prijenosnih sustava za električnu energiju kontinuirano osiguravaju održavanje frekvencije sustava unutar unaprijed definiranog raspona stabilnosti i usklađenost s količinom rezervi koje su potrebne s obzirom na traženu kvalitetu;

               (II)kad je riječ o sustavima za plin, aktivnosti koje su poduzimaju operatori prijenosnog sustava za plin kako bi promijenili dotok plina u prijenosnu mrežu ili njegovo otjecanje iz nje, isključujući aktivnosti u vezi s plinom koji nije obračunat kao preuzet iz sustava i plinom koji operater prijenosnog sustava koristi za rad sustava;

               (d)„distribucija” znači:

               (I)u odnosu na električnu energiju znači prijenos električne energije visokonaponskim, srednjenaponskim ili niskonaponskim distribucijskim sustavima radi njezine isporuke kupcima, ali ne uključuje opskrbu;

               (II)u odnosu na plin znači prijenos prirodnog plina kroz lokalne ili regionalne mreže plinovoda radi isporuke plina kupcima, ali ne uključuje opskrbu;

               (e)„operator distribucijskog sustava” znači fizička ili pravna osoba odgovorna za rad, održavanje i, ako je potrebno, razvoj distribucijskog sustava za električnu energiju ili plin na određenom području i, prema potrebi, njegovo međusobno povezivanje s drugim sustavima te za osiguranje dugoročne sposobnosti sustava da zadovolji razumnu potražnju za distribucijom električne energije ili plina;

               (f)„interkonekcijski elektroenergetski vod” znači prijenosni vod:

               (I)između stranaka, isključujući sve takve vodove koji se u cijelosti nalaze na jedinstvenom tržištu električne energije u Irskoj i Sjevernoj Irskoj;

               (II)između Velike Britanije i jedinstvenog tržišta električne energije u Irskoj i Sjevernoj Irskoj koje je izvan područja primjene točke i.;

               (g)„energenti” znači proizvodi iz kojih se proizvodi energija navedeni odgovarajućom oznakom Harmoniziranog sustava (HS) u Prilogu ENER-1.;

               (h)„subjekt” znači fizička osoba, pravna osoba ili poduzeće odnosno grupa poduzeća;

               (i)„interkonekcijski plinovod” znači prijenosni vod koji prelazi ili premošćuje granicu između stranaka;

               (j)„proizvodnja” znači proizvodnja električne energije;

               (k)„ugljikovodici” znači roba navedena pod odgovarajućom oznakom HS u Prilogu ENER-1.;

               (l)„interkonekcijska točka”, kada je riječ o plinu, znači fizička ili virtualna točka koja povezuje ulazno-izlazne sustave Unije i Ujedinjene Kraljevine ili povezuje ulazno-izlazni sustav s interkonekcijskim vodom, u mjeri u kojoj te točke podliježu postupcima rezervacija korisnika mreže;

               (m)„sirovine” znači roba navedena pod odgovarajućim poglavljem HS-a u Prilogu ENER-1.;

               (n)„energija iz obnovljivih izvora” znači energija, među ostalim električna energija, iz obnovljivih nefosilnih izvora;

               (o)„standardni kapacitetni proizvod” znači, u odnosu na plin, određena količina transportnog kapaciteta u određenom vremenskom razdoblju na određenoj interkonekcijskoj točki;

               (p)„prijenos” znači:

               (I)u odnosu na električnu energiju, prijenos električne energije vrlo visokim i visokim naponskim sustavom radi njezine isporuke kupcima ili distributerima, ali ne uključuje opskrbu;

               (II)kad je riječ o plinu, prijenos prirodnog plina s ciljem njegove isporuke kupcima, putem mreže koja uglavnom sadržava visokotlačne plinovode, osim mreže proizvodnih plinovoda i dijela visokotlačnih plinovoda koji se prvenstveno koristi u kontekstu lokalne distribucije prirodnog plina radi njegove isporuke kupcima, ali ne uključuje opskrbu;

               (q)„operator prijenosnog sustava” znači fizička ili pravna osoba koja obavlja funkciju prijenosa ili je odgovorna za rad, održavanje i, ako je potrebno, razvoj prijenosnog sustava za električnu energiju ili plin na određenom području te, prema potrebi, njegovo povezivanje s drugim sustavima, kao i za osiguranje dugoročne sposobnosti sustava da zadovolji razumnu potražnju za prijenosom plina ili električne energije, ovisno o slučaju;

               (r)„mreža proizvodnih plinovoda” znači svaki plinovod ili mreža plinovoda koji rade ili su izgrađeni kao dio projekta proizvodnje nafte ili plina ili se koriste za dovođenje prirodnog plina iz jednog ili više takvih projekata u postrojenje za preradu ili terminal ili obalni terminal.

               2.
                     Za potrebe ove glave upućivanja na „nediskriminirajuće” i „nediskriminaciju” znače tretman najpovlaštenije nacije kako je definiran u člancima SERVIN.2.4 [Tretman najpovlaštenije nacije] i 3.5.[Tretman najpovlaštenije nacije] i nacionalni tretman kako je definiran u člancima SERVIN. 2.3. [Nacionalni tretman] i 3.4. [Nacionalni tretman], kao i tretman u skladu s uvjetima koji nisu manje povoljni od tretmana odobrenog bilo kojem drugom sličnom subjektu u sličnim situacijama.

               Članak ENER.3. Odnos s drugim glavama

               1.           Glava II. poglavlje 2. [Liberalizacija trgovine] i poglavlje 3. [Prekogranična trgovina uslugama] primjenjuju se na energente i sirovine. U slučaju nedosljednosti između ove glave i glave II. [Usluge i ulaganja] te priloga od SERVIN-1. do SERVIN-6., prednost ima glava II. [Usluge i ulaganja] i prilozi od SERVIN-1. do SERVIN-6.

               2.           Za potrebe članka GOODS.4A [Sloboda provoza], ako stranka održava ili provodi sustav virtualne trgovine prirodnim plinom ili električnom energijom cjevovodima ili elektroenergetskim mrežama, što znači sustav koji ne zahtijeva fizičku identifikaciju tranzitnog prirodnog plina ili električne energije, nego se temelji na sustavu netiranja ulaznih i izlaznih količina, smatra se da rute koje su najprikladnije za međunarodni provoz kako je navedeno u tom članku uključuju takvo virtualno trgovanje.

               3           Pri primjeni glave XI. [Jednaki uvjeti za otvoreno i pošteno tržišno natjecanje i održivi razvoj] poglavlja 3. [Kontrola subvencija] primjenjuje se i Prilog ENER-2. Glava XI. [Jednaki uvjeti za otvoreno i pošteno tržišno natjecanje i održivi razvoj] poglavlje 3. [Kontrola subvencija] primjenjuje se i na Prilog ENER-2. Glava XI. [Jednaki uvjeti za otvoreno i pošteno tržišno natjecanje i održivi razvoj] poglavlje 3. članak 3.13. [Rješavanje sporova] primjenjuje se na sporove koji nastaju između stranaka u vezi s tumačenjem i primjenom Priloga ENER-2.

               Članak ENER.4. Načela

               Svaka stranka zadržava pravo da donosi, zadržava i izvršava mjere potrebne za ostvarivanje legitimnih ciljeva javne politike, kao što je osiguravanje opskrbe energentima i sirovinama, zaštita društva i okoliša, uključujući borbu protiv klimatskih promjena, zaštita javnog zdravlja i potrošača te promicanje sigurnosti i zaštite, u skladu s odredbama ovog Sporazuma.

               Poglavlje 2.: Električna energija i plin

               Odjeljak 1.: Tržišno natjecanje na tržištima električne energije i plina

               Članak ENER.5. Tržišno natjecanje i nediskriminacija

               1.U cilju osiguravanja poštenog tržišnog natjecanja svaka stranka dužna je pobrinuti se za to je da njezin regulatorni okvir za proizvodnju, prijenos i distribuciju ili opskrbu električne energije ili prirodnog plina nediskriminirajući u pogledu pravila, naknada i tretmana.

               2.Svaka stranka osigurava da kupci na svojim maloprodajnim tržištima mogu slobodno odabrati ili prijeći na opskrbljivača električne energije ili prirodnog plina, u skladu s primjenjivim zakonima i propisima.

               3.Ne dovodeći u pitanje pravo svake stranke da utvrdi zahtjeve u pogledu kvalitete, odredbe ovog poglavlja koje se odnose na prirodni plin primjenjuju se i na bioplin i plin iz biomase ili druge vrste plina, u mjeri u kojoj se takav plin tehnički izvedivo i sigurno može utisnuti u sustav prirodnog plina i prenositi tim sustavom.

               4.Ovaj članak ne primjenjuje se na prekograničnu trgovinu te ne dovodi u pitanje pravo svake stranke na pravno uređivanje radi ostvarivanja legitimnih ciljeva javne politike na temelju objektivnih i nediskriminirajućih kriterija.

               Članak ENER.6. Odredbe o veleprodajnim tržištima električne energije i plina

               1.Svaka stranka osigurava da pravila o veleprodajnim cijenama električne energije i prirodnog plina odražavaju stvarnu ponudu i potražnju. U tom cilju svaka stranka osigurava da se pravilima na veleprodajnim tržištima električne energije i prirodnog plina:

               (a)potiče slobodno određivanje cijena;

               (b)ne postavljaju nikakva tehnička ograničenja za određivanje cijena kojima se ograničava trgovina;

               (c)omogućuje učinkovito dispečiranje sredstava za proizvodnju električne energije, skladištenje energije i upravljanje potrošnjom te učinkovita upotreba elektroenergetskog sustava;

               (d)omogućuje učinkovita uporaba sustava prirodnog plina; i

               (e)omogućuje integracija električne energije iz obnovljivih izvora te osigurava učinkovit i siguran rad i razvoj elektroenergetskog sustava.

               2.Svaka stranka osigurava da su tržišta uravnoteženja organizirana tako da osiguravaju:

               (a)nediskriminaciju među sudionicima i nediskriminirajući pristup sudionicima;

               (b)transparentno definiranje usluga;

               (c)nabavu usluga na transparentan, tržišno utemeljen način, uzimajući u obzir pojavu novih tehnologija; i

               (d)da se proizvođačima energije iz obnovljivih izvora pri javnoj nabavi proizvoda i usluga odobravaju razumni i nediskriminirajući uvjeti.

               Stranka može odlučiti da neće primjenjivati točku (c) ako na tržištu usluga uravnoteženja postoji nedostatak tržišnog natjecanja.

               3.Svaka stranka osigurava da je svaki mehanizam za razvoj kapaciteta na tržištima električne energije jasno definiran, transparentan, proporcionalan i nediskriminirajući. Nijedna stranka nije dužna na svojim tržištima električne energije dopustiti sudjelovanje kapaciteta koji se nalazi na području druge stranke u bilo kojem mehanizmu za razvoj kapaciteta.

               4.Svaka stranka ocjenjuje potrebne mjere za olakšavanje integracije plina iz obnovljivih izvora.

               5.Ovaj članak ne dovodi u pitanje pravo svake stranke na pravno uređivanje radi postizanja legitimnih ciljeva javne politike na temelju objektivnih i nediskriminirajućih kriterija.

               Članak ENER.7. Zabrana zlouporabe tržišta na veleprodajnim tržištima električne energije i plina

               1.Svaka stranka zabranjuje manipuliranje tržištem i trgovanje na temelju povlaštenih informacija na veleprodajnim tržištima električne energije i prirodnog plina, uključujući izvanburzovna tržišta, burze električne energije i prirodnog plina, tržišta za trgovanje električnom energijom i prirodnim plinom kapacitetima, uslugama uravnoteženja i pomoćnim uslugama u svim vremenskim okvirima, među ostalim terminska tržišta, tržišta dan unaprijed i unutardnevna tržišta.

               2.Svaka stranka prati aktivnosti trgovanja na tim tržištima radi otkrivanja i sprečavanja trgovanja na temelju povlaštenih informacija i manipuliranja tržištem.

               3.Stranke surađuju, uključujući u skladu s člankom ENER.20. [Suradnja regulatornih tijela], radi otkrivanja i sprečavanja trgovanja na temelju povlaštenih informacija i manipuliranja tržištem te, prema potrebi, mogu razmjenjivati informacije, među ostalim o aktivnostima praćenja tržišta i izvršenja.

               Članak ENER.8. Pristup treće strane mrežama za prijenos i distribuciju

               1.Svaka stranka osigurava provedbu sustava za pristup treće strane svojim prijenosnim i distribucijskim mrežama na temelju objavljenih tarifa koje se primjenjuju objektivno i bez diskriminacije.

               2.Ne dovodeći u pitanje članak ENER.4. [Načela], svaka stranka osigurava da operatori prijenosnih i distribucijskih sustava na njezinu području odobre pristup svojim sustavima poduzećima na tržištu te stranke, u razumnom roku od dana podnošenja zahtjeva za pristup.

               Svaka stranka osigurava da operatori prijenosnih sustava proizvođačima energije iz obnovljivih izvora pri priključivanju na elektroenergetsku mrežu i njezinom korištenju odobravaju razumne i nediskriminirajuće uvjete.

               Operator prijenosnog ili distribucijskog sustava može odbiti pristup ako ne raspolaže nužnim kapacitetima. Razlozi takvog odbijanja moraju biti valjano obrazloženi.

               3.Ne dovodeći u pitanje legitimne ciljeve javne politike, svaka stranka osigurava da naknade koje operatori prijenosnih i distribucijskih sustava na tržištu te stranke naplaćuju za pristup i priključivanje mrežama ili njihovo korištenje te, ako je primjereno, naknade za povezana jačanja mreže odražavaju troškove i da su transparentne. Svaka stranka osigurava objavljivanje odredaba, uvjeta, tarifa i svih informacija koje mogu biti potrebne za učinkovito ostvarivanje prava pristupa prijenosnim i distribucijskim sustavima i njihovog korištenja.

               4.Svaka stranka osigurava da se tarife i naknade iz stavaka 1. i 3. primjenjuju na nediskriminirajući način u odnosu na subjekte na tržištu te stranke.

               Članak ENER.9. Upravljanje sustavom i razdvajanje operatora mreža za prijenos

               1.Svaka stranka osigurava da operatori prijenosnih sustava posluju na transparentan i nediskriminirajući način.

               2.Svaka stranka provodi aranžmane za operatore prijenosnih sustava kojima se učinkovito uklanjaju sukobi interesa koji proizlaze iz toga što ista osoba ima kontrolu nad operatorom prijenosnog sustava te nad proizvođačem ili dobavljačem.

               Članak ENER.10. Ciljevi javne politike za pristup treće strane i razdvajanje vlasništva

               1.Ako je to potrebno za ostvarenje legitimnog cilja javne politike te na temelju objektivnih kriterija, svaka stranka može odlučiti da članci ENER.8. [Pristup treće strane mrežama za prijenos i distribuciju] i ENER.9. [Upravljanje sustavom i razdvajanje operatora mreža za prijenos] neće primjenjivati na sljedeće:

               (a)tržišta i sustave u nastajanju ili izolirana tržišta i sustave;

               (b)infrastrukturu koja ispunjuje uvjete utvrđene u Prilogu ENER-3.

               2.
                     Ako je to potrebno za ispunjenje legitimnog cilja javne politike te na temelju objektivnih kriterija, svaka stranka može odlučiti da se članci ENER.5 [Tržišno natjecanje i nediskriminacija] i ENER.6 [Odredbe o veleprodajnim tržištima električne energije i plina] neće primjenjivati na sljedeće:

               (a)mala ili izolirana tržišta i sustave za električnu energiju;

               (b)mala ili izolirana tržišta i sustave za prirodni plin ili tržišta i sustave za plin u nastajanju.

               Članak ENER.11. Postojeća izuzeća za interkonekcijske vodove

               Svaka stranka osigurava da se izuzeća koja su odobrena za interkonekcijske vodove između Unije i Ujedinjene Kraljevine u skladu s člankom 63. Uredbe (EU) 2019/943 Europskog parlamenta i Vijeća
                  43
                i s pravom kojim se članak 36. Direktive 2009/73/EZ Europskog parlamenta i Vijeća
                  44
                prenosi na njezinu području nadležnosti, a čije odredbe se nastavljaju i po isteku prijelaznog razdoblja, nastavljaju primjenjivati u skladu s njezinim pravom i uvjetima koji su primjenjuju.

               Članak ENER.12. Neovisno regulatorno tijelo

               1.Svaka strana osigurava imenovanje i održavanje operativno neovisnog regulatornog tijela ili tijelâ za električnu energiju i plin koje ima sljedeće ovlasti i zadaće:

               (a)određivanje ili odobravanje tarifa, naknada ili uvjeta za pristup mrežama iz članka ENER.8. [Pristup treće strane mrežama za prijenos i distribuciju] ili metodologija na kojima se temelje;

               (b)osiguravanje usklađenosti s aranžmanima iz članaka ENER.9. [Upravljanje sustavom i razdvajanje mrežnih operatora] i ENER.10. [Ciljevi javne politike, pristup treće strane i razdvajanje vlasništva];

               (c)izdavanje obvezujućih odluka barem u vezi s točkama (a) i (b);

               (d)određivanje učinkovitih pravnih lijekova.

               2.Pri obavljanju tih dužnosti i izvršavanju tih ovlasti neovisno regulatorno tijelo ili tijela djeluju nepristrano i transparentno.

               Odjeljak 2.: Trgovanje putem interkonekcijskih vodova

               Članak ENER.13. Učinkovita upotreba interkonekcijskih elektroenergetskih vodova

               1.U cilju osiguravanja učinkovite upotrebe interkonekcijskih elektroenergetskih vodova i smanjenja prepreka trgovini između Europske unije i Ujedinjene Kraljevine svaka stranka osigurava sljedeće:

               (a)da su dodjela kapaciteta i upravljanje zagušenjima na interkonekcijskim elektroenergetskim vodovima utemeljeni na tržišnim razlozima, transparentni i nediskriminirajući;

               (b)da je dostupan najveći kapacitet interkonekcijskih elektroenergetskih vodova, uz poštovanje:

               (I)potrebe za osiguranjem sigurnog rada; i

               (II)najučinkovitije upotrebe sustava;

               (c)da se kapacitet interkonekcijskih elektroenergetskih vodova može ograničiti samo u izvanrednim situacijama i da je svako takvo ograničavanje nediskriminirajuće;

               (d)da se informacije o izračunu kapaciteta objavljuju za potporu ciljevima ovog članka;

               (e)da za upotrebu interkonekcijskih elektroenergetskih vodova nema naknada za pojedinačne transakcije ni rezervnih cijena;

               (f)da dodjelu kapaciteta i upravljanje zagušenjem na svim interkonekcijskim elektroenergetskim vodovima koordiniraju dotični operatori prijenosnih sustava Unije i operatori prijenosnih sustava Ujedinjene Kraljevine. Ta koordinacija uključuje razvoj aranžmana za postizanje snažnih i učinkovitih ishoda za sve relevantne vremenske okvire, tj. za terminske, dan unaprijed, unutardnevne i uravnoteženje; i

               (g)da aranžmani za dodjelu kapaciteta i upravljanje zagušenjem doprinose poticajnim uvjetima za razvoj gospodarski učinkovitih interkonekcijskih elektroenergetskih vodova i ulaganju u njih.

               2.Koordinacija i aranžmani iz 1. stavka točke (f) ne uključuju niti podrazumijevaju sudjelovanje operatora prijenosnih sustava Ujedinjene Kraljevine u postupcima Unije za dodjelu kapaciteta i upravljanje zagušenjem.

               3.Svaka stranka poduzima potrebne korake kako bi što prije osigurala sklapanje višestranog sporazuma o naknadi troškova prenošenja na svojoj mreži prekograničnih tokova električne energije između:

               (a)operatora prijenosnih sustava koji sudjeluju u mehanizmu naknade između operatora prijenosnih sustava koji je utvrđen Uredbom Komisije (EU) br. 838/2010
                  45
               ; i

               (b)operatora prijenosnih sustava iz Ujedinjene Kraljevine.

               4.Višestranim sporazumom iz stavka 3. nastoji se osigurati:

               (a)da operatori prijenosnih sustava iz Ujedinjene Kraljevine uživaju jednaki tretman kao operatori prijenosnog sustava u zemlji koja sudjeluje u mehanizmu naknade između operatora prijenosnih sustava;

               (b)da tretman operatora prijenosnih sustava iz Ujedinjene Kraljevine nije povoljniji od tretmana koji bi se primjenjivao na operatora prijenosnog sustava koji sudjeluje u mehanizmu naknade između operatora prijenosnih sustava.

               5.Neovisno o stavku 1. točki (e), sve dok se ne sklopi višestrani sporazum iz stavka 3., na planirani uvoz i izvoz između Unije i Ujedinjene Kraljevine može se naplaćivati naknada za upotrebu prijenosnog sustava.

               Članak 14.: Mehanizmi trgovanja električnom energijom u svim vremenskim okvirima

               1.
                     Kada je riječ o dodjeli kapaciteta i upravljanje zagušenjima u fazi dan unaprijed, prioritet Posebnog odbor za energetiku poduzimanje je potrebnih koraka u skladu s člankom ENER.19. [Suradnja između operatora prijenosnih sustava] kako bi se osiguralo da operatori prijenosnih sustava u određenom vremenskom roku izrade rješenja kojima se utvrđuju tehnički postupci u skladu s Prilogom ENER-4.

               2.
                     Ako ne preporuči strankama provedbu takvih tehničkih postupaka u skladu s člankom ENER.19. [Suradnja između operatora prijenosnih sustava] stavkom 4., Posebni odbor za energetiku po potrebi donosi odluke i daje preporuke za dodjelu kapaciteta interkonekcijskih elektroenergetskih vodova u vremenskom okviru tržišta dan unaprijed u skladu s Prilogom ENER-4.

               3.
                     Posebni odbor za energetiku preispituje aranžmane za sve vremenske okvire, a posebno za uravnoteženje i unutardnevne, te može preporučiti da svaka stranka od svojih operatora prijenosnih sustava zatraži da pripreme tehničke postupke u skladu s člankom ENER.19. [Suradnja između operatora prijenosnih sustava] radi poboljšanja aranžmana za određeni vremenski okvir.

               4.
                     Posebni odbor za energetiku preispituje ispunjavaju li tehnički postupci pripremljeni u skladu sa stavkom 1. zahtjeve iz Priloga ENER-4 i odmah rješava sve utvrđene probleme.

               Članak ENER.15. Učinkovita upotreba interkonekcijskih plinovoda

               1.U cilju osiguravanja učinkovite upotrebe interkonekcijskih plinovoda između Europske unije i Ujedinjene Kraljevine svaka stranka osigurava sljedeće:

               (a)da je dostupan najveći kapacitet interkonekcijskih plinovoda, uz poštovanje načela nediskriminacije i uzimajući u obzir:

               (I)potrebu za osiguranjem sigurnog rada i

               (II)najučinkovitije upotrebe sustava;

               (b)da su mehanizmi za dodjelu kapaciteta i postupci za upravljanje zagušenjima na interkonekcijskim plinovodima tržišno su utemeljeni, transparentni i nediskriminirajući te da se za dodjelu kapaciteta na interkonekcijskim točkama općenito koriste dražbe;

               2.Svaka stranka poduzima potrebne mjere kako bi osigurala da:

               (a)operatori prijenosnih sustava nastoje zajednički ponuditi standardne kapacitetne proizvode koji se sastoje od odgovarajućeg ulaznog i izlaznog kapaciteta na obje strane interkonekcijske točke;

               (b)operatori prijenosnih sustava koordiniraju postupke koji se odnose na korištenje interkonekcijskih plinovoda između dotičnih operatora prijenosnih sustava Unije i operatora prijenosnih sustava Ujedinjene Kraljevine.

               3.Koordinacija iz stavka 2. točke (b) ne uključuje niti podrazumijeva sudjelovanje operatora prijenosnih sustava iz Ujedinjene Kraljevine u postupcima Unije za upotrebu interkonekcijskih plinovoda.

               Odjeljak 3. Razvoj mreže i sigurnost opskrbe

               Članak ENER.16. Razvoj mreže

               1.Stranke surađuju kako bi olakšale pravovremeni razvoj i interoperabilnost energetske infrastrukture koja povezuje njihova područja.

               2.Svaka stranka osigurava sastavljanje, objavu i redovito ažuriranje planova razvoja mreže za prijenosne sustave za električnu energiju i plin.

               Članak ENER.17. Suradnja u području sigurnosti opskrbe

               1.Stranke surađuju u području sigurnosti opskrbe električnom energijom i plinom.

               2.Stranke pravodobno razmjenjuju informacije o rizicima utvrđenima u skladu s člankom ENER.18. [Planovi pripravnosti na rizike i planovi za izvanredne situacije].

               3.Stranke razmjenjuju planove iz članka ENER.18. [Planovi pripravnosti na rizike i planovi za izvanredne situacije]. Za Uniju ti planovi mogu biti na razini država članica ili regionalnoj razini.

               4.Stranke se bez nepotrebne odgode međusobno obavješćuju ako postoje pouzdane informacije o mogućem poremećaju ili krizi u vezi s opskrbom električnom energijom ili prirodnim plinom te o planiranim ili poduzetim mjerama.

               5.Stranke se odmah međusobno obavješćuju u slučaju stvarnog poremećaja ili krize radi mogućih koordiniranih mjera za ublažavanje i povrat u prvobitno stanje.

               6.Stranke razmjenjuju primjere najbolje prakse za kratkoročne i sezonske procjene adekvatnosti.

               7.Stranke razvijaju odgovarajuće okvire za suradnju u području sigurnosti opskrbe električnom energijom i prirodnim plinom.

               Članak ENER.18. Planovi pripravnosti na rizike i planovi za izvanredne situacije

               1.Svaka stranka procjenjuje sve rizike koji utječu na sigurnost opskrbe električnom energijom ili prirodnim plinom, uključujući vjerojatnost i utjecaj takvih rizika te prekogranične rizike.

               2.Svaka stranka donosi i redovito ažurira planove za rješavanje utvrđenih rizika koji utječu na sigurnost opskrbe električnom energijom ili plinom. Takvi planovi sadržavaju mjere potrebne za uklanjanje ili ublažavanje vjerojatnosti i učinka rizika utvrđenih u stavku 1. i mjere nužne za pripremu i ublažavanje utjecaja krize opskrbe električnom energijom ili prirodnim plinom.

               3.Mjere sadržane u planovima iz stavka 2.:

               (a)jasno su definirane, transparentne, proporcionalne, nediskriminirajuće i provjerljive;

               (b)ne narušavaju u znatnoj mjeri trgovinu između stranaka; i

               (c)ne ugrožavaju sigurnost opskrbe druge stranke električnom energijom ili prirodnim plinom.

               U slučaju krize stranke aktiviraju netržišne mjere samo kao krajnju mjeru.

               Odjeljak 4.: Tehnička suradnja

               Članak ENER.19. Suradnja između operatora prijenosnih sustava

               1.Svaka stranka osigurava da operatori prijenosnih sustava razvijaju radne aranžmane koji su učinkoviti i uključivi kako bi se poduprle zadaće planiranja i operativni zadaci povezani s ispunjenjem ciljeva ove glave, uključujući, kada to preporuči Posebni odbor za energetiku, pripremu tehničkih postupaka za učinkovitu provedbu odredaba:

               (a)članka ENER.13. [Učinkovita upotreba interkonekcijskih elektroenergetskih vodova];

               (b)članka ENER.14. [Mehanizmi trgovanja električnom energijom u svim vremenskim okvirima];

               (c)članka ENER.15. [Učinkovita upotreba interkonekcijskih plinovoda];

               (d)članka ENER.16. [Razvoj mreže]; i

               (e)članka ENER.17. [Suradnja u području sigurnosti opskrbe].

               Radni aranžmani iz prvog podstavka uključuju okvir za suradnju između Europske mreže operatora prijenosnih sustava za električnu energiju osnovane u skladu s Uredbom (EU) 2019/943 („ENTSO-E”) i Europske mreže operatora prijenosnih sustava za plin osnovane u skladu s Uredbom (EZ) br. 2009/715 Europskog parlamenta i Vijeća
                  46
                („ENTSOG”), s jedne strane, i operatora prijenosnih sustava za električnu energiju i plin Ujedinjene Kraljevine, s druge strane. Ti okviri obuhvaćaju barem sljedeća područja:

               (a)tržišta električne energije i plina;

               (b)pristup mrežama;

               (c)sigurnost opskrbe električnom energijom i plinom;

               (d)energija iz izvora na moru;

               (e)planiranje infrastrukture;

               (f)učinkovita upotreba interkonekcijskih elektroenergetskih vodova i interkonekcijskih plinovoda; i

               (g)dekarbonizacija plina i kvaliteta plina.

               Posebni odbor za energetiku dogovara smjernice o radnim aranžmanima i okvirima za suradnju radi njihova prosljeđivanja operatorima prijenosnih sustava što je prije moguće.

               Okvir za suradnju iz drugog podstavka ne uključuje niti podrazumijeva dodjelu statusa operatorima prijenosnih sustava za električnu energiju i plin iz Ujedinjene Kraljevine koji je usporediv s članstvom u mrežama ENTSO-E ili ENTSOG.

               2.Posebni odbor za energetiku može preporučiti da svaka stranka od operatora prijenosnih sustava zatraži pripremu tehničkih postupaka iz stavka 1. prvog podstavka.

               3.Svaka stranka osigurava da njezini operatori prijenosnih sustava u vezi s tehničkim postupcima zatraže mišljenja Agencije za suradnju energetskih regulatora i regulatornog tijela Ujedinjene Kraljevine imenovanog u skladu s člankom ENER.12. [Neovisno regulatorno tijelo] ako dođe do neslaganja i u svakom slučaju prije finalizacije tih tehničkih postupaka. Operatori prijenosnih sustava stranaka ta mišljenja, zajedno s nacrtom tehničkih postupaka, dostavljaju Posebnom odboru za energetiku.

               4.Posebni odbor za energetiku preispituje nacrt tehničkih postupaka i može preporučiti strankama da takve postupke provedu u svojim domaćim aranžmanima, uzimajući u obzir mišljenja Agencije za suradnju energetskih regulatora i regulatornog tijela Ujedinjene Kraljevine imenovanog u skladu s člankom ENER.12. [Neovisno regulatorno tijelo]. Posebni odbor za energetiku prati učinkovitu provedbu takvih tehničkih postupaka i može preporučiti njihovo ažuriranje.

               Članak ENER.20. Suradnja regulatornih tijela

               1.
                     Stranke osiguravaju da Agencija za suradnju energetskih regulatora i regulatorno tijelo Ujedinjene Kraljevine imenovano u skladu s člankom ENER.12. [Neovisno regulatorno tijelo] ostvare kontakt i sklope administrativne aranžmane što je moguće prije kako bi se olakšalo postizanje ciljeva ovog Sporazuma. Kontakti i administrativni aranžmani obuhvaćaju najmanje sljedeća područja:

               (a)tržišta električne energije i plina;

               (b)pristup mrežama;

               (c)sprečavanje zlouporabe tržišta na veleprodajnim tržištima električne energije i plina;

               (d)sigurnost opskrbe električnom energijom i plinom;

               (e)planiranje infrastrukture;

               (f)energija iz izvora na moru;

               (g)učinkovita upotreba interkonekcijskih elektroenergetskih vodova i interkonekcijskih plinovoda;

               (h)suradnja između operatora prijenosnih sustava; i

               (i)dekarbonizacija plina i kvaliteta plina.

               Posebni odbor za energetiku dogovara smjernice o administrativnim aranžmanima i okvirima za suradnju radi njihova prosljeđivanja regulatornim tijelima što je prije moguće.

               2.
                     Administrativni aranžmani iz prvog stavka ne uključuju niti podrazumijevaju dodjelu statusa regulatornom tijelu Ujedinjene Kraljevine imenovanom u skladu s člankom ENER.12. [Neovisno regulatorno tijelo] koji je usporediv sa sudjelovanjem u Agenciji za suradnju energetskih regulatora.

               Poglavlje 3.: Sigurna i održiva energija

               Članak ENER.21.: Energija iz obnovljivih izvora i energetska učinkovitost

               1.Svaka stranka promiče energetsku učinkovitost i upotrebu energije iz obnovljivih izvora.

               Svaka stranka osigurava da su pravila o izdavanju dozvola ili istovrijedne mjere koji se primjenjuju na energiju iz obnovljivih izvora nužna i proporcionalna.

               2.Unija ponovno potvrđuje cilj udjela bruto potrošnje konačne energije iz obnovljivih izvora 2030., kako je utvrđeno u Direktivi (EU) 2018/2001 Europskog parlamenta i Vijeća
                  47
               .

               Unija ponovno potvrđuje svoje ciljeve energetske učinkovitosti za 2030., kako je utvrđeno u Direktivi (EU) 2012/27 Europskog parlamenta i Vijeća
                  48
               .

               3.Ujedinjena Kraljevina ponovno potvrđuje:

               (a)svoju ambiciju bruto potrošnje konačne energije iz obnovljivih izvora 2030., kako je utvrđeno u njezinom Nacionalnom energetskom i klimatskom planu;

               (b)svoju ambiciju apsolutne razine potrošnje primarne energije i konačne energije 2030., kako je utvrđeno u njezinom Nacionalnom energetskom i klimatskom planu.

               4.Stranke se međusobno obavješćuju o pitanjima iz stavaka 2. i 3.

               Članak ENER.22.: Potpora za energiju iz obnovljivih izvora

               1.Svaka stranka osigurava da se potporom za električnu energiju iz obnovljivih izvora olakšava integracija električne energije iz obnovljivih izvora u tržište električne energije.

               2.Biogoriva, tekuća biogoriva i biomasa podupiru se kao energija iz obnovljivih izvora samo ako ispunjavaju stroge kriterije održivosti i uštede emisija stakleničkih plinova, koji podliježu provjeri.

               3.Svaka stranka jasno definira sve tehničke specifikacije koje moraju ispunjivati oprema i sustavi za energiju iz obnovljivih izvora kako bi imali pravo na potporu iz programa potpore. U takvim tehničkim specifikacijama uzima se u obzir suradnja razvijena u skladu s člankom ENER.25. [Suradnja u području normi], člankom TBT.4. [Tehnički propisi] i člankom TBT.5. [Norme].

               Članak ENER.23. Suradnja na razvoju energije iz obnovljivih izvora na moru

               1.Stranke surađuju na razvoju energije iz obnovljivih izvora na moru razmjenom primjera najbolje prakse i, prema potrebi, olakšavanjem razvoja posebnih projekata.

               2.Naslanjajući se na Energetska suradnja zemalja na Sjevernom moru, stranke omogućuju stvaranje posebnog foruma za tehničke rasprave između Europske komisije, ministarstava i javnih tijela država članica, ministarstava i javnih tijela Ujedinjene Kraljevine, operatora prijenosnih sustava, industrije energije iz obnovljivih izvora na moru i dionika u širem smislu, u vezi s razvojem odobalne mreže i velikim potencijalom energije iz obnovljivih izvora regije Sjevernog mora. Ta suradnja uključuje najmanje sljedeća područja:

               (a)hibridni i zajednički projekti;

               (b)prostorno planiranje morskog područja;

               (c)okvir za potporu i financiranje;

               (d)najbolje prakse planiranja kopnenih i odobalnih mreža;

               (e)razmjenjivanje informacija o novim tehnologijama; i

               (f)razmjena najboljih praksi u odnosu na relevantna pravila, propise i tehničke standarde.

               Članak ENER.24. Odobalni rizik i sigurnost

               1.Stranke surađuju i razmjenjuju informacije radi održavanja visoke razine sigurnosti i zaštite okoliša za sve odobalne naftne i plinske djelatnosti.

               2.Stranke poduzimaju odgovarajuće mjere kako bi spriječile velike nesreće pri odobalnim naftnim i plinskim djelatnostima te ograničile posljedice takvih nesreća.

               3.Stranke promiču razmjenu najboljih praksi među svojim tijelima nadležnima za sigurnost i zaštitu okoliša u odobalnim naftnim i plinskim djelatnostima. Pravno uređivanje sigurnosti i zaštite okoliša za odobalne naftne i plinske djelatnosti neovisno je od svih funkcija povezanih s izdavanjem dozvola za odobalne naftne i plinske djelatnosti.

               Članak ENER.25.: Suradnja u području normi

               U skladu s člancima TBT.5. [Norme] i TBT.11. [Suradnja] stranke promiču suradnju između regulatora i tijela za normizaciju na svojim područjima kako bi olakšale razvoj međunarodnih normi u području energetske učinkovitosti i obnovljivih izvora energije radi doprinosa održivoj energetskoj i klimatskoj politici.

               Članak ENER.26. Istraživanje, razvoj i inovacije

               Stranke promiču istraživanje, razvoj i inovacije u područjima energetske učinkovitosti i obnovljivih izvora energije.

               Poglavlje 4.: Energenti i sirovine

               Članak ENER.27.: Izvozne cijene

               Stranka ne smije, uz pomoć mjera kao što su dozvole ili zahtjevi u pogledu minimalne cijene, uvesti višu cijenu za izvoz energenata ili sirovina u drugu stranku od cijene koju naplaćuje za te energente ili sirovine kada su namijenjeni domaćem tržištu.

               Članak ENER.28. Regulirane cijene

               Ako stranka odluči regulirati cijenu domaće opskrbe potrošača električnom energijom ili prirodnim plinom, ona to može učiniti samo radi postizanja cilja javne politike i samo određivanjem regulirane cijene koja je jasno definirana, transparentna, nediskriminirajuća i proporcionalna.

               Članak ENER.29.: Odobrenje za istraživanje i proizvodnju ugljikovodika te proizvodnju električne energije

               1.Ako stranka zahtijeva ishođenje odobrenja za istraživanje ili proizvodnju ugljikovodika ili električne energije, ta stranka dodjeljuje takva odobrenja na temelju objektivnih i nediskriminirajućih kriterija, koji su sastavljeni i objavljeni prije početka roka za podnošenje zahtjeva u skladu s općim uvjetima i postupcima utvrđenima u glavi II. [Usluge i ulaganja] poglavlju 5. [Regulatorni okvir] odjeljku 1. [Domaći propisi].

               2.Neovisno o stavku 1. ovog članka i članku ENER.3. [Odnos s drugim glavama], svaka stranka može dodijeliti odobrenja za istraživanje ili proizvodnju ugljikovodika bez ispunjenja uvjeta i postupaka povezanih s objavljivanjem iz članka SERVIN 5.8. [Objava i dostupne informacije], na temelju propisno opravdanih izuzeća predviđenih u primjenjivom zakonodavstvu.

               3.Financijski doprinosi ili doprinosi u naravi koji se zahtijevaju od subjekata kojima je dodijeljeno odobrenje ne smiju utjecati na njihove postupke upravljanja i odlučivanja.

               4.Svaka stranka osigurava da podnositelj zahtjeva za odobrenje u vezi sa svakom odlukom o odobrenju ima pravo podnijeti žalbu tijelu koje je nadređeno tijelu koje je donijelo odluku ili neovisno o njemu odnosno od njega zatražiti preispitivanje odluke o odobrenju. Svaka stranka osigurava da podnositelj zahtjeva za odobrenje bude upoznat s razlozima za upravnu odluku kako bi mu se omogućilo da se prema potrebi koristi postupcima žalbe ili preispitivanja. Primjenjiva pravila za žalbu ili preispitivanje moraju se objaviti.

               Članak ENER.30. Sigurnost i cjelovitost energetske opreme i infrastrukture

               Ova glava ne tumači se kao da se njome stranku sprečava da donese privremene mjere koje su potrebne za zaštitu sigurnosti i očuvanje cjelovitosti energetske opreme ili infrastrukture, pod uvjetom da se te mjere ne primjenjuju na način koji bi predstavljao prikriveno ograničenje trgovine ili ulaganja između stranaka.

               Poglavlje 5.: Završne odredbe

               Članak ENER.31.: Učinkovita provedba i izmjene

               1.
                     Vijeće za partnerstvo može izmijeniti Prilog ENER-1. i Prilog ENER-3. Vijeće za partnerstvo može prema potrebi ažurirati Prilog ENER-2. kako bi osiguralo djelovanje tog priloga tijekom vremena.

               2.
                     Posebni odbor za energetiku može izmijeniti Prilog ENER-4.

               3.
                     Posebni odbor za energetiku prema potrebi daje preporuke kako bi se osigurala učinkovita provedba poglavlja ove glave za koja je nadležan.

               Članak ENER.32.: Dijalog

               Stranke uspostavljaju redoviti dijalog kako bi se olakšalo postizanje ciljeva ove glave.

               Članak ENER.33.: Prestanak ove glave

               1.           Ova se glava prestaje primjenjivati 30. lipnja 2026.

               2.           Neovisno o stavku 1., između 1. srpnja 2026. i 31. prosinca 2026. Vijeće za partnerstvo može odlučiti da će se ova glava primjenjivati do 31. ožujka 2027. Između 1. travnja 2027. i 31. prosinca 2027., kao i u bilo kojem trenutku svake sljedeće godine, Vijeće za partnerstvo može odlučiti da će se ova glava primjenjivati do 31. ožujka sljedeće godine.

               3.           Ovaj članak primjenjuje se ne dovodeći u pitanje članke FISH.17. [Prestanak], FINPROV.8. [Prestanak] i OTH.10. [Prestanak drugog dijela].

               Glava IX.: Transparentnost

               Članak TRNSY.1.: Cilj

               1.
                     Prepoznajući mogući utjecaj njihova regulatornog okruženja na međusobnu trgovinu i ulaganja, stranke nastoje osigurati predvidljivo regulatorno okruženje i učinkovite postupke za gospodarske subjekte, posebno za mala i srednja poduzeća.

               2.
                     Stranke potvrđuju svoje obveze u pogledu transparentnosti na temelju Sporazuma o WTO-u i odredbe utvrđene u ovoj glavi proizlaze iz tih obveza.

               Članak TRNSY.2.: Definicija

               Za potrebe ove glave „upravna odluka” znači odluka ili mjera s pravnim učinkom koja se u pojedinačnom slučaju primjenjuje na određenu osobu, robu ili uslugu, a obuhvaća odluku koja nije donesena ili takvu mjeru koja nije provedena ako je tako propisano pravom stranke.

               Članak TRNSY.3.: Područje primjene

               Ova se glava primjenjuje u odnosu na glave od I. do VIII. te glave od X. do XII. i glavu šestu [Ostale odredbe].

               Članak TRNSY.4.: Objava

               1.
                     Svaka stranka osigurava da se njezini zakoni i propisi, postupci i upravne odluke opće primjene odmah objavljuju putem službeno određenog medija i, ako je izvedivo, da se stavljaju na raspolaganje u elektroničkom obliku ili drukčije tako da se o njima svatko može informirati.

               2.
                     Svaka stranka obrazlaže, u odgovarajućem opsegu, cilj i temelj mjera iz stavka 1.

               3. Svaka stranka osigurava razumno razdoblje između objave i stupanja na snagu svojih zakona i propisa, osim ako to zbog hitnosti nije moguće.

               Članak TRNSY.5.: Upiti

               1.
                     Svaka stranka uspostavlja ili zadržava odgovarajuće i proporcionalne mehanizme za odgovaranje na pitanja koja bilo tko postavi o bilo kojem zakonu ili propisu.

               2.
                     Svaka stranka odmah dostavlja informacije i odgovara na pitanja druge stranke o bilo kojem zakonu ili propisu, bilo da je na snazi ili u planu, osim ako je drugom odredbom ovog Sporazuma uspostavljen posebni mehanizam.

               Članak TRNSY.6.: Upravljanje mjerama opće primjene

               1.
                     Svaka stranka primjenjuje svoje zakone, propise, postupke i upravne odluke opće primjene na objektivan, nepristran i razuman način.

               2.
                     Kad se upravni postupak koji se odnosi na osobe, robu ili usluge druge stranke pokrene s obzirom na primjenu zakona ili propisa, svaka stranka:

               (a)nastoji osobama na koje se upravni postupak izravno odnosi dostaviti prihvatljivu obavijest, u skladu sa svojim zakonima i propisima, o pokretanju postupka, s opisom naravi postupka, izjavu pravnog tijela pred kojim je postupak pokrenut i opći opis svih spornih pitanja; i

               (b)takvim osobama pruža razumnu mogućnost za iznošenje činjenica i argumenata koji podupiru njihova stajališta prije bilo kakve konačne upravne odluke, u mjeri u kojoj to vrijeme, narav postupka i javni interes dopuštaju.

               Članak TRNSY.7.: Preispitivanje i žalba

               1.
                     Svaka stranka osniva ili zadržava pravosudna, arbitražna ili upravna tijela i postupke radi žurnog preispitivanja i, ako je to opravdano, ispravka upravnih odluka. Svaka stranka osigurava da njezini sudovi provode žalbene postupke ili postupke preispitivanja nepristrano i bez diskriminacije. Ti su sudovi nepristrani i neovisni o tijelu nadležnom za upravno izvršenje.

               2.
                     Svaka stranka osigurava da stranke u postupku iz stavka 1. dobiju razumnu mogućnost da potkrijepe ili obrane svoja stajališta.

               3.
                     Svaka stranka osigurava, u skladu sa svojim pravom, da se odluka donesena u postupku iz stavka 1. temelji na dokazima i podnescima u spisu ili, prema potrebi, na spisu koji pripremi nadležno upravno tijelo.

               4.
                     Svaka stranka osigurava da odluke iz stavka 3. provodi tijelo kojem je povjereno upravno izvršenje, podložno žalbi ili daljnjem preispitivanju kako je predviđeno njezinim pravom.

               Članak TRNSY.8.: Odnos prema drugim glavama

               Odredbama utvrđenima u ovoj glavi dopunjuju se posebna pravila o transparentnosti utvrđena u glavama ovog dijela na koje se primjenjuje ova glava.

               Glava X.: Dobra regulatorna praksa i regulatorna suradnja

               Članak GRP.1.: Opća načela

               1.
                     Svaka stranka slobodna je odrediti svoj pristup dobroj regulatornoj praksi na temelju ovog Sporazuma na način koji je u skladu s njezinim pravnim okvirom, praksom, postupcima i temeljnim načelima
                  49
                na kojima se temelji njezin regulatorni sustav.

               2.
                     Ništa u ovoj glavi ne tumači se kao da se od stranke zahtijeva da:

               (a)odstupi od domaćih postupaka za pripremu i donošenje regulatornih mjera;

               (b)poduzme radnje koje bi ugrozile ili ometale pravodobno donošenje regulatornih mjera za ostvarenje njezinih ciljeva javne politike; ili

               (c)ostvari bilo kakav konkretan regulatorni ishod.

               3.
                     Ništa u ovoj glavi ne utječe na pravo stranke da definira ili uredi svoje razine zaštite nastojeći ostvariti svoje ciljeve javnih politika u područjima kao što su:

               (a)javno zdravlje;

               (b)život i zdravlje ljudi, životinja ili biljaka te dobrobit životinja;

               (c)zdravlje i sigurnost na radu;

               (d)uvjeti rada;

               (e)okoliš, uključujući klimatske promjene;

               (f) zaštitu potrošača;

               (g)socijalna zaštita i socijalna sigurnost;

               (h)zaštita podataka i kibersigurnost;

               (i)kulturna raznolikost;

               (j)integritet i stabilnost financijskog sustava i zaštita ulagača;

               (k)energetska sigurnost; i

               (l)suzbijanje pranja novca.

               Podrazumijeva se da se, posebice za potrebe točaka (c) i (d) ovog stavka, nastavljaju primjenjivati različiti modeli poslovnih odnosa, uključujući ulogu i autonomiju socijalnih partnera, kako su uređeni pravom ili nacionalnom praksom stranke, među ostalim i zakonima i praksama u pogledu kolektivnih pregovora i izvršenja kolektivnih sporazuma.

               4.
                     Regulatorne mjere nisu prikrivena prepreka trgovini.

               Članak GRP.2.: Definicije

               Za potrebe ove glave:

               (a)„regulatorno tijelo” znači:

               (I)za Uniju, Europska komisija; i

               (II)za Ujedinjenu Kraljevinu, Vlada Njezina Veličanstva Ujedinjene Kraljevine Velike Britanije i Sjeverne Irske te decentralizirane uprave Ujedinjene Kraljevine;

               b)
                     „regulatorne mjere” znači:

               (I)za Uniju:

               (A)
                     uredbe i direktive, u skladu s člankom 288. Ugovora o funkcioniranju Europske unije (UFEU); i

               (B)
                     provedbeni i delegirani akti, u skladu s člancima 290. i 291. UFEU-a; i

               (II)za Ujedinjenu Kraljevinu:

               (A)
                     primarno zakonodavstvo; i

               (B)
                     sekundarno zakonodavstvo.

               Članak GRP.3.: Područje primjene

               1.
                     Ove se glava primjenjuje na regulatorne mjere koje, prema potrebi, predloži ili izda regulatorno tijelo svake stranke u vezi s bilo kojim pitanjem obuhvaćenim glavama od I. do IX., glavom XI., glavom XII. i šestim naslovom [Ostale odredbe].

               2.
                     Članci GRP.12. [Aktivnosti regulatorne suradnje] i GRP.13. [Posebni trgovinski odbor za regulatornu suradnju] primjenjuju se i na druge mjere opće primjene koje predloži ili izda regulatorno tijelo stranke u vezi s bilo kojim pitanjem obuhvaćenim glavama iz stavka 1., a koje su relevantne za aktivnosti regulatorne suradnje, kao što su smjernice, dokumenti o politikama ili preporuke.

               3.
                     Ova se glava ne primjenjuje na regulatorna tijela i regulatorne mjere, regulatorne prakse ili pristupe država članica.

               4.
                     Sve posebne odredbe u glavama iz stavka 1. imaju prednost nad odredbama ove glave u mjeri potrebnoj za primjenu posebnih odredaba.

               Članak GRP.4.: Unutarnja koordinacija

               Svaka stranka ima uspostavljene postupke ili mehanizme unutarnje koordinacije ili preispitivanja za regulatorne mjere koje priprema njezino regulatorno tijelo. Takvim bi se postupcima ili mehanizmima trebalo, među ostalim, nastojati:

               (a)poticati dobre regulatorne prakse, uključujući praksu iz ove glave;

               (b)otkrivati i izbjegavati nepotrebno udvostručavanje i nedosljedne zahtjeve u regulatornim mjerama stranke;

               (c)ostvariti usklađenost stranke s međunarodnim trgovinskim i ulagačkim obvezama; i

               (d)promicati uvažavanje učinaka regulatornih mjera u pripremi, među ostalim učinka na mala i srednja poduzeća
                  50
               , u skladu sa svojim pravilima i postupcima.

               Članak GRP.5.: Opis postupaka i mehanizama

               Svaka stranka javno objavljuje opise postupaka i mehanizama koje njezino regulatorno tijelo upotrebljava za pripremu, evaluaciju ili preispitivanje regulatornih mjera. Ti se opisi odnose na relevantna pravila, smjernice ili postupke, uključujući one o omogućivanju očitovanja javnosti.

               Članak GRP.6.: Rano informiranje o planiranim regulatornim mjerama

               1.
                     Svaka stranka najmanje jedanput na godinu javno objavljuje, u skladu sa svojim pravilima i postupcima, popis planiranih važnih
                  51
                regulatornih mjera za koje njezino regulatorno tijelo opravdano očekuje da će se predložiti ili donijeti unutar godinu dana. Regulatorno tijelo svake stranke može odrediti što je „važna” regulatorna mjera za potrebe svojih obveza iz ove glave.

               2.
                     Svaka bi stranka trebala za svaku važnu regulatornu mjeru s popisa iz stavka 1. što prije javno objaviti:

               (a)kratak opis njezina područja primjene i ciljeva; i

               (b)ako je dostupno, procijenjeno vrijeme za njezino donošenje, uključujući sve mogućnosti za javno savjetovanje.

               Članak GRP.7.: Javno savjetovanje

               1.
                     Pri pripremi važne regulatorne mjere svaka stranka osigurava, u skladu sa svojim pravilima i postupcima, da njezino regulatorno tijelo:

               (a)objavi nacrt regulatornih mjera ili savjetodavne dokumente koji sadržavaju dovoljno pojedinosti o regulatornim mjerama u pripremi kako bi svatko mogao ocijeniti hoće li i na koji način te mjere znatno utjecati na njegove interese;

               (b)svakoj osobi na nediskriminirajućoj osnovi pruža razumne mogućnosti da dostavi primjedbe; i

               (c)uzima u obzir dostavljena očitovanja.

               2.
                     Svaka stranka osigurava da njezino regulatorno tijelo upotrebljava elektronička komunikacijska sredstva i nastoji imati internetske usluge, koje su javnosti besplatne, za objavu relevantnih regulatornih mjera ili dokumenata vrste iz stavka 1. točke (a) i primanje očitovanja u vezi s javnim savjetovanjima.

               3.
                     Svaka stranka osigurava da njezino regulatorno tijelo javno objavljuje, u skladu sa svojim pravilima i postupcima, sažetak rezultata javnih savjetovanja iz ovog članka.

               Članak GRP.8.: Procjena učinka

               1.
                     Svaka stranka potvrđuje namjeru da se pobrine da njezino regulatorno tijelo provodi, u skladu sa svojim pravilima i postupcima, procjene učinka važnih regulatornih mjera koje priprema. U takvim pravilima i postupcima mogu biti predviđene iznimke.

               2.
                     Pri provedbi procjene učinka svaka stranka osigurava da njezino regulatorno tijelo ima uspostavljene postupke i mehanizme kojima se doprinosi uvažavanju sljedećih čimbenika:

               (a)potrebe za regulatornom mjerom, uključujući prirodu i važnost pitanja koje se nastoji urediti regulatornom mjerom;

               (b)sve izvedive i prikladne regulatorne ili neregulatorne opcije kojima bi se postigli ciljevi javne politike stranke, uključujući opciju nereguliranja;

               (c)u mjeri u kojoj je to moguće i relevantno, mogući socijalni, gospodarski i okolišni učinak tih mogućnosti, uključujući učinak na međunarodnu trgovinu i ulaganja, te, u skladu sa svojim pravilima i postupcima, na mala i srednja poduzeća; i

               (d)prema potrebi, kako se razmatrane opcije odnose na relevantne međunarodne norme, uključujući razloge za odstupanja.

               3.
                     Svaka stranka osigurava da njezino regulatorno tijelo sastavi završno izvješće o procjeni učinka koju je provelo o određenoj regulatornoj mjeri s podrobnostima o čimbenicima koje je razmatralo u procjeni i relevantnim zaključcima. Svaka stranka, u mjeri u kojoj je to moguće, javno objavljuje takva izvješća najkasnije u trenutku javne objave prijedloga regulatorne mjere iz članka GRP.2. [Definicije] točke (b) podtočke i.(A) ili podtočke ii.(A) ili regulatorne mjere iz članka GRP.2. [Definicije] točke (b) podtočke i.(B) ili podtočke ii.(B).

               Članak GRP.9.: Retrospektivna evaluacija

               1.
                     Svaka stranka osigurava da njezino regulatorno tijelo ima uspostavljene postupke ili mehanizme za potrebe periodičnih retrospektivnih evaluacija regulatornih mjera koje su na snazi prema potrebi.

               2.
                     Svaka stranka pri periodičnoj retrospektivnoj evaluaciji nastoji razmotriti postoje li mogućnosti za djelotvornije postizanje ciljeva javne politike i smanjenje nepotrebnih regulatornih opterećenja, među ostalim za mala i srednja poduzeća.

               3.
                     Svaka stranka osigurava da njezino regulatorno tijelo javno objavljuje rezultate i postojeće planove za provedbu takvih periodičnih retrospektivnih evaluacija

               Članak GRP.10.: Registar regulatornih mjera

               Svaka stranka osigurava da se regulatorne mjere koje su na snazi objavljuju u namjenskom registru regulatornih mjera koji je besplatno dostupan javnosti na internetu. Regulatorne mjere u registru trebalo bi biti moguće tražiti po citatima ili riječima. Svaka stranka redovito ažurira svoj registar.

               Članak GRP.11.: Razmjena informacija o primjerima dobre regulatorne prakse

               Stranke nastoje razmjenjivati informacije o dobrim primjerima iz svoje regulatorne prakse kako je utvrđeno u ovoj glavi, među ostalim u okviru Posebnog trgovinskog odbora za regulatornu suradnju.

               Članak GRP.12.: Aktivnosti regulatorne suradnje

               1.
                     Stranke mogu sudjelovati u aktivnostima regulatorne suradnje na dobrovoljnoj osnovi, ne dovodeći u pitanje autonomiju svojeg donošenja odluka i svojih pravnih poredaka. Stranka može odbiti sudjelovati u aktivnostima regulatorne suradnje ili se može povući iz sudjelovanja u tim aktivnostima. Stranka koja odbije sudjelovati ili se povuče iz aktivnosti regulatorne suradnje trebala bi drugoj stranki obrazložiti svoju odluku.

               2.
                     Svaka stranka može drugoj stranki predložiti aktivnost regulatorne suradnje. Prijedlog iznosi putem kontaktne točke određene u skladu s člankom GRP.14. [Kontaktne točke]. Druga stranka u razumnom roku preispituje prijedlog i obavješćuje stranku koja iznosi prijedlog smatra li predloženu aktivnost primjerenom za regulatornu suradnju.

               3.
                     Kako bi se utvrdile aktivnosti koje su primjerene za regulatornu suradnju, svaka stranka u obzir uzima:

               (a)popis iz članka GRP.6. [Rano informiranje o planiranim regulatornim mjerama] stavka 1.; i

               (b)prijedloge aktivnosti regulatorne suradnje koje su iznijele osobe iz stranke, valjano obrazložene i s priloženim relevantnim informacijama.

               4.
                     Ako stranke odluče sudjelovati u aktivnosti regulatorne suradnje, regulatorno tijelo svake stranke prema potrebi nastoji:

               (a)obavijestiti regulatorno tijelo druge stranke o pripremi novih ili reviziji postojećih regulatornih mjera i drugih mjera opće primjene iz članka GRP.3. [Područje primjene] stavka 2. koje su relevantne za aktivnost regulatorne suradnje;

               (b)na zahtjev dati informacije i raspraviti regulatorne mjere i druge mjere opće primjene iz članka GRP.3. [Područje primjene] stavka 2. koje su relevantne za aktivnost regulatorne suradnje; i

               (c)pri pripremi novih ili reviziji postojećih regulatornih mjera i drugih mjera opće primjene iz članka GRP.3. [Područje primjene] stavka 2. razmotriti, u mjeri u kojoj je to izvedivo, eventualni regulatorni pristup druge stranke tom ili povezanom pitanju.

               Članak GRP.13.: Posebni trgovinski odbor za regulatornu suradnju

               1.
                     Posebni trgovinski odbor za regulatornu suradnju ima sljedeće funkcije:

               (a)unapređenje i promicanje dobre regulatorne prakse i regulatorne suradnje između stranaka;

               (b)razmjena stajališta o aktivnostima suradnje koje su predložene ili se provode na temelju članka GRP.12. [Aktivnosti regulatorne suradnje];

               (c)poticati regulatornu suradnju i koordinaciju u međunarodnim forumima, uključujući prema potrebi periodičnu bilateralnu razmjenu informacija o relevantnim tekućim ili planiranim aktivnostima.

               2.
                     Posebni trgovinski odbor za regulatornu suradnju može pozvati zainteresirane osobe na sudjelovanje na njegovim sastancima.

               Članak GRP.14.: Kontaktne točke

               U roku od mjesec dana od stupanja na snagu ovog Sporazuma svaka stranka određuje kontaktnu točku za olakšavanje razmjene informacija između stranaka.

               Članak GRP.15.: Neprimjena rješavanja sporova

               Šesti dio glava I. [Rješavanje sporova] ne primjenjuje se na sporove o tumačenju i primjeni ove glave.

               Glava XI.: Jednaki uvjeti za otvoreno i pošteno tržišno natjecanje i održivi razvoj

               Prvo poglavlje: Opće odredbe

               Članak 1.1.: Načela i ciljevi

               1.Stranke priznaju da su za trgovinu i ulaganja između Unije i Ujedinjene Kraljevine, pod uvjetima utvrđenima u ovom Sporazumu, potrebni uvjeti kojima se osiguravaju jednaki uvjeti za otvoreno i pošteno tržišno natjecanje između stranaka te kojima se osigurava da se trgovina i ulaganja provode tako da to pogoduje održivom razvoju.

               2.Stranke uviđaju da održivi razvoj obuhvaća gospodarski razvoj, društveni razvoj i zaštitu okoliša, pri čemu su sva tri elementa međuovisna i uzajamno se jačaju, te potvrđuju svoju predanost promicanju razvoja međunarodne trgovine i ulaganja na način kojim se doprinosi cilju održivog razvoja.

               3.Svaka stranka ponovno potvrđuje svoju ambiciju postizanja klimatske neutralnosti u cijelom gospodarstvu do 2050.

               4.Stranke potvrđuju zajedničko poimanje da njihov gospodarski odnos može biti koristan na obostrano zadovoljstvo samo ako su obveze koje se odnose na jednake uvjete za otvoreno i pošteno tržišno natjecanje dugoročno postojane, sprečavanjem narušavanja trgovine ili ulaganja te doprinošenjem održivom razvoju. Stranke, međutim, priznaju da svrha ove glave nije usklađivanje standarda stranaka. Stranke su odlučne održavati i poboljšavati svoje visoke standarde u područjima obuhvaćenima ovom glavom.

               Članak 1.2.: Pravo na regulaciju, predostrožni pristup
                  52
                i znanstvene i tehničke informacije

               1.Stranke potvrđuju pravo svake stranke da određuje svoje politike i prioritete u područjima obuhvaćenima ovom glavom, da određuje razine zaštite koje smatra primjerenima te da donosi ili mijenja svoje zakone i politike u skladu s međunarodnim obvezama stranke, uključujući njezine obveze iz ove glave.

               2.Stranke potvrđuju da se, u skladu s predostrožnim pristupom, ako postoje opravdani razlozi za zabrinutost zbog mogućih prijetnji od ozbiljne ili nepopravljive štete za okoliš ili zdravlje ljudi, nedostatak potpune znanstvene sigurnosti ne upotrebljava se kao razlog za sprečavanje stranke da donese odgovarajuće mjere za sprečavanje takve štete.

               3.Pri pripremi ili provedbi mjera zaštite okoliša ili uvjeta rada koje mogu utjecati na trgovinu ili ulaganja stranke uzimaju u obzir relevantne dostupne znanstvene i tehničke informacije i relevantne međunarodne standarde, smjernice i preporuke.

               Članak 1.3. Rješavanje sporova

               Šesti dio [Rješavanje sporova i horizontalne odredbe] glava I. ne primjenjuje se na ovo poglavlje, osim članka 1.2. [Pravo na uređivanje, predostrožni pristup i znanstvene i tehničke informacije] stavka 2. Članci 9.1. [Savjetovanje] i 9.2. [Stručna skupina] primjenjuju se na članak 1.1. [Načela i ciljevi] stavak 3.

               Drugo poglavlje: Politika tržišnog natjecanja

               Članak 2.1.: Načela i definicije

               1.Stranke prepoznaju važnost slobodnog i nenarušenog tržišnog natjecanja u svojim trgovinskim i investicijskim odnosima. Stanke potvrđuju da poslovne prakse protivne tržišnom natjecanju mogu narušiti pravilno funkcioniranje tržištâ i umanjiti koristi od liberalizacije trgovine.

               2.Za potrebe ovog poglavlja gospodarski akter znači subjekt ili skupina subjekata koji sačinjavaju jedan gospodarski subjekt, neovisno o njegovu pravnom statusu, koji obavljajući neku gospodarsku djelatnost nudi proizvode ili usluge na tržištu.

               Članak 2.2.: Pravo tržišnog natjecanja

               1.Na temelju priznanja načela utvrđenih u članku 2.1. [Načela i definicije], svaka stranka primjenjuje pravo tržišnog natjecanja kojim se djelotvorno suzbijaju sljedeće poslovne prakse protivne tržišnom natjecanju:

               a)sporazumi između gospodarskih aktera, odluke udruženja gospodarskih aktera i usklađeno djelovanje koji kao cilj ili posljedicu imaju sprečavanje, ograničavanje ili narušavanje tržišnog natjecanja;

               b)zlouporaba vladajućeg položaja jednog ili više gospodarskih aktera; i

               c)za Ujedinjenu Kraljevinu, spajanja ili preuzimanja, i za Uniju, koncentracije između gospodarskih aktera koje mogu imati znatne učinke protivne tržišnom natjecanju.

               2.Pravo tržišnog natjecanju iz stavka 1. primjenjuje se na sve gospodarske aktere bez obzira na njihovo državljanstvo ili vlasništvo.

               3.Svaka stranka može predvidjeti izuzeća od svojeg prava tržišnog natjecanja radi ostvarivanja legitimnih ciljeva javne politike, pod uvjetom da su ta izuzeća transparentna i proporcionalna tim ciljevima.

               Članak 2.3.: Izvršenje

               1.Svaka stranka poduzima odgovarajuće mjere za izvršenje svojeg prava tržišnog natjecanja na svojem području.

               2.Svaka stranka ima operativno neovisno tijelo, ili tijela, nadležno za djelotvorno izvršenje njezina prava tržišnog natjecanja.

               3.Svaka stranka primjenjuje svoje pravo tržišnog natjecanja na transparentan i nediskriminirajući način, poštujući pritom načela pravičnosti postupka, uključujući pravo na obranu dotičnih gospodarskih aktera bez obzira na njihovo državljanstvo ili vlasništvo.

               Članak 2.4.: Suradnja

               1.Kako bi se ostvarili ciljevi ovog poglavlja i pojačalo djelotvorno izvršenje njihovih prava o tržišnom natjecanju, stranke prepoznaju važnost suradnje svojih tijela nadležnih za tržišno natjecanje u pogledu razvoja politike tržišnog natjecanja i aktivnosti izvršenja.

               2.Za potrebe stavka 1. Europska komisija ili nadležna tijela država članica, s jedne strane, i nadležno tijelo ili tijela Ujedinjene Kraljevine, s druge strane, nastoje surađivati i koordinirati se, ako je to moguće i prikladno, u svojim aktivnostima izvršenja koje se odnose na isto ili povezano ponašanja ili transakcije.

               3.Kako bi se olakšala suradnja i koordinacija iz stavka 1., Europska komisija i nadležna tijela država članica, s jedne strane, i nadležno tijelo ili tijela Ujedinjene Kraljevine, s druge strane, mogu razmjenjivati informacije u mjeri u kojoj to dopuštaju zakoni svake stranke.

               4.Radi ostvarivanja ciljeva ovog članka stranke mogu sklopiti zaseban sporazum o suradnji i koordinaciji Europske komisije i nadležnih tijela država članica, s jedne strane, i nadležnog tijela ili nadležnih tijela Ujedinjene Kraljevine, s druge strane, koji može sadržavati uvjete razmjene i korištenja povjerljivih informacija.

               Članak 2.5.: Rješavanje sporova

               Ovo poglavlje ne podliježe rješavanju sporova na temelju šestog dijela [Rješavanje sporova i horizontalne odredbe] glave I. [Rješavanje sporova].

               Treće poglavlje: Kontrola subvencija

               Članak 3.1.: Definicije

               1.Za potrebe ovog poglavlja:

               a)„gospodarski akter” znači subjekt ili skupina subjekata koji sačinjavaju jedan gospodarski subjekt, neovisno o njegovu pravnom statusu, koji obavljajući neku gospodarsku djelatnost nudi proizvode ili usluge na tržištu;

               b)„subvencija” znači financijska pomoć koja:

               i. proizlazi iz sredstava stranaka, uključujući:

               (A) izravni ili uvjetni prijenos sredstava kao što su izravna bespovratna sredstva, zajmovi ili jamstva za zajmove;

               (B) odricanje od dospjelih prihoda; ili

               (C) osiguravanje robe ili usluga ili kupnja robe ili usluga;

               ii. donosi gospodarsku prednost ili korist jednom ili više gospodarskih aktera;

               iii. specifičan je utoliko što u pravnom ili činjeničnom smislu koristi određenim gospodarskim subjektima u odnosu na druge kada je riječ o proizvodnji određene robe ili usluga; i

               iv. utječe ili bi mogao utjecati na trgovinu ili ulaganja između stranaka.

               2.Za potrebe stavka 1. točke (b) podtočke iii.:

               (a)porezna mjera ne smatra se posebnom, osim ako:

               i. određeni gospodarski subjekti ostvaruju smanjenje porezne obveze koju bi inače snosili u okviru uobičajenog sustava oporezivanja; i

               ii. prema tim gospodarskim akterima postupa se povoljnije nego prema drugima u usporedivom položaju u okviru uobičajenog sustava oporezivanja; za potrebe ove točke uobičajeni sustav oporezivanja definiran je njegovim unutarnjim ciljem, njegovim značajkama (kao što su porezna osnovica, porezni obveznik, oporezivi događaj ili porezna stopa) i tijelom koje je institucionalno, postupovno, gospodarski i financijski neovisno te nadležno za osmišljavanje značajki poreznog sustava.

               (b)neovisno o točki (a) subvencija se ne smatra posebnom ako je opravdana načelima koje su dio ustrojstva općeg sustava. U slučaju poreznih mjera, primjeri takvih načela su potreba za borbom protiv prijevare ili utaje poreza, mogućnost administrativnog upravljanja, izbjegavanje dvostrukog oporezivanja, načelo porezne neutralnosti, progresivna priroda poreza na dohodak i njegova redistributivna svrha ili potreba poštovanja sposobnosti plaćanja poreznih obveznika;

               (c)neovisno o točki (a) davanja u socijalne svrhe ne smatraju se posebnima ako je njihov model potreban zbog negospodarskih ciljeva javne politike, kao što je potreba da se ograniče štetne posljedice određenih djelatnosti ili proizvoda na okoliš ili zdravlje ljudi, ako ciljevi javne politike nisu diskriminirajući
                  53
               .

               Članak 3.2.: Područje primjene i iznimke

               1.Članci 3.4. [Načela], 3.5. [Zabranjene subvencije i subvencije koje podliježu uvjetima] i 3.12. [Korektivne mjere] ne primjenjuju se na subvencije dodijeljene radi nadoknade štete uslijed prirodnih katastrofa ili drugih iznimnih negospodarskih događaja.

               2.Ništa u ovom poglavlju ne sprečava stranke da dodjeljuju subvencije socijalnog karaktera koje su usmjerene na krajnje potrošače.

               3.Subvencije koje se dodjeljuju na privremenoj osnovi kao odgovor na nacionalnu ili globalnu gospodarsku krizu ciljane su, proporcionalne i djelotvorne za rješenje te izvanredne situacije. Članci 3.5. [Zabranjene subvencije i subvencije koje podliježu uvjetima] i 3.12 [Korektivne mjere] ne primjenjuju se na takve subvencije.

               4.Ovo se poglavlje ne primjenjuje na subvencije kod kojih je ukupni iznos dodijeljen jednom gospodarskom akteru manji od 325 000 posebnih prava vučenja u bilo kojem razdoblju od tri fiskalne godine. Vijeće za partnerstvo može izmijeniti taj prag.

               5.Ovo se poglavlje ne primjenjuje na subvencije koje podliježu odredbama dijela IV. Priloga 2. Sporazumu o poljoprivredi ni na subvencije povezane s trgovinom ribom i proizvodima ribarstva.

               6.Ovo se poglavlje ne primjenjuje na subvencije koje se odnose na audiovizualni sektor.

               7.Članak 3.9. [Neovisno tijelo i suradnja] ne primjenjuje se na subvencije financirane sredstvima stranaka na nadnacionalnoj razini.

               8.Za potrebe subvencija zračnim prijevoznicima, svako upućivanje na „utjecaj na trgovinu ili ulaganja između stranaka” u ovom poglavlju, zamjenjuje se upućivanje na „učinak na tržišno natjecanje između zračnih prijevoznika stranaka u pružanju usluga zračnog prijevoza”, uključujući one usluge zračnog prijevoza koje nisu obuhvaćene glavom I. [Zračni prijevoz] poglavlja 2. [Zrakoplovstvo].

               Članak 3.3.: Usluge od općeg gospodarskog interesa

               1.Subvencije dodijeljene gospodarskim akterima kojima su povjerene određene zadaće od javnog interesa, uključujući obveze pružanja javne usluge, podliježu članku 3.4. [Načela] ako primjena načela utvrđenih u tom članku ne ometa, pravno ili činjenično, obavljanje određene zadaće dodijeljene dotičnom gospodarskom akteru. Zadaća se dodjeljuje unaprijed i transparentno.

               2.Stranke osiguravaju da je iznos naknade dodijeljene gospodarskom akteru kojem je povjerena zadaća od javnog interesa ograničen na ono što je nužno za pokrivanje svih ili dijela troškova nastalih pri obavljanju te zadaće, uzimajući u obzir relevantne račune i razumnu dobit za obavljanje te zadaće. Stranke osiguravaju da se dodijeljena naknada ne upotrebljava za unakrsno subvencioniranje aktivnosti koje ne obuhvaća dodijeljena zadaća. Naknada manja od 15 milijuna posebnih prava vučenja po zadaći ne podliježe obvezama na temelju članka 3.7. [Transparentnost]. Vijeće za partnerstvo može izmijeniti taj prag.

               3.Ovo se poglavlje ne primjenjuje ako je ukupna naknada gospodarskom akteru koji obavlja zadaće u javnom interesu manji od 750 000 posebnih prava vučenja u bilo kojem razdoblju od tri fiskalne godine. Vijeće za partnerstvo može izmijeniti taj prag.

               Članak 3.4.: Načela

               1.Kako bi se osiguralo da se subvencije ne dodjeljuju ako imaju ili bi mogle imati bitan učinak na trgovinu ili ulaganja između stranaka, svaka stranka ima uspostavljen i održava djelotvoran sustav kontrole subvencija kojim se osigurava da se dodjelom subvencije poštuju sljedeća načela:

               a)subvencije služe postizanju određenog cilja javne politike da se ispravi utvrđeni tržišni nedostatak ili uspostavi logika pravičnosti, primjerice socijalni ili distribucijski problemi („cilj”);

               b)subvencije su proporcionalne i ograničene onime što je potrebno za ostvarenje tog cilja;

               c)subvencije su osmišljene tako da prouzročepromjenu gospodarskog ponašanja korisnika koja pogoduje postizanju cilja i koja se ne bi dogodila da se subvencije ne dodijele;

               d)subvencijama se obično ne bi trebali nadoknaditi troškovi koje bi korisnik financirao da nije bilo subvencije;

               e)subvencije su prikladan instrument politike za postizanje cilja javne politike i taj se cilj ne može postići drugim sredstvima kojima se manje narušava tržišno natjecanje;

               f)pozitivni doprinosi subvencija postizanju tog cilja nadmašuju eventualne negativne učinke, posebice negativne učinke na trgovinu ili ulaganja između stranaka.

               2.Ne dovodeći u pitanje stavak 1., svaka stranka primjenjuje uvjete iz članka 3.5. [Zabranjene subvencije i subvencije koje podliježu uvjetima], prema potrebi, ako predmetne subvencije imaju ili bi mogle imati bitan učinak na trgovinu ili ulaganja između stranaka.

               3.Na svakoj je stranci da odredi kako se njezine obveze iz stavaka 1. i 2. prenose u ustrojstvo njezina sustava kontrole subvencija u domaćem pravu, pod uvjetom da svaka stranka osigura da se obveze iz stavaka 1. i 2. prenesu u njezino pravo tako da se zakonitost pojedinačne subvencije određuje na temelju načela.

               Članak 3.5. Zabranjene subvencije i subvencije koje podliježu uvjetima

               1.Kategorije subvencija iz članka 3.4. stavka 2. [Načela] i uvjeti koji se na njih primjenjuju navedeni su u nastavku. Vijeće za partnerstvo može prema potrebi ažurirati odredbe kako bi osiguralo djelovanje tog članka tijekom vremena.

               Neograničena državna jamstva

               2.Zabranjene su subvencije u obliku jamstva za dugove ili obveze gospodarskog aktera bez ograničenja iznosa tih dugova i obveza ili trajanja tog jamstva.

               Sanacija i restrukturiranje

               3.Zabranjene su subvencija za restrukturiranje gospodarskog aktera u problemima ili nesolventnog gospodarskog aktera ako gospodarski akter nije sastavio vjerodostojan plan restrukturiranja. Plan restrukturiranja temelji se na realističnim pretpostavkama kako bi se u razumnom roku osigurala obnova dugoročne održivosti gospodarskog aktera u problemima ili nesolventnog gospodarskog aktera. Tijekom izrade plana restrukturiranja gospodarski akter može dobiti privremenu potporu za likvidnost u obliku zajmova ili jamstava za zajmove. Osim za mala i srednja poduzeća, gospodarski akter ili njegovi vlasnici, vjerovnici ili novi ulagači doprinose znatnim sredstvima ili imovinom troškovima restrukturiranja. Za potrebe ovog stavka, gospodarski akter u problemima ili nesolventni gospodarski akter je gospodarski akter koje bi bez subvencije gotovo sigurno prestalo poslovati u kratkom ili srednjem roku.

               4.Osim u iznimnim okolnostima subvencije za sanaciju i restrukturiranje nesolventnih gospodarskih aktera ili gospodarskih aktera u problemima trebale bi se dopustiti samo ako se njima doprinosi cilju od javnog interesa izbjegavanjem socijalnih teškoća ili sprečavanjem ozbiljnog tržišnog nedostatka, osobito u pogledu gubitka radnih mjesta ili prekida pružanja važne usluge koju je teško zamijeniti. Osim u slučaju nepredvidivih okolnosti koje nije uzrokovao korisnik, one se ne bi trebale dodjeljivati više od jednom u bilo kojem petogodišnjem razdoblju.

               5.Stavci 3. i 4. ne primjenjuju se na subvencije bankama u problemima ili insolventnim bankama, kreditnim institucijama i osiguravajućim društvima.

               Banke, kreditne institucije i osiguravajuća društva

               6.Ne dovodeći u pitanje članak SERVIN 5.39. [Bonitetno izuzeće], subvencije za restrukturiranje kreditnih ustanova i osiguravajućih društava banaka mogu se dodijeliti samo na temelju vjerodostojnog plana restrukturiranja kojim se ponovno uspostavlja dugoročna održivost. Ako se ponovna uspostava dugoročne održivosti ne može vjerodostojno dokazati, svaka subvencija bankama, kreditnim institucijama i osiguravajućim društvima ograničava se na ono što je potrebno kako bi se osigurala njihova uredna likvidacija i izlazak s tržišta uz istodobno svođenje iznosa subvencije i njezina negativnog učinka na trgovinu ili ulaganja između stranaka na najmanju moguću mjeru.

               7.Potrebno je osigurati da davatelj potpore dobije propisnu nadoknadu za subvenciju za restrukturiranje i da korisnik, njegovi dioničari, vjerovnici ili poslovna grupa kojoj korisnik pripada znatno doprinose troškovima restrukturiranja ili likvidacije iz vlastitih sredstava. Subvencije za potporu likvidnost privremene su, ne smiju se koristiti za pokrivanje gubitaka i ne smiju postati kapitalna potpora. Tijelu koje dodjeljuje subvencije dodijeljene za potporu likvidnosti isplaćuje se odgovarajuća naknada.

               Izvozne subvencije

               8.Subvencije koje pravno ili činjenično ovise
                  54
               , bilo isključivo ili kao jedan od nekoliko drugih uvjeta, o ostvarenom izvozu robe zabranjuju se, osim za:

               (a)kratkoročnim osiguranjem kredita za neutržive rizike; ili

               (b)izvoznim kreditima i jamstvom za izvozne kredite ili programima osiguranja koji su dopušteni u skladu sa Sporazumom o SCM-u, u vezi sa svim prilagodbama potrebnima za kontekst.

               9.Za potrebe stavka 8. točke (a) „utrživi rizik” znači komercijalni i politički rizik s maksimalnim razdobljem rizika kraćim od dvije godine za javne i nejavne kupce u zemljama s utrživim rizikom
                  55
               . Može se smatrati da je zemlja privremeno uklonjena iz skupine zemalja s utrživim rizikom ako nema dovoljno privatnog tržišnog kapaciteta zbog:

               (a)znatnog pogoršanja rezultata korporativnog sektora;

               (b)znatnog pogoršanja rejtinga državnog sektora; ili

               (c)znatnog pogoršanja rezultata korporativnog sektora.

               10.Takvo privremeno uklanjanje zemlje s utrživim rizikom stupa na snagu, u mjeri u kojoj se to odnosi na stranku, u skladu s odlukom te stranke na temelju kriterija iz stavka 9. i samo ako ta stranka donese takvu odluku. Objava te odluke smatra se obaviješću drugoj stranci o takvom privremenom uklanjanju u mjeri u kojoj se odnosi na prvu stranku.

               11.Ako subvencionirani osiguravatelj pruža osiguranje izvoznih kredita, svako osiguranje utrživih rizika pruža se na komercijalnoj osnovi. U tom slučaju osiguravatelj ne smije imati izravne ili neizravne koristi od subvencija za pružanje osiguranja utrživih rizika.

               Subvencije koje ovise o upotrebi domaćeg sadržaja

               12.Ne dovodeći u pitanje članak SERVIN.2.6. [Zahtjevi u pogledu rezultata] i članak SERVIN.2.7. [Nesukladne mjere i iznimke], zabranjene su subvencije koje ovise, bilo isključivo ili kao jedan od nekoliko drugih uvjeta, o korištenju više domaće robe ili usluga nego uvoznih.

               Veliki projekti prekogranične ili međunarodne suradnje

               13.Subvencije se mogu dodijeliti u okviru velikih projekata prekogranične ili međunarodne suradnje, kao što su projekti u području prometa, energije, okoliša, istraživanja i razvoja te projekata prve primjene kojima se potiče pojava i uvođenje novih tehnologija (osim proizvodnje). Koristi od takvih projekata prekogranične ili međunarodne suradnje ne smiju biti ograničene na gospodarske aktere ili na sektor ili države sudionice, nego moraju biti od šire koristi i važnosti na temelju učinaka prelijevanja koji ne koriste isključivo državi koja dodjeljuje subvenciju, relevantnom sektoru i korisniku.

               Energetika i okoliš

               14.Stranke prepoznaju važnost sigurnog, cjenovno pristupačnog i održivog energetskog sustava te ekološke održivosti, osobito s obzirom na borbu protiv klimatskih promjena, koje su egzistencijalna prijetnja čovječanstvu. Stoga bi, ne dovodeći u pitanje članak 3.4. [Načela], subvencije u području energije i okoliša trebale biti usmjerene na i poticati korisnika u osiguravanju sigurnog, cjenovno pristupačnog i održivog energetskog sustava te funkcionalnog i konkurentnog energetskog tržišta ili povećanju razine zaštite okoliša u odnosu na razinu koja bi se postigla bez subvencije. Takvim subvencijama ne smije se osloboditi korisnika od obveza koje proizlaze iz njegovih odgovornosti kao onečišćivača prema pravu relevantne stranke.

               Subvencije zračnim prijevoznicima za obavljanje prijevoza na linijama

               15.Subvencije se zračnom prijevozniku
                  56
                za obavljanje prijevoza na linijama ne dodjeljuju osim:

               (a)ako postoji obveza pružanja javne usluge, u skladu s člankom 3.3. [Usluge od općeg gospodarskog interesa];

               (b)u iznimnim slučajevima kad to financiranje koristi društvu u cjelini; ili

               (c)kao početne subvencije za otvaranje novih linija do regionalnih zračnih luka ako se time povećava mobilnost građana i potiče regionalni razvoj.

               Članak 3.6.: Upotreba subvencija

               Svaka stranka osigurava da gospodarski akteri subvencije koriste samo u konkretne svrhe u koju su dodijeljene.

               Članak 3.7.: Transparentnost

               1.Kad je riječ o dodijeljenoj ili odobrenoj subvenciji na njezinu području, svaka stranka u roku od šest mjeseci od dodjele potpore na službenim internetskim stranicama ili u javnoj bazi podataka javno objavljuje sljedeće informacije:

               (a)pravnu osnovu i cilj politike ili svrhu subvencije;

               (b)ime primatelja subvencije, ako je dostupno;

               (c)datum dodjele subvencije, trajanje subvencije i sve druge rokove povezane sa subvencijom; i

               (d)iznos subvencije ili iznos predviđen u proračunu za subvenciju.

               2.Za subvencije u obliku poreznih mjera informacije se javno objavljuju u roku od godinu dana od roka za podnošenje porezne prijave. Obveze u pogledu transparentnosti subvencija u obliku poreznih mjera odnose se na iste informacije kao u stavku 1., osim informacije u točki (d) tog stavka koja može biti izražena kao raspon.

               3.Osim obveze iz stavka 1. stranke stavljaju na raspolaganje informacije o subvencijama u skladu s donjim stavkom 4. ili 5.

               4.Za Uniju usklađenost sa stavkom 3. znači da u pogledu svih subvencija koje su dodijeljene ili odobrene na njezinu području u roku od šest mjeseci od dodjele subvencije na službenim internetskim stranicama ili u javnoj bazi podataka javno se objavljuju informacije na temelju kojih zainteresirane strane mogu ocijeniti usklađenost s načelima iz članka 3.4. [Načela].

               5.Za Ujedinjenu Kraljevinu usklađenost sa stavkom 3. znači da Ujedinjena Kraljevina osigurava da:

               (a)ako zainteresirana strana obavijesti tijelo koje dodjeljuje subvenciju da može zatražiti sudsko preispitivanje i. dodjele subvencije od strane tijela koje dodjeljuje subvenciju ili ii. svake relevantne odluke tijela koje dodjeljuje subvenciju ili neovisnog tijela;

               (b)u roku od 28 dana od podnošenja zahtjeva u pisanom obliku tijelo koje dodjeljuje subvenciju ili neovisno tijelo dostavit će zainteresiranoj strani informacije na temelju kojih zainteresirana strana može ocijeniti primjenu načela iz članka 3.4. [Načela], u skladu sa svim razmjernim ograničenjima koja imaju legitiman cilj, kao što su komercijalna osjetljivost, čuvanje tajnosti ili povjerljivosti.

               Informacije iz točke (b) prvog podstavka dostavljaju se zainteresiranoj strani kako bi mogla donijeti utemeljenu odluku o tome hoće li podnijeti zahtjev ili razumjeti i pravilno utvrditi sporna pitanja u predloženom zahtjevu.

               6.Za potrebe ovog članka, članak 3.10. [Sudovi] i članak 3.11. [Povrat] „zainteresirana strana” znači svaka fizička ili pravna osoba, gospodarski akter ili udruženje gospodarskih aktera na čiji bi interes mogla utjecati dodjela subvencije, posebno korisnik, gospodarski akteri koji se natječu s korisnikom ili relevantna trgovinska udruženja.

               7.Obvezama iz ovog članka ne dovode se u pitanje obveze stranaka prema njihovu pravu u pogledu slobode informiranja ili pristupa dokumentima.

               Članak 3.8.: Savjetovanje o kontroli subvencija

               1.Ako stranka smatra da je druga stranka dodijelila subvenciju ili da postoje jasni dokazi da druga stranka namjerava dodijeliti subvenciju i da dodjela subvencije ima ili bi mogla imati negativan učinak na trgovinu ili ulaganja između stranaka, može od druge stranke zatražiti objašnjenje načina na koji se pridržavalo načela iz članka 3.4. [Načela] u pogledu te subvencije.

               2.Stranka može zatražiti i informacije navedene u članku 3.7. [Transparentnost] stavku 1. ako te informacije već nisu javno dostupne na službenim internetskim stranicama ili u javnoj bazi podataka iz članka 3.7. [Transparentnost] stavka 1. ili ako te informacije nisu stavljene na raspolaganje na jednostavan i lako dostupan način.

               3.Druga stranka dostavlja zatražene informacije napismeno najkasnije 60 dana od primitka zahtjeva. Ako ta stranka ne može dati zatražene informacije, u svojem pisanom odgovoru obrazlaže zašto takve informacije nedostaju.

               4.Ako stranka koja podnosi zahtjev i nakon dobivanja traženih informacija smatra da subvencija koju namjerava dodijeliti ili koju je dodijelila druga stranka ima ili bi mogla imati negativan učinak na trgovinu ili ulaganja između stranaka, stranka koja podnosi zahtjev može zatražiti savjetovanje u okviru Posebnog trgovinskog odbora za jednake uvjete za otvoreno i pošteno tržišno natjecanje i održivi razvoj. Stranka koja podnosi zahtjev to traži napismeno i uz obrazloženje zašto traži savjetovanje.

               5.Posebni trgovinski odbor za jednake uvjete za otvoreno i pošteno tržišno natjecanje i održivi razvoj ulaže sve napore kako bi se postiglo obostrano prihvatljivo rješenje pitanja. Prvi svoj sastanak održava u roku od 30 dana od zahtjeva za savjetovanje.

               6.Stranke mogu dogovorno produljiti rokove za savjetovanja iz stavaka 3. i 5.

               Članak 3.9.: Neovisno tijelo i suradnja

               1.Svaka stranka osniva ili ima operativno neovisno tijelo ili tijelo s odgovarajućom ulogom u svojem režimu kontrole subvencija. To neovisno tijelo ima potrebna jamstva neovisnosti u izvršavanju svojih operativnih funkcija i djeluje nepristrano.

               2.Stranke potiču svoja neovisna tijela na međusobnu suradnju u pitanjima od zajedničkog interesa u okviru svojih funkcija, uključujući primjenu članaka od 3.1. [Definicije] do 3.7. [Transparentnost], prema potrebi, u granicama utvrđenima svojim pravnim okvirima. Stranke ili njihova neovisna tijela mogu se dogovoriti o zasebnom okviru za suradnju tih neovisnih tijela.

               Članak 3.10.: Sudovi

               1.Svaka stranka osigurava, u skladu sa svojim općim i ustavnim zakonima i postupcima, da su njezini sudovi nadležni za:

               (a)
                     preispitivanje odluka o subvenciji koje donese tijelo koje dodjeljuje subvenciju ili, prema potrebi, neovisno tijelo radi usklađivanja s pravom te stranke kojim se provodi članak 3.4. [Načela];

               (b)
                     preispitivanje svih drugih relevantnih odluka neovisnog tijela i svih relevantnih propusta;

               (c)
                     nametanje pravnih sredstava koja su djelotvorna u pogledu točke (a) ili (b), uključujući suspenziju, zabranu ili zahtjev za djelovanje tijela koje dodjeljuje subvenciju, dodjelu odštete i povrat subvencije od njezina korisnika, ako i u mjeri u kojoj su dostupna u skladu s odgovarajućim zakonima na datum stupanja na snagu ovog Sporazuma;

               d)
                     odlučivanje o zahtjevima zainteresiranih strana u pogledu subvencija koje podliježu ovom poglavlju ako zainteresirana strana ima aktivnu procesnu legitimaciju za podnošenje zahtjeva u pogledu subvencije na temelju propisa te stranke.

               2.Svaka stranka ima pravo intervenirati uz dopuštenje dotičnog suda (ako je potrebno) u skladu s općim zakonima i postupcima druge stranke u predmetima iz stavka 1.

               3.Ne dovodeći u pitanje obveze zadržavanja ili, prema potrebi, stvaranja nadležnosti, pravnih sredstava i prava interveniranja iz stavaka 1. i 2. ovog članka i članka 3.11. [Povrat], ničime se u ovom članku ne zahtijeva od bilo koje stranke da primjenjuje prava na djelovanje, pravna sredstva, postupke ili doseg ili razloge preispitivanja odluka svojih javnih tijela izvan onih koji postoje na temelju njezinih propisa u trenutku stupanja na snagu ovog Sporazuma.

               Ničime u ovom članku ne zahtijeva se od bilo koje stranke da sudovima proširi doseg ili razloge preispitivanja akata parlamenta Ujedinjene Kraljevine, akata Europskog parlamenta i Vijeća Europske unije ili akata Vijeća Europske unije izvan onih koji postoje na temelju njezinih propisa na dan stupanja na snagu ovog Sporazuma
                  57
               .

               Članak 3.11.: Povrat

               1.Svaka stranka uspostavlja učinkovit mehanizam povrata subvencija u skladu sa sljedećim odredbama, ne dovodeći u pitanje druga pravna sredstva predviđena pravom te stranke
                  58
               .

               2.Svaka stranka osigurava da se, pod uvjetom da zainteresirana strana kako je definirana u članku 3.7. [Transparentnost] stavku 6. ospori odluku o dodjeli subvencije pred sudom u propisanom roku, kako je definiran u stavku 3. ovog članka, povrat može naložiti ako sud stranke utvrdi materijalnu pogrešku koja se tiče prava, odnosno:

               (a)mjeru koja čini subvenciju davatelj nije tretirao kao subvenciju;

               (b)davatelj subvencije nije primijenio načela utvrđena u članku 3.4. [Načela], kako su primijenjena u zakonodavstvu te stranke, ili ih je primijenio na način koji je ispod standarda preispitivanja primjenjivog u zakonodavstvu te stranke; ili

               (c)davatelj subvencije je, odlukom o dodjeli te subvencije, djelovao izvan okvira svojih ovlasti ili zlouporabio te ovlasti u odnosu na načela iz članka 3.4. [Načela], kako su provedena u zakonodavstvu te stranke.

               3.Za potrebe ovog članka, propisani rok određuje se kako slijedi:

               (a)za Uniju počinje na dan na koji su informacije iz članka 3.7. [Transparentnost] stavaka 1., 2. i 4. stavljene na raspolaganje na službenim internetskim stranicama ili u javnoj bazi podataka i ne smije biti kraći od mjesec dana;

               (b)za Ujedinjenu Kraljevinu:

               i. počinje na dan na koji su informacije iz članka 3.7. [Transparentnost] stavaka 1. i 2. stavljene na raspolaganje na službenim internetskim stranicama ili u javnoj bazi podataka;

               ii. završava mjesec dana kasnije, osim ako je prije tog dana zainteresirana strana zatražila informacije u skladu s postupkom utvrđenim u članku 3.7. stavku 5.;

               iii. nakon što zainteresirana strana primi informacije iz članka 3.7. stavka 5. točke (b) dostatne za potrebe utvrđene u tom stavku, propisani rok istječe nakon dodatnog razdoblja od mjesec dana;

               iv. datum primitka informacija iz podtočke iii. dan je na koji tijelo koje dodjeljuje subvenciju potvrdi da je dostavilo informacije utvrđene u članku 3.7. [Transparentnost] stavku 5. točki (b) dostatne za te potrebe, bez obzira na daljnju korespondenciju ili pojašnjenja nakon tog datuma;

               v. rokovi utvrđeni u podtočkama od i. do iii. mogu se produljiti na temelju zakonodavstva.

               4.Za potrebe stavka 3. točke (b), u odnosu na programe, propisani rok počinje teći kad se objave informacije iz točke (b), a ne kad se izvrše naknadna plaćanja, ako:

               (a)je subvencija očito dodijeljena u skladu s uvjetima programa;

               (b)tvorac programa učinio je javno dostupnima informacije koje se o programu moraju objaviti u skladu s člankom 3.7. [Transparentnost] stavcima 1. i 2.; i

               (c)informacije o programu iz točke (b) sadržavaju informacije o subvenciji na temelju kojih bi zainteresirana strana mogla utvrditi može li program utjecati na nju, a obuhvaćaju najmanje svrhu subvencije, kategorije korisnika, opće uvjete prihvatljivosti za subvenciju i osnovu za izračun subvencije (uključujući sve relevantne uvjete u pogledu omjera ili iznosa subvencije).

               5.Za potrebe ovog članka, ako je subvencija dodijeljena na temelju akta parlamenta Ujedinjene Kraljevine, akta Europskog parlamenta i Vijeća Europske unije ili akta Vijeća Europske unije, nije potreban njezin povrat.

               6.Ništa u ovom članku ne sprečava stranku da u skladu sa svojim pravom predvidi dodatne okolnosti u kojima je povrat pravno sredstvo, osim onih navedenih u ovom članku.

               7.Stranke prepoznaju da je povrat važan korektivni instrument u svakom sustavu kontrole subvencija. Stranke, na zahtjev bilo koje od njih, u okviru Vijeća za partnerstvo razmatraju dodatne ili alternativne mehanizme povrata, kao i odgovarajuće izmjene ovog članka. Svaka stranka može u okviru Vijeća za partnerstvo predložiti izmjene kako bi omogućila drukčije aranžmane za svoje mehanizme povrata. Stranka mora razmotriti prijedlog druge stranke u dobroj vjeri i s njim se složiti, pod uvjetom da smatra da on sadržava aranžmane koji su barem jednako učinkovito sredstvo ostvarivanja povrata kao postojeći mehanizmi druge stranke. Vijeće za partnerstvo može zatim provesti odgovarajuće izmjene ovog članka
                  59
               .

               Članak 3.12.: Korektivne mjere

               1. Stranka može drugoj stranci dostaviti pisani zahtjev za informacije i savjetovanje u vezi sa subvencijom za koju smatra da uzrokuje ili postoji ozbiljan rizik da će uzrokovati znatan negativan učinak na trgovinu ili ulaganja između stranaka. Stranka koja podnosi zahtjev trebala bi u tom zahtjevu dostaviti sve relevantne informacije kako bi stranke mogle pronaći uzajamno prihvatljivo rješenje, uključujući opis subvencije i zabrinutosti stranke koja podnosi zahtjev u pogledu njezina učinka na trgovinu ili ulaganja.

               2.Najkasnije 30 dana od dana dostave zahtjeva stranka koja prima zahtjev dostavlja pisani odgovor s traženim informacijama stranci koja podnosi zahtjev te stranke započinju savjetovanje koje se smatra zaključenim u roku od 60 dana od dana dostave zahtjeva, osim ako se stranke dogovore drukčije. Takvo savjetovanje, a posebno sve informacije koje se smatraju povjerljivima i stajališta koja su stranke zauzele tijekom savjetovanja, povjerljive su prirode i njima se ne dovode u pitanje prava bilo koje stranke u bilo kojem daljnjem postupku.

               3.Najranije 60 dana od dana dostave zahtjeva iz stavka 1. stranka koja podnosi zahtjev može jednostrano poduzeti odgovarajuće korektivne mjere ako postoje dokazi da subvencija stranke koja prima zahtjev uzrokuje ili postoji ozbiljan rizik da će uzrokovati znatan negativan učinak na trgovinu ili ulaganja između stranaka.

               4.Najranije 45 dana od dana dostave zahtjeva iz stavka 1. stranka koja podnosi zahtjev obavješćuje stranku koja prima zahtjev o korektivnim mjerama koje namjerava poduzeti u skladu sa stavkom 3. Stranka koja podnosi zahtjev dostavlja sve relevantne informacije o mjerama koje namjerava poduzeti kako bi stranke mogle pronaći uzajamno prihvatljivo rješenje. Stranka koja podnosi zahtjev ne smije poduzeti te korektivne mjere ranije od 15 dana od dana dostave obavijesti o tim mjerama stranci koja prima zahtjev.

               5.Procjenu postojanja ozbiljnog rizika od znatnog negativnog učinka stranka temelji na činjenicama, a ne pukim tvrdnjama, nagađanjima ili slaboj vjerojatnosti. Promjene okolnosti zbog kojih bi nastala situacija u kojoj bi subvencija uzrokovala znatan negativan učinak moraju biti jasno predvidljive.

               6.
                     Procjenu postojanja subvencije ili znatnog negativnog učinka na trgovinu ili ulaganja između stranaka uzrokovanog subvencijom stranka temelji na pouzdanim dokazima, a ne pukim tvrdnjama ili slaboj vjerojatnosti, te se ona odnosi na prepoznatljivu robu, pružatelje usluga ili druge gospodarske aktere, uključujući, prema potrebi, u slučaju programa subvencija.

               7.
                     Vijeće za partnerstvo može voditi ogledni popis primjera znatnog negativnog učinaka na trgovinu ili ulaganja između stranaka u smislu stavaka 1. i 3. Time se ne dovodi u pitanje pravo stranaka da poduzmu korektivne mjere.

               8.Korektivne mjere poduzete u skladu sa stavkom 3. ograničene su na ono što je neophodno i razmjerno kako bi se uklonio znatan negativan učinak ili ozbiljan rizik od takvog učinka. Prednost se mora dati mjerama koje najmanje narušavaju funkcioniranje ovog Sporazuma.

               9.U roku od pet dana od datuma na koji korektivne mjere iz stavka 3. stupe na snagu i bez prethodnog savjetovanja u skladu s člankom INST.13. [Savjetovanje] obaviještena stranka može zatražiti, u skladu s člankom INST.14. [Arbitražni postupak] stavkom 2., osnivanje arbitražnog tijela pisanim zahtjevom upućenim stranci koja podnosi zahtjev kako bi arbitražno tijelo moglo odlučiti:

               (a)je li korektivna mjera koju je poduzela stranka koja podnosi zahtjev neusklađena sa stavkom 3. ili 8.;

               (b)je li stranka koja je podnijela zahtjev propustila sudjelovati u savjetovanju nakon što je stranka koja prima zahtjev dostavila zatražene informacije i pristala na održavanje takvog savjetovanja; ili

               (c)jesu li korektivne mjere poduzete ili priopćene u skladu s rokovima iz stavka 3. odnosno 4.

               Taj zahtjev nema suspenzivni učinak na te korektivne mjere. Nadalje, arbitražno tijelo ne ocjenjuje primjenjuju li stranke članke 3.4. [Načela] i 3.5. [Zabranjene subvencije i subvencije koje podliježu uvjetima].

               10.Arbitražno tijelo osnovano na temelju zahtjeva iz stavka 9. provodi postupak u skladu s člankom INST.34.B [Posebni postupci za korektivne mjere i uravnoteženje] te donosi konačni pravorijek u roku od 30 dana od njegova osnivanja.

               11.U slučaju pravorijeka protiv tužene stranke, tužena stranka najkasnije 30 dana od datuma donošenja pravorijeka arbitražnog tijela dostavlja obavijest stranci koja podnosi pritužbu o svakoj mjeri koju je poduzela kako bi postupila u skladu s tim pravorijekom.

               12. Nakon pravorijeka protiv tužene stranke u postupku iz stavka 10. stranka koja podnosi pritužbu može u roku od 30 dana od pravorijeka zatražiti od arbitražnog tijela da odredi opseg suspenzije obveza na temelju ovog Sporazuma ili dopunskog sporazuma koji ne prelazi opseg istovjetan poništenju ili šteti uzrokovanoj primjenom korektivnih mjera ako utvrdi da postoji znatna neusklađenost korektivnih mjera sa stavkom 3. ili 8. U zahtjevu se predlaže opseg suspenzije obveza u skladu s načelima utvrđenima u članku INST.34.C [Suspenzija obveza za potrebe članka LPFS.3.12. [Korektivne mjere] stavka 12., članka FISH.9. stavka 5. i članka FISH.14. stavka 6.]. Stranka koja podnosi pritužbu može suspendirati obveze na temelju ovog Sporazuma ili dopunskog sporazuma u skladu s opsegom suspenzije obveza koji je utvrdilo arbitražno tijelo. Ta se suspenzija primjenjuje najranije 15 dana nakon donošenja takvog pravorijeka.

               13.Stranka se ne poziva na Sporazum o WTO-u ili bilo koji drugi međunarodni sporazum kako bi spriječila drugu stranku da poduzme mjere u skladu s ovim člankom, među ostalim i ako se te mjere sastoje od suspenzije obveza na temelju ovog Sporazuma ili dopunskog sporazuma.

               14.Kako bi se procijenilo je li uvođenje ili zadržavanje korektivnih mjera za uvoz istog proizvoda ograničeno na ono što je neophodno ili razmjerno za potrebe ovog članka, stranka:

               (a)
                     uzima u obzir kompenzacijske mjere koje se primjenjuju ili zadržavaju u skladu s člankom GOODS.17. [Mjere za zaštitu trgovine] stavkom 3. glave IV. [Trgovina robom];  i

               (b)
                     može uzeti u obzir antidampinške mjere koje se primjenjuju ili zadržavaju u skladu s člankom GOODS.17. [Mjere za zaštitu trgovine] stavkom 3. glave IV. [Trgovina robom].

               15.Stranka ne primjenjuje istovremeno korektivnu mjeru iz ovog članka i mjeru za uravnoteženje iz članka 9.4. [Uravnoteženje] kako bi ispravila učinak na trgovinu ili ulaganja izravno uzrokovan istom subvencijom.

               16.Ako stranka protiv koje su poduzete korektivne mjere ne podnese zahtjev u skladu sa stavkom 9. ovog članka u roku utvrđenom u tom stavku, ta stranka može pokrenuti arbitražni postupak iz članka INST.14. [Arbitražni postupak] kako bi osporila korektivnu mjeru iz razloga utvrđenih u stavku 9. ovog članka bez prethodnog savjetovanja u skladu s člankom INST.13. [Savjetovanje]. Arbitražno tijelo to pitanje tretira kao hitni slučaj u smislu članka INST.19. [Hitni postupci].

               17.Za potrebe postupaka iz stavaka 9. i 16. arbitražno tijelo pri procjeni jesu li korektivne mjere neophodne ili razmjerne uzima u obzir načela utvrđena u stavcima 5. i 6. te stavcima 13., 14. i 15.

               Članak 3.13.: Rješavanje sporova

               1.U skladu sa stavcima 2. i 3., glava I. [Rješavanje sporova] šestog dijela [Rješavanje sporova i horizontalne odredbe] primjenjuje se na sporove između stranaka u vezi s tumačenjem i primjenom ovog poglavlja, osim članaka 3.9. [Neovisno tijelo i suradnja] i 3.10. [Sudovi].

               2.Arbitražno tijelo nije nadležno za:

               (a)pojedinačnu subvenciju, uključujući jesu li takvom subvencijom poštovana načela utvrđena u članku 3.4. [Načela] stavku 1., osim u pogledu uvjeta utvrđenih u članku 3.5. stavku 2. [Neograničena državna jamstva], od 3. do 5. [Sanacija i restrukturiranje], od 8. do 11. [Izvozne subvencije] i 12. [Subvencije koje ovise o upotrebi domaćeg sadržaja]; i

               (b)je li pravno sredstvo povrata u smislu članka 3.11. [Povrat] pravilno primijenjeno u svakom pojedinačnom slučaju.

               3.Glava I. [Rješavanje sporova] šestog dijela [Rješavanje sporova i horizontalne odredbe] primjenjuje se na članak 3.12. [Korektivne mjere] u skladu s tim člankom i člankom INST.34.B [Posebni postupci za korektivne mjere i uravnoteženje].

               Četvrto poglavlje: Poduzeća u državnom vlasništvu, poduzeća kojima su odobrena posebna prava ili povlastice i određeni monopoli

               Članak 4.1.: Definicije

               1.Za potrebe ovog poglavlja primjenjuju se sljedeće definicije:

               (a)„Sporazum” znači Sporazum o službeno podupiranim izvoznim kreditima sastavljen u okviru OECD-a ili njezina slijednika, sastavljen unutar ili izvan OECD-a, koji je prihvatilo najmanje 12 izvornih članica WTO-a koje su sudjelovale u Sporazumu na dan 1. siječnja 1979.;

               (b) „komercijalne djelatnosti” znači djelatnosti čiji je krajnji rezultat proizvodnja robe ili pružanje usluge za prodaju na relevantnom tržištu u količinama i po cijenama koje odredi poduzeće na temelju uvjeta ponude i potražnje i koje se obavljaju radi ostvarivanja dobiti;  djelatnosti koje obavlja poduzeće koje posluje na neprofitnoj osnovi ili na osnovi povrata troškova nisu djelatnosti koje se obavljaju radi ostvarivanja dobiti;

               (c)„komercijalni kriteriji” znači cijena, kvaliteta, dostupnost, utrživost, prijevoz i ostali uvjeti kupnje ili prodaje te ostali čimbenici koje bi obično pri donošenju poslovnih odluka uzelo u obzir privatno poduzeće koje posluje u skladu s načelima tržišnog gospodarstva u relevantnoj djelatnosti ili industriji;

               (d)„obuhvaćeni subjekt” znači:

               (I)određeni monopol;

               (II)poduzeće kojem su odobrena posebna prava ili povlastice; ili

               (III)poduzeće u državnom vlasništvu.

               (e)„određeni monopol” znači subjekt, uključujući konzorcij ili državnu agenciju, koji je na relevantnom tržištu na državnom području stranke određen kao jedini dobavljač ili kupac određene robe ili usluge, ali taj pojam ne uključuje subjekt kojem je odobreno isključivo pravo intelektualnog vlasništva samo na temelju takvog odobrenja; u tom kontekstu, „odrediti” znači uspostaviti ili odobriti monopol ili proširiti opseg monopola na dodatnu robu ili usluge;

               (f)„poduzeće” znači poduzeće kako je definirano u članku SERVIN.1.2. [Definicije] točki (g).

               (g)„poduzeće kojem su odobrena posebna prava ili povlastice” znači svako poduzeće, javno ili privatno, kojem je stranka dodijelila, pravno ili činjenično, posebna prava ili povlastice;

               (h)„usluga koja se pruža u okviru izvršavanja javnih ovlasti” znači usluga koja se pruža u okviru izvršavanja javnih ovlasti kako je definirano u GATS-u;

               (i)„posebna prava ili povlastice” znači prava ili povlastice kojima stranka određuje ili ograničava na dva ili više broj poduzeća ovlaštenih za isporuku robe ili usluge na način koji nije u skladu s objektivnim, razmjernim i nediskriminirajućim kriterijima i bitno utječe na mogućnost da neko drugo poduzeće isporuči istu robu ili uslugu na istom zemljopisnom području pod suštinski jednakim uvjetima;

               (j)„poduzeće u državnom vlasništvu” znači poduzeće u kojem stranka:

               (I)ima u izravnom vlasništvu više od 50 % dioničkog kapitala;

               (II)ima kontrolu, izravno ili neizravno, nad više od 50 % glasačkih prava;

               (III)ima ovlast za imenovanje većine članova upravnog odbora ili drugog sličnog upravljačkog tijela; ili

               (IV)ima ovlast za izvršavanje kontrole nad poduzećem. Kada je riječ o uspostavi kontrole, svi relevantni pravni i činjenični elementi uzimaju se u obzir za svaki slučaj posebno.

               Članak 4.2.: Područje primjene

               1.Ovo se poglavlje primjenjuje na obuhvaćene subjekte na svim razinama vlasti koji obavljaju komercijalne djelatnosti. Ako obuhvaćeni subjekt obavlja i komercijalne i nekomercijalne djelatnosti, ovo se poglavlje odnosi samo na komercijalne djelatnosti.

               2.Ovo se poglavlje ne primjenjuje na:

               (a)obuhvaćene subjekte ako djeluju kao naručitelji, kako je utvrđeno u prilozima od 1. do 3. svake stranke Dodatku 1. GPA-u i glavi X. [Javna nabava] PRILOGU PPROC-1:
                  JAVNA NABAVA odjeljku B.2 pododjeljcima svake stranke stavka 1. svake stranke, ako djeluju kao naručitelji koji provode obuhvaćenu nabavu kako je definirana u glavi X. [Javna nabava] članku PPROC.2. [Uključivanje određenih odredaba GPA-a i obuhvaćene javne nabave] stavku 2.;

               (b)usluge koje se pružaju u okviru izvršavanja javnih ovlasti.

               3.Ovo se poglavlje ne primjenjuje na obuhvaćene subjekte ako je u bilo kojoj od prethodne tri uzastopne fiskalne godine godišnji prihod od komercijalnih djelatnosti dotičnog poduzeća ili monopola bio manji od 100 milijuna posebnih prava vučenja.

               4.Članak 4.5. [Nediskriminirajuće postupanje i komercijalni kriteriji] ne primjenjuje se na pružanje financijskih usluga koje obavlja obuhvaćeni subjekt na temelju vladina mandata ako to pružanje financijskih usluga:

               (a)služi kao potpora izvozu ili uvozu, pod uvjetom da te usluge:

               I.ne zamjenjuju komercijalno financiranje; ili

               II.nisu ponuđene pod uvjetima koji su povoljniji od onih koji bi se mogli dobiti za usporedive financijske usluge na komercijalnom tržištu; ili

               (b)služi kao potpora privatnom ulaganju izvan područja stranke, pod uvjetom da te usluge:

               I.ne zamjenjuju komercijalno financiranje; ili

               II.nisu ponuđene pod uvjetima koji su povoljniji od onih koji bi se mogli dobiti za usporedive financijske usluge na komercijalnom tržištu; ili

               (c)ponuđena pod uvjetima koji su u skladu sa Sporazumom ako je pružanje tih usluga obuhvaćeno područjem primjene Sporazuma.

               5.Ne dovodeći u pitanje stavak 3. ovog članka, članak 4.5. [Nediskriminirajuće postupanje i komercijalni kriteriji] ne primjenjuje se na sljedeće sektore: audiovizualne usluge; nacionalna pomorska kabotaža
                  60
               ; prijevoz unutarnjim plovnim putovima, kako je utvrđeno u članku SERVIN 1.1. [Cilj i područje primjene] stavku 5.

               6.Članak 4.5. [Nediskriminacija i komercijalni kriteriji] ne primjenjuje se u mjeri u kojoj obuhvaćeni subjekt stranke kupuje ili prodaje robu ili usluge na temelju:

               (a)svake postojeće nesukladne mjere koju stranka zadržava, nastavlja, obnavlja ili mijenja u skladu s člankom SERVIN 2.7. [Nesukladne mjere i iznimke] stavkom 1. ili člankom SERVIN.3.6. [Nesukladne mjere] stavkom 1. kako je utvrđeno u njezinim rasporedima PRILOGU SERVIN-1 i SERVIN-2, ovisno o slučaju]; ili

               (b)svake postojeće nesukladne mjere koju stranka zadržava, nastavlja, obnavlja ili mijenja u pogledu sektora, podsektora ili aktivnosti u skladu s člankom SERVIN.2.7. [Nesukladne mjere i iznimke] stavkom 2. ili člankom SERVIN.3.6.[Nesukladne mjere] stavkom 2. kako je utvrđeno u njezinim rasporedima PRILOGU SERVIN-1 i SERVIN-2], ovisno o slučaju.

               Članak 4.3.: Odnos prema Sporazumu o WTO-u

               Stranke potvrđuju svoja prava i obveze na temelju članka XVII. stavaka od 1. do 3. GATT-a iz 1994., Sporazuma o tumačenju članka XVII. GATT-a iz 1994. te članka VIII. stavaka 1., 2. i 5. GATS-a.

               Članak 4.4.: Opće odredbe

               1.Ne dovodeći u pitanje prava i obveze svake stranke na temelju ovog poglavlja, ništa u ovom poglavlju ne sprečava stranku da osnuje ili zadrži obuhvaćeni subjekt.

               2.Nijedna stranka ne traži od obuhvaćenog subjekta niti ga potiče da postupa na način koji nije u skladu s ovim poglavljem.

               Članak 4.5.: Nediskriminirajuće postupanje i komercijalni kriteriji

               1.Svaka stranka osigurava da svaki njezin obuhvaćeni subjekt tijekom obavljanja komercijalne djelatnosti:

               (a)pri kupnji ili prodaji robe ili usluge postupa u skladu s komercijalnim kriterijima, osim za ispunjenje uvjeta njezine javne službe koji su u skladu s točkom (b) ili (c);

               (b)pri kupnji robe ili usluge:

               I.za robu ili uslugu koje dobavlja poduzeće druge stranke odobrava tretman koji nije manje povoljan od tretmana koji odobrava za sličnu robu ili uslugu koje dobavljaju poduzeća te stranke; i

               II.za robu ili uslugu koju dobavlja obuhvaćeni subjekt na području stranke odobrava tretman koji nije manje povoljan od tretmana koji odobrava za sličnu robu ili uslugu koje dobavljaju poduzeća stranke na relevantnom tržištu na području stranke; i

               (c)pri prodaji robe ili usluge:

               I.poduzeću druge stranke odobrava tretman koji nije manje povoljan od tretmana koji odobrava poduzećima te stranke; i

               II.obuhvaćenom subjektu na području stranke odobrava tretman koji nije manje povoljan od tretmana koji odobrava poduzećima stranke na relevantnom tržištu na području stranke
                  61
               .

               2.Stavak 1. točke (b) i (c) ne sprečavaju obuhvaćene subjekte da:

               (a)kupuju ili isporučuju robu ili usluge pod različitim uvjetima, uključujući uvjete cijene, ako su takvi različiti uvjeti u skladu s komercijalnim kriterijima; ili

               (b)odbiju kupiti ili isporučiti robu ili usluge ako je takvo odbijanja u skladu s komercijalnim kriterijima.

               Članak 4.6.: Regulatorni okvir

               1.Svaka stranka poštuje i na najbolji način primjenjuje relevantne međunarodne standarde, uključujući Smjernice OECD-a za korporativno upravljanje državnim poduzećima.

               2.Svaka stranka osigurava da su sva regulatorna tijela i druga tijela koja obavljaju regulatornu funkciju koja ta stranka osnuje ili zadrži:

               (a)neovisna o svim poduzećima koje reguliraju te da im nisu podređena; i

               (b)u sličnim okolnostima postupaju nepristrano prema svima poduzećima koje reguliraju, uključujući obuhvaćene subjekte; razina nepristranosti tijela koje obavlja svoje regulatorne dužnosti ocjenjuje usporedbom s općenitim obrascem ili praksom tog tijela.

               Za sektore u kojima su se stranke dogovorile o posebnim obvezama koje se odnose na takvo tijelo u ovom Sporazumu prednost imaju relevantne odredbe ovog Sporazuma.

               3.Svaka stranka primjenjuje svoje zakone i propise na obuhvaćene subjekte dosljedno i bez diskriminacije.

               Članak 4.7.: Razmjena informacija

               1.Stranka koja ima razloga vjerovati da na njezine interese na temelju ovog poglavlja nepovoljno utječu komercijalne djelatnosti subjekta druge stranke može od druge stranke zatražiti da napismeno dostavi informacije o komercijalnim djelatnostima tog subjekta u vezi s izvršavanjem odredbi ovog poglavlja u skladu sa stavkom 2.

               2.Pod uvjetom da zahtjev iz stavka 1. sadržava objašnjenje načinâ na koji bi djelatnosti subjekta mogle utjecati na interese stranke koja podnosi zahtjev iz ovog poglavlja i da je u zahtjevu navedeno koje se od sljedećih kategorija informacija trebaju dostaviti stranka koja prima zahtjev dostavlja tako zatražene informacije:

               (a)vlasnička i glasačka struktura subjekta s navedenim kumulativnim postotkom udjela i postotkom glasačkih prava koje stranka koja prima zahtjev i njezini obuhvaćeni subjekti kumulativno posjeduju u tom subjektu;

               (b)opis svih posebnih udjela ili posebnih glasačkih ili drugih prava koje imaju stranka koja prima zahtjev ili njezini obuhvaćeni subjekti u mjeri u kojoj se takva prava razlikuju od onih povezanih s općim redovnim udjelima u tom subjektu;

               (c)opis organizacijske strukture subjekta i sastav njegova upravnog odbora ili jednakovrijednog tijela;

               (d)opis državnih službi ili javnih tijela koja reguliraju ili prate taj subjekt, opis zahtjeva za izvješćivanje koje su uvele te službe ili javna tijela te prava i prakse tih službi ili javih tijela u pogledu imenovanja, razrješenja ili nagrađivanja viših izvršnih direktora i članova njegova upravnog odbora ili bilo kojeg drugog sličnog upravljačkog tijela;

               (e)godišnji prihod i ukupna imovina subjekta u zadnje tri godine za koje su informacije dostupne;

               (f)podaci o izuzećima, imunitetima i povezanim mjerama od kojih subjekt ima koristi u skladu sa zakonima i propisima stranke koja prima zahtjev;

               (g)sve dodatne javno dostupne informacije o subjektu, uključujući godišnje financijske izvještaje i revizije koje su provele treće strane.

               3.Stavcima 1. i 2. od stranke se ne zahtijeva objavljivanje povjerljivih informacija koje ne bi bilo u skladu s njezinim zakonima i propisima, kojim bi se ometalo izvršavanje zakonodavstva, koje bi na drugi način bilo protivno javnom interesu ili bi moglo ugroziti legitimne komercijalne interese određenih poduzeća.

               4.Ako zatražene informacije nisu dostupne, stranka kojoj je zahtjev podnesen pisanim putem dostavlja stranci koja je podnijela zahtjev razloge zbog kojih te informacije nisu dostupne.

               Peto poglavlje: Oporezivanje

               Članak 5.1: Dobro upravljanje

               Stranke priznaju i obvezuju se provoditi načela dobrog upravljanja u području oporezivanja, osobito globalne standarde porezne transparentnosti, razmjene informacija te pravednog oporezivanja. Stranke ponovno izražavaju potporu Akcijskom planu OECD-a za suzbijanje smanjenja porezne osnovice i premještanja dobiti (BEPS) i potvrđuju predanost provedbi minimalnih standarda OECD-a protiv BEPS-a. Stranke će promicati dobro upravljanje u poreznim stvarima, poboljšati međunarodnu suradnju u području oporezivanja i olakšati naplatu poreznih prihoda.

               Članak 5.2.: Standardi oporezivanja

               1.Stranka ne oslabljuje niti smanjuje razinu zaštite predviđenu njezinim pravom na kraju prijelaznog razdoblja ispod razine predviđene standardima i pravilima dogovoreni u OECD-u na kraju prijelaznog razdoblja u odnosu na:

               (a)razmjenu informacija na zahtjev, spontano ili automatski, o financijskim izvještajima, prekograničnim poreznim rješenjima, izvješćima o pojedinačnim zemljama između poreznih uprava, te o potencijalnim prekograničnim aranžmanima poreznog planiranja;

               (b)pravila o ograničavanju kamata, kontroliranim inozemnim društvima i hibridnim neusklađenostima.

               2.Stranka ne oslabljuje niti smanjuje razinu zaštite predviđenu njezinim pravom na kraju prijelaznog razdoblja u pogledu javnog izvješćivanja po zemljama koje rade kreditna društava i investicijska društva, osim malih i međusobno nepovezanih investicijskih društava.

               Članak 5.3.: Rješavanje sporova

               Ovo poglavlje ne podliježe rješavanju sporova na temelju šestog dijela [Rješavanje sporova i horizontalne odredbe] glave I. [Rješavanje sporova].

               Šesto poglavlje: Radi i socijalni standardi

               Članak 6.1.: Definicija

               1.Za potrebe ovog poglavlja „radne i socijalne razine zaštite” znači razine zaštite koje se općenito pružaju u pravu i standardima stranke
                  62
                u svakom od sljedećih područja:

               (a)temeljna radna prava,

               (b)standardi zdravlja i sigurnosti na radu;

               (c)pravedni radni uvjeti i standardi zapošljavanja;

               (d)prava na informiranje i savjetovanje na razini poduzeća; ili

               (e)restrukturiranje poduzeća.

               2.Za Uniju „razina zaštite radnika i razina socijalne zaštite” znači razina zaštite radnika i razina socijalne zaštite koja se primjenjuje na sve države članice i u njima i zajednička je svim državama članicama.

               Članak 6.2.: Nesmanjivanje razine zaštite

               1.Stranke potvrđuju pravo svake stranke da određuje svoje politike i prioritete u područjima obuhvaćenima ovim poglavljem, da određuje radne i socijalne razine zaštite koje smatra primjerenima te da donosi ili mijenja svoje zakone i politike u skladu s međunarodnim obvezama stranke, uključujući njezine obveze iz ovog poglavlja.

               2.Stranka ne smije oslabiti ili smanjiti, na način koji utječe na trgovinu ili ulaganja između stranaka, svoju razinu zaštite radnika i razinu socijalne zaštite ispod razine koja je na snazi na kraju prijelaznog razdoblja, među ostalim ni tako da propusti stvarno provesti svoje propise i standarde.

               3.Stranke priznaju da svaka stranka zadržava pravo na razumno diskrecijsko pravo i na donošenje bona fide odluka u vezi s dodjelom resursa za izvršavanje propisa o raspodjeli radne snage u odnosu na drugo radno pravo za koje je utvrđeno da ima prioritet, pod uvjetom da primjena tog diskrecijskog prava i tih odluka nije u suprotnosti s njezinim obvezama iz ovog poglavlja.

               4.Stranke su dužne i dalje nastojati povećati svoju razinu rada i razinu socijalne zaštite iz ovog poglavlja.

               Članak 6.3: Izvršenje

               Za potrebe izvršenja iz članka 6.2. [Nesmanjivanje razine zaštite] svaka stranka dužna je uspostaviti i održavati sustav za djelotvorno domaće izvršenje, osobito djelotvoran sustav inspekcija rada u skladu sa svojim međunarodnim obvezama u pogledu radnih uvjeta i zaštite radnika; osigurati dostupnost upravnih i sudskih postupaka koji javnim tijelima i pojedincima koji imaju aktivnu procesnu legitimaciju omogućuju pravodobno pokretanje postupaka protiv kršenja radnog prava i socijalnih standarda; te predvidjeti odgovarajuća i učinkovita pravna sredstva, uključujući privremene mjere, kao i proporcionalne i odvraćajuće sankcije. U domaćoj provedbi i izvršavanju članka 6.2. [Nesmanjivanje razine zaštite] svaka stranka dužna je poštovati ulogu i autonomiju socijalnih partnera na nacionalnoj razini, ako je to relevantno, u skladu s primjenjivim pravom i praksom.

               Članak 6.4.: Rješavanje sporova

               1.Stranke ulažu sve napore da dijalogom, savjetovanjem, razmjenom informacija i suradnjom riješe neslaganja o primjeni ovog poglavlja.

               2.Odstupajući od šestog dijela [Rješavanje sporova i horizontalne odredbe] glave II. [Rješavanje sporova], u slučaju spora između stranaka o primjeni ovog poglavlja, stranke primjenjuju isključivo postupke utvrđene na temelju članaka 9.1. [Savjetovanja] i 9.2. [Stručna skupina] i 9.3. [Stručna skupina za područja nesmanjivanja razine zaštite].

               Sedmo poglavlje: Okoliš i klima

               Članak 7.1.: Definicije

               1.Za potrebe ovog poglavlja „razine zaštite okoliša” znači razine zaštite općenito predviđene pravom stranke čija je svrha zaštita okoliša, kao i sprečavanje opasnosti za ljudski život ili zdravlje zbog utjecaja na okoliš, što uključuje sva sljedeća područja:

               (a)industrijske emisije;

               (b)emisije u zrak i kvaliteta zraka;

               (c)očuvanje prirode i bioraznolikosti;

               (d)gospodarenje otpadom;

               (e)zaštita i očuvanje vodnog okoliša;

               (f)zaštita i očuvanje morskog okoliša;

               (g)sprečavanje, smanjenje i uklanjanje rizika za zdravlje ljudi ili za okoliš, koji nastaju zbog proizvodnje, upotrebe, otpuštanja ili odlaganja kemijskih tvari; ili

               (h)upravljanje učincima poljoprivredne proizvodnje ili proizvodnje hrane na okoliš, posebno zbog upotrebe antibiotika i sredstava za dekontaminaciju.

               2.Za Uniju „razina zaštite okoliša” znači razina zaštite okoliša koja je primjenjiva na sve države članice i u njima i zajednička je svim državama članicama.

               3.Za potrebe ovog poglavlja „razina zaštite klime” znači razina zaštite s obzirom na emisije i uklanjanje stakleničkih plinova te postupno ukidanje tvari koje oštećuju ozonski omotač. Što se tiče stakleničkih plinova, to znači:

               (a)za Uniju cilj od 40 % u cijelom gospodarstvu do 2030., što uključuje Unijin sustav određivanja cijena ugljika;

               (b)za Ujedinjenu Kraljevinu udio Ujedinjene Kraljevine u cijelom gospodarstvu u okviru tog cilja za 2030., što uključuje sustav određivanja cijena ugljika u Ujedinjenoj Kraljevini.

               Članak 7.2.: Nesmanjivanje razine zaštite

               1.Stranke potvrđuju pravo svake stranke da određuje svoje politike i prioritete u područjima obuhvaćenima ovim poglavljem, da određuje razinu zaštite okoliša i razinu zaštite klime koje smatra primjerenima te da donosi ili mijenja svoje propise i politike u skladu s međunarodnim obvezama svake stranke, uključujući obveze iz ovog poglavlja.

               2.Stranka ne smije oslabiti ili smanjiti, na način koji utječe na trgovinu ili ulaganja između stranaka, svoju razinu zaštite okoliša ili razinu zaštite klime ispod razine koja je na snazi na kraju prijelaznog razdoblja, među ostalim ni tako da propusti stvarno provesti svoje propise o zaštiti okoliša ili o razini zaštite klime.

               3.Stranke priznaju da svaka stranka zadržava pravo na razumno diskrecijsko pravo i na donošenje bona fide odluka u vezi s dodjelom resursa za izvršavanje propisa o zaštiti okoliša u odnosu na druge politike zaštite okoliša i klime za koje je utvrđeno da imaju prioritet, pod uvjetom da primjena tog diskrecijskog prava i tih odluka nije u suprotnosti s njezinim obvezama iz ovog poglavlja.

               4.Za potrebe ovog poglavlja, ako se ciljevi predviđaju propisima stranaka koji se odnose na zaštitu okoliša u područjima navedenima u članku 7.1. [Definicije], oni su uključeni u razinu zaštite okoliša stranaka na kraju prijelaznog razdoblja. Ti ciljevi uključuju one čije je postizanje predviđeno za neki datum nakon završetka prijelaznog razdoblja. Ovaj se stavak primjenjuje i na tvari koje oštećuju ozonski omotač.

               5.Stranke su dužne i dalje nastojati povećati svoju razinu zaštite okoliša ili razinu zaštite klime iz ovog poglavlja.

               Članak 7.3.: Određivanje cijene ugljika

               1.Svaka stranka dužna je 1. siječnja 2021. imati učinkovit sustav određivanja cijene ugljika.

               2.Svaki sustav obuhvaća emisije stakleničkih plinova iz proizvodnje električne energije, proizvodnje topline, industrije i zrakoplovstva.

               3.Učinkovitost tih sustava stranaka kojima se određuje cijena ugljika u skladu je s razinom zaštite predviđenom člankom 7.2. [Nesmanjivanje razine zaštite]

               4.Odstupajući od stavka 2., zrakoplovstvo se uključuje najkasnije u roku od dvije godine, ako već nije uključeno. Područje primjene Unijina sustava određivanja cijene ugljika obuhvaća letove između Europskog gospodarskog prostora i Ujedinjene Kraljevine.

               5.Svaka stranka održava svoj sustav određivanja cijena ugljika ako je on za svaku stranku učinkovit instrument borbe protiv klimatskih promjena te je u svakom slučaju dužna održavati razinu zaštite predviđenu člankom 7.2. [Nesmanjivanje razine zaštite]

               6.Stranke surađuju u određivanju cijene ugljika. Ozbiljno razmatraju povezivanje svojih sustava za određivanje cijena ugljika na način kojim se čuva cjelovitost tih sustava i omogućuje povećanje njihove učinkovitosti.

               Članak 7.4.: Okolišna i klimatska načela

               1.Uzimajući u obzir to da Unija i Ujedinjena Kraljevina dijele zajedničku biosferu kad je riječ o prekograničnom zagađenju, svaka stranka obvezuje se poštovati međunarodno priznata načela zaštite okoliša na koja se obvezala, kao ona u Deklaraciji iz Rija o okolišu i razvoju, donesenoj u Riju de Janeiru 14. lipnja 1992. („Deklaracija iz Rija o okolišu i razvoju”) te u multilateralnim sporazumima o okolišu, uključujući Okvirnu konvenciju Ujedinjenih naroda o promjeni klime (UNFCCC), sastavljenu u New Yorku 9. svibnja 1992. („UNFCCC”) i Konvenciju o biološkoj raznolikosti, sastavljenu u Riju de Janeiru 5. lipnja 1992. („Konvencija o biološkoj raznolikosti”), a posebno:

               (a)načelo da bi zaštitu okoliša trebalo uključiti u izradu politika, među ostalim i procjenama učinka;

               (b)načelo preventivnog djelovanja kako bi se izbjegla šteta u okolišu;

               (c)predostrožni pristup iz članka 1.2. [Pravo na regulaciju, predostrožni pristup i znanstvene i tehničke informacije] stavka 2.;

               (d)načelo da se šteta nanesena okolišu popravlja ponajprije na samom izvoru;

               (e)načelo „onečišćivač plaća”.

               2.Stranke ponovno potvrđuju svoju obvezu u pogledu postupaka za procjenu vjerojatnog utjecaja predložene aktivnosti na okoliš, a ako je vjerojatno da će konkretni projekti, planovi i programi imati znatan učinak na okoliš, što znači i učinak na zdravlje, to uključuje i procjenu utjecaja na okoliš, odnosno stratešku procjenu utjecaja na okoliš.

               3.Ti postupci obuhvaćaju, prema potrebi te u skladu s propisima stranke, utvrđivanje opsega izvješća o okolišu te njegovu pripremu, sudjelovanje javnosti i provedbu javnog savjetovanja te uzimanje u obzir tog izvješća o okolišu i rezultata sudjelovanja javnosti i savjetovanja u odobrenom projektu ili donesenom planu ili programu.

               Članak 7.5.: Izvršenje

               1.Za potrebe izvršenja kako je navedeno u članku 7.2. [Nesmanjivanje razine zaštite] svaka stranka dužna je u skladu sa svojim pravom osigurati sljedeće:

               (a)domaća tijela nadležna za izvršavanje relevantnog propisa o zaštiti okoliša i klime uzimaju u obzir navodna kršenja tog propisa za koja su saznala; ta tijela prema potrebi imaju na raspolaganju odgovarajuće i učinkovito pravno sredstvo, uključujući sudsku zabranu kao i proporcionalne i odvraćajuće sankcije; i

               (b)nacionalni upravni ili sudski postupci dostupni su fizičkim i pravnim osobama s dovoljnim interesom za pokretanje postupka protiv kršenja tih propisa i traženje učinkovitog pravnog sredstva, uključujući sudsku zabranu, a ti postupci nisu preskupi i provode se na pošten, pravičan i transparentan način.

               Članak 7.6.: Suradnja u praćenju i izvršenju

               Stranke su dužne osigurati redovite sastanke Europske komisije i nadzornih tijela Ujedinjene Kraljevine te suradnju u učinkovitom praćenju i izvršenju propisa u području okoliša i klime kako je navedeno u članku 7.2. [Nesmanjivanje razine zaštite].

               Članak 7.7.: Rješavanje sporova

               1.Stranke ulažu sve napore da dijalogom, savjetovanjem, razmjenom informacija i suradnjom riješe neslaganja o primjeni ovog poglavlja.

               2.Odstupajući od šestog dijela [Rješavanje sporova i horizontalne odredbe] glave II., u slučaju spora između stranaka o primjeni ovog poglavlja, stranke primjenjuju isključivo postupke utvrđene na temelju članaka 9.1. [Savjetovanja], 9.2. [Stručna skupina] i 9.3. [Stručna skupina za područja nesmanjivanja razine zaštite].

               Osmo poglavlje: Drugi instrumenti za trgovinu i održivi razvoj

               Članak 8.1.: Kontekst i ciljevi

               1.Stranke podsjećaju na Agendu 21 i Deklaraciju iz Rija iz o okolišu i razvoju iz 1992., Johannesburški plan provedbe Svjetskog sastanka na vrhu o održivom razvoju iz 2002., Deklaraciju Međunarodne organizacije rada (ILO) o socijalnoj pravdi za pravednu globalizaciju iz 2008., donesenu u Ženevi 10. lipnja 2008. na 97. sjednici Međunarodne konferencije rada („Deklaracija ILO-a o socijalnoj pravdi za pravednu globalizaciju”) završni dokument Konferencije UN-a o održivom razvoju iz 2012. naslovljen „Budućnost kakvu želimo”, koji je Opća skupština UN-a podržala Rezolucijom 66/288 donesenom 27. srpnja 2012., te Program UN-a za održivi razvoj do 2030., donesen Rezolucijom 70/1 Opće skupštine UN-a su 25. rujna 2015., i njegove ciljeve održivog razvoja.

               2.S obzirom na stavak 1., cilj je ovog poglavlja poboljšati integraciju održivog razvoja, ponajprije njegovih aspekata koji se odnose na rad i okoliš, u trgovinsko-investicijski odnos stranaka te u tom smislu dopuniti obveze stranaka iz poglavlja 6. [Radni i socijalni standardi] i poglavlja 7. [Okoliš i klima].

               Članak 8.2.: Transparentnost

               1.Stranke ističu važnost osiguranja transparentnosti kao elementa potrebnog za promicanje sudjelovanja javnosti i objavljivanje informacija u kontekstu ovog poglavlja. U skladu sa svojim zakonima i propisima te odredbama ovog poglavlja, poglavlja IX. [Transparentnost] i poglavlja X. [Dobra regulatorna praksa] svaka stranka:

               (a)osigurava da se sve mjere opće primjene koje se provode radi ostvarenja ciljeva ovog poglavlja primjenjuju na transparentan način, među ostalim tako da se javnosti da razumna mogućnost i dovoljno vremena za dostavu primjedbi te tako da se te mjere objave;

               (b)osigurava da se široj javnosti omogući pristup relevantnim informacijama o okolišu koje su pohranjene kod ili za tijela javne vlasti te osigurava aktivno širenje tih informacija široj javnosti elektroničkim sredstvima.

               (c)potiče javnu raspravu s nedržavnim akterima i među njima o izradi i definiranju politika na temelju kojih njezina javna tijela mogu donositi propise relevantne za ovo poglavlje; kad je riječ o okolišu, to uključuje sudjelovanje javnosti u projektima, planovima i programima; i

               (d)informira javnost o svojim propisima i standardima relevantnima za ovo poglavlje, kao i postupcima izvršenja i usklađivanja, poduzimanjem koraka za unapređenje znanja i razumijevanja u javnosti; kad je riječ o radnim zakonima i standardima, to uključuje radnike, poslodavce i njihove predstavnike.

               Članak 8.3.: Multilateralni radni standardi i sporazumi

               1.Stranke potvrđuju svoju predanost promicanju razvoja međunarodne trgovine na način kojim se potiče pristojan rad za sve, kako je navedeno u Deklaraciji ILO-a o socijalnoj pravdi za pravednu globalizaciju.

               2.U skladu sa Statutom ILO-a i Deklaracijom ILO-a o temeljnim načelima i pravima pri radu i njezinom dopunom, donesenoj u Ženevi 18. lipnja 1998. na 86. sjednici Međunarodne konferencije rada, svaka stranka potvrđuje svoju predanost poštovanju, promicanju i djelotvornoj provedbi međunarodno priznatih temeljnih standarda rada, kako su definirani u temeljnim konvencijama ILO-a, a to su:

               (a)sloboda udruživanja i učinkovito priznanje prava na kolektivno pregovaranje;

               (b)ukidanje svih oblika prisilnog ili obveznog rada;

               (c)stvarno ukidanje rada djece; i

               (d)ukidanje diskriminacije u vezi sa zapošljavanjem i obavljanju zanimanja.

               3.Stranke ulažu trajne i kontinuirane napore u ratifikaciju temeljnih konvencija ILO-a ako to još nisu učinile.

               4.Stranke redovito i prema potrebi razmjenjuju informacije o stanju i napretku u državama članicama i Ujedinjenoj Kraljevini u pogledu ratifikacije konvencija ili protokola ILO-a koje ILO smatra ažurnima te revidirane Europske socijalne povelje i povezanih protokola te drugih relevantnih međunarodnih instrumenata.

               5.Svaka stranka potvrđuje svoju predanost provedbi svih temeljnih konvencija ILO-a koje su ratificirale Ujedinjena Kraljevina i države članice Unije te različite odredbe Europske socijalne povelje koje su, kao članice Vijeća Europe, prihvatile države članice Unije i Ujedinjena Kraljevina
                  63
               .

               6.Svaka stranka svojim zakonima i praksama nastavlja promicati Program ILO-a za pristojan rad kako je utvrđen u Deklaraciji o socijalnoj pravdi za pravednu globalizaciju iz 2008. („Program ILO-a za dostojanstveni rad”), i u skladu s relevantnim konvencijama ILO-a i drugim međunarodnim obvezama, osobito u pogledu:

               (a)pristojnih uvjeta rada za sve s obzirom na, među ostalim, plaću i zaradu, radno vrijeme, rodiljni dopust i druge uvjete rada;

               (b)zdravlje i sigurnost na radu, uključujući sprečavanje ozljeda na radu ili profesionalnih bolesti i naknade u slučajevima takve ozljede ili bolesti; i

               (c)nediskriminacije u pogledu uvjeta rada, među ostalim za radnike migrante.

               7.Svaka stranka štiti i promiče socijalni dijalog o pitanjima rada među radnicima i poslodavcima te njihovim organizacijama i relevantnim javnim tijelima.

               8.Stranke surađuju u trgovinskim aspektima politika i mjera u području rada, među ostalim i prema potrebi u multilateralnim forumima, kao što je ILO. Takva suradnja može, među ostalim, obuhvaćati:

               (a)trgovinske aspekte provedbe temeljnih, prioritetnih i drugih ažuriranih konvencija ILO-a;

               (b)trgovinske aspekte Programa ILO-a za pristojan rad, uključujući međusobne veze između trgovine i pune i produktivne zaposlenosti, prilagodbu tržišta rada, temeljne standarde rada, pristojan rad u globalnim lancima opskrbe, socijalnu zaštitu i socijalnu uključenost te socijalni dijalog i rodnu ravnopravnost;

               (c)učinak radnog prava i standarda na trgovinu i ulaganja ili učinak propisa o trgovini i ulaganjima na rad;

               (d)dijalog i razmjenu informacija o odredbama o radu u kontekstu njihovih trgovinskih sporazuma i njihove provedbe; i

               (e)druge oblike suradnje koji se smatraju primjerenima.

               9.Stranke pri utvrđivanju područja suradnje i provedbi aktivnosti suradnje uzimaju u obzir stajališta predstavnika radnika, poslodavaca i organizacija civilnog društva.

               Članak 8.4.: Multilateralni sporazumi u području okoliša

               1.Stranke prepoznaju važnost Skupštine UN-a za okoliš (UNEA) Programa UN-a za okoliš (UNEP) i multilateralnog upravljanja i sporazuma u području okoliša kao odgovora međunarodne zajednice na globalne ili regionalne izazove u zaštiti okoliša te naglašavaju da bi se trgovinske politike i politike, pravila i mjere zaštite okoliša trebale više nadopunjavati.

               2.Na temelju stavka 1. svaka stranka potvrđuje svoju predanost djelotvornoj provedbi multilateralnih sporazuma o okolišu te protokola i izmjena koje je ratificirala u svojem pravu i praksi.

               3.Stranke redovito i prema potrebi razmjenjuju informacije o:

               (a)svojem stanju u pogledu ratifikacije i provedbe multilateralnih sporazuma o okolišu, uključujući njihove protokole i izmjene;

               (b)tekućim pregovorima o novim multilateralnim sporazumima u području okoliša; i

               (c)stajalištima svake stranke u vezi s pristupanjem dodatnim multilateralnim sporazumima u području okoliša.

               4.Stranke ponovno potvrđuju pravo svake stranke da donese ili zadrži mjere za promicanje ciljeva multilateralnih sporazuma u području okoliša kojih je stranka. Stranke podsjećaju da mjere koje su donesene ili se izvršavaju radi izvršenja takvih multilateralnih sporazuma u području okoliša mogu biti opravdane na temelju glave XII. [Iznimke] članka EXC.1. [Opće iznimke].

               5.Stranke surađuju u trgovinskim aspektima politika i mjera u području okoliša, među ostalim u okviru međunarodnih foruma, kao što su Politički forum UN-a na visokoj razini o održivom razvoju, Program UN-a za okoliš, UNEA-u, multilateralni sporazumi u području okoliša, Međunarodna organizacija za civilno zrakoplovstvo (ICAO) ili WTO, prema potrebi. Takva suradnja može, među ostalim, obuhvaćati:

               (a)inicijative za održivu proizvodnju i potrošnju, uključujući one usmjerene na promicanje kružnog gospodarstva, zelenog rasta i smanjivanje onečišćenja;

               (b)inicijative za promicanje ekoloških dobara i usluga, među ostalim uklanjanjem s time povezanih carinskih i necarinskih prepreka;

               (c)utjecaj zakonodavstva i standarda u području okoliša na trgovinu i ulaganja; ili utjecaj propisa o trgovini i ulaganjima na okoliš;

               (d)provedbu Priloga 16. Konvenciji o međunarodnom civilnom zrakoplovstvu, sastavljenoj u Chicagu 7. prosinca 1944., i drugih mjera za smanjenje utjecaja zrakoplovstva na okoliš, među ostalim u području upravljanja zračnim prometom; i

               (e)druge trgovinske aspekte multilateralnih sporazuma o okolišu, uključujući njihove protokole, izmjene i provedbu.

               6.Suradnja na temelju stavka 5. može obuhvaćati tehničke dijaloge, razmjene informacija i primjera dobre prakse, istraživačke projekte, studije, izvješća, konferencije i radionice.

               7.Stranke pri definiranju i provedbi svojih aktivnosti suradnje uzimaju u obzir stajališta ili doprinose javnosti i zainteresiranih dionika te prema potrebi mogu te dionike uključiti u te aktivnosti.

               Članak 8.5.: Trgovina i klimatske promjene

               1.Stranke prepoznaju važnost poduzimanja hitnih mjera za borbu protiv klimatskih promjena i njihova utjecaja te uloge trgovine i ulaganja u ostvarivanju tog cilja, u skladu s UNFCCC-om, svrhama i ciljevima Pariškog sporazuma donesenog 12. prosinca 2015. u Parizu na 21. sjednici Konferencije stranaka Okvirne konvencije Ujedinjenih naroda o klimatskim promjenama („Pariški sporazum”) te s drugim multilateralnim sporazumima u području okoliša i multilateralnim instrumentima u području klimatskih promjena.

               2.Na temelju stavka 1. svaka stranka:

               (a)potvrđuje svoju predanost da učinkovito provodi UNFCCC i na temelju nje doneseni Pariški sporazum, kojem je jedan od glavnih ciljeva jačanje globalnog odgovora na klimatske promjene i zadržavanje porasta globalne prosječne temperature na razni znatno nižoj od 2 °C iznad razina iz predindustrijskog vremena te ulaganje napora da se taj porast ograniči na 1,5 °C iznad razina iz predindustrijskog vremena.

               (b)promiče uzajamno nadopunjavanje politika i mjera u području trgovine i okoliša te tako doprinosi prelasku na gospodarstvo s niskom razinom emisija stakleničkih plinova i učinkovitim iskorištavanjem resursa te na razvoj otporan na klimatske promjene;

               (c)olakšava uklanjanje prepreka trgovini i ulaganjima u robu i usluge od posebne važnosti za prilagodbu klimatskim promjenama i njihovo ublažavanje, kao što su energija iz obnovljivih izbora i energetski učinkoviti proizvodi i usluge, primjerice uklanjanjem carinskih i necarinskih prepreka ili donošenjem okvira politike kojima se potiče uvođenje najboljih dostupnih rješenja.

               3.Stranke zajednički jačaju suradnju u trgovinskim aspektima politika i mjera u području klimatskih promjena, i to, prema potrebi, bilateralno, regionalno i u okviru međunarodnih foruma, uključujući UNFCCC, WTO, Montrealski protokol o tvarima koje oštećuju ozonski sloj, sastavljen 26. kolovoza 1987. u Montrealu („Montrealski protokol”), Međunarodnu pomorsku organizaciju (IMO) i Međunarodnu organizaciju za civilno zrakoplovstvo (ICAO). Takva suradnja može, među ostalim, obuhvaćati:

               (a)politički dijalog i suradnju u provedbi Pariškog sporazuma, naprimjer o načinima promicanja otpornosti na klimatske promjene, energiji iz obnovljivih izvora, niskougljičnim tehnologijama, energetskoj učinkovitosti, održivom prometu, održivom razvoju infrastrukture otporne na klimatske promjene, praćenju emisija, međunarodnim tržištima ugljika;

               (b)potporu IMO-u u pripremi i donošenju ambicioznih i djelotvornih mjera za smanjenje emisija stakleničkih plinova iz brodova koji sudjeluju u međunarodnoj trgovini;

               (c)potporu ICAO-u u pripremi i donošenju ambicioznih i djelotvornih mjera za smanjenje emisija stakleničkih plinova;

               (d)potporu ambicioznom postupnom prestanku korištenja tvari koje oštećuju ozonski sloj i postupnom smanjivanju korištenja fluorougljikovodika, na temelju Montrealskog protokola, primjenom mjera za kontrolu njihove proizvodnje, potrošnje i trgovine; uvođenjem alternativa tim tvarima koje su pogodne za okoliš; ažuriranjem sigurnosnih i drugih relevantnih standarda, kao i suzbijanjem nezakonite trgovine tvarima koje se reguliraju Montrealskim protokolom.

               Članak 8.6.: Trgovina i biološka raznolikost

               1.Stranke prepoznaju važnost očuvanja i održive upotrebe biološke raznolikosti te ulogu trgovine u ostvarivanju tih ciljeva, među ostalim promicanjem održive trgovine ili kontroliranjem ili ograničavanjem trgovine ugroženim vrstama, u skladu s relevantnim multilateralnim sporazumima u području okoliša koji su stranka i odlukama donesenima na temelju njih, ponajprije Konvencijom o biološkoj raznolikosti i njezinim protokolima te Konvencijom o međunarodnoj trgovini ugroženim vrstama divljih životinja i biljaka, sastavljenom 3. ožujka 1973. u Washingtonu (CITES).

               2.Na temelju stavka 1. svaka stranka:

               (a)provodi djelotvorne mjere protiv nezakonite trgovine divljom faunom i florom, uključujući prema potrebi u odnosu na treće zemlje;

               (b)promiče upotrebu CITES-a kao instrumenta za očuvanje biološke raznolikosti i održivo upravljanje njome, među ostalim uvrštavanjem životinjskih i biljnih vrsta u dodatke CITES-u ako se smatra da je zbog međunarodne trgovine ugroženo očuvanje konkretne vrste;

               (c)potiče trgovinu proizvodima koji su dobiveni održivim iskorištavanjem bioloških resursa i koji doprinose očuvanju biološke raznolikosti;

               (d)nastavlja poduzimati mjere za očuvanje biološke raznolikosti ako je izložena pritiscima povezanima s trgovinom i ulaganjima, osobito mjere protiv širenja invazivnih stranih vrsta.

               3.Stranke surađuju u trgovinskim pitanjima važnima za ovaj članak, među ostalim i prema potrebi u multilateralnim forumima, kao što su CITES i Konvencija o biološkoj raznolikosti. Takva suradnja može, među ostalim, obuhvaćati: trgovinu divljom florom i faunom te proizvodima nastalima na temelju prirodnih bogatstava, vrednovanje i procjenjivanje ekosustava i povezanih usluga te pristup genetskim resursima i poštenu i pravičnu raspodjelu koristi od njihove upotrebe u skladu s Protokolom iz Nagoye o pristupu genetskim resursima te poštenoj i pravičnoj podjeli dobiti koja proizlazi iz njihova korištenja, dodanim Konvenciji o biološkoj raznolikosti, donesenog u Nagoyi 29. listopada 2010.

               Članak 8.7.: Trgovina i šume

               1.Stranke prepoznaju važnost očuvanja šuma i održivog upravljanja šumama za osiguravanje okolišnih funkcija te gospodarskih i društvenih prilika za sadašnje i buduće generacije te ulogu trgovine u ostvarivanju tog cilja.

               2.Na temelju stavka 1. i u skladu sa svojim međunarodnim obvezama, svaka stranka

               (a)nastavlja provoditi mjere protiv nezakonite sječe i s njom povezanog trgovanja, prema potrebi i u odnosu na treće zemlje te promicati trgovinu proizvodima dobivenima zakonitom sječom šuma;

               (b)promiče očuvanje i održivo upravljanje šumama te trgovinu i potrošnju drva ili proizvoda od drva posječenih u skladu s pravom zemlje sječe i iz šuma kojima se upravlja na održiv način; i

               (c)s drugom strankom razmjenjuje informacije o inicijativama povezanima s trgovinom za održivo upravljanje šumama, gospodarenje šumama i očuvanje šumskih površina te suradnju radi maksimalnog povećanja učinka i uzajamnog nadopunjavanja politika stranaka od zajedničkog interesa.

               3.Stranke zajednički jačaju suradnju u trgovinskim aspektima održivog upravljanja šumama, očuvanja šumskih površina i nezakonite sječe, među ostalim i prema potrebi, u okviru međunarodnih foruma.

               Članak 8.8.: Trgovina i održivo upravljanje morskim biološkim resursima i akvakulturom

               1.Stranke prepoznaju važnost očuvanja morskih bioloških resursa i ekosustava te održivog upravljanja njima za osiguravanje okolišnih funkcija, kao i promicanja odgovorne i održive akvakulture, te ulogu trgovine u ostvarivanju tih ciljeva.

               2.Na temelju stavka 1. svaka stranka:

               (a)preuzima obvezu primjene i poštovanja, prema potrebi, relevantnih sporazuma UN-a i Organizacije za hranu i poljoprivredu (FAO), Konvencije UN-a o pravu mora, Sporazuma o primjeni odredaba Konvencije Ujedinjenih naroda o pravu mora od 10. prosinca 1982. u pogledu očuvanja i upravljanja pograničnim ribljim stokovima i visokomigracijskim ribljim stokovima, sastavljenog 4. kolovoza 1995. u New Yorku, Sporazuma FAO-a o promicanju usklađivanja ribarskih plovila na otvorenom moru s međunarodnim mjerama za očuvanje i gospodarenje, sastavljenog 24. studenoga 1993. u Rimu, Kodeksa odgovornog ribarstva FAO-a i Sporazuma FAO-a o mjerama države luke za sprečavanje, suzbijanje i zaustavljanje nezakonitog, neprijavljenog i nereguliranog ribolova, odobrenog 22. studenoga 2009. u Rimu na 36. sjednici Konferencije FAO-a i Globalnog pravilnika FAO-a o ribolovu i ribolovu na plovilima FAO-a; te sudjelovanja u FAO-voj inicijativi o Globalnom registru ribarskih plovila, prijevoznih plovila hladnjača i opskrbnih plovila;

               (b)promiče održivo ribarstvo i dobro upravljanje ribarstvom aktivnim sudjelovanjem u radu relevantnih međunarodnih organizacija ili tijela kojih je član, promatrač ili surađujuća neugovorna stranka, uključujući regionalne organizacije za upravljanje ribarstvom (RFMO) primjenom, prema potrebi, djelotvornog praćenja, kontrole ili izvršenja rezolucija, preporuka ili mjera RFMO-â; primjenom njihovih sustava dokumentacije o ulovu ili potvrda o ulovu te mjera države luke;

               (c)donosi i zadržava odnosne djelotvorne alate protiv nezakonitog, neprijavljenog i nereguliranog ribolova, uključujući mjere za isključivanje proizvoda koji potječu od takvog ribolova iz trgovinskih tokova te u tu svrhu surađuje;

               (d)promiče razvoj održive i odgovorne akvakulture, među ostalim i s obzirom na provedbu ciljeva i načela iz FAO-ova Kodeksa odgovornog ribarstva, prema potrebi.

               3.Stranke surađuju u očuvanju i trgovinskim aspektima politika i mjera u području ribarstva i akvakulture, među ostalim u okviru WTO-a, RFMO-ova i drugih multilateralnih foruma, prema potrebi, s ciljem promicanja održivih ribolovnih i akvakulturnih praksi i trgovine ribljim proizvodima iz ribolovnih i akvakulturnih aktivnosti kojima se upravlja na održiv način.

               4.Ovim se člankom ne dovode u pitanje odredbe drugog dijela naslova V. [Ribarstvo].

               Članak 8.9.: Trgovina i ulaganja za održiv razvoj

               1.Stranke potvrđuju svoju predanost jačanju doprinosa trgovine i ulaganja cilju održivog razvoja u njegovoj gospodarskoj, socijalnoj i okolišnoj dimenziji.

               2.Na temelju stavka 1. stranke nastavljaju promicati:

               (a)trgovinske i investicijske politike kojima se podupiru četiri strateška cilja Programa ILO-a za dostojanstven rad, u skladu s Deklaracijom IOL-a o socijalnoj pravdi za pravednu globalizaciju iz 2008., uključujući minimalnu plaću dostatnu za život, zdravlje i sigurnost na radu te druge aspekte radnih uvjeta;

               (b)trgovinu ekološkim dobrima i uslugama, primjerice energijom iz obnovljivih izbora i energetski učinkovitim proizvodima i uslugama, te ulaganja u njih; među ostalim uklanjanjem necarinskih prepreka ili donošenjem okvira politike kojima se potiče uvođenje najboljih dostupnih rješenja;

               (c)trgovinu robom i uslugama kojima se doprinosi boljim socijalnim uvjetima i praksama koje su prihvatljive za okoliš, uključujući one iz dobrovoljnih programa osiguravanja održivosti, kao što su pravedni i etički trgovinski programi i ekološke oznake; i

               (d)suradnju u multilateralnim forumima na pitanjima iz ovog članka.

               3.Stranke prepoznaju važnost razmatranja određenih pitanja održivog razvoja preispitivanjem, praćenjem i ocjenjivanjem mogućih gospodarskih, socijalnih i okolišnih učinaka mogućih djelovanja, uzimajući u obzir stajališta dionika.

               Članak 8.10.: Trgovina i odgovorno upravljanje opskrbnim lancem

               1.Stranke prepoznaju važnost odgovornog upravljanja opskrbnim lancima odgovornim poslovnim ponašanjem i praksama društveno odgovornog poslovanja te ulogu trgovine u ostvarivanju tog cilja.

               2.Na temelju stavka 1. svaka stranka:

               (a)potiče društveno odgovorno poslovanje i odgovorno poslovno ponašanje, među ostalim izradom okvira politike koji to podupiru i kojima se potiče poduzeća da primjenjuju relevantne prakse; i

               (b)podupire poštovanje, provedbu, praćenje i širenje relevantnih međunarodnih instrumenata kao što su Smjernice OECD-a za multinacionalna poduzeća, Tripartitna deklaracija ILO-a o načelima koja se odnose na multinacionalna poduzeća i socijalnu politiku, Globalni sporazum UN-a i Vodeća načela UN-a o poslovanju i ljudskim pravima.

               3.Stranke prepoznaju korisnost međunarodnih sektorskih smjernica u području društveno odgovornog poslovanja i odgovornog poslovnog ponašanja i potiču zajednički rad u tom pogledu. Stranke provode i mjere za promicanje primjene Smjernica OECD-a o dužnoj pažnji za odgovorne lance opskrbe mineralima iz sukobima pogođenih i visokorizičnih područja i njihovih dopuna.

               4.Stranke zajednički jačaju suradnju u trgovinskim aspektima pitanja obuhvaćenih ovim člankom, prema potrebi u okviru međunarodnih foruma, i to, među ostalim, razmjenom informacija, primjera dobre prakse i informativnim inicijativama.

               Članak 8.11.: Rješavanje sporova

               1.Stranke ulažu sve napore da dijalogom, savjetovanjem, razmjenom informacija i suradnjom riješe neslaganja o primjeni ovog poglavlja.

               2.Odstupajući od šestog dijela [Rješavanje sporova i horizontalne odredbe] glave I. [Rješavanje sporova], u slučaju spora između stranaka o primjeni ovog poglavlja, stranke primjenjuju isključivo postupke utvrđene na temelju članaka 9.1. [Savjetovanja] i 9.2. [Stručna skupina].

               Deveto poglavlje: Horizontalne i institucionalne odredbe

               Članak 9.1.: Savjetovanja

               1.Dostavom pisanog zahtjeva drugoj stranci stranka može zatražiti savjetovanje s drugom strankom o svakom pitanju koje proizlazi iz poglavlja 1. [Opće odredbe] članka 1.1. [Načela i ciljevi] stavka 3. i poglavlja 6. [Radne i socijalne norme], 7. [Okoliš i klima] i 8. [Ostali instrumenti za trgovinu i održivi razvoj]. Stranka koja podnosi pritužbu u svojem pisanom zahtjevu navodi razloge i osnovu zahtjeva, uključujući sporne mjere te odredbe koje smatra primjenjivima. Savjetovanje mora početi odmah nakon što stranka dostavi zahtjev za savjetovanje, a u svakom slučaju najkasnije 30 dana od dana dostave zahtjeva osim ako stranke dogovore dulje razdoblje.

               2.Stranke sudjeluju u savjetovanjima kako bi postigle obostrano prihvatljivo rješenje pitanja. Tijekom savjetovanja svaka stranka drugoj stranci dostavlja dovoljno informacija koje posjeduje kako bi omogućila cjelovito razmatranje iznesenih pitanja. Svaka stranka nastoji osigurati sudjelovanje zaposlenika nadležnih tijela koji su stručnjaci za temu savjetovanja.

               3.U pitanjima koja se odnose na multilateralne sporazume ili instrumente iz članka 1.1. [Načela i ciljevi] stavka 3., poglavlja 6. [Radne i socijalne norme], 7. [Okoliš i klima] i 8. [Ostali instrumenti za trgovinu i održivi razvoj] stranke su dužne uzeti u obzir dostupne informacije ILO-a ili relevantnih tijela ili organizacija osnovanih u okviru multilateralnih sporazuma o okolišu. Stranke se, prema potrebi, zajednički savjetuju s takvim organizacijama ili njihovim tijelima ili drugim stručnjacima ili tijelima koje smatraju prikladnima.

               4.Svaka stranka može, prema potrebi, zatražiti stajališta domaćih savjetodavnih skupina iz članka INST.7 [Domaće savjetodavne skupine] ili druge stručne savjete.

               5.Javno se objavljuje svako rješenje koje stranke postignu.

               Članak 9.2.: Stručna skupina

               1.Za svako pitanje koje nije na zadovoljavajući način riješeno savjetovanjem iz članka 9.1. [Savjetovanja] stranka može nakon 90 dana od primitka zahtjeva za savjetovanje iz članka 9.4. dostavljanjem pisanog zahtjeva drugoj stranci zatražiti sazivanje stručne skupine za razmatranje tog pitanja. U zahtjevu se navodi sporna mjera te, na način koji je dostatan za jasno iznošenje pritužbe, navodi i objašnjava kako ta mjera nije u skladu s odredbama relevantnog/relevantnih poglavlja.

               2.Stručna skupina ima tri člana.

               3.Posebni trgovinski odbor za jednake uvjete za otvoreno i pošteno tržišno natjecanje i održivi razvoj na svojem prvom sastanku nakon stupanja na snagu ovog Sporazuma utvrđuje popis od najmanje 15 osoba koje žele i mogu biti njegovi članovi. Svaka stranka imenuje najmanje pet osoba za uvrštavanje na popis članova. Stranke imenuju i najmanje pet osoba koje nisu državljani nijedne od stranaka i koje su voljne i sposobne obnašati dužnost predsjednika stručne skupine. Posebni trgovinski odbor za jednake uvjete za otvoreno i pošteno tržišno natjecanje i održivi razvoj osigurava da se popis ažurira i da se broj stručnjaka održava na najmanje 15 osoba.

               4.Stručnjaci predloženi za članove moraju imati specijalizirana ili stručna znanja u području radnog prava ili prava okoliša, drugih tema iz relevantnih poglavlja ili rješavanja sporova koji proizlaze iz međunarodnih sporazuma. Moraju nastupati u vlastito ime i ne smiju primati naputke ni od jedne organizacije ili vlade u pogledu pitanja povezanih sa sporom. Ne smiju biti povezani ni s jednom strankom te ne smiju primati naputke ni od jedne stranke; To ne smiju biti osobe koje su članovi, dužnosnici ili drugi službenici institucija Unije, vlada država članica ili vlade Ujedinjene Kraljevine.

               5.Osim ako se stranke u roku od pet dana od dana osnutka stručne skupine dogovore drukčije, opis poslova je sljedeći:

               „ispitati, s obzirom na relevantne odredbe, pitanje iz zahtjeva za osnivanje panela stručnjaka i dostaviti, u skladu s ovim člankom, izvješće kojim se utvrđuje usklađenost mjere s relevantnim odredbama.”

               6.Za pitanja povezana s multilateralnim standardima ili sporazumima iz ovog naslova stručna skupina trebala bi zatražiti informacije od ILO-a ili relevantnih tijela osnovanih na temelju tih sporazuma, uključujući sve bitne dostupne smjernice za tumačenje, zaključke ili odluke koje su donijeli ILO i ta tijela.

               7.Stručna skupina može tražiti i primati pisane podneske ili druge informacije od osoba koje posjeduju relevantne informacije ili stručno znanje.

               8.Stručna skupina takve informacije stavlja na raspolaganje objema strankama tako da se one o njima mogu očitovati u roku od 20 dana od njihova primitka.

               9.Stručna skupina strankama dostavlja privremeno izvješće i završno izvješće s utvrđenim činjenicama, svojim zaključcima o pitanju, uključujući o tome je li stranka kojoj je zahtjev upućen ispunila svoje obveze iz relevantnog/relevantnih poglavlja te obrazloženje svojih nalaza i zaključaka. Podrazumijeva se da se stranke slažu da, ako povjerenstvo u svojem izvješću donese preporuke, stranka kojoj je zahtjev upućen ne mora slijediti te preporuke kako bi osigurala usklađenost sa Sporazumom.

               10. Stručna skupina strankama dostavlja svoje privremeno izvješće u roku od 100 dana od dana osnivanja stručne skupine. Ako stručna skupina smatra da taj rok nije moguće ispuniti, predsjednik stručne skupine o tome napismeno obavješćuje stranke i pritom navodi razloge za kašnjenje i datum na koji stručna skupina namjerava dostaviti svoje privremeno izvješće. Stručna skupina ni u kojem slučaju ne smije svoje privremeno izvješće dostaviti u roku duljem od 125 dana od dana osnivanja stručne skupine.

               11. Svaka stranka može, u roku od 25 dana od dostave privremenog izvješća, stručnoj skupini dostaviti obrazloženi zahtjev za preispitivanje konkretnih aspekata tog izvješća. Stranka može dati primjedbe na zahtjev druge stranke u roku od 15 dana od dostave zahtjeva.

               12. Nakon razmatranja tih primjedbi stručna skupina priprema završno izvješće. Ako se u roku iz stavka 11. ne dostavi pisani zahtjev za preispitivanje konkretnih aspekata privremenog izvješća, privremeno izvješće postaje završno izvješće stručne skupine.

               13. Stručna skupina strankama dostavlja svoje završno izvješće u roku od 175 dana od dana osnivanja stručne skupine. Ako stručna skupina smatra da taj rok nije moguće ispuniti, njezin predsjednik o tome napismeno obavješćuje stranke i pritom navodi razloge za kašnjenje i datum na koji stručna skupina namjerava dostaviti svoje završno izvješće. Stručna skupina ni u kojem slučaju ne smije svoje završno izvješće dostaviti u roku duljem od 195 dana od dana osnivanja stručne skupine.

               14. Završno izvješće uključuje raspravu o svim pisanim zahtjevima stranaka u vezi s privremenim izvješćem i jasno odgovara na primjedbe stranaka.

               15. Stranke javno objavljuju završno izvješće u roku od 15 dana nakon što ga stručna skupina dostavi.

               16.Ako stručna skupina u završnom izvješću utvrdi da stranka nije ispunila obveze iz relevantnog poglavlja / relevantnih poglavlja, stranke su dužne u roku od 90 dana od dostave završnog izvješća raspravljati o odgovarajućim mjerama koje treba provesti uzimajući u obzir izvješće stručne skupine. Najkasnije 105 dana od dostavljanja izvješća strankama] stranka kojoj je zahtjev upućen dužna je obavijestiti svoje domaće savjetodavne skupine osnovane u skladu s člankom INST.7. [Domaće savjetodavne skupine] i stranku podnosi pritužbu o svojoj odluci o mjerama koje treba provesti.

               17. Posebni trgovinski odbor za jednake uvjete za otvoreno i pošteno tržišno natjecanje i održivi razvoj prati daljnje korake nakon izvješća stručne skupine. Domaće savjetodavne skupine stranaka osnovane na temelju članka INST.7  [Domaće savjetodavne skupine] primjedbe o tome mogu podnijeti Posebnom odboru za jednake uvjete za otvoreno i pošteno tržišno natjecanje i održivi razvoj.

               18.Ako se stranke ne slažu oko postojanja ili usklađenosti s relevantnim odredbama bilo koje mjere poduzete radi rješavanja pitanja neusklađenosti, stranka koja podnosi pritužbu može u pisanom obliku uputiti zahtjev izvornoj stručnoj skupini radi odlučivanja o tom pitanju. U tom se zahtjevu navodi svaka sporna mjera te, na način koji je dostatan za jasno iznošenje pritužbe, objašnjava kako ta mjera nije u skladu s relevantnim odredbama. Stručna skupina strankama dostavlja svoj zaključak u roku od 45 dana od dana dostave zahtjeva.

               19.Osim ako je u ovom članku predviđeno drukčije, članak INST.14. [Arbitražni postupak] stavak 1. i članci INST.29. [Pravorijeci arbitražnog tijela], INST.30. [Suspenzija i završetak arbitražnih postupaka], INST.31. [Sporazumno rješenje], INST.32. [Rokovi], INST.34. [Troškovi], INST.15. [Osnivanje arbitražnog tijela] ili INST.28. [Zamjena arbitara] te PRILOG INST [Poslovnik] i PRILOG INST.X. [Kodeks ponašanja arbitara] primjenjuju se mutatis mutandis.

               Članak 9.3.: Stručna skupina za područja nesmanjivanja razine zaštite

               1.Članak 9.2. [Stručna skupina] primjenjuje se na sporove između stranka koji se odnose na tumačenje i primjenu poglavlja 6. [Radni i socijalni standardi] i poglavlja 7. [Okoliš i klima].

               2.U takvim se sporovima, uz članke navedene u članku 9.2. [Stručni odbor] stavku 19., primjenjuju mutatis mutandis članak INST.24 [Privremena pravna sredstva] i članak INST.25. [Preispitivanje svih mjera poduzetih radi usklađivanja nakon donošenja privremenih pravnih sredstava].

               3.Stranke priznaju da, ako stranka kojoj je zahtjev upućen odluči ne poduzimati nikakve mjere kako bi postupila u skladu s izvješćem stručne skupine i ovim Sporazumom, sva pravna sredstva odobrena na temelju članka INST.24. [Privremena pravna sredstva] i dalje su dostupna stranci koja podnosi pritužbu.

               Članak 9.4.: Uravnoteženje

               1.Stranke priznaju pravo svake stranke da odredi svoje buduće politike i prioritete u zaštiti rada i socijalnoj zaštiti, zaštiti okoliša ili klime ili u kontroli subvencija na način koji je u skladu s međunarodnim obvezama svake stranke, uključujući obveze iz ovog Sporazuma. Stranke istodobno potvrđuju da velike razlike u tim područjima mogu utjecati na trgovinu ili ulaganja između stranaka na način kojim se mijenjaju okolnosti koje su bile temelj za sklapanje ovog Sporazuma.

               2.Ako stvarni učinci na trgovinu ili ulaganja između stranaka proizlaze iz velikih razlika među strankama u područjima iz stavka 1., svaka stranka može poduzeti odgovarajuće mjere za ponovno postizanje ravnoteže kako bi riješila tu situaciju. Takve mjere ograničene su opsegom i trajanjem na ono što je prijeko potrebno i proporcionalno za rješavanje situacije. Prednost imaju mjere koje najmanje narušavaju funkcioniranje ovog Sporazuma. Procjena tih učinaka koju provodi stranka temelji se na pouzdanim dokazima, a ne samo na pretpostavci ili veoma malenoj mogućnosti.

               3.Na mjere za ponovno postizanje ravnoteže poduzete u skladu sa stavkom 2. primjenjuju se sljedeći postupci:

               (a)Dotična stranka bez odgode obavješćuje drugu stranku putem Vijeća za partnerstvo o mjerama za ponovno postizanje ravnoteže koje namjerava poduzeti te dostavlja sve relevantne informacije. Stranke su dužne odmah započeti savjetovanje. Savjetovanja se smatraju okončanima u roku od 14 dana od datuma dostave obavijesti, osim ako su zajednički zaključena prije tog roka.

               (b)Ako se ne pronađe obostrano prihvatljivo rješenje, dotična stranka može najranije pet dana od završetka savjetovanja donijeti mjere za ponovno postizanje ravnoteže ako obaviještena stranka u istom roku od pet dana, u skladu s člankom INST.14. [Arbitražni postupak] stavkom 2.
                  64
               , pisanim zahtjevom upućenim drugoj stranci ne zatraži da arbitražno tijelo odluči jesu li prijavljene mjere za ponovno postizanje ravnoteže u skladu sa stavkom 2. ovog članka.

               (c)Arbitražno tijelo donosi konačnu odluku u roku od 30 dana od svojeg osnivanja. Ako arbitražno tijelo ne donese konačnu odluku u tom roku, dotična stranka može donijeti mjere za ponovno postizanje ravnoteže najranije tri dana nakon isteka tog roka od 30 dana. U tom slučaju, sve dok arbitražni sud ne donese svoju odluku, druga stranka može poduzimati protumjere razmjerne mjerama donesenima za ponovno postizanje ravnoteže. Prednost imaju one protumjere koje najmanje narušavaju funkcioniranje ovog Sporazuma. Točka (a) primjenjuje se mutatis mutandis na takve protumjere koje se mogu donijeti najranije tri dana nakon završetka savjetovanja.

               (d)Ako arbitražno tijelo utvrdi da su mjere za ponovno postizanje ravnoteže u skladu sa stavkom 2., dotična stranka može donijeti mjere za ponovno postizanje ravnoteže u skladu s obavijesti drugoj stranci.

               (e)Ako arbitražno tijelo utvrdi da mjere za ponovno postizanje ravnoteže nisu u skladu sa stavkom 2., dotična je stranka dužna u roku od tri dana od donošenja odluke obavijestiti stranku koja podnosi pritužbu o mjerama
                  65
                koje namjerava poduzeti kako bi postupila u skladu s odlukom arbitražnog tijela. Članak INST.23. [Preispitivanje postupanja] stavak 2., članak INST.24 [Privremena pravna sredstva]
                  66
                i članak INST.25. [Preispitivanje mjera poduzetih radi postupanja u skladu s pravorijekom nakon donošenja privremenih pravnih sredstava] primjenjuju se mutatis mutandis ako stranka koja podnosi pritužbu smatra da mjere o kojima je dostavljena obavijest nisu u skladu s pravorijekom arbitražnog tijela. Postupci iz članka INST.23. [Preispitivanje sukladnosti] stavka 2., INST.24 [Privremene mjere] i INST.25 [Preispitivanje mjera poduzetih radi usklađivanja nakon donošenja privremenih pravnih sredstava] nemaju suspenzivni učinak na primjenu prijavljenih mjera u skladu s ovim stavkom.

               (f)Ako su mjere za ponovno postizanje ravnoteže donesene prije arbitražne odluke u skladu s točkom (c), sve protumjere donesene u skladu s tom točkom povlače se odmah, najkasnije pet dana nakon donošenja odluke arbitražnog tijela.

               (g)Stranka se ne poziva na Sporazum o WTO-u niti na neki drugi međunarodni sporazum kako bi spriječila drugu stranku da poduzme mjere u skladu sa stavcima 2. i 3., pa i kada se te mjere sastoje od suspenzije obveza na temelju ovog Sporazuma.

               (h)Ako obaviještena stranka ne podnese zahtjev u skladu s točkom (b) u roku koji je u njoj utvrđen, ta stranka može bez prethodnog savjetovanja u skladu s člankom INST.13. [Savjetovanja] pokrenuti arbitražni postupak iz članka INST.14 [Arbitražni postupak]. Arbitražno tijelo postupa s tim pitanjem kao s hitnim slučajem u smislu članka INST.19. [Hitni postupak].

               4.Kako bi se osigurala odgovarajuća ravnoteža između obveza koje su stranke preuzele u ovom Sporazumu na trajnijoj osnovi, svaka stranka može najkasnije četiri godine nakon stupanja na snagu ovog Sporazuma zatražiti preispitivanje funkcioniranja prvog naslova [Trgovina] ovog Sporazuma. Stranke se mogu dogovoriti da se tom preispitivanju mogu dodati drugi naslovi ovog Sporazuma.

               5.To preispitivanje započinje na zahtjev stranke ako ta stranka smatra da jedna ili obje stranke često poduzimaju mjere iz stavaka 2. ili 3. ili ako se neka mjera koja ima bitan učinak na trgovinu ili ulaganja između stranaka primjenjuje 12 mjeseci. Za potrebe ovog stavka, riječ je o onim mjerama koje nisu osporene niti ih je arbitražno tijelo izrijekom ocijenilo nepotrebnima prema stavku 3. točkama (d) ili (h). To preispitivanje može početi prije isteka četiri godine od stupanja na snagu ovog Sporazuma.

               6.Preispitivanje zatraženo u skladu sa stavcima 4. ili 5. počinje u roku od tri mjeseca od zahtjeva i završava u roku od šest mjeseci.

               7.Preispitivanje na temelju stavaka 4. ili 5. može se ponoviti u uzastopnim razmacima od najmanje četiri godine nakon završetka prethodne revizije. Ako je stranka zatražila preispitivanje u skladu sa stavcima 4. ili 5., ona ne može zahtijevati daljnje preispitivanje u skladu sa stavcima 4. ili 5. najmanje četiri godine od završetka prethodnog preispitivanja ili, ako je to relevantno, od stupanja na snagu bilo kojeg sporazuma o izmjeni.

               8.Preispitivanjem se razmatra ostvaruje li se Sporazumom odgovarajuća ravnoteža prava i obveza između stranaka, posebno u pogledu funkcioniranja prvog naslova [Trgovina], te ima li stoga potrebe za izmjenom uvjeta ovog Sporazuma.

               9.Vijeće za partnerstvo može odlučiti da na temelju rezultata preispitivanja nije potrebno ništa poduzeti. Ako jedna stranka smatra da nakon preispitivanja postoji potreba za izmjenom ovog Sporazuma, stranke su dužne uložiti sve napore kako bi pregovarale i sklopile sporazum s potrebnim izmjenama. Takvi su pregovori ograničeni na pitanja utvrđena u preispitivanju.

               10.Ako sporazum o izmjeni iz stavka 9. ne bude sklopljen u roku od jedne godine od dana kada su stranke započele pregovore, bilo koja stranka može otkazati prvi naslov [Trgovina] ili bilo koji drugi naslov Sporazuma koji je dodan preispitivanju, a stranke mogu i odlučiti nastaviti pregovore. Ako jedna stranka otkaže prvi naslov [Trgovina], istog se dana otkazuje treći naslov [Cestovni prijevoz]. Prestanak primjene počinje proizvoditi učinke tri mjeseca nakon datuma takve obavijesti.

               11.Ako je prvi naslov [Trgovina] prekinut u skladu sa stavkom 10., drugi naslov [Zrakoplovstvo] prekida se na isti datum, osim ako se stranke dogovore da relevantne dijelove glave XI. [Jednaki uvjeti za otvoreno i pošteno tržišno natjecanje i održivi razvoj] uključe u drugi naslov [Zrakoplovstvo].

               12.Šesti naslov [Rješavanje sporova i horizontalne odredbe] glava I. [Rješavanje sporova] ne primjenjuje se na stavke od 4. do 9.

               Glava XII.: Iznimke

               Članak EXC.1.: Opće iznimke

                  a)Ništa u drugom dijelu [Carina i olakšavanje trgovine] prvom naslovu glavi I. prvom poglavlju [Nacionalni tretman i pristup tržištu za robu] i petom poglavlju, drugom dijelu [Energenti i sirovine] prvom naslovu glavi VIII., drugom dijelu [Poduzeća u državnom vlasništvu] prvom naslovu glavi XI. četvrtom poglavlju, drugom dijelu [Digitalna trgovina] prvom naslovu glavi III., drugom dijelu [Liberalizacija ulaganja] prvom naslovu glavi II. drugom poglavlju ne tumači se kao da sprečava stranku da donese ili zadrži mjere sukladne s člankom XX. GATT-a iz 1994. U tu se svrhu članak XX. GATT-a iz 1994., uključujući njegove napomene i dopunske odredbe, mutatis mutandis ugrađuje u ovaj Sporazum i postaje njegov sastavni dio.

                  b)Podložno zahtjevu da se takve mjere ne primjenjuju na način koji bi bio sredstvo proizvoljne ili neopravdane diskriminacije između zemalja u kojima prevladavaju slični uvjeti ili prikriveno ograničavanje liberalizacije ulaganja ili trgovine uslugama, ništa u drugom dijelu prvom naslovu glavi VIII. [Energenti i sirovine], drugom dijelu prvom naslovu glavi XI. četvrtom poglavlju [Poduzeća u državnom vlasništvu], drugom dijelu prvom naslovu glavi III. [Digitalna trgovina], drugom dijelu prvom naslovu glavi II. [Usluge i ulaganja] i drugom dijelu prvom naslovu glavi VI. [Kretanje kapitala, plaćanja, prijenosi i privremene zaštitne mjere] ne tumači se kao da bilo koju stranku sprečava da donese ili izvršava mjere:

               (a)potrebne radi zaštite javne sigurnosti i javnog morala ili održavanja javnog reda
                  67
               ;

               (b)potrebne radi zaštite života i zdravlja ljudi, životinja ili biljaka;

               (c)potrebne radi usklađenosti sa zakonima ili propisima koji nisu nesukladni s odredbama ovog Sporazuma, uključivo one koje se odnose na:

               (I)sprečavanje prijevarne i zavaravajuće prakse ili rješavanje posljedica povreda ugovora;

               (II)zaštitu privatnosti osoba u vezi s obradom i širenjem osobnih podataka i zaštitu povjerljivosti osobnih evidencija i računa; te

               (III)sigurnost.

                  c)Ako su takve mjere inače nesukladne s odredbama iz prethodno navedenih glava, poglavlja ili odjeljaka, podrazumijeva se da su stranke suglasne u pogledu sljedećeg:

               (a)mjere iz članka XX. točke (b) GATT-a iz 1994. i ovog članka stavka 2. točke (b) uključuju mjere u području okoliša, koje su potrebne za zaštitu života i zdravlja ljudi, životinja ili biljaka;

               (b)članak XX. točka (g) GATT-a iz 1994. primjenjuje se na mjere koje se odnose na očuvanje živih i neživih neobnovljivih prirodnih resursa; i

               (c)mjere koje se poduzimaju radi provedbe multilateralnih sporazuma u području okoliša mogu biti obuhvaćene člankom XX. točkom (b) ili (g) GATT-a iz 1994. ili ovim člankom stavkom 2. točkom (b).

                  d)Prije nego li poduzme mjere predviđene u članku XX. točkama (i) i (j) GATT-a iz 1994. svaka stranka dostavlja drugoj stranci sve relevantne informacije u cilju pronalaženja rješenja koje je prihvatljivo za obje stranke. Ako se dogovor ne postigne u roku od 30 dana od dostave informacija, stranka može primijeniti relevantne mjere. Ako zbog iznimnih i kritičnih okolnosti koje zahtijevaju hitno djelovanje nije moguće prethodno obavješćivanje ili ispitivanje, stranka koja namjerava poduzeti mjere može odmah primijeniti mjere opreza koje su potrebne za rješavanje situacije. Ta stranka o tome odmah obavješćuje drugu stranku.

               Članak EXC.2.: Oporezivanje

                  1.
                        Ništa u drugom dijelu prvom naslovu glavama od I. do VII. četvrtom poglavlju [Energenti i sirovine], glavi VIII. i glavama od IX. do XII. ili drugom dijelu šestom naslovu [Ostale odredbe] ne utječe na prava i obveze Unije ili njezinih država članica i Ujedinjene Kraljevine prema poreznim konvencijama. U slučaju nedosljednosti između ovog Sporazuma i svake takve porezne konvencije prednost ima porezna konvencija u mjeri u kojoj postoji nedosljednost. U pogledu porezne konvencije između Unije ili njezinih država članica i Ujedinjene Kraljevine, relevantna nadležna tijela prema ovom Sporazumu i toj poreznoj konvenciji zajednički utvrđuju postoji li nedosljednost između ovog Sporazuma i porezne konvencije.
                     68

                  2.
                        Drugi dio prvi naslov glava II. drugo poglavlje [Liberalizacija ulaganja] članak SERVIN.2.4. i drugi dio prvi naslov glava II. treće poglavlje [Prekogranična trgovina uslugama] članak SERVIN.3.4. ne primjenjuju se na pogodnosti odobrene u skladu s poreznom konvencijom.

               3.
                     Podložno zahtjevu da se porezne mjere ne primjenjuju kao sredstvo proizvoljne ili neopravdane diskriminacije između zemalja u kojima prevladavaju slični uvjeti ili kao prikriveno ograničavanje trgovine ili ulaganja, ništa u drugom dijelu prvom naslovu glavama od I. do VII., glavi VIII. četvrtom poglavlju [Energenti i sirovine] i glavama od IX. do XII. ili drugom dijelu šestom naslovu [Ostale odredbe] ne tumači se kao da stranku sprečava da donese, zadrži ili izvrši bilo koju mjeru:

               (a)čiji je cilj osigurati pravično ili djelotvorno
                  69
                uvođenje ili naplatu izravnih poreza; ili

               (b)kojom se utvrđuje razlika između poreznih obveznika koji nisu u istoj situaciji, posebno u pogledu njihove rezidentnosti ili mjesta ulaganja njihova kapitala.

                  4.
                        Za potrebe ovog članka:

               (a)„rezidentnost” znači rezidentnost u porezne svrhe;

               (b)„porezna konvencija” znači ugovor o izbjegavanju dvostrukog oporezivanja ili svaki drugi međunarodni sporazum ili aranžman koji se u potpunosti ili uglavnom odnosi na oporezivanje; i

               (c)„izravni porezi” obuhvaćaju sve poreze na prihod ili kapital, uključujući poreze na dobit od otuđivanja imovine, poreze na nekretnine, nasljedstva i darove, poreze na nadnice ili plaće koje su isplatila poduzeća te poreze na povećanje kapitala.

               Članak EXC.3.: Izuzeća od obveza WTO-a

               Ako je neka obveza iz drugog dijela prvog naslova glava od I. do XII. ili drugog dijela šestog naslova [Ostale odredbe] ovog Sporazuma u osnovi istovrijedna obvezi iz Sporazuma o WTO-u, smatra se da je svaka mjera poduzeta u skladu s izuzećem donesenim u skladu s člankom IX. Sporazuma o WTO-u sukladna s tom u osnovi istovrijednom odredbom ovog Sporazuma.

               Članak EXC.4.: Iznimke u vezi sa sigurnošću

               Ništa u drugom dijelu prvom naslovu glavama od I. do XII. ili drugom dijelu dijela šestom naslovu [Ostale odredbe] ovog Sporazuma ne tumači se kao da:

               (a)od stranke zahtijeva da dostavi ili dopusti pristup informacijama čije bi objavljivanje smatrala suprotnim svojim bitnim sigurnosnim interesima; ili

               (b)stranku sprečava da poduzme radnje koje smatra neophodnima za zaštitu svojih bitnih sigurnosnih interesa:

               (I)u vezi s proizvodnjom ili trgovinom oružjem, streljivom i vojnom opremom te u vezi s trgovinom i prometom drugom robom i materijalima, uslugama i tehnologijom te gospodarskim djelatnostima koji se obavljaju izravno ili neizravno u svrhe opskrbe vojnih snaga;

               (II)povezanih s materijalima pogodnima za fisiju i fuziju ili materijalima iz kojih se takvi materijali dobivaju; ili

               (III)u vrijeme rata ili drugog izvanrednog stanja u međunarodnim odnosima; ili

               (c)stranku sprečava da poduzme radnje u skladu s njezinim obvezama prema Povelji Ujedinjenih naroda s ciljem održavanja međunarodnog mira i sigurnosti.

               Članak EXC.5.: Povjerljive informacije

               1.
                     Ništa u drugom dijelu prvom naslovu glavama od I. do X., glavi XI. uz iznimku članka LPFS.2.26. [Standardi oporezivanja] i glavi XII. ili drugom dijelu šestom naslovu [Ostale odredbe] ovog Sporazuma ne tumači se kao da od stranke zahtijeva da na raspolaganje stavi povjerljive informacije čijim bi se otkrivanjem onemogućilo izvršavanje zakonodavstva ili koje bi na neki drugi način bilo protivno javnom interesu ili bi dovelo u pitanje legitimne poslovne interese određenih javnih ili privatnih poduzeća, osim ako takve povjerljive informacije zahtijeva arbitražno tijelo u postupku rješavanja sporova iz šestog dijela glave I. [Rješavanje sporova] ili ako takve povjerljive informacije zahtijeva stručna skupina u postupcima u skladu s člankom LFPS.9.2. [Stručna skupina] ili člankom LFPS.9.3. [Stručna skupina za područja nesmanjivanja razine zaštite].  U takvim slučajevima arbitražno tijelo ili, ovisno o slučaju, stručna skupina osigurava punu zaštitu povjerljivosti u skladu s PRILOGOM INST-X. [Poslovnik].

               2.
                     Ako stranka Vijeću za partnerstvo ili odborima dostavi informacije koje se prema njezinim zakonima i propisima smatraju povjerljivima, druga stranka te informacije smatra povjerljivima, osim ako stranka koja je dostavila informacije pristane na drukčije postupanje.

               DRUGI NASLOV: ZRAČNI PROMET

               Glava I.: Zračni prijevoz

               Članak AIRTRN.1.: Definicije

               Za potrebe ove glave, primjenjuju se sljedeće definicije:

               (a)
                     „zračni prijevoznik” znači poduzeće za zračni prijevoz koje posjeduje valjanu operativnu licenciju ili istovrijedni dokument;

               (b)
                     „zračni prijevoznik iz Unije” znači zračni prijevoznik koji ispunjava uvjete iz članka AIRTRN.6. [Odobrenja za rad i tehničke dozvole] stavka 1. točke (b);

               (c)
                     „zračni prijevoznik iz Ujedinjene Kraljevine” znači zračni prijevoznik koji ispunjava uvjete iz članka AIRTRN.6. [Odobrenja za rad i tehničke dozvole] stavka 1.ili 2. točke (a);

               (d)
                     „usluge u zračnoj plovidbi” znači usluge zračnog prometa; komunikacijske usluge, usluge plovidbe i nadzora, meteorološke usluge za zračnu plovidbu i usluge zrakoplovnog informiranja;

               (e)
                     „svjedodžba o sposobnosti” znači dokument izdan zračnom prijevozniku kojim se potvrđuje da je dotični zračni prijevoznik stručno osposobljen i organiziran tako da može jamčiti siguran rad zrakoplova u obavljanju zrakoplovnih djelatnosti navedenih u svjedodžbi;

               (f)
                     „upravljanje zračnim prometom” znači skup funkcija koje se izvršavaju u zrakoplovu i na tlu (usluge zračnog prometa, upravljanje zračnim prostorom i upravljanje protokom zračnog prometa), a koje su potrebne za sigurno i učinkovito kretanje zrakoplova tijekom svih faza leta;

               (g)
                     „zračni prijevoz” znači prijevoz putnika, prtljage, tereta i pošte, odvojeno ili zajedno, koji se obavlja zrakoplovom i koji je ponuđen javnosti uz naknadu ili za najam;

               (h)
                     „utvrđivanje državne pripadnosti” znači nalaz da zračni prijevoznik koji predlaže pružanje usluga zračnog prijevoza na temelju ove glave ispunjuje zahtjeve iz članka AIRTRN.6. [Odobrenja za rad i tehničke dozvole] u pogledu njegova vlasništva, stvarne kontrole i glavnog mjesta poslovanja;

               (i)
                     „nadležna tijela" za Ujedinjenu Kraljevinu znači tijela Ujedinjene Kraljevine nadležna za regulatorne i administrativne funkcije Ujedinjene Kraljevine na temelju ove glave; a za Uniju tijela Unije i država članica odgovorna za regulatorne i administrativne funkcije Unije na temelju ove glave;

               (j)
                     „Konvencija” znači Konvencija o međunarodnom civilnom zrakoplovstvu, potpisana u Chicagu 7. prosinca 1944. i uključuje:

               i.
                     sve izmjene koje su stupile na snagu u skladu s člankom 94. točkom (a) Konvencije i koje su ratificirale Ujedinjena Kraljevina i država članica ili države članice, kako je relevantno za dotično pitanje; i

               ii.
                     sve priloge i sve njihove izmjene u skladu s člankom 90. Konvencije, ako su takvi prilozi ili izmjene u bilo kojem trenutku važeći u Ujedinjenoj Kraljevini i u državi članici ili državama članicama, kako je relevantno za dotično pitanje.

               (k)
                     „diskriminacija” znači razlikovanje bilo koje vrste bez objektivnog opravdanja u pogledu nabave robe ili usluga, uključujući javne usluge, za obavljanje zračnog prijevoza, ili u pogledu načina postupanja javnih tijela nadležnih za takve usluge;

               (l)
                     „stvarna kontrola” znači odnos uspostavljen pravima, ugovorima ili drugim sredstvima koji pojedinačno ili skupno, uzimajući u obzir uključene činjenice ili zakone, daju mogućnost izravnog ili neizravnog odlučujućeg utjecaja na poduzeće, konkretno:

               i.
                     pravom na uporabu cjelokupne imovine ili dijela imovine poduzetnika;

               ii.
                     pravima ili ugovorima kojima se prenosi odlučujući utjecaj na sastav, glasanje ili odluke tijela nekog poduzeća ili se na drugi način prenosi odlučujući utjecaj na vođenje poslovanja poduzeća;

               (m)
                     „utvrđivanje sposobnosti” znači  nalaz da zračni prijevoznik koji predlaže pružanje usluga zračnog prijevoza na temelju ove glave ima zadovoljavajući financijski kapacitet i odgovarajuće upravljačko iskustvo za pružanje takvih usluga te je spreman postupati u skladu sa zakonima, propisima i zahtjevima kojima se uređuje pružanje takvih usluga;

               (n)
                     „puna cijena” znači cijena pružene usluge koja može uključivati odgovarajuće iznose troška kapitala i amortizacije imovine, kao i troškove održavanja, poslovanja, upravljanja i administracije;

               (o)
                     „ICAO” znači Međunarodna organizacija civilnog zrakoplovstva Ujedinjenih naroda;

               (p)
                     „glavno mjesto poslovanja” znači glavni ured ili registrirano sjedište zračnog prijevoznika, u kojem se obavljaju glavne financijske funkcije i operativna kontrola zračnog prijevoznika, uključujući upravljanje kontinuiranom plovidbenošću;

               (q)
                     „inspekcijski pregled na stajanci” znači pregled koji, u zrakoplovu i oko zrakoplova druge stranke, provodi nadležno tijelo stranke ili njezini imenovani predstavnici radi provjere valjanosti relevantnih isprava zrakoplova i članova posade te vidljivog stanja zrakoplova i njegove opreme;

               (r)
                     „samostalno obavljanje usluge” znači zemaljske usluge koje zračni prijevoznik obavlja neposredno za sebe ili za drugog zračnog prijevoznika pri čemu:

                i.
                     jedna strana ima većinski udio u vlasništvu drugog; ili

                ii.
                     isto tijelo ima većinski udio u vlasništvu obaju;

               (s)
                     „redoviti zračni prijevoz” znači zračni prijevoz koji se obavlja uz naknadu prema objavljenom redu letenja odnosno tako redovito ili učestalo da čini prepoznatljiv sustavni niz letova koje građani mogu izravno rezervirati; te dodatni letovi organizirani radi prepunjenosti redovitih letova;

               (t)
                     „zaustavljanje u svrhe koje nisu povezane s prijevozom” znači slijetanje u bilo koju svrhu osim ukrcaja ili iskrcaja putnika, prtljage, tereta i/ili pošte u zračnom prijevozu;

               (u)
                     „tarifa” znači svaka vozarina, cijena ili naknada za zračni prijevoz putnika, prtljage ili tereta (osim pošte) (uključujući sve druge povezane vrste prijevoza) koju naplaćuju zračni prijevoznici, uključujući njihove zastupnike, te uvjeti koji uređuju raspoloživost takve vozarine, cijene ili naknade;

                (v)
                     „korisnička naknada” znači naknada koja se zaračunava zračnim prijevoznicima za korištenje infrastrukture zračne luke, sustava za zračnu plovidbu (uključujući prelete), infrastrukture odnosno usluga u službi zaštite zračnog prometa, uključujući povezane usluge i infrastrukturu, ili naknade povezane sa zaštitom okoliša, uključujući naknade za buku i naknade za rješavanje problema lokalnog onečišćenja zraka na i oko zračne luke.

                Članak AIRTRN.2.: Popis ruta

               1.
                     U skladu s člankom AIRTRN.3. [Prava prometovanja] Unija zračnim prijevoznicima Ujedinjene Kraljevine odobrava pravo da tijekom obavljanja zračnog prijevoza lete na rutama navedenima u nastavku:

               točke na državnom području Ujedinjene Kraljevine – međutočke – točke na području Unije – točke izvan njih.

               2.
                     U skladu s člankom AIRTRN.3. [Prava prometovanja] Ujedinjena Kraljevina zračnim prijevoznicima iz Unije odobrava pravo da tijekom obavljanja zračnog prijevoza lete na rutama navedenima u nastavku:

               točke na području Unije – međutočke – točke na državnom području Ujedinjene Kraljevine – točke izvan njih.

               Članak AIRTRN.3.: Prava prometovanja

               1.
                     Svaka stranka zračnim prijevoznicima iz druge stranke u svrhu obavljanja zračnog prijevoza na rutama utvrđenima u članku AIRTRN.2. [Popis ruta] dodjeljuje pravo:

               (a)
                     letenja preko njezina područja bez slijetanja;

               (b)
                     zaustavljanja na njezinu području u svrhe koje nisu povezane s prometom.

               2.
                     Ujedinjena Kraljevina ima pravo na to da se njezini zračni prijevoznici zaustavljaju na području Unije radi pružanja usluga redovitog i izvanrednog zračnog prijevoza između bilo kojih točaka na državnom području Ujedinjene Kraljevine i bilo kojih točaka na području Unije (prava prometovanja treće i četvrte slobode).

               3.
                     Unija ima pravo na to da se njezini zračni prijevoznici zaustavljaju na državnom području Ujedinjene Kraljevine radi pružanja usluga redovitog i izvanrednog zračnog prijevoza između bilo kojih točaka na području Unije i bilo kojih točaka na državnom području Ujedinjene Kraljevine (prava prometovanja treće i četvrte slobode).

               4.
                     Neovisno o stavcima 1., 2. i 3. te ne dovodeći u pitanje stavak 9., države članice i Ujedinjena Kraljevina mogu, ovisno o internim pravilima i postupcima stranaka, kao dio ovog Sporazuma sklapati bilateralne dogovore kojima si međusobno dodjeljuju sljedeća prava:

               (a)
                     Ujedinjena Kraljevina ima pravo na to da se njezini zračni prijevoznici zaustavljaju na državnom području dotične države članice radi pružanja usluga redovitog i izvanrednog, isključivo teretnog zračnog prijevoza između točaka na državnom području te države članice i točaka u trećoj zemlji, kao dio usluge čije se polazište i odredište nalaze na državnom području Ujedinjene Kraljevine (prava prometovanja pete slobode);

               (b)
                     dotična država članica ima pravo na to da se zračni prijevoznici Unije zaustavljaju na državnom području Ujedinjene Kraljevine radi pružanja usluga redovitog i izvanrednog, isključivo teretnog zračnog prijevoza između točaka na državnom području Ujedinjene Kraljevine i točaka u trećoj zemlji, kao dio usluge čije se polazište i odredište nalaze na državnom području te države članice (prava prometovanja pete slobode).

               5.
                     Prava koja stranke uzajamno dodjeljuju u skladu sa stavkom 4., uređena su odredbama ove glave.

               6.
                     Nijedna stranka ne smije jednostrano ograničiti opseg prometa, učestalost, redovitost, usmjeravanje, polazište ili odredište usluga zračnog prijevoza koje se obavljaju u skladu sa stavcima 2., 3. i 4., ili vrste zrakoplova kojima u tu svrhu upravljaju zračni prijevoznici iz druge stranke, osim ako je to potrebno iz carinskih, tehničkih, ili operativnih razloga odnosno razloga upravljanja zračnim prometom, sigurnosti, zaštite okoliša ili zdravlja, na nediskriminirajući način, ili osim ako je drukčije utvrđeno u ovoj glavi.

               7.
                     Ništa u ovoj glavi ne smatra se dodjeljivanjem prava Ujedinjenoj Kraljevini na to da njezini zračni prijevoznici na državnom području države članice ukrcavaju putnike, prtljagu, teret ili poštu koji se prevoze za naknadu i s odredištem u nekoj drugoj točki na državnom području te države članice ili bilo koje druge države članice.

               8.
                     Ništa u ovoj glavi ne smatra se dodjeljivanjem prava Uniji na to da njezini zračni prijevoznici na državnom području Ujedinjene Kraljevine ukrcavaju putnike, prtljagu, teret ili poštu koji se prevoze za naknadu i s odredištem u nekoj drugoj točki na državnom području Ujedinjene Kraljevine.

               9.
                     Pridržavajući se internih pravila i postupaka stranaka, nadležna tijela Ujedinjene Kraljevine i država članica mogu odobriti usluge izvanrednog zračnog prijevoza koje nadilaze prava predviđena ovim člankom pod uvjetom da ne predstavljaju prikriveni oblik redovitog prijevoza, te mogu uspostaviti bilateralne sporazume o postupcima koje treba slijediti pri obradi zahtjeva i odlukama o zahtjevima zračnih prijevoznika.

               Članak AIRTRN.4.: Sporazumi o letovima pod skupnom oznakom i o rezervaciji kapaciteta

               1.
                     Usluge zračnog prijevoza u skladu s člankom AIRTRN.3. [Prava prometovanja] mogu se pružati na temelju sporazuma o letovima pod skupnom oznakom ili o rezervaciji kapaciteta, kako slijedi:

               (a)
                     zračni prijevoznik Ujedinjene Kraljevine može biti marketinški prijevoznik na letovima operativnog zračnog prijevoznika koji je zračni prijevoznik iz Unije ili zračni prijevoznik Ujedinjene Kraljevine, ili bilo kojeg operativnog zračnog prijevoznika treće zemlje koji, u skladu s pravom Unije ili, ako je primjenjivo, u skladu s pravom dotične države članice ili dotičnih država članica, uživa potrebna prava prometovanja te pravo da njegovi prijevoznici ostvaruju ta prava na temelju dotičnog sporazuma;

               (b)
                     zračni prijevoznik iz Unije može biti marketinški prijevoznik na letovima operativnog zračnog prijevoznika koji je zračni prijevoznik iz Unije ili zračni prijevoznik Ujedinjene Kraljevine, ili bilo kojeg operativnog zračnog prijevoznika treće zemlje koji, u skladu s pravom Ujedinjene Kraljevine, uživa potrebna prava prometovanja te pravo da njegovi prijevoznici ostvaruju ta prava na temelju dotičnog sporazuma;

               (c)
                     zračni prijevoznik Ujedinjene Kraljevine može biti operativni zračni prijevoznik za letove bilo kojeg marketinškog zračnog prijevoznika koji je zračni prijevoznik iz Unije ili zračni prijevoznik Ujedinjene Kraljevine, ili za letove bilo kojeg marketinškog zračnog prijevoznika treće zemlje koji, u skladu s pravom Unije ili, ako je primjenjivo, u skladu s pravom dotične države članice ili dotičnih država članica, uživa potrebna prava da sklapa dotične sporazume;

               (d)
                     zračni prijevoznik iz Unije može biti operativni zračni prijevoznik za letove bilo kojeg marketinškog zračnog prijevoznika koji je zračni prijevoznik iz Unije ili zračni prijevoznik Ujedinjene Kraljevine, ili za letove bilo kojeg marketinškog zračnog prijevoznika treće zemlje koji, u skladu s pravom Ujedinjene Kraljevine, uživa potrebna prava da sklapa dotične sporazume;

               (e)
                     u kontekstu sporazuma navedenih u točkama od (a) do (d), zračni prijevoznik iz jedne stranke može biti marketinški prijevoznik u sporazumu o rezervaciji kapaciteta ili o letovima pod skupnom oznakom u uslugama zračnog prijevoza između bilo koje dvije točke čije se polazište i odredište nalaze na području druge stranke, ako su ispunjeni sljedeći uvjeti:

               i.
                     uvjeti utvrđeni u ovom stavku točki (a) ili, ovisno o slučaju, točki (b), u pogledu operativnog zračnog prijevoznika; i

               ii.
                     dotična usluga prijevoza dio je prijevoza koji obavlja marketinški prijevoznik između točke na području svoje stranke i te odredišne točke na području druge stranke.

               2.
                     Zračni prijevoznik iz jedne stranke može biti marketinški prijevoznik u sporazumu o zakupu kapaciteta ili o letovima pod zajedničkom oznakom, u uslugama zračnog prijevoza između bilo koje dvije točke od kojih se jedna nalazi na području druge stranke, a druga u trećoj zemlji, ako su ispunjeni sljedeći uvjeti:

               (a)
                     uvjeti utvrđeni u stavku 1. točki (a) ili, ovisno o slučaju, točki (b), u pogledu operativnog zračnog prijevoznika; i

               (b)
                     dotična usluga prijevoza dio je prijevoza koji obavlja marketinški prijevoznik između točke na području svoje stranke i te točke u trećoj zemlji.

               3.
                     Za svaku prodanu kartu obuhvaćenu sporazumima iz ovog članka kupca se nakon rezervacije obavješćuje o tome koji će zračni prijevoznik obavljati svaku dionicu usluge. Ako to nije moguće ili u slučaju promjene nakon rezervacije, putnika se obavješćuje o identitetu operativnog zračnog prijevoznika čim se taj identitet utvrdi. U svakom slučaju, putnika se o identitetu operativnog zračnog prijevoznika ili operativnih zračnih prijevoznika obavješćuje pri prijavi za let ili prije ukrcaja ako za povezani let nije potrebna prijava za let.

               4.
                     Stranke mogu zahtijevati da sporazume iz ovog članka odobre njihova nadležna tijela u svrhu provjere sukladnosti s uvjetima utvrđenima u njemu i s drugim zahtjevima navedenima u ovom Sporazumu, posebno u pogledu tržišnog natjecanja, sigurnosti i zaštite.

               5.
                     Korištenje sporazuma o letovima pod skupnom oznakom ili o rezervaciji kapaciteta ni u kojem slučaju ne smije uzrokovati to da zračni prijevoznici stranaka ostvaruju prava prometovanja na temelju ovog Sporazuma osim onih utvrđenih u članku AIRTRN 3. [Prava prometovanja].

               Članak AIRTRN.5.: Operativna fleksibilnost

               Prava koja stranke uzajamno dodjeljuju u skladu s člankom AIRTRN.3. [Prava prometovanja] stavcima 2., 3. i 4. uključuju, u okviru u njemu utvrđenih ograničenja, sva sljedeća prava:

               (a)
                     obavljati letove u jednom ili oba smjera;

               (b)
                     kombinirati različite brojeve letova u okviru jedne operacije zrakoplova;

               (c)
                     opsluživati točke na popisu ruta u bilo kojoj kombinaciji i bilo kojim redoslijedom;

               (d)
                     prebaciti promet s jednog na drugi zrakoplov istog zračnog prijevoznika na bilo kojoj točki (promjena zrakoplova uz zadržavanje istog broja leta);

               (e)
                     obavljati promet s međuslijetanjem preko bilo koje točke unutar ili izvan područja bilo koje stranke;

               (f)
                     obavljati tranzitni promet preko područja druge stranke;

               (g)
                     objediniti promet na istom zrakoplovu bez obzira na to odakle takav promet potječe;

               (h)
                     opsluživati više od jedne točke u istoj usluzi (koterminalizacija).

               Članak AIRTRN.6.: Odobrenja za rad i tehničke dozvole

               1.
                     Po primitku zahtjeva zračnog prijevoznika iz jedne od stranaka, u propisanom obliku i na propisani način, za obavljanje usluga zračnog prijevoza u skladu s ovom glavom, druga stranka dodjeljuje odgovarajuća odobrenja i tehničke dozvole po najkraćem postupku, pod uvjetom da su ispunjeni svi sljedeći uvjeti:

               (a)
                     za zračnog prijevoznika iz Ujedinjene Kraljevine:

               i.
                     zračni prijevoznik u izravnom je ili većinskom vlasništvu te pod stvarnom kontrolom Ujedinjene Kraljevine i/ili njezinih državljana;

               ii.
                     zračni prijevoznik ima glavno mjesto poslovanja na državnom području Ujedinjene Kraljevine i operativnu licenciju u skladu s pravom Ujedinjene Kraljevine; i

               iii.
                     zračni prijevoznik posjeduje svjedodžbu o sposobnosti koju je izdalo nadležno tijelo Unije ili države članice, koje mora biti jasno identificirano i koje provodi i održava stvarnu regulatornu kontrolu nad zračnim prijevoznikom;

               (b)
                     za zračnog prijevoznika iz Unije:

               i.
                     zračni prijevoznik u izravnom je ili većinskom vlasništvu te pod stvarnom kontrolom jedne ili više država članica Unije, država članica Europskog gospodarskog prostora, Švicarske i/ili njihovih državljana;

               ii.
                     zračni prijevoznik ima glavno mjesto poslovanja na području Unije i valjanu operativnu licenciju u skladu s pravom Unije;

               iii.
                     zračni prijevoznik posjeduje svjedodžbu o sposobnosti koju je izdalo nadležno tijelo Unije ili države članice, koje mora biti jasno identificirano i koje provodi i održava stvarnu regulatornu kontrolu nad zračnim prijevoznikom;

               (c)
                     poštuju se članci AIRTRN.18 [Sigurnost zračnog prometa] i AIRTRN.19 [Zaštita zračnog prometa]; i

               (d)
                     zračni prijevoznik ispunjava uvjete propisane zakonima i propisima koje stranka koja razmatra zahtjev/zahtjeve uobičajeno primjenjuje na obavljanje međunarodnog zračnog prijevoza.

               2.
                     Neovisno o stavku 1. točki (a) podtočki i., zračnim prijevoznicima Ujedinjene Kraljevine dodjeljuju se odgovarajuća odobrenja za rad i tehničke dozvole, pod uvjetom da su ispunjeni svi sljedeći uvjeti:

               (a)
                     ispunjeni su uvjeti utvrđeni u stavku 1. točki (a) podtočkama ii. i iii., točki (c) i (d);

               (b)
                     zračni prijevoznik u izravnom je ili većinskom vlasništvu te pod stvarnom kontrolom jedne ili više država članica Unije, država članica Europskog gospodarskog prostora, Švicarske i/ili njihovih državljana, samostalno ili zajedno s Ujedinjenom Kraljevinom i/ili njezinim državljanima;

               (c)
                     na dan isteka prijelaznog razdoblja zračni prijevoznik imao je valjanu operativnu licenciju u skladu s pravom Unije.

               3.
                     Za potrebe stavaka 1. i 2., dokazi o stvarnoj regulatornoj kontroli uključuju, među ostalim:

               (a)
                     dotični zračni prijevoznik ima važeću operativnu licenciju ili dozvolu koju je izdalo nadležno tijelo i ispunjuje kriterije stranke koja izdaje operativnu licenciju ili dozvolu za obavljanje međunarodnog zračnog prijevoza;

               (b)
                     ta stranka za tog zračnog prijevoznika provodi i održava nadzorne programe za zrakoplovnu sigurnost i zaštitu u skladu sa standardima ICAO-a.

               4.
                     Kad dodjeljuje odobrenja za rad i tehničke dozvole, svaka stranka dužna je postupati prema svim prijevoznicima iz druge stranke bez diskriminacije.

               5.
                     Po primitku zahtjeva za odobrenje za rad koji je podnio zračni prijevoznik iz jedne stranke, druga stranka priznaje primjerenost svakog utvrđivanja sposobnosti i/ili državljanstva koje je provela prva stranka u vezi s tim zračnim prijevoznikom kao da su to utvrđivanje provela njezina vlastita nadležna tijela te ne istražuje dodatno ta pitanja, osim kako je propisano u članku AIRTRN.8. stavku 3. [Odbijanje, opoziv, suspenzija ili ograničenje odobrenja za rad].

               Članak AIRTRN.7.: Operativni planovi, programi i rasporedi

               Obavijest o operativnim planovima, programima ili rasporedima usluga zračnog prijevoza koji se obavljaju na temelju ove glave stranka može zatražiti isključivo u informativne svrhe. Ako stranka zahtijeva takvu obavijest, dužna je svesti na najmanju moguću mjeru administrativno opterećenje posrednika u zračnom prijevozu i zračnih prijevoznika druge stranke povezano s njezinim zahtjevima i postupcima za obavješćivanje.

               Članak AIRTRN.8.: Odbijanje, opoziv, suspenzija ili ograničenje odobrenja za rad

               1.
                     Unija može poduzeti mjere protiv zračnog prijevoznika Ujedinjene Kraljevine u skladu sa stavcima 3., 4 i 5. ovog članka u bilo kojem od sljedećih slučajeva:

               (a)
                     u slučaju odobrenja i dozvola izdanih u skladu s člankom AIRTRN točkom (a). Nisu ispunjeni uvjeti iz članka 6. [odobrenja za rad i tehničke dozvole] stavka 1.;

               (b)
                     u slučaju odobrenja i dozvola izdanih u skladu s člankom AIRTRN. Nisu ispunjeni uvjeti iz članka 6. [odobrenja za rad i tehničke dozvole] stavka 2.;

               (c)
                     ako zračni prijevoznik nije poštovao zakone i propise iz članka AIRTRN.10. [Usklađenost sa zakonima i propisima]; ili

               (d)
                     ako su takve mjere potrebne radi sprečavanja, zaštite od ili kontrole širenja bolesti ili kako bi se na neki drugi način zaštitilo javno zdravlje.

               2.
                     Ujedinjena Kraljevina može poduzeti mjere protiv zračnog prijevoznika Unije u skladu sa stavcima 3., 4 i 5. ovog članka u bilo kojem od sljedećih slučajeva:

               (a)
                     ako nije ispunjen bilo koji od uvjeta utvrđenih u članku AIRTRN.6. stavku 1. točki (b) [Odobrenja za rad i tehničke dozvole];

               (b)
                     ako zračni prijevoznik nije poštovao zakone i propise iz članka AIRTRN.10. [Usklađenost sa zakonima i propisima] ove glave; ili

               (c)
                     ako su takve mjere potrebne radi sprečavanja, zaštite od ili kontrole širenja bolesti ili kako bi se na neki drugi način zaštitilo javno zdravlje.

               3.
                     Stranka koja ima opravdane razloge vjerovati da se zračni prijevoznik iz druge stranke nalazi u bilo kojoj od situacija iz stavaka 1. ili 2., ovisno o slučaju, i da se u tom pogledu moraju poduzeti mjere, što prije pisanim putem obavješćuje drugu stranku o razlozima planiranog odbijanja, suspenzije ili ograničavanja odobrenja za rad ili tehničke dozvole te zahtijeva savjetovanje.

               4.
                     Takvo savjetovanje započinje što prije, a najkasnije 30 dana od primitka zahtjeva za savjetovanje. Ako se zadovoljavajući dogovor ne postigne u roku od 30 dana od dana početka takvog savjetovanja ili u nekom drugom dogovorenom roku, ili ako se ne poduzmu dogovorene korektivne mjere, to je opravdan razlog da stranka koja je zatražila savjetovanje poduzme mjere za odbijanje, opoziv, suspenziju, uvođenje uvjeta za ili ograničavanje odobrenja za rad ili tehničkih dozvola dotičnog zračnog prijevoznika ili dotičnih zračnih prijevoznika kako bi se osigurala usklađenost s člancima AIRTRN.6. [Odobrenja za rad i tehničke dozvole] i AIRTRN.10. [Usklađenost sa zakonima i propisima]. Ako su poduzete mjere za odbijanje, opoziv, suspenziju ili ograničavanje odobrenja za rad ili tehničke dozvole zračnog prijevoznika, stranka može pokrenuti arbitražu u skladu s člankom INST.14. [Arbitražni postupak], bez prethodnog savjetovanja u skladu s člankom INST.13. [Savjetovanje]. Arbitražno tijelo postupa s tim pitanjem kao s hitnim slučajem u smislu članka INST.19. [Hitni postupak]. Na zahtjev stranke arbitražno tijelo može, do donošenja konačnog pravorijeka, naložiti donošenje privremenih zaštitnih mjera, uključujući izmjenu ili suspenziju mjera koje je poduzela bilo koja stranka na temelju ovog članka.

               5.
                     Neovisno o stavcima 3. i 4.,u slučajevima iz stavka 1. točaka (c) i (d), i stavka 2. točaka (b) i (c) stranka može poduzeti hitne mjere ako je to potrebno zbog izvanredne situacije ili kako bi se spriječila daljnja neusklađenost.  Za potrebe ovog stavka daljnja neusklađenost podrazumijeva da su nadležna tijela stranaka već postavila pitanje neusklađenosti.

               6.
                     Ovim se člankom ne dovode u pitanje odredbe glave XI. [Jednaki uvjeti za otvoreno i pošteno tržišno natjecanje i održivi razvoj] prvog naslova, članka AIRTRN 11(4) [Nediskriminacija], članka 18. stavaka 4., 6. i 8. [Zaštita zračnog prometa] i članka AIRTRN 19. stavka 12. [Sigurnost zračnog prometa] ni postupak rješavanja sporova utvrđen u šestom dijelu glavi I. [Rješavanje sporova] ni mjere koje iz toga proizlaze.

               Članak AIRTRN.9.: Vlasništvo i kontrola nad zračnim prijevoznicima

               Stranke priznaju moguće koristi daljnje liberalizacije vlasništva i kontrole nad svojim zračnim prijevoznicima. Stranke su suglasne u okviru Posebnog odbora za zračni prijevoz ispitati mogućnosti recipročne liberalizacije vlasništva i kontrole nad svojim zračnim prijevoznicima u roku od 12 mjeseci od stupanja na snagu ovog Sporazuma, a nakon toga u roku od 12 mjeseci od primitka takva zahtjeva jedne od stranaka. Na temelju tog razmatranja stranke mogu odlučiti izmijeniti ova glava.

               Članak AIRTRN.10.: Usklađenost sa zakonima i propisima

               1.
                     Zračni prijevoznici svake stranke, kada ulaze na područje druge stranke, obavljaju operacije u njemu ili odlaze iz njega, poštuju zakone i propise druge stranke u pogledu ulaska na njezino područje, obavljanja operacija u tom području i odlaska iz tog područja koji se primjenjuju na zrakoplove koji obavljaju međunarodni zračni prijevoz.

               2.
                     Putnici, posada, prtljaga, teret i/ili pošta zračnih prijevoznika svake stranke, ili bilo tko tko djeluje u njihovo ime, kada ulaze na područje druge stranke, obavljaju operacije u njemu ili odlaze iz njega, poštuju zakone i propise druge stranke u pogledu ulaska na njezino područje, obavljanja operacija u tom području i odlaska iz tog područja koji se primjenjuju na putnike, posadu, prtljagu, teret i/ili poštu u zrakoplovu (uključujući propise koji se odnose na ulazak, odobrenje, imigraciju, putovnice, carinu i karantenu te, ako je riječ o pošti, poštanske propise).

               3.
                     Stranke na svojem području dopuštaju zračnim prijevoznicima druge stranke da poduzmu primjerene mjere kojima se osigurava da se prevoze samo osobe koje imaju putne isprave potrebne za ulazak na područje druge stranke ili za tranzit preko tog područja.

               AIRTRN.11.: Nediskriminacija

               1.
                     Ne dovodeći u pitanje prvi naslov glavu XI. [Jednaki uvjeti za otvoreno i pošteno tržišno natjecanje i održivi razvoj], stranke u okviru svojih nadležnosti uklanjaju sve oblike diskriminacije koji bi negativno utjecali na poštene i jednake mogućnosti zračnih prijevoznika druge stranke da se natječu u ostvarivanju prava iz ove glave.

               2.
                     Jedna stranka („stranka koja pokreće postupak”) može postupiti u skladu sa stavcima od 3. do 6. ako smatra da je na poštene i jednake mogućnosti njezinih zračnih prijevoznika da se natječu u ostvarivanju prava iz ove glave negativno utjecala diskriminacija zabranjena stavkom 1.

               3.
                     Stranka koja pokreće postupak podnosi pisani zahtjev za savjetovanje drugoj stranci („stranka kojoj je zahtjev upućen”). Savjetovanje počinju u roku od 30 dana od primitka zahtjeva, osim ako se stranke dogovore drukčije.

               4.
                     Ako stranka koja pokreće postupak i stranka kojoj je zahtjev upućen ne postignu dogovor o tom pitanju u roku od 60 dana od primitka zahtjeva za savjetovanje iz stavka 3., stranka koja pokreće postupak može poduzeti mjere protiv svih ili dijela zračnih prijevoznika koji su ostvarili korist od diskriminacije zabranjene stavkom 1., uključujući mjere za odbijanje, opoziv, suspenziju, uvođenje uvjeta ili ograničavanje odobrenja za rad ili tehničkih dozvola dotičnih zračnih prijevoznika.

               5.
                     Mjere poduzete u skladu sa stavkom 4. primjerene su, proporcionalne i ograničene u svojem području primjene i trajanju na ono što je nužno za smanjivanje štete za zračne prijevoznike stranke koja pokreće postupak te uklanjanje nepoštene prednosti koju su stekli zračni prijevoznici na koje se te mjere odnose.

               6.
                     Ako se konzultacijama nije riješio problem ili su poduzete mjere u skladu sa stavkom 4., stranka može pokrenuti arbitražu u skladu s člankom INST.14. [Arbitražni postupak], bez prethodnog savjetovanja u skladu s člankom INST.13. [Savjetovanje]. Arbitražno tijelo postupa s tim pitanjem kao s hitnim slučajem u smislu članka INST.19. [Hitni postupak]. Na zahtjev stranke arbitražno tijelo može, do donošenja konačnog pravorijeka, naložiti donošenje privremenih zaštitnih mjera, uključujući izmjenu ili suspenziju mjera koje je poduzela bilo koja stranka na temelju ovog članka.

               7. Neovisno o stavku 2., stranke ne postupaju u skladu sa stavcima od 3. do 6. u vezi s postupanjem koje spada u područje primjene prvog naslova glave XI. [Jednaki uvjeti za otvoreno i pošteno tržišno natjecanje i održivi razvoj].

               Članak AIRTRN.12.: Poslovanje

               1.
                     Stranke su suglasne da bi prepreke poslovanju na koje nailaze zračni prijevoznici mogle ugroziti koristi ove glave. Stranke su suglasne surađivati na uklanjanju prepreka poslovanju zračnih prijevoznika obiju stranaka ako takve prepreke mogu ugroziti komercijalne operacije, prouzročiti narušavanje tržišnog natjecanja ili negativno utjecati na jednake mogućnosti za tržišno natjecanje.

               2.
                     Posebni odbor za zračni prijevoz prati napredak u učinkovitom rješavanju pitanja povezanih s uklanjanjem prepreka poslovanju zračnih prijevoznika.

               Članak AIRTRN.13.: Komercijalne operacije

               1.
                     Stranke jedna drugoj dodjeljuju prava utvrđena u stavcima od 2. do 7. Za potrebe ostvarivanja tih prava, zračni prijevoznici svake od stranaka nisu obvezni zadržati lokalnog sponzora.

               2.
                     U pogledu zastupnika zračnih prijevoznika:

               (a)
                     uspostavljanje ureda te objekata, opreme i sustava zračnih prijevoznika jedne stranke koji su potrebni za pružanje usluga u skladu s ovom glavom na području druge stranke dopušta se bez ograničenja ili diskriminacije;

               (b)
                     ne dovodeći u pitanje propise o sigurnosti i zaštiti, ako se takvi uredi te objekti, oprema i sustavi nalaze u zračnoj luci, oni mogu podlijegati ograničenjima na temelju raspoloživosti prostora;

               (c)
                     svaka stranka, u skladu sa svojim zakonima i propisima koji se primjenjuju na ulazak, boravak i zapošljavanje, odobrava zračnim prijevoznicima druge stranke da na njezino područje dovedu i na njemu zadrže svoje rukovodeće, prodajno, tehničko, operativno i drugo stručno osoblje koje taj zračni prijevoznik opravdano smatra potrebnim za pružanje usluga zračnog prijevoza u skladu s ovom glavom. Ako su za osoblje iz ovog stavka potrebne radne dozvole, uključujući osoblje koje obavlja određene privremene dužnosti, stranke brzo obrađuju zahtjeve za takve dozvole, podložno mjerodavnim zakonima i propisima.

               3.
                     U pogledu zemaljskih usluga:

               (a)
                     svaka stranka zračnim prijevoznicima druge stranke dopušta samostalno obavljanje usluga na njezinu području bez drugih ograničenja osim iz razloga sigurnosti ili zaštite odnosno onih koja na drugi način proizlaze iz fizičkih ili operativnih ograničenja;

               (b)
                     svaka stranka zračnim prijevoznicima druge stranke ne nameće izbor jednog ili više pružatelja zemaljskih usluga među onima koji su prisutni na tržištu u skladu sa zakonima i propisima stranke u kojoj se te usluge pružaju;

               (c)
                     ne dovodeći u pitanje točku (a), ako zakoni i propisi stranke na bilo koji način ograničavaju slobodno tržišno natjecanje među pružateljima zemaljskih usluga, ta stranka osigurava da su zračnim prijevoznicima druge stranke dostupne sve potrebne zemaljske usluge i da se one pružaju pod uvjetima koji nisu manje povoljni od onih pod kojima se pružaju bilo kojem drugom zračnom prijevozniku.

               4.
                     U pogledu dodjele slotova u zračnim lukama, svaka stranka osigurava da se njezini propisi, smjernice i postupci za dodjelu slotova u zračnim lukama na njezinu području primjenjuju na transparentan, učinkovit, nediskriminirajući i pravodoban način.

               5.
                     U pogledu lokalnih troškova i prijenosa sredstava i zarade:

               (a)
                     odredbe prvog naslova glave IV. [Kretanje kapitala, plaćanja, prijenosi i privremene zaštitne mjere] primjenjuju se na pitanja uređena ovom glavom, ne dovodeći u pitanje članak AIRTRN.6. [Odobrenja za rad i tehničke dozvole];

               (b)
                     stranke jedna drugoj odobravaju povlastice utvrđene u točkama od (c) do (e);

               (c)
                     prodaja i kupnja usluga prijevoza i povezanih usluga zračnih prijevoznika stranaka može se, prema diskrecijskoj odluci zračnog prijevoznika, iskazati u britanskim funtama ako se prodaja ili kupnja odvija na državnom području Ujedinjene Kraljevine ili, ako se prodaja ili kupnja odvija na državnom području države članice, u valuti te države članice;

               (d)
                     zračnim prijevoznicima svake ugovorne stranke dopušta se plaćanje lokalnih troškova u lokalnoj valuti, prema vlastitoj diskrecijskoj odluci;

               (e)
                     zračnim prijevoznicima svake stranke dopušta se, na zahtjev, da na bilo koji način i u bilo kojem trenutku u zemlju po vlastitom izboru doznače prihode ostvarene na području druge stranke prodajom usluga zračnog prijevoza i povezanih djelatnostima koje su izravno povezane sa zračnim prijevozom, a koji premašuju iznose koji su lokalno isplaćeni. Te se konverzije i doznake dopuštaju odmah, bez ograničenja ili oporezivanja koja bi se na njih primjenjivala, prema tečaju primjenjivom za tekuće transakcije i s doznačivanjem na dan kad prijevoznik podnese prvi zahtjev za doznačivanje te ne podliježu nikakvim naknadama osim onih koje banke uobičajeno naplaćuju za takve konverzije i doznake.

               6.
                     U pogledu intermodalnog prijevoza:

               (a)
                     u odnosu na prijevoz putnika, stranke na pružatelje usluga površinskog prijevoza ne smiju primjenjivati zakone i propise kojima se uređuje zračni prijevoz samo na temelju toga što takav površinski prijevoz obavlja zračni prijevoznik pod vlastitim imenom;

               (b)
                     pod uvjetima i kvalifikacijama utvrđenima u prvom naslovu glavi II. [USLUGE I ULAGANJA] i njezinim prilozima, te u trećem naslovu glavi I. [Cestovni prijevoz robe] i njezinim prilozima, zračnim prijevoznicima svake stranke dopušteno je bez ograničenja da u vezi s međunarodnim zračnim prijevozom koriste bilo koji površinski prijevoz tereta do ili od bilo kojih točaka na područjima stranaka ili u trećim zemljama, uključujući prijevoz do i od svih zračnih luka s carinskim objektima i uključujući, ako je primjenjivo, pravo prijevoza tereta pod carinskim nadzorom u skladu s mjerodavnim zakonima i propisima. Takav teret, bilo da se kreće površinom ili zrakom, mora imati pristup carinskim postupcima i objektima u zračnim lukama. Zračni prijevoznici mogu odabrati da sami obavljaju površinski prijevoz ili osiguravaju njegovo obavljanje sporazumima, uključujući sporazume o letovima pod zajedničkom oznakom, s drugim prijevoznicima koji obavljaju površinski prijevoz, što obuhvaća i površinski prijevoz koji obavljaju drugi zračni prijevoznici i neizravni pružatelji usluga zračnog prijevoza tereta. Takve usluge intermodalnog prijevoza tereta mogu se nuditi kao izravni zračni prijevoz i po jedinstvenoj izravnoj cijeni za kombinirani zračni i površinski prijevoz, pod uvjetom da se pošiljatelje obavijesti o pružateljima takvog prijevoza.

               7.
                     U pogledu zakupa:

               (a)
                     stranke jedna drugoj dodjeljuju pravo da njihovi zračni prijevoznici pružaju usluge zračnog prijevoza u skladu s člankom AIRTRN 3. [Prava prometovanja] na sve sljedeće načine:

               i.
                     zrakoplovom zakupljenim bez posade od bilo kojeg zakupodavca;

               ii.
                     u slučaju zračnih prijevoznika Ujedinjene Kraljevine, zrakoplovom zakupljenim s posadom od drugih zračnih prijevoznika stranaka;

               iii.
                     u slučaju zračnih prijevoznika Unije, zrakoplovom zakupljenim s posadom od drugih zračnih prijevoznika Unije;

               iv.
                     zrakoplovom zakupljenim s posadom od zračnih prijevoznika osim onih navedenih u točkama ii. i iii., pod uvjetom da je zakup opravdan na temelju izvanrednih potreba, potreba u pogledu sezonskih kapaciteta ili operativnih poteškoća zakupnika i da zakup ne traje dulje nego što je nužno za ispunjenje tih potreba ili prevladavanje tih poteškoća;

               (b)
                     stranke mogu zahtijevati da dogovore o zakupu odobre njihova nadležna tijela radi provjere usklađenosti s uvjetima propisanima u ovom stavku i s primjenjivim zahtjevima u pogledu sigurnosti i zaštite;

               (c)
                     međutim, ako stranka zahtijeva takvo odobrenje, ona nastoji ubrzati postupke odobrenja i smanjiti administrativno opterećenje dotičnih prijevoznika;

               (d)
                     odredbama ovog stavka ne dovode se u pitanje zakoni i propisi stranke u pogledu zakupa zrakoplova kad su zakupnici zračni prijevoznici te stranke.

               Članak AIRTRN.14.: Fiskalne odredbe

               1.
                     Nakon dolaska na područje jedne stranke, zrakoplovi kojima zračni prijevoznici druge stranke obavljaju međunarodni zračni prijevoz, njihova uobičajena oprema, gorivo, maziva, zalihe potrošne tehničke robe, zemaljska oprema, zamjenski dijelovi (uključujući motore), zalihe na zrakoplovu (uključujući, ali ne ograničavajući se na, hranu, piće, alkohol, duhan i druge proizvode namijenjene za prodaju putnicima ili za putničku konzumaciju u ograničenim količinama tijekom leta) i drugi artikli namijenjeni za upotrebu ili koji se upotrebljavaju isključivo u vezi s letom ili servisiranjem zrakoplova u međunarodnom zračnom prijevozu, izuzimaju se, na temelju uzajamnosti i pod uvjetom da takva oprema i zalihe ostanu u zrakoplovu, od svih uvoznih ograničenja, poreza na imovinu i kapital, carina, trošarina, inspekcijskih naknada, poreza na dodanu vrijednost ili drugih sličnih neizravnih poreza, te sličnih pristojbi i naknada koje uvede nacionalna odnosno lokalna uprava ili Unija.

               2.
                     Sljedeća roba također se, na temelju uzajamnosti, izuzima od poreza, nameta, carina, pristojbi i naknada iz stavka 1.:

               (a)
                     zalihe zrakoplova unesene na područje stranke ili nabavljene na njemu i unesene u zrakoplov, u razumnim količinama, kako bi se upotrijebile u zrakoplovu zračnog prijevoznika druge stranke kojim se obavlja međunarodni zračni prijevoz i koji je na odlasku, čak i kada se te zalihe trebaju upotrijebiti na dijelu puta koji se izvodi iznad navedenog područja;

               (b)
                     zemaljska oprema i zamjenski dijelovi (uključujući motore) uneseni na području stranke radi servisiranja, održavanja ili popravka zrakoplova zračnog prijevoznika druge stranke kojim se obavlja međunarodni zračni prijevoz;

               (c)
                     maziva i potrošni tehnički materijali osim goriva] uneseni na područje stranke ili nabavljeni na njemu radi upotrebe u zrakoplovu zračnog prijevoznika druge stranke kojim se obavlja međunarodni zračni prijevoz, čak i ako se te zalihe trebaju upotrijebiti na dijelu puta koji se izvodi iznad navedenog područja; i

               (d)
                     tiskani materijali, kako je propisano carinskim zakonodavstvom svake stranke, uneseni ili nabavljeni na području jedne stranke i ukrcani u zrakoplov za upotrebu u zrakoplovu zračnog prijevoznika druge stranke koji je na odlasku i kojim se obavlja međunarodni zračni prijevoz, čak i ako se te zalihe trebaju upotrijebiti na dijelu puta koji se izvodi iznad navedenog područja.

               3.
                     Uobičajena oprema koja se nalazi u zrakoplovu, kao i materijal, zalihe i zamjenski dijelovi iz stavka 1. ovog članka koji se obično drže u zrakoplovu, čiji je operator zračni prijevoznik iz jedne stranke može se istovariti na području druge stranke samo uz odobrenje carinskih tijela te druge stranke te se može zahtijevati da se ti artikli čuvaju pod nadzorom ili kontrolom tih tijela, sve do njihova ponovnog izvoza ili zbrinjavanja na drugi način u skladu s carinskim propisima.

               4.
                     Izuzeća od carina, nacionalnih trošarina i sličnih nacionalnih pristojbi propisana ovim člankom na raspolaganju su i u slučajevima kad zračni prijevoznik ili prijevoznici jedne stranke imaju ugovor s drugim zračnim prijevoznikom ili prijevoznicima o posudbi ili prijenosu artikala navedenih u stavcima 1. i 2. ovog članka na području druge stranke, pod uvjetom da taj drugi prijevoznik ili prijevoznici imaju pravo na slična izuzeća koje je dodijelila ta druga stranka.

               5.
                     Ništa u ovoj glavi ne sprečava bilo koju stranku da uvede poreze, namete, carine, pristojbe i naknade na robu koja se prodaje putnicima, a koja nije namijenjena za konzumaciju u zrakoplovu, tijekom dionice zračnog prijevoza između dviju točaka na svojem području na kojima je dopušten ukrcaj i iskrcaj.

               6.
                     Prtljaga i teret u izravnom tranzitu preko područja stranke izuzimaju se od poreza, carina, naknada i ostalih sličnih pristojbi.

               7.
                     Može se zahtijevati da se oprema i zalihe iz stavka 2. čuvaju pod nadzorom ili kontrolom nadležnih tijela.

               8.
                     Ova glava ne utječe na konvencije o izbjegavanju dvostrukog oporezivanja dohotka i kapitala koje su na snazi između Ujedinjene Kraljevine i država članica.

               9.
                     Izuzeće od carina, nacionalnih trošarina i sličnih nacionalnih pristojbi ne primjenjuje se na naknade koje se temelje na troškovima usluga pruženih zračnom prijevozniku stranke na području druge stranke.

               Članak AIRTRN.15.: Korisničke naknade

               1.
                     Korisničke naknade koje jedna stranka može uvesti zračnim prijevoznicima druge stranke za korištenje usluga u zračnoj plovidbi i usluga kontrole zračnog prometa povezane su s troškovima i nediskriminirajuće. U svakom slučaju, svaka od navedenih korisničkih naknada određuju se zračnim prijevoznicima druge stranke pod uvjetima koji u trenutku kada se naknade primjenjuju nisu nepovoljniji od najpovoljnijih uvjeta dostupnih bilo kojem drugom zračnom prijevozniku u sličnim okolnostima.

               2.
                     Ne dovodeći u pitanje članak AIRTRN.13. [Komercijalne operacije] stavak 5., svaka stranka osigurava da su korisničke naknade, osim onih navedenih u stavku 1., koje se mogu uvesti zračnim prijevoznicima druge stranke pravedne i opravdane, da nisu nepravedno diskriminirajuće te da se ravnopravno raspodjeljuju među kategorijama korisnika. Korisničke naknade koje se naplaćuju zračnim prijevoznicima druge stranke mogu odražavati puni trošak pružanja odgovarajuće infrastrukture i usluga zračne luke, zaštite okoliša i zaštite zračnog prometa u zračnoj luci ili unutar sustava zračne luke, ali ne smiju premašivati taj trošak. Takve naknade mogu uključivati razuman prinos od imovine nakon amortizacije. Infrastruktura i usluge za koje se naplaćuju korisničke naknade pružaju se na učinkovitoj i ekonomičnoj osnovi. U svakom slučaju, svaka od navedenih korisničkih naknada određuju se zračnim prijevoznicima druge stranke pod uvjetima koji u trenutku kada se naknade primjenjuju nisu nepovoljniji od najpovoljnijih uvjeta dostupnih bilo kojem drugom zračnom prijevozniku u sličnim okolnostima.

               3.
                     Kako bi se osigurala ispravna primjena načela navedenih u stavcima 1. i 2., svaka stranka osigurava da nadležna tijela i subjekti zaduženi za naknade na njezinu području održavaju savjetovanja sa zračnim prijevoznicima koji koriste dotične usluge infrastrukturu te da nadležna tijela zadužena za naknade razmjenjuju potrebne informacije sa zračnim prijevoznicima. Svaka stranka osigurava da nadležna tijela zadužena za naknade o svim prijedlozima izmjena korisničkih naknada obavješćuju korisnike dovoljno unaprijed kako bi se korisnicima omogućilo da prije uvođenja tih izmjena o tome daju svoje mišljenje.

               Članak AIRTRN.16.: Tarife

               1.
                     Stranke dopuštaju zračnim prijevoznicima stranaka da slobodno utvrđuju tarife na temelju poštenog tržišnog natjecanja u skladu s ovom glavom.

               2.
                     Tarife zračnih prijevoznika stranaka ne podliježu zahtjevu da ih odobri druga stranka.

               Članak AIRTRN.17.: Statistički podaci

               1.
                     Stranke surađuju u okviru Posebnog odbora za zračni prijevoz kako bi olakšale razmjenu statističkih podataka o zračnom prijevozu na temelju ove glave.

               2.
                     Svaka stranka drugoj stranci na njezin zahtjev dostavlja dostupne nepovjerljive i komercijalno neosjetljive statističke podatke o zračnom prijevozu na temelju ove glave, u skladu s odgovarajućim zakonima i propisima stranaka, na nediskriminirajućoj osnovi i u razumnoj mjeri.

               Članak AIRTRN.18.: Sigurnost zračnog prometa

               1.
                     Stranke ponovno potvrđuju važnost bliske suradnje u području sigurnosti zračnog prometa.

               2.
                     Svjedodžbe o plovidbenosti, svjedodžbe o osposobljenosti i licencije koje je izdala ili proglasila valjanima jedna stranka i koje su i dalje na snazi druga stranka i njezina nadležna tijela priznaju kao valjane za potrebe pružanja usluga zračnog prijevoza u skladu s ovom glavom, pod uvjetom da su takve svjedodžbe ili licencije izdane ili proglašene valjanima barem u skladu s relevantnim međunarodnim standardima uspostavljenima na temelju Konvencije.

               3.
                     Svaka stranka može u svakom trenutku zatražiti savjetovanje u vezi sa sigurnosnim standardima koje zadržava i primjenjuje druga stranka u područjima povezanima sa zrakoplovnom opremom, letačkom posadom, zrakoplovima i letenjem zrakoplova. Takva se savjetovanja provode u roku od 30 dana od podnošenja zahtjeva.

               4.
                     Ako nakon takvih savjetovanja jedna stranka ustanovi da druga stranka djelotvorno ne zadržava i ne primjenjuje sigurnosne standarde u područjima iz stavka 2. koji su barem jednaki minimalnim standardima koji su u tom trenutku uspostavljeni na temelju Konvencije, potonja stranka obavješćuje drugu stranku o tim nalazima i mjerama koje smatra potrebnima za usklađivanje s tim minimalnim standardima, a druga stranka poduzima odgovarajuće korektivne mjere. Ako druga stranka ne poduzme odgovarajuće korektivne mjere u roku od 15 dana ili nekom drugom roku koji se dogovori, to je opravdan razlog da stranka koja podnosi zahtjev odbije, opozove, suspendira, uvede uvjete za ili ograniči odobrenja za rad ili tehničke dozvole odnosno da na drugi način odbije, opozove, suspendira, uvede uvjete za ili ograniči rad zračnog prijevoznika koji je pod sigurnosnim nadzorom druge stranke.

               5.
                     Svaki zrakoplov kojim upravlja zračni prijevoznik ili prijevoznici stranke, ili kojim se u njihovo ime upravlja na temelju ugovora o zakupu, može se, dok se nalazi na području druge stranke, podvrgnuti inspekcijskom pregledu na stajanci, pod uvjetom da to ne dovede do neopravdanog kašnjenja u radu zrakoplova.

               6.
                     Inspekcijski pregled na stajanci ili niz inspekcijskih pregleda na stajanci može izazvati:

               (a)
                     ozbiljnu zabrinutost da zrakoplov ili rad zrakoplova nije u skladu s minimalnim standardima koji su u tom trenutku uspostavljeni na temelju Konvencije, ili

               (b)
                     ozbiljnu zabrinutost da nema djelotvornog zadržavanja i primjene sigurnosnih standarda koji su u tom trenutku uspostavljeni na temelju Konvencije.

               Ako stranka koja je provela inspekcijski pregled ili inspekcijske preglede na stajanci utvrdi da postoje ozbiljni razlozi za zabrinutost iz točke (a) ili (b), ona o tim nalazima i o koracima koje smatra potrebnima za usklađivanje s tim minimalnim standardima obavješćuje nadležna tijela druge stranke koja su zadužena za sigurnosni nadzor zračnog prijevoznika koji upravlja zrakoplovom. Ako druga stranka ne poduzme odgovarajuće korektivne mjere u roku od 15 dana ili nekom drugom dogovorenom roku, to je opravdan razlog da stranka odbije, opozove, suspendira, uvede uvjete za ili ograniči odobrenja za rad ili tehničke dozvole odnosno da na drugi način odbije, opozove, suspendira, uvede uvjete za ili ograniči rad zračnog prijevoznika koji upravlja zrakoplovom.

               7.
                     U slučaju da se uskrati pristup zrakoplovu u svrhu obavljanja, u skladu sa stavkom 5. ovog članka, inspekcijskog pregleda na stajanci zrakoplova kojim upravlja zračni prijevoznik ili zračni prijevoznici jedne stranke, druga stranka može slobodno zaključiti da postoje ozbiljni razlozi za zabrinutost iz stavka 6. i može postupiti u skladu s tim stavkom.

               8.
                     Svaka stranka zadržava pravo da hitno opozove, suspendira ili ograniči odobrenja za rad ili tehničke dozvole ili da na drugi način suspendira ili ograniči rad zračnog prijevoznika ili zračnih prijevoznika druge stranke ako, na temelju inspekcijskog pregleda na stajanci, niza inspekcijskih pregleda na stajanci, uskraćivanja pristupa zrakoplovu radi inspekcijskog pregleda na stajanci, savjetovanja ili na temelju nekih drugih razloga, zaključi da su hitne mjere nužne za sigurnost operacija zračnog prijevoznika. Stranka koja poduzima takve mjere odmah obavješćuje drugu stranku i obrazlaže svoje mjere.

               9.
                     Svaka se mjera stranke u skladu sa stavcima 4., 6. ili 8. ukida čim prestane postojati osnova za poduzimanje te mjere.

               10.
                     Ako je stranka poduzela mjere na temelju stavaka 4., 6. ili 8., u slučaju spora ta stranka može pokrenuti arbitražu u skladu s petim dijelom glavom II. [Rješavanje sporova] člankom INST.X. [Arbitražni postupak], bez prethodnog savjetovanja u skladu s petim dijelom glavom II. [Rješavanje sporova] člankom INST.X. [Savjetovanje]. Arbitražno tijelo postupa s tim pitanjem kao s hitnim slučajem u smislu članka INST.19. [Hitni postupak]. Na zahtjev stranke koja podnosi pritužbu arbitražno tijelo može, do donošenja konačnog pravorijeka, naložiti donošenje privremenih zaštitnih mjera, uključujući izmjenu ili suspenziju mjera koje je poduzela bilo koja stranka na temelju ovog članka.

               Članak AIRTRN.19.: Zaštita zračnog prometa

               1.
                     Stranke na zahtjev jedna drugoj pružaju svu potrebnu pomoć kako bi se uklonila svaka prijetnja zaštiti civilnog zrakoplovstva, uključujući sprečavanje otmice civilnih zrakoplova i drugih nezakonitih djela usmjerenih protiv sigurnosti takvih zrakoplova, njihovih putnika i posade, zračnih luka i navigacijskih uređaja, te sve druge prijetnje zaštiti civilnog zrakoplovstva.

               2.
                     Stranke u svojim međusobnim odnosima djeluju u skladu s međunarodnim standardima zaštite zračnog prometa koje je utvrdio ICAO. Stranke zahtijevaju da operatori zrakoplova u njihovim registrima i operatori zračnih luka na njihovu području postupaju barem u skladu s takvim standardima zaštite zračnog prometa. Svaka stranka drugoj stranci na zahtjev dostavlja obavijest o svim razlikama između svojih zakona, propisa i praksi i standarda zaštite zračnog prometa iz ovog stavka. Svaka stranka u bilo kojem trenutku može zatražiti savjetovanje s drugom strankom bez odgode radi rasprave o tim razlikama.

               3.
                     Svaka stranka osigurava da se na njezinu području provode djelotvorne mjere za zaštitu civilnog zračnog prometa od nezakonita ometanja, uključujući, ali ne ograničavajući se na, zaštitni pregled putnika i njihove ručne prtljage, zaštitni pregled predane prtljage te zaštitni pregled i zaštitnu kontrolu osoba koje nisu putnici, uključujući posadu, i predmeta koje nose, zaštitni pregled i zaštitnu kontrolu tereta, pošte, kabinskih zaliha i zaliha u zračnim lukama te kontrolu pristupa štićenim područjima zračne luke i zaštitno ograničenim područjima. Svaka stranka slaže se da se moraju poštovati odredbe druge stranke o zaštiti u pogledu ulaska na njezino područje, obavljanja operacija u tom području i odlaska zrakoplova iz tog područja.

               4.
                     Stranke nastoje surađivati u pitanjima zaštite zračnog prometa u najvećoj mogućoj mjeri, razmjenjivati informacije o prijetnjama, ranjivosti i rizicima u skladu s međusobnim dogovorom o odgovarajućim načinima sigurnog prijenosa, upotrebe, pohrane i uklanjanja klasificiranih informacija, razgovarati i razmjenjivati iskustva o primjerima dobre prakse, standardima učinkovitosti i detekcije zaštitne opreme, načinima za praćenje usklađenosti i rezultata koji su se u praksi pokazali najboljima, te u svim drugim područjima koje stranke utvrde. Stranke posebno nastoje razviti i održavati dogovore za suradnju među tehničkim stručnjacima u pogledu razvoja i priznavanja standarda zaštite zračnog prometa u cilju olakšavanja takve suradnje, smanjenja administrativnog udvostručivanja i poticanja rane najave i prethodne rasprave novih inicijativa i zahtjeva u području zaštite.

               5.
                     Svaka stranka drugoj stranci na zahtjev stavlja na raspolaganje rezultate revizija koje je proveo ICAO i korektivne mjere koje je poduzela država koja je bila predmet revizije, podložno međusobnom dogovoru o odgovarajućim načinima sigurnog prijenosa, upotrebe, pohrane i uklanjanja takvih informacija.

               6.
                     Stranke su suglasne surađivati u zaštitnim inspekcijskim pregledima koje provode na području bilo koje od njih uspostavom mehanizama, uključujući administrativne dogovore, za uzajamnu razmjenu informacija o rezultatima takvih zaštitnih inspekcijskih pregleda. Stranke su suglasne pozitivno razmotriti zahtjeve za sudjelovanje, u svojstvu promatrača, u zaštitnim inspekcijskim pregledima koje provodi druga stranka.

               7.
                     Podložno stavku 9. i uz puno uvažavanje i međusobno poštovanje suvereniteta druge stranke, stranka može donijeti mjere zaštite za ulazak na svoje područje. Kada je to moguće, ta stranka uzima u obzir mjere zaštite koje druga stranka već primjenjuje i sva mišljenja koja druga stranka izrazi. Svaka stranka priznaje da ništa u ovom članku ne ograničava pravo stranke da ne dopusti ulazak na svoje područje bilo kojem letu koji smatra prijetnjom svojoj sigurnosti.

               8.
                     Stranka može poduzeti hitne mjere za uklanjanje određene sigurnosne prijetnje. O takvim se mjerama odmah obavješćuje druga stranka.  Ne dovodeći u pitanje potrebu poduzimanja hitnih mjera radi zaštite zračnog prometa, stranka prilikom razmatranja mjera zaštite procjenjuje moguće štetne učinke na međunarodni zračni prijevoz i, u mjeri u kojoj joj to zakon dopušta, uzima u obzir takve čimbenike pri određivanju mjera koje su potrebne i primjerene za rješavanje sigurnosnih pitanja.

               9.
                     Stranka ne može zahtijevati da se za usluge zračnog prijevoza s odredištem na njezinu području mjere zaštite provode na području druge stranke. Ako stranka smatra da određena prijetnja zahtijeva hitnu provedbu privremenih mjera uz mjere koje su već na snazi na području druge stranke, ona obavješćuje drugu stranku o pojedinostima te prijetnje, u mjeri u kojoj je to u skladu s potrebom zaštite sigurnosnih podataka, i o predloženim mjerama. Druga stranka u dobroj namjeri razmatra takav prijedlog i može odlučiti provesti dodatne mjere koje smatra potrebnima.  Takve su mjere proporcionalne i vremenski ograničene.

               10.
                     Ako se dogodi otmica civilnog zrakoplova ili drugo nezakonito djelo protiv sigurnosti zrakoplova, putnika, posade, zračnih luka ili navigacijskih uređaja odnosno ako postoji prijetnja da će se to dogoditi, stranke pomažu jedna drugoj olakšavanjem komunikacije i drugim primjerenim mjerama za brzo i sigurno okončanje takvog događaja ili prijetnje.

               11.
                     Svaka stranka poduzima sve mjere koje smatra izvedivima kako bi osigurala da se zrakoplov koji je predmet otmice ili drugih djela nezakonitog ometanja i koji je na tlu na njezinu području zadrži prizemljen, osim ako je njegov odlazak nužan radi prevladavajuće dužnosti zaštite ljudskog života. Ako je izvedivo, takve se mjere poduzimaju na temelju savjetovanja između stranaka.

               12.
                     Ako stranka ima opravdane razloge za sumnju da se druga stranka ne pridržava odredaba ovog članka, ta stranka može zatražiti hitno savjetovanje s drugom strankom. Savjetovanje započinje u roku od 30 dana po primitku takvog zahtjeva. Ako se zadovoljavajući dogovor ne postigne roku od 15 dana po primitku takvog zahtjeva ili u nekom drugom dogovorenom roku, to je opravdan razlog da stranka koja je zatražila savjetovanje poduzme mjere za odbijanje, opoziv, suspenziju, uvođenje uvjeta za ili ograničavanje odobrenja za rad ili tehničkih dozvola zračnog prijevoznika ili zračnih prijevoznika druge stranke kako bi se osigurala usklađenost s ovim člankom. U hitnom slučaju ili u svrhu sprečavanja daljnjeg nepoštovanja ovog članka, stranka može poduzeti privremene mjere prije isteka roka od 15 dana iz ovog stavka.

               13.
                     Svaka mjera poduzeta u skladu sa stavkom 8. obustavlja se ako dotična stranka smatra da djelovanje više nije potrebno ili je zamijenjeno drugim radnjama za ublažavanje prijetnje.  Svaka mjera poduzeta u skladu sa stavkom 12. obustavlja se nakon što se druga stranka uskladi s ovim člankom.  U slučaju mjera poduzetih u skladu sa stavkom 8. ili 12., stranke ih mogu sporazumno obustaviti.

               14.
                     Ako su radnje ili mjere poduzete u skladu sa stavcima 7., 8., 9. ili 12., stranka može primijeniti odredbe o rješavanju sporova iz šestog dijela glave I. [Rješavanje sporova]. Arbitražno tijelo postupa s tim pitanjem kao s hitnim slučajem u smislu članka INST.19. [Hitni postupak].

               Članak AIRTRN.20.: Upravljanje zračnim prometom

               1.
                     Stranke i njihova nadležna tijela i pružatelji usluga u zračnoj plovidbi međusobno surađuju kako bi se poboljšalo sigurno i učinkovito funkcioniranje zračnog prometa u europskoj regiji. Stranke nastoje ostvariti interoperabilnost između svojih pružatelja usluga i pružatelja usluga druge stranke.

               2.
                     Stranke su suglasne surađivati u pitanjima koja se odnose na uspješnost i određivanje cijena usluga u zračnoj plovidbi i funkcija mreže kako bi se optimizirala ukupna učinkovitost leta, smanjili troškovi, na najmanju moguću mjeru smanjio utjecaj na okoliš te povećali sigurnost i kapacitet protoka zračnog prometa između postojećih sustava za upravljanje zračnim prometom stranaka.

               3.
                     Stranke su suglasne promicati suradnju između svojih pružatelja usluga u zračnoj plovidbi radi razmjene podataka o letu i koordinacije protoka zračnog prometa za optimizaciju učinkovitosti leta, a u cilju postizanja veće predvidljivosti, točnosti i kontinuiteta usluga zračnog prometa.

               4.
                     Stranke su suglasne surađivati na svojim programima modernizacije upravljanja zračnim prometom, uključujući aktivnosti istraživanja, razvoja i uvođenja u rad, te poticati uzajamno sudjelovanje u aktivnostima potvrđivanja i dokazivanja u cilju ostvarenja globalne interoperabilnosti.

               Članak AIRTRN.21.: Odgovornost zračnih prijevoznika

               Stranke potvrđuju svoje obveze na temelju Konvencije o ujednačavanju određenih pravila za međunarodni zračni prijevoz, donesene u Montrealu 28. svibnja 1999. (Montrealska konvencija).

               Članak AIRTRN.22.: Zaštita korisnika

               1.
                     Stranke dijele cilj postizanja visoke razine zaštite korisnika i u tu svrhu surađuju.

               2.
                     Stranke osiguravaju poduzimanje učinkovitih i nediskriminirajućih mjera za zaštitu interesa korisnika u zračnom prijevozu. Takve mjere uključuju odgovarajući pristup informacijama, pomoć, među ostalim za osobe s invaliditetom i smanjenom pokretljivošću, povrat troškova i, ako je primjenjivo, odštetu u slučaju uskraćenog ukrcaja, otkazivanja ili kašnjenja leta te učinkovite postupke rješavanja pritužbi.

               3.
                     Stranke se međusobno savjetuju o svim pitanjima koja se odnose na zaštitu korisnika, uključujući o svojim mjerama koje u vezi s tim planiraju.

               Članak AIRTRN.23.: Odnos s drugim sporazumima

               1.
                     Ovaj Sporazum zamjenjuje prethodne sporazume i aranžmane između Ujedinjene Kraljevine i država članica koji se odnose na pitanja iz ove glave, u mjeri u kojoj već nisu zamijenjeni pravom Unije.

               2.
                     Ujedinjena Kraljevina i država članica ne smiju si međusobno dodijeliti prava u vezi sa zračnim prijevozom na svoja državna područja, iz svojih državnih područja ili unutar njih osim prava koja su izričito utvrđena u ovoj glavi, osim kako je utvrđeno u  članku AIRTRN.3. [Prava prometovanja] stavcima 4. i 9].

               3.
                     Ako stranke postanu potpisnice multilateralnog sporazuma ili podrže odluku koju donese ICAO ili druga međunarodna organizacija o pitanjima iz ove glave, o tome se savjetuju s Posebnim odborom za zračni prijevoz kako bi se utvrdilo treba li izmijeniti ovu glavu tako da se te promjene uzmu u obzir.

               4.
                     Ništa u ovoj glavi ne utječe na valjanost i primjenu postojećih i budućih sporazuma između država članica i Ujedinjene Kraljevine u pogledu državnih područja pod njihovim suverenitetom koja nisu obuhvaćena člankom FINPROV.1. [Teritorijalno područje primjene].

               5.
                     Ništa u ovoj glavi ne utječe bilo koje pravo koje je na raspolaganju Ujedinjenoj Kraljevini i državama članicama u okviru Multilateralnog sporazuma o komercijalnim pravima u uslugama izvanrednog zračnog prijevoza u Europi, potpisanog u Parizu 30. travnja 1956., u mjeri u kojoj ta prava nadilaze prava utvrđena u ovoj glavi.

               Članak AIRTRN.24.:  Suspenzija i prestanak

               1.
                     Suspenzija ove glave, u cijelosti ili djelomično, u skladu s člankom INST.24. [Privremena pravna sredstva], može se provesti najranije prvog dana prometne sezone Međunarodne udruge zračnih prijevoznika (IATA) koja slijedi nakon sezone tijekom koje je suspenzija najavljena.

               2.
                     Nakon prestanka ovog Sporazuma u skladu s člankom FINPROV.8. [Prestanak] ili nakon prestanka ove glave u skladu s člankom AIRTRN.25. [Prestanak ove glave] ili člankom OTH.10. [Prestanak drugog dijela] ili članka FISH.17. [Prestanak], odredbe koje reguliraju pitanja obuhvaćena ovom glavom nastavit će se primjenjivati i nakon datuma prestanka iz članka FINPROV.8. [Prestanak] ili članka AIRTRN.25. [Prestanak ove glave] ili članka OTH.10. [Prestanak drugog dijela] ili članka FISH.17. [Prestanak], sve do završetka prometne sezone IATA-koja taj dan bude u tijeku.

               3.
                     Stranka koja suspendira ovu glavu, u cijelosti ili djelomično, ili otkazuje ovaj Sporazum ili ovu glavu o tome obavješćuje ICAO.

               Članak AIRTRN.25.: Prestanak ove glave

               Ne dovodeći u pitanje članak FINPROV.8. [Prestanak], članak OTH.10. [Prestanak drugog dijela] ni članak FISH.17. [Prestanak] svaka stranka može u bilo kojem trenutku otkazati ovu glavu dostavom pisane obavijesti diplomatskim putem. U tom slučaju ova glava prestaje biti na snazi prvog dana devetog mjeseca nakon datuma obavijesti.

               Članak AIRTRN.26.: Registracija Sporazuma

               Ovaj Sporazum i sve njegove izmjene registriraju se pri ICAO-u, u mjeri u kojoj je to relevantno, u skladu s člankom 83. Konvencije.

               Glava II.: Sigurnost zračnog prometa

               Članak AVSAF.1.: Ciljevi

               Ciljevi ove glave su:

               (a)omogućiti recipročno prihvaćanje nalaza o sukladnosti i certifikata koje su izdali nadležna tijela ili odobrene organizacije bilo koje stranke kako je predviđeno u prilozima ovoj glavi;

               (b)promicati suradnju u svrhu postizanja visokog stupnja sigurnosti civilnog zrakoplovstva i usklađenosti sa zahtjevima zaštite okoliša;

               (c)olakšati multinacionalnu dimenziju civilnog zrakoplovstva;

               (d)olakšati i promicati slobodno kretanje aeronautičkih proizvoda i usluga civilnog zrakoplovstva.

               Članak AVSAF.2.: Definicije

               Za potrebe ove glave, primjenjuju se sljedeće definicije:

               (a)„odobrene organizacije” znači svaka pravna osoba koju je nadležno tijelo jedne od stranaka ovlastilo za ostvarivanje privilegija povezanih s područjem primjene ove glave;

               (b)„certifikat” znači svako odobrenje, dozvola ili drugi dokument koji je izdan kao oblik priznavanja usklađenosti aeronautičkog proizvoda civilnog zrakoplovstva, organizacije ili pravne ili fizičke osobe s primjenjivim zahtjevima utvrđenim u zakonima i drugim propisima stranke;

               (c)„aeronautički proizvod civilnog zrakoplovstva” znači svaki civilni zrakoplov, motor zrakoplova ili propeler zrakoplova odnosno podsklop, uređaj, dio ili komponenta, ugrađeni ili namijenjeni za ugradnju u njih;

               (d)„nadležno tijelo” znači Unijina ili državna agencija ili tijelo odgovorno za sigurnost civilnog zrakoplovstva koje je stranka za potrebe ove glave imenovala za obavljanje sljedećih funkcija:

               (I)procjenu usklađenosti aeronautičkih proizvoda civilnog zrakoplovstva, organizacija, uređaja, operacija i usluga koji podliježu njegovu nadzoru s primjenjivim zahtjevima utvrđenim u zakonima i drugim propisima te stranke;

               (II)provedbu praćenja njihove kontinuirane usklađenosti s tim zahtjevima; te

               (III)poduzimanje mjera izvršenja propisa kako bi se osigurala njihova usklađenost s tim zahtjevima;

               (e)„nalazi o sukladnosti” znači činjenice o usklađenosti s primjenjivim zahtjevima iz zakona i propisa stranke utvrđene postupcima kao što su ispitivanje, inspekcijski pregledi, kvalifikacije, odobrenja i praćenje;

               (f)„praćenje” znači redoviti nadzor koji provodi nadležno tijelo stranke radi utvrđivanja trajne usklađenosti s odgovarajućim primjenjivim zahtjevima utvrđenim u zakonima i drugim propisima te stranke;

               (g)„tehnički predstavnik” znači, za Uniju, Agencija Europske unije za sigurnost zračnog prometa („EASA”) ili njezin sljednik, a, za Ujedinjenu Kraljevinu, Tijelo za civilno zrakoplovstvo Ujedinjene Kraljevine („CAA”) ili njegov sljednik; i

               (h)„Konvencija” znači Konvencija o međunarodnom civilnom zrakoplovstvu, potpisana u Chicagu 7. prosinca 1944. i uključuje:

               (I)sve izmjene koje su stupile na snagu u skladu s člankom 94. točkom (a) Konvencije i koje su ratificirale Ujedinjena Kraljevina i država članica ili države članice, kako je relevantno za dotično pitanje;

               (II)sve priloge i sve njihove izmjene u skladu s člankom 90. Konvencije, u onoj mjeri u kojoj su takav prilog ili izmjena u bilo kojem trenutku važeći u Ujedinjenoj Kraljevini i u državi članici ili državama članicama, kako je relevantno za dotično pitanje.

               Članak AVSAF.3.: Područje primjene i provedba

               1.
                     Stranke mogu surađivati u sljedećim područjima:

               (a)svjedodžbe o plovidbenosti i praćenje aeronautičkih proizvoda civilnog zrakoplovstva;

               (b)certifikati o utjecaju na okoliš i ispitivanje utjecaja na okoliš aeronautičkih proizvoda civilnog zrakoplovstva;

               (c)certifikati za projektiranje i proizvodnju te praćenje projektnih i proizvodnih organizacija;

               (d)certificiranje i praćenje organizacija za održavanje;

               (e)licenciranje i osposobljavanje osoblja;

               (f)evaluacija kvalifikacije uređaja koji simulira let;

               (g)operacije zrakoplova;

               (h)upravljanje zračnim prometom i usluge u zračnoj plovidbi; i

               (i)druga područja povezana sa sigurnošću zračnog prometa obuhvaćena prilozima Konvenciji.

               2.
                     Područje primjene ove glave utvrđuje se u prilozima, koji obuhvaćaju sva područja suradnje navedena u stavku 1.

               3.
                     Posebni odbor za sigurnost zračnog prometa može donositi priloge iz stavka 2. ako su obje stranke ustanovile da standardi, pravila, prakse, postupci i sustavi civilnog zrakoplovstva druge stranke osiguravaju dovoljno istovrijednu razinu sigurnosti da bi se dopustilo prihvaćanje nalaza o sukladnosti ili certifikata koje su izdala nadležna tijela druge stranke ili organizacije koje je odobrilo to nadležno tijelo.

               4.
                     U svakom prilogu navedenom u stavku 2. opisuju se uvjeti i metode za recipročno prihvaćanje nalazâ o sukladnosti i certifikatâ te, prema potrebi, prijelazne odredbe.

               5.
                     Tehnički predstavnici mogu razraditi provedbene postupke za svaki pojedini prilog. Tehničke razlike u standardima, pravilima, praksama, postupcima i sustavima civilnog zrakoplovstva stranaka obrađuju se u prilozima navedenima u stavku 2. i provedbenim postupcima.

               Članak AVSAF.4.: Opće obveze

               1.
                     Svaka stranka prihvaća nalaze o sukladnosti i certifikate koje su izdala nadležna tijela ili odobrene organizacije druge stranke u skladu s uvjetima utvrđenima u prilozima navedenima u članku AVSAF.3. stavku 2. [Područje primjene i provedba].

               2.
                     Ništa u ovoj glavi ne podrazumijeva recipročno prihvaćanje normi ili tehničkih propisa stranaka.

               3.
                     Svaka stranka osigurava da njezina nadležna tijela i dalje mogu izvršavati svoje dužnosti u skladu s ovom glavom.

               Članak AVSAF.5.: Neovisnost regulatornih tijela

               Ništa u ovoj glavi ne tumači se kao ograničavanje ovlasti stranke da na temelju svojih zakonodavnih, regulatornih i upravnih mjera odredi razinu zaštite koju smatra primjerenom za sigurnost i okoliš.

               Članak AVSAF.6.: Zaštitne mjere

               1.
                     Svaka stranka može poduzeti sve odgovarajuće i hitne mjere kad god opravdano smatra da postoji rizik da bi aeronautički proizvod civilnog zrakoplovstva, usluga ili bilo koja aktivnost obuhvaćena područjem primjene ove glave mogli ugroziti sigurnost ili okoliš, kršiti njezine primjenjive zakonodavne, regulatorne ili administrativne mjere ili na drugi način ne ispunjivati neki od zahtjeva u području primjene primjenjivog priloga ovoj glavi.

               2.
                     Stranka koja poduzme mjere u skladu sa stavkom 1. obavješćuje o tome drugu stranku pisanim putem u roku od 15 radnih dana od poduzimanja tih mjera i navodi razloge za te mjere.

               Članak AVSAF.7.: Komunikacija

               1.
                     Stranke imenuju kontaktnu točku za komunikaciju o provedbi ove glave i o tome se međusobno obavješćuju. Komunikacija se odvija isključivo na engleskom jeziku.

               2.
                     Stranke jedna drugoj dostavljaju popis nadležnih tijela, a potom i ažurirani popis kad god je to potrebno.

               Članak AVSAF.8.: Transparentnost, regulatorna suradnja i uzajamna pomoć

               1.
                     Svaka stranka osigurava da je druga stranka obaviještena o njezinim zakonima i propisima povezanima s ovom glavom te o svakoj njihovoj bitnoj izmjeni.

               2.
                     Stranke se u mjeri u kojoj je to moguće međusobno obavješćuju o predloženim znatnim revizijama svojih relevantnih zakona, propisa, standarda i zahtjeva kao i svojih sustava za izdavanje certifikata u mjeri u kojoj te revizije mogu utjecati na ovu glavu. U mjeri u kojoj je to moguće, stranke jedna drugoj pružaju mogućnost očitovanja o tim revizijama i primjereno uvažavaju ta očitovanja.

               3.
                     Za potrebe istraživanja i rješavanja određenih sigurnosnih pitanja, nadležna tijela svake stranke mogu dopustiti nadležnim tijelima druge stranke da kao promatrači sudjeluju u njihovim nadzornim aktivnostima kako je navedeno u primjenjivom prilogu ovoj glavi.

               4.
                     Za potrebe praćenja i inspekcijskih pregleda nadležna tijela svake stranke pomažu, prema potrebi, nadležnim tijelima druge stranke kako bi im omogućila neometan pristup reguliranim subjektima pod svojim nadzorom.

               5.
                     Kako bi se osiguralo stalno povjerenje stranaka u pouzdanost postupaka druge stranke za utvrđivanje nalazâ o sukladnosti, svaki tehnički predstavnik može sudjelovati kao promatrač u nadzornim aktivnostima druge stranke, u skladu s postupcima utvrđenima u prilozima ovoj glavi. To sudjelovanje ne smije prerasti u sustavno sudjelovanje u nadzornim aktivnostima druge stranke.

               Članak AVSAF.9.: Razmjena informacija o sigurnosti

               Ne dovodeći u pitanje članak AVSAF.11. [Povjerljivost i zaštita podataka i informacija] i podložno svojem primjenjivom zakonodavstvu, stranke:

               (a)na zahtjev i pravodobno jedna drugoj dostavljaju informacije koje su dostupne njihovim tehničkim predstavnicima o nesrećama, ozbiljnim nezgodama ili događajima u vezi s aeronautičkim proizvodima civilnog zrakoplovstva, uslugama ili aktivnostima obuhvaćenima prilozima ovoj glavi; i

               (b)razmjenjuju druge informacije o sigurnosti ovisno o odluci tehničkih predstavnika.

               Članak AVSAF.10.: Suradnja u aktivnostima izvršavanja zakonodavstva

               Stranke na zahtjev, podložno primjenjivim zakonima i drugim propisima te raspoloživosti potrebnih resursa, preko tehničkih predstavnika ili nadležnih tijela surađuju i pomažu jedna drugoj tijekom istraga ili aktivnosti izvršavanja zakonodavstva u vezi sa svim navodnim povredama zakona ili drugih propisa obuhvaćenih područjem primjene ove glave. Osim toga, svaka stranka odmah obavješćuje drugu stranku o svakoj istrazi koja se tiče zajedničkih interesa.

               Članak AVSAF.11.: Povjerljivost te zaštita podataka i informacija

               1.
                     Svaka stranka u skladu sa svojim zakonima i drugim propisima štiti povjerljivost podataka i informacija koje je na temelju ove glave primila od druge stranke. Stranka koja prima takve podatke i informacije smije ih koristiti samo za potrebe ove glave.

               2.
                     Posebice, stranke u skladu sa svojim zakonima i drugim propisima ne smiju trećoj strani, uključujući javnost, objaviti niti svojim nadležnim tijelima dopustiti da objave bilo kakve podatke i informacije koje su primile od druge stranke na temelju ove glave, a koji su poslovna tajna, intelektualno vlasništvo, povjerljive poslovne ili financijske informacije, vlasnički podaci ili informacije o istrazi koja je u tijeku. U tu se svrhu takvi podaci i informacije smatraju povjerljivima.

               3.
                     Stranka ili nadležno tijelo stranke može pri dostavi podataka ili informacija drugoj stranci ili nadležnom tijelu druge stranke označiti podatke ili informacije za koje smatra da su povjerljivi i da se ne smiju objavljivati. U tom slučaju stranka ili njezino nadležno tijelo jasno označavaju takve podatke ili informacije kao povjerljive.

               4.
                     Ako se stranka ne slaže s oznakom druge stranke ili nadležnog tijela te stranke u skladu sa stavkom 3. ovog članka, može zatražiti savjetovanje s drugom strankom radi rješavanja tog pitanja.

               5.
                     Svaka stranka poduzima sve razumne mjere opreza potrebne kako bi se od neovlaštenog otkrivanja zaštitili podaci i informacije primljeni na temelju ove glave.

               6.
                     Stranka koja prima podatke i informacije od druge stranke na temelju ove glave ne stječe nikakva vlasnička prava na takve podatke i informacije time što ih je primila od druge stranke.

               Članak AVSAF.12.: Donošenje i izmjena priloga ovoj glavi

               Posebni odbor za sigurnost zračnog prometa može izmijeniti PRILOG AVSAF-1. [Certifikacija plovidbenosti i ekološka certifikacija] ovoj glavi, donijeti ili izmijeniti priloge kako je predviđeno člankom AVSAF.3. [Područje primjene i provedba] stavkom 2. i izbrisati bilo koji prilog.

               Članak AVSAF.13.: Povrat troškova

               Svaka stranka nastoji osigurati da sve naknade ili davanja koje stranka ili njezin tehnički predstavnik izreknu pravnoj ili fizičkoj osobi čije su aktivnosti obuhvaćene ovom glavom budu pravedne, razumne i razmjerne pruženim uslugama i da ne budu prepreka trgovini.

               Članak AVSAF.14.: Drugi sporazumi i prethodni aranžmani

               1.
                     Stupanjem na snagu ovog Sporazuma, ovom glavom zamjenjuju se svi bilateralni sporazumi ili aranžmani o sigurnosti zračnog prometa između Ujedinjene Kraljevine i država članica u pogledu bilo kojeg pitanja obuhvaćenog ovom glavom koje je provedeno u skladu s člankom AVSAF.3. [Područje primjene i provedba].

               2.
                     Tehnički predstavnici poduzimaju potrebne mjere za izmjenu ili okončanje, prema potrebi, njihovih prethodnih aranžmana.

               3.
                     Podložno stavcima 1. i 2., ništa u ovoj glavi ne utječe na prava i obveze stranaka na temelju bilo kojeg drugog međunarodnog sporazuma.

               Članak AVSAF.15.: Suspenzija obveza recipročnog prihvaćanja

               1.
                     Stranka ima pravo u cijelosti ili djelomično suspendirati obveze prihvaćanja iz članka AVSAF.4. [Opće obveze] stavka 1. ako druga stranka u bitnome krši svoje obveze iz ove glave.

               2.
                     Prije ostvarivanja svojeg prava na suspenziju obveza prihvaćanja, stranka zahtijeva savjetovanje kako bi zatražila korektivne mjere druge stranke. Tijekom savjetovanja stranke prema potrebi razmatraju učinke suspenzije.

               3.
                     Prava na temelju ovog članka ostvaruju se samo ako druga stranka u odgovarajućem roku nakon savjetovanja nije poduzela korektivne mjere. Ako stranka ostvari pravo u skladu s ovim člankom, ona pisanim putem obavješćuje drugu stranku o svojoj namjeri da suspendira obveze prihvaćanja i obrazlaže razloge te suspenzije.

               4.
                     Takva suspenzija stupa na snagu 30 dana nakon dana obavijesti, osim ako stranka koja je pokrenula suspenziju pisanim putem, prije isteka tog razdoblja, obavijesti drugu stranku o povlačenju obavijesti.

               5.
                     Takva suspenzija ne utječe na valjanost rezultata o provjerama sukladnosti ni certifikata koje su izdala nadležna tijela ili odobrene organizacije druge stranke prije dana na koji je suspenzija počela proizvoditi učinke. Svaka suspenzija koja je počela proizvoditi učinke može se odmah opozvati razmjenom diplomatskih nota između stranaka u tu svrhu.

               Članak AVSAF.16.: Prestanak ove glave

               Ne dovodeći u pitanje članak FINPROV.8. [Prestanak], svaka stranka može u bilo kojem trenutku otkazati ovaj Protokol dostavom pisane obavijesti diplomatskim putem. U tom slučaju ova glava prestaje biti na snazi prvog dana devetog mjeseca nakon datuma obavijesti.

               TREĆI NASLOV: CESTOVNI PRIJEVOZ

               Glava I.: Cestovni prijevoz robe

               Članak ROAD.1.: Cilj

               1.Cilj je ove glave osigurati, u pogledu cestovnog prijevoza robe, kontinuiranu povezivost između, preko i unutar područja stranaka te utvrditi pravila koja se primjenjuju na takav prijevoz.

               2.Stranke su suglasne da pri primjeni ove glave neće poduzimati diskriminirajuće mjere.

               3.Ništa u ovoj glavi ne utječe na cestovni prijevoz robe unutar područja jedne od stranaka koji obavlja prijevoznik u cestovnom prijevozu tereta osnovan na tom području.

               Članak ROAD.2.: Opseg

               1.Ova glava primjenjuje se na cestovni prijevoz robe u komercijalne svrhe između, preko i unutar područja stranaka i ne dovodi u pitanje primjenu pravila koja je utvrdila Europska konferencija ministara prometa.

               2.Svaki cestovni prijevoz robe za koji se ne prima izravna ili neizravna naknada i kojim vozač vozila ili druge osobe izravno ili neizravno ne ostvaruju prihod te koji nije povezan s profesionalnom djelatnošću smatra se prijevozom robe u nekomercijalne svrhe.

               Članak ROAD.3.: Definicije

               Za potrebe ove glave, i uz definicije iz drugog dijela prvog naslova glave II. [Usluge i ulaganja] prvog poglavlja članka [SERVIN 1.2.] [Definicije], primjenjuju se sljedeće definicije:

               (a)„vozilo” znači motorno vozilo registrirano na području stranke ili skup vozila, od kojih je barem motorno vozilo registrirano na području stranke, i koji se koriste isključivo za prijevoz tereta;

               (b)„prijevoznik u cestovnom prijevozu tereta” znači svaka fizička ili pravna osoba koji obavlja cestovni prijevoz robe vozilom u komercijalne svrhe;

               (c)„prijevoznik u cestovnom prijevozu tereta osnovan u stranci” znači prijevoznik u cestovnom prijevozu tereta koji je pravna osoba s poslovnim nastanom na području stranke ili fizička osoba stranke;

               (d)„stranka poslovnog nastana” znači stranka u kojoj prijevoznik u cestovnom prijevozu tereta ima poslovni nastan;

               (e)„vozač” znači svaka osoba koja upravlja vozilom, makar i nakratko, ili koja se po službenoj dužnosti nalazi u vozilu kako bi prema potrebi mogla voziti;

               (f)„tranzit” znači kretanje vozila preko područja stranke bez utovara ili istovara robe;

               (g) „regulatorne mjere” znači:

               (i)za Uniju:

               (A)uredbe i direktive, u skladu s člankom 288. Ugovora o funkcioniranju Europske unije (UFEU); i

               (B)provedbeni i delegirani akti, u skladu s članku 290. odnosno 291. UFEU-a; i

               ii. za Ujedinjenu Kraljevinu:

               (A)primarno zakonodavstvo; i

               (B)sekundarno zakonodavstvo.

               Članak ROAD.4. Prijevoz robe između, preko i unutar područja stranaka

               1.Ako su ispunjeni uvjeti iz stavka 2., prijevoznici u cestovnom prijevozu tereta osnovani u stranci mogu obavljati:

               (a)vožnje natovarenih vozila s područja stranke poslovnog nastana na područje druge stranke i obratno, s tranzitom ili bez tranzita preko državnog područja treće zemlje;

               (b)vožnje natovarenih vozila s područja stranke poslovnog nastana na područje iste stranke, s tranzitom preko područja druge stranke;

               (c)vožnje natovarenih vozila s područja stranke poslovnog nastana i na njega, s tranzitom preko područja druge stranke;

               (d)vožnje praznih vozila u vezi s putovanjima iz točaka od (a) do (c).

               2.Prijevoznici u cestovnom prijevozu tereta osnovani u stranci mogu obavljati vožnju iz stavka 1. samo:

               (a)ako posjeduju valjanu dozvolu izdanu u skladu s člankom ROAD.5. [Zahtjevi za prijevoznike], osim u slučajevima iz članka ROAD.6. [Izuzeća od zahtjeva za dozvole]; i

               (b)ako vožnju obavljaju vozači koji posjeduju potvrdu o stručnoj osposobljenosti u skladu s člankom ROAD.7. [Zahtjevi za vozače] stavkom 1.

               3.U skladu sa stavkom 6. i ako su ispunjeni uvjeti iz stavka 2., prijevoznici u cestovnom prijevozu tereta iz Ujedinjene Kraljevine mogu obaviti do dvije vožnje natovarenih vozila iz jedne u drugu državu članicu, bez povratka na državno područje Ujedinjene Kraljevine, pod uvjetom da takve vožnje slijede vožnju s državnog područja Ujedinjene Kraljevine koja je dopuštena u skladu sa stavkom 1. točkom (a).

               4.Ne dovodeći u pitanje stavak 5., podložno stavku 6. i pod uvjetom da su ispunjeni uvjeti iz stavka 2., prijevoznici u cestovnom prijevozu tereta Ujedinjene Kraljevine mogu obaviti jednu vožnju s teretom unutar državnog područja države članice pod uvjetom da te vožnje:

               (a)slijede vožnju s područja Ujedinjene Kraljevine koja je dopuštena u skladu sa stavkom 1. točkom (a); i

               (b)obavljaju se u roku od sedam dana od istovara na državnom području države članice robe koja se prevozi u vožnji iz točke (a).

               5.Podložno stavku 6. i ako su ispunjeni uvjeti iz stavka 2., prijevoznici u cestovnom prijevozu tereta iz Ujedinjene Kraljevine sa sjedištem u Sjevernoj Irskoj mogu obaviti do dvije vožnje natovarenih vozila na državnom području Irske pod uvjetom da te vožnje:

               (a)slijede vožnju s područja Sjeverne Irske koja je dopuštena u skladu sa stavkom 1. točkom (a); i

               (b)obavljaju se u roku od sedam dana od istovara na državnom području Irske robe koja se prevozi u vožnji iz točke (a).

               6.Prijevoznici u cestovnom prijevozu tereta Ujedinjene Kraljevine ograničeni su na najviše dvije vožnje unutar područja Unije u skladu sa stavcima 3., 4. i 5. prije povratka na državno područje Ujedinjene Kraljevine.

               7.Ako su ispunjeni uvjeti iz stavka 2., prijevoznici u cestovnom prijevozu tereta iz Unije mogu obaviti do dvije vožnje natovarenih vozila na državnom području Ujedinjene Kraljevine pod uvjetom da te vožnje:

               (a)slijede vožnju s područja Unije koja je dopuštena u skladu sa stavkom 1. točkom (a); i

               (b)obavljaju se u roku od sedam dana od istovara na državnom području Ujedinjene Kraljevine robe koja se prevozi u vožnji iz točke (a).

               Članak ROAD.5.: Zahtjevi za prijevoznike

               1.Prijevoznici u cestovnom prijevozu tereta osnovani u stranci koji obavljaju vožnju iz članka ROAD.4. [Prijevoz robe između, preko i unutar područja stranaka] moraju posjedovati valjanu dozvolu izdanu u skladu sa stavkom 2. ovog članka.

               2.Dozvole se izdaju, u skladu s pravom stranaka, samo prijevoznicima u cestovnom prijevozu tereta koji ispunjuju zahtjeve iz dijela A Priloga ROAD-1. odjeljka 1. kojima se uređuje pristup i obavljanje djelatnosti prijevoznika u cestovnom prijevozu tereta.

               3.Ovjerena vjerodostojna preslika dozvole mora se nalaziti u vozilu te se mora predočiti na zahtjev službenika svake stranke ovlaštenog za obavljanje inspekcijskog pregleda. Dozvola i njezine ovjerene vjerodostojne preslike odgovaraju jednom od uzoraka utvrđenih u Prilogu ROAD-1. dijelu A Dodatku ROAD.A.1.3., kojim se uređuju i uvjeti za njezinu upotrebu.

               4.Prijevoznici u cestovnom prijevozu tereta dužni su ispunjivati zahtjeve iz Priloga ROAD-1. dijela A odjeljka 2. kojima se utvrđuju zahtjevi za upućivanje vozača kada obavljaju vožnju iz članka ROAD.4. [Prijevoz robe između, preko i unutar područja stranaka] stavaka 3. i 7.

               Članak ROAD.6.: Izuzeća od zahtjeva za dozvole

               Sljedeće vrste prijevoza robe i vožnje praznih vozila u vezi s takvim prijevozom mogu se obavljati bez valjane dozvole, kako je navedeno u članku 5. [Zahtjevi za prijevoznike]:

               (a)prijevoz pošte kao univerzalna usluga;

               (b)prijevoz oštećenih ili pokvarenih vozila;

               (c)do 20. veljače 2022. prijevoz tereta u motornim vozilima čija najveća dopuštena masa, uključujući najveću dopuštenu masu prikolica, ne prelazi 3,5 tona;

               (d)od 21. veljače 2022. prijevoz tereta u motornim vozilima čija najveća dopuštena masa, uključujući najveću dopuštenu masu prikolica, ne prelazi 2,5 tona;

               (e)prijevoz medicinskih proizvoda, uređaja, opreme i drugih proizvoda potrebnih u slučaju pružanja hitne medicinske pomoći, posebno u slučaju prirodnih katastrofa ili humanitarne pomoći;

               (f)prijevoz tereta vozilima ako su ispunjeni sljedeći uvjeti:

               (I)teret koji se prevozi vlasništvo je prijevoznika u cestovnom prijevozu tereta odnosno taj ga je prijevoznik prodao, kupio, dao u najam ili unajmio, proizveo, izdvojio, preradio ili popravio;

               (II)svrha vožnje prijevoz je tereta u prostore prijevoznika u cestovnom prijevozu tereta ili iz njih odnosno premještanje tereta unutar ili izvan prostora prijevoznika za njegove vlastite potrebe;

               (III)vozilima koja se koriste za takav prijevoz upravljaju, u skladu s ugovornom obvezom, zaposlenici prijevoznika u cestovnom prijevozu tereta ili osoblje koje mu je stavljeno na raspolaganje;

               (IV)vozila koja prevoze teret u vlasništvu su prijevoznika u cestovnom prijevozu tereta ili ih je on kupio uz odgodu plaćanja ili unajmio; i

               (V)takav prijevoz pomoćna je djelatnost u ukupnoj djelatnosti prijevoznika u cestovnom prijevozu tereta;

               (g)prijevoz robe motornim vozilima čija najveća dopuštena brzina ne prelazi 40 km/h.

               Članak ROAD.7.: Zahtjevi za vozače

               1.
                     Vozači vozila koji obavljaju vožnje iz članka ROAD.4. [Prijevoz robe između, preko i unutar područja stranaka] dužni su:

               (a)posjedovati potvrdu o stručnoj osposobljenosti izdanu u skladu s Prilogom ROAD- 1. dijelom B odjeljkom 1.; i

               (b)poštovati pravila o vremenu vožnje i radnom vremenu, razdobljima odmora, stankama i upotrebi tahografa u skladu s Prilogom ROAD-1. dijelom B odjeljcima od 2. do 4.

               2.
                     Na međunarodni cestovni prijevoz koji se djelomično odvija izvan područja stranaka umjesto stavka 1. točke (b) tijekom cijele vožnje primjenjuje se Europski sporazum o radu posada vozila u međunarodnom cestovnom prijevozu (AETR), sastavljanom u Ženevi 1. srpnja 1970.

               Članak ROAD.8.: Zahtjevi za vozila

               1.Stranka na svojem području ne smije odbiti ili zabraniti upotrebu vozila koje obavlja vožnju iz članka ROAD.4. [Prijevoz robe između, preko i unutar područja stranaka] ako to vozilo ispunjuje zahtjeve iz Priloga ROAD-1. dijela C odjeljka 1.

               2.Vozila koja obavljaju vožnje iz članka ROAD.4. [Prijevoz robe između, preko i unutar područja stranaka] opremljena su tahografom koji je izrađen, ugrađen, upotrebljavan, ispitan i kontroliran u skladu s Prilogom ROAD-1. dijelom C odjeljkom 2.

               Članak ROAD.9.: Pravila u cestovnom prometu

               Kad se nalaze na području druge stranke, vozači vozila koji obavljaju prijevoz robe u skladu s ovom glavom poštuju nacionalne zakone i propise koji su na tom području na snazi u pogledu cestovnog prometa.

               Članak ROAD.10.: Izrada zakona i Posebni odbor za cestovni prijevoz

               1.
                     Kada stranka predloži novu regulatornu mjeru u području obuhvaćenom Prilogom ROAD-1., ona:

               (a)što je prije moguće obavješćuje drugu stranku o predloženoj regulatornoj mjeri; i

               (b)izvješćuje drugu stranku o napretku te regulatorne mjere.

               2.
                     Na zahtjev jedne od stranaka, razmjena stajališta u okviru Posebnog odbora za cestovni prijevoz o tome hoće li se predložena nova regulatorna mjera primjenjivati na vožnje iz članka ROAD.4. [Prijevoz robe između, preko i unutar područja stranaka] održava se u roku od najkasnije dva mjeseca od podnošenja takvog zahtjeva.

               3.
                     Kada stranka donese novu regulatornu mjeru iz stavka 1., o tome obavješćuje drugu stranku i dostavlja tekst nove regulatorne mjere u roku od tjedan dana od njezine objave.

               4.
                     Posebni odbor za cestovni prijevoz sastaje se, na zahtjev bilo koje stranke, u roku od dva mjeseca od podnošenja tog zahtjeva kako bi raspravljao o svakoj novoj donesenoj regulatornoj mjeri, bez obzira na to je li dostavljena obavijest o mjeri u skladu sa stavkom 1. ili 3. odnosno je li održana rasprava u skladu sa stavkom 2.

               5.
                     Posebni odbor za cestovni prijevoz  može:

               (a)izmijeniti Prilog ROAD-1. kako bi se uzeo u obzir regulatorni i/ili tehnološki napredak ili kako bi se osigurala zadovoljavajuća provedba ove glave;

               (b)potvrditi da su izmjene uvedene novom regulatornom mjerom u skladu s Prilogom ROAD-1.; ili

               (c)odlučiti o bilo kojoj drugoj mjeri za zaštitu urednog funkcioniranja ove glave.

               Članak ROAD.11.: Korektivne mjere

               1.
                     Ako jedna stranka smatra da je druga stranka donijela regulatornu mjeru koja nije u skladu sa zahtjevima iz Priloga ROAD-1., posebno u slučajevima kada Posebni odbor za cestovni prijevoz nije donio odluku u skladu s člankom 10. [Izrada zakona i Posebni odbor za cestovni prijevoz] stavkom 5. i ako druga stranka unatoč tomu primjenjuje odredbe nove regulatorne mjere na njezine prijevoznike u cestovnom prijevozu tereta, vozače ili vozila, stranka može, nakon što o tome obavijesti drugu stranku, donijeti odgovarajuće korektivne mjere, uključujući suspenziju obveza u skladu s ovim Sporazumom ili bilo kojim dopunskim sporazumom, pod uvjetom da takve mjere:

               (a)ne prelaze razinu koja je istovjetna poništenju ili umanjenju koristi uzrokovanom novom regulatornom mjerom koju je donijela druga stranka a, a koja nije u skladu sa zahtjevima iz Priloga ROAD-1.; i i

               (b)stupaju na snagu najranije sedam dana od kada stranka koja namjerava poduzeti takve mjere obavijesti drugu stranku u skladu s ovim stavkom.

               2.
                     Odgovarajuće korektivne mjere prestaju se primjenjivati:

               (a)ako se stranka koja je poduzela takve mjere uvjeri da druga stranka ispunjuje svoje obveze iz ove glave; ili

               (b)u skladu s pravorijekom arbitražnog tijela.

               3.Stranka se ne smije pozivati na Sporazum WTO-a ni bilo koji drugi međunarodni sporazum kako bi spriječila drugu stranku da suspendira obveze iz ovog članka.

               Članak ROAD.12.: Oporezivanje

               1.Vozila koja se upotrebljavaju za prijevoz robe u skladu s ovom glavom oslobađaju se od poreza i naknada koji se naplaćuju za posjedovanje ili prometovanje vozila na području druge stranke.

               2.Oslobođenje iz stavka 1. ne primjenjuje se:

               (a)na porez ili naknadu za potrošnju goriva,

               (b)na naknadu za korištenje ceste ili cestovne mreže, ili

               (c)na naknadu za korištenje određenih mostova, tunela ili trajekata.

               3.Gorivo u standardnim spremnicima vozila i posebnim kontejnerima, privremeno uneseno, koje se upotrebljava izravno u svrhu pogona i, prema potrebi, za rad rashladnih sustava i drugih sustava tijekom prijevoza, kao i maziva koja se nalaze u motornim vozilima i potrebna za njihov uobičajeni rad tijekom vožnje, oslobođeni su carina i svih drugih poreza i davanja, kao što su PDV i trošarine, te ne podliježu nikakvim uvoznim ograničenjima.

               4.Zamjenski dijelovi uvezeni radi popravka na području jedne stranke vozila koje je registrirano ili stavljeno u promet u drugoj stranci unose se na temelju privremenog bescarinskog uvoza i bez zabrana ili ograničenja uvoza. Zamijenjeni dijelovi podliježu carinama i drugim porezima (PDV) te se ponovno izvoze ili uništavaju pod nadzorom carinskih tijela druge stranke.

               Članak ROAD.13.: Obveze iz drugih glava

               Drugi dio prvi naslov glava II. treće poglavlje članci SERVIN 3.2. [Pristup tržištu] i SERVIN 3.4. [Nacionalni tretman] ugrađuju se u ovu glavu i čine njezin sastavni dio te se primjenjuju na tretman prijevoznika u cestovnom prijevozu tereta koji obavljaju vožnje u skladu s člankom ROAD.4. [Prijevoz robe između, preko i unutar područja stranaka].

               Članak ROAD.14.: Prestanak ove glave

               5. Ne dovodeći u pitanje članak FINPROV.8. [Prestanak], svaka stranka može u bilo kojem trenutku otkazati ovaj Protokol dostavom pisane obavijesti diplomatskim putem. U tom slučaju ova glava prestaje biti na snazi prvog dana devetog mjeseca nakon datuma obavijesti.

               Glava II.: Cestovni prijevoz putnika

               Članak X Opseg

               1.Cilj je ove glave osigurati, u pogledu cestovnog prijevoza putnika, kontinuiranu povezivost između, preko i unutar područja stranaka te utvrditi pravila koja se primjenjuju na takav prijevoz. Primjenjuje se na povremeni, linijski i posebni linijski prijevoz putnika običnim i turističkim autobusima između, preko i unutar područja stranaka.

               2.Stranke su suglasne da pri primjeni ove glave neće poduzimati diskriminirajuće mjere.

               3.Ništa u ovoj glavi ne utječe na prijevoz putnika unutar područja jedne od stranaka koji obavlja prijevoznik u cestovnom prijevozu putnika osnovan na tom području.

               Članak X+1.: Definicije

               Za potrebe ove glave, i uz definicije iz drugog dijela prvog naslova glave II. [Usluge i ulaganja] prvog poglavlja članka SERVIN 1.2. [Definicije], primjenjuju se sljedeće definicije:

               (a)„obični i turistički autobusi” znači vozila koja su po tipu konstrukcije i opremi prikladna za prijevoz više od devet osoba, uključujući vozača, i koja su namijenjena toj svrsi;

               (b)„usluge prijevoza putnika” znači usluge cestovnog prijevoza običnim i turističkim autobusima za javnost ili određene kategorije korisnika za naknadu koju plaća osoba koja koristi prijevoz ili organizator prijevoza;

               (c)„prijevoznik u cestovnom prijevozu putnika” znači svaka fizička ili pravna osoba, bez obzira na to ima li vlastitu pravnu osobnost ili ovisi o tijelu koje ima pravnu osobnost, koja pruža usluge prijevoza putnika;

               (d)„prijevoznik u cestovnom prijevozu putnika osnovan u stranci” znači prijevoznik u cestovnom prijevozu putnika koji je pravna osoba s poslovnim nastanom na području stranke ili fizička osoba stranke;

               (e)„linijski prijevoz” znači usluge prijevoza putnika koje se pružaju u određenim vremenskim razmacima duž određenih dionica, pri čemu se putnici mogu ukrcati i iskrcati na unaprijed određenim postajama;

               (f)„posebni linijski prijevoz” znači usluge prijevoza određenih kategorija putnika uz isključenje ostalih putnika, bez obzira na to tko ga organizira, i koji se obavlja u skladu s uvjetima utvrđenima za linijski prijevoz. Usluge posebnog linijskog prijevoza uključuju:

               (I)prijevoz radnika od kuće do radnog mjesta i natrag; i

               (II)prijevoz učenika i studenata do obrazovne ustanove i natrag.

               Činjenica da se posebni linijski prijevoz prilagođava potrebama korisnika ne utječe na njegovu kategorizaciju kao linijskog prijevoza;

               (g)„skupina” znači jedno od sljedećeg:

               (I)jedna ili više povezanih fizičkih ili pravnih osoba i njihova matična fizička ili pravna osoba ili osobe,

               (II)jedna ili više povezanih fizičkih ili pravnih osoba koje imaju istu matičnu fizičku ili pravnu osobu ili osobe;

               (h)„Interbus ugovor” znači Ugovor o međunarodnom povremenom prijevozu putnika običnim i turističkim autobusima, kako je naknadno izmijenjen, koji je stupio na snagu 1. siječnja 2003.;

               (i)„tranzit” znači kretanje običnih i turističkih autobusa preko područja stranke bez ukrcaja ili iskrcaja putnika.

               (j)„povremeni prijevoz” znači usluge koje nisu obuhvaćene definicijom usluga linijskog prijevoza i posebnog linijskog prijevoza i čije je glavno obilježje prijevoz skupina putnika okupljenih na inicijativu naručitelja prijevoza ili samog prijevoznika u cestovnom prijevozu putnika.

               Članak X+2.: Prijevoz putnika običnim i turističkim autobusima između, preko i unutar područja stranaka

               1.Prijevoznici u cestovnom prijevozu putnika osnovani u stranci mogu, pri pružanju usluga linijskog i posebnog linijskog prijevoza, obavljati vožnje natovarenih vozila s područja stranke na područje druge stranke, s tranzitom ili bez tranzita preko državnog područja treće zemlje, i vožnje praznih vozila povezane s njima.

               2.Prijevoznici u cestovnom prijevozu putnika osnovani u stranci mogu, pri pružanju usluga linijskog i posebnog linijskog prijevoza, obavljati vožnje natovarenih vozila s područja stranke u kojoj su osnovani na područje iste stranke, s tranzitom preko područja druge stranke, i vožnje praznih vozila povezane s njima.

               3.Prijevoznik u cestovnom prijevozu putnika osnovan u stranci ne smije pružati usluge linijskog ili posebnog linijskog prijevoza ako su polazište i odredište na području druge stranke.

               4.Ako je usluga prijevoza putnika iz stavka 1. dio usluge prijevoza u područje ili iz područja stranke u kojoj je prijevoznik u cestovnom prijevozu putnika osnovan, putnici se mogu ukrcavati ili iskrcavati putem na području druge stranke, pod uvjetom da je zaustavljanje dopušteno u skladu s pravilima koja se primjenjuju na tom području.

               5.Ako je usluga prijevoza putnika iz ovog članka dio usluge međunarodnog linijskog ili posebnog linijskog prijevoza između Irske i Ujedinjene Kraljevine u vezi sa Sjevernom Irskom, putnike na području jedne stranke može ukrcavati ili iskrcavati prijevoznik u cestovnom prijevozu putnika osnovan u drugoj stranci.

               6.Prijevoznici u cestovnom prijevozu putnika osnovani u stranci mogu privremeno pružati usluge povremenog prijevoza na otoku Irskoj u kojima se putnici ukrcavaju i iskrcavaju na području druge stranke.

               7.Prijevoznici u cestovnom prijevozu putnika mogu, pri pružanju usluga povremenog prijevoza, obavljati vožnje natovarenih vozila s područja stranke, preko područja druge stranke na državno područje zemlje koja nije stranka Interbus ugovora, uključujući povezane vožnje praznih vozila.

               8.Usluge prijevoza putnika iz ovog članka obavljaju se običnim i turističkim autobusima registriranima u stranci u je kojoj prijevoznik u cestovnom prijevozu putnika osnovan ili boravi. Ti obični i turistički autobusi moraju biti u skladu s tehničkim standardima utvrđenima u Prilogu 2. Interbus ugovoru.

               Članak X+3.: Uvjeti za pružanje usluga iz članka X+2.

               1.Linijski prijevoz mora biti dostupan svim prijevoznicima u cestovnom prijevozu putnika osnovanima u stranci, iako se prema potrebi može zahtijevati obavezna rezervacija.

               2.Za obavljanje linijskog i posebnog linijskog prijevoza potrebna je dopusnica u skladu s člankom X+4. i stavkom 6.

               3.Na linijsku prirodu usluge prijevoza ne smiju utjecati nikakve prilagodbe uvjeta obavljanja djelatnosti.

               4.Organizacija usporednih ili privremenih linija koje opslužuju isto tržište kao i postojeći linijski prijevoz, neopsluživanje određenih postaja i opsluživanje dodatnih postaja u postojećem linijskom prijevozu podliježu istim pravilima koja se primjenjuju i na postojeći linijski prijevoz.

               5.Primjenjuju se odjeljci V. (Socijalne odredbe) i VI. (Carinske i fiskalne odredbe) Interbus ugovora te njegovi prilozi I. (Uvjeti koji se primjenjuju na prijevoznike u cestovnom prijevozu putnika) i II. (Tehničke norme koje se primjenjuju na obične i turističke autobuse).

               6.U razdoblju od šest mjeseci od datuma stupanja na snagu ovog Sporazuma za usluge posebnog linijskog prijevoza nije potrebna dopusnica ako su obuhvaćene ugovorom sklopljenim između organizatora i prijevoznika u cestovnom prijevozu putnika.

               7.Za povremene usluge obuhvaćene ovom glavom u skladu s člankom X.+2. nije potrebno odobrenje. Međutim, za organizaciju usporednih ili privremenih usluga prijevoza koje su usporedive s postojećim uslugama linijskog prijevoza i kojima se opslužuje isto tržište potrebna je dopusnica u skladu s odjeljkom VIII. Interbus ugovora.

               Članak X+4.: Dopusnica

               1.Dopusnice za pružanje usluga iz članka X+2. izdaje nadležno tijelo stranke na čijem je području prijevoznik u cestovnom prijevozu putnika osnovan („tijelo koje izdaje dopusnice”).

               2.Ako je prijevoznik u cestovnom prijevozu putnika osnovan u Uniji, dopusnice izdaje nadležno tijelo države članice polazišta ili odredišta.

               3.U slučaju skupine prijevoznika u cestovnom prijevozu putnika koji namjeravaju obavljati uslugu iz članka X+ 2., tijelo koje izdaje dopusnice jest nadležno tijelo kojem se podnosi zahtjev u skladu s člankom X+5. stavkom 1. drugim dijelom.

               4.Dopusnice se izdaju na ime prijevoznika u cestovnom prijevozu putnika i nisu prenosive. Međutim, prijevoznik u cestovnom prijevozu putnika kojemu je izdana dopusnica može, uz suglasnost tijela koje izdaje dopusnice, obavljati usluge prijevoza preko podvozara ako je takva mogućnost u skladu s pravom stranke. U tom se slučaju u dopusnici mora navesti ime podvozara i njegova uloga. Podvozar je prijevoznik u cestovnom prijevozu putnika osnovan u stranci i dužan je poštovati sve odredbe ove glave.

               U slučaju skupine prijevoznika u cestovnom prijevozu putnika koji namjeravaju obavljati uslugu iz članka X+ 2., dopusnica se izdaje na ime svih prijevoznika u cestovnom prijevozu putnika u toj skupini i u njoj se navode imena svih prijevoznika. Dopusnica se izdaje prijevozniku u cestovnom prijevozu putnika kojeg su drugi prijevoznici u cestovnom prijevozu putnika osnovani u stranci ovlastili u te svrhe i koji ju je zatražilo, a drugi prijevoznici u cestovnom prijevozu putnika dobivaju ovjerene preslike.

               5.Ne dovodeći u pitanje članak X+6. stavak 3., razdoblje valjanosti dopusnice ne smije biti dulje od pet godina. Razdoblje valjanosti može se skratiti na zahtjev podnositelja zahtjeva ili na temelju dogovora nadležnih tijela stranaka na čijem se području putnici ukrcavaju ili iskrcavaju.

               6.U dopusnici se navodi:

               (a)vrsta usluge prijevoza;

               (b)itinerar, a posebno polazište i odredište;

               (c)razdoblje valjanosti dopusnice; i

               (d)postaje i vozni red.

               7.Dopusnice moraju biti u skladu s obrascem utvrđenim u Prilogu ROAD-2.

               8.Prijevoznik u cestovnom prijevozu putnika osnovan u stranci koji obavlja uslugu iz članka X+ 2. može koristiti dodatna vozila ako nastupe privremene ili izvanredne okolnosti. Takva dodatna vozila mogu se koristiti samo pod uvjetima koji su istovjetni onima utvrđenima u dopusnici iz stavka 6.

               U tom slučaju, osim isprava iz članka X+10. stavaka 1. i 2., prijevoznik u cestovnom prijevozu putnika osigurava da se u vozilu nalazi primjerak ugovora između prijevoznika u međunarodnom linijskom ili posebnom linijskom cestovnom prijevozu putnika i poduzeća koje osigurava dodatna vozila odnosno druga istovrijedna isprava i da se predoči na zahtjev službenika ovlaštenog za obavljanje inspekcijskog pregleda.

               Članak X+5.: Podnošenje zahtjeva za izdavanje dopusnice

               1.Prijevoznik u cestovnom prijevozu putnika osnovan u stranci podnosi zahtjev za izdavanje dopusnice tijelu koje izdaje dopusnice iz članka X+ 4. stavka 1.

               Za svaku liniju podnosi se samo jedan zahtjev. U slučajevima iz članka X+4. stavka 3., zahtjev podnosi prijevoznik kojeg su drugi prijevoznici za to ovlastili. Zahtjev se upućuje tijelu koje izdaje dopusnice u stranci u kojoj je osnovan prijevoznik u cestovnom prijevozu putnika koji podnosi zahtjev.

               2.Zahtjevi za izdavanje dopusnice podnose se na temelju obrasca utvrđenog u Prilogu ROAD-3.

               3.Prijevoznik u cestovnom prijevozu putnika koji podnosi zahtjev za izdavanje dopusnice dužan je dostaviti sve dodatne informacije koje smatra važnima ili koje zahtijeva tijelo koje izdaje dopusnice, a posebno isprave navedene u Prilogu ROAD-3.

               Članak X+6.: Postupak izdavanja dopusnica

               1.Dopusnica se izdaje uz suglasnost nadležnih tijela stranke na čijem se području putnici ukrcavaju ili iskrcavaju. Tijelo koje izdaje dopusnicu tim nadležnim tijelima i nadležnim tijelima preko čijih državnih područja linija prolazi bez ukrcaja ili iskrcaja putnika prosljeđuje presliku zahtjeva zajedno s preslikama svih drugih relevantnih isprava, uključujući svoju procjenu.

               Za Uniju, nadležna tijela iz prvog dijela ovog stavka tijela su onih država članica na čijim se državnim područjima putnici ukrcavaju ili iskrcavaju i preko čijih državnih područja linija prolazi bez ukrcaja ili iskrcaja putnika.

               2.Nadležna tijela od kojih je zatražena suglasnost priopćavaju tijelu koje izdaje dopusnice svoju odluku o zahtjevu u roku od četiri mjeseca. Taj se rok računa od dana primitka zahtjeva za suglasnost koji je naveden na potvrdi o primitku. Negativna odluka nadležnih tijela od kojih je zatražena suglasnost sadržava odgovarajuće obrazloženje. Ako tijelo koje izdaje dopusnice ne dobije odgovor u roku od četiri mjeseca, smatra se da su nadležna tijela suglasna i tijelo koje izdaje dopusnice može izdati dopusnicu.

               Nadležna tijela stranke preko čijeg područja linija prolazi bez ukrcaja ili iskrcaja putnika mogu u roku od četiri mjeseca obavijestiti tijelo koje izdaje dopusnicu o svojim primjedbama.

               3.Na usluge koje su odobrene na temelju Uredbe (EZ) br. 1073/2009 Europskog parlamenta i Vijeća
                  70
                prije isteka prijelaznog razdoblja i za koje dozvola istječe na kraju prijelaznog razdoblja, primjenjuje se sljedeće:

               (a)ako su, podložno promjenama potrebnima za usklađivanje s člankom X.+ 2, uvjeti obavljanja djelatnosti jednaki onima koji su utvrđeni u dopusnici izdanoj na temelju Uredbe (EZ) br. 1073/2009, relevantno tijelo koje izdaje dopusnicu na temelju ove glave može, na zahtjev ili na drugi način, prijevozniku u cestovnom prijevozu putnika izdati odgovarajuću dopusnicu u skladu s ovom glavom. Ako se izda takva dopusnica, smatra se da postoji suglasnost nadležnih tijela stranke na čijem se području putnici ukrcavaju ili iskrcavaju, kako je navedeno u stavku 2. Ta nadležna tijela i nadležna tijela stranke preko čijeg područja linija prolazi bez ukrcaja ili iskrcaja putnika mogu u svakom trenutku obavijestiti tijelo koje izdaje dopusnicu o svojim primjedbama;

               (b)ako se primjenjuje točka (a), razdoblje valjanosti odgovarajuće dopusnice izdane na temelju ove glave ne smije biti dulje od posljednjeg dana razdoblja valjanosti navedenog u dopusnici koja je prethodno izdana na temelju Uredbe (EZ) br. 1073/2009.

               4.Tijelo koje izdaje dopusnice odlučuje o zahtjevu najkasnije u roku od šest mjeseci od dana kad prijevoznik u cestovnom prijevozu putnika podnese zahtjev.

               5.Dopusnica se ne izdaje u slučaju da:

               (a)podnositelj zahtjeva za izdavanje dopusnice ne može s pomoću opreme koja mu je izravno dostupna pružati uslugu koja je predmet zahtjeva;

               (b)podnositelj zahtjeva za izdavanje dopusnice nije poštovao nacionalne ili međunarodne propise o cestovnom prijevozu, a posebno uvjete i zahtjeve koji se odnose na dopusnice za međunarodni cestovni prijevoz putnika, ili je odgovoran za teške povrede zakonodavstva stranke o cestovnom prijevozu, posebno u pogledu pravila koja se primjenjuju na vozila, razdoblja vožnje i odmora za vozače;

               (c)nisu ispunjeni uvjeti za izdavanje dopusnice ako je riječ o zahtjevu za produljenje dopusnice;

               (d)stranka na temelju detaljne analize odluči da bi dotična usluga na dotičnim izravnim dionicama ozbiljno utjecala na održivost usporedive usluge koja se obavlja na temelju jednog ili više ugovora o pružanju javne usluge u skladu s pravom stranke na dotičnim izravnim dionicima. U tom slučaju, ta stranka utvrđuje nediskriminirajuće kriterije na temelju kojih se određuje bi li usluga za koju je zatražena dopusnica ozbiljno utjecala na održivost prethodno navedene usporedive usluge, te ih dostavlja drugoj stranci iz stavka 1.; ili

               (e)stranka na temelju detaljne analize odluči da glavna svrha pružanja usluge nije prijevoz putnika između postaja na području stranaka.

               Ako, zbog iznimnih okolnosti koje nije bilo moguće predvidjeti u trenutku izdavanja dopusnice, postojeća usluga ozbiljno utječe na održivost usporedive usluge na dotičnim izravnim dionicama koja se obavlja na temelju jednog ili više ugovora o pružanju javne usluge u skladu s pravom stranke, stranka može, uz suglasnost druge stranke, te nakon što je šest mjeseci unaprijed o tome obavijestila prijevoznika u cestovnom prijevozu putnika, suspendirati ili oduzeti dopusnicu za obavljanje međunarodnog prijevoza običnim i turističkim autobusima.

               Činjenica da su cijene jednog prijevoznika u cestovnom prijevozu putnika osnovanom u stranci niže od cijena koje su ponudili drugi prijevoznici u cestovnom prijevozu putnika ili da na dotičnoj liniji već voze drugi prijevoznici u cestovnom prijevozu putnika ne opravdava, sama po sebi, odbijanje zahtjeva za izdavanje dopusnice.

               6.Po završetku postupka utvrđenog u stavcima od 1. do 5., tijelo koje izdaje dopusnice dužno je izdati dopusnicu ili službeno odbiti zahtjev za izdavanje dopusnice.

               U odlukama o odbijanju zahtjeva navode se razlozi na kojima se te odluke temelje. U slučaju da je zahtjev prijevoznog poduzeća odbijen, stranke tom prijevoznom poduzeću osiguravaju mogućnost podnošenja žalbe.

               Tijelo koje izdaje dopusnice dužno je obavijestiti nadležna tijela druge stranke o svojoj odluci te im poslati presliku dopusnice.

               Članak X+7.: Produljenje ili izmjena dopusnice

               1.Članak X+6. primjenjuje se mutatis mutandis na zahtjeve za produljenje dopusnice ili izmjenu uvjeta za obavljanje prijevoza za koji se traži dopusnica.

               2.Ako postojeća dopusnica istekne u roku od šest mjeseci od dana stupanja na snagu ovog Sporazuma, rok u kojem nadležna tijela iz članka X.+6 stavka 2. obavješćuju tijelo koje izdaje dopusnicu o svojoj suglasnosti ili o primjedbama, u vezi sa zahtjevom u skladu s tim člankom, iznosi dva mjeseca.

               3.U slučaju manjih izmjena uvjeta obavljanja djelatnosti, osobito prilagodbi vremenskih intervala, cijena karata i voznih redova, tijelo koje izdaje dopusnice treba samo obavijestiti nadležno tijelo druge stranke o toj izmjeni. Promjene voznih redova ili vremenskih intervala koje utječu na vremenski raspored kontrola na granicama između stranaka ili na granicama trećih zemalja ne smatraju se manjim izmjenama.

               Članak X+8.: Istek roka valjanosti dopusnice

               1.Ne dovodeći u pitanje članak X+6. stavak 3., dopusnica za pružanje usluge prijevoza iz članka X+2. istječe na kraju razdoblja valjanosti ili tri mjeseca nakon što tijelo koje izdaje dopusnice dobije obavijest od njezina nositelja o namjeri ukidanja usluge. Takva obavijest mora sadržavati odgovarajuće obrazloženje.

               2.Ako više nema potražnje za uslugama prijevoza, obavijest iz stavka 1. dostavlja se u roku od mjesec dana.

               3.Tijelo koje izdaje dopusnice obavješćuje nadležna tijela druge stranke o prestanku valjanosti dopusnice.

               4.Nositelj dopusnice dužan je mjesec dana unaprijed primjerenom javnom objavom obavijestiti korisnike dotične usluge prijevoza o njezinu ukidanju.

               Članak X+9.: Obveze prijevoznika

               1.Osim u slučaju više sile, prijevoznik u cestovnom prijevozu putnika osnovan u stranci koji pruža uslugu iz članka X+ 2. dužan je pokrenuti uslugu bez odgode te do isteka valjanosti dopusnice poduzimati sve mjere kako bi osigurao uslugu prijevoza koja ispunjuje standarde u pogledu kontinuiteta, redovitosti i kapaciteta te uvjete utvrđene u skladu s člankom X+ 4. stavkom 6. i u Prilogu ROAD-2.

               2.Prijevoznik u cestovnom prijevozu putnika osnovan u stranci navodi itinerar prijevoza, autobusne postaje, vozni red, cijene karata i uvjete prijevoza tako da su ti podaci lako dostupni svim korisnicima.

               3.Stranke mogu sporazumno i uz suglasnost nositelja dopusnice izmijeniti uvjete obavljanja djelatnosti iz članka X+ 2.

               Članak X+10.: Isprave koje se moraju nalaziti u običnom ili turističkom autobusu

               1.Ne dovodeći u pitanje članak X+4. stavak 8., dopusnica za obavljanje usluga iz članka X+2. ili njezina ovjerena preslika i dozvola prijevozniku za obavljanje međunarodnog cestovnog prijevoza putnika ili njezina ovjerena preslika, koji su izdani u skladu s nacionalnim zakonodavstvom ili zakonodavstvom Unije, moraju se nalaziti u običnom ili turističkom autobusu i predočiti na zahtjev službenika ovlaštenog za obavljanje inspekcijskog pregleda.

               2.Ne dovodeći u pitanje stavak 1. i članak X+4. stavak 8., u slučaju posebnog linijskog prijevoza, ugovor između organizatora prijevoza i prijevoznika ili njegova preslika te isprava kojom se dokazuje da putnici pripadaju posebnoj kategoriji, uz isključenje drugih putnika, u svrhe posebnog linijskog prijevoza također služe kao kontrolne isprave te se moraju nalaziti u vozilu i predočiti na zahtjev službenika ovlaštenog za obavljanje inspekcijskog pregleda.

               3.Prijevoznici u cestovnom prijevozu putnika koji obavljaju povremeni prijevoz u skladu s člankom X+ 2 stavcima 6. i 7. moraju imati ispunjeni putni list prema predlošku iz Priloga ROAD-4. Knjige putnih listova izdaje nadležno tijelo državnog područja na kojem je prijevoznik registriran ili tijela koja je imenovalo nadležno tijelo.

               Članak X+11.: Pravila u cestovnom prometu

               Kad se nalaze na području druge stranke, vozači običnih i turističkih autobusa koji obavljaju prijevoz putnika u skladu s ovom glavom poštuju nacionalne zakone i propise koji su na tom području na snazi u pogledu cestovnog prometa.

               Članak X+12.: Primjena

               Odredbe ove glave prestaju se primjenjivati od dana stupanja na snagu Protokola uz Interbus ugovor o međunarodnom povremenom prijevozu putnika običnim i turističkim autobusima za Ujedinjenu Kraljevinu, ili šest mjeseci nakon stupanja na snagu tog Protokola za Uniju, ovisno o tome što bude ranije, osim za potrebe obavljanja usluga iz članka X+2 stavka 2.; članka X+2 stavka 5. ; članka X+2 stavka 6. i članka  X+2 stavka 7.

               Članak X+13.: Obveze iz drugih glava

               Drugi dio prvi naslov glava II. treće poglavlje članci SERVIN 3.2. [Pristup tržištu] i SERVIN 3.4. [Nacionalni tretman] ugrađuju se u ovu glavu i čine njezin sastavni dio te se primjenjuju na tretman prijevoznika koji obavljaju vožnje u skladu s člankom X+2. ove glave.

               Članak X+14.: Posebni odbor

               Posebni odbor za cestovni prijevoz može izmijeniti priloge ROAD-2. ROAD-3. I ROAD-4. kako bi se u obzir uzeo regulatorni razvoj. Posebni odbor može donijeti mjere za provedbu ove glave.

               ČETVRTI NASLOV: KOORDINACIJA SUSTAVA SOCIJALNE SIGURNOSTI I VIZE ZA KRATKOROČNE POSJETE

               Glava I.: Koordinacija sustavâ socijalne sigurnosti

               Ch.SSC.1.: Pregled

               Države članice i Ujedinjena Kraljevina koordiniraju svoje sustave socijalne sigurnosti u skladu s Protokolom o koordinaciji sustava socijalne sigurnosti kako bi osigurale prava iz sustava socijalne sigurnosti osobama koje su njime obuhvaćene.

               Ch.SSC.2.: Zakonito boravište

               1.
                     Protokol o koordinaciji sustavâ socijalne sigurnosti primjenjuje se na osobe koje zakonito borave u državi članici ili Ujedinjenoj Kraljevini.

               2.
                     Stavak 1. ovog članka ne utječe na prava na novčane naknade koja se odnose na prethodna razdoblja zakonitog boravišta osoba obuhvaćenih člankom SSC.2. [Obuhvaćene osobe] Protokola o koordinaciji sustavâ socijalne sigurnosti.

               Ch.SSC.3.: Prekogranične situacije

               1.
                     Protokol o koordinaciji sustavâ socijalne sigurnosti primjenjuje se samo na situacije nastale između jedne ili više država članica Unije i Ujedinjene Kraljevine.

               2.
                     Protokol o koordinaciji sustavâ socijalne sigurnosti ne primjenjuje na osobe čije su situacije u svim pogledima ograničene na Ujedinjenu Kraljevinu ili države članice.

               Ch.SSC.4.: Imigracijski zahtjevi

               Protokol o koordinaciji sustavâ socijalne sigurnosti primjenjuje ne dovodeći u pitanje pravo države članice ili Ujedinjene Kraljevine da naplati zdravstvenu naknadu u skladu s nacionalnim zakonodavstvom u vezi sa zahtjevom za dozvolu ulaska, privremenog boravka, rada ili boravišta u toj državi.

               Glava II.: Vize za kratke posjete

               Članak VSTV.1.: Vize za kratke posjete

               1.
                     Stranke napominju da na dan stupanja na snagu ovog Sporazuma obje stranke za svoje državljane predviđaju bezvizni režim za kratka putovanja u skladu sa svojim domaćim pravom.   Svaka stranka dužna je pravodobno obavijestiti drugu stranku o namjeri uvođenja obveze posjedovanja vize za kratke posjete državljana druge stranke i to, ako je moguće, najmanje tri mjeseca prije nego što takav zahtjev stupi na snagu.

               2.
                     Pridržavajući se stavka 3. i članka FINPROV.10 [Buduće pristupanje Uniji], u slučaju da Ujedinjena Kraljevina odluči državljanima države članice uvesti obvezu posjedovanja vize za kratke posjete, taj se zahtjev primjenjuje na državljane svih država članica.

               3.
                     Ovim se člankom ne dovode u pitanje dogovori postignuti između Ujedinjene Kraljevine i Irske u vezi sa Zajedničkim putnim prostorom.

               PETI NASLOV: RIBARSTVO

               Prvo poglavlje: Početne odredbe

               Članak FISH.1. Suverena prava stranaka kao obalnih država

               Stranke potvrđuju da bi se suverena prava obalnih država koja stranke ostvaruju u svrhu istraživanja, iskorištavanja, očuvanja i upravljanja živim resursima u svojim vodama trebala provoditi u skladu s načelima i na temelju načela međunarodnog prava, uključujući Konvenciju Ujedinjenih naroda o pravu mora od 10. prosinca 1982.

               Članak FISH.2.: Ciljevi i načela

               1.
                     Stranke surađuju kako bi osigurale da ribolovne aktivnosti za dijeljene stokove u njihovim vodama budu dugoročno ekološki održive i da doprinose ostvarivanju gospodarskih i društvenih prednosti, uz puno poštovanje prava i obveza stranaka kao neovisnih obalnih država.

               2.
                     Strankama je zajednički cilj iskorištavanje dijeljenih stokova na razinama namijenjenima održavanju i postupnom obnavljanju populacije izlovljavanih vrsta iznad razina biomase koje mogu osigurati najviši održivi prinos.

                  3.         Stranke uzimaju u obzir sljedeća načela:

               (a)primjena predostrožnog pristupa upravljanju ribarstvom;

               (b)promicanje dugoročne (okolišne, društvene i gospodarske) održivosti i optimalnog iskorištavanja dijeljenih stokova;

               (c)odluke o očuvanju i upravljanju ribarstvom temelje se na najboljim raspoloživim znanstvenim savjetima, prvenstveno onima koje je dalo Međunarodno vijeće za istraživanje mora (ICES);

               (d)osiguravanje selektivnosti u ribarstvu radi zaštite agregacija juvenilnih riba i riba u mrijestu te izbjegavanja i smanjenja neželjenih usputnih ulova;

               (e)uzimanje u obzir i što veće smanjenje štetnih utjecaja ribarstva na morski ekosustav te uzimanje u obzir potreba za očuvanjem morske biološke raznolikosti;

               (f)primjena proporcionalnih i nediskriminirajućih mjera za očuvanje morskih živih resursa i upravljanje ribolovnim resursima, uz istodobno očuvanje regulatorne autonomije stranaka;

               (g)osiguravanje prikupljanja i pravovremenog dijeljenja potpunih i točnih podataka relevantnih za očuvanje dijeljenih stokova i za upravljanje ribarstvom;

               (h)osiguravanje sukladnosti s mjerama očuvanja i upravljanja u području ribarstva te suzbijanja nezakonitog, neprijavljenog i nereguliranog ribolova; i

               (i)osiguravanje pravovremenog uvođenja svih dogovorenih mjera u regulatorne okvire stranaka.

               Članak FISH.3.: Definicije

               1.Za potrebe ovog naslova primjenjuju se sljedeće definicije:

               (a)„IGP” (stranke) znači, u skladu s Konvencijom Ujedinjenih naroda o pravu mora od 10. prosinca 1982.:

               (I)u slučaju Unije, isključivi gospodarski pojasevi koje su njezine države članice uspostavile uz svoja europska područja;

               (II)isključivi gospodarski pojas koji je uspostavila Ujedinjena Kraljevina;

               (b)„predostrožni pristup upravljanju ribarstvom” znači pristup prema kojem izostanak odgovarajućih znanstvenih podataka ne opravdava odgodu ili nepoduzimanje mjera upravljanja za očuvanje ciljanih vrsta, povezanih ili ovisnih vrsta i neciljanih vrsta i njihova okoliša;

               (c)„dijeljeni stokovi” znači ribe, uključujući sve vrste školjkaša koje se nalaze u vodama stranaka, što uključuje mekušce i rakove;

               (d)„TAC” znači ukupni dopušteni ulov, odnosno najveće količine stoka (ili stokova) određenog opisa koje se mogu uloviti u određenom razdoblju;

               (e)„stokovi izvan kvote” znači stokovi kojima se ne upravlja u okviru TAC-ova;

               (f)„teritorijalno more” (stranke) znači, u skladu s Konvencijom Ujedinjenih naroda o pravu mora od 10. prosinca 1982.:

               (I)u slučaju Unije, odstupajući od članka FINPROV.1 stavka 1. [Teritorijalno područje primjene], teritorijalno more koje su njezine države članice uspostavile uz svoja europska područja;

               (II)teritorijalno more koje je uspostavila Ujedinjena Kraljevina;

               (g)„vode” (stranke) znači:

               (I)u slučaju Unije, odstupajući od članka FINPROV.1 stavka 1. [Teritorijalno područje primjene], IGP-ovi država članica i njihova teritorijalna mora;

               (II)u slučaju Ujedinjene Kraljevine, njezin IGP i njezino teritorijalno more, isključujući za potrebe članaka FISH.8 [Pristup vodama], FISH.9 [Kompenzacijske mjere u slučaju povlačenja ili smanjenja pristupa] i Priloga FISH.4 [Protokol o pristupu vodama] teritorijalno more uz Bailiwick Guernsey, Bailiwick Jersey i Otok Man;

               (h)„plovilo” (stranke) znači:

               (I)u slučaju Ujedinjene Kraljevine, ribarsko plovilo koje plovi pod zastavom Ujedinjene Kraljevine, registrirano u Ujedinjenoj Kraljevini, Bailiwicku Guernseyu, Bailiwicku Jerseyu ili na Otoku Manu i ima dozvolu uprave za ribarstvo Ujedinjene Kraljevine;

               (II)u slučaju Unije, ribarsko plovilo koje plovi pod zastavom države članice i registrirano je u Uniji.

               Drugo poglavlje: Očuvanje i održivo iskorištavanje

               Članak FISH.4. Upravljanje ribarstvom

               1.
                     Svaka stranka odlučuje o svim mjerama koje se primjenjuju na njezine vode radi ostvarivanja ciljeva utvrđenih u članku FISH.2. [Ciljevi i načela] stavcima 1. i 2. i uzimajući u obzir načela iz članka FISH.2. [Ciljevi i načela] stavka 3.

               2.
                     Mjere iz stavka 1. stranka temelji na najboljim raspoloživim znanstvenim savjetima.

               Stranka ne primjenjuje mjere iz stavka 1. na plovila druge stranke u svojim vodama, osim ako primjenjuje iste mjere i na svoja plovila.

               Drugim podstavkom ne dovode se u pitanje obveze stranaka na temelju Sporazuma o mjerama države luke, sustava kontrole i provedbe Komisijina programa za ribarstvo sjeveroistočnog Atlantika, mjera očuvanja i provedbe Organizacije za ribarstvo sjeverozapadnog Atlantika i Preporuke 18 – 09 Međunarodne komisije za očuvanje atlantskih tuna o mjerama države luke za sprečavanje, suzbijanje i zaustavljanje nezakonitog, neprijavljenog i nereguliranog ribolova.

               Posebni odbor za ribarstvo može izmijeniti popis postojećih međunarodnih obveza iz trećeg podstavka.

               3.
                     Svaka stranka obavješćuje drugu stranku o novim mjerama iz stavka 1. koje će vjerojatno utjecati na plovila druge stranke prije primjene tih mjera, dajući dovoljno vremena drugoj stranci da dostavi primjedbe ili zatraži objašnjenje.

               Članak FISH.5.: Odobrenja, sukladnost i izvršenje

               1.
                     Ako plovila imaju pristup ribolovu u vodama druge stranke u skladu s člankom FISH.8 [Pristup vodama] i člankom FISH.10 [Pristup vodama Bailiwick Guernsey, Bailiwick Jersey i Otok Man]:

               (a)svaka stranka pravodobno dostavlja drugoj stranci popis plovila za koji želi ishoditi odobrenja ili dozvole za ribolov; i

               (b)druga stranka izdaje odobrenje ili povlasticu za ribolov.

               2.
                     Svaka stranka poduzima sve potrebne mjere za osiguranje sukladnosti svojih plovila s pravilima koja se primjenjuju na ta plovila u vodama druge stranke, uključujući uvjete za odobrenje ili dozvolu.

               Treće poglavlje: Aranžmani u pogledu pristupa vodama i resursima

               Članak FISH.6. Ribolovne mogućnosti

               1.Do 31. siječnja svake godine stranke dogovaraju raspored savjetovanja s ciljem dogovaranja TAC-ova za stokove navedene u Prilogu FISH.1. za narednu godinu ili godine. U tom rasporedu se uzimaju u obzir druga godišnja savjetovanja s drugim obalnim državama koja utječu na jednu od stranaka ili obje stranke.

               2.Stranke održavaju godišnja savjetovanja kako bi do 10. prosinca svake godine postigle dogovor o TAC-ovima za sljedeću godinu za stokove navedene u Prilogu FISH.1. To uključuje ranu razmjenu mišljenja o prioritetima čim se primi savjet o razini TAC-ova. Te TAC-ove stranke dogovaraju:

               (a)na temelju najboljih raspoloživih znanstvenih savjeta te drugih relevantnih čimbenika, uključujući socioekonomske aspekte; i

               (b)u skladu sa svim primjenjivim višegodišnjim strategijama očuvanja i upravljanja koje su stranke dogovorile.

               3.Udio TAC-ova za stokove navedene u Prilogu FISH.1 raspodjeljuje se između stranaka u skladu s udjelima u kvotama utvrđenima u tom Prilogu.

               4.Godišnja savjetovanja mogu, među ostalim, obuhvaćati i sljedeće:

               (a)prijenos udjela jedne stranke u TAC-ovima na drugu stranku;

               (b)popis stokova čiji je ribolov zabranjen;

               (c)utvrđivanje TAC-ova za stokove koji nisu navedeni u prilozima FISH.1. ili FISH.2. i udjela stranaka u tim stokovima;

               (d)mjere upravljanja ribarstvom uključujući, prema potrebi, ograničenja ribolovnog napora;

               (e)stokove od obostranog interesa stranaka koji nisu navedeni u prilozima ovom naslovu.

               5.Stranke mogu održati savjetovanja u cilju dogovaranja izmijenjenih TAC-ova na zahtjev jedne od stranaka.

               6.Voditelji delegacija stranaka sastavljaju i potpisuju pisani zapis u kojem dokumentiraju dogovore stranaka koji su rezultat savjetovanja na temelju ovog članka.

               7.Svaka stranka pravodobno obavješćuje drugu stranku prije određivanja ili izmjene TAC-ova za stokove navedene u Prilogu FISH.3.

               8.Stranke su suglasne uspostaviti mehanizam za dobrovoljne prijenose ribolovnih mogućnosti između stranaka tijekom godine, koji će se provoditi svake godine. O pojedinostima tog mehanizma odlučuje Posebni odbor za ribarstvo. Stranke su dužne razmotriti mogućnost prijenosa ribolovnih mogućnosti za stokove koji su nedovoljno iskorišteni ili se predviđa da će to biti, po tržišnoj vrijednosti putem ovog mehanizma.

               Članak FISH.7.: Privremeni TAC-ovi

               1.Ako stranke do 10. prosinca ne postignu dogovor o TAC-u za stok naveden u Prilogu FISH.1. ili Prilogu FISH.2.A ili B, one odmah nastavljaju savjetovanja s kontinuiranim ciljem postizanja dogovora o TAC-u. Stranke intenzivno surađuju na istraživanju svih mogućnosti za postizanje dogovora u najkraćem mogućem roku.

               2.Ako za stok naveden u Prilogu FISH.1. ili Prilogu FISH.2.A i B na dan 20. prosinca nije dogovoren TAC, svaka stranka utvrđuje privremeni TAC koji odgovara razini koju preporučuje ICES, a primjenjuje se od 1. siječnja.

               3.Odstupajući od stavka 2., TAC-ovi za posebne stokove utvrđuju se u skladu sa smjernicama donesenima u skladu sa stavkom 5.

               4.Za potrebe ovog članka „posebni stokovi” znači:

               (a)stokovi za koje ICES savjetuje da TAC bude jednak nuli;

               (b)stokovi ulovljeni u mješovitom ribolovu, ako su ti stokovi ili drugi stok u istoj vrsti ribolova osjetljivi; ili

               (c)drugi stokovi za koje stranke smatraju da zahtijevaju poseban tretman.

               5.Posebni odbor za ribarstvo do 1. srpnja 2021. donosi smjernice za utvrđivanje privremenih TAC-ova za posebne stokove.

               6.Nakon primitka ICES-ova savjeta o TAC-ovima, stranke svake godine raspravljaju, kao prioritet, o posebnim stokovima i o primjeni smjernica utvrđenih u stavku 5. na utvrđivanje privremenih TAC-ova od strane svake stranke.

               7.Svaka stranka utvrđuje svoj udio za svaki privremeni TAC, koji ne smije premašiti njezin udio kako je utvrđen u odgovarajućem prilogu.

               8.Privremeni TAC-ovi i udjeli iz stavaka 2., 3. i 7. primjenjuju se dok se ne postigne dogovor u skladu sa stavkom 1.

               9.Svaka stranka odmah obavješćuje drugu stranku o svojim privremenim TAC-ovima na temelju stavaka 2. i 3. i o svojem privremenom udjelu u svakom od tih TAC-ova na temelju stavka 7.

               Članak FISH.8. Pristup vodama

               1.Pod uvjetom da su TAC-ovi dogovoreni, svaka stranka plovilima druge stranke odobrava pristup ribolovu u svojim vodama na relevantnim potpodručjima ICES-a te godine. Pristup se odobrava na razini i pod uvjetima utvrđenima u tim godišnjim savjetovanjima.

               2.Stranke se u godišnjim savjetovanjima mogu dogovoriti o dodatnim posebnim uvjetima pristupa u pogledu:

               (a)dogovorenih ribolovnih mogućnosti;

               (b)svih višegodišnjih strategija za stokove izvan kvota izrađenih u skladu s člankom FISH.16. [Posebni odbor za ribarstvo] stavkom 1. točkom (c); i

               (c)svih tehničkih mjera i mjere očuvanja koje su dogovorile stranke, ne dovodeći u pitanje članak FISH.4.[Upravljanje ribarstvom].

               3.Stranke provode godišnja savjetovanja, među ostalim o razini i uvjetima pristupa iz stavka 1. ovog članka, u dobroj vjeri i s ciljem osiguravanja obostrano zadovoljavajuće ravnoteže interesa obiju stranaka.

               4.Ta bi savjetovanja obično trebala dovesti do toga da svaka stranka odobrava:

               (a)pristup ribljim stokovima navedenima u Prilogu FISH.1. i Prilogu FISH.2.A, B i F u IGP-u druge strane (ili ako se pristup odobrava u skladu s točkom (c), u IGP-ovima i zonama navedenima u toj točki) na razini koja je razumno razmjerna udjelima stranaka u TAC-ovima;

               (b)pristup ribljim stokovima izvan kvote u IGP-u druge strane (ili ako se pristup odobrava u skladu s točkom (c), u IGP-ovima i zonama navedenima u toj točki), na razini koja je barem jednaka prosječnoj tonaži koju je ta stranka ulovila u vodama druge stranke u razdoblju 2012.–2016.; i

               (c)pristup vodama stranaka između šest i dvanaest nautičkih milja od polazne crte u zonama ICES-a 4c i 7d–g za kvalificirana plovila, u mjeri u kojoj su ribarska plovila Unije i ribarska plovila Ujedinjene Kraljevine imala pristup tim vodama 31. prosinca 2020.

               Za potrebe točke (c) „kvalificirano plovilo” znači plovilo stranke koje je obavljalo ribolov u zoni navedenoj u prethodnoj rečenici u četiri godine u razdoblju od 2012. do 2016. ili njegovu izravnu zamjenu.

               Godišnja savjetovanja iz točke (c) mogu uključivati odgovarajuće financijske obveze i prijenose kvota između stranaka.

               5.Tijekom primjene privremenog TAC-a, do donošenja dogovorenog TAC-a, stranke odobravaju privremeni pristup ribolovu na relevantnim potpodručjima ICES-a kako slijedi:

               (a)za stokove navedene u Prilogu FISH.1. i stokove izvan kvote, od 1. siječnja do 31. ožujka na razinama predviđenima stavkom 4. točkama (a) i (b);

               (b)za stokove navedene u Prilogu FISH.2., od 1. siječnja do 14. veljače na razinama predviđenima stavkom 4. točkom (a); i

               (c)u pogledu pristupa ribi u zoni od šest do dvanaest nautičkih milja, pristup u skladu sa stavkom 4. točkom (c) od 1. siječnja do 31. siječnja na razini koja odgovara prosječnoj mjesečnoj tonaži ulovljenoj u toj zoni u prethodna tri mjeseca.

               Takav pristup za svaki od relevantnih stokova iz točaka (a) i (b) razmjeran je prosječnom postotku udjela stranke u godišnjem TAC-u koji su plovila te stranke ulovila u vodama druge stranke na relevantnim potpodručjima ICES-a tijekom istog razdoblja u prethodne tri kalendarske godine. Isto se primjenjuje, mutatis mutandis, na pristup ribljim stokovima izvan kvote.

               Do 15. siječnja za situaciju iz točke (c) ovog stavka, do 31. siječnja za stokove navedene u Prilogu FISH.2. i do 15. ožujka za sve druge stokove, svaka stranka obavješćuje drugu stranku o promjeni razine i uvjeta pristupa vodama koji će se primjenjivati od 1. veljače za situaciju iz točke (c), od 15. veljače za stokove navedene u Prilogu FISH.2. i od 1. travnja za sve druge stokove na relevantnim područjima ICES-a.

               6.Ne dovodeći u pitanje članak FISH.7. [Privremeni TAC-ovi] stavke 1. i 8., nakon razdoblja od mjesec dana za situaciju iz stavka 5. točke (c), mjesec i pol dana za stokove navedene u Prilogu FISH.2. i tri mjeseca za sve druge stokove, stranke nastoje dogovoriti daljnje privremene aranžmane o pristupu na odgovarajućoj geografskoj razini kako bi se poremećaji u ribolovnim aktivnostima smanjili na najmanju moguću mjeru.

               7.Pri odobravanju pristupa u skladu sa stavkom 1. stranka može uzeti u obzir usklađenost pojedinačnih plovila ili skupina plovila s primjenjivim pravilima u njezinim vodama tijekom prethodne godine i mjerama koje je druga stranka poduzela u skladu s člankom FISH.5. [Odobrenja, sukladnost i izvršavanje] stavkom 2. tijekom prethodne godine.

               8.Ovaj članak primjenjuje se u skladu s Prilogom FISH.4. [Protokol o pristupu vodama].

               Članak FISH.9.: Kompenzacijske mjere u slučaju ukidanja ili smanjenja pristupa

               1.
                     Na temelju obavijesti stranke („stranka domaćin”) u skladu s člankom FISH.8. [Pristup vodama] stavkom 5., druga stranka („stranka koja obavlja ribolov”) može poduzeti kompenzacijske mjere razmjerne gospodarskom i društvenom učinku promjene razine i uvjeta pristupa vodama. Takav se učinak mjeri na temelju pouzdanih dokaza, a ne samo na temelju nagađanja i mogućnosti. Dajući prednost onim kompenzacijskim mjerama kojima se najmanje ometa funkcioniranje ovog Sporazuma, stranka koja obavlja ribolov može u cijelosti ili djelomično suspendirati pristup svojim vodama i povlašteno tarifno postupanje odobreno za proizvode ribarstva u skladu s člankom GOODS.5. [Zabrana carina].

               2. Kompenzacijska mjera iz stavka 1. može stupiti na snagu najranije sedam dana nakon što je stranka koja obavlja ribolov obavijestila stranku domaćina o planiranoj suspenziji na temelju stavka 1., a, u svakom slučaju, najranije 1. veljače za situaciju iz članka 8. [Pristup vodama] stavka 5. točke (c), 15. veljače za stokove iz Priloga FISH.2. i 1. travnja za druge stokove. Stranke odmah se savjetuju u okviru Posebnog odbora s ciljem postizanja obostrano prihvatljivog rješenja. U toj se obavijesti utvrđuju:

               (a)datum od kojeg stranka koja obavlja ribolov namjerava uvesti suspenziju; i

               (b)obveze koje se suspendiraju i razinu planirane suspenzije.

               3.           Nakon obavijesti o kompenzacijskim mjerama u skladu sa stavkom 2., stranka domaćin može zatražiti osnivanje arbitražnog tijela u skladu sa šestim dijelom glavom I. [Rješavanje sporova] člankom INST.14. [Arbitražni postupak] bez savjetovanja u skladu s člankom INST.13. [Savjetovanje]. Arbitražno tijelo može samo preispitati usklađenost kompenzacijskih mjera sa stavkom 1. Arbitražni sud za potrebe šestog dijela glave I. [Rješavanje sporova] članka INST.19. [Hitan postupak] s tim pitanjem postupa kao s hitnim slučajem.

               4.  Kad uvjeti za poduzimanje kompenzacijskih mjera iz stavka 1. više nisu ispunjeni, takve se mjere odmah ukidaju.

               5.
                     Na temelju nalaza protiv stranke koja obavlja ribolov u postupku iz stavka 3., stranka domaćin može od arbitražnog tijela zatražiti da, u roku od 30 dana od pravorijeka, odredi razinu suspenzije obveza na temelju ovog Sporazuma koja ne premašuje razinu istovjetnu poništenju ili šteti uzrokovanoj primjenom kompenzacijskih mjera, ako utvrdi značajnu neusklađenost kompenzacijskih mjera sa stavkom 1. U zahtjevu se predlaže razina suspenzije u skladu s načelima utvrđenima u stavku 1. i svim relevantnim načelima utvrđenima u članku INST.34.C [Suspenzija obveza za potrebe članka LPFS.3.12. stavka 12., članka FISH.9. stavka 5. i članka FISH.14. stavka 7.]. Stranka domaćin može primijeniti razinu suspenzije obveza na temelju ovog Sporazuma u skladu s razinom suspenzije koju je odredilo arbitražno tijelo, i to najranije 15 dana nakon takvog pravorijeka.

               6.           Stranka se ne smije pozivati na Sporazum WTO-a ni bilo koji drugi međunarodni sporazum kako bi spriječila drugu stranku da suspendira obveze iz ovog članka.

               Članak FISH.10.: Pristup vodama Bailiwicka Guernseyja, Bailiwicka Jerseyja i Otoka Mana

               1.
                     Odstupajući od članka FISH.8. [Pristup vodama] stavaka 1. i od 3. do 7., FISH.9. [Kompenzacijske mjere u slučaju ukidanja ili smanjenja pristupa] i Priloga FISH.4. [Protokol o pristupu vodama], svaka stranka plovilima druge stranke odobrava pristup ribi u svojim vodama u skladu sa stvarnim opsegom i prirodom ribolovnih aktivnosti za koje se može dokazati da su ih od 1. veljače 2017. do 31. siječnja 2020. u tim vodama obavila plovila druge stranke na temelju bilo kojeg sporazuma koji je bio na snazi na dan 31. siječnja 2020.

               2.
                     Za potrebe ovog članka, u mjeri u kojoj se primjenjuju drugi članci ovog naslova u odnosu na aranžmane za pristup utvrđene u skladu s ovim člankom:

               (a)„kvalificirano plovilo” znači, u pogledu ribolovnih aktivnosti koje se obavljaju u vodama uz Bailiwick Guernsey, Bailiwick Jersey, Otok Man ili državu članicu, svako plovilo koje je obavljalo ribolov u teritorijalnome moru uz to područje ili tu državu članicu više od deset dana u bilo kojem od tri 12-mjesečna razdoblja koja završavaju 31. siječnja između 1. veljače 2017. i 31. siječnja 2020.;

               (b)„plovilo”/„plovilo stranke)” znači, u odnosu na Ujedinjenu Kraljevinu, ribarsko plovilo koje plovi pod zastavom Ujedinjene Kraljevine, registrirano je u Bailiwicku Guernseyju, Bailiwicku Jerseyju ili na Otoku Manu i ima dozvolu uprave za ribarstvo Ujedinjene Kraljevine;

               (c)„vode” (stranke) znači:

               (I)u odnosu na Uniju, teritorijalno more uz državu članicu; i

               (II)u odnosu na Ujedinjenu Kraljevinu, teritorijalno more uz Bailiwick Guernsey, Bailiwick Jersey i Otok Man;

               3.
                     Na zahtjev bilo koje stranke Vijeće za partnerstvo u roku od 90 dana od stupanja na snagu ovog Sporazuma odlučuje da se ovaj članak, članak FISH.11. [Razdoblja obavješćivanja u vezi s uvozom i izravnim iskrcajem proizvoda ribarstva] i sve druge odredbe ovog naslova u mjeri u kojoj se odnose na dogovore predviđene u tim člancima i u članku OTH.9. [Geografsko područje primjene] stavcima od 3. do 5. prestanu primjenjivati u odnosu na Bailiwick Guernsey, Bailiwick Jersey i/ili Otok Man 30 dana od te odluke.

               4.
                     Vijeće za partnerstvo može odlučiti izmijeniti ovaj članak, članak FISH.11. [Razdoblja obavješćivanja u vezi s uvozom i izravnim iskrcajem proizvoda ribarstva] i sve druge odredbe ovog naslova u mjeri u kojoj se odnose na dogovore predviđene u tim člancima.

               Članak FISH.11.: Razdoblja obavješćivanja u vezi uvoza i izravnog iskrcavanja proizvoda ribarstva

               1.Unija primjenjuje sljedeća razdoblja obavješćivanja na proizvode ribarstva koje su ulovila plovila koja plove pod zastavom Ujedinjene Kraljevine i koja su registrirana u Bailiwicku Guernseyju ili Bailiwicku Jerseyju u teritorijalnome moru uz ta područja ili u teritorijalnome moru uz državu članicu:

               (a)prethodna obavijest dostavljena od tri do pet sati prije iskrcavanja svježih proizvoda ribarstva na područje Unije;

               (b)prethodna obavijest s ovjerenim certifikatom o ulovu za izravno kretanje pošiljaka proizvoda ribarstva morem dostavljena od jedan do tri sata prije procijenjenog vremena dolaska na mjesto ulaska na područje Unije.

               2.Za potrebe ovog članka „proizvodi ribarstva” znači sve vrste morske ribe, mekušaca i rakova.

               Članak FISH.12.: Usklađivanje područjâ upravljanja

               1.
                     Stranke do 1. srpnja 2021. traže savjet ICES-a o usklađivanju područjâ upravljanja i jedinica za procjenu koje ICES primjenjuje za stokove označene zvjezdicom u Prilogu FISH.1.

               2.
                     U roku od šest mjeseci od primitka savjeta iz stavka 1. stranke zajednički preispituju taj savjet i zajednički razmatraju prilagodbe područjâ upravljanja dotičnim stokovima s ciljem postizanja dogovora o posljedičnim promjenama popisa stokova i udjela utvrđenih u Prilogu FISH.1.

               Članak FISH.13.: Udjeli u TAC-ovima za određene druge stokove

               1.Udjeli stranaka u TAC-ovima za određene druge stokove utvrđeni su u Prilogu FISH.2.

               2.Svaka stranka obavješćuje relevantne države i međunarodne organizacije o svojim udjelima u skladu s dogovorom o podjeli kvota iz priloga FISH.2. od A do D.

               3.Sve naknadne izmjene tih udjela u Prilogu FISH.2.C i D u nadležnosti su relevantnih multilateralnih foruma.

               4.Ne dovodeći u pitanje ovlasti Vijeća za partnerstvo iz članka 16. [Posebni odbor za ribarstvo] stavka 3., sve naknadne izmjene udjela iz priloga FISH.2.A i B nakon 30. lipnja 2026. u nadležnosti su relevantnih multilateralnih foruma.

               5.Obje stranke pristupaju upravljanju tim stokovima iz Priloga FISH.2.A do D u skladu s ciljevima i načelima utvrđenima u članku FISH.2. [Ciljevi i načela].

               Četvrto poglavlje: Mehanizmi upravljanja

               Članak FISH.14.: Korektivne mjere i rješavanje sporova

               1.U vezi s navodnim propustom stranke („tužena stranka”) da postupi u skladu s ovim naslovom (osim u vezi s navodnim propustima koji se rješavaju na temelju stavka 2.), druga stranka („stranka koja podnosi pritužbu”) može, nakon što je obavijestila stranku tuženu stranku:

               (a)suspendirati, u cijelosti ili djelomično, pristup svojim vodama i povlašteno tarifno postupanje odobreno za proizvode ribarstva u skladu s člankom GOODS.5. [Zabrana carina]; i

               (b)ako smatra da suspenzija iz točke (a) nije razmjerna gospodarskom i društvenom učinku navodnog propusta, može u cijelosti ili djelomično suspendirati povlašteno tarifno postupanje za drugu robu u skladu s člankom ROODS.5. [Zabrana carina]; i

               (c)ako smatra da suspenzija iz točaka (a) i (b) nije razmjerna gospodarskom i društvenom učinku navodnog propusta, može u cijelosti ili djelomično suspendirati obveze iz drugog dijela [Gospodarsko partnerstvo] prvog naslova [Trgovina], osim glave XI. [Jednaki uvjeti za otvoreno i pošteno tržišno natjecanje i održivi razvoj]. Ako se prvi naslov [Trgovina] suspendira u cijelosti, suspendira se i treći naslov [Cestovni prijevoz].

               2.U vezi s navodnim propustom stranke („tužena stranka”) da postupi u skladu s člankom FISH.10. [Pristup vodama Bailiwicka Guernseyja, Bailiwicka Jerseyja i Otoka Mana], člankom FISH.11. [Razdoblja obavješćivanja u vezi s uvozom i izravnim iskrcajem proizvoda ribarstva] ili bilo kojom drugom odredbom ove glave u mjeri u kojoj se odnosi na dogovore predviđene u tim člancima, druga stranka („stranka koja podnosi pritužbu”), nakon dostave obavijesti tuženoj stranci:

               (a)može u cijelosti ili djelomično suspendirati pristup svojim vodama u smislu članka FISH.10. [Pristup vodama Bailiwicka Guernseyja, Bailiwicka Jerseyja i Otoka Mana];

               (b)ako smatra da suspenzija iz točke (a) nije razmjerna gospodarskom i društvenom učinku navodnog propusta, može u cijelosti ili djelomično suspendirati povlašteno tarifno postupanje odobreno za proizvode ribarstva u skladu s člankom GOODS.5. [Zabrana carina];

               (c)ako smatra da suspenzija iz točaka (a) i (b) nije razmjerna gospodarskom i društvenom učinku navodnog propusta, može u cijelosti ili djelomično suspendirati povlašteno tarifno postupanje za drugu robu u skladu s člankom GOODS.5 [Zabrana carina]; i

               odstupajući od stavka 1., korektivne mjere koje utječu na dogovore uspostavljene u skladu s člankom FISH.10. [Pristup vodama Bailiwicka Guernseyja, Bailiwicka Jerseyja i Otoka Mana], člankom FISH.11. [Razdoblja obavješćivanja u vezi s uvozom i izravnim iskrcajem proizvoda ribarstva] ili bilo kojom drugom odredbom ove glave u mjeri u kojoj se odnosi na dogovore predviđene u tim člancima ne mogu se poduzeti zbog navodnog propusta stranke da se pridržava odredaba ove glave koje nisu povezane s tim dogovorima.

               3.
                     Mjere iz stavaka 1. i 2. razmjerne su navodnom propustu tužene stranke te gospodarskom i društvenom učinku tog navodnog propusta.

               4.
                     Mjere iz stavaka 1. i 2. mogu stupiti na snagu najranije sedam dana nakon što je stranka koja podnosi pritužbu obavijestila tuženu stranku o predloženoj suspenziji. Stranke odmah se savjetuju u okviru Posebnog odbora za ribarstvo s ciljem postizanja obostrano prihvatljivog rješenja. U toj se obavijesti utvrđuju:

               (a)na koji se način, prema shvaćanju stranke koja podnosi pritužbu, tužena stranka propustila pridržavati odredaba;

               (b)datum od kojeg stranka koja podnosi pritužbu namjerava uvesti suspenziju; i

               (c)razinu namjeravane suspenzije.

               5.       Stranka koja podnosi pritužbu mora u roku od 14 dana od obavijesti iz stavka 4. osporiti navodni propust tužene stranke da se pridržava odredaba ove glave, kako je navedeno u stavcima 1. i 2., podnošenjem zahtjeva za osnivanje arbitražnog tijela na temelju šestog dijela glave I. [Rješavanje sporova] članka INST.14. [Arbitražni postupak]. Arbitraža na temelju ovog članka provodi se bez prethodnog savjetovanja u skladu s člankom INST.13. [Savjetovanje]. Arbitražni sud za potrebe šestog dijela glave I. [Rješavanje sporova] članka INST.19. [Hitan postupak] s tim pitanjem postupa kao s hitnim slučajem.

               6.
                     Suspenzija se prestaje primjenjivati:

               (a)kad se stranka koja je podnijela pritužbu uvjeri da tužena stranka pridržava svojih relevantnih obveza iz ovog naslova; ili

               (b)kad arbitražni sud odluči da se tužena stranka nije propustila pridržavati svojih relevantnih obveza iz ovog naslova.

               7.
                     Na temelju nalaza protiv stranke koja podnosi pritužbu u postupku iz stavka 5., tužena stranka može od arbitražnog tijela zatražiti da, u roku od 30 dana od pravorijeka, odredi razinu suspenzije obveza na temelju ovog Sporazuma koja ne premašuje razinu istovjetnu poništenju ili šteti uzrokovanoj primjenom kompenzacijskih mjera, ako utvrdi značajnu neusklađenost kompenzacijskih mjera sa stavcima 1. ili 2. U zahtjevu se predlaže razina suspenzije u skladu s načelima utvrđenima u stavcima 1. ili 2. i svim relevantnim načelima utvrđenima u članku INST.34.C [Suspenzija obveza za potrebe članka OTHS.3.12. stavka 12., članka FISH.9. stavka 5. i članka FISH.14. stavka 7.]. Tužena stranka može primijeniti razinu suspenzije obveza na temelju ovog Sporazuma u skladu s razinom suspenzije koju je odredilo arbitražno tijelo, i to najranije 15 dana nakon takvog pravorijeka.

               8.
                     Stranka se ne smije pozivati na Sporazum WTO-a ni bilo koji drugi međunarodni sporazum kako bi spriječila drugu stranku da suspendira obveze iz ovog članka.

               Članak FISH.15.: Dijeljenje podataka

               Stranke dijele takve informacije kako je potrebno za potporu provedbi ovog naslova, podložno zakonodavstvu svake stranke.

               Članak FISH.16.: Posebni odbor za ribarstvo

               1.Posebni odbor za ribarstvo može posebno:

               (a)osigurati forum za raspravu o i suradnju u održivom upravljanju ribarstvom;

               (b)razmatrati izradu višegodišnjih strategija očuvanja i upravljanja kao osnove za određivanje TAC-ova i drugih mjera upravljanja;

               (c)izraditi višegodišnje strategije za očuvanje i upravljanje stokovima izvan kvote kako je navedeno u članku FISH.8. [Pristup vodama] stavku 2. točki (b);

               (d)razmatrati mjere upravljanja i očuvanja u području ribarstva, uključujući hitne mjere i mjere za osiguravanje selektivnosti ribolova;

               (e)razmatrati pristupe prikupljanju podataka u znanstvene svrhe i u svrhe upravljanja ribarstvom i dijeljenje tih podataka (uključujući informacije o praćenju, kontroli i osiguravanju sukladnosti) te savjetovanje sa znanstvenim tijelima u pogledu najboljih raspoloživih znanstvenih savjeta;

               (f)razmatrati mjere za osiguravanje sukladnosti s primjenjivim pravilima, uključujući zajedničke programe kontrole, praćenja i nadzora te razmjenu podataka kako bi se olakšalo praćenje iskorištavanja ribolovnih mogućnosti te kontrola i izvršenje;

               (g)izraditi smjernice za utvrđivanje TAC-ova iz članka FISH.7. [Privremeni TAC-ovi]stavka 5.;

               (h)pripremati godišnja savjetovanja;

               (i)razmatrati pitanja koja se odnose na određivanje iskrcajnih luka, uključujući olakšavanje pravovremenog obavješćivanja stranaka o takvom određivanju i o svakoj izmjeni takvog određivanja;

               (j)utvrditi rokove za obavješćivanje o mjerama iz članka FISH.4. [Upravljanje ribarstvom] stavka 3., dostavu popisa plovila iz članka FISH.5. [Odobrenja, sukladnost i izvršavanje] stavka 1. i obavješćivanje iz članka FISH.6. [Ribolovne mogućnosti] stavka 7.;

               (k)osigurati forum za savjetovanja u skladu s člankom FISH.9. [Kompenzacijske mjere] stavkom 2. i člankom 14. [Korektivne mjere] stavkom 4.;

               (l)izraditi smjernice za potporu praktičnoj primjeni članka FISH.8. [Pristup vodama];

               (m)uspostaviti mehanizam za dobrovoljne prijenose ribolovnih mogućnosti između stranaka tijekom godine, kako je navedeno u članku FISH.6. [Ribolovne mogućnosti] stavku 8.; i

               (n)razmotriti primjenu i provedbu članka FISH.10. [Pristup vodama Bailiwicka Guernseyja, Bailiwicka Jerseyja i Otoka Mana] i članka FISH.11. [Razdoblja obavješćivanja u vezi s uvozom i izravnim iskrcajem proizvoda ribarstva].

               2.
                     Posebni odbor za ribarstvo može donijeti mjere, uključujući odluke i preporuke o:

               (a)bilježenju pitanja o kojima su se stranke dogovorile nakon savjetovanja u skladu s člankom FISH.6. [Ribolovne mogućnosti];

               (b)bilo kojem pitanju iz stavka 1. točaka (b), (c), (d), (e), (f), (g), (i), (j), (l), (m) i (n) ovog članka;

               (c)izmjeni popisa postojećih međunarodnih obveza iz članka FISH.4. [Upravljanje ribarstvom] stavka 2.;

               (d)svim drugim vidovima suradnje u održivom upravljanju ribarstvom u skladu s ovim naslovom; i

               (e)uvjetima preispitivanja u skladu s člankom FISH.18. [Preispitivanje].

               3.
                     Vijeće za partnerstvo ima ovlast izmijeniti priloge FISH.1., FISH.2. i FISH.3.

               Članak FISH.17.: Prestanak

               1.Ne dovodeći u pitanje članak FINPROV.8. [Prestanak] ni članak OTH.10. [Prestanak drugog dijela], svaka stranka može u svakom trenutku otkazati ovaj naslov dostavom pisane obavijesti diplomatskim putem. U tom slučaju prvi naslov [Trgovina], drugi naslov [Zrakoplovstvo], treći naslov [Cestovni prijevoz] i ovaj naslov [Ribarstvo] prestaju biti na snazi prvog dana devetog mjeseca nakon datuma obavijesti.

               2.     U slučaju prestanka ovog naslova u skladu sa stavkom 1., člankom FINPROV.8. [Prestanak] ili člankom OTH.10. [Prestanak drugog dijela], obveze koje su stranke preuzele u ovom naslovu za tekuću godinu u trenutku kad naslov prestane biti na snazi nastavljaju se primjenjivati do kraja godine.

               3.
                     Neovisno o stavku 1., drugi naslov [Zrakoplovstvo] može ostati na snazi ako se stranke dogovore o uključivanju relevantnih dijelova glave XI. [Jednaki uvjeti za otvoreno i pošteno tržišno natjecanje i održivi razvoj].

               4.
                     Odstupajući od stavaka od 1. do 3. i ne dovodeći u pitanje članak FINPROV.8. [Prestanak] ni članak OTH.10. [Prestanak drugog dijela]:

               (a) osim ako se stranke dogovore drukčije, članak FISH.10. [Pristup vodama Bailiwicka Guernseyja, Bailiwicka Jerseyja i Otoka Mana], članak FISH.11. [Razdoblja obavješćivanja u vezi s uvozom i izravnim iskrcajem proizvoda ribarstva] i sve druge odredbe ovog naslova u mjeri u kojoj se odnose na dogovore predviđene u tim člancima ostaju na snazi dok ne nastupi jedno od sljedećeg:

               (I)bilo koja stranka ih prekine dostavom pisane obavijesti o otkazu drugoj stranci, tri godine unaprijed; ili

               (II)članak OTH.9. [Geografsko područje primjene] stavci od 3. do 5. prestanu biti na snazi;

               (b)
                     za potrebe stavka 4. točke (a) podtočke i. obavijest o prestanku može se dostaviti za Bailiwick Guernsey, Bailiwick Jersey i/ili Otok Man te članak FISH.10. [Pristup vodama Bailiwicka Guernseyja, Bailiwicka Jerseyja i Otoka Mana], članak FISH.11. [Razdoblja obavješćivanja u vezi s uvozom i izravnim iskrcajem proizvoda ribarstva] i sve druge odredbe ove glave u mjeri u kojoj se odnose na dogovore predviđene u tim člancima ostaju na snazi za ona područja koja nisu predmet obavijesti o prestanku; i

               (c)za potrebe stavka 4. točke (a) podtočke ii., ako članak OTH.9. [Geografsko područje primjene] stavci od 3. do 5. Sporazuma prestanu biti na snazi u odnosu na Bailiwick Guernsey, Bailiwick Jersey i/ili Otok (no i na sve njih), članak FISH.10. [Pristup vodama Bailiwicka Guernseyja, Bailiwicka Jerseyja i Otoka Mana], članak FISH.11. [Razdoblja obavješćivanja u vezi s uvozom i izravnim iskrcajem proizvoda ribarstva] i sve druge odredbe ove glave u mjeri u kojoj se odnose na dogovore predviđene tim člancima, ostaju na snazi za područja za koja članak OTH.9. [Geografsko područje primjene] stavci od 3. do 5. ostaju na snazi.

               Članak FISH.18.: Klauzula o preispitivanjima

               1.Stranke u okviru Vijeća za partnerstvo zajednički preispituju provedbu ovog naslova četiri godine nakon završetka razdoblja prilagodbe iz članka 1. Priloga FISH.4. [Protokol o pristupu vodama] kako bi razmotrile mogu li se dogovori, među ostalim u pogledu pristupa vodama, dodatno kodificirati i ojačati.

               2.Takvo se preispitivanje može ponavljati u uzastopnim razmacima od četiri godine nakon završetka prvog preispitivanja.

               3.Stranke unaprijed dogovaraju uvjete preispitivanja u okviru Posebnog odbora za ribarstvo.

               4.Preispitivanjem se, posebno, omogućuje evaluacija, u odnosu na prethodne godine, sljedećeg:

               (a)odredaba o pristupu vodama druge stranke u skladu s člankom FISH.8. [Pristup vodama];

               (b)udjela u TAC-ovima utvrđenih u prilozima FISH.1., 2. i 3.;

               (c)broja i opsega prijenosa u okviru godišnjih savjetovanja u skladu s člankom FISH.6. [Ribolovne mogućnosti] stavkom 4. i prijenosa u skladu s člankom FISH.6. [Ribolovne mogućnosti] stavkom 8.;

               (d)fluktuacija godišnjih TAC-ova;

               (e)pridržavaju li se obje stranke odredaba iz ovog naslova i pridržavaju se plovila stranaka pravila koja se primjenjuju na ta plovila kad se nalaze u vodama druge stranke;

               (f)prirode i razmjera suradnje u skladu s ovom glavom; i

               (g)svih drugih elemenata koje stranke unaprijed utvrde u okviru Posebnog odbora za ribarstvo.

               Članak FISH.19.: Odnos s drugim sporazumima

               1.Podložno stavku 2. ovim naslovom ne dovode se u pitanje drugi postojeći dogovori o ribolovu koji obavljaju plovila jedne stranke na području pod jurisdikcijom druge stranke.

               2.Ovaj naslov zamjenjuje sve postojeće sporazume ili dogovore koji se odnose na ribolov ribarskim plovilima Unije u teritorijalnome moru uz Bailiwick Guernsey, Bailiwick Jersey ili Otok Man te na ribolov ribarskim plovilima Ujedinjene Kraljevine koja su registrirana u Bailiwicku Guernseyju, Bailiwicku Jerseyju ili na Otoku Manu u teritorijalnome moru uz državu članicu. Međutim, ako je Vijeće za partnerstvo u skladu s člankom 10. [Pristup vodama Bailiwicka Guernseyja, Bailiwicka Jerseya i Otoka Mana] stavkom 3. donijelo odluku da se Sporazum prestane primjenjivati u odnosu na Bailiwick Guernsey, Bailiwick Jersey ili Otok Man, relevantni sporazumi ili dogovori ne zamjenjuju se u odnosu na područje ili područja za koja je donesena takva odluka.

               ŠESTI NASLOV: OSTALE ODREDBE

               Članak OTH.1.: Definicije

               Osim ako je drukčije određeno, za potrebe drugog dijela ovog Sporazuma, Protokola o uzajamnoj administrativnoj pomoći u carinskim pitanjima i Protokola o administrativnoj suradnji i suzbijanju prijevara u području poreza na dodanu vrijednost i o uzajamnoj pomoći pri naplati carinskih i poreznih potraživanja primjenjuju se sljedeće definicije:

               (a)„poljoprivredni proizvod” znači proizvod naveden u Prilogu 1. Sporazumu o poljoprivredi;

               (b)„carinsko tijelo” znači:

               (I)u odnosu na Uniju, Europske komisije nadležne za carinska pitanja ili, prema potrebi, carinske uprave i druga tijela u državama članicama ovlaštena za primjenu i izvršavanje carinskog zakonodavstva; a

               (II)u odnosu na Ujedinjenu Kraljevinu, Porezna i carinska uprava Ujedinjene Kraljevine (Her Majesty’s Revenue and Customs) i svako drugo tijelo nadležno za carinska pitanja.

               (c)„carina” znači sve carine ili davanja bilo koje vrste koje se naplaćuju na uvoz ili u vezi s uvozom robe, ali ne uključuje:

               (I)davanje istovjetno nacionalnom porezu uvedenom u skladu s drugim dijelom prvim naslovom glavom I. člankom GOODS.4. [Nacionalni tretman unutarnjeg oporezivanja i regulacija];

               (II)antidampinšku, posebnu zaštitnu, kompenzacijsku ili zaštitnu pristojbu koja se primjenjuje u skladu s GATT-om iz 1994., Sporazumom o antidampingu, Sporazumom o poljoprivredi, Sporazumom o subvencijama i kompenzacijskim mjerama ili Sporazumom o zaštitnim mjerama, ovisno o slučaju;

               (III)naknade i druga davanja uvedena na uvoz ili u vezi s uvozom koje su iznosom ograničene na približni trošak pruženih usluga;

               (d)„CPC” znači privremena Središnja klasifikacija proizvoda (Statistički dokumenti, serija M, br. 77, Odjel za međunarodna gospodarska i socijalna pitanja, Statistički ured Ujedinjenih naroda, New York, 1991.);

               (e) „postojeći” znači na snazi na dan stupanja na snagu ovog Sporazuma;

               (f)„roba stranke” znači domaći proizvodi u smislu GATT-a iz 1994., što uključuje robu s podrijetlom iz te stranke;

               (g)„Harmonizirani sustav” ili „HS” znači Harmonizirani sustav nazivlja i brojčanog označivanja robe, uključujući sve njegove pravne napomene i izmjene koje je izradila Svjetska carinska organizacija;

               (h)„tarifni broj” znači prve četiri znamenke tarifnog broja Harmoniziranog sustava;

               (i)„pravna osoba” znači pravni subjekt koji je propisno osnovan ili na drugi način organiziran u skladu s primjenjivim pravom, radi ostvarenja dobiti ili ne, neovisno o tome je li u privatnom ili državnom vlasništvu, uključujući društvo kapitala, fiducijarno društvo, društvo osoba, zajednički pothvat, poduzeće s jednim vlasnikom ili udruženje;

               (j)„mjera” znači svaka mjera stranke u obliku zakona, propisa, pravila, postupka, odluke, administrativne mjere, zahtjeva ili prakse ili bilo kojem drugom obliku;
                  71

               (k)„mjere stranke” znači mjere koje donose ili provode:

               (I)i. središnje, regionalne ili lokalne uprave i tijela; i

               (II)nevladina tijela pri izvršavanju ovlasti koje su im povjerile središnje, regionalne ili lokalne uprave ili tijela;

               „mjere stranke” uključuju mjere koje donose ili održavaju subjekti navedeni u podtočkama i. i ii. davanjem uputa, usmjeravanjem ili kontroliranjem, izravno ili neizravno, ponašanja drugih subjekata u pogledu tih mjera;

               (l)„fizička osoba stranke” znači
                  72
               :

               (I)za Europsku uniju, državljanin države članice prema njezinu pravu
                  73
               ; i

               (II)za Ujedinjenu Kraljevinu, britanski državljanin;

               (m)„osoba” znači fizička ili pravna osoba;

               (n)„sanitarna ili fitosanitarna mjera” znači svaka mjera iz stavka 1. Priloga A Sporazumu o sanitarnim i fitosanitarnim mjerama;

               (o)„treća zemlja” znači zemlja ili državno područje izvan zemljopisnog područja primjene ovog Sporazuma;

               (p)„Bečka konvencija o pravu međunarodnih ugovora” znači Bečka konvencija o pravu međunarodnih ugovora potpisana u Beču 23. svibnja 1969.; i

               (q)„WTO” znači Svjetska trgovinska organizacija.

               Članak OTH.2.: Sporazumi WTO-a

               Za potrebe ovog Sporazuma, pojam sporazumi WTO-a ima sljedeće značenje:

               (a)„Sporazum o poljoprivredi” znači Sporazum o poljoprivredi iz Priloga 1.A Sporazumu o WTO-u;

               (b)„Sporazum o antidampingu” znači Sporazum o provedbi članka VI. Općeg sporazuma o carinama i trgovini iz 1994.;

               (c)„GATS” znači Opći sporazum o trgovini uslugama iz Priloga 1.B Sporazumu o WTO-u;

               (d)„GATT iz 1994.” znači Opći sporazum o carinama i trgovini iz 1994. iz Priloga 1.A Sporazumu o WTO-u;

               (e)„GPA” znači Sporazum o javnoj nabavi iz Priloga 4. Sporazumu o WTO-u
                  74
               ;

               (f)„Sporazum o zaštitnim mjerama” znači Sporazum o zaštitnim mjerama iz Priloga 1.A Sporazumu o WTO-u;

               (g)„Sporazum o SCM-u” znači Sporazum o subvencijama i kompenzacijskim mjerama iz Priloga 1.A Sporazumu o WTO-u;

               (h)„Sporazum o SPS-u” znači Sporazum o primjeni sanitarnih i fitosanitarnih mjera iz Priloga 1.A Sporazumu o WTO-u;

               (i)„Sporazum o TBT-u” znači Sporazum o tehničkim preprekama u trgovini iz Priloga 1.A Sporazumu o WTO-u;

               (j)„Sporazum o TRIPS-u” znači Sporazum o trgovinskim aspektima prava intelektualnog vlasništva iz Priloga 1.C Sporazumu o WTO-u; i

               (k)„Sporazum o WTO-u” znači Sporazum iz Marakeša o osnivanju Svjetske trgovinske organizacije koji je potpisan 15. travnja 1994. u Marakešu.

               Članak OTH.3.: Uspostava područja slobodne trgovine

               Stranke uspostavljaju područje slobodne trgovine u skladu s člankom XXIV. GATT-a iz 1994. i člankom V. GATS-a.

               Članak OTH.4.: Odnos prema Sporazumu o WTO-u

                  Stranke potvrđuju svoja međusobna prava i obveze koje proizlaze iz Sporazuma o WTO-u i drugih sporazuma čije su stranke.

                  Ništa u ovom Sporazumu ne tumači se kao da se od stranaka zahtijeva da postupaju protivno svojim obvezama iz Sporazuma o WTO-u.

               Članak OTH.4.a: Sudska praksa WTO-a

               Pri tumačenju i primjeni odredaba ovog dijela uzimaju se u obzir relevantna tumačenja iz izvješća odborâ WTO-a i žalbenog tijela koje donese Tijelo za rješavanje sporova WTO-a te arbitražni pravorijeci u skladu s Dogovorom o rješavanju sporova.

               Članak OTH.5.: Ispunjenje obveza

               Svaka stranka donosi opće ili posebne mjere nužne za ispunjenje njezinih obveza u skladu s ovim dijelom, uključujući mjere kojima se osigurava da ga poštuju i središnje, regionalne ili lokalne uprave ili tijela, kao i nevladina tijela pri izvršavanju ovlasti koje su im povjerene.

               Članak OTH.7.: Upućivanja na propise i druge sporazume

                  1.Osim ako nije utvrđeno drukčije, upućivanja u ovom dijelu na zakone i propise stranke tumače se tako da uključuju i izmjene tih zakona i propisa.

                  2.
                        Osim ako nije utvrđeno drukčije, ako su u ovaj dio u cijelosti ili djelomično ugrađeni međunarodni sporazumi ili se na njih upućuje, podrazumijeva se da uključuju i izmjene tih sporazuma ili sporazume koji ih nasljeđuju, a koji za obje stranke stupaju na snagu na datum potpisivanja ovog Sporazuma ili nakon tog datuma. Ako se kao posljedica takvih izmjena ili sporazuma pojave bilo kakva pitanja u vezi s provedbom ili primjenom odredaba iz ovog dijela, stranke se na zahtjev bilo koje stranke mogu međusobno savjetovati kako bi prema potrebi pronašle obostrano zadovoljavajuće rješenje tog pitanja.

               Članak OTH.8.: Zadaće Vijeća za partnerstvo u drugom dijelu

               Vijeće za partnerstvo može:

               (a)donijeti odluke o izmjeni:

               (I)drugog dijela [Pravila o podrijetlu] prvog naslova glave I. drugog poglavlja i njegovih priloga, u skladu s člankom ORIG.31. [Izmjena ovog poglavlja i njegovih priloga];

               (II)aranžmana utvrđenih u prilozima TBT-[XX.] i TBT-[ZZ.], u skladu s člankom TBT.9. stavkom 8. [Suradnja u području nadzora tržišta te sigurnosti i sukladnosti neprehrambenih proizvoda];

               (III)dodataka A i B, u skladu s člankom 2. [Definicije proizvoda i enološki postupci] stavkom 3. Priloga TBT-5. [TRGOVINA VINOM];

               (IV)dodatka C, u skladu s člankom 3. [Certifikacijski zahtjevi za uvoz na područja stranaka] stavkom 3. Priloga TBT-5. [TRGOVINA VINOM];

               (V)dodataka A, B, C i D, u skladu s člankom 1. [Cilj i područje primjene] Priloga TBT-4. [EKOLOŠKI PROIZVODI];

               (VI)dodataka od 1. do 3., u skladu s člankom 1. [Definicije] i člankom 2. [Područje primjene] Priloga TBT-2. [LIJEKOVI];

               (VII)Priloga o ovlaštenim gospodarskim subjektima, Protokola o uzajamnoj administrativnoj pomoći u carinskim pitanjima, Protokola o suzbijanju prijevara u području poreza na dodanu vrijednost i o uzajamnoj pomoći pri naplati poreznih i carinskih potraživanja te popis robe utvrđen u članku CUSTMS.16. [Privremeni uvoz], u skladu s člankom CUSTMS.21. [Izmjene];

               (VIII)odgovarajućeg pododjeljka PRILOGA PPROC-1. odjeljka B, u skladu s člankom PPROC.18. [Izmjena odjeljka B PRILOGA PPROC-1.];

               (IX)Priloga ENER-1. [POPISI ENERGENATA, UGLJIKOVODIKA I SIROVINA], Priloga ENER-2. [ENERGETSKE I OKOLIŠNE SUBVENCIJE] i Priloga ENER-3. [NEPRIMJENJIVANJE PRISTUPA TREĆE STRANE I VLASNIČKOG RAZDVAJANJA NA INFRASTRUKTURU], u skladu s člankom ENER.31. [Učinkovita provedba i izmjene];

               (X)članka LPFS.3.2. [Područje primjene i iznimke] stavka 4., u skladu s tim stavkom, članka LPFS.3.3. [Usluge od općeg gospodarskog interesa] stavka 2. treće rečenice, u skladu s tim stavkom četvrtom rečenicom, članka LPFS.3.3 [Usluge od općeg gospodarskog interesa] stavka 3. u skladu s tim stavkom, članka LPFS.3.5. [Zabranjene subvencije i subvencije koje podliježu uvjetima], u skladu s tim člankom stavkom 1., i članka LPFS.3.11. [Naplata], u skladu s tim člankom stavkom 7., poglavlja 3. [Kontrola subvencija];

               (XI)članka FISH.10. [Bailiwick Guernsey, Bailiwick Jersey i Otok Man], članka FISH.11. [Razdoblja obavješćivanja u vezi s uvozom i izravnim iskrcajem proizvoda ribarstva] i svih drugih odredaba iz petog naslova [Ribarstvo], u skladu s člankom FISH.10. [Bailiwick Guernsey, Bailiwick Jersey i Otok Man] stavkom 4.;

               (XII)priloga FISH.1., FISH.2. i FISH.3., u skladu s člankom FISH.16. [Posebni odbor za ribarstvo] stavkom 3.;

               (XIII)sve druge odredbe, protokol, dodatak ili prilog, za koje je mogućnost takve odluke izričito predviđena u drugom dijelu ovog Sporazuma.

               (b)donosi odluke o tumačenju odredaba drugom dijelu ovog Sporazuma.

               Članak OTH.9.: Geografsko područje primjene

               1.
                     Odredbe ovog Sporazuma o tarifnom postupanju s robom, uključujući pravila o podrijetlu i privremenoj suspenziji tog postupanja, primjenjuju se, u odnosu na Uniju, i na dijelove carinskog područja Unije, kako je definirano u članku 4. Uredbe (EU) br. 952/2013 Europskog parlamenta i Vijeća
                  75
               , koja nisu obuhvaćena sedmim dijelom [Završne odredbe] člankom FINPROV.1. [Teritorijalno područje primjene] točkom (a).

               2.
                     Ne dovodeći u pitanje članak FINPROV.1. [Teritorijalno područje primjene] stavke 2. i 3., prava i obveze stranaka temeljem ovog dijela primjenjuju se i na sva područja izvan teritorijalnog mora svake stranke, uključujući morsko dno i podzemlje, nad kojima ta stranka ostvaruje svoja suverena prava i jurisdikciju u skladu s međunarodnim pravom, uključujući Konvenciju Ujedinjenih naroda o pravu mora sastavljenu u Montego Bayu 10. prosinca 1982., te njezinim zakonima i drugim propisima koji su u skladu s međunarodnim pravom
                  76
               .

               3.
                     Podložno iznimkama sadržanima u stavku 4., glava IV. [Trgovina robom] poglavlje 1. [NTMA], poglavlje 2. [Pravila o podrijetlu] i poglavlje 5. [Carina i olakšavanje trgovine] te protokoli i prilozi uz ta poglavlja primjenjuju se, u odnosu na Ujedinjenu Kraljevinu, i na područja iz članka FINPROV.1. [Teritorijalno područje primjene] stavka 2. U tu se svrhu područja iz članka FINPROV.1. [Teritorijalno područje primjene] stavka 2. smatraju dijelom carinskog područja Ujedinjene Kraljevine. Carinska tijela područjâ iz članka FINPROV.1. [Teritorijalno područje primjene] stavka 2. nadležna su za primjenu i provedbu tih poglavlja te protokola i priloga tim poglavljima na svojem području. Upućivanja na „carinsko tijelo” u tim odredbama tumače se u skladu s tim. Međutim, zahtjevima i obavijestima u skladu s tim poglavljima te protokolima i prilozima uz ta poglavlja upravlja carinsko tijelo Ujedinjene Kraljevine.

               4.
                     Drugi dio prvi naslov glava IV. [Trgovina robom] poglavlje 5. [Carina i olakšavanje trgovine] članak CUSTMS.9. [Ovlašteni gospodarski subjekti], PRILOG CUSTMS-1. [Ovlašteni gospodarski subjekti] i Protokol o administrativnoj suradnji i suzbijanju prijevare u području poreza na dodanu vrijednost i o uzajamnoj pomoći pri naplati poreznih i carinskih potraživanja ne primjenjuju se na Bailiwick Jersey ni na Bailiwick Guersney.

               5.
                     Drugi dio prvi naslov glava IV. [Trgovina robom] poglavlja 3. [SPS] i 4. [TBT] i prilozi tim poglavljima primjenjuju se, u odnosu na Ujedinjenu Kraljevinu, i na područja iz članka FINPROV.1. stavka 2. [Teritorijalno područje primjene]. Tijela područjâ iz članka FINPROV.1. [Teritorijalno područje primjene] stavka 2. nadležna su za primjenu i provedbu tih poglavlja te protokola i priloga tim poglavljima na svojem području, a relevantna upućivanja tumače se u skladu s tim. Međutim, zahtjevima i obavijestima u skladu s tim poglavljima te prilozima uz ta poglavlja upravljaju tijela Ujedinjene Kraljevine.

               6.
                     Ne dovodeći u pitanje članak FINPROV.8. [Prestanak] i članak OTH.10. [Prestanak drugog dijela] i osim ako se stranke dogovore drukčije, stavci od 3. do 5. ovog članka ostaju na snazi do ranijeg od sljedećih datuma:

               (a)istek roka od tri godine nakon pisane obavijesti o otkazu drugoj stranci; ili

               (b)datum na koji članak FISH.11. [Pristup vodama Bailiwicka Guernseyja, Bailiwicka Jerseyja i Otoka Mana], članak FISH.10.A [Razdoblja obavješćivanja u vezi s uvozom i izravnim iskrcajem proizvoda ribarstva] i bilo koja druga odredba iz petog naslova [Ribarstvo] u mjeri u kojoj se odnosi na aranžmane predviđene u tim člancima prestaje biti na snazi.

               7.
                     Za potrebe stavka 6. točke (a), obavijest o otkazu može se dostaviti za Bailiwick Guernsey, Bailiwick Jersey ili Otok Man pojedinačno ili za više njih, a stavci od 3. do 5. ovog članka i dalje su na snazi za ona područja za koja nije dostavljena obavijest o otkazu.

               8.
                     Za potrebe stavka 6. točke (b), ako članak FISH.10. [Pristup vodama Bailiwicka Guernseyja, Bailiwicka Jerseyja i Otoka Mana], članak FISH.11. [Razdoblja obavješćivanja u vezi s uvozom i izravnim iskrcajem proizvoda ribarstva] i sve druge odredbe petog naslova [Ribarstvo] u mjeri u kojoj se odnose na dogovore predviđene u tim člancima prestanu biti na snazi u odnosu na Bailiwick Guernsey, Bailiwick Jersey i/ili Otok Man (no ne i na sve njih), stavci od 3. do 5. ovog članka ostaju na snazi za ona područja u odnosu na koja ostaju na snazi članak FISH.11. [Pristup vodama Bailiwicka Guernseyja, Bailiwicka Jerseyja i Otoka Mana], članak FISH.10.A [Razdoblja obavješćivanja u vezi s uvozom i izravnim iskrcajem proizvoda ribarstva] i sve druge odredbe petog naslova [Ribarstvo] u mjeri u kojoj se odnose na dogovore predviđene u tim člancima.

               Članak OTH.10.: Prestanak drugog dijela

                  Ne dovodeći u pitanje članak FINPROV.8. [Prestanak], svaka stranka može u bilo kojem trenutku otkazati ovaj dio dostavom pisane obavijesti diplomatskim putem. U tom slučaju ovaj dio prestaje biti na snazi prvog dana devetog mjeseca nakon datuma obavijesti. Četvrti naslov [Koordinacija socijalne sigurnosti i vize za kratkotrajna putovanja] i Protokol o koordinaciji socijalne sigurnosti ne prestaju ovim člankom.

               TREĆI DIO: IZVRŠAVANJE ZAKONODAVSTVA I PRAVOSUDNA SURADNJA U KAZNENIM STVARIMA

               Glava I.: Opće odredbe

               Članak LAW.GEN.1.: Cilj

               1.Cilj je ovog dijel osigurati suradnju u izvršenju zakonodavstva i pravosudnu suradnju između država članica i institucija, tijela, ureda i agencija država članica i Unije, s jedne strane, i Ujedinjene Kraljevine, s druge strane, na sprečavanju, istragama, otkrivanju i progonu kaznenih djela te sprečavanju i suzbijanju pranja novca i financiranja terorizma.

               2.Ovaj se dio primjenjuje samo na izvršavanje zakonodavstva i pravosudnu suradnju u kaznenim stvarima koja se odvija isključivo između Ujedinjene Kraljevine, s jedne strane, i Unije i država članica, s druge strane. Ne primjenjuje se na situacije između država članica ili između država članica i institucija, tijela, ureda i agencija Unije niti na aktivnosti tijela nadležnih za zaštitu nacionalne sigurnosti kada djeluju u tom području.

               Članak LAW.GEN.2.: Definicije

               Za potrebe ovog dijela, primjenjuju se sljedeće definicije:

               (a)„treća zemlja” znači zemlja koja nije država;

               (b)„posebne kategorije osobnih podataka” znači osobni podaci koji otkrivaju rasno ili etničko podrijetlo, politička mišljenja, vjerska ili filozofska uvjerenja ili članstvo u sindikatu, genetski podaci, biometrijski podaci obrađeni u svrhu jedinstvene identifikacije fizičke osobe, podataka o zdravlju ili podataka o spolnom životu ili seksualnoj orijentaciji fizičke osobe;

               (c)„genetski podaci” znači svi osobni podaci koji se odnose na genetska obilježja pojedinca koja su naslijeđena ili stečena i koja daju jedinstvenu informaciju o fiziologiji ili zdravlju tog pojedinca, a dobiveni su osobito analizom biološkog uzorka dotičnog pojedinca;

               (d)„biometrijski podaci” znači osobni podaci dobiveni posebnom tehničkom obradom u vezi s fizičkim i fiziološkim obilježjima ili obilježjima ponašanja fizičke osobe koji omogućuju ili potvrđuju jedinstvenu identifikaciju te fizičke osobe, kao što su fotografije lica ili daktiloskopski podaci;

               (e)„obrada” znači svaki postupak ili skup postupaka koji se obavljaju na osobnim podacima ili na skupovima osobnih podataka, bilo automatiziranim bilo neautomatiziranim sredstvima kao što su prikupljanje, bilježenje, organizacija, strukturiranje, pohrana, prilagodba ili izmjena, pronalaženje, obavljanje uvida, upotreba, otkrivanje prijenosom, širenjem ili stavljanjem na raspolaganje na drugi način, usklađivanje ili kombiniranje, ograničavanje, brisanje ili uništavanje;

               (f)„povreda osobnih podataka” znači kršenje sigurnosti koje dovodi do slučajnog ili nezakonitog uništenja, gubitka, izmjene, neovlaštenog otkrivanja ili pristupa osobnim podacima koji su preneseni, pohranjeni ili na drugi način obrađivani;

               (g)„sustav pohrane” znači svaki strukturirani skup osobnih podataka dostupnih prema posebnim kriterijima, bilo da su centralizirani, decentralizirani ili raspršeni na funkcionalnoj ili zemljopisnoj osnovi;

               (h)„Posebni odbor za suradnju u izvršenju zakonodavstva i pravosudnu suradnju” znači Odbor pod tim nazivom osnovan člankom INST.2. [Odbori].

               Članak LAW.GEN.3.: Zaštita ljudskih prava i temeljnih sloboda

               1.Suradnja predviđena ovim dijelom temelji se na dugogodišnjem poštovanju demokracije i vladavine prava te zaštiti temeljnih prava i sloboda pojedinaca u strankama i državama članicama, među ostalim kako je utvrđeno u Općoj deklaraciji o ljudskim pravima i u Europskoj konvenciji o ljudskim pravima, te na važnosti provedbe prava i sloboda iz te konvencije u strankama i državama članicama.

               2.Ništa u ovom dijelu ne mijenja obvezu poštovanja temeljnih prava i pravnih načela kako su osobito sadržana u Europskoj konvenciji o ljudskim pravima i, u slučaju Unije i njezinih država članica, u Povelji Europske unije o temeljnim pravima.

               Članak LAW.GEN.4.: Zaštita osobnih podataka

               8.Suradnja predviđena ovim dijelom temelji se na dugogodišnjoj predanosti stranaka osiguranju visoke razine zaštite osobnih podataka.

               9.Kako bi se odrazila ta visoka razina zaštite, stranke osiguravaju da se na osobne podatke koji se obrađuju u skladu s ovim dijelom primjenjuju učinkovite zaštitne mjere u režimima stranaka za zaštitu podataka, uključujući:

               (a)da se osobni podaci obrađuju zakonito i pošteno u skladu s načelima smanjenja količine podataka, ograničavanja svrhe, točnosti i ograničene pohrane;

               (b)obrada posebnih kategorija osobnih podataka dopuštena je samo u mjeri u kojoj je to nužno i na nju se primjenjuju odgovarajuće zaštitne mjere prilagođene konkretnim rizicima obrade;

               (c)da je odgovarajućim tehničkim i organizacijskim mjerama zajamčena razina sigurnosti primjerena riziku obrade, posebno u odnosu na obradu posebnih kategorija osobnih podataka;

               (d)da se osobama daju izvršiva prava pristupa, ispravka i brisanja, podložno mogućim ograničenjima predviđenima zakonom koja čine nužne i razmjerne mjere u demokratskom društvu za zaštitu važnih ciljeva od javnog interesa;

               (e)da se, u slučaju povrede podataka koja predstavlja rizik za prava i slobode fizičkih osoba, nadležno nadzorno tijelo o tome obavješćuje bez nepotrebne odgode, ako je vjerojatno da će zbog povrede nastati visok rizik za prava i slobode fizičkih osoba, obavješćuju se i dotične osobe, podložno mogućim ograničenjima predviđenima zakonom koja čine nužne i proporcionalne mjere u demokratskom društvu za zaštitu važnih ciljeva od javnog interesa;

               (f)da su daljnji prijenosi u treću zemlju dopušteni samo pod uvjetima i uz zaštitne mjere primjerene prijenosu kojima se osigurava da razina zaštite nije ugrožena;

               (g)da nadzor usklađenosti s mjerama za zaštitu podataka i izvršavanje tih mjera osiguravaju neovisna tijela; i

               (h)da se osobama daju izvršiva prava na učinkovitu upravnu i sudsku zaštitu u slučaju povrede mjera za zaštitu podataka.

               10.Ujedinjena Kraljevina, s jedne strane, i Unija, također u ime svojih država članica, s druge strane, obavješćuju Posebni odbor za suradnju u izvršenju zakonodavstva i pravosudnu suradnju o nadzornim tijelima odgovornima za nadzor nad provedbom pravila o zaštiti podataka koja se primjenjuju na suradnju na temelju ovog dijela i osiguravanje usklađenosti s tim pravilima. Nadzorna tijela surađuju kako bi osigurala usklađenost s ovim dijelom.

               11.Odredbe o zaštiti osobnih podataka utvrđene u ovom dijelu primjenjuju se na obradu osobnih podataka u cijelosti ili djelomično automatiziranim sredstvima te na neautomatiziranu obradu osobnih podataka koji čine dio sustava pohrane ili su namijenjeni da budu dio sustava pohrane.

               12.Ovim se člankom ne dovodi u pitanje primjena posebnih odredaba ovog dijela koje se odnose na obradu osobnih podataka.

               Članak LAW.GEN.5.: Opseg suradnje u slučaju da država članica više ne sudjeluje u istovjetnim mjerama na temelju prava Unije

               1.Ovaj se članak primjenjuje ako država članica prestane sudjelovati u odredbama prava Unije o suradnji u izvršenju zakonodavstva i pravosudnoj suradnji u kaznenim stvarima koje su istovjetne odgovarajućim odredbama ovog dijela ili prestane uživati prava na temelju tih odredaba.

               2.Ujedinjena Kraljevina može pisanim putem obavijestiti Uniju o svojoj namjeri da prestane primjenjivati odgovarajuće odredbe ovog dijela u odnosu na tu državu članicu.

               3.Obavijest dostavljena u skladu sa stavkom 2. stupa na snagu na dan koji je u njoj naveden i koji je najranije dan od kojeg država članica prestane sudjelovati u pravu Unije ili prestane uživati prava na temelju odredaba prava Unije iz stavka 1.

               4.Ako Ujedinjena Kraljevina u skladu s ovim člankom dostavi obavijest da namjerava prestati primjenjivati odgovarajuće odredbe ovog dijela, Posebni odbor za suradnju u izvršenju zakonodavstva i pravosudnu suradnju sastaje se kako bi odlučio o mjerama koje su potrebne za primjereno okončanje suradnje započete na temelju ovog dijela i na koju taj prestanak utječe. U svakom slučaju, za sve osobne podatke prikupljene u okviru suradnje na temelju relevantnih odredaba ovog dijela prije prestanka njihove primjene, stranke osiguravaju da se razina zaštite pri kojoj su se ti osobni podaci prenosili zadrži i nakon što prestanak počne proizvoditi učinke.

               5.Unija pisanim putem i diplomatskim kanalima obavješćuje Ujedinjenu Kraljevinu o danu od kojeg će država članica nastaviti sudjelovati u dotičnim odredbama prava Unije ili uživati prava na temelju tih odredaba. Primjena odgovarajućih odredaba ovog dijela nastavlja se na taj dan ili, ako je kasnije, prvog dana mjeseca koji slijedi nakon dana dostave te obavijesti.

               6.Kako bi se olakšala primjena ovog članka, Unija obavješćuje Ujedinjenu Kraljevinu ako država članica prestane sudjelovati u odredbama prava Unije o suradnji u izvršenju zakonodavstva i pravosudnoj suradnji u kaznenim stvarima koje su istovjetne odgovarajućim odredbama ovog dijela ili prestane uživati prava na temelju tih odredaba.

               Glava II.: Razmjena podataka o DNK-u, otiscima prstiju i podataka iz registra vozila

               Članak LAW.PRUM.5.: Cilj

               Cilj je ove glave uspostaviti uzajamnu suradnju i razmjenu informacija između tijela nadležnih za izvršenje zakonodavstva Ujedinjene Kraljevine, s jedne strane, i država članica, s druge strane, o automatiziranom prijenosu profila DNK-a, daktiloskopskih podataka i određenih nacionalnih podataka iz registra vozila.

               Članak LAW.PRUM.6.: Definicije

               Za potrebe ove glave, primjenjuju se sljedeće definicije:

               (a)„nadležno tijelo za izvršenje zakonodavstva” znači domaće policijsko, carinsko ili drugo tijelo koje je ovlašteno nacionalnim zakonodavstvom za otkrivanje, sprečavanje i istraživanje kaznenih djela ili kriminalnih aktivnosti te izvršavanje ovlaštenja i provedbu prisilnih mjera u kontekstu takvih aktivnosti, agencije, tijela ili drugi odjeli koji se posebno bave pitanjima nacionalne sigurnosti za potrebe ove glave ne smatraju se nadležnim tijelom za izvršenje zakonodavstva.

               (b)„pretraživanje” i „uspoređivanje” iz članaka LAW.PRUM.8. [Automatsko pretraživanje profila DNK-a], LAW.PRUM.9. [Automatsko uspoređivanje profila DNK-a], LAW.PRUM.12. [Automatsko pretraživanje daktiloskopskih podataka] i LAW.PRUM.17. [Provedbene mjere] znače postupke kojima se utvrđuje postoji li podudarnost između podataka o DNK-u odnosno daktiloskopskih podataka koje je dostavila jedna država te podataka o DNK-u odnosno daktiloskopskih podataka pohranjenih u bazama podataka jedne, nekoliko ili svih drugih država;

               (c)„automatsko pretraživanje” iz članka LAW.PRUM.15. [Automatsko pretraživanje podataka iz registra vozila] znači postupak mrežnog pristupa radi uvida u baze podataka jedne, nekoliko ili svih drugih država;

               (d)„nekodirani dio DNK-a” znači kromosomska područja koja ne sadržavaju genetske informacije, tj. kojima nije moguće pripisati nikakva funkcionalna svojstva nekog organizma;

               (e)„profil DNK-a” znači slovni ili brojčani kôd koji predstavlja niz identifikacijskih obilježja nekodiranog dijela analiziranog uzorka ljudskog DNK-a, tj. posebnu molekularnu strukturu različitih područja DNK-a (lokusa);

               (f)„referentni podaci o DNK-u” znači profil DNK-a i referentni broj; referentni podaci o DNK-u uključuju samo nekodirani dio DNK-a i referentni broj; referentni podaci o DNK-u ne smiju sadržavati podatke na temelju kojih se ispitanika čiji se podaci obrađuju može izravno identificirati; referentni podaci o DNK-u koji se ne pripisuju nijednoj fizičkoj osobi (neidentificirani profili DNK-a) moraju biti prepoznatljivi kao takvi;

               (g)„referentni profil DNK-a” znači profil DNK-a identificirane osobe;

               (h)„neidentificirani profil DNK-a” znači profil DNK-a još neidentificirane osobe koji je dobiven iz tragova prikupljenih tijekom istrage kaznenih djela;

               (i)„bilješka” znači zabilježba na profilu DNK-a koju država unosi u svoju nacionalnu bazu podataka i u kojoj se navodi da je druga država pri pretraživanju ili uspoređivanju tog profila DNK-a već utvrdila podudarnost;

               (j)„daktiloskopski podaci” znači otisci prstiju, tragovi otisaka prstiju, otisci dlanova, tragovi otisaka dlanova te uzorci tih prikaza (kodirane minucije), kada su pohranjeni te se obrađuju u automatiziranoj bazi podataka;

               (k)„referentni daktiloskopski podaci” znači daktiloskopski podaci i referentni broj, referentni daktiloskopski podaci ne sadržavaju podatke koji omogućuju neposrednu identifikaciju osobe, referentni daktiloskopski podaci koje nije moguće povezati ni s jednom fizičkom osobom (neidentificirani daktiloskopski podaci) moraju biti prepoznatljivi kao takvi;

               (l)„podaci iz registra vozila” znači niz podataka kako je navedeno u poglavlju 3. PRILOGA LAW-1.;

               (m)„pojedinačni slučaj” iz članka LAW.PRUM.8. [Automatsko pretraživanje profila DNK-a] stavka 1. druge rečenice, članka LAW.PRUM.12. [Automatsko pretraživanje daktiloskopskih podataka] stavka 1. druge rečenice i članka LAW.PRUM.15. [Automatsko pretraživanje podataka iz registra vozila] stavka 1. znači pojedinačni istražni ili kazneni spis; ako takav spis sadržava više od jednog profila DNK-a, ili zapis daktiloskopskih podataka ili podataka iz registra vozila, može ih se poslati zajedno kao jedan zahtjev;

               (n)„laboratorijska aktivnost” znači svaka mjera poduzeta u laboratoriju pri lokalizaciji i pribavljanju tragova na predmetima te pri pripremi, analizi i interpretaciji forenzičkih dokaza o profilima DNK-a i daktiloskopskim podacima radi davanja stručnog mišljenja ili razmjene forenzičkih dokaza;

               (o)„rezultati laboratorijskih aktivnosti” znači svi analitički rezultati i s njima neposredno povezane interpretacije;

               (p)„pružatelj forenzičkih usluga” znači svaka javna ili privatna organizacija koja obavlja laboratorijske aktivnosti na zahtjev nadležnog tijela za izvršenje zakonodavstva ili pravosudnog tijela;

               (q)„nacionalno akreditacijsko tijelo” znači jedino tijelo u državi koje obavlja akreditaciju na temelju ovlaštenja države.

               Članak LAW.PRUM.7.: Uspostava nacionalnih baza podataka o analizi DNK-a

               1.Države uspostavljaju i održavaju nacionalne baze podataka o analizi DNK-a radi istraga kaznenih djela.

               2.Za potrebe provedbe ove glave države osiguravaju dostupnost podatkovnih zapisa DNK-a iz nacionalnih baza podataka o analizi DNK-a iz stavka 1.

               3.Države prijavljuju nacionalne baze podataka o analizi DNK-a na koje se primjenjuju članci od LAW.PRUM.7. [Uspostava nacionalnih baza podataka o analizi DNK-a] do LAW.PRUM.10. [Prikupljanje staničnog materijala i dostava profila DNK-a] te članci LAW.PRUM.13. [Nacionalne kontaktne točke], LAW.PRUM.14. [Dostava daljnjih osobnih podataka i drugih informacija] i LAW.PRUM. 17. [Provedbene mjere] te uvjete za automatsko pretraživanje iz članka LAW.PRUM.8. [Automatsko pretraživanje profila DNK-a] stavka 1.

               Članak LAW.PRUM.8.: Automatsko pretraživanje profila DNK-a

                  1.Radi istraživanja kaznenih djela države dopuštaju nacionalnim kontaktnim točkama drugih država iz članka LAW.PRUM.13. [Nacionalne kontaktne točke] pristup podatkovnim zapisima DNK-a u svojim bazama podataka o analizi DNK-a, uz ovlaštenje za automatsko pretraživanje uspoređivanjem profila DNK-a. Pretraživanje se može provesti samo u pojedinačnim slučajevima i u skladu s domaćim pravom države koja podnosi zahtjev.

               2.Ako automatsko pretraživanje pokaže da se dostavljeni profil DNK-a podudara s profilom DNK-a unesenim u pretraženu bazu države koja prima zahtjev, država koja prima zahtjev automatski prosljeđuje nacionalnoj kontaktnoj točki države koja podnosi zahtjev podatkovne zapise DNK-a za koje je utvrđena podudarnost. Ako se ne može utvrditi podudaranje, o tome se automatski obavješćuje.

               Članak LAW.PRUM.9.: Automatsko uspoređivanje profila DNK-a

               1.Radi istraživanja kaznenih djela države preko svojih nacionalnih kontaktnih točaka uspoređuju profile DNK-a svojih neidentificiranih profila DNK-a sa svim profilima DNK-a iz podatkovnih zapisa drugih nacionalnih baza podataka o analizi DNK-a u skladu s uzajamno prihvaćenim praktičnim aranžmanima između dotičnih država. Profili DNK-a dostavljaju se i uspoređuju u automatiziranom obliku. Neidentificirani profili DNK-a dostavljaju se na uspoređivanje samo ako je to u skladu s domaćim pravom države koja podnosi zahtjev.

               2.Ako država nakon usporedbe iz stavka 1. utvrdi da se neki profili DNK-a koje je dostavila druga država podudaraju s onima iz njezinih baza podataka o analizi DNK-a, bez odgode dostavlja nacionalnoj kontaktnoj točki druge države podatkovni zapis DNK-a s kojim je utvrđena podudarnost.

               Članak LAW.PRUM.10.: Prikupljanje staničnog materijala i dostava profila DNK-a

               Ako u okviru istrage ili kaznenog postupka nije dostupan profil DNK-a za određenog pojedinca na državnom području države koja prima zahtjev, ta država pruža pravnu pomoć prikupljanjem i analizom staničnog materijala tog pojedinca te dostavljanjem dobivenog profila DNK-a državi koja podnosi zahtjev pod sljedećim uvjetima:

               (a)država koja podnosi zahtjev navela je za koju svrhu joj je potreban;

               (b)država koja podnosi zahtjev izdala je istražni nalog ili potvrdu nadležnog tijela u skladu sa svojim domaćim pravom kojima dokazuje da bi uvjeti za prikupljanje i analizu staničnog materijala bili ispunjeni da se dotični pojedinac nalazi na državnom području države koja podnosi zahtjev; i

               (c)u skladu s pravom države koja prima zahtjev ispunjeni su uvjeti za prikupljanje i analizu staničnog materijala te za dostavljanje dobivenih profila DNK-a.

               Članak LAW.PRUM.11.: Daktiloskopski podaci

               Za potrebe provedbe ove glave države osiguravaju dostupnost referentnih daktiloskopskih podataka iz datoteke za nacionalne sustave za automatsku identifikaciju otisaka prstiju koji su uvedeni radi sprečavanja i istrage kaznenih djela.

               Članak LAW.PRUM.12.: Automatsko pretraživanje daktiloskopskih podataka

               1.Radi sprečavanja i istraživanja kaznenih djela države dopuštaju nacionalnim kontaktnim točkama iz članka LAW.PRUM.13. [Nacionalne kontaktne točke] pristup referentnim podacima u sustavima za automatsku identifikaciju otisaka prstiju koji su u tu svrhu ustanovljeni te uz ovlaštenje za automatsko pretraživanje uspoređivanjem daktiloskopskih podataka. Pretraživanje se može provesti samo u pojedinačnim slučajevima i u skladu s domaćim pravom države koja podnosi zahtjev.

               2.Potvrđivanje podudarnosti daktiloskopskih podataka s referentnim podacima države koja prima zahtjev provode nacionalne kontaktne točke države koja podnosi zahtjev na temelju automatski poslanih referentnih podataka koji su potrebni za nedvojbenu podudarnost.

               Članak LAW.PRUM.13.: Nacionalne kontaktne točke

               1.Za potrebe dostave podataka iz članaka LAW.PRUM.8. [Automatsko pretraživanje profila DNK-a], LAW.PRUM.9. [Automatsko uspoređivanje profila DNK-a] i LAW.PRUM.12. [Automatsko pretraživanje daktiloskopskih podataka] države imenuju nacionalne kontaktne točke.

               2.Kad je riječ o državama članicama, nacionalne kontaktne točke imenovane za istovjetnu razmjenu podataka u Uniji smatraju se nacionalnim kontaktnim točkama za potrebe ove glave.

               3.Ovlaštenja nacionalnih kontaktnih točaka uređena su primjenjivim domaćim pravom.

               Članak LAW.PRUM.14.: Dostava daljnjih osobnih podataka i drugih informacija

               Ako se postupkom iz članaka LAW.PRUM.8. [Automatsko pretraživanje profila DNK-a], LAW.PRUM.9. [Automatsko uspoređivanje profila DNK-a] i LAW.PRUM.12. [Automatsko pretraživanje daktiloskopskih podataka] utvrdi podudarnost između profilâ DNK-a ili daktiloskopskih podataka, dostava daljnjih dostupnih osobnih podataka i drugih informacija povezanih s referentnim podacima uređena je domaćim pravom države koja prima zahtjev, uključujući pravila o pravnoj pomoći, ne dovodeći u pitanje članak LAW.PRUM.16. [Provedbene mjere] stavak 1.

               Članak LAW.PRUM.15.: Automatsko pretraživanje podataka iz registra vozila

               1.Radi sprečavanja i istraživanja kaznenih djela te radi progona u slučaju drugih djela u nadležnosti sudova ili državnog odvjetništva u državi koja podnosi zahtjev, kao i radi održavanja javne sigurnosti, države dopuštaju nacionalnim kontaktnim točkama drugih država iz stavka 2. pristup nacionalnim podacima iz registra vozila, uz ovlaštenje za automatsko pretraživanje u pojedinačnim slučajevima:

               (a)podataka o vlasnicima ili korisnicima vozila; i

               (b)podataka o vozilima.

               2.
                     Pretraživanje se može provesti u skladu s stavkom 1., jedino s potpunim brojem šasije ili potpunim registarskim brojem te u skladu s domaćim pravom države koja podnosi zahtjev.

               3.
                     Radi dostave podataka iz stavka 1. države određuju nacionalnu kontaktnu točku za zaprimanje zahtjeva drugih država. Ovlaštenja nacionalnih kontaktnih točaka uređena su primjenjivim domaćim pravom.

               Članak LAW.PRUM.16.: Akreditacija pružatelja forenzičkih usluga koji obavljaju laboratorijske aktivnosti

               1.Države osiguravaju da njihove pružatelje forenzičkih usluga koji obavljaju laboratorijske aktivnosti akreditira nacionalno akreditacijsko tijelo kao sukladne s normom EN ISO/IEC 17025.

               2.Svaka država osigurava da rezultate akreditiranih pružatelja forenzičkih usluga koji obavljaju laboratorijske aktivnosti u drugim državama njezina tijela nadležna za sprečavanje, otkrivanje i istraživanje kaznenih djela priznaju jednako pouzdanima kao i rezultate domaćih pružatelja forenzičkih usluga koji provode laboratorijske aktivnosti i koji su akreditirani prema normi EN ISO/IEC 17025.

               3.Tijela Ujedinjene Kraljevine nadležna za izvršenje zakonodavstva ne provode pretraživanje ni automatsko uspoređivanje u skladu s člancima LAW.PRUM.8. [Automatsko pretraživanje profila DNK-a], LAW.PRUM.9. [Automatsko uspoređivanje profila DNK-a] i LAW.PRUM.12. [Automatsko pretraživanje daktiloskopskih podataka] prije nego što Ujedinjena Kraljevina provede i primijeni mjere iz stavka 1. ovog članka.

               4.Stavci 1. i 2. ne utječu na domaća pravila o sudskoj ocjeni dokaza.

               5.Ujedinjena Kraljevina dostavlja tekst glavnih odredaba donesenih radi provedbe i primjene odredbi ovog članka Posebnom odboru za izvršenje zakonodavstva i pravosudnu suradnju.

               Članak LAW.PRUM.17.: Provedbene mjere

               1.Za potrebe ove glave države stavljaju sve kategorije podataka na raspolaganje za pretraživanje i usporedbu nadležnim tijelima za izvršenje zakonodavstva drugih država, pod jednakim uvjetima pod kojima su oni na raspolaganju za pretraživanje i usporedbu domaćim nadležnim tijelima za izvršenje zakonodavstva. Države za potrebe ove glave dostavljaju daljnje dostupne osobne podatke i druge informacije koje se odnose na referentne podatke iz članka LAW.PRUM.14. [Dostava daljnjih osobnih podataka i drugih informacija] nadležnim tijelima drugih država pod istim uvjetima kao i nacionalnim tijelima.

               2.Za potrebe provedbe postupaka iz članaka LAW.PRUM.8. [Automatsko pretraživanje profila DNK-a], LAW.PRUM.9. [Automatsko uspoređivanje profila DNK-a], LAW.PRUM.12. [Automatsko pretraživanje daktiloskopskih podataka] i LAW.PRUM.15. [Automatsko pretraživanje podataka iz registra vozila] tehničke i postupovne specifikacije utvrđene su u Prilogu LAW-1.

               3.Izjave država članica sastavljene u skladu s odlukama Vijeća 2008/615/PUP
                  77
                i 2008/616/PUP
                  78
                primjenjuju se i u odnosima država članica s Ujedinjenom Kraljevinom.

               Članak LAW.PRUM.18.: Ex ante evaluacija

               1.Kako bi se provjerilo je li Ujedinjena Kraljevina ispunila uvjete iz članka LAW.PRUM.17. [Provedbene mjere] i Priloga LAW-1., provodi se ocjenjivački posjet i pokus, u mjeri u kojoj se to zahtijeva PRILOGOM LAW-1. i u skladu s uvjetima i aranžmanima prihvatljivima za Ujedinjenu Kraljevinu. U svakom slučaju, provodi se pokus u vezi s pretraživanjem podataka u skladu s člankom LAW.PRUM.15. [Automatizirano pretraživanje podataka iz registra vozila].

               2.Na temelju izvješća o cjelovitoj evaluaciji i, ako je primjenjivo, pokusu iz stavka 1., Unija utvrđuje datum ili datume od kojih države članice mogu Ujedinjenoj Kraljevini dostavljati osobne podatke na temelju ove glave.

               3.Prije rezultata evaluacije iz stavka 1., od datuma stupanja na snagu ovog Sporazuma države članice mogu Ujedinjenoj Kraljevini dostavljati osobne podatke iz članaka LAW.PRUM.8. [Automatsko pretraživanje profila DNK-a], LAW.PRUM.9. [Automatsko uspoređivanje profila DNK-a], LAW.PRUM.12. [Automatsko pretraživanje daktiloskopskih podataka] i LAW.PRUM.14. [Dostava daljnjih osobnih podataka i drugih informacija] do datuma ili datumâ koje utvrdi Unija u skladu sa stavkom 2. ovog članka, ali ne dulje od devet mjeseci od datuma stupanja na snagu ovog Sporazuma. Posebni odbor za izvršenje zakonodavstva i pravosudnu suradnju može produljiti to razdoblje jednom za najviše devet mjeseci.

               Članak LAW.PRUM.19.: Suspenzija i prestanak primjene

               1.Ako Unija smatra potrebnim izmijeniti ovu glavu jer je pravo Unije koje se odnosi na predmet uređen ovom glavom bitno izmijenjeno ili je u postupku znatne izmjene, može o tome obavijestiti Ujedinjenu Kraljevinu radi dogovora o formalnoj izmjeni ovog Sporazuma, tj. ove glave. Nakon takve obavijesti stranke započinju savjetovanje.

               2.Ako u roku od devet mjeseci od te obavijesti stranke nisu postigle dogovor o izmjeni ove glave, Unija može odlučiti suspendirati primjenu ove glave ili bilo koje njezine odredbe na razdoblje od najviše devet mjeseci. Prije isteka tog razdoblja stranke se mogu dogovoriti da produlje suspenziju na dodatno razdoblje do devet mjeseci. Ako do kraja razdoblja suspenzije stranke nisu postigle dogovor o izmjeni ove glave, suspendirane odredbe prestaju se primjenjivati od prvog dana mjeseca koji slijedi nakon isteka razdoblja suspenzije, osim ako Unija obavijesti Ujedinjenu Kraljevinu da više ne traži izmjenu ove glave. U tom se slučaju suspendirane odredbe ove glave ponovno primjenjuju.

               3.Ako se bilo koja odredba ove glave suspendira u skladu s ovim člankom, sastaje se Posebni odbor za izvršenje zakonodavstva i pravosudnu suradnju kako bi odlučio o mjerama potrebnima da se svaka suradnja pokrenuta na temelju ove glave i zahvaćena tom suspenzijom dovrši na odgovarajući način. U svakom slučaju, za sve osobne podatke prikupljene u okviru suradnje na temelju ove glave prije privremenog prestanka primjene odredaba na koja se odnosi suspenzija stranke osiguravaju da se razina zaštite pri kojoj su se ti osobni podaci prenosili zadrži i nakon što suspenzija počne proizvoditi učinke.

               Glava III. Prijenos i obrada evidencije podataka o putnicima

               Članak LAW.PNR.18.: Područje primjene

               1.U ovoj su glavi utvrđena pravila na temelju kojih se podaci iz evidencije podataka o putnicima mogu prenositi nadležnom tijelu Ujedinjene Kraljevine te na temelju kojih ih to tijelo može obrađivati i upotrebljavati za letove između Unije i Ujedinjene Kraljevine, kao i posebne zaštitne mjere za te situacije.

               2.Ova se glava primjenjuje na zračne prijevoznike koji obavljaju putničke letove između Unije i Ujedinjene Kraljevine.

               3.Ova se glava primjenjuje i na zračne prijevoznike koji su osnovani ili pohranjuju podatke u Uniji i obavljaju putničke letove u Ujedinjenu Kraljevinu ili iz nje.

               4.Ovom glavom predviđa se i policijska i pravosudna suradnja u kaznenim stvarima između Ujedinjene Kraljevine i Unije u pogledu podataka iz PNR-a.

               Članak LAW.PNR.19.: Definicije

               Za potrebe ove glave, primjenjuju se sljedeće definicije:

               (a)„zračni prijevoznik” znači poduzeće za zračni prijevoz s važećom operativnom licencijom ili istovrijednom dozvolom za obavljanje prijevoza putnika zrakom između Ujedinjene Kraljevine i Unije;

               (b)„evidencija podataka o putnicima” („PNR”) znači evidencija zahtjeva u vezi s putovanjem svakog putnika koja sadrži informacije potrebne za obradu i kontrolu rezervacija od strane uključenih zračnih prijevoznika i onih koji obavljaju rezervacije za svako putovanje rezervirano od strane neke osobe ili u njezino ime, neovisno o tome je li sastavni dio sustava rezervacija, sustava kontrole odlazaka, koji služe za prijavu putnika na letove ili istovrijednog sustava s istim funkcionalnostima; konkretnije, podaci iz PNR-a, kako se navode u ovoj glavi, sastoje se od elemenata iz PRILOGA LAW-2.;

               (c)„nadležno tijelo Ujedinjene Kraljevine” znači tijelo Ujedinjene Kraljevine odgovorno za primanje i obradu podataka iz PNR-a na temelju ovog Sporazuma; ako Ujedinjena Kraljevina ima više od jednog nadležnog tijela, ona osigurava jedinstvenu funkciju za podatke o putnicima koja zračnim prijevoznicima omogućuje prijenos podataka iz PNR-a jedinstvenoj ulaznoj točki za prijenos podataka i imenuje jedinstvenu kontaktnu točku za potrebe zaprimanja i podnošenja zahtjeva u skladu s člankom LAW.PNR.22. [Policijska i pravosudna suradnja];

               (d)„odjeli za informacije o putnicima” znači odjeli koje su uspostavile ili imenovale države članice i koji su odgovorni za zaprimanje i obradu podataka iz PNR-a;

               (e)„terorizam” znači svako kazneno djelo navedeno u PRILOGU LAW-7.;

               (f)„teško kazneno djelo” znači svako kazneno djelo za koje je u skladu s domaćim pravom Ujedinjene Kraljevine propisana kazna zatvora ili mjera oduzimanja slobode od najmanje tri godine.

               Članak LAW.PNR.20.: Svrhe upotrebe podataka iz PNR-a

               1.Ujedinjena Kraljevina osigurava da se podaci iz PNR-a primljeni u skladu s ovom glavom obrađuju isključivo u svrhe sprečavanja, otkrivanja, istraživanja ili kaznenog progona terorizma ili teških kaznenih djela te u svrhe nadziranja obrade podataka iz PNR-a pod uvjetima utvrđenima u ovom Sporazumu.

               2. U iznimnim slučajevima nadležno tijelo Ujedinjene Kraljevine može podatke iz PNR-a prema potrebi obrađivati radi zaštite vitalnih interesa bilo koje fizičke osobe, kao što su:

               (a)opasnost od smrti ili teške tjelesne ozljede; ili

               (b)ozbiljna opasnost za javno zdravlje, posebice kad se je to definirano u međunarodno priznatim standardima.

               3.Nadležno tijelo Ujedinjene Kraljevine može isto tako obrađivati podatke iz PNR-a na pojedinačnoj osnovi ako je otkrivanje relevantnih podataka iz PNR-a naložio sud ili upravni sud Ujedinjene Kraljevine u postupku koji je izravno povezan sa svrhom iz stavka 1.

               Članak LAW.PNR.21.: Osiguravanje pružanja podataka iz PNR-a

               1.Unija osigurava da zračni prijevoznici ne budu spriječeni u prijenosu podataka iz PNR-a nadležnom tijelu Ujedinjene Kraljevine u skladu s ovom glavom.

               2.Unija osigurava da zračni prijevoznici mogu prenositi podatke iz PNR-a nadležnom tijelu Ujedinjene Kraljevine putem ovlaštenih agenata koji djeluju u ime zračnog prijevoznika i pod njegovom odgovornošću u skladu s ovom glavom.

               3.Ujedinjena Kraljevina od zračnog prijevoznika ne zahtijeva dostavu elemenata podataka iz PNR-a koje zračni prijevoznik već nije prikupio ili ih već ne posjeduje u svrhu rezerviranja.

               4.Ujedinjena Kraljevina po primitku briše sve podatke koje joj je prenio zračni prijevoznik u skladu s ovom glavom ako taj podatkovni element nije naveden u PRILOGU LAW-2.

               Članak LAW.PNR.22.: Policijska i pravosudna suradnja

               1.U posebnim slučajevima, s ciljem sprečavanja, otkrivanja, provođenja istrage ili kaznenog progona terorizma ili teških kaznenih djela, nadležno tijelo Ujedinjene Kraljevine što hitnije razmjenjuje s Europolom ili Eurojustom u okviru njihovih mandata ili s odjelima za informacije o putnicima država članica, sve relevantne i odgovarajuće analitičke informacije koje sadržavaju podatke iz PNR-a.

               2.U posebnim slučajevima, s ciljem sprečavanja, otkrivanja, provođenja istrage ili kaznenog progona terorizma ili teških kaznenih djela u Uniji, nadležno tijelo Ujedinjene Kraljevine, na zahtjev Europola ili Eurojusta u okviru njihovih mandata ili na zahtjev odjela za informacije o putnicima države članice, razmjenjuje podatke iz PNR-a, rezultate obrade tih podataka ili analitičke informacije koje sadržavaju podatke iz PNR-a.

               3.U posebnim slučajevima, s ciljem sprečavanja, otkrivanja, provođenja istrage ili kaznenog progona terorizma ili teških kaznenih djela, odjeli za informacije o putnicima država članica što hitnije razmjenjuje s nadležnim tijelom Ujedinjene Kraljevine sve relevantne i odgovarajuće analitičke informacije koje sadržavaju podatke iz PNR-a.

               4.U posebnim slučajevima, s ciljem sprečavanja, otkrivanja, provođenja istrage ili kaznenog progona terorizma ili teških kaznenih djela u Uniji, odjeli za informacije o putnicima država članica, na zahtjev nadležnog tijela Ujedinjene Kraljevine, razmjenjuju podatke iz PNR-a, rezultate obrade tih podataka ili analitičke informacije koje sadržavaju podatke iz PNR-a.

               5.Stranke osiguravaju razmjenu informacija iz stavaka od 1. do 4 .u skladu sa sporazumima i dogovorima o izvršenju zakonodavstva ili razmjeni informacija između Ujedinjene Kraljevine i Europola, Eurojusta ili relevantne države članice. Konkretno, razmjena informacija s Europolom na temelju ovog članka provodi se putem sigurne komunikacijske linije uspostavljene za potrebe razmjene informacija preko Europola.

               6.Nadležno tijelo Ujedinjene Kraljevine i odjeli za informacije o putnicima država članica osiguravaju da se u skladu sa stavcima od 1. do 4. razmjenjuje samo minimalna količina podataka iz PNR-a.

               Članak LAW.PNR.23.: Nediskriminacija

               Ujedinjena Kraljevina osigurava da se zaštitne mjere primjenjive na obradu podataka iz PNR-a primjenjuju na sve fizičke osobe ravnopravno bez nezakonite diskriminacije.

               Članak LAW.PNR.24.: Upotreba posebnih kategorija osobnih podataka

               Obrada posebnih kategorija osobnih podataka zabranjena je na temelju ove glave. Ako podaci iz PNR-a koji se prenose nadležnom tijelu Ujedinjene Kraljevine uključuju posebne kategorije osobnih podataka, nadležno tijelo Ujedinjene Kraljevine briše te podatke.

               Članak LAW.PNR.25.: Sigurnost i integritet podataka

               1.Ujedinjena Kraljevina provodi regulatorne, postupovne ili tehničke mjere kako bi spriječila slučajan, nezakonit ili neovlašten pristup podacima iz PNR-a odnosno takvu njihovu obradu ili gubitak.

               2.Ujedinjena Kraljevina osigurava provjeru sukladnosti podataka, kao i njihovu zaštitu, sigurnost, povjerljivost i integritet. U tom pogledu Ujedinjena Kraljevina:

               (a)primjenjuje postupke šifriranja, ovlaštenja i dokumentiranja na podatke iz PNR-a;

               (b)ograničuje pristup podacima iz PNR-a na ovlaštene dužnosnike;

               (c)čuva podatke iz PNR-a u sigurnom fizičkom okruženju koje je zaštićeno kontrolama pristupa; i

               (d)uspostavlja mehanizam kojim se osigurava da se pretraživanja podataka iz PNR-a obavljaju dosljedno članku LAW.PNR.20. [Svrhe upotrebe podataka iz PNR-a].

               3.U slučaju neovlaštenog pristupa podacima iz PNR-a o fizičkoj osobi ili njihova otkrivanja Ujedinjena Kraljevina poduzima mjere kako bi tu fizičku osobu obavijestila i smanjila opasnost od nanošenja štete te provodi korektivne mjere.

               4.Nadležno tijelo Ujedinjene Kraljevine odmah obavješćuje Posebni odbor za izvršenje zakonodavstva i pravosudnu suradnju o svim bitnim slučajevima slučajnog, nezakonitog ili neovlaštenog pristupa podacima iz PNR-a odnosno takve njihove obrade ili gubitka.

               5.Ujedinjena Kraljevina osigurava da svako kršenje pravila o zaštiti podataka, posebno svako kršenje koje dovede do slučajnog ili nezakonitog uništavanja ili slučajnog gubitka, promjene, neovlaštenog otkrivanja ili pristupa, odnosno do drugog nezakonitog oblika obrade, podliježe učinkovitim i odvraćajućim korektivnim mjerama, koje mogu uključivati i sankcije.

               Članak LAW.PNR.26.: Transparentnost i obavijest putnicima

               1.Nadležno tijelo Ujedinjene Kraljevine na svojim internetskim stranicama objavljuje sljedeće:

               (a)popis propisa kojima se odobrava prikupljanje podataka iz PNR-a;

               (b)svrhe prikupljanja podataka iz PNR-a;

               (c)način zaštite podataka iz PNR-a;

               (d)dopuštene načine i razmjere otkrivanja podataka iz PNR-a;

               (e)informacije o pravima pristupa, ispravka, bilježenja i pravne zaštite; i

               (f)informacije za kontakt u slučaju upita.

               2.Stranke surađuju sa zainteresiranim trećim stranama kao što su zrakoplovna industrija i industrija zračnog prijevoza kako bi promicale transparentnost u trenutku rezervacije o svrhama prikupljanja, obrade i upotrebe podataka iz PNR-a te o tome kako zatražiti pristup, ispravak i pravnu zaštitu. Zračni prijevoznici putnicima daju jasne i važne informacije o prijenosu podataka iz PNR-a na temelju ove glave, uključujući pojedinosti o tijelu koje ih prima, svrhu prijenosa i pravo da putnik čiji se osobni podaci prenose tijelu koje prima podatke podnese zahtjev za pristup tim podacima i njihov ispravak.

               3.Ako se podaci iz PNR-a zadržani u skladu s člankom LAW.PNR.28. [Zadržavanje podataka iz PNR-a] upotrebljavaju u skladu s uvjetima iz članka LAW.PNR.29. [Uvjeti upotrebe PNR-a] ili se otkrivaju u skladu s člankom LAW.PNR.31. [Otkrivanje unutar Ujedinjene Kraljevine] ili člankom LAW.PNR.32. [Otkrivanje izvan Ujedinjene Kraljevine], Ujedinjena Kraljevina o tome obavješćuje dotične putnike pisanim putem, pojedinačno i u razumnom roku nakon što takva obavijest više ne može ugroziti istrage koje provode dotična javna tijela ako su relevantne informacije za kontakt s putnicima dostupne ili se mogu pronaći uz razuman napor. Obavijest uključuje informacije o tome kako dotična fizička osoba može zatražiti upravnu ili sudsku zaštitu.

               Članak LAW.PNR.27.: Automatizirana obrada podataka iz PNR-a

               1.Nadležno tijelo Ujedinjene Kraljevine osigurava da se svaka automatizirana obrada podataka iz PNR-a temelji na nediskriminirajućim, specifičnim i pouzdanim unaprijed utvrđenim modelima i kriterijima koji mu omogućuju:

               (a)da dobije rezultate o fizičkim osobama za koje može postojati razumna sumnja da su uključene u terorizam ili teška kaznena djela odnosno da u njima sudjeluju; ili

               (b)da u iznimnim okolnostima zaštiti vitalne interese bilo koje fizičke osobe, kako su utvrđeni u članku LAW.PNR.20. [Svrhe upotrebe podataka iz PNR-a] stavku 2.

               2.Nadležno tijelo Ujedinjene Kraljevine osigurava da su baze podataka s kojima se uspoređuju podaci iz PNR-a pouzdane, ažurirane i ograničene na one baze podataka koje to tijelo upotrebljava u vezi sa svrhama utvrđenima u članku LAW.PNR.20. [Svrhe upotrebe podataka iz PNR-a].

               3.Ujedinjena Kraljevina ne smije donositi odluke koje imaju znatan negativni učinak na fizičku osobu, a koje se temelje isključivo na automatskoj obradi podataka iz PNR-a.

               Članak LAW.PNR.28.: Zadržavanje podataka iz PNR-a

               1.Ujedinjena Kraljevina podatke iz PNR-a ne zadržava dulje od pet godina od datuma njihova primitka.

               2.Najkasnije u roku od šest mjeseci od prijenosa podataka iz PNR-a iz stavka 1. svi podaci iz PNR-a depersonaliziraju se skrivanjem sljedećih elemenata podataka koji bi mogli poslužiti za izravnu identifikaciju putnika na kojeg se ti podaci iz PNR-a odnose ili bilo koje druge fizičke osobe:

               (a)imena i prezimena, uključujući imena i prezimena drugih putnika u PNR-u i broj fizičkih osoba u PNR-u koje putuju zajedno;

               (b)adresa, telefonskih brojeva i elektroničkih podataka za kontakt putnika, osoba koje su izvršile rezervaciju leta za putnika, osoba preko kojih je moguće kontaktirati putnika u zračnom prometu i osoba koje treba obavijestiti u slučaju nužde;

               (c)svih dostupnih informacija o plaćanju i izdavanju računa ako sadržavaju informacije koje bi se mogle iskoristiti za identifikaciju fizičke osobe;

               (d)podataka o programima vjernosti;

               (e)ostalih dopunskih informacija (OSI), informacija o posebnim uslugama (SSI) i informacija o zahtjevima za posebne usluge (SSR) ako sadržavaju informacije koje bi se mogle iskoristiti za identifikaciju fizičke osobe; i

               (f)svih unaprijed dostavljenih informacija o putnicima (API).

               3.Nadležno tijelo Ujedinjene Kraljevine može razotkriti podatke iz PNR-a samo ako je to nužno za provođenje istraga u svrhe navedene u članku LAW.PNR.20. [Svrha upotrebe podataka iz PNR-a]. Takvi razotkriveni podaci iz PNR-a dostupni su samo ograničenom broju posebno ovlaštenih službenika.

               4.Neovisno o stavku 1., Ujedinjena Kraljevina briše podatke iz PNR-a o putnicima nakon njihova izlaska iz zemlje osim ako je procjenom rizika utvrđena potreba da se ti podaci iz PNR-a zadrže. Kako bi se utvrdilo postoji li ta potreba, Ujedinjena Kraljevina pronalazi objektivne dokaze iz kojih se može zaključiti da određeni putnici predstavljaju rizik u okviru borbe protiv terorizma i teških kaznenih djela.

               5.Za potrebe stavka 4., osim ako su informacije dostupne na sam datum odlaska, datumom odlaska smatra se posljednji dan razdoblja najduljeg zakonitog privremenog boravka dotičnog putnika u Ujedinjenoj Kraljevini.

               6.Upotreba podataka zadržanih na temelju ovog članka podliježe uvjetima utvrđenima u članku LAW.PNR.29. [Uvjeti upotrebe PNR-a].

               7.Neovisno upravno tijelo u Ujedinjenoj Kraljevini svake godine procjenjuje pristup koji nadležno tijelo Ujedinjene Kraljevine primjenjuje u odnosu na potrebu zadržavanja podataka iz PNR-a u skladu sa stavkom 4.

               8.Neovisno o stavcima 1., 2. i 4., Ujedinjena Kraljevina može zadržati podatke iz PNR-a za potrebe svake posebne mjere, preispitivanja, istrage, mjere izvršenja, sudskog postupka, kaznenog progona ili izvršenja kazne do njihova okončanja.

               9.Ujedinjena Kraljevina briše podatke iz PNR-a na kraju razdoblja zadržavanja podataka iz PNR-a.

               10.Stavak 11. primjenjuje se zbog posebnih okolnosti zbog kojih Ujedinjena Kraljevina ne može izvršiti tehničke prilagodbe potrebne za pretvaranje sustava obrade podataka iz PNR-a, koji je Ujedinjena Kraljevina upotrebljavala dok se na nju primjenjivalo pravo Unije, u sustave koji bi omogućili brisanje podataka iz PNR-a u skladu sa stavkom 4.

               11.Ujedinjena Kraljevina može privremeno odstupiti od stavka 4. u prijelaznom razdoblju, čije je trajanje predviđeno stavkom 13., dok ne provede tehničke prilagodbe u najkraćem mogućem roku. Tijekom prijelaznog razdoblja nadležno tijelo Ujedinjene Kraljevine sprečava upotrebu podataka iz PNR-a koji se trebaju izbrisati u skladu sa stavkom 4., primjenom sljedećih dodatnih zaštitnih mjera na te podatke iz PNR-a:

               (a)podaci iz PNR-a dostupni su samo ograničenom broju posebno ovlaštenih službenika i to samo ako je to potrebno kako bi se utvrdilo treba li podatke iz PNR-a izbrisati u skladu sa stavkom 4.;

               (b)zahtjev za upotrebu podataka iz PNR-a odbija se ako se ti podaci trebaju izbrisati u skladu sa stavkom 4., a daljnji pristup tim podacima ne odobrava se ako je u dokumentaciji iz točke (d) ovog stavka navedeno da je raniji zahtjev za upotrebu odbijen;

               (c)poduzima se sve kako bi se osiguralo brisanje podataka iz PNR-a što je prije moguće, uzimajući u obzir posebne okolnosti iz stavka 10.; ili

               (d)sljedeće se dokumentira u skladu s člankom LAW.PNR.30. [Evidentiranje i dokumentiranje obrade podataka iz PNR-a] te se takva dokumentacija stavlja na raspolaganje neovisnom upravnom tijelu iz stavka 7. ovog članka:

               (I)svi zahtjevi za upotrebu podataka iz PNR-a;

               (II)datum i vrijeme pristupa podacima iz PNR-a za potrebe procjene je li potrebno brisanje podataka iz PNR-a;

               (III)da je zahtjev za uporabu podataka iz PNR-a odbijen na temelju toga što su podaci iz PNR-a trebali biti izbrisani u skladu sa stavkom 4., uključujući datum i vrijeme odbijanja; i

               (IV)datum i vrijeme brisanja podataka iz PNR-a u skladu s točkom (c) ovog stavka.

               12.Devet mjeseci nakon stupanja na snagu ovog Sporazuma i ponovno godinu dana nakon toga, ako se prijelazno razdoblje produlji za još jednu godinu, Ujedinjena Kraljevina Posebnom odboru za izvršenje zakonodavstva i pravosudnu suradnju dostavlja:

               (a)izvješće neovisnog upravnog tijela iz stavka 7. ovog članka, koje uključuje mišljenje nadzornog tijela Ujedinjene Kraljevine iz članka LAW.GEN.4. [Zaštita osobnih podataka] stavka 3. o tome jesu li učinkovito primijenjene zaštitne mjere utvrđene u stavku 11. ovog članka; i

               (b)procjenu Ujedinjene Kraljevine o tome jesu li posebne okolnosti iz stavka 10. ovog članka i dalje prisutne, zajedno s opisom napora uloženih u pretvaranje sustava obrade podataka iz PNR-a Ujedinjene Kraljevine u sustave koji bi omogućili brisanje podataka iz PNR-a u skladu sa stavkom 4. ovog članka.

               13.Posebni odbor za izvršenje zakonodavstva i pravosudnu suradnju sastaje se u roku od jedne godine od stupanja na snagu ovog Sporazuma kako bi razmotrio izvješće i procjenu iz stavka 12. Ako posebne okolnosti iz stavka 10. i dalje postoje, Vijeće za partnerstvo produljuje prijelazno razdoblje iz stavka 11. za godinu dana. Vijeće za partnerstvo produljuje prijelazno razdoblje za još jednu završnu godinu, pod istim uvjetima i prema istom postupku kao i za prvo produljenje ako je usto postignut znatan napredak, iako sustave obrade podataka iz PNR-a Ujedinjene Kraljevine još nije moguće pretvoriti u sustave koji bi omogućili brisanje podataka iz PNR-a u skladu sa stavkom 4.

               14.Ako Ujedinjena Kraljevina smatra da odbijanje Vijeća za partnerstvo da odobri jedno od tih produljenja nije bilo opravdano, ona može suspendirati ovu glavu uz prethodnu najavu mjesec dana prije toga.

               15.U roku od tri godine od datuma stupanja na snagu ovog Sporazuma prestaju se primjenjivati stavci od 10. do 14.

               Članak LAW.PNR.29.: Uvjeti upotrebe podataka iz PNR-a

               1.Nadležno tijelo Ujedinjene Kraljevine može upotrebljavati podatke iz PNR-a zadržane u skladu s člankom LAW.PNR.28. [Zadržavanje podataka iz PNR-a] u druge svrhe osim sigurnosnih i graničnih kontrola, uključujući otkrivanje na temelju članka LAW.PNR.31. [Otkrivanje unutar Ujedinjene Kraljevine] i članka LAW.PNR.32. [Otkrivanje izvan Ujedinjene Kraljevine] samo ako nove okolnosti temeljene na objektivnim razlozima pokazuju da podaci iz PNR-a jednog ili više putnika mogu djelotvorno doprinijeti ostvarenju svrhe navedene u članku LAW.PNR.20. [Svrhe upotrebe podataka iz PNR-a].

               2.Upotreba podataka iz PNR-a od strane nadležnog tijela Ujedinjene Kraljevine u skladu sa stavkom 1. podliježe prethodnom nadzoru suda ili neovisnog upravnog tijela u Ujedinjenoj Kraljevini na temelju obrazloženog zahtjeva nadležnog tijela Ujedinjene Kraljevine podnesenog u domaćem pravnom okviru postupaka za sprečavanje, otkrivanje ili kazneni progon kaznenih djela, osim:

               (a)u valjano opravdanim hitnim slučajevima; ili

               (b)u svrhu provjere pouzdanosti i aktualnosti unaprijed utvrđenih modela i kriterija na kojima se temelji automatizirana obrada podataka iz PNR-a ili u svrhu definiranja novih modela i kriterija za takvu obradu.

               Članak LAW.PNR.30.: Evidentiranje i dokumentiranje obrade podataka iz PNR-a

               Ujedinjena Kraljevina evidentira i dokumentira svaku obradu podataka iz PNR-a. Tu evidenciju ili dokumentaciju upotrebljava samo za:

               (a)unutarnje praćenje i provjeru zakonitosti obrade podataka;

               (b)zaštitu primjerene cjelovitosti podataka;

               (c)jamčenje sigurnosti obrade podataka;

               (d)osiguranje nadzora.

               Članak LAW.PNR.31.: Otkrivanje unutar Ujedinjene Kraljevine

               1.Ujedinjena Kraljevina ne otkriva podatke iz PNR-a drugim javnim tijelima u Ujedinjenoj Kraljevini osim ako su ispunjeni sljedeći uvjeti:

               (a)podaci iz PNR-a otkrivaju se javnim tijelima čije su funkcije izravno povezane sa svrhama iz članka LAW.PNR.20. [Svrhe upotrebe podataka iz PNR-a];

               (b)podaci iz PNR-a otkrivaju se samo u pojedinačnim slučajevima;

               (c)otkrivanje je nužno, u određenim okolnostima, za potrebe iz članka LAW.PNR.20. [Svrhe upotrebe podataka iz PNR-a];

               (d)otkriva se minimalna količina potrebnih podataka iz PNR-a;

               (e)javno tijelo koje prima podatke pruža zaštitu istovrijednu zaštitnim mjerama koje su navedene u ovoj glavi; i

               (f)javno tijelo koje prima podatke iz PNR-a te podatke ne otkriva drugom subjektu, osim ako to otkrivanje odobri nadležno tijelo Ujedinjene Kraljevine u skladu s uvjetima iz ovog stavka.

               2.Pri prijenosu analitičkih informacija koje sadržavaju podatke iz PNR-a dobivene u skladu s ovom glavom primjenjuju se zaštitne mjere utvrđene u ovom članku.

               Članak LAW.PNR.32.: Otkrivanje izvan Ujedinjene Kraljevine

               1.Ujedinjena Kraljevina osigurava da njezino nadležno tijelo ne otkriva podatke iz PNR-a javnim   tijelima u trećim zemljama, osim ako su ispunjeni sljedeći uvjeti:

               (a)podaci iz PNR-a otkrivaju se javnim tijelima čije su funkcije izravno povezane sa svrhama iz članka LAW.PNR.20. [Svrhe upotrebe podataka iz PNR-a];

               (b)podaci iz PNR-a otkrivaju se samo u pojedinačnim slučajevima;

               (c)podaci iz PNR-a otkrivaju se samo ako je to nužno za potrebe iz članka LAW.PNR.20. [Svrhe upotrebe podataka iz PNR-a];

               (d)otkriva se minimalna količina potrebnih podataka iz PNR-a; i

               (e)treća zemlja kojoj se otkrivaju podaci iz PNR-a sklopila je sporazum s Unijom kojim se predviđa zaštita osobnih podataka usporediva s ovim Sporazumom ili podliježe odluci Europske komisije u skladu s pravom Unije u kojoj je utvrđeno da treća zemlja osigurava primjerenu razinu zaštite podataka u smislu prava Unije.

               2.Iznimno od stavka 1. točke (e), nadležno tijelo Ujedinjene Kraljevine može prenijeti podatke iz PNR-a trećoj zemlji ako:

               (a)čelnik tog tijela ili visoki dužnosnik kojeg je posebno ovlastio čelnik smatra da je otkrivanje podataka nužno za sprečavanje i istragu ozbiljne i neposredne prijetnje javnoj sigurnosti ili za zaštitu vitalnih interesa bilo koje fizičke osobe; i

               (b)treća zemlja dostavi pisano jamstvo, u skladu s aranžmanom, sporazumom ili na neki drugi način, da se informacije štite u skladu sa zaštitnim mjerama koje se prema pravu Ujedinjene Kraljevine primjenjuju na obradu podataka iz PNR-a zaprimljenih od Unije, uključujući one navedene u ovoj glavi.

               3.Prijenos u skladu sa stavkom 2. ovog članka dokumentira se. Takva dokumentacija na zahtjev se stavlja na raspolaganje nadzornom tijelu iz članka LAW.GEN.4. [Zaštita osobnih podataka] stavka 3., uključujući datum i vrijeme prijenosa, informacije o tijelu koje prima informacije, obrazloženje prijenosa i prenesene podatke iz PNR-a.

               4.Ako u skladu sa stavkom 1. ili 2.  nadležno tijelo Ujedinjene Kraljevine otkriva podatke iz PNR-a prikupljene na temelju ove glave, a koji potječu iz države članice, nadležno tijelo Ujedinjene Kraljevine o tom otkrivanju što prije obavješćuje tijela te države članice. Ujedinjena Kraljevina izdaje tu obavijest u skladu sa sporazumima ili aranžmanima o izvršenju zakonodavstva ili razmjeni informacija između Ujedinjene Kraljevine i te države članice.

               5.Pri prijenosu analitičkih informacija koje sadržavaju podatke iz PNR-a dobivene u skladu s ovom glavom primjenjuju se zaštitne mjere utvrđene u ovom članku.

               Članak LAW.PNR.33.: Metode prijenosa

               Zračni prijevoznici prenose podatke iz PNR-a nadležnom tijelu Ujedinjene Kraljevine isključivo na temelju „metode unošenja”, kojom zračni prijevoznici prenose podatke iz PNR-a u bazu podataka nadležnog tijela Ujedinjene Kraljevine, i u skladu sa sljedećim postupcima koje moraju poštovati, a kojima se osigurava:

               (a)prijenos podataka iz PNR-a elektroničkim putem u skladu s tehničkim zahtjevima nadležnog tijela Ujedinjene Kraljevine ili, u slučaju tehničkog kvara, bilo kojim drugim prikladnim načinom kojim se osigurava primjerena razina sigurnosti podataka;

               (b)prijenos podataka iz PNR-a primjenom uzajamno prihvaćenog formata prijenosa poruka; i

               (c)prijenos podataka iz PNR-a na siguran način primjenom zajedničkih protokola koje zahtijeva nadležno tijelo Ujedinjene Kraljevine.

               Članak LAW.PNR.34.: Učestalost prijenosa

               1.Nadležno tijelo Ujedinjene Kraljevine zahtijeva od zračnih prijevoznika da prenesu podatke iz PNR-a:

               (a)prvi put najranije 96 sati prije vremena polaska redovitog leta; i

               (b)najviše pet puta, kako odredi nadležno tijelo Ujedinjene Kraljevine.

               2.Nadležno tijelo Ujedinjene Kraljevine zračnim prijevoznicima dopušta da se prijenos iz stavka 1. točke (b) ograniči na ažuriranje prenesenih podataka iz PNR-a iz točke (a) tog stavka.

               3.Nadležno tijelo Ujedinjene Kraljevine obavješćuje zračne prijevoznike o utvrđenim vremenima za prijenos.

               4.U posebnim slučajevima u kojima postoji mogućnost da je potreban dodatan pristup podacima iz PNR-a kako bi se odgovorilo na posebnu prijetnju povezanu sa svrhama iz članka LAW.PNR.20. [Svrhe upotrebe podataka iz PNR-a], nadležno tijelo Ujedinjene Kraljevine može od zračnog prijevoznika tražiti da dostavi podatke iz PNR-a prije, između ili nakon zakazanih prijenosa. Pri izvršavanju tog diskrecijskog prava nadležno tijelo Ujedinjene Kraljevine djeluje razborito i proporcionalno i primjenjuje metodu prijenosa opisanu u članku LAW.PNR.33. [Metoda prijenosa].

               Članak LAW.PNR.35.: Suradnja

               Nadležno tijelo Ujedinjene Kraljevine i odjeli za informacije o putnicima država članica surađuju kako bi uskladili režime obrade podataka iz PNR-a na način kojim se dodatno povećava sigurnost fizičkih osoba u Ujedinjenoj Kraljevini, Uniji i drugdje.

               Članak LAW.PNR.36.: Neodstupanje

               Ova glava ne tumači se kao odstupanje od obveza između Ujedinjene Kraljevine i država članica ili trećih zemalja da podnesu ili odgovore na zahtjev u okviru instrumenta uzajamne pomoći.

               Članak LAW.PNR.37.: Savjetovanja i preispitivanje

               1.Stranke se međusobno savjetuju o svakoj mjeri koja se treba donijeti, a koja može utjecati na ovu glavu.

               2.Pri zajedničkim preispitivanjima ove glave iz članka LAW.OTHER.135. [Preispitivanje i evaluacija] stavka 1., stranke posebnu pozornost pridaju nužnosti i proporcionalnosti obrade i zadržavanja podataka iz PNR-a za svaku svrhu iz članka LAW.PNR.20 [Svrhe upotrebe podataka iz PNR-a]. Zajednička preispitivanja uključuju provjeru toga kako je nadležno tijelo Ujedinjene Kraljevine osiguralo da su unaprijed utvrđeni modeli, kriteriji i baze podataka iz članka LAW.PNR.27. [Automatizirana obrada podataka iz PNR-a] pouzdani, relevantni i aktualni, uzimajući u obzir statističke podatke.

               Članak LAW.PNR 38.: Suspenzija suradnje u skladu s ovom glavom

               1.U slučaju da bilo koja stranka smatra da nastavak primjene ove glave više nije primjeren, može u skladu s tim obavijestiti drugu stranku o svojoj namjeri da suspendira primjenu ove glave. Nakon takve obavijesti stranke započinju savjetovanje.

               2.Ako u roku od šest mjeseci od te obavijesti stranke nisu postigle dogovor, bilo koja stranka može odlučiti suspendirati primjenu ove glave u razdoblju od najviše šest mjeseci. Prije isteka tog razdoblja stranke se mogu dogovoriti da produlje suspenziju na dodatno razdoblje do šest mjeseci. Ako do kraja razdoblja suspenzije stranke nisu postigle dogovor o ovoj glavi, ova se glava prestaje primjenjivati od prvog dana mjeseca koji slijedi nakon isteka razdoblja suspenzije, osim ako stranka koja je dostavila obavijest obavijesti drugu stranku da je želi povući. U tom se slučaju odredbe ove glave ponovno primjenjuju.

               3.Ako se ova glava suspendira na temelju ovog članka, sastaje se Posebni odbor za izvršenje zakonodavstva i pravosudnu suradnju kako bi odlučio o mjerama potrebnima da se svaka suradnja pokrenuta na temelju ove glave i zahvaćena tom obaviješću dovrši na odgovarajući način. U svakom slučaju, za sve osobne podatke prikupljene u okviru suradnje na temelju ove glave prije privremenog prestanka primjene odredaba na koja se odnosi suspenzija stranke osiguravaju da se razina zaštite pri kojoj su se ti osobni podaci prenosili zadrži i nakon što suspenzija počne proizvoditi učinke.

               Glava IV.: Suradnja u vezi s operativnim informacijama

               Članak LAW.OPCO.1.: Suradnja u vezi s operativnim informacijama

               1.Cilj je ove glave da stranke osiguraju da si nadležna tijela Ujedinjene Kraljevine i država članica mogu međusobno pomagati, pod uvjetima svojeg domaćeg prava i u okviru svojih ovlasti te u mjeri u kojoj to nije predviđeno u drugim glavama ovog dijela , pružanjem relevantnih informacija u svrhu:

               (a)sprečavanja, istrage, otkrivanja ili progona kaznenih djela;

               (b)izvršavanja kaznenih sankcija;

               (c)mjera za zaštitu od i sprečavanje prijetnji javnoj sigurnosti; i

               (d)mjera za sprečavanje i suzbijanje pranja novca i financiranja terorizma.

               2.Za potrebe ove glave „nadležno tijelo” znači domaće policijsko, carinsko ili drugo tijelo koje je prema domaćem pravu nadležno za poduzimanje aktivnosti u svrhe navedene u stavku 1.

               3.Informacije, uključujući informacije o traženim i nestalim osobama i predmetima, može zatražiti nadležno tijelo Ujedinjene Kraljevine ili države članice ili se one mogu spontano dostaviti nadležnom tijelu Ujedinjene Kraljevine ili države članice. Informacije se mogu pružiti kao odgovor na zahtjev ili spontano, pod uvjetima domaćeg prava koji se primjenjuju na nadležno tijelo koje pruža informacije i u okviru njegovih ovlasti.

               4.Informacije se mogu zatražiti i pružiti ako uvjeti domaćeg prava koje se primjenjuju na nadležno tijelo koje zatraži informacije ili nadležno tijelo koje pruža informacije ne propisuju da se traženje ili pružanje informacija mora odvijati ili usmjeriti preko pravosudnih tijela.

               5.U hitnim slučajevima nadležno tijelo koje pruža informacije odgovara na zahtjev za informacije ili ih pruža spontano što je prije moguće.

               6.Nadležno tijelo države koja zatraži informacije može, u skladu s relevantnim domaćim pravom, u trenutku kada zatraži informacije ili nakon toga, zatražiti suglasnost države koja pruža informacije za njihovu upotrebu u svrhu dokazivanja u postupku pred sudskim tijelom. Država koja pruža informacije može, pod uvjetima iz glave VIII. [Uzajamna pravna pomoć] i primjenjivim uvjetima svojeg domaćeg prava, pristati na to da se informacije upotrebljavaju u svrhu dokazivanja u postupku pred sudskim tijelom u državi koja zatraži informacije. Isto tako, ako se informacije pružaju spontano, država koja pruža informacije može pristati na to da se informacije upotrebljavaju u svrhu dokazivanja u postupku pred sudskim tijelom u državi koja prima informacije. Ako nije dan pristanak u skladu s ovim stavkom, primljene informacije ne smije se upotrijebiti u svrhu dokazivanja u postupku pred sudskim tijelom.

               7.Nadležno tijelo koje pruža informacije može, u skladu s relevantnim domaćim pravom, odrediti uvjete za upotrebu pruženih informacija.

               8.Nadležno tijelo može u skladu s ovom glavom pružati bilo koju vrstu informacija koje posjeduje, pod uvjetima domaćeg prava koje se na njega primjenjuje i u okviru svojih ovlasti. To može uključivati informacije iz drugih izvora samo ako je daljnji prijenos tih informacija dopušten u okviru u kojem ih je nadležno tijelo koje ih pruža dobilo.

               9.U skladu s ovom glavom informacije se mogu pružati bilo kojim odgovarajućim komunikacijskim kanalom, uključujući sigurnu komunikacijsku liniju u svrhu pružanja informacija putem Europola.

               10.Ovaj članak ne utječe na funkcioniranje ili sklapanje bilateralnih sporazuma između Ujedinjene Kraljevine i država članica, pod uvjetom da države članice djeluju u skladu s pravom Unije. Time se ne utječe ni na koje druge ovlasti za pružanje pomoći razmjenom informacija u svrhe navedene u stavku 1. koje su dostupne nadležnim tijelima Ujedinjene Kraljevine ili država članica u skladu s primjenjivim domaćim ili međunarodnim pravom.

               Glava V.: Suradnja s Europolom

               Članak LAW.EUROPOL.46.: Cilj

               Cilj je ove glave uspostaviti suradnju Europola i nadležnih tijela Ujedinjene Kraljevine kako bi se poduprlo i ojačalo djelovanje država članica i Ujedinjene Kraljevine te njihova suradnja u sprečavanju i suzbijanju teškog kriminala, terorizma i vrsta kaznenih djela koja utječu na zajednički interes obuhvaćen politikom Unije navedenih u članku LAW.EUROPOL.48. [Vrste kaznenih djela].

               Članak LAW.EUROPOL.47.: Definicije

               Za potrebe ove glave, primjenjuju se sljedeće definicije:

               (a)„Europol” znači Agencija Europske unije za suradnju tijela za izvršenje zakonodavstva, osnovana na temelju Uredbe (EU) 2016/794
                  79
                („Uredba o Europolu”);

               (b)„nadležno tijelo” znači za Uniju Europol, a za Ujedinjenu Kraljevinu nacionalno tijelo za izvršenje zakonodavstva odgovorno na temelju domaćeg prava za sprečavanje i suzbijanje kaznenih djela;

               Članak LAW.EUROPOL.48.: Vrste kaznenih djela

               1.Suradnja koja se uspostavlja ovom glavom odnosi se na vrste kaznenih djela koje su u nadležnosti Europola, kako su navedene u PRILOGU LAW-3., uključujući povezana kaznena djela.

               2.Povezana kaznena djela su kaznena djela počinjena radi stjecanja sredstava za počinjenje vrsta kaznenih djela iz stavka 1., kaznena djela počinjena radi olakšavanja ili počinjenja takvih kaznenih djela te kaznena djela počinjena kako bi se osiguralo nekažnjavanje takvih kaznenih djela.

               3.Ako se izmijeni popis vrsta kaznenih djela za koja je Europol nadležan u skladu s pravom Unije, Posebni odbor za izvršenje zakonodavstva i pravosudnu suradnju može na prijedlog Unije na odgovarajući način izmijeniti PRILOG LAW-3. od datuma na koji izmjena nadležnosti Europola počne proizvoditi učinke.

               Članak LAW.EUROPOL.49.: Opseg suradnje

               Osim razmjene osobnih podataka pod uvjetima utvrđenima u ovoj glavi i u skladu sa zadaćama Europola kako su navedene u Uredbi o Europolu suradnja može uključivati:

               (a)razmjenu informacija, primjerice stručnog znanja;

               (b)izvješća o općem stanju;

               (c)rezultate strateške analize;

               (d)informacije o postupcima kaznene istrage;

               (e)informacije o metodama sprečavanja kriminala;

               (f)sudjelovanje u aktivnostima osposobljavanja; i

               (g)pružanje savjeta i potpore u pojedinačnim kaznenim istragama te operativnu suradnju.

               Članak LAW.EUROPOL.50.: Nacionalna kontaktna točka i službenici za vezu

               1.Ujedinjena Kraljevina određuje nacionalnu kontaktnu točku kao središnju točku za kontakt između Europola i svojih nadležnih tijela.

               2.Razmjena informacija između Europola i nadležnih tijela Ujedinjene Kraljevine odvija se između Europola i nacionalne kontaktne točke iz stavka 1. To, međutim, ne sprečava izravnu razmjenu informacija između Europola i nadležnih tijela Ujedinjene Kraljevine ako to Europol i relevantna nadležna tijela Ujedinjene Kraljevine smatraju prikladnim.

               3.Nacionalna kontaktna točka ujedno je središnja točka za kontakt u slučaju provjere, ispravljanja i brisanja osobnih podataka.

               4.Kako bi olakšala suradnju predviđenu ovom glavom, Ujedinjena Kraljevina upućuje jednog ili više službenika za vezu u Europol. Europol može uputiti jednog ili više službenika za vezu u Ujedinjenu Kraljevinu.

               5.Ujedinjena Kraljevina osigurava da njezini službenici za vezu imaju brz i, ako je tehnički izvedivo, izravan pristup relevantnim nacionalnim bazama podataka Ujedinjene Kraljevine koje su im potrebne za obavljanje zadaća.

               6.Brojem službenika za vezu, pojedinostima o njihovim zadaćama, njihovim pravima i obvezama te troškovima upravlja se na temelju radnih dogovora koje sklope Europol i nadležna tijela Ujedinjene Kraljevine, kako su utvrđeni u članku LAW.EUROPOL.59. [Radni i administrativni dogovori].

               7.Službenici za vezu iz Ujedinjene Kraljevine i predstavnici nadležnih tijela Ujedinjene Kraljevine mogu biti pozvani na operativne sastanke. Službenici za vezu država članica i službenici za vezu trećih zemalja, predstavnici nadležnih tijela država članica i trećih zemalja, osoblje Europola i drugi dionici mogu sudjelovati na sastancima koje organiziraju službenici za vezu ili nadležna tijela Ujedinjene Kraljevine.

               Članak LAW.EUROPOL.51.: Razmjena informacija

               1.Razmjena informacija između nadležnih tijela mora biti u skladu s ciljem i odredbama ove glave. Osobni podaci obrađuju se samo za posebne svrhe iz stavka 2.

               2.Nadležna tijela jasno navode, najkasnije u trenutku prijenosa osobnih podataka, posebnu svrhu ili svrhe u koje se ti osobni podaci prenose. Svrhe tog prijenosa Europolu utvrđuju se u skladu s posebnim svrhama obrade navedenima u Uredbi o Europolu. Ako to nadležno tijelo koje obavlja prijenos nije učinilo, nadležno tijelo koje prima informacije obrađuje osobne podatke u dogovoru s tijelom koje obavlja prijenos kako bi utvrdilo njihovu relevantnost te svrhu ili svrhe u koje se dalje obrađuju. Nadležna tijela mogu obrađivati osobne podatke u svrhu osim one za koju su pruženi samo ako za to imaju odobrenje nadležnog tijela koje obavlja prijenos.

               3.Nadležna tijela koja primaju osobne podatke daju izjavu u kojoj se obvezuju da će takve podatke obrađivati isključivo u svrhu za koju su preneseni. Osobni podaci brišu se čim više nisu potrebni za svrhu za koju su preneseni.

               4.Europol i nadležna tijela Ujedinjene Kraljevine bez nepotrebne odgode, a u svakom slučaju najkasnije šest mjeseci nakon primitka osobnih podataka, utvrđuju jesu li i u kojoj mjeri ti osobni podaci nužni za svrhu za koju su dostavljeni te o tome obavješćuju tijelo koje obavlja prijenos.

               Članak LAW.EUROPOL.52.: Ograničenja pristupa prenesenim osobnim podacima i njihove daljnje upotrebe

               1.Nadležno tijelo koje obavlja prijenos može navesti, u trenutku prijenosa osobnih podataka, bilo koje ograničenje pristupa tim podacima ili njihove upotrebe, općenito ili konkretno, među ostalim u pogledu njihova daljnjeg prijenosa, brisanja ili uništavanja nakon određenog razdoblja ili njihove daljnje obrade. Ako potreba za takvim ograničenjima postane očita nakon prijenosa osobnih podataka, nadležno tijelo koje obavlja prijenos o tome obavješćuje nadležno tijelo koje prima informacije.

               2.Nadležno tijelo koje prima informacije poštuje svako ograničenje pristupa ili daljnje upotrebe osobnih podataka koje navede nadležno tijelo koje obavlja prijenos kako je opisano u stavku 1.

               3.Svaka stranka osigurava da su informacije prenesene na temelju ove glave prikupljene i pohranjene te prenesene u skladu s njezinim pravnim okvirom. Svaka stranka osigurava, u mjeri u kojoj je to moguće, da takve informacije nisu stečene kršenjem ljudskih prava. Takve informacije ne smiju se prenositi niti ako bi se, u mjeri u kojoj je to razumno predvidivo, mogle upotrijebiti za traženje, izricanje ili izvršenje smrtne kazne ili bilo kojeg oblika okrutnog i nehumanog postupanja.

               Članak LAW.EUROPOL.53.: Različite kategorije ispitanika

               1.Prijenos osobnih podataka koji se odnose na žrtve kaznenog djela, svjedoke ili druge osobe koje mogu pružiti informacije o kaznenim djelima ili na osobe mlađe od 18 godina zabranjen je osim ako je izričito nužan i proporcionalan u pojedinačnim slučajevima za sprečavanje i suzbijanje kaznenog djela.

               2.Ujedinjena Kraljevina i Europol osiguravaju da se obrada osobnih podataka iz stavka 1. provodi uz dodatne zaštitne mjere, uključujući ograničenja pristupa, dodatne sigurnosne mjere i ograničenja daljnjeg prijenosa.

               Članak LAW.EUROPOL.54.: Olakšavanje protoka osobnih podataka između Ujedinjene Kraljevine i Europola

               U interesu obostrane operativne koristi stranke nastoje surađivati u budućnosti kako bi osigurale da se razmjene podataka između Europola i nadležnih tijela Ujedinjene Kraljevine mogu provesti što je prije moguće te razmotriti uključivanje svih novih procesa i tehničkog razvoja koji bi mogli pomoći u ostvarivanju tog cilja, uzimajući u obzir činjenicu da Ujedinjena Kraljevina nije država članica.

               Članak LAW.EUROPOL.55.: Procjena pouzdanosti izvora i točnosti informacija

               1.Ako je moguće, nadležna tijela navode najkasnije u trenutku prijenosa informacija pouzdanost izvora informacija na temelju sljedećih kriterija:

               (a)kada ne postoji sumnja u vjerodostojnost, pouzdanost i nadležnost izvora ili ako informacije dostavlja izvor koji se u svim slučajevima pokazao kao pouzdan;

               (b)kada informacije dostavlja izvor koji se u većini slučajeva pokazao kao pouzdan;

               (c)kada informacije dostavlja izvora koji se u većini slučajeva pokazao kao nepouzdan;

                  (d)kada se pouzdanost izvora ne može procijeniti.

               2.Ako je moguće, nadležna tijela navode najkasnije u trenutku prijenosa informacija točnost informacija na temelju sljedećih kriterija:

               (a)informacije u čiju se točnost ne sumnja;

               (b)informacije osobno poznate izvoru, ali ne i službeniku koji ih prosljeđuje;

               (c)informacije osobno nepoznate izvoru, ali potvrđene drugim već zabilježenim informacijama;

               (d)informacije osobno nepoznate izvoru i koje se ne mogu potvrditi.

               3.Kada nadležno tijelo koje prima informacije na temelju informacija koje već posjeduje zaključi da procjenu informacija ili njihova izvora koju je dostavilo nadležno tijelo koje obavlja prijenos u skladu sa stavcima 1. i 2. treba ispraviti, obavješćuje to nadležno tijelo i nastoji se s njime dogovoriti o izmjeni procjene. Nadležno tijelo koje prima informacije ne mijenja procjenu primljenih informacija ili njihova izvora bez takvog dogovora.

               4.Ako nadležno tijelo primi informacije bez procjene, nastoji koliko je moguće i prema potrebi u dogovoru s nadležnim tijelom koje obavlja prijenos procijeniti pouzdanost izvora ili točnost informacija na temelju informacija koje već posjeduje.

               5.Ako se ne može provesti pouzdana procjena, informacije se procjenjuju kako je utvrđeno u stavku 1. točki (d) i stavku 2. točki (d).

               Članak LAW.EUROPOL.56.: Sigurnost razmjene informacija

               1.Tehničke i organizacijske mjere uvedene radi sigurnosti razmjene informacija na temelju ove glave utvrđuju se u administrativnim dogovorima Europola i nadležnog tijela Ujedinjene Kraljevine kako je navedeno u članku LAW.EUROPOL.59. [Radni i administrativni dogovori].

               2.Stranke su suglasne s uspostavom, uvođenjem i vođenjem sigurne komunikacijske linije za potrebe razmjene informacija između Europola i nadležnih tijela Ujedinjene Kraljevine.

               3.Administrativnim dogovorima između Europola i nadležnih tijela Ujedinjene Kraljevine iz članka LAW.EUROPOL.58. [Razmjena klasificiranih i osjetljivih neklasificiranih podataka] uređuju se uvjeti upotrebe sigurne komunikacijske linije.

               Članak LAW.EUROPOL.57.: Odgovornost za neovlaštenu ili nepravilnu obradu osobnih podataka

               1.Nadležna tijela su odgovorna, u skladu sa svojim pravnim okvirima, za štetu koja nastane za pojedinca kao rezultat pravnih ili činjeničnih pogrešaka u razmijenjenim informacijama. Ni Europol ni nadležna tijela Ujedinjene Kraljevine ne smiju tvrditi da je drugo nadležno tijelo prenijelo netočne informacije kako bi izbjegli odgovornost prema oštećenoj stranci u skladu sa svojim pravnim okvirima.

               2.Ako je dosuđeno da Europol ili nadležna tijela Ujedinjene Kraljevine moraju nadoknaditi štetu zbog upotrebe informacija koje je nepravilno dostavilo drugo tijelo, ili su dostavljene kao rezultat neuspjeha drugog tijela da ispuni svoje obveze, iznos koji je platio Europol ili nadležna tijela Ujedinjene Kraljevine na ime naknade štete u skladu sa stavkom 1. nadoknađuje drugo tijelo, osim ako se upotrebom informacija prekršilo odredbe ove glave.

               3.Europol i nadležna tijela Ujedinjene Kraljevine međusobno ne zahtijevaju plaćanje kaznene odštete ili štete koja se ne može nadoknaditi u skladu sa stavcima 1. i 2.

               Članak LAW.EUROPOL.58.: Razmjena klasificiranih i osjetljivih neklasificiranih podataka

               Razmjena i zaštita klasificiranih i osjetljivih neklasificiranih podataka, ako je potrebna u skladu s ovom glavom, uređuje se radnim i administrativnim dogovorima iz članka LAW.EUROPOL.59. [Radni i administrativni dogovori] između Europola i nadležnih tijela Ujedinjene Kraljevine.

               Članak LAW.EUROPOL.59.: Radni i administrativni dogovori

               1.Pojedinosti suradnje između Ujedinjene Kraljevine i Europola radi dopune i provedbe odredaba ove glave predmet su radnih dogovora u skladu s člankom 23. stavkom 4. Uredbe o Europolu i administrativnih dogovora u skladu s člankom 25. stavkom 1. Uredbe o Europolu sklopljenih između Europola i nadležnih tijela Ujedinjene Kraljevine.

               2.Ne dovodeći u pitanje odredbe ove glave i uz isticanje činjenice da Ujedinjena Kraljevina nije država članica, Europol i nadležna tijela Ujedinjene Kraljevine, ako tako odluči upravni odbor Europola, uključuju u radne ili, ovisno o slučaju, administrativne aranžmane odredbe kojima se dopunjuje ili provodi ova glava, a kojima se osobito omogućuju:

               (a)savjetovanja Europola i jednog ili više predstavnika nacionalne kontaktne točke Ujedinjene Kraljevine o pitanjima politika i pitanjima od zajedničkog interesa u svrhu ostvarenja ciljeva i koordinacije pojedinačnih aktivnosti te daljnje suradnje između Europola i nadležnih tijela Ujedinjene Kraljevine;

               (b)sudjelovanje jednog ili više predstavnika Ujedinjene Kraljevine kao promatrača na posebnim sastancima Europolovih načelnika odjela u skladu s pravilima postupka takvih sastanaka;

               (c)pridruživanje jednog ili više predstavnika Ujedinjene Kraljevine projektima operativne analize u skladu s pravilima koja su utvrdila odgovarajuća upravljačka tijela Europola;

                  (d)utvrđivanje pojedinosti o zadaćama službenika za vezu, njihovim pravima i obvezama te povezanim troškovima; ili

               (e)suradnja između nadležnih tijela Ujedinjene Kraljevine i Europola u slučaju povrede privatnosti ili sigurnosti.

               3.Sadržaj radnih i administrativnih dogovora može se utvrditi zajedno u jednom dokumentu.

               Članak LAW.EUROPOL.60.: Obavijest o provedbi

               1.Ujedinjena Kraljevina i Europol zasebno objavljuju dokument u kojem se razumljivim jezikom navode odredbe o obradi osobnih podataka prenesenih na temelju ove glave uključujući sredstva koja su na raspolaganju ispitanicima kako bi ostvarili svoja prava te osiguravaju da druga stranka dobije primjerak tog dokumenta.

               2.Ako još ne postoje pravila o tome kako će se u praksi osigurati usklađenost s odredbama o obradi osobnih podataka, Ujedinjena Kraljevina i Europol moraju donijeti takva pravila. Ujedinjena Kraljevina i Europol šalju primjerak tih pravila drugoj stranci i odgovarajućim nadzornim tijelima.

               Članak LAW.EUROPOL.61.: Ovlasti Europola

               Ništa se u ovoj glavi ne tumači kao obveza Europola da surađuje s nadležnim tijelima Ujedinjene Kraljevine izvan nadležnosti Europola kako je utvrđena u relevantnom pravu Unije.

               Glava VI.: Suradnja s Eurojustom

               Članak LAW.EUROJUST.61.: Cilj

               Cilj je ove glave uspostaviti suradnju između Eurojusta i nadležnih tijela Ujedinjene Kraljevine u borbi protiv teških kaznenih djela kako je navedeno u članku LAW.EUROJUST.63. [Vrste kaznenih djela].

               Članak LAW.EUROJUST.62.: Definicije

               Za potrebe ove glave, primjenjuju se sljedeće definicije:

               (a)„Eurojust” znači Agencija Europske unije za suradnju u kaznenom pravosuđu, osnovana Uredbom (EU) 2018/1727
                  80
                („Uredba o Eurojustu”);

               (b)„nadležno tijelo” znači za Uniju Eurojust, kojeg predstavlja Kolegij ili nacionalni član, a za Ujedinjenu Kraljevinu domaće tijelo čije se odgovornosti prema domaćem pravu odnose na istrage i kazneni progon kaznenih djela;

               (c)„Kolegij” znači Kolegij Eurojusta, kako je utvrđeno Uredbom o Eurojustu;

               (d)„nacionalni član” znači nacionalni član upućen u Eurojust iz svake države članice, kako je utvrđeno u Uredbi o Eurojustu;

               (e)„pomoćnik” znači osoba koja pomaže nacionalnom članu i zamjeniku nacionalnog člana, ili tužitelju za vezu, kako je utvrđeno u Uredbi o Eurojustu odnosno u članku LAW.EUROJUST.66. [Tužitelj za vezu] stavku 3.;

               (f)„tužitelj za vezu” znači javni tužitelj upućen iz Ujedinjene Kraljevine u Eurojust, čiji je status uređen domaćim pravom Ujedinjene Kraljevine;

               (g)„sudac za vezu” znači sudac upućen iz Eurojusta u Ujedinjenu Kraljevinu u skladu s člankom LAW.EUROJUST.67. [Sudac za vezu];

               (h)„nacionalni dopisnik za pitanja terorizma” znači kontaktna točka koju odredi Ujedinjena Kraljevina u skladu s člankom LAW.EUROJUST.65. [Kontaktne točke za Eurojust], odgovorna za korespondenciju o pitanjima povezanima s terorizmom.

               Članak LAW.EUROJUST.63.: Vrste kaznenih djela

               1.Suradnja koja se uspostavlja ovom glavom odnosi se na vrste teških kaznenih djela koje su u nadležnosti Eurojusta, kako su navedene u Prilogu LAW-4., uključujući povezana kaznena djela.

               2.Povezana kaznena djela su kaznena djela počinjena radi stjecanja sredstava za počinjenje vrsta teških kaznenih djela iz stavka 1. ovog članka, kaznena djela počinjena radi olakšavanja ili počinjenja takvih teških kaznenih djela te kaznena djela počinjena kako bi se osiguralo nekažnjavanje takvih teških kaznenih djela.

               3.Ako se izmijeni popis vrsta teških kaznenih djela za koja je Eurojust nadležan u skladu s pravom Unije, Posebni odbor za izvršenje zakonodavstva i pravosudnu suradnju može na prijedlog Unije na odgovarajući način izmijeniti Prilog LAW-4. od datuma na koji izmjena nadležnosti Eurojusta počne proizvoditi učinke.

               Članak LAW.EUROJUST.64.: Opseg suradnje

               Stranke osiguravaju suradnju Eurojusta i nadležnih tijela Ujedinjene Kraljevine u područjima djelovanja navedenima u člancima 2. i 54. Uredbe o Eurojustu i u ovoj glavi.

               Članak LAW.EUROJUST.65.: Kontaktne točke za Eurojust

               1.Ujedinjena Kraljevina uspostavlja ili imenuje najmanje jednu kontaktnu točku za Eurojust unutar nadležnih tijela Ujedinjene Kraljevine.

               2.Ujedinjena Kraljevina određuje jednu svoju kontaktnu točku kao nacionalnog dopisnika za pitanja terorizma.

               Članak LAW.EUROJUST.66.: Tužitelj za vezu

               1.Kako bi olakšala suradnju uspostavljenu u skladu s ovom glavom, Ujedinjena Kraljevina upućuje tužitelja za vezu u Eurojust.

               2.Mandat i trajanje upućivanja određuje Ujedinjena Kraljevina.

               3.Tužitelju za vezu može pomagati najviše pet pomoćnika, ovisno o opsegu suradnje. Pomoćnici mogu prema potrebi zamijeniti tužitelja za vezu ili djelovati u njegovo ime.

               4.Ujedinjena Kraljevina obavješćuje Eurojust o prirodi i opsegu sudskih ovlasti tužitelja za vezu te njegovih pomoćnika unutar Ujedinjene Kraljevine za obavljanje njegovih zadaća u skladu s ovom glavom. Ujedinjena Kraljevina utvrđuje nadležnost svojeg tužitelja za vezu i njegovih pomoćnika za djelovanje u odnosu na strana pravosudna tijela.

               5.Tužitelj za vezu i njegovi pomoćnici imaju pristup informacijama iz nacionalne kaznene evidencije ili bilo kojeg drugog registra Ujedinjene Kraljevine, u skladu s domaćim pravom koje se odnosi na tužitelja ili osobu s istovrijednom nadležnošću.

               6.Tužitelj za vezu i njegovi pomoćnici ovlašteni su izravno se obratiti nadležnim tijelima Ujedinjene Kraljevine.

               7.Broj pomoćnika iz stavka 3. ovog članka, pojedinosti o zadaćama tužitelja za vezu i njegovih pomoćnika, njihova prava i obveze te povezani troškovi uređuju se radnim dogovorom koji sklope Eurojust i nadležna tijela Ujedinjene Kraljevine, kako je navedeno u članku LAW.EUROJUST.75. [Radni dogovor].

               8.Radni dokumenti tužitelja za vezu i njegovih pomoćnika nepovredivi su u odnosu na Eurojust.

               Članak LAW.EUROJUST.67.: Sudac za vezu

               1.U svrhu olakšanja pravosudne suradnje s Ujedinjenom Kraljevinom u predmetima u kojima Eurojust pruža pomoć, Eurojust može uputiti suca za vezu u Ujedinjenu kraljevinu u skladu s člankom 53. Uredbe o Eurojustu.

               2.Pojedinosti o zadaćama suca za vezu iz stavka 1. ovog članka, njegova prava i obveze te povezani troškovi uređuju se radnim dogovorom koji sklope Eurojust i nadležna tijela Ujedinjene Kraljevine, kako je navedeno u članku LAW.EUROJUST.75. [Radni dogovor].

               Članak LAW.EUROJUST.68.: Operativni i strateški sastanci

               1.Tužitelj za vezu, njegovi pomoćnici i predstavnici drugih nadležnih tijela Ujedinjene Kraljevine, uključujući kontaktne točke za Eurojust, mogu sudjelovati na sastancima o strateškim pitanjima, na poziv predsjednika Eurojusta, i na sastancima o operativnim pitanjima, uz odobrenje dotičnih nacionalnih članova.

               2.Nacionalni članovi, njihovi zamjenici i pomoćnici, upravni direktor Eurojusta te osoblje Eurojusta mogu prisustvovati sastancima koje organizira tužitelj za vezu, njegovi pomoćnici ili druga nadležna tijela Ujedinjene Kraljevine, uključujući kontaktnu točku za Eurojust.

               Članak LAW.EUROJUST.69.: Razmjena osobnih podataka

               Eurojust i nadležna tijela Ujedinjene Kraljevine mogu razmijeniti sve neosobne podatke u mjeri u kojoj je to relevantno za suradnju u skladu s ovom glavom i podliježe bilo kojim ograničenjima u skladu s člankom LAW.EUROJUST.74. [Razmjena klasificiranih i osjetljivih neklasificiranih podataka].

               Članak LAW.EUROJUST.70: Razmjena osobnih podataka

               1.Nadležna tijela koja traže i primaju osobne podatke u skladu s ovom glavom te podatke obrađuju samo za ciljeve navedene u članku LAW.EUROJUST.61. [Cilj], za posebne svrhe iz stavka 2. ovog članka i podložno ograničenjima pristupa ili daljnje upotrebe iz stavka 3. ovog članka.

               2.Nadležno tijelo koje obavlja prijenos jasno naznačuje, najkasnije u trenutku prijenosa osobnih podataka, posebnu svrhu ili svrhe u koje se podaci prenose.

               3.Nadležno tijelo koje obavlja prijenos može navesti, u trenutku prijenosa osobnih podataka, bilo koje ograničenje pristupa tim podacima ili njihove upotrebe, općenito ili konkretno, među ostalim u pogledu njihova daljnjeg prijenosa, brisanja ili uništavanja nakon određenog razdoblja ili njihove daljnje obrade. Ako potreba za takvim ograničenjima postane očita nakon što su osobni podaci već pruženi, nadležno tijelo koje obavlja prijenos o tome obavješćuje nadležno tijelo koje prima informacije.

               4.Nadležno tijelo koje prima informacije poštuje svako ograničenje pristupa ili daljnje upotrebe osobnih podataka koje navede nadležno tijelo koje obavlja prijenos kako je predviđeno u stavku 3.

               Članak LAW.EUROJUST.71.: Kanali prijenosa

               1.Informacije se razmjenjuju:

               (a)ili između tužitelja za vezu ili njegovih pomoćnika, ili, ako on nije imenovan ni dostupan, kontaktne točke Ujedinjene Kraljevine za Eurojust i dotičnih nacionalnih članova ili Kolegija;

               (b)ako je Eurojust uputio suca za vezu u Ujedinjenu Kraljevinu, između suca za vezu i bilo kojeg nadležnog tijela Ujedinjene Kraljevine, a u tom se slučaju o svakoj takvoj razmjeni informacija obavješćuje tužitelj za vezu;

               (c)izravno između nadležnog tijela u Ujedinjenoj Kraljevini i dotičnih nacionalnih članova ili Kolegija, a u tom se slučaju o svakoj takvoj razmjeni informacija obavješćuje tužitelj za vezu i, ako je primjenjivo, sudac za vezu;

               2.Eurojust i nadležna tijela Ujedinjene Kraljevine mogu se dogovoriti da upotrebljavaju druge kanale za razmjenu informacija u određenim slučajevima.

               3.Eurojust i nadležna tijela Ujedinjene Kraljevine osiguravaju da su njihovi predstavnici ovlašteni razmjenjivati informacije, na primjerenoj razini i u skladu s pravom Ujedinjene Kraljevine i Uredbom o Eurojustu, te da se primjereno provjeravaju.

               Članak LAW.EUROJUST.72.: Daljnji prijenosi

               Nadležna tijela Ujedinjene Kraljevine i Eurojust informacije koje dostavi druga stranka ne priopćavaju trećoj zemlji ili međunarodnoj organizaciji bez suglasnosti nadležnog tijela Ujedinjene Kraljevine koje je dostavilo te informacije ili Eurojusta ni bez odgovarajućih zaštitnih mjera za zaštitu osobnih podataka.

               Članak LAW.EUROJUST.73.: Odgovornost za neovlaštenu ili nepravilnu obradu osobnih podataka

               1.Nadležna tijela su odgovorna, u skladu sa svojim pravnim okvirima, za štetu koja nastane za pojedinca kao rezultat pravnih ili činjeničnih pogrešaka u razmijenjenim informacijama. Ni Eurojust ni nadležna tijela Ujedinjene Kraljevine ne smiju tvrditi da je drugo nadležno tijelo prenijelo netočne informacije kako bi izbjegli odgovornost prema oštećenoj stranci u skladu sa svojim pravnim okvirima.

               2.Ako je dosuđeno da bilo koje nadležno tijelo mora nadoknaditi štetu zbog njegove upotrebe informacija koje je nepravilno dostavilo drugo tijelo, ili su one dostavljene kao rezultat neuspjeha drugog tijela da ispuni svoje obveze, iznos koji je platilo nadležno tijelo na ime naknade štete u skladu sa stavkom 1. nadoknađuje drugo tijelo, osim ako se upotrebom informacija prekršilo odredbe ove glave.

               3.Eurojust i nadležna tijela Ujedinjene Kraljevine međusobno ne zahtijevaju plaćanje kaznene odštete ili štete koja se ne može nadoknaditi u skladu sa stavcima 1. i 2.

               Članak LAW.EUROJUST.74.: Razmjena klasificiranih i osjetljivih neklasificiranih podataka

               Razmjena i zaštita klasificiranih i osjetljivih neklasificiranih podataka, ako je potrebna u skladu s ovom glavom, uređuje se radnim dogovorima iz članka LAW.EUROJUST.75. [Radni dogovor] sklopljenima između Eurojusta i nadležnih tijela Ujedinjene Kraljevine.

               Članak LAW.EUROJUST.75.: Radni dogovor

               Načini suradnje između stranaka primjereni za provedbu ove glave predmet su radnog dogovora sklopljenog između Eurojusta i nadležnih tijela Ujedinjene Kraljevine u skladu s člankom 47. stavkom 3. i člankom 56. stavkom 3. Uredbe o Eurojustu.

               Članak LAW.EUROJUST.76.: Ovlasti Eurojusta

               Ništa se u ovoj glavi ne smatra stvaranjem obveze za Eurojust da surađuje s nadležnim tijelima Ujedinjene Kraljevine izvan nadležnosti Eurojusta kako je utvrđena u relevantnom pravu Unije.

               Glava VII.: Predaja

               Članak LAW.SURR.76.: Cilj

               Cilj je ove glave osigurati da se sustav izručenja između država članica, s jedne strane, i Ujedinjene Kraljevine, s druge strane, temelji na mehanizmu predaje na temelju uhidbenog naloga u skladu s odredbama ove glave.

               Članak LAW.SURR.77.: Načelo proporcionalnosti

               Suradnja putem uhidbenog naloga nužna je i proporcionalna uzimajući u obzir prava tražene osobe i interese žrtava, težinu djela, moguću kaznu koja bi se izrekla i mogućnost da država poduzme manje prisilne mjere od predaje tražene osobe, posebno kako bi se izbjeglo nepotrebno dugo razdoblje istražnog zatvora.

               Članak LAW.SURR.78.: Definicije

               Za potrebe ove glave, primjenjuju se sljedeće definicije:

               (a)„uhidbeni nalog” znači sudska odluka koju izdaje država radi uhićenja i predaje tražene osobe od strane druge države, ili sudska odluka koju izdaje Ujedinjena Kraljevina radi uhićenja i predaje tražene osobe od strane druge države za potrebe vođenja kaznenog progona, izvršenja kazne zatvora ili mjere oduzimanja slobode;

               (b)„pravosudno tijelo” znači tijelo koje je, u skladu s domaćim pravom, sudac, sud ili javni tužitelj. Javni tužitelj smatra se pravosudnim tijelom samo u mjeri u kojoj je to predviđeno domaćim pravom;

               (c)„pravosudno tijelo izvršenja” znači pravosudno tijelo države izvršenja koje je nadležno za izvršenje uhidbenog naloga na temelju domaćeg prava te države;

               (d)„pravosudno tijelo koje izdaje uhidbeni nalog”  znači pravosudno tijelo države koja izdaje uhidbeni nalog, nadležno za izdavanje uhidbenog naloga u skladu s domaćim pravom te države.

               Članak LAW.SURR.79.: Područje primjene

               1.Uhidbeni nalog može se izdati za djela kažnjiva pravom države koja izdaje uhidbeni nalog kaznom zatvora ili mjerom oduzimanja slobode u maksimalnom trajanju od najmanje 12 mjeseci ili, ako je izrečena kazna ili donesena mjera oduzimanja slobode, u trajanju od najmanje četiri mjeseca.

               2.Ne dovodeći u pitanje stavke 3. i 4., predaja ovisi o uvjetu da su djela za koja je izdan uhidbeni nalog kaznena djela prema pravu države izvršenja, bez obzira na njegove sastavne elemente i opis.

               3.Podložno članku LAW.SURR.80. [Razlozi za obvezno neizvršenje uhidbenog naloga], članku LAW.SURR.81. [Ostali razlozi za neizvršenje uhidbenog naloga] stavku 1. točkama od (b) do (h), članku LAW.SURR.82. [Izuzimanje političkih kaznenih djela], članku LAW.SURR.83. [Izuzimanje zbog državljanstva] i članku LAW.SURR.84. [Jamstva koja u nekim slučajevima daje država koja izdaje uhidbeni nalog], država ne smije odbiti izvršenje uhidbenog naloga koji je izdan u vezi sa sljedećim ponašanjem ako je ono kažnjivo oduzimanjem slobode ili mjerom oduzimanja slobode u maksimalnom trajanju od najmanje 12 mjeseci:

               (a)u vezi s ponašanjem svake osobe koja doprinosi počinjenju kaznenih djela skupine osoba koje djeluju sa zajedničkim ciljem počinjenja jednog ili više kaznenih djela u području terorizma iz članaka 1. i 2. Europske konvencije o suzbijanju terorizma, sastavljene u Strasbourgu 27. siječnja 1977., ili u vezi s nezakonitom trgovinom opojnim drogama i psihotropnim tvarima ili ubojstvom, teškom tjelesnom ozljedom, otmicom, protupravnim oduzimanjem slobode, uzimanjem talaca ili silovanjem, čak i ako ta osoba ne sudjeluje u stvarnom počinjenju dotičnog kaznenog djela ili više njih; takav doprinos mora biti namjeran i počinjen znajući da će sudjelovanje doprinijeti ostvarivanju kaznenih djela skupine; ili

               (b)u vezi s terorizmom kako je definiran u PRILOGU LAW-7.

               4.Ujedinjena Kraljevina i Unija, djelujući u ime bilo koje od svojih država članica, može obavijestiti Posebni odbor za suradnju u izvršenju zakonodavstva i pravosudnu suradnju da se, na temelju načela uzajamnosti, uvjet dvostruke kažnjivosti iz stavka 2. neće primjenjivati ako je kazneno djelo zbog kojeg je izdan uhidbeni nalog:

               (a)jedno od kaznenih djela navedenih u stavku 5. kako je definirano u pravu države koja izdaje uhidbeni nalog; i

               (b)kažnjivo kaznom zatvora ili mjerom oduzimanja slobode u maksimalnom trajanju od najmanje tri godine u državi koja izdaje uhidbeni nalog.

               5.Kaznena djela iz stavka 4. jesu:

               -sudjelovanje u zločinačkoj organizaciji,

               -u vezi s terorizmom kako je definiran u PRILOGU LAW-7.

               -trgovanje ljudima,

               -spolno iskorištavanje djece i dječja pornografija,

               -nezakonita trgovina opojnim drogama i psihotropnim tvarima,

               -nezakonita trgovina oružjem, streljivom i eksplozivima,

               -korupcija, uključujući podmićivanje,

               -prijevara, uključujući prijevaru koja utječe na financijske interese Ujedinjene Kraljevine, države članice ili Unije;

               -pranje imovinske koristi ostvarene kaznenim djelom,

               -krivotvorenje novca,

               -računalni kriminalitet,

               -kaznena djela protiv okoliša, uključujući nezakonitu trgovinu ugroženim životinjskim vrstama te ugroženim biljnim vrstama i sortama,

               -olakšavanje neovlaštenog ulaska i boravka,

               -ubojstvo,

               -teška tjelesna ozljeda,

               -nezakonita trgovina ljudskim organima i tkivima,

               -otmica, protupravno oduzimanje slobode i uzimanje talaca,

               -rasizam i ksenofobija,

               -organizirana ili oružana pljačka,

               -nedopuštena trgovina kulturnim dobrima, uključujući antikvitete i umjetnička djela,

               -varanje,

               -reketarenje i iznuda,

               -krivotvorenje i piratstvo proizvoda,

               -krivotvorenje administrativnih isprava i trgovina njima,

               -krivotvorenje sredstava plaćanja,

               -nezakonita trgovina hormonskim tvarima i drugim poticateljima rasta,

               -nezakonita trgovina nuklearnim ili radioaktivnim materijalom;

               -trgovina ukradenim vozilima,

               -silovanje,

               -podmetanje požara,

               -kaznena djela u nadležnosti Međunarodnog kaznenog suda,

               -protupravno oduzimanje zrakoplova, brodova ili svemirskih letjelica; i

               -sabotaža.

               Članak LAW.SURR.80.: Razlozi za obvezno neizvršenje uhidbenog naloga

               Izvršenje uhidbenog naloga odbija se u sljedećim slučajevima:

               (a)ako je kazneno djelo zbog kojeg je izdan uhidbeni nalog predmet amnestije u državi izvršenja, a ta je država nadležna za progon kaznenog djela u skladu sa svojim kaznenim pravom,

               (b)ako je pravosudno tijelo izvršenja obaviješteno da je tražena osoba pravomoćno osuđena u nekoj državi za ista kaznena djela, pod uvjetom da je, ako je kazna izrečena, ta kazna izdržana ili se trenutačno izdržava ili više ne može biti izdržana u skladu s pravom države u kojoj je presuda izrečena; ili

               (c)ako osoba protiv koje je izdan uhidbeni nalog zbog svoje dobi više ne može kazneno odgovarati za kaznena djela zbog kojih je izdan uhidbeni nalog, u skladu s pravom države izvršenja.

               Članak LAW.SURR.81.: Ostali razlozi za neizvršenje uhidbenog naloga

               1.Izvršenje uhidbenog naloga može se odbiti:

               (a)ako, u jednom od slučajeva iz članka LAW.SURR.79. [Područje primjene] stavka 2., djelo zbog kojega je izdan uhidbeni nalog nije kazneno djelo u skladu s pravom države izvršenja; unatoč tome, u odnosu na poreze ili davanja, carine i razmjenu valuta, izvršenje uhidbenog naloga ne smije se odbiti na temelju činjenice da pravo države izvršenja ne propisuje istu vrstu davanja ili poreza ili da ne sadržava istu vrstu pravila za davanja, poreze i carine te propise o razmjeni valuta kao pravo države koja izdaje uhidbeni nalog;

               (b)ako je protiv osobe koja je predmet uhidbenog naloga u tijeku kazneni progon u državi izvršenja zbog istog djela zbog kojeg je izdan uhidbeni nalog;

               (c)ako su pravosudna tijela države izvršenja odustala od kaznenog progona kaznenog djela zbog kojeg je izdan uhidbeni nalog ili su odlučila obustaviti postupak, ili ako je traženoj osobi u nekoj državi izrečena pravomoćna presuda za ista kaznena djela, kojom se sprečava daljnji kazneni postupak;

               (d)ako je nastupila zastara kaznenog progona ili izvršenja kazne tražene osobe, u skladu s pravom države izvršenja, a ta kaznena djela ulaze u nadležnost te države u skladu s njezinim kaznenim pravom;

               (e)ako je pravosudno tijelo izvršenja obaviješteno da je tražena osoba pravomoćno osuđena u trećoj zemlji za ista kaznena djela, pod uvjetom da je, ako je kazna izrečena, ta kazna izdržana ili se trenutačno izdržava ili više ne može biti izdržana u skladu s pravom države u kojoj je presuda izrečena;

               (f)ako je uhidbeni nalog izdan u svrhe izvršenja kazne zatvora ili mjere oduzimanja slobode, a tražena osoba se nalazi ili privremeno boravi u državi izvršenja ili je njezin državljanin i u njoj ima boravište, a ta se država obveže izvršiti tu kaznu ili mjeru oduzimanja slobode u skladu s odredbama svojeg domaćeg prava; ako je potrebna suglasnost tražene osobe za transfer kazne ili mjere oduzimanja slobode u državu izvršenja, država izvršenja može odbiti izvršenje uhidbenog naloga samo nakon što tražena osoba pristane na transfer kazne ili mjere oduzimanja slobode;

               (g)ako se uhidbeni nalog odnosi na kaznena djela:

               (I)koja su prema pravu države izvršenja počinjena u potpunosti ili djelomično na državnom području države izvršenja ili na drugom s njim izjednačenom mjestu; ili

               (II)koja su počinjena izvan državnog područja države koja izdaje uhidbeni nalog, a pravo države izvršenja ne dopušta progon za ista kaznena djela ako su počinjeni izvan njezina državnog područja;

               (h)ako postoje razlozi zbog kojih se može vjerovati, na temelju objektivnih elemenata, da je uhidbeni nalog izdan za potrebe kaznenog progona ili kažnjavanja osobe zbog njezina spola, rase, vjere, etničkog porijekla, državljanstva, jezika, političkih uvjerenja ili spolne orijentacije ili ako bi položaj te osobe mogao biti ugrožen zbog bilo kojeg od tih razloga;

               (i)ako je uhidbeni nalog izdan za potrebe izvršenja kazne zatvora ili mjere oduzimanja slobode, a tražena osoba nije se osobno pojavila na suđenju koje je rezultiralo odlukom, osim ako se u uhidbenom nalogu navodi da u skladu s daljnjim postupovnim zahtjevima definiranima u domaćem pravu države koja izdaje uhidbeni nalog:

               (III)osoba je pravovremeno:

               (A)bila osobno pozvana te time obaviještena o predviđenom datumu i mjestu suđenja koje je rezultiralo odlukom, ili je na drugi način stvarno primila službenu obavijest o predviđenom datumu i mjestu suđenja tako da se nedvojbeno utvrdilo da je osoba bila upoznata s datumom i mjestom predviđenog suđenja;

               i

               (B)bila obaviještena da se odluka može donijeti u slučaju njezina nepojavljivanja na suđenju;

               ili

               (IV)osoba je bila upoznata s datumom i mjestom predviđenog suđenja i ovlastila pravnog zastupnika, kojeg je imenovala dotična osoba ili država, da je brani tijekom suđenja te ju je taj zastupnik uistinu branio tijekom suđenja;

               ili

               (V)nakon dostave odluke i nakon što je izričito obaviještena o pravu na obnovu postupka ili žalbu, pri čemu ta osoba ima pravo sudjelovati te se mogu preispitati ključne činjenice predmeta zajedno s novim dokazima, što može dovesti do ukidanja početne odluke:

               (A)osoba je izričito izjavila da ne osporava odluku;

               ili

               (B)osoba nije zahtijevala obnovu postupka niti podnijela žalbu u primjenjivom roku;

               ili

               (VI)osobi odluka nije osobno dostavljena, nego:

               (A)bit će joj osobno dostavljena bez odgode nakon predaje te će biti izričito obaviještena o svojem pravu na obnovu postupka ili žalbu, pri čemu ta osoba ima pravo sudjelovati te se mogu preispitati ključne činjenice predmeta zajedno s novim dokazima, što može dovesti do ukidanja početne odluke;

               i

               (B)bit će obaviještena o roku u kojem mora zahtijevati obnovu postupka ili podnijeti žalbu, kako se navodi u odgovarajućem uhidbenom nalogu.

               2.
                     Ako je uhidbeni nalog izdan radi izvršenja kazne zatvora ili mjere oduzimanja slobode prema uvjetima iz stavka 1. točke (i) podtočke iv., a dotična osoba nije prethodno primila nikakvu službenu obavijest o kaznenom postupku koji se protiv nje vodi, ona može, kada bude obaviještena o sadržaju uhidbenog naloga, zahtijevati primjerak presude prije predaje. Odmah po primitku obavijesti o takvom zahtjevu tijelo izdavanja preko tijela izvršenja dostavlja primjerak presude dotičnoj osobi. Zahtjev dotične osobe ne smije odgoditi postupak predaje ni odluku o izvršenju uhidbenog naloga. Dotičnoj se osobi presuda dostavlja isključivo u informativne svrhe; ta se dostava ne smatra formalnom dostavom presude niti utječe na primjenjive rokove za zahtijevanje obnove postupka ili podnošenje žalbe.

               3.
                     Ako se osoba predala prema uvjetima iz stavka 1. točke (i) podtočke iv. te zahtijeva obnovu postupka ili je podnijela žalbu, zadržavanje te osobe u očekivanju takve obnove postupka ili žalbenog postupka, sve do njihova dovršetka, preispituje se u skladu s domaćim pravom države koja izdaje nalog, bilo redovito ili na zahtjev dotične osobe. Takvo preispitivanje posebno obuhvaća mogućnost suspenzije ili prekida zadržavanja. Obnova postupka ili žalbeni postupak počinju pravovremeno po predaji.

               Članak LAW.SURR.82.: Izuzimanje političkih kaznenih djela

               1.Izvršenje uhidbenog naloga ne smije se odbiti zbog toga što država izvršenja uhidbenog naloga može smatrati da je to kazneno djelo političko kazneno djelo, kazneno djelo povezano s političkim kaznenim djelom ili kazneno djelo nadahnuto političkim motivima.

               2.Međutim, Ujedinjena Kraljevina i Unija, djelujući u ime bilo koje države članice, može obavijestiti Posebni odbor za izvršenje zakonodavstva i pravosudnu suradnju o tome da će se stavak 1. primjenjivati samo:

               (a)u vezi s kaznenim djelima iz članaka 1. i 2. Europske konvencije o suzbijanju terorizma;

               (b)u vezi s kaznenim djelima urote ili udruživanja radi počinjenja jednog ili više kaznenih djela iz članaka 1. i 2. Europske konvencije o suzbijanju terorizma, ako ta kaznena djela urote ili udruživanja odgovaraju opisu ponašanja iz članka LAW.SURR.79. [Područje primjene] stavka 3. ovog Sporazuma; i

               (c)terorizam kako je definiran u PRILOGU LAW-7. Sporazuma.

               3.Kada država koja je već dostavila obavijest iz stavka 2. ili država u čije je ime takva obavijest dostavljena izda uhidbeni nalog, država izvršenja uhidbenog naloga može primijeniti načelo uzajamnosti.

               Članak LAW.SURR.83.: Izuzimanje zbog državljanstva

               1.Izvršenje uhidbenog naloga ne smije se odbiti zbog toga što je tražena osoba državljanin države izvršenja.

               2.Ujedinjena Kraljevina i Unija, djelujući u ime bilo koje države članice, može obavijestiti Posebni odbor za izvršenje zakonodavstva i pravosudnu suradnju o tome da neće predati svoje državljane ili da će takva predaja biti odobrena samo u određenim navedenim uvjetima. Obavijest se temelji na razlozima povezanima s temeljnim načelima ili praksom domaćeg pravnog poretka Ujedinjene Kraljevine ili države u čije je ime obavijest dostavljena. U takvom slučaju Unija, djelujući u ime bilo koje države članice ili, Ujedinjena Kraljevina može, u razumnom roku nakon primitka obavijesti druge stranke, obavijestiti Posebni odbor za izvršenje zakonodavstva i pravosudnu suradnju da njezina pravosudna tijela izvršenja mogu odbiti predaju svojih državljana toj državi ili da je takva predaja odobrena samo u određenim navedenim uvjetima.

               3.
                     U okolnostima u kojima je država odbila izvršiti nalog na temelju toga što je, u slučaju Ujedinjene Kraljevine dostavila obavijest ili je, u slučaju države članice Unija dostavila obavijest u njezino ime, kako je navedeno u stavku 2., ta država mora razmotriti pokretanje postupka protiv svojeg državljanina koji je razmjeran predmetu naloga, uzimajući u obzir mišljenje države koja izdaje uhidbeni nalog. U okolnostima u kojima pravosudno tijelo odluči da neće pokrenuti takav postupak, žrtva kaznenog djela zbog kojeg je izdan uhidbeni nalog mora moći dobiti informacije o odluci u skladu s primjenjivim domaćim pravom.

                  4.Ako, u skladu sa stavkom 3., nadležna tijela države pokrenu postupak protiv svojeg državljanina, ta država osigurava da njezina nadležna tijela mogu poduzeti odgovarajuće mjere kako bi pomogla žrtvama i svjedocima u okolnostima u kojima žrtva ili svjedok boravi u drugoj državi, posebno s obzirom na način na koji se vodi postupak.

               Članak LAW.SURR.84.: Jamstva koja u nekim slučajevima daje država koja izdaje uhidbeni nalog

               Izvršenje uhidbenog naloga, koje obavlja pravosudno tijelo izvršenja, može, u skladu s pravom države izvršenja, biti podložno sljedećim jamstvima:

               (a)ako je kazneno djelo zbog kojeg je izdan uhidbeni nalog kažnjivo doživotnom kaznom zatvora ili doživotnom mjerom oduzimanja slobode u državi koja izdaje uhidbeni nalog, država izvršenja može izvršenje uhidbenog naloga uvjetovati time da država koja izdaje uhidbeni nalog izda jamstvo, koje država izvršenja smatra dovoljnim, da će preispitati izrečenu kaznu ili mjeru, na zahtjev ili najkasnije nakon dvadeset godina, ili da će poticati primjenu odredaba o mjerama pomilovanja, koje osoba može zatražiti u skladu s pravom ili praksom države koja izdaje uhidbeni nalog, s ciljem neizvršavanja takve kazne ili mjere;

               (b)ako je osoba koja je predmet uhidbenog naloga izdanog u svrhe progona državljanin države izvršenja ili ima boravište u toj državi, predaja te osobe može biti podložna uvjetu da ta osoba, nakon saslušanja, bude vraćena državi izvršenja kako bi u njoj izdržala kaznu zatvora ili mjeru oduzimanja slobode koja joj je izrečena u državi koja izdaje uhidbeni nalog; ako je potreban pristanak tražene osobe za transfer kazne ili mjere oduzimanja slobode u državu izvršenja, jamstvo da će osoba biti vraćena državi izvršenja kako bi u njoj izdržala kaznu podložno je uvjetu da tražena osoba, nakon saslušanja, pristane na povratak u državu izvršenja;

               (c)ako postoje opravdani razlozi za pretpostavku da postoji stvarna opasnost za zaštitu temeljnih prava tražene osobe, pravosudno tijelo izvršenja može prije donošenja odluke o izvršenju uhidbenog naloga, prema potrebi, zahtijevati dodatna jamstva u pogledu postupanja s traženom osobom nakon njezine predaje.

               Članak LAW.SURR.85.: Sudjelovanje središnjeg tijela

               1.Ujedinjena Kraljevina i Unija, djelujući u ime bilo koje od njezinih država članica, mogu pojedinačno obavijestiti Posebni odbor za izvršavanje zakonodavstva i pravosudnu suradnju o središnjem tijelu Ujedinjene Kraljevine, u slučaju Ujedinjene Kraljevine, ili središnjem tijelu svake države, u slučaju Unije, koje je imenovalo takvo tijelo ili, ako je tako predviđeno pravnim sustavom dotične države, više od jednog središnjeg tijela za pomoć nadležnim pravosudnim tijelima.

               2.Pri obavješćivanju Posebnog odbora za izvršavanje zakonodavstva i pravosudnu suradnju Svaka u skladu sa stavkom 1. Ujedinjena Kraljevina i Unija, djelujući u ime bilo koje njezine države članice, može navesti da su, kao rezultat organizacije unutarnjeg pravosudnog sustava dotičnih država, središnje tijelo ili središnja tijela odgovorni za administrativni prijenos i primanje uhidbenih naloga te za svu ostalu s tim povezanu službenu prepisku. Takvi su podaci obvezni za sva tijela države koja izdaje uhidbeni nalog.

               Članak LAW.SURR.86.: Sadržaj i oblik uhidbenog naloga

               1.Uhidbeni nalog sadržava sljedeće informacije, u skladu s obrascem u PRILOGU LAW-5.:

               (a)identitet i državljanstvo tražene osobe;

               (b)ime i prezime, adresu, brojeve telefona i telefaksa te e-adresu pravosudnog tijela izdavanja;

               (c)dokaze o izvršivoj sudskoj odluci, uhidbeni nalog ili bilo koju drugu izvršivu sudsku odluku s istim učinkom u području primjene članka LAW.SURR.79. [Područje primjene];

               (d)prirodu i pravni opis kaznenog djela, posebno u vezi s odredbama članka LAW.SURR.79. [Područje primjene];

               (e)opis okolnosti počinjenja kaznenog djela, uključujući vrijeme, mjesto i stupanj sudjelovanja tražene osobe;

               (f)izrečenu kaznu, ako postoji pravomoćna presuda, ili sve propisane kazne za kazneno djelo u skladu s pravom države koja izdaje uhidbeni nalog; i

               (g)ako je moguće, ostale posljedice počinjenja kaznenog djela.

               2.Uhidbeni nalog mora biti preveden na službeni jezik ili na jedan od službenih jezika države izvršenja. Ujedinjena Kraljevina i Unija, djelujući u ime svojih država članica, može obavijestiti Posebni odbor za izvršenje zakonodavstva i pravosudnu suradnju da da će prihvatiti prijevod na jedan ili više drugih službenih jezika te države.

               Članak LAW.SURR.87.: Slanje uhidbenog naloga

               Ako je poznato mjesto na kojem se nalazi tražena osoba, pravosudno tijelo koje ga izdaje može uhidbeni nalog poslati izravno pravosudnom tijelu izvršenja.

               Članak LAW.SURR.88.: Detaljni postupak slanja uhidbenog naloga

               1.Ako pravosudno tijelo koje izdaje uhidbeni nalog ne zna koje je tijelo nadležno pravosudno tijelo izvršenja, ono traži potrebne informacije, s ciljem dobivanja tih informacija od države izvršenja.

               2.Pravosudno tijelo koje izdaje uhidbeni nalog može od Međunarodne organizacije kriminalističke policije (Interpol) zatražiti prijenos uhidbenog naloga.

               3.Pravosudno tijelo koje izdaje uhidbeni nalog može ga poslati bilo kojim sigurnim sredstvom koje omogućuje pisani trag pod uvjetima koji državi izvršenja omogućuju provjeru vjerodostojnosti uhidbenog naloga.

               4.Sve poteškoće povezane sa slanjem ili vjerodostojnošću bilo koje isprave potrebne za izvršenje uhidbenog naloga rješavaju se u izravnim kontaktima između uključenih pravosudnih tijela ili, ako je potrebno, uključivanjem središnjih tijela država.

               5.Ako tijelo koje primi uhidbeni nalog nije nadležno za postupanje po nalogu, automatski ga šalje nadležnom tijelu svoje države i o tome obavješćuje pravosudno tijelo koje ga je izdalo.

               Članak LAW.SURR.89.: Prava tražene osobe

               1.Ako se tražena osoba uhiti za potrebe izvršenja uhidbenog naloga, pravosudno tijelo izvršenja, u skladu sa svojim domaćim pravom, obavješćuje tu osobu o uhidbenom nalogu i njegovu sadržaju te o mogućnosti pristanka na predaju državi koja je izdala uhidbeni nalog.

               2.Tražena osoba koja je uhićena za potrebe izvršenja uhidbenog naloga i koja ne govori niti razumije jezik na kojem se vodi postupak uhidbenog naloga ima, u skladu s domaćim pravom države izvršenja, pravo na pomoć tumača i na pisani prijevod na svoj materinji jezik ili na bilo koji drugi jezik koji govori ili razumije.

               3.Tražena osoba ima pravo na pomoć pravnog zastupnika nakon uhićenja u skladu s domaćim pravom države izvršenja.

               4.Tražena osoba obavješćuje se o svojem pravu da imenuje odvjetnika u državi koja je izdala uhidbeni nalog kako bi pomagao odvjetniku u državi izvršenja u postupku uhidbenog naloga. Ovim stavkom ne dovode se u pitanje rokovi utvrđeni u članku LAW.SURR.101. [Rokovi za predaju osobe].

               5.Tražena osoba koja je uhićena ima pravo na to da se o uhićenju bez nepotrebne odgode obavijeste konzularna tijela države čiji je državljanin, ili ako je ta osoba bez državljanstva, konzularna tijela države u kojoj ta osoba uobičajeno boravi, i pravo na komunikaciju s tim tijelima ako to želi.

               Članak LAW.SURR.90.: Zadržavanje osobe

               Ako je osoba uhićena na temelju uhidbenog naloga, pravosudno tijelo izvršenja odlučuje hoće li zadržati traženu osobu, u skladu s pravom države izvršenja. Uhićena osoba u svakom trenutku može biti privremeno puštena na slobodu u skladu s domaćim pravom države izvršenja, pod uvjetom da nadležno tijelo te države poduzme sve mjere koje smatra potrebnima kako bi spriječilo bijeg te osobe.

               Članak LAW.SURR.91.: Pristanak na predaju

               1.Ako uhićena osoba izjavi da pristaje na predaju, njezin pristanak i, ako je potrebno, izričito odricanje od prava na „pravilo specijalnosti” iz članka LAW.SURR.105. [Mogućnost kaznenog progona zbog drugih kaznenih djela] stavka 2., izjavljuje se pred pravosudnim tijelom izvršenja, u skladu s domaćim pravom države izvršenja.

               2.Svaka država donošenjem potrebnih mjera osigurava da taj pristanak i, ako je potrebno, odricanje iz stavka 1., budu izjavljeni na način koji pokazuje da ih je uhićena osoba dala dragovoljno i posve svjesna posljedica. U tu svrhu, osoba ima pravo na pravnog zastupnika.

               3.Pristanak i, ovisno o slučaju, odricanje iz stavka 1., službeno se bilježe u skladu s postupkom propisanim domaćim pravom države izvršenja.

               4.U načelu, pristanak se ne može opozvati. Svaka država može propisati da pristanak i, ovisno o slučaju, odricanje iz stavka 1. ovog članka, mogu biti opozvani u skladu s pravilima primjenjivima u njezinu domaćem pravu. U tom slučaju, razdoblje između datuma pristanka i njegova opoziva ne uzimaju se u obzir pri određivanju rokova propisanih u članku LAW.SURR.101. [Rokovi za predaju osobe]. Ujedinjena Kraljevina i Unija, djelujući u ime bilo koje od svojih država članica, može obavijestiti Posebni odbor za izvršenje zakonodavstva i pravosudnu suradnju o tome da želi primjenjivati tu mogućnost, uz navođenje postupaka koji omogućuju opoziv pristanka i svih njihovih izmjena.

               Članak LAW.SURR.92.: Saslušanje tražene osobe

               Ako uhićena osoba ne pristaje na predaju u skladu s člankom LAW.SURR.91. [Pristanak na predaju], ima pravo na saslušanje pred pravosudnim tijelom izvršenja, u skladu s pravom države izvršenja.

               Članak LAW.SURR.93.: Odluka o predaji

               1.Pravosudno tijelo izvršenja odlučuje o predaji osobe u rokovima i u skladu s uvjetima definiranima u ovoj glavi, a posebno s načelom proporcionalnosti iz članka LAW.SURR.77. [Načelo proporcionalnosti].

               2.Ako pravosudno tijelo izvršenja smatra da su informacije koje je prenijela država koja izdaje uhidbeni nalog nedovoljne kako bi na temelju njih odlučilo o predaji, zahtijeva žurno dostavljanje dodatnih informacija, posebno s obzirom na članke LAW.SURR. 77. [Načelo proporcionalnosti], LAW.SURR.80. [Razlozi za obvezno neizvršenje uhidbenog naloga], LAW.SURR.82. [Izuzimanje političkih kaznenih djela], LAW.SURR.84. [Jamstva koja u nekim slučajevima daje država koja izdaje uhidbeni nalog] i LAW.SURR.86. [Sadržaj i oblik uhidbenog naloga] i može utvrditi rok za njihov primitak, uzimajući u obzir rokove utvrđene u članku LAW.SURR.95. [Rokovi i postupci za donošenje odluke o izvršenju uhidbenog naloga].

               3.Pravosudno tijelo koje izdaje uhidbeni nalog može pravosudnom tijelu izvršenja proslijediti sve dodatne korisne informacije u bilo kojem trenutku.

               Članak LAW.SURR.94.: Odluka u slučaju postojanja više zahtjeva

               1.Ako su dvije ili više država izdale europski uhidbeni nalog ili uhidbeni nalog protiv iste osobe, odluku o tome koji će se od tih uhidbenih naloga izvršiti donosi pravosudno tijelo izvršenja uzimajući u obzir sve okolnosti, a posebno relativnu težinu i mjesto izvršenja kaznenih djela, datume izdavanja uhidbenog naloga ili europskog uhidbenog naloga te jesu li oni izdani za potrebe kaznenog progona ili izvršenja kazne zatvora ili mjere oduzimanja slobode, kao i pravne obveze država članica koje proizlaze iz prava Unije, posebno u pogledu načela slobode kretanja i nediskriminacije na temelju državljanstva.

               2.Pravosudno tijelo izvršenja države članice može zatražiti savjet Eurojusta pri donošenju odluke iz stavka 1.

               3.U slučaju sukoba između uhidbenog naloga i zahtjeva za izručenje koje je podnijela treća zemlja, odluku o davanju prednosti uhidbenom nalogu ili zahtjevu za izručenje donosi nadležno tijelo države izvršenja, uzimajući u obzir sve okolnosti, a posebno one iz stavka 1. te okolnosti iz primjenjive konvencije.

               4.Odredbe ovog članka ne dovode u pitanje obveze država u skladu sa Statutom Međunarodnog kaznenog suda.

               Članak LAW.SURR.95.: Rokovi i postupci za donošenje odluke o izvršenju uhidbenog naloga

               1.Uhidbeni nalog obrađuje se i izvršava u žurnom postupku.

               2.Ako tražena osoba pristane na predaju, pravomoćna odluka o izvršenju uhidbenog naloga donosi se u roku od deset dana od kada je dala pristanak.

               3.U drugim slučajevima pravomoćna odluka o izvršenju uhidbenog naloga donosi se u roku od 60 dana od uhićenja tražene osobe.

               4.Ako u posebnim slučajevima uhidbeni nalog ne može biti izvršen u rokovima iz stavaka 2. ili 3., pravosudno tijelo izvršenja o tome odmah obavješćuje pravosudno tijelo koje izdaje uhidbeni nalog, navodeći razloge kašnjenja. U takvim slučajevima rok može biti produljen za dodatnih 30 dana.

               5.Sve dok pravosudno tijelo izvršenja ne donese konačnu odluku o uhidbenom nalogu, ono osigurava ispunjenje materijalnih preduvjeta potrebnih za učinkovitu predaju tražene osobe.

               6.Svako odbijanje izvršenja uhidbenog naloga mora biti obrazloženo.

               Članak LAW.SURR.96.: Stanje do donošenja odluke

               1.Ako je uhidbeni nalog izdan radi kaznenog progona, pravosudno tijelo izvršenja:

               (a)mora se složiti s tim da se tražena osoba mora saslušati prema članku LAW.SURR.97. [Saslušanje osobe prije donošenja odluke]; ili

               (b)mora pristati na privremeni transfer tražene osobe.

               2.Uvjeti i trajanje privremenog transfera utvrđuju se uzajamnim sporazumom između pravosudnog tijela koje izdaje uhidbeni nalog i pravosudnog tijela izvršenja.

               3.U slučaju privremenog transfera tražena osoba mora imati mogućnost povratka u državu izvršenja kako bi prisustvovala saslušanjima koja su dio postupka njezine predaje.

               Članak LAW.SURR.97.: Saslušanje osobe prije donošenja odluke

               1.Pravosudno tijelo mora saslušati traženu osobu. U tu svrhu tražena osoba ima pravo na pomoć pravnog zastupnika imenovanog u skladu s pravom države koja izdaje uhidbeni nalog.

               2.Tražena osoba saslušava se u skladu s pravom države izvršenja, u skladu s uvjetima utvrđenima međusobnim sporazumom pravosudnog tijela koje izdaje uhidbeni nalog i pravosudnog tijela izvršenja.

               3.Nadležno pravosudno tijelo izvršenja može odrediti drugo pravosudno tijelo svoje države za sudjelovanje pri saslušanju kako bi se osigurala ispravna primjena odredaba ovog članka.

               Članak LAW.SURR.98.: Povlastice i imuniteti

               1.Ako tražena osoba uživa povlasticu ili imunitet u pogledu nadležnosti ili izvršenja u državi izvršenja, rokovi iz članka LAW.SURR.95. [Rokovi i postupci za donošenje odluke o izvršenju uhidbenog naloga] počinju teći samo kada ili ako je pravosudno tijelo izvršenja informirano o tome da je povlastica ili imunitet ukinut.

               2.Država izvršenja osigurava ispunjenje materijalnih preduvjeta za učinkovitu predaju tražene osobe ako ona više ne uživa povlasticu ili imunitet.

               3.Ako je za ukidanje povlastice ili imuniteta nadležno tijelo države izvršenja, pravosudno tijelo izvršenja zahtijeva od tog tijela da bez odlaganja izvrši svoje ovlasti. Ako je za ukidanje povlastice ili imuniteta nadležno tijelo druge države ili treće zemlje ili međunarodna organizacija, pravosudno tijelo koje izdaje uhidbeni nalog zahtijeva od tog tijela da izvrši svoje ovlasti.

               Članak LAW.SURR.99.: Sukob međunarodnih obveza

               1.Ovaj Sporazum ničim ne utječe na obveze države izvršenja ako je tražena osoba izručena toj državi iz treće zemlje i ako je ta osoba zaštićena odredbama sporazuma prema kojem je ta osoba izručena, a one se odnose na pravilo specijalnosti. Država izvršenja poduzima sve mjere potrebne da bez odlaganja podnese zahtjev za pristanak treće zemlje iz koje je osoba izručena kako bi ona mogla biti predana državi koja izdaje uhidbeni nalog. Rokovi iz članka LAW.SURR.95. [Rokovi i postupci za donošenje odluke o izvršenju uhidbenog naloga] ne počinju teći do dana na koji se to pravilo specijalnosti prestane primjenjivati.

               2.Do donošenja odluke treće zemlje iz koje je tražena osoba izručena, država izvršenja osigurava materijalne preduvjete potrebne za njezinu učinkovitu predaju.

               Članak LAW.SURR.100.: Obavijest o odluci

               Pravosudno tijelo izvršenja bez odlaganja obavješćuje pravosudno tijelo koje izdaje uhidbeni nalog o odluci u vezi s djelovanjem koje treba poduzeti na temelju uhidbenog naloga.

               Članak LAW.SURR.101.: Rokovi za predaju osobe

               1.Tražena osoba predaje se što je prije moguće, na datum koji dogovaraju oba tijela o kojima je riječ.

               2.Tražena osoba predaje se najkasnije deset dana od donošenja pravomoćne odluke o izvršenju uhidbenog naloga.

               3.Ako je predaja tražene osobe u roku predviđenom u stavku 2. spriječena okolnostima na koje ne može utjecati nijedna država, pravosudno tijelo izvršenja i pravosudno tijelo koje izdaje uhidbeni nalog odmah međusobno stupaju u kontakt i dogovaraju novi datum za predaju. U tom slučaju predaja se obavlja u roku od deset dana od novog dogovorenog datuma.

               4.Predaja može biti odgođena, u izuzetnim okolnostima, zbog ozbiljnih humanitarnih razloga, npr. ako postoji osnovani razlog za uvjerenje da bi se predajom ugrozilo zdravlje ili život tražene osobe. Izvršenje uhidbenog naloga obavlja se odmah po nestanku tih razloga. Pravosudno tijelo izvršenja odmah obavješćuje pravosudno tijelo koje izdaje uhidbeni nalog i dogovara novi datum predaje. U tom slučaju predaja se obavlja u roku od deset dana od novog dogovorenog datuma.

               5.Po isteku rokova iz stavaka 2. i 4. tražena osoba pušta se na slobodu ako se još nalazi u pritvoru. Pravosudno tijelo izvršenja i pravosudno tijelo koje izdaje uhidbeni nalog međusobno stupaju u kontakt čim se pokaže da će osoba biti puštena na slobodu u skladu s ovim stavkom i dogovaraju aranžmane predaje te osobe.

               Članak LAW.SURR.102.: Odgođena ili uvjetovana predaja

               1.Pravosudno tijelo izvršenja može, nakon što donese odluku o izvršenju uhidbenog naloga, odgoditi predaju tražene osobe kako bi se protiv nje mogao voditi kazneni progon u državi izvršenja, ili, ako je ona već osuđena, kako bi mogla na njezinu državnom području izdržati kaznu izrečenu za kazneno djelo na koje se ne odnosi uhidbeni nalog.

               2.Umjesto odgode predaje pravosudno tijelo izvršenja može privremeno predati traženu osobu državi koja izdaje uhidbeni nalog pod uvjetima koji se utvrđuju zajedničkim sporazumom između pravosudnog tijela izvršenja i pravosudnog tijela koje izdaje uhidbeni nalog. Sporazum se sastavlja u pisanom obliku, a njegovi su uvjeti obvezujući za sva tijela države koja izdaje uhidbeni nalog.

               Članak LAW.SURR.103.: Tranzit

               1.Svaka država omogućuje tranzit preko svojeg državnog područja tražene osobe koja se predaje, pod uvjetom da je dotična država obaviještena o:

               (a)identitetu i državljanstvu osobe protiv koje je izdan uhidbeni nalog;

               (b)postojanju uhidbenog naloga;

               (c)prirodi i pravnom opisu kaznenog djela; i

               (d)opisu činjeničnog stanja u vezi s kaznenim djelom, uključujući datum i mjesto njegova počinjenja.

               2.Država u čije je ime dana obavijest u skladu s člankom LAW.SURR.83. [Izuzimanje zbog državljanstva] stavkom 2. da neće predati svoje državljane ili da će takva predaja biti odobrena samo u određenim navedenim uvjetima može, pod istim tim uvjetima, odbiti tranzit svojih državljana preko svojeg državnog područja ili na to primijeniti te iste uvjete.

               3.Države određuju tijelo zaduženo za primanje zahtjeva za odobravanje tranzita i potrebnih dokumenata, te sve ostale službene korespondencije koja se odnosi na zahtjev za odobravanje tranzita.

               4.Zahtjev za odobravanje tranzita i informacije iz stavka 1. mogu se poslati tijelu određenom na temelju stavka 3. bilo kojim sredstvom koje ostavlja pisani trag. Država tranzita o svojoj odluci obavješćuje na isti način.

               5.Ovaj članak ne primjenjuje se u slučaju prijevoza zrakoplovom bez predviđenog slijetanja prije odredišta. Unatoč tome, ako dođe do nepredviđenog slijetanja, država koja izdaje uhidbeni nalog tijelu određenom u skladu sa stavkom 3. dostavlja informacije iz stavka 1.

               6.Ako je riječ o tranzitu osobe koja državi mora biti izručena iz treće zemlje, odredbe ovog članka primjenjuju se mutatis mutandis. Osobito se upućivanja na „uhidbeni nalog” smatraju upućivanjima na „zahtjev za izručenje”.

               Članak LAW.SURR.104.: Uračunavanje vremena zadržavanja u državi izvršenja

               1.Država koja izdaje uhidbeni nalog oduzima ukupno vrijeme zadržavanja na temelju izvršenja uhidbenog naloga od ukupnog vremena oduzimanja slobode koje mora biti izvršeno u državi koja izdaje uhidbeni nalog na temelju izrečene zatvorske kazne ili mjere oduzimanja slobode.

               2.Sve informacije o trajanju zadržavanja tražene osobe na temelju uhidbenog naloga pravosudno tijelo izvršenja ili središnje tijelo određeno u skladu s člankom LAW.SURR.85. [Sudjelovanje središnjeg tijela] u trenutku predaje osobe dostavlja pravosudnom tijelu koje izdaje uhidbeni nalog.

               Članak LAW.SURR.105.: Mogućnost kaznenog progona zbog drugih kaznenih djela

               1.Ujedinjena Kraljevina i Unija, djelujući u ime bilo koje od svojih država članica, može obavijestiti Posebni odbor za izvršenje zakonodavstva i pravosudnu suradnju da se, u odnosima s drugim državama na koje se odnosi ista obavijest, smatra da postoji pristanak na kazneni progon, izricanje presude ili zadržavanje u svrhe izvršavanja kazne zatvora ili mjere oduzimanja slobode osobe zbog kaznenog djela koje je počinjeno prije predaje te osobe, a razlikuje se od onog zbog kojeg je ta osoba predana, osim ako u konkretnom slučaju pravosudno tijelo izvršenja odluči drukčije u svojoj odluci o predaji.

               2.Osim u slučajevima iz stavaka 1. i 3., protiv predane osobe ne može se voditi kazneni progon i ne može joj se izreći presuda ili na drugi način oduzeti sloboda zbog kaznenog djela koje je počinjeno prije njezine predaje, a razlikuje se od onog zbog kojega je predana.

               3.Stavak 2. ovog članka ne primjenjuje se u sljedećim slučajevima:

               (a)ako je osoba imala mogućnost napustiti državno područje države kojoj je predana, a nije to učinila u roku od 45 dana od kada je konačno puštena, ili se vratila na njezino državno područje nakon što ga je bila napustila;

               (b)ako kazneno djelo nije kažnjivo kaznom zatvora ili mjerom oduzimanja slobode;

               (c)ako se na temelju kaznenog postupka ne mogu primijeniti mjere oduzimanja slobode;

               (d)ako bi toj osobi mogla biti izrečena kazna ili mjera koja ne uključuje oduzimanje slobode, posebno novčana kazna ili mjera koja ju zamjenjuje, čak i ako ta kazna ili mjera može dovesti do ograničavanja njezine osobne slobode;

               (e)ako je osoba pristala na predaju, ako je primjereno, u trenutku kad se odrekla pravila specijalnosti, u skladu s LAW.SURR.91. [Pristanak na predaju];

               (f)ako je osoba nakon predaje izričito odustala od prava na pozivanje na pravilo specijalnosti u odnosu na pojedinačna kaznena djela koja su prethodila njezinoj predaji; izjava o odustajanju daje se pred nadležnim pravosudnim tijelom države koja izdaje uhidbeni nalog i bilježi se u skladu s domaćim pravom te države; izjava o odustajanju mora biti sastavljena tako da se jasno vidi da je dana dragovoljno i da je dotična osoba u potpunosti svjesna posljedica; u tu svrhu osoba ima pravo na pravnog zastupnika; i

               (g)ako je pravosudno tijelo izvršenja, koje je predalo traženu osobu, dalo pristanak u skladu sa stavkom 4. ovog članka.

               4.Zahtjev za pristanak podnosi se pravosudnom tijelu izvršenja, popraćen informacijama iz članka LAW.SURR.86. [Sadržaj i oblik uhidbenog naloga] stavku 1. i prijevodom kako je navedeno u članku LAW.SURR.86. [Sadržaj i oblik uhidbenog naloga] stavku 2. Pristanak se daje ako je kazneno djelo zbog kojeg se traži pristanak i samo uvjetovano predajom u skladu s odredbama ove glave. Pristanak se odbija na temelju razloga iz članka LAW.SURR.80. [Razlozi za obvezno neizvršenje uhidbenog naloga], a osim toga može se odbiti samo na temelju razloga iz članka LAW.SURR.81. [Ostali razlozi za neizvršenje uhidbenog naloga] ili članka LAW.SURR.82. [Izuzimanje političkih kaznenih djela] stavka 2. i članka LAW.SURR.83 [Izuzimanje zbog državljanstva] stavka 2. Odluka se donosi najkasnije 30 dana od dana primitka zahtjeva. Za situacije utvrđene u članku LAW.SURR.84. [Jamstva koja u nekim slučajevima daje država koja izdaje uhidbeni nalog] država koja izdaje uhidbeni nalog mora dati jamstva koja su tim člankom predviđena.

               Članak LAW.SURR.106.: Predaja ili naknadno izručenje

               1.Ujedinjena Kraljevina i Unija, djelujući u ime bilo koje od svojih država članica, može obavijestiti Posebni odbor za izvršenje zakonodavstva i pravosudnu suradnju da se, s obzirom na odnose s drugim državama na koje se odnosi ista obavijest, smatra da postoji pristanak za predaju osobe državi koja nije država izvršenja na temelju uhidbenog naloga ili europskog uhidbenog naloga izdanog zbog kaznenog djela počinjenog prije predaje osobe, osim ako u posebnom slučaju pravosudno tijelo izvršenja odluči drukčije u svojoj odluci o predaji.

               2.U svakom slučaju, osoba koja je na temelju uhidbenog naloga ili europskog uhidbenog naloga predana državi koja ga je izdala može, bez pristanka države izvršenja, biti predana državi koja nije država izvršenja na temelju uhidbenog naloga ili europskog uhidbenog naloga koji je izdan zbog kaznenog djela počinjenog prije njezine predaje u sljedećim slučajevima:

               (a)ako je tražena osoba imala mogućnost napustiti državno područje države kojoj je predana, a nije to učinila u roku od 45 dana od kada je ta osoba konačno puštena, ili se vratila na njezino državno područje nakon što ga je napustila;

               (b)ako tražena osoba pristaje biti predana državi koja nije država izvršenja na temelju uhidbenog naloga ili europskog uhidbenog naloga; pristanak se daje se pred nadležnim pravosudnim tijelima države koja izdaje uhidbeni nalog i bilježi se u skladu s domaćim pravom te države; mora biti sastavljena tako da se jasno vidi da je dana dragovoljno i da je osoba u potpunosti svjesna posljedica; u tu svrhu tražena osoba ima pravo na pravnog zastupnika; i

               (c)tražena osoba ne podliježe pravilu specijalnosti u skladu s člankom LAW.SURR.105. [Mogućnost kaznenog progona zbog drugih kaznenih djela] stavkom 3. točkama (a), (e), (f) ili (g).

               3.Pravosudno tijelo izvršenja pristaje na predaju tražene osobe drugoj državi u skladu sa sljedećim pravilima:

               (a)zahtjev za pristanak podnosi se u skladu s člankom LAW.SURR.87. [Slanje uhidbenog naloga], popraćen informacijama utvrđenima u članku LAW.SURR.86. [Sadržaj i oblik uhidbenog naloga] stavku 1. i prijevodom kako je navedeno u članku LAW.SURR.86. [Sadržaj i oblik uhidbenog naloga] stavku 2.;

               (b)izjava o pristanku daje se ako je kazneno djelo zbog kojega se pristanak zahtijeva i samo uvjetovano predajom u skladu s odredbama ovog Sporazuma;

               (c)odluka se donosi najkasnije 30 dana od dana primitka zahtjeva; i

               (d)Pristanak se odbija na temelju razloga iz članka LAW.SURR.80. [Razlozi za obvezno neizvršenje uhidbenog naloga], a osim toga može se odbiti samo na temelju razloga iz članka LAW.SURR.81. [Ostali razlozi za neizvršenje uhidbenog naloga], članka LAW.SURR.82. [Izuzimanje političkih kaznenih djela] stavka 2. i članka LAW.SURR.83 [Izuzimanje zbog državljanstva] stavka 2.

               4.Za situacije iz članka LAW.SURR.84. [Jamstva koja u nekim slučajevima daje država koja izdaje uhidbeni nalog] država koja izdaje uhidbeni nalog daje jamstva koja su tim člankom predviđena.

               5.Neovisno o stavku 1., osoba koja je predana na temelju uhidbenog naloga ne izručuje se trećoj zemlji bez pristanka nadležnog tijela države koja je osobu predala. Takva se izjava o pristanku daje u skladu s konvencijama koje obvezuju tu državu te u skladu s odredbama njezina domaćega prava.

               Članak LAW.SURR.107.: Predaja imovine

               1.Na zahtjev pravosudnog tijela koje izdaje uhidbeni nalog ili na vlastitu inicijativu, pravosudno tijelo izvršenja, u skladu sa svojim domaćim pravom, oduzima i predaje imovinu:

               (a)koja može biti potrebna kao dokaz; ili

               (b)koju je tražena osoba stekla počinjenjem kaznenog djela.

               2.Imovina iz stavka 1. predaje se čak i ako se uhidbeni nalog ne može izvršiti zbog smrti ili bijega tražene osobe.

               3.Ako imovina iz stavka 1. može biti oduzeta ili konfiscirana na državnom području države izvršenja, ta je država može, ako je imovina potrebna zbog povezanosti s kaznenim postupkom koji je u tijeku, privremeno zadržati ili predati državi koja izdaje uhidbeni nalog pod uvjetom da imovina bude vraćena.

               4.Poštuju se sva prava koja su država izvršenja ili treće strane stekle u vezi s imovinom iz stavka 1. Ako takva prava postoje, država koja izdaje uhidbeni nalog imovinu vraća državi izvršenja bez zaračunavanja troškova, odmah po završetku kaznenog postupka.

               Članak LAW.SURR.108.: Troškovi

               1.Troškove nastale na državnom području države izvršenja pri izvršavanju uhidbenog naloga snosi ta država.

               2.Sve ostale troškove snosi država koja izdaje uhidbeni nalog.

                Odnos prema drugim pravnim instrumentima

               1.Ne dovodeći u pitanje njihovu primjenu u odnosima između država i trećih zemalja, ova glava, od stupanja na snagu ovog Sporazuma, zamjenjuje sve odgovarajuće odredbe sljedećih konvencija, primjenjivih na područje izručenja u odnosima između Ujedinjene Kraljevine, s jedne strane, te država članica, s druge strane:

               (a)Europske konvencije o izručenju, sastavljene u Parizu 13. prosinca 1957. i njezinih dodatnih protokola; te

               (b)Europske konvencije o suzbijanju terorizma, u mjeri kojoj se odnosi na izručenje.

               2.Kad se konvencije iz stavka 1. primjenjuju na područja država ili na područja za čije je vanjske odnose ta država odgovorna, a na koje se ne primjenjuje ovu glavu, tim konvencijama nastavljaju se uređivati odnosi između tih područja i drugih država.

               Članak LAW.SURR.110.: Revizija obavijesti

               Pri zajedničkom preispitivanju ove glave, kako je navedeno u članku LAW.OTHER.135. [Preispitivanje i evaluacija] stavku 1., stranke uzimaju u obzir potrebu da održavaju obavijesti sastavljene u skladu s člankom LAW.SURR.79. [Područje primjene] stavkom 4., člankom LAW.SURR.82. [Izuzimanje političkih kaznenih djela] stavkom 2. i člankom LAW.SURR.83. [Izuzimanje zbog državljanstva] stavkom 2. Ako se obavijesti iz članka LAW.SURR.83. [Izuzimanje zbog državljanstva] stavka 2. ne obnove, istječu pet godina od datuma stupanja na snagu ovog Sporazuma. Obavijesti iz članka LAW.SURR.83. [Izuzimanje zbog državljanstva] stavka 2. mogu se obnoviti ili ponovno poslati samo tijekom tri mjeseca prije pete godišnjice stupanja na snagu ovog Sporazuma i svakih pet godina nakon toga, pod uvjetom da su u to vrijeme ispunjeni uvjeti iz članka LAW.SURR.83. [Izuzimanje zbog državljanstva] stavka 2.

               Članak LAW.SURR.111.: Uhidbeni nalozi koji su u tijeku u slučaju prestanka primjene

               Neovisno o člancima LAW.GEN.5. [Opseg suradnje u slučaju da država članica više ne sudjeluje u istovjetnim mjerama na temelju prava Unije], LAW.OTHER.136. [Prestanak] i LAW.OTHER.137. [Suspenzija], odredbe ove glave primjenjuju se na uhidbene naloge ako je tražena osoba uhićena prije prestanka primjene ove glave za potrebe izvršenja uhidbenog naloga, bez obzira na odluku pravosudnog tijela izvršenja o tome hoće li traženu osobu zadržati ili privremeno pustiti na slobodu.

               Članak LAW.SURR.112.: Primjena na postojeće europske uhidbene naloge

               Ova glava se primjenjuje na europske uhidbene naloge koje je država izdala u skladu s Okvirnom odlukom Vijeća 2002/584/PUP
                  81
                prije isteka prijelaznog razdoblja ako tražena osoba nije bila uhićena za potrebe njegova izvršenja prije isteka prijelaznog razdoblja.

               Glava VIII.: Uzajamna pomoć

               Članak LAW.MUTAS.113.: Cilj

               1.Cilj je ove glave dopuniti odredbe i olakšati primjenu između država članica, s jedne strane, i Ujedinjene Kraljevine, s druge strane:

               (a)Europske konvencije o uzajamnoj pravnoj pomoći u kaznenim stvarima, sastavljene u Strasbourgu 20. travnja 1959., („Europska konvencija o uzajamnoj pomoći”);

               (b)Dodatnog protokola uz Europsku konvenciju o uzajamnoj pomoći, sastavljenog u Strasbourgu 17. ožujka 1978.; i

               (c)Drugog dodatnog protokola uz Europsku konvenciju o uzajamnoj pomoći, sastavljenog u Strasbourgu 8. studenoga 2001.

               2.Ovom se glavom ne dovode u pitanje odredbe glave IX. [Razmjena podataka iz kaznene evidencije], koje ima prednost pred ovom glavom.

               Članak LAW.MUTAS.114.: Definicija nadležnog tijela

               Za potrebe ove glave „nadležno tijelo” znači svako tijelo koje je nadležno za slanje ili primanje zahtjeva za uzajamnu pomoć u skladu s odredbama Europske konvencije o uzajamnoj pomoći i njezinih protokola i kako su definirale države u svojim deklaracijama upućenima glavnom tajniku Vijeća Europe. „nadležno tijelo” uključuje i tijela Unije o kojima je dostavljena obavijest u skladu s člankom LAW.OTHER.134. [Dostava obavijesti] stavkom 7. točkom (c); u skladu s tim na takva tijela Unije primjenjuju se odredbe ove glave.

               Članak LAW.MUTAS.115.: Obrazac zahtjeva za uzajamnu pomoć

               1.Posebni odbor za izvršenje zakonodavstva i pravosudnu suradnju donošenjem priloga ovom Sporazumu utvrđuje standardni obrazac zahtjeva za uzajamnu pomoć.

               2.Ako je Posebni odbor za izvršenje zakonodavstva i pravosudnu suradnju donio odluku u skladu sa stavkom 1., zahtjevi za uzajamnu pomoć podnose se upotrebom standardnog obrasca.

               3.Posebni odbor za izvršenje zakonodavstva i pravosudnu suradnju može po potrebi izmijeniti taj standardni obrazac za uzajamnu pomoć.

               Članak LAW.MUTAS.116. Uvjeti za zahtjev za uzajamnu pomoć

               1.Nadležno tijelo države koja podnosi zahtjev može podnijeti zahtjev za uzajamnu pomoć samo ako smatra da su ispunjeni sljedeći uvjeti:

               (a)zahtjev je potreban i proporcionalan svrsi postupka, uzimajući u obzir prava osumnjičenika ili okrivljenika; i

               (b)istražna mjera ili istražne mjere navedene u zahtjevu mogle su biti određene pod istim uvjetima u sličnom domaćem slučaju.

               2.Država koja prima zahtjev može se savjetovati s državom koja podnosi zahtjev ako nadležno tijelo države koja prima zahtjev smatra da uvjeti iz stavka 1. nisu ispunjeni. Nakon savjetovanja nadležno tijelo države koja podnosi zahtjev može odlučiti povući zahtjev za uzajamnu pomoć.

               Članak LAW.MUTAS.117.: Primjena druge vrste istražne mjere

               1.Nadležno tijelo države koja prima zahtjev razmatra, kad god je to moguće, primjenu istražne mjere koja koja nije mjera navedena u zahtjevu za uzajamnu pomoć ako:

               (a)istražna mjera navedena u zahtjevu ne postoji prema pravu države koja prima zahtjev; ili

               (b)istražna mjera navedena u zahtjevu ne bi bila dostupna u sličnom domaćem slučaju.

               2.Ne dovodeći u pitanje temelje za odbijanje dostupne u skladu s Europskom konvencijom o uzajamnoj pomoći i njezinim protokolima, u skladu s člankom LAW.MUTAS.119. [Ne bis in idem], stavak 1. ovog članka ne primjenjuje se na sljedeće istražne radnje, koje moraju uvijek biti dostupne u skladu s pravom države koja prima zahtjev:

               (a)pribavljanje informacija sadržanih u policijskim i pravosudnim bazama podataka koje su izravno dostupne nadležnom tijelu države koja prima zahtjev u okviru kaznenog postupka;

               (b)saslušanje svjedoka, stručnjaka, žrtve, osumnjičenika ili optuženika ili treće strane na državnom području države koja prima zahtjev;

               (c)bilo koju neprisilnu istražnu mjeru kako je definirana pravom države koja prima zahtjev; i

               (d)identifikaciju osoba koje imaju pretplatu na određeni telefonski broj ili IP adresu.

               3.Nadležno tijelo države koja prima zahtjev može usto primijeniti istražnu mjeru koja nije mjera navedena u zahtjevu za uzajamnu pomoć ako bi se istražnom mjerom koju odabere nadležno tijelo države koja prima zahtjev manje zadirućim sredstvima postigao isti rezultat kao i istražnom mjerom navedenom u zahtjevu.

               4.Ako nadležno tijelo države koja prima zahtjev odluči primijeniti mjeru koja nije mjera navedena u zahtjevu za uzajamnu pomoć iz stavaka 1. i 3., najprije o tome obavješćuje nadležno tijelo države koja podnosi zahtjev, koje može odlučiti povući ili dopuniti zahtjev.

               5.Ako istražna mjera navedena u zahtjevu ne postoji u pravu države izvršenja ili ne bi bila dostupna u sličnom domaćem slučaju i ako ne postoji ni jedna druga istražna mjera koja bi imala isti rezultat kao zatražena istražna mjera, nadležno tijelo države koja prima zahtjev obavješćuje nadležno tijelo države koja podnosi zahtjev da nije u mogućnosti pružiti zatraženu pomoć.

               Članak LAW.MUTAS.118.: Obveza obavješćivanja

               Nadležno tijelo države koja prima zahtjev bilo kojim sredstvom i bez odlaganja obavješćuje nadležno tijelo države koja podnosi zahtjev:

               (a)ako je nemoguće izvršiti zahtjev za uzajamnu pomoć zbog činjenice da je zahtjev nepotpun ili očito netočan; ili

               (b)ako nadležno tijelo države koja prima zahtjev tijekom izvršenja zahtjeva za uzajamnu pomoć bez daljnjih ispitivanja smatra da bi moglo biti primjereno provesti istražne mjere koje nisu prvotno predviđene ili koje nije bilo moguće navesti pri podnošenju zahtjeva za uzajamnu pomoć, kako bi se omogućilo nadležnom tijelu države koja podnosi zahtjev da poduzme daljnje mjere u konkretnom slučaju.

               Članak LAW.MUTAS.119.: Ne bis in idem

               Uz razloge odbijanja navedene u Europskoj konvenciji o uzajamnoj pomoći i njezinim protokolima, uzajamna pomoć može se odbiti i zbog toga što je osoba za koju se traži pomoć i koja je predmet kaznene istrage, progona ili drugih postupaka, uključujući sudske postupke, u državi koja podnosi zahtjev, pravomoćno osuđena u drugoj državi za ista kaznena djela, pod uvjetom da je, ako je kazna izrečena, ta kazna izdržana ili se trenutačno izdržava ili više ne može biti izdržana u skladu s pravom države u kojoj je presuda izrečena.

               Članak LAW.MUTAS.120.: Rokovi

               1.Država koja prima zahtjev što prije odlučuje hoće li izvršiti zahtjev za uzajamnu pomoć, a u svakom slučaju u roku od 45 dana od njegova primitka, te o tome obavješćuje državu koja podnosi zahtjev.

               2.Zahtjev za uzajamnu pomoć izvršava se što prije, a u svakom slučaju najkasnije u roku od 90 dana od donošenja odluke iz stavka 1. ovog članka ili nakon savjetovanja iz članka LAW.MUTAS.116. [Uvjeti za zahtjev za uzajamnu pomoć] stavka 2.

               3.Ako je u zahtjevu za uzajamnu pomoć navedeno da je zbog postupovnih rokova, težine kaznenog djela ili drugih posebno hitnih okolnosti nužan kraći rok od onoga predviđenog u stavcima 1. ili 2., ili ako je u zahtjevu navedeno da se mjera za uzajamnu pomoć treba izvršiti na određeni datum, država koja prima zahtjev u potpunosti uzima u obzir te uvjete.

               4.Ako je podnesen zahtjev za uzajamnu pomoć radi poduzimanja privremenih mjera na temelju članka 24. Drugog dodatnog protokola uz Europsku konvenciju o uzajamnoj pomoći, nadležno tijelo države koja prima zahtjev, što je prije moguće nakon primitka zahtjeva, donosi odluku o privremenoj mjeri te ej priopćuje nadležnom tijelu države koja podnosi zahtjev. Prije ukidanja bilo koje privremene mjere poduzete na temelju ovog članka, nadležno tijelo države koja prima zahtjev, kad god je to moguće, daje mogućnost nadležnom tijelu države koja podnosi zahtjev da iznese razloge za nastavak mjere.

               5.Ako se u određenom slučaju rok utvrđen u stavcima 1. ili 2. odnosno tok ili određeni datum iz stavka 3. ne može poštovati ili je odluka o poduzimanju privremenih mjera u skladu sa stavkom 4. odgođena, nadležno tijelo države koja prima zahtjev bez odgode o tome na bilo koji način obavješćuje nadležno tijelo države koja podnosi zahtjev, uz navođenje razloga za odgodu, te se savjetuje s nadležnim tijelom države koja podnosi zahtjev o prikladnom roku za izvršenje zahtjeva za uzajamnu pomoć.

               6.Rokovi iz ovog članka ne primjenjuju se ako je zahtjev za uzajamnu pomoć podnesen u vezi s bilo kojem od sljedećih kaznenih djela i prekršaja koji su obuhvaćeni područjem primjene Europske konvencije o uzajamnoj pomoći i njezinih protokola, kako su definirani u pravu države koja podnosi zahtjev:

               (a)prekoračenje najveće dopuštene brzine, ako nema smrtnih posljedica ili ozljeda druge osobe i ako prekoračenje brzine nije bilo znatno;

               (b)nepoštovanje obveze korištenja sigurnosnog pojasa;

               (c)nepoštovanje obveze zaustavljanja na crvenom svjetlu ili drugog znaka obveznog zaustavljanja;

               (d)nepoštovanje obveze nošenja zaštitne kacige; ili

               (e)vožnja zabranjenom voznom trakom (trakom za slučaj opasnosti, trakom rezerviranom za javni prijevoz ili trakom zatvorenom zbog radova na cesti).

               7.Posebni odbor za izvršenje zakonodavstva i pravosudnu suradnju preispituje primjenu stavka 6. Obvezuje se odrediti rokove za zahtjeve na koje se primjenjuje stavak 6., u roku od tri godine od stupanja na snagu ovog Sporazuma, uzimajući u obzir broj prispjelih zahtjeva. Osim toga, može odlučiti da se stavak 6. više ne primjenjuje.

               Članak LAW.MUTAS.121.: Slanje zahtjevâ za uzajamnu pomoć

               1.Ako se izravno slanje obavlja u skladu s odredbama Europske konvencije o uzajamnoj pomoći i njezinih protokola, javni tužitelji u Ujedinjenoj Kraljevini mogu, osim komunikacijskim kanalima predviđenima tom konvencijom i njezinim protokolima, zahtjeve za uzajamnu pomoć izravno proslijediti nadležnim tijelima država članica.

               2.Svi zahtjevi za uzajamnu pravnu pomoć, kao i spontane informacije, mogu se, osim komunikacijskim kanalima predviđenima Europskom konvencijom o uzajamnoj pomoći i njezinim protokolima, u hitnim slučajevima prenositi preko Europola ili Eurojusta, u skladu s odredbama u odgovarajućim glavama ovog Sporazuma.

               Članak LAW.MUTAS.122.: Zajednički istražni timovi

               Ako nadležna tijela država uspostave zajednički istražni tim, odnos između država članica u okviru zajedničkog istražnog tima uređuje se pravom Unije, neovisno o pravnoj osnovi iz Sporazuma o osnivanju zajedničkog istražnog tima.

               Glava IX.: Razmjena podataka iz kaznene evidencije

               Članak LAW.EXINF.120.: Cilj

               1.Cilj je ove glave omogućiti razmjenu podataka iz kaznene evidencije između država članica, s jedne strane, i Ujedinjene Kraljevine, s druge strane.

               2.U odnosima između Ujedinjene Kraljevine i država članica odredbe ove glave:

               (a)dopunjuju članak 13. i članak 22. stavak 2. Europske konvencije o uzajamnoj pravnoj pomoći u kaznenim stvarima i njezinih dodatnih protokola od 17. ožujka 1978. i 8. studenoga 2001.;

               (b)zamijeniti članak 22. stavak 1. Europske konvencije o uzajamnoj pravnoj pomoći u kaznenim stvarima, kako je dopunjen člankom 4. njezina Dodatnog protokola od 17. ožujka 1978.

               3.U međusobnim odnosima država članica, s jedne strane, i Ujedinjena Kraljevina, s druge strane, odriču se prava pozivanja na svoje rezervacije s obzirom na članak 13. Europske konvencije o uzajamnoj pravnoj pomoći u kaznenim stvarima i na članak 4. njezina Dodatnog protokola od 17. ožujka 1978.

               Članak LAW.EXINF.121.: Definicije

               Za potrebe ove glave, primjenjuju se sljedeće definicije:

               (a)„osuđujuća presuda” znači bilo koja pravomoćna odluka kaznenog suda protiv fizičke osobe s obzirom na kazneno djelo, u mjeri u kojoj je ta odluka upisana u kaznenu evidenciju države koja je izrekla osuđujuću presudu;

               (b)„kazneni postupak” znači faza koja prethodi suđenju, faza suđenja i izvršenje osuđujuće presude;

               (c)„kaznena evidencija” znači nacionalna evidencija ili nacionalne evidencije u koje se u skladu s domaćim pravom upisuju osuđujuće presude.

               Članak LAW.EXINF.122.: Središnja tijela

               Svaka država određuje jedno ili više središnjih tijela koja su nadležna za razmjenu podataka iz kaznene evidencije na temelju ove glave i za razmjene iz članka 22. stavka 2. Europske konvencije o uzajamnoj pravnoj pomoći u kaznenim stvarima.

               Članak LAW.EXINF.123.: Dostava obavijesti

               1.Svaka država poduzima potrebne mjere kako bi osigurala da sve osuđujuće presude donesene na njezinu državnom području budu popraćene, kad se dostavljaju u njezinu kaznenu evidenciju, podacima o državljanstvu ili državljanstvima osuđene osobe ako je ona državljanin druge države.

               2.Središnje tijelo svake države obavješćuje središnje tijelo bilo koje druge države o svim kaznenim presudama izrečenima na njezinu državnom području u odnosu na državljane potonje države, kao i o svim naknadnim izmjenama ili brisanjima podataka iz kaznene evidencije, kako su uneseni u kaznenu evidenciju. Središnja tijela država međusobno si dostavljaju takve informacije najmanje jednom mjesečno.

               3.Ako središnje tijelo države sazna za činjenicu da je osuđena osoba državljanin dviju ili više drugih država, ono prenosi relevantne informacije svakoj od tih država, čak i ako je osuđena osoba državljanin države na čijem je državnom području osuđena.

               Članak LAW.EXINF.124.: Pohrana osuđujućih presuda

               1.Središnje tijelo svake države pohranjuje sve informacije dostavljene u skladu s člankom LAW.EXINF.123. [Dostava obavijesti].

               2.Ako se o naknadnoj izmjeni ili brisanju dostavi obavijest u skladu s člankom LAW.EXINF.123. [Dostava obavijesti] stavkom 2., središnje tijelo svake države osigurava izvršenje jednake izmjene ili brisanja informacija pohranjenih u skladu sa stavkom 1. ovog članka.

               3.Središnje tijelo svake države osigurava da se pri odgovaranju na zahtjeve podnesene u skladu s člankom LAW.EXINF.125. [Zahtjevi za informacije] dostave samo informacije koje su ažurirane u skladu sa stavkom 2. ovog članka.

               Članak LAW.EXINF.125.: Zahtjevi za informacije

               1.Ako su informacije iz kaznene evidencije države zatražene za potrebe kaznenog postupka protiv osobe ili u bilo koju svrhu koja nije kazneni postupak, središnje tijelo te države može, u skladu sa svojim domaćim pravom, dostaviti središnjem tijelu druge države zahtjev za informacije i povezanih podataka iz kaznene evidencije.

               2.Ako osoba zatraži od središnjeg tijela države koja nije država državljanstva te osobe podatke iz vlastite kaznene evidencije, to središnje tijelo dostavlja središnjem tijelu države državljanstva te osobe zahtjev za dostavu informacija i povezanih podataka iz kaznene evidencije kako bi te informacije i povezane podatke uključila u izvadak koji treba izdati dotičnoj osobi.

               Članak LAW.EXINF.126.: Odgovori na zahtjeve

               1.Središnje tijelo države koja prima zahtjev šalje odgovore na zahtjeve za informacije središnjem tijelu države koja podnosi zahtjev što je prije moguće, a u svakom slučaju u roku od 20 radnih dana od dana primitka zahtjeva.

               2.Središnje tijelo svake države odgovara na zahtjeve podnesene u svrhe različite od onih u kaznenom postupku u skladu sa svojim domaćim pravom.

               3.Neovisno o stavku 2., pri odgovaranju na zahtjeve podnesene u svrhe regrutiranja za profesionalne ili organizirane dobrovoljne aktivnosti koje uključuju izravne i redovite kontakte s djecom, države uključuju informacije o postojanju kaznenih presuda za kaznena djela povezana sa spolnim zlostavljanjem ili spolnim iskorištavanjem djece, dječjom pornografijom, nagovaranjem djece u seksualne svrhe, uključujući poticanje, pomaganje i sudioništvo ili pokušaj počinjenja bilo kojeg od tih kaznenih djela, kao i informacije o postojanju bilo kakve zabrane obavljanja aktivnosti koje uključuju izravne i redovite kontakte s djecom.

               Članak LAW.EXINF.127.: Komunikacijski kanal

               Razmjena podataka iz kaznene evidencije među državama odvija se elektroničkim putem u skladu s tehničkim i postupovnim specifikacijama utvrđenima u PRILOGU LAW-6.

               Članak LAW.EXINF.128.: Uvjeti upotrebe osobnih podataka

               1.Svaka država osobne podatke koje je primila u odgovoru na svoj zahtjev u skladu s člankom LAW.EXINF.126 [Odgovori na zahtjeve] može upotrebljavati samo u svrhe za koje su zatraženi.

               2.Ako su informacije zatražene u bilo koju svrhu koja nije kazneni postupak, osobne podatke primljene u skladu s člankom LAW.EXINF.126. [Odgovori na zahtjeve] država koja podnosi zahtjev može upotrebljavati u skladu sa svojim domaćim pravom samo uz poštovanje granica koje je država koja prima zahtjev odredila u obrascu utvrđenom u poglavlju 2. PRILOGA LAW-6.

               3.Neovisno o stavcima 1. i 2. ovog članka, osobne podatke koje je država dostavila kao odgovor na zahtjev u skladu s člankom LAW.EXINF.126 [Odgovori na zahtjeve] država koja podnosi zahtjev može upotrebljavati kako bi spriječila neposrednu i ozbiljnu prijetnju javnoj sigurnosti.

               4.Svaka država osigurava da njezina središnja tijela ne otkrivaju osobne podatke dostavljene u skladu s člankom LAW.EXINF.123. [Dostava obavijesti] tijelima u trećim zemljama, osim ako su ispunjeni sljedeći uvjeti:

               (a)osobni podaci objavljuju se samo u pojedinačnim slučajevima;

               (b)osobni podaci otkrivaju se tijelima čije su funkcije izravno povezane sa svrhama u koje se osobni podaci otkrivaju u skladu s točkom (c) ovog stavka;

               (c)osobni podaci otkrivaju se samo ako je to potrebno:

               (VII)za potrebe kaznenog postupka;

               (VIII)za bilo koje druge potrebe osim kaznenog postupka; ili

               (IX)zbog sprečavanja neposrednih i ozbiljnih prijetnji javnoj sigurnosti;

               (d)treća zemlja koja podnosi zahtjev može osobne podatke upotrebljavati samo u svrhu u koju su informacije zatražene i u granicama koje je odredila država koja je dostavila osobne podatke u skladu s člankom LAW.EXINF.123. [Dostava obavijesti]; i

               (e)osobni podaci otkrivaju se samo ako središnje tijelo, nakon što je procijenilo sve okolnosti u vezi s prijenosom osobnih podataka u treću zemlju, zaključi da postoje odgovarajuće zaštitne mjere za zaštitu osobnih podataka.

               5.Ovaj se članak ne primjenjuje na osobne podatke koje je država dobila na temelju ove glave i koji potječu iz te države.

               Glava X.: Suzbijanje pranja novca i financiranja terorizma

               Članak LAW.AML.127.: Cilj

               Cilj je ove glave podupirati i jačati djelovanje Unije i Ujedinjene Kraljevine na sprečavanju i suzbijanju pranja novca i financiranja terorizma.

               Članak LAW.AML.128.: Mjere za sprečavanje i suzbijanje pranja novca i financiranja terorizma

               1.Stranke su suglasne podupirati sve što međunarodna zajednica poduzima radi sprečavanja i suzbijanja pranja novca i financiranja terorizma. Stranke uviđaju potrebu za suradnjom radi sprečavanja korištenja njihovih financijskih sustava za pranje imovinske koristi ostvarene svim kaznenim djelima, uključujući trgovinu drogom i korupciju, te radi suzbijanja financiranja terorizma.

               2.Stranke prema potrebi razmjenjuju relevantne informacije unutar svojih pravnih okvira.

               3.Svaka stranka dužna je imati djelotvoran sustav za suzbijanje pranja novca i financiranja terorizma te redovito preispituje potrebu za njegovim poboljšanjem, vodeći računa o načelima i ciljevima preporuka Stručne skupine za financijsko djelovanje.

               Članak LAW.AML.129. Transparentnost stvarnog vlasništva za trgovačka društva i druge pravne subjekte

               1.Za potrebe ovog članka primjenjuju se sljedeće definicije:

               (a)„stvarni vlasnik” znači svaka osoba koja u odnosu na trgovačko društvo, u skladu sa zakonima i propisima stranke:

               (X)u konačnici kontrolira ili ima pravo kontrolirati upravljanje subjektom;

               (XI)u konačnici je vlasnik ili izravno ili neizravno kontrolira više od 25 % prava glasa ili dionica ili drugih vlasničkih udjela u subjektu, ne dovodeći u pitanje pravo svake stranke da definira niži postotak; ili

               (XII)na drugi način kontrolira ili ima pravo kontrolirati subjekt;

               Za pravne subjekte kao što su zaklade, subjekti Anstalt i partnerstva s ograničenom odgovornošću svaka stranka ima pravo utvrditi slične kriterije za utvrđivanje identiteta stvarnog vlasnika ili, ako tako odluči, primijeniti definiciju iz članka LAW.AML.130. [Transparentnost stvarnog vlasništva pravnih uređenja] stavka 1. točke (a), vodeći računa o obliku i strukturi takvih subjekata.

               Što se tiče drugih subjekata koji nisu prethodno spomenuti, svaka stranka pri odlučivanju o odgovarajućoj razini transparentnosti stvarnog vlasništva vodi računa o različitim oblicima i strukturama takvih subjekata, te razinama rizika od pranja novca i financiranja terorizma povezanima s takvim subjektima.

               (b)„osnovni podaci o stvarnom vlasniku” znači ime i prezime stvarnog vlasnika, mjesec i godina rođenja, zemlja boravišta i državljanstvo te priroda i razmjer njegova udjela u subjektu ili kontrole nad subjektom;

               (c)„nadležna tijela” znači:

               (XIII)javna tijela, uključujući financijsko-obavještajne odjele, odgovorna za suzbijanje pranja novca ili financiranja terorizma;

               (XIV)javna tijela koja imaju funkciju provođenja istrage ili pokretanja kaznenog postupka za kazneno djelo pranja novca, povezana predikatna kaznena djela ili financiranje terorizma ili funkciju praćenja, privremenog oduzimanja ili zamrzavanja i oduzimanja imovinske koristi ostvarene kaznenim djelom;

               (XV)javna tijela odgovorna za nadzor ili praćenje radi osiguravanja usklađenosti sa zahtjevima u pogledu suzbijanja pranja novca ili financiranja terorizma.

               Ovom se definicijom ne dovodi u pitanje pravo svake stranke da utvrdi dodatna nadležna tijela koja mogu pristupiti podacima o stvarnim vlasnicima.

                  2.Svaka je stranka dužna pobrinuti se da pravni subjekti na njezinu području vode primjerenu, točnu i ažurnu evidenciju podataka o stvarnim vlasnicima. Svaka stranka uvodi mehanizme kojima se jamči da njezina nadležna tijela imaju pravovremen pristup takvim podacima.

                  3.Svaka stranka uspostavlja ili zadržava središnji registar s odgovarajućim, ažurnim i točnim podacima o stvarnim vlasnicima. U slučaju Unije, središnji registri se vode na razini država članica. Ta se obveza ne odnosi na pravne subjekte uvrštene na burzu na koje se primjenjuju zahtjevi za objavljivanje koji se odnose na odgovarajuću razinu transparentnosti. Ako za neki subjekt nije utvrđen identitet stvarnog vlasnika, u registar se upisuju alternativni podaci, kao što je izjava da nije utvrđen identitet stvarnog vlasnika ili pojedinosti o fizičkoj osobi ili fizičkim osobama koje su na položaju višeg rukovoditelja u pravnom subjektu.

               4.Svaka stranka osigurava da se podaci u njezinom središnjem registru ili registrima učine dostupnima njezinim nadležnim tijelima, pravovremeno i bez ograničenja.

               5.Svaka stranka osigurava da se osnovni podaci o stvarnim vlasnicima učine dostupnima javnosti. Moguće su ograničene iznimke javne dostupnosti podataka iz ovog stavka ako bi javni pristup stvarnog vlasnika izložio neproporcionalnim rizicima, kao što su rizici prijevare, otmice, ucjene, iznude, uznemiravanja, nasilja ili zastrašivanja, ili ako je stvarni vlasnik maloljetna ili na drugi način zakonski nesposobna osoba.

               6.Svaka stranka osigurava djelotvorne, proporcionalne i odvraćajuće sankcije protiv pravnih i fizičkih osoba koje ne ispunjuju zahtjeve koji se na njih odnose u vezi s pitanjima iz ovog članka.

               7.Svaka stranka osigurava da njezina nadležna tijela mogu nadležnim tijelima druge stranke pravovremeno, djelotvorno i bez naknade dostaviti podatke iz stavaka 2. i 3. Stranke u tom smislu razmatraju na koji se način može zajamčiti sigurna razmjena informacija.

               Članak LAW.AML.130. Transparentnost stvarnog vlasništva pravnih uređenja

               1.Za potrebe ovog članka primjenjuju se sljedeće definicije:

               (a)„stvarni vlasnik” znači osnivač, zaštitnik (ako ga ima), upravitelji trusta, korisnik ili kategorija korisnika, svaka osoba koja ima istovrijedan položaj u odnosu na pravno uređenje strukture ili funkcije slične trustu osnovanom izričitom izjavom (express trust) i svaka druga fizička osoba koja u konačnici ima stvarnu kontrolu nad trustom ili sličnim pravnim uređenjima;

               (b)„nadležna tijela” znači:

               (XVI)javna tijela, uključujući financijsko-obavještajne odjele, odgovorna za suzbijanje pranja novca ili financiranja terorizma;

               (XVII)javna tijela koja imaju funkciju provođenja istrage ili pokretanja kaznenog postupka za kazneno djelo pranja novca, povezana predikatna kaznena djela ili financiranje terorizma ili funkciju praćenja, privremenog oduzimanja ili zamrzavanja i oduzimanja imovinske koristi ostvarene kaznenim djelom;

               (XVIII)javna tijela odgovorna za nadzor ili praćenje radi osiguravanja usklađenosti sa zahtjevima u pogledu suzbijanja pranja novca ili financiranja terorizma.

               Ovom se definicijom ne dovodi u pitanje pravo svake stranke da utvrdi dodatna nadležna tijela koja mogu pristupiti podacima o stvarnim vlasnicima.

               2.Svaka je stranka dužna pobrinuti se da upravitelji trustova osnovanih izričitom izjavom vode primjerenu, točnu i ažurnu evidenciju podataka o stvarnim vlasnicima. Te se mjere primjenjuju i na druga pravna uređenja za koje svaka stranka utvrdi da imaju strukturu ili funkciju sličnu trustovima.

               3.Svaka stranka uvodi mehanizme kojima se jamči da njezina nadležna tijela imaju pravovremen pristup primjerenim, točnim i ažurnim podacima o stvarnim korisnicima trustova osnovanih izričitom izjavom i drugih pravnih uređenja strukture i funkcije sličnih trustovima na svojem području.

               4.Ako se informacije o stvarnom vlasništvu o trustovima ili sličnim pravnim aranžmanima čuvaju u središnjem registru, dotična država osigurava da su informacije primjerene, točne i ažurirane te da nadležna tijela imaju pravodoban i neograničen pristup takvim informacijama. Stranke nastoje razmotriti načine pružanja pristupa informacijama o stvarnom vlasništvu o trustovima i sličnim pravnim aranžmanima pojedincima ili organizacijama koji mogu dokazati legitiman interes za dobivanje takvih informacija.

               5.Svaka stranka osigurava djelotvorne, proporcionalne i odvraćajuće sankcije protiv pravnih i fizičkih osoba koje ne ispunjuju zahtjeve koji se na njih odnose u vezi s pitanjima iz ovog članka.

               6.Svaka stranka osigurava da njezina nadležna tijela mogu nadležnim tijelima druge stranke pravovremeno, djelotvorno i bez naknade dostaviti podatke iz stavka 3. Stranke u tom smislu razmatraju na koji se način može osigurati sigurna razmjena informacija.

               Glava XI.: Zamrzavanje i oduzimanje

               Članak LAW.CONFISC.1.: Cilj i načela suradnje

               1. Cilj je ove glave osigurati suradnju Ujedinjene Kraljevine, s jedne strane, i država članica, s druge strane, u najvećoj mogućoj mjeri i u svrhe istraga i postupaka za zamrzavanje imovine radi njezina oduzimanja te istraga i postupaka za oduzimanje imovine u okviru postupaka u kaznenim stvarima. To ne isključuje drugu suradnju u skladu s člankom LAW.CONFISC.10. [Obveza oduzimanja] stavcima 5. i 6. Ovom se glavom predviđa i suradnja s tijelima Unije koje Unija odredi za potrebe ove glave.

               2.Svaka država, uz uvjete navedene u ovoj glavi, ispunjuje zahtjeve druge države:

               (a)
                     za oduzimanje određene imovine te oduzimanje imovinske koristi putem zahtjeva za plaćanje novčanog iznosa koji odgovara vrijednosti imovinske koristi;

               (b)
                     za pomoć u istrazi i privremene mjere u cilju oduzimanja u smislu točke (a).

               3.Pomoć u istrazi i privremene mjere iz stavka 2. točke (b) odvijaju se kako je dopušteno i u skladu s domaćim pravom države koja prima zahtjev. Ako su u zahtjevu za jednu od tih mjera navedene formalnosti ili postupci koji su potrebni u skladu s domaćim pravom države koja podnosi zahtjev, čak i ako nisu poznati državi koja prima zahtjev, ta država ispunjuje te zahtjeve ako zatražene mjere nisu protivne temeljnim načelima njezina domaćeg prava.

               4.Država koja prima zahtjev osigurava da zahtjevi druge države za utvrđivanje, praćenje, zamrzavanje ili privremeno oduzimanje imovinske koristi ili predmeta budu smatrani jednakim prioritetima kao i oni u okviru domaćih postupaka.

               5.Kad zahtijeva oduzimanje, pomoć u istrazi i privremene mjere u svrhe oduzimanja, država koja podnosi zahtjev osigurava da se poštuju načela nužnosti i proporcionalnosti.

               6.Odredbe ove glave primjenjuju se umjesto poglavljâ „Međunarodna suradnja” Konvencije Vijeća Europe o pranju, traganju, privremenom oduzimanju i oduzimanju prihoda stečenoga kaznenim djelom i o financiranju terorizma, sastavljene u Varšavi 16. svibnja 2005. („Konvencija iz 2005.”), i Konvencije o pranju, traganju, privremenom oduzimanju i oduzimanju prihoda stečenoga kaznenim djelom i o financiranju terorizma, sastavljene u Strasbourgu 8. studenoga 1990. („Konvencija iz 1990.”). Članak LAW.CONFISC.2. [Definicije] ovog Sporazuma zamjenjuju odgovarajuće definicije iz Konvencije iz 2005. članka 1. i Konvencije iz 1990. članka 1. Odredbe ove glave ne utječu na obveze država koje proizlaze iz drugih odredaba Konvencije iz 2005. i Konvencije iz 1990.

               Članak LAW.CONFISC.2.: Definicije

               Za potrebe ove glave, primjenjuju se sljedeće definicije:

               (a)„oduzimanje” znači kazna ili mjera koju izriče sud nakon postupka u vezi s kaznenim djelom ili djelima i čija je posljedica trajno oduzimanje imovine;

               (b)„zamrzavanje” ili „privremeno oduzimanje” znači privremena zabrana prijenosa, uništenja, zamjene, raspolaganja ili kretanja imovine ili privremeno čuvanje ili kontrola imovine po nalogu suda ili drugog nadležnog tijela;

               (c)„predmeti” znači bilo koja imovina koja se koristila ili se namjeravala koristiti, na bilo koji način, u cijelosti ili djelomično, kako bi se počinilo kazneno djelo ili kaznena djela;

               (d)„pravosudno tijelo” znači tijelo koje je, u skladu s domaćim pravom, sudac, sud ili javni tužitelj; javni tužitelj smatra se pravosudnim tijelom samo u mjeri u kojoj je to predviđeno domaćim pravom;

               (e)„imovinska korist” znači svaka ekonomska korist izvedena ili ostvarena, posredno ili neposredno, kaznenim djelima ili novčani iznos te ekonomske koristi; može se sastojati od bilo koje imovine kako je definirana u ovom članku;

               (f)„imovina” znači imovina bilo koje vrste, neovisno o tome je li materijalna ili nematerijalna, pokretna ili nepokretna, odnosno pravni dokumenti ili instrumenti kojima se dokazuje pravo na takvu imovinu ili interes u takvoj imovini, te koju država koja podnosi zahtjev smatra:

               (XIX)imovinskom koristi ostvarenom kaznenim djelom ili istovjetnom vrijednosti te imovinske koristi, bilo da je riječ o punom iznosu takve imovinske koristi ili samo dijelu iznosa vrijednosti takve imovinske koristi;

               (XX)predmetima za počinjenje kaznenog djela ili vrijednosti takvih predmeta;

               (XXI)predmetom oduzimanja na temelju drugih odredaba o ovlastima za oduzimanje u pravu države koja podnosi zahtjev, nakon postupka u vezi s kaznenim djelom, uključujući oduzimanje od trećih strana, prošireno oduzimanje i oduzimanje bez pravomoćne osuđujuće presude.

               Članak LAW.CONFISC.3.: Obveza pružanja pomoći

               Države jedna drugoj na zahtjev u najvećoj mogućoj mjeri pružaju pomoć pri utvrđivanju i praćenju predmeta, imovinske koristi i druge imovine koja može biti oduzeta. Pomoć uključuje sve mjere za pribavljanje i zaštitu dokaza o postojanju, lokaciji ili kretanju, prirodi, pravnom statusu ili vrijednosti navedenih predmeta, imovinske koristi ili druge imovine.

               Članak LAW.CONFISC.4.: Zahtjevi za informacije o bankovnim računima i sefovima

               1.Država koja prima zahtjev uz uvjete utvrđene u ovom članku poduzima mjere potrebne za utvrđivanje, na zahtjev druge države, ima li ili kontrolira li fizička ili pravna osoba koja je predmet kaznene istrage račun ili račune bilo koje vrste u bilo kojoj banci na njezinu području i, ako je to slučaj, dostavlja podatke o tim računima. Ti podaci osobito uključuju ime i prezime vlasnika računa i IBAN, a kad su u pitanju sefovi, ime i prezime zakupnika ili jedinstveni identifikacijski broj.

               2.Obveza iz stavka 1. primjenjuje se samo u mjeri u kojoj banka koja vodi račun raspolaže tim informacijama.

               3.Uz zahtjeve iz članka LAW.CONFISC.25. [Sadržaj zahtjeva] država koja podnosi zahtjev u tom zahtjevu:

               (a)navodi zašto smatra da su zatražene informacije relevantne za potrebe istrage kaznenog djela;

               (b)navodi na temelju čega pretpostavlja da se račun nalazi u bankama države koja prima zahtjev te, u mjeri u kojoj je to moguće, naznačuje o kojim bankama i računima bi mogla biti riječ; i

               (c)uključuje dodatne informacije kojima raspolaže, a koje bi mogle olakšati ispunjenje zahtjeva.

               4.
                     Ujedinjena Kraljevina i Unija, djelujući u ime svojih država članica, mogu obavijestiti Posebni odbor za suradnju u izvršenju zakonodavstva i pravosudnu suradnju da će se ovaj članak proširiti na račune u financijskim institucijama koje nisu banke. Na takve se obavijesti može primijeniti načelo uzajamnosti.

               Članak LAW.CONFISC.5.: Zahtjevi za informacije o bankovnim transakcijama

               1.Država koja prima zahtjev dostavlja, na zahtjev druge države, pojedinosti o naznačenim bankovnim računima ili bankovnim operacijama koje su u određenom razdoblju provedene putem računa naznačenih u zahtjevu, uključujući pojedinosti o računu pošiljatelja ili primatelja.

               2.Obveza iz stavka 1. primjenjuje se samo u mjeri u kojoj banka koja vodi račun raspolaže tim informacijama.

               3.Uz zahtjeve iz članka LAW.CONFISC.25. [Sadržaj zahtjeva] država koja podnosi zahtjev u tom zahtjevu navodi zašto zatražene informacije smatra bitnima za potrebe istrage kaznenog djela.

               4.Država koja prima zahtjev može uvjetovati ispunjenje takvog zahtjeva istim uvjetima koje primjenjuje na zahtjeve za pretragu i privremeno oduzimanje.

               5.Ujedinjena Kraljevina i Unija, djelujući u ime svojih država članica, mogu obavijestiti Posebni odbor za suradnju u izvršenju zakonodavstva i pravosudnu suradnju da će se ovaj članak proširiti na račune u financijskim institucijama koje nisu banke. Na takve se obavijesti može primijeniti načelo uzajamnosti.

               Članak LAW.CONFISC.6.: Zahtjevi za praćenje bankovnih transakcija

               1.Država koja prima zahtjev osigurava da na zahtjev druge države može tijekom određenog razdoblja pratiti bankovne operacije koje se provode putem jednog ili više računa navedenih u zahtjevu te dostaviti rezultate praćenja državi koja je podnijela zahtjev.

               2.Uz zahtjeve iz članka LAW.CONFISC.25. [Sadržaj zahtjeva] država koja podnosi zahtjev u tom zahtjevu navodi zašto zatražene informacije smatra bitnima za potrebe istrage kaznenog djela.

               3.Odluke o praćenju na pojedinačnoj osnovi donose nadležna tijela države koja prima zahtjev u skladu sa svojim domaćim pravom.

               4.Praktične pojedinosti o praćenju zajedno utvrđuju nadležna tijela države koja podnosi zahtjev i države koja prima zahtjev.

               5.Ujedinjena Kraljevina i Unija, djelujući u ime svojih država članica, mogu obavijestiti Posebni odbor za suradnju u izvršenju zakonodavstva i pravosudnu suradnju da će se ovaj članak proširiti na račune u financijskim institucijama koje nisu banke. Na takve se obavijesti može primijeniti načelo uzajamnosti.

               Članak LAW.CONFISC.7.: Spontana dostava informacija

               Ako država smatra da bi otkrivanje tih informacija moglo pomoći državi koja ih prima u pokretanju ili provedbi istraga ili postupaka, ili bi moglo potaknuti tu državu na upućivanje zahtjeva u skladu s ovom glavom, ona može, ne dovodeći u pitanje vlastite istrage ili postupke, bez prethodnog zahtjeva drugoj državi proslijediti informacije o predmetima, imovinskoj koristi ili drugoj imovini koja može biti oduzeta.

               Članak LAW.CONFISC.8.: Obveza poduzimanja privremenih mjera

               1.Na zahtjev druge države koja je pokrenula kaznenu istragu ili postupak odnosno istragu ili postupak u svrhu oduzimanja, država koja prima zahtjev poduzima potrebne privremene mjere, kao što su zamrzavanje ili privremeno oduzimanje, kako bi spriječila svako poslovanje, prijenos ili raspolaganje imovinom koja bi kasnije mogla biti predmetom zahtjeva za oduzimanje ili bi mogla omogućiti ispunjenje zahtjeva.

               2.Država koja je zaprimila zahtjev za oduzimanje u skladu s člankom LAW.CONFISC.10. [Obveza oduzimanja] na zahtjev poduzima mjere iz stavka 1. ovog članka za svaku imovinu koja je predmet zahtjeva ili bi mogla omogućiti ispunjenje zahtjeva.

               3.Država koja zaprimi zahtjev u skladu s ovim člankom poduzima sve mjere potrebne da bez odgode odgovori na taj zahtjev, jednako brzo i dajući mu jednaku prednost kao u sličnom domaćem predmetu i državi koja podnosi zahtjev bez odgode šalje potvrdu bilo kojim sredstvom iz kojeg se može dobiti pisani zapis.

               4.Ako država koja podnosi zahtjev navede da je hitno zamrzavanje nužno jer postoje legitimni razlozi za pretpostavku da će imovina o kojoj je riječ odmah biti preseljena ili uništena, država koja prima zahtjev poduzima sve mjere potrebne da na taj zahtjev odgovori u roku od 96 sati od njegova zaprimanja i državi koja podnosi zahtjev bez odgode šalje potvrdu bilo kojim sredstvom iz kojeg se može dobiti pisani zapis.

               5.Ako država koja prima zahtjev ne može postupiti u roku iz stavka 4., odmah o tome obavješćuje državu koja podnosi zahtjev i savjetuje se s njom o odgovarajućim daljnjim koracima.

               6.Istekom roka iz stavka 4. za državu koja prima zahtjev ne prestaju vrijediti zahtjevi iz ovog članka.

               Članak LAW.CONFISC.9.: Izvršenje privremenih mjera

               1.Nakon izvršenja privremenih mjera zatraženih u skladu s člankom LAW.CONFISC.8. [Obveza poduzimanja privremenih mjera] stavkom 1., država koja podnosi zahtjev državi koja prima zahtjev dostavlja spontano te što prije sve informacije koje mogu dovesti u pitanje ili izmijeniti opseg tih mjera. Država koja podnosi zahtjev bez odgode dostavlja i sve dodatne informacije koje država koja prima zahtjev zatraži te koje su potrebne za provedbu privremenih mjera i daljnje postupanje.

               2.Prije ukidanja ikoje privremene mjere poduzete na temelju članka LAW.CONFISC.8. [Obveza poduzimanja privremenih mjera] država koja prima zahtjev, kad god je to moguće, državi koja podnosi zahtjev daje priliku da obrazloži nastavak mjere.

               Članak LAW.CONFISC.10.: Obveza oduzimanja

               1.Država koja je zaprimila zahtjev za oduzimanje imovine koja se nalazi na njezinu državnom području:

               (a)izvršava nalog za oduzimanje te imovine koji je izdao sud države koja podnosi zahtjev; ili

               (b)podnosi zahtjev svojim nadležnim tijelima kako bi ishodila nalog za oduzimanje i, ako ga dobije, taj nalog izvršava.

               2.Za potrebe stavka 1. točke (b), nadležnost za pokretanje postupka oduzimanja, kad god je to potrebno, imaju države u skladu sa svojim domaćim pravom.

               3.Stavak 1. primjenjuje se i na oduzimanje putem zahtjeva za plaćanje novčanog iznosa koji odgovara vrijednosti imovinske koristi ako se imovina koja se može oduzeti nalazi u državi koja prima zahtjev. U takvim slučajevima pri izvršenju oduzimanja u skladu sa stavkom 1. ako se ne plati zatraženi iznos, država koja prima zahtjev namiruje potraživanje na bilo kojoj imovini koja je na raspolaganju u tu svrhu.

               4.Ako se zahtjev za oduzimanje odnosi na točno određeni dio imovine, država koja podnosi zahtjev i država koja prima zahtjev mogu se sporazumjeti da država koja prima zahtjev može izvršiti oduzimanje putem zahtjeva za plaćanje novčanog iznosa koji odgovara vrijednosti te imovine.

               5.Država u najvećoj mjeri mogućoj u skladu sa svojim domaćim pravom surađuje s državom koja zahtijeva izvršenje mjera istovrijednih oduzimanju čija je posljedica trajno oduzimanje imovine, a koje nije naloženo u okviru postupaka u kaznenim stvarima, ako takve mjere naloži pravosudno tijelo države koja podnosi zahtjev u vezi s određenim kaznenom djelom te uz uvjet da je utvrđeno da je dotična imovina imovinska korist ili:

               (a)druga imovina u koju je imovinska korist pretvorena ili s kojom je imovinska korist zamijenjena;

               (b)imovina stečena na zakonit način, ako je imovinska korist u cijelosti ili dijelom objedinjena s takvom imovinom, do procijenjene vrijednosti objedinjene imovinske koristi; ili

               (c)prihod ili druga korist izvedena iz imovinske koristi, imovine u koju je imovinska korist ostvarena kaznenim djelima pretvorena ili s kojom je zamijenjena ili imovine s kojom je imovinska korist ostvarena kaznenim djelom objedinjena do procijenjene vrijednosti objedinjene imovinske koristi, na isti način i u istoj mjeri kao imovinska korist.

               6.Mjere iz stavka 5. uključuju mjere kojima se dopušta privremeno oduzimanje, zadržavanje i oduzimanje imovine na temelju zahtjeva podnesenih građanskim sudovima.

               7.Država koja prima zahtjev bez odgode i ne dovodeći u pitanje stavak 8. ovog članka najkasnije 45 dana od zaprimanja zahtjeva donosi odluku o izvršenju naloga za oduzimanje. Država koja prima zahtjev državi koja podnosi zahtjev bez odgode šalje potvrdu bilo kojim sredstvom iz kojeg se može dobiti pisani zapis. Osim ako postoje razlozi za odgodu na temelju članka LAW.CONFISC.17. [Odgoda], država koja prima zahtjev poduzima konkretne mjere potrebne da bez odgode izvrši nalog za oduzimanje i barem jednako brzo i dajući mu jednaku prednost kao u sličnom domaćem predmetu.

               8.Ako država koja prima zahtjev ne može postupiti u roku iz stavka 7., odmah o tome obavješćuje državu koja podnosi zahtjev i savjetuje se s njom o odgovarajućim daljnjim koracima.

               9.Istekom roka iz stavka 7. za državu koja prima zahtjev ne prestaju vrijediti zahtjevi iz ovog članka.

               Članak LAW.CONFISC.11.: Izvršenje oduzimanja

               1.Postupci dobivanja naloga i izvršenja oduzimanja u skladu s člankom LAW.CONFISC.10. [Obveza oduzimanja] uređeni su domaćim pravom države koja prima zahtjev.

               2.Državu koja prima zahtjev obvezuju utvrđenja činjenica ako su navedena u osudi ili sudskoj odluci suda države koja podnosi zahtjev ili ako se takva osuda ili sudska odluka implicitno na njima temelji.

               3.Ako se oduzimanje provodi putem zahtjeva za plaćanje novčanog iznosa, nadležno tijelo države koja prima zahtjev preračunava taj iznos u valutu te države prema važećem tečaju u vrijeme donošenja odluke o izvršenju oduzimanja.

               Članak LAW.CONFISC.12.: Oduzeta imovina

               1.Podložno stavcima 2. i 3. ovog članka, imovinom oduzetom u skladu s člancima LAW.CONFISC.10. [Obveza oduzimanja] i LAW.CONFISC.11. [Izvršenje oduzimanja] država koja prima zahtjev raspolaže u skladu sa svojim domaćim pravom i upravnim postupcima.

               2.Kad postupa po zahtjevu druge države u skladu s člankom LAW.CONFISC.10. [Obveza oduzimanja], država koja prima zahtjev daje prednost, u mjeri koju omogućuje njezino domaće pravo i ako je tako zatraženo, vraćanju oduzete imovine državi koja podnosi zahtjev, tako da ona može isplatiti odštetu žrtvama kaznenih djela ili vratiti tu imovinu njezinim zakonitim vlasnicima.

               3.Kad postupa po zahtjevu druge države u skladu s člankom LAW.CONFISC.10. [Obveza oduzimanja] i nakon što uzme u obzir prava žrtve na povrat ili naknadu imovine u skladu sa stavkom 2. ovog članka, država koja prima zahtjev raspolaže novcem naplaćenim izvršenjem naloga za oduzimanje kako slijedi:

               (a)ako je iznos jednak ili manji od 10 000 EUR, taj iznos zadržava država koja prima zahtjev; ili

               (b)ako je iznos veći od 10 000 EUR, država koja prima zahtjev 50 % tog iznosa prenosi državi koja podnosi zahtjev.

               4.Neovisno o stavku 3., država koja podnosi zahtjev i država koja prima zahtjev mogu, na pojedinačnoj osnovi, posebno razmotriti druge dogovore o raspodjeli imovine kako smatraju prikladnim.

               Članak LAW.CONFISC.13.: Pravo izvršenja i najveći dopušteni iznos oduzimanja

               1.Zahtjev za oduzimanje u skladu s člankom LAW.CONFISC.10. [Obveza oduzimanja] ne utječe na pravo države koja podnosi zahtjev da sama izvrši nalog za oduzimanje.

               2.Ništa u ovoj glavi ne tumači se kao dopuštenje da ukupna vrijednost oduzimanja bude veća od novčanog iznosa navedenog u nalogu za oduzimanje. Ako jedna od država ustanovi da bi se to moglo dogoditi, države se savjetuju kako bi to izbjegle.

               Članak LAW.CONFISC.14.: Kazna zatvora u slučaju neizvršenja

               Država koja prima zahtjev na temelju zahtjeva iz članka LAW.CONFISC.10. [Obveza oduzimanja] ne izriče bez pristanka države koja podnosi zahtjev kaznu zatvora u slučaju neizvršenja ni drugu mjeru kojom se ograničava sloboda osobe.

               Članak LAW.CONFISC.15.: Razlozi za odbijanje

               1.Suradnja u skladu s ovom glavom može se odbiti ako:

               (a)država koja prima zahtjev smatra da bi ispunjenje zahtjeva bilo protivno načelu ne bis in idem; ili

               (b)kazneno djelo na koje se zahtjev odnosi nije kazneno djelo u skladu s domaćim pravom države koja prima zahtjev ako je počinjeno na području njezine nadležnosti, međutim, taj razlog za odbijanje primjenjuje se na suradnju u skladu s člancima od LAW.CONFISC.3. [Obveza pružanja pomoći] do LAW.CONFISC.7. [Spontana dostava informacija] samo ako tražena pomoć uključuje prisilne mjere.

               2.Ujedinjena Kraljevina i Unija, djelujući u ime svojih država članica, mogu obavijestiti Posebni odbor za suradnju u izvršenju zakonodavstva i pravosudnu suradnju da se, na temelju načela uzajamnosti, uvjet dvostruke kažnjivosti iz stavka 1. točke (b) ovog članka neće primjenjivati ako je kazneno djelo zbog kojeg se zahtjev podnosi:

               (a)jedno od kaznenih djela navedenih u članku LAW.SURR 79. [Područje primjene] stavku 4., kako je definirano u pravu države koja podnosi zahtjev; i

               (b)kažnjivo u državi koja podnosi zahtjev kaznom zatvora ili oduzimanja slobode u maksimalnom trajanju od najmanje tri godine.

               3.Suradnja u skladu s člancima od LAW.CONFISC.3. [Obveza pružanja pomoći] do LAW.CONFISC.7. [Spontana dostava informacija] ako tražena pomoć uključuje prisilne mjere te se u skladu s člancima LAW.CONFISC.8. [Obveza poduzimanja privremenih mjera] i LAW.CONFISC.9. [Izvršenje privremenih mjera] može odbiti i ako se u skladu s domaćim pravom države koja prima zahtjev tražene mjere ne bi mogle poduzeti za potrebe istrage ili postupka u sličnom domaćem predmetu.

               4.Ako je to propisano domaćim pravom države koja prima zahtjev, suradnja u skladu s člancima od LAW.CONFISC.3. [Obveza pružanja pomoći] do LAW.CONFISC.7. [Spontana dostava informacija] ako tražena pomoć uključuje prisilne mjere te se u skladu s člancima LAW.CONFISC.8. [Obveza poduzimanja privremenih mjera] i LAW.CONFISC.9. [Izvršenje privremenih mjera] može odbiti i ako zatražene mjere ili druge mjere koje imaju sličan učinak ne bi bile dopuštene u skladu s domaćim pravom države koja podnosi zahtjev ili, kad je riječ o nadležnim tijelima države koja podnosi zahtjev, ako zahtjev nije odobrilo pravosudno tijelo u postupku u vezi s kaznenim djelima.

               5.Suradnja u skladu s člancima od LAW.CONFISC.10. [Obveza oduzimanja] do LAW.CONFISC.14. [Kazna zatvora u slučaju neizvršenja] može se odbiti i u sljedećim slučajevima:

               (a)u skladu s domaćim pravom države koja prima zahtjev oduzimanje nije predviđeno za vrstu kaznenog djela na koju se zahtjev odnosi;

               (b)ne dovodeći u pitanje obvezu u skladu s člankom LAW.CONFISC.10. [Obveza oduzimanja] stavkom 3., to bi bilo protivno načelima domaćeg prava države koja prima zahtjev, a koja se odnose na ograničenja oduzimanja u smislu odnosa između kaznenog djela i:

               (XXII)gospodarske prednosti koja bi se mogla smatrati imovinskom koristi; ili

               (XXIII)imovine koja bi se mogla smatrati predmetima;

               (c)u skladu s domaćim pravom države koja prima zahtjev oduzimanje se ne može više izvršiti zbog proteka vremena;

               (d)ne dovodeći u pitanje članak LAW.CONFISC.10. [Obveza oduzimanja] stavke 5. i 6., zahtjev se ne odnosi na prethodnu osudu, sudsku odluku ili izjavu iz takve odluke o tome da je počinjeno kazneno djelo ili više kaznenih djela, na temelju koje je izrečena ili zatražena mjera oduzimanja;

               (e)oduzimanje nije izvršivo u državi koja podnosi zahtjev ili još uvijek podliježe redovnim pravnim sredstvima; ili

               (f)zahtjev se odnosi na nalog za oduzimanje koji je rezultat odluke donesene u odsutnosti osobe protiv koje je izdan, a po mišljenju države koja prima zahtjev, u postupku koji je proveden u državi koja podnosi zahtjev i u kojem je donesena ta odluka nisu se poštovala osnovna prava na obranu, koja pripadaju svakome protiv koga je podignuta optužnica.

               6.Za potrebe stavka 5. točke (f) odluka se ne smatra donesenom u odsutnosti u sljedećim slučajevima:

               (a)potvrđena je ili izrečena nakon prigovora osobe na koju se odnosi; ili

               (b)donesena je u žalbenom postupku, uz uvjet da je žalbu podnijela osoba na koju se odluka odnosi.

               7.Kad za potrebe stavka 5. točke (f) razmatra jesu li poštovana osnovna prava na obranu, država koja prima zahtjev uzima u obzir činjenicu da je dotična osoba namjerno htjela izbjeći pravdi odnosno činjenicu da je ta osoba imala mogućnost iskoristiti pravni lijek protiv odluke donesene u odsutnosti, a odlučila je to ne učiniti. Isto vrijedi i ako je dotičnoj osobi propisno uručen sudski poziv, a odlučila je ne postupiti u skladu s njim niti zatražiti odgodu.

               8.Države se ne smiju pozvati na bankarsku tajnu kao razlog odbijanja bilo kakve suradnje u skladu s ovom glavom. Država koja prima zahtjev može zatražiti, ako je to propisano njezinim domaćim pravom, da zahtjev za suradnju koja bi uključivala prestanak obveze čuvanja bankarske tajne odobri pravosudno tijelo u postupku u vezi s kaznenim djelima.

               9.Država koja prima zahtjev ne smije:

               (a)kao prepreku suradnji u skladu s ovom glavom navesti činjenicu da je osoba koja je pod istragom ili protiv koje su tijela države koja podnosi zahtjev izdala nalog za oduzimanje pravna osoba;

               (b)kao prepreku pružanju pomoći u skladu s člankom LAW.CONFISC.10. [Obveza oduzimanja] stavkom 1. točkom (a) navesti činjenicu da je fizička osoba protiv koje je izdan nalog za oduzimanje imovinske koristi preminula ili činjenicu da je pravna osoba protiv koje je izdan nalog za oduzimanje imovinske koristi naknadno prestala postojati; ili

               (c)kao prepreku suradnji u skladu s ovom glavom navesti činjenicu da je osoba koja je pod istragom ili protiv koje su tijela države koja podnosi zahtjev izdala nalog za oduzimanje u zahtjevu navedena kao počinitelj i glavnog kaznenog djela i kaznenog djela pranja novca.

               Članak LAW.CONFISC.16.: Savjetovanje i informacije

               Ako postoje opravdani razlozi za sumnju da bi izvršenje naloga za zamrzavanje ili privremeno oduzimanje bilo stvarna opasnost za zaštitu temeljnih prava, država koja prima zahtjev dužna je, prije donošenja odluke o izvršenju naloga za zamrzavanje ili privremeno oduzimanje, posavjetovati se državom koja podnosi zahtjev i može zatražiti dodatne informacije koje su joj potrebne.

               Članak LAW.CONFISC.17.: Odgoda

               Država koja prima zahtjev može odgoditi postupanje po zahtjevu ako bi se njime dovele u pitanje istrage ili postupci koje provode njezina tijela.

               Članak LAW.CONFISC.18.: Djelomično ili uvjetno prihvaćanje zahtjeva

               Prije odbijanja ili odgode suradnje u skladu s ovom glavom država koja prima zahtjev, po potrebi nakon savjetovanja sa državom koja podnosi zahtjev, razmatra može li se zahtjev prihvatiti djelomično ili uz uvjete koje ona smatra potrebnima.

               Članak LAW.CONFISC.19.: Dostava pismena

               1.Države jedna drugoj u najvećoj mogućoj mjeri pružaju pomoć pri dostavi sudskih pismena osobama na koje se odnose privremene mjere i oduzimanje.

               2.Ništa u ovom članku ne bi trebalo ometati:

               (a)mogućnost izravnog slanja sudskih pismena poštom osobama u inozemstvu; i

               (b)mogućnost da sudski službenici, dužnosnici ili druga nadležna tijela države pošiljateljice uruče sudska pismena izravno preko konzularnih predstavništava te države ili preko sudskih tijela, uključujući sudske službenike i dužnosnike, ili drugih nadležnih tijela odredišne države.

               3.Pri uručivanju sudskih pismena osobama u inozemstvu na koje se odnose nalozi za privremene mjere i oduzimanje izdani u državi pošiljateljici, ta država navodi koji su pravni lijekovi raspoloživi tim osobama u skladu s njezinim domaćim pravom.

               Članak LAW.CONFISC.20.: Priznavanje stranih odluka

               1.Pri postupanju po zahtjevu za suradnju u skladu s člancima od LAW.CONFISC.8. [Obveza poduzimanja privremenih mjera] do LAW.CONFISC.14. [Kazna zatvora u slučaju neizvršenja] država koja prima zahtjev priznaje sve sudske odluke suda ili javnog tužitelja o pravima na koja se pozivaju treće strane donesene u državi koja podnosi zahtjev.

               2.Priznanje odluke može se odbiti u sljedećim slučajevima:

               (a)treće strane nisu imale odgovarajuću mogućnost ostvariti svoja prava;

               (b)odluka nije u skladu s već donesenom odlukom o istoj stvari u državi koja prima zahtjev;

               (c)odluka nije u skladu s javnim poretkom države koja prima zahtjev; ili

               (d)odluka je donesena protivno odredbama o isključivoj nadležnosti u domaćem pravu države koja prima zahtjev.

               Članak LAW.CONFISC.21.: Tijela

               1.Svaka država imenuje središnje tijelo koje će biti odgovorno za dostavu zahtjeva i odgovora na zahtjeve dostavljene u skladu s ovom glavom, izvršenje takvih zahtjeva ili njihovo prosljeđivanje tijelima nadležnima za njihovo izvršenje.

               2.Unija može imenovati tijelo Unije koje može, uz nadležna tijela država članica, dostavljati i, ovisno o slučaju, izvršavati zahtjeve u skladu s ovom glavom. Svaki takav zahtjev smatra se, za potrebe ove glave, zahtjevom države članice. Unija može to tijelo Unije imenovati i središnjim tijelom odgovornim za slanje zahtjeva i odgovora na zahtjeve koje je podnijelo to tijelo ili koji su podneseni tom tijelu u skladu s ovom glavom.

               Članak LAW.CONFISC.22.: Izravna komunikacija

               1.Središnja tijela izravno međusobno komuniciraju.

               2.U hitnim slučajevima pravosudna tijela države koja podnosi zahtjev mogu izravno slati zahtjeve ili priopćenja u skladu s ovom glavom pravosudnim tijelima države koja prima zahtjev. U takvim slučajevima istodobno se preko središnjeg tijela države koja podnosi zahtjev šalje preslika središnjem tijelu države koja prima zahtjev.

               3.Ako je zahtjev podnesen u skladu sa stavkom 2., a tijelo nije nadležno za postupanje po tom zahtjevu, ono ga upućuje nadležnom nacionalnom tijelu i izravno o tome izvješćuje državu koja podnosi zahtjev.

               4.Zahtjeve ili priopćenja u skladu s člancima od LAW.CONFISC.3. [Obveza pružanja pomoći] do LAW.CONFISC.7. [Spontana dostava informacija] koji ne uključuju prisilne mjere nadležna tijela države koja podnosi zahtjev mogu izravno uputiti nadležnim tijelima države koja prima zahtjev.

               5.Nadležna tijela države koja podnosi zahtjev mogu izravno slati nacrte zahtjeva ili priopćenja u skladu s ovom glavom nadležnim tijelima države koja prima zahtjev prije slanja službenog zahtjeva kako bi se osiguralo da se po njegovu primitku može učinkovito postupiti te da službeni zahtjev sadržava dovoljno informacija i popratnu dokumentaciju kako bi se ispunili uvjeti prava države koja prima zahtjev.

               Članak LAW.CONFISC.23.: Oblik zahtjeva i jezici

               1.Svi zahtjevi u skladu s ovom glavom podnose se u pisanom obliku. Mogu se dostavljati elektroničkim putem ili drugim telekomunikacijskim sredstvima uz uvjet da je država koja podnosi zahtjev spremna u svakom trenutku na zahtjev dostaviti pisani zapis te komunikacije i izvornik.

               2.Zahtjevi u skladu sa stavkom 1. dostavljaju se na jednom od službenih jezika države koja prima zahtjev ili bilo kojem drugom jeziku koji država koja prima zahtjev naznači, ili je naznačen u njezino ime, u skladu sa stavkom 3.

               3.Ujedinjena Kraljevina i Unija, djelujući u ime svojih država članica, mogu obavijestiti Posebni odbor za suradnju u izvršenju zakonodavstva i pravosudnu suradnju o jeziku ili jezicima koji se, uz službeni jezik ili jezike te države, mogu koristiti za dostavu zahtjeva u skladu s ovom glavom.

               4.Zahtjevi za privremene mjere u skladu s člankom LAW.CONFISC.8. [Obveza poduzimanja privremenih mjera] dostavljaju se na propisanom obrascu iz PRILOGA LAW-8.

               5.Zahtjevi za oduzimanje u skladu s člankom LAW.CONFISC.10. [Obveza oduzimanja] dostavljaju se na propisanom obrascu iz PRILOGA LAW-8.

               6.Posebni odbor za sa suradnju u izvršenju zakonodavstva i pravosudnu suradnju može prema potrebi izmijeniti obrasce iz stavaka 4. i 5.

               7.Ujedinjena Kraljevina i Unija, djelujući u ime svojih država članica, mogu obavijestiti Posebni odbor za suradnju u izvršenju zakonodavstva i pravosudnu suradnju da traže prijevod popratnih dokumenata na jedan od službenih jezika države koja prima zahtjev ili koji drugi jezik naznačen u skladu sa stavkom 3. ovog članka. U slučaju zahtjeva u skladu s člankom LAW.CONFISC.8. [Obveza poduzimanja privremenih mjera], takav prijevod popratnih dokumenata može se državi koja prima zahtjev dostaviti u roku od 48 sati nakon dostave zahtjeva, ne dovodeći u pitanje rokove iz članka LAW.CONFISC.8. [Obveza poduzimanja privremenih mjera] stavka 4.

               Članak LAW.CONFISC.24.: Legalizacija

               Dokumenti dostavljeni na temelju ove glave izuzeti su od svih formalnosti legalizacije.

               Članak LAW.CONFISC.25.: Sadržaj zahtjeva

               1.U svakom zahtjevu za suradnju u skladu s ovom glavom navode se:

               (a)tijelo koje podnosi zahtjev i tijelo koje provodi istrage ili postupke;

               (b)predmet zahtjeva i razlozi za njegovo podnošenje;

               (c)stvari, uključujući relevantne činjenice (kao što su datum, mjesto i okolnosti počinjenja kaznenog djela), na koje se istrage ili postupci odnose, osim u slučaju zahtjeva za obavijest;

               (d)ako suradnja uključuje prisilne mjere:

               (XXIV)tekst zakonskih odredaba ili, ako to nije moguće, navod relevantnih primjenjivih propisa; i

               (XXV)naznaka da bi se zatražena mjera ili druge mjere koje imaju sličan učinak mogle poduzeti na državnom području države koja podnosi zahtjev u skladu s njezinim domaćim pravom;

               (e)ako je to potrebno i ako je moguće:

               (XXVI)pojedinosti o osobi ili osobama na koje se zahtjev odnosi, uključujući ime, datum i mjesto rođenja, državljanstvo i lokaciju te, kad je posrijedi pravna osoba, njezino sjedište; i

               (XXVII)imovina u vezi s kojom je zatražena suradnja, njezina lokacija, veza s dotičnom osobom ili dotičnim osobama, svaka veza s kaznenim djelom te sve dostupne informacije o drugim osobama i interesima u imovini; i

               (f)svi posebni postupci za koje država koja podnosi zahtjev želi da se slijede.

               2.U zahtjevu za izricanje privremenih mjera u skladu s člankom LAW.CONFISC.8. [Obveza poduzimanja privremenih mjera] u vezi s privremenim oduzimanjem imovine na kojoj se nalog za oduzimanje može izvršiti putem zahtjeva za plaćanje novčanog iznosa navodi se i najveći iznos za koji se traži namirenje iz te imovine.

               3.Uz podatke iz stavka 1. ovog članka svi zahtjevi u skladu s člankom LAW.CONFISC.10. [Obveza oduzimanja] sadržavaju i:

               (a)u slučaju iz članka LAW.CONFISC.10. [Obveza oduzimanja] stavka 1. točke (a):

               (XXVIII)ovjerenu vjerodostojnu presliku naloga za oduzimanje koji je izdao sud u državi koja podnosi zahtjev i izjavu o razlozima na temelju kojih je nalog izdan ako nisu navedeni u samom nalogu;

               (XXIX)potvrdu nadležnog tijela države koja podnosi zahtjev da je nalog za oduzimanje ovršan i da ne podliježe redovnim pravnim sredstvima;

               (XXX)informacije o zahtijevanom opsegu izvršenja naloga; i

               (XXXI)informacije o potrebi poduzimanja privremenih mjera;

               (b)u slučaju iz članka LAW.CONFISC.10. [Obveza oduzimanja] stavka 1. točke (b), navod činjenica na koje se država koja podnosi zahtjev poziva i koje su dovoljne da se državi koja prima zahtjev omogući da zatraži nalog u skladu sa svojim domaćim pravom;

               (c)ako su treće strane imale mogućnost pozvati se na svoja prava, dokumente kojima se to dokazuje.

               Članak LAW.CONFISC.26.: Nepotpuni zahtjevi

               1.Ako zahtjev nije u skladu s odredbama ove glave ili dostavljene informacije nisu dovoljne da država koja prima zahtjev može postupiti po zahtjevu, ona može zatražiti od države koja podnosi zahtjev da ga izmijeni ili dopuni dodatnim informacijama.

               2.Država koja prima zahtjev može odrediti rok za primitak tih izmjena ili informacija.

               3.Dok čeka primitak zatraženih izmjena ili informacija u vezi sa zahtjevom u skladu s člankom LAW.CONFISC.10. [Obveza oduzimanja], država koja prima zahtjev može poduzeti bilo koju mjeru iz članaka od LAW.CONFISC.3. [Obveza pružanja pomoći] do LAW.CONFISC.9. [Izvršenje privremenih mjera].

               Članak LAW.CONFISC.27.: Više zahtjeva

               1.Ako država koja prima zahtjev zaprimi više od jednog zahtjeva u skladu s člankom LAW.CONFISC.8. [Obveza poduzimanja privremenih mjera] ili člankom LAW.CONFISC.10. [Obveza oduzimanja] koji se odnose na istu osobu ili imovinu, činjenica da postoji više zahtjeva ne sprečava tu državu da postupi u skladu sa zahtjevima koji uključuju poduzimanje privremenih mjera.

               2.U slučaju više zahtjeva u skladu s člankom LAW.CONFISC.10. [Obveza oduzimanja], država koja prima zahtjev razmatra savjetovanje s državama koje podnose zahtjeve.

               Članak LAW.CONFISC.28.: Obveza navođenja razloga

               Država koja prima zahtjev navodi razloge za svaku odluku o odbijanju, odgodi ili uvjetovanju bilo kakve suradnje u skladu s ovom glavom.

               Članak LAW.CONFISC.29.: Informiranje

               1.Država koja prima zahtjev pravodobno obavješćuje državu koja podnosi zahtjev o:

               (a)mjerama poduzetima na temelju zahtjeva u skladu s ovom glavom;

               (b)konačnom ishodu mjera poduzetih na temelju zahtjeva u skladu s ovom glavom;

               (c)odluci o odbijanju, odgodi ili uvjetovanju. u cijelosti ili dijelom, bilo kakve suradnje u skladu s ovom glavom;

               (d)svim okolnostima zbog kojih je provedba zatraženih mjera onemogućena ili će vjerojatno znatno kasniti; i

               (e)u slučaju privremenih mjera iz članaka od LAW.CONFISC.3. [Obveza pružanja pomoći] do LAW.CONFISC.8. [Obveza poduzimanja privremenih mjera], odredbama domaćeg prava koje bi automatski prouzročile ukidanje privremene mjere.

               2.Država koja podnosi zahtjev pravodobno obavješćuje državu koja prima zahtjev o:

               (a)svakom preispitivanju, odluci ili nekoj drugoj činjenici zbog koje nalog za oduzimanje u cijelosti ili dijelom prestaje biti ovršan; i

               (b)svakoj promjeni, stvarnoj ili pravnoj, zbog koje bilo kakva radnja u skladu s ovom glavom više nije opravdana.

               3.Ako država na temelju istog naloga za oduzimanje zatraži oduzimanje u više država, ona obavješćuje sve države na koje se izvršenje naloga odnosi o tom zahtjevu.

               Članak LAW.CONFISC.30.: Ograničenja upotrebe

               1.Država koja prima zahtjev može uvjetovati ispunjenje zahtjeva time da nadležna tijela države koja podnosi zahtjev ne koriste niti prenose dobivene informacije ili dokaze za potrebe istraga ili postupaka, osim onih navedenih u zahtjevu, bez njezina prethodnog pristanka.

               2.Bez prethodnog pristanka države koja prima zahtjev informacije ili dokaze koje ona pruži u skladu s ovom glavom nadležna tijela države koja podnosi zahtjev ne smiju koristiti niti prenositi za potrebe istraga ili postupaka osim onih navedenih u zahtjevu.

               3.Osobne podatke dostavljene u skladu s ovom glavom država kojoj su upućeni može iskoristiti:

               (a)za potrebe postupaka na koje se ova glava primjenjuje;

               (b)za druge sudske ili upravne postupke izravno povezane s postupcima iz točke (a);

               (c)za sprečavanje neposrednih i ozbiljnih prijetnji javnoj sigurnosti; ili

               (d)u drugu svrhu, samo uz prethodnu suglasnost države koja ih je dostavila, osim ako je dotična država dobila suglasnost osobe na koju se podaci odnose.

               4.Ovaj se članak primjenjuje i na osobne podatke koji nisu dostavljeni, nego su dobiveni na neki drugi način u skladu s ovom glavom.

               5.Ovaj se članak ne primjenjuje na osobne podatke koje je Ujedinjena Kraljevina ili država članica dobila na temelju ove glave i koji potječu iz te države.

               Članak LAW.CONFISC.31.: Povjerljivost

               1.Država koja podnosi zahtjev može od države koja prima zahtjev zatražiti da s činjenicama i sadržajem zahtjeva postupa kao s povjerljivima osim do mjere koja je potrebna za izvršenje zahtjeva. Ako država koja prima zahtjev ne može ispuniti zahtjev u pogledu povjerljivosti, pravodobno o tome obavješćuje državu koja podnosi zahtjev.

               2.Država koja podnosi zahtjev čuva, ako to nije u suprotnosti s temeljnim načelima njezina domaćeg prava i ako je tako zatraženo, povjerljivost svih dokaza i informacija koje joj dostavi država koja prima zahtjev, osim u mjeri u kojoj je njihovo otkrivanje nužno za istrage ili postupke opisane u zahtjevu.

               3.U skladu s odredbama njezina domaćeg prava, država kojoj je spontano dostavljena informacija u skladu s člankom LAW.CONFISC.7. [Spontana dostava informacija] postupa u skladu sa zahtjevom povjerljivosti koji postavi država koja je dostavila informacije. Ako država primateljica ne može ispuniti taj zahtjev, pravodobno o tome obavješćuje državu koja ih je dostavila.

               Članak LAW.CONFISC.32.: Troškovi

               Redovne troškove postupanja u skladu sa zahtjevom snosi država koja prima zahtjev. Ako postupanjem po zahtjevu nužno nastaju znatni ili izvanredni troškovi, država koja podnosi zahtjev i država koja prima zahtjev savjetuju se radi dogovora o uvjetima ispunjenja zahtjeva i načinu podmirenja troškova.

               Članak LAW.CONFISC.33.: Naknada štete

               1.Ako osoba pokrene sudski postupak radi utvrđivanja odgovornosti za štetu koja je nastala kao posljedica djelovanja ili propusta povezanog sa suradnjom u skladu s ovom glavom, države prema potrebi razmatraju međusobno savjetovanje kako bi utvrdile način raspodjele iznosa naknade štete.

               2.Država protiv koje je pokrenut postupak za naknadu štete nastoji obavijestiti drugu državu o tom postupku ako bi ta država mogla imati interes u tom slučaju.

               Članak LAW.CONFISC.34.: Pravni lijekovi

               1.Svaka država osigurava da osobe na koje se odnose mjere iz članaka od LAW.CONFISC.8. [Obveza poduzimanja privremenih mjera] do LAW.CONFISC.11. [Izvršenje oduzimanja] imaju na raspolaganju djelotvorne pravne lijekove za zaštitu svojih prava.

                  2.Sadržajni razlozi za zatražene mjere u skladu s člancima od LAW.CONFISC.8. [Obveza poduzimanja privremenih mjera] do LAW.CONFISC.11. [Izvršenje oduzimanja] ne osporavaju se pred sudom države koja prima zahtjev.

               Glava XII.: Ostale odredbe

               Članak LAW.OTHER.134.: Dostava obavijesti

               1.Do datuma stupanja na snagu ovog Sporazuma Unija i Ujedinjena Kraljevina dostavljaju sve obavijesti predviđene u članku LAW.SURR.82. [Izuzimanje političkih kaznenih djela] stavku 2., članku LAW.SURR.83. [Izuzimanje zbog državljanstva] stavku 2. i članku LAW.SURR.91. [Pristanak na predaju] stavku 4. te, ako je to moguće, navode je li potrebno dostaviti takvu obavijest.

               Ako takva obavijest ili naznaka nisu poslani u odnosu na državu, u trenutku iz prvog podstavka, obavijesti se mogu dostaviti u odnosu na tu državu što je prije moguće, a najkasnije dva mjeseca nakon stupanja na snagu ovog Sporazuma.

               Tijekom tog prijelaznog razdoblja svaka država u odnosu na koju nije dostavljena obavijest predviđena člankom LAW.SURR.82. [Izuzimanje političkih kaznenih djela] stavkom 2., člankom LAW.SURR.83. [Izuzimanje zbog državljanstva] stavkom 2. ili člankom LAW.SURR.91. [Pristanak na predaju] stavkom 4., a za koju nije bilo naznaka da takvu obavijest ne treba dostaviti, može iskoristiti mogućnosti predviđene tim člankom kao da je takva obavijest dostavljena u odnosu na tu državu. U slučaju članka LAW.SURR.83. [Izuzimanje zbog državljanstva] stavka 2., država može iskoristiti mogućnosti predviđene u tom članku samo ako je to u skladu s kriterijima za obavješćivanje.

               2.Obavijesti iz članka LAW.SURR.79. [Područje primjene] stavka 4., članka LAW.SURR.85. [Sudjelovanje središnjeg tijela] stavka 1., članka LAW.SURR.86. [Sadržaj i oblik uhidbenog naloga] stavka 2., članka LAW.SURR.105. [Mogućnost kaznenog progona zbog drugih kaznenih djela] stavka 1., članka LAW.SURR.106. [Predaja ili naknadno izručenje] stavka 1., članka LAW.CONFISC.4. [Zahtjevi za informacije o bankovnim računima i sefovima] stavka 4., članka LAW.CONFISC.5. [Zahtjevi za informacije o bankovnim transakcijama] stavka 5., članka LAW.CONFISC.6. [Zahtjevi za praćenje bankovnih transakcija] stavka 5., članka LAW.CONFISC.15. [Razlozi za odbijanje] stavka 2. i članka LAW.CONFISC.23. [Oblik zahtjeva i jezici] stavaka 3. i 7. mogu se dostaviti u bilo kojem trenutku.

               3.Obavijesti iz članka LAW.SURR.85. [Sudjelovanje središnjeg tijela] stavka 1., članka LAW.SURR.86. [Sadržaj i oblik uhidbenog naloga] stavka 2. i članka CONFISC.23. [Oblik zahtjeva i jezici] stavaka 3. i 7. mogu se izmijeniti u bilo kojem trenutku.

               4.Obavijesti iz članka LAW.SURR.82. [Izuzimanje političkih kaznenih djela] stavka 2., članka LAW.SURR.83. [Izuzimanje zbog državljanstva] stavka 2., članka LAW.SURR.85. [Sudjelovanje središnjeg tijela] stavka 1., članka LAW.SURR.91. [Pristanak na predaju] stavka 4., članka LAW.CONFISC.4. [Zahtjevi za informacije o bankovnim računima i sefovima] stavka 4., članka LAW.CONFISC.5. [Zahtjevi za informacije o bankovnim transakcijama] stavka 5., i članka LAW.CONFISC.6. [Zahtjevi za praćenje bankovnih transakcija] stavka 5. mogu se povući u bilo kojem trenutku.

               5.Informacije o obavijestima Ujedinjene Kraljevine iz članka LAW.SURR.85. [Sudjelovanje središnjeg tijela] stavka 1. Unija objavljuje u Službenom listu Europske unije.

               6.Do datuma stupanja na snagu ovog Sporazuma Ujedinjena Kraljevina obavješćuje Uniju o identitetu sljedećih tijela:

               (a)tijela nadležnog za primanje i obradu podataka iz PNR-a na temelju glave III. [Prijenos i obrada evidencije podataka o putnicima (PNR)];

               (b)tijela koje se smatra nadležnim tijelom za izvršenje zakonodavstva za potrebe glave V. [Suradnja s Europolom] i kratak opis njegovih nadležnosti;

               (c)nacionalne kontaktne točke određene na temelju članka LAW.EUROPOL.50. [Nacionalna kontaktna točka i službenici za vezu] stavka 1.;

               (d)tijela koje se smatra nadležnim tijelom za potrebe glave VI. [Suradnja s Eurojustom] i kratak opis njegovih nadležnosti;

               (e)nacionalne kontaktne točke određene na temelju članka LAW.EUROJUST.65. [Kontaktne točke za Eurojust] stavka 1.;

               (f)nacionalnog dopisnika Ujedinjene Kraljevine za pitanja terorizma određenog na temelju članka LAW.EUROJUST.65. [Kontaktne točke za Eurojust] stavka 2.;

               (g)tijela nadležnog u skladu s domaćim pravom Ujedinjene Kraljevine za izvršenje uhidbenog naloga, kako je navedeno u članku LAW.SURR.78. [Definicije] točki (c), i tijela nadležnog u skladu s domaćim pravom Ujedinjene Kraljevine za izdavanje uhidbenog naloga, kako je navedeno u članku LAW.SURR.78. [Definicije] točki (d);

               (h)tijela koje je Ujedinjena Kraljevina odredila na temelju članka LAW.SURR.103. [Tranzit] stavka 3.;

               (i)središnjeg tijela koje je Ujedinjena Kraljevina odredila na temelju članka LAW.EXINF.122. [Središnja tijela];

               (j)središnjeg tijela koje je Ujedinjena Kraljevina odredila na temelju članka LAW.CONFISC.21. [Tijela] stavka 1.;

               Informacije o tijelima iz prvog podstavka Unija objavljuje u Službenom listu Europske unije.

               7.Do stupanja na snagu ovog Sporazuma Unija, u svoje ime ili u ime država članica, ovisno o slučaju, obavješćuje Ujedinjenu Kraljevinu o identitetu sljedećih tijela:

               (a)odjeli za informacije o putnicima koje je svaka država članica osnovala ili odredila za potrebe primanja i obrade podataka iz PNR-a na temelju glave III. [Prijenos i obrada evidencije podataka o putnicima (PNR)];

               (b)tijela nadležnog u skladu s domaćim pravom svake države članice, kako je navedeno u članku LAW.SURR.78. [Definicije] točki (c), i tijela nadležnog u skladu s domaćim pravom svake države članice za izdavanje uhidbenog naloga, kako je navedeno u članku LAW.SURR.78. [Definicije] točki (d);

               (c)tijela određenog za svaku državu članicu na temelju članka LAW.SURR.103. [Tranzit] stavka 3.;

               (d)tijela Unije iz članka LAW.MUTAS.114. [Definicija nadležnog tijela];

               (e)središnjeg tijela koje je svaka država članica odredila na temelju članka LAW.EXINF.122. [Središnja tijela];

               (f)središnjeg tijela koje je svaka država članica odredila na temelju članka LAW.CONFISC.21. [Tijela] stavka 1.;

               (g)svakog tijela Unije određenog na temelju članka LAW.CONFISC.21. [Tijela] stavka 2. prve rečenice i o tome je li ono određeno i kao središnje tijelo na temelju zadnje rečenice tog stavka.

               8.Obavijesti na temelju stavaka 6. ili 7. mogu se izmijeniti u bilo kojem trenutku. O takvim se izmjenama obavješćuje Posebni odbor za izvršenje zakonodavstva i pravosudnu suradnju.

               9.Ujedinjena Kraljevina i Unija o stavku 6. točkama (a), (b), (d), (e), (g), (h), (i) i (j) odnosno o stavku 7. mogu obavijestiti više od jednog tijela i te obavijesti mogu ograničiti samo u određene svrhe.

               10.Unija u obavijestima iz ovog članka navodi svoje države članice na koje se obavijest odnosi ili da je dostavlja u svoje ime.

               Članak LAW.OTHER.135. Preispitivanje i evaluacija

               1.Ovaj se dio zajednički preispituje u skladu s člankom FINPROV.3. [Preispitivanje] ili na zahtjev bilo koje stranke ako je tako zajednički dogovoreno.

               2.Stranke mogu unaprijed odlučiti o načinima preispitivanja i jedna drugu obavijestiti o sastavu svojeg tima za preispitivanje. Članovi timova za preispitivanje su osobe s odgovarajućim stručnim znanjem o pitanjima koja se preispituju. Podložno primjenjivim zakonima, svi sudionici u preispitivanju poštuju povjerljivost rasprava i imaju odgovarajuća uvjerenja o sigurnosnoj provjeri. Za potrebe takvih preispitivanja Ujedinjena Kraljevina i Unija omogućuju odgovarajući pristup relevantnoj dokumentaciji, sustavima i osoblju.

               3.Ne dovodeći u pitanje stavak 2., osobito se preispituju praktična provedba, tumačenje i promjene ovog dijela.

               Članak LAW.OTHER.136.: Prestanak

               1.Ne dovodeći u pitanje članak FINPROV.8. [Prestanak], svaka stranka može u bilo kojem trenutku otkazati ovaj dio dostavom pisane obavijesti diplomatskim putem. U tom slučaju ovaj dio prestaje biti na snazi prvog dana devetog mjeseca nakon datuma obavijesti.

               2.Ako se, međutim, ovaj dio okonča zato što je Ujedinjena Kraljevina ili država članica otkazala Europsku konvenciju o ljudskim pravima ili njezine protokole br. 1, 6 ili 13, ovaj dio prestaje biti na snazi na dan od kojeg takav otkaz počne proizvoditi učinke ili, ako je obavijest o njegovu prestanku dostavljena nakon tog datuma, petnaesti dan od dostave takve obavijesti.

               3.Ako bilo koja od stranaka dostavi obavijest o otkazu na temelju ovog članka, sastaje se Posebni odbor za izvršenje zakonodavstva i pravosudnu suradnju kako bi odlučio o mjerama potrebnima da se svaka suradnja pokrenuta na temelju ovog dijela dovrši na odgovarajući način. U svakom slučaju, za sve osobne podatke prikupljene u okviru suradnje na temelju ovog dijela stranke osiguravaju da se razina zaštite pri kojoj su se ti osobni podaci prenosili zadrži i nakon što otkaz počne proizvoditi učinke.

               Članak LAW.OTHER.137.: Suspenzija

               1.U slučaju ozbiljnih i sustavnih nedostataka unutar jedne stranke u pogledu zaštite temeljnih prava ili načela vladavine prava, druga stranka može suspendirati ovaj dio ili njegove glave dostavom pisane obavijesti diplomatskim putem. U takvoj se obavijesti navode ozbiljni i sustavni nedostaci koji su razlog suspenzije.

               2.U slučaju ozbiljnih i sustavnih nedostataka unutar jedne stranke u pogledu zaštite osobnih podataka, među ostalim i ako se zbog tih nedostatka prestala primjenjivati relevantna odluka o primjerenosti, druga stranka može suspendirati ovaj dio ili njegove glave dostavom pisane obavijesti diplomatskim putem. U takvoj se obavijesti navode ozbiljni i sustavni nedostaci koji su razlog suspenzije.

               3.Za potrebe stavka 2. „relevantna odluka o primjerenosti” znači:

               (a)u odnosu na Ujedinjenu Kraljevinu, odluka koju je donijela Europska komisija, u skladu s člankom 36. Direktive (EU) 2016/680
                  82
                ili sličnim propisom koji ju je naslijedio, kojom se potvrđuje odgovarajuća razina zaštite;

               (b)u odnosu na Uniju, odluka koju je donijela Ujedinjena Kraljevina kojom se potvrđuje odgovarajuća razina zaštite za potrebe prijenosa obuhvaćenih područjem primjene dijela 3. Zakona o zaštiti podataka iz 2018.
                  83
                ili sličnog propisa koji ga je naslijedio.

               4.U vezi sa suspenzijom glave III. [Prijenos i obrada evidencije podataka o putnicima (PNR)] ili glave X. [Suzbijanje pranja novca i financiranja terorizma], upućivanje na „relevantne odluke o primjerenosti” obuhvaća i:

               (a)u odnosu na Ujedinjenu Kraljevinu, odluku koju je donijela Europska komisija, u skladu s člankom 45. Opće uredbe o zaštiti podataka (EU) 2016/679
                  84
                ili sličnim propisom koji ju je naslijedio, kojom se potvrđuje odgovarajuća razina zaštite;

               (b)u odnosu na Uniju, odluka koju je donijela Ujedinjena Kraljevina kojom se potvrđuje odgovarajuća razina zaštite za potrebe prijenosa obuhvaćenih područjem primjene dijela 2. Zakona o zaštiti podataka iz 2018. ili sličnog propisa koji ga je naslijedio.

               5.Glave na koje se odnosi suspenzija privremeno se prestaju primjenjivati prvog dana trećeg mjeseca nakon datuma obavijesti iz stavka 1. ili 2., osim ako najkasnije dva tjedna prije isteka tog razdoblja, ili kako je produljeno, ovisno o slučaju, u skladu sa stavkom 7. točkom (d), stranka koja je dostavila obavijest o suspenziji napismeno obavijesti drugu stranku, diplomatskim putem, o povlačenju prve obavijesti ili o smanjenju područja primjene suspenzije. U potonjem se slučaju privremeno prestaju primjenjivati samo glave iz druge obavijesti.

               6.Ako jedna stranka dostavi obavijest o suspenziji jednog ili više glava ovog dijela na temelju stavka 1. ili 2., druga stranka može suspendirati sve preostale glave dostavom pisane obavijesti diplomatskim putem tri mjeseca unaprijed.

               7.Nakon dostave obavijesti o suspenziji na temelju stavka. 1. ili 2. tim se pitanjem odmah počinje baviti Vijeće za partnerstvo. Vijeće za partnerstvo razmatra kako bi se stranci koja je dostavila obavijest o suspenziji moglo omogućiti da odgodi njezino stupanje na snagu, smanji njezino područje primjene ili da je povuče. U tu svrhu, na temelju preporuke Posebnog odbora za izvršenje zakonodavstva i pravosudnu suradnju, Vijeće za partnerstvo može:

               (a)postići dogovor o zajedničkom tumačenju odredaba ovog dijela;

               (b)strankama preporučiti odgovarajuće mjere;

               (c)donijeti odgovarajuće prilagodbe ovog dijela potrebne da se otklone razlozi za suspenziju, koje mogu vrijediti najdulje 12 mjeseci; i

               (d)produljiti razdoblje iz stavka 5. za najviše tri mjeseca.

               8.Ako bilo koja od stranaka dostavi obavijest o suspenziji na temelju ovog članka, sastaje se Posebni odbor za izvršenje zakonodavstva i pravosudnu suradnju kako bi odlučio o mjerama potrebnima da se svaka suradnja pokrenuta na temelju ovog dijela i zahvaćena tom obaviješću dovrši na odgovarajući način. U svakom slučaju, za sve osobne podatke prikupljene u okviru suradnje na temelju ovog dijela prije privremenog prestanka primjene glava na koja se odnosi suspenzija stranke osiguravaju da se razina zaštite pri kojoj su se ti osobni podaci prenosili zadrži i nakon što suspenzija počne proizvoditi učinke.

               9.Suspendirane glave ponovno se uvode prvog dana mjeseca nakon dana na koji stranka koja je dostavila obavijest o suspenziji na temelju stavka 1. ili 2. napismeno obavijesti, diplomatskim putem, drugu stranku o svojoj namjeri da ponovno uvede suspendirane glave. Stranka koja je dostavila obavijest o suspenziji na temelju stavka 1. ili 2. to čini čim prestanu postojati ozbiljni i sustavni nedostaci druge stranke koji su bili razlog suspenzije.

               10.Nakon dostave obavijesti o namjeri ponovnog uvođenja suspendiranih glava u skladu sa stavkom 9., preostale glave suspendirane na temelju stavka 6. ponovno se uvode istodobno s glavama suspendiranima na temelju stavka 1. ili 2.

               Članak LAW.OTHER.138.: Troškovi

               Stranke i države članice, uključujući ustanove, tijela, urede i agencije stranaka ili država članica, snose vlastite troškove koji nastanu tijekom provedbe ovog dijela, osim ako je u ovom Sporazumu predviđeno drukčije.

               Glava XIII.: Rješavanje sporova

               Članak LAW.DS.1.: Cilj

               Cilj je ove glave uspostaviti brz, djelotvoran i učinkovit mehanizam za izbjegavanje i rješavanje sporova između stranaka u pogledu ovog dijela, uključujući sporove u pogledu ovog dijela pri primjeni situacija na uređenih drugim odredbama ovog Sporazuma, s ciljem postizanja sporazumnog rješenja, kad je to moguće.

               Članak LAW.DS.2.: Područje primjene

               1.Ova se glava primjenjuje na sporove između stranaka u vezi s ovim dijelom („obuhvaćene odredbe”).

               2.Obuhvaćene odredbe uključuju sve odredbe ovog dijela, uz iznimku:

               (a)članka LAW.GEN.5. [Opseg suradnje u slučaju da država članica više ne sudjeluje u istovjetnim mjerama na temelju prava Unije];

               (b)članka LAW.PRUM.19. [Suspenzija i prestanak primjene];

               (c)članka LAW.PNR.28. [Zadržavanje podataka iz PNR-a] stavka 14.;

               (d)članka LAW.PNR.38. [Suspenzija suradnje na temelju ove glave];

               (e)članka LAW.OTHER.136. [Prestanak];

               (f)članka LAW.OTHER.137. [Suspenzija]; i

               (g)članka LAW.DS.6. [Suspenzija].

               Članak LAW.DS.3.: Isključivost

               Stranke se obvezuju da će međusobne sporove u vezi s ovim dijelom upućivati samo mehanizmu predviđenom ovom glavom.

               Članak LAW.DS.4.: Savjetovanje

               1.Ako stranka („stranka koja podnosi pritužbu”) smatra da je druga stranka („tužena stranka”) prekršila obvezu iz ovog dijela, stranke to nastoje riješiti pokretanjem savjetovanja u dobroj vjeri radi postizanja sporazumnog rješenja.

               2.Stranka koja podnosi pritužbu može zatražiti savjetovanje dostavom pisanog zahtjeva tuženoj stranci. Stranka koja podnosi pritužbu u svojem pisanom zahtjevu navodi razloge za zahtjev, među ostalim i djela ili propuste za koja smatra da čine kršenje obveze tužene stranke, te obuhvaćene odredbe koje smatra primjenjivima.

               3.Tužena stranka na zahtjev odgovara bez odgode, a najkasnije dva tjedna nakon datuma njegova podnošenja. Savjetovanje se održava redovito u tromjesečnom razdoblju od datuma dostave zahtjeva u fizičkom obliku ili bilo kojim drugim sredstvom komunikacije koje stranke dogovore.

               4.Savjetovanje se zaključuje u roku od tri mjeseca od datuma dostave zahtjeva, osim ako se stranke dogovore da će ga nastaviti.

               5.Stranka koja podnosi pritužbu može zatražiti da se savjetovanje održi u okviru Posebnog odbora za izvršenje zakonodavstva i pravosudnu suradnju ili u okviru Vijeća za partnerstvo. Prvi se sastanak održava u roku od mjesec dana od dostave zahtjeva za savjetovanje iz stavka 2. ovog članka. Posebni odbor za izvršenje zakonodavstva i pravosudnu suradnju ili Vijeće za partnerstvo može u bilo kojem trenutku odlučiti uputiti predmet Vijeću za partnerstvo. Vijeće za partnerstvo može i samo preuzeti rješavanje tog predmeta. Posebni odbor za izvršenje zakonodavstva i pravosudnu suradnju ili, ovisno o slučaju, Vijeće za partnerstvo, spor može riješiti odlukom. Takva se odluka smatra sporazumnim rješenjem u smislu članka LAW.DS.5. [Sporazumno rješenje];

               6.Stranka koja podnosi pritužbu može u bilo kojem trenutku jednostrano povući svoj zahtjev za savjetovanje. U takvom se slučaju savjetovanje odmah prekida.

               7.Savjetovanja, a posebno sve informacije koje se smatraju povjerljivima i stajališta stranaka tijekom savjetovanja, povjerljive su prirode.

               Članak LAW.DS.5.: Sporazumno rješenje

               1.Stranke mogu u bilo kojem trenutku postići sporazumno rješenje u pogledu bilo kojeg spora iz članka LAW.DS.2. [Područje primjene].

               2.Sporazumno rješenje može se donijeti odlukom Posebnog odbora za izvršenje zakonodavstva i pravosudnu suradnju ili Vijeća za partnerstvo. Sporazumno rješenje koje se sastoji od dogovora stranaka o zajedničkom tumačenju odredaba ovog dijela donosi se odlukom Vijeća za partnerstvo.

               3.Svaka stranka u dogovorenom roku poduzima mjere potrebne za provedbu sporazumnog rješenja.

               4.Najkasnije na datum isteka dogovorenog roka stranka koja provodi mjere napismeno obavješćuje drugu stranku o svim mjerama poduzetima za provedbu sporazumnog rješenja.

               Članak LAW.DS.6.: Suspenzija

               1.Ako u savjetovanjima iz članka LAW.DS.4. [Savjetovanje] nije postignuto sporazumno rješenje u smislu članka LAW.DS.5. [Sporazumno rješenje], pod uvjetom da stranka koja je podnijela pritužbu nije povukla svoj zahtjev za savjetovanje u skladu s člankom LAW.DS.4. [Savjetovanje] stavkom 6. i da smatra da tužena stranka teško krši svoje obveze na temelju obuhvaćenih odredaba iz članka LAW.DS.4. [Savjetovanje] stavka 2., stranka koja je podnijela pritužbu može suspendirati glave ovog dijela na koje se odnosi teško kršenje dostavom pisane obavijesti diplomatskim putem. U takvoj se obavijesti navode teška kršenja obveza tužene stranke koja su razlog suspenzije.

               2.Glave na koje se odnosi suspenzija privremeno se prestaju primjenjivati prvog dana trećeg mjeseca nakon datuma obavijesti iz stavka 1. ili drugog datuma koji stranke dogovore, osim ako stranka koja je podnijela pritužbu najkasnije dva tjedna prije isteka tog razdoblja napismeno obavijesti tuženu stranku, diplomatskim putem, o povlačenju prve obavijesti ili o smanjenju područja primjene suspenzije. U potonjem se slučaju privremeno prestaju primjenjivati samo glave iz druge obavijesti.

               3.Ako stranka koja je podnijela pritužbu dostavi obavijest o suspenziji jedne ili više glava ovog dijela na temelju stavka 1., tužena stranka može suspendirati sve preostale glave dostavom pisane obavijesti diplomatskim putem tri mjeseca unaprijed.

               4.U slučaju dostave obavijesti o suspenziji na temelju ovog članka, sastaje se Posebni odbor za izvršenje zakonodavstva i pravosudnu suradnju kako bi odlučio o mjerama potrebnima da se svaka suradnja pokrenuta na temelju ovog dijela i zahvaćena tom obaviješću dovrši na odgovarajući način. U svakom slučaju, za sve osobne podatke prikupljene u okviru suradnje na temelju ovog dijela prije privremenog prestanka primjene glava na koja se odnosi suspenzija stranke osiguravaju da se razina zaštite pri kojoj su se ti osobni podaci prenosili zadrži i nakon što suspenzija počne proizvoditi učinke.

               5.Suspendirane glave ponovno se uvode prvog dana mjeseca nakon dana na koji stranka koja je podnijela pritužbu napismeno obavijesti, diplomatskim putem, tuženu stranku o svojoj namjeri da ponovno uvede suspendirane glave. Stranka koja je podnijela pritužbu to čini čim ocijeni da više nema teškog kršenja obveza koje je bilo razlog suspenzije.

               6.Nakon što stranka koja je podnijela pritužbu dostavi obavijest o namjeri ponovnog uvođenja suspendiranih glava u skladu sa stavkom 5., preostale glave koje je tužena stranka suspendirala na temelju stavka 3. ponovno se uvode istodobno s glavama koja je stranka koja je podnijela pritužbu suspendirala na temelju stavka 1.

               Članak LAW.DS.7.: Rokovi

               1.Svi rokovi utvrđeni u ovoj glavi računaju se u tjednima ili mjesecima, ovisno o slučaju, od dana nakon djela ili činjenice na koji se odnose.

               2.
                     Stranke mogu sporazumno produljiti sve rokove iz ove glave.

               ČETVRTI DIO: TEMATSKA SURADNJA

               Glava I.: Zdravstvena sigurnost

               Članak HS.1.: Suradnja u području zdravstvene sigurnosti

               1.Za potrebe ovog članka „ozbiljna prekogranična prijetnja zdravlju” znači po život opasna ili na drugi način ozbiljna opasnost za zdravlje biološkog, kemijskog, ekološkog ili nepoznatog podrijetla koja se širi ili podrazumijeva značajan rizik od širenja preko granica barem jedne države članice i Ujedinjene Kraljevine.

               2.Stranke se međusobno obavješćuju o ozbiljnoj prekograničnoj prijetnji zdravlju koja utječe na drugu stranku i nastoje to učiniti pravodobno.

               3.U slučaju ozbiljne prekogranične prijetnje zdravlju, Unija, na pisani zahtjev Ujedinjene Kraljevine, može u vezi s tom prijetnjom Ujedinjenoj Kraljevini odobriti ad hoc pristup sustavu ranog upozoravanja i odgovora („EWRS”)kako bi se strankama i nadležnim tijelima država članica omogućila razmjena relevantnih informacija, procjena javnozdravstvenih rizika i koordinacije mjera koje bi mogle biti potrebne za zaštitu javnog zdravlja. Unija nastoji pravodobno odgovoriti na pisani zahtjev Ujedinjene Kraljevine.

               Nadalje, Unija može pozvati Ujedinjenu Kraljevinu da sudjeluje u odboru osnovanom u Uniji, koji se sastoji od predstavnikâ država članica, radi podrške razmjeni informacija i koordinaciji u vezi s ozbiljnom prekograničnom prijetnjom zdravlju.

               Oba su aranžmana privremena, a u svakom slučaju u trajanju ne duljem od onoga što bilo koja od stranaka, nakon savjetovanja s drugom strankom, smatra nužnim za dotičnu ozbiljnu prekograničnu prijetnju zdravlju.

               4.Za potrebe razmjene informacija iz stavka 2. i svih zahtjeva podnesenih na temelju stavka 3., svaka stranka određuje kontaktnu točku i o tome obavješćuje drugu stranku. Kontaktne točke također:

               (a)nastoje olakšati razumijevanje između stranaka o tome je li prijetnja ozbiljna prekogranična prijetnja zdravlju;

               (b)nastoje postići uzajamno dogovorena rješenja za sva tehnička pitanja koja proizlaze iz provedbe ove glave.

               5.Dok ima pristup EWRS-u odobren u vezi s konkretnom ozbiljnom prekograničnom prijetnjom zdravlju, Ujedinjena Kraljevina poštuje sve uvjete njegova korištenja te poslovnik odbora iz stavka 3. Ako nakon razmjene pojašnjenja između stranaka:

               (a)Unija smatra da Ujedinjena Kraljevina nije poštovala prethodno navedene uvjete ili poslovnik, Unija može u vezi s tom prijetnjom ukinuti pristup Ujedinjene Kraljevine EWRS-u ili njezino sudjelovanje u tom odboru, ovisno o slučaju;

               (b)Ujedinjena Kraljevina smatra da ne može prihvatiti uvjete ili poslovnik, Ujedinjena Kraljevina može u vezi s tom prijetnjom povući svoje sudjelovanje u EWRS-u ili u tom odboru, ovisno o slučaju.

               6.Ako je to u njihovu zajedničkom interesu, stranke surađuju na međunarodnim forumima o prevenciji, otkrivanju, pripremi za i odgovoru na utvrđene i nove prijetnje zdravstvenoj sigurnosti.

               7.Europski centar za sprečavanje i kontrolu bolesti i relevantno tijelo Ujedinjene Kraljevine odgovorno za nadzor, prikupljanje informacija o epidemijama i znanstvene savjete o zaraznim bolestima surađuju u tehničkim i znanstvenim pitanjima od zajedničkog interesa stranaka te u tu svrhu mogu sklopiti memorandum o razumijevanju.

               Glava II.: Kibersigurnost

               Članak CYB.1.: Dijalog o kiberpitanjima

               Stranke nastoje uspostaviti redoviti dijalog radi razmjene informacija o promjenama u relevantnim politikama, među ostalim o međunarodnoj sigurnosti, sigurnosti perspektivnih tehnologija, upravljanju internetom, kibersigurnosti, kiberobrani i kiberkriminalitetu.

               Članak CYB.2.: Suradnja u kiberpitanjima

               1.Ako je to u njihovu zajedničkom interesu, stranke surađuju u području kiberpitanja razmjenom primjera najbolje prakse i provedbom zajedničkih praktičnih aktivnosti, čiji je cilj promicanje i zaštita otvorenog, slobodnog, stabilnog, miroljubivog i sigurnog kiberprostora na temelju primjene postojećeg međunarodnog prava i normi odgovornog ponašanja država te regionalnih mjera za izgradnju povjerenja u kiberprostor.

               2.Stranke nastoje surađivati i u relevantnim međunarodnim tijelima i forumima te nastoje ojačati globalnu kiberotpornost i sposobnost trećih zemalja za učinkovitu borbu protiv kiberkriminaliteta.

               Članak CYB.3.: Suradnja s timom za hitne računalne intervencije Europske unije

               Podložno prethodnom odobrenju upravljačkog odbora Tima za hitne računalne intervencije Europske unije (CERT-EU), CERT-EU i nacionalni tim za hitne računalne intervencije Ujedinjene Kraljevine surađuju na dobrovoljnoj, pravodobnoj i uzajamnoj osnovi radi razmjene informacija o alatima i metodama, kao što su tehnike, taktike, postupci i primjerima najbolje prakse, općim prijetnjama i slabim točkama.

               Članak CYB.4.: Sudjelovanje u posebnim aktivnostima skupine za suradnju osnovane na temelju Direktive (EU) 2016/1148

               1.Radi promicanja suradnje u području kibersigurnosti, uz istodobno osiguravanje autonomije postupka donošenja odluka Unije, relevantna nacionalna tijela Ujedinjene Kraljevine mogu, na poziv predsjednika skupine za suradnju osnovane uz savjetovanje s Komisijom, koji Ujedinjena Kraljevina može i sama zatražiti, sudjelovati u sljedećim aktivnostima skupine za suradnju:

               (a)razmjena primjera najbolje prakse u izgradnji kapaciteta kako bi se zajamčila sigurnost mrežnih i informacijskih sustava;

               (b)razmjena informacija o vježbama koje se odnose na sigurnost mrežnih i informacijskih sustava;

               (c)razmjena informacija, iskustava i primjera najbolje prakse u pogledu rizika i incidenata;

               (d)razmjena informacija i primjera najbolje prakse u pogledu informiranja, obrazovnih programa i osposobljavanja; i

               (e)razmjena informacija i primjera najbolje prakse u pogledu istraživanja i razvoja u području sigurnosti mrežnih i informacijskih sustava.

               2.Svaka razmjena informacija, iskustava ili primjera najbolje prakse između skupine za suradnju i relevantnih nacionalnih tijela Ujedinjene Kraljevine dobrovoljna je i, prema potrebi, recipročna.

               Članak CYB.5.: Suradnja s Agencijom Europske unije za mrežnu i informacijsku sigurnost (ENISA).

               1.Radi promicanja suradnje u području kibersigurnosti, uz istodobno osiguravanje autonomije postupka donošenja odluka Unije, Ujedinjena Kraljevina može, na poziv upravnog odbora Agencije EU-a za mrežnu i informacijsku sigurnost (ENISA),  sudjelovati u sljedećim aktivnostima koje provodi ENISA:

               (a)izgradnja kapaciteta;

               (b)stjecanje znanja i informiranje; te

               (c)širenje svijesti i obrazovanje.

               2.Uvjeti sudjelovanja Ujedinjene Kraljevine u aktivnostima ENISA-e iz stavka 1., uključujući odgovarajući financijski doprinos, utvrđuju se u radnim aranžmanima koje donosi upravni odbor ENISA-e, podložno prethodnom odobrenju Komisije i suglasnosti Ujedinjene Kraljevine.

               3.Svaka razmjena informacija, iskustava i primjera najbolje prakse između ENISA-e i Ujedinjene Kraljevine dobrovoljna je i, prema potrebi, recipročna.

               PETI DIO: SUDJELOVANJE U PROGRAMIMA UNIJE, DOBRO FINANCIJSKO UPRAVLJANJE I FINANCIJSKE ODREDBE

               Članak UNPRO.0.1.: Područje primjene

               1.Ovaj dio primjenjuje se na sudjelovanje Ujedinjene Kraljevine u programima, aktivnostima i uslugama Unije u okviru njih, u kojima su se stranke sporazumjele o sudjelovanju Ujedinjene Kraljevine.

               2.Ovaj se dio ne primjenjuje na sudjelovanje Ujedinjene Kraljevine u kohezijskim programima u okviru cilja europske teritorijalne suradnje ili sličnim programima s istim ciljem, koja se odvija na temelju temeljnih akata barem jedne institucije Unije koji se primjenjuju na te programe.

               Primjenjivi uvjeti za sudjelovanje u programima iz prve točke navode se u primjenjivom temeljnom aktu i sporazumu o financiranju sklopljenom na temelju tog akta. Stranke dogovaraju odredbe s učinkom sličnim učinku drugog poglavlja [Dobro financijsko upravljanje] o sudjelovanju Ujedinjene Kraljevine u tim programima.

               Članak UNPRO.0.2.: Definicije

               Za potrebe ovog dijela, primjenjuju se sljedeće definicije:

               (a)„temeljni akt” znači:

               (I)akt barem jedne institucije Unije kojim se uspostavlja program ili aktivnost, kojim se pruža pravna osnova za djelovanje i za provedbu odgovarajućeg rashoda unesenog u proračun Unije ili proračunskog jamstva pokrivenog proračunom Unije, uključujući sve izmjene te uključujući sve relevantne akte institucije Unije kojima se taj akt dopunjuje ili provodi, osim onih o donošenju programa rada; i

               (II)akt barem jedne institucije Unije o uspostavi aktivnosti koja se financira iz proračuna Unije, a koja nije program;

               (b)„sporazum o financiranju” znači sporazumi koji se odnose na programe i aktivnosti Unije u okviru Protokola I. kojima se izvršavaju sredstva Unije kao što su sporazumi o dodjeli bespovratnih sredstava, sporazumi o doprinosima, okvirni sporazumi o financijskom partnerstvu, sporazumi o financiranju i sporazumi o jamstvu.

               (c)„ostala pravila koja se odnose na provedbu programa i aktivnosti Unije” znači pravila utvrđena u Uredbi (EU, Euratom) 2018/1046 Europskog parlamenta i Vijeća
                  85
                („Financijska uredba”) koja se primjenjuju na opći proračun Unije, i u programu rada ili pozivima ili drugim postupcima dodjele Unije;

               (d)„Unija” znači Unija ili Europska zajednica za atomsku energiju ili obje, ovisno o kontekstu;

               (e)„Unijin postupak dodjele” znači postupak dodjele sredstava Unije koji pokreće Unija ili osobe ili subjekti kojima je povjereno izvršenje finacijskih sredstava Unije ;

               (f)„subjekt iz Ujedinjene Kraljevine” znači svaka vrsta subjekta, tj. fizička osoba, pravna osoba ili druga vrsta subjekta, koji može sudjelovati u aktivnostima programa Unije ili aktivnosti Unije u skladu s temeljnim aktom i koji ima boravište ili sjedište u Ujedinjenoj Kraljevini.

               Poglavlje 1.: Sudjelovanje Ujedinjene Kraljevine u programima i aktivnostima Unije

               Odjeljak 1.: Opći uvjeti za sudjelovanje u programima i aktivnostima Unije

               Članak UNPRO.1.3.: Uspostavljanje sudjelovanja

               1.Ujedinjena Kraljevina doprinosi i sudjeluje u programima i aktivnostima Unije, ili u iznimnim slučajevima u dijelu programa ili aktivnosti Unije, koji su otvoreni za njezino sudjelovanje i navedeni u Protokolu I. [Programi i aktivnosti u kojima Ujedinjena Kraljevina sudjeluje].

               2.Protokol I. dogovaraju stranke. Donosi ga Posebni odbor za sudjelovanje u programima Unije koji ga može izmijeniti.

               3.Protokolom I.:

               (a)utvrđuju se programi i aktivnosti Unije, ili u iznimnim slučajevima dijelovi programa ili aktivnosti, u kojima sudjeluje Ujedinjena Kraljevina;

               (b)određuje se trajanje sudjelovanja koje se odnosi na razdoblje tijekom kojeg Ujedinjena Kraljevina i subjekti iz Ujedinjene Kraljevine mogu podnijeti zahtjev za financiranje sredstvima Unije ili im se može povjeriti izvršavanje sredstava Unije;

               (c)određuju se posebni uvjeti za sudjelovanje Ujedinjene Kraljevine i subjekata iz Ujedinjene Kraljevine, uključujući posebne modalitete za provedbu financijskih uvjeta kako su utvrđeni na temelju članka UNPRO.2.1. [Financijski uvjeti], posebni modaliteti mehanizma korekcije kako je utvrđeno na temelju članka UNPRO.2.2. [Programi u kojima se može primjenjivati automatski mehanizam korekcije], i uvjeti za sudjelovanje u strukturama stvorenima za potrebe provedbe tih programa ili aktivnosti Unije. Ti uvjeti u skladu su s ovim Sporazumom te temeljnim aktima i aktima barem jedne institucije Unije kojima se uspostavljaju takve strukture;

               (d)ako je primjenjivo, utvrđuju se iznos doprinosa Ujedinjene Kraljevine programu Unije koji se provodi financijskim instrumentom ili proračunskim jamstvom te, prema potrebi, posebni modaliteti iz članka UNPRO.2.3. [Financiranje u vezi s programima koji se provode putem financijskih instrumenata].

               Članak UNPRO.1.4.: Usklađenost s pravilima programa

               1.Ujedinjena Kraljevina sudjeluje u programima ili aktivnostima Unije ili njihovim dijelovima navedenima u Protokolu I. pod uvjetima utvrđenima u ovom Sporazumu, temeljnim aktima i drugim pravilima koji se odnose na provedbu programa i aktivnosti Unije.

               2.Uvjeti iz stavka 1. obuhvaćaju:

               (a)prihvatljivost subjekata iz Ujedinjene Kraljevine i sve druge uvjete prihvatljivosti povezane s Ujedinjenom Kraljevinom, posebno s podrijetlom, mjestom aktivnosti ili državljanstvom;

               (b)uvjete koji se primjenjuju na podnošenje, ocjenjivanje i odabir prijava te na provedbu djelovanja prihvatljivih subjekata iz Ujedinjene Kraljevine.

               3.Uvjeti iz stavka 2. točke (b) istovjetni su onima koji se primjenjuju na prihvatljive subjekte iz država članica, osim u propisno opravdanim iznimnim slučajevima predviđenima u uvjetima iz stavka 1. Svaka stranka može skrenuti pozornost Posebnog odbora za sudjelovanje u programima Unije na potrebu za raspravom o propisno opravdanim isključenjima.

               Članak UNPRO.1.5.: Uvjeti sudjelovanja

               1.Sudjelovanje Ujedinjene Kraljevine u programu ili aktivnosti Unije ili njihovim dijelovima, kako je navedeno u članku UNPRO.0.1. [Područje primjene], moguće je pod uvjetom da Ujedinjena Kraljevina:

               (a)poduzima sve napore, u okviru svojih domaćih zakona, kako bi olakšala ulazak i boravak osoba uključenih u provedbu tih programa i aktivnosti ili njihovih dijelova, uključujući studente, istraživače, pripravnike ili volontere;

               (b)u mjeri u kojoj je to pod kontrolom tijelâ Ujedinjene Kraljevine, osigurava da su uvjeti za pristup osoba iz točke (a) uslugama u Ujedinjenoj Kraljevini koje su izravno povezane s provedbom programa ili aktivnosti jednaki kao i za državljane Ujedinjene Kraljevine, među ostalim u pogledu naknada;

               (c)u pogledu sudjelovanja koje uključuje razmjenu klasificiranih ili osjetljivih neklasificiranih podataka ili pristup njima, uspostavila je odgovarajuće sporazume u skladu s člankom FINPROV.6. [Klasificirani podaci i osjetljivi neklasificirani podaci].

               2.U odnosu na sudjelovanje Ujedinjene Kraljevine u programu ili aktivnosti Unije ili njihovim dijelovima, kako je navedeno u članku UNPRO.0.1. [Područje primjene], Unija i njezine države članice:

               (a)poduzimaju sve napore, u okviru zakonodavstva Unije ili država članica, kako bi olakšale ulazak i boravak državljana Ujedinjene Kraljevine uključenih u provedbu tih programa i aktivnosti ili njihovih dijelova, uključujući studente, istraživače, pripravnike ili volontere;

               (b)u mjeri u kojoj je to pod kontrolom tijelâ Unije i država članica, osiguravaju da su uvjeti za pristup državljana Ujedinjene Kraljevine iz točke (a) uslugama u Uniji koje su izravno povezane s provedbom programa ili aktivnosti jednaki kao i za građane Europske unije, među ostalim u pogledu naknada.

               3. Protokolom I. mogu se utvrditi dodatni posebni uvjeti koji se odnose na ovaj članak, a potrebni su za sudjelovanje Ujedinjene Kraljevine u programu ili aktivnosti Unije ili njihovim dijelovima.

               4.Ovim se člankom ne dovodi u pitanje članak UNPRO.1.4. [Usklađenost s pravilima programa].

               5.Ovim člankom i člankom UNPRO.3.1. [Suspenzija sudjelovanja Ujedinjene Kraljevine u programu Unije od strane Unije] ne dovode se u pitanje dogovori postignuti između Ujedinjene Kraljevine i Irske u vezi sa Zajedničkim putnim prostorom.

               Članak UNPRO.1.6.: Sudjelovanje Ujedinjene Kraljevine u upravljanju programimaili aktivnostima

               1.Predstavnicima ili stručnjacima iz Ujedinjene Kraljevine ili stručnjacima koje je imenovala Ujedinjena Kraljevina dopušteno je da sudjeluju kao promatrači, osim ako se to odnosi na pitanja rezervirana samo za države članice ili u vezi s programom ili aktivnošću u kojima Ujedinjena Kraljevina ne sudjeluje, na sastancima odbora, stručnih skupina ili na drugim sličnim sastancima na kojima sudjeluju predstavnici ili stručnjaci iz država članica ili stručnjaci koje su imenovale države članice i koji pomažu Europskoj komisiji u provedbi programa, aktivnosti ili njihovih dijelova ili upravljanju njima, na kojima Ujedinjena Kraljevina sudjeluje u skladu s člankom UNPRO.0.1. [Područje primjene] ili ih je Europska komisija uspostavila u pogledu provedbe prava Unije u odnosu na te programe, aktivnosti ili njihove dijelove. Predstavnici ili stručnjaci iz Ujedinjene Kraljevine ili stručnjaci koje je imenovala Ujedinjena Kraljevina nisu prisutni u trenutku glasovanja. Ujedinjenu Kraljevinu obavješćuje se o rezultatu glasovanja.

               2.Ako stručnjaci ili evaluatori nisu imenovani na temelju državljanstva, državljanstvo nije razlog za isključivanje državljana Ujedinjene Kraljevine.

               3.Podložno uvjetima iz stavka 1., sudjelovanje predstavnika Ujedinjene Kraljevine na sastancima iz stavka 1. ili na drugim sastancima povezanima s provedbom programa ili aktivnosti podložno je istim pravilima i postupcima koji se primjenjuju na predstavnike država članica, posebno prava na riječ, primanje informacija i dokumentacije, osim u vezi s pitanjima koja se odnose samo na države članice ili u vezi s programom ili aktivnosti u kojem Ujedinjena Kraljevina ne sudjeluje, te naknadu putnih troškova i troškova boravka.

               4. Protokolom I. mogu se definirati dodatni modaliteti sudjelovanja stručnjaka, kao i sudjelovanja Ujedinjene Kraljevine u upravnim odborima i strukturama uspostavljenima za potrebe provedbe programa ili aktivnosti Unije, kako je utvrđeno Protokolom I.

               Odjeljak 2.: Pravila za financiranje sudjelovanja u programima i aktivnostima Unije

               Članak UNPRO.2.1.: Financijski uvjeti

               1.Sudjelovanje Ujedinjene Kraljevine ili subjekata iz Ujedinjene Kraljevine u programima ili aktivnostima Unije ili u njihovim dijelovima, podliježe financijskom doprinosu Ujedinjene Kraljevine odgovarajućim sredstvima u okviru proračuna Unije.

               2.Financijski doprinos jest zbroj:

               (a)naknade za sudjelovanje; i

               (b)operativnog doprinosa.

               3.Financijski doprinos ima oblik jednokratnog ili višekratnog godišnjeg plaćanja.

               4.Ne dovodeći u pitanje članak UNPRO.8. [Naknada za sudjelovanje u godinama od 2021. do 2026.], naknada za sudjelovanje iznosi 4 % godišnjeg operativnog doprinosa i ne podliježe naknadnim prilagodbama, osim u pogledu suspenzije na temelju članka UNPRO.3.1. [Suspenzija sudjelovanja Ujedinjene Kraljevine u programu Unije od strane Unije] i prestanka na temelju članka UNPRO.3.3. [Prekid sudjelovanja u programu ili aktivnosti Unije u slučaju znatne izmjene programa Unije] stavka 6. točke (c). Od 2028. Posebni odbor za sudjelovanje u programima Unije može prilagoditi razinu naknade za sudjelovanje.

               5.Operativnim doprinosom pokrivaju se operativni rashodi i rashodi za potporu te se on u obliku odobrenih sredstava za preuzimanje obveza i odobrenih sredstava za plaćanje dodaje iznosima unesenima u proračun Unije, koji je konačno donesen za programe ili aktivnosti ili iznimno njihove dijelove, uvećan, prema potrebi, za vanjske namjenske prihode koji ne proizlaze iz financijskih doprinosa drugih donatora programima i aktivnostima Unije, kako je utvrđeno Protokolom I.

               6.Operativni doprinos temelji se na ključu za uplatu doprinosa koji je definiran kao omjer bruto domaćeg proizvoda (BDP) Ujedinjene Kraljevine po tržišnim cijenama i BDP-a Unije po tržišnim cijenama. BDP-i po tržišnim cijenama koji se trebaju primjenjivati jesu najnoviji dostupni, od 1. siječnja godine u kojoj je izvršeno godišnje plaćanje, kako je objavio Statistički ured Europske unije (EUROSTAT), čim se počne primjenjivati aranžman iz članka UNPRO.5.2. [Suradnja u području statistike] i u skladu s pravilima tog aranžmana. Prije nego što se taj aranžman počne primjenjivati, BDP Ujedinjene Kraljevine onaj je koji je utvrđen na temelju podataka Organizacije za gospodarsku suradnju i razvoj (OECD).

               7.Operativni doprinos temelji se na primjeni ključa za uplatu doprinosa na početna odobrena sredstva za preuzimanje obveza [uvećana kako je opisano u stavku 5.] unesena u proračun Unije koji je konačno donesen za primjenjivu godinu za financiranje programa ili aktivnosti Unije ili iznimno njihovih dijelova u kojima Ujedinjena Kraljevina sudjeluje.

               8.Operativni doprinos programa, aktivnosti ili njihova dijela za godinu N može se retroaktivno prilagoditi naviše ili naniže u sljedećoj godini ili sljedećim godinama na temelju proračunskih obveza preuzetih za odobrena sredstva za tu godinu, njihova izvršenja putem pravnih obveza i njihova opoziva.

               Prva prilagodba provodi se u godini N + 1 kada se početni doprinos prilagođava naviše ili naniže za iznos razlike između početnog doprinosa i prilagođenog doprinosa izračunanog primjenom ključa za doprinos za godinu N na ukupni:

               (a)iznos proračunskih obveza preuzetih za odobrenih sredstava iz godine N u okviru izglasanog proračuna Europske unije i za odobrena sredstva koja odgovaraju opozivima koji su ponovno stavljeni na raspolaganje; i

               (b)svih vanjskih namjenskih prihoda koji ne proizlaze iz financijskih doprinosa drugih donatora programima i aktivnostima Unije, kako je utvrđeno Protokolom I. i koji su bili dostupni na kraju godine N.

               Svake sljedeće godine, sve dok se sve proračunske obveze koje se financiraju iz odobrenih sredstava koja potječu iz godine N isplate ili opozovu, a najkasnije tri godine nakon završetka programa ili nakon završetka višegodišnjeg financijskog okvira koji odgovara godini N, ovisno o tome što nastupi ranije, Unija izračunava prilagodbu doprinosa za godinu N, smanjenjem doprinosa Ujedinjene Kraljevine za iznos dobiven primjenom ključa za doprinos za godinu N na opozive iz svake godine obveza za godinu N koje se financiraju iz proračuna Unije ili iz opoziva ponovno stavljenih na raspolaganje.

               Ako se otkažu vanjski namjenski prihodi koji ne proizlaze iz financijskih doprinosa drugih donatora programima i aktivnostima Unije, kako je utvrđeno Protokolom I., doprinos Ujedinjene Kraljevine smanjuje se za iznos dobiven primjenom ključa za doprinos za godinu N na otkazani iznos.

               U godini N+ 2 ili sljedećih godina, nakon provedbe prilagodbi iz drugog, trećeg i četvrtog podstavka, doprinos Ujedinjene Kraljevine za godinu N također se umanjuje za iznos dobiven množenjem doprinosa Ujedinjene Kraljevine za godinu N i omjera

               (a)pravnih obveza za godinu N, financiranih u okviru svih odobrenih sredstava za preuzimanje obveza dostupnih u godini N, i koje proizlaze iz konkurentnih postupaka dodjele;

               (I)iz kojih su isključeni Ujedinjena Kraljevina i subjekti iz Ujedinjene Kraljevine, ili

               (II)za koje je Posebni odbor za sudjelovanje u programima Unije odlučio, u skladu s postupkom utvrđenim u članku UNPRO.2.1.a [Kvazi-isključenje iz konkurentnog postupka dodjele bespovratnih sredstava], da je došlo do kvazi-isključenja Ujedinjene Kraljevine ili subjekata iz Ujedinjene Kraljevine; ili

               (III)za koje je rok za podnošenje prijave istekao tijekom suspenzije iz članka UNPRO.3.1. [Suspenzija sudjelovanja Ujedinjene Kraljevine u programu Unije od strane Europske unije] ili nakon što je prekid iz članka UNPRO.3.3. [Prekid sudjelovanja u programu u slučaju znatne izmjene programa Unije] počeo proizvoditi učinke; ili

               (IV)za koje je sudjelovanje Ujedinjene Kraljevine i subjekata Ujedinjene Kraljevine ograničeno u skladu s člankom UNPRO.3.5. [Preispitivanje financijskih povećanja] stavkom 3.; i

               (b)ukupni iznos pravnih obveza financiranih u okviru svih odobrenih sredstava za preuzimanje obveza za godinu N.

               Taj iznos pravnih obveza izračunava se tako da se uzmu u obzir proračunske obveze preuzete u godini N i da se oduzmu opozivi koji su na temelju tih obveza preuzeti u godini N + 1.

               9.Unija na zahtjev Ujedinjenoj Kraljevini dostavlja informacije o njezinu financijskom sudjelovanju, kako su sadržane u proračunskim i računovodstvenim informacijama te informacijama o uspješnosti i evaluaciji dostavljenima Unijinim proračunskim tijelima i tijelima nadležnima za davanje razrješnice, u odnosu na programe i aktivnosti u kojima sudjeluje Ujedinjena Kraljevina. Te se informacije dostavljaju uzimajući u obzir pravila Unije i Ujedinjene Kraljevine o povjerljivosti i zaštiti podataka te se njima ne dovode u pitanje informacije na koje Ujedinjena Kraljevina ima pravo na temelju drugog poglavlja [Dobro financijsko upravljanje] ovog dijela.

               10.Svi doprinosi Ujedinjene Kraljevine ili plaćanja Unije i izračun iznosa koje treba platiti ili primiti uplaćuju se u eurima.

               11.Podložno stavku 5. i stavku 8. drugom podstavku ovog članka, detaljne odredbe za provedbu ovog članka utvrđene su u Prilogu UNPRO-1. [Provedba financijskih uvjeta]. Posebni odbor za sudjelovanje u programima Unije može izmijeniti Prilog UNPRO-1.

               Članak UNPRO.2.1a.: Kvazi-isključenje iz konkurentnog postupka dodjele bespovratnih sredstava

               1.Ako Ujedinjena Kraljevina smatra da određeni uvjeti utvrđeni u konkurentnom postupku dodjele bespovratnih sredstava odgovaraju kvazi-isključenju subjekata iz Ujedinjene Kraljevine, Ujedinjena Kraljevina o tome obavješćuje Posebni odbor za sudjelovanje u programima Unije prije isteka roka za podnošenje prijava u dotičnom postupku i dostavlja obrazloženje.

               2.U roku od tri mjeseca od roka za podnošenje prijava u dotičnom postupku dodjele, Posebni odbor za sudjelovanje u programima Unije pregledava obavijest iz stavka 1., pod uvjetom da je stopa sudjelovanja subjekata iz Ujedinjene Kraljevine u predmetnom postupku dodjele najmanje 25 % niža u usporedbi s:

               (a)prosječnom stopom sudjelovanja subjekata iz Ujedinjene Kraljevine u sličnim konkurentnim postupcima dodjele koji ne sadržavaju takav uvjet i pokrenuti su u prethodne tri godine prije prijave; ili

               (b)u nedostatku sličnih konkurentnih postupaka dodjele, prosječnom stopom sudjelovanja subjekata iz Ujedinjene Kraljevine u svim konkurentnim postupcima dodjele koji su pokrenuti u okviru programa ili prethodnog programa, ovisno o slučaju, u prethodne tri godine prije prijave.

               3.Posebni odbor za sudjelovanje u programima Unije do kraja razdoblja iz stavka 2. odlučuje je li došlo do kvazi-isključenja subjekata iz Ujedinjene Kraljevine iz dotičnog postupka dodjele, uzimajući u obzir obrazloženje Ujedinjene Kraljevine u skladu sa stavkom 1. i stvarnu stopu sudjelovanja u dotičnom postupku dodjele.

               4.Za potrebe stavka 2. i 3., stopa sudjelovanja omjer je broja prijava koje su podnijeli subjekti iz Ujedinjene Kraljevine i ukupnog broja prijava podnesenih u okviru istog postupka dodjele.

               Članak UNPRO.2.2.: Programi na koje se primjenjuje automatski mehanizam korekcije

               1.Automatski mehanizam korekcije primjenjuje se na one programe ili Unije ili njihove dijelove za koje je njegova primjena predviđena u Protokolu I. Primjena tog automatskog mehanizma korekcije može biti ograničena na dijelove programa ili aktivnosti utvrđene u Protokolu I., koji se provode bespovratnim sredstvima koja se dodjeljuju u okviru konkurentnih poziva. Detaljna pravila o utvrđivanju dijelova programa ili aktivnosti na koje se automatski mehanizam korekcije primjenjuje ili ne primjenjuje mogu se utvrditi u Protokolu I.

               2.Iznos automatske korekcije za program ili aktivnost ili njihove dijelove razlika je između početnih iznosa pravnih obveza koje su stvarno preuzete s Ujedinjenom Kraljevinom ili subjektima iz Ujedinjene Kraljevine koje se financiraju iz odobrenih sredstava za preuzimanje obveza za dotičnu godinu i odgovarajućeg operativnog doprinosa koji je Ujedinjena Kraljevina uplatila, kako je prilagođen na temelju članka UNPRO.2.1. [Financijski uvjeti] stavka 8., isključujući rashode za potporu za isto razdoblje ako je taj iznos pozitivan.

               3.Svaki iznos iz stavka 2. ovog članka koji dvije godine zaredom svake godine prelazi 8 % odgovarajućeg doprinosa Ujedinjene Kraljevine programu, kako je prilagođen na temelju članka UNPRO.2.1. [Financijski uvjeti] stavka 8., Ujedinjena Kraljevina duguje ili kao dodatni doprinos u okviru automatskog mehanizma korekcije za svaku od tih dviju godina.

               4.Detaljna pravila o utvrđivanju relevantnih iznosa pravnih obveza iz stavka 2. ovog članka, uključujući u slučaju konzorcijâ, i o izračunu  automatskog mehanizma korekcije mogu se utvrditi u Protokolu I.

               Članak UNPRO.2.3.: Financiranje u vezi s programima koji se provode putem financijskih instrumenata ili proračunskih jamstava

               1.Ako Ujedinjena Kraljevina sudjeluje u programu ili aktivnosti Unije ili dijelu programa ili aktivnosti koji se provode putem financijskog instrumenta ili proračunskog jamstva, Ujedinjena Kraljevina u gotovini uplaćuje doprinos za programe koji se u okviru proračuna Unije provode putem financijskih instrumenata ili proračunskih jamstava u skladu s glavom X. Financijske uredbe koja se primjenjuje na opći proračun Unije. Iznos doprinosa u gotovini povećava proračunsko jamstvo Unije ili financijsku omotnicu financijskog instrumenta.

               2.Ako Ujedinjena Kraljevina sudjeluje u programu iz stavka 1. koji provodi Grupa Europske investicijske banke, u slučaju da Grupa Europske investicijske banke mora pokriti gubitke koji nisu pokriveni jamstvom iz proračuna Unije, Ujedinjena Kraljevina plaća Grupi Europske investicijske banke postotak tih gubitaka jednak omjeru između bruto domaćeg proizvoda Ujedinjene Kraljevine po tržišnim cijenama i zbroja bruto domaćeg proizvoda država članica, Ujedinjene Kraljevine i bilo koje druge treće zemlje koja sudjeluje u tom programu, po tržišnim cijenama. Bruto domaći proizvod po tržišnim cijenama koji se treba primjenjivati jest najnoviji dostupni, od 1. siječnja godine u kojoj dospijeva plaćanje, kako je objavio Eurostat, čim se počne primjenjivati aranžman iz članka UNPRO.5.2. [Suradnja u području statistike] i u skladu s pravilima tog aranžmana. Prije nego što se taj aranžman počne primjenjivati, BDP Ujedinjene Kraljevine onaj je koji je utvrđen na temelju podataka OECD-a.

               3.Prema potrebi, u Protokolu I. dodatno se utvrđuju modaliteti provedbe ovog članka, posebno osiguravajući da Ujedinjena Kraljevina dobije svoj udio u neiskorištenim doprinosima za proračunska jamstva i financijske instrumente.

               Odjeljak 3.: Suspenzija i prekid sudjelovanja u programima Unije

               Članak UNPRO.3.1.: Suspenzija sudjelovanja Ujedinjene Kraljevine u programu Unije od strane Unije

               1.Europska unija može u skladu s ovim člankom jednostrano suspendirati primjenu Protokola I. u odnosu na barem jedan program ili aktivnost Unije, ili iznimno dio programa ili aktivnosti, ako Ujedinjena Kraljevina ne uplati svoj financijski doprinos u skladu s odjeljkom 2. [Pravila za financiranje sudjelovanja u programima Unije] ovog poglavlja ili ako Ujedinjena Kraljevina uvede znatne promjene u jedan od sljedećih uvjeta koji su postojali kada je sudjelovanje Ujedinjene Kraljevine u programu, aktivnosti, ili iznimno dijelu programa ili aktivnosti, dogovoreno i uključeno u Protokol I. te ako takve promjene imaju znatan utjecaj na njihovu provedbu:

               (a)izmijene se uvjeti za ulazak i boravak u Ujedinjenoj Kraljevini osoba koje su uključene u provedbu tih programa i aktivnosti ili njihovih dijelova, uključujući studente, istraživače, pripravnike ili volontere; to se posebno primjenjuje ako Ujedinjena Kraljevina uvede promjenu u svoje domaće pravo u pogledu uvjeta za ulazak i boravište tih osoba u Ujedinjenoj Kraljevini, čime se diskriminira među državama članicama;

               (b)dođe do promjene u financijskim troškovima, uključujući naknade, koja se primjenjuje na osobe iz točke (a) ovog stavka kako bi mogle obavljati aktivnosti nužne za provedbu programa;

               (c)izmijene se uvjeti iz članka UNPRO.1.5. [Uvjeti za sudjelovanje] stavka 3.

               2.Unija obavješćuje Posebni odbor za sudjelovanje u dotičnom programu ili aktivnosti Unije o svojoj namjeri suspendiranja sudjelovanja Ujedinjene Kraljevine u programima. Unija utvrđuje opseg suspenzije i daje odgovarajuće obrazloženje. Osim ako Unija povuče svoju obavijest, suspenzija počinje proizvoditi učinke 45 dana nakon datuma obavijesti Unije. Datum na koji suspenzija počinje proizvoditi učinke smatra se referentnim datumom suspenzije za potrebe ovog članka.

               Prije obavijesti i suspenzije te tijekom razdoblja suspenzije, Posebni odbor za sudjelovanje u programima Unije može raspravljati o odgovarajućim mjerama za izbjegavanje ili ukidanje suspenzije. Ako Posebni odbor za sudjelovanje u programima Unije postigne dogovor o izbjegavanju suspenzije u roku iz prvog podstavka, suspenzija ne proizvodi učinke.

               Posebni odbor za sudjelovanje u programima Unije sastaje se u roku od 45 dana kako bi raspravljao o tom pitanju.

               3.Od referentnog datuma suspenzije Ujedinjena Kraljevina ne smatra se zemljom koja sudjeluje u programu ili aktivnosti Unije ili njihovu dijelu na koji se odnosi suspenzija, te, konkretno, Ujedinjena Kraljevina ili subjekti iz Ujedinjene Kraljevine više nisu prihvatljivi pod uvjetima utvrđenima u članku UNPRO.1.4. [Usklađenost s pravilima programa] i Protokolu I. u pogledu Unijinih postupaka dodjele koji na taj datum još nisu dovršeni. Postupak dodjele smatra se dovršenim kada se kao rezultat takvog postupka preuzmu pravne obveze.

               4.Suspenzija ne utječe na pravne obveze preuzete prije referentnog datuma suspenzije. Ovaj se Sporazum nastavlja primjenjivati na takve pravne obveze.

               5.Ujedinjena Kraljevina obavješćuje Uniju čim se po njezinu mišljenju ponovno uspostavi usklađenost s uvjetima za sudjelovanje te u tu svrhu Uniji dostavlja sve relevantne dokaze.

               U roku od 30 dana od te obavijesti Unija procjenjuje to pitanje i u tu svrhu može zatražiti od Ujedinjene Kraljevine da dostavi dodatne dokaze. Vrijeme potrebno za dostavu takvih dodatnih dokaza ne uzima se u obzir u ukupnom razdoblju procjene.

               Ako utvrdi da je usklađenost s uvjetima za sudjelovanje ponovno uspostavljena, Unija bez neopravdane odgode obavješćuje Posebni odbor za sudjelovanje u programima Unije o ukidanju suspenzije. Ukidanje počinje proizvoditi učinke sljedećeg dana od dana obavijesti.

               Ako Unija utvrdi da usklađenost s uvjetima za sudjelovanje nije ponovno uspostavljena, suspenzija ostaje na snazi.

               6.S Ujedinjenom Kraljevinom ponovno se postupa kao sa zemljom koja sudjeluje u dotičnom programu ili aktivnosti Unije te su, konkretno, Ujedinjena Kraljevina i subjekti iz Ujedinjene Kraljevine ponovno prihvatljivi pod uvjetima utvrđenima u članku UNPRO.1.4. [Usklađenost s pravilima programa] i Protokolu I. u pogledu postupaka dodjele Unije u okviru tog programa ili aktivnosti Unije koji su pokrenuti nakon datuma na koji ukidanje suspenzije počinje proizvoditi učinke ili su pokrenuti prije tog datuma, ako rok za podnošenje prijava nije istekao.

               7.U slučaju suspenzije sudjelovanja Ujedinjene Kraljevine u programu, aktivnosti ili njihovu dijelu, financijski doprinos Ujedinjene Kraljevine koji dospijeva tijekom razdoblja suspenzije utvrđuje se kako slijedi:

               (a)Unija ponovno izračunava operativni doprinos primjenom postupka iz članka UNPRO.2.1. [Financijski uvjeti] stavka 8. petog podstavka točke (a) podtočke iii.;

               (b)naknada za sudjelovanje prilagođava se u skladu s prilagodbom operativnog doprinosa.

               Članak UNPRO.3.2. – Prekid sudjelovanja Ujedinjene Kraljevine u programu Unije od strane Unije

               1.Ako u roku od godinu dana od datuma iz članka UNPRO.3.1. [Suspenzija sudjelovanja Ujedinjene Kraljevine u programu Unije od strane Europske unije] Unija ne ukine suspenziju na temelju članka UNPRO.3.1. [Suspenzija sudjelovanja Ujedinjene Kraljevine], Unija:

               (a)ponovno procjenjuje uvjete pod kojima Ujedinjenoj Kraljevini može ponuditi nastavak sudjelovanja u dotičnim Unijinim programima, aktivnostima ili njihovim dijelovima te predlaže te uvjete Posebnom odboru za sudjelovanje u programima Unije u roku od 45 dana nakon isteka jednogodišnjeg razdoblja suspenzije radi izmjene Protokola I. Ako ne dođe do dogovora o tim mjerama u Posebnom odboru u dodatnom roku od 45 dana, prekid s počinje proizvoditi učinke kako je navedeno u točki (b) ovog stavka; ili

               (b)u skladu s ovim člankom jednostrano prekida primjenu Protokola I. u odnosu na dotične Unijine programe, aktivnosti ili njihove dijelove, ili iznimno njihov dio, posebno uzimajući u obzir učinak izmjene iz članka UNPRO.3.1. [Suspenzija sudjelovanja Ujedinjene Kraljevine] na provedbu programa ili aktivnosti, ili iznimno njihovog dijela, ili iznos doprinosa koji nije uplaćen.

               2.Unija obavješćuje Posebni odbor za sudjelovanje u programima Unije o svojoj namjeri da prekine sudjelovanje Ujedinjene Kraljevine u barem jednom programu ili aktivnosti Unije na temelju stavka 1. točke (b). Unija utvrđuje opseg prekida i daje odgovarajuće obrazloženje. Osim ako Unija povuče svoju obavijest, prekid počinje proizvoditi učinke 45 dana nakon datuma obavijesti Unije. Datum na koji prekid počinje proizvoditi učinke smatra se referentnim datumom za potrebe ovog članka.

               3.Od referentnog datuma prekida Ujedinjena Kraljevina ne smatra se zemljom koja sudjeluje u programu ili aktivnosti Unije na koje se odnosi prekid te, konkretno, Ujedinjena Kraljevina ili subjekti iz Ujedinjene Kraljevine više nisu prihvatljivi pod uvjetima utvrđenima u članku UNPRO.1.4. [Usklađenost s pravilima programa] i u Protokolu I. u pogledu postupaka dodjele Unije koji na taj datum još nisu dovršeni. Postupak dodjele smatra se dovršenim kada se kao rezultat takvog postupka preuzmu pravne obveze.

               4.Prekid ne utječe na pravne obveze preuzete prije referentnog datuma suspenzije iz članka UNPRO.3.1. [Suspenzija sudjelovanja Ujedinjene Kraljevine] stavka 2. Ovaj se Sporazum nastavlja primjenjivati na takve pravne obveze.

               5.Ako je primjena Protokola I., ili njegova dijela, prekinuta u pogledu dotičnih programa ili aktivnosti, ili iznimno njihovih dijelova,:

               (a)operativni doprinos kojim se pokrivaju popratni rashodi povezani s već preuzetim pravnim obvezama nastavlja dospijevati do završetka tih pravnih obveza ili kraja višegodišnjeg financijskog okvira u okviru kojeg je pravna obveza financirana;

               (b)sljedećih godina ne isplaćuje se nikakav doprinos, osim onog iz točke (a) ovog stavka.

               Članak UNPRO.3.3.: Prekid sudjelovanja u programu ili aktivnosti u slučaju znatne izmjene programa Unije

               1.Ujedinjena Kraljevina može jednostrano prekinuti svoje sudjelovanje u programu ili aktivnosti Unije ili njihovu dijelu iz Protokola I. u sljedećim slučajevima:

               (a)temeljni akt tog programa ili aktivnosti Unije izmijenjen je u mjeri u kojoj su uvjeti za sudjelovanje Ujedinjene Kraljevine ili subjekata iz Ujedinjene Kraljevine u tom programu ili aktivnosti Unije znatno izmijenjeni, posebno zbog promjene ciljeva programa ili aktivnosti i odgovarajućih djelovanja; ili

               (b)ukupni iznos odobrenih sredstava za preuzimanje obveza iz članka UNPRO.2.1 [Financijski uvjeti] poveća se za više od 15 % u odnosu na početnu financijsku omotnicu tog programa ili aktivnosti ili njihova dijela u kojima sudjeluje Ujedinjena Kraljevina te se poveća odgovarajuća gornja granica višegodišnjeg financijskog okvira ili iznos vanjskih prihoda iz članka UNPRO.2.1. [Financijski uvjeti] stavka 5. za cijelo razdoblje sudjelovanja; ili

               (c)Ujedinjena Kraljevina ili subjekti iz Ujedinjene Kraljevine isključeni su iz sudjelovanja u dijelu programa ili aktivnosti iz propisno opravdanih razloga, a to se isključenje odnosi na odobrena sredstva za preuzimanje obveza koja premašuju 10 % odobrenih sredstava za preuzimanje obveza u proračunu Unije konačno donesenom za godinu N za taj program ili aktivnost.

               2.U tu svrhu Ujedinjena Kraljevina obavješćuje Posebni odbor za sudjelovanje u programima Unije o svojoj namjeri da prekine primjenu Protokola I. na dotični program ili aktivnost Unije najkasnije 60 dana nakon objave izmjene ili donesenog godišnjeg proračuna u Službenom listu Europske unije. Ujedinjena Kraljevina objašnjava razloge zbog kojih smatra da se izmjenom znatno mijenjaju uvjeti sudjelovanja. Posebni odbor za sudjelovanje u programima Unije sastaje se u roku od 45 dana od primitka te obavijesti kako bi raspravljao o tom pitanju.

               3.Osim ako Ujedinjena Kraljevina povuče svoju obavijest, prekid počinje proizvoditi učinke 45 dana nakon datuma obavijesti Ujedinjene Kraljevine. Datum na koji prekid počinje proizvoditi učinke smatra se referentnim datumom za potrebe ovog članka.

               4.Od referentnog datuma Ujedinjena Kraljevina ne smatra se zemljom koja sudjeluje u programu ili aktivnosti Unije na koje se odnosi prekid te, konkretno, Ujedinjena Kraljevina ili subjekti iz Ujedinjene Kraljevine više nisu prihvatljivi pod uvjetima utvrđenima u članku UNPRO.1.4. [Usklađenost s pravilima programa] i u Protokolu I. u pogledu postupaka dodjele Unije koji na taj datum još nisu dovršeni. Postupak dodjele smatra se dovršenim kada se kao rezultat takvog postupka preuzmu pravne obveze.

               5.Prekid ne utječe na pravne obveze preuzete prije referentnog datuma. Ovaj se Sporazum nastavlja primjenjivati na takve pravne obveze.

               6.U slučaju prekida u skladu s ovim člankom u pogledu dotičnih programa ili aktivnosti:

               (a)operativni doprinos kojim se pokrivaju popratni rashodi povezani s već preuzetim pravnim obvezama nastavlja dospijevati do završetka tih pravnih obveza ili kraja višegodišnjeg financijskog okvira u okviru kojeg je pravna obveza financirana;

               (b)Unija ponovno izračunava operativni doprinos za godinu u kojoj je došlo do prekida primjenom postupka iz članka UNPRO.2.1. [Financijski uvjeti] stavka 8. petog podstavka točke (a) podtočke iii. Sljedećih godina ne isplaćuje se nikakav doprinos, osim onog iz točke (a) ovog članka;

               (c)naknada za sudjelovanje prilagođava se u skladu s prilagodbom operativnog doprinosa.

               Odjeljak 4.: Pregled uspješnosti i financijskih povećanja

               Članak UNPRO.3.4.: Preispitivanje uspješnosti

               1.Postupak preispitivanja uspješnosti primjenjuje se u skladu s uvjetima utvrđenima u ovom članku u odnosu na dijelove programa ili aktivnosti na koje se primjenjuje mehanizam korekcije iz članka UNPRO.2.2. [Programi na koje se primjenjuje automatski mehanizam korekcije].

               2.Ujedinjena Kraljevina može od Posebnog odbora za sudjelovanje u programima Unije zatražiti da započne postupak preispitivanja uspješnosti ako je iznos izračunan u skladu s metodom utvrđenom u članku UNPRO 2.2. [Programi na koje se primjenjuje automatski mehanizam korekcije] stavku 2. negativan i prelazi 12 % odgovarajućih doprinosa Ujedinjene Kraljevine za program ili aktivnost, kako su prilagođeni u skladu s člankom UNPRO.2.1. [Financijski uvjeti] stavkom 8.

               3.Posebni odbor za sudjelovanje u programima Unije u roku od tri mjeseca od datuma zahtjeva iz stavka 2. analizira relevantne podatke o uspješnosti i donosi izvješće u kojem predlaže odgovarajuće mjere za rješavanje pitanja povezanih s uspješnošću.

               Mjere iz prvog podstavka provode se u razdoblju od dvanaest mjeseci nakon donošenja izvješća. Nakon primjene mjera podaci o uspješnosti tijekom dotičnog razdoblja upotrebljavaju se za izračun razlike između početnih iznosa pravnih obveza koje su stvarno preuzete s Ujedinjenom Kraljevinom ili subjektima iz Ujedinjene Kraljevine tijekom te kalendarske godine i odgovarajućeg operativnog doprinosa koji je Ujedinjena Kraljevina uplatila za istu godinu.

               Ako je razlika iz drugog podstavka negativna i prelazi 16 % odgovarajućeg operativnog doprinosa, Ujedinjena Kraljevina može

               (a)obavijestiti o svojoj namjeri da prekine sudjelovanje u dotičnom programu Unije ili njegovu dijelu, uz otkazni rok od 45 dana, te može prekinuti svoje sudjelovanje u skladu s člankom UNPRO 3.3. [Prekid sudjelovanja u programu u slučaju znatne izmjene programa Unije] stavcima od 3. do 6.; ili

               (b)zatražiti da Posebni odbor za sudjelovanje u programima Unije donese dodatne mjere za rješavanje problema nedovoljne uspješnosti, među ostalim prilagodbama sudjelovanja Ujedinjene Kraljevine u dotičnom programu Unije i prilagodbom budućih financijskih doprinosa Ujedinjene Kraljevine u odnosu na taj program.

               Članak UNPRO.3.5.: Preispitivanje financijskih povećanja

               1.Ujedinjena Kraljevina može obavijestiti Posebni odbor za sudjelovanje u programima Unije da se protivi iznosu svojeg doprinosa programu ili aktivnosti Unije ako se ukupni iznos odobrenih sredstava za preuzimanje obveza iz članka UNPRO.2.1. [Financijski uvjeti] poveća za više od 5 % u odnosu na početnu financijsku omotnicu za taj program ili aktivnost Unije i ako se poveća odgovarajuća gornja granica ili iznos vanjskih prihoda iz članka UNPRO.2.1. [Financijski uvjeti] stavka 5. za cijelo razdoblje sudjelovanja.

               2.Obavijest iz stavka 1. dostavlja se u roku od 60 dana od dana objave donesenog godišnjeg proračuna ili njegove izmjene u Službenom listu Europske unije. Tom obavijesti ne dovodi se u pitanje obveza Ujedinjene Kraljevine da plati svoj doprinos ni primjena mehanizma prilagodbe iz članka UNPRO.2.1. [Financijski uvjeti] stavka 8.

               3.Posebni odbor za sudjelovanje u programima Unije u roku od tri mjeseca od datuma obavijesti iz stavka 2. ovog članka priprema izvješće, predlaže i odlučuje o donošenju odgovarajućih mjera. Među tim mjerama mogu biti ograničavanje sudjelovanja Ujedinjene Kraljevine i subjekata iz Ujedinjene Kraljevine na određene vrste djelovanja ili postupaka dodjele ili, prema potrebi, izmjena Protokola I. Ograničavanje sudjelovanja Ujedinjene Kraljevine smatrat će se isključenjem za potrebe mehanizma prilagodbe iz članka UNPRO.2.1. [Financijski uvjeti] stavka 8.

               4.Ako su ispunjeni uvjeti iz članka UNPRO.3.3. [Prekid sudjelovanja u programu u slučaju znatne izmjene programa Unije] stavka 1. točke (b), Ujedinjena Kraljevina može prekinuti svoje sudjelovanje u programu ili aktivnosti Unije iz Protokola I. u skladu s člankom UNPRO 3.3. [Prekid sudjelovanja u programu u slučaju znatne izmjene programa Unije] stavcima od 2. do 6.

               Poglavlje 2.: Dobro financijsko upravljanje

               Članak UNPRO.4.X-1.: Područje primjene

               Ovo poglavlje primjenjuje se na programe Unije te aktivnosti i usluge u okviru programa Unije iz protokola I. i II.

               Odjeljak 1.: Zaštita financijskih interesa i povrat sredstava

               Članak UNPRO.4.X.: Provedba aktivnosti za potrebe dobrog financijskog upravljanja

               Za potrebe primjene ovog poglavlja tijela Ujedinjene Kraljevine i Unije iz ovog poglavlja blisko surađuju u skladu sa svojim zakonima i propisima.

               Službenici i istražna tijela Unije postupaju u skladu s pravom Ujedinjene Kraljevine kad svoje dužnosti obavljaju na državnom područje Ujedinjene Kraljevine.

               Članak UNPRO.4.1.: Preispitivanja i revizije

               1.Unija ima pravo provoditi, kako je predviđeno u relevantnim sporazumima o financiranju ili ugovorima i u skladu s primjenjivim propisima jedne ili više institucija Unije, tehničke, znanstvene, financijske ili druge vrste preispitivanja i revizija u prostorijama svake fizičke osobe s boravištem u Ujedinjenoj Kraljevini ili pravnom osobom sa sjedištem u Ujedinjenoj Kraljevini koja prima sredstva Unije te bilo koje treće strane koja je uključena u izvršenje sredstava Unije s boravištem ili sjedištem u Ujedinjenoj Kraljevini. Takva preispitivanja i revizije mogu provoditi službenici institucija i tijela Unije, posebno Europske komisije i Europskog revizorskog suda, ili druge osobe koje je ovlastila Europska komisija u skladu s pravom Unije.

               2.Službenici institucija i tijela Unije, posebno službenici Europske komisije i Europskog revizorskog suda, kao i druge osobe koje je ovlastila Europska komisija, imaju odgovarajući pristup lokacijama, radovima i dokumentima (u elektroničkom ili u papirnatom obliku, ili u oba oblika) te svim informacijama potrebnima za provedbu takvih preispitivanja i revizija, kako je navedeno u stavku 1. Takav pristup uključuje pravo na dobivanje fizičkih ili elektroničkih preslika i izvadaka iz bilo kojeg dokumenta ili sadržaja bilo kojeg podatkovnog medija u posjedu fizičkih ili pravnih osoba koje su predmet revizije ili treće strane koja je predmet revizije.

               3.Kako bi mogli izvršavati svoje dužnosti iz ovog članka, službenicima i drugim osobama iz stavka 2. Ujedinjena Kraljevina ne uskraćuje pravo ulaska u Ujedinjenu Kraljevinu ni pristup prostorijama osoba koje su predmet revizije niti za to postavlja prepreke.

               4.Neovisno o suspenziji ili prekidu sudjelovanja Ujedinjene Kraljevine u programu ili aktivnosti, potpunoj ili djelomičnoj suspenziji odredaba ovog dijela i/ili Protokola I. ili prestanku primjene ovog Sporazuma, preispitivanja i revizije mogu se provoditi i nakon datuma od kada relevantna suspenzija ili prekid proizvode pravne učinke, pod uvjetima utvrđenima u primjenjivim aktima barem jedne institucije Unije i kako je predviđeno u relevantnim sporazumima o financiranju ili ugovorima u vezi s bilo kojom pravnom obvezom kojom se izvršava proračun Unije, a koju je Unija sklopila prije datuma od kada relevantna suspenzija ili prekid proizvode pravne učinke.

               Članak UNPRO.4.2.: Borba protiv nepravilnosti, prijevara i drugih kaznenih djela koja utječu na financijske interese Unije

               1.Europska komisija i Europski ured za borbu protiv prijevara (OLAF) ovlašteni su provoditi administrativne istrage, uključujući provjere i inspekcije na terenu, na državnom području Ujedinjene Kraljevine. Europska komisija i OLAF djeluju u skladu s aktima Unije kojima se uređuju te provjere, inspekcije i istrage.

               2.Nadležna tijela Ujedinjene Kraljevine u razumnom roku obavješćuju Europsku komisiju ili OLAF o svakoj uočenoj činjenici ili sumnji koja se odnosi na nepravilnost, prijevaru ili drugu nezakonitu aktivnost koja utječe na financijske interese Unije.

               3.Provjere i inspekcije na terenu mogu se provoditi u prostorima bilo koje fizičke osobe s boravištem u Ujedinjenoj Kraljevini ili pravne osobe sa sjedištem u Ujedinjenoj Kraljevini koje primaju sredstva Europske unije na temelju sporazuma o financiranju, kao i prostorima bilo koje treće strane s boravištem ili sjedištem u Ujedinjenoj Kraljevini uključene u izvršavanje sredstava Europske unije na temelju sporazuma o financiranju . Takve kontrole i preglede priprema i provodi Europska komisija ili OLAF u bliskoj suradnji s nadležnim tijelom Ujedinjene Kraljevine koje odredi Ujedinjena Kraljevina. Kako bi moglo pružiti pomoć, to se nadležno tijelo u razumnom roku prije provjera i inspekcija obavješćuje o predmetu, svrsi i pravnoj osnovi tih provjera i inspekcija. U tu svrhu službenici nadležnih tijela Ujedinjene Kraljevine mogu sudjelovati u provjerama i inspekcijama na terenu.

               4.Službenici Europske komisije i OLAF-a imaju pristup svim informacijama i dokumentaciji (u elektroničkom ili papirnatom obliku, ili u oba oblika), uključujući računalne podatke, o operacijama iz stavka 3., koje su potrebne za pravilnu provedbu provjera i inspekcija na terenu. Službenici Europske komisije i OLAF-a mogu kopirati relevantne dokumente.

               5.Europska komisija ili OLAF i nadležna tijela Ujedinjene Kraljevine odlučuju na pojedinačnoj osnovi o tome hoće li zajednički provoditi provjere i inspekcije na terenu, među ostalim u slučajevima u kojima su obje stranke nadležne za provedbu istraga.

               6.Ako se osoba, subjekt ili treća strana koji su predmet inspekcije na terenu usprotive provjeri ili inspekciji na terenu, tijela Ujedinjene Kraljevine, postupajući u skladu s nacionalnim pravilima i propisima, pružaju odgovarajuću pomoć Europskoj komisiji ili OLAF-u kako bi im se omogućilo da obave svoju dužnost provođenja provjere ili inspekcije na terenu. Takva pomoć uključuje poduzimanje odgovarajućih mjera predostrožnosti u skladu s nacionalnim pravom, uključujući mjere radi zaštite dokaza.

               7.Europska komisija ili OLAF obavješćuju nadležna tijela Ujedinjene Kraljevine o rezultatima takvih provjera i inspekcija. Konkretno, Europska komisija ili OLAF u najkraćem mogućem roku izvješćuju nadležno tijelo Ujedinjene Kraljevine o svim činjenicama ili sumnjama koje se odnose na nepravilnost otkrivenu tijekom provjere ili inspekcije na terenu.

               8.Ne dovodeći u pitanje primjenu prava Ujedinjene Kraljevine, Europska komisija u skladu sa zakonodavstvom Unije može izreći administrativne mjere i sankcije pravnim ili fizičkim osobama koje sudjeluju u provedbi programa ili aktivnosti.

               9.U svrhu pravilne provedbe ovog članka, Europska komisija ili OLAF i nadležna tijela Ujedinjene Kraljevine redovito razmjenjuju informacije i, na zahtjev jedne od stranaka ovog Sporazuma, međusobno se savjetuju, osim ako je to zabranjeno zakonodavstvom Unije ili zakonima i pravom Ujedinjene Kraljevine.

               10.Kako bi se olakšala učinkovita suradnja i razmjena informacija s OLAF-om, Ujedinjena Kraljevina određuje kontaktnu točku.

               11.Razmjena informacija između Europske komisije ili OLAF-a i nadležnih tijela Ujedinjene Kraljevine mora biti u skladu s primjenjivim zahtjevima o povjerljivosti. Osobni podaci uključeni u razmjenu informacija zaštićeni su u skladu s primjenjivim pravilima.

               12.Ne dovodeći u pitanje primjenjivost članka LAW.MUTAS.114. [Definicija nadležnog tijela], ako državljani Ujedinjene Kraljevine ili fizičke osobe s boravištem u Ujedinjenoj Kraljevini ili pravni subjekti s poslovnim nastanom u Ujedinjenoj Kraljevini primaju financijska sredstva Unije u okviru programa i aktivnosti Unije navedenih u Protokolu I., izravno ili neizravno, uključujući u vezi s bilo kojom trećom stranom uključenom u provedbu takvog financiranja Unije, tijela Ujedinjene Kraljevine surađuju s tijelima Unije ili tijelima država članica Unije odgovornima za istragu, kazneni progon i podizanje optužnice protiv počiniteljâ i sudionikâ kaznenih djela koja utječu na financijske interese Europske unije u skladu s primjenjivim zakonodavstvom i međunarodnim instrumentima, kako bi im se omogućilo obavljanje njihovih dužnosti.

               Članak UNPRO.4.3.: Izmjene članaka UNPRO.0.1., UNPRO.4.X-1., UNPRO.4.1. [Preispitivanja i revizije] i UNPRO.4.2 [Borba protiv nepravilnosti, prijevara i drugih kaznenih djela koja utječu na financijske interese Unije]

               Posebni odbor za sudjelovanje u programima Unije može izmijeniti članke UNPRO.4.1. [Preispitivanja i revizije] i UNPRO.4.2 [Borba protiv nepravilnosti, prijevara i drugih kaznenih djela koja utječu na financijske interese Unije], posebno kako bi se u obzir uzele izmjene akata jedne ili više institucija Unije.

               Posebni odbor za sudjelovanje u programima Unije može izmijeniti članak UNPRO.0.1. [Područje primjene] i članak UNPRO.4.X-1. [Područje primjene] kako bi se proširila primjena ovog poglavlja na druge programe, aktivnosti i usluge Unije.

               Članak UNPRO.4.4.: Povrat sredstava i izvršenje

               1.Odluke koje donese Europska komisija, kojima se pravnim ili fizičkim osobama koje nisu države nameće novčana obveza u vezi s bilo kojim potraživanjima koja proizlaze iz programa, aktivnosti, djelovanja ili projekata Unije, izvršive su u Ujedinjenoj Kraljevini. Nacionalno tijelo, koje je Ujedinjena Kraljevina odredila u tu svrhu, prilaže odluci potvrdu o izvršivosti, pri čemu se ne zahtijeva nikakva druga formalnost osim provjere vjerodostojnosti odluke. Ujedinjena Kraljevina obavješćuje Komisiju i Sud Europske unije o nacionalnom tijelu koje je odredila. U skladu s člankom UNPRO.5.1. [Komunikacija i razmjena informacija], Europska komisija o takvim izvršivim odlukama ima pravo izravno obavijestiti osobe s boravištem i pravnim subjektima sa sjedištem u Ujedinjenoj Kraljevini. Te se odluke izvršavaju u skladu s pravom Ujedinjene Kraljevine.

               2.Presude i rješenja Suda Europske unije doneseni na temelju primjene klauzule o arbitraži sadržane u ugovoru ili sporazumu koji se odnose na programe ili aktivnosti Unije ili njihove dijelove u skladu s Protokolom I. izvršive su u Ujedinjenoj Kraljevini na isti način kao i odluke Europske komisije iz stavka 1. ovog članka.

               3.Sud Europske unije nadležan je za preispitivanje zakonitosti odluka Komisije iz stavka 1. ni za suspenziju izvršenja takvih odluka. Međutim, sudovi Ujedinjene Kraljevine nadležni su za pritužbe u pogledu navodne nepravilne provedbe izvršenja.

               Odjeljak 2.: Druga pravila za provedbu programâ Unije

               Članak UNPRO.5.1.: Komunikacija i razmjena podataka

               Institucije i tijela Unije uključeni u provedbu programâ ili aktivnosti Unije ili u kontrolu nad takvim programima ili aktivnostima imaju pravo izravno komunicirati, među ostalim putem elektroničkih sustava razmjene, sa svakom fizičkom osobom s boravištem u Ujedinjenoj Kraljevini ili pravnom osobom sa sjedištem u Ujedinjenoj Kraljevini koja prima sredstva Unije te s bilo kojom trećom stranom koja je uključena u izvršenje sredstava Unije s boravištem ili sjedištem u Ujedinjenoj Kraljevini. Takve osobe, subjekti i treće strane mogu izravno dostaviti institucijama i tijelima Unije sve relevantne informacije i dokumentaciju koje su dužni dostaviti na temelju zakonodavstva Europske unije koje se primjenjuje na program ili aktivnost Unije ili ugovora odnosno sporazuma o financiranju sklopljenih radi provedbe tog programa ili te aktivnosti.

               Članak UNPRO.5.2.: Suradnja u području statistike

               EUROSTAT i Statističko tijelo Ujedinjene Kraljevine mogu uspostaviti aranžman kojim se omogućuje suradnja u relevantnim statističkim pitanjima i koji uključuje da EUROSTAT, uz suglasnost Statističkog tijela Ujedinjene Kraljevine, dostavlja statističke podatke o Ujedinjenoj Kraljevini za potrebe ovog dijela, uključujući, posebno, podatke o BDP-u Ujedinjene Kraljevine.

               Poglavlje 3.: Pristup Ujedinjene Kraljevine uslugama u okviru programâ Unije

                  Članak UNPRO.6.: Pravila o pristupu uslugama

               1.Ako ne sudjeluje u programu ili aktivnosti Unije u skladu s poglavljem 1. [Sudjelovanje Ujedinjene Kraljevine u programima Unije] ovog dijela, Ujedinjena Kraljevina ipak može imati pristup uslugama koje se pružaju u okviru programa i aktivnosti Unije pod uvjetima utvrđenima u ovom Sporazumu, temeljnim aktima i svim drugim pravilima koja se odnose na provedbu programa i aktivnosti Unije.

               2.Protokolom II. [Pristup Ujedinjene Kraljevine uslugama u okviru programâ i aktivnosti Unije] prema potrebi:

               (a)utvrđuju se usluge u okviru programa i aktivnosti Unije kojima Ujedinjena Kraljevina i subjekti iz Ujedinjene Kraljevine imaju pristup;

               (b)utvrđuju se posebni uvjeti za pristup Ujedinjene Kraljevine i subjekata iz Ujedinjene Kraljevine. Ti uvjeti moraju biti u skladu s uvjetima utvrđenima u ovom Sporazumu i u temeljnim aktima;

               (c)ako je primjenjivo, utvrđuje se financijski doprinos Ujedinjene Kraljevine ili doprinos u naravi za uslugu koja se pruža u okviru takvih programa i aktivnosti Unije.

               3.Posebni odbor za sudjelovanje u programima Unije donosi i može izmijeniti Protokol II.

               4.Ujedinjena Kraljevina te javni i privatni vlasnici i operateri svemirskih letjelica koji djeluju u Ujedinjenoj Kraljevini ili iz nje imaju pristup uslugama koje se pružaju na temelju članka 5.1. Odluke br. 541/2014 u skladu s člankom 5.2. ove Odluke dok odredbe o sličnom pristupu ne budu uključene u Protokol II. ili do 31. prosinca 2021.

               Poglavlje 4.: [Preispitivanja]

               Članak UNPRO.7.: [Klauzula o preispitivanjima]

               Četiri godine od početka primjene protokola I. i II. Posebni odbor za sudjelovanje u programima Unije preispituje provedbu tih protokola na temelju podataka o sudjelovanju pravnih subjekata iz Ujedinjene Kraljevine u neizravnim i izravnim djelovanjima u okviru programa, dijelova programa, aktivnosti i usluga obuhvaćenih protokolima I. i II.

               Na zahtjev bilo koje stranke Posebni odbor za sudjelovanje u programima Unije raspravlja o promjenama ili predloženim promjenama koje utječu na uvjete sudjelovanja Ujedinjene Kraljevine u bilo kojem od programa ili dijelova programa, aktivnosti i usluga navedenih u protokolima I. i II. te, prema potrebi, može predložiti odgovarajuće mjere u okviru područja primjene ovog Sporazuma.

               Poglavlje 5.: Naknada za sudjelovanje u godinama od 2021. do 2026.

               Članak UNPRO.8.: Naknada za sudjelovanje u godinama od 2021. do 2026.

               Naknada za sudjelovanje iz članka UNPRO.2.1. [Financijski uvjeti] stavka 4. ima sljedeću vrijednost u godinama od 2021. do 2026.:

               — u 2021.: 0,5 %

               — u 2022.: 1 %;

               — u 2023.: 1,5 %;

               — u 2024.: 2 %;

               — u 2025.: 2,5 %;

               — u 2026.: 3 %.

               ŠESTI DIO: RJEŠAVANJE SPOROVA I HORIZONTALNE ODREDBE

               Glava I.: Rješavanje sporova

               Poglavlje 1.: Opće odredbe

               Članak INST.9.: Cilj

               Cilj je ove glave utvrditi djelotvoran i učinkovit mehanizam za izbjegavanje i rješavanje svih sporova između stranaka o tumačenju i primjeni ovog Sporazuma i dopunskih sporazuma kako bi se pronašlo sporazumno rješenje kad god je to moguće.

               Članak INST.10.: Opseg

               1.
                     Ova se glava primjenjuje, podložno stavcima 2., 3., 4. i 5., na sporove između stranaka o tumačenju i primjeni odredaba ovog Sporazuma ili bilo kojeg dopunskog sporazuma („obuhvaćene odredbe”).

               2.
                     Obuhvaćene odredbe uključuju sve odredbe ovog Sporazuma i svih dopunskih sporazuma, uz iznimku:

               (a)drugog dijela prvog naslova glave I. članka GOODS.17. [Mjere za zaštitu trgovine] stavaka od 1. do 6. i članka GOODS.21. [Kulturna dobra];

               (b)Priloga TBT-X. [Lijekovi].

               (c)drugog dijela prvog naslova glave VII. [Mala i srednja poduzeća];

               (d)drugog dijela prvog naslova glave X. [Dobra regulatorna praksa i regulatorna suradnja];

               (e)drugog dijela prvog naslova glave XI. [Jednaki uvjeti za otvoreno i pošteno tržišno natjecanje i održivi razvoj] poglavlja I. [Opće odredbe] članka LPFS.1.1. [Načela i ciljevi] stavaka 1., 2. i 4., članka LPFS.1.2. [Pravo na regulaciju, predostrožni pristup i znanstvene i tehničke informacije] stavaka 1. i 3., poglavlja II. [Politika tržišnog natjecanja], poglavlja II. [Kontrola subvencija] članaka LPFS.3.9. [Neovisno tijelo i suradnja] i LPFS.3.10. [Sudovi], poglavlja 5. [Oporezivanje] te poglavlja 9. [Horizontalne i institucijske odredbe] članka LPFS.9.4. [Uravnoteženje] stavka od 4. do 9.;

               (f)trećeg dijela [Izvršavanje zakonodavstva i pravosudna suradnja u kaznenim stvarima], među ostalim i kad se primjenjuje u vezi sa situacijama reguliranama drugim odredbama ovog Sporazuma;

               (g)četvrtog dijela [Tematska suradnja];

               (h)šestog dijela [Rješavanje sporova i horizontalne odredbe] glave II. [Osnova za suradnju];

               (i)sedmog dijela članka FINPROV.10.A [Privremena odredba o prijenosu osobnih podataka Ujedinjenoj Kraljevini]; i

               (j)Sporazuma o sigurnosnim postupcima za razmjenu i zaštitu klasificiranih podataka;

               3.
                     Stranka se može obratiti Vijeću za partnerstvo radi rješavanja spora u pogledu obveza koje proizlaze iz odredaba iz stavka 2.

               4.
                     Članak INST.X.11. [Isključivost] primjenjuje se na odredbe iz stavka 2.

               5.
                     Neovisno o stavcima 1. i 2., ova glava ne primjenjuje se na sporove o tumačenju i primjeni odredaba Protokola o koordinaciji socijalne sigurnosti ili njegovih priloga u pojedinačnim slučajevima.

               Članak INST.11.: Isključivost

               Stranke se obvezuju da međusobne sporove o tumačenju i primjeni odredaba ovog Sporazuma ili bilo kojeg dopunskog sporazuma neće upućivati drugim mehanizmima za rješavanje sporova osim mehanizama predviđenih ovim Sporazumom.

               Članak INST.12.: Odabir suda u slučaju u osnovi istovrijedne obveze na temelju drugog međunarodnog sporazuma

               1.
                     U slučaju spora u vezi s određenom mjerom kojom se navodno krši obveza na temelju ovog Sporazuma ili nekog dopunskog sporazuma i u osnovi istovrijedna obveza na temelju drugog međunarodnog sporazuma čije su potpisnice obje stranke, uključujući Sporazum o WTO-u, stranka koja traži ispravljanje povrede odabire sud pred kojim će se spor rješavati.

               2.
                     Nakon što stranka odabere sud i pokrene postupak rješavanja spora na temelju ove glave ili na temelju drugog međunarodnog sporazuma, ta stranka u pogledu određene mjere iz stavka 1. ne pokreće postupke rješavanja spora na temelju nekog drugog sporazuma, osim ako sud kojemu se najprije obratila zbog postupovnih razloga ili razloga povezanih s nadležnošću uspije donijeti odluku.

               3.
                     Za potrebe ovog članka:

               (a)smatra se da je postupak za rješavanje spora na temelju ove glave pokrenut zahtjevom stranke za osnivanje arbitražnog tijela prema članku INST.14. [Arbitražni postupci];

               (b)smatra se da je postupak za rješavanje spora u okviru Sporazuma o WTO-u pokrenut zahtjevom stranke za osnivanje vijeća prema članku 6. Dogovora o pravilima i postupku za rješavanje sporova WTO-a; i

               (c)smatra se da su postupci rješavanja sporova na temelju bilo kojeg drugog sporazuma pokrenuti ako su pokrenuti u skladu s relevantnim odredbama tog sporazuma.

               4.
                     Ne dovodeći u pitanje stavak 2., ništa u ovom Sporazumu li bilo kojem dopunskom sporazumu ne sprečava stranku da suspendira obveze koje je odobrilo Tijelo za rješavanje sporova WTO-a ili koje su odobrene u okviru postupaka rješavanja sporova iz drugog međunarodnog sporazuma kojeg su stranke potpisnice. Na Sporazum o WTO-u ili bilo koji drugi međunarodni sporazum stranaka ne poziva se kako bi se stranku spriječilo da suspendira obveze iz ove glave.

               Poglavlje 2.: Postupak

               Članak INST.13.: Savjetovanja

               1.
                     Ako stranka („stranka koja podnosi pritužbu”) smatra da je druga stranka („tužena stranka”) prekršila obvezu iz ovog Sporazuma ili bilo kojeg dopunskog sporazuma, stranke to nastoje riješiti pokretanjem savjetovanja u dobroj vjeri radi postizanja sporazumnog rješenja.

               2.
                     Stranka koja podnosi pritužbu može zatražiti savjetovanje dostavom pisanog zahtjeva tuženoj stranci. Stranka koja podnosi pritužbu u svojem pisanom zahtjevu navodi razloge za zahtjev, uključujući utvrđivanje spornih mjera i pravne osnove za zahtjev, te obuhvaćene odredbe koje smatra primjenjivima.

               3.
                     Tužena stranka na zahtjev odgovara bez odgode, a u svakom slučaju najkasnije deset dana nakon datuma njegova podnošenja. Savjetovanje se održava u roku od 30 dana od datuma podnošenja zahtjeva, uz osobnu nazočnost sudionika ili bilo kojim drugim sredstvom komunikacije o kojem se stranke dogovore. Ako se održava uz osobnu nazočnost sudionika, savjetovanje se održava na području tužene stranke, osim ako su stranke dogovorile drukčije.

               4.
                     Savjetovanje se smatra zaključenim u roku od 30 dana od dana dostave zahtjeva, osim ako se stranke dogovore da će ga nastaviti.

               5.
                     Savjetovanje o hitnim pitanjima, uključujući ona koja se odnose na kvarljivu robu ili sezonsku robu ili usluge, održava se u roku od 20 dana od dana dostave zahtjeva. Smatra se da je savjetovanje zaključeno u roku od 20 dana, osim ako se stranke dogovore da će ga nastaviti.

               6.
                     Svaka stranka dostavlja dostatne činjenice kako bi se omogućilo potpuno ispitivanje sporne mjere, uključujući ispitivanje mogućeg utjecaja te mjere na primjenu ovog Sporazuma ili bilo kojeg dopunskog sporazuma. Svaka stranka nastoji osigurati sudjelovanje zaposlenika nadležnih tijela koji su stručnjaci za temu savjetovanja.

               7.
                     Za svaki spor koji se odnosi na područje izvan drugog dijela prvog naslova glava od I. do VII., glave VIII. četvrtog poglavlja [Energenti i sirovine], glava od IX. do XII. ili drugog dijela naslova šestog, na zahtjev stranke koja podnosi pritužbu savjetovanja iz stavka 3. ovog članka održavaju se u okviru posebnog odbora ili Vijeća za partnerstvo. Posebni odbor može u svakom trenutku odlučiti uputiti predmet Vijeću za partnerstvo. Vijeće za partnerstvo može i samo preuzeti rješavanje tog predmeta. Posebni odbor ili, ovisno o slučaju, Vijeće za partnerstvo, spor može riješiti odlukom. Primjenjuju se rokovi iz stavka 3. ovog članka. Mjesto održavanja sastanaka uređeno je poslovnikom posebnog odbora ili, ovisno o slučaju, Vijeća za partnerstvo.

               8.
                     Savjetovanja, a posebno sve informacije koje se smatraju povjerljivima i stajališta koja su stranke zauzele tijekom savjetovanja, povjerljive su prirode i njima se ne dovode u pitanje prava bilo koje stranke u bilo kojem daljnjem postupku.

               Članak INST.14.: Arbitražni postupak

               1.
                     Stranka koja je uložila pritužbu može zatražiti osnivanje arbitražnog tijela ako:

               (a)ako druga stranka ne odgovori na zahtjev za savjetovanje u roku od deset dana od njegova dostavljanja;

               (b)savjetovanja se ne održavaju u rokovima iz članka INST.13. [Savjetovanja] stavaka 3., 4. ili 5.;

               (c)ako se stranke slože da neće održati savjetovanje; ili

               (d)ako je savjetovanje okončano bez postizanja uzajamno dogovorenog rješenja.

                2.
                     Zahtjev za osnivanje arbitražnog tijela podnosi se kao pisani zahtjev koji se dostavlja tuženoj stranci. Stranka koja podnosi pritužbu u svojem zahtjevu izričito navodi spornu mjeru i objašnjava kako ta mjera predstavlja povredu obuhvaćenih odredaba na način koji je dostatan za jasno iznošenje pravne osnove za pritužbu.

               Članak INST.15.: Osnivanje arbitražnog tijela

               1.
                     Arbitražno tijelo sastoji se od tri arbitra.

               2.
                     Najkasnije 10 dana od datuma podnošenja zahtjeva za osnivanje arbitražnog tijela stranke se savjetuju radi postizanja dogovora o sastavu arbitražnog tijela.

               3.
                     Ako stranke ne postignu dogovor o sastavu arbitražnog tijela u roku predviđenom u stavku 2., svaka stranka imenuje arbitra s potpopisa za tu stranku utvrđenog u skladu s člankom INST.27. [Popisi arbitara] najkasnije pet dana od isteka roka predviđenog u stavku 2. ovog članka. Ako stranka u tom roku ne imenuje arbitra sa svojeg potpopisa, supredsjednik Vijeća za partnerstvo iz stranke koja podnosi pritužbu najkasnije pet dana od isteka tog roka ždrijebom odabire arbitra s potpopisa stranke koja nije imenovala arbitra. Supredsjednik Vijeća za partnerstvo iz stranke koja podnosi pritužbu može delegirati takav odabir arbitra ždrijebom.

               4.
                     Ako se stranke ne dogovore o predsjedniku arbitražnog tijela u roku predviđenom u stavku 2. ovog članka, supredsjednik Vijeća za partnerstvo iz stranke koja podnosi pritužbu najkasnije pet dana od isteka tog roka ždrijebom odabire predsjednika arbitražnog tijela s potpopisa predsjednika sastavljenog na temelju članka INST.27. [Popisi arbitara]. Supredsjednik Vijeća za partnerstvo iz stranke koja podnosi pritužbu može delegirati takav odabir predsjednika arbitražnog tijela ždrijebom.

               5.
                     Ako u trenutku odabira na temelju stavka 3. ili 4. ovog članka bilo koji od popisa predviđenih člankom INST.27. [Popisi arbitara] nije utvrđen ili ne sadržava dostatan broj imena, arbitri se odabiru ždrijebom među osobama koje su službeno predložile jedna stranka ili obje stranke na temelju Priloga INST-X. [Poslovnik].

               6.
                     Datum osnivanja arbitražnog tijela jest datum na koji je zadnji od tri arbitra obavijestio stranke da prihvaća svoje imenovanje u skladu s Prilogom INST-X. [Poslovnik].

               Članak INST.16.: Zahtjevi u pogledu arbitara

               1.Svi arbitri:

               (a)moraju dokazati stručnost u području prava i međunarodne trgovine, među ostalim o posebnim pitanjima obuhvaćenima drugim dijelom prvim poglavljem [Trgovina] glavama od I. do VII., glavom VIII. četvrtim poglavljem [Energenti i sirovine], glavama od IX. do XII. ili drugim dijelom šestim naslovom [Ostale odredbe], ili u području prava i o bilo kojoj drugoj temi obuhvaćenoj ovim Sporazumom i bilo kojim dopunskim sporazumom te, u slučaju predsjednika, imati i iskustvo u postupcima rješavanja sporova;

               (b)ne smiju biti povezani s nijednom strankom niti primati naputke od nijedne stranke;

               (c)moraju nastupati u vlastito ime i ne smiju primati naputke ni od jedne organizacije ili vlade u pogledu pitanja povezanih sa sporom; i

               (d)moraju postupati u skladu s Prilogom INST-X. [Kodeks ponašanja].]

               2.
                     Svi su arbitri osobe čija je neovisnost neupitna, koje imaju kvalifikacije potrebne za imenovanje na visoku sudačku dužnost u svojim zemljama ili koje su priznati pravni stručnjaci.

               3.
                     S obzirom na predmet određenog spora, stranke se mogu dogovoriti o odstupanju od zahtjeva navedenih u stavku 1. točki (a).

               Članak INST.17.: Zadaće arbitražnog tijela

               Arbitražno tijelo:

               (a)objektivno ocjenjuje pitanje koje rješava, uključujući objektivno ocjenjivanje činjenica predmeta te primjenjivost obuhvaćenih primjedaba i usklađenost dotičnih mjera s njima;

               (b)u svojim odlukama i pravorijecima navodi činjenične i pravne zaključke i obrazloženje svih zaključaka koje donese; i

               (c)redovito se savjetuje sa strankama i pruža odgovarajuće prilike za postizanje sporazumnog rješenja.

               Članak INST.18.: Opis poslova

               1.
                     Osim ako se stranke dogovore drukčije najkasnije pet dana od dana osnivanja arbitražnog tijela, opis je poslova arbitražnog tijela sljedeći:

               „ispitati, s obzirom na relevantne obuhvaćene odredbe ovog Sporazuma ili dopunskog sporazuma, pitanje iz zahtjeva za osnivanje arbitražnog tijela, utvrditi usklađenost sporne mjere s odredbama iz članka INST.10. [Područje primjene] i donijeti pravorijek u skladu s člankom INST.20. [Pravorijek arbitražnog tijela]”.

               2.
                     Ako se stranke dogovore o drugom opisu poslova osim onog iz stavka 1., o dogovorenom opisu poslova obavješćuju arbitražno tijelo u roku iz stavka 1.

               Članak INST.19.: Hitni postupci

               1.
                     Ako stranka to zatraži, arbitražno tijelo najkasnije 10 dana nakon datuma svojeg osnivanja odlučuje o tome bavi li se predmet hitnim pitanjima.

               2.
                     U hitnim slučajevima primjenjivi rokovi utvrđeni u članku INST.20. [Pravorijek arbitražnog tijela] upola su kraći od rokova propisanih u tom članku.

               Članak INST.20.: Pravorijek arbitražnog tijela

               1.
                     Arbitražno tijelo strankama podnosi privremeno izvješće najkasnije 100 dana od dana osnivanja arbitražnog tijela. Ako arbitražno tijelo smatra da taj rok nije moguće ispuniti, predsjednik arbitražnog tijela o tome u pisanom obliku obavješćuje stranke, navodeći razloge za odgodu i datum na koji arbitražno tijelo namjerava dostaviti svoje privremeno izvješće. Arbitražno tijelo strankama ni u kojim okolnostima ne smije dostaviti privremeno izvješće u roku dužem od 130 dana od dana osnivanja arbitražnog tijela.

               2.
                     Svaka stranka može, u roku od 14 dana od dostave privremenog izvješća, arbitražnom tijelu dostaviti pisani zahtjev za preispitivanje konkretnih aspekata tog izvješća. Stranka može dati primjedbe na zahtjev druge stranke u roku od šest dana od dostave zahtjeva.

               3.
                     Ako se u roku iz stavka 2. ne dostavi pisani zahtjev za preispitivanje konkretnih aspekata privremenog izvješća, privremeno izvješće postaje pravorijek arbitražnog tijela.

               4.
                     Arbitražno tijelo strankama donosi svoj pravorijek u roku od 130 dana od dana osnivanja arbitražnog tijela. Ako arbitražno tijelo smatra da taj rok nije moguće ispuniti, njegov predsjednik o tome u pisanom obliku obavješćuje stranke, navodeći razloge za odgodu i datum na koji arbitražno tijelo namjerava donijeti svoj pravorijek. Arbitražno tijelo ni u kojim okolnostima ne smije donijeti svoj pravorijek u roku dužem od 160 dana od dana osnivanja arbitražnog tijela.

               5.
                     Pravorijek uključuje raspravu o svim pisanim zahtjevima stranaka u vezi s privremenim izvješćem i jasno odgovara na primjedbe stranaka.

               6. Podrazumijeva se da se „pravorijek” ili „pravorijeci” iz članaka INST.17. [Zadaće arbitražnog tijela], INST.18. [Opis poslova], INST.28. [Zamjena arbitara] i članka INST.29. [Pravorijeci i odluke arbitražnog tijela] stavaka 1., 3., 4. i 6. smatraju upućivanjem koje uključuje privremeno izvješće arbitražnog tijela.

               Poglavlje 3.: Postupanje u skladu s pravorijekom

               Članak INST.21.: Mjere za postupanje u skladu s pravorijekom

               1.
                     Ako arbitražno tijelo u svojem pravorijeku iz članka INST.20. [Pravorijek arbitražnog tijela] stavka 1. utvrdi da je tužena stranka prekršila obvezu iz ovog Sporazuma ili bilo kojeg dopunskog sporazuma, ta stranka poduzima potrebne mjere kako bi odmah postupila u skladu s pravorijekom arbitražnog tijela i uskladila se s obuhvaćenim odredbama.

               2.
                     Tužena stranka najkasnije 30 dana nakon dostave pravorijeka dostavlja obavijest stranci koja podnosi pritužbu o mjerama koje je poduzela ili koje namjerava poduzeti kako bi postupila u skladu s pravorijekom.

               Članak INST.22.: Razuman rok

               1.
                     Ako nije moguće odmah postupiti u skladu s pravorijekom, tužena stranka najkasnije 30 od donošenja pravorijeka iz članka INST.20. [Pravorijek arbitražnog tijela] stavka 1. dostavlja obavijest stranci koja podnosi pritužbu o razumnom roku koji će joj biti potreban za usklađivanje s pravorijekom iz članka INST.20. [Pravorijek arbitražnog tijela] stavka 1. Stranke se nastoje dogovoriti o trajanju razumnog roka za usklađivanje.

               2.
                     Ako se stranke ne dogovore o razumnom roku, stranka koja podnosi pritužbu može najranije 20 dana nakon dostave obavijesti iz stavka 1. uputiti pisani zahtjev izvornom arbitražnom tijelu da odredi razumni rok. Arbitražno tijelo strankama dostavlja svoj pravorijek u roku od 20 dana od dana dostave zahtjeva.

               3.
                     Tužena stranka dostavlja stranci koja podnosi pritužbu pisanu obavijest o svojem napretku u postupanju u skladu s pravorijekom iz članka INST.20. [Pravorijek arbitražnog tijela] stavka 1. najmanje mjesec dana prije isteka razumnog roka.

               4.
                     Stranke mogu dogovoriti produljenje razumnog roka.

               Članak INST.23.: Preispitivanje postupanja

               1.
                     Tužena stranka najkasnije na dan isteka razumnog roka dostavlja obavijest stranci koja podnosi pritužbu o svakoj mjeri koju je poduzela kako bi postupila u skladu s pravorijekom iz članka INST.20. [Pravorijek arbitražnog tijela] stavka 1.

               2.
                     Ako se stranke ne slažu oko postojanja ili usklađenosti s obuhvaćenim odredbama bilo koje mjere poduzete radi postupanja u skladu s pravorijekom, stranka koja podnosi pritužbu može u pisanom obliku uputiti zahtjev izvornom arbitražnom tijelu radi odlučivanja o tom pitanju. U zahtjevu se navodi svaka sporna mjera i objašnjava kako ta mjera predstavlja povredu obuhvaćenih odredaba na način koji je dostatan za jasno iznošenje pravne osnove za pritužbu. Arbitražno tijelo strankama dostavlja svoj pravorijek u roku od 45 dana od dana dostave zahtjeva.

               Članak INST.24.: Privremena pravna sredstva

               1.
                     Na zahtjev stranke koja podnosi pritužbu i nakon savjetovanja s njom, tužena stranka podnosi ponudu za privremenu kompenzaciju:

               (a)
                     ako tužena stranka dostavi obavijest stranci koja podnosi pritužbu da nije moguće postupiti u skladu s pravorijekom iz članka INST.20. [Pravorijek arbitražnog tijela] stavka 1.; ili

               (b)
                     ako tužena stranka ne dostavi obavijest o mjerama poduzetima radi usklađivanja u roku iz članka INST.21. [Mjere za postupanje u skladu s pravorijekom] ili prije isteka razumnog roka; ili

               (c)
                     ako arbitražno tijelo smatra da ne postoji mjera koja je poduzeta radi postupanja u skladu s pravorijekom ili da poduzeta mjera nije u skladu s obuhvaćenim odredbama.

               2.
                     U bilo kojoj od situacija iz stavka 1. točaka (a), (b) i (c), stranka koja podnosi pritužbu može tuženoj stranci dostaviti pisanu obavijest o tome da namjerava suspendirati primjenu obveza na temelju obuhvaćenih odredaba:

               (a) ako je stranka koja podnosi pritužbu odlučila ne podnijeti zahtjev u skladu sa stavkom 1.; ili

               (b)
                     ako se stranke ne dogovore o privremenoj kompenzaciji u roku od 20 dana od isteka razumnog roka ili donošenja odluke arbitražnog tijela na temelju članka INST.23. [Preispitivanje postupanja] ako je podnesen zahtjev na temelju stavka 1.

               Opseg suspenzije obveza navodi se u obavijesti.

               3.  Suspenzija obveza podliježe sljedećim uvjetima:

               (a) obveze iz drugog dijela četvrtog naslova [Koordinacija sustava socijalne sigurnosti i vize za kratke posjete], Protokola o koordinaciji sustava socijalne sigurnosti ili njegovih priloga ili petog dijela [Programi Unije] ne mogu se suspendirati na temelju ovog članka;

               (b) odstupajući od točke (a), obveze iz petog dijela [Programi Unije] mogu se suspendirati samo ako se pravorijek iz članka INST.20. [Pravorijek arbitražnog tijela] stavka 1. odnosi na tumačenje i provedbu petog dijela [Programi Unije];

               obveze izvan petog dijela [Programi Unije] ne mogu se suspendirati ako se pravorijek iz članka INST.20. [Pravorijek arbitražnog tijela] stavka 1. odnosi na tumačenje i provedbu petog dijela [Programi Unije]; i

               (d) obveze iz drugog dijela prvog naslova glave II. [Usluge i ulaganja] koje se odnose na financijske usluge ne mogu se suspendirati na temelju ovog članka, osim ako se pravorijek iz članka INST.20. [Pravorijek arbitražnog tijela] stavka 1. odnosi na tumačenje i provedbu obveza na temelju drugog dijela prvog naslova glave II. [Usluge i ulaganja] koje se odnose na financijske usluge.

               4.
                     Ako stranka i dalje ne postupa u skladu s odlukom arbitražnog vijeća osnovanog na temelju ranijeg sporazuma sklopljenog između stranaka, druga stranka može suspendirati obveze na temelju obuhvaćenih odredaba iz članka INST.10. [Područje primjene]. Uz iznimku pravila iz stavka 3. točke (a), sva pravila koja se odnose na privremena pravna sredstva u slučaju neusklađenosti i na preispitivanje takvih mjera uređuju se prethodnim sporazumom.

               5.
                     Opseg suspenzije obveza ne prelazi opseg istovjetan poništenju ili šteti uzrokovanoj kršenjem.

               6.
                     Ako arbitražno tijelo utvrdi kršenje drugog dijela prvog naslova [Trgovina] ili trećeg naslova [Cestovni prijevoz], suspenzija se može primijeniti u drugoj glavi naslova u kojem je tijelo utvrdilo povredu, posebno ako stranka koja podnosi pritužbu smatra da je takva suspenzija djelotvoran poticaj za postupanje u skladu s odlukom.

               7.
                     Ako je arbitražno tijelo utvrdilo kršenje drugog naslova [Zračni promet]:

               (a) stranka koja podnosi pritužbu trebala bi najprije pokušati suspendirati obveze iz iste glave u kojoj je arbitražno tijelo utvrdilo kršenje;

               (b) ako stranka koja podnosi pritužbu smatra da nije izvedivo ili učinkovito suspendirati obveze u odnosu na istu glavu u kojoj je vijeće utvrdilo povredu, može zatražiti suspenziju obveza iz istog naslova druge glave.

               8.
                     Ako arbitražno tijelo utvrdi kršenje drugog dijela prvog naslova [Trgovina], drugog naslova [Zračni promet], trećeg naslova [Cestovni prijevoz] ili petog naslova [Ribarstvo] i ako stranka koja podnosi pritužbu smatra da nije izvedivo ili učinkovito suspendirati obveze iz istog naslova u kojem je arbitražno tijelo utvrdilo kršenje te ako su okolnosti dovoljno teške, može zatražiti suspenziju obveza na temelju drugih obuhvaćenih odredaba.

               9.
                     U slučaju stavka 7. točke (b) i stavka 8., stranka koja podnosi pritužbu obrazlaže svoju odluku.

               10.
                     Stranka koja podnosi pritužbu može suspendirati obveze 10 dana nakon datuma dostave obavijesti iz stavka 2., osim ako je tužena stranka podnijela zahtjev na temelju stavka 11.

               11.
                     Ako tužena stranka smatra da opseg suspenzije obveza o kojoj je poslana obavijest prelazi opseg istovjetan poništenju ili šteti uzrokovanoj kršenjem ili da se nisu poštovala načela i postupci iz stavka 7. točke (b), stavka 8. ili  stavka 9., može dostaviti pisani zahtjev prvotnom arbitražnom tijelu prije isteka roka od 10 dana utvrđenog u stavku 10. radi odlučivanja o tom pitanju. Arbitražno tijelo strankama dostavlja svoju odluku o opsegu suspenzije obveza u roku od 30 dana od datuma zahtjeva. Obveze se ne suspendiraju dok arbitražno tijelo ne donese odluku. Suspenzija obveza mora biti u skladu s tom odlukom.

               12.
                     Arbitražno tijelo koji postupa u skladu sa stavkom 11. ne ispituje prirodu obveza koje treba suspendirati, nego utvrđuje prelazi li razina takve suspenzije razinu koja je jednaka poništenju ili umanjenju prouzročenom povredom. Ako, međutim, pitanje upućeno na arbitražu uključuje tvrdnju da se nisu poštovala načela i postupci utvrđeni u stavku 7. točki (b), stavku 8. ili stavku 9., arbitražno tijelo ispituje taj zahtjev. Ako arbitražno tijelo utvrdi da se ta načela i postupci nisu poštovali, stranka koja podnosi pritužbu primjenjuje ih u skladu sa stavkom 7. točkom (b), stavkom 8. i stavkom 9.  Stranke prihvaćaju odluku arbitražnog tijela kao konačnu i ne zahtijevaju drugi arbitražni postupak. Ovim se stavkom ni u kojem slučaju ne odgađa datum od kojeg stranka koja  podnosi pritužbu ima pravo suspendirati obveze iz ovog članka.

               13.
                     Suspenzija obveza i kompenzacija iz ovog članka privremena je i ne primjenjuje se:

               (a)
                     nakon što stranke postignu sporazumno rješenje u skladu s člankom INST.31. [Sporazumno rješenje];

               (b)
                     nakon što su se stranke sporazumjele da je nakon poduzimanja mjera radi postupanja u skladu s pravorijekom tužena stranka u skladu s obuhvaćenim odredbama; ili

               (c) nakon što su sve mjere poduzete radi postupanja u skladu s pravorijekom za koje arbitražno tijelo utvrdi da nisu u skladu s obuhvaćenim odredbama povučene ili izmijenjene kako bi tužena stranka postupila u skladu s obuhvaćenim odredbama.

               Članak INST.25.: Preispitivanje mjera poduzetih radi postupanja u skladu s pravorijekom nakon donošenja privremenih pravnih sredstava

               1.
                     Tužena stranka dostavlja obavijest stranci koja podnosi pritužbu o svakoj mjeri koju je poduzela radi postupanja u skladu s pravorijekom nakon suspenzije obveza ili nakon primjene privremene kompenzacije, ovisno o slučaju. Uz iznimku slučajeva iz stavka 2., stranka koja podnosi pritužbu ukida suspenziju obveza u roku od 30 dana od primitka obavijesti. U slučajevima u kojima je primijenjena kompenzacija, uz iznimku slučajeva iz stavka 2., tužena stranka može prekinuti primjenu takve kompenzacije u roku od 30 dana od dostave obavijesti da je postupila u skladu s pravorijekom.

               2.
                     Ako stranke u roku od 30 dana od dana primitka obavijesti ne postignu dogovor o tome postiže li se mjerom u vezi s kojom je poslana ta obavijest usklađenost tužene stranke s obuhvaćenim odredbama, stranka koja podnosi pritužbu dostavlja pisani zahtjev izvornom arbitražnom tijelu da odluči o tom pitanju. Arbitražno tijelo strankama dostavlja svoj pravorijek u roku od 46 dana od dana dostave zahtjeva. Ako arbitražno tijelo odluči da je mjera poduzeta radi postupanja u skladu s pravorijekom usklađena s obuhvaćenim odredbama, ukida se suspenzija obveza ili kompenzacija, ovisno o slučaju. Ako je primjenjivo, opseg suspenzije obveza ili kompenzacije prilagođava se uzimajući u obzir odluku arbitražnog tijela.

               Poglavlje 4.: Opće postupovne odredbe

               Članak INST.26.: Primitak informacija

               1.
                     Na zahtjev stranke ili na vlastitu inicijativu arbitražno tijelo može od stranaka zatražiti relevantne informacije koje smatra nužnima i prikladnima. Na svaki zahtjev arbitražnog tijela za takvim informacijama stranke odgovaraju bez odgode i u potpunosti.

               2.
                     Arbitražno tijelo na zahtjev stranke ili na vlastitu inicijativu može od bilo kojeg izvora zatražiti bilo koje informacije koje smatra prikladnima. Ako to smatra prikladnim, arbitražno tijelo može zatražiti mišljenje stručnjaka podložno svim uvjetima o kojima su se stranke dogovorile, prema potrebi.

               3.
                     Arbitražno tijelo razmatra podneske amicus curiae fizičkih osoba stranke ili pravnih osoba sa sjedištem u stranci u skladu s Prilogom INST-X. [Poslovnik].

               4.
                     Sve informacije koje arbitražno tijelo pribavi na temelju ovog članka stavljaju se na raspolaganje strankama, a stranke mogu podnijeti primjedbe na te informacije arbitražnom tijelu.

               Članak INST.27.: Popisi arbitara

               1.
                     Najkasnije 180 dana od datuma stupanja na snagu ovog Sporazuma Vijeće za partnerstvo sastavlja popis osoba sa stručnim znanjem u određenim sektorima obuhvaćenima ovim Sporazumom ili njegovim dopunskim sporazumima, koje žele i mogu obavljati dužnost članova arbitražnog tijela. Popis obuhvaća najmanje 15 osoba i sastoji se od tri potpopisa:

               (a)jednog potpopisa osoba utvrđenog na temelju prijedloga Unije;

               (b)jednog potpopisa osoba utvrđenog na temelju prijedloga Ujedinjene Kraljevine; i

               (c)jednog potpopisa osoba koje obavljaju dužnost predsjednika arbitražnog tijela i koje nisu državljani jedne od stranaka.

               Na svakom potpopisu nalazi se najmanje pet osoba. Vijeće za partnerstvo osigurava da popis uvijek sadržava najmanje toliko osoba.

               2.
                     Vijeće za partnerstvo može sastaviti dodatne popise osoba sa stručnim znanjem u određenim sektorima obuhvaćenima ovim Sporazumom ili njegovim dopunskim sporazumima. Podložno dogovoru stranaka, takvi se dodatni popisi mogu koristiti za sastavljanje arbitražnog tijela u skladu s postupkom utvrđenim u članku INST.15. [Osnivanje arbitražnog tijela] stavcima 3. i 5. Dodatni popisi sastoje se od dva potpopisa:

               (a)jednog potpopisa osoba utvrđenog na temelju prijedloga Unije; i

               (b)jednog potpopisa osoba utvrđenog na temelju prijedloga Ujedinjene Kraljevine.

               3.
                     Popisi iz stavaka 1. i 2. ne obuhvaćaju osobe koje su članovi, dužnosnici ili ostali službenici institucija Unije, vlada država članica ili vlade Ujedinjene Kraljevine.

               Članak INST.28.: Zamjena arbitara

               Ako tijekom postupaka rješavanja sporova na temelju ove glave arbitar nije u mogućnosti sudjelovati, povuče se ili ga je potrebno zamijeniti jer ne ispunjuje uvjete Kodeksa ponašanja, primjenjuje se postupak utvrđen u članku INST.15. [Osnivanje arbitražnog tijela]. Rok za donošenje pravorijeka ili odluke produljuje se za vrijeme potrebno za imenovanje novog arbitra.

               Članak INST.29.: Odluke i pravorijeci arbitražnog tijela

               1.
                     Vijećanja arbitražnog tijela povjerljiva su. Arbitražno tijelo nastoji svoje pravorijeke i odluke donijeti konsenzusom. Ako to nije moguće, arbitražno tijelo odlučuje o dotičnom pitanju većinom glasova. Izdvojena mišljenja arbitara ne objavljuju se ni u kojem slučaju.

               2.
                     Odluke i pravorijeci arbitražnog tijela obvezujući su za Uniju i Ujedinjenu Kraljevinu. Njima se ne stvaraju ni prava ni obveze za fizičke ili pravne osobe.

               3.
                     Odlukama i pravorijecima arbitražnog tijela ne mogu se povećati ni smanjiti prava i obveze stranaka na temelju ovog Sporazuma ili bilo kojeg dopunskog sporazuma.

               4.
                     Podrazumijeva se da arbitražno tijelo nije nadležno za utvrđivanje zakonitosti mjere za koju se tvrdi da čini povredu ovog Sporazuma ili bilo kojeg dopunskog sporazuma, u skladu s domaćim pravom stranke. Nijedan nalaz arbitražnog tijela prilikom odlučivanja o sporu između stranaka ne obvezuje domaće sudove bilo koje stranke u pogledu značenja koje treba dati domaćem pravu te stranke.

               4A.
                     Podrazumijeva se da sudovi svake stranke nisu nadležni za rješavanje sporova između stranaka na temelju ovog Sporazuma.

               5.
                     Svaka stranka objavljuje pravorijeke i odluke arbitražnog tijela, podložno zaštiti povjerljivih informacija.

               6.
                     S informacijama koje su stranke dostavile arbitražnom tijelu postupa se u skladu s pravilima o povjerljivosti utvrđenima u PRILOGU INST-X. [Poslovnik].

               Članak INST.30.: Suspenzija i završetak arbitražnih postupaka

               Na zajednički zahtjev stranaka arbitražno tijelo u bilo kojem trenutku suspendira postupak za razdoblje koje su dogovorile stranke, a koje ne prelazi dvanaest uzastopnih mjeseci. Arbitražno tijelo nastavlja s radom prije kraja razdoblja suspenzije na pisani zahtjev obiju stranaka ili po isteku razdoblja suspenzije na pisani zahtjev bilo koje stranke. Stranka koja podnosi zahtjev dostavlja obavijest drugoj stranci u skladu s tim. Ako stranka ne zatraži nastavak rada arbitražnog tijela po isteku razdoblja suspenzije, ovlast arbitražnog tijela prestaje i postupak rješavanja spora se završava. U slučaju suspenzije rada arbitražnog tijela, relevantni rokovi produljuju se za razdoblje suspenzije rada arbitražnog tijela.

               Članak INST.31.: Sporazumno rješenje

               5.Stranke mogu u bilo kojem trenutku postići sporazumno rješenje u pogledu bilo kojeg spora iz članka INST.10. [Područje primjene].

               6.Ako se uzajamno dogovoreno rješenje postigne tijekom postupaka panela, stranke predsjedniku arbitražnog tijela zajednički dostavljaju obavijest o dogovorenom rješenju. Nakon te obavijesti postupak arbitraže završava.

               7.Rješenje se može donijeti odlukom Vijeća za partnerstvo. Uzajamno dogovorena rješenja javno su dostupna. Verzija koja je javno objavljena ne smije sadržavati informacije koje je stranka označila kao povjerljive.

               8.Svaka stranka u dogovorenom roku poduzima mjere potrebne za provedbu sporazumnog rješenja.

               9.Najkasnije na datum isteka dogovorenog roka stranka koja provodi mjere napismeno obavješćuje drugu stranku o svim mjerama poduzetima za provedbu sporazumnog rješenja.

               Članak INST.32.: Rokovi

               1.
                     Svi rokovi utvrđeni u ovoj glavi računat će se u danima od dana koji slijedi nakon djela ili činjenice na koji se odnose.

               2.
                     Stranke mogu sporazumno produljiti sve rokove iz ove glave.

               3.
                     Arbitražno tijelo može u bilo kojem trenutku predložiti strankama da izmijene bilo koji rok iz ove glave, navodeći razloge za taj prijedlog.

               Članak INST.34.: Troškovi

               1.
                     Svaka stranka snosi svoje troškove sudjelovanja u postupku pred arbitražnim tijelom.

               2.
                     Stranke zajednički i ravnopravno dijele organizacijske troškove, uključujući naknadu i troškove za članove arbitražnog tijela. Naknada za arbitre u skladu je s PRILOGOM INST-X. [Poslovnik].

               Članak INST.34A.: Prilozi

               1.
                     Postupci rješavanja sporova utvrđeni u ovoj glavi uređeni su poslovnikom utvrđenim u PRILOGU INST-X. [Poslovnik] i provode se u skladu s PRILOGOM INST-X. [Kodeks ponašanja].

               2.
                     Vijeće za partnerstvo može izmijeniti PRILOGE INST-X. [Poslovnik] i INST-X. [Kodeks ponašanja].

               Poglavlje 5.: Posebni aranžmani za jednostrane mjere

               Članak INST.34.B: Posebni postupci za korektivne mjere i uravnoteženje

               1.
                     Za potrebe članka 3.12. [Korektivne mjere] poglavlja 3. [Kontrola subvencija] i članka 9.4. [Uravnoteženje] stavaka 2. i 3. poglavlja 9. [Institucijske odredbe] glave XI. [Posebni trgovinski odbor za jednake uvjete za otvoreno i pošteno tržišno natjecanje i održivi razvoj] prvog naslova drugog dijela, ova se glava primjenjuje uz izmjene utvrđene u ovom članku.

               2.
                     Odstupajući od članka INST.15. [Osnivanje arbitražnog tijela] i Priloga INST-X. [Poslovnik o rješavanju sporova], ako stranke ne postignu dogovor o sastavu arbitražnog tijela u roku od dva dana, supredsjednik Vijeća za partnerstvo iz stranke koja podnosi pritužbu najkasnije dan nakon isteka dvodnevnog roka ždrijebom odabire arbitra s potpopisa svake stranke i predsjednika arbitražnog tijela s potpopisa predsjednika sastavljenog na temelju članka INST.27. [Popisi arbitara]. Supredsjednik Vijeća za partnerstvo iz stranke koja podnosi pritužbu može delegirati takav odabir arbitra ili predsjednika ždrijebom. Svaka osoba objema strankama potvrđuje svoju raspoloživost u roku od dva dana od dana primitka obavijesti o imenovanju. Organizacijski sastanak iz pravila 10. Priloga INST-X. [Poslovnik o rješavanju sporova] održava se u roku od dva dana od osnivanja arbitražnog tijela.

               3.
                     Odstupajući od pravila 11. Priloga INST-X. [Poslovnik o rješavanju sporova] stranka koja podnosi pritužbu dostavlja svoj pisani podnesak najkasnije sedam dana od dana osnivanja arbitražnog tijela. Tužena stranka dostavlja svoj pisani podnesak najkasnije sedam dana od dana dostave pisanog podneska stranke koja podnosi pritužbu. Arbitražno tijelo prema potrebi prilagođava sve druge relevantne rokove postupka rješavanja spora kako bi osiguralo pravovremenu dostavu izvješća.

               4.
                      Članak INST.20. [Pravorijek arbitražnog tijela] ne primjenjuje se, a upućivanja na pravorijek iz ove glave tumače se kao upućivanja na pravorijek iz

               (a)članka 3.12. [Korektivne mjere] stavka 10. poglavlja 3. [Kontrola subvencija] glave XI. [Posebni trgovinski odbor za jednake uvjete za otvoreno i pošteno tržišno natjecanje i održivi razvoj]; ili

               (b)članka 9.4. [Uravnoteženje] stavka 3. točke (c).

               5.
                     Odstupajući od članka INST.23. [Preispitivanje postupanja] stavka 2. Arbitražno tijelo strankama dostavlja svoj pravorijek u roku od 30 dana od dana dostave zahtjeva.

               Članak INST.34.C: Suspenzija obveza za potrebe članka LPFS.3.12. stavka 12., članka FISH.9. stavka 5. i članka 14. stavka 7.

               1.
                     Opseg suspenzije obveza ne prelazi opseg istovjetan poništenju ili narušavanju povlastica na temelju ovog Sporazuma ili dopunskog sporazuma koje je izravno uzrokovano korektivnim mjerama od datuma stupanja na snagu korektivnih mjera do datuma donošenja arbitražnog pravorijeka.

               2.
                     Opseg suspenzije obveza koju je zatražila stranka koja podnosi pritužbu i određivanje opsega suspenzije obveza od strane arbitražnog tijela temelje se na činjenicama, a ne na pukim tvrdnjama, nagađanjima ili slaboj vjerojatnosti, kojima se dokazuje da poništenje ili narušavanje izravno proizlazi iz primjene korektivne mjere i utječe na određenu robu, pružatelje usluga, ulagače ili druge gospodarske aktere.

               3.
                     Opseg poništenih ili narušenih povlastica koji je zatražila stranka koja podnosi pritužbu ili koji je odredilo arbitražno tijelo:

               (a)ne uključuje kaznene odštete, kamate niti hipotetske gubitke dobiti ili poslovnih prilika;

               (b)umanjuje se za svaki prethodni povrat carina, naknadu štete ili druge oblike nadoknade koje su dotični akteri ili stranka već primili; i

               (c)ne uključuje doprinos poništenju ili narušavanju namjernom ili nemarnom radnjom ili propustom dotične stranke ili bilo koje osobe ili aktera protiv kojih su zatražena pravna sredstva u pogledu planirane suspenzije obveza.

               Članak INST.34.D:  Uvjeti za mjere za uravnoteženje te korektivne, kompenzacijske i zaštitne mjere

               Ako stranka poduzme mjeru na temelju članka 3.12. [Korektivne mjere] trećeg poglavlja [Kontrola subvencija] ili članka 9.4. [Uravnoteženje] devetog poglavlja [Institucijske odredbe] glave XI. [Posebni trgovinski odbor za jednake uvjete za otvoreno i pošteno tržišno natjecanje i održivi razvoj] prvog naslova [Trgovina], članka ROAD.11. [Korektivne mjere] trećeg naslova [Cestovni prijevoz], članka FISH.9. [Kompenzacijske mjere u slučaju povlačenja ili smanjena pristupa] ili članka FISH.14. [Korektivne mjere i rješavanje sporova] petog naslova drugog dijela ili članka INST.36. [Zaštitne mjere] glave III. šestog dijela, ta se mjera primjenjuje samo u odnosu na obuhvaćene odredbe u smislu članka INST.10. [Područje primjene] i u skladu je, mutatis mutandis, s uvjetima iz članka INST.24. [Privremena pravna sredstva] stavka 3.

               Glava II.: Osnova za suradnju

               Članak COMPROV.4.: Demokracija, vladavina prava i ljudska prava

               1.
                     Stranke nastavljaju poštovati zajedničke vrijednosti i načela demokracije, vladavine prava, ljudskih prava i temeljnih sloboda koja su temelj njihove domaće i međunarodne politike. U tom smislu stranke ponovno potvrđuju poštovanje Opće deklaracije o ljudskim pravima i međunarodnih ugovora o ljudskim pravima kojih su stranke.

               2.
                     Stranke te zajedničke vrijednosti i načela promiču u međunarodnim forumima. Stranke surađuju na promicanju tih vrijednosti i načela, među ostalim uz sudjelovanje trećih zemalja ili u tim zemljama.

               Članak COMPROV.5.: Borba protiv klimatskih promjena

               1.
                     Stranke smatraju da su klimatske promjene egzistencijalna prijetnja čovječanstvu i ponovno ističu svoju predanost jačanju globalnog odgovora na tu prijetnju. Borba protiv klimatskih promjena uzrokovanih ljudskim djelovanjem, kako je razrađena u procesu Okvirne konvencije Ujedinjenih naroda („UNFCCC”) i, osobito, Pariškom sporazumu donesenim na 21. zasjedanju Konferencija stranaka Okvirne konvencije Ujedinjenih naroda o klimatskim promjenama („Pariški sporazum”), nadahnjuje domaće i vanjske politike Unije i Ujedinjene Kraljevine. Stoga svaka stranka poštuje Pariški sporazum i proces uspostavljen UNFCCC-om te se suzdržava od djela ili propusta koji bi se u bitnom narušili cilj i svrhu Pariškog sporazuma.

               2.
                     Stranke se zalažu za borbu protiv klimatskih promjena u međunarodnim forumima, među ostalim suradnjom s drugim zemljama i regijama radi povećanja njihovih ciljeva smanjenja emisija stakleničkih plinova.

               Članak COMPROV.6.: Suzbijanje širenja oružja za masovno uništenje

               1.
                     Stranke smatraju da je širenje oružja za masovno uništenje i sredstava njihove isporuke državnim i nedržavnim akterima jedna od najozbiljnijih prijetnji međunarodnoj stabilnosti i sigurnosti.  Stranke su stoga suglasne da će surađivati i doprinositi suzbijanju širenja oružja za masovno uništenje i sredstava njegove isporuke dosljednim ispunjenjem svojih postojećih obveza koje proizlaze iz međunarodnih ugovora i sporazuma o razoružanju i neširenju, kao i drugih relevantnih međunarodnih obveza, i njihovom provedbom na nacionalnoj razini.

               2.
                     Stranke su nadalje suglasne da će surađivati i doprinositi suprotstavljanju širenja oružja za masovno uništenje i sredstava njegove dostave:

               (a)poduzimanjem koraka za potpisivanje, ratifikaciju ili pristupanje, ovisno o slučaju, i potpunu provedbu svih drugih relevantnih međunarodnih instrumenata; i

               (b)uspostavom djelotvornog sustava nacionalnih izvoznih kontrola radi nadzora izvoza i provoza robe povezane s oružjem za masovno uništenje, uključujući kontrolu krajnje upotrebe tehnologija s dvojnom namjenom u vezi s oružjem za masovno uništenje, te djelotvornim sankcijama za kršenja kontrola izvoza.

               3.
                     Stranke su suglasne da će uspostaviti redovit politički dijalog o tim pitanjima.

               Članak COMPROV.7.: Malo i lako oružje i drugo konvencionalno oružje

               1.
                     Stranke prepoznaju da su nezakonita proizvodnja, prijenos i promet malog i lakog oružja, uključujući streljivo za njega, njegovo pretjerano gomilanje, loše upravljanje njime, nedovoljno zaštićene zalihe njegovo i nekontrolirano širenje ozbiljna prijetnja miru i međunarodnoj sigurnosti.

               2.
                     Stranke su suglasne da će poštovati i u cijelosti ispunjivati svoje obveze suzbijanja nezakonite trgovine malim i lakim oružjem, uključujući streljivo za to oružje, u okviru postojećih međunarodnih sporazuma uključujući rezolucije Vijeća sigurnosti Ujedinjenih naroda, kao i preuzete obveze u okviru drugih međunarodnih instrumenata koji se primjenjuju u ovom području, kao što je Akcijski program UN-a za sprečavanje, suzbijanje i iskorjenjivanje nezakonite trgovine malim i lakim oružjem u svim njezinim aspektima.

               3.
                     Stranke uviđaju važnost domaćih sustava kontrole za prijenos konvencionalnog oružja u skladu s postojećim međunarodnim standardima. Stranke prepoznaju važnost odgovorne primjene takvih kontrola kao doprinosa međunarodnom i regionalnom miru, sigurnosti i stabilnosti, smanjenju ljudske patnje te sprečavanju preusmjeravanja konvencionalnog oružja.

               4.
                     Stranke se u tom smislu obvezuju u cijelosti provesti Ugovor o trgovini oružjem i surađivati jedna s drugom u okviru Ugovora, među ostalim u promicanju univerzalizacije i potpune provedbe Ugovora od strane svih država članica UN-a.

               5.
                     Stranke se stoga obvezuju da će surađivati u svojim nastojanjima da urede ili poboljšaju uređenje međunarodne trgovine konvencionalnim oružjem te spriječe, suzbiju i iskorijene nezakonitu trgovinu oružjem.

               6.
                     Stranke su suglasne da će uspostaviti redovit politički dijalog o tim pitanjima.

               Članak COMPROV.8.: Najteža kaznena djela koja se tiču međunarodne zajednice

               1.
                     Stranke ponovno potvrđuju da najteža kaznena djela koja se tiču međunarodne zajednice u cjelini ne smiju ostati nekažnjena i da se njihov učinkovit kazneni progon mora osigurati mjerama na nacionalnoj razini i jačanjem međunarodne suradnje, među ostalim s Međunarodnim kaznenim sudom. Stranke su suglasne da će u potpunosti podržavati univerzalnost i cjelovitost Rimskog statuta Međunarodnog kaznenog suda i s njime povezanih instrumenata.

               2.
                     Stranke su suglasne da će uspostaviti redovit politički dijalog o tim pitanjima.

               Članak COMPROV.9.: Suzbijanje terorizma

               1.
                     Stranke surađuju na bilateralnoj, regionalnoj i međunarodnoj razini s ciljem sprečavanja i suzbijanja terorizma u svim njegovim oblicima i pojavama u skladu s primjenjivim međunarodnim pravom, uključujući, prema potrebi, međunarodne sporazume o suzbijanju terorizma, međunarodno humanitarno pravo i međunarodno pravo o ljudskim pravima, te u skladu s načelima Povelje Ujedinjenih naroda.

               2.
                     Stranke jačaju suradnju u borbi protiv terorizma, uključujući sprečavanje i suzbijanje nasilnog ekstremizma i financiranje terorizma, radi napretka u ostvarivanju zajedničkih sigurnosnih interesa i pritom uzimaju u obzir Globalnu strategiju Ujedinjenih naroda za borbu protiv terorizma i relevantne rezolucije Vijeća sigurnosti Ujedinjenih naroda, ne dovodeći u pitanje izvršavanje zakonodavstva i pravosudnu suradnju u kaznenim stvarima te razmjenu obavještajnih podataka.

               3.
                     Stranke su suglasne da će uspostaviti redovit politički dijalog o tim pitanjima. Taj će dijalog, među ostalim, služiti promicanju i olakšavanju:

               (a)razmjene procjena terorističke prijetnje;

               (b)razmjene primjera uspješne prakse i stručnog znanja u području borbe protiv terorizma;

               (c)operativne suradnje i razmjene informacija; i

               (d)razgovora o suradnji u okviru multilateralnih organizacija.

               Članak COMPROV.10.: Zaštita osobnih podataka

               1.
                     Stranke potvrđuju svoju predanost osiguravanju visoke razine zaštite osobnih podataka. Nastoje surađivati na promicanju visokih međunarodnih standarda.

               2.
                     Stranke priznaju da osobe imaju pravo na zaštitu osobnih podataka i privatnosti te da visoki standardi u tom pogledu doprinose povjerenju u digitalno gospodarstvo i razvoju trgovine te da su glavni čimbenik za uspješnu suradnju u području izvršavanja zakonodavstva. U tu se svrhu stranke obvezuju poštovati, svaka u okviru svojih zakona i propisa, obveze koje su u vezi s tim pravom preuzele ovim Sporazumom.

               3.
                     Stranke surađuju na bilateralnoj i multilateralnoj razini uz poštovanje svojih zakona i propisa. To može obuhvaćati, prema potrebi, dijalog, razmjenu stručnog znanja i suradnju pri izvršavanju propisa u vezi sa zaštitom osobnih podataka.

               4.
                     Ako se ovim Sporazumom ili bilo kojim dopunskim sporazumom predviđa prijenos osobnih podataka, takav se prijenos obavlja u skladu s propisima o međunarodnom prijenosu osobnih podataka stranke koja obavlja prijenos. Podrazumijeva se da se ovim stavkom ne dovodi u pitanje primjena posebnih odredaba ovog Sporazuma koje se odnose na prijenos osobnih podataka, posebno članka DIGIT.7. [Zaštita osobnih podataka i privatnosti] i članka LAWGEN.4. [Zaštita osobnih podataka] te šestog dijela [Rješavanje sporova] glave I. Svaka će stranka prema potrebi uložiti najbolje napore, poštujući pritom svoja pravila o međunarodnim prijenosima osobnih podataka, kako bi uspostavila zaštitne mjere potrebne za prijenos osobnih podataka, uzimajući u obzir sve preporuke Vijeća za partnerstvo iz članka INST.1 [Vijeće za partnerstvo] stavka 4. točke (h).

               Članak COMPROV.11.: Globalna suradnja u pitanjima od zajedničkog gospodarskog, ekološkog i društvenog interesa

               1.
                     Stranke uvažavaju važnost globalne suradnje u rješavanju pitanja od zajedničkoga gospodarskog, okolišnog i društvenog interesa. Ako im je to u obostranom interesu, promiču multilateralna rješenja zajedničkih problema.

               2.
                     Uz očuvanje autonomije stranaka u donošenju odluka i ne dovodeći u pitanje druge odredbe ovog Sporazuma ili bilo kojeg dopunskog sporazuma, stranke nastoje surađivati na aktualnim i novim globalnim pitanjima od zajedničkog interesa kao što su mir i sigurnost, klimatske promjene, održivi razvoj, prekogranično zagađenje, zaštita okoliša, digitalizacija, zaštita javnog zdravlja, zaštita potrošača, oporezivanje, financijska stabilnost te slobodna i pravedna trgovina i ulaganja. U tu svrhu stranke nastoje voditi trajan i uspješan dijalog te usklađivati stajališta u multilateralnim organizacijama i forumima u kojima sudjeluju, primjerice u Ujedinjenim narodima, skupinama G-7 i G-20, Organizaciji za gospodarsku suradnju i razvoj, Međunarodnom monetarnom fondu, Svjetskoj banci i Svjetskoj trgovinskoj organizaciji.

               Članak COMPROV.12.: Ključni elementi

               Članak 4. [Demokracija, vladavina prava i ljudska prava] stavak 1., članak 5. [Borba protiv klimatskih promjena] stavak 1. i članak 6. [Suzbijanje širenja oružja za masovno uništenje] stavak 1. ključni su elementi partnerstva uspostavljenog ovim Sporazumom i dopunskim sporazumima.

               Glava III. Ispunjenje obveza i zaštitne mjere

               Članak INST.35.: Ispunjenje obveza opisanih kao ključni elementi

               1.
                     Ako bilo koja od stranaka smatra da je druga stranka počinila teško i bitno kršenje bilo koje obveze koja je opisana kao ključni element u članku COMPROV.12. [Ključni elementi], ona može odlučiti prekinuti ili suspendirati primjenu ovog Sporazuma ili bilo kojeg dopunskog sporazuma, u cijelosti ili djelomično.

               2.
                     Prije toga, stranka koja se poziva na primjenu ovog članka zahtijeva hitan sastanak Vijeća za partnerstvo kako bi se pronašlo pravovremeno i obostrano prihvatljivo rješenje. Ako se u roku od 30 dana od dana zahtjeva upućenog Vijeću za partnerstvo ne pronađe obostrano prihvatljivo rješenje, stranka može poduzeti mjere iz stavka 1.

               3.
                     Mjere iz stavka 1. poduzimaju se uz potpuno poštovanje međunarodnog prava i moraju biti proporcionalne. Prednost imaju mjere koje najmanje narušavaju funkcioniranje ovog Sporazuma i njegovih dopunskih sporazuma.

               4.
                     Stranke smatraju da bi, kako bi se situacija smatrala teškim i bitnim kršenjem bilo koje obveze opisane kao ključni elementi u članku COMPROV.12. [Ključni elementi], njezina ozbiljnost i narav morala biti iznimna te ugrožavati mir i sigurnost ili imati međunarodne posljedice. Podrazumijeva se da se djelovanje ili propust koji bitno povrjeđuje cilj i svrhu Pariškog sporazuma uvijek smatra teškim i bitnim kršenjem za potrebe ovog članka.

               Članak INST.36.: Zaštitne mjere

               1.            Ako dođe do ozbiljnih gospodarskih, društvenih ili okolišnih poteškoća sektorske ili regionalne prirode, uključujući one povezane s ribolovnim aktivnostima i zajednicama koje o njima ovise, a koje bi mogle potrajati, dotična stranka može jednostrano poduzeti odgovarajuće zaštitne mjere. Takve zaštitne mjere ograničene su u pogledu njihova opsega i trajanja na ono što je nužno za popravljanje stanja. Prednost se mora dati onim mjerama koje najmanje narušavaju funkcioniranje ovog Sporazuma.

               2.            Dotična stranka bez odgode obavješćuje drugu stranku preko Vijeća za partnerstvo, navodeći sve relevantne informacije. Stranke odmah započinju savjetovanje u Vijeću za partnerstvo s ciljem pronalaženja zajedničkog prihvatljivog rješenja.

               3.            Dotična stranka ne može poduzeti zaštitne mjere prije isteka roka od mjesec dana od dana priopćenja iz stavka 2., osim ako je postupak savjetovanja u skladu sa stavkom 2. zajednički dovršen prije isteka navedenog roka. Kad iznimne okolnosti koje zahtijevaju neposredno djelovanje isključuju prethodno ispitivanje, dotična stranka može bez odgode primijeniti zaštitne mjere prijeko potrebne za rješavanje situacije.

               Dotična stranka bez odgode obavješćuje Vijeće za partnerstvo o poduzetim mjerama, navodeći sve relevantne informacije.

               4.            Ako zaštitna mjera koju je poduzela dotična stranka stvara neravnotežu između prava i obveza na temelju ovog Sporazuma ili bilo kojeg dopunskog sporazuma, druga stranka može poduzeti proporcionalne mjere za uravnoteženje koje su prijeko potrebne za otklanjanje neravnoteže. Prednost se mora dati onim mjerama koje najmanje narušavaju funkcioniranje ovog Sporazuma. Stavci od 2. do 4. primjenjuju se mutatis mutandis na takve mjere za uravnoteženje.

               5.            Svaka stranka može, bez prethodnih savjetovanja u skladu s člankom INST.13. [Savjetovanja], pokrenuti arbitražni postupak iz članka INST.14. [Arbitražni postupak] kako bi osporila mjeru koju je poduzela druga stranka primjenom stavaka od 1. do 5. ovog članka.

               6.            Zaštitne mjere iz stavka 1. i mjere uravnoteženja iz stavka 5. mogu se poduzeti i u vezi s dopunskim sporazumom, osim ako je u njemu predviđeno drukčije.

               SEDMI DIO: ZAVRŠNE ODREDBE

                  Članak FINPROV.1.: Teritorijalno područje primjene

               1.
                     Ovaj se Sporazum primjenjuje na:

               (a)područja na kojima se primjenjuju Ugovor o Europskoj uniji, Ugovor o funkcioniranju Europske unije i Ugovor o osnivanju Europske zajednice za atomsku energiju te pod uvjetima utvrđenima u tim ugovorima; i

               (b)državno područje Ujedinjene Kraljevine.

               2.
                     Ovaj se Sporazum primjenjuje i na Bailiwick Guernsey, Bailiwick Jersey i Otok Man u mjeri utvrđenoj u drugom dijelu petom naslovu [Ribarstvo] i šestom naslovu [Ostale odredbe] članku OTH.9. [Zemljopisna primjena] ovog Sporazuma.

               3.
                     Ovaj se Sporazum ne primjenjuje na Gibraltar niti proizvodi učinke na tom području.

               4.
                     Ovaj se Sporazum ne primjenjuje na prekomorska područja koja imaju posebne odnose s Ujedinjenom Kraljevinom: Angvila, Bermudi, Britansko Antarktičko Područje, Britansko Indijskooceansko Područje, Britanski Djevičanski Otoci, Kajmanski Otoci, Falklandski Otoci, Montserrat, Otoci Pitcairn, Henderson, Ducie i Oeno, Sveta Helena, Otok Uzašašća i Tristan da Cunha, Južna Georgia i Južni Sendvički Otoci te Otoci Turks i Caicos.

                  Članak FINPROV.2.: Odnos s drugim sporazumima

               Ovaj Sporazum i svaki dopunski sporazum primjenjuju se ne dovodeći u pitanje bilo koji prethodni bilateralni sporazum između Ujedinjene Kraljevine, s jedne strane, i Unije i Europske zajednice za atomsku energiju, s druge strane. Stranke ponovno potvrđuju svoje obveze provedbe svakog takvog sporazuma.

                  Članak FINPROV.3.: Preispitivanje

               Stranke zajednički preispituju provedbu ovog Sporazuma i dopunskih sporazuma te sva pitanja povezana s njim pet godina nakon stupanja na snagu ovog Sporazuma i svakih pet godina nakon toga.

                  Članak FINPROV.6.: Klasificirani podaci  i osjetljivi neklasificirani podaci

               Ništa u ovom Sporazumu ili u bilo kojem dopunskom sporazumu ne tumači se kao da se od stranke zahtijeva da stavi na raspolaganje klasificirane podatke.

               S klasificiranim podacima ili materijalom koje stranke dostave ili razmijene na temelju ovog Sporazuma ili bilo kojeg dopunskog sporazuma postupa se i štiti ih se u skladu sa Sporazumom o o sigurnosnim postupcima za razmjenu i zaštitu klasificiranih podataka i svim provedbenim dogovorima sklopljenima na temelju tog sporazuma.

               Stranke se dogovaraju o uputama za postupanje kako bi osigurale zaštitu osjetljivih neklasificiranih podataka koje razmjenjuju.

                  Članak FINPROV.7.: Sastavni dijelovi ovog Sporazuma

               1.
                     Protokoli, prilozi, dodaci i bilješke uz ovaj Sporazum čine sastavni dio ovog Sporazuma.

               2.
                     Svaki od priloga ovom Sporazumu, uključujući njegove dodatke, sastavni je dio odjeljka, poglavlja, glave, naslova ili protokola koji se odnosi na taj prilog ili na koji se upućuje u tom prilogu. Podrazumijeva se:

               (a)Prilog INST-X. [POSLOVNIK VIJEĆA ZA PARTNERSTVO I ODBORA] sastavni je dio prvog dijela glave III. [Institucijske odredbe];

               (b)prilozi ORIG-1. [UVODNE NAPOMENE UZ PRAVILA O PODRIJETLU ZA ODREĐENE PROIZVODE], ORIG-2. [PRAVILA O PODRIJETLU ZA ODREĐENE PROIZVODE], ORIG-2.A. [KVOTE ZA PROIZVODE S PODRIJETLOM I ALTERNATIVNA POSEBNA PRAVILA O PODRIJETLU ZA ODREĐENE PROIZVODE IZ PRILOGA ORIG-2], ORIG-2.B. [PRIJELAZNA PRAVILA ZA ODREĐENE PROIZVODE ZA ELEKTRIČNE AKUMULATORE I ELEKTRIFICIRANA VOZILA], ORIG-3. [IZJAVA DOBAVLJAČA], ORIG-4. [TEKST TVRDNJE O PODRIJETLU], ORIG-5. [ZAJEDNIČKA IZJAVA O KNEŽEVINI ANDORI] i ORIG-6. [ZAJEDNIČKA IZJAVA O REPUBLICI SAN MARINU] sastavni su dio drugog dijela prvog naslova glave I. drugog poglavlja [Pravila o podrijetlu];

               (c)Prilog SPS-1. [KRITERIJI IZ ČLANKA SPS.19. TOČKE (d)] sastavni je dio drugog dijela prvog naslova glave I. trećeg poglavlja [Sanitarne i fitosanitarne mjere];

               (d)Prilog TBT-XX. [ARANŽMAN IZ ČLANKA TBT.9. STAVKA 4. ZA REDOVITU RAZMJENU INFORMACIJA O SIGURNOSTI NEPREHRAMBENIH PROIZVODA I POVEZANIH PREVENTIVNIH, RESTRIKTIVNIH I KOREKTIVNIH MJERA], Prilog TBT-ZZ. [ARANŽMAN IZ ČLANKA TBT.9. STAVKA 5. ZA REDOVITU RAZMJENU INFORMACIJA O MJERAMA PODUZETIMA ZA NESUKLADNE NEPREHRAMBENE PROIZVODE KOJI NISU OBUHVAĆENI ČLANKOM TBT.9. STAVKOM 4.], Prilog TBT-1. [MOTORNA VOZILA I OPREMA TE NJIHOVI DIJELOVI], Prilog TBT-2. [MEDICINSKI PROIZVODI], Prilog TBT-3. [KEMIKALIJE], Prilog TBT-4. [ORGANSKI PROIZVODI] i Prilog TBT-5. [TRGOVINA VINOM] sastavni su dio drugog dijela prvog naslova glave I. četvrtog poglavlja [Tehničke prepreke u trgovini];

               (e)Prilog CUSTMS-1. [OVLAŠTENI GOSPODARSKI SUBJEKTI] sastavni je dio drugog dijela prvog naslova glave I. petog poglavlja [Carina i olakšavanje trgovine];

               (f)prilozi SERVIN-1. [POSTOJEĆE MJERE], SERVIN-2. [BUDUĆE MJERE], SERVIN-3. [POSLOVNI POSJETITELJI U SVRHU OSNIVANJA POSLOVNE JEDINICE, OSOBE PREMJEŠTENE UNUTAR DRUŠTVA I POSLOVNI POSJETITELJI U KRATKOROČNOM POSJETU], SERVIN-4. [UGOVORNI PRUŽATELJI USLUGA I SAMOSTALNI STRUČNJACI], SERVIN-5. [KRETANJE FIZIČKIH OSOBA] i SERVIN-6. [SMJERNICE ZA ARANŽMANE O PRIZNAVANJU STRUČNIH KVALIFIKACIJA] sastavni su dio drugog dijela prvog naslova glave II. [Usluge i ulaganja];

               (g)Prilog PPROC-1. [JAVNA NABAVA] sastavni je dio drugog dijela prvog naslova glave VI. [Javna nabava];

               (h)prilozi ENER-1. [POPISI ENERGENATA, UGLJIKOVODIKA I SIROVINA], ENER-2. [ENERGETSKE I OKOLIŠNE SUBVENCIJE], ENER-3. [NEPRIMJENJIVANJE PRISTUPA TREĆE STRANE I RAZDVAJANJA VLASNIŠTVA NA NOVU INFRASTRUKTURU] i ENER-4. [DODJELA KAPACITETA INTERKONEKCIJSKIH ELEKTROENERGETSKIH VODOVA U RAZDOBLJU TRŽIŠTA DAN UNAPRIJED] sastavni su dio drugog dijela prvog naslova glave VIII. [Energetika];

               (i)Prilog ENER-2. [ENERGETSKE I OKOLIŠNE SUBVENCIJE] sastavni je dio drugog dijela prvog naslova glave XI. [LPFOFCSD];

               (j)Prilog AVSAF-1. [CERTIFIKACIJA PLOVIDBENOSTI I EKOLOŠKA CERTIFIKACIJA] i svi prilozi doneseni u skladu s člankom AVSAF.12. [Donošenje i izmjena priloga ovoj glavi] sastavni su dio drugog dijela drugog naslova glave II. [Sigurnost zračnog prometa];

               (k)Prilog ROAD-1. [CESTOVNI PRIJEVOZ ROBE] sastavni je dio drugog dijela trećeg naslova glave I. [Cestovni prijevoz robe];

               (l)prilozi ROAD-2. [OBRAZAC DOPUSNICE ZA MEĐUNARODNI LINIJSKI I POSEBNI LINIJSKI PRIJEVOZ], ROAD-3. [OBRAZAC ZAHTJEVA ZA IZDAVANJE DOPUSNICE ZA MEĐUNARODNI LINIJSKI I POSEBNI LINIJSKI PRIJEVOZ] i ROAD-4. [OBRAZAC PUTNOG LISTA ZA USLUGE POVREMENOG PRIJEVOZA] sastavni su dio drugog dijela trećeg naslova glave II. [Cestovni prijevoz putnika];

               (m)[prilozi FISH.1., FISH.2., FISH.3. i FISH.4. [PROTOKOL O PRISTUPU VODAMA] sastavni su dio drugog dijela petog naslova [Ribarstvo]];

               (n)Prilog LAW-1. [RAZMJENA PODATAKA O DNK-u, OTISCIMA PRSTIJU I PODATAKA IZ REGISTRA VOZILA] sastavni je dio trećeg dijela glave II. [Razmjena podataka o DNK-u, otiscima prstiju i podataka iz registra vozila];

               (o)Prilog LAW-2. [EVIDENCIJA PODATAKA O PUTNICIMA] sastavni je dio trećeg dijela glave III. [Prijenos i obrada evidencije podataka o putnicima];

               (p)Prilog LAW-3. [OBLICI KAZNENIH DJELA U NADLEŽNOSTI EUROPOLA] sastavni je dio trećeg dijela glave V. [Suradnja s Europolom];

               (q)Prilog LAW-4. [OBLICI TEŠKIH KAZNENIH DJELA U NADLEŽNOSTI EUROJUSTA] sastavni je dio trećeg dijela glave VI. [Suradnja s Eurojustom];

               (r)Prilog LAW-5. [UHIDBENI NALOG] sastavni je dio trećeg dijela glave VII. [Predaja];

               (s)Prilog LAW-6. [RAZMJENA PODATAKA IZ KAZNENE EVIDENCIJE – TEHNIČKE I POSTUPOVNE SPECIFIKACIJE] sastavni je dio trećeg dijela glave IX. [Razmjena podataka iz kaznene evidencije];

               (t)Prilog LAW-7. [DEFINICIJA TERORIZMA] sastavni je dio trećeg dijela glave III. [Prijenos i obrada evidencije podataka o putnicima], glave VII. [Predaja] i glave XI. [Zamrzavanje i oduzimanje];

               (u)Prilog LAW-8. [ZAMRZAVANJE I ODUZIMANJE] sastavni je dio trećeg dijela glave XI. [Zamrzavanje i oduzimanje];

               (v)Prilog UNPRO-1 [PROVEDBA FINANCIJSKIH UVJETA [Članak UNPRO.2.1.11.]] sastavni je dio petog dijela [Sudjelovanje u programima Unije, dobro financijsko upravljanje i financijske odredbe] prvog poglavlja odjeljka 2. [Pravila za financiranje sudjelovanja u programima i aktivnostima Unije];

               (w)Prilog INST-X. [POSLOVNIK O RJEŠAVANJU SPOROVA] i Prilog INST-X. [KODEKS PONAŠANJA ARBITARA] sastavni su dio šestog dijela glave I. [Rješavanje sporova];

               (x)PRILOG PROTOKOLU O ADMINISTRATIVNOJ SURADNJI I SUZBIJANJU PRIJEVARA U PODRUČJU POREZA NA DODANU VRIJEDNOST I O UZAJAMNOJ POMOĆI PRI NAPLATI POREZNIH I CARINSKIH POTRAŽIVANJA sastavni je dio Protokola o administrativnoj suradnji i suzbijanju prijevara u području poreza na dodanu vrijednost i o uzajamnoj pomoći pri naplati poreznih i carinskih potraživanja;

               (y)prilozi SSC-1. [ODREĐENE NOVČANE NAKNADE NA KOJE SE PROTOKOL NE PRIMJENJUJE], SSC-2. [OGRANIČENJA PRAVA NA NAKNADE U NARAVI ZA ČLANOVE OBITELJI POGRANIČNOG RADNIKA], SSC-3. [VIŠE PRAVA ZA UMIROVLJENIKE KOJI SE VRAĆAJU U NADLEŽNU DRŽAVU], SSC-4. [SLUČAJEVI U KOJIMA SE RAZMJERNI IZRAČUN ZANEMARUJE ILI NE PRIMJENJUJE], SSC-5. [NAKNADE I SPORAZUMI KOJI DOPUŠTAJU PRIMJENU ČLANKA SSC.49. [Preklapanje istovrsnih naknada]], SSC-6. [POSEBNE ODREDBE ZA PRIMJENU ZAKONODAVSTVA DRŽAVA ČLANICA I UJEDINJENE KRALJEVINE], SSC-7. [PROVEDBENI DIO] i SSC-8. [PRIJELAZNE ODREDBE POVEZANE S PRIMJENOM ČLANKA SSC.11. [UPUĆENI RADNICI]] i njihovi dodaci sastavni su dio Protokola o koordinaciji socijalne sigurnosti.

                  Članak FINPROV.8.: Prestanak

               Svaka stranka može otkazati ovaj Sporazum slanjem pisane obavijesti diplomatskim putem. Ovaj Sporazum i svi dopunski sporazumi prestaju biti na snazi prvog dana dvanaestog mjeseca nakon datuma obavijesti.

                  Članak FINPROV.9.: Vjerodostojni tekstovi

               Ovaj se Sporazum sastavlja u dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, irskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku. Do 30. travnja 2021. sve jezične verzije Sporazuma podliježu postupku konačne pravne revizije. Neovisno o prethodnoj rečenici, postupak konačne pravne revizije za englesku verziju Sporazuma dovršava se najkasnije do dana iz članka FINPROV.11. [Stupanje na snagu i privremena primjena] stavka 1. ako je taj dan prije 30. travnja 2021.

               Jezične verzije koje proizlaze iz gore navedenog postupka konačne pravne revizije zamjenjuju ab initio potpisane verzije Sporazuma i utvrđuju se kao vjerodostojne i konačne razmjenom diplomatskih nota između stranaka.

                  Članak FINPROV.10.: Buduća pristupanja Uniji

               1.
                     Unija obavješćuje Ujedinjenu Kraljevinu o svakom novom zahtjevu za pristupanje treće zemlje Uniji.

               2.
                     Za vrijeme pregovora između Unije i treće zemlje o pristupanju te zemlje Uniji
                  86
                Unija nastoji:

               (a) na zahtjev Ujedinjene Kraljevine i, u mjeri u kojoj je to moguće, dostaviti sve informacije o svim pitanjima obuhvaćenima ovim Sporazumom i svim dopunskim sporazumima; i

               (b) uzeti u obzir sve razloge za zabrinutost koje je izrazila Ujedinjena Kraljevina.

               3.
                     Vijeće za partnerstvo ispituje sve učinke pristupanja treće zemlje Uniji na ovaj Sporazum i svaki dopunski sporazum dovoljno prije datuma takvog pristupanja.

               4.
                     U mjeri u kojoj je to potrebno, prije stupanja na snagu sporazuma o pristupanju treće zemlje Uniji Ujedinjena Kraljevina i Unija:

               (a) izmjenjuju ovaj Sporazum ili bilo koji dopunski sporazum,

               (b) odlukom Vijeća za partnerstvo omogućuju sve druge potrebne prilagodbe ili prijelazne aranžmane u vezi s ovim Sporazumom ili bilo kojim dopunskim sporazumom;

               (c) odlučuju u okviru Vijeća za partnerstvo o:

               i. primjeni članka VSTV.1. [Vize za kratke posjete] na državljane te treće zemlje; ili

               ii. uspostavi prijelaznih aranžmana u pogledu članka VSTV.1. [Vize za kratke posjete] koji se odnose na tu treću zemlju i njezine državljane nakon što ona pristupi Uniji.

               5.
                     Ako se odluka iz stavka 4. točke (c) podtočke i. ili ii. ne donese do stupanja na snagu sporazuma o pristupanju relevantne treće zemlje Uniji, članak VSTV.1 [Vize za kratke posjete] ne primjenjuje se na državljane te treće zemlje.

               6.
                     Vijeće za partnerstvo određuje trajanje prijelaznih aranžmana iz stavka 4. točke (c) podtočke ii. ako ih uspostavi. Vijeće za partnerstvo može produljiti trajanje tih prijelaznih aranžmana.

               7.
                     Prije isteka prijelaznih aranžmana iz stavka 4. točke (c) podtočke ii. Vijeće za partnerstvo odlučuje hoće li primijeniti članak VSTV.1. [Vize za kratke posjete] na državljane te treće zemlje nakon prestanka prijelaznih aranžmana. Ako se takva odluka ne donese, članak VSTV.1. [Vize za kratke posjete] ne primjenjuje se na državljane te treće zemlje nakon prestanka prijelaznih aranžmana.

               8.
                     Stavkom 4. točkom (c) i stavcima od 5. do 7. ne dovode se u pitanje ovlasti Unije na temelju njezina domaćih propisa.

               9.
                     Podrazumijeva se, ne dovodeći u pitanje stavak 4. točku (c) i stavke od 5. do 7., da se ovaj Sporazum na novu državu članicu Unije primjenjuje od dana pristupanja te nove države članice Uniji.

                  Članak FINPROV.10.A: Privremena odredba o prijenosu osobnih podataka Ujedinjenoj Kraljevini

               1.
                     Tijekom definiranog razdoblja prijenos osobnih podataka iz Unije u Ujedinjenu Kraljevinu ne smatra se prijenosom u treću zemlju prema pravu Unije, pod uvjetom da se zakonodavstvo Ujedinjene Kraljevine o zaštiti podataka od 31. prosinca 2020., kako je sačuvano i ugrađeno u pravu Ujedinjene Kraljevine Zakonom o povlačenju iz Europske unije iz 2018. te izmijenjeno Uredbom o zaštiti podataka, privatnosti i elektroničkim komunikacijama (izmjene itd.) (izlazak iz Unije) iz 2019.
                  87
                („primjenjivi sustav zaštite podataka”), primjenjuje i pod uvjetom da Ujedinjena Kraljevina ne izvršava dodijeljene ovlasti bez suglasnosti Unije u okviru Vijeća za partnerstvo.

               2.
                     Podložno stavcima od 3. do 11., stavak 1. primjenjuje se i na prijenose osobnih podataka iz Islanda, Kneževine Lihtenštajna i Kraljevine Norveške Ujedinjenoj Kraljevini u definiranom razdoblju na temelju prava Unije kako se ono primjenjuje u tim državama na temelju Sporazuma o Europskom gospodarskom prostoru potpisanog u Portu 2. svibnja 1992., sve dok se stavak 1. primjenjuje na prijenose osobnih podataka iz Unije u Ujedinjenu Kraljevinu, pod uvjetom da te države napismeno obavijeste obje stranke o svojem izričitom prihvaćanju primjene ove odredbe.

               3.
                     U ovom članku „dodijeljene ovlasti” znači ovlasti za:

               (a)donošenje propisa u skladu s člancima 17.A, 17.C i 74.A Zakona o zaštiti podataka Ujedinjene Kraljevine iz 2018.;

               (b)izdavanje novog dokumenta u kojem se navode standardne klauzule o zaštiti podataka u skladu s odjeljkom 119.A Zakona Ujedinjene Kraljevine o zaštiti podataka iz 2018.;

               (c)odobrenje novog nacrta kodeksa ponašanja na temelju članka 40. stavka 5. Opće uredbe o zaštiti podataka Ujedinjene Kraljevine, osim kodeksa ponašanja za koji nije pouzdano da se njime osiguravaju odgovarajuće zaštitne mjere za prijenos osobnih podataka u treću zemlju u skladu s člankom 46. stavkom 2. točkom (e) Opće uredbe o zaštiti podataka Ujedinjene Kraljevine;

               (d)odobravanje novih certifikacijskih mehanizama na temelju članka 42. stavka 5. Opće uredbe o zaštiti podataka Ujedinjene Kraljevine, osim certifikacijskih mehanizama za koje nije pouzdano da se njima osiguravaju odgovarajuće zaštitne mjere za prijenos osobnih podataka u treću zemlju u skladu s člankom 46. stavkom 2. točkom (f) Opće uredbe o zaštiti podataka Ujedinjene Kraljevine;

               (e)odobravanje novih obvezujućih korporacijskih pravila u skladu s člankom 47. Opće uredbe o zaštiti podataka Ujedinjene Kraljevine;

               (f)odobravanje novih ugovornih klauzula iz članka 46. stavka 3. točke (a) Opće uredbe o zaštiti podataka Ujedinjene Kraljevine; ili

               (g)odobravanje novih administrativnih aranžmana iz članka 46. stavka 3. točke (b) Opće uredbe o zaštiti podataka Ujedinjene Kraljevine.

               4.
                     „Definirano razdoblje” počinje na dan stupanja na snagu ovog Sporazuma i, podložno stavku 5., završava:

               (a)na dan kad Europska komisija donese odluke o primjerenosti u odnosu na Ujedinjenu Kraljevinu na temelju članka 36. stavka 3. Direktive (EU) 2016/680 i članka 45. stavka 3. Uredbe (EU) 2016/679, ili

               (b)na dan koji je četiri mjeseca nakon početka određenog razdoblja, to se razdoblje produljuje za još dva mjeseca osim ako jedna od stranaka uloži prigovor;

               ovisno što nastupi prije.

               5.
                     Podložno stavcima 6. i 7., ako u određenom roku Ujedinjena Kraljevina izmijeni primjenjivi sustav zaštite podataka ili izvršava dodijeljene ovlasti bez suglasnosti Unije u okviru Vijeća za partnerstvo, definirano razdoblje završava na dan izvršavanja ovlasti ili stupanja izmjene na snagu.

               6.
                     Navođenje izvršavanja dodijeljenih ovlasti iz stavaka 1. i 5. ne obuhvaća izvršavanje ovlasti čiji je učinak ograničen na usklađivanje s relevantnim pravom Unije o zaštiti podataka.

               7.
                     Sve što bi inače bila izmjena primjenjivog sustava zaštite podataka, a:

               (a)sastavljeno je uz suglasnost Unije u okviru Vijeća za partnerstvo; ili

               (b)ograničeno na usklađivanje s relevantnim zakonodavstvom Unije o zaštiti podataka;

               ne smatra se izmjenom primjenjivog sustava zaštite podataka za potrebe stavka 5. te bi se umjesto toga trebalo smatrati dijelom primjenjivog sustava zaštite podataka za potrebe stavka 1.

               8.
                     Za potrebe stavaka 1., 5. i 7. „suglasnost Unije u okviru Vijeće za partnerstvo” znači:

               (a)odluka Vijeća za partnerstvo kako je opisana u stavku 11.; ili

               (b)podrazumijevana suglasnost iz stavka 10.

               9.
                     Ako Ujedinjena Kraljevina obavijesti Uniju da namjerava izvršavati dodijeljene ovlasti ili predlaže izmjenu primjenjivog sustava zaštite podataka, svaka stranka može u roku od pet radnih dana zatražiti sastanak Vijeća za partnerstvo, koji se mora održati u roku od dva tjedna od takvog zahtjeva.

               10.
                     Ako se takav sastanak ne zatraži, podrazumijeva se da je Unija dala suglasnost za takvo izvršavanje ili izmjenu u definiranom razdoblju.

               11.
                     Ako se takav sastanak zatraži, Vijeće za partnerstvo na tom sastanku razmatra predloženo izvršenje ili izmjenu i može donijeti odluku u kojoj navodi da se slaže s izvršenjem ili izmjenom tijekom definiranog razdoblja.

               12.
                     Ujedinjena Kraljevina obavješćuje Uniju, koliko je to razumno moguće, ako u definiranom razdoblju sklopi novi instrument u koji se moguće pouzdati za prijenos osobnih podataka trećoj zemlji u skladu s člankom 46. stavkom 2. točkom (a) Opće uredbe o zaštiti podataka Ujedinjene Kraljevine ili člankom 75. stavkom 1. točkom (a) Zakona Ujedinjene Kraljevine o zaštiti podataka iz 2018. tijekom definiranog razdoblja. Nakon obavijesti Ujedinjene Kraljevine u skladu s ovim stavkom Unija može zatražiti sastanak Vijeća za partnerstvo radi rasprave o relevantnom instrumentu.

               13.
                     Peti dio glava II. [Rješavanje sporova] ne primjenjuje se na sporove o tumačenju i primjeni ovog članka.

                  Članak FINPROV.11.: Stupanje na snagu i privremena primjena

               1.
                     Ovaj Sporazum stupa na snagu prvog dana u mjesecu nakon onog u kojem su se stranke međusobno obavijestile o tome da su ispunile svoje unutarnje zahtjeve i postupke za utvrđivanje svoje suglasnosti da budu njime obvezane.

               2.
                     Stranke pristaju privremeno primjenjivati ovaj Sporazum od 1. siječnja 2021. pod uvjetom da su prije tog datuma jedna drugu obavijestile da su ispunile svoje unutarnje zahtjeve i postupke potrebne za privremenu primjenu. Privremena primjena prestaje na jedan od sljedećih datuma, ovisno o tome koji je raniji:

               (a)28. veljače 2021. ili na drugi datum o kojem odluči Vijeće za partnerstvo; ili

               (b)na dan iz stavka 1.

               3.
                     Od datuma početka privremene primjene ovog Sporazuma stranke podrazumijevaju da se u ovom Sporazumu izraz „datum stupanja na snagu ovog Sporazuma” ili „stupanje na snagu ovog Sporazuma” odnosi na datum početka privremene primjene ovog Sporazuma.

               PRILOZI

               PRILOG INST:  POSLOVNIK VIJEĆA ZA PARTNERSTVO I ODBORA

               Pravilo 1.

               Predsjednik

               1.
                     Unija i Ujedinjena Kraljevina obavješćuju jedna drugu o imenima, položajima i podacima za kontakt svojih imenovanih supredsjednika. Smatra se da je supredsjednik ovlašten zastupati Uniju odnosno Ujedinjenu Kraljevinu do datuma na koji se obavijest o novom supredsjedniku dostavi drugoj stranci.

               2.
                     Odluke supredsjednikâ predviđene ovim Poslovnikom donose se zajedničkom suglasnošću.

               3.
                     Supredsjedatelja na određenom sastanku može zamijeniti imenovani predstavnik. Supredsjednik ili njegov imenovani predstavnik u najkraćem roku o tom imenovanju pisanim putem obavješćuju drugog supredsjednika i tajništvo Vijeća za partnerstvo. Svako upućivanje na supredsjednike u ovom Poslovniku tumači se tako da uključuje imenovanog predstavnika.

               Pravilo 2.

               Tajništvo

               Tajništvo Vijeća za partnerstvo („tajništvo”) čine dužnosnik Unije i dužnosnik vlade Ujedinjene Kraljevine. Tajništvo obavlja zadaće koje su mu povjerene ovim Poslovnikom.

               Unija i Ujedinjena Kraljevina obavješćuju jedna drugu o imenu, položaju i podacima za kontakt službenika koji je član tajništva Vijeća za partnerstvo za Uniju odnosno za Ujedinjenu Kraljevinu. Smatra se da službenik nastavlja djelovati u svojstvu člana tajništva za Uniju odnosno za Ujedinjenu Kraljevinu do datuma na koji Unija ili Ujedinjena Kraljevina dostave obavijest o novom članu.

               Pravilo 3.

               Sastanci

               1.
                     Tajništvo saziva svaki sastanak Vijeća za partnerstvo, a odluku o datumu i mjestu sastanka donose supredsjednici. Ako Unija ili Ujedinjena Kraljevina upute zahtjev za sastanak putem tajništva, Vijeće za partnerstvo nastoji se sastati u roku od 30 dana od tog zahtjeva ili ranije u slučajevima predviđenima u ovom Sporazumu.

               2.
                     Ako supredsjednici ne odluče drukčije, Vijeće za partnerstvo naizmjence se sastaje u Bruxellesu i Londonu.

               3.
                     Odstupajući od stavka 2., supredsjednici se mogu sporazumjeti da se sastanak Vijeća za partnerstvo održi videokonferencijom ili telekonferencijom.

               Pravilo 4.

               Sudjelovanje na sastancima

               1.
                     U razumnom roku prije svakog sastanka Unija i Ujedinjena Kraljevina obavješćuju jedna drugu putem tajništva o predviđenom sastavu svojih delegacija i navode ime i funkciju svakog člana delegacije.

               2.
                     Prema potrebi supredsjednici mogu zajedničkom suglasnošću pozvati stručnjake (tj. nevladine službenike) na sastanke Vijeća za partnerstvo kako bi dali informacije o određenoj temi, i to samo na dijelove sastanka na kojima se raspravlja o toj određenoj temi.

               Pravilo 5.

               Dokumenti

               Pisane dokumente na kojima se temelje rasprave Vijeća za partnerstvo tajništvo numerira i dostavlja Uniji i Ujedinjenoj Kraljevini.

               Pravilo 6.

               Korespondencija

               1.
                     Unija i Ujedinjena Kraljevina svoju korespondenciju upućenu Vijeću za partnerstvo šalju tajništvu. Ta korespondencija može se slati u svim oblicima pisane komunikacije, uključujući elektroničkom poštom.

               2.
                     Tajništvo korespondenciju upućenu Vijeću za partnerstvo prosljeđuje supredsjednicima i prema potrebi drugim primateljima, u skladu s pravilom 5.

               3.
                     Sva korespondencija koju upućuju supredsjednici ili koja im je izravno upućena prosljeđuje se tajništvu i, prema potrebi, dostavlja u skladu s pravilom 5.

               Pravilo 7.

               Dnevni red sastanaka

               1.
                     Tajništvo za svaki sastanak sastavlja prijedlog dnevnog reda. Taj prijedlog, zajedno s odgovarajućim dokumentima, šalje se supredsjednicima najkasnije 10 dana prije datuma sastanka.

               2.
                     Prijedlog dnevnog reda sadržava točke čije je uvrštenje zatražila Unija ili Ujedinjena Kraljevina. Svaki takav zahtjev, zajedno sa svim relevantnim dokumentima, tajništvu se podnosi najkasnije 15 dana prije početka sastanka.

               3.
                     Supredsjednici najkasnije 5 dana prije datuma sastanka odlučuju o prijedlogu dnevnog reda sastanka.

               4.
                     Vijeće za partnerstvo donosi dnevni red na početku svakog sastanka. Na zahtjev Unije ili Ujedinjene Kraljevine konsenzusom se u dnevni red može dodati točka koja nije bila uvrštena u prijedlog dnevnog reda.

               5.
                     Supredsjedatelji mogu na temelju dogovora skratiti ili produljiti rokove navedene u stavcima 1. i 3. kako bi uzeli u obzir zahtjeve određenog slučaja.

               Pravilo 8.

               Zapisnik

               1.
                     Nacrt zapisnika svakog sastanka sastavlja dužnosnik koji djeluje kao član tajništva stranke koja je domaćin sastanka u roku od 15  dana od završetka sastanka, osim ako supredsjedatelji odluče drukčije. Nacrt zapisnika šalje se na očitovanje članu tajništva druge stranke. Potonji se može očitovati u roku od 7  dana od datuma primitka nacrta zapisnika.

               2.
                     U zapisniku se u pravilu sažima svaka točka dnevnog reda i, ako je primjenjivo, navodi sljedeće:

               (a)dokumentacija koja je podnesena Vijeću za partnerstvo;

               (b)sve izjave za koje je jedan od supredsjednika zatražio da se uključe u zapisnik; i

               (c)donesene odluke i preporuke, dogovorene izjave i doneseni zaključci o određenim točkama.

               3.
                     Zapisniku je priložen popis sudionika koji za svaku delegaciju sadržava imena i funkcije svih osoba koje su prisustvovale sastanku.

               4.
                     Tajnik prilagođava nacrt zapisnika na temelju zaprimljenih primjedbi, a supredsjednici taj revidirani nacrt zapisnika odobravaju u roku od 28 dana od datuma sastanka ili do bilo kojeg drugog datuma koji dogovore supredsjednici. Nakon što je odobren, članovi tajništva potpisuju dvije verzije zapisnika. Jednu od tih vjerodostojnih verzija dobiva Unija, a drugu Ujedinjena Kraljevina. Supredsjednici mogu odlučiti da taj zahtjev bude ispunjen potpisivanjem i razmjenom elektroničkih kopija.

               Pravilo 9.

               Odluke i preporuke

               1.
                     U razdoblju između sastanaka Vijeće za partnerstvo odluke ili preporuke može donositi pisanim postupkom. Tekst nacrta odluke ili preporuke jedan supredsjednik predstavlja drugom supredsjedniku na radnom jeziku Vijeća za partnerstvo. Druga stranka može izraziti svoju suglasnost s nacrtom odluke ili preporuke u roku od mjesec dana ili duljem razdoblju koje odredi stranka predlagateljica. Ako druga stranka ne izrazi svoju suglasnost, o predloženoj odluci ili preporuci raspravlja se na sljedećem sastanku Vijeća za partnerstvo, na kojem se ona može i donijeti. Nacrti odluka ili preporuka smatraju se donesenima nakon što druga stranka izrazi svoju suglasnost te se unose u zapisnik sljedećeg sastanka Vijeća za partnerstvo u skladu s pravilom 8.

               2.
                     Ako Vijeće za partnerstvo donese odluke ili preporuke, u naslov takvih akata umeću se riječi „Odluka” ili „Preporuka”. Tajništvo upisuje svaku odluku ili preporuku pod određenim serijskim brojem i s upućivanjem na datum njezina donošenja.

               3.
                     U odlukama koje donese Vijeće za partnerstvo navodi se datum na koji počnu proizvoditi učinke.

               4.
                     Odluke i preporuke koje donese Vijeće za partnerstvo sastavljaju se u dva primjerka na vjerodostojnim jezicima te ih potpisuju supredsjednici, a tajništvo ih šalje Uniji i Ujedinjenoj Kraljevini odmah nakon potpisivanja. Supredsjednici mogu odlučiti da zahtjev u pogledu potpisivanja bude ispunjen potpisivanjem i razmjenom elektroničkih kopija.

               Pravilo 10.

               Transparentnost

               1.
                     Supredsjednici se mogu sporazumjeti da se Vijeće za partnerstvo sastaje javno.

               2.
                     Svaka stranka može donijeti odluku o objavljivanju odluka i preporuka Vijeća za partnerstvo u svojim službenim publikacijama.

               3.
                     Ako Unija ili Ujedinjena Kraljevina Vijeću za partnerstvo dostavi informacije koje se na temelju njihovih zakona i propisa smatraju povjerljivima ili zaštićenima od objavljivanja, druga stranka primljene informacije tretira kao povjerljive.

               4.
                     Prijedlog dnevnog reda sastanka objavljuje se prije održavanja sastanka Vijeća za partnerstvo. Zapisnici sa sastanaka objavljuju se nakon njihova odobrenja u skladu s Pravilom 8.

               5.
                     Dokumenti iz stavaka od 2. do 4. objavljuju se u skladu s primjenjivim pravilima o zaštiti podataka svake stranke.

               Pravilo 11.

               Jezici

               1.
                     Službeni jezici Vijeća za partnerstvo jesu službeni jezici Unije i Ujedinjene Kraljevine.

               2.
                     Radni jezik Vijeća za partnerstvo jest engleski jezik. Ako supredsjednici ne odluče drukčije, Vijeće za partnerstvo svoje rasprave temelji na dokumentaciji sastavljenoj na engleskom jeziku.

               3.
                     Vijeće za partnerstvo donosi odluke o izmjeni ili tumačenju Sporazuma na jezicima vjerodostojnih tekstova Sporazuma. Sve druge odluke Vijeća za partnerstvo, uključujući one o izmjeni ovog Poslovnika, donose se na radnom jeziku iz stavka 2.

               Pravilo 12.

               Troškovi

               1.
                     Unija i Ujedinjena Kraljevina pojedinačno podmiruju sve troškove svojeg sudjelovanja na sastancima Vijeća za partnerstvo.

               2.
                     Rashode povezane s organizacijom sastanaka i umnožavanja dokumenata snosi stranka koja je domaćin sastanka.

               3.
                     Rashode povezane s usmenim prevođenjem na radni jezik Vijeća za partnerstvo i s tog jezika na sastancima snosi stranka koja zatraži usmeno prevođenje.

               3.
                     Svaka stranka odgovorna je za prevođenje odluka i drugih dokumenata na svoje službene jezike, ako se to zahtijeva u skladu s pravilom 11., te podmiruje rashode povezane s takvim prevođenjem.

               Pravilo 13.

               Odbori

               1.
                     Ne dovodeći u pitanje stavak 2. ovog pravila, pravila od 1. do 12. primjenjuju se na odbore mutatis mutandis.

               2.
                     Odbori su dužni Vijeće za partnerstvo obavijestiti o rasporedu i dnevnom redu svojih sastanaka dovoljno rano prije njihova održavanja i izvješćivati ga o rezultatima i zaključcima svakog sastanka.

               PRILOG ORIG-1.: UVODNE NAPOMENE UZ PRAVILA O PODRIJETLU ZA ODREĐENE PROIZVODE

               Napomena 1.

               Opća načela

               1.U ovom Prilogu utvrđuju se opća pravila za primjenjive zahtjeve iz Priloga ORIG-2. [Pravila o podrijetlu za određene proizvode] kako je predviđeno u članku ORIG.3. [Opći zahtjevi] stavku 1. točki (c) ovog Sporazuma.

               2.Za potrebe ovog Priloga i Priloga ORIG-2. [Pravila o podrijetlu za određene proizvode], uvjeti da bi se proizvod smatrao proizvodom s podrijetlom u skladu s člankom ORIG.3. [Opći zahtjevi] stavkom 1. točkom (c) ovog Sporazuma jesu promjena u razvrstavanju u carinsku tarifu, proizvodni postupak, maksimalna vrijednost ili masa materijala bez podrijetla ili bilo koji drugi zahtjev naveden u ovom Prilogu i Prilogu ORIG-2. [Pravila o podrijetlu za određene proizvode].

               3.Upućivanje na masu u pravilu o podrijetlu za određeni proizvod znači neto masu odnosno masu materijala ili proizvoda ne uključujući masu eventualnog pakiranja.

               4.Ovaj Prilog i Prilog ORIG-2. [Pravila o podrijetlu za određene proizvode] temelje se na Harmoniziranom sustavu, kako je izmijenjen 1. siječnja 2017.

               Napomena 2.

               Struktura popisa Pravila o podrijetlu za određene proizvode

               1.Napomene uz odsjeke ili poglavlja, ako je primjenjivo, tumače se zajedno s pravilima o podrijetlu za određeni proizvod za odgovarajući odsjek, poglavlje, tarifni broj ili podbroj.

               2.Svako pravilo o podrijetlu za određeni proizvod utvrđeno u stupcu 2. Priloga ORIG-2. [Pravila o podrijetlu za određene proizvode] primjenjuje se na odgovarajući proizvod naveden u stupcu 1. Priloga ORIG-2. [Pravila o podrijetlu za određene proizvode].

               3.Ako proizvod podliježe alternativnim pravilima o podrijetlu za određeni proizvod, proizvod se smatra proizvodom s podrijetlom iz stranke ako zadovoljava jedno od tih pravila.

               4.Ako proizvod podliježe pravilu o podrijetlu za određeni proizvod koje obuhvaća više zahtjeva, proizvod se smatra proizvodom s podrijetlom iz stranke samo ako zadovoljava sve zahtjeve.

               5.Za potrebe ovog Priloga i Priloga ORIG-2. [Pravila o podrijetlu za određene proizvode] primjenjuju se sljedeće definicije:

               (a)„odsjek” znači odsjek Harmoniziranog sustava;

               (b)„poglavlje” znači prve dvije znamenke tarifnog broja Harmoniziranog sustava;

               (c)„tarifni broj” znači prve četiri znamenke tarifnog broja Harmoniziranog sustava; i

               (d)„tarifni podbroj” znači prvih šest znamenki tarifnog broja Harmoniziranog sustava.

               2.Za potrebe pravila o podrijetlu za određeni proizvod upotrebljavaju se sljedeće pokrate:

               „CC” znači proizvodnja od materijala bez podrijetla iz bilo kojeg poglavlja osim iz poglavlja proizvoda; to znači da svaki materijal bez podrijetla koji se upotrebljava u proizvodnji proizvoda mora biti razvrstan u poglavlje (dvoznamenkasta razina Harmoniziranog sustava) različito od poglavlja proizvoda (tj. promjena u poglavlju);

               „CTH” znači proizvodnja od materijala bez podrijetla iz bilo kojeg tarifnog broja osim iz tarifnog broja proizvoda; to znači da svaki materijal bez podrijetla koji se upotrebljava u proizvodnji proizvoda mora biti razvrstan u tarifni broj (četveroznamenkasta razina Harmoniziranog sustava) različit od tarifnog broja proizvoda (tj. promjena u tarifnom broju);

               „CTSH” znači proizvodnja od materijala bez podrijetla iz bilo kojeg tarifnog podbroja osim iz tarifnog podbroja proizvoda; to znači da svaki materijal bez podrijetla koji se upotrebljava u proizvodnji proizvoda mora biti razvrstan u tarifni podbroj (šesteroznamenkasta razina Harmoniziranog sustava) različit od tarifnog podbroja proizvoda (tj. promjena u tarifnom podbroju).

               Napomena 3.

               Primjena pravila o podrijetlu za određeni proizvodi

               1.Članak ORIG.3. [Opći zahtjevi] stavak 2. ovog Sporazuma, o proizvodima koji su stekli status proizvoda s podrijetlom i koji se upotrebljavaju u proizvodnji drugih proizvoda primjenjuje se bez obzira na to jesu li proizvodi taj status stekli u istoj tvornici u stranci u kojoj se ti proizvodi upotrebljavaju.

               2.Ako je pravilom o podrijetlu za određeni proizvod izričito isključen određeni materijal bez podrijetla ili propisano da vrijednost ili masa određenog materijala bez podrijetla ne smije prijeći određeni prag, ti se uvjeti ne primjenjuju na materijale bez podrijetla koji su razvrstani drugdje u Harmoniziranom sustavu.

               3.Primjer 1. Ako pravilo za  buldožere (tarifni podbroj HS-a 8429.11) zahtijeva: „CTH osim materijala bez podrijetla iz tarifnog broja 84.31 dijelova prikladnih isključivo za strojeve iz tarifnih brojeva 84.25 do 84.30”, uporaba materijala bez podrijetla razvrstanih izvan tarifnih brojeva 84.29 i 84.31, kao što su vijci (tarifni broj 73.18), izolirane žice i električni vodiči (tarifni broj HS 85.44) i razni elektronika (poglavlje HS 85), nije ograničena.

               Primjer 2.: Ako pravilo za tarifni broj 35.05 (dekstrini i drugi modificirani škrobovi; ljepila na osnovi škrobova itd.) zahtijeva „CTH osim za materijale bez podrijetla iz tarifnog broja 11.08”, upotreba materijala bez podrijetla razvrstanih izvan tarifnog broja 11.08 (škrobovi, inulin), kao što su materijali iz poglavlja 10 (žitarice), nije ograničena.

               4.Ako je pravilom o podrijetlu za određeni proizvod utvrđeno da se proizvod mora proizvoditi od određenog materijala, to ne priječi upotrebu drugih materijala koji zbog svoje prirode ne mogu zadovoljiti taj zahtjev.

               Napomena 4.

               Izračun maksimalne vrijednosti materijala bez podrijetla

               Za potrebe pravila o podrijetlu za određeni proizvod upotrebljavaju se sljedeće definicije:

               (a)„carinska vrijednost” znači vrijednost utvrđena u skladu sa Sporazumom o provedbi članka VII. GATT-a iz 1994.;

               (b)„EXW” ili „cijena franko tvornica” znači:

               (I)cijena proizvoda koja je plaćena ili se plaća proizvođaču u čijem je poduzeću obavljena zadnja obrada ili prerada, pod uvjetom da ta cijena uključuje vrijednost svih upotrijebljenih materijala i sve ostale troškove nastale u proizvodnji proizvoda umanjenu za sve domaće poreze koji podliježu ili bi mogli podlijegati povratu po izvozu dobivenog proizvoda; ili

               (II)ako nema plaćene cijene ili cijene koja se plaća ili ako stvarno plaćena cijena ne odražava sve troškove povezane s proizvodnjom proizvoda koji su stvarno nastali u proizvodnji proizvoda, vrijednost svih upotrijebljenih materijala i svi drugi troškovi nastali u proizvodnji proizvoda u stranci izvoznici koji:

               (A)uključuju troškove prodaje, opće i administrativne troškove te dobit koja se razumno može pripisati proizvodu; i

               (B)ne uključuju troškove vozarine i osiguranja i druge troškove nastale pri prijevozu proizvoda te domaće poreze stranke izvoznice koji podliježu ili bi mogli podlijegati povratu pri izvozu dobivenog proizvoda.

               (III)Za potrebe točke i., ako je zadnja proizvodnja povjerena proizvođaču, pojam proizvođač iz točke i. odnosi se na osobu koja je zaposlila podizvođača.

               (c)„MaxNOM” znači maksimalna vrijednost materijala bez podrijetla izražena u postotku koja se izračunava se prema sljedećoj formuli:

                       VNM

               MaxNOM (%) =

                     × 100

                       EXW

               (d)„VNM” znači vrijednost materijala bez podrijetla koji se upotrebljavaju u proizvodnji proizvoda, što je njihova carinska vrijednost u trenutku uvoza uključujući vozarinu, osiguranje ako je primjenjivo, pakiranje i sve druge troškove nastale pri prijevozu materijala do luke uvoza u stranci u kojoj proizvođač proizvoda ima sjedište; ako vrijednost materijala bez podrijetla nije poznata i ne može se utvrditi, upotrebljava se prva utvrdiva cijena plaćena za materijale bez podrijetla u Uniji ili Ujedinjenoj Kraljevini; vrijednost materijala bez podrijetla koji se upotrebljavaju u proizvodnji može se izračunati prema formuli za ponderiranu prosječnu vrijednost ili drugom načinu vrednovanja inventara prema općeprihvaćenim računovodstvenim načelima u stranci.

               Napomena 5.

               Definicije postupaka iz odsjeka od V. do VII u Prilogu ORIG-2. [Pravila o podrijetlu za određene proizvode]

               Za potrebe pravila o podrijetlu za određeni proizvod upotrebljavaju se sljedeće pokrate:

               (a)„biotehnološka obrada” znači:

               (I)i. biološki ili biotehnološki uzgoj kulture (uključujući kulturu stanica), hibridizacija ili genetska modifikacija mikroorganizama (bakterija, virusa (uključujući fage) itd.) ili ljudskih, životinjskih ili biljnih stanica; i

               (II)proizvodnja, izolacija ili pročišćavanje staničnih ili međustaničnih struktura (kao što su izolirani geni, fragmenti gena i plazmidi), ili fermentacija;

               (b)„promjena veličine čestica” znači namjerna i kontrolirana promjena veličine čestica proizvoda, osim običnim drobljenjem ili prešanjem, kojom se dobiva proizvod definirane veličine čestica, definirane raspodjele čestica po veličini ili definirane površine, što je relevantno za svrhu u koju se dobiveni proizvod upotrebljava, s fizičkim ili kemijskim svojstvima drukčijim od onih ulaznih materijala;

               (c)„kemijska reakcija” znači proces (uključujući biokemijski proces) pri kojem nastaje molekula s novom strukturom prekidanjem međumolekularnih veza i stvaranjem novih međumolekularnih veza ili promjenom prostornog rasporeda atoma u molekuli, uz iznimku sljedećih postupaka koji se za potrebe ove definicije ne smatraju kemijskim reakcijama:

               (I)otapanje u vodi ili drugim otapalima;

               (II)uklanjanje otapala, uključujući vodu kao otapalo; ili

               (III)dodavanje ili uklanjanje kristalizacijske vode;

               (d)„destilacija” znači:

               (I)atmosferska destilacija: proces razdvajanja u kojem se nafta pretvara u frakcije u destilacijskoj koloni na osnovi vrelišta, nakon čega se para kondenzira u različite tekuće frakcije; proizvodi destilacije nafte mogu biti ukapljeni naftni plin, zemno ulje, benzin, kerozin, dizel ili loživo ulje, laka plinska ulja i mazivo ulje; i

               (II)vakuumska destilacija: destilacija na tlaku ispod atmosferskog, ali ne toliko niskom da bi bila klasificirana kao molekularna destilacija; vakuumska destilacija upotrebljava se za destilaciju visokovrijućih i toplinski osjetljivih materijala kao što su teški destilati u naftnim uljima kako bi se proizvela laka do teška vakuumska plinska ulja i ostatak;

               (e)„odvajanje izomera” znači izolacija ili odvajanje izomera iz smjese izomera;

               (f)„miješanje i stapanje” znači namjerno i razmjerno kontrolirano miješanje ili stapanje (uključujući disperziju) materijala, osim dodavanjem sredstava za razrjeđivanje, isključivo prema unaprijed utvrđenoj specifikaciji kojom se dobiva proizvod s fizičkim ili kemijskim svojstvima koja su relevantna za svrhu ili namjenu proizvoda i razlikuju se od svojstava ulaznih materijala;

               (g)„proizvodnja standardnih materijala” (uključujući standardne otopine) znači proizvodnja pripravka prikladnog za upotrebu u svrhe analize, kalibriranja ili referentne svrhe s preciznim stupnjevima čistoće ili omjerima potvrđenima certifikatom proizvođača; i

               (h)„pročišćavanje” znači proces kojim se uklanja najmanje 80 % sadržaja postojećih nečistoća ili smanjenje ili uklanjanje nečistoća kojim se dobiva proizvoda prikladan za jednu od sljedećih primjena:

               (I)farmaceutski, medicinski, kozmetički, veterinarski ili prehrambeni proizvodi;

               (II)kemijski proizvodi i reagensi za analitičke, dijagnostičke ili laboratorijske svrhe;

               (III)elementi i komponente za upotrebu u mikroelektrotehnici;

               (IV)specijalizirane optičke upotrebe;

               (V)biotehnička upotreba, npr. u staničnim uzgojima, u genetičkoj tehnologiji ili kao katalizator;

               (VI)nosači koji se upotrebljavaju u postupku odvajanja; ili

               (VII)nuklearne svrhe.

               Napomena 6.

               Definicije pojmova koji se upotrebljavaju u odjeljku XI. Priloga ORIG-2. [Pravila o podrijetlu za određene proizvode]

               Za potrebe pravila o podrijetlu za određeni proizvod upotrebljavaju se sljedeće definicije:

               (a)„umjetna ili sintetička rezana vlakna” znači kabeli od umjetnih ili sintetičkih filamenata, sintetička ili umjetna rezana vlakna ili otpad iz tarifnih brojeva od 55.01 do 55.07;

               (b)„prirodna vlakna” znači vlakna koja nisu sintetička ili umjetna, čija je upotreba ograničena na faze prije predenja, uključujući otpad, te, ako nije drukčije utvrđeno, uključuje vlakna koja su grebena, češljana ili drukčije pripremljena, ali nepredena; „prirodna vlakna” uključuje konjsku dlaku iz tarifnog broja 05.11, svilu iz tarifnih brojeva 50.02 i 50.03, vunena-vlakna i finu ili grubu životinjsku dlaku iz tarifnih brojeva od 51.01 do 51.05, pamučna vlakna iz tarifnih brojeva od 52.01 do 52.03 i druga biljna vlakna iz tarifnih brojeva od 53.01 do 53.05;

               (c)„tisak” znači tehnika kojom se tekstilnom supstratu trajno daje objektivno ocijenjena funkcija, kao što je boja, dezen ili tehničko svojstvo, upotrebom sita, valjka, digitalne tehnike ili tehnike preslikavanja; i

               (d)„tisak (kao samostalni postupak)” znači tehnika kojom se tekstilnom supstratu trajno daje objektivno ocijenjena funkcija, kao što je boja, dezen ili tehničko svojstvo, upotrebom sita, valjka, digitalne tehnike ili tehnike preslikavanja u kombinaciji s najmanje dvije radnje obrade ili završne obrade (kao što je pranje, bijeljenje, mercerizacija, termofiksacija, čupavljenje, kalandriranje, obrada za otpornost na skupljanje, trajna dorada, dekatiranje, impregnacija, krpanje i odstranjivanje čvorova, šišanje, smuđenje, fiksiranje u zračnom bubnju, obrada na rasteznom sušioniku, valjkanje, parenje i skupljanje i vlažno dekatiranje), uz uvjet da vrijednost svih upotrijebljenih materijala bez podrijetla ne prelazi 50 % EXW proizvoda.

               Napomena 7.

               Dopuštena odstupanja koja se primjenjuju na proizvode koji sadržavaju dva ili više osnovnih tekstilnih materijala

               1.Za potrebe ove napomene, osnovni tekstilni materijali su sljedeći:

               (a)svila;

               (b)vuna;

               (c)gruba životinjska dlaka;

               (d)fina životinjska dlaka;

               (e)konjska dlaka;

               (f)pamuk;

               (g)materijali za izradu papira i papir;

               (h)lan;

               (i)prava konoplja;

               (j)juta i ostala tekstilna vlakna od drvenog lika;

               (k)sisal i ostala tekstilna vlakna iz roda Agave;

               (l)kokosovo vlakno, abaka, ramija i ostala biljna tekstilna vlakna;

               (m)sintetički filamenti;

               (n)umjetni filamenti;

               (o)vodljivi filamenti, uth;

               (p)sintetička rezana vlakna od polipropilena;

               (q)sintetička rezana vlakna od poliestera;

               (r)sintetička rezana vlakna od poliamida;

               (s)sintetička rezana vlakna od poliakrilonitrila;

               (t)sintetička rezana vlakna od poliimida;

               (u)sintetička rezana vlakna od politetrafluoretilena;

               (v)sintetička rezana vlakna od poli (fenilen sulfida);

               (w)sintetička rezana vlakna od poli (vinil klorida);

               (x)ostala sintetička rezana vlakna;

               (y)umjetna rezana vlakna od viskoze;

               (``)ostala umjetna rezana vlakna;

               (aa)pređa od poliuretana s fleksibilnim polieterskim segmentima, neovisno je li upletena ili ne;

               (bb)pređa od poliuretana s fleksibilnim poliesterskim segmentima, neovisno je li upletena ili ne;

               (cc)proizvodi iz tarifnog broja 56.05 (metalizirana pređa) koji sadržavaju traku koja se sastoji od jezgre od aluminijske folije ili od jezgre od plastične folije sa slojem aluminijskog praha ili bez njega, širine do 5 mm, spojene u sendvič s pomoću prozirnog ili obojenog ljepila između dva sloja plastične folije;

               (dd)ostali proizvodi iz tarifnog broja 56.05;

               (ee)staklena vlakna; i

               (ff)kovana vlakna.

               2.Ako se u Prilogu ORIG-2. [Pravila o podrijetlu za određene proizvode] upućuje na ovu napomenu, zahtjevi navedeni u stupcu 2. ne primjenjuju se kao dopušteno odstupanje na osnovne tekstilne materijale bez podrijetla koji se upotrebljavaju u proizvodnji proizvoda, pod uvjetom da:

               (a)proizvod sadržava dva ili više osnovnih tekstilnih materijala; i

               (b)masa osnovnih tekstilnih materijala bez podrijetla zajedno ne prelazi 10 % ukupne mase svih upotrijebljenih osnovnih tekstilnih materijala.

               Primjer: Za vunenu tkaninu iz tarifnog broja 51.12 koja sadržava vunenu pređu iz tarifnog broja 51.07, sintetičku pređu od rezanih vlakana iz tarifnog broja 55.09 i materijale koji nisu osnovni tekstilni materijali može se upotrebljavati vunena pređa bez podrijetla koja ne zadovoljava zahtjev iz Priloga ORIG-2. [Pravila o podrijetlu za određene proizvode] ili sintetička pređa bez podrijetla koja ne zadovoljava zahtjev iz Priloga ORIG-2. [Pravila o podrijetlu za određene proizvode] ili kombinacija obiju pređa, uz uvjet da njihova ukupna masa ne prelazi 10 % mase svih osnovnih tekstilnih materijala.

               3.Neovisno o napomeni 7.2. (b), za proizvode koji sadržavaju „pređu od poliuretana s fleksibilnim polieterskim segmentima, neovisno je li upletena ili ne” maksimalno dopušteno odstupanje iznosi 20 %. Međutim, postotak drugih osnovnih tekstilnih materijala bez podrijetla ne smije prelaziti 10 %.

               4.Neovisno o napomeni 7.2 (b), za proizvode koji sadržavaju „traku koja se sastoji od jezgre od aluminijske folije ili od jezgre od plastične folije sa slojem aluminijskog praha ili bez njega, širine do 5 mm, spojene u sendvič s pomoću prozirnog ili obojenog ljepila između dva sloja plastične folije” maksimalno dopušteno odstupanje iznosi 30 %. Međutim, postotak drugih osnovnih tekstilnih materijala bez podrijetla ne smije prelaziti 10 %.

               Napomena 8.

               Ostala dopuštena odstupanja koja se primjenjuju na određene tekstilne proizvode

               1.Kad se u Prilogu ORIG-2. [Pravila o podrijetlu za određene proizvode] upućuje na ovu napomenu, mogu se upotrebljavati tekstilni materijali bez podrijetla (osim podstava i međupodstava) koji ne udovoljavaju zahtjevima za izrađeni tekstilni proizvod iz njegova stupca 2, uz uvjet da su razvrstani u tarifni broj koji je različit od tarifnog broja proizvoda te da njihova vrijednost ne prelazi 8 % EXW proizvoda.

               2.Materijali bez podrijetla koji nisu razvrstani u poglavlja od 50 do 63 mogu se upotrebljavati bez ograničenja u proizvodnji tekstilnih proizvoda razvrstanih u poglavlja od 50 do 63, bez obzira na to sadržavaju li tekstilne materijale ili ne.

               Primjer: Ako je zahtjevom iz Priloga ORIG-2. [Pravila o podrijetlu za određene proizvode] utvrđeno da se za određeni tekstilni artikl, primjerice hlače, mora upotrijebiti pređa, to ne priječi upotrebu metalnih artikala bez podrijetla kao što je dugmad, jer metalni artikli nisu razvrstani u poglavlja od 50 do 63. Iz istog se razloga ne priječi ni upotreba patentnih zatvarača bez podrijetla iako patentni zatvarači obično sadržavaju tekstil.

               3.Ako se zahtjev iz Priloga ORIG-2. [Pravila o podrijetlu za određene proizvode] sastoji od maksimalne vrijednosti materijala bez podrijetla, pri izračunu vrijednosti materijala bez podrijetla u obzir se uzima vrijednost materijala bez podrijetla koji nisu razvrstani u poglavlja od 50 do 63.

               Napomena 9.

               Poljoprivredni proizvodi

               Smatra se da su poljoprivredni proizvodi razvrstani u odsjek II. Harmoniziranog sustava i u tarifni broj 24.01 koji su uzgojeni ili požnjeveni na području stranke podrijetlom iz područja te stranke, čak i ako se uzgajaju iz sjemena, lukovica, podloga, reznica, kalema, mladica, pupoljaka ili drugih živih dijelova biljaka uvezenih iz treće zemlje.

               PRILOG ORIG-2.: PRAVILA O PODRIJETLU ZA ODREĐENE PROIZVODE

                        Stupac 1.

                        Razvrstavanje prema Harmoniziranom sustavu (2017.) uključujući naziv

                        Stupac 2.

                        Pravila o podrijetlu za određene proizvode

                        ODSJEK I.

                        ŽIVE ŽIVOTINJE; PROIZVODI ŽIVOTINJSKOG PODRIJETLA

                        Poglavlje 1

                        Žive životinje

                        01.01–01.06

                        Sve životinje iz poglavlja 1 dobivene su u cijelosti.

                        Poglavlje 2

                        Meso i jestivi klaonički proizvodi

                        02.01–02.10

                        Proizvodnja u kojoj su svi upotrijebljeni materijali iz poglavlja 1 i 2 dobiveni u cijelosti.

                        Poglavlje 3

                        Ribe i rakovi, mekušci i ostali vodeni beskralježnjaci

                        03.01–03.08

                        Proizvodnja u kojoj su svi upotrijebljeni materijali iz poglavlja 3 dobiveni u cijelosti.

                        Poglavlje 4

                        Mliječni proizvodi; ptičja jaja; prirodni med; jestivi proizvodi životinjskog podrijetla, nespomenuti niti uključeni na drugom mjestuProizvodi životinjskog podrijetla, nespomenuti niti uključeni na drugom mjestu

                        04.01–04.10

                        Proizvodnja u kojoj:

                        – svi uporabljeni materijali iz poglavlja 4. dobiveni su u cijelosti; i

                        — ukupna masa materijala bez podrijetla iz tarifnih brojeva 17.01 i 17.02 ne prelazi 20 % mase proizvoda.

                        Poglavlje 5

                        Proizvodi životinjskog podrijetla, nespomenuti niti uključeni na drugom mjestu

                        05.01–05.11

                        Proizvodnja od materijala bez podrijetla iz bilo kojeg tarifnog broja.

                        ODSJEK II.

                        BILJNI PROIZVODI

                        Poglavlje 6

                        Živo drveće i druge biljke; lukovice, korijenje i slično; rezano cvijeće i ukrasno lišće

                        06.01–06.04

                        Proizvodnja u kojoj su svi upotrijebljeni materijali iz poglavlja 6 dobiveni u cijelosti.

                        Poglavlje 7

                        Jestivo povrće, pojedini korijeni i gomolji

                        07.01–07.14

                        Proizvodnja u kojoj su svi upotrijebljeni materijali iz poglavlja 7 dobiveni u cijelosti.

                        Poglavlje 8

                        Jestivo voće i orašasti plodovi; kora agruma ili dinja i lubenica

                        08.01–08.14

                        Proizvodnja u kojoj:

                        – svi uporabljeni materijali iz poglavlja 8. dobiveni su u cijelosti; i

                        — ukupna masa materijala bez podrijetla iz tarifnih brojeva 17.01 i 17.02 ne prelazi 20 % mase proizvoda.

                        Poglavlje 9

                        Kava, čaj, mate čaj i začini

                        09.01–09.10

                        Proizvodnja od materijala bez podrijetla iz bilo kojeg tarifnog broja.

                        Poglavlje 10

                        Žitarice

                        10.01–10.08

                        Proizvodnja u kojoj su svi upotrijebljeni materijali iz poglavlja 10 dobiveni u cijelosti.

                        Poglavlje 11

                        Proizvodi mlinske industrije; slad; škrob; inulin; pšenični gluten

                        11.01–11.09

                        Proizvodnja u kojoj su svi upotrijebljeni materijali iz poglavlja 10 i 11, tarifnih brojeva 07.01, 07.14, 23.02 i 23.03 ili podbroja 0710.10 dobiveni u cijelosti.

                        Poglavlje 12

                        Uljano sjemenje i plodovi; razno zrnje, sjemenje i plodovi; industrijsko ili ljekovito bilje; slama i stočna hrana

                        12.01–12.14

                        CTH

                        Poglavlje 13

                        Šelak; gume, smole i ostali biljni sokovi i ekstrakti

                        13.01–13.02

                        Proizvodnja od materijala bez podrijetla iz bilo kojeg tarifnog broja u kojoj ukupna masa materijala bez podrijetla iz tarifnih brojeva 17.01 i 17.02 ne prelazi 20 % mase proizvoda.

                        Poglavlje 14

                        Biljni materijali za pletarstvo; biljni proizvodi koji nisu spomenuti niti uključeni na drugom mjestu

                        14.01–14.04

                        Proizvodnja od materijala bez podrijetla iz bilo kojeg tarifnog broja.

                        ODSJEK III.

                        MASTI I ULJA ŽIVOTINJSKOG ILI BILJNOG PODRIJETLA TE PROIZVODI NJIHOVE RAZGRADNJE; PRERAĐENE JESTIVE MASTI; ŽIVOTINJSKI ILI BILJNI VOSKOVI

                        Poglavlje 15

                        Masti i ulja životinjskog ili biljnog podrijetla te proizvodi njihove razgradnje; prerađene jestive masti; životinjski ili biljni voskovi

                        15.01–15.04

                        CTH

                        15.05–15.06

                        Proizvodnja od materijala bez podrijetla iz bilo kojeg tarifnog broja.

                        15.07–15.08

                        CTSH

                        15.09–15.10

                        Proizvodnja u kojoj su svi upotrijebljeni biljni materijali dobiveni u cijelosti.

                        15.11–15.15

                        CTSH

                        15.16–15.17

                        CTH

                        15.18–15.19

                        CTSH

                        15.20

                        Proizvodnja od materijala bez podrijetla iz bilo kojeg tarifnog broja.

                        15.21–15.22

                        CTSH

                        ODSJEK IV.

                        PRIPREMLJENI PREHRAMBENI PROIZVODI; PIĆA, ALKOHOLI I OCAT; DUHAN I PRERAĐENI NADOMJESCI DUHANA

                        Poglavlje 16

                        Proizvodi od mesa, riba, rakova, mekušaca ili drugih vodenih beskralježnjaka

                        1601.00–1604.18

                        Proizvodnja u kojoj su svi upotrijebljeni materijali iz poglavlja 1, 2, 3 i 16 dobiveni u cijelosti
                           88
                        .

                        1604.19

                        CC

                        1604.20

                        – pripremljeni surimi:

                        CC

                        – ostalo

                        Proizvodnja u kojoj su svi upotrijebljeni materijali iz poglavlja 3 i 16 dobiveni u cijelosti
                           89
                        .

                        1604.31–1605.69

                        Proizvodnja u kojoj su svi upotrijebljeni materijali iz poglavlja 3 i 16 dobiveni u cijelosti.

                        Poglavlje 17

                        Šećeri i šećerni proizvodi

                        17.01

                        CTH

                        17.02

                        CTH, uz uvjet da ukupna masa upotrijebljenih materijala bez podrijetla iz tarifnih brojeva od 11.01 do 11.08, 17.01 i 17.03 ne prelazi 20 % mase proizvoda.

                        17.03

                        CTH

                        17.04

                        – bijela čokolada:

                        CTH, uz uvjet da:

                        (a) svi uporabljeni materijali iz poglavlja 4. dobiveni su u cijelosti; i

                        (b) i. ukupna masa upotrijebljenih materijala bez podrijetla iz tarifnih brojeva 17.01 i 17.02 ne prelazi 40 % mase proizvoda; ili

                        ii. ukupna vrijednost upotrijebljenih materijala bez podrijetla iz tarifnih brojeva 17.01 i 17.02 ne prelazi 30 % cijene proizvoda franko tvornica.

                        – ostalo:

                        CTH, uz uvjet da:

                        – svi uporabljeni materijali iz poglavlja 4. dobiveni su u cijelosti; i

                        — ukupna masa upotrijebljenih materijala bez podrijetla iz tarifnih brojeva 17.01 i 17.02 ne prelazi 40 % mase proizvoda.

                        Poglavlje 18

                        Kakao i kakao proizvodi

                        18.01–18.05

                        CTH

                        1806.10

                        CTH, uz uvjet da:

                        – svi uporabljeni materijali iz poglavlja 4. dobiveni su u cijelosti; i

                        — ukupna masa upotrijebljenih materijala bez podrijetla iz tarifnih brojeva 17.01 i 17.02 ne prelazi 40 % mase proizvoda.

                        1806.20–1806.90

                        CTH, uz uvjet da:

                        (a) svi uporabljeni materijali iz poglavlja 4. dobiveni su u cijelosti; i

                        (b) i. ukupna masa upotrijebljenih materijala bez podrijetla iz tarifnih brojeva 17.01 i 17.02 ne prelazi 40 % mase proizvoda; ili

                        ii. ukupna vrijednost upotrijebljenih materijala bez podrijetla iz tarifnih brojeva 17.01 i 17.02 ne prelazi 30 % cijene proizvoda franko tvornica.

                        Poglavlje 19

                        Proizvodi od žitarica, brašna, škroba ili mlijeka; slastičarski proizvodi

                        19.01–19.05

                        CTH, uz uvjet da:

                        — svi upotrijebljeni materijali iz poglavlja 4 dobiveni su u cijelosti;

                        ukupna masa upotrijebljenih materijala bez podrijetla iz poglavlja 2, 3 i 16 ne prelazi 20 % mase proizvoda;

                        — ukupna masa upotrijebljenih materijala bez podrijetla iz tarifnih brojeva 10.06 i 11.08 ne prelazi 20 % mase proizvoda; i

                        — ukupna masa upotrijebljenih materijala bez podrijetla iz tarifnih brojeva 17.01 i 17.02 ne prelazi 40 % mase proizvoda.

                        Poglavlje 20

                        Proizvodi od povrća, voća, orašastih plodova ili drugih dijelova biljaka

                        20.01

                        CTH

                        20.02–20.03

                        Proizvodnja u kojoj su svi upotrijebljeni materijali iz poglavlja 7 dobiveni u cijelosti.

                        20.04–20.09

                        CTH, uz uvjet da ukupna masa upotrijebljenih materijala bez podrijetla iz tarifnih brojeva 17.01 i 17.02 ne prelazi 40 % mase proizvoda.

                        Poglavlje 21

                        Razni prehrambeni proizvodi

                        21.01–21.02

                        CTH, uz uvjet da:

                        – svi uporabljeni materijali iz poglavlja 4. dobiveni su u cijelosti; i

                        — ukupna masa upotrijebljenih materijala bez podrijetla iz tarifnih brojeva 17.01 i 17.02 ne prelazi 20 % mase proizvoda.

                        2103.10

                        2103.20

                        2103.90

                        CTH, međutim, može se upotrijebiti brašno od gorušice ili pripremljena gorušica senf.

                        2103.30

                        Proizvodnja od materijala bez podrijetla iz bilo kojeg tarifnog broja.

                        21.04–21.06

                        CTH, uz uvjet da:

                        – svi uporabljeni materijali iz poglavlja 4. dobiveni su u cijelosti; i

                        — ukupna masa upotrijebljenih materijala bez podrijetla iz tarifnih brojeva 17.01 i 17.02 ne prelazi 20 % mase proizvoda.

                        Poglavlje 22

                        Pića, alkoholi i ocat

                        22.01–22.06

                        CTH, osim materijala bez podrijetla iz tarifnih brojeva 22.07 i 22.08, uz uvjet da:

                        — svi upotrijebljeni materijali iz tarifnih brojeva 0806.10, 2009.61, 2009.69 dobiveni su u cijelosti;

                        – svi uporabljeni materijali iz poglavlja 4. dobiveni su u cijelosti; i

                        — ukupna masa upotrijebljenih materijala bez podrijetla iz tarifnih brojeva 17.01 i 17.02 ne prelazi 20 % mase proizvoda.

                        22.07

                        CTH osim iz tarifnog broja 22.08, uz uvjet da su svi upotrijebljeni materijali iz poglavlja 10 podbrojeva 0806.10, 2009.61 i 2009.69 dobiveni u cijelosti

                        22.08–22.09

                        CTH osim materijala bez podrijetla iz tarifnih brojeva 22.07 i 22.08, uz uvjet da su svi upotrijebljeni materijali iz tarifnih podbrojeva 0806.10, 2009.61 i 2009.69 dobiveni u cijelosti.

                        Poglavlje 23

                        Ostaci i otpaci od prehrambene industrije; pripremljena životinjska hrana

                        23.01

                        CTH

                        2302.10–2303.10

                        CTH, uz uvjet da ukupna masa upotrijebljenih materijala bez podrijetla iz poglavlja 10 ne prelazi 20 % mase proizvoda.

                        2303.20–2308.00

                        CTH

                        23.09

                        CTH, uz uvjet da:

                        — svi upotrijebljeni materijali iz poglavlja 2 i 4 dobiveni su u cijelosti;

                        – ukupna masa upotrijebljenih materijala bez podrijetla iz tarifnih brojeva od 10.01 do 10.04, od 10.07 do 10.08 poglavlja 11 i iz tarifnih brojeva 23.02 i 23.03 ne prelazi 20 % mase proizvoda; i

                        — ukupna masa upotrijebljenih materijala bez podrijetla iz tarifnih brojeva 17.01 i 17.02 ne prelazi 20 % mase proizvoda.

                        Poglavlje 24

                        Duhan i prerađeni nadomjesci duhana

                        24.01

                        Proizvodnja u kojoj su svi upotrijebljeni materijali iz tarifnog broja 24.01 dobiveni u cijelosti.

                        2402.10

                        Proizvodnja od materijala bez podrijetla iz bilo kojeg tarifnog broja, pod uvjetom da ukupna masa upotrijebljenih materijala bez podrijetla iz tarifnog broja 24.01 ne prelazi 30 % mase upotrijebljenih materijala iz poglavlja 24.

                        2402.20

                        Proizvodnja od materijala bez podrijetla iz bilo kojeg tarifnog broja, osim tarifnog broja proizvoda i duhana za pušenje iz tarifnog podbroja 2403.19, u kojoj je najmanje 10 % masenog udjela svih upotrijebljenih materijala iz tarifnog broja 24.01 dobiveno u cijelosti

                        2402.90

                        Proizvodnja od materijala bez podrijetla iz bilo kojeg tarifnog broja, pod uvjetom da ukupna masa upotrijebljenih materijala bez podrijetla iz tarifnog broja 24.01 ne prelazi 30 % mase upotrijebljenih materijala iz poglavlja 24.

                        24.03

                        CTH, u kojoj je najmanje 10 % mase svih upotrijebljenih materijala iz tarifnog broja 24.01 dobiveno u cijelosti.

                        ODSJEK V.

                        MINERALNE TVARI

                        Napomena uz odsjek: Za definicije horizontalnih pravila o preradi u okviru ovog odsjeka, vidjeti napomenu 5 u Prilogu ORIG-1.

                        Poglavlje 25

                        Sol, sumpor, zemlja i kamen, sadra, vapno i cement

                        25.01–25.30

                        CTH;

                        ili

                        MaxNOM 70 % (EXW).

                        Poglavlje 26

                        Rudače, troske i pepeli

                        26.01–26.21

                        CTH

                        Poglavlje 27

                        Mineralna goriva, mineralna ulja i proizvodi njihove destilacije; bitumenske tvari; mineralni voskovi

                        27.01–27.09

                        Proizvodnja od materijala bez podrijetla iz bilo kojeg tarifnog broja.

                        27.10

                        CTH osim biodizela bez podrijetla iz tarifnog podbroja 3824.99 ili 3826.00;

                        ili

                        Provedena je destilacija ili kemijska reakcija, uz uvjet da je upotrijebljeni biodizel (uključujući biljno ulje obrađeno vodikom) iz tarifnog broja 27.10 i podbrojeva 3824.99 i 3826.00 dobiven esterifikacijom, transesterifikacijom ili obradom vodikom.

                        27.11–27.15

                        Proizvodnja od materijala bez podrijetla iz bilo kojeg tarifnog broja.

                        ODSJEK VI.

                        PROIZVODI KEMIJSKE INDUSTRIJE ILI SLIČNIH INDUSTRIJA

                        Napomena uz odsjek: Za definicije horizontalnih pravila o preradi u okviru ovog odsjeka, vidjeti napomenu 5 u Prilogu ORIG-1.

                        Poglavlje 28

                        Anorganski kemijski spojevi; organski ili anorganski spojevi plemenitih kovina, kovina rijetkih zemalja, radioaktivnih elemenata ili izotopa

                        28.01–28.53

                        CTSH;

                        Provedena je kemijska reakcija, pročišćavanje, miješanje i stapanje, proizvodnja standardnih materijala, promjena veličine čestica, odvajanje izomera ili biotehnološka obrada;

                        ili

                        MaxNOM 50 % (EXW).

                        Poglavlje 29

                        Organski kemijski proizvodi

                        2901.10–2905.42

                        CTSH;

                        Provedena je kemijska reakcija, pročišćavanje, miješanje i stapanje, proizvodnja standardnih materijala, promjena veličine čestica, odvajanje izomera ili biotehnološka obrada;

                        ili

                        MaxNOM 50 % (EXW).

                        2905.43–2905.44

                        CTH osim materijala bez podrijetla iz tarifnog broja 17.02 i podbroja 3824.60.

                        2905.45

                        CTSH; međutim, materijali bez podrijetla razvrstani unutar istog tarifnog podbroja kao i proizvod mogu biti upotrijebljeni pod uvjetom da njihova ukupna vrijednost ne prelazi 20 % cijene proizvoda franko tvornica;

                        ili

                        MaxNOM 50 % (EXW).

                        2905.49–2942

                        CTSH;

                        Provedena je kemijska reakcija, pročišćavanje, miješanje i stapanje, proizvodnja standardnih materijala, promjena veličine čestica, odvajanje izomera ili biotehnološka obrada;

                        ili

                        MaxNOM 50 % (EXW).

                        Poglavlje 30

                        Farmaceutski proizvodi

                        30.01–30.06

                        CTSH;

                        Provedena je kemijska reakcija, pročišćavanje, miješanje i stapanje, proizvodnja standardnih materijala, promjena veličine čestica, odvajanje izomera ili biotehnološka obrada;

                        ili

                        MaxNOM 50 % (EXW).

                        Poglavlje 31

                        Gnojiva

                        31.01–31.04

                        CTH; međutim, materijali bez podrijetla razvrstani unutar istog tarifnog broja kao i proizvod mogu biti upotrijebljeni pod uvjetom da njihova ukupna vrijednost ne prelazi 20 % EXW-a proizvoda;

                        ili

                        MaxNOM 40 % (EXW).

                        31.05

                        – natrijev nitrat

                        – kalcijev cijanamid

                        – kalijev sulfat

                        – magnezijev kalij sulfat

                        CTH; međutim, materijali bez podrijetla razvrstani unutar istog tarifnog broja kao i proizvod mogu biti upotrijebljeni pod uvjetom da njihova ukupna vrijednost ne prelazi 20 % EXW-a proizvoda;

                        ili

                        MaxNOM 40 % (EXW).

                        – Ostalo

                        CTH, međutim, mogu se upotrijebiti materijali bez podrijetla iz istog tarifnog broja kao i proizvod, pod uvjetom da njihova ukupna vrijednost ne prelazi 20 % EXW-a proizvoda, unutar koje vrijednost svih upotrijebljenih materijala bez podrijetla ne prelazi 50 % EXW-a proizvoda;

                        ili

                        MaxNOM 40 % (EXW).

                        Poglavlje 32

                        Ekstrakti za štavljenje i bojanje, tanini i njihovi derivati; bojila, pigmenti i druge tvari za bojenje; boje i lakovi; kitovi i druge mase za brtvljenje; tiskarske boje i tinte

                        32.01–32.15

                        CTSH;

                        Provedena je kemijska reakcija, pročišćavanje, miješanje i stapanje, proizvodnja standardnih materijala, promjena veličine čestica, odvajanje izomera ili biotehnološka obrada;

                        ili

                        MaxNOM 50 % (EXW).

                        Poglavlje 33

                        Eterična ulja i rezinoidi; parfumerijski, kozmetički ili toaletni proizvodi

                        33.01

                        CTSH;

                        Provedena je kemijska reakcija, pročišćavanje, miješanje i stapanje, proizvodnja standardnih materijala, promjena veličine čestica, odvajanje izomera ili biotehnološka obrada;

                        ili

                        MaxNOM 50 % (EXW).

                        3302.10

                        CTH; međutim, materijali bez podrijetla razvrstani unutar tarifnog podbroja 3302.10 mogu biti upotrijebljeni pod uvjetom da njihova ukupna vrijednost ne prelazi 20 % EXW proizvoda.

                        3302.90

                        CTSH;

                        Provedena je kemijska reakcija, pročišćavanje, miješanje i stapanje, proizvodnja standardnih materijala, promjena veličine čestica, odvajanje izomera ili biotehnološka obrada;

                        ili

                        MaxNOM 50 % (EXW).

                        33.03

                        Proizvodnja od materijala bez podrijetla iz bilo kojeg tarifnog broja.

                        33.04–33.07

                        CTSH;

                        Provedena je kemijska reakcija, pročišćavanje, miješanje i stapanje, proizvodnja standardnih materijala, promjena veličine čestica, odvajanje izomera ili biotehnološka obrada;

                        ili

                        MaxNOM 50 % (EXW).

                        Poglavlje 34

                        Sapun, organska površinski aktivna sredstva, pripravci za pranje, pripravci za podmazivanje, umjetni voskovi, pripremljeni voskovi, pripravci za poliranje ili ribanje, svijeće i slični proizvodi, paste za modeliranje, „zubarski voskovi” te zubarski pripravci na osnovi sadre

                        34.01–34.07

                        CTSH;

                        Provedena je kemijska reakcija, pročišćavanje, miješanje i stapanje, proizvodnja standardnih materijala, promjena veličine čestica, odvajanje izomera ili biotehnološka obrada;

                        ili

                        MaxNOM 50 % (EXW).

                        Poglavlje 35

                        Bjelančevinaste tvari; modificirani škrobovi; ljepila; enzimi

                        35.01–35.04

                        CTH osim materijala bez podrijetla iz poglavlja 4.

                        35.05

                        CTH osim materijala bez podrijetla iz tarifnog broja 11.08.

                        35.06–35.07

                        CTSH;

                        Provedena je kemijska reakcija, pročišćavanje, miješanje i stapanje, proizvodnja standardnih materijala, promjena veličine čestica, odvajanje izomera ili biotehnološka obrada;

                        ili

                        MaxNOM 50 % (EXW).

                        Poglavlje 36

                        Eksplozivi; pirotehnički proizvodi; šibice; piroforne slitine; pojedini zapaljivi pripravci

                        36.01–36.06

                        CTSH;

                        Provedena je kemijska reakcija, pročišćavanje, miješanje i stapanje, proizvodnja standardnih materijala, promjena veličine čestica, odvajanje izomera ili biotehnološka obrada;

                        ili

                        MaxNOM 50 % (EXW).

                        Poglavlje 37

                        Fotografski ili kinematografski proizvodi

                        37.01–37.07

                        CTSH;

                        Provedena je kemijska reakcija, pročišćavanje, miješanje i stapanje, proizvodnja standardnih materijala, promjena veličine čestica, odvajanje izomera ili biotehnološka obrada;

                        ili

                        MaxNOM 50 % (EXW).

                        Poglavlje 38

                        Razni kemijski proizvodi

                        38.01–38.08

                        CTSH;

                        Provedena je kemijska reakcija, pročišćavanje, miješanje i stapanje, proizvodnja standardnih materijala, promjena veličine čestica, odvajanje izomera ili biotehnološka obrada;

                        ili

                        MaxNOM 50 % (EXW).

                        3809.10

                        CTH osim materijala bez podrijetla iz tarifnih brojeva 11.08 i 35.05;

                        3809.91–3822.00

                        CTSH;

                        Provedena je kemijska reakcija, pročišćavanje, miješanje i stapanje, proizvodnja standardnih materijala, promjena veličine čestica, odvajanje izomera ili biotehnološka obrada;

                        ili

                        MaxNOM 50 % (EXW).

                        38.23

                        Proizvodnja od materijala bez podrijetla iz bilo kojeg tarifnog broja.

                        3824.10–3824.50

                        CTSH;

                        Provedena je kemijska reakcija, pročišćavanje, miješanje i stapanje, proizvodnja standardnih materijala, promjena veličine čestica, odvajanje izomera ili biotehnološka obrada;

                        ili

                        MaxNOM 50 % (EXW).

                        3824.60

                        CTH osim materijala bez podrijetla iz tarifnih podbrojeva 2905.43 i 2905.44;

                        3824.71–3825.90

                        CTSH;

                        Provedena je kemijska reakcija, pročišćavanje, miješanje i stapanje, proizvodnja standardnih materijala, promjena veličine čestica, odvajanje izomera ili biotehnološka obrada;

                        ili

                        MaxNOM 50 % (EXW).

                        38.26

                        Proizvodnja u kojoj je biodizel dobiven transesterifikacijom, esterifikacijom ili obradom vodikom.

                        ODSJEK VII.

                        PLASTIČNE MASE I PROIZVODI OD PLASTIČNIH MASA; KAUČUK I PROIZVODI OD KAUČUKA

                        Napomena uz odsjek: Za definicije horizontalnih pravila o preradi u okviru ovog odsjeka, vidjeti napomenu 5 u Prilogu ORIG-1.

                        Poglavlje 39

                        Plastične mase i proizvodi od plastičnih masa

                        39.01–39.15

                        CTSH;

                        Provedena je kemijska reakcija, pročišćavanje, miješanje i stapanje, proizvodnja standardnih materijala, promjena veličine čestica, odvajanje izomera ili biotehnološka obrada;

                        ili

                        MaxNOM 50 % (EXW).

                        39.16–39.19

                        CTH;

                        ili

                        MaxNOM 50 % (EXW).

                        39.20

                        CTSH;

                        ili

                        MaxNOM 50 % (EXW).

                        39.21–39.22

                        CTH;

                        ili

                        MaxNOM 50 % (EXW).

                        3923.10–3923.50

                        CTSH;

                        ili

                        MaxNOM 50 % (EXW).

                        3923.90–3925.90

                        CTH;

                        ili

                        MaxNOM 50 % (EXW).

                        39.26

                        CTSH;

                        ili

                        MaxNOM 50 % (EXW).

                        Poglavlje 40

                        Kaučuk i proizvodi od kaučuka

                        40.01–40.11

                        CTH;

                        ili

                        MaxNOM 50 % (EXW).

                        4012.11–4012.19

                        CTSH;

                        ili

                        protektiranje rabljenih guma.

                        4012.20–4017.00

                        CTH;

                        ili

                        MaxNOM 50 % (EXW).

                        ODSJEK VIII.

                        SIROVA KOŽA, ŠTAVLJENA KOŽA, KRZNO I PROIZVODI OD NJIH; SEDLARSKI I REMENARSKI PROIZVODI; PREDMETI ZA PUTOVANJE, RUČNE TORBE I SLIČNI SPREMNICI; PREDMETI OD ŽIVOTINJSKIH CRIJEVA (OSIM OD DUDOVOG SVILCA)

                        Poglavlje 41

                        Sirova koža (osim krzna) i štavljena koža

                        41.01–4104.19

                        CTH

                        4104.41–4104.49

                        CTSH osim materijala bez podrijetla iz tarifnih podbrojeva od 4104.41 do 4104.49.

                        4105.10

                        CTH

                        4105.30

                        CTSH

                        4106.21

                        CTH

                        4106.22

                        CTSH

                        4106.31

                        CTH

                        4106.32–4106.40

                        CTSH

                        4106.91

                        CTH

                        4106.92

                        CTSH

                        41.07–41.13

                        CTH osim materijala bez podrijetla iz tarifnih podbrojeva 4104.41, 4104.49, 4105.30, 4106.22, 4106.32 i 4106.92. Međutim, mogu se upotrijebiti materijali bez podrijetla iz tarifnih podbrojeva 4104.41, 4104.49, 4105.30, 4106.22, 4106.32 ili 4106.92 pod uvjetom da se provede postupak ponovnog štavljenja.

                        4114.10

                        CTH

                        4114.20

                        CTH osim materijala bez podrijetla iz tarifnih podbrojeva 4104.41, 4104.49, 4105.30, 4106.22, 4106.32, 4106.92 i 4107. Međutim, mogu se upotrijebiti materijali bez podrijetla iz tarifnih podbrojeva 4104.41, 4104.49, 4105.30, 4106.22, 4106.32, 4106.92 i tarifnog broja 41.07 pod uvjetom da se provede postupak ponovnog štavljenja.

                        41.15

                        CTH

                        Poglavlje 42

                        Proizvodi od kože, sedlarski i remenarski proizvodi, predmeti za putovanje, ručne torbe i slični spremnici, predmeti od životinjskih crijeva (osim od dudovog svilca)

                        42.01–42.06

                        CTH;

                        ili

                        MaxNOM 50 % (EXW).

                        Poglavlje 43

                        Prirodno i umjetno krzno, proizvodi od krzna

                        4301.10–4302.20

                        CTH;

                        ili

                        MaxNOM 50 % (EXW).

                        4302.30

                        CTSH

                        43.03–43.04

                        CTH;

                        ili

                        MaxNOM 50 % (EXW).

                        ODSJEK IX.

                        DRVO I PROIZVODI OD DRVA; DRVENI UGLJEN; PLUTO I PROIZVODI OD PLUTA; PROIZVODI OD SLAME I ESPARTA ILI DRUGIH MATERIJALA ZA PLETARSTVO; KOŠARAČKI I PLETARSKI PROIZVODI

                        Poglavlje 44

                        Drvo i proizvodi od drva, drveni ugljen

                        44.01–44.21

                        CTH;

                        ili

                        MaxNOM 50 % (EXW).

                        Poglavlje 45

                        Pluto i proizvodi od pluta

                        45.01–45.04

                        CTH;

                        ili

                        MaxNOM 50 % (EXW).

                        Poglavlje 46

                        Proizvodi od slame i esparta i od ostalih materijala za pletarstvo; košarački i pletarski proizvodi

                        46.01–46.02

                        CTH;

                        ili

                        MaxNOM 50 % (EXW).

                        ODSJEK X.

                        CELULOZA OD DRVA ILI DRUGIH VLAKNASTIH CELULOZNIH MATERIJALA; PAPIR I KARTON (OTPACI I OSTACI) NAMIJENJENI PONOVNOJ PRERADI; PAPIR I KARTON TE PROIZVODI OD PAPIRA I KARTONA

                        Poglavlje 47

                        Drvna celuloza ili celuloza od ostalih vlaknastih celuloznih materijala; papir ili karton (otpaci i ostaci) namijenjeni ponovnoj preradi

                        47.01–47.07

                        CTH;

                        ili

                        MaxNOM 50 % (EXW).

                        Poglavlje 48

                        Papir i karton; proizvodi od papirne mase, papira ili kartona

                        48.01–48.23

                        CTH;

                        ili

                        MaxNOM 50 % (EXW).

                        Poglavlje 49

                        Tiskane knjige, novine, slike i ostali proizvodi grafičke industrije;

                        rukopisi, tipkani tekstovi i nacrti

                        49.01–49.11

                        CTH;

                        ili

                        MaxNOM 50 % (EXW).

                        ODSJEK XI.

                        TEKSTIL I TEKSTILNI PROIZVODI

                        Napomena uz odsjek: Za definicije pojmova korištenih za određene proizvode od tekstilnih materijala i dopuštena odstupanja koja se na njih primjenjuju vidjeti napomene 6, 7 i 8 u Prilogu ORIG-1.

                        Poglavlje 50

                        Svila

                        50.01–50.02

                        CTH

                        50.03

                        – grebenani ili češljani:

                        Grebenanje ili češljanje svilenih otpadaka.

                        – ostalo

                        CTH

                        50.04–50.05

                        Predenje prirodnih vlakana;

                        Ekstruzija umjetnih ili sintetičkih beskonačnih filamenata u kombinaciji s predenjem;

                        Ekstruzija umjetnih ili sintetičkih beskonačnih filamenata u kombinaciji s končanjem;

                        ili

                        Končanje u kombinaciji s mehaničkim postupcima.

                        50.06

                        – svilena pređa i pređa od svilenih otpadaka:

                        Predenje prirodnih vlakana;

                        Ekstruzija umjetnih ili sintetičkih beskonačnih filamenata u kombinaciji s predenjem;

                        Ekstruzija umjetnih ili sintetičkih beskonačnih filamenata u kombinaciji s končanjem;

                        ili

                        Končanje u kombinaciji s mehaničkim postupcima.

                        — Crijeva dudovog svilca:

                        CTH

                        50.07

                        Predenje prirodnih ili umjetnih ili sintetičkih rezanih vlakana u kombinaciji s tkanjem;

                        Ekstruzija pređe od umjetnih ili sintetičkih filamenata u kombinaciji s tkanjem;

                        Končanje ili bilo koji mehanički postupak u kombinaciji s tkanjem;

                        Tkanje u kombinaciji s bojenjem;

                        Bojenje pređe u kombinaciji s tkanjem;

                        Tkanje u kombinaciji s tiskom;

                        ili

                        Tisak (kao samostalni postupak).

                        Poglavlje 51

                        Vuna, fina ili gruba životinjska dlaka; pređa i tkanine od konjske dlake

                        51.01–51.05

                        CTH

                        51.06–51.10

                        Predenje prirodnih vlakana;

                        Ekstruzija umjetnih ili sintetičkih vlakana u kombinaciji s predenjem;

                        ili

                        Končanje u kombinaciji s mehaničkim postupcima.

                        51.11–51.13

                        Predenje prirodnih ili umjetnih ili sintetičkih rezanih vlakana u kombinaciji s tkanjem;

                        Ekstruzija pređe od umjetnih ili sintetičkih filamenata u kombinaciji s tkanjem;

                        Tkanje u kombinaciji s bojenjem;

                        Bojenje pređe u kombinaciji s tkanjem;

                        Tkanje u kombinaciji s tiskom;

                        ili

                        Tisak (kao samostalni postupak).

                        Poglavlje 52

                        Pamuk

                        52.01–52.03

                        CTH

                        52.04–52.07

                        Predenje prirodnih vlakana;

                        Ekstruzija umjetnih ili sintetičkih vlakana u kombinaciji s predenjem;

                        ili

                        Končanje u kombinaciji s mehaničkim postupcima.

                        52.08–52.12

                        Predenje prirodnih ili umjetnih ili sintetičkih rezanih vlakana u kombinaciji s tkanjem;

                        Ekstruzija pređe od umjetnih ili sintetičkih filamenata u kombinaciji s tkanjem;

                        Končanje ili bilo koji mehanički postupak u kombinaciji s tkanjem;

                        Tkanje u kombinaciji s bojenjem ili prevlačenjem ili laminiranjem;

                        Bojenje pređe u kombinaciji s tkanjem;

                        Tkanje u kombinaciji s tiskom;

                        ili

                        Tisak (kao samostalni postupak).

                        Poglavlje 53

                        Ostala biljna tekstilna vlakna; papirna pređa i tkanine od papirne pređe

                        53.01–53.05

                        CTH

                        53.06–53.08

                        Predenje prirodnih vlakana;

                        Ekstruzija umjetnih ili sintetičkih vlakana u kombinaciji s predenjem;

                        ili

                        Končanje u kombinaciji s mehaničkim postupcima.

                        53.09–53.11

                        Predenje prirodnih ili umjetnih ili sintetičkih rezanih vlakana u kombinaciji s tkanjem;

                        Ekstruzija pređe od umjetnih ili sintetičkih filamenata u kombinaciji s tkanjem;

                        Tkanje u kombinaciji s bojenjem ili prevlačenjem ili laminiranjem;

                        Bojenje pređe u kombinaciji s tkanjem;

                        Tkanje u kombinaciji s tiskom;

                        ili

                        Tisak (kao samostalni postupak).

                        Poglavlje 54

                        Umjetni ili sintetički filamenti; vrpce i slični oblici od umjetnih ili sintetičkih tekstilnih materijala

                        54.01–54.06

                        Predenje prirodnih vlakana;

                        Ekstruzija umjetnih ili sintetičkih vlakana u kombinaciji s predenjem;

                        ili

                        Končanje u kombinaciji s mehaničkim postupcima.

                        54.07–54.08

                        Predenje prirodnih ili umjetnih ili sintetičkih rezanih vlakana u kombinaciji s tkanjem;

                        Ekstruzija pređe od umjetnih ili sintetičkih filamenata u kombinaciji s tkanjem;

                        Bojenje pređe u kombinaciji s tkanjem;

                        Tkanje u kombinaciji s bojenjem ili prevlačenjem ili laminiranjem;

                        Končanje ili bilo koji mehanički postupak u kombinaciji s tkanjem;

                        Tkanje u kombinaciji s tiskom;

                        ili

                        Tisak (kao samostalni postupak).

                        Poglavlje 55

                        Umjetna ili sintetička rezana vlakna

                        55.01–55.07

                        Ekstruzija umjetnih ili sintetičkih vlakana.

                        55.08–55.11

                        Predenje prirodnih vlakana;

                        Ekstruzija umjetnih ili sintetičkih vlakana u kombinaciji s predenjem;

                        ili

                        Končanje u kombinaciji s mehaničkim postupcima.

                        55.12–55.16

                        Predenje prirodnih ili umjetnih ili sintetičkih rezanih vlakana u kombinaciji s tkanjem;

                        Ekstruzija pređe od umjetnih ili sintetičkih filamenata u kombinaciji s tkanjem;

                        Končanje ili bilo koji mehanički postupak u kombinaciji s tkanjem;

                        Tkanje u kombinaciji s bojenjem ili prevlačenjem ili laminiranjem;

                        Bojenje pređe u kombinaciji s tkanjem;

                        Tkanje u kombinaciji s tiskom;

                        ili

                        Tisak (kao samostalni postupak).

                        Poglavlje 56

                        Vata, pust i netkani materijal; posebna pređa; konopi, uzice i užad te proizvodi od njih

                        56.01

                        Predenje prirodnih vlakana;

                        Ekstruzija umjetnih ili sintetičkih vlakana u kombinaciji s predenjem;

                        Flokiranje u kombinaciji s bojenjem ili tiskom;

                        ili

                        Prevlačenje, flokiranje, laminiranje ili metaliziranje u kombinaciji s najmanje dvije druge glavne radnje obrade ili završne obrade (kao što je kalandriranje, obrada za otpornost na skupljanje, termofiksacija, trajna dorada) uz uvjet da vrijednost upotrijebljenih materijala bez podrijetla ne prelazi 50 % EXW proizvoda.

                        56.02

                        – iglani pust:

                        Ekstruzija umjetnih ili sintetičkih vlakana u kombinaciji s oblikovanjem tkanine; međutim:

                        — polipropilenski filament bez podrijetla iz tarifnog broja 54.02;

                        – polipropilenska vlakna bez podrijetla iz tarifnih brojeva 55.03 ili 55.06; ili

                        — polipropilenski kabeli od filamenata bez podrijetla iz tarifnog broja 55.01;

                        pri čemu je finoća svakog filamenta ili vlakna u svim slučajevima manja od 9 deciteksa, mogu se upotrijebiti, pod uvjetom da njihova ukupna vrijednost ne prelazi 40 % EXW proizvoda;

                        ili

                        Samo oblikovanje netkane tkanine u slučaju pusta napravljenog od prirodnih vlakana.

                        – ostalo

                        Ekstruzija umjetnih ili sintetičkih vlakana u kombinaciji s oblikovanjem tkanine;

                        ili

                        Samo oblikovanje netkane tkanine u slučaju ostalog pusta napravljenog od prirodnih vlakana.

                        5603.11–5603.14

                        Proizvodnja od

                        – usmjerenih ili nasumično raspoređenih filamenata; ili

                        – tvari ili polimera prirodnog ili umjetnog ili sintetičkog podrijetla;

                        u oba slučaja s preradom u netkani materijal.

                        5603.91–5603.94

                        Proizvodnja od

                        – usmjerenih ili nasumično raspoređenih rezanih vlakana; ili

                        – rezane pređe, prirodnog ili umjetnog ili sintetičkog podrijetla;

                        u oba slučaja s preradom u netkani materijal.

                        5604.10

                        Proizvodnja od gumenih niti ili korda koje nisu prekrivene tekstilom.

                        5604.90

                        Predenje prirodnih vlakana;

                        Ekstruzija umjetnih ili sintetičkih vlakana u kombinaciji s predenjem;

                        ili

                        Končanje u kombinaciji s mehaničkim postupcima.

                        56.05

                        Predenje prirodnih ili umjetnih ili sintetičkih rezanih vlakana;

                        Ekstruzija umjetnih ili sintetičkih vlakana u kombinaciji s predenjem;

                        ili

                        Končanje u kombinaciji s mehaničkim postupcima.

                        56.06

                        Ekstruzija umjetnih ili sintetičkih vlakana u kombinaciji s predenjem;

                        Končanje u kombinaciji s obavijanjem;

                        Predenje prirodnih ili umjetnih ili sintetičkih rezanih vlakana;

                        ili

                        Flokiranje u kombinaciji s bojenjem.

                        56.07–56.09

                        Predenje prirodnih vlakana;

                        ili

                        Ekstruzija umjetnih ili sintetičkih vlakana u kombinaciji s predenjem.

                        Poglavlje 57

                        Sagovi i ostali tekstilni podni pokrivači

                        Napomena uz poglavlje: Za proizvode iz ovog poglavlja kao podloga može se upotrebljavati tkanina od jute bez podrijetla.

                        57.01–57.05

                        Predenje prirodnih ili umjetnih ili sintetičkih rezanih vlakana u kombinaciji s tkanjem ili taftingom;

                        Ekstruzija pređe od umjetnih ili sintetičkih filamenata u kombinaciji s tkanjem ili taftingom;

                        Proizvodnja od pređe od kokosovog vlakna ili sisala ili jute ili klasične predene viskozne prstenaste pređe;

                        Tafting u kombinaciji s bojenjem ili tiskom;

                        Tkanje ili tafting pređe od umjetnih ili sintetičkih filamenata u kombinaciji s pravlačenjem ili laminiranjem;

                        Flokiranje u kombinaciji s bojenjem ili tiskom;

                        ili

                        Ekstruzija umjetnih ili sintetičkih vlakana u kombinaciji s tehnikama bez tkanja, uključujući iglanje.

                        Poglavlje 58

                        Posebne tkanine; tekstilni proizvodi dobiveni tafting postupkom; čipke; tapiserije; pozamanterija; vez

                        58.01–58.04

                        Predenje prirodnih ili umjetnih ili sintetičkih rezanih vlakana u kombinaciji s tkanjem ili taftingom;

                        Ekstruzija pređe od umjetnih ili sintetičkih filamenata u kombinaciji s tkanjem ili taftingom;

                        Tkanje u kombinaciji s bojenjem ili flokiranjem ili prevlačenjem ili laminiranjem ili metaliziranjem;

                        Tafting u kombinaciji s bojenjem ili tiskom;

                        Flokiranje u kombinaciji s bojenjem ili tiskom;

                        Bojenje pređe u kombinaciji s tkanjem;

                        Tkanje u kombinaciji s tiskom;

                        ili

                        Tisak (kao samostalni postupak).

                        58.05

                        CTH

                        58.06–58.09

                        Predenje prirodnih ili umjetnih ili sintetičkih rezanih vlakana u kombinaciji s tkanjem ili taftingom;

                        Ekstruzija pređe od umjetnih ili sintetičkih filamenata u kombinaciji s tkanjem ili taftingom;

                        Tkanje u kombinaciji s bojenjem ili flokiranjem ili prevlačenjem ili laminiranjem ili metaliziranjem;

                        Tafting u kombinaciji s bojenjem ili tiskom;

                        Flokiranje u kombinaciji s bojenjem ili tiskom;

                        Bojenje pređe u kombinaciji s tkanjem;

                        Tkanje u kombinaciji s tiskom;

                        ili

                        Tisak (kao samostalni postupak).

                        58.10

                        Vez u kojem vrijednost upotrijebljenih materijala bez podrijetla iz bilo kojeg tarifnog broja, osim onog u koji je razvrstan proizvod, ne prelazi 50 % EXW proizvoda.

                        58.11

                        Predenje prirodnih ili umjetnih ili sintetičkih rezanih vlakana u kombinaciji s tkanjem ili taftingom;

                        Ekstruzija pređe od umjetnih ili sintetičkih filamenata u kombinaciji s tkanjem ili taftingom;

                        Tkanje u kombinaciji s bojenjem ili flokiranjem ili prevlačenjem ili laminiranjem ili metaliziranjem;

                        Tafting u kombinaciji s bojenjem ili tiskom;

                        Flokiranje u kombinaciji s bojenjem ili tiskom;

                        Bojenje pređe u kombinaciji s tkanjem;

                        Tkanje u kombinaciji s tiskom;

                        ili

                        Tisak (kao samostalni postupak).

                        Poglavlje 59

                        Impregnirani, premazani, prevučeni, prekriveni ili laminirani tekstilni materijali; tekstilni proizvodi prikladni za industrijsku upotrebu

                        59.01

                        Tkanje u kombinaciji s bojenjem ili flokiranjem ili prevlačenjem ili laminiranjem ili metaliziranjem;

                        ili

                        Flokiranje u kombinaciji s bojenjem ili tiskom;

                        59.02

                        – sa sadržajem manjim od 90 % masenog udjela tekstilnih materijala:

                        Tkanje.

                        – ostalo:

                        Ekstruzija umjetnih ili sintetičkih vlakana u kombinaciji s tkanjem.

                        59.03

                        Tkanje, pletenje ili kukičanje u kombinaciji s impregniranjem ili prevlačenjem ili prekrivanjem ili laminiranjem ili metaliziranjem;

                        Tkanje u kombinaciji s tiskom; ili

                        Tisak (kao samostalni postupak).

                        59.04

                        Kalandriranje u kombinaciji s bojenjem, prevlačenjem ili metaliziranjem. Tkanine od jute bez podrijetla smiju se upotrijebiti kao podloga;

                        ili

                        Tkanje u kombinaciji s bojenjem ili prevlačenjem ili laminiranjem ili metaliziranjem. Tkanine od jute bez podrijetla smiju se upotrijebiti kao podloga.

                        59.05

                        – impregnirani, premazani ili prekriveni gumom, plastičnom masom ili drugim materijalima:

                        Tkanje, pletenje ili oblikovanje netkane tkanine u kombinaciji s impregniranjem ili prevlačenjem ili prekrivanjem ili laminiranjem ili metaliziranjem.

                        – ostalo

                        Predenje prirodnih ili umjetnih ili sintetičkih rezanih vlakana u kombinaciji s tkanjem;

                        Ekstruzija pređe od umjetnih ili sintetičkih filamenata u kombinaciji s tkanjem;

                        Tkanje, pletenje ili oblikovanje netkane tkanine u kombinaciji s bojenjem ili prevlačenjem ili laminiranjem;

                        Tkanje u kombinaciji s tiskom;

                        ili

                        Tisak (kao samostalni postupak).

                        59.06

                        – pletene ili kukičane tkanine:

                        Predenje prirodnih ili umjetnih ili sintetičkih rezanih vlakana u kombinaciji s pletenjem ili kukičanjem;

                        Ekstruzija pređe od umjetnih ili sintetičkih filamenata u kombinaciji s pletenjem ili kukičanjem;

                        Pletenje ili kukičanje u kombinaciji s gumiranjem; ili

                        Gumiranje u kombinaciji s najmanje dvije druge glavne radnje obrade ili završne obrade (kao što je kalandriranje, obrada za otpornost na skupljanje, termofiksacija, trajna dorada) uz uvjet da vrijednost upotrijebljenih materijala bez podrijetla ne prelazi 50 % EXW proizvoda.

                        – ostale tkanine od pređe od sintetičkih filamenata s više od 90 % masenog udjela tekstilnih materijala:

                        Ekstruzija umjetnih ili sintetičkih vlakana u kombinaciji s tkanjem.

                        – ostalo:

                        Tkanje, pletenje ili netkani postupak u kombinaciji s bojenjem ili prevlačenjem ili gumiranjem;

                        Bojenje pređe u kombinaciji s tkanjem, pletenjem ili postupcima bez tkanja;

                        ili

                        Gumiranje u kombinaciji s najmanje dvije druge glavne radnje obrade ili završne obrade (kao što je kalandriranje, obrada za otpornost na skupljanje, termofiksacija, trajna dorada) uz uvjet da vrijednost upotrijebljenih materijala bez podrijetla ne prelazi 50 % EXW proizvoda.

                        59.07

                        Tkanje, pletenje ili oblikovanje netkane tkanine u kombinaciji s bojenjem ili tiskom ili prevlačenjem ili impregniranjem ili prekrivanjem;

                        Flokiranje u kombinaciji s bojenjem ili tiskom;

                        ili

                        Tisak (kao samostalni postupak).

                        59.08

                        – čarapice za plinsku rasvjetu, impregnirane:

                        Proizvodnja od cjevastih pletenih ili kukičanih materijala za čarapice.

                        – ostalo:

                        CTH

                        59.09–59.11

                        Predenje prirodnih ili umjetnih ili sintetičkih rezanih vlakana u kombinaciji s tkanjem;

                        Ekstruzija umjetnih ili sintetičkih vlakana u kombinaciji s tkanjem;

                        Tkanje u kombinaciji s bojenjem ili prevlačenjem ili laminiranjem;

                        ili

                        Prevlačenje, flokiranje, laminiranje ili metaliziranje u kombinaciji s najmanje dvije druge glavne radnje obrade ili završne obrade (kao što je kalandriranje, obrada za otpornost na skupljanje, termofiksacija, trajna dorada) uz uvjet da vrijednost upotrijebljenih materijala bez podrijetla ne prelazi 50 % EXW proizvoda.

                        Poglavlje 60

                        Pleteni ili kukičani materijali

                        60.01–60.06

                        Predenje prirodnih ili umjetnih ili sintetičkih rezanih vlakana u kombinaciji s pletenjem ili kukičanjem;

                        Ekstruzija pređe od umjetnih ili sintetičkih filamenata u kombinaciji s pletenjem ili kukičanjem;

                        Pletenje ili kukičanje u kombinaciji s bojenjem ili flokiranjem ili prevlačenjem ili laminiranjem ili tiskom;

                        Flokiranje u kombinaciji s bojenjem ili tiskom;

                        Bojenje pređe u kombinaciji s pletenjem ili kukičanjem; ili

                        Končanje ili teksturiranje u kombinaciji s pletenjem ili kukičanjem uz uvjet da vrijednost upotrijebljene nekončane ili neteksturirane pređe bez podrijetla ne prelazi 50 % EXW proizvoda.

                        Poglavlje 61

                        Odjeća i pribor za odjeću, pleteni ili kukičani

                        61.01–61.17

                        – dobiveni šivanjem ili spajanjem na drugi način dvaju ili više dijelova pletenih ili kukičanih materijala, koji su bili razrezani u krojne oblike ili proizvedeni već oblikovani:

                        Pletenje ili kukičanje u kombinaciji s izradom uključujući krojenje tkanine.

                        – ostalo:

                        Predenje prirodnih ili umjetnih ili sintetičkih rezanih vlakana u kombinaciji s pletenjem ili kukičanjem;

                        Ekstruzija pređe od umjetnih ili sintetičkih filamenata u kombinaciji s pletenjem ili kukičanjem; ili

                        Pletenje i izrada u jednoj operaciji.

                        Poglavlje 62

                        Odjeća i pribor za odjeću, osim pletenih i kukičanih

                        62.01

                        Tkanje u kombinaciji s izradom uključujući krojenje tkanine;

                        ili

                        Izrada uključujući krojenje tkanine nakon tiska (kao samostalni postupak).

                        62.02

                        – vezeni:

                        Tkanje u kombinaciji s izradom uključujući krojenje tkanine;

                        ili

                        Proizvodnja od nevezenih tkanina, uz uvjet da vrijednost upotrijebljenih nevezenih tkanina bez podrijetla ne prelazi 40 % EXW proizvoda.

                        – ostalo:

                        Tkanje u kombinaciji s izradom uključujući krojenje tkanine;

                        ili

                        Izrada uključujući krojenje tkanine nakon tiska (kao samostalni postupak).

                        62.03

                        Tkanje u kombinaciji s izradom uključujući krojenje tkanine;

                        ili

                        Izrada uključujući krojenje tkanine nakon tiska (kao samostalni postupak).

                        62.04

                        – vezeni:

                        Tkanje u kombinaciji s izradom uključujući krojenje tkanine;

                        ili

                        Proizvodnja od nevezenih tkanina, uz uvjet da vrijednost upotrijebljenih nevezenih tkanina bez podrijetla ne prelazi 40 % EXW proizvoda.

                        – ostalo:

                        Tkanje u kombinaciji s izradom uključujući krojenje tkanine;

                        ili

                        Izrada uključujući krojenje tkanine nakon tiska (kao samostalni postupak).

                        62.05

                        Tkanje u kombinaciji s izradom uključujući krojenje tkanine;

                        ili

                        Izrada uključujući krojenje tkanine nakon tiska (kao samostalni postupak).

                        62.06

                        – vezeni:

                        Tkanje u kombinaciji s izradom uključujući krojenje tkanine;

                        ili

                        Proizvodnja od nevezenih tkanina, uz uvjet da vrijednost upotrijebljenih nevezenih tkanina bez podrijetla ne prelazi 40 % EXW proizvoda.

                        – ostalo:

                        Tkanje u kombinaciji s izradom uključujući krojenje tkanine;

                        ili

                        Izrada uključujući krojenje tkanine nakon tiska (kao samostalni postupak).

                        62.07–62.08

                        Tkanje u kombinaciji s izradom uključujući krojenje tkanine;

                        ili

                        Izrada uključujući krojenje tkanine nakon tiska (kao samostalni postupak).

                        62.09

                        – vezeni:

                        Tkanje u kombinaciji s izradom uključujući krojenje tkanine;

                        ili

                        Proizvodnja od nevezenih tkanina, uz uvjet da vrijednost upotrijebljenih nevezenih tkanina bez podrijetla ne prelazi 40 % EXW proizvoda.

                        – ostalo:

                        Tkanje u kombinaciji s izradom uključujući krojenje tkanine;

                        ili

                        Izrada uključujući krojenje tkanine nakon tiska (kao samostalni postupak).

                        62.10

                        – protupožarna oprema od tkanine pokrivene poliesterskom aluminiziranom folijom:

                        Tkanje u kombinaciji s izradom uključujući krojenje tkanine;

                        ili

                        Prevlačenje ili laminiranje u kombinaciji s izradom uključujući krojenje tkanine, uz uvjet da vrijednost upotrijebljene neprevučene ili nelaminirane tkanine bez podrijetla ne prelazi 40 % EXW proizvoda.

                        – ostalo:

                        Tkanje u kombinaciji s izradom uključujući krojenje tkanine;

                        ili

                        Izrada uključujući krojenje tkanine nakon tiska (kao samostalni postupak).

                        62.11

                        – odjeća za žene ili djevojčice, vezena:

                        Tkanje u kombinaciji s izradom uključujući krojenje tkanine;

                        ili

                        Proizvodnja od nevezenih tkanina, uz uvjet da vrijednost upotrijebljenih nevezenih tkanina bez podrijetla ne prelazi 40 % EXW proizvoda.

                        – ostalo:

                        Tkanje u kombinaciji s izradom uključujući krojenje tkanine;

                        ili

                        Izrada uključujući krojenje tkanine nakon tiska (kao samostalni postupak).

                        62.12

                        – pleteni ili kukičani, dobiveni šivanjem ili spajanjem na drukčiji način dvaju ili više dijelova pletenih ili kukičanih materijala, koji su bili razrezani u oblike ili proizvedeni već oblikovani:

                        Pletenje u kombinaciji s izradom uključujući krojenje tkanine;

                        ili

                        Izrada uključujući krojenje tkanine nakon tiska (kao samostalni postupak).

                        – ostalo:

                        Tkanje u kombinaciji s izradom uključujući krojenje tkanine;

                        ili

                        Izrada uključujući krojenje tkanine nakon tiska (kao samostalni postupak).

                        62.13–62.14

                        – vezeni:

                        Tkanje u kombinaciji s izradom uključujući krojenje tkanine;

                        Proizvodnja od nevezenih tkanina, uz uvjet da vrijednost upotrijebljenih nevezenih tkanina bez podrijetla ne prelazi 40 % EXW proizvoda.

                        ili

                        Izrada uključujući krojenje tkanine nakon tiska (kao samostalni postupak).

                        – ostalo:

                        Tkanje u kombinaciji s izradom uključujući krojenje tkanine;

                        ili

                        Izrada uključujući krojenje tkanine nakon tiska (kao samostalni postupak).

                        62.15

                        Tkanje u kombinaciji s izradom uključujući krojenje tkanine;

                        ili

                        Izrada uključujući krojenje tkanine nakon tiska (kao samostalni postupak).

                        62.16

                        – protupožarna oprema od tkanine pokrivene poliesterskom aluminiziranom folijom:

                        Tkanje u kombinaciji s izradom uključujući krojenje tkanine;

                        ili

                        Prevlačenje ili laminiranje u kombinaciji s izradom uključujući krojenje tkanine, uz uvjet da vrijednost upotrijebljene neprevučene ili nelaminirane tkanine bez podrijetla ne prelazi 40 % EXW proizvoda.

                        – ostalo:

                        Tkanje u kombinaciji s izradom uključujući krojenje tkanine;

                         ili

                        Izrada uključujući krojenje tkanine nakon tiska (kao samostalni postupak).

                        62.17

                        – vezeni:

                        Tkanje u kombinaciji s izradom uključujući krojenje tkanine;

                        Proizvodnja od nevezenih tkanina, uz uvjet da vrijednost upotrijebljenih nevezenih tkanina bez podrijetla ne prelazi 40 % EXW proizvoda.

                        ili

                        Izrada uključujući krojenje tkanine nakon tiska (kao samostalni postupak).

                        – protupožarna oprema od tkanine pokrivene poliesterskom aluminiziranom folijom:

                        Tkanje u kombinaciji s izradom uključujući krojenje tkanine;

                        ili

                        Prevlačenje ili laminiranje u kombinaciji s izradom uključujući krojenje tkanine, uz uvjet da vrijednost upotrijebljene neprevučene ili nelaminirane tkanine bez podrijetla ne prelazi 40 % EXW proizvoda.

                        – međupodstave za ovratnike i orukvice, razrezane:

                        CTH, uz uvjet da vrijednost svih upotrijebljenih materijala bez podrijetla ne prelazi 40 % EXW proizvoda.

                        – ostalo:

                        Tkanje u kombinaciji s izradom uključujući krojenje tkanine.

                        Poglavlje 63

                        Ostali gotovi tekstilni proizvodi; kompleti; rabljena odjeća i rabljeni tekstilni proizvodi; otpadne krpe

                        63.01–63.04

                        – od pusta, od netkanog materijala:

                        Oblikovanje netkane tkanine u kombinaciji s izradom uključujući krojenje tkanine.

                        – ostalo:

                        – – vezeni:

                        Tkanje ili pletenje ili kukičanje u kombinaciji s izradom uključujući krojenje tkanine;

                        ili

                        Proizvodnja od nevezenih tkanina (osim pletenih ili kukičanih), uz uvjet da vrijednost upotrijebljenih nevezenih tkanina bez podrijetla ne prelazi 40 % EXW proizvoda.

                        – ostali:

                        Tkanje, pletenje ili kukičanje u kombinaciji s izradom uključujući krojenje tkanine.

                        63.05

                        Ekstruzija umjetnih ili sintetičkih vlakana ili predenje prirodnih ili umjetnih ili sintetičkih rezanih vlakana, u kombinaciji s tkanjem ili pletenjem i izradom uključujući krojenje tkanine.

                        63.06

                        – od netkanog materijala:

                        Oblikovanje netkane tkanine u kombinaciji s izradom uključujući krojenje tkanine.

                        – ostalo:

                        Tkanje u kombinaciji s izradom uključujući krojenje tkanine.

                        63.07

                        MaxNOM 40 % (EXW).

                        63.08

                        Svaki proizvod u setu mora udovoljavati pravilu koje bi za njega vrijedilo i da nije u setu, međutim može sadržavati i proizvode bez podrijetla, pod uvjetom da njihova ukupna vrijednost ne prelazi 15 % EXW seta.

                        63.09–63.10

                        CTH

                        ODSJEK XII.

                        OBUĆA, POKRIVALA ZA GLAVU, KIŠOBRANI, SUNCOBRANI, ŠTAPOVI ZA HODANJE I SJEDENJE, BIČEVI, KORBAČI I NJIHOVI DIJELOVI; PREPARIRANO PERJE I PROIZVODI OD PERJA; UMJETNO CVIJEĆE; PROIZVODI OD LJUDSKE KOSE

                        Poglavlje 64

                        Obuća, nazuvci i slični proizvodi; dijelovi tih proizvoda

                        64.01–64.05

                        Proizvodnja od materijala bez podrijetla iz bilo kojeg tarifnog broja, osim od složenog gornjišta obuće pričvršćenog na unutarnje potplate ili druge dijelove potplata iz tarifnog broja 64.06.

                        64.06

                        CTH

                        Poglavlje 65

                        Pokrivala za glavu i njihovi dijelovi

                        65.01–65.07

                        CTH

                        Poglavlje 66

                        Kišobrani, suncobrani, štapovi za hodanje i sjedenje, bičevi, korbači i njihovi dijelovi

                        66.01–66.03

                        CTH;

                        ili

                        MaxNOM 50 % (EXW).

                        Poglavlje 67

                        Obrađeno perje i paperje i proizvodi izrađeni od perja i paperja; umjetno cvijeće; proizvodi od ljudske kose

                        67.01–67.04

                        CTH

                        ODSJEK XIII.

                        PROIZVODI OD KAMENA, SADRE, CEMENTA, BETONA, AZBESTA, TINJCA ILI SLIČNIH MATERIJALA; KERAMIČKI PROIZVODI; STAKLO I STAKLENI PROIZVODI

                        Poglavlje 68

                        Proizvodi od kamena, sadre, cementa, betona, azbesta, tinjca ili sličnih materijala

                        68.01–68.15

                        CTH;

                        ili

                        MaxNOM 70 % (EXW).

                        Poglavlje 69

                        Keramički proizvodi

                        69.01–69.14

                        CTH

                        Poglavlje 70

                        Staklo i stakleni proizvodi

                        70.01–70.09

                        CTH;

                        ili

                        MaxNOM 50 % (EXW).

                        70.10

                        CTH

                        70.11

                        CTH;

                        ili

                        MaxNOM 50 % (EXW).

                        70.13

                        CTH osim materijala bez podrijetla iz tarifnog broja 70.10.

                        70.14–70.20

                        CTH;

                        ili

                        MaxNOM 50 % (EXW).

                        ODSJEK XIV.

                        PRIRODNI ILI KULTIVIRANI BISERI, DRAGULJI ILI POLUDRAGULJI, PLEMENITE KOVINE, KOVINE PLATIRANE PLEMENITIM KOVINAMA I PROIZVODI OD NJIH; IMITACIJE DRAGULJARSKIH PROIZVODA; KOVANI NOVAC

                        Poglavlje 71

                        Prirodni ili kultivirani biseri, dragulji ili poludragulji, plemenite kovine, kovine platirane plemenitim kovinama i proizvodi od njih; imitacije draguljarskih proizvoda; kovani novac

                        71.01–71.05

                        Proizvodnja od materijala bez podrijetla iz bilo kojeg tarifnog broja.

                        71.06

                        – neobrađeni:

                        CTH osim materijala bez podrijetla iz tarifnih brojeva 71.06, 71.08 i 71.10;

                        Elektrolitička, termička ili kemijska separacija plemenitih kovina bez podrijetla iz tarifnih brojeva 71.06, 71.08 i 71.10;

                        ili

                        Fuzija ili međusobno legiranje plemenitih kovina bez podrijetla iz tarifnih brojeva 71.06, 71.08 i 71.10 ili njihovo legiranje s običnim kovinama ili pročišćavanje.

                        – u obliku poluproizvoda ili praha:

                        Proizvodnja od neobrađenih plemenitih kovina bez podrijetla.

                        71.07

                        Proizvodnja od materijala bez podrijetla iz bilo kojeg tarifnog broja.

                        71.08

                        – neobrađeni:

                        CTH osim materijala bez podrijetla iz tarifnih brojeva 71.06, 71.08 i 71.10;

                        Elektrolitička, termička ili kemijska separacija plemenitih kovina bez podrijetla iz tarifnih brojeva 71.06, 71.08 i 71.10;

                        ili

                        Fuzija ili međusobno legiranje plemenitih kovina bez podrijetla iz tarifnih brojeva 71.06, 71.08 i 71.10 ili njihovo legiranje s običnim kovinama ili pročišćavanje.

                        – u obliku poluproizvoda ili praha:

                        Proizvodnja od neobrađenih plemenitih kovina bez podrijetla.

                        71.09

                        Proizvodnja od materijala bez podrijetla iz bilo kojeg tarifnog broja.

                        71.10

                        – neobrađeni:

                        CTH osim materijala bez podrijetla iz tarifnih brojeva 71.06, 71.08 i 71.10;

                        Elektrolitička, termička ili kemijska separacija plemenitih kovina bez podrijetla iz tarifnih brojeva 71.06, 71.08 i 71.10;

                        ili

                        Fuzija ili međusobno legiranje plemenitih kovina bez podrijetla iz tarifnih brojeva 71.06, 71.08 i 71.10 ili njihovo legiranje s običnim kovinama ili pročišćavanje.

                        – u obliku poluproizvoda ili praha:

                        Proizvodnja od neobrađenih plemenitih kovina bez podrijetla.

                        71.11

                        Proizvodnja od materijala bez podrijetla iz bilo kojeg tarifnog broja.

                        71.12–71.18

                        CTH

                        ODSJEK XV.

                        OBIČNE KOVINE I PROIZVODI OD OBIČNIH KOVINA

                        Poglavlje 72

                        Željezo i čelik

                        72.01–72.06

                        CTH

                        72.07

                        CTH osim materijala bez podrijetla iz tarifnog broja 72.06.

                        72.08–72.17

                        CTH osim materijala bez podrijetla iz tarifnih brojeva od 72.08 do 72.17.

                        72.18

                        CTH

                        72.19–72.23

                        CTH osim materijala bez podrijetla iz tarifnih brojeva od 72.19 do 72.23.

                        72.24

                        CTH

                        72.25–72.29

                        CTH osim materijala bez podrijetla iz tarifnih brojeva od 72.25 do 72.29.

                        Poglavlje 73

                        Proizvodi od željeza i čelika

                        7301.10

                        CC osim materijala bez podrijetla iz tarifnih brojeva od 72.08 do 72.17.

                        7301.20

                        CTH

                        73.02

                        CC osim materijala bez podrijetla iz tarifnih brojeva od 72.08 do 72.17.

                        73.03

                        CTH

                        73.04–73.06

                        CC osim materijala bez podrijetla iz tarifnih brojeva od 72.13 do 72.17, od 72.21 do 72.23 i od 72.25 do 72.29.

                        73.07

                        – pribor za cijevi od nehrđajućeg čelika:

                        CTH osim za kovane pripravke bez podrijetla; međutim kovani pripravci bez podrijetla mogu se upotrijebiti pod uvjetom da njihova ukupna vrijednost ne prelazi 50 % EXW proizvoda.

                        – ostalo

                        CTH

                        73.08

                        CTH osim materijala bez podrijetla iz tarifnog podrboja 7301.20.

                        7309.00–7315.19

                        CTH

                        7315.20

                        CTH;

                        ili

                        MaxNOM 50 % (EXW).

                        7315.81–7326.90

                        CTH

                        Poglavlje 74

                        Bakar i proizvodi od bakra

                        74.01–74.02

                        CTH

                        74.03

                        Proizvodnja od materijala bez podrijetla iz bilo kojeg tarifnog broja.

                        74.04–74.07

                        CTH

                        74.08

                        CTH i MaxNOM 50 % (EXW).

                        74.09–74.19

                        CTH

                        Poglavlje 75

                        Nikal i proizvodi od nikla

                        75.01

                        CTH

                        75.02

                        Proizvodnja od materijala bez podrijetla iz bilo kojeg tarifnog broja.

                        75.03–75.08

                        CTH

                        Poglavlje 76

                        Aluminij i proizvodi od aluminija

                        76.01

                        CTH i MaxNOM 50 % (EXW).

                        ili

                        Termički ili elektrolitički postupak od nelegirana aluminija ili od otpadaka i lomljevine aluminija

                        76.02

                        CTH

                        76.03–76.16

                        CTH i MaxNOM 50 % (EXW)
                           90
                        .

                        Poglavlje 78

                        Olovo i proizvodi od olova

                        7801.10

                        Proizvodnja od materijala bez podrijetla iz bilo kojeg tarifnog broja.

                        7801.91–7806.00

                        CTH

                        Poglavlje 79

                        Cink i proizvodi od cinka

                        79.01–79.07

                        CTH

                        Poglavlje 80

                        Kositar i proizvodi od kositra

                        80.01–80.07

                        CTH

                        Poglavlje 81

                        Ostale obične kovine; kermeti; proizvodi od njih

                        81.01–81.13

                        Proizvodnja od materijala bez podrijetla iz bilo kojeg tarifnog broja.

                        Poglavlje 82

                        Alati, nožarski proizvodi, žlice i vilice, od običnih kovina; dijelovi za njih od običnih kovina

                        8201.10–8205.70

                        CTH;

                        ili

                        MaxNOM 50 % (EXW).

                        8205.90

                        CTH; međutim u set se mogu uključiti alati bez podrijetla iz tarifnog broja 82.05 uz uvjet da njihova ukupna vrijednost ne prelazi 15 % EXW seta.

                        82.06

                        CTH osim materijala bez podrijetla iz tarifnog broja od 82.02 do 82.05; međutim u set se mogu uključiti alati bez podrijetla iz tarifnih brojeva od 82.02 do 82.05 uz uvjet da njihova ukupna vrijednost ne prelazi 15 % EXW seta.

                        82.07–82.15

                        CTH;

                        ili

                        MaxNOM 50 % (EXW).

                        Poglavlje 83

                        Razni proizvodi od običnih kovina

                        83.01–83.11

                        CTH;

                        ili

                        MaxNOM 50 % (EXW).

                        ODSJEK XVI.

                        STROJEVI I MEHANIČKI UREĐAJI; ELEKTRIČNA OPREMA; NJIHOVI DIJELOVI; APARATI ZA SNIMANJE I REPRODUKCIJU ZVUKA, APARATI ZA SNIMANJE I REPRODUKCIJU TELEVIZIJSKE SLIKE I ZVUKA, NJIHOVI DIJELOVI I PRIBOR

                        Poglavlje 84

                        Nuklearni reaktori, kotlovi, strojevi i mehanički uređaji; njihovi dijelovi

                        84.01–84.06

                        CTH;

                        ili

                        MaxNOM 50 % (EXW).

                        84.07–84.08

                        MaxNOM 50 % (EXW).

                        84.09–84.12

                        CTH;

                        ili

                        MaxNOM 50 % (EXW).

                        8413.11–8415.10

                        CTSH;

                        ili

                        MaxNOM 50 % (EXW).

                        8415.20

                        CTH;

                        ili

                        MaxNOM 50 % (EXW).

                        8415.81–8415.90

                        CTSH;

                        ili

                        MaxNOM 50 % (EXW).

                        84.16–84.20

                        CTH;

                        ili

                        MaxNOM 50 % (EXW).

                        84.21

                        CTSH;

                        ili

                        MaxNOM 50 % (EXW).

                        84.22–84.24

                        CTH;

                        ili

                        MaxNOM 50 % (EXW).

                        84.25–84.30

                        CTH osim materijala bez podrijetla iz tarifnog broja 84.31;

                        ili

                        MaxNOM 50 % (EXW).

                        84.31–84.43

                        CTH;

                        ili

                        MaxNOM 50 % (EXW).

                        84.44–84.47

                        CTH osim materijala bez podrijetla iz tarifnog broja 84.48;

                        ili

                        MaxNOM 50 % (EXW).

                        84.48–84.55

                        CTH;

                        ili

                        MaxNOM 50 % (EXW).

                        84.56–84.65

                        CTH osim materijala bez podrijetla iz tarifnog broja 84.66;

                        ili

                        MaxNOM 50 % (EXW).

                        84.66–84.68

                        CTH;

                        ili

                        MaxNOM 50 % (EXW).

                        84.70–84.72

                        CTH osim materijala bez podrijetla iz tarifnog broja 84.73;

                        ili

                        MaxNOM 50 % (EXW).

                        84.73–84.78

                        CTH;

                        ili

                        MaxNOM 50 % (EXW).

                        8479.10–8479.40

                        CTSH;

                        ili

                        MaxNOM 50 % (EXW).

                        8479.50

                        CTH;

                        ili

                        MaxNOM 50 % (EXW).

                        8479.60–8479.82

                        CTSH;

                        ili

                        MaxNOM 50 % (EXW).

                        8479.89

                        CTH;

                        ili

                        MaxNOM 50 % (EXW).

                        8479.90

                        CTSH;

                        ili

                        MaxNOM 50 % (EXW).

                        84.80

                        CTH;

                        ili

                        MaxNOM 50 % (EXW).

                        84.81

                        CTSH;

                        ili

                        MaxNOM 50 % (EXW).

                        84.82–84.87

                        CTH;

                         ili

                        MaxNOM 50 % (EXW).

                        Poglavlje 85

                        Električni strojevi i oprema te njihovi dijelovi; aparati za snimanje ili reprodukciju zvuka; aparati za snimanje ili reprodukciju televizijske slike i zvuka, njihovi dijelovi i pribor

                        85.01–85.02

                        CTH osim materijala bez podrijetla iz tarifnog broja 85.03;

                        ili

                        MaxNOM 50 % (EXW).

                        85.03–85.06

                        CTH;

                        ili

                        MaxNOM 50 % (EXW).

                        85.07

                        – Akumulatori koji sadržavaju jednu ili više baterijskih ćelija ili baterijskih modula i sklopovlje za međusobno povezivanje baterijskih ćelija,

                        koji se često nazivaju „baterijskim sklopovima”, vrste koja se upotrebljava kao glavni izvor električne energije za pogon vozila iz tarifnih brojeva 87.02, 87.03 i 87.04

                        CTH, osim aktivnih katodnih materijala bez podrijetla;

                        ili

                        MaxNOM 30 % (EXW)
                           91
                        .

                        – Baterijske ćelije, baterijski moduli ili njihovi dijelovi, namijenjeni ugradnji u električni akumulator vrste koja se upotrebljava kao glavni izvor električne energije za pogon vozila iz tarifnih brojeva 87.02, 87.03 i 87.04

                        CTH, osim aktivnih katodnih materijala bez podrijetla;

                        ili

                        MaxNOM 35 % (EXW)
                           92

                        – ostalo:

                        CTH;

                        ili

                        MaxNOM 50 % (EXW).

                        85.08–85.18

                        CTH;

                        ili

                        MaxNOM 50 % (EXW).

                        85.19–85.21

                        CTH osim materijala bez podrijetla iz tarifnog broja 85.22;

                        ili

                        MaxNOM 50 % (EXW).

                        85.22–85.23

                        CTH;

                        ili

                        MaxNOM 50 % (EXW).

                        85.25–85.27

                        CTH osim materijala bez podrijetla iz tarifnog broja 85.29;

                        ili

                        MaxNOM 50 % (EXW).

                        85.28–85.34

                        CTH;

                        ili

                        MaxNOM 50 % (EXW).

                        85.35–85.37

                        CTH osim kovanih pripravaka iz tarifnog broja 85.38;

                        ili

                        MaxNOM 50 % (EXW).

                        8538.10–8541.90

                        CTH;

                        ili

                        MaxNOM 50 % (EXW).

                        8542.31–8542.39

                        CTH;

                        Materijali bez podrijetla podvrgavaju se postupku difuzije;

                        ili

                        MaxNOM 50 % (EXW).

                        8542.90–8543.90

                        CTH;

                        ili

                        MaxNOM 50 % (EXW).

                        85.44–85.48

                        MaxNOM 50 % (EXW).

                        ODSJEK XVII.

                        VOZILA, ZRAKOPLOVI, PLOVILA I PRIDRUŽENA PRIJEVOZNA OPREMA

                        Poglavlje 86

                        Željezničke ili tramvajske lokomotive, vagoni i njihovi dijelovi; željeznički ili tramvajski kolosiječni sklopovi i pribor i njihovi dijelovi; mehanička (uključujući elektromehanička) prometna signalna oprema svih vrsta

                        86.01–86.09

                        CTH osim kovanih pripravaka iz tarifnog broja 86.07;

                        ili

                        MaxNOM 50 % (EXW).

                        Poglavlje 87

                        Vozila, osim željezničkih ili tramvajskih vozila, njihovi dijelovi i pribor

                        87.01

                        MaxNOM 45 % (EXW).

                        87.02–87.04

                        – vozila s klipnim motorom s unutarnjim izgaranjem i električnim motorom kao pogonskim motorima koja se mogu napajati priključivanjem na vanjski izvor električne energije (punjiva hibridna vozila);

                         – vozila samo s električnim motorom za pogon

                        MaxNOM 45 % (EXW) i baterijski sklopovi iz tarifnog broja 85.07 vrste koja se upotrebljava kao glavni izvor električne energije za pogon vozila moraju biti s podrijetlom
                           93
                        .

                        – ostalo:

                        MaxNOM 45 % (EXW)
                           94
                        .

                        87.05–87.07

                        MaxNOM 45 % (EXW).

                        87.08–87.11

                        CTH;

                        ili

                        MaxNOM 50 % (EXW).

                        87.12

                        MaxNOM 45 % (EXW).

                        87.13–87.16

                        CTH;

                        ili

                        MaxNOM 50 % (EXW).

                        Poglavlje 88

                        Letjelice, svemirske letjelice i njihovi dijelovi

                        88.01–88.05

                        CTH;

                        ili

                        MaxNOM 50 % (EXW).

                        Poglavlje 89

                        Brodovi, brodice i ploveće konstrukcije

                        89.01–89.08

                        CC;

                        ili

                        MaxNOM 40 % (EXW).

                        ODSJEK XVIII.

                        OPTIČKI, FOTOGRAFSKI, KINEMATOGRAFSKI, MJERNI, KONTROLNI, ISPITNI, MEDICINSKI ILI KIRURŠKI INSTRUMENTI I APARATI; SATOVI; GLAZBALA; NJIHOVI DIJELOVI I PRIBOR

                        Poglavlje 90

                        Optički, fotografski, kinematografski, mjerni i kontrolni instrumenti, instrumenti za kontrolu točnosti, medicinski ili kirurški instrumenti i aparati; njihovi dijelovi i pribor

                        9001.10–9001.40

                        CTH;

                        ili

                        MaxNOM 50 % (EXW).

                        9001.50

                        CTH;

                        Površinska obrada polugotovih leća u gotove oftalmološke leće s funkcijom optičke korekcije, za ugradnju u naočale;

                        Premaz leće odgovarajućim sredstvima radi poboljšana vida i zaštite korisnika;

                        ili

                        MaxNOM 50 % (EXW).

                        9001.90–9033.00

                        CTH;

                        ili

                        MaxNOM 50 % (EXW).

                        Poglavlje 91

                        Satovi i njihovi dijelovi

                        91.01–91.14

                        CTH;

                        ili

                        MaxNOM 50 % (EXW).

                        Poglavlje 92

                        Glazbala; njihovi dijelovi i pribor

                        92.01–92.09

                        MaxNOM 50 % (EXW).

                        ODSJEK XIX.

                        ORUŽJE I STRELJIVO; NJIHOVI DIJELOVI I PRIBOR

                        Poglavlje 93

                        Oružje i streljivo; njihovi dijelovi i pribor

                        93.01v93.07

                        MaxNOM 50 % (EXW).

                        ODSJEK XX.

                        RAZNI GOTOVI PROIZVODI

                        Poglavlje 94

                        Pokućstvo; oprema za krevete, madraci, nosači madraca, jastuci i slični punjeni proizvodi; svjetiljke i druga rasvjetna tijela, nespomenuta niti uključena na drugom mjestu; osvijetljeni znakovi, osvijetljene natpisne pločice i slično; montažne zgrade

                        94.01–94.06

                        CTH;

                        ili

                        MaxNOM 50 % (EXW).

                        Poglavlje 95

                        Igračke, igre i rekviziti za sport; njihovi dijelovi i pribor

                        95.03–95.08

                        CTH;

                        ili

                        MaxNOM 50 % (EXW).

                        Poglavlje 96

                        Razni gotovi proizvodi

                        96.01–96.04

                        CTH;

                        ili

                        MaxNOM 50 % (EXW).

                        96.05

                        Svaki proizvod u setu mora udovoljavati pravilu koje bi za njega vrijedilo i da nije u setu, uz uvjet da može sadržavati i proizvode bez podrijetla, pod uvjetom da njihova ukupna vrijednost ne prelazi 15 % EXW seta.

                        96.06–9608.40

                        CTH;

                        ili

                        MaxNOM 50 % (EXW).

                        9608.50

                        Svaki proizvod u setu mora udovoljavati pravilu koje bi za njega vrijedilo i da nije u setu, uz uvjet da može sadržavati i proizvode bez podrijetla, pod uvjetom da njihova ukupna vrijednost ne prelazi 15 % EXW seta.

                        9608.60–96.20

                        CTH;

                        ili

                        MaxNOM 50 % (EXW).

                        ODSJEK XXI.

                        UMJETNIČKA DJELA, KOLEKCIONARSKI PREDMETI I ANTIKVITETI

                        Poglavlje 97

                        Umjetnička djela, kolekcionarski predmeti i antikviteti

                        97.01-97.06

                        CTH

               PRILOG ORIG-2.A: KVOTE ZA PROIZVODE S PODRIJETLOM I ALTERNATIVNA POSEBNA PRAVILA O PODRIJETLU ZA ODREĐENE PROIZVODE IZ PRILOGA ORIG-2. [POSEBNA PRAVILA O PODRIJETLU ZA ODREĐENE PROIZVODE].

               Opće odredbe

               1.
                     Za proizvode navedene u tablicama u nastavku odgovarajuća pravila o podrijetlu alternativna su pravila za ona iz Priloga ORIG-2. [Posebna pravila o podrijetlu za određene proizvode], u granicama primjenjive godišnje kvote.

               2.
                     Izjava o podrijetlu sastavljena u skladu s ovim Prilogom sadržava sljedeću izjavu: „Kvote za proizvode s podrijetlom – proizvod s podrijetlom u skladu s Prilogom ORIG-2.A”.

               3.
                     U Uniji, svim količinama iz ovog Priloga upravlja Europska komisija, koja poduzima administrativne mjere koje smatra uputnima za učinkovito upravljanje tim mjerama u skladu s primjenjivim zakonodavstvom Unije.

               4.
                     U Ujedinjenoj Kraljevini, svim količinama iz ovog Priloga upravlja carinsko tijelo, koje poduzima administrativne mjere koje smatra uputnima za učinkovito upravljanje tim mjerama u skladu s primjenjivim zakonodavstvom Ujedinjene Kraljevine.

               5.
                     Stranka uvoznica upravlja kvotama za proizvode s podrijetlom prema pravilu prvenstva i na temelju uvoza te stranke izračunava količinu proizvoda koji ulaze u okviru tih kvota za proizvode s podrijetlom.

               Odjeljak 1. — Godišnja dodjela kvota za konzerviranu tunu

                        Razvrstavanje prema Harmoniziranom sustavu (2017.)

                        Opis proizvoda

                        Alternativno pravilo za određeni proizvod

                        Godišnja kvota za izvoz iz Unije u Ujedinjenu Kraljevinu

                        (neto težina)

                        Godišnja kvota za izvoz iz Ujedinjene Kraljevine u Uniju

                        (neto težina)

                        1604.14

                        Pripremljena ili konzervirana tuna, tunj prugavac i palamida (Sarda spp.), cijela ili u komadima, ali nemljevena

                        CC

                        3 000 tona

                        3 000 tona

                        1604.20

                        ostala pripremljena ili konzervirana riba

                        tune, tunja prugavca i ostale ribe roda Euthynnus (osim cijele ili u komadima)

                        CC

                        4 000 tona

                        4 000 tona

                        ostala riba

                        –

                        –

                        –

               Odjeljak 2. — Godišnja dodjela kvota za proizvode od aluminija
                  95

               Tablica 1. – Kvote koje se primjenjuju od 1. siječnja 2021. do 31. prosinca 2023.

                        Razvrstavanje prema Harmoniziranom sustavu (2017.)

                        Opis proizvoda

                        Alternativno pravilo za određeni proizvod

                        Godišnja kvota za izvoz iz Unije u Ujedinjenu Kraljevinu

                        (neto težina)

                        Godišnja kvota za izvoz iz Ujedinjene Kraljevine u Uniju

                        (neto težina)

                        76.03, 76.04, 76.06, 76.08-76.16

                        Proizvodi od aluminija (isključujući aluminijsku žicu i aluminijsku foliju)

                        CTH

                        95 000 tona

                        95 000 tona

                        76.05

                        Žica od aluminija

                        CTH osim kovanih pripravaka iz tarifnog broja 76.04

                        76.07

                        Aluminijska folija

                        CTH osim kovanih pripravaka iz tarifnog broja 76.06

               Tablica 2. – Kvote koje se primjenjuju od 1. siječnja 2024. do 31. prosinca 2026.

                        Razvrstavanje prema Harmoniziranom sustavu (2017.)

                        Opis proizvoda

                        Alternativno pravilo za određeni proizvod

                        Godišnja kvota za izvoz iz Unije u Ujedinjenu Kraljevinu

                        (neto težina)

                        Godišnja kvota za izvoz iz Ujedinjene Kraljevine u Uniju

                        (neto težina)

                        76.03, 76.04, 76.06, 76.08-76.16

                        Proizvodi od aluminija (isključujući aluminijsku žicu i aluminijsku foliju)

                        CTH

                        72 000 tona

                        72 000 tona

                        76.05

                        Žica od aluminija

                        CTH osim kovanih pripravaka iz tarifnog broja 76.04

                        76.07

                        Aluminijska folija

                        CTH osim kovanih pripravaka iz tarifnog broja 76.06

               Tablica 3. – Kvote koje se primjenjuju od 1. siječnja 2027. nadalje

                        Razvrstavanje prema Harmoniziranom sustavu (2017.)

                        Opis proizvoda

                        Alternativno pravilo za određeni proizvod

                        Godišnja kvota za izvoz iz Unije u Ujedinjenu Kraljevinu

                        (neto težina)

                        Godišnja kvota za izvoz iz Ujedinjene Kraljevine u Uniju

                        (neto težina)

                        76.04

                        Šipke i profili od aluminija

                        CTH

                        57 500 tona

                        57 500 tona

                        76.06

                        Ploče, limovi i trake, od aluminija, debljine veće od 0,2 mm

                        CTH

                        76.07

                        Aluminijska folija

                        CTH osim kovanih pripravaka iz tarifnog broja 76.06

               Preispitivanje kvota za proizvode od aluminija iz odjeljka 3. tablice 2.

               1.Najranije pet godina od stupanja na snagu ovog Sporazuma i najranije pet godina od završetka preispitivanja iz ovog stavka, Odbor za trgovinsko partnerstvo, na zahtjev bilo koje stranke i uz pomoć Posebnog trgovinskog odbora za carinsku suradnju i pravila o podrijetlu, preispituje kvote za aluminij sadržane u odjeljku 3. tablici 2.

               2.     Preispitivanje iz stavka 1. provodi se na temelju dostupnih informacija o tržišnim uvjetima u objema strankama i informacija o njihovu uvozu i izvozu relevantnih proizvoda.

               3.     Na temelju rezultata preispitivanja provedenog u skladu sa stavkom 1. Vijeće za partnerstvo može donijeti odluku o povećanju ili zadržavanju količine, o promjeni opsega kvota za aluminij sadržanih u odjeljku 3. tablici 2., o njihovoj raspodjeli ili o promjeni njihove raspodjele među proizvodima.

               PRILOG ORIG-2.B.: PRIJELAZNA PRAVILA ZA ODREĐENE PROIZVODE ZA ELEKTRIČNE AKUMULATORE I ELEKTRIFICIRANA VOZILA

               Odjeljak 1. – Privremena pravila za određene proizvode koja se primjenjuju od stupanja na snagu ovog Sporazuma do 31. prosinca 2023.

               1.
                     Za proizvode navedene u stupcu 1. u nastavku, pravilo za određeni proizvod navedeno u stupcu 2. primjenjuje se tijekom razdoblja od stupanja na snagu ovog Sporazuma do 31. prosinca 2023.

                        Stupac 1.

                        Razvrstavanje prema Harmoniziranom sustavu (2017.) uključujući naziv

                        Stupac 2.

                        Pravilo o podrijetlu za određeni proizvod primjenjivo od stupanja na snagu ovog Sporazuma do 31. prosinca 2023.

                        85.07

                        –  Akumulatori koji sadržavaju jednu ili više baterijskih ćelija ili baterijskih modula i sklopovlje za međusobno povezivanje baterijskih ćelija, koji se često nazivaju „baterijskim sklopovima”, vrste koja se upotrebljava kao glavni izvor električne energije za pogon vozila iz tarifnih brojeva 87.02, 87.03 i 87.04

                        CTSH;

                        Blok baterijskih sklopova iz baterijskih ćelija ili baterijskih modula bez podrijetla

                        ili

                        MaxNOM 70 % (EXW)

                        –  Baterijske ćelije, baterijski moduli i njihovi dijelovi, namijenjeni ugradnji u električni akumulator vrste koja se upotrebljava kao glavni izvor električne energije za pogon vozila iz tarifnih brojeva 87.02, 87.03 i 87.04

                        CTH;

                        ili

                        MaxNOM 70 % (EXW)

                        87.02-87.04

                        – vozila s motorom s unutarnjim izgaranjem i električnim motorom kao pogonskim motorima osim onih koja se mogu napajati priključivanjem na vanjski izvor električne energije (hibridna vozila);

                        – vozila s klipnim motorom s unutarnjim izgaranjem i električnim motorom kao pogonskim motorima koja se mogu napajati priključivanjem na vanjski izvor električne energije (punjiva hibridna vozila);

                         – vozila samo s električnim motorom za pogon

                        MaxNOM 60 % (EXW)

               Odjeljak 2. – Privremena pravila za određene proizvode koja se primjenjuju od 1. siječnja 2024. do 31. prosinca 2026.

               1.
                     Za proizvode navedene u stupcu 1. u nastavku, pravilo za određeni proizvod navedeno u stupcu 2. primjenjuje se od 1. siječnja 2024. do 31. prosinca 2026.

                        Stupac 1.

                        Razvrstavanje prema Harmoniziranom sustavu (2017.) uključujući naziv

                        Stupac 2.

                        Pravilo o podrijetlu za određeni proizvod primjenjivo od 1. siječnja 2024. do 31. prosinca 2026.

                        85.07

                        –  Akumulatori koji sadržavaju jednu ili više baterijskih ćelija ili baterijskih modula i sklopovlje za međusobno povezivanje baterijskih ćelija, koji se često nazivaju „baterijskim sklopovima”, vrste koja se upotrebljava kao glavni izvor električne energije za pogon vozila iz tarifnih brojeva 87.02, 87.03 i 87.04

                        CTH, osim aktivnih katodnih materijala bez podrijetla;

                        ili

                        MaxNOM 40 % (EXW)

                        –  Baterijske ćelije, baterijski moduli i njihovi dijelovi, namijenjeni ugradnji u električni akumulator vrste koja se upotrebljava kao glavni izvor električne energije za pogon vozila iz tarifnih brojeva 87.02, 87.03 i 87.04

                        CTH, osim aktivnih katodnih materijala bez podrijetla;

                        ili

                        MaxNOM 50 % (EXW)

                        87.02-87.04

                        – vozila s motorom s unutarnjim izgaranjem i električnim motorom kao pogonskim motorima osim onih koja se mogu napajati priključivanjem na vanjski izvor električne energije (hibridna vozila);

                        – vozila s klipnim motorom s unutarnjim izgaranjem i električnim motorom kao pogonskim motorima koja se mogu napajati priključivanjem na vanjski izvor električne energije (punjiva hibridna vozila);

                         – vozila samo s električnim motorom za pogon

                        MaxNOM 55 % (EXW)

               Odjeljak 3. – Preispitivanje pravila za određene proizvode iz tarifnog broja 8507

               1. Najranije četiri godine od stupanja na snagu ovog Sporazuma Odbor za trgovinsko partnerstvo, na zahtjev bilo koje stranke i uz pomoć Posebnog trgovinskog odbora za carinsku suradnju i pravila o podrijetlu, preispituje pravila za određene proizvode iz tarifnog broja 8507 primjenjiva od 1. siječnja 2027., sadržana u Prilogu ORIG-2. [Pravila o podrijetlu za određene proizvode].

               2. Preispitivanje iz stavka 1. provodi se na temelju dostupnih informacija o tržištima unutar stranaka, kao što su dostupnost dostatnih i prikladnih materijala s podrijetlom, ravnoteža između ponude i potražnje te druge relevantne informacije.

               3. Na temelju rezultata preispitivanja provedenog u skladu sa stavkom 1. Vijeće za partnerstvo može donijeti odluku o izmjeni pravila za određene proizvode iz tarifnog broja 8507 primjenjiva od 1. siječnja 2027., sadržana u Prilogu ORIG-2. [Pravila o podrijetlu za određene proizvode].

               PRILOG ORIG-3.:IZJAVA DOBAVLJAČA

               1.Sadržaj izjave dobavljača utvrđen je u ovom Prilogu.

               2.Osim u slučajevima iz točke 3., dobavljač sastavlja izjavu dobavljača za svaku pošiljku proizvoda u obliku navedenom u Dodatku 1. te je prilaže računu ili bilo kojem drugom dokumentu u kojem se predmetni proizvodi opisuju dovoljno podrobno da bi se mogli prepoznati.

               3.Ako dobavljač određenom kupcu redovito isporučuje proizvode za koje se očekuje da će proizvodnja obavljena u ugovornoj stranci ostati nepromijenjena tijekom određenog razdoblja, može izdati jedinstvenu izjavu dobavljača koja obuhvaća naknadne pošiljke tih proizvoda („dugoročna izjava dobavljača”). Dugoročna izjava dobavljača uobičajeno vrijedi do dvije godine od dana sastavljanja. Carinska tijela stranke u kojoj se sastavlja izjava mogu odrediti uvjete pod kojima se mogu upotrijebiti dulja razdoblja. Dobavljač sastavlja dugoročnu izjavu u obliku navedenom u Dodatku 2. te opisuje dotične proizvode dovoljno podrobno da bi se mogli prepoznati. Dobavljač odmah obavješćuje kupca ako se dugoročna izjava dobavljača prestane primjenjivati na dostavljene proizvode.

               4.Dobavljač koji sastavlja izjavu mora u svakom trenutku biti spreman na zahtjev carinskih tijela stranke u kojoj se izjava sastavlja dostaviti sve odgovarajuće isprave kojima se dokazuje da su podaci navedeni u toj izjavi točni.

               Dodatak 1.

               IZJAVA DOBAVLJAČA

               Izjava dobavljača, čiji se tekst nalazi u nastavku, mora se sastaviti u skladu s bilješkama. Međutim, bilješke nije potrebno navesti.

               IZJAVA DOBAVLJAČA

               Ja, niže potpisani, dobavljač proizvoda obuhvaćenih priloženom ispravom, izjavljujem:

               1.Sljedeći materijali koji nisu podrijetlom iz [navesti ime relevantne stranke] upotrijebljeni su u [navesti ime relevantne stranke] za proizvodnju tih proizvoda:

                        Opis dostavljenih proizvoda(1)

                        Opis upotrijebljenih materijala bez podrijetla

                        Tarifni broj HS-a za upotrijebljene materijale bez podrijetla (2)

                        Vrijednost upotrijebljenih materijala bez podrijetla (2)(3)

                        Ukupna vrijednost

               2.Svi ostali materijali upotrijebljeni u [navesti ime relevantne stranke] za proizvodnju tih proizvoda podrijetlom su iz [navesti ime relevantne stranke]

               Obvezujem se da ću dostaviti sve druge potrebne popratne dokumente. …………………………………………………………………………………………………………………… (Mjesto i datum)

               ………………………………………………………… (Ime i funkcija nižepotpisanog, naziv i adresa trgovačkog društva) ………………………………………………………………………………………………………………………… (Potpis) (6)

               Dodatak 2.:

               DUGOROČNA IZJAVA DOBAVLJAČA

               Dugoročna izjava dobavljača, čiji se tekst nalazi u nastavku, mora se sastaviti u skladu s bilješkama. Međutim, bilješke nije potrebno navesti.

               DUGOROČNA IZJAVA DOBAVLJAČA

               Ja, niže potpisani dobavljač proizvoda obuhvaćenih priloženom ispravom koja se redovito dostavlja kupcu(4) …., izjavljujem sljedeće:

               1.Sljedeći materijali koji nisu podrijetlom iz [navesti ime relevantne stranke] upotrijebljeni su u [navesti ime relevantne stranke] za proizvodnju tih proizvoda:

                        Opis dostavljenih proizvoda(1)

                        Opis upotrijebljenih materijala bez podrijetla

                        Tarifni broj HS-a za upotrijebljene materijale bez podrijetla (2)

                        Vrijednost upotrijebljenih materijala bez podrijetla (2)(3)

                        Ukupna vrijednost

               2.Svi ostali materijali upotrijebljeni u [navesti ime relevantne stranke] za proizvodnju tih proizvoda podrijetlom su iz stranke [navesti ime relevantne stranke];

               Ova izjava vrijedi za sve daljnje isporuke ovih proizvoda otpremljenih

               od ....................................................................................................................... do ....................................................................................................................... (5)

               Obvezujem se odmah obavijestiti.................................................................................................................................................................................................................................................................................................................................................................................................... (4) ako ova izjava prestane biti valjana.

               …………………………………………………………………………………………………………………… (Mjesto i datum)

               ………………………………………………………… (Ime i položaj, naziv i adresa trgovačkog društva) ………………………………………………………………………………………………………………………… (Potpis) (6)

               Bilješke

               (1) Ako se račun ili drugi dokument kojem se prilaže izjava odnosi na različite vrste proizvoda ili na proizvode koji ne uključuju materijale bez podrijetla u istom opsegu, dobavljač ih mora jasno razlikovati.

               (2) Tražene se informacije ne moraju davati osim ako je to potrebno.

               Primjer:

               U jednom od pravila za odjeću iz poglavlja 62. navodi se „Tkanje u kombinaciji s izradom uključujući krojenje tkanine”. Ako proizvođač takve odjeće u jednoj od stranaka upotrebljava tkaninu uvezenu iz druge stranke koja je ondje proizvedena tkanjem pređe bez podrijetla, dovoljno je da dobavljač iz potonje stranke u svojoj izjavi opiše materijal bez podrijetla koji je upotrijebljen kao pređa, pri čemu nije nužno navesti tarifni broj HS-a ni vrijednost takve pređe.

               Proizvođač željezne žice iz tarifnog broja HS-a 7217 koji ju je proizveo iz željeznih šipki bez podrijetla treba u drugom stupcu navesti „šipke od željeza”. Ako se ta žica koristi pri izradi stroja za koji pravilo ograničava uporabu svih materijala bez podrijetla na određen postotak vrijednosti, tada je potrebno u trećem stupcu navesti vrijednost šipki bez podrijetla.

               (3) „vrijednost materijala bez podrijetla” znači vrijednost upotrijebljenih materijala bez podrijetla koji se upotrebljavaju u proizvodnji proizvoda, što je njihova carinska vrijednost u trenutku uvoza uključujući vozarinu, osiguranje ako je primjenjivo, pakiranje i sve druge troškove nastale pri prijevozu materijala do luke uvoza u stranci u kojoj proizvođač proizvoda ima sjedište; ako vrijednost materijala bez podrijetla nije poznata i ne može se utvrditi, koristi se prva utvrdiva cijena plaćena za materijale bez podrijetla u Uniji ili Ujedinjenoj Kraljevini.

               (4) Ime i adresa kupca

               (5) Unijeti datume

               (6) Ovo polje može sadržavati elektronički potpis, skeniranu sliku ili drugi vizualni prikaz vlastoručnog potpisa potpisnika umjesto, prema potrebi, originalnih vlastoručnih potpisa.

               PRILOG ORIG-4.:TEKST TVRDNJE O PODRIJETLU

               Tvrdnja o podrijetlu iz članka ORIG.19. [Tvrdnja o podrijetlu] ovog Sporazuma sastavlja se na temelju teksta u nastavku u jednoj od navedenih jezičnih verzija i u skladu sa zakonima i propisima stranke izvoznice. Ako je tvrdnja o podrijetlu napisana rukom, treba je ispisati tintom i velikim tiskanim slovima. Tvrdnja o podrijetlu sastavlja se u skladu s odgovarajućim bilješkama. Bilješke nije potrebno navesti.

               Bugarska verzija

               Hrvatska verzija

               Češka verzija

               Danska verzija

               Nizozemska verzija

               Engleska verzija

               Estonska verzija

               Finska verzija

               Francuska verzija

               Njemačka verzija

               Grčka verzija

               Mađarska verzija

               Talijanska verzija

               Latvijska verzija

               Litavska verzija

               Malteška verzija

               Poljska verzija

               Portugalska verzija

               Rumunjska verzija

               Slovačka verzija

               Slovenska verzija

               Španjolska verzija

               Švedska verzija

               (Razdoblje: od___________ do __________ (1))

               Izvoznik proizvoda obuhvaćenih ovim dokumentom (referentni broj izvoznika ... (2)) izjavljuje da su, osim ako je drukčije izričito navedeno, ovi proizvodi ... (3) preferencijalnog podrijetla.

               …………………………………………………………….............................................(4)

               (Mjesto i datum)

               …………………………………………………………….............................................

               (Ime izvoznika)

               1 Ako se tvrdnja o podrijetlu ispunjuje za više pošiljki istovjetnih proizvoda s podrijetlom u smislu članka ORIG.19. [Tvrdnja o podrijetlu] stavka 4. točke (b) ovog Sporazuma, treba navesti razdoblje važenja tvrdnje o podrijetlu. To razdoblje ne smije biti dulje od 12 mjeseci. Svi proizvodi moraju biti uvezeni u navedenom razdoblju. Ako razdoblje nije primjenjivo, polje se može ostaviti praznim.

               2 Navesti referentni broj koji identificira izvoznika. Za izvoznika iz Unije to je broj dodijeljen u skladu sa zakonodavstvom i propisima Unije. Za izvoznika iz Ujedinjene Kraljevine to je broj dodijeljen u skladu sa zakonodavstvom i propisima koji se primjenjuju Ako izvozniku broj nije dodijeljen, ovo se polje može ostaviti praznim.

               3 Navesti podrijetlo proizvoda: Ujedinjena Kraljevina ili Unija.

               4 Mjesto i datum mogu se izostaviti ako su ti podaci sadržani u samoj ispravi.

                PRILOG ORIG-5.: ZAJEDNIČKA IZJAVA O KNEŽEVINI ANDORI

               1.Proizvode s podrijetlom iz Kneževine Andore iz poglavlja od 25 do 97 Harmoniziranog sustava za potrebe ovog Sporazuma Ujedinjena Kraljevina prihvaća kao proizvode s podrijetlom iz Unije.

               2.Točka 1. primjenjuje se samo ako, na temelju carinske unije uspostavljene Odlukom Vijeća 90/680/EEZ od 26. studenoga 1990. o sklapanju Sporazuma u obliku razmjene pisama između Europske ekonomske zajednice i Kneževine Andore, Kneževina Andora na proizvode podrijetlom iz Ujedinjene Kraljevine primjenjuje isto preferencijalno tarifno postupanje koje na te proizvode primjenjuje Unija.

               3.Drugo poglavlje drugi dio prvi naslov [Trgovina] glava I. ovog Sporazuma primjenjuje se mutatis mutandis s ciljem definiranja statusa proizvoda s podrijetlom za proizvode iz točke 1. ove Zajedničke izjave.

               PRILOG ORIG-6.: ZAJEDNIČKA IZJAVA O REPUBLICI SAN MARINU

               1.Proizvode s podrijetlom iz Republike San Marino za potrebe ovog Sporazuma Ujedinjena Kraljevina prihvaća kao proizvode s podrijetlom iz Unije.

               2.Točka 1. primjenjuje se samo ako, na temelju Sporazuma o suradnji i carinskoj uniji između Europske ekonomske zajednice i Republike San Marina sklopljenog u Bruxellesu 16. prosinca 1991., Republika San Marino na proizvode podrijetlom iz Ujedinjene Kraljevine primjenjuje isto preferencijalno tarifno postupanje koje na te proizvode primjenjuje Unija.

               3.Drugo poglavlje drugi dio prvi naslov [Trgovina] glava I. ovog Sporazuma primjenjuje se mutatis mutandis s ciljem definiranja statusa proizvoda s podrijetlom za proizvode iz točke 1. ove Zajedničke izjave.

               PRILOG SPS-1.: KRITERIJI IZ ČLANKA SPS.19. TOČKE (d)

               Kriteriji iz članka SPS.19. točke (d) jesu:

               a)informacije koje je stranka izvoznica stavila na raspolaganje za potrebe dobivanja odobrenja za uvoz određenog proizvoda u stranku uvoznicu u skladu s člankom SPS.7. [Uvozni uvjeti i postupci] stavkom 3. ovog Sporazuma;

               b)ishod revizija i provjera koje je provela stranka uvoznica u skladu s člankom SPS.11. [Revizije i provjere] ovog Sporazuma;

               c)učestalost i ozbiljnost nesukladnosti koje je otkrila stranka uvoznica na proizvodima stranke izvoznice;

               d)dosadašnji rezultati gospodarskih subjekata izvoznika u pogledu ispunjenja zahtjeva stranke uvoznice i

               e)dostupne znanstvene procjene i sve druge informacije u vezi s rizikom povezanim s proizvodima.

               PRILOG TBT-1.: ELEKTRIČNI STROJEVI I OPREMA TE NJIHOVI DIJELOVI;

               Članak 1.: Definicije

               1.
                     Za potrebe ovog Priloga:

               (a)
                     „WP.29” znači Svjetski forum za usklađivanje pravilnika o vozilima koji djeluje u okviru Gospodarske komisije Ujedinjenih naroda za Europu;

               (b)
                     „Sporazum iz 1958.” znači Sporazum o prihvaćanju usklađenih tehničkih pravilnika Ujedinjenih naroda za vozila na kotačima, opremu i dijelove koji mogu biti ugrađeni i/ili upotrijebljeni na vozilima na kotačima i uvjeta za uzajamno priznavanje homologacija dodijeljenih na temelju tih pravilnika Ujedinjenih naroda; sastavljen u Ženevi 20. ožujka 1958, kojim upravlja WP.29., i sve njegove naknadne izmjene i revizije;

               (c)
                      „Sporazum iz 1998.” znači Sporazum o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima, sastavljen u Ženevi 25. lipnja 1998., kojim upravlja WP.29, i sve njegove naknadne izmjene i revizije;

               (d)
                     „pravilnici UN-a” znači pravilnici doneseni u skladu sa Sporazumom iz 1958.;

               (e)
                     „GTP” znači globalni tehnički pravilnik utvrđen i stavljen u Globalni registar u skladu sa Sporazumom iz 1998.;

               (f)
                     „HS 2017” znači izdanje iz 2017. nomenklature Harmoniziranog sustava koje je izdala Svjetska carinska organizacija;

               (g)
                     „homologacija tipa” znači postupak kojim tijelo nadležno za homologaciju potvrđuje da tip vozila, sustava, sastavnog dijela ili zasebne tehničke jedinice ispunjava odgovarajuće administrativne odredbe i tehničke zahtjeve;

               (h)
                     „certifikat o homologaciji” znači dokument kojim homologacijsko tijelo službeno potvrđuje da je tip vozila, sustava, sastavnog dijela ili zasebne tehničke jedinice homologiran;

               2.
                     Pojmovi iz ovog Priloga imaju isto značenje kao u Sporazumu iz 1958. ili Prilogu 1. Sporazumu o TBT-u.

               Članak 2.: Obuhvaćeni proizvodi

               Ovaj se Prilog primjenjuje na trgovinu među strankama svim kategorijama motornih vozila, opreme i njihovih dijelova, kako je definirano u stavku 1.1. Konsolidirane rezolucije UNECE-a o konstrukciji vozila (R.E.3)
                  96
               , koji su obuhvaćeni, među ostalim, poglavljima 40, 84, 85, 87 i 94 HS-a 2017. (dalje u tekstu: „obuhvaćeni proizvodi”).

               Članak 3.: Ciljevi

               U odnosu na obuhvaćene proizvode, ciljevi su ovog Priloga sljedeći:

               (a)
                      ukidanje i sprečavanje svih nepotrebnih tehničkih prepreka bilateralnoj trgovini;

               (b)
                     promicanje usklađenosti i približavanja propisa na osnovi međunarodnih normi;

               (c)
                     promicanje priznavanja homologacija na temelju programa homologacija koji se primjenjuju na temelju sporazuma kojima upravlja WP.29;

               (d)
                     učvršćivanje konkurentnih tržišnih uvjeta utemeljenih na načelima otvorenosti, nediskriminacije i transparentnosti;

               (e)
                     promicanje visoke razine zaštite zdravlja ljudi, sigurnosti i okoliša;

               (f)
                     održavanje suradnje u pitanjima od zajedničkog interesa radi poticanja daljnjeg obostrano korisnog razvoja trgovine.

               Članak 4.: Relevantne međunarodne norme

               Stranke priznaju da je WP.29 relevantno međunarodno normizacijsko tijelo i da su pravilnici UN-a i opće tehničke norme iz Sporazuma iz 1958. i Sporazuma iz 1998. relevantne međunarodne norme za proizvode obuhvaćene ovim Prilogom.

               Članak 5.: Regulatorna konvergencija na temelju relevantnih međunarodnih normi

               1.Stranke se suzdržavaju od uvođenja ili zadržavanja bilo kojeg nacionalnog tehničkog propisa, označivanja ili postupka ocjenjivanja sukladnosti koji odstupa od pravilnika UN-a ili globalnih tehničkih pravilnika u područjima obuhvaćenima tim pravilnicima ili globalnim tehničkim pravilnicima, čak i ako relevantni pravilnici UN-a ili GTP-ovi nisu dovršeni, ali su nadomak dovršenju, osim ako postoje opravdani razlozi zašto su određeni pravilnik UN-a ili Globalni tehnički standard neučinkovito ili neprikladno sredstvo za ispunjenje legitimnih ciljeva, primjerice u području cestovne sigurnosti ili zaštite okoliša ili zdravlja ljudi.

               2.Stranka koja uvede različite nacionalne tehničke propise, označivanje ili postupak ocjenjivanja sukladnosti iz stavka 1. na zahtjev druge stranke naznačuje dijelove domaćeg tehničkog propisa, označivanja ili postupka ocjenjivanja sukladnosti koji se znatno razlikuju od relevantnih pravilnika UN-a ili globalnih tehničkih pravilnika te obrazlaže razlike.

               3.Svaka stranka sustavno razmatra primjenu pravilnika UN-a donesenih nakon stupanja na snagu ovog Sporazuma te obavješćuje drugu stranku o svim promjenama u pogledu uvođenja tih pravilnika UN-a u svoj domaći pravni sustav u skladu s protokolom utvrđenim na temelju Sporazuma iz 1958. i u skladu s člancima 8. i 9.

               4.Ako je stranka uvela ili zadržava domaće tehničke propise, oznake ili postupke ocjenjivanja sukladnosti koji odstupaju od pravilnika UN-a ili globalnih tehničkih pravilnika kako je dopušteno stavkom 1., ta stranka preispituje te domaće tehničke propise, oznake ili postupke ocjenjivanja sukladnosti u redovitim vremenskim razmacima, po mogućnosti ne duljima od pet godina, kako bi se povećala njihova usklađenost s relevantnim pravilnicima UN-a ili globalnim tehničkim pravilnicima. Pri preispitivanju svojih domaćih tehničkih propisa, oznaka i postupaka ocjenjivanja sukladnosti, svaka stranka razmatra je li odstupanje i dalje opravdano. Drugu se stranku na zahtjev obavješćuje o rezultatima tih preispitivanja, uključujući sve upotrijebljene znanstvene i tehničke informacije.

               5.Svaka se stranka suzdržava od uvođenja ili zadržavanja domaćih tehničkih propisa ili postupaka za ocjenjivanje sukladnosti čija je posljedica sprečavanje, ograničavanje ili otežavanje uvoza i stavljanja u uporabu na svojim domaćim tržištima proizvoda homologiranih na temelju pravilnika UN-a za područja obuhvaćena tim pravilnicima UN-a, osim ako su takvi domaći tehnički propisi ili postupci za ocjenjivanje sukladnosti izričito propisani tim pravilnicima UN-a.

               Članak 6.: Homologacija tipa i nadzor tržišta

               1.
                     Svaka stranka prihvaća na svojem tržištu proizvode obuhvaćene ovim Prilogom s valjanim certifikatom o UN homologaciji kao usklađene sa svojim domaćim tehničkim propisima ili postupcima ocjenjivanja sukladnosti, bez potrebe za daljnjim ispitivanjem radi provjere ili potvrde usklađenosti sa bilo kojim zahtjevom obuhvaćenim predmetnim certifikatom o UN homologaciji. U slučaju homologacija vozila UN-ova Univerzalna međunarodna homologacija tipa vozila kao cjeline (U-IWVTA) smatra se valjanom u odnosu na zahtjeve obuhvaćene U-IWVTA-om. Certifikati o UN homologaciji koje je izdala stranka mogu se smatrati valjanima samo ako je ta stranka pristupila relevantnim pravilnicima UN-a.

               2.
                     Od svake se stranke zahtijeva da prihvaća valjane certifikate o UN homologaciji izdane u skladu s najnovijom verzijom pravilnika UN-a kojima je pristupila.

               3.
                     Za potrebe stavka 1., sljedeće se smatra dostatnim dokazom postojanja valjane UN homologacije tipa:

               (a)
                     za vozila kao cjelinu, valjana UN izjava o sukladnosti kojom se potvrđuje sukladnost s U-IWVTA-om;

               (b)
                     za opremu i dijelove, valjana UN homologacijska oznaka pričvršćena na proizvod;

               (c)
                     za opremu i dijelove na koje se ne može postaviti oznaka UN homologacije tipa, valjan certifikat o UN homologaciji.

               4.
                     Za potrebe provedbe nadzora tržišta nadležna tijela stranke mogu provjeriti jesu li obuhvaćeni proizvodi, prema potrebi, u skladu

               (a)
                     sa svim domaćim tehničkim propisima te stranke; ili

               (b)
                     s pravilnicima UN-a s kojima je sukladnost potvrđena, u skladu s ovim člankom, valjanom izjavom UN-a o sukladnosti kojom se potvrđuje sukladnost s U-IWVTA-om za vozila kao cjelinu ili valjanom oznakom UN homologacije pričvršćenom na proizvod ili valjanim certifikatom o UN homologaciji za opremu i dijelove.

               Takve se provjere provode nasumičnim uzorkovanjem na tržištu i u skladu s tehničkim propisima iz točke (a) ili (b) ovog stavka, ovisno o slučaju.

               5.
                     Stranke nastoje surađivati u području nadzora tržišta kako bi podržale utvrđivanje i ispravljanje nesukladnosti vozila, sustava, sastavnih dijelova ili zasebnih tehničkih jedinica.

               6.
                     Stranka može poduzeti sve odgovarajuće mjere u pogledu vozila, sustava, sastavnih dijelova ili zasebnih tehničkih jedinica koji ozbiljno ugrožavaju zdravlje ili sigurnost osoba ili s obzirom na druge aspekte zaštite javnog interesa ili koji na drugi način ne ispunjavaju primjenjive zahtjeve. Takve mjere mogu uključivati zabranu ili ograničavanje stavljanja na raspolaganje na tržištu, registracije ili stavljanja u uporabu predmetnih vozila, sustava, sastavnih dijelova ili zasebnih tehničkih jedinica, ili njihovo povlačenje ili opoziv s tržišta. Stranka koja donese ili zadržava takve mjere odmah obavješćuje drugu stranku o tim mjerama i, na zahtjev druge stranke, navodi razloge za donošenje tih mjera.

               Članak 7.: Proizvodi s novim tehnologijama ili novim svojstvima

               1.
                     Nijedna stranka ne smije spriječiti ili ograničiti pristup svojem tržištu za proizvod koji je obuhvaćen ovim Prilogom i koji je odobrila stranka izvoznica zbog toga što sadržava novu tehnologiju ili novo svojstvo koje još nije uređeno propisom, osim ako može dokazati osnovanu sumnju da ta nova tehnologija ili novo svojstvo ugrožava ljudsko zdravlje, sigurnost ili okoliš.

               2.
                     Ako stranka odluči uskratiti pristup svojem tržištu za proizvod ili ako zatraži da se proizvod druge stranke obuhvaćen ovim Prilogom povuče s njezina tržišta zbog toga što sadržava novu tehnologiju ili novo svojstvo koje ugrožava ljudsko zdravlje, sigurnost ili okoliš, ona o toj odluci odmah obavješćuje drugu stranku i dotične gospodarske subjekte. Obavijest sadržava sve važne znanstvene ili tehničke informacije razmotrene u odluci te stranke.

               Članak 8.: Suradnja

               1.
                     Kako bi se dodatno olakšala trgovina motornim vozilima, njihovim dijelovima i opremom te spriječili problemi s pristupom tržištu, istodobno osiguravajući ljudsko zdravlje, sigurnost i zaštitu okoliša, stranke nastoje surađivati i razmjenjivati informacije, prema potrebi.

               2.
                     Područja suradnje na temelju ovog članka mogu posebno uključivati:

               (a)
                     izradu i utvrđivanje tehničkih propisa ili povezanih normi;

               (b)
                     razmjenu, koliko je moguće, istraživanja, informacija i rezultata povezanih s izradom novih propisa o sigurnosti vozila ili povezanih normi te s naprednim tehnologijama za smanjenje emisija i za električna vozila;

               (c)
                     razmjenu dostupnih informacija o utvrđenim nedostacima povezanima sa sigurnošću ili emisijama i o nesukladnosti s tehničkim propisima; i

               (d)
                     promicanje veće međunarodne usklađenosti tehničkih zahtjeva u međunarodnim forumima kao što su Sporazum iz 1958. i Sporazum iz 1998., uključujući suradnju u planiranju inicijativa za podupiranje takve usklađenosti;

               Članak 9.: Radna skupina za motorna vozila i njihove dijelove

               1.
                     Radna skupina za motorna vozila i njihove dijelove pomaže Posebnom trgovinskom odboru za tehničke prepreke trgovini u praćenju i preispitivanju provedbe i osiguravanja pravilnog funkcioniranja ovog Priloga.

               2.
                     Radna skupina za motorna vozila i njihove dijelove ima sljedeće funkcije:

                  (a)
                     raspravljanje o svim pitanjima koja proizlaze iz ovog Priloga, na zahtjev stranke;

               (b)
                     olakšavanje suradnje i razmjene informacija u skladu s člankom 8.;

               (c)
                     održavanje rasprava o tehničkim pitanjima iz područja primjene ovog Priloga u skladu s člankom TBT.10. [Rasprave o tehničkim pitanjima] ovog Sporazuma; i

               (d)
                     vođenje popisa kontaktnih točaka odgovornih za pitanja koja bi mogla proizići iz ovog Priloga.

               PRILOG TBT-2.: Lijekovi

               Članak 1.: Definicije

               1.
                     Za potrebe ovog Priloga:

               (a)„tijelo” znači tijelo stranke kako je navedeno u Dodatku A;

               (b)„dobra proizvođačka praksa” ili „GMP” znači dio osiguravanja kvalitete kojim se osigurava da se proizvodi dosljedno proizvode i kontroliraju u skladu sa standardima kvalitete koji su primjereni za njihovu predviđenu uporabu i kako se zahtijeva primjenjivim odobrenjem za stavljanje na tržište ili specifikacijama proizvoda, kako je navedeno u Dodatku B;

               (c)„inspekcija” znači ocjena proizvodnog pogona kako bi se utvrdilo radi li taj proizvodni pogon u skladu s dobrom proizvođačkom praksom i/ili obvezama preuzetima u okviru odobrenja za stavljanje proizvoda na tržište, koja se provodi u skladu sa zakonima i drugim propisima relevantne stranke te uključuje pretprodajne i postprodajne inspekcije;

               (d)„službeni dokument o GMP-u" znači dokument koji izdaje tijelo stranke nakon inspekcije proizvodnog pogona, uključujući, na primjer, izvješća o inspekciji, potvrde kojima se potvrđuje sukladnost proizvodnog pogona s GMP-om ili izjavu o nesukladnosti s GMP-om.

               Članak 2.: Područje primjene

               Odredbe ovog Priloga primjenjuju se na lijekove navedene u Dodatku C.

               Članak 3.: Ciljevi

               U odnosu na obuhvaćene proizvode, ciljevi su ovog Priloga sljedeći:

               (a)
                     olakšati dostupnost lijekova na državnom području svake stranke;

               (b)
                     utvrditi uvjete za priznavanje inspekcija te za razmjenu i prihvaćanje službenih dokumenata o GMP-u između stranaka;

               (c)
                     promicati javno zdravlje zaštitom sigurnosti pacijenata te zdravlja i dobrobiti životinja te očuvanjem visoke razine zaštite potrošača i okoliša, prema potrebi, promicanjem regulatornih pristupa u skladu s relevantnim međunarodnim standardima.

               Članak 4.: Međunarodni standardi

               Odgovarajućim standardima za proizvode obuhvaćene ovim Prilogom osigurava se visoka razina zaštite javnog zdravlja u skladu sa standardima, praksama i smjernicama Svjetske zdravstvene organizacije (WHO), Organizacije za gospodarsku suradnju i razvoj (OECD), Međunarodne konferencije o harmonizaciji tehničkih zahtjeva za registraciju humanih lijekova (ICH) i Međunarodne suradnje za harmonizaciju tehničkih zahtjeva za registraciju veterinarsko-medicinskih proizvoda (VICH).

               Članak 5.: Priznavanje inspekcija i prihvaćanje službenih dokumenata o GMP-u

               1.
                     Stranka priznaje inspekcije koje provodi druga stranka i prihvaća službene dokumente o GMP-u koje je izdala druga stranka u skladu sa zakonima, propisima i tehničkim smjernicama navedenima u Dodatku B.

               2.
                     Tijelo jedne stranke može u određenim okolnostima odlučiti ne prihvatiti službeni dokument o GMP-u koji je tijelo druge stranke izdalo za proizvodna postrojenja koja se nalaze na području tijela izdavatelja. Primjeri takvih okolnosti uključuju naznaku znatnih nedosljednosti ili nedostataka u izvješću o kontroli, propuste u kvaliteti utvrđene nadzorom nakon stavljanja na tržište ili druge konkretne dokaze koji izazivaju ozbiljnu zabrinutost s obzirom na kvalitetu proizvoda ili sigurnost pacijenata. Ako tijelo jedne stranke odluči ne prihvatiti službeni dokument o GMP-u koji je izdalo tijelo druge stranke, svaka od stranaka dužna je osigurati da to tijelo obavijesti relevantno tijelo druge stranke o razlozima neprihvaćanja tog dokumenta i može zatražiti pojašnjenje od tijela druge stranke. Relevantna stranka osigurava da njezino tijelo nastoji pravodobno odgovoriti na zahtjev za pojašnjenje.

               3.
                     Stranka može prihvatiti službene dokumente o GMP-u koje je izdalo tijelo druge stranke za proizvodna postrojenja koja se nalaze izvan područja tijela izdavatelja.

               4.
                     Svaka stranka može utvrditi uvjete pod kojima prihvaća službene dokumente o GMP-u izdane na temelju stavka 3.

               Članak 6.: Razmjena službenih dokumenata o GMP-u

               1.
                     Ako tijelo jedne stranke zatraži službeni dokument o GMP-u od tijela druge stranke, svaka od stranaka dužna je osigurati da tijelo druge stranke nastoji dostaviti dokument u roku od 30 kalendarskih dana od datuma zahtjeva.

               2.
                     Svaka stranka s informacijama iz dokumenta dobivenog u skladu sa stavkom 1. postupa kao s povjerljivima.

               Članak 7.: Nadzor sigurnosti

               1.
                     Svaka stranka ima pravo provesti vlastitu inspekciju proizvodnog pogona za koji je druga stranka izdala potvrdu o usklađenosti.

               2.
                     Prije provođenja inspekcije u skladu sa stavkom 1. svaka stranka osigurava da tijelo stranke koja namjerava provesti inspekciju u pisanom obliku obavijesti relevantno tijelo druge stranke o inspekciji, navodeći razloge za provođenje vlastite inspekcije. Tijelo stranke koja namjerava provesti inspekciju nastoji pisanim putem obavijestiti tijelo druge stranke najmanje 30 dana prije predložene inspekcije, ali u hitnim situacijama može dostaviti obavijest i s kraćim rokom. Tijelo druge stranke može se pridružiti inspekciji.

               Članak 8. – Izmjene primjenjivih zakona i propisa

               1.Svaka stranka obavješćuje drugu stranku najmanje 60 dana prije donošenja bilo kakvih novih mjera ili promjena povezanih s dobrom proizvođačkom praksom o bilo kojim relevantnim zakonima, propisima i tehničkim smjernicama navedenima u Dodatku B.

               2.Stranke razmjenjuju sve potrebne informacije, uključujući izmjene svojih zakona, propisa, tehničkih smjernica ili postupaka inspekcije koji se odnose na dobru proizvođačku praksu kako bi svaka stranka mogla razmotriti postoje li i dalje uvjeti za priznavanje inspekcija i prihvaćanje službenih dokumenata o GMP-u-u u skladu s člankom 5. stavkom 1.

               3.Ako zbog bilo koje nove mjere ili promjena iz stavka 1. ovog članka stranka smatra da više ne može priznavati inspekcije ili prihvaćati službene dokumente o GMP-u koje je izdala druga stranka, ona obavješćuje drugu stranku o svojoj namjeri da primijeni članak 9., a stranke započinju savjetovanja unutar Radne skupine za lijekove.

               4.Svaka obavijest u skladu s ovim člankom upućuje se preko imenovanih kontaktnih točaka u Radnoj skupini za lijekove.

               Članak 9.: Suspenzija

               1. Ne dovodeći u pitanje članak 5. stavak 2., svaka stranka ima pravo u cijelosti ili djelomično suspendirati priznavanje inspekcija i prihvaćanje službenih dokumenata o GMP-u druge stranke u skladu s člankom 5. stavkom 1. za sve ili neke od proizvoda navedenih u Dodatku C. To se pravo ostvaruje na objektivan i obrazložen način. Stranka koja ostvaruje to pravo obavješćuje drugu stranku i dostavlja pisano obrazloženje. Stranka nastavlja prihvaćati službene dokumente druge stranke o GMP-u izdane prije takve suspenzije, osim ako stranka odluči drukčije na temelju zdravstvenih ili sigurnosnih razloga.

               2.Ako nakon savjetovanja iz članka 8. stavka 3. stranka svejedno suspendira priznavanje inspekcija i prihvaćanje službenih dokumenata o GMP-u u skladu s člankom 5. stavkom 1., ona to može učiniti u skladu sa stavkom 1. ovog članka najranije 60 dana nakon početka savjetovanja. Tijekom tog razdoblja od 60 dana obje stranke nastavljaju priznavati inspekcije i prihvaćati službene dokumente o GMP-u koje je izdalo tijelo druge stranke.

               3.Ako se priznavanje inspekcija i prihvaćanje službenih dokumenata o GMP-u suspendira u skladu s člankom 5. stavkom 1., stranke na zahtjev jedne od njih raspravljaju o tom pitanju u okviru Radne skupine za lijekove te ulažu sve napore kako bi razmotrile moguće mjere kojima bi se omogućilo ponovno priznavanje inspekcija i prihvaćanje službenih dokumenata o GMP-u.

               Članak 10.: Regulatorna suradnja

               1.
                     Stranke se nastoje međusobno savjetovati, kako je dopušteno njihovim zakonodavstvom, o prijedlozima za uvođenje znatnih promjena u tehničke propise ili inspekcijske postupke, uključujući one koje utječu na priznavanje dokumenata druge stranke u skladu s člankom 5. i, prema potrebi, omogućiti komentiranje takvih prijedloga, ne dovodeći u pitanje članak 8.

               2.
                     Stranke nastoje surađivati s ciljem jačanja, razvoja i promicanja donošenja i provedbe međunarodno dogovorenih znanstvenih ili tehničkih smjernica, uključujući, ako je to izvedivo, predstavljanjem zajedničkih inicijativa, prijedloga i pristupa u relevantnim međunarodnim organizacijama i tijelima iz članka 4.

               Članak 11.: Izmjene dodataka

               Vijeće za partnerstvo ovlašteno je izmijeniti Dodatak A radi ažuriranja popisa tijela, Dodatak B radi ažuriranja popisa primjenjivih zakona i drugih propisa i tehničkih smjernica te Dodatak C radi ažuriranja popisa obuhvaćenih proizvoda.

               Članak 12.: Radna skupina za lijekove

               1.
                     Radna skupina za lijekove pomaže Specijaliziranom trgovinskom odboru za tehničke prepreke trgovini u praćenju i preispitivanju provedbe i osiguravanja pravilnog funkcioniranja ovog Priloga.

               2.
                     Funkcije te radne skupine su sljedeće:

               (a)raspravljanje o svim pitanjima koja proizlaze iz ovog Priloga, na zahtjev stranke;

               (b)olakšavanje suradnje i razmjene informacija u skladu s člancima 8. i 10.;

               (c)djelovanje kao forum za savjetovanja i rasprave za potrebe članka 8. stavka 3. i članka 9. stavka 3.;

               (d)
                     održavanje rasprava o tehničkim pitanjima iz područja primjene ovog Priloga u skladu s člankom TBT.10. [Rasprave o tehničkim pitanjima] ovog Sporazuma; i

               (e)
                     vođenje popisa kontaktnih točaka odgovornih za pitanja koja bi mogla proizići iz ovog Priloga.

               Članak 13.: Neprimjena rješavanja sporova

               Šesti dio glava II. [Rješavanje sporova] ovog Sporazuma ne primjenjuje se na sporove o tumačenju i primjeni ovog Priloga.

               DODATAK A – TIJELA stranaka

               1)Europska unija:

                        Zemlja

                        Za lijekove za humanu primjenu

                        Za veterinarsko-medicinske proizvode

                        Belgija

                        Savezna agencija za lijekove i zdravstvene proizvode /

                        Federaal Agentschap voor geneesmiddelen en gezondheidsproducten/ Agence fédérale des médicaments et produits de santé

                        Vidjeti tijelo za lijekove za humanu primjenu

                        Bugarska

                        Bugarska agencija za lijekove /

                        ИЗПЪЛНИТЕЛНА АГЕНЦИЯ ПО ЛЕКАРСТВАТА

                        Bugarska agencija za sigurnost hrane/

                        Българска агенция по безопасност на храните

                        Češka

                        Državni institut za kontrolu lijekova/

                        Státní ústav pro kontrolu léčiv (SÚKL)

                        Institut za državnu kontrolu veterinarskih bioloških pripravaka i lijekova /

                        Ústav pro státní kontrolu veterinárních biopreparátů a léčiv (ÚSKVBL)

                        Danska

                        Danska agencija za lijekove/

                        Laegemiddelstyrelsen

                        Vidjeti tijelo za lijekove za humanu primjenu

                        Njemačka

                        Savezni institut za lijekove i medicinske proizvode /

                        Bundesinstitut für Arzneimittel und Medizinprodukte (BfArM)

                        Institut „Paul Erlich” (PEI), Savezni institut za cijepljenje i biološke lijekove / Paul-Ehrlich-Institut (PEI) Bundesinstitut für Impfstoffe und biomedizinische Arzneimittel

                        Savezno ministarstvo zdravstva / Bundesministerium für Gesundheit (BMG)/ Zentralstelle der Länder für Gesundheitsschutz bei Arzneimitteln und Medizinprodukten (ZLG)
                           97

                        Savezni ured za zaštitu potrošača i sigurnost hrane /

                        Bundesamt für Verbraucherschutz und Lebensmittelsicherheit (BVL)

                        Savezno ministarstvo hrane i poljoprivrede / Bundesministerium für Ernährung und Landwirtschaft

                        Estonija

                        Državna agencija za lijekove /

                        Ravimiamet

                        Vidjeti tijelo za lijekove za humanu primjenu

                        Irska

                        Grčka

                        Regulatorno tijelo za zdravstvene proizvode / Health Products Regulatory Authority (HPRA)

                        Nacionalna organizacija za lijekove /

                        Ethnikos Organismos Farmakon (EOF) - (ΕΘΝIΚΟΣ ΟΡΓΑΝIΣΜΟΣ ΦΑΡΜΑΚΩΝ))

                        Vidjeti tijelo za lijekove za humanu primjenu

                        Vidjeti tijelo za lijekove za humanu primjenu

                        Španjolska

                        Španjolska agencija za lijekove i medicinske proizvode /

                        Agencia Española de Medicamentos y Productos

                        Sanitarios
                           98

                        Vidjeti tijelo za lijekove za humanu primjenu

                        Francuska

                        Francuska nacionalna agencija za sigurnost lijekova i zdravstvenih proizvoda / Agence nationale de sécurité du médicament et des produits de santé (ANSM)

                        Francuska agencija za zdravstvenu sigurnost hrane, okoliša i rada – Nacionalna agencija za veterinarsko-medicinske proizvode/

                        Agence Nationale de Sécurité Sanitaire de l’alimentation, de l’environnement et du travail-Agence Nationale du Médicament Vétérinaire (Anses-ANMV)

                        Hrvatska

                        Agencija za lijekove i medicinske proizvode (HALMED)

                        Ministarstvo Poljoprivrede, Uprava za veterinarstvo i sigurnost hrane

                        Italija

                        Talijanska agencija za lijekove / Agenzia Italiana del Farmaco

                        Ministarstvo zdravlja, Glavna uprava za zdravlje životinja i veterinarsko-medicinske proizvode /

                        Ministero della Salute, Direzione Generale della Sanità Animale e dei Farmaci Veterinari

                        Cipar

                        Latvija

                        Ministarstvo zdravlja – Farmaceutske službe /

                        Φαρμακευτικές Υπηρεσίες, Υπουργείο Υγείας

                        Državna agencija za lijekove /

                        Zāļu valsts aģentūra

                        Ministarstvo poljoprivrede, ruralnog razvoja i okoliša –

                        Veterinarske usluge /

                        Κτηνιατρικές Υπηρεσίες- Υπουργείο Γεωργίας, Αγροτικής Ανάπτυξης και Περιβάλλοντος

                        Odjel za ocjene i registracije Službe za hranu i veterinarstvo / Pārtikas un veterinārā dienesta Novērtēšanas un reģistrācijas departaments

                        Litva

                        Državna agencija za kontrolu lijekova /

                        Valstybinė vaistų kontrolės tarnyba

                        Državna služba za hranu i veterinarstvo /

                        Valstybinės maisto ir veterinarijos tarnyba

                        Luksemburg

                        Minìstere de la Santé, Division de la Pharmacie et

                        des Médicaments

                        Vidjeti tijelo za lijekove za humanu primjenu

                        Mađarska

                        Malta

                        Nacionalni farmaceutski i prehrambeni institut / Országos Gyógyszerészeti és Élelmezés-egészségügyi Intézet

                        Regulatorno tijelo za lijekove / Medicines Regulatory Authority

                        Nacionalni ured za sigurnost prehrambenog lanca, Uprava za veterinarsko-medicinske proizvode / Nemzeti Élelmiszerlánc-biztonsági Hivatal,

                        Állatgyógyászati Termékek Igazgatósága (ÁTI)

                        Odjel za veterinarske lijekove nacionalnog veterinarskog laboratorija (NVL)

                        u Odjelu za zdravlje i dobrobit životinja (AHWD)

                        Nizozemska

                        Inspektorat za zdravstvenu skrb i skrb o mladima / Inspectie Gezondheidszorg en Youth (IGJ)

                        Odbor za evaluaciju lijekova /

                        Bureau Diergeneesmiddelen, College ter Beoordeling van Geneesmiddelen (CBG)

                        Austrija

                        Poljska

                        Austrijska agencija za zdravlje i sigurnost hrane /

                        Österreichische Agentur für Gesundheit und Ernährungssicherheit GmbH

                        Glavni farmaceutski inspektorat /

                        Główny Inspektorat Farmaceutyczny (GIF) /

                        Vidjeti tijelo za lijekove za humanu primjenu

                        Vidjeti tijelo za lijekove za humanu primjenu

                        Portugal

                        Nacionalno tijelo za lijekove i zdravstvene proizvode /

                        INFARMED, I.P

                        Autoridade Nacional do Medicamento e Produtos de Saúde, I.P

                        Glavna uprava za hranu i veterinarstvo / DGAV – Direção Geral de Alimentação e Veterinária (PT)

                        Rumunjska

                        Nacionalna agencija za lijekove i medicinske proizvode /

                        Agenţia Naţională a Medicamentului şi a Dispozitivelor Medicale

                        Nacionalno sanitarno tijelo za veterinarstvo i sigurnost hrane / Autoritatea Națională Sanitară Veterinară și pentru Siguranța Alimentelor

                        Slovenija

                        Agencija za lijekove i medicinske

                        proizvode Republike Slovenije /

                        Javna agencija Republike Slovenije za zdravila in medicinske pripomočke (JAZMP)

                        Vidjeti tijelo za lijekove za humanu primjenu

                         Slovačka

                        Državni institut za kontrolu lijekova /

                        Štátny ústav pre kontrolu liečiv (ŠÚKL)

                        Institut za državnu kontrolu veterinarskih bioloških pripravaka i

                        lijekova /

                        Ústav štátnej kontroly veterinárnych biopreparátov a liečiv (USKVBL)

                        Finska

                        Švedska

                        Finska agencija za lijekove /

                        Lääkealan turvallisuus- ja kehittämiskeskus (FIMEA)

                        Agencija za medicinske proizvode / Läkemedelsverket

                        Vidjeti tijelo za lijekove za humanu primjenu

                        Vidjeti tijelo za lijekove za humanu primjenu

               2)Ujedinjena Kraljevina

               Uprava za veterinarske lijekove / Veterinary Medicines Directorate

               Dodatak B – Popis primjenjivih zakona, propisa i tehničkih smjernica koji se odnose na dobru proizvođačku praksu

               1.
                     Za Europsku uniju:

               Direktiva 2001/83/EZ Europskog parlamenta i Vijeća od 6. studenoga 2001. o zakoniku Zajednice o lijekovima za humanu primjenu
                  99
               ;

               Direktiva 2001/82/EZ Europskog parlamenta i Vijeća od 6. studenoga 2001. o zakoniku Zajednice o veterinarsko-medicinskim proizvodima
                  100
               ;

               Direktiva 2001/20/EZ Europskog parlamenta i Vijeća od 4. travnja 2001. o usklađivanju zakonodavstava i drugih propisa država članica koji se odnose na provedbu dobre kliničke prakse prilikom provođenja kliničkih ispitivanja lijekova za humanu uporabu
                  101
               ;

               Uredba (EU) br. 536/2014 Europskog parlamenta i Vijeća od 16. travnja 2014. o kliničkim ispitivanjima lijekova za primjenu kod ljudi te o stavljanju izvan snage Direktive 2001/20/EZ
                  102
               ;

               Uredba (EZ) br. 726/2004 Europskog parlamenta i Vijeća od 31. ožujka 2004. o utvrđivanju postupaka odobravanja primjene i postupaka nadzora nad primjenom lijekova koji se rabe u humanoj i veterinarskoj medicini, te uspostavi Europske agencije za lijekove
                  103

               Uredba (EZ) br. 1394/2007 Europskog parlamenta i Vijeća od 13. studenoga 2007. o lijekovima za naprednu terapiju i o izmjeni Direktive 2001/83/EZ i Uredbe (EZ) br. 726/2004
                  104
               ;

               Direktiva Komisije 2003/94/EZ od 8. listopada 2003. o utvrđivanju načela i smjernica dobre proizvođačke prakse u proizvodnji lijekova za humanu primjenu i ispitivanih lijekova za humanu primjenu
                  105
               ;

               Direktiva Komisije 91/412/EEZ od 23. srpnja 1991. o utvrđivanju načela i smjernica dobre proizvodne prakse za veterinarsko-medicinske proizvode
                  106
               ;

               Direktiva Komisije (EU) 2017/1572 оd 15. rujna 2017. o dopuni Direktive 2001/83/EZ Europskog parlamenta i Vijeća u pogledu načelâ i smjernica dobre proizvođačke prakse za lijekove za humanu primjenu
                  107
               ;

               Delegirana uredba Komisije (EU) br. 1252/2014 od 28. svibnja 2014. o dopuni Direktive 2001/83/EZ Europskog parlamenta i Vijeća u pogledu načela i smjernica dobre proizvođačke prakse za djelatne tvari za lijekove za humanu primjenu
                  108
               ;

               Delegirana uredba Komisije (EU) 2017/1569 od 23. svibnja 2017. o dopuni Uredbe (EU) br. 536/2014 Europskog parlamenta i Vijeća utvrđivanjem načela i smjernica dobre proizvođačke prakse za ispitivane lijekove za humanu primjenu i sustave inspekcija
                  109
               ;

               Trenutačna verzija Priručnika o dobroj proizvođačkoj praksi objavljena u IV. svesku Pravila o lijekovima u Europskoj uniji i zbirke postupaka Zajednice u pogledu inspekcija i razmjene informacija.

               2.
                     za Ujedinjenu Kraljevinu:

               The Human Medicines Regulations 2012 (Propisi o lijekovima za humanu uporabu iz 2012.) (SI 2012/1916)

               The Medicines for Human Use (Clinical Trials) Regulations 2004 (Propisi o lijekovima za humanu uporabu (klinička ispitivanja) iz 2004.) (SI 2004/1031)

               The Veterinary Medicines Regulations 2013 (Propisi o veterinarskim lijekovima iz 2013.) (SI 2013/2033)

               Regulations on good manufacturing practice made under regulation B17, and guidelines on good manufacturing practice published pursuant to regulation C17, of the Human Medicines Regulations 2012 (Propisi o dobroj proizvođačkoj praksi donesene na temelju Uredbe B17 i smjernice o dobroj proizvođačkoj praksi objavljene u skladu s Uredbom C17, u okviru Propisa o lijekovima za humanu uporabu iz 2012.)

               The principles and guidelines on good manufacturing practice applicable for the purposes of Schedule 2 to the Veterinary Medicines Regulations 2013 (Načela i smjernice dobre proizvođačke prakse primjenjive za potrebe dijela 2. Propisa o veterinarskim lijekovima iz 2013.)

               DODATAK C – OBUHVAĆENI PROIZVODI

               Lijekovi za medicinsku i veterinarsku uporabu:

               -Lijekovi stavljeni u promet za humanu ili veterinarsku uporabu, uključujući biološke i imunološke proizvode za humanu i veterinarsku uporabu stavljene na tržište,

               -lijekovi za naprednu terapiju,

               -aktivni farmaceutski sastojci za humanu ili veterinarsku uporabu,

               -ispitivani lijekovi.

               PRILOG TBT-3.: KEMIKALIJE

               Članak 1.: Definicije

               Za potrebe ovog Priloga:

               (a)„nadležna tijela” znači

               (I)za Uniju: Europska komisija;

               (II)za Ujedinjenu Kraljevinu: vlada Ujedinjene Kraljevine.

               (b)„UN GHS” znači Globalno usklađeni sustav Ujedinjenih naroda za razvrstavanje i označivanje kemikalija

               Članak 2.: Područje primjene

               Ovaj se Prilog primjenjuje na trgovinu kemikalijama te reguliranje, uvoz i izvoz kemikalija između Unije i Ujedinjene Kraljevine u pogledu njihove registracije, evaluacije, autorizacije, ograničavanja, odobravanja, razvrstavanja, označivanja i pakiranja.

               Članak 3.: Ciljevi

               1.
                     Ciljevi ovog Priloga su:

                  (a)
                     olakšavanje trgovine kemikalijama i srodnim proizvodima između stranaka;

                  (b)
                     osiguravanje visoke razine zaštite okoliša te zdravlja ljudi i životinja;

                  (c)
                     uređivanje suradnje nadležnih tijela Unije i Ujedinjene Kraljevine.

               2.
                     Stranke potvrđuju da obveze preuzete na temelju ovog Priloga ne sprečavaju ni jednu stranku da odredi vlastite prioritete u regulaciji kemikalija, uključujući uspostavu vlastitih razina zaštite okoliša te zdravlja ljudi i životinja.

               Članak 4.: Međunarodne organizacije i tijela

               Stranke priznaju da su međunarodne organizacije i tijela, posebno OECD i Pododbor stručnjaka za Globalno usklađeni sustav razvrstavanja i označivanja kemikalija (SCEGHS) Gospodarskog i socijalnog vijeća Ujedinjenih naroda (ECOSOC), relevantni za izradu znanstvenih i tehničkih smjernica u pogledu kemikalija.

               Članak 5.: Sudjelovanje u relevantnim međunarodnim organizacijama i tijelima i regulatorni razvoj

               1.
                     Stranke aktivno doprinose izradi znanstvenih ili tehničkih smjernica iz članka 4. u pogledu procjene opasnosti i rizika kemikalija i formata za dokumentiranje rezultata takvih procjena.

               2.
                     Svaka stranka primjenjuje smjernice koje izdaju međunarodne organizacije i tijela iz članka 4., osim ako bi te smjernice bile nedjelotvorne ili neprimjerene za postizanje legitimnih ciljeva te stranke.

               Članak 6.: Razvrstavanje i označivanje kemikalija

               1.
                     Svaka stranka primjenjuje sustav UN GHS na način koji smatra izvedivim u okviru svojeg sustava, uključujući kemikalije koje nisu obuhvaćene područjem primjene ovog Priloga, osim ako postoje posebni razlozi za primjenu drukčijeg sustava označivanja za određene kemijske proizvode u njihovu konačnom stanju namijenjenom krajnjem korisniku. Svaka stranka redovito ažurira svoju primjenu na temelju redovito izdanih revizija UN GHS-a.

               2.
                     Ako nadležno tijelo stranke namjerava razvrstati pojedinačne tvari u skladu sa svojim pravilima i postupcima, ono nadležnom tijelu druge stranke daje mogućnost da se u primjenjivim rokovima očituje o tome u skladu s tim pravilima i postupcima.

               3.
                     Svaka stranka u skladu sa svojim pravilima i postupcima objavljuje informacije o svojim postupcima u pogledu razvrstavanja tvari. Svaka stranka nastoji odgovoriti na primjedbe druge stranke u skladu sa stavkom 2.

               4.
                     Ništa u ovom članku ne obvezuje bilo koju stranku da postigne bilo koji konkretan ishod u pogledu provedbe UN GHS-a na svojem državnom području ili u pogledu razvrstavanja određene tvari, ili da ubrza, suspendira ili uspori svoje postupke i postupke donošenja odluka.

               Članak 7.: Suradnja

               1.
                     Stranke priznaju da se dobrovoljnom suradnjom u području reguliranja kemikalija može olakšati trgovina na načine od kojih potrošači, poduzeća i okoliš imaju koristi te kojima se doprinosi poboljšanju zaštite zdravlja ljudi i životinja.

               2.
                     Stranke se obvezuju da će olakšati razmjenu informacija koje nisu povjerljive među svojim nadležnim tijelima, među ostalim suradnjom u pogledu elektroničkih formata i alata koji se upotrebljavaju za pohranu podataka.

               3.
                     Stranke prema potrebi surađuju s ciljem jačanja, izrade i promicanja donošenja i provedbe međunarodno dogovorenih znanstvenih ili tehničkih smjernica, uključujući, ako je to izvedivo, predstavljanjem zajedničkih inicijativa, prijedloga i pristupa u relevantnim međunarodnim organizacijama i tijelima iz članka 4.

               4.
                     Stranke surađuju, ako to obje stranke smatraju korisnim, u pogledu diseminacije podataka koji se odnose na sigurnost kemikalija te objavljuju te informacije radi osiguravanja jednostavnog pristupa i razumljivosti tih informacija za različite ciljne skupine.  Na zahtjev jedne od stranaka, druga stranka dostavlja stranci koja je podnijela zahtjev dostupne nepovjerljive informacije o sigurnosti kemikalija.

               5.
                     Ako jedna od stranaka to zatraži, a druga stranka na to pristane, stranke započinju savjetovanja o znanstvenim informacijama i podacima u kontekstu novih i nadolazećih pitanja povezanih s opasnostima ili rizicima koje kemikalije predstavljaju za zdravlje ljudi ili okoliš, s ciljem stvaranja zajedničkog skupa znanja i, ako je izvedivo i u mjeri u kojoj je to moguće, promicanja zajedničkog razumijevanja znanstvenih spoznaja u vezi s tim pitanjima.

               Članak 8.: Razmjena informacija

               -Stranke surađuju i razmjenjuju informacije o svim pitanjima relevantnima za provedbu ovog Priloga u okviru Posebnog trgovinskog odbora za tehničke prepreke trgovini.

               PRILOG TBT-4.: EKOLOŠKI PROIZVODI

               Članak 1.: Cilj i područje primjene

               1.
                     Cilj je ovog Priloga utvrditi odredbe i postupke za poticanje trgovine ekološkim proizvodima u skladu s načelima nediskriminacije i uzajamnosti tako da stranke priznaju ekvivalentnost svojih zakona.

               2.
                     Ovaj se Prilog primjenjuje na ekološke proizvode iz Dodatka A i Dodatka B koji su usklađeni sa zakonima i propisima iz Dodatka C ili Dodatka D. Vijeće za partnerstvo ima ovlasti izmijeniti dodatke A, B, C i D.

               Članak 2.: Definicije

               Za potrebe ovog Priloga:

               „nadležno tijelo” znači službena agencija koja je nadležna za zakone i propise navedene u Dodatku C ili D te je odgovorna za provedbu ovog Priloga;

               „kontrolno tijelo” znači tijelo na koje je nadležno tijelo u cijelosti ili djelomično prenijelo svoju nadležnost za inspekcije i certificiranje u području ekološke proizvodnje u skladu sa zakonima i propisima navedenima u Dodatku C ili Dodatku D;

               „kontrolna ustanova” znači subjekt koji je nadležno tijelo priznalo za provođenje inspekcija i certificiranja u području ekološke proizvodnje u skladu sa zakonima i propisima navedenima u Dodatku C ili Dodatku D; i

               „ekvivalentnost” znači sposobnost različitih zakona, propisa i zahtjeva, kao i sustava inspekcije i certificiranja da ostvare iste ciljeve;

               Članak 3.: Priznanje ekvivalentnosti

               1. U pogledu proizvoda navedenih u Dodatku A, Unija priznaje zakone i propise Ujedinjene Kraljevine navedene u Dodatku C kao ekvivalentne zakonima i propisima Unije navedenima u Dodatku D.

               2.
                     U pogledu proizvoda navedenih u Dodatku B, Ujedinjena Kraljevina priznaje propise Unije navedene u Dodatku D kao ekvivalentne zakonima i propisima Ujedinjene Kraljevine navedenima u Dodatku C.

               3
                     S obzirom na to da se Uredba (EU) 2018/848 Europskog parlamenta i Vijeća od 30. svibnja 2018. o ekološkoj proizvodnji i označivanju ekoloških proizvoda te stavljanju izvan snage Uredbe Vijeća (EZ) br. 834/2007 počinje primjenjivati 1. siječnja 2022., svaka stranka ponovno ocjenjuje priznavanje ekvivalentnosti iz stavaka 1. i 2. do 31. prosinca 2023. Ako na temelju te ponovne procjene stranka ne potvrdi ekvivalentnost, suspendira se priznanje ekvivalentnosti.

               4.
                     Ne dovodeći u pitanje stavak 3., u slučaju izmjene, ukidanja ili zamjene zakona i propisa navedenih u Dodatku C ili Dodatku D, novi propisi smatraju se ekvivalentnima propisima druge stranke, osim ako se stranka tome usprotivi u skladu s postupkom iz stavaka 5. i 6.

               5.
                     Ako stranka nakon primitka dodatnih informacija koje je zatražila od druge stranke smatra da zakoni, propisi ili administrativni postupci ili prakse druge stranke više ne ispunjavaju zahtjeve u pogledu ekvivalentnosti, ta stranka drugoj stranci upućuje obrazloženi zahtjev za izmjenu relevantnih zakona, propisa ili administrativnih postupaka ili praksi te drugoj stranci osigurava odgovarajuće razdoblje, koje nije kraće od tri mjeseca, da osigura ekvivalentnost.

               6.
                     Ako nakon isteka razdoblja iz stavka 5. predmetna stranka i dalje smatra da nisu ispunjeni zahtjevi u pogledu ekvivalentnosti, ona može donijeti odluku o jednostranoj suspenziji priznanja ekvivalentnosti zakona i propisa navedenih u Dodatku C ili Dodatku D u pogledu relevantnih proizvoda navedenih u Dodatku A ili Dodatku B.

               7.
                     Odluku o jednostranoj suspenziji priznanja ekvivalentnosti zakona i propisa navedenih u Dodatku C ili Dodatku D u pogledu relevantnih proizvoda navedenih u Dodatku A ili Dodatku B moguće je donijeti i nakon isteka roka za slanje obavijesti od tri mjeseca ako jedna stranka nije dostavila informacije propisane člankom 6. ili se ne slaže sa stručnim pregledom na temelju članka 7.

               8.
                     Ako se priznanje ekvivalentnosti suspendira u skladu s ovim člankom, stranke na zahtjev jedne od njih raspravljaju o tom pitanju u okviru Radne skupine za ekološke proizvode i ulažu sve napore kako bi razmotrile moguće mjere kojima bi se omogućilo ponovno priznavanje jednakovrijednosti.

               9.
                     Kad je riječ o proizvodima koji nisu navedeni u Dodatku A ili Dodatku B, o ekvivalentnosti raspravlja Radna skupina za ekološke proizvode na zahtjev stranke.

               Članak 4.: Uvoz i stavljanje na tržište

               1.
                     Unija prihvaća uvoz proizvoda navedenih u Dodatku A na svoje područje i njihovo stavljanje na tržište kao ekoloških proizvoda, pod uvjetom da su ti proizvodi u skladu sa zakonima i propisima Ujedinjene Kraljevine navedenima u Dodatku C i da im je priložena potvrda o inspekciji koju je izdalo kontrolno tijelo koje Ujedinjena Kraljevina priznaje i koje je navela Uniji u skladu sa stavkom 3.

               2.
                     Ujedinjena Kraljevina prihvaća uvoz proizvoda navedenih u Dodatku B na svoje državno područje i njihovo stavljanje na tržište kao ekoloških proizvoda, pod uvjetom da su ti proizvodi u skladu s propisima Unije navedenima u Dodatku D i da im je priložena potvrda o inspekciji koji je izdalo kontrolno tijelo koje Unija priznaje i koje je navela Ujedinjenoj Kraljevini u skladu sa stavkom 3.

               3.
                     Svaka stranka priznaje kontrolna tijela ili kontrolne ustanove koje je druga stranka navela kao nadležne za provođenje relevantnih kontrola u pogledu ekoloških proizvoda koji su obuhvaćeni priznanjem ekvivalentnosti iz članka 3. i za izdavanje potvrde o inspekciji iz stavaka 1. i 2. ovog članka radi njihova uvoza na područje druge stranke i stavljanja na njezino tržište.

               4.
                     Stranka uvoznica u suradnji s drugom strankom dodjeljuje kodni broj svim relevantnim kontrolnim ustanovama i kontrolnim tijelima koje je navela druga stranka.

               Članak 5.: Označivanje

               1.
                     Proizvodi uvezeni na državno područje stranke u skladu s ovim Prilogom moraju ispunjavati zahtjeve za označivanje utvrđene zakonima i propisima stranke uvoznice navedene u Dodatku C i dodatku D. Ti proizvodi mogu nositi logotip ekološkog proizvoda Unije, bilo koji logotip ekološkog proizvoda Ujedinjene Kraljevine ili oba logotipa, kako je utvrđeno u relevantnim zakonima i propisima, pod uvjetom da ti proizvodi ispunjavaju zahtjeve za označivanje odgovarajućeg logotipa ili oba logotipa.

               2.
                     Stranke se obvezuju da će izbjegavati svaku zlouporabu izraza koji se odnose na ekološku proizvodnju u odnosu na ekološke proizvode obuhvaćene priznavanjem ekvivalentnosti u skladu s ovim Prilogom.

               3.
                     Stranke se obvezuju da će logotip ekoloških proizvoda Unije i logotipe ekoloških proizvoda Ujedinjene Kraljevine utvrđene relevantnim zakonima i propisima štititi od svih zlouporaba ili oponašanja. Stranke jamče da se logotip ekoloških proizvoda Unije i logotipi ekoloških proizvoda Ujedinjene Kraljevine upotrebljavaju samo za označivanje, oglašavanje ili komercijalne isprave ekoloških proizvoda koji su u skladu sa zakonima i propisima navedenima u Dodatku C i dodatku D.

               Članak 6.: Razmjena informacija

               1.
                     Stranke razmjenjuju sve relevantne informacije o provedbi i primjeni ovog Priloga. Konkretno, do 31. ožujka druge godine nakon stupanja na snagu ovog Sporazuma te do 31. ožujka svake sljedeće godine, stranke jedna drugoj šalju:

                  (a)
                     izvješće koje sadržava informacije o vrstama i količinama ekoloških proizvoda koji su izvezeni na temelju ovog Priloga u razdoblju od siječnja do prosinca prethodne godine;

                  (b)
                     izvješće o praćenju i kontrolnim aktivnostima koje provodi nadležno tijelo, postignutim rezultatima i poduzetim korektivnim mjerama u razdoblju od siječnja do prosinca prethodne godine i

                  (c)
                     pojedinosti o uočenim nepravilnostima i kršenjima zakona i propisa navedenih u Dodatku C ili Dodatku D, prema potrebi.

               2.
                     Svaka stranka bez odgode obavješćuje drugu stranku o:

                  (a)
                     svim ažuriranjima popisa svojih nadležnih tijela, kontrolnih tijela i kontrolnih ustanova, uključujući relevantne detalje (osobito adrese i internetske adrese);

                  (b)
                     svim planiranim izmjenama ili stavljanjima izvan snage u vezi sa zakonima ili propisima navedenima u Dodatku C ili Dodatku D, svim prijedlozima novih zakona ili propisa ili svim relevantnim predloženim promjenama administrativnih postupaka i praksi povezanih s ekološkim proizvodima navedenima u ovom Prilogu i

                  (c)
                     svim donesenim izmjenama ili stavljanjima izvan snage u vezi sa zakonima ili propisima navedenima u Dodatku C ili Dodatku D, svim novim zakonima ili relevantnim promjenama administrativnih postupaka i praksi povezanih s ekološkim proizvodima obuhvaćenima ovim Prilogom.

               Članak 7.: Stručni pregledi

               1.
                     Slijedom prethodne obavijesti poslane barem šest mjeseca prije svaka stranka dopušta službenicima ili stručnjacima koje je imenovala druga stranka da provedu stručne preglede na njezinu području kako bi provjerili da relevantna kontrolna tijela i kontrolne ustanove provode kontrole potrebne radi provedbe ovog Priloga.

               2.
                     U mjeri u kojoj im to dopušta mjerodavno zakonodavstvo stranke surađuju i uzajamno si pomažu u provođenju stručnih pregleda iz stavka 1. koji mogu obuhvaćati posjete uredima relevantnih kontrolnih tijela i kontrolnih ustanova, pogonima za preradu i certificiranim poslovnim subjektima.

               Članak 8.: Radna skupina za ekološke proizvode

               1.
                     Radna skupina za ekološke proizvode pomaže Posebnom trgovinskom odboru za tehničke prepreke u trgovini u praćenju i preispitivanju provedbe i osiguravanja pravilnog funkcioniranja ovog Priloga.

               2.
                     Radna skupina za ekološke proizvode ima sljedeće funkcije:

                  (a)
                     raspravljanje o svim pitanjima koja proizlaze iz ovog Priloga, na zahtjev stranke, među ostalim o svim mogućim potrebnim izmjenama ovog Priloga ili njegovih dodataka;

                  (b)
                      olakšavanje suradnje u pogledu zakona, propisa, standarda i postupaka u području ekoloških proizvoda obuhvaćenih ovim Prilogom, uključujući rasprave o svim tehničkim ili regulatornim pitanjima koja se odnose na pravila i sustave kontrole i

                  (c)
                     održavanje rasprava o tehničkim pitanjima iz područja primjene ovog Priloga u skladu s člankom TBT.10. [Rasprave o tehničkim pitanjima] ovog Sporazuma.

               DODATAK A

               EKOLOŠKI PROIZVODI IZ UJEDINJENE KRALJEVINE ZA KOJE UNIJA PRIZNAJE EKVIVALENTNOST

                        Opis

                        Napomene

                        Neprerađeni biljni proizvodi

                        Žive životinje ili neprerađeni proizvodi životinjskog podrijetla

                        Uključuje med

                        Proizvodi akvakulture i morske trave

                        Prerađeni poljoprivredni proizvodi koji se koriste kao hrana

                        Prerađeni poljoprivredni proizvodi koji se koriste kao hrana za životinje

                        Sjeme i sadni materijal

               Ekološki proizvodi navedeni u ovom Dodatku neprerađeni su poljoprivredni proizvodi ili proizvodi akvakulture proizvedeni u Ujedinjenoj Kraljevini ili prerađeni poljoprivredni proizvodi za upotrebu kao hrana ili hrana za životinje koji su prerađeni u Ujedinjenoj Kraljevini sa sastojcima koji su proizvedeni u Ujedinjenoj Kraljevini ili koji su uvezeni u Ujedinjenu Kraljevinu u skladu sa zakonima i propisima Ujedinjene Kraljevine.

               DODATAK B

               EKOLOŠKI PROIZVODI IZ UNIJE ZA KOJE UJEDINJENA KRALJEVINA PRIZNAJE EKVIVALENTNOST

                        Opis

                        Napomene

                        Neprerađeni biljni proizvodi

                        Žive životinje ili neprerađeni proizvodi životinjskog podrijetla

                        Uključuje med

                        Proizvodi akvakulture i morske trave

                        Prerađeni poljoprivredni proizvodi koji se koriste kao hrana

                        Prerađeni poljoprivredni proizvodi koji se koriste kao hrana za životinje

                        Sjeme i sadni materijal

               Ekološki proizvodi navedeni u ovom Dodatku neprerađeni su poljoprivredni proizvodi ili proizvodi akvakulture proizvedeni u Uniji ili prerađeni poljoprivredni proizvodi namijenjeni upotrebi kao hrana ili hrana za životinje koji su prerađeni u Uniji sa sastojcima koji su proizvedeni u Uniji ili koji su uvezeni u Uniju u skladu s propisima Unije.

               DODATAK C

               ZAKONI I PROPISI O EKOLOŠKIM PROIZVODIMA KOJI SE PRIMJENJUJU U UJEDINJENOJ KRALJEVINI
                  110

               Sljedeći zakoni i propisi koji se primjenjuju u Ujedinjenoj Kraljevini:

               1.Zadržana Uredba (EZ) br. 834/2007

               2.Zadržana Uredba (EZ) br. 889/2008

               3.Zadržana Uredba (EZ) br. 1235/2008

               4.Uredba o ekološkim proizvodima iz 2009.

               Dodatak D

               PROPISI O EKOLOŠKIM PROIZVODIMA KOJI SE PRIMJENJUJU U UNIJI

               Sljedeći propisi koji se primjenjuju u Uniji:

               1.Uredba Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91
                  111

               2.Uredba Komisije (EZ) br. 889/2008 od 5. rujna 2008. o detaljnim pravilima za provedbu Uredbe Vijeća (EZ) br. 834/2007 o ekološkoj proizvodnji i označivanju ekoloških proizvoda s obzirom na ekološku proizvodnju, označivanje i kontrolu
                  112

               3.Uredba Komisije (EZ) br. 1235/2008 od 8. prosinca 2008. o detaljnim pravilima za provedbu Uredbe Vijeća (EZ) br. 834/2007 s obzirom na režime za uvoz ekoloških proizvoda iz trećih zemalja
                  113

               PRILOG TBT-5.: TRGOVINA VINOM

               Članak 1.: Područje primjene i definicije

               1.Ovaj se Prilog primjenjuje na vino iz tarifnog broja 22.04 Harmoniziranog sustava.

               2.Za potrebe ovog Priloga, „vino proizvedeno u” znači svježe grožđe, mošt i mošt u vrenju koji su pretvoreni u vino ili dodani vinu na državnom području stranke izvoznice.

               Članak 2.: Definicije proizvoda i enološki postupci

               1.Enološki postupci za vino koje preporučuje i objavljuje Međunarodna organizacija za vinogradarstvo i vinarstvo („OIV”) smatraju se relevantnim međunarodnim normama za potrebe ovog Priloga.

               2.Svaka stranka odobrava uvoz i prodaju za potrošnju vina proizvedenog u drugoj stranci ako je to vino proizvedeno u skladu s:

               (a)definicijama proizvoda odobrenima u svakoj stranci u skladu sa zakonima i propisima iz Dodatka A;

               (b)enološkim postupcima utvrđenima u svakoj stranci u skladu sa zakonima i propisima iz Dodatka A koji su u skladu s relevantnim normama OIV-a; i

               (c) enološkim postupcima i ograničenjima utvrđenima u svakoj stranci koji nisu u skladu s odgovarajućim normama OIV-a iz Dodatka B.

               3.Vijeće za partnerstvo ima ovlast izmijeniti dodatke iz stavka 2.

               Članak 3.: Certifikacijski zahtjevi za uvoz na područja stranaka

               1.Za vino proizvedeno u stranci i stavljeno na tržište u drugoj stranci, dokumentacija i potvrda koje može zahtijevati bilo koja stranka ograničene su na potvrdu, kako je utvrđen u Dodatku C, ovjerenu u skladu sa zakonima i propisima stranke izvoznice.

               2.Potvrda u skladu s odredbama stavka 1. može biti u obliku elektroničkog dokumenta. Na zahtjev nadležnih tijela stranke u kojoj će roba biti puštena u slobodni promet druga stranka osigurava pristup elektroničkom dokumentu ili podacima potrebnima za njegovu izradu. Ako ne postoji pristup odgovarajućim elektroničkim sustavima, potrebni podaci mogu se zatražiti i u obliku papirnatog dokumenta.

               3.Vijeće za partnerstvo ima ovlasti izmijeniti Dodatak C.

               4.Metode analize koje je OIV priznao kao referentne metode i koje je OIV objavio referentne su metode za određivanje analitičkog sastava vina u kontekstu kontrolnih postupaka.

               Članak 4.: Informacije o hrani i oznake serija

               1.Osim ako je drukčije navedeno u ovom članku, označivanje vina koje se uvozi i stavlja na tržište u skladu s ovim Sporazumom provodi se u skladu sa zakonima i propisima koji se primjenjuju na državnom području stranke uvoznice.

               2.
                     Stranka ne smije zahtijevati da se na spremniku, etiketi ili ambalaži vina navede bilo koji od sljedećih datuma ili njihov ekvivalent:

               (a)datum pakiranja;

               (b)datum punjenja u boce;

               (c)datum proizvodnje;

               (d)datum isteka valjanosti, uporaba do datuma, uporaba ili potrošnja do datuma, rok valjanosti;

               (e)najkraći rok trajanja, rok uporabe, rok najbolje kvalitete ili

               (f)datum do kojeg je dopuštena prodaja.

               Odstupajući od prvog podstavka točke (e), stranka može zahtijevati prikazivanje datuma minimalne trajnosti na proizvodima koji bi zbog dodavanja pokvarljivih sastojaka mogli imati kraći datum minimalne trajnosti nego što bi to inače mogao očekivati potrošač.

               3.Svaka stranka osigurava da se na oznaci pakiranih proizvoda navede oznaka kojom se omogućuje identifikacija serije kojoj proizvod pripada, u skladu sa zakonodavstvom stranke koja izvozi pakirani proizvod. Oznaka serije mora biti lako vidljiva, jasno čitljiva i neizbrisiva. Stranke ne dopuštaju stavljanje na tržište pakiranih proizvoda koji nisu u skladu sa zahtjevima iz ovog stavka.

               4.Svaka strana dopušta da se obvezne informacije, uključujući prijevode ili naznaku broja standardnih pića ili alkoholnih jedinica kad god se to zahtijeva, navedu na dodatnoj etiketi pričvršćenoj na spremnik za vino. Dodatne oznake mogu se pričvrstiti na spremnik za vino nakon uvoza, ali prije nego što se proizvod stavi na tržište na državnom području stranke, pod uvjetom da su obvezni podaci u potpunosti i točno prikazani.

               5.Stranka uvoznica ne zahtijeva da se na etiketi navedu alergeni koji se upotrebljavaju u proizvodnji vina, ali nisu prisutni u konačnom proizvodu.

               Članak 5.: Prijelazne mjere

               Vino koje je na dan stupanja na snagu ovog Sporazuma proizvedeno, opisano i označeno u skladu sa zakonima i propisima stranke, ali na način koji nije u skladu s ovim Prilogom, mogu i dalje označivati i stavljati na tržište kako slijedi:

               (a)
                     veletrgovci ili proizvođači dvije godine od stupanja na snagu ovog Sporazuma i

               (b)
                     prodavači na malo, do iscrpljenja zaliha.

               Članak 6.: Razmjena informacija

               Stranke surađuju i razmjenjuju informacije o svim pitanjima relevantnima za provedbu ovog Priloga u okviru Posebnog trgovinskog odbora za tehničke prepreke trgovini.

               Članak 7.: Preispitivanje

               Najkasnije tri godine od stupanja na snagu ovog Sporazuma stranke razmatraju daljnje korake za olakšavanje trgovine vinom između stranaka.

               DODATAK A – ZAKONI I PROPISI STRANAKA

               Zakoni i propisi Ujedinjene Kraljevine
                  114

               Zakoni i propisi iz članka 2. stavka 2. koji se odnose na:

               a)definicije proizvoda:

               (I)zadržana Uredba (EU) br. 1308/2013, posebno pravila proizvodnje u sektoru vina, u skladu s člancima 75., 81. i 91., dijelom IV. Priloga II. i dijelom II. Priloga VII. toj uredbi i njezinim provedbenim pravilima, uključujući naknadne izmjene;

               (II)zadržana Delegirana uredba Komisije (EU) 2019/33, posebno članak 47. i članci od 52. do 54. te prilozi III., V. i VI. toj uredbi, uključujući naknadne izmjene;

               (III)zadržana Uredba (EU) br. 1169/2011 i njezina provedbena pravila, uključujući naknadne izmjene;

               b)Enološki postupci i ograničenja:

               (I)zadržana Uredba (EU) br. 1308/2013, posebno enološki postupci i ograničenja u skladu s člancima 80. i 83. i Prilogom VIII. toj uredbi i njezinim provedbenim pravilima, uključujući naknadne izmjene;

               (II)zadržana Delegirana uredba Komisije (EU) 2019/934, uključujući naknadne izmjene.

               Propisi Unije:

                Propisi iz članka 2. stavka 2. koji se odnose na:

               a)definicije proizvoda:

               (I)Uredba (EU) br. 1308/2013 Europskog parlamenta i Vijeća
                  115
               , posebno pravila proizvodnje u sektoru vina, u skladu s člancima 75., 81. i 91., dijelom IV. Priloga II. i dijelom II. Priloga VII. toj uredbi i njezinim provedbenim pravilima, uključujući naknadne izmjene;

               (II)Delegirana uredba Komisije (EU) 2019/33
                  116
               , posebno članak 47. i članci od 52. do 54. te prilozi III., V. i VI. toj uredbi, uključujući naknadne izmjene;

               (III)Uredba (EU) br. 1169/2011 Europskog parlamenta i Vijeća
                  117
               , uključujući naknadne izmjene.

               a)Enološki postupci i ograničenja:

               (I)Uredba (EU) br. 1308/2013, posebno enološki postupci i ograničenja u skladu s člancima 80. i 83. te Prilogom VIII. toj uredbi i njezinim provedbenim pravilima, uključujući naknadne izmjene;

               (II)Delegirana uredba Komisije (EU) 2019/934
                  118
               , uključujući naknadne izmjene.

               DODATAK B – DODATNI ENOLOŠKI POSTUPCI I OGRANIČENJA KOJE SU STRANKE ZAJEDNIČKI PRIHVATILE

               (1)
                     Koncentrirani mošt, pročišćeni ugušćeni mošt i saharoza mogu se upotrebljavati za pojačavanje i doslađivanje pod posebnim i ograničenim uvjetima utvrđenima u dijelu I. Priloga VIII. Uredbi (EU) br. 1308/2013 i u dijelu I. Priloga VIII. Rezerviranoj Uredbi (EU) br. 1308/2013, podložno isključivanju uporabe tih proizvoda u rekonstituiranom obliku u vinima obuhvaćenima ovim Sporazumom.

               (2)
                     Dodavanje vode u proizvodnji vina nije dopušteno, osim ako je nužno zbog posebnih tehničkih razloga.

               (3)
                     Vinski talog može se upotrebljavati pod posebnim i ograničenim uvjetima utvrđenima u skladu sa stavkom 11.2 tablice 2. dijela A Priloga I. Delegiranoj uredbi Komisije (EU) 2019/934 i u skladu sa stavkom 11.2 tablice 2. dijela A Priloga I. Zadržanoj Delegiranoj uredbi Komisije (EU) 2019/934.

               DODATAK C – OBRAZAC SAMOCERTIFIKATA ZA VINO UVEZENO IZ [EUROPSKE UNIJE/UJEDINJENE KRALJEVINE] U [UJEDINJENU KRALJEVINU/EUROPSKU UNIJU] (1)

                        1. Izvoznik (naziv i adresa)

                        2. Serijski broj (2)

                        3. Uvoznik (naziv i adresa)

                        4. Nadležno tijelo u mjestu otpreme u [Europskoj uniji/Ujedinjenoj Kraljevini] (3)

                        5. Carinski pečat (samo za službenu uporabu [Europske unije/Ujedinjene Kraljevine])

                        6. Prijevozna sredstvo i pojedinosti o prijevozu (4)

                        7. Mjesto iskrcaja (ako se razlikuje od 3.)

                        8. Opis uvezenog proizvoda (5)

                        9. Količina u l/hl/kg

                        10. Broj spremnika (6)

                        11. Potvrda

                        „Prethodno opisani proizvod namijenjen je za izravnu ljudsku potrošnju i usklađen je s definicijama i enološkim praksama odobrenima u skladu s Prilogom TBT-5: Trgovina vinom Sporazumu o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane. Proizveo ga je proizvođač koji podliježe inspekciji i nadzoru sljedećeg nadležnog tijela (7):

                        Pošiljatelj koji potvrđuje prethodno navedene podatke (8)

                        Podaci o pošiljatelju (9)

                        Mjesto, datum i potpis pošiljatelja

               (1)U skladu s člankom 3. stavkom 1. Priloga TBT-5: Trgovina vinom Sporazumu o trgovini i suradnji između Europske unije i Europske zajednice za atomsku energiju, s jedne strane, i Ujedinjene Kraljevine Velike Britanije i Sjeverne Irske, s druge strane.

               (2)Navesti broj sljedivosti pošiljke, tj. serijski broj kojim se pošiljka identificira u evidenciji izvoznika.

               (3)Navesti puni naziv, adresu i podatke za kontakt nadležnog tijela države izvoznice, odnosno jedne od država članica Europske unije ili Ujedinjene Kraljevine, koje je odgovorno za provjeru informacija iz ove potvrde.

               (4)Navesti prijevoz korišten za isporuku do točke ulaska u Europsku uniju ili Ujedinjenu Kraljevinu; navesti prijevozno sredstvo (brod, avion itd.), navesti naziv prijevoznog sredstva (ime broda, broj leta itd.).

               (5)Navesti sljedeće podatke:

               -oznaka za prodaju, kako je navedena na oznaci,

               -naziv proizvođača,

               -vinogradarska regija,

               -naziv zemlje proizvodnje (jedna od država članica Europske unije ili Ujedinjena Kraljevina),

               -naziv oznake zemljopisnog podrijetla, ako je potrebno;

               -ukupna volumna alkoholna jakost;

               -boja proizvoda (navesti samo „crveno”, „rosé”, „ružičasto” ili „bijelo”);

               -oznaka kombinirane nomenklature (oznaka KN).

               (6)Spremnik znači spremnik za vino manji od 60 litara. Broj spremnika može biti broj boca.

               (7)Navesti puni naziv, adresu i podatke za kontakt relevantnog nadležnog tijela u jednoj od država članica Europske unije ili u Ujedinjenoj Kraljevini.

               (8)Navesti puno ime, adresu i podatke za kontakt pošiljatelja.

               (9)Navesti:

               -Za Europsku uniju: Za Europsku uniju: trošarinski broj sustava razmjene podataka o trošarinskim proizvodima (SEED) ili PDV broj ako pošiljatelj nema broj iz SEED registra ili broj u popisu ili registru iz članka 8. stavka 3. Delegirane uredbe Komisije (EU) 2018/273
                  119
               ;

               -Za Ujedinjenu Kraljevinu: trošarinski broj sustava razmjene podataka o trošarinskim proizvodima (SEED) ili PDV broj ako pošiljatelj nema broj iz SEED registra ili referentni WSB broj.

               PRILOG TBT-XX – ARANŽMAN IZ ČLANKA TBT.9. STAVKA 4. O REDOVITOJ RAZMJENI INFORMACIJA POVEZANIH SA SIGURNOŠĆU NEPREHRAMBENIH PROIZVODA I POVEZANIM PREVENTIVNIM, RESTRIKTIVNIM I KOREKTIVNIM MJERAMA

               [Ovim se Prilogom uspostavlja aranžman za redovitu razmjenu informacija između Unijina Sustava brzog uzbunjivanja za neprehrambene proizvode (RAPEX) ili njegova nasljednika i baze podataka Ujedinjene Kraljevine o nadzoru tržišta i sigurnosti proizvoda uspostavljene Općom uredbom o sigurnosti proizvoda iz 2005. ili njezinim nasljednikom.

               U skladu s člankom TBT.9. stavkom 8. u aranžmanu se navodi vrsta informacija koje će se razmjenjivati, načini razmjene i primjena pravila o povjerljivosti i zaštiti osobnih podataka.]

               PRILOG TBT-ZZ – ARANŽMAN IZ ČLANKA TBT.9. STAVKA 5. O REDOVITOJ RAZMJENI INFORMACIJA O MJERAMA PODUZETIMA ZA NESUKLADNE NEPREHRAMBENE PROIZVODE, OSIM ONIH OBUHVAĆENIH ČLANKOM TBT.9. STAVKOM 4.

               [Ovim se Prilogom uspostavlja aranžman za redovitu razmjenu informacija, uključujući razmjenu informacija elektroničkim sredstvima, o mjerama poduzetima za nesukladne neprehrambene proizvode, osim onih obuhvaćenih člankom TBT.9. stavkom 4.

               U skladu s člankom TBT.9. stavkom 8. u aranžmanu se navodi vrsta informacija koje će se razmjenjivati, načini razmjene i primjena pravila o povjerljivosti i zaštiti osobnih podataka.]

               PRILOG CUSTMS-1.: OVLAŠTENI GOSPODARSKI SUBJEKTI

               Članak 1. Kriteriji za ovlaštene gospodarske subjekte i postupanje s tim subjektima

               1. Kriteriji koje treba ispuniti za status ovlaštenoga gospodarskog subjekta iz članka CUSTMS.9. [Ovlašteni gospodarski subjekti] ovog Sporazuma utvrđuju se u zakonima, propisima ili postupcima stranaka. Takvi određeni kriteriji, koji se objavljuju, uključuju

               (a) nepostojanje teške povrede ili ponovljene povrede carinskih propisa i poreznih pravila, uključujući nepostojanje teških kaznenih djela povezanih s gospodarskom djelatnošću podnositelja zahtjeva;

               (b) dokaz podnositelja zahtjeva o visokom stupnju kontrole vlastitih operacija i protoka robe, u sustavu upravljanja trgovinskim, i ako je potrebno, transportnim evidencijama koji omogućuje odgovarajuće carinske provjere;

               (c) financijsku solventnost koja se smatra dokazanom ako podnositelj zahtjeva ima dobar financijski položaj koji mu omogućuje ispunjenje obveza uzimajući u obzir karakteristike dotične djelatnosti; i

               (d) odgovarajuće standarde sigurnosti i zaštite koji se smatraju ispunjenima ako podnositelj zahtjeva dokaže da provodi odgovarajuće mjere za osiguravanje sigurnosti i zaštite međunarodnog lanca opskrbe, među ostalim u područjima fizičkog integriteta i kontrole pristupa, logističkih postupaka i rukovanja određenim vrstama robe, osoblja i identifikacije svojih poslovnih partnera.

               2. Određeni kriteriji koje treba ispuniti za status ovlaštenoga gospodarskog subjekta ne smiju se oblikovati niti primjenjivati na način kojim se omogućuje ili stvara proizvoljna ili neopravdana diskriminacija među subjektima kada prevladavaju isti uvjeti. Na temelju tih kriterija mala i srednja poduzeća ispunjuju zahtjeve za status ovlaštenoga gospodarskog subjekta.

               3. Program trgovinskog partnerstva iz članka CUSTMS.9. [Ovlašteni gospodarski subjekti] ovog Sporazuma obuhvaća sljedeći tretman:

                (a) pri ocjeni rizika radi smanjenja broja inspekcijskih pregleda ili kontrola i pri drugim mjerama sigurnosti i zaštite povoljnom okolnosti smatra se status ovlaštenoga gospodarskog subjekta koji je dodijelila druga stranka;

               (b) daje se prednost inspekcijskom pregledu pošiljaka obuhvaćenih izlaznim ili ulaznim skraćenim deklaracijama koje dostavlja ovlašteni gospodarski subjekt ako carinsko tijelo odluči nastaviti inspekcijski pregled;

                (c) pri procjeni zahtjeva u pogledu poslovnih partnera za kandidate iz vlastitog programa uzima se u obzir status ovlaštenoga gospodarskog subjekta koji je dodijelila druga stranka da bi ga se smatralo sigurnim partnerom; i

               (d) nastoji se uspostaviti zajednički mehanizam trajnosti poslovanja kako bi se reagiralo na poremećaje u trgovinskim tokovima zbog povećanog stupnja opasnosti, zatvaranja granica i/ili prirodnih katastrofa, opasnih kriznih situacija ili drugih velikih nesreća, pri čemu bi stranke mogle u najvećoj mogućoj mjeri olakšati i ubrzati prioritetni teret ovlaštenih gospodarskih subjekata.

               Članak 2. Uzajamno priznavanje i nadležnost za provedbu

               1. Statusi ovlaštenoga gospodarskog subjekta u okviru programa trgovinskog partnerstva Unije i Ujedinjene Kraljevine priznaju se kao usklađeni te se s onima kojima je u okviru svakog programa dodijeljen status ovlaštenoga gospodarskog subjekta postupa u skladu s člankom 4.

               2. Dotični su programi trgovinskog partnerstva sljedeći:

               a) ovlašteni gospodarski subjekt Europske unije (zaštita i sigurnost) (članak 38. stavak 2. točka (b) CZU-a); i

               (b) program za ovlaštene gospodarske subjekte Ujedinjene Kraljevine (sigurnost i zaštita) (članak 38. stavak 2. točka (b) CZU-a, kako je zadržan u nacionalnom pravu Ujedinjene Kraljevine).

               3. Carinska tijela, kako su definirana u članku OTH.1. [Definicije] („carinska tijela”) točki (b), odgovorna su za provedbu odredaba ovog Priloga.

               Članak 3. Usklađenost

               1. Stranke surađuju kako bi se održala usklađenost standarda koji se primjenjuju na svaki njihov program trgovinskog partnerstva u pogledu sljedećih pitanja:

               (a) postupka podnošenja zahtjeva za dodjelu statusa ovlaštenoga gospodarskog subjekta subjektima;

               (b) ocjene zahtjeva za status ovlaštenoga gospodarskog subjekta;

               (c) dodjele statusa ovlaštenoga gospodarskog subjekta;

               (d) upravljanja, praćenja, suspenzije i ponovne ocjene te opoziva statusa ovlaštenoga gospodarskog subjekta.

               Stranke osiguravaju da njihova carinska tijela prate usklađenost ovlaštenih gospodarskih subjekata s relevantnim uvjetima i kriterijima.

               2. Stranke dovršavaju zajednički program rada kojim se utvrđuje minimalni broj zajedničkih potvrđivanja imatelja statusa ovlaštenoga gospodarskog subjekta u okviru svakog programa trgovinskog partnerstva koja se moraju dovršiti najkasnije do kraja 2021.

               3. Stranke osiguravaju da njihovi programi trgovinskog partnerstva djeluju u skladu s relevantnim standardima okvira SAFE.

               Članak 4. Postupanje prema nositeljima statusa

               1. Svaka stranka osigurava tretman usporediv s tretmanom koji se daje ovlaštenim gospodarskim subjektima na temelju programa trgovinskog partnerstva druge stranke. To u prvom redu obuhvaća postupanje iz članka 1. stavka 3.

               2. Svaka stranka može suspendirati postupanje iz članka 1. stavka 3. za ovlaštene gospodarske subjekte u okviru partnerskog programa druge stranke na temelju ovog Sporazuma ako ti ovlašteni gospodarski subjekti prestanu ispunjivati pravne zahtjeve. O takvoj se suspenziji odmah obavješćuje drugo carinsko tijelo koje, te se dostavljaju sve dodatne informacije u vezi s osnovom za suspenziju.

               3. Svaka stranka odmah obavješćuje drugu stranku ako utvrdi bilo kakvu nepravilnost koju je počinio ovlašteni gospodarski subjekt koji je odobrilo drugo carinsko tijelo kako bi mu se omogućilo da donese utemeljenu odluku o mogućem opozivu ili suspenziji članstva dotičnog gospodarskog subjekta.

               Članak 5. Razmjena informacija i komunikacija

               1. Stranke nastoje međusobno djelotvorno komunicirati u provedbi ovog Sporazuma. Razmjenjuju informacije i potiču komunikaciju o svojim programima trgovinskog partnerstva, osobito:

               (a) pravodobnim slanjem ažuriranih podataka o provedbi i napretku svojih programa o trgovinskom partnerstvu;

               (b) uzajamno korisnim razmjenama informacija o sigurnosti lanca opskrbe;

               (c) određivanjem kontaktnih točaka za svoje programe partnerstva i dostavom podataka za kontakt tih kontaktnih točaka drugoj stranci; i

               (d) olakšavanjem učinkovite međuagencijske komunikacije između Glavne uprave Europske komisije za oporezivanje i carinsku uniju i Porezne i carinske uprave Ujedinjene Kraljevine radi poboljšanja praksi upravljanja rizicima u okviru njihovih programa trgovinskog partnerstva u pogledu sigurnosti lanca opskrbe od strane ovlaštenih gospodarskih subjekata.

               2. Informacije i s njima povezani podaci sustavno se razmjenjuju elektroničkim putem.

               3. Podaci koje treba razmijeniti u vezi s ovlaštenim gospodarskim subjektima uključuju:

               (a) ime;

               (b) adresu;

               (c) status članstva;

               (d) datum valjanosti ili datum odobrenja;

               (e) suspenzije i opozive;

               (f) jedinstveni broj odobrenja ili identifikacijski broj (u obliku koji su zajednički utvrdila carinska tijela); i

               (g) druge pojedinosti koje carinska tijela mogu uzajamno odrediti prema potrebi uz nužne zaštitne mjere.

               Razmjena podataka započinje stupanjem na snagu ovog Sporazuma.

               4. Stranke ulažu najbolje napore kako bi u roku od šest mjeseci od stupanja na snagu ovog Sporazuma sklopile aranžman o potpuno automatiziranoj razmjeni podataka iz stavka 3., a u svakom slučaju provode takav aranžman najkasnije godinu dana nakon stupanja na snagu ovog Sporazuma.

                Članak 6 Obrada podataka

               Svaka razmjena informacija između stranaka na temelju ovog Priloga mutatis mutandis podliježe povjerljivosti i zaštiti informacija utvrđenima u članku 12. [Razmjena informacija i povjerljivost] Protokola o uzajamnoj administrativnoj pomoći u carinskim pitanjima.

               Članak 7. Savjetovanje i preispitivanje

               Posebni odbor za carinsku suradnju i pravila o podrijetlu redovito preispituje provedbu odredaba ovog Priloga. To preispitivanje obuhvaća:

               (a) zajednička potvrđivanja ovlaštenih gospodarskih subjekata od strane svake stranke kako bi se utvrdile prednosti i nedostaci u provedbi ovog Priloga;

               (b) razmjene stajališta o podacima koje treba dijeliti i postupanju s gospodarskim subjektima.

               Članak 8. Suspenzija i prestanak

               1.Stranka može pokrenuti postupak iz stavka 2. u slučaju nastupanja bilo koje od ovih okolnosti:

               a)prije isteka ili u roku od tri mjeseca od stupanja na snagu ovog Sporazuma druga stranka u bitnome izmijeni pravne odredbe iz članka 2. stavka 2. koje su ocijenjene prilikom utvrđivanja usklađenosti programâ trgovinskog partnerstva tako da usklađenost koja je nužna za priznavanje prema članku 2. stavku 1. prestane postojati;

               b)odredbe iz članka 2. [Razmjena informacija i komunikacija] stavka 5. ovog Priloga ne primjenjuju se.

               2.Ako nastupi bilo koja od okolnosti navedenih u stavku 1. točkama (a) i (b), stranka može suspendirati priznanje iz članka 2. [Uzajamno priznavanje i nadležnost za provedbu] stavka 1. 60 dana nakon što drugu stranku obavijesti o svojoj namjeri.

               3.Ako stranka dostavi obavijest o svojoj namjeri suspendiranja priznanja iz članka 2. [Uzajamno priznavanje i nadležnost za provedbu] stavka 1. u skladu sa stavkom 2. ovog članka, druga strana može zatražiti savjetovanje u okviru Posebnog trgovinskog odbora za carinsku suradnju i pravila o podrijetlu. To se savjetovanje održava u roku od 60 dana od zahtjeva.

               4.Stranka može pokrenuti postupak iz stavka 5. ako nastupi bilo koja od ovih okolnosti:

               a)Druga stranka izmijeni svoj program ovlaštenih gospodarskih subjekata ili provedbu tog svojeg programa tako da usklađenost nužna za priznanje iz članka 2. [Uzajamno priznavanje i nadležnost za provedbu] stavka 1. prestane postojati.

               b)Zajednička potvrđivanja iz članka 3. [Usklađenost] stavka 2. ne dovedu do potvrde usklađenosti programâ ovlaštenih gospodarskih subjekata stranaka.

               5.Ako nastupi bilo koja od okolnosti iz stavka 4. točaka (a) i (b), stranka može zatražiti savjetovanja s drugom strankom u okviru Posebnog trgovinskog odbora za carinsku suradnju i pravila o podrijetlu. To se savjetovanje održava u roku od 60 dana od zahtjeva. Ako 90 dana nakon zahtjeva stranka i dalje smatra da je usklađenost koja je nužna za priznanje iz članka 2. [Uzajamno priznavanje i nadležnost za provedbu] stavka 1. prestala postojati, može drugu stranku obavijestiti o svojoj namjeri da suspendira priznanje njezina programa. Suspenzija počinje proizvoditi učinke 30 dana nakon obavijesti.

               PRILOG SERVIN-1.: POSTOJEĆE MJERE

               Uvodne napomene

               1.
                     U rasporedima za Ujedinjenu Kraljevinu i Uniju, u članku SERVIN 2.7. [Nesukladne mjere – liberalizacija ulaganja], članku SERVIN.3.6. [Nesukladne mjere – prekogranična trgovina uslugama] i članku SERVIN.5.50. [Nesukladne mjere – pravne usluge], utvrđuju se rezerve koje su donijele Ujedinjena Kraljevina i Unija u pogledu postojećih mjera koje nisu u skladu s obvezama iz sljedećih članaka:

               (a)članka SERVIN.2.2. [Pristup tržištu – liberalizacija ulaganja] ili SERVIN.3.2. [Pristup tržištu – prekogranična trgovina uslugama];

               (b)članka SERVIN.3.3. [Lokalna prisutnost – prekogranična trgovina uslugama];

               (c)članka SERVIN.2.3. [Nacionalni tretman – liberalizacija ulaganja] ili SERVIN.3.4. [Nacionalni tretman – prekogranična trgovina uslugama];

               (d)članka SERVIN.2.4. [Tretman najpovlaštenije nacije –  nacionalni tretman – liberalizacija ulaganja] ili SERVIN.3.5. [Tretman najpovlaštenije nacije – prekogranična trgovina uslugama];

               (e)članka SERVIN.2.5. [Viša uprava i upravni odbori];

               (f)članka SERVIN.2.6. [Zahtjevi u pogledu rezultata]; ili

               (g)članka SERVIN.5.49. [Obveze – pravne usluge].

               2. Rezervama određene stranke ne dovode se u pitanje prava i obveze stranaka na temelju GATS-a.

               3. Sve rezerve sadržavaju sljedeće elemente:

               (a)„sektor” se odnosi na opći sektor za koji se rezerva donosi;

               (b)„podsektor” se odnosi na posebni sektor za koji se rezerva donosi;

               (c)„industrijska klasifikacija” odnosi se, ako je primjenjivo, na djelatnost obuhvaćenu rezervom u skladu s CPC-om, ISIC Rev. 3.1 ili kako je izričito drukčije opisano u toj rezervi;

               (d)„vrsta rezerve” utvrđuje obvezu iz točke 1. za koju se rezerva donosi;

               (e)„razina vlasti” označuje razinu vlasti koja zadržava mjeru za koju se donosi rezerva;

               (f)„mjere” označuje zakone ili druge mjere kako su obuhvaćeni, gdje je to naznačeno, elementom „opis”, za koji se donosi rezerva. „Mjera” navedena u elementu „mjere”:

               (I)znači mjera kako je izmijenjena, nastavljena ili obnovljena od datuma stupanja na snagu ovog Sporazuma;

               (II)uključuje sve podređene mjere koje su donesene ili se zadržavaju u okviru opsega primjene te mjere i dosljedno u pogledu te mjere; i

               (III)u odnosu na raspored Europske unije, obuhvaća sve zakone ili druge mjere s pomoću kojih se određena direktiva provodi na razini države članice; i

               (g)„opis” utvrđuje nesukladne aspekte postojeće mjere za koju se donosi rezerva.

               4.
                     Podrazumijeva se da ako stranka donese novu mjeru na razini vlade različitoj od one na kojoj je rezerva prvotno donesena, a ta nova mjera praktično zamjenjuje – na području na kojem se primjenjuje – neusklađeni aspekt izvorne mjere naveden u elementu „mjere”, nova se mjera smatra „izmjenom” izvorne mjere u smislu članka SERVIN.2.7. [Nesukladne mjere – liberalizacija ulaganja] stavka 1. točke (c); članka SERVIN.3.6. [Lokalna prisutnost – prekogranična trgovina uslugama] stavka 1. točke (c); članka 4.5. [Nesukladne mjere – ulazak i privremeni boravak fizičkih osoba iz poslovnih razloga] točke (c) i članka SERVIN.5.50. [Nesukladne mjere – pravne usluge].

               5.
                     Pri tumačenju rezerve uzimaju se u obzir svi elementi rezerve. Rezerva se tumači s obzirom na relevantne odredbe poglavlja ili odjeljke za koje se rezerva donosi. Element „mjere” ima prednost pred svim ostalim elementima.

               6.
                     Za potrebe rasporeda Ujedinjene Kraljevine i Unije:

               (a)„ISIC Rev. 3.1” znači Međunarodna standardna industrijska klasifikacija svih gospodarskih djelatnosti kako je utvrđena u Statističkom uredu Ujedinjenih naroda, Statistički dokumenti, serija M, br. 4, ISIC Rev. 3.1, 2002.;

               (b)„CPC” znači privremena Središnja klasifikacija proizvoda (Statistički dokumenti, serija M, br. 77, Odjel za međunarodna gospodarska i socijalna pitanja, Statistički ured Ujedinjenih naroda, New York, 1991.).

               7.
                     Za potrebe rasporeda Ujedinjene Kraljevine i Unije, rezerva u pogledu zahtjeva za lokalnom prisutnošću na području Unije ili Ujedinjene Kraljevine odnosi se na članak SERVIN 3.3. [Lokalna prisutnost], a ne na članak SERVIN 3.2. [Pristup tržištu] ili SERVIN 3.4. [Nacionalni tretman]. Nadalje, takav zahtjev ne uzima se kao rezerva u odnosu na članak SERVIN 2.3. [Nacionalni tretman].

               8.
                     Rezerva donesena na razini Unije primjenjuje se na mjeru Unije, na mjeru države članice Unije na središnjoj razini ili na mjeru vlade države članice Unije, osim ako je određena država članica Unije isključena na temelju rezerve. Rezerva koju je donijela država članica primjenjuje se na mjeru vlasti na središnjoj, regionalnoj ili lokalnoj razini te države članice. Za potrebe rezerva u Belgiji središnjom razinom vlasti obuhvaćena je savezna vlast te vlasti regija i zajednica jer svaka od njih ima jednakovrijedne zakonodavne ovlasti. Za potrebe rezerva u Uniji i njezinim državama članicama regionalna razina vlasti u Finskoj znači Ålandski otoci. Rezerva donesena na razini Ujedinjene Kraljevine primjenjuje se na mjeru vlasti na središnjoj, regionalnoj ili lokalnoj razini.

               9.
                     U popis rezervi u nastavku nisu uključene mjere koje se odnose na kvalifikacijske zahtjeve i postupke, tehničke norme te zahtjeve i postupke za izdavanje dozvola ako oni nisu ograničenje pristupa tržištu ili nacionalnog tretmana u smislu članka SERVIN.2.2. [Pristup tržištu – liberalizacija ulaganja], SERVIN.2.3. [Nacionalni tretman – liberalizacija ulaganja], SERVIN.3.2. [Pristup tržištu – prekogranična trgovina uslugama], SERVIN.3.3. [Lokalna prisutnost – prekogranična trgovina uslugama], SERVIN 3.4. [Nacionalni tretman – prekogranična trgovina uslugama] ili SERVIN. 5.49. [Obveze – pravne usluge]. Te mjere posebice mogu obuhvaćati obvezu pribavljanja dozvole, ispunjenja obveza univerzalne usluge, pribavljanja priznanja kvalifikacija u reguliranim sektorima, pripadanja određenoj profesiji (npr. u obliku članstva u strukovnoj organizaciji), angažiranja lokalnog zastupnika za uslugu ili posjedovanja lokalne adrese ili bilo koji drugi zahtjev nediskriminacije da se određene djelatnosti ne smiju obavljati u zaštićenim zonama ili područjima. Ako nisu navedene, takve se mjere i dalje primjenjuju.

               10.
                     Podrazumijeva se da za Uniju obveza odobravanja nacionalnog tretmana ne podrazumijeva obvezu proširenja tretmana odobrenog u državi članici na fizičke ili pravne osobe iz Ujedinjene Kraljevine u skladu s Ugovorom o funkcioniranju Europske unije ili bilo kojom mjerom donesenom u skladu s tim Ugovorom, uključujući njezinu provedbu u državama članicama, na sljedeće:

               (I)fizičke osobe ili osobe s boravištem u drugoj državi članici; ili

               (II)pravne osobe koje su osnovane ili organizirane u skladu s pravom druge države članice ili Unije i koje imaju registrirano sjedište, središnju upravu ili glavno mjesto poslovanja u državi članici Unije.

               11.
                     Tretmanom odobrenim pravnim osobama koje su ulagači jedne stranke osnovali u skladu s pravom druge stranke (uključujući, u slučaju Unije, pravo države članice), a čije se registrirano sjedište, središnja uprava ili glavno mjesto poslovanja nalazi u toj drugoj stranci, ne dovode se u pitanje uvjeti ili obveze u skladu s drugim dijelom [Trgovina, prijevoz i ribarstvo] prvim naslovom [Trgovina] glavom II. [Usluge i ulaganja] poglavljem 2. [Liberalizacija ulaganja], koji su možda određeni tim pravnim osobama kad su osnovane u toj drugoj stranci te koji se i dalje primjenjuju.

               12.
                     Ovi se rasporedi primjenjuju samo na područja Ujedinjene Kraljevine i Unije u skladu s člankom FINPROV.1. [Teritorijalno područje primjene] / člankom OTH.9. [Geografsko područje primjene] stavkom 2. i relevantni su samo u kontekstu trgovinskih odnosa između Unije i njezinih država članica s Ujedinjenom Kraljevinom. Ne utječu na prava i obveze država članica prema pravu Unije.

               13.
                     Podrazumijeva se da se nediskriminirajućim mjerama ne ograničava pristup tržištu u smislu članka SERVIN. 2.2 [Pristup tržištu – liberalizacija ulaganja], SERVIN.3.2 [Pristup tržištu – prekogranična trgovina uslugama] ili SERVIN.5.49 [Obveze – pravne usluge] za svaku mjeru:

               (a)kojom se zahtijeva odvajanje vlasništva nad infrastrukturom od vlasništva nad robom ili uslugama koje se pružaju tom infrastrukturom radi osiguranja poštenog tržišnog natjecanja, primjerice u području energetike, prometa i telekomunikacija;

               (b)kojom se ograničava koncentracija vlasništva radi osiguranja poštenog tržišnog natjecanja;

               (c)kojom se nastoji osigurati očuvanje i zaštita prirodnih resursa i okoliša, uključujući ograničavanje dostupnosti, broja i opsega dodijeljenih koncesija i određivanje moratorija ili zabrane;

               (d)kojom se ograničava broj dodijeljenih odobrenja zbog tehničkih ili fizičkih ograničenja, na primjer telekomunikacijskih spektara i frekvencija; ili

               (e)kojom se zahtijeva da određeni postotak dioničara, vlasnika, partnera ili direktora poduzeća mora biti kvalificiran ili se baviti određenim zanimanjem kao što su odvjetnici ili računovođe.

               14.
                     U pogledu financijskih usluga: Za razliku od stranih društava kćeri, podružnice koje su u državi članici izravno osnovale financijske institucije izvan Europske unije, uz određene rijetke iznimke, ne podliježu bonitetnim propisima usklađenima na razini Unije kojima se tim društvima kćerima omogućuje da iskoriste poboljšane mogućnosti za osnivanje novih subjekata i pružanje prekograničnih usluga diljem Unije. Tim se podružnicama stoga izdaju odobrenja za rad na državnom području države članice prema uvjetima istovjetnima onima koji se primjenjuju na domaće financijske institucije u toj državi članici i od njih se može zahtijevati da ispune niz određenih bonitetnih zahtjeva kao što su, u slučaju bankarstva i vrijednosnih papira, odvojena kapitalizacija i drugi uvjeti koji se odnose na solventnost, financijsko izvješćivanje i objavljivanje financijskih izvješća ili, u slučaju osiguranja, posebni uvjeti koji se odnose na jamstva i depozite, odvojenu kapitalizaciju i lokalizaciju u dotičnoj državi članici imovine koja predstavlja tehničke rezerve i najmanje jednu trećinu granice solventnosti.

               Na popisu rezervi u nastavku upotrebljavaju se sljedeće pokrate:

                        UK Ujedinjena Kraljevina

                        EU Europska unija, uključujući sve njezine države članice

                        AT Austrija

                        BE Belgija

                        BG Bugarska

                        CY Cipar

                        CZ Češka

                        DE Njemačka

                        DA Danska

                        EE Estonija

                        EL Grčka

                        ES Španjolska

                        FI Finska

                        FR Francuska

                        HR Hrvatska

                        HU Mađarska

                        IE Irska

                        IT Italija

                        LT Litva

                        LU Luksemburg

                        LV Latvija

                        MT Malta

                        NL Nizozemska

                        PL Poljska

                        PT Portugal

                        RO Rumunjska

                        SE Švedska

                        SI Slovenija

                        SK Slovačka

               Raspored Unije

               Rezerva br. 1 – Svi sektori

               Rezerva br. 2 – Profesionalne usluge (osim zdravstvenih profesija)

               Rezerva br. 3 – Profesionalne usluge (zdravstvene usluge i maloprodaja farmaceutskih proizvoda)

               Rezerva br. 4 – Usluge istraživanja i razvoja

               Rezerva br. 5 – Usluge poslovanja nekretninama

               Rezerva br. 6 – Poslovne usluge

               Rezerva br. 7 – Komunikacijske usluge

               Rezerva br. 8 – Građevinske usluge

               Rezerva br. 9 – Usluge distribucije

               Rezerva br. 10 – Usluge obrazovanja

               Rezerva br. 11 – Usluge u području okoliša

               Rezerva br. 12 – Financijske usluge

               Rezerva br. 13 – Zdravstvene i socijalne usluge

               Rezerva br. 14 – Turističke usluge i usluge povezane s putovanjima

               Rezerva br. 15 – Rekreacijske, kulturne i sportske usluge

               Rezerva br. 16 – Usluge prijevoza i pomoćne usluge prijevoza

               Rezerva br. 17 – Djelatnosti povezane s energetikom

               Rezerva br. 18 – Poljoprivreda, ribarstvo i proizvodnja

               Rezerva br. 1 – Svi sektori

                        Sektor:

                        Svi sektori

                        Vrsta rezerve:

                        Pristup tržištu
                           Nacionalni tretman
                           Tretman najpovlaštenije nacije
                           Zahtjevi u pogledu rezultata
                           Viša uprava i upravni odbori
                           Obveze za pravne usluge

                        Poglavlje/odjeljak:

                        Liberalizacija ulaganja, prekogranična trgovina uslugama i regulatorni okvir za pravne usluge

                        Razina vlasti:

                        EU/država članica (osim ako je navedeno drukčije)

               Opis:

               (a)
                     Vrsta poslovnog nastana

               U pogledu liberalizacije ulaganja – nacionalni tretman i regulatorni okvir za pravne usluge – obveze:

               U EU: Tretman koji se na temelju Ugovora o funkcioniranju Europske unije dodjeljuje pravnim osobama osnovanima u skladu s pravom Europske unije ili države članice Europske unije i čije se registrirano sjedište, središnja uprava ili glavno mjesto poslovanja nalazi u Uniji, uključujući one koje su u Uniji osnovali ulagači iz Ujedinjene Kraljevine, ne primjenjuje se na pravne osobe koje imaju sjedište izvan Unije ni na podružnice ili predstavništva takvih pravnih osoba, uključujući podružnice ili predstavništva pravnih osoba Ujedinjene Kraljevine.

               Manje povlašteni tretman može se odobriti pravnim osobama osnovanima u skladu s pravom Unije ili države članice Unije koje u Uniji imaju samo registrirano sjedište, osim ako se može dokazati da imaju djelotvornu i kontinuiranu povezanost s gospodarstvom države članice Unije.

               Mjere:

               EU: Ugovor o funkcioniranju Europske unije.

               U pogledu liberalizacije ulaganja – pristup tržištu, nacionalni tretman, viša uprava i upravni odbori:

               Ova se rezerva primjenjuje samo na zdravstvene, socijalne ili obrazovne usluge:

               EU (primjenjuje se i na regionalnu razinu vlasti): Pri prodaji ili ustupanju svojih vlasničkih udjela ili imovine u postojećem državnom poduzeću ili postojećem vladinu tijelu koje pruža zdravstvene usluge, usluge socijalne skrbi ili usluge obrazovanja (CPC 93, 92) svaka država članica može za ulagače iz Ujedinjene Kraljevine ili njihova poduzeća uvesti zabranu ili ograničenja u pogledu vlasništva nad tim udjelima ili imovinom i/ili ograničiti mogućnosti vlasnika tih udjela ili imovine da izvršavaju kontrolu nad poduzećima koja iz njih proizlaze. U pogledu te prodaje ili drugog ustupanja svaka država članica može donijeti ili zadržati sve mjere koje se odnose na državljanstvo članova više uprave ili upravnih odbora te sve mjere kojima se ograničuje broj dobavljača.

               Za potrebe ove rezerve:

               (I)sve mjere koje se zadržavaju ili donose nakon datuma stupanja na snagu ovog Sporazuma, kojima se u trenutku prodaje ili drugog ustupanja uvode zabrane ili ograničenja u pogledu vlasništva nad vlasničkim udjelima ili imovinom, zahtjevi u pogledu državljanstva ili ograničenja u pogledu broja dobavljača te koje su opisane u ovoj rezervi smatraju se postojećim mjerama; i

               (II)„državno poduzeće” znači poduzeće u vlasništvu ili pod kontrolom, preko vlasničkih udjela, države članice te uključuje poduzeća osnovana nakon datuma stupanja na snagu ovog Sporazuma isključivo u svrhu prodaje ili ustupanja vlasničkih udjela u postojećem državnom poduzeću ili vladinu tijelu odnosno njegove imovine.

               Mjere:

               EU: Kako je prethodno navedeno u elementu „opis”.

               U pogledu liberalizacije ulaganja – nacionalni tretman i regulatorni okvir za pravne usluge – obveze

               U AT: Za potrebe poslovanja podružnice, društva izvan Europskoga gospodarskog prostora (EGP) moraju imenovati najmanje jednu osobu za njezino zastupanje koja ima boravište u Austriji.

               Izvršni direktori (glavni direktori, fizičke osobe) nadležni za postupanje u skladu s austrijskim Zakonom o trgovini (Gewerbeordnung) moraju imati domicil u Austriji.

               U BG: Strane pravne osobe, osim ako su osnovane u skladu sa zakonodavstvom države članice Europskoga gospodarskog prostora (EGP), mogu poslovati i obavljati djelatnosti ako su osnovane u Republici Bugarskoj u obliku trgovačkog društva koje se upisuje u Registar trgovačkih društava. Osnivanje podružnica podliježe odobrenju.

               Predstavništva stranih poduzeća potrebno je registrirati pri Bugarskoj trgovačkoj i industrijskoj komori i ona ne mogu obavljati gospodarske djelatnosti, nego samo oglašavati svojeg vlasnika te djelovati kao predstavnici ili zastupnici.

               U EE: Ako boravište barem polovine članova uprave društva s ograničenom odgovornošću, dioničkog društva ili podružnice nije u Estoniji, drugoj državi članici EGP-a ili Švicarskoj konfederaciji, društvo s ograničenom odgovornošću, dioničko društvo ili strano društvo dužno je imenovati osobu za kontakt čija se estonska adresa može upotrebljavati za dostavu postupovnih dokumenata poduzetnika i za izjave o namjeri naslovljene na poduzetnika (tj. podružnicu stranog društva).

               U pogledu liberalizacije ulaganja – nacionalni tretman, prekogranične trgovine uslugama – nacionalni tretman i regulatornog okvira za pravne usluge –  obveze:

               U FI: Najmanje jedan od članova javnog trgovačkog društva ili komplementara komanditnog društva mora imati boravište u EGP-u ili, ako je član pravna osoba, domicil (podružnice nisu dopuštene) u EGP-u. Tijelo za registraciju može odobriti izuzeća.

               Da bi privatni poduzetnik mogao obavljati trgovinu, mora imati boravište u EGP-u.

               Ako strana organizacija iz zemlje izvan EGP-a namjerava obavljati poslovnu ili trgovačku djelatnost osnivanjem podružnice u Finskoj, obvezna je pribaviti dozvolu za obavljanje trgovačke djelatnosti.

               Najmanje jedan od redovnih članova i jedan od zamjenika članova upravnog odbora te glavni direktor moraju imati boravište u EGP-u. Tijelo za registraciju može odobriti izuzeća za pojedino društvo.

               U SE: Strano društvo koje nije osnovalo pravni subjekt u Švedskoj ili obavlja svoje djelatnosti preko trgovačkog zastupnika svoju trgovačku djelatnost obavlja preko podružnice registrirane u Švedskoj, s neovisnom upravom i odvojenim računima. Glavni direktor podružnice i njegov zamjenik, ako je imenovan, moraju imati boravište unutar EGP-a. Fizička osoba koja nema boravište u EGP-u, a koja obavlja trgovačku djelatnost u Švedskoj, imenuje i registrira zastupnika koji ima boravište u EGP-u koji je zadužen za te djelatnosti u Švedskoj. Za djelatnosti u Švedskoj vode se odvojeni računi. Nadležno tijelo može u pojedinačnim slučajevima dopustiti izuzeća od uvjeta u pogledu podružnica i boravišta. Građevinski projekti u trajanju kraćem od godinu dana, koje provodi društvo koje se nalazi izvan EGP-a ili fizička osoba s boravištem izvan EGP-a, izuzeti su od uvjeta o osnivanju podružnice ili imenovanju zastupnika koji ima boravište u EGP-u.

               U slučaju društava s ograničenom odgovornošću i gospodarskih zadruga, najmanje 50 % članova upravnog odbora, najmanje 50 % zamjenika članova upravnog odbora, glavni direktor, zamjenik glavnog direktora i najmanje jedna od osoba ovlaštenih za potpisivanje u ime društva, ako postoji, moraju imati boravište unutar EGP-a. Nadležno tijelo može odobriti izuzeća od tog zahtjeva. Ako ni jedan zastupnik društva ili poduzeća nema boravište u Švedskoj, odbor mora imenovati i prijaviti osobu koja ima boravište u Švedskoj i koja je ovlaštena za primanje pismena u ime društva ili poduzeća.

               Na osnivanje svih drugih vrsta pravnih osoba primjenjuju se odgovarajući uvjeti.

               U SK: Strana fizička osoba čije će se ime upisati u odgovarajući registar (trgovački registar, registar poduzetnika ili drugi stručni registar) kao ime osobe ovlaštene za nastupanje u ime poduzetnika mora predočiti boravišnu dozvolu za Slovačku.

               Mjere:

               AT: Aktiengesetz, BGBL, br. 98/1965, čl. 254. st. 2.;

               GmbH-Gesetz, RGBL, br. 58/1906, čl. 107. st. 2., Aktiengesetz, BGBL, br. 194/1994, čl. 39. st. 2.;

               BG: Zakon o trgovačkim društvima, članak 17.a; i

               Zakon o poticanju ulaganja, članak 24.

               EE: Äriseadustik (Zakonik o trgovačkim društvima) čl. 63.1 st. 1., 2. i 4.

               FI: Laki elinkeinon harjoittamisen oikeudesta (Zakon o pravu na obavljanje trgovine) (122/1919), odjeljak 1.;

               Osuuskuntalaki (Zakon o zadrugama) 1488/2001;

               Osakeyhtiölaki (Zakon o društvima s ograničenom odgovornošću) (624/2006); i

               Laki luottolaitostoiminnasta (Zakon o kreditnim institucijama) (121/2007).

               SE: Lag om utländska filialer m.m (Zakon o stranim podružnicama) (1992:160);

               Aktiebolagslagen (Zakon o trgovačkim društvima) (2005:551);

               Zakon o gospodarskim zadrugama (2018:672); i Zakon o europskim gospodarskim interesnim udruženjima (1994:1927).

               SK: Zakon 513/1991 o Zakoniku o trgovačkim društvima (članak 21.); Zakon 455/1991 o izdavanju dozvola za trgovinu; i

               Zakon br. 404/2011 o boravku stranaca (članci 22. i 32.).

               U pogledu liberalizacije ulaganja – pristup tržištu, nacionalni tretman, zahtjevi u pogledu rezultata i regulatorni okvir za pravne usluge – obveze:

               U BG: Osnovana poduzeća mogu zapošljavati državljane trećih zemalja samo na radna mjesta za koje ne postoji obveza bugarskog državljanstva. Ukupan broj državljana trećih zemalja zaposlenih u osnovanom poduzeću u prethodnih 12 mjeseci ne smije prijeći 20 % (35 % za mala i srednja poduzeća) prosječnog broja bugarskih državljana, državljana druge države članice, država EGP-a ili Švicarske Konfederacije zaposlenih na temelju ugovora o radu. Nadalje, poslodavac mora dokazati da za dotično radno mjesto ne postoji odgovarajući radnik koji je državljanin Bugarske, države članice EU-a, EGP-a ili Švicarske Konfederacije, i to ispitivanjem tržišta rada prije zapošljavanja državljanina treće zemlje.

               Za visokokvalificirane, sezonske i upućene radnike te za osobe premještene unutar društva, istraživače i studente nema ograničenja u pogledu broja državljana treće zemlje koji mogu raditi za jedno poduzeće. Za zapošljavanje državljana treće zemlje u tim kategorijama nije obvezno ispitivanje tržišta rada.

               Mjere:

               BG: Zakon o migraciji i mobilnosti radne snage.

               U pogledu liberalizacije ulaganja – pristup tržištu, nacionalni tretman:

               In PL: Opseg poslovanja predstavništva može uključivati samo oglašivanje i promidžbu stranog matičnog trgovačkog društva koje to predstavništvo zastupa. Za sve sektore osim pravnih usluga ulagači izvan Europske unije i njihova poduzeća mogu biti osnovani samo u obliku komanditnog društva, komanditno-dioničkog društva, društva s ograničenom odgovornošću i dioničkog društva, dok domaći ulagači i poduzeća imaju pristup i društvima građanskog prava (javno trgovačko društvo i društvo s neograničenom odgovornošću).

               Mjere:

               PL: Zakon od 6. ožujka 2018. o pravilima primjenjivima na gospodarsku djelatnost stranih poduzetnika i drugih stranih osoba na državnom području Republike Poljske.

               (b)
                     Stjecanje nekretnina

               U pogledu liberalizacije ulaganja – nacionalni tretman:

               U AT (primjenjuje se na regionalnu razinu vlasti): Za stjecanje, kupnju i najam ili zajam nekretnina fizičke osobe i poduzeća izvan Europske unije moraju dobiti odobrenje nadležnih regionalnih tijela (Länder). Odobrenja će se dodijeliti samo ako se smatra da je stjecanje u javnom (a posebno gospodarskom, društvenom i kulturnom) interesu.

               U CY: Ciprani ili osobe ciparskog podrijetla te državljani države članice mogu bez ograničenja stjecati nekretnine na Cipru. Stranci ne mogu, osim u slučaju mortis causa, steći nekretninu bez prethodne dozvole Vijeća ministara. Za strance, ako stjecanje nekretnine premašuje površinu potrebnu za izgradnju kuće ili poslovnih prostora ili na drugi način premašuje površinu dvaju donuma (2 676 m2), svaka dozvola koju je dodijelilo Vijeće ministara podliježe uvjetima, ograničenjima i kriterijima koji su utvrđeni u Pravilniku Vijeća ministara i koje je odobrio Predstavnički dom. Stranac je svaka osoba koja nije državljanin Republike Cipra, uključujući društva u stranom vlasništvu. Taj pojam ne uključuje strance ciparskog podrijetla ili supružnike državljana Republike Cipra koji nisu Ciprani.

               U CZ: Za poljoprivredno zemljište u državnom vlasništvu vrijede posebna pravila. Državno poljoprivredno zemljište mogu steći samo češki državljani, državljani druge države članice ili države EGP-a ili Švicarske Konfederacije. Pravne osobe mogu steći državno poljoprivredno zemljište od država samo ako su poljoprivredni poduzetnici u Češkoj ili osobe sličnog statusa u drugoj državi članici Europske unije ili državi EGP-a ili Švicarske Konfederacije.

               U DK: Fizičke osobe koje nemaju boravište u Danskoj i koje prethodno nisu imale boravište u Danskoj u razdoblju od ukupno pet godina moraju, u skladu s danskim Zakonom o stjecanju, dobiti dozvolu Ministarstva pravosuđa radi stjecanja vlasništva na nekretninama u Danskoj. To se primjenjuje i na pravne osobe koje nisu registrirane u Danskoj. Za fizičke osobe stjecanje nekretnina dopustit će se ako podnositelj zahtjeva namjerava dotičnu nekretninu upotrijebiti kao primarno boravište.

               Za pravne osobe koje nisu registrirane u Danskoj stjecanje nekretnina načelno će se dopustiti ako je ono preduvjet za poslovne djelatnosti kupca. Dozvola je obvezna i ako će podnositelj zahtjeva nekretninu upotrebljavati kao sekundarno boravište. Ta dozvola odobrit će se samo ako se na temelju općenite i konkretne ocjene utvrdi da je podnositelj zahtjeva posebno snažno povezan s Danskom.

               Dozvola na temelju Zakona o stjecanju odobrava se samo za stjecanje konkretne nekretnine. Stjecanje poljoprivrednog zemljišta od strane fizičkih ili pravnih osoba uređeno je i danskim Zakonom o poljoprivrednim gospodarstvima, kojim se za sve osobe, bilo Dance ili strance, uvode ograničenja na stjecanje poljoprivredne imovine. U skladu s tim, sve fizičke ili pravne osobe koje žele steći poljoprivrednu nekretninu moraju ispunjivati uvjete iz tog zakona. To općenito znači da se na poljoprivredno zemljište primjenjuje ograničeni zahtjev u pogledu boravišta. Zahtjev u pogledu boravišta nije osobne prirode. Pravne osobe moraju imati jedan od oblika navedenih u člancima 20. i 21. zakona i biti registrirane u Uniji (ili EGP-u).

               U EE: Pravna osoba iz države članice OECD-a ima pravo na stjecanje nekretnine koja obuhvaća:

               I.manje od deset hektara poljoprivrednog zemljišta, šumskog zemljišta ili poljoprivrednog i šumskog zemljišta zajedno, bez ograničenja;

               II.deset ili više hektara poljoprivrednog zemljišta ako se pravna osoba bavila proizvodnjom poljoprivrednih proizvoda navedenih u Prilogu I. Ugovoru o funkcioniranju Europske unije, osim proizvoda ribarstva i pamuka, (dalje u tekstu „poljoprivredni proizvod”) tijekom tri godine koje su neposredno prethodile godini u kojoj je provedena transakcija stjecanja nekretnine;

               III.deset ili više hektara šumskog zemljišta ako se pravna osoba bavila upravljanjem šumama u smislu Zakona o šumama (dalje u tekstu „upravljanje šumama”) ili proizvodnjom poljoprivrednih proizvoda tijekom tri godine koje su neposredno prethodile godini u kojoj je provedena transakcija stjecanja nekretnine;

               IV.manje od deset hektara poljoprivrednog i manje od deset hektara šumskog zemljišta, no deset ili više hektara poljoprivrednog i šumskog zemljišta zajedno ako se pravna osoba bavila proizvodnjom poljoprivrednih proizvoda ili upravljanjem šumama tijekom tri godine koje su neposredno prethodile godini u kojoj je provedena transakcija stjecanja nekretnine.

               Ako pravna osoba ne ispunjuje zahtjeve navedene u točkama od ii. do iv., pravna osoba može steći nekretninu koja obuhvaća deset ili više hektara poljoprivrednog zemljišta, šumskog zemljišta ili poljoprivrednog i šumskog zemljišta zajedno samo uz odobrenje vijeća lokalne vlasti mjesta na kojem se nalazi nekretnina koja se stječe.

               Ograničenja u pogledu stjecanja nekretnina primjenjuju se na određena geografska područja za osobe koje nisu državljani države članice EGP-a.

               U EL: Fizičkim ili pravnim osobama s državljanstvom ili sjedištem izvan država članica i Europskog udruženja slobodne trgovine zabranjeno je steći ili unajmiti nekretninu u pograničnim regijama. Zabrana se može ukinuti diskrecijskom odlukom odgovarajuće decentralizirane uprave (ili ministra državne obrane ako nekretnine koje će se iskorištavati pripadaju fondu za iskorištavanje privatnog javnog vlasništva).

               U HR: Strana društva mogu steći nekretnine radi pružanja usluga samo ako imaju poslovni nastan i osnovana su u Hrvatskoj kao pravne osobe. Za stjecanje nekretnina potrebnih za pružanje usluga preko podružnica potrebno je odobrenje Ministarstva pravosuđa. Stranci ne mogu steći poljoprivredno zemljište.

               U MT: Osobe koje nisu državljani države članice ne mogu steći nepokretnu imovinu u komercijalne svrhe. Društva u kojima 25 % (ili više) udjela posjeduju osobe koje nisu iz Europske unije moraju pribaviti odobrenje nadležnog tijela (ministra nadležnog za financije) za kupnju nepokretne imovine u komercijalne ili poslovne svrhe. Nadležno tijelo odredit će predstavlja li predloženo stjecanje neto korist za malteško gospodarstvo.

               In PL: Strani državljani moraju pribaviti dozvolu za izravno ili neizravno stjecanje nekretnina. Dozvolu u obliku upravne odluke izdaje ministar nadležan za unutarnje poslove, uz suglasnost ministra nacionalne obrane, a u slučaju poljoprivrednih nekretnina, i uz suglasnost ministra poljoprivrede i ruralnog razvoja.

               Mjere:

               AT: Burgenländisches Grundverkehrsgesetz, LGBL, br. 25/2007;

               Kärntner Grundverkehrsgesetz, LGBL, br. 9/2004;

               NÖ- Grundverkehrsgesetz, LGBL, 6800,

               OÖ- Grundverkehrsgesetz, LGBL, br. 88/1994;

               Salzburger Grundverkehrsgesetz, LGBL, br. 9/2002;

               Steiermärkisches Grundverkehrsgesetz, LGBL, br. 134/1993;

               Tiroler Grundverkehrsgesetz, LGBL, br. 61/1996; Voralberger Grundverkehrsgesetz, LGBL. br. 42/2004; i

               Wiener Ausländergrundverkehrsgesetz, LGBL, br. 11/1998.

               CY: Zakon o stjecanju nekretnina (stranci) (poglavlje 109.), kako je izmijenjen.

               CZ: Zakon br. 503/2012, zb., o Uredu za upravljanje državnim zemljištem, kako je izmijenjen.

               DK: Danski Zakon o stjecanju nekretnina (Konsolidirani zakon br. 265.

               od 21. ožujka 2014.);

               Izvršni nalog o stjecanju (Izvršni nalog br. 764 od 18. rujna 1995.) i Zakon o poljoprivrednim gospodarstvima (Konsolidirani zakon br. 27. od 4. siječnja 2017.).

               EE: Kinnisasja omandamise kitsendamise seadus (Zakon o ograničenjima u pogledu stjecanja nepokretne imovine) poglavlje 2. članak 4., poglavlje 3. članak 10., 2017.

               EL: Zakon 1892/1990, kako je izmijenjen, u kombinaciji, kad je riječ o primjeni, s Ministarskom odlukom F.110/3/330340/S.120/7-4-14 Ministra državne obrane i Ministra za zaštitu građana.

               HR: Zakon o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 143/12, 152/14), članci 354.–358.b; Zakon o poljoprivrednom zemljištu (NN 20/18, 115/18, 98/19) članak 2.; Zakon o općem upravnom postupku.

               MT: Zakon o nepokretnoj imovini (stjecanje od strane nerezidenata) (poglavlje 246.); i Protokol br. 6 Ugovora o pristupanju EU-u o stjecanju sekundarnih mjesta boravka u Malti.

               PL: Zakon od 24. ožujka 1920. o stjecanju nekretnina od strane stranih državljana (Službeni list iz 2016., točka 1061. kako je izmijenjena).

               U pogledu liberalizacije ulaganja – pristup tržištu, nacionalni tretman:

               U HU: Za kupnju nekretnine osobe koje nemaju boravište moraju pribaviti odobrenje odgovarajućeg administrativnog tijela nadležnog za geografsku lokaciju nekretnine.

               Mjere:

               HU: Uredba vlade br. 251/2014 (X.2.) o stjecanju od strane stranih državljana

               nekretnina osim zemljišta koja se upotrebljavaju za poljoprivredu ili šumarstvo; i Zakon LXXVIII iz 1993. (stavak 1/A).

               U pogledu liberalizacije ulaganja – pristup tržištu, nacionalni tretman, [tretman najpovlaštenije nacije:

               U LV: Državljanima Ujedinjene Kraljevine dopušteno je stjecanje zemljišta u gradskim područjima preko pravnih osoba koje su osnovane i registrirane u Latviji ili drugim državama članicama:

               (I)ako je, zasebno ili ukupno, više od 50 % njihova vlasničkog kapitala u vlasništvu državljana država članica, latvijske vlade ili određene općine;

               (II)ako je više od 50 % njihova vlasničkog kapitala u vlasništvu fizičkih osoba i društava iz treće zemlje s kojom je Latvija sklopila bilateralne sporazume o promicanju i recipročnoj zaštiti ulaganja te koje je latvijski parlament odobrio prije 31. prosinca 1996.;

               (III)ako je više od 50 % njihova vlasničkog kapitala u vlasništvu fizičkih osoba i društava iz treće zemlje s kojom je Latvija sklopila bilateralne sporazume o promicanju i recipročnoj zaštiti ulaganja nakon 31. prosinca 1996., ako su u tim sporazumima utvrđena prava latvijskih fizičkih osoba i društava u pogledu stjecanja zemljišta u toj trećoj zemlji;

               (IV) ako je više od 50 % njihova vlasničkog kapitala u zajedničkom vlasništvu osoba iz točaka od i. do iii.; ili

               (V)ako su to javna dionička društva, uz uvjet da su njihove dionice uvrštene na burzu.

               Ako Ujedinjena Kraljevina latvijskim državljanima i poduzećima dopusti kupnju nekretnina u gradskim područjima na svojem državnom području, i Latvija će državljanima i poduzećima iz Ujedinjene Kraljevine dopustiti kupnju nekretnina u gradskim područjima Latvije pod istim uvjetima koje imaju latvijski državljani.

               Mjere:

               LV: Zakon o zemljišnoj reformi u gradovima Republike Latvije, odjeljci 20. i 21.

               U pogledu liberalizacije ulaganja – nacionalni tretman, tretman najpovlaštenije nacije:

               U DE: Na stjecanje nekretnina mogu se primjenjivati određeni uvjeti reciprociteta.

               U ES: Za strana ulaganja u djelatnosti koje su izravno povezane s ulaganjima u nekretnine za diplomatske misije država koje nisu države članice obvezno je upravno odobrenje španjolskog Vijeća ministara, osim ako postoji sporazum o uzajamnoj liberalizaciji.

               U RO: Strani državljani, osobe bez državljanstva i pravne osobe (osim državljana i pravnih osoba iz država članice EGP-a) mogu steći prava vlasništva nad zemljištima pod uvjetima koji su uređeni međunarodnim ugovorima i na temelju reciprociteta. Strani državljani, osobe bez državljanstva i pravne osobe ne mogu steći pravo vlasništva nad zemljištem po uvjetima povoljnijima od onih koji se primjenjuju na fizičke ili pravne osobe iz EU-a.

               Mjere:

               DE: Einführungsgesetz zum Bürgerlichen Gesetzbuche (EGBGB; Uvodni zakon Građanskog zakonika).

               ES: Kraljevski dekret 664/1999 od 23. travnja 1999. o stranim ulaganjima.

               RO: Zakon 17/2014 o određenim mjerama kojima se uređuje kupnja i prodaja poljoprivrednih zemljišta koja se nalaze izvan gradova te o izmjeni; i

               Zakon br. 268/2001 o privatizaciji trgovačkih društava koja upravljaju državnim zemljištima u javnom i privatnom vlasništvu koja su namijenjena za poljoprivredu te o osnivanju Agencije za državno vlasništvo, kako je izmijenjen.

               Rezerva br. 2 – Profesionalne usluge (osim zdravstvenih profesija)

                        Sektor – podsektor

                        Profesionalne usluge – pravne usluge; patentni zastupnik, posrednik u području industrijskog vlasništva, odvjetnik za zaštitu intelektualnog vlasništva; računovodstvene i knjigovodstvene usluge; revizorske usluge, usluge poreznog savjetovanja; arhitektonske usluge i usluge urbanističkog planiranja, inženjerske usluge i integrirane inženjerske usluge

                        Industrijska klasifikacija:

                        CPC 861, 862, 863, 8671, 8672, 8673, 8674, 879 (dio)

                        Vrsta rezerve:

                        Pristup tržištu
                           Nacionalni tretman
                           Tretman najpovlaštenije nacije
                           Viša uprava i upravni odbori
                           Lokalna prisutnost
                           Obveze za pravne usluge

                        Poglavlje/odjeljak:

                        Liberalizacija ulaganja, prekogranična trgovina uslugama i regulatorni okvir za pravne usluge

                        Razina vlasti:

                        EU/država članica (osim ako je navedeno drukčije)

               Opis:

               (a)
                     Pravne usluge (CPC 861 (dio))
                  120

               U pogledu liberalizacije ulaganja – pristup tržištu i regulatorni okvir za pravne usluge – obveze:

               U EU: U svakoj državi članici primjenjuju se posebni zahtjevi nediskriminacije u pogledu pravnog oblika.

               i.
                     Određene pravne usluge koje se pružaju pod stručnim nazivom matične države (CPC 861 (dio) – usluge pravnog savjetovanja, arbitraže, mirenja i posredovanja u vezi s pravom matične jurisdikcije i međunarodnim pravom uređenim drugim dijelom [Trgovina, prijevoz i ribarstvo] prvim naslovom [Trgovina] glavom II. poglavljem 5. [Regulatorni okvir] odjeljkom 7 [Pravne usluge].

               U skladu s uvodnim napomenama, a osobito stavkom 9., podrazumijeva se da zahtjevi za registraciju u odvjetničkoj komori mogu sadržavati zahtjev da osoba, kako bi bila prihvatljiva za članstvo u toj komori, mora imati dovršeno određeno osposobljavanje pod nadzorom ovlaštenog odvjetnika ili uredsku ili poštansku adresu na području nadležnosti određene odvjetničke komore. Pojedine države članice mogu zahtijevati da fizičke osobe koje su na određenim položajima u odvjetničkom društvu/poduzeću ili dioničari imaju pravo na obavljanje pravne djelatnosti u državi domaćinu.

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – nacionalni tretman, pristup tržištu i regulatorni okvir za pravne usluge –  obveze:

               U AT:

               Za pružanje pravnih usluga u području prava jurisdikcije države domaćina (pravo Unije i države članice), uključujući zastupanje pred sudovima, obvezni su državljanstvo države članice EGP-a ili Švicarske te boravište (poslovna prisutnost). U okviru poslovne prisutnosti pravne usluge smiju pružati samo odvjetnici s državljanstvom države članice EGP-a ili Švicarske. Pružanje pravnih usluga u području međunarodnog javnog prava i prava jurisdikcije države domaćina dopušteno je samo na prekograničnoj osnovi.

               Vlasnički udio i udjeli u poslovnom rezultatu bilo kojeg odvjetničkog društva koji pripadaju stranim odvjetnicima (koji moraju ispunjivati sve uvjete za obavljanje djelatnosti u matičnoj jurisdikciji) smiju iznositi najviše 25 %; ostatak moraju držati odvjetnici iz EGP-a ili Švicarske koji ispunjuju sve uvjete za obavljanje djelatnosti te samo oni mogu imati odlučujući utjecaj pri odlučivanju u odvjetničkom društvu.

               U BE: (odnosi se i na tretman najpovlaštenije nacije) Strani odvjetnici mogu obavljati djelatnost pravnih savjetnika. Odvjetnici koji su članovi stranih odvjetničkih komora (izvan EU-a) i žele imati poslovni nastan u Belgiji, ali ne ispunjavaju uvjete za upis na popis potpuno kvalificiranih odvjetnika, na popisu EU-a ili na popis odvjetničkih vježbenika, mogu zatražiti upis na takozvani popis B. Takav popis B postoji samo u odvjetničkoj komori u Bruxellesu. Odvjetnik s popisa B može pružati određene pravne usluge.

               U BG: (odnosi se i na tretman najpovlaštenije nacije): Za pružanje usluga pravnog posredovanja obvezno je trajno boravište. Posrednik može biti samo osoba koja je pri Ministarstvu pravosuđa upisana u Jedinstveni registar posrednika.

               U Bugarskoj se puni nacionalni tretman u pogledu osnivanja i upravljanja društvima te u pogledu pružanja usluga može primijeniti samo na društva koja su osnovana u zemljama s kojima su sklopljeni odnosno s kojima će se sklopiti bilateralni sporazumi o zajedničkoj pravnoj pomoći te na državljane tih zemalja.

               U CY: Obvezni su državljanstvo države članice EGP-a ili Švicarske i boravište (poslovna prisutnost). Samo odvjetnici upisani u odvjetničku komoru mogu biti partneri, dioničari ili članovi upravnih odbora odvjetničkih društava na Cipru.

               U CZ: Za strane odvjetnike uvjet je boravište (poslovna prisutnost).

               U DE: Za strane pravnike (koji imaju kvalifikacije koje nisu švicarske ni iz države EGP-a) mogu postojati ograničenja u pogledu posjedovanja udjela u odvjetničkom društvu koje pruža pravne usluge u području prava jurisdikcije države domaćina.

               U DK: Neovisno o prethodno navedenoj rezervi EU-a, udjele u odvjetničkom društvu mogu posjedovati samo odvjetnici koji aktivno obavljaju odvjetničku djelatnost u društvu, njegovu matičnom društvu ili njegovoj podružnici, drugi zaposlenici u društvu ili drugo odvjetničko društvo registrirano u Danskoj. Drugi zaposlenici u društvu mogu zajedno posjedovati manje od 10 % udjela i glasačkih prava te kako bi postali vlasnici udjela moraju položiti ispit o pravilima od iznimnog značaja za obavljanje odvjetničke djelatnosti.

               Članovi uprave mogu biti samo odvjetnici koji aktivno obavljaju odvjetničku djelatnost u društvu, njegovu matičnom društvu ili njegovoj podružnici, drugi vlasnici udjela i zastupnici zaposlenika. Većina članova uprave moraju biti odvjetnici koji aktivno obavljaju odvjetničku djelatnost u društvu, njegovu matičnom društvu ili njegovoj podružnici. Direktori odvjetničkog društva mogu biti samo odvjetnici koji aktivno obavljaju odvjetničku djelatnost u društvu, njegovu matičnom društvu ili njegovoj podružnici te drugi vlasnici udjela koji su položili prethodno navedeni ispit.

               U ES: Za pružanje određenih pravnih usluga uvjet je poslovna adresa.

               U FR: Za stalno obavljanje djelatnosti obvezno je boravište ili poslovni nastan u EGP-u. Ne dovodeći u pitanje prethodno navedenu rezervu EU-a: Za sve odvjetnike društvo mora imati jedan od pravnih oblika koji su dopušteni na temelju francuskog prava na nediskriminirajućoj osnovi: SCP (société civile professionnelle), SEL (société d’exercice libéral), SEP (société en participation), SARL (société à responsabilité limitée), SAS (société par actions simplifiée), SA (société anonyme), SPE (société pluriprofessionnelle d'exercice) i association, pod određenim okolnostima. Dioničari, direktori i partneri mogu podlijegati posebnim ograničenjima povezanima s njihovom profesionalnom djelatnošću.

               U HR: Odvjetničko društvo može osnovati samo odvjetnik koji ima hrvatsku titulu odvjetnika (društva iz Ujedinjene Kraljevine mogu osnovati podružnice koje ne smiju zapošljavati hrvatske odvjetnike).

               U HU: Potreban je ugovor o suradnji sklopljen s mađarskim odvjetnikom (ügyvéd) ili odvjetničkim društvom (ügyvédi iroda). Strani pravni savjetnik ne može biti član mađarskog odvjetničkog društva. Strani odvjetnik nije ovlašten za pripremu dokumenata koji se podnose arbitru, miritelju ili posredniku ni za pravno zastupanje klijenta ispred njih.

               U PT (odnosi se i na tretman najpovlaštenije nacije): Stranci koji imaju diplomu bilo kojeg pravnog fakulteta u Portugalu mogu se registrirati u portugalskoj odvjetničkoj komori (Ordem dos Advogados) pod istim uvjetima kao i portugalski državljani ako njihova zemlja prema portugalskim državljanima postupa recipročno.

               Ostali stranci koji imaju diplomu prava koju je priznao neki pravni fakultet u Portugalu mogu se registrirati u portugalskoj odvjetničkoj komori uz uvjet da obave potrebno osposobljavanje i polože završnu provjeru te prijemni ispit.

               Pravno savjetovanje dopušteno je pravnicima, pod uvjetom da imaju profesionalno boravište (domiciliação) u Portugalu, polože prijemni ispit i da su upisani u odvjetničku komoru.

               U RO: Strani odvjetnik ne smije sudjelovati u iznošenju usmenih ili pismenih zaključaka pred sudovima ili drugim sudbenim tijelima, osim u međunarodnoj arbitraži.

               U SE: (odnosi se i na tretman najpovlaštenije nacije) Ne dovodeći u pitanje prethodno navedenu rezervu EU-a: Član švedske odvjetničke komore može biti zaposlen samo kod člana Komore ili društva koje obavlja djelatnosti člana Komore. Međutim, član odvjetničke komore može biti zaposlen u stranom društvu koje obavlja djelatnosti odvjetnika ako dotično društvo ima domicil u državi članici Unije ili EGP-a odnosno u Švicarskoj Konfederaciji. Ako odbor švedske odvjetničke komore odobri izuzeće, član švedske odvjetničke komore može biti zaposlen i u odvjetničkom društvu izvan Europske unije.

               Članovi odvjetničke komore koji pružaju pravne usluge u obliku društva ili partnerstva ne mogu imati drugi cilj niti obavljati druge djelatnosti osim pružanja usluga odvjetnika. Dopuštena je suradnja s drugim odvjetnicima; međutim, za suradnju sa stranim društvima obvezno je odobrenje odbora švedske odvjetničke komore. Samo član odvjetničke komore može izravno ili neizravno, preko društva, pružati usluge odvjetnika, držati udjele u društvu ili biti član društva. Samo član odvjetničke komore može biti član ili zamjenik člana odbora ili zamjenik glavnog direktora, ovlašteni potpisnik ili tajnik društva ili partnerstva.

               U SI: (odnosi se i na tretman najpovlaštenije nacije) Strani odvjetnik koji ima pravo obavljati odvjetničku djelatnost u trećoj zemlji može pružati pravne usluge ili obavljati pravnu djelatnost u skladu s uvjetima navedenima u članku 34.a Zakona o odvjetništvu, uz uvjet da je ispunjen uvjet stvarnog reciprociteta. Neovisno o rezervi EU-a o zahtjevima nediskriminacije u pogledu pravnog oblika, poslovna prisutnost za odvjetnike koje je imenovala slovenska odvjetnička komora ograničena je samo na trgovca pojedinca, odvjetničko društvo s ograničenom odgovornošću (komanditno društvo) ili odvjetničko društvo s neograničenom odgovornošću (javno trgovačko društvo). Djelatnosti odvjetničkog društva ograničene su na pružanje pravnih usluga. Samo odvjetnici mogu biti partneri u odvjetničkom društvu.

               U SK: Za odvjetnike koji nisu iz EU-a obvezan je reciprocitet.

               ii.
                     Ostale pravne usluge (pravo jurisdikcije države domaćina, uključujući usluge pravnog savjetovanja, arbitraže, mirenja i posredovanja te usluge pravnog zastupanja).

               U skladu s uvodnim napomenama, a osobito točkom 9., podrazumijeva se da zahtjevi za registraciju u odvjetničkoj komori mogu sadržavati i zahtjev da osoba, kako bi bila prihvatljiva za članstvo u toj komori, mora imati diplomu prava ili njezin ekvivalent u jurisdikciji države domaćina, imati dovršeno osposobljavanje pod nadzorom ovlaštenog odvjetnika ili uredsku ili poštansku adresu na području nadležnosti određene odvjetničke komore.

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – nacionalni tretman, lokalna prisutnost:

               U EU: Fizičke ili pravne osobe pred Uredom Europske unije za intelektualno vlasništvo (EUIPO) mogu zastupati samo pravnici koji su kvalificirani u državi članici EGP-a i čije se mjesto poslovanja nalazi u EGP-u, u mjeri u kojoj su, u dotičnoj državi članici, ovlašteni djelovati u svojstvu zastupnika u predmetima u području žigova ili u predmetima u području industrijskog vlasništva, ili profesionalni zastupnici s popisa koji u tu svrhu vodi EUIPO. (861 (dio))

               U AT: Za pružanje pravnih usluga u području prava jurisdikcije države domaćina (pravo Unije i države članice), uključujući zastupanje pred sudovima, obvezni su državljanstvo države članice EGP-a ili Švicarske te boravište (poslovna prisutnost). U okviru poslovne prisutnosti pravne usluge smiju pružati samo odvjetnici s državljanstvom države članice EGP-a ili Švicarske. Pružanje pravnih usluga u području međunarodnog javnog prava i prava jurisdikcije države domaćina dopušteno je samo na prekograničnoj osnovi.

               Vlasnički udio i udjeli u poslovnom rezultatu bilo kojeg odvjetničkog društva koji pripadaju stranim odvjetnicima (koji moraju ispunjivati sve uvjete za obavljanje djelatnosti u matičnoj jurisdikciji) smiju iznositi najviše 25 %; ostatak moraju držati odvjetnici iz EGP-a ili Švicarske koji ispunjuju sve uvjete za obavljanje djelatnosti te samo oni mogu imati odlučujući utjecaj pri odlučivanju u odvjetničkom društvu.

               U BE: (odnosi se i na tretman najpovlaštenije nacije) Za punopravno članstvo u odvjetničkoj komori, uključujući zastupanje pred sudovima, obvezno je boravište. Za stjecanje punopravnog članstva u odvjetničkoj komori strani odvjetnik mora imati boravište najmanje šest godina od datuma zahtjeva za registraciju, odnosno u određenim okolnostima tri godine. Mora imati potvrdu koju je izdao belgijski ministar vanjskih poslova u skladu s kojom se nacionalnim pravom ili međunarodnom konvencijom dopušta reciprocitet (uvjet reciprociteta).

               Strani odvjetnici mogu obavljati djelatnost pravnih savjetnika. Odvjetnici koji su članovi stranih odvjetničkih komora (izvan EU-a) i žele imati poslovni nastan u Belgiji, ali ne ispunjavaju uvjete za upis na popis potpuno kvalificiranih odvjetnika, na popisu EU-a ili na popis odvjetničkih vježbenika, mogu zatražiti upis na takozvani popis B. Takav popis B postoji samo u odvjetničkoj komori u Bruxellesu. Odvjetnik s popisa B može davati savjete. Zastupanje pred sudom Cour de Cassation podliježe uvrštenju na određeni popis.

               U BG: (u pogledu tretmana najpovlaštenije nacije) Rezervirano za državljane države članice, druge države koja je stranka Sporazuma o Europskom gospodarskom prostoru ili Švicarske Konfederacije koji su dobili odobrenje za obavljanje odvjetničke djelatnosti u skladu sa zakonodavstvom bilo koje od prethodno navedenih zemalja. Strani državljanin (osim prethodno navedenih) koji je ovlašten za obavljanje odvjetničke djelatnosti u skladu sa zakonodavstvom svoje zemlje, može se žaliti pravosudnim tijelima Republike Bugarske kao odvjetnik obrane ili zastupnik državljanina svoje zemlje, u određenom predmetu, zajedno s bugarskim odvjetnikom, u slučajevima kad je to predviđeno sporazumom između Bugarske i dotične strane države ili na temelju uzajamnosti, podnošenjem zahtjeva za prethodnu odluku u tu svrhu predsjedniku Vrhovnog odvjetničkog vijeća. Zemlje u odnosu na koje postoji uzajamnost određuje ministar pravosuđa na zahtjev predsjednika Vrhovnog odvjetničkog vijeća. Za pružanje usluga pravnog posredovanja strani državljanin mora imati dozvolu dugotrajnog ili stalnog boravišta u Republici Bugarskog i biti upisan u Jedinstveni registar posrednika pri Ministarstvu pravosuđa.

               U CY: Obvezni su državljanstvo države članice EGP-a ili Švicarske i boravište (poslovna prisutnost). Samo odvjetnici upisani u odvjetničku komoru mogu biti partneri, dioničari ili članovi upravnih odbora odvjetničkih društava na Cipru.

               U CZ: Za strane odvjetnike uvjet je boravište (poslovna prisutnost) i punopravno članstvo u češkoj odvjetničkoj komori.

               U DE: Samo odvjetnici s kvalifikacijom iz EGP-a ili Švicarske mogu biti primljeni u odvjetničku komoru i time dobiti pravo na pružanje pravnih usluga. Za stjecanje punopravnog članstva u odvjetničkoj komori obvezna je poslovna prisutnost. Nadležna odvjetnička komora može odobriti izuzeća. Za strane pravnike (koji imaju kvalifikacije koje nisu švicarske ni iz države EGP-a) mogu postojati ograničenja u pogledu posjedovanja udjela u odvjetničkom društvu koje pruža pravne usluge u domaćem pravu.

               U DK: Pravne usluge koje se pružaju pod nazivom advokat (odvjetnik) ili sličnim nazivom te zastupanje pred sudovima rezervirano je za odvjetnike s danskom licencijom. Odvjetnici iz EU-a, EGP-a i Švicarske mogu obavljati odvjetničku djelatnost pod nazivom iz njihove zemlje podrijetla.

               Neovisno o rezervi EU-a o zahtjevima nediskriminacije u pogledu pravnog oblika, udjele u odvjetničkom društvu mogu posjedovati samo odvjetnici koji aktivno obavljaju odvjetničku djelatnost u društvu, njegovu matičnom društvu ili njegovoj podružnici, drugi zaposlenici u društvu ili drugo odvjetničko društvo registrirano u Danskoj. Drugi zaposlenici u društvu mogu zajedno posjedovati manje od 10 % udjela i glasačkih prava te kako bi postali vlasnici udjela moraju položiti ispit o pravilima od iznimnog značaja za obavljanje odvjetničke djelatnosti.

               Članovi uprave mogu biti samo odvjetnici koji aktivno obavljaju odvjetničku djelatnost u društvu, njegovu matičnom društvu ili njegovoj podružnici, drugi vlasnici udjela i zastupnici zaposlenika. Većina članova uprave moraju biti odvjetnici koji aktivno obavljaju odvjetničku djelatnost u društvu, njegovu matičnom društvu ili njegovoj podružnici. Direktori odvjetničkog društva mogu biti samo odvjetnici koji aktivno obavljaju odvjetničku djelatnost u društvu, njegovu matičnom društvu ili njegovoj podružnici te drugi vlasnici udjela koji su položili prethodno navedeni ispit.

               U EE: Obvezno je boravište (poslovna prisutnost).

               U EL: Obvezni su državljanstvo države članice EGP-a ili Švicarske i boravište (poslovna prisutnost).

               U ES: Obvezno je državljanstvo države članice EGP-a ili Švicarske. Nadležna tijela mogu odobriti nacionalna izuzeća.

               U FI: Za upotrebu stručnog naziva „odvjetnik” (finski asianajaja, švedski advokat) obvezno je boravište u državi članici EGP-a ili u Švicarskoj te članstvo u odvjetničkoj komori. Pravne usluge mogu pružati i osobe koje nisu članovi komore.

               U FR: Neovisno o rezervi EU-a o zahtjevima nediskriminacije u pogledu pravnog oblika, boravište ili poslovni nastan u EGP-u potreban je za punopravno članstvo u odvjetničkoj komori, koje je nužno za pružanje pravnih usluga u odvjetničkom društvu; posjedovanje udjela i pravo glasa mogu podlijegati kvantitativnim ograničenjima povezanima s profesionalnom djelatnošću partnera. Zastupanje pred sudom Cour de Cassation i tijelom Conseil d'Etat podliježe kvotama i rezervirano je za državljane FR i državljane države članice EU-a.

               Za sve odvjetnike društvo mora imati jedan od pravnih oblika koji su dopušteni na temelju francuskog prava na nediskriminirajućoj osnovi: SCP (société civile professionnelle), SEL (société d’exercice libéral), SEP (société en participation), SARL (société à responsabilité limitée), SAS (société par actions simplifiée), SA (société anonyme), SPE (société pluriprofessionnelle d'exercice) i association, pod određenim okolnostima. Za stalno obavljanje djelatnosti obvezno je boravište ili poslovni nastan u EGP-u.

               U HR: Zahtijeva se državljanstvo države članice EU-a.

               U HU: Obvezni su državljanstvo države članice EGP-a ili Švicarske i boravište (poslovna prisutnost).

               U LT: (odnosi se i na tretman najpovlaštenije nacije) Obvezni su državljanstvo države članice EGP-a ili Švicarske i boravište (poslovna prisutnost).

               Odvjetnici iz trećih zemalja mogu djelovati kao odvjetnici na sudu samo u skladu s međunarodnim sporazumima, uključujući posebne odredbe o zastupanju pred sudovima. Obvezno je punopravno članstvo u odvjetničkoj komori.

               U LU (odnosi se i na tretman najpovlaštenije nacije): Obvezni su državljanstvo države članice EGP-a ili Švicarske i boravište (poslovna prisutnost). Vijeće odvjetnika može, na temelju reciprociteta, odustati od uvjeta u pogledu državljanstva za strane državljane.

               U LV (odnosi se i na tretman najpovlaštenije nacije): Obvezno je državljanstvo države članice EGP-a ili Švicarske. Odvjetnici iz trećih zemalja mogu djelovati kao odvjetnici na sudu samo u skladu s bilateralnim sporazumima o uzajamnoj pravnoj pomoći.

               Za Europsku uniju ili strane odvjetnike primjenjuju se posebni uvjeti. Na primjer, sudjelovanje u sudskim postupcima u kaznenim predmetima dopušteno je samo zajedno s odvjetnikom koji je član Latvijskog kolegija ovlaštenih odvjetnika.

               U MT: Obvezni su državljanstvo države članice EGP-a ili Švicarske i boravište (poslovna prisutnost).

               U NL: Samo odvjetnici koji imaju nizozemsku dozvolu i registrirani su u nizozemskom registru mogu upotrebljavati naziv advocate. Umjesto upotrebe punog naziva advocate (neregistrirani) strani odvjetnici obvezni su navesti strukovnu organizaciju u jurisdikciji države domaćina za potrebe obavljanja djelatnosti u Nizozemskoj.

               U PT (odnosi se i na tretman najpovlaštenije nacije): zahtijeva se boravište (poslovna prisutnost). Za zastupanje pred sudovima obvezno je punopravno članstvo u odvjetničkoj komori. Stranci koji imaju diplomu bilo kojeg pravnog fakulteta u Portugalu mogu se registrirati u portugalskoj odvjetničkoj komori (Ordem dos Advogados) pod istim uvjetima kao i portugalski državljani ako njihova zemlja prema portugalskim državljanima postupa recipročno.

               Ostali stranci koji imaju diplomu prava koju je priznao neki pravni fakultet u Portugalu mogu se registrirati u portugalskoj odvjetničkoj komori uz uvjet da obave potrebno osposobljavanje i polože završnu provjeru te prijemni ispit. Samo odvjetnička društva čiji udjeli pripadaju isključivo odvjetnicima koji su primljeni u portugalsku odvjetničku komoru mogu pružati pravne usluge u Portugalu.

               U RO: Strani odvjetnik ne smije sudjelovati u iznošenju usmenih ili pismenih zaključaka pred sudovima ili drugim sudbenim tijelima, osim u međunarodnoj arbitraži.

               U SE: (odnosi se i na tretman najpovlaštenije nacije) Za članstvo u odvjetničkoj komori i pravo na upotrebu naziva advokat obvezno je boravište u državi članici EGP-a ili u Švicarskoj. Odbor švedske odvjetničke komore može odobriti izuzeća. Članstvo u odvjetničkoj komori nije nužno za pružanje usluga u području švedskog prava.

               Neovisno o rezervi EU-a o zahtjevima nediskriminacije u pogledu pravnog oblika, član švedske odvjetničke komore može biti zaposlen samo kod člana Komore ili društva koje obavlja djelatnosti člana Komore. Međutim, član odvjetničke komore može biti zaposlen u stranom društvu koje obavlja djelatnosti odvjetnika ako dotično društvo ima domicil u državi članici EGP-a odnosno u Švicarskoj Konfederaciji. Ako odbor švedske odvjetničke komore odobri izuzeće, član švedske odvjetničke komore može biti zaposlen i u odvjetničkom društvu izvan Europske unije.

               Članovi odvjetničke komore koji pružaju pravne usluge u obliku društva ili partnerstva ne mogu imati drugi cilj niti obavljati druge djelatnosti osim pružanja usluga odvjetnika. Dopuštena je suradnja s drugim odvjetnicima; međutim, za suradnju sa stranim društvima obvezno je odobrenje odbora švedske odvjetničke komore. Samo član odvjetničke komore može izravno ili neizravno, preko društva, pružati usluge odvjetnika, držati udjele u društvu ili biti član društva. Samo član odvjetničke komore može biti član ili zamjenik člana odbora ili zamjenik glavnog direktora, ovlašteni potpisnik ili tajnik društva ili partnerstva.

               U SI: (odnosi se i na tretman najpovlaštenije nacije) Zastupanje klijenata pred sudovima za naknadu uvjetovano je poslovnom prisutnošću u Republici Sloveniji. Strani odvjetnik koji ima pravo pružati pravne usluge u području prava matične jurisdikcije može pružati pravne usluge ili obavljati pravnu djelatnost u skladu s uvjetima navedenima u članku 34.a Zakona o odvjetništvu, uz uvjet da je ispunjen uvjet stvarnog reciprociteta.

               Neovisno o rezervi EU-a o zahtjevima nediskriminacije u pogledu pravnog oblika, poslovna prisutnost za odvjetnike koje je imenovala slovenska odvjetnička komora ograničena je samo na trgovca pojedinca, odvjetničko društvo s ograničenom odgovornošću (komanditno društvo) ili odvjetničko društvo s neograničenom odgovornošću (javno trgovačko društvo). Djelatnosti odvjetničkog društva ograničene su na pružanje pravnih usluga. Samo odvjetnici mogu biti partneri u odvjetničkom društvu.

               U SK: (odnosi se i na tretman najpovlaštenije nacije) Za pružanje pravnih usluga u području jurisdikcije države domaćina, uključujući zastupanje pred sudovima, obvezno je državljanstvo države članice EGP-a te boravište (poslovna prisutnost). Za odvjetnike koji nisu iz EU-a obvezan je reciprocitet.

               Mjere:

               EU: Uredba (EU) 2017/1001 EUROPSKOG PARLAMENTA I VIJEĆA od 14. lipnja 2017. o žigu Europske unije, članak 120.; UREDBA VIJEĆA (EZ) br. 6/2002 od 12. prosinca 2001. o dizajnu Zajednice, članak 78.

               AT: Rechtsanwaltsordnung (Zakon o odvjetnicima) – RAO, RGBl, br. 96/1868, članci 1. i 21.c.

               BE: Belgijski Pravosudni zakonik (članci 428.–508.); Kraljevski dekret od 24. kolovoza 1970.

               BG: Zakon o odvjetništvu; Zakon o posredovanju; i Zakon o javnim bilježnicima i javnobilježničkoj djelatnosti.

               CY: Zakon o odvjetnicima (poglavlje 2.), kako je izmijenjeno.

               CZ: Zakon br. 85/1996, zb., Zakon o odvjetnicima.

               DE: članci 59.e, 59.f i 206. Saveznog zakona o odvjetnicima (Bundesrechtsanwaltsordnung, BRAO);

               Gesetz über die Tätigkeit europäischer Rechtsanwälte in Deutschland (EuRAG); i čl. 10. Rechtsdienstleistungsgesetz (RDG).

               DK: Retsplejeloven (Zakon o pravosuđu) poglavlja 12. i 13. (Konsolidirani akt br. 1284 od 14. studenoga 2018.).

               EE: Advokatuuriseadus (Zakon o odvjetničkoj komori); Tsiviilkohtumenetluse seadustik (Zakon o parničnom postupku); halduskohtumenetluse seadustik (Zakon o upravnom sudskom postupku); kriminaalmenetluse seadustik (Zakon o kaznenom postupku); and väärteomenetluse seadustik (Zakon o prekršajnom postupku).

               EL: Novi Zakonik o odvjetnicima br. 4194/2013.

               ES: Estatuto General de la Abogacía Española, aprobado por Real Decreto 658/2001, članak 13.1a.

               FI: Laki asianajajista (Zakon o odvjetnicima) (496/1958), odjeljci 1. I 3.; i Oikeudenkäymiskaari (4/1734) (Zakonik o sudskom postupku).

               FR: Loi 71-1130 du 31 décembre 1971, Loi 90- 1259 du 31 décembre 1990, décret 91-1197 du 27 novembre 1991 i Ordonnance du 10 septembre 1817 modifiée.

               HR: Zakon o odvjetništvu (NN 9/94, 117/08, 75/09 i 18/11).

               HU: Zakon LXXVIII. iz 2017. o profesionalnim djelatnostima odvjetnika.

               LT: Zakon o odvjetničkoj komori Republike Litve od 18. ožujka 2004. br. IX-2066, kako je zadnje izmijenjen 12. prosinca 2017. Zakonom br. XIII-571.

               LU: Loi du 16 décembre 2011 modifiant la loi du 10 août 1991 sur la profession d'avocat.

               LV: Zakon o kaznenom postupku, odjeljak 79.; i Zakon Republike Latvije o odvjetništvu, odjeljak 4.

               MT: Zakonik o organizaciji i parničnom postupku (poglavlje 12).

               NL: Advocatenwet (Zakon o odvjetništvu).

               PT: Zakon 145/2015, 9. rujna, kako je izmijenjen Zakonom 23/2020, 6. srpnja; (članak 194., kako je zamijenjen člankom 201., i članak 203., kako je zamijenjen člankom 213.).

               Statut portugalske odvjetničke komore (Estatuto da Ordem dos Advogados) i Uredba sa zakonskom snagom 229/2004, članak 5. i članci 7.–9.;

               Uredba sa zakonskom snagom 88/2003, članci 77. i 102.;

               Statut Profesionalnog udruženja odvjetnika (Estatuto da Câmara dos Solicitadores), kako je izmijenjen Zakonom 49/2004 te Zakonom 154/2015, 14. rujna; Zakonom 14/2006 i Uredbom sa zakonskom snagom br. 226/2008, kako je izmijenjena Zakonom 41/2013, 26. lipnja;

               Zakon 78/2001, članci 31. 4., kako je izmijenjen Zakonom 54/2013, 31. srpnja;

               Uredba o posredovanju u obiteljskopravnim i radnopravnim predmetima (Pravilnik 282/2010), kako je izmijenjena Odlukom 283/2018, 19. listopada;

               Zakon 21/2007 o posredovanju u kaznenim predmetima, članak 12.;

               Zakon 22/2013, 26. veljače, kako je izmijenjen Zakonom 17/2017, 16. svibnja, kako je izmijenjen Uredbom sa zakonskom snagom 52/2019, 17. travnja.

               RO: Zakon o odvjetništvu;

               Zakon o posredovanju; i

               Zakon o javnim bilježnicima i javnobilježničkoj djelatnosti.

               SE: Rättegångsbalken (švedski Zakonik o sudskom postupku) (1942:740); i Kodeks ponašanja švedske odvjetničke komore usvojen 29. kolovoza 2008.

               SI: Zakon o odvetništvu (Neuradno prečiščeno besedilo – ZOdv-NPB2 Državnega Zbora RS z dne 21.5.2009 (Zakon o odvjetništvu, neslužbeni konsolidirani tekst koji je pripremio slovenski parlament od 21.5.2009.).

               SK: Zakon 586/2003 o odvjetništvu, članci 2. i 12.

               U pogledu liberalizacije ulaganja – pristup tržištu, nacionalni tretman:

               In PL: Strani odvjetnici poslovni nastan mogu uspostaviti samo u obliku javnog trgovačkog društva, komanditnog društva ili komanditno-dioničkog društva.

               Mjere:

               PL: Zakon od 5. srpnja 2002. o pravnoj pomoći koju strani odvjetnici pružaju u Republici Poljskoj, članak 19.

               U pogledu prekogranične trgovine uslugama – pristup tržištu

               U IE, IT: Za pružanje pravnih usluga u području prava jurisdikcije države domaćina, uključujući zastupanje pred sudovima, obvezno je boravište (poslovna prisutnost).

               Mjere:

               IE: Zakon o odvjetnicima, 1954.–2011.

               IT: Kraljevski dekret 1578/1933, članak 17., Zakon o odvjetništvu.

               (b) Patentni zastupnici, zastupnici u području industrijskog vlasništva, odvjetnici za zaštitu intelektualnog vlasništva (CPC 879 (dio), 861, 8613)

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – lokalna prisutnost:

               U BG i CY: Za pružanje usluga patentnih zastupnika obvezno je državljanstvo države članice EGP-a ili Švicarske. U CY: Boravište je obvezno.

               U DE: Samo patentni zastupnici s kvalifikacijom iz Njemačke mogu biti primljeni u odvjetničku komoru i time dobiti pravo na pružanje usluga patentnih zastupnika u Njemačkoj u području domaćeg prava. Strani patentni zastupnici mogu pružati pravne usluge u stranom pravnom sustavu ako dokažu stručno znanje, a za pružanje pravnih usluga u Njemačkoj obvezna je registracija. Strani patentni zastupnici (koji nemaju kvalifikaciju iz EGP-a ili Švicarske) ne mogu osnovati odvjetničko društvo s nacionalnim patentnim zastupnicima.

               Strani patentni zastupnici (izvan EGP-a ili Švicarske) poslovnu prisutnost mogu imati samo u obliku Patentanwalts-GmbH ili Patentanwalt-AG i mogu steći samo manjinski udio.

               U EE: Za pružanje usluga patentnih zastupnika obvezno je državljanstvo Estonije ili države članice EU-a ili stalno boravište u Estoniji ili EU-u.

               U ES i PT: Za pružanje usluga posrednika u području industrijskog vlasništva obvezno je državljanstvo države članice EGP-a.

               U FR: Za uvrštenje na popis posrednika u području industrijskog vlasništva obvezno je boravište ili sjedište u EGP-u. Fizičke osobe moraju imati državljanstvo države članice EGP-a. Za zastupanje klijenta pred nacionalnim uredom za intelektualno vlasništvo obvezan je poslovni nastan u Uniji ili EGP-u. Pružanje usluga samo preko SCP-a (société civile professionnelle), SEL-a (société d’exercice libéral) ili drugog pravnog oblika, pod određenim uvjetima. Neovisno o pravnom obliku više od polovine udjela i glasačkih prava moraju držati stručnjaci iz EGP-a. Odvjetnička društva mogu imati pravo na pružanje usluga posrednika u području industrijskog vlasništva (vidjeti rezervu za pravne usluge).

               U pogledu prekogranične trgovine uslugama – lokalna prisutnost:

               U FI i HU: Za pružanje usluga patentnih zastupnika obvezno je boravište u državi članici EGP-a.

               U SI: Za nositelja registriranih prava/podnositelja zahtjeva za registrirana prava (patenti, žigovi, zaštita dizajna) obvezno je boravište u Sloveniji. U suprotnome, za potrebe provođenja postupka, obavješćivanja itd. obvezan je patentni zastupnik ili zastupnik za žigove i dizajn koji je registriran u Sloveniji.

               Mjere:

               BG: Članak 4. Pravilnika za zastupnike o intelektualnom vlasništvu.

               CY: Zakon o odvjetnicima (poglavlje 2.), kako je izmijenjeno.

               DE: Patentanwaltsordnung (PAO).

               EE: Patendivoliniku seadus (Zakon o patentnim zastupnicima) članci 2. i 14.

               ES: Ley 11/1986, de 20 de marzo, de Patentes de Invención y Modelos de utilidad, članci 155.–157.

               FI: Tavaramerkkilaki (Zakon o žigu) (7/1964);

               Laki auktorisoiduista teollisoikeusasiamiehistä (Zakon o ovlaštenim odvjetnicima u području industrijskog vlasništva) (22/2014); i

               Laki kasvinjalostajanoikeudesta (Zakon o pravima uzgajivača bilja) 1279/2009; Mallioikeuslaki (Zakon o registriranom dizajnu) 221/1971.

               FR: Code de la propriété intellectuelle (Zakonik o intelektualnom vlasništvu)

               HU: Zakon XXXII. iz 1995. o patentnim zastupnicima.

               PT: Uredba sa zakonskom snagom 15/95, kako je izmijenjena Zakonom 17/2010, člankom 5. Portarije 1200/2010 te Portarijom 239/2013; i Zakon 9/2009.

               SI: Zakon o industrijski lastnini (Industrial Property Act), Uradni list RS, št. 51/06 – uradno prečiščeno besedilo in 100/13 (Službeni list Republike Slovenije, br. 51/06 – službeni konsolidirani tekst i 100/13).

               U pogledu liberalizacije ulaganja – nacionalni tretman i u pogledu prekogranične trgovine uslugama – nacionalni tretman, lokalna prisutnost:

               U IE: Za osnivanje poslovne jedinice obvezno je da barem jedan direktor, partner ili zaposlenik društva bude registriran u Irskoj kao patentni zastupnik ili odvjetnik za zaštitu intelektualnog vlasništva. Za pružanje usluga na prekograničnoj osnovi obvezni su državljanstvo države članice EGP-a i poslovna prisutnost u EGP-u, glavno mjesto poslovanja u državi članici EGP-a te kvalifikacije stečene na temelju prava države članice EGP-a.

               Mjere:

               IE: Odjeljci 85. i 86. Zakona o žigovima iz 1996., kako je izmijenjen;

               Pravilo 51., pravilo 51.A i pravilo 51.B Pravila o žigovima iz 1996., kako su izmijenjena; odjeljci 106. i 107. Zakona o patentima iz 1992., kako je izmijenjen; i Pravila o registru patentnih zastupnika S.I. 580 iz 2015.

               (c)
                     Računovodstvene i knjigovodstvene usluge (CPC 8621 osim revizorskih usluga, 86213, 86219, 86220)

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – lokalna prisutnost:

               U AT: Udjeli u kapitalu i glasačka prava stranih računovođa i knjigovođa koji ispunjuju uvjete za obavljanje djelatnosti u skladu s pravom svoje matične zemlje u austrijskom poduzeću ne smiju biti veći od 25 %. Pružatelj usluga mora imati ured ili profesionalno sjedište u EGP-u (CPC 862).

               U FR: Obvezan je poslovni nastan ili boravište. Pružanje usluga preko bilo kojeg oblika društva, osim SNC-a (Société en nom collectif) i SCS-a (Société en commandite simple). Posebni uvjeti primjenjuju se na SEL (société d’exercice libéral), AGC (association de gestion et comptabilité) i SPE (société pluri-professionnelle d’exercice). (CPC 86213, 86219, 86220).

               U IT: Boravište ili poslovni domicil obvezni su za upis u strukovni registar, što je potrebno za pružanje računovodstvenih i knjigovodstvenih usluga (CPC 86213, 86219, 86220).

               U PT: (odnosi se i na tretman najpovlaštenije nacije): Boravište ili poslovni domicil obvezni su za upis u strukovni registar koji vodi Komora ovlaštenih računovođa (Ordem dos Contabilistas Certificados), što je nužno za pružanje računovodstvenih usluga, pod uvjetom recipročnog postupanja prema portugalskim državljanima.

               Mjere:

               AT: Wirtschaftstreuhandberufsgesetz (Zakon o javnim računovođama i revizorima, BGBl.

               I br. 58/1999), članak 12., članak 65., članak 67., članak 68. stavak 1. točka 4.; i

               Bilanzbuchhaltungsgesetz (BibuG), BGBL. I br. 191/2013, članci 7., 11., 28.

               FR: Uredba 45-2138 od 19. rujna 1945.

               IT: Zakonodavni dekret 139/2005; i Zakon 248/2006.

               PT: Uredba sa zakonskom snagom n.º452/99, izmijenjena Zakonom br. 139/2015, 7. rujna.

               U pogledu liberalizacije ulaganja – pristup tržištu i u pogledu prekogranične trgovine uslugama – pristup tržištu:

               U CY: Pristup je ograničen na fizičke osobe. Obvezno je odobrenje, podložno ispitivanju gospodarskih potreba. Glavni kriterij: stanje zaposlenosti u podsektoru. Dopuštena su profesionalna udruženja (partnerstva) fizičkih osoba.

               Mjere:

               CY: Zakon o revizorima iz 2017. (Zakon 53(I)/2017).

               U pogledu prekogranične trgovine uslugama – lokalna prisutnost:

               U SI: Za pružanje računovodstvenih i knjigovodstvenih usluga (CPC 86213, 86219, 86220) obvezan je poslovni nastan u Europskoj uniji.

               Mjere:

               SI: Zakon o uslugama na unutarnjem tržištu, Službeni list Republike Slovenije br. 21/10.

               (d)
                     Usluge revizije (CPC 86211 i 86212 osim računovodstvenih i knjigovodstvenih usluga)

               U pogledu liberalizacije ulaganja – nacionalni tretman, tretman najpovlaštenije nacije i u pogledu prekogranične trgovine uslugama – nacionalni tretman, tretman najpovlaštenije nacije:

               U EU: Za pružanje usluga zakonske revizije potrebno je odobrenje nadležnih tijela države članice koja može priznati jednakovrijednost kvalifikacija revizora koji je državljanin Ujedinjene Kraljevine ili bilo koje treće zemlje podložno načelu reciprociteta (CPC 8621).

               Mjere:

               EU: Direktiva 2013/34/EU Europskog parlamenta i Vijeća od 26. lipnja 2013. o godišnjim financijskim izvještajima, konsolidiranim financijskim izvještajima i povezanim izvješćima za određene vrste poduzeća, o izmjeni Direktive 2006/43/EZ Europskog parlamenta i Vijeća i o stavljanju izvan snage direktiva Vijeća 78/660/EEZ i 83/349/EEZ; i Direktiva 2006/43/EZ o zakonskim revizijama godišnjih financijskih izvještaja i konsolidiranih financijskih izvještaja.

               U pogledu liberalizacije ulaganja – pristup tržištu:

               U BG: Mogu se primjenjivati zahtjevi nediskriminacije u pogledu pravnog oblika.

               Mjere:

               BG: Zakon o neovisnoj financijskoj reviziji.

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – lokalna prisutnost:

               U AT: Udjeli u kapitalu i glasačka prava stranih revizora koji ispunjuju uvjete za obavljanje djelatnosti u skladu s pravom svoje matične zemlje u austrijskom poduzeću ne smiju biti veći od 25 %. Pružatelj usluga mora imati ured ili profesionalno sjedište u EGP-u.

               Mjere:

               AT: Wirtschaftstreuhandberufsgesetz (Zakon o javnim računovođama i revizorima, BGBl.

               I br. 58/1999), članak 12., članak 65., članak 67., članak 68. stavak 1. točka 4.

               U pogledu liberalizacije ulaganja – pristup tržištu i u pogledu prekogranične trgovine uslugama – lokalna prisutnost:

               U DK: Za pružanje usluga zakonske revizije obvezno je odobrenje Danske kao revizora. Za odobrenje je obvezno boravište u državi članici EGP-a. Revizori i revizorska društva koji nisu ovlašteni u skladu s uredbom kojom se provodi Direktiva 2006/43/EZ Europskog parlamenta i Vijeća od 17. svibnja 2006. o zakonskim revizijama godišnjih financijskih izvještaja i konsolidiranih financijskih izvještaja na temelju članka 54. stavka 3. točke (g) Ugovora o zakonskim revizijama ne smiju, u ovlaštenim revizorskim društvima, imati više od 10 % glasačkih prava.

               U FR: (odnosi se i na tretman najpovlaštenije nacije) Za zakonske revizije: potreban je poslovni nastan ili boravište. Britanski državljani mogu pružati usluge zakonske revizije u Francuskoj, podložno načelu reciprociteta. Pružanje usluga preko bilo kojeg oblika društva osim onih u kojima se partneri smatraju trgovcima (commerçants), kao što je SNC (société en nom collectif) i SCS (société en commandite simple).

               In PL: Za pružanje revizorskih usluga obvezan je poslovni nastan u Europskoj uniji.

               Primjenjuju se zahtjevi u pogledu pravnog oblika.

               Mjere:

               DK: Revisorloven (danski Zakon o ovlaštenim revizorima i revizorskim društvima), Zakon br. 1287 od 20.11.2018.

               FR: Code de commerce (Trgovački zakonik)

               PL: Zakon od 11. svibnja 2017. o ovlaštenim revizorima, revizorskim društvima i javnom nadzoru, Službeni list iz 2017., točka 1089.

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – pristup tržištu, nacionalni tretman:

               U CY: Pristup je ograničen na fizičke osobe. Obvezno je odobrenje, podložno ispitivanju gospodarskih potreba. Glavni kriterij: stanje zaposlenosti u podsektoru. Dopuštena su profesionalna udruženja (partnerstva) fizičkih osoba.

               U SK: Samo poduzeće u kojem je najmanje 60 % udjela u kapitalu ili glasačkih prava rezervirano za slovačke državljane ili državljane države članice može biti ovlašteno za obavljanje revizija u Republici Slovačkoj.

               Mjere:

               CY: Zakon o revizorima iz 2017. (Zakon 53(I)/2017).

               SK: Zakon br. 423/2015 o zakonskim revizijama.

               U pogledu liberalizacije ulaganja – pristup tržištu i u pogledu prekogranične trgovine uslugama – nacionalni tretman, lokalna prisutnost:

               U DE: Revizorska društva (Wirtschaftsprüfungsgesellschaften) smiju imati isključivo pravne oblike dopuštene u EGP-u. Javna trgovačka društva i komanditna društva mogu se priznati kao Wirtschaftsprüfungsgesellschaften ako su navedena kao trgovačka društva u trgovačkom registru na temelju svojih fiducijarnih aktivnosti, članak 27. WPO-a. Međutim, revizori iz trećih zemalja registrirani u skladu s člankom 134. WPO-a mogu obavljati zakonsku reviziju godišnjih fiskalnih izvještaja ili osigurati konsolidirane financijske izvještaje društva sa sjedištem izvan Unije, čiji su prenosivi vrijednosni papiri ponuđeni za trgovanje na uređenom tržištu.

               Mjere:

               DE: Handelsgesetzbuch (HGB; Zakonik o trgovačkom pravu);

               Gesetz über eine Berufsordnung der Wirtschaftsprüfer (Wirtschaftsprüferordnung – WPO; Zakon o javnim računovođama).

               U pogledu liberalizacije ulaganja – nacionalni tretman i u pogledu prekogranične trgovine uslugama – nacionalni tretman:

               U ES: ovlašteni revizori moraju biti državljani države članice. Ova se rezerva ne primjenjuje na reviziju društava s poslovnim nastanom izvan Europske unije koja su uvrštena na španjolskom uređenom tržištu.

               Mjere:

               ES: Ley 22/2015, de 20 de julio, de Auditoría de Cuentas (novi zakon o reviziji: Zakon 22/2015 o revizorskim uslugama).

               U pogledu liberalizacije ulaganja – pristup tržištu, nacionalni tretman:

               U EE: Primjenjuju se zahtjevi u pogledu pravnog oblika. Većina glasova koje predstavljaju udjeli revizorskog društva pripadaju zaprisegnutim revizorima koji podliježu nadzoru nadležnog tijela države članice EGP-a koji su kvalifikacije stekli u državi članici EGP-a ili revizorskim društvima. Barem tri četvrtine osoba koje zastupaju revizorsko društvo na temelju prava moraju imati kvalifikacije stečene u državi članici EGP-a.

               Mjere:

               EE: Zakon o djelatnosti revizora (Audiitortegevuse seadus) članci 76.–77.

               U pogledu liberalizacije ulaganja – nacionalni tretman, tretman najpovlaštenije nacije i u pogledu prekogranične trgovine uslugama – lokalna prisutnost:

               U SI: Obvezna je poslovna prisutnost. Revizorski subjekt iz treće zemlje može biti dioničar ili član slovenskog revizorskog društva pod uvjetom da, u skladu s pravom zemlje u kojoj je revizorski subjekt iz treće zemlje osnovan, slovenska revizorska društva mogu biti dioničari ili članovi revizorskog društva u toj zemlji (zahtjev u pogledu reciprociteta).

               Mjere:

               SI: Zakon o reviziji (ZRev-2), Službeni list Republike Slovenije br. 65/2008 (kako je zadnje izmijenjen Zakonom br. 84/18); i Zakon o trgovačkim društvima (ZGD-1), Službeni list Republike Slovenije br. 42/2006, kako je zadnje izmijenjen br. 22/19 – ZPosS).

               U pogledu prekogranične trgovine uslugama – lokalna prisutnost:

               U BE: Obvezan je poslovni nastan u Belgiji na mjestu gdje će se obavljati profesionalna djelatnost i gdje će se održavati akti, dokumenti i korespondencija povezani s tom djelatnošću, te je obvezno da barem jedan službenik ili direktor u toj poslovnoj jedinici bude odobreni revizor.

               U FI: Najmanje jedan od revizora u finskim društvima s ograničenom odgovornošću i društvima koja su obvezna obavljati revizije mora imati boravište u EGP-u. Revizor mora biti lokalno ovlašteni revizor ili lokalno ovlašteno revizorsko društvo.

               U HR: Usluge revizije mogu pružati samo pravne osobe s poslovnim nastanom u Hrvatskoj ili fizičke osobe s boravištem u Hrvatskoj.

               U IT: Fizičke osobe moraju imati boravište da bi mogle pružati revizorske usluge.

               U LT: Za pružanje revizorskih usluga obvezan je poslovni nastan u EGP-u.

               U SE: Usluge zakonske revizije mogu pružati samo revizori odobreni u Švedskoj i revizorska društva registrirana u Švedskoj. Obvezno je boravište u EGP-u. Nazive „odobreni revizor” i „ovlašteni revizor” mogu upotrebljavati isključivo revizori odobreni ili ovlašteni u Švedskoj. Revizori gospodarskih zadruga i određenih drugih poduzeća koji nisu certificirani ni odobreni računovođe moraju imati boravište u EGP-u, osim ako im Vlada ili tijelo Vlade koje imenuje Vlada u pojedinom slučaju dopusti drukčije.

               Mjere:

               BE: Zakon od 22. srpnja 1953. o osnivanju Instituta revizora društava i organizaciji javnog nadzora nad djelatnosti revizora društava, usklađen 30. travnja 2007.

               (Zakon o javnim računovođama).

               FI: Tilintarkastuslaki (Zakon o reviziji) (459/2007), sektorski zakoni kojima je propisano angažiranje lokalno ovlaštenih revizora.

               HR: Zakon o reviziji (NN 146/05, 139/08 i 144/12), članak 3.

               IT: Zakonodavni dekret 58/1998, članci 155., 158. i 161.;

               Dekret predsjednika Republike 99/1998; i Zakonodavni dekret 39/2010, članak 2.

               LT: Zakon o reviziji od 15. lipnja 1999. br. VIII-1227 (nova verzija od 3. srpnja 2008. br. X1676).

               SE: Revisorslagen (Zakon o revizorima) (2001:883);

               Revisionslag (Zakon o reviziji) (1999:1079);

               Aktiebolagslagen (Zakon o trgovačkim društvima) (2005:551);

               Lag om ekonomiska föreningar (Zakon o gospodarskim zadrugama) (2018:672); i

               Ostali akti kojima se uređuju uvjeti za angažiranje ovlaštenih revizora.

               (e)
                     Usluge poreznog savjetovanja (CPC 863, ne uključuje usluge pravnog savjetovanja i pravnog zastupanja u poreznim pitanjima, koje pripadaju u pravne usluge)

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – lokalna prisutnost:

               U AT: Udjeli u kapitalu i glasačka prava stranih poreznih savjetnika koji ispunjuju uvjete za obavljanje djelatnosti u skladu s pravom svoje matične zemlje u austrijskom poduzeću ne smiju biti veći od 25 %. Pružatelj usluga mora imati ured ili profesionalno sjedište u EGP-u.

               Mjere:

               AT: Wirtschaftstreuhandberufsgesetz (Zakon o javnim računovođama i revizorima, BGBl.

               I br. 58/1999), članak 12., članak 65., članak 67., članak 68. stavak 1. točka 4.

               U pogledu liberalizacije ulaganja – pristup tržištu i u pogledu prekogranične trgovine uslugama – lokalna prisutnost:

               U FR: Obvezan je poslovni nastan ili boravište. Pružanje usluga preko bilo kojeg oblika društva, osim SNC-a (société en nom collectif) i SCS-a (société en commandite simple). Posebni uvjeti primjenjuju se na SEL (société d’exercice libéral), AGC (association de gestion et comptabilité) i SPE (société pluri-professionnelle d’exercice).

               Mjere:

               FR: Uredba 45-2138 od 19. rujna 1945.

               U pogledu liberalizacije ulaganja – nacionalni tretman i u pogledu prekogranične trgovine uslugama – nacionalni tretman:

               U BG: Za porezne savjetnike obvezno je državljanstvo države članice.

               Mjere:

               BG: Zakon o računovodstvu;

               Zakon o neovisnoj financijskoj reviziji; Zakon o porezu na dohodak; i Zakon o porezu na dobit.

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – pristup tržištu, nacionalni tretman:

               U CY: Pristup je ograničen na fizičke osobe. Obvezno je odobrenje, podložno ispitivanju gospodarskih potreba. Glavni kriterij: stanje zaposlenosti u podsektoru. Dopuštena su profesionalna udruženja (partnerstva) fizičkih osoba.

               Mjere:

               CY: Zakon o revizorima iz 2017. (Zakon 53(I)/2017).

               U pogledu prekogranične trgovine uslugama – lokalna prisutnost:

               U HU: Za pružanje usluga poreznog savjetovanja obvezno je boravište u EGP-u ako ih pruža fizička osoba koja se nalazi na državnom području Mađarske.

               U IT: Obvezno je boravište.

               Mjere:

               HU: Zakon XCII. iz 2003. o pravilima oporezivanja; i

               Uredba Ministarstva financija br.  26/2008 o licenciranju i registraciji djelatnosti poreznog savjetovanja.

               IT: Zakonodavni dekret 139/2005; i Zakon 248/2006.

               (f)
                     Arhitektonske usluge i usluge urbanističkog planiranja, inženjerske usluge te usluge integriranog inženjerstva (CPC 8671, 8672, 8673, 8674)

               U pogledu liberalizacije ulaganja – pristup tržištu:

               U FR: U Francuskoj arhitekt može pružati arhitektonske usluge samo u okviru jednog od sljedećih pravnih oblika (na nediskriminirajućoj osnovi): SA i SARL (sociétés anonymes, à responsabilité limitée), EURL (entreprise unipersonnelle à responsabilité limitée), SCP (en commandite par actions), SCOP (Société coopérative et participative), SELARL (société d'exercice libéral à responsabilité limitée), SELAFA (société d'exercice libéral à forme anonyme), SELAS (société d'exercice libéral) ili SAS (société par actions simplifiée) odnosno kao fizička osoba ili partner u društvu za arhitektonske usluge (CPC 8671).

               Mjere:

               FR: Loi 90-1258 relative à l'exercice sous forme de société des professions libérales; Décret 95-129 du 2 février 1995 relatif à l'exercice en commun de la profession d'architecte sous forme de société en participation;

                Décret 92-619 du 6 juillet 1992 relatif à l'exercice en commun de la profession d'architecte sous forme de société d'exercice libéral à responsabilité limitée SELARL, société d'exercice libéral à forme anonyme SELAFA, société d'exercice libéral en commandite par actions SELCA; i Loi 77-2 du 3 janvier 1977.

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – pristup tržištu, nacionalni tretman:

               U BG: Za arhitektonske usluge, usluge urbanističkog planiranja i inženjerske usluge koje pružaju fizičke osobe obvezno je boravište u državi članici EGP-a ili u Švicarskoj Konfederaciji.

               Mjere:

               BG: Zakon o prostornom razvoju;

               Zakon o građevinskoj komori; i

               Zakon o Udruženju arhitekata i Udruženju inženjera u području dizajna razvoja projekata.

               U pogledu liberalizacije ulaganja – nacionalni tretman i u pogledu prekogranične trgovine uslugama – nacionalni tretman:

               U HR: Planove ili projekte stranih arhitekata, inženjera ili arhitekata urbanista mora potvrditi ovlaštena fizička ili pravna osoba u Hrvatskoj s obzirom na njihovu usklađenost s hrvatskim zakonodavstvom (CPC 8671, 8672, 8673, 8674).

               Mjere:

               HR: Zakon o poslovima i djelatnostima prostornog uređenja i gradnje (NN 118/18, 110/19)

               Zakon o prostornom uređenju (NN 153/13, 39/19).

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – nacionalni tretman, lokalna prisutnost:

               U CY: Za pružanje arhitektonskih usluga, usluga urbanističkog planiranja, inženjerskih usluga te usluga integriranog inženjerstva (CPC 8671, 8672, 8673, 8674) obvezni su državljanstvo i boravište.

               Mjere:

               CY: Zakon 41/1962, kako je izmijenjen; Zakon 224/1990, kako je izmijenjen; i Zakon 29(I)2001, kako je izmijenjen.

               U pogledu prekogranične trgovine uslugama – lokalna prisutnost:

               U CZ: Obvezno je boravište u EGP-u.

               U HU: Za pružanje sljedećih usluga obvezno je boravište u EGP-u ako ih pruža fizička osoba koja je prisutna na državnom području Mađarske: arhitektonske usluge, inženjerske usluge (primjenjuje se samo na diplomirane vježbenike), usluge integriranog inženjerstva te usluge krajobrazne arhitekture (CPC 8671, 8672, 8673, 8674).

               U IT: Boravište ili poslovni domicil/poslovna adresa u Italiji obvezni su za upis u strukovni registar, što je potrebno za pružanje arhitektonskih i inženjerskih usluga (CPC 8671, 8672, 8673, 8674).

               U SK: Boravište u EGP-u obvezno je za registraciju u strukovnoj komori, što je potrebno za pružanje arhitektonskih i inženjerskih usluga (CPC 8671, 8672, 8673, 8674).

               Mjere:

               CZ: Zakon br. 360/1992 zb. o djelatnosti ovlaštenih arhitekata i ovlaštenih inženjera i tehničara koji rade u području gradnje.

               HU: Zakon LVIII. iz 1996. o strukovnim komorama arhitekata i inženjera.

               IT: Kraljevski dekret 2537/1925 o uređenju arhitektonskih i inženjerskih djelatnosti; Zakon

               1395/1923; i

               Dekret predsjednika Republike (D.P.R.) 328/2001.

               SK: Zakon 138/1992 o arhitektima i inženjerima, članci 3., 15., 15.a, 17.a i 18.a.

               U pogledu prekogranične trgovine uslugama – pristup tržištu, nacionalni tretman: EU, osim HU:

               U BE: Pružanje arhitektonskih usluga obuhvaća i nadzor nad izvođenjem radova (CPC 8671, 8674). Strani arhitekti koji su ovlašteni u svojim zemljama domaćinima i koji žele povremeno obavljati svoju djelatnost u Belgiji moraju dobiti prethodno odobrenje Vijeća Udruženja u geografskom području u kojem namjeravaju obavljati svoju djelatnost.

               Mjere:

               BE: Zakon od 20. veljače 1939. o zaštiti naziva arhitektonske djelatnosti; i

               Zakon od 26. lipnja 1963., u skladu s kojim je izrađen Pravilnik Udruženja arhitekata od 16. prosinca,

               1983. o etičkim standardima koje je utvrdilo Nacionalno vijeće Udruženja arhitekata (odobreno člankom 1. Kraljevskog zakona od 18. travnja 1985., M.B., 8. svibnja 1985.).

               Rezerva br. 3 – Profesionalne usluge (zdravstvene usluge i maloprodaja farmaceutskih proizvoda)

                        Sektor – podsektor

                        Profesionalne usluge – medicinske (uključujući psihologe) i stomatološke usluge; usluge primalja, medicinskih sestara, fizioterapeuta i paramedicinskog osoblja; veterinarske usluge; maloprodaja farmaceutskih, medicinskih i ortopedskih proizvoda te ostale usluge koje pružaju farmaceuti

                        Industrijska klasifikacija:

                        CPC 9312, 93191, 932, 63211

                        Vrsta rezerve:

                        Pristup tržištu
                           Nacionalni tretman
                           Tretman najpovlaštenije nacije
                           Viša uprava i upravni odbori
                           Lokalna prisutnost

                        Poglavlje:

                        Liberalizacija ulaganja i prekogranična trgovina uslugama

               Opis:

               (a)
                     Medicinske usluge, stomatološke usluge te usluge primalja, medicinskih sestara, fizioterapeuta i paramedicinskog osoblja (CPC 852, 9312, 93191)

               U pogledu liberalizacije ulaganja – nacionalni tretman, tretman najpovlaštenije nacije i u pogledu prekogranične trgovine uslugama – nacionalni tretman, tretman najpovlaštenije nacije:

               U IT: Za pružanje usluga psihologa obvezno je državljanstvo države članice EU-a, a stranim državljanima obavljanje djelatnosti može se odobriti na temelju reciprociteta (CPC 9312 (dio)).

               Mjere:

               IT: Zakon 56/1989 o psihološkoj djelatnosti.

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – pristup tržištu, nacionalni tretman, lokalna prisutnost:

               U CY: Za pružanje medicinskih usluga (uključujući psihologe), stomatoloških usluga te usluga primalja, medicinskih sestara, fizioterapeuta i paramedicinskog osoblja obvezni su ciparsko državljanstvo i boravište.

               Mjere:

               CY: Zakon o registraciji liječnika (poglavlje 250.), kako je izmijenjen;

               Zakon o registraciji stomatologa (poglavlje 249.), kako je izmijenjen;

               Zakon 75(I)/2013 – podijatri;

               Zakon 33(I)/2008, kako je izmijenjen – medicinska fizika;

               Zakon 34(I)/2006, kako je izmijenjen – radni terapeuti;

               Zakon 9(I)/1996, kako je izmijenjen – zubni tehničari;

               Zakon 68(I)/1995, kako je izmijenjen – psiholozi;

               Zakon 16(I)/1992, kako je izmijenjen – oftalmolozi;

               Zakon 23(I)/2011, kako je izmijenjen – radiolozi/radioterapeuti;

               Zakon 31(I)/1996, kako je izmijenjen – dijetetičari/nutricionisti;

               Zakon 140/1989, kako je izmijenjen – fizioterapeuti; i

               Zakon 214/1988, kako je izmijenjen – medicinske sestre;

               U pogledu liberalizacije ulaganja – pristup tržištu i u pogledu prekogranične trgovine uslugama – pristup tržištu, lokalna prisutnost:

               U DE (primjenjuje se i na regionalnu razinu vlasti): Na registraciju djelatnosti mogu se uvesti geografska ograničenja koja se jednako primjenjuju na državljane i osobe koje nisu državljani.

               Liječnici (uključujući psihologe, psihoterapeute i stomatologe) moraju se registrirati u regionalnim udruženjima liječnika ili stomatologa u okviru obveznog zdravstvenog osiguranja (kassenärztliche ili kassenzahnärztliche Vereinigungen) ako žele liječiti pacijente osigurane na temelju obveznog zdravstvenog osiguranja. Ta registracija može podlijegati količinskim ograničenjima na temelju regionalne raspodjele liječnika. To se ograničenje ne primjenjuje na stomatologe. Registracija je nužna samo za liječnike koji sudjeluju u sustavu javnog zdravstva. Mogu postojati nediskriminirajuća ograničenja u pogledu pravnog oblika poslovnog nastana potrebnog za pružanje tih usluga (članak 95. SGB-a V).

               Za usluge primalja pristup je ograničen samo na fizičke osobe. Za medicinske i stomatološke usluge pristup je moguć za fizičke osobe, ovlaštene centre za zdravstvenu skrb i ovlaštena tijela. Mogu se primjenjivati uvjeti u pogledu poslovnog nastana.

               Kad je riječ telemedicini, broj pružatelja usluga IKT-a (informacijska i komunikacijska tehnologija) može se ograničiti kako bi se zajamčila interoperabilnost, kompatibilnost i potrebni sigurnosni standardi. To se primjenjuje na nediskriminirajućoj osnovi (CPC 9312, 93191).

               Mjere:

               Bundesärzteordnung (BÄO; Savezni propis o liječnicima);

               Gesetz über die Ausübung der Zahnheilkunde (ZHG);

               Gesetz über den Beruf der Psychotherapeutin und des Psychotherapeuten (PsychThG; Zakon o pružanju usluga psihoterapije);

               Gesetz über die berufsmäßige Ausübung der Heilkunde ohne Bestallung (Heilpraktikergesetz);

               Gesetz über das Studium und den Beruf von Hebammen(HebG);

               Gesetz über die Pflegeberufe (PflBG);

               Sozialgesetzbuch Fünftes Buch (SGB V; Socijalni zakonik, svezak peti) – Obvezno zdravstveno osiguranje.

               Regionalna razina:

               Heilberufekammergesetz des Landes Baden-Württemberg ;

               Gesetz über die Berufsausübung, die Berufsvertretungen und die Berufsgerichtsbarkeit der

               Ärzte, Zahnärzte, Tierärzte, Apotheker sowie der Psychologischen Psychotherapeuten und der

               Kinder- und Jugendlichenpsychotherapeuten (Heilberufe-Kammergesetz - HKaG) in Bayern;

               Berliner Heilberufekammergesetz (BlnHKG);

               Heilberufsgesetz Brandenburg (HeilBerG);

               Bremisches Gesetz über die Berufsvertretung, die Berufsausübung, die Weiterbildung und die Berufsgerichtsbarkeit der Ärzte, Zahnärzte, Psychotherapeuten, Tierärzte und Apotheker (Heilberufsgesetz - HeilBerG);

               Heilberufsgesetz Mecklenburg-Vorpommern (Heilberufsgesetz M-V – HeilBerG);

               Heilberufsgesetz (HeilBG NRW);

               Heilberufsgesetz (HeilBG Rheinland-Pfalz);

               Gesetz über die öffentliche Berufsvertretung, die Berufspflichten, die Weiterbildung und die Berufsgerichtsbarkeit der Ärzte/ Ärztinnen, Zahnärzte/ Zahnärztinnen, psychologischen Psychotherapeuten/ Psychotherapeutinnen und Kinder- und Jugendlichenpsychotherapeuten/psychotherapeutinnen, Tierärzte/Tierärztinnen und Apotheker/Apothekerinnen im Saarland (Saarländisches Heilberufekammergesetz - SHKG);

               Gesetz über Berufsausübung, Berufsvertretungen und Berufsgerichtsbarkeit der Ärzte, Zahnärzte, Tierärzte, Apotheker sowie der Psychologischen Psychotherapeuten und der Kinder und Jugendlichenpsychotherapeuten im Freistaat (Sächsisches Heilberufekammergesetz – SächsHKaG)and Thüringer Heilberufegesetz.

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – pristup tržištu, lokalna prisutnost:

               U FR: Ulagačima iz Unije raspoložive su i druge vrste pravnog oblika, a strani ulagači imaju pristup samo pravnim oblicima société d’exercice liberal (SEL) i société civile professionnelle (SCP). Za medicinske i stomatološke usluge te usluge primalja obvezno je francusko državljanstvo. Međutim, pristup stranaca moguć je u okviru godišnje utvrđenih kvota. Medicinske i stomatološke usluge te usluge primalja i medicinskih sestara, mogu se pružati isključivo u obliku SEL à forme anonyme, à responsabilité limitée par actions simplifiée ili commandite par actions SCP, société coopérative (samo za neovisne stručnjake opće prakse i specijalizirane stručnjake) ili société interprofessionnelle de soins ambulatoires (SISA) za multidisciplinarni zdravstveni centar (MSP).

               Mjere:

               FR: Loi 90-1258 relative à l'exercice sous forme de société des professions libérales, Loi n°2011-940 du 10 août 2011 modifiant certaines dipositions de la loi n°2009-879 dite HPST, Loi n°47-1775 portant statut de la coopération; i Code de la santé publique.

               U pogledu liberalizacije ulaganja – pristup tržištu:

               U AT: Suradnja liječnika za potrebe ambulantne zdravstvene skrbi, takozvane grupne liječničke prakse, može se osnovati samo u pravnom obliku Offene Gesellschaft/OG ili Gesellschaft mit beschränkter Haftung/GmbH. Samo liječnici mogu biti članovi takve grupne liječničke prakse. Moraju imati pravo obavljanja neovisne medicinske djelatnosti, biti registrirani u austrijskoj Liječničkoj komori te se aktivno baviti medicinom u toj liječničkoj praksi. Druge fizičke ili pravne osobe ne smiju biti članovi grupne liječničke prakse i ne smiju primiti dio njezina prihoda ili dobiti (CPC 9312 (dio)).

               Mjere:

               AT: Zakon o zdravstvenoj djelatnosti, BGBl, I br. 169/1998, članci 52.a–52.c;

               Savezni zakon o visokokvalificiranim zdravstvenim radnicima, BGBl. br. 460/1992; i Savezni zakon o medicinskim maserima niže i više razine, BGBl. br. 169/2002.

               (b)

                     Veterinarske usluge (CPC 932)

               U pogledu liberalizacije ulaganja – pristup tržištu, nacionalni tretman, tretman najpovlaštenije nacije i u pogledu prekogranične trgovine uslugama – pristup tržištu, nacionalni tretman, tretman najpovlaštenije nacije:

               U AT: Samo državljani države članice EGP-a mogu pružati veterinarske usluge. Uvjet u pogledu državljanstva ne primjenjuje se na osobe koje nisu državljani države članice EGP-a ako konkretna država koja nije država članica EGP-a ima sklopljen sporazum s Unijom kojim je predviđen nacionalni tretman u pogledu ulaganja i prekogranične trgovine veterinarskim uslugama.

               U ES: Za obavljanje djelatnosti obvezno je članstvo u profesionalnom udruženju te državljanstvo države članice Unije, a od te se obveze može odustati na temelju bilateralnog sporazuma o određenoj djelatnosti. Pružanje veterinarskih usluga ograničeno je na fizičke osobe.

               U FR: Za pružanje veterinarskih usluga obvezno je državljanstvo države članice EGP-a, no od te se obveze može odustati podložno načelu reciprociteta. Mogući pravni oblici društva za pružanje veterinarskih usluga ograničeni su na SCP (société civile professionnelle) i SEL (société d'exercice liberal).

               Drugi pravni oblici društva predviđeni francuskim domaćim pravom ili pravom druge države članice EGP-a i čije se registrirano sjedište, središnja uprava ili glavno mjesto poslovanja nalazi u državi članici EU-a ili EGP-a mogu biti ovlašteni, pod određenim uvjetima.

               Mjere:

               AT: Tierärztegesetz (Zakon o veterinarstvu), BGBl, br. 16/1975, članak 3. stavci 2. i 3.

               ES: Real Decreto 126/2013, de 22 de febrero, por el que se aprueban los Estatutos Generales de la Organización Colegial Veterinaria Española; članci 62. i 64.

               FR: Code rural et de la pêche maritime (Zakonik o poljoprivredi i morskom ribarstvu).

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – nacionalni tretman, lokalna prisutnost:

               U CY: Za pružanje veterinarskih usluga obvezni su državljanstvo i boravište.

               U EL: Za pružanje veterinarskih usluga obvezno je državljanstvo države članice EGP-a ili Švicarske.

               U HR: Samo pravne i fizičke osobe s poslovnim nastanom u državi članici za potrebe obavljanja veterinarske djelatnosti mogu pružati prekogranične veterinarske usluge u Republici Hrvatskoj. Samo državljani države članice Unije mogu osnovati veterinarsku praksu u Republici Hrvatskoj.

               U HU: Za članstvo u mađarskoj Veterinarskoj komori, koje je potrebno za pružanje veterinarskih usluga, obvezno je državljanstvo države članice EGP-a. Odobrenje poslovnog nastana podliježe ispitivanju gospodarskih potreba. Glavni kriteriji: uvjeti na tržištu rada u sektoru.

               Mjere:

               CY: Zakon 169/1990, kako je izmijenjen.

               EL: Predsjednička odluka 38/2010, Ministarska odluka 165261/IA/2010 (Službeni list 2157/B).

               HR: Zakon o veterinarstvu (NN 83/13, 148/13, 115/18), članak 3. stavak 67., članci 105. i 121.

               HU: Zakon CXXVII. iz 2012. o Mađarskoj veterinarskoj komori i o uvjetima pružanja veterinarskih usluga.

               U pogledu prekogranične trgovine uslugama – lokalna prisutnost:

               U CZ: Za pružanje veterinarskih usluga obvezna je fizička prisutnost na državnom području.

               U IT i PT: Za pružanje veterinarskih usluga obvezno je boravište.

               In PL: Za pružanje veterinarskih usluga obvezna je fizička prisutnost na državnom području Poljske; da bi mogle obavljati djelatnost veterinarskog kirurga na državnom području Poljske, osobe koje nemaju državljanstvo države članice EU-a moraju položiti ispit na poljskom jeziku koji organizira poljska Komora veterinarskih kirurga.

               U SI: Samo pravne i fizičke osobe s poslovnim nastanom u državi članici za potrebe obavljanja veterinarske djelatnosti mogu pružati prekogranične veterinarske usluge u Republici Sloveniji.

               U pogledu liberalizacije ulaganja – pristup tržištu i u pogledu prekogranične trgovine uslugama – pristup tržištu:

               U SK: Za pristup strukovnoj komori, koji je nužan za pružanje veterinarskih usluga, obvezno je boravište u EGP-u. Pružanje veterinarskih usluga ograničeno je na fizičke osobe.

               Mjere:

               CZ: Zakon br. 166/1999 zb. (Zakon o veterinarstvu), članci 58.–63., 39.; i

               Zakon br. 381/1991 zb. (o Komori veterinarskih kirurga Češke Republike), stavak 4.

               IT: Zakonodavni dekret C.P.S. 233/1946, članci 7.–9.; i

               Dekret predsjednika Republike 221/1950, stavak 7.

               PL: Zakon od 21. prosinca 1990. o djelatnosti veterinarskih kirurga i komori veterinara.

               PT: Uredba sa zakonskom snagom 368/91 (Statut Udruženja veterinara) izmijenjena Zakonom 125/2015, 3. rujna

               SI: Pravilnik o priznavanju poklicnih kvalifikacij veterinarjev (Pravilnik o priznavanju stručnih klasifikacija veterinara), Službeni list Republike Slovenije br. 71/2008, 7/2011, 59/2014 i 21/2016; Zakon o uslugama na unutarnjem tržištu Službeni list Republike Slovenije br. 21/2010.

               SK: Zakon 442/2004 o privatnim veterinarima i komori veterinara, članak 2.

               U pogledu liberalizacije ulaganja – pristup tržištu i u pogledu prekogranične trgovine uslugama – pristup tržištu:

               U DE (primjenjuje se i na regionalnu razinu vlasti): Pružanje veterinarskih usluga ograničeno je na fizičke osobe. Usluge telemedicine mogu se pružati samo u kontekstu primarnog liječenja koje uključuje prethodnu fizičku prisutnost veterinara.

               U DK i NL: Pružanje veterinarskih usluga ograničeno je na fizičke osobe.

               U IE: Pružanje veterinarskih usluga ograničeno je na fizičke osobe ili partnerstva.

               U LV: Pružanje veterinarskih usluga ograničeno je na fizičke osobe.

               Mjere:

               DE: Bundes-Tierärzteordnung (BTÄO; Savezni zakonik o veterinarstvu).

               Regionalna razina:

               Zakoni o vijećima medicinskih djelatnika u saveznim pokrajinama (Heilberufs- und

               Kammergesetze der Länder) i (na temelju njih)

               Baden-Württemberg, Gesetz über das Berufsrecht und die Kammern der Ärzte, Zahnärzte, Tierärzte Apotheker, Psychologischen Psychotherapeuten sowie der Kinder- und Jugendlichenpsychotherapeuten (Heilberufe-Kammergesetz - HBKG);

               Bayern, Gesetz über die Berufsausübung, die Berufsvertretungen und die Berufsgerichtsbarkeit der Ärzte, Zahnärzte, Tierärzte, Apotheker sowie der Psychologischen Psychotherapeuten und der Kinder- und Jugendlichenpsychotherapeuten (Heilberufe-Kammergesetz - HKaG);

               Berliner Heilberufekammergesetz (BlnHKG);

               Brandenburg, Heilberufsgesetz (HeilBerG);

               Bremen, Gesetz über die Berufsvertretung, die Berufsausübung, die Weiterbildung und die Berufsgerichtsbarkeit der Ärzte, Zahnärzte, Psychotherapeuten, Tierärzte und Apotheker (Heilberufsgesetz - HeilBerG);

               Hamburg, Hamburgisches Kammergesetz für die Heilberufe (HmbKGH);

               Hessen, Gesetz über die Berufsvertretungen, die Berufsausübung, die Weiterbildung und die Berufsgerichtsbarkeit der Ärzte, Zahnärzte, Tierärzte, Apotheker, Psychologischen Psychotherapeuten und Kinder- und Jugendlichenpsychotherapeuten (Heilberufsgesetz);

               Mecklenburg-Vorpommern, Heilberufsgesetz (HeilBerG);

               Niedersachsen, Kammergesetz für die Heilberufe (HKG);

               Nordrhein-Westfalen, Heilberufsgesetz NRW (HeilBerg);

               Rheinland-Pfalz, Heilberufsgesetz (HeilBG);

               Saarland, Gesetz Nr. 1405 über die öffentliche Berufsvertretung, die Berufspflichten, die Weiterbildung und die Berufsgerichtsbarkeit der Ärzte/Ärztinnen, Zahnärzte/Zahnärztinnen, Tierärzte/Tierärztinnen und Apotheker/Apothekerinnen im Saarland (Saarländisches Heilberufekammergesetz - SHKG);

               Sachsen, Gesetz über Berufsausübung, Berufsvertretungen und Berufsgerichtsbarkeit der Ärzte, Zahnärzte, Tierärzte, Apotheker sowie der Psychologischen Psychotherapeuten und der Kinder- und Jugendlichenpsychotherapeuten im Freistaat Sachsen (Sächsisches Heilberufekammergesetz – SächsHKaG);

               Sachsen-Anhalt, Gesetz über die Kammern für Heilberufe Sachsen-Anhalt (KGHB-LSA);

               Schleswig-Holstein, Gesetz über die Kammern und die Berufsgerichtsbarkeit für die Heilberufe (Heilberufekammergesetz - HBKG);

               Thüringen, Thüringer Heilberufegesetz (ThürHeilBG); i

               Berufsordnungen der Kammern (Kodeksi profesionalnog ponašanja vijećâ veterinara).

               DK: Lovbekendtgørelse nr. 40 af lov om dyrlæger af 15. januar 2020 (Konsolidirani zakon br. 40 od 15. siječnja 2020. o veterinarskim kirurzima).

               IE: Zakon o veterinarskoj praksi iz 2005.

               LV: Zakon o veterinarskoj medicini.

               NL: Wet op de uitoefening van de diergeneeskunde 1990 (WUD).

               (c)
                     Maloprodaja farmaceutskih, medicinskih i ortopedskih proizvoda te ostale usluge koje pružaju farmaceuti obvezno je državljanstvo (CPC 63211)

               U pogledu liberalizacije ulaganja – pristup tržištu, nacionalni tretman, viša uprava i upravni odbori:

               U AT: Maloprodaja farmaceutskih proizvoda i posebnih medicinskih proizvoda javnosti može se obavljati samo preko ljekarne. Za upravljanje poslovanjem ljekarne obvezno je državljanstvo države članice EGP-a ili Švicarske Konfederacije. Zakupoprimci i osobe nadležne za upravljanje ljekarnom moraju imati državljanstvo države članice EGP-a ili Švicarske Konfederacije.

               Mjere:

               AT: Apothekengesetz (Zakon o ljekarništvu), RGBl. br. 5/1907, kako je izmijenjen, članci 3., 4., 12.; Arzneimittelgesetz (Zakon o lijekovima), BGBl. br. 185/1983, kako je izmijenjen, članci 57., 59., 59.a; i Medizinproduktegesetz (Zakon o medicinskim proizvodima), BGBl. br. 657/1996, kako je izmijenjen, članak 99.

               U pogledu liberalizacije ulaganja – pristup tržištu, nacionalni tretman:

               U DE: Ljekarnu smiju voditi samo fizičke osobe (farmaceuti). Državljani drugih zemalja ili osobe koje nisu položile stručni ispit za farmaceuta u Njemačkoj mogu steći samo dozvolu za preuzimanje ljekarne koja postoji unazad tri godine. Ukupan broj ljekarna po osobi ograničen je na jednu ljekarnu i najviše tri podružnice ljekarna.

               U FR: Za upravljanje ljekarnom obvezno je državljanstvo države članice EGP-a ili Švicarske.

               Strani farmaceuti mogu dobiti odobrenje za osnivanje ljekarne u okviru utvrđenih godišnjih kvota. Mora biti odobreno otvaranje ljekarne, a poslovna prisutnost, uključujući prodaju lijekova javnosti na daljinu preko usluga informacijskog društva, mora imati jedan od pravnih oblika koji su dopušteni na temelju nacionalnog prava na nediskriminirajućoj osnovi: société d’exercice libéral (SEL) anonyme, par actions simplifiée, à responsabilité limitée unipersonnelle ili pluripersonnelle, en commandite par actions, société en noms collectifs (SNC) ili société à responsabilité limitée (SARL) unipersonnelle ili pluripersonnelle.

               Mjere:

               DE: Gesetz über das Apothekenwesen (ApoG; njemački Zakon o ljekarništvu);

               Gesetz über den Verkehr mit Arzneimitteln (AMG);

               Gesetz über Medizinprodukte (MPG);

               Verordnung zur Regelung der Abgabe von Medizinprodukten (MPAV)

               FR: Code de la santé publique (Zakonik o javnom zdravstvu); i

               Loi 90-1258 du 31 décembre 1990 relative à l'exercice sous forme de société des professions libéralesand Loi 2015-990 du 6 août 2015.

               U pogledu liberalizacije ulaganja – nacionalni tretman:

               U EL: Za upravljanje ljekarnom obvezno je državljanstvo države članice EU-a.

               U HU: Za upravljanje ljekarnom obvezno je državljanstvo države članice EGP-a.

               U LV: Kako bi počeo samostalno obavljati ljekarničku djelatnost, farmaceut ili pomoćni farmaceut koji je strani državljanin, a školovan je u državi koja nije država članica Unije ili EGP-a, mora najmanje godinu dana raditi u ljekarni u državi članici EPG-a pod nadzorom farmaceuta.

               Mjere:

               EL: Zakon 5607/1932, kako je izmijenjen zakonima 1963/1991 i 3918/2011.

               HU: Zakon XCVIII. iz 2006. o općim odredbama o pouzdanoj i gospodarski isplativoj opskrbi lijekovima i medicinskim pomagalima te o distribuciji lijekova.

               LV: Zakon o ljekarništvu, članak 38.

               U pogledu liberalizacije ulaganja – pristup tržištu:

               U BG: Upravitelji ljekarni moraju biti kvalificirani farmaceuti i mogu upravljati samo jednom ljekarnom u kojoj i sami rade. Postoji kvota (najviše 4) za broj ljekarni koje jedna osoba može posjedovati u Republici Bugarskoj.

               U DK: Pružanje usluga maloprodaje farmaceutskih proizvoda i posebnih medicinskih proizvoda javnosti dopušteno je samo fizičkim osobama koje su dobile dozvolu za bavljenje djelatnošću farmaceuta od Danskog nadležnog tijela za zdravlje i lijekove.

               U ES, HR, HU i PT: Odobrenje poslovnog nastana podliježe ispitivanju gospodarskih potreba.

               Glavni kriteriji: stanovništvo i gustoća na određenom području.

               U IE: Zabranjeno je naručivanje farmaceutskih proizvoda poštom, osim lijekova koji se ne izdaju na recept.

               U MT: Izdavanje dozvola za otvaranje ljekarni uz posebna ograničenja. Jedna osoba ne može imati više od jedne dozvole na svoje ime u nekom gradu ili selu (članak 5. stavak 1. propisa Pharmacy Licence Regulations (LN279/07)), osim ako nema drugih zahtjeva za taj grad ili selo (članak 5. stavak 2. propisa Pharmacy Licence Regulations (LN279/07)).

               U PT: U trgovačkim društvima u kojima je kapital podijeljen na dionice one moraju glasiti na ime. Nitko ne smije istovremeno izravno ili neizravno biti vlasnik, upravitelj ili rukovoditelj više od četiriju ljekarni.

               U SI: Mreža ljekarni u Sloveniji obuhvaća javne farmaceutske ustanove u vlasništvu općina i privatne ljekarne koje imaju koncesiju, u kojima većinski vlasnik mora biti farmaceut po zanimanju. Zabranjeno je naručivanje poštom farmaceutskih proizvoda koji se izdaju na recept.

               Mjere:

               BG: Zakon o lijekovima u humanoj medicini, članci 222., 224., 228.

               DK: Apotekerloven (danski Zakon o ljekarnama) LBK br. 801, 12.6.2018.

               ES: Ley 16/1997, de 25 de abril, de regulación de servicios de las oficinas de farmacia (Zakon

               16/1997 od 25. travnja o uslugama koje se pružaju u ljekarnama), članak 2. i članak 3. stavak 1.; i

               Real Decreto Legislativo 1/2015, de 24 de julio por el que se aprueba el Texto refundido de la Ley de garantías y uso racional de los medicamentos y productos sanitarios (Ley 29/2006).

               HR: Zakon o zdravstvenoj zaštiti (NN 100/18, 125/19).

               HU: Zakon XCVIII. iz 2006. o općim odredbama o pouzdanoj i gospodarski isplativoj opskrbi lijekovima i medicinskim pomagalima te o distribuciji lijekova.

               IE: Zakoni o irskoj agenciji za lijekove iz 1995. i 2006. (br. 29 iz 1995. i br. 3 iz 2006.); Uredba o lijekovima (recept i kontrola opskrbe) iz 2003., kako je izmijenjena (S.I. 540 iz 2003.); Uredbe o lijekovima (kontrola stavljanja u promet) iz 2007., kako je izmijenjena (S.I. 540 iz 2007.); Zakon o ljekarništvu iz 2007. (br. 20 iz 2007.). Uredba o maloprodajnim farmaceutskim poduzećima iz 2008., kako je izmijenjena, (S.I. br. 488 iz 2008.).

               MT: Uredbe o dozvolama za ljekarne (LN279/07) izdane na temelju Zakona o lijekovima (Cap. 458).

               PT: Uredba sa zakonskom snagom 307/2007, članci 9., 14. i 15. izmijenjena Zakonom 26/2011 od 16. lipnja, izmijenjenim:

               — Odlukom TC 612/2011, 24/01/2012,

               — Uredbom sa zakonskom snagom 171/2012, 1. kolovoza,

               — Zakonom 16/2013, 8. veljače,

               — Uredbom sa zakonskom snagom 128/2013, 5. rujna,

               — Uredbom sa zakonskom snagom 109/2014, 10. srpnja,

               — Zakonom 51/2014, 25. kolovoza,

               — Uredbom sa zakonskom snagom 75/2016, 8. studenoga; i Pravilnikom 1430/2007 opozvanim Odlukom 352/2012, 30. listopada.

               SI: Zakon o farmaceutskim uslugama (Službeni list Republike Slovenije br. 85/2016); i Zakon o lijekovima (Službeni list Republike Slovenije br. 17/2014).

               U pogledu liberalizacije ulaganja – pristup tržištu, nacionalni tretman, tretman najpovlaštenije nacije i u pogledu prekogranične trgovine uslugama – pristup tržištu, nacionalni tretman:

               U IT: Djelatnost mogu obavljati samo fizičke osobe koje su upisane u registar te pravne osobe u obliku partnerstava u kojima svaki partner mora biti registrirani farmaceut. Za upis u strukovni registar farmaceuta obvezno je državljanstvo države članice EU-a ili boravište te se djelatnost mora obavljati u Italiji. Strani državljani koji imaju potrebne kvalifikacije mogu se upisati ako su državljani zemlje s kojom Italija ima poseban sporazum na temelju kojeg mogu obavljati djelatnost uz uvjet reciprociteta (Zakonodavni dekret CPS 233/1946, članci 7. do 9. i Dekret predsjednika Republike 221/1950 stavci 3. 7.). Novim ili praznim ljekarnama odobrenje se izdaje na temelju javnog nadmetanja. U javnom nadmetanju mogu sudjelovati samo državljani države članice EU-a koji su upisani u Registar farmaceuta (albo).

               Odobrenje poslovnog nastana podliježe ispitivanju gospodarskih potreba. Glavni kriteriji: stanovništvo i gustoća na određenom području.

               Mjere:

               IT: Zakon 362/1991, članci 1., 4., 7. i 9.;

               Zakonodavni dekret CPS 233/1946, članci 7.–9.; i

               Dekret predsjednika Republike (D.P.R. 221/1950, stavci 3. i 7.).

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – pristup tržištu, nacionalni tretman:

               U CY: Za pružanje usluga maloprodaje farmaceutskih, medicinskih i ortopedskih proizvoda te ostalih usluga koje pružaju farmaceuti obvezno je državljanstvo (CPC 63211).

               Mjere:

               CY: Zakon o farmaceutskim proizvodima i otrovima (poglavlje 254.), kako je izmijenjen.

               U pogledu liberalizacije ulaganja – pristup tržištu i u pogledu prekograničnih usluga – pristup tržištu:

               U BG: Maloprodaja farmaceutskih proizvoda i posebnih medicinskih proizvoda javnosti može se obavljati samo preko ljekarne. Zabranjeno je naručivanje farmaceutskih proizvoda poštom, osim lijekova koji se ne izdaju na recept.

               U EE: Maloprodaja farmaceutskih proizvoda i posebnih medicinskih proizvoda javnosti može se obavljati samo preko ljekarne. Zabranjena je narudžba lijekova poštom te isporuka lijekova naručenih putem interneta poštom ili kurirskom službom. Odobrenje poslovnog nastana podliježe ispitivanju gospodarskih potreba. Glavni kriteriji: stanovništvo i gustoća na određenom području.

               U EL: Pružanje usluga maloprodaje farmaceutskih proizvoda i posebnih medicinskih proizvoda javnosti dopušteno je samo fizičkim osobama koje su ovlašteni farmaceuti i društvima koja su osnovali ovlašteni farmaceuti.

               U ES: Pružanje usluga maloprodaje farmaceutskih proizvoda i posebnih medicinskih proizvoda javnosti dopušteno je samo fizičkim osobama koje su licencirani farmaceuti. Svaki farmaceut može pribaviti samo jednu dozvolu.

               U LU: Pružanje usluga maloprodaje farmaceutskih proizvoda i posebnih medicinskih proizvoda javnosti dopušteno je samo fizičkim osobama.

               U NL: Na naručivanje lijekova poštom primjenjuju se zahtjevi.

               Mjere:

               BG: Law on Medicinal Products in Human Medicine (Zakon o lijekovima u humanoj medicini, članci 219., 222., 228., 234. stavak 5.).

               EE: Ravimiseadus (Zakon o lijekovima), RT I 2005, 2, 4; članak 29. stavak 2. i članak 41. stavak 3.; i Tervishoiuteenuse korraldamise seadus (Zakon o organizaciji zdravstvenih usluga, RT I 2001, 50, 284).

               EL: Zakon 5607/1932, kako je izmijenjen zakonima 1963/1991 i 3918/2011.

               ES: Ley 16/1997, de 25 de abril, de regulación de servicios de las oficinas de farmacia (Zakon

               16/1997 od 25. travnja o uslugama koje se pružaju u ljekarnama), članak 2. i članak 3. stavak 1.; i

               Real Decreto Legislativo 1/2015, de 24 de julio por el que se aprueba el Texto refundido de la Ley de garantías y uso racional de los medicamentos y productos sanitarios (Ley 29/2006).

               LU: Loi du 4 juillet 1973 concernant le régime de la pharmacie (annexe a043);

               Règlement grand-ducal du 27 mai 1997 relatif à l'octroi des concessions de pharmacie (annexe a041); i

               Règlement grand-ducal du 11 février 2002 modifiant le règlement grand-ducal du 27 mai 1997 relatif à l'octroi des concessions de pharmacie (annexe a017).

               NL: Geneesmiddelenwet, članak 67.

               U pogledu liberalizacije ulaganja – nacionalni tretman i u pogledu prekogranične trgovine uslugama – lokalna prisutnost:

               U BG: Za ljekarnike je obvezno trajno boravište.

               Mjere:

               BG: Zakon o lijekovima u humanoj medicini, članci 146., 161., 195., 222. i 228.

               U pogledu prekogranične trgovine uslugama – lokalna prisutnost:

               U DE, SK: Za stjecanje dozvole za farmaceuta ili za otvaranje ljekarne radi maloprodaje farmaceutskih proizvoda i određenih medicinskih proizvoda javnosti potrebno je boravište.

               Mjere:

               DE: Gesetz über das Apothekenwesen (ApoG; Zakon o ljekarništvu);

               Gesetz über den Verkehr mit Arzneimitteln (AMG);

               Gesetz über Medizinprodukte (MPG);

               Verordnung zur Regelung der Abgabe von Medizinprodukten (MPAV).

               SK: Zakon 362/2011 o farmaceutskim proizvodima i medicinskim uređajima, članak 6.; i

               Zakon 578/2004 o pružateljima zdravstvene zaštite, medicinskom osoblju i profesionalnoj organizaciji u zdravstvu.

               Rezerva br. 4 – Usluge istraživanja i razvoja

                        Sektor – podsektor:

                        Usluge istraživanja i razvoja

                        Industrijska klasifikacija:

                        CPC 851, 853

                        Vrsta rezerve:

                        pristup tržištu
                           nacionalni tretman

                        Poglavlje:

                        Liberalizacija ulaganja i prekogranična trgovina uslugama

                        Razina vlasti:

                        EU/država članica (osim ako je navedeno drukčije)

               Opis:

               U EU: Za javno financirane usluge istraživanja i razvoja za koje sredstva osigurava Europska unija na razini Europske unije isključiva prava ili odobrenja mogu se dodijeliti samo državljanima država članica EU-a i pravnim osobama iz Europske unije koje imaju registrirano sjedište, središnju upravu ili glavni ured u Europskoj uniji (CPC 851, 853).

               Za javno financirane usluge istraživanja i razvoja za koje sredstva osigurava država članica isključiva prava ili odobrenja mogu se dodijeliti samo državljanima dotične države članice EU-a i pravnim osobama iz dotične države članice koje imaju sjedište u toj državi članici (CPC 851, 853).

               Ovom se rezervom ne dovodi u pitanje peti dio [Sudjelovanje u programima Unije, dobro financijsko upravljanje i financijske odredbe] i isključenje javne nabave koje provodi jedna strana niti subvencije iz članka SERVIN 1.1. [Cilj i područje primjene] stavaka 6. i 7.

               Mjere:

               EU: Svi trenutačni i svi budući okvirni programi Unije za istraživanje i inovacije, uključujući pravila za sudjelovanje u programu Obzor 2020. i propise koji se odnose na zajedničke tehnološke inicijative, odluke na temelju članka 185. i Europski institut za inovacije i tehnologiju (EIT), te postojeći i budući nacionalni, regionalni ili lokalni programi za istraživanje.

               Rezerva br. 5 – Usluge poslovanja nekretninama

                        Sektor – podsektor:

                        Usluge povezane s nekretninama

                        Industrijska klasifikacija:

                        CPC 821, 822

                        Vrsta rezerve:

                        Pristup tržištu
                           Nacionalni tretman
                           Tretman najpovlaštenije nacije
                           Lokalna prisutnost

                        Poglavlje:

                        Liberalizacija ulaganja i prekogranična trgovina uslugama

                        Razina vlasti:

                        EU/država članica (osim ako je navedeno drukčije)

               Opis:

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – nacionalni tretman, lokalna prisutnost:

               U CY: Za pružanje usluga poslovanja nekretninama obvezni su državljanstvo i boravište.

               Mjere:

               CY: Zakon o posrednicima u prometu nekretninama 71(1)/2010, kako je izmijenjen.

               U pogledu prekogranične trgovine uslugama – lokalna prisutnost:

               U CZ: Da bi mogle dobiti dozvolu potrebu za pružanje usluga poslovanja nekretninama, za fizičke osobe obvezno je boravište, a za pravne osobe obvezan je poslovni nastan.

               U HR: Za pružanje usluga poslovanja nekretninama obvezna je poslovna prisutnost u EGP-u.

               U PT: Za fizičke osobe obvezno je boravište u državi članici EGP-a. Za pravne osobe obvezno je osnivanje društva u državi članici EGP-a.

               Mjere:

               CZ: Zakon o trgovinskim dozvolama.

               HR: Zakon o posredovanju u prometu nekretninama (NN 107/07 i 144/12), članak 2.

               PT: Uredba sa zakonskom snagom 211/2004 (članci 3. i 25.), kako je izmijenjena i ponovno objavljena pod Uredbom sa zakonskom snagom 69/2011.

               U pogledu liberalizacije ulaganja – nacionalni tretman i u pogledu prekogranične trgovine uslugama – lokalna prisutnost:

               U DK: Ako usluge poslovanja nekretninama pruža fizička osoba koja je prisutna na državnom području

               Danske, samo ovlašteni posrednici u prometu nekretninama koji su fizičke osobe upisane u registar posrednika u prometu nekretninama koji vodi Dansko tijelo za poslovanje smiju upotrebljavati naziv „posrednik u prometu nekretninama”. Zakonom je propisano da podnositelj zahtjeva mora imati boravište u Danskoj ili u Uniji, EGP-u ili Švicarskoj konfederaciji.

               Zakon o prometu nekretninama primjenjiv je samo ako na pružanje usluga povezanih s nekretninama potrošačima. Zakon o prodaji nekretnina ne primjenjuje se na zakup nekretnina (CPC 822).

               Mjere:

               DK: Lov om formidling af fast ejendom m.v. lov. br. 526 od 28.5.2014. (Zakon o prodaji nekretnina).

               U pogledu prekogranične trgovine uslugama – pristup tržištu, nacionalni tretman, tretman najpovlaštenije nacije:

               U SI: Ako Ujedinjena Kraljevina slovenskim državljanima i poduzećima dopusti pružanje usluga posrednika u prometu nekretninama, i Slovenija će državljanima i poduzećima iz Ujedinjene Kraljevine dopustiti pružanje usluga posrednika u prometu nekretninama pod istim uvjetima, uz ispunjenje sljedećih zahtjeva: pravo na pružanje usluga posrednika u prometu nekretninama u zemlji podrijetla, podnošenje relevantnog dokumenta o nekažnjavanju i upis u registar posrednika u prometu nekretninama pri nadležnom (slovenskom) ministarstvu.

               Mjere:

               SI: Zakon o agencijama za promet nekretninama.

               Rezerva br. 6 – Poslovne usluge

                        Sektor – podsektor:

                        Poslovne usluge – usluge najma/davanja u zakup bez rukovatelja; usluge povezane sa savjetovanjem u pogledu upravljanja; usluge tehničkog ispitivanja i analize; srodne usluge znanstvenog i tehničkog savjetovanja; usluge povezane s poljoprivredom; sigurnosne usluge; usluge posredovanja u zapošljavanju; usluge pismenog i usmenog prevođenja i ostale poslovne usluge

                        Industrijska klasifikacija:

                        ISIC Rev. 37, CPC 612 (dio), 621 (dio), 625 (dio), 831, 85990 (dio), 86602, 8675, 8676, 87201, 87202, 87203, 87204, 87205, 87206, 87209, 87901, 87902, 87909, 88, 893 (dio)

                        Vrsta rezerve:

                        Pristup tržištu
                           Nacionalni tretman
                           Tretman najpovlaštenije nacije
                           Viša uprava i upravni odbori
                           Lokalna prisutnost

                        Poglavlje:

                        Liberalizacija ulaganja i prekogranična trgovina uslugama

                        Razina vlasti:

                        EU/država članica (osim ako je navedeno drukčije)

               Opis:

               (a)
                     Usluge najma ili zakupa bez rukovatelja (CPC 83103, CPC 831)

               U pogledu liberalizacije ulaganja – pristup tržištu, nacionalni tretman:

               U SE: Za plovidbu pod švedskom zastavom mora se predočiti dokaz o prevladavajućem švedskom utjecaju na poslovanje u slučaju stranih vlasničkih udjela u brodu. Prevladavajući švedski utjecaj na poslovanje znači da se vođenje poslovanja broda obavlja u Švedskoj i da brod ima i više od polovine udjela u švedskom vlasništvu ili vlasništvu osoba iz druge zemlje EGP-a. Drugim stranim brodovima mogu se pod određenim uvjetima odobriti izuzeće od ovog pravila ako su ih unajmile ili iznajmile švedske pravne osobe na temelju ugovora o zakupu broda bez posade (CPC 83103).

               Mjere:

               SE: Sjölagen (Zakon o pomorstvu) (1994:1009), poglavlje 1., članak 1.

               U pogledu prekogranične trgovine uslugama – lokalna prisutnost:

               U SE: Iznajmljivači ili davatelji u zakup (leasing) automobila i određenih terenskih vozila (terrängmotorfordon) bez vozača, koji se iznajmljuju ili daju u zakup tijekom razdoblja kraćeg od jedne godine, obvezni su imenovati osobu koja je, među ostalim, dužna pobrinuti se da se poslovanje odvija u skladu s važećim pravilima i propisima te da se poštuju pravila o sigurnosti prometa na cestama. Odgovorna osoba mora imati boravište u EGP-u (CPC 831).

               Mjere:

               SE: Lag (1998: 424) om biluthyrning (Zakon o najmu i zakupu automobila).

               (b)
                     Usluge najma ili zakupa i ostale poslovne usluge povezane sa zračnim prometom

               U pogledu liberalizacije ulaganja – pristup tržištu, nacionalni tretman, tretman najpovlaštenije nacije i u pogledu prekogranične trgovine uslugama – pristup tržištu, nacionalni tretman, tretman najpovlaštenije nacije:

               U EU: Za najam ili zakup zrakoplova bez posade (dry lease) na zrakoplove koje upotrebljavaju zračni prijevoznici iz Europske unije primjenjuju se mjerodavni zahtjevi za registraciju zrakoplova. Na ugovor o zakupu zrakoplova bez posade u kojem je jedna od stranaka zračni prijevoznik iz Unije primjenjuju se zahtjevi iz prava Unije ili nacionalnog prava u području sigurnosti zračnog prijevoza, primjerice zahtjev za prethodno odobrenje i drugi uvjeti koji se primjenjuju na upotrebu registriranih zrakoplova iz trećih zemalja. Za registraciju zrakoplova može se zahtijevati da bude u vlasništvu fizičkih osoba koje ispunjuju posebne uvjete u pogledu državljanstva ili poduzeća koja ispunjuju posebne uvjete u pogledu vlasništva kapitala i kontrole (CPC 83104).

               Kad je riječ o uslugama računalnog sustava rezervacija (CRS), ako pružatelji usluga CRS-a koji posluju izvan Unije zračnim prijevoznicima iz Unije ne dodijele jednak (odnosno, nediskriminirajući) pristup kao onaj koji zračnim prijevoznicima iz treće zemlje dodjeljuju pružatelji usluga CRS-a iz Unije u Uniji ili ako zračni prijevoznici izvan Unije pružateljima usluga CRS-a iz Unije ne dodijele jednak pristup kao onaj koji zračni prijevoznici u Uniji dodjeljuju pružateljima usluga CRS-a treće zemlje, mogu se poduzeti mjere kako bi pružatelji usluga CRS-a koji posluju u Uniji osigurali jednak diskriminatorni pristup zračnim prijevoznicima izvan Unije odnosno kako bi zračni prijevoznici iz Unije osigurali jednak pristup pružateljima usluga CRS-a izvan Unije.

               Mjere:

               EU: Uredba (EZ) br. 1008/2008 Europskog parlamenta i Vijeća od 24. rujna 2008. o zajedničkim pravilima za obavljanje zračnog prijevoza u Zajednici (preinaka); u Uredba (EZ) br. 80/2009 Europskog parlamenta i Vijeća od 14. siječnja 2009. o Kodeksu poslovanja računalnih sustava rezervacija i stavljanju izvan snage Uredbe Vijeća (EEZ) br. 2299/89.

               U pogledu liberalizacije ulaganja – nacionalni tretman i u pogledu prekogranične trgovine uslugama – pristup tržištu, nacionalni tretman:

               U BE: Privatni (civilni) zrakoplovi koji pripadaju fizičkim osobama koje nisu državljani države članice Unije ili EGP-a mogu se registrirati samo ako te osobe imaju domicil ili boravište u Belgiji neprekidno najmanje godinu dana. Privatni (civilni) zrakoplovi koji pripadaju stranim pravnim subjektima u skladu s pravom države članice Unije ili EGP-a mogu se registrirati samo ako ti subjekti u Belgiji imaju sjedište poslovanja, zastupništvo ili ured neprekidno najmanje godinu dana (CPC 83104).

               Postupci izdavanja odobrenja za gašenje požara iz zraka, letačko osposobljavanje, zaprašivanje, izmjera, kartiranje, fotografiranje i druge poljoprivredne, industrijske i inspekcijske usluge iz zraka.

               Mjere:

               BE: Arrêté Royal du 15 mars 1954 réglementant la navigation aérienne.

               (c)
                     Usluge povezane sa savjetovanjem u upravljanju – usluge arbitraže i mirenja (CPC 86602)

               U pogledu prekogranične trgovine uslugama – nacionalni tretman, lokalna prisutnost:

               U BG: Za usluge posredovanja obvezno je stalno ili dugotrajno boravište u Republici Bugarskoj za državljane zemalja koje nisu država članica Unije ili EGP-a ili Švicarske Konfederacije.

               U HU: Za obavljanje usluga posredovanja (kao što su arbitraža i mirenje) obvezno je odobrenje ministra nadležnog za pravosudni sustav koje se dodjeljuje upisom u registar, a može se dati samo pravnim ili fizičkim osobama koje imaju poslovni nastan ili boravište u Mađarskoj.

               Mjere:

               BG: Akt o posredovanju, članak 8.

               HU: Zakon LV. iz 2002. o posredovanju.

               (d)
                     Usluge tehničkog ispitivanja i analize (CPC 8676)

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – pristup tržištu, nacionalni tretman:

               U CY: Za pružanje usluga kemičara i biologa obvezno je državljanstvo države članice.

               U FR: Obavljanje djelatnosti biologa ograničeno je na fizičke osobe, a obvezno je državljanstvo države članice EGP-a.

               Mjere:

               CY: Zakon o registraciji kemičara iz 1988. (Zakon 157/1988), kako je izmijenjen.

               FR: Code de la Santé Publique (Zakonik o javnom zdravstvu).

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – lokalna prisutnost:

               U BG: Za pružanje usluge tehničkog ispitivanja i analize obvezni su poslovni nastan u Bugarskoj u skladu s bugarskim Zakonom o trgovačkim društvima i upis u trgovački registar.

               Za periodičnu provjeru dokaza tehničkog stanja vozila u cestovnom prijevozu osoba bi trebala biti registrirana u skladu s bugarskim Zakonom o trgovačkim društvima ili Zakonom o neprofitnim pravnim osobama, ili bi trebala biti registrirana u drugoj državi članici EGP-a.

               Ispitivanje i analizu sastava i čistoće zraka i vode može provoditi samo Ministarstvo okoliša i voda Bugarske ili njegove agencije u suradnji s Bugarskom akademijom znanosti.

               Mjere:

               BG: Zakon o tehničkim zahtjevima za proizvode;

               Zakon o mjeriteljstvu;

               Zakon o čistom zraku; i

               Zakon o vodama, Pravilnik N-32 o periodičnoj provjeri dokaza tehničkog stanja vozila u cestovnom prijevozu.

               U pogledu liberalizacije ulaganja – nacionalni tretman, tretman najpovlaštenije nacije i u pogledu prekogranične trgovine uslugama – nacionalni tretman, tretman najpovlaštenije nacije, lokalna prisutnost:

               U IT: Za biologe, kemijske analitičare, agronome i periti agrari obvezno je boravište i upis u strukovni registar. Državljani treće zemlje mogu se upisati uz uvjet reciprociteta.

               Mjere:

               IT: Biolozi, kemijski analitičari: Zakon 396/1967 o djelatnosti biologa; Kraljevski dekret 842/1928 o djelatnosti kemijskih analitičara.

               (e)
                     Srodne usluge znanstvenog i tehničkog savjetovanja (CPC 8675)

               U pogledu liberalizacije ulaganja – nacionalni tretman, tretman najpovlaštenije nacije i u pogledu prekogranične trgovine uslugama – nacionalni tretman, tretman najpovlaštenije nacije, lokalna prisutnost:

               U IT: Boravište ili poslovni domicil u Italiji obvezan je za upis u registar geologa, što je potrebno za obavljanje djelatnosti geodeta ili geologa u svrhu pružanja usluga povezanih s istraživanjem rudnika te upravljanjem njima itd. Obvezno je državljanstvo države članice; no strani državljani mogu se upisati uz uvjet reciprociteta.

               Mjere:

               IT: Geolozi: Zakon 112/1963, članci 2. i 5.; D.P.R. 1403/1965, članak 1.

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – nacionalni tretman, lokalna prisutnost:

               U BG: Za rad u području geodezije, kartografije i katastarske izmjere fizičke osobe moraju imati državljanstvo i boravište u državi članici EGP-a ili Švicarskoj Konfederaciji. Za pravne osobe obvezan je upis u trgovački registar prema zakonodavstvu države članice EGP-a ili Švicarske Konfederacije.

               Mjere:

               BG: Zakon o katastru i registru imovine; i Zakon o geodeziji i kartografiji.

               U pogledu liberalizacije ulaganja – nacionalni tretman i u pogledu prekogranične trgovine uslugama – nacionalni tretman:

               U CY: Za pružanje relevantnih usluga obvezno je državljanstvo.

               Mjere:

               CY: Zakon 224/1990, kako je izmijenjen.

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – pristup tržištu:

               U FR: Za ispitivanje pristup je moguć samo preko SEL-a (anonyme, à responsabilité limitée ou en commandite par actions), SCP-a (société civile professionnelle), SA-a i SARL-a (sociétés anonymes, à responsabilité limitée). Za usluge istraživanja i ispitivanja obvezan je poslovni nastan. Od tog se zahtjeva može odustati za znanstvene istraživače, na temelju odluke ministra nadležnog za znanstvena istraživanja, u dogovoru s ministrom nadležnim za vanjske poslove.

               Mjere:

               FR: Zakon 46-942 od 7. svibnja 1946. i Dekret br. 71-360 od 6. svibnja 1971.

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – nacionalni tretman, lokalna prisutnost:

               U HR: Osnovne geološke, geodetske i rudarske konzultantske usluge te povezane konzultantske usluge u području okoliša na državnom području Hrvatske mogu se pružati samo zajedno s domaćim pravnim osobama ili preko njih.

               Mjere:

               HR: Pravilnik o uvjetima za izdavanje suglasnosti pravnim osobama za obavljanje stručnih poslova zaštite okoliša (NN 57/10), članci 32.–35.

               (f)
                     Usluge povezane s poljoprivredom (CPC 88 (dio))

               U pogledu liberalizacije ulaganja – nacionalni tretman i u pogledu prekogranične trgovine uslugama – nacionalni tretman, tretman najpovlaštenije nacije, lokalna prisutnost:

               U IT: Za biologe, kemijske analitičare, agronome i periti agrari obvezno je boravište i upis u strukovni registar. Državljani treće zemlje mogu se upisati uz uvjet reciprociteta.

               Mjere:

               IT: Biolozi, kemijski analitičari: Zakon 396/1967 o djelatnosti biologa; Kraljevski dekret 842/1928 o djelatnosti kemijskih analitičara.

               U pogledu liberalizacije ulaganja – pristup tržištu, tretman najpovlaštenije nacije i u pogledu prekogranične trgovine uslugama – pristup tržištu, tretman najpovlaštenije nacije:

               U PT: Obavljanje djelatnosti biologa, kemijskog analitičara i agronoma ograničeno je na fizičke osobe. Za državljane trećih zemalja primjenjuje se režim reciprociteta (a ne zahtjev u pogledu državljanstva) u slučaju inženjera i tehničkih inženjera. Za biologe ne postoji zahtjev u pogledu državljanstva ni zahtjev reciprociteta.

               Mjere:

               PT: Uredba sa zakonskom snagom 119/92, izmijenjena Zakonom 123/2015, 2. rujna (Ordem Engenheiros);

               Zakon 47/2011 izmijenjen Zakonom 157/2015, 17. rujna (Ordem dos Engenheiros Técnicos); i

               Uredba sa zakonskom snagom 183/98, izmijenjena Zakonom 159/2015, 18. rujna. (Ordem dos Biólogos).

               (g)
                     Sigurnosne usluge (CPC 87302, 87303, 87304, 87305, 87309)

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – pristup tržištu, nacionalni tretman, lokalna prisutnost:

               U IT: Za pribavljanje potrebnog odobrenja za pružanje zaštitarskih usluga i prijevoz vrijedne imovine obvezni su državljanstvo države članice EU-a i boravište.

               U PT: Strani državljani ne smiju pružati prekogranične sigurnosne usluge.

               Za specijalizirano osoblje obvezno je državljanstvo.

               Mjere:

               IT: Zakon o javnoj sigurnosti (TULPS) 773/1931, članci 133.–141.; Kraljevski dekret 635/1940, članak 257.

               PT: Zakon 34/2013 izmijenjen Zakonom 46/2019, 16. svibnja; i Pravillnik 273/2013, kako je zimijenjen Odlukom 106/2015, 13. travnja.

               U pogledu liberalizacije ulaganja – nacionalni tretman, tretman najpovlaštenije nacije i u pogledu prekogranične trgovine uslugama – lokalna prisutnost:

               U DK: Boravište je obvezno za fizičke osobe koje podnose zahtjev za odobrenje za pružanje sigurnosnih usluga.

               Boravište je obvezno i za direktore i većinu članova upravnog odbora pravnog subjekta koji podnosi zahtjev za dozvolu za obavljanje sigurnosnih usluga. Međutim, boravište za direktore i članove upravnog odbora nije obvezno ako tako nije navedeno u međunarodnim sporazumima ili nalozima koje je izdalo Ministarstvo pravosuđa.

               Mjere:

               DK: Lovbekendtgørelse 2016-01-11 nr. 112 om vagtvirksomhed.

               U pogledu prekogranične trgovine uslugama – lokalna prisutnost:

               U EE: Za zaštitare je obvezno boravište.

               Mjere:

               EE: Turvaseadus (Zakon o sigurnosti), članci 21. i 22.

               (h)
                     Usluge posredovanja u zapošljavanju (CPC 87201, 87202, 87203, 87204, 87205, 87206, 87209)

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – pristup tržištu, nacionalni tretman (primjenjuje se na regionalnu razinu vlasti):

               U BE: U svim regijama u Belgiji trgovačko društvo s glavnim uredom izvan EGP-a mora dokazati da pruža usluge posredovanja u zapošljavanju u svojoj zemlji podrijetla. U Valonskoj regiji usluge posredovanja u zapošljavanju mora pružati posebna vrsta pravnog subjekta (régulièrement constituée sous la forme d'une personne morale ayant une forme commerciale, soit au sens du droit belge, soit en vertu du droit d'un Etat membre ou régie par celui-ci, quelle que soit sa forme juridique). Trgovačko društvo s glavnim uredom izvan EGP-a mora dokazati da ispunjuje uvjete utvrđene u dekretu (na primjer, u pogledu vrste pravnog subjekta). U njemačkoj zajednici trgovačko društvo s glavnim uredom izvan EGP-a te da ispunjuje kriterije za prihvat utvrđene u navedenom dekretu (CPC 87202).

               Mjere:

               BE: Flamanska regija: Članak 8. stavak 3., Besluit van de Vlaamse Regering van 10 december 2010 tot uitvoering van het decreet betreffende de private arbeidsbemiddeling.

               Valonska regija: Décret du 3 avril 2009 relatif à l'enregistrement ou à l'agrément des agences de placement (Dekret od 3. travnja 2009. o registraciji agencija za posredovanje u zapošljavanju), članak 7.; i Arrêté du Gouvernement wallon du 10 décembre 2009 portant exécution du décret du 3 avril

               2009 relatif à l'enregistrement ou à l'agrément des agences de placement (Odluka Vlade Valonije od 10. prosinca 2009. o provedbi Dekreta od 3. travnja 2009. o registraciji agencija za posredovanje), članak 4.

               Njemačka zajednica: Dekret über die Zulassung der Leiharbeitsvermittler und die Überwachung der privaten Arbeitsvermittler / Décret du 11 mai 2009 relatif à l'agrément des agences de travail intérimaire et à la surveillance des agences de placement privées, članak 6.

               U pogledu liberalizacije ulaganja – nacionalni tretman i u pogledu prekogranične trgovine uslugama – nacionalni tretman, lokalna prisutnost:

               U DE: Za dobivanje dozvole za rad agencije za privremeno zapošljavanje obvezno je državljanstvo države članice EU-a ili poslovna prisutnost u Uniji, u skladu s člankom 3. stavcima od 3. do 5. Zakona o privremenom radu

               (Arbeitnehmerüberlassungsgesetz). Savezno ministarstvo rada i socijalnih poslova može izdati uredbu o posredovanju u zapošljavanju i zapošljavanju osoba koje nemaju boravište u EGP-u za određene djelatnosti, npr. za profesije u sektoru zdravstva i skrbi. Licencija ili njezino produljenje odbija se ako društva, dijelovi društava ili dodatna društva koja se ne nalaze u EGP-u namjeravaju sklopiti privremeni ugovor o radu (na temelju odjeljka 3. stavka 2. Zakona o privremenom radu (Arbeitnehmerüberlassungsgesetz).

               Mjere:

               DE: Gesetz zur Regelung der Arbeitnehmerüberlassung (AÜG);

               Sozialgesetzbuch Drittes Buch (SGB XI; Socijalni zakonik, svezak treći) – Promicanje zapošljavanja;

               Verordnung über die Beschäftigung von Ausländerinnen und Ausländern (BeschV; Pravilnik o zapošljavanju stranaca).

               U pogledu liberalizacije ulaganja – pristup tržištu:

               U ES: Prije početka rada agencije za posredovanje u zapošljavanju moraju dostaviti ovjerenu izjavu kojom potvrđuju da ispunjuju zahtjeve iz važećeg zakonodavstva (CPC 87201, 87202).

               Mjere:

               ES: Real Decreto-ley 8/2014, de 4 de julio, de aprobación de medidas urgentes para el crecimiento, la competitividad y la eficiencia (tramitado como Ley 18/2014, de 15 de octubre).

               (i)
                     Usluge usmenog i pismenog prevođenja (CPC 87905)

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – pristup tržištu:

               U BG: Za obavljanje službenih usluga prevođenja strane fizičke osobe moraju imati dozvolu dugotrajnog ili stalnog boravišta u Republici Bugarskoj.

               Mjere:

               BG: Uredba o legalizaciji, ovjeri i prijevodu dokumenata.

               U pogledu liberalizacije ulaganja – pristup tržištu i u pogledu prekogranične trgovine uslugama – pristup tržištu:

               U HU: Službene prijevode, službene ovjere prijevoda i ovjerene preslike službenih dokumenata na stranim jezicima smije izrađivati samo Mađarski ured za prijevode i ovjere (OFFI).

               In PL: Samo fizičke osobe mogu biti sudski tumači.

               Mjere:

               HU: Uredba Vijeća ministara br. 24/1986 o službenom pismenom i usmenom prevođenju.

               PL: Zakon od 25. studenoga 2004. o djelatnosti pismenih ili usmenih sudskih tumača (Službeni list iz 2019., točka 1326.).

               U pogledu prekogranične trgovine uslugama – pristup tržištu:

               U FI: Ovlašteni prevoditelji moraju imati boravište u EGP-u.

               Mjere:

               FI: Laki auktorisoiduista kääntäjistä (Zakon o ovlaštenim prevoditeljima) (1231/2007), odjeljak 2(1).

               U pogledu liberalizacije ulaganja – nacionalni tretman i u pogledu prekogranične trgovine uslugama – nacionalni tretman:

               U CY: Za pružanje usluga službenih prijevoda i ovjere obvezan je upis u registar prevoditelja. Primjenjuje se uvjet u pogledu državljanstva.

               U HR: Ovlašteni prevoditelji moraju imati državljanstvo države članice EGP-a.

               Mjere:

               CY: Zakon o osnivanju, registraciji i reguliranju djelatnosti pružanja usluga ovjerenih prevoditelja u Republici Cipru.

               HR: Pravilnik o stalnim sudskim tumačima (NN 88/2008), članak 2.

               (j)
                     Ostale poslovne usluge (CPC 612 (dio), 621 (dio), 625 (dio), 87901, 87902, 88493, 893 (dio), 85990 (dio), 87909, ISIC 37)

               U pogledu liberalizacije ulaganja – pristup tržištu:

               U SE: Zalagaonice moraju biti osnovane kao društva s ograničenim odgovornošću ili podružnice (CPC 87909 (dio)).

               U pogledu liberalizacije ulaganja – pristup tržištu i u pogledu prekogranične trgovine uslugama – lokalna prisutnost:

               U CZ: Usluge koje se odnose na povrat i upotrebu ambalaže može pružati samo ovlašteno društvo za ambalažu, koje mora biti pravna osoba osnovana kao dioničko društvo (CPC 88493, ISIC 37).

               U pogledu liberalizacije ulaganja – pristup tržištu i u pogledu prekogranične trgovine uslugama – pristup tržištu:

               U NL: Za pružanje usluga žigosanja obvezna je poslovna prisutnost u Nizozemskoj. Isključivo pravo na žigosanje predmeta od plemenitih kovina trenutačno imaju dva nizozemska državna monopola (CPC 893 (dio)).

               Mjere:

               CZ: Zakon 477/2001 zb. (Zakon o ambalaži) stavak 16.

               SE: Zakon o zalagaonicama (1995:1000).

               NL: Waarborgwet 1986.

               U pogledu liberalizacije ulaganja – pristup tržištu, nacionalni tretman:

               U PT: Za pružanje usluga agencija za naplatu i usluga kreditnog izvješćivanja obvezno je državljanstvo države članice (CPC 87901, 87902).

               Mjere:

               PT: Zakon 49/2004.

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – lokalna prisutnost:

               U CZ: Za pružanje usluga dražbi potrebna je dozvola. Za dobivanje dozvole (za pružanje usluga dobrovoljnih javnih dražbi) društvo mora biti osnovano u Češkoj, a fizička osoba mora imati boravišnu dozvolu, pri čemu društvo odnosno fizička osoba moraju biti registrirani u Komercijalnom registru Češke (CPC 612 (dio), 621 (dio), 625 (dio), 85990 (dio)).

               Mjere:

               CZ: Zakon br. 455/1991 zb.;

               Zakon o dozvolama za obavljanje djelatnosti; i

               Zakon br. 26/2000 zb., o javnim dražbama.

               U pogledu prekogranične trgovine uslugama – pristup tržištu:

               U SE: Gospodarski plan stambene zadruge moraju potvrditi najmanje dvije osobe. Tijela u EGP-u moraju javno odobriti te osobe (CPC 87909).

               Mjere:

               SE: Zakon o stambenim zadrugama (1991:614).

               Rezerva br. 7 – Komunikacijske usluge

                        Sektor – podsektor

                        Komunikacijske usluge – poštanske i kurirske usluge

                        Industrijska klasifikacija:

                        CPC 71235 (dio), 73210 (dio), 751 (dio)

                        Vrsta rezerve:

                        Pristup tržištu

                        Poglavlje:

                        Liberalizacija ulaganja; prekogranična trgovina uslugama

                        Razina vlasti:

                        EU/država članica (osim ako je navedeno drukčije)

               Opis:

               U pogledu liberalizacije ulaganja – pristup tržištu i u pogledu prekogranične trgovine uslugama – pristup tržištu:

               U EU: Organizacija razmještaja poštanskih sandučića na javnim prometnicama, izdavanje poštanskih marki i usluge preporučene dostave koje se upotrebljavaju tijekom upravnih ili sudskih postupaka mogu se ograničiti u skladu s nacionalnim zakonodavstvom. Mogu se uvesti sustavi dozvola za usluge za koje postoji obveza opće univerzalne usluge. Te dozvole mogu podlijegati posebnim obvezama univerzalnih usluga ili financijskim doprinosima kompenzacijskom fondu.

               Mjere:

               EU: Direktiva 97/67/EZ Europskog parlamenta i Vijeća od 15. prosinca 1997. o zajedničkim pravilima za razvoj unutarnjeg tržišta poštanskih usluga u Zajednici i poboljšanje kvalitete usluga.

               Rezerva br. 8 – Građevinske usluge

                        Sektor – podsektor

                        Graditeljstvo i povezane inženjerske usluge

                        Industrijska klasifikacija:

                        CPC 51

                        Vrsta rezerve:

                        Nacionalni tretman

                        Poglavlje:

                        Liberalizacija ulaganja; prekogranična trgovina uslugama

                        Razina vlasti:

                        EU/država članica (osim ako je navedeno drukčije)

               Opis:

               U CY: Zahtjev u pogledu državljanstva.

               Mjera:

               Zakon o registraciji i kontroli izvođača građevinskih i tehničkih radova iz 2001. (29 (I) / 2001), članci 15. i 52.

               Rezerva br. 9 – Usluge distribucije

                        Sektor – podsektor

                        Usluge distribucije – općenito, distribucija duhanskih proizvoda

                        Industrijska klasifikacija:

                        C CPC 3546, 621 (dio), 6222, 631, 632 (dio)

                        Vrsta rezerve:

                        Pristup tržištu
                           Nacionalni tretman
                           Lokalna prisutnost

                        Poglavlje:

                        Liberalizacija ulaganja; Prekogranična trgovina uslugama

                        Razina vlasti:

                        EU/država članica (osim ako je navedeno drukčije)

               Opis:

               (a)
                     Usluge distribucije (CPC 3546, 631, 632 osim 63211, 63297, 62276, 621 (dio))

               U pogledu liberalizacije ulaganja – pristup tržištu:

               U PT: Za postavljanje određenih maloprodajnih objekata i trgovačkih centara primjenjuje se poseban sustav odobrenja. To se odnosi na trgovačke centre koji imaju bruto površinu za zakup od 8 000 m2 ili više te na maloprodajne objekte koji imaju prodajnu površinu od 2 000 m2 ako se nalaze izvan trgovačkih centara. Glavni kriteriji: doprinos raznovrsnosti komercijalnih ponuda procjena usluga koje se pružaju kupcima; kvaliteta zapošljavanja i društveno odgovorno poslovanje; uključivanje u urbanističko okruženje; doprinos ekološkoj učinkovitosti (CPC 631, 632 osim 63211, 63297).

               Mjere:

               PT: Uredba sa zakonskom snagom br. 10/2015, 16. siječnja.

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – pristup tržištu, nacionalni tretman:

               U CY: Za usluge distribucije koje pružaju farmaceutski zastupnici (CPC 62117) obvezno je državljanstvo.

               Mjere:

               CY: Zakon 74(I) 2020, kako je izmijenjen.

               U pogledu liberalizacije ulaganja – pristup tržištu i u pogledu prekogranične trgovine uslugama – lokalna prisutnost:

               U LT: Za distribuciju pirotehničkih sredstava obvezna je dozvola. Dozvola se može izdati samo pravnim osobama iz Unije (CPC 3546).

               Mjere:

               LT: Zakon o nadzoru prometa pirotehničkim sredstvima za civilnu upotrebu (23. ožujka 2004. br. IX-2074).

               (b)
                     Distribucija duhana  (CPC 6222 (dio), 62228, dio 6310, 63108)

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – pristup tržištu, nacionalni tretman:

               U ES: Državni monopol na maloprodaju duhana. Za poslovni nastan obvezno je državljanstvo države članice. Samo fizičke osobe mogu raditi kao prodavači duhana. Svaki prodavač duhana može imati najviše jednu dozvolu (CPC 63108).

               U FR: Državni monopol na veleprodaju i maloprodaju duhana. Za prodavače duhana (buraliste) (CPC 6222 (dio), 6310 (dio)) obvezno je državljanstvo.

               Mjere:

               ES: Zakon 14/2013 od 27. rujna 2014.

               FR: Code général des impôts (Opći porezni zakonik).

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – pristup tržištu, nacionalni tretman:

               U AT: Samo fizičke osobe mogu zatražiti odobrenje za rad u svojstvu prodavača duhana.

               Prednost se daje državljanima država članica EGP-a (CPC 63108).

               Mjere:

               AT: Zakon o monopolu u sektoru duhanskih proizvoda iz 1996., članci 5. i 27.

               U pogledu liberalizacije ulaganja – pristup tržištu i u pogledu prekogranične trgovine uslugama – pristup tržištu, nacionalni tretman:

               U IT: Za distribuciju i prodaju duhana potrebna je dozvola. Dozvola se izdaje u okviru javnih postupaka. Izdavanje dozvola podliježe ispitivanju gospodarskih potreba. Glavni kriteriji: stanovništvo i geografska gustoća na postojećim prodajnim mjestima (CPC 6222 (dio), 6310 (dio)).

               Mjere:

               IT: Zakonodavni dekret 184/2003;

               Zakon 165/1962,

               Zakon 3/2003,

               Zakon 1293/1957,

               Zakon 907/1942; i

               Dekret predsjednika Republike (D.P.R.) 1074/1958.

               Rezerva br. 10 – Usluge obrazovanja

                        Sektor – podsektor

                        Usluge obrazovanja (privatno financirane)

                        Industrijska klasifikacija:

                        CPC 921, 922, 923, 924

                        Vrsta rezerve:

                        Pristup tržištu
                           Nacionalni tretman
                           Viša uprava i upravni odbori
                           Lokalna prisutnost

                        Poglavlje:

                        Liberalizacija ulaganja; prekogranična trgovina uslugama

                        Razina vlasti:

                        EU/država članica (osim ako je navedeno drukčije)

               Opis:

               U pogledu liberalizacije ulaganja – pristup tržištu, nacionalni tretman, viša uprava i upravni odbori i u pogledu prekogranične trgovine uslugama – pristup tržištu:

               U CY: Za vlasnike i većinske dioničare u privatno financiranoj školi obvezno je državljanstvo države članice. Državljani Ujedinjene Kraljevine mogu dobiti odobrenje ministra (obrazovanja) u skladu sa specificiranim oblikom i uvjetima.

               Mjere:

               CY: Zakon o privatnim školama iz 2019. (br. 147(I)/2019)

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – pristup tržištu, nacionalni tretman:

               U BG: Privatno financirano osnovnoškolsko i srednjoškolsko obrazovanje mogu pružati samo ovlaštena bugarska poduzeća (obvezna je poslovna prisutnost). Odlukom Vijeća ministara na prijedlog ministra obrazovanja i znanosti bugarski vrtići i škole sa stranim udjelom u vlasništvu mogu se osnovati ili preoblikovati na zahtjev udruženja, trgovačkih društava ili poduzeća bugarskih i stranih fizičkih i pravnih subjekata koji su propisno registrirani u Bugarskoj. Vrtići i škole u stranom vlasništvu mogu se osnovati ili preoblikovati na zahtjev stranih pravnih subjekata u skladu s međunarodnim sporazumima i konvencijama te na temelju prethodnih odredaba. Strane ustanove visokog obrazovanja ne mogu osnovati društva kćeri na državnom području Bugarske. Strane ustanove visokog obrazovanja u Bugarskoj mogu otvoriti fakultete, odjele, institute i više škole samo u skladu s ustrojem bugarskih visokih škola i u suradnji s njima (CPC 921, 922).

               Mjere:

               BG: Zakon o predškolskom i školskom obrazovanju; i

               Zakon o visokom obrazovanju, stavak 4. dodatnih odredaba.

               U pogledu liberalizacije ulaganja – pristup tržištu, nacionalni tretman

               U SI: Samo slovenske fizičke ili pravne osobe mogu osnovati privatno financirane osnovne škole. Pružatelj usluge mora osnovati registrirano sjedište ili podružnicu (CPC 921).

               Mjere:

               SI: Zakon o organizaciji i financiranju obrazovanja (Službeni list Republike Slovenije, br.

               12/1996), kako je izmijenjen, članak 40.

               U pogledu prekogranične trgovine uslugama – lokalna prisutnost:

               U CZ i SK: Za podnošenje zahtjeva za državno odobrenje za rad privatno financirane visokoškolske ustanove obvezan je poslovni nastan u državi članici. Ova se rezerva ne primjenjuje na usluge poslijesrednjoškolskog tehničkog i strukovnog obrazovanja (CPC 92310).

               Mjere:

               CZ: Zakon br. 111/1998, zb. (Zakon o visokom obrazovanju), članak 39.; i

               Zakon br. 561/2004, zb., o predškolskom, osnovnoškolskom, srednjoškolskom, visokom stručnom i drugom obrazovanju (Zakon o obrazovanju).

               SK: Zakon br. 131 od 21. veljače 2002. o sveučilištima.

               U pogledu liberalizacije ulaganja – pristup tržištu i u pogledu prekograničnih usluga: Pristup tržištu:

               U ES i IT: Za otvaranje privatno financiranog sveučilišta koje izdaje priznate diplome ili akademske stupnjeve obvezno je odobrenje. Primjenjuje se ispitivanje gospodarskih potreba. Glavni kriteriji: stanovništvo i gustoća postojećih ustanova.

               U ES: Postupak uključuje pribavljanje mišljenja Parlamenta.

               U IT: Temelji se na trogodišnjem programu i samo pravne osobe iz Italije mogu imati odobrenje za izdavanje diploma koje se priznaju na razini države (CPC 923).

               Mjere:

               ES: Ley Orgánica 6/2001, de 21 de Diciembre, de Universidades (Zakon 6 / 2001 od 21. prosinca o sveučilištima), članak 4.

               IT: Kraljevski dekret 1592/1933 (Zakon o srednjoškolskom obrazovanju);

               Zakon 243/1991 (Povremeni javni doprinosi privatnim sveučilištima);

               Rezolucija 20/2003 CNVSU-a (Comitato nazionale per la valutazione del sistema universitario); i

               Dekret predsjednika Republike 25/1998.

               U pogledu liberalizacije ulaganja – pristup tržištu, nacionalni tretman, viša uprava i upravni odbori i u pogledu prekogranične trgovine uslugama – pristup tržištu:

               U EL: Za vlasnike i većinu članova upravnog odbora u privatno financiranim osnovnim i srednjim školama te za nastavnike u privatno financiranim osnovnoškolskim i srednjoškolskim ustanovama obvezno je državljanstvo države članice (CPC 921, 922). Sveučilišno obrazovanje pružaju isključivo ustanove koje su potpuno samostalne javnopravne osobe. Međutim, u skladu sa Zakonom 3696/2008 fizičke osobe s boravištem ili pravne osobe sa sjedištem u Uniji mogu osnovati privatno financirane ustanove višeg i visokog obrazovanja koje dodjeljuju potvrde koje se ne smatraju jednakovrijednima sveučilišnim stupnjevima (CPC 923).

               Mjere:

               EL: Zakoni 682/1977, 284/1968, 2545/1940, Predsjednička odluka 211/1994, kako je izmijenjena

               Predsjednička odluka 394/1997, Ustav Helenske Republike, članak 16 stavak 5. i Zakon 3549/2007.

               U pogledu liberalizacije ulaganja – pristup tržištu i u pogledu prekogranične trgovine uslugama – pristup tržištu:

               U AT: Za pružanje usluga obrazovanja na privatno financiranim sveučilištima u području primijenjenih znanosti potrebno je odobrenje nadležnog tijela, austrijske agencije za osiguranje kvalitete i akreditaciju. Ulagaču koji želi uspostaviti studijski program u području primijenjenih znanosti osnovna djelatnost mora biti izvedba takvih programa te on mora dostaviti procjenu potreba i ispitivanje tržišta kako bi se prihvatio predloženi studijski program. Nadležno ministarstvo može odbiti dati odobrenje ako se utvrditi da program nije u skladu s nacionalnim interesima u području obrazovanja. Podnositelj zahtjeva za osnivanje privatnog sveučilišta mora dobiti odobrenje nadležnog tijela, austrijske agencije za osiguranje kvalitete i akreditaciju. Nadležno ministarstvo može odbiti dati odobrenje ako odluka tijela za akreditaciju nije u skladu s nacionalnim interesima u području obrazovanja (CPC 923).

               Mjere:

               AT: Zakon o studijima sveučilišta za primijenjene znanosti, BGBl. br. 340/1993, kako je izmijenjen, članak 2.; Zakon o privatnim

               sveučilištima, BGBl. br. 74/2011, kako je izmijenjen, članak 2.; i

               Zakon o osiguravanju kvalitete visokog obrazovanja, BGBl. br. 74/2011 kako je izmijenjen, članak 25. stavak 3.

               U pogledu liberalizacije ulaganja – pristup tržištu, nacionalni tretman, tretman najpovlaštenije nacije i u pogledu prekogranične trgovine uslugama – pristup tržištu, nacionalni tretman:

               U FR: Za poučavanje u privatno financiranoj obrazovnoj ustanovi obvezno je državljanstvo države članice (CPC 921, 922, 923). Međutim, državljani Ujedinjene Kraljevine mogu dobiti odobrenje relevantnih nadležnih tijela za poučavanje u ustanovama osnovnoškolskog, srednjoškolskog i visokog obrazovanja. Državljani Ujedinjene Kraljevine mogu dobiti odobrenje relevantnih nadležnih tijela i za osnivanje i vođenje ustanova osnovnoškolskog, srednjoškolskog i visokog obrazovanja ili upravljanje njima. To se odobrenje dodjeljuje na diskrecijskoj osnovi.

               Mjere:

               FR: Code de l'éducation (Zakonik o obrazovanju).

               U pogledu ulaganja – pristup tržištu, nacionalni tretman i u pogledu prekogranične trgovine uslugama – pristup tržištu, nacionalni tretman:

               U MT: Pružatelji usluga koji žele pružati usluge privatno financiranog visokog obrazovanja ili obrazovanja odraslih moraju pribaviti dozvolu Ministarstva obrazovanja i zapošljavanja. Odluka o izdavanju dozvole može biti diskrecijska (CPC 923, 924).

               Mjere:

               MT: Pravna obavijest 296 iz 2012.

               Rezerva br. 11 – Usluge u području okoliša

                        Sektor – podsektor:

                        Usluge u području okoliša – prerada i recikliranje korištenih baterija i akumulatora, rabljenih automobila i otpada iz električne i elektroničke opreme; zaštita zraka i klime, usluge čišćenja ispušnih plinova

                        Industrijska klasifikacija:

                        CPC 9402 (dio), 9404

                        Vrsta rezerve:

                        Lokalna prisutnost

                        Poglavlje:

                        Prekogranična trgovina uslugama

                        Razina vlasti:

                        EU/država članica (osim ako je navedeno drukčije)

               Opis:

               U SE: Samo subjekti koji su osnovani u Švedskoj ili imaju glavni ured u Švedskoj mogu dobiti odobrenje za pružanje usluga kontrole ispušnih plinova (CPC 9404).

               U SK: Za preradu i recikliranje korištenih baterija i akumulatora, otpadnih ulja, rabljenih automobila i otpada iz električne i elektroničke opreme obvezno je osnovati društvo u državi članici EGP-a (uvjet u pogledu boravišta) (CPC 9402 (dio)).

               Mjere:

               SE: Zakon o vozilima (2002:574).

               SK: Zakon 79/2015 o otpadu.

               Rezerva br. 12 – Financijske usluge

                        Sektor – podsektor

                        Financijske usluge – osiguranje i bankarstvo

                        Industrijska klasifikacija:

                        Nije primjenjivo.

                        Vrsta rezerve:

                        Pristup tržištu
                           Nacionalni tretman
                           Tretman najpovlaštenije nacije
                           Viša uprava i upravni odbori
                           Lokalna prisutnost

                        Poglavlje:

                        Liberalizacija ulaganja; Prekogranična trgovina uslugama

                        Razina vlasti:

                        EU/država članica (osim ako je navedeno drukčije)

               Opis:

               (a)
                     Osiguranje i usluge povezane s osiguranjem

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – pristup tržištu, nacionalni tretman:

               U IT: Pristup zanimanju aktuara samo putem fizičkih osoba. Dopušteno je poslovno udruživanje fizičkih osoba (osim u obliku trgovačkih društava). Za obavljanje zanimanja aktuara obvezno je državljanstvo države članice EU-a, a stranim državljanima obavljanje djelatnosti može se odobriti na temelju reciprociteta.

               Mjere:

               IT: Članak 29. Zakonika o privatnom osiguranju (Zakonodavni dekret br. 209. od 7. rujna 2005.); i Zakon 194/1942, članak 4., Zakon 4/1999 o registru.

               U pogledu liberalizacije ulaganja – pristup tržištu, nacionalni tretman i u pogledu prekogranične trgovine uslugama – lokalna prisutnost:

               U BG: Mirovinsko osiguranje pruža dioničko društvo koje ima dozvolu za rad u skladu sa Zakonikom o socijalnom osiguranju i registrirano je u skladu sa Zakonom o trgovačkim društvima ili zakonodavstvom druge države članice EU-a (bez podružnica).

               U BG, ES, PL i PT: Izravno širenje poslovne mreže nije dopušteno za posredovanje u osiguranju, koje je ograničeno na trgovačka društva osnovana u skladu s pravom države članice (obvezno je osnivanje društva u zemlji). Za PL, zahtjev u pogledu boravišta za posrednike u osiguranju.

               Mjere:

               BG: Zakonik o osiguranju, članci 12., 56.–63., 65., 66. i članak 80. stavak 4, Zakonik o socijalnom osiguranju članci 120.a–162., 209.–253., 260.–310.

               ES: Reglamento de Ordenación, Supervisión y Solvencia de Entidades Aseguradoras y Reaseguradoras (RD 1060/2015, de 20 de noviembre de 2015), članak 36.

               PL: Zakon o djelatnostima osiguranja i reosiguranja od 11. rujna 2015. (Službeni list iz 2020., točke. 895. i 1180.); Zakon o distribuciji osiguranja od 15. prosinca 2017. (Službeni list 2019., oznaka 1881.); Zakon o organizaciji i radu mirovinskih fondova od 28. kolovoza 1997. (Službeni list iz 2020., točka 105.); Zakon od 6. ožujka 2018. o pravilima primjenjivima na gospodarsku djelatnost stranih poduzetnika i drugih stranih osoba na državnom području Republike Poljske.

               PT: Članak 7. Uredbe sa zakonskom snagom 94— B/98 ukinute Uredbom sa zakonskom snagom 2/2009, 5. siječnja; i poglavlje I., odjeljak VI. Uredbe sa zakonskom snagom 94-B/98, članak 34, točke 6. i 7. te članak 7. Uredbe sa zakonskom snagom 144/2006, koja je opozvana Zakonom 7/2019 od 16. siječnja. Članak 8. pravnog sustava kojim se uređuje djelatnost distribucije osiguranja i reosiguranja, odobren Zakonom 7/2019 od 16. siječnja.

               U pogledu liberalizacije ulaganja – nacionalni tretman:

               U AT: Uprava podružnice mora se sastojati od barem dvije fizičke osobe s boravištem u AT.

               U BG: Za članove upravljačkog i nadzornog tijela društava za (re)osiguranje i sve osobe ovlaštene za upravljanje društvom za (re)osiguranje i njegovo zastupanje obvezno je boravište u Bugarskoj.

               Predsjednik uprave, predsjednik upravnog odbora, izvršni direktor i poslovođa mirovinskih osiguravajućih društava moraju imati stalnu adresu ili trajnu boravišnu dozvolu u Bugarskoj.

               Mjere:

               AT: Zakon o nadzoru osiguranja iz 2016.,  članak 14. stavak 1. br. 3, Savezni službeni list br. 34/2015 (Versicherungsaufsichtsgesetz 2016, § 14 Abs. 1 Z 3, BGBl. I Nr. 34/2015)

               BG: Zakonik o osiguranju, članak 12., članci 56.–63., članci 65. i 66. te članak 80. stavak 4.

               Zakonik o socijalnoj sigurnosti, članci 120.a–162., 209.–253., 260.–310.

               U pogledu liberalizacije ulaganja – pristup tržištu, nacionalni tretman:

               U BG: Prije osnivanja podružnice ili zastupništva za pružanje usluga osiguranja, strani osiguratelj ili reosiguratelj u svojoj zemlji podrijetla mora dobiti odobrenje za pružanje istih vrsta osiguranja koje želi pružati u Bugarskoj.

               Prihodi fondova dodatnog dobrovoljnog mirovinskog osiguranja te slični prihodi izravno povezani s dobrovoljnim mirovinskim osiguranjem koje obavljaju osobe koje su registrirane u skladu sa zakonodavstvom druge države članice i koje mogu, u skladu s dotičnim zakonodavstvom, izvršavati aktivnosti povezane s dobrovoljnim mirovinskim osiguranjem nisu oporezivi u skladu s postupkom utvrđenim u Zakonu o porezu na dobit.

               U ES: Prije osnivanja podružnice ili zastupništva za pružanje određenih vrsta osiguranja u Španjolskoj, strani osiguratelj mora imati odobrenje za pružanje istih vrsta osiguranja u zemlji podrijetla najmanje pet godina.

               U PT: Kako bi se osnovala podružnica ili zastupništvo, strana društva za osiguranje moraju imati odobrenje za obavljanje djelatnosti osiguranja ili reosiguranja u skladu s mjerodavnim nacionalnim pravom najmanje pet godina.

               Mjere:

               BG: Zakonik o osiguranju, članak 12., članci 56.–63., članci 65. i 66. te članak 80. stavak 4.

               Zakonik o socijalnoj sigurnosti, članci 120.a–162., 209.–253., 260.–310.

               ES: Reglamento de Ordenación, Supervisión y Solvencia de Entidades Aseguradoras y Reaseguradoras (RD 1060/2015, de 20 de noviembre de 2015), članak 36.

               PT: Članak 7. Uredbe sa zakonskom snagom 94-B/98, poglavlje I., odjeljak VI. Uredbe sa zakonskom snagom 94-B/98, članak 34., točke 6. i 7. te članak 7. Uredbe sa zakonskom snagom 144/2006; članak 215. pravnog sustava kojim se uređuje osnivanje i obavljanje djelatnosti osiguranja i reosiguranja, odobren Zakonom 147/2005 od 9. rujna.

               U pogledu liberalizacije ulaganja – pristup tržištu:

               U AT: Kako bi dobili dozvolu za otvaranje podružnice, strani osiguratelji u svojoj matičnoj zemlji moraju imati pravni oblik koji odgovara dioničkom društvu ili udruženju uzajamnog osiguranja ili je usporediv s tim pravnim oblicima.

               U EL: Poduzetnici za osiguranje i reosiguranje sa sjedištem u trećim zemljama mogu poslovati u Grčkoj tako da osnuju društvo kći ili podružnicu, pri čemu podružnica nema posebni pravni oblik već znači trajnu prisutnost na državnom području države članice (odnosno Grčke) za poduzetnika čije je glavno sjedište izvan EU-a, a koji dobiva ovlaštenje u toj državi članici (Grčka) i koji se bavi djelatnostima osiguranja.

               Mjere:

               AT: Zakon o nadzoru osiguranja iz 2016.,  članak 14. stavak 1. br. 1, Savezni službeni list br. 34/2015 (Versicherungsaufsichtsgesetz 2016, § 14 Abs. 1 Z 1, BGBl. I Nr. 34/2015)

               EL: Članak 130. Zakona 4364/ 2016 (Službeni list 13/ A/ 5.2.2016.)

               U pogledu prekogranične trgovine uslugama – nacionalni tretman, lokalna prisutnost:

               U AT: Promidžbena djelatnost i posredovanje u ime društva kćeri koje nije osnovano u Uniji ili podružnice koja nije osnovana u AT (osim za reosiguranje i retrocesiju) zabranjeni su.

               U DK: Osobe ili društva (uključujući društva za osiguranje), osim društava za osiguranje koja su ovlaštena na temelju danskog zakonodavstva ili koja su ovlastila danska nadležna tijela, ne mogu u poslovne svrhe sudjelovati u pružanju djelatnosti izravnog osiguranja za osobe s boravištem u DK, za danske brodove ili za imovinu u DK.

               U SE: Stranom osiguravatelju dopušteno je pružati usluge neposrednog osiguranja samo posredstvom pružatelja usluga osiguranja ovlaštenog u Švedskoj, pod uvjetom da strani osiguravatelj i švedsko osiguravajuće društvo pripadaju istoj skupini trgovačkih društava ili imaju sporazum o suradnji.

               U pogledu prekogranične trgovine uslugama – lokalna prisutnost:

               U DE, HU i LT: Da bi društva za osiguranje koja nisu osnovana u Europskoj uniji mogla pružati usluge izravnog osiguranja, moraju osnovati podružnicu i pribaviti odobrenje za nju.

               U SE: Da bi mogli pružati usluge posredovanja u osiguranju, poduzetnici koji nisu osnovani u EGP-u obvezni su zasnovati poslovnu prisutnost (zahtjev u pogledu lokalne prisutnosti).

               U SK: Osiguranje u zračnom i pomorskom prijevozu, koje pokriva zrakoplove/plovila i odgovornost, mogu ugovarati samo osiguravajuća društva s poslovnim nastanom u Uniji ili podružnice osiguravajućih društava bez poslovnog nastana u Uniji koje su ovlaštene u Slovačkoj Republici.
[cell cut: 4384281 characters, first 2000000 kept]